
 טַרְכַנְקוּט
הוֹי, תּוֹפֵשׂ הַהֶגֶה, מַה-לַּיְלָה מִלֵּיל?
יָרֵאתִי! הַהוֹפְכִי הַיָּם גַּלֵּי אַכְטִיס,
שָׁמַיִם לִקְטִיפָה מַשְׁחִירָה, וּבְתַחְתִּית
הַסְּפִינָה מְתַפֵּשׂ, מִתְחַבֵּא אֶל-צֵל – – –
הָס! בְּלֶב-הַתַּרְדֵּמָה קוֹל פַּעֲמוֹן… יְלֵל,
כִּמְצַלְצֵל לַנִּפְטָר בְּמִנְזָר – – – מִי מַכְתִּית
אֲפֵלָה בָּאֲפֵלָה? מִי שִׁקַּע אֶת-מַחֲצִית
הַדְּמָמָה הַשְּׁחוֹרָה תּוֹךְ חֶרְדַּת הָאֵל?
הַפַּעֲמוֹן מֵת!… גַּם הוּא מֵת… הֲנָעַץ
הַנֶּעְלָם שַׁרְבִיטוֹ בְּקִלּוּחַ שֶׁל-בָּעַץ,
אוֹ עֵינוֹ קוֹרֶצֶת בַּמֶּרְחָק הָרָע!?
וּמַה-שֵׁם הַמָּקוֹם – מַה תֶּחֱוָר! קְרָא!
הֲטָבְעָה הַסְּפִינָה אוֹ עָמְדָה מִשּׁוּט – – –?
– “בֵּית-עָלְמִין הַמַּיִם – הֲרֵי טַרְכַנְקוּט!”
