שִׁוִיתִי לְנֶגְדִּי תָמִיד הוּא כְּלָל גָּדוֹל בַּתּוֹרָה וּבְמַעֲלוֹת הַצַּדִּיקִים אֲשֶׁר הוֹלְכִים לִפְנֵי הָאֱלֹהִים
כִּי אֵין יְשִׁיבַת הָאָדָם תְּנוּעָתוֹ וַעֲסָקָיו וְהוּא לְבַדּוֹ בְּבֵיתוֹ כְּמוֹ יְשִׁיבָתוֹ וּתְנוּעָתוֹ וַעֲסָקָיו כַּאֲשֶׁר הוּא לִפְנֵי מֶלֶךְ גָּדוֹל
וְכֵן אֵין דִּבּוּרוֹ וְהַרְחָבַת פִּיו בִּהְיוֹתוֹ עִם אַנְשֵׁי בֵיתוֹ וּקְרוֹבָיו כְּמוֹ בִהְיוֹתוֹ בְּמוֹשַׁב הַמֶּלֶךְ כִּי אָז מַשְׁגִּיחַ בְּוַדַּאי עַל כָּל תְּנוּעוֹתָיו וְדִבּוּרָיו שֶׁיִּהְיוּ מְתֻקָּנִים כָּרָאוּי
כָּל שֶׁכֵּן כַּאֲשֶׁר יָשִׂים הָאָדָם אֶל לִבּוֹ כִּי הַמֶּלֶךְ הַגָּדוֹל הַקָּדוֹשׁ בָּרוּךְ הוּא אֲשֶׁר מְלֹא כָל הָאָרֶץ כְּבוֹדוֹ עוֹמֵד עָלָיו וְרוֹאֶה בְמַעֲשָׂיו כְּמוֹ שֶׁנֶּאֱמַר אִם יִסָּתֵר אִישׁ בַּמִּסְתָּרִים וַאֲנִי לֹא אֶרְאֶנּוּ נְאֻם הֲלוֹא אֶת הַשָּׁמַיִם וְאֶת הָאָרֶץ אֲנִי מָלֵא בְּוַדַּאי מִיָּד תַּגִּיעַ אֵלָיו הַיִּרְאָה וְהַהַכְנָעָה מִפַּחַד הַשֵּׁם יִתְבָּרַךְ וְיֵבוֹשׁ מִמֶנּוּ
וְגַם בְּשָׁכְבוֹ עַל מִשְׁכָּבוֹ יֵדַע לִפְנֵי מִי הוּא שׁוֹכֵב
וּמִיָּד כְּשֶׁיֵּעוֹר מִשְּׁנָתוֹ יִזְכֹּר חַסְדֵי יִתְבָּרַךְ שְׁמוֹ אֲשֶׁר עָשָׂה עִמּוֹ שֶׁהֶחֱזִיר אֶת נִשְׁמָתוֹ אֲשֶׁר הִפְקִידָהּ אֶצְלוֹ עֲיֵפָה וְהֶחֱזִירָהּ חֲדָשָׁה וּרְגוּעָה כְּדֵי לַעֲבֹד עֲבוֹדָתוֹ יִתְבָרַךְ שְׁמוֹ בְּכָל יְכָלְתּוֹ וּלְשָׁרְתוֹ כָּל הַיּוֹם כִּי זֶה כָּל הָאָדָם כְּמוֹ שֶׁאָמַר הַכָּתוּב חֲדָשִׁים לַבְּקָרִים רַבָּה אֱמוּנָתֶךָ פֵּרוּשׁ בְּכָל בֹּקֶר נַעֲשֶׂה הָאָדָם בְּרִיָּה חֲדָשָׁה
וְיוֹדֶה בְּכָל בֹּקֶר לְהַשֵּׁם יִתְבָּרַךְ שְׁמוֹ עַל זֹאת
וּבְעוֹדוֹ עַל מִשְׁכָּבוֹ יֹאמַר מוֹדֶה אֲנִי לְפָנֶיךָ מֶלֶךְ חַי וְקַיָּם שֶׁהֶחֱזַרְתָּ בִּי נִשְׁמָתִי בְּחֶמְלָה רַבָּה אֱמוּנָתֶךָ
וְיַפְסִיק מְעַט בֵּין תֵּבַת בְּחֶמְלָה לְתֵבַת רַבָּה
יְהוּדָה בֶן תֵּימָא אוֹמֵר הֱוֵי עַז כַּנָּמֵר וְקַל כַּנֶּשֶׁר רָץ כַּצְּבִי וְגִבּוֹר כָּאֲרִי לַעֲשׂוֹת רְצוֹן אָבִיךָ שֶׁבַּשָּׁמַיִם
עַז כַּנָּמֵר פֵּרוּשׁוֹ שֶׁלֹּא יִתְבַּיֵּשׁ מִפְּנֵי בְּנֵי אָדָם הַמַּלְעִיגִים עָלָיו בַּעֲבוֹדַת יִתְבָּרַךְ שְׁמוֹ
קַל כַּנֶּשֶׁר כְּנֶגֶד רְאוֹת הָעָיִן
לוֹמַר שֶׁתְּהֵא קַל לַעֲצֹם עֵינֶיךָ מֵרְאוֹת בְּרָע כִּי הוּא הַתְחָלַת הָעֲבֵרָה הָעַיִן רוֹאָה וְהַלֵּב חוֹמֵד וּכְלֵי מַעֲשֶׂה גּוֹמְרִים
רָץ כַּצְּבִי כְּנֶגֶד הָרַגְלַיִם שֶׁרַגְלֶיךָ לְטוֹב יָרוּצוּ
וְגִבּוֹר כָּאֲרִי כְּנֶגֶד הַלֵּב כִּי הַגְּבוּרָה בַּעֲבוֹדַת הַבּוֹרֵא יִתְבָּרַךְ הִיא בַּלֵּב
וְאָמַר שֶׁתְּחַזֵּק לִבְּךָ בַּעֲבוֹדָתוֹ וְתִתְגַּבֵּר עַל הַיֵּצֶר לְנַצְּחוֹ כְּגִבּוֹר הַמִּתְגַּבֵּר עַל שׂוֹנְאוֹ לְנַצְּחוֹ וּלְהַפִּילוֹ לָאָרֶץ
לָכֵן צָרִיךְ הָאָדָם לְהִתְגַּבֵּר כַּאֲרִי וּמִיָּד כְּשֶׁיֵּעוֹר מִשְּׁנָתוֹ יָקוּם בִּזְרִיזוּת לַעֲבוֹדַת הַבּוֹרֵא יִתְבָּרַךְ וְיִתְעַלֶּה קֹדֶם שֶׁיִּתְגַּבֵּר עָלָיו הַיֵּצֶר הָרַע בְּטַעֲנוֹת וְתוֹאֲנוֹת לְבַל יָקוּם
וְיִתְחַכֵּם עָלָיו לְהַשִּׂיאוֹ בַּחֹרֶף אֵיךְ תָּקוּם עַתָּה בַּבֹּקֶר הַשְׁכֵּם וְהַקֹּר גָּדוֹל
וּבַקַּיִץ יַשִּׂיאֶנּוּ אֵיךְ תָּקוּם מִמִּטָּתְךָ וַעֲדַיִן לֹא שָׂבַעְתָּ מִשְּׁנָתֶךָ
בְטַעֲנוֹת אֲחֵרוֹת וְכַדּוֹמֶה
כִּי הַיֵּצֶר הָרַע הוּא יוֹדֵעַ הֵיטֵב לָצוּד בְּנֵי אָדָם בְּמַהֲמוֹרוֹת בַּל יָקוּם
וְלָכֵן כָּל בַּעַל נֶפֶשׁ הַיָּרֵא וְחָרֵד לִדְבַר צָרִיךְ לְהִתְגַבֵּר עָלָיו וְלֹא יִשְׁמַע לוֹ
וְאַף אִם יִכְבַּד עָלָיו הַדָּבָר מִפְּנֵי כְבֵדוּת הַגּוּף וְעַצְלוּתוֹ יָשִׂים מְגַמָּתוֹ רְצוֹן מֶלֶךְ מַלְכֵי הַמְּלָכִים הַקָּדוֹשׁ בָּרוּךְ הוּא
וְיָשִׂים אֶל לִבּוֹ כִּי אִם הָיָה קוֹרֵא אוֹתוֹ אֵיזֶה אָדָם לְאֵיזֶה עֵסֶק שֶׁיַּרְוִיחַ בּוֹ מָמוֹן לִגְבּוֹת חוֹבוֹ שֶׁהָיָה קוֹרֵא אוֹתוֹ שֶׁיַּצִּיל אֶת מָמוֹנוֹ מִן הַהֶפְסֵד כְּגוֹן אִם נָפְלָה דְלֵקָה בָּעִיר וְכַדּוֹמֶה בְּוַדַּאי הָיָה זָרִיז לָקוּם מִיָּד מִפְּנֵי אַהֲבַת מָמוֹנוֹ וְלֹא הָיָה מִתְרַשֵּׁל
וְכֵן אִם צָרִיךְ לָלֶכֶת לַעֲבוֹדַת הַמֶּלֶךְ הָיָה קָם בִּזְרִיזוּת וְלֹא הָיָה מִתְרַשֵּׁל פֶּן יַעֲלִילוּ עָלָיו כְּדֵי לִמְצֹא חֵן בְּעֵינֵי הַמֶּלֶךְ
עַל אַחַת כַּמָּה וְכַמָּה לַעֲבוֹדַת מֶלֶךְ מַלְכֵי הַמְּלָכִים הַקָּדוֹשׁ בָּרוּךְ הוּא שֶׁיֵּשׁ לְהִזָּהֵר לָקוּם בִמְהִירוּת וּבִזְרִיזוּת
וְהַמַּרְגִּיל אֶת עַצְמוֹ בַּדֶּרֶךְ הַזֶּה אַרְבַּע חָמֵשׁ פְּעָמִים לֹא יִכְבַּד עָלָיו אַחַר כָּךְ
וְהַבָּא לִטָּהֵר מְסַיְּעִין
אִם אֶפְשָׁר לְהַשְׁכִּים וְלָקוּם בַּחֲצוֹת הַלַּיְלָה לַעֲרֹךְ אָז תִּקּוּן חֲצוֹת מַה טּוֹב כְּמוֹ שֶׁנֶּאֱמַר קוּמִי רֹנִּי בַלַּיְלָה לְרֹאשׁ אַשְׁמוּרוֹת וְגוֹ'
וּכְמוֹ שֶׁהַקָּדוֹשׁ בָּרוּךְ הוּא מְקוֹנֵן בָּעֵת הַהִיא שֶׁנֶּאֱמַר מִמָּרוֹם יִשְׁאָג וּמִמְּעוֹן קָדְשׁוֹ יִתֵּן קוֹלוֹ שָׁאֹג יִשְׁאַג עַל נָוֵהוּ וְאוֹמֵר אוֹי לַבָּנִים שֶׁבַּעֲוֹנוֹתֵיהֶם הֶחֱרַבְתִּי אֶת בֵּיתִי וְשָׂרַפְתִּי אֶת הֵיכָלִי וְהִגְלֵיתִים לְבֵין הָאֻמּוֹת
וְאִם אִי אֶפְשָׁר לָקוּם בַּחֲצוֹת יִתְגַּבֵּר עַל כָּל פָּנִים לָקוּם קֹדֶם עֲלוֹת הַשָּׁחַר
וּכְמוֹ שֶׁאָמַר דָּוִד הַמֶּלֶךְ עָלָיו הַשָּׁלוֹם אָעִירָה שָּׁחַר אֲנִי מְעוֹרֵר אֶת הַשַּׁחַר וְאֵין הַשַּׁחַר מְעוֹרֵר אוֹתִי
וְגַם לְאַחַר חֲצוֹת הַלַּיְלָה יָכוֹל לַעֲרֹךְ תִּקּוּן חֲצוֹת וְאַחַר כָּךְ יַעֲסֹק בַּתּוֹרָה אִישׁ אִישׁ כְּפִי יְכָלְתּוֹ
וְשִׁעוּר מִשְׁנָיוֹת קוֹדֵם לְכָל דָּבָר
וְאִם אֵינוֹ בַר הָכֵי יַעֲסֹק בַּתְּהִלִּים וּמַעֲמָדוֹת וְסִפְרֵי מוּסָר
וְטוֹב מְעַט בְּכַוָּנָה מֵהַרְבּוֹת בְּלֹא כַוָּנָה
תָּנָא רַבִּי חִיָּא כָּל הָעוֹסֵק בַּתּוֹרָה בַּלַּיְלָה שְׁכִינָה כְּנֶגְדּוֹ שֶׁנֶּאֱמַר קוּמִי רֹנִּי בַלַּיְלָה לְרֹאשׁ אַשְׁמוּרוֹת שִׁפְכִי כַמַּיִם לִבֵּךְ נֹכַח פְּנֵי ה'
פֵּרוּשׁ שֶׁהַשְּׁכִינָה הִיא אָז כְּנֶגְדֶּךָ
עוֹד אָמְרוּ רַבּוֹתֵינוּ זִכְרוֹנָם לִבְרָכָה שֶׁכָּל הָעוֹסֵק בַּתּוֹרָה בַּלַּיְלָה נִקְרָא עֶבֶד כְּמוֹ שֶׁכָּתוּב כָּל עַבְדֵי הָעוֹמְדִים בְּבֵית בַּלֵּילוֹת
וּבַלֵּילוֹת הַקְּצָרִים שֶׁאִי אֶפְשָׁר לְהַשְׁכִּים כָּל כָּךְ לְכָל הַפָּחוֹת יִתְאַמֵּץ לָקוּם בְּעוֹד שֶׁיִּהְיֶה זְמָן לְהָכִין אֶת עַצְמוֹ לָלֶכֶת לְבֵית הַכְּנֶסֶת לְהִתְפַּלֵּל עִם הַצִּבּוּר
מִזְמוֹרֵי תְהִלִּים וְכֵן שְׁאָר פָּרָשִׁיּוֹת מִתּוֹרָה נְבִיאִים וּכְתוּבִים שֶׁאֵינָם שְׁגוּרִים בְּפִי הַכֹּל אָסוּר לְאָמְרָם בְּעַל פֶּה
אֲפִלּוּ מִי שֶׁהוּא יוֹדֵעַ לְאָמְרָם בְּעַל פֶּה יֶשׁ לִזָּהֵר שֶׁלֹּא לְאָמְרָם בְּעַל פֶּה
וְסוּמָא מֻתָּר
יֵשׁ לִמְחוֹת בְּיַד הָאוֹמְרִים תְּחִנּוֹת שֶׁבַּמַּעֲמָדוֹת שֶׁמְּסַיְּמִים בָּרוּךְ אַתָּה שׁוֹמֵעַ תְּפִלָּה אֶלָּא יֵשׁ לוֹמַר בָּרוּךְ שׁוֹמֵעַ תְּפִלָּה בְּלֹא שֵׁם
לְפִי שֶׁהָאָדָם כַּאֲשֶׁר קָם מִמִּטָּתוֹ שַׁחֲרִית הוּא כְּמוֹ בְרִיָּה חֲדָשָׁה לַעֲבוֹדַת הַבּוֹרֵא יִתְבָּרַךְ שְׁמוֹ לָכֵן צָרִיךְ לְהִתְקַדֵּשׁ וְלִטֹּל יָדָיו מִן הַכְּלִי כְּמוֹ כֹּהֵן שֶׁהָיָה מְקַדֵּשׁ יָדָיו בְּכָל יוֹם מִן הַכִּיּוֹר קֹדֶם עֲבוֹדָתוֹ
וְסֶמֶךְ לִנְטִילָה מִן הַמִּקְרָא שֶׁנֶּאֱמַר אֶרְחַץ בְּנִּקָּיוֹן כַּפָּי וַאֲסוֹבְבָה אֶת מִזְבַּחֲךָ לַשְׁמִיעַ בְּקוֹל תּוֹדָה וְגוֹ'
וְעוֹד יֵשׁ טַעַם לִנְטִילָה זֹאת לְפִי שֶׁבִּשְׁעַת שֵׁנָה שֶׁנִּסְתַּלְּקָה מִמֶּנּוּ נִשְׁמָתוֹ הַקְּדוֹשָׁה בָּא רוּחַ הַטֻּמְאָה וְשׁוֹרֶה עַל גּוּפוֹ
וּכְשֶׁנֵּעוֹר מִשְּׁנָתוֹ מִסְתַּלֵּק רוּחַ הַטֻּמְאָה מִכָּל גּוּפוֹ חוּץ מִן אֶצְבְּעוֹתָיו שֶׁאֵינוֹ עוֹבֵר מֵעֲלֵיהֶן עַד שֶׁשּׁוֹפֵךְ עֲלֵיהֶן שָׁלֹשׁ פְּעָמִים מַיִם בְּסֵרוּגִים
וְאָסוּר לֵילֵךְ אַרְבַּע אַמּוֹת בְּלִי נְטִילַת יָדַיִם אִם לֹא לְצֹרֶךְ גָּדוֹל מְאֹד
יִלְבַּשׁ מַלְבּוּשׁ הָרִאשׁוֹן אֶת הַטַּלִּית קָטָן שֶׁלֹּא יֵלֵךְ אַרְבַּע אַמּוֹת בְּלִי צִיצִית
וּלְפִי שֶׁעֲדַיִן אֵין יָדָיו נְקִיּוֹת לֹא יְבָרֵךְ עָלָיו
נְטִילַת יָדַיִם שַׁחֲרִית הִיא בְּדֶרֶךְ זֶה
נוֹטֵל אֶת הַכְּלִי בְּיַד יְמִינוֹ וְנוֹתְנוֹ לִשְׂמֹאלוֹ וְשׁוֹפֵךְ תְּחִלָּה עַל יַד יָמִין וְאַחַר כָּךְ נוֹטֵל אֶת הַכְּלִי בִימִינוֹ וְשׁוֹפֵךְ עַל יַד שְׂמֹאל
וְכֵן יַעֲשֶׂה שָׁלֹשׁ פְּעָמִים
וְטוֹב לִטְּלָן עַד פֶּרֶק הַזְּרוֹעַ
אַךְ בִּשְׁעַת הַדְּחָק דַּי עַד קִשְׁרֵי אֶצְבְּעוֹתָיו
וְרוֹחֵץ פָּנָיו לִכְבוֹד יוֹצְרוֹ שֶׁנֶּאֱמַר כִּי בְּצֶלֶם אֱלֹהִים עָשָׂה אֶת הָאָדָם
וְגַם יִרְחַץ פִּיו מִפְּנֵי הָרִירִים שֶׁבְּתוֹכוֹ שֶׁצָּרִיךְ לְהַזְכִּיר אֶת הַשֵּׁם הַגָּדוֹל בִּקְדֻשָּׁה וּבְטָהֳרָה
וְאַחַר כָּךְ מְנַגֵּב יָדָיו
וְיִזָּהֵר לְנַגֵּב פָּנָיו יָפֶה
צָרִיךְ לִטֹּל יָדָיו דַּוְקָא לְתוֹךְ כֶּלִי
וְאָסוּר לֵהָנוֹת מִמֵּי הַנְּטִילָה מִפְּנֵי שֶׁרוּחַ רָעָה שׁוֹרָה עֲלֵיהֶם וְיִשְׁפְּכֵם בְּמָקוֹם שֶׁאֵין בְּנֵי אָדָם הוֹלְכִים
לֹא יִגַּע קֹדֶם נְטִילָה לֹא בַפֶּה וְלֹא בַחֹטֶם וְלֹא בָעֵינַיִם וְלֹא בָאָזְנַיִם וְלֹא בְפִי הַטַּבַּעַת וְלֹא בָאֳכָלִים וְלֹא בִמְקוֹם הַקָּזָה מִפְּנֵי שֶׁרוּחַ רָעָה הַשּׁוֹרָה עַל הַיָּדַיִם קֹדֶם נְטִילָה מַזֶּקֶת לִדְבָרִים אֵלּוּ
טוֹב לְהַקְפִּיד בִּנְטִילַת יָדַיִם שַׁחֲרִית בִּכְלִי וּבְמַיִם וּבְכֹחַ גַּבְרָא כְּמוֹ בִנְטִילַת יָדַיִם לִסְעוּדָה
אַךְ בִּשְׁעַת הַדְּחָק שֶׁאֵין מַיִם כָּרָאוּי וְהוּא רוֹצֶה לְהִתְפַּלֵּל יָכוֹל לִטֹּל יָדָיו מִתּוֹךְ כָּל דָּבָר וּבְכָל מִינֵי מַיִם וּבְלֹא כֹחַ גַּבְרָא וְיָכוֹל לְבָרֵךְ עַל נְטִילַת יָדַיִם
וְאִם יֵשׁ לְפָנָיו נָהָר טוֹב יוֹתֵר שֶׁיִּטְבֹּל בּוֹ יָדָיו שָׁלֹשׁ פְּעָמִים אֲפִלּוּ בַשָּׁלֶג
אֲבָל אִם אֵין מַיִם כְּלָל יְקַנַּח יָדָיו בְּאֵיזֶה דָּבָר וִיבָרֵךְ עַל נְקִיּוּת יָדַיִם וְדַי לִתְפִלָּה
וְלִכְשֶׁיִּזְדַּמֵּן אַחַר כָּךְ מַיִם וְכֵלִים הָרְאוּיִים יִטֹּל יָדָיו עוֹד הַפַּעַם כָּרָאוּי
אֲבָל לֹא יְבָרֵךְ עוֹד
כְּתִיב בָּרְכִי נַפְשִׁי אֶת וְכָל קְרָבַי אֶת שֵׁם קָדְשׁוֹ
וְכֵיוָן שֶׁצָּרִיךְ הָאָדָם לְבָרֵךְ אֶת הַשֵּׁם בְּכָל קְרָבָיו אָסוּר לְבָרֵךְ עַד שֶׁיְּנַקֶּה אֶת הַקְּרָבַיִם מִצּוֹאָה וּמֵי רַגְלָיִם
וּבַבֹּקֶר בְּקוּמוֹ מִסְּתָמָא הוּא צָרִיךְ לַעֲשׂוֹת צְרָכָיו לְכָל הַפָּחוֹת לְהַשְׁתִּין עַל כֵּן לֹא יְבָרֵךְ בִּרְכַּת עַל נְטִילַת יָדַיִם בִּשְׁעַת נְטִילָה עַד לְאַחַר שֶׁיְּנַקֶּה אֶת עַצְמוֹ וְיִרְחַץ יָדָיו עוֹד פַּעַם אַחַת וְאָז יְבָרֵךְ עַל נְטִילַת יָדַיִם וַאֲשֶׁר יָצַר וּבִרְכַּת הַתּוֹרָה אֱלֹהַי נְשָׁמָה וְכוּ'
אִם הִשְׁכִּים וְנָטַל יָדָיו בְּעוֹד לַיְלָה כְּדִינוֹ וְהָיָה עֵר עַד אוֹר הַיּוֹם שֶׁהָיָה יָשֵׁן אַחַר כָּךְ שֵׁנִית בְּעוֹד לַיְלָה וְכֵן הַיָּשֵׁן בַּיּוֹם שִׁתִּין נִשְׁמִין וְכֵן הַנֵּעוֹר כָּל הַלַּיְלָה [וְלֹא יָשַׁן שִׁתִּין נִשְׁמִין] בְּכָל אֵלּוּ יֵשׁ סָפֵק אִם צְרִיכִים נְטִילַת יָדַיִם לֹא
לָכֵן יִטֹּל יָדָיו שָׁלֹשׁ פְּעָמִים בְּסֵרוּגִים כְּדִלְעֵיל סָעִיף אֲבָל לֹא יְבָרֵךְ עֲלֵיהֶם
אֵלּוּ דְבָרִים צְרִיכִין נְטִילַת יָדַיִם בַּמַּיִם הַקָּם מִן הַמִּטָּה וְהַיּוֹצֵא מִבֵּית הַכִּסֵּא וּמִבֵּית הַמֶּרְחָץ וְהַנּוֹטֵל צִפָּרְנָיו וְהַמְּגַלֵּחַ שַׂעֲרוֹתָיו וְהַחוֹלֵץ מִנְעָלָיו וְהַמְּשַׁמֵּשׁ מִטָּתוֹ וְהַנּוֹגֵעַ בְּכִנָּה וְהַמַּפְלֶה אֶת בְּגָדָיו אֲפִלּוּ לֹא נָגַע בְּכִנָּה וְהַחוֹפֵף רֹאשׁוֹ וְהַנּוֹגֵעַ בְּגוּפוֹ בִּמְקוֹמוֹת הַמְּכֻסִּים וְהַיּוֹצֵא מִבֵּית הַקְּבָרוֹת וְהַמְּלַוֶּה אֶת הַמֵּת שֶׁנִּכְנַס בְּאֹהֶל הַמֵּת וְהַמַּקִּיז דָּם
כְּתִיב וְהַצְנֵעַ לֶכֶת עִם אֱלֹהֶיךָ
לְפִיכָךְ צָרִיךְ הָאָדָם לִהְיוֹת צָנוּעַ בְּכָל אָרְחוֹתָיו
וְלָכֵן כְּשֶׁלּוֹבֵשׁ פּוֹשֵׁט אֶת חֲלוּקוֹ שְׁאָר בֶּגֶד שֶׁעַל בְּשָׂרוֹ יְדַקְדֵּק מְאֹד שֶׁלֹּא לְגַלּוֹת אֶת גּוּפוֹ אֶלָּא יַלְבִּישׁוֹ וְיַפְשִׁיטוֹ כְּשֶׁהוּא שׁוֹכֵב עַל מִשְׁכָּבוֹ מְכֻסֶּה
וְאַל יֹאמַר הִנְנִי בְחַדְרֵי חֲדָרִים וּבַחֲשֵׁכָה מִי רוֹאֵנִי כִּי הַקָּדוֹשׁ בָּרוּךְ הוּא מְלֹא כָל הָאָרֶץ כְּבוֹדוֹ וְכַחֲשֵׁכָה כָּאוֹרָה לְפָנָיו יִתְבָּרַךְ שְׁמוֹ
וְהַצְּנִיעוּת וְהַבֹּשֶׁת מְבִיאוֹת אֶת הָאָדָם לִידֵי הַכְנָעָה לְפָנָיו יִתְבָּרַךְ שְׁמוֹ
אֵין הוֹלְכִין בְּחֻקּוֹת הַגּוֹיִים וְלֹא מִתְדַמִּים לָהֶם לֹא בְמַלְבּוּשׁ וְלֹא בְשֵׂעָר וְכַיּוֹצֵא בָהֶם שֶׁנֶּאֱמַר וְלֹא תֵלְכוּ בְּחֻקּוֹת הַגּוֹי
וְנֶאֱמַר בְּחֻקּוֹתֵיהֶם לֹא תֵלֵכוּ
וְנֶאֱמַר הִשָּׁמֵר לְךָ פֶּן תִּנָּקֵשׁ אַחֲרֵיהֶם
לֹא יִלְבַּשׁ מַלְבּוּשׁ הַמְּיֻחָד לָהֶם לְשׁוּם גֵּאוּת וְהוּא מַלְבּוּשׁ שָׂרִים וּלְדֻגְמָא הָא דְּאָמְרֵינָן בַגְּמָרָא דְּאָסוּר לְיִשְׂרָאֵל לְהִתְדַּמּוֹת לָהֶם אֲפִלּוּ בִרְצוּעוֹת הַמִּנְעָל
שֶׁאִם הָיָה דַרְכָּם לִקְשֹׁר כָּךְ וְדֶרֶךְ יִשְׂרָאֵל בְּעִנְיָן אַחֵר שֶׁהָיָה מִנְהָגָם לִהְיוֹת לָהֶם רְצוּעוֹת אֲדֻמּוֹת וְשֶׁל יִשְׂרָאֵל שְׁחוֹרוֹת מִשּׁוּם דְּצֶבַע שָׁחוֹר מוֹרֶה עַל עֲנָוָה וְשִׁפְלוּת וּצְנִיעוּת אָסוּר לְיִשְׂרָאֵל לְשַׁנּוֹת
וּמִזֶּה יִלְמַד כָּל אָדָם לְפִי מְקוֹמוֹ וְשַׁעְתּוֹ שֶׁהַמַּלְבּוּשׁ הֶעָשׂוּי לְיוּהֲרָא וּפְרִיצוּת לֹא יַעֲשֶׂה הַיִשְׂרָאֵל כֵּן אֶלָּא מַלְבּוּשָׁיו יִהְיוּ עֲשׂוּיִים בְּעִנְיָן הַמּוֹרֶה עַל הַכְנָעָה וּצְנִיעוּת
הָכֵי אָמְרִינָן בְּסִפְרֵי שֶׁלֹּא תֹאמַר הוֹאִיל וְהֵן יוֹצְאִין בְּאַרְגָּמָן אַף אֲנִי אֵצֵא בְּאַרְגָּמָן הוֹאִיל וְהֵן יוֹצְאִין בְּקוֹלְסִין אַף אֲנִי אֵצֵא בְּקוֹלְסִין שֶׁדְּבָרִים הַלָּלוּ דִבְרֵי שַׁחַץ וְגַאֲוָה הֵם וְלֹא כְאֵלֶּה חֵלֶק יַעֲקֹב אֶלָּא דַּרְכָּם לִהְיוֹת צְנוּעִים וַעֲנָוִים וְלֹא לִפְנוֹת אֶל רְהָבִים
וְכֵן כָּל דָּבָר שֶׁנָּהֲגוּ לְמִנְהָג וּלְחֹק דְאִכָּא לְמֵיחָשׁ שֶׁיֵּשׁ בּוֹ שֶׁמֶץ עֲבוֹדָה זָרָה לֹא יַעֲשֶׂה הַיִשְׂרָאֵל כֵּן
וְכֵן לֹא יְגַלַּח וְלֹא יְגַדֵּל שַעֲרוֹת רֹאשׁוֹ כְּמוֹהֶם אֶלּא יְהֵא מֻבְדָּל מֵהֶם בְּמַלְבּוּשָׁיו וּבְדִבּוּרוֹ וּבִשְׁאָר מַעֲשָׂיו כְּמוֹ שֶׁהוּא מֻבְדָּל מֵהֶם בְּמַדָּעוֹ וּבְדֵעוֹתָיו
וְכֵן הוּא אוֹמֵר וָאַבְדִּיל אֶתְכֶם מִן הָעַמִּים
לֹא יִלְבַּשׁ בְּגָדִים יְקָרִים כִּי דָבָר זֶה מֵבִיא אֶת הָאָדָם לִידֵי גַאֲוָה וְלֹא בְגָדִים פְּחוּתִים מְאֹד מְלֻכְלָכִים שֶׁלֹּא יִתְבַּזֶּה בְּעֵינֵי הַבְּרִיּוֹת אֶלָּא יִהְיוּ בְּגָדִים מְמֻצָּעִים וּנְקִיִּים
לְעוֹלָם יִמְכֹּר אָדָם אֲפִלּוּ קוֹרוֹת בֵּיתוֹ וְיִקַּח מִנְעָלִים לְרַגְלָיו
לְפִי שֶׁמָּצִינוּ שֶׁהַיָּמִין הִיא חֲשׁוּבָה בַתּוֹרָה לְעִנְיַן עֲבוֹדָה וּלְעִנְיַן בֹּהֶן יָד וּבֹהֶן רֶגֶל שֶׁל מִלּוּאִים וְשֶׁל מְצֹרָע וּלְעִנְיַן מִצְוַת חֲלִיצָה לָכֵן בִּלְבִישָׁה וְכֵן בִּשְׁאָר דְּבָרִים לְעוֹלָם יַקְדִּים שֶׁל יָמִין לְשֶׁל שְׂמֹאל
וּבַחֲלִיצַת הַמִּנְעָלִים וּשְׁאָר בְּגָדִים יַחֲלוֹץ שֶׁל שְׂמֹאל תְּחִלָּה
וְאַךְ לְעִנְיַן קְשִׁירָה הַשְּׂמֹאל חָשׁוּב יוֹתֵר מִפְּנֵי שֶׁקּוֹשְׁרִים עָלָיו אֶת הַתְּפִלִּין
וְלָכֵן כְּשֶׁצָּרִיךְ לִקְשֹׁר יִקְשֹׁר שֶׁל שְׂמֹאל תְּחִלָּה כְּגוֹן מִנְעָלִים שֶׁיֵּשׁ בָּהֶם קְשִׁירָה נוֹעֵל שֶׁל יָמִין וְאֵינוֹ קוֹשְׁרוֹ וְנוֹעֵל אֶת שֶׁל שְׂמֹאל וְקוֹשְׁרוֹ וְאַחַר כָּךְ קוֹשֵׁר שֶׁל יָמִין
וְכֵן בִּשְׁאָר בְּגָדִים
יִזָּהֵר מִלִּלְבּוֹשׁ שְׁנֵי בְגָדִים בְּיַחַד מִשּׁוּם דְּקָשֶׁה לְשִׁכְחָה
אָסוּר לֵילֵךְ אַרְבַּע אַמּוֹת לְהוֹצִיא מִפִּיו דָּבָר שֶׁבִּקְדֻשָּׁה בְגִלּוּי הָראֹשׁ
וְגַם הַקְּטַנִּים צְרִיכִים לְהַרְגִּילָן לְכַסּוֹת רֹאשָׁן כִּי הֵיכִי דְתֶהֱוֵי עֲלַיְהוּ אֵימְתָא דִשְׁמַיָּא
כִּדְמָצִינוּ בְּרַב נַחְמָן בַּר יִצְחָק
אִמֵּהּ דְּרַב נַחְמָן בַּר יִצְחָק אֲמַרוּ לַהּ כַּלְּדָאֵי בְּרֵיךְ גַּנָּבָא הֲוָה לָא שְׁבַקְתֵּהּ גַּלּוּיֵי רֵישָׁא
אֲמַרָה לֵהּ כַּסֵּי רֵישָׁךְ כִּי הֵיכִי דְתֶהֱוֵי עֲלָךְ אֵימְתָא דִשְׁמַיָּא וְכוּ'
אָסוּר לֵילֵךְ בְּקוֹמָה זְקוּפָה וְגָרוֹן נָטוּי כָּעִנְיָן שֶׁנֶּאֱמַר וַתֵּלַכְנָה נְטוּיוֹת גָּרוֹן וְגוֹ'
וּמִכָּל מָקוֹם לֹא יָכוֹף רֹאשׁוֹ יוֹתֵר מִדַּאי אֶלָּא בְּמִדָּה בֵינוֹנִית בִּכְדֵי שֶׁיִּרְאֶה אֶת הַבָּא כְּנֶגֶד פָּנָיו וְגַם יִרְאֶה מִדְרַךְ כַּף רַגְלוֹ
גַּם מִמַּהֲלָכוֹ שֶׁל אָדָם נִכָּר אִם חָכָם וּבַעַל דֵּעָה הוּא שׁוֹטֶה וְסָכָל
וְכֵן אָמַר שְׁלֹמֹה בְּחָכְמָתוֹ וְגַם בַּדֶּרֶךְ כְּשֶׁהַסָּכָל הֹלֵךְ לִבּוֹ חָסֵר וְאָמַר לַכֹּל סָכָל הוּא הוּא
מוֹדִיעַ לַכֹּל עַל עַצְמוֹ שֶׁהוּא סָכָל
יֵשׁ לִזָּהֵר שֶׁלֹּא יֵלֵךְ אִישׁ בֵּין שְׁתֵּי נָשִׁים וְלֹא בֵּין שְׁנֵי כְלָבִים שְׁנֵי חֲזִירִים
וְכֵן לֹא יַנִּיחוּ הָאֲנָשִׁים שֶׁתֵּלֵךְ בֵּינֵיהֶם אִשָּׁה כֶלֶב חֲזִיר
יַרְגִּיל אֶת עַצְמוֹ לִפָּנוֹת עֶרֶב וָבֹקֶר שֶׁהוּא זְרִיזוּת וּנְקִיּוּת
אִם אֵינוֹ יָכוֹל לִפָּנוֹת יֵלֵךְ אַרְבַּע אַמּוֹת וְיֵשֵׁב עַד שֶׁיִּפָּנֶה יַסִּיחַ דַּעְתּוֹ מִדְּבָרִים אֲחֵרִים
הַמַּשְׁהֶה נְקָבָיו עוֹבֵר מִשּׁוּם בַּל תְּשַׁקְּצוּ
וְאִם מַשְׁהֶה מִלְּהַטִּיל מַיִם בְּעֵת צָרְכּוֹ עוֹבֵר גַּם מִשּׁוּם לֹא יִהְיֶה בְךָ עָקָר
יְהֵא צָנוּעַ בְּבֵית הַכִּסֵּא
לֹא יְגַלֶּה אֶת עַצְמוֹ עַד שֶׁיֵּשֵׁב
וְגַם אָז יְצַמְצֵם שֶׁלֹּא לְגַלּוֹת רַק מַה שֶּׁמֻּכְרָח לְגַלּוֹת שֶׁלֹּא לְטַנֵּף אֶת בְּגָדָיו
וְיִזָּהֵר בָּזֶה גַּם בַּלַּיְלָה כְּמוֹ בַּיּוֹם
אִם נִפְנֶה בְּמָקוֹם מְגֻלֶּה שֶׁאֵין שָׁם מְחִיצוֹת יְכַוֵּן שֶׁיְּהֵא פָּנָיו לְדָּרוֹם וַאֲחוֹרָיו לַצָּפוֹן אִפְּכָא
אֲבָל בֵּין מִזְרָח לַמַּעֲרָב אָסוּר
וְאִם יֵשׁ מְחִיצָה יָכוֹל לִפָּנוֹת בְּכָל עִנְיָן אִם אֲחוֹרָיו לְצַד הַמְּחִיצָה
וּלְהַשְׁתִּין מֻתָּר בְּכָל עִנְיָן
לֹא יִפָּנֶה בִּפְנֵי שׁוּם אָדָם
וַאֲפִלּוּ בִּפְנֵי נָכְרִי אָסוּר
אֲבָל לְהַשְׁתִּין מֻתָּר אֲפִלּוּ בַּיּוֹם בִּפְנֵי רַבִּים אִם צָרִיךְ לְכָךְ מִשּׁוּם דְּאִכָּא סַכָּנָה אִם יַעֲצֹר אֶת עַצְמוֹ
וּמִכָּל מָקוֹם יֵשׁ לְהִסְתַּלֵּק לִצְדָדִים
לֹא יִפָּנֶה בַּעֲמִידָה
וְלֹא יֶאֱנֹס לִדְחֹק עַצְמוֹ יוֹתֵר מִדַּאי שֶׁלֹּא יְנַתֵּק שִׁנֵּי הַכַּרְכַּשְׁתָּא
וְלֹא יְמַהֵר לָצֵאת מִבֵּית הַכִּסֵּא עַד אֲשֶׁר בָּרוּר שֶׁאֵינוֹ צָרִיךְ עוֹד
וּכְשֶׁמַּטִּיל מַיִם בַּעֲמִידָה יַשְׁגִּיחַ שֶׁלֹּא יִנָּתְזוּ עַל מִנְעָלָיו וּבְגָדָיו
וְיִזָּהֵר מְאֹד שֶׁלֹּא לֶאֱחֹז בְּיָדָיו בְּמִילָתוֹ
בְּבֵית הַכִּסֵּא אָסוּר לְהַרְהֵר בְּדִבְרֵי תוֹרָה
לָכֵן בִּהְיוֹתוֹ שָׁמָּה טוֹב שֶׁיְּהַרְהֵר בַּעֲסָקָיו וּבְחֶשְׁבּוֹנוֹתָיו שֶׁלֹּא יָבֹא לִידֵי הִרְהוּר תּוֹרָה הִרְהוּר עֲבֵרָה חַס וְשָׁלוֹם
וּבַשַׁבָּת שֶׁאֵין לְהַרְהֵר בַּעֲסָקָיו יְהַרְהֵר בִּדְבָרִים נִפְלָאִים שֶׁרָאָה וְשָׁמַע וְכַדּוֹמֶה
יִזָּהֵר לְקַנֵּחַ אֶת עַצְמוֹ יָפֶה
כִּי אִם יֶשׁ אֲפִלּוּ מַשֶּׁהוּ צוֹאָה בְּפִי הַטַּבַּעַת אָסוּר לוֹמַר שׁוּם דָּבָר שֶׁבִּקְדֻשָּׁה
לֹא יְקַנַּח בְּיַד יָמִין מִפְּנֵי שֶׁקּוֹשֵׁר בָּהּ הַתְּפִלִּין
וּמֵהַאי טַעְמָא אֵין לְקַנֵּחַ בְּאֶצְבַּע אֶמְצָעִית שֶׁל שְׂמֹאל שֶׁכּוֹרֵךְ עָלֶיהָ הָרְצוּעָה שֶׁל תְּפִלִּין
וְאִטֵּר יָד יְקַנַּח בִּשְׂמֹאל דִּידֵהּ שֶׁהִיא יָמִין שֶׁל כָּל אָדָם
בְּכָל פַּעַם שֶׁנִּפְנֶה שֶׁמַּטִיל מַיִם וַאֲפִלּוּ רַק טִפָּה אַחַת יִרְחַץ יָדָיו בַּמַּיִם וִיבָרֵךְ בִּרְכַּת אֲשֶׁר יָצַר
אִם הִטִּיל מַיִם נִפְנָה וְשָׁכַח מִלְּבָרֵךְ אֲשֶׁר יָצַר וְאַחַר כָּךְ שׁוּב הִטִיל מַיִם נִפְנָה וְנִזְכַּר שֶׁבָּרִאשׁוֹנָה לֹא בֵרַךְ אֵינוֹ צָרִיךְ לְבָרֵךְ רַק פַּעַם אֶחָת
וּמִי שֶׁשּׁוֹתֶה סַם הַמְּשַׁלְשֵׁל וְיוֹדֵעַ שֶׁיִּצְטָרֵךְ לִפָּנוֹת כַּמָּה פְעָמִים לֹא יְבָרֵךְ עַד לְאַחַר הַגְּמָר
כְּתִיב וְכִסִּיתָ אֶת צֵאָתֶךָ כִּי אֱלֹהֶיךָ מִתְהַלֵּךְ בְּקֶרֶב מַחֲנֶיךָ וְגוֹ' וְהָיָה מַחֲנֶיךָ קָדוֹשׁ וְלֹא יִרְאֶה בְךָ עֶרְוַת דָּבָר וְגוֹ' מִכָּאן לָמְדוּ רַבּוֹתֵינוּ זִכְרוֹנָם לִבְרָכָה שֶׁבְּכָל מָקוֹם אֲשֶׁר אֱלֹהֵינוּ מִתְהַלֵּךְ עִמָּנוּ דְּהַיְנוּ כְּשֶׁאָנוּ עוֹסְקִים בְּדָבָר שֶׁבִּקְדֻשָּׁה כְּגוֹן קְרִיאַת שְׁמַע תְּפִלָּה תּוֹרָה וְכַדּוֹמֶה צָרִיךְ לִהְיוֹת הַמַּחֲנֶה קָדוֹשׁ שֶׁלֹּא תְהֵא צוֹאָה מְגֻלָּה שָׁם וְשֶׁלֹּא יֵרָאֶה דְּבַר עֶרְוָה כְּנֶגֶד פָּנָיו שֶׁל אָדָם הַקּוֹרֵא מִתְפַּלֵּל
וַאֲפִלּוּ לְהַרְהֵר בְּדִבְרֵי קְדֻשָּׁה בִּמְקוֹם צוֹאָה מֵי רַגְלַיִם כָּל דָּבָר שֶׁהוּא מַסְרִיחַ אָסוּר עַד שֶׁיְּכַסֶּה אוֹתוֹ כְּמוֹ שֶׁנֶּאֱמַר וְכִסִּית אֶת צֵאָתֶךָ
שֶׁיַּטִּיל לְתוֹךְ מֵי רַגְלַיִם שֶׁל פַּעַם אַחַת רְבִיעִית מַיִם לָא שְׁנָא שֶׁהָיוּ הֵם בִּכְלִי תְחִלָּה וְנוֹתֵן עֲלֵיהֶם מַיִם וּבֵין אִם הָיוּ הַמַּיִם בִּכְלִי תְחִלָּה
וּלְמֵי רַגְלַיִם שֶׁל שְׁתֵּי פְעָמִים צְרִיכִים שְׁתֵּי רְבִיעִיּוֹת מָיִם
וְכֵן לְעוֹלָם
וַאֲפִלּוּ אִם נִבְלְעוּ מֵי הָרַגְלַיִם בַּקַּרְקַע בַבֶּגֶד כֹּל שֶׁיֵּשׁ שָׁם עֲדַיִן קְצָת לַחְלוּחִית מֵהֶם צָרִיךְ לִשְׁפֹּךְ שָׁם מָיִם
אִם יֵשׁ צוֹאָה עַל בְּשָׂרוֹ אַף עַל פִּי שֶׁמְּכֻסָּה בִבְגָדָיו אָסוּר בְּדִבְרֵי קְדֻשָּׁה שֶׁנֶּאֱמַר כָּל עַצְמוֹתַי תֹּאמַרְנָה מִי כָמוֹךָ
בָּעֵינָן שֶׁיִּהְיוּ כֻלָּם נְקִיִים
וְיֵשׁ מְקִילִין בָּזֶה אֲבָל הַנָּכוֹן לְהַחְמִיר
וְאִם יֶשׁ אֲפִלּוּ מְעַט צוֹאָה בְּפִי הַטַּבַּעַת אַף עַל פִּי שֶׁהִיא מְכֻסָּה לְכֻלֵּי עָלְמָא לָא מַהְנֵי מִפְּנֵי שֶׁבִּמְקוֹמָהּ זֻהֲמָתָהּ מְרֻבָּה
צְרִיכִין לִזָּהֵר שֶׁבְּכָל מָקוֹם שֶׁיֵּשׁ לְהִסְתַּפֵּק שֶׁמָּא יֵשׁ שָׁם צוֹאָה מֵי רַגְלַיִם לֹא יֹאמַר שָׁם שׁוּם דָּבָר שֶׁבִּקְדֻשָּׁה עַד שֶׁיִּבְדֹּק אֶת הַמָּקוֹם
וְאֵין לְהִתְפַּלֵּל בַּבַּיִת אִם בַּעֲלִיָּה יֵשׁ מָקוֹם מְטֻנָּף
תִּינוֹק שֶׁאֲחֵרִים בְּיָמָיו יְכוֹלִים לֶאֱכֹל כַּזַּיִת מִינֵי דָגָן אֲפִלּוּ עַל יְדֵי תַבְשִׁיל בִּכְדֵי שֶׁגָּדוֹל אוֹכֵל שִׁעוּר פְּרָס מַרְחִיקִין מִצּוֹאָתוֹ וּמִמֵּי רַגְלָיו
וְטוֹב וְיָשָׁר לְהַרְחִיק גַּם מִצּוֹאַת קָטָן בֶּן שְׁמוֹנָה יָמִים
צוֹאַת אָדָם אַף עַל פִּי שֶׁאֵין לָהּ רֵיחַ רָע וְכֵן צוֹאַת חָתוּל וּנְמִיָּה וְצוֹאַת תַּרְנְגוֹל אֱדוֹמִי מַרְחִיקִים מֵהֶן
וּשְׁאָר צוֹאָה שֶׁל בְּהֵמָה חַיָּה וָעוֹף מִסְּתָמָא אֵינָהּ מַסְרַחַת וְאֵין צְרִיכִים לְהַרְחִיק מֵהֶן
אֲבָל אִם מַסְרַחַת וְכֵן נְבֵלָה הַמַּסְרַחַת וְכָל דָּבָר הַמַּסְרִיחַ מֵחֲמַת עִפּוּשׁ וְכֵן לוּל שֶׁל תַּרְנְגוֹלִים מַרְחִיקִים מֵהֶם
וְכֵן מַרְחִיקִים מִמַּיִם סְרוּחִים
וּמֵי מִשְׁרָה שֶׁשּׁוֹרִים בָּהֶם פִּשְׁתָּן קַנְבּוּס סְתָמָם מַסְרִיחִים וּצְרִיכִים לְהַרְחִיק מֵהֶם כְּמוֹ מִן הַצּוֹאָה
צוֹאָה יְבֵשָׁה כָּל כָּךְ שֶׁהִיא נִפְרֶכֶת עַל יְדֵי גְלִילָה הֲרֵי הִיא כֶּעָפָר
וְהוּא שֶׁלֹּא יְהֵא בָהּ רֵיחַ רָע
אֲבָל אִם נִקְרְשָׁה מֵחֲמַת הַקֹּר כֵּיוָן שֶׁיְּכוֹלָה לַחֲזֹר לְקַדְמוּתָהּ בִּזְמַן הַחֹם עֲדַיִן שֵׁם צוֹאָה עָלֶיהָ
וְצוֹאָה שֶׁנִּתְכַּסְּתָה בְשֶׁלֶג חָשׁוּב כִּסּוּי
עַד כַּמָּה מַרְחִיקִים
הָיְתָה הַצּוֹאָה מֵאַחֲרָיו צָרִיךְ לְהַרְחִיק מִמָּקוֹם שֶׁכָּלָה הָרֵיחַ אַרְבַּע אַמּוֹת
וַאֲפִלּוּ אִם הוּא אֵינוֹ מֵרִיחַ צָרִיךְ לְהַרְחִיק שִׁעוּר זֶה כְּאִלּוּ הָיָה מֵרִיחַ וְאִם הַצּוֹאָה אֵינָהּ מַסְרַחַת דַּי אִם מַרְחִיק מִמֶּנָּה אַרְבַּע אַמּוֹת
וְאִם הַצּוֹאָה מִלְּפָנָיו צָרִיךְ לְהַרְחִיק כִּמְלֹא עֵינָיו
וַאֲפִלּוּ בַלַּיְלָה צָרִיךְ לְהַרְחִיק כַּשִּׁעוּר שֶׁהָיָה יָכוֹל לִרְאוֹתָהּ בַּיּוֹם
וְאִם הִיא מִן הַצְּדָדִים יֵשׁ לְהַחְמִיר כְּאִלּוּ הָיְתָה בְּפָנָיו
וְיַטֶּה אֶת עַצְמוֹ כְּדֵי שֶׁתְּהֵא לְאַחֲרָיו
בַּיִת שֶׁמִּתְפַּלְּלִים בּוֹ בַּצִּבּוּר וְנִמְצְאָה שָׁם צוֹאָה אַף עַל פִּי שֶׁהִיא אֲחוֹרֵי הַשְּׁלִיחַ צִבּוּר וּרְחוֹקָה מִמֶּנּוּ יוֹתֵר מֵאַרְבַּע אַמּוֹת מִמָּקוֹם שֶׁכָּלָה הָרֵיחַ מִכָּל מָקוֹם צָרִיךְ הוּא לִשְׁתּוֹק וּלְהַמְתִּין עַד שֶׁיּוֹצִיאוּהָ יְכַסוּהָ מִפְּנֵי שֶׁאִי אֶפְשָׁר שֶׁלֹּא תְהֵא לְאֶחָד מִן הַצִּבּוּר תּוֹךְ אַרְבַּע אַמּוֹת מִמָּקוֹם שֶׁכָּלָה הָרֵיחַ וְאָסוּר לִשְׁמֹעַ וּלְכַוֵּן לְמַה שֶּׁאוֹמֵר הַשְּׁלִיחַ צִבּוּר
מִי שֶׁהִתְפַּלֵּל וּמָצָא אַחַר כָּךְ שֶׁיֶּשׁ שָׁם צוֹאָה אִם הַמָּקוֹם הַהוּא הָיָה רָאוּי לְהִסְתַּפֵּק בּוֹ שֶׁמָּא יֶשׁ שָׁם צוֹאָה וְהוּא פָשַׁע וְלֹא בָדַק כֵּיוָן שֶׁתְּפִלַּת שְׁמוֹנֶה עֶשְׂרֵה הִיא בִמְקוֹם קָרְבָּן הֲוָה לֵהּ זֶבַח רְשָׁעִים תּוֹעֵבָה וְצָרִיךְ לַחֲזֹר וּלְהִתְפַּלֵּל שְׁמוֹנֶה עֶשְׂרֵה
וְכֵן קְרִיאַת שְׁמַע שֶׁהִיא מִדְּאוֹרָיְתָא וְאֵין בָּהּ חֲשַׁשׁ בְּרָכָה לְבַטָּלָה חוֹזֵר וְקוֹרֵא אֲבָל בְּלֹא הַבְּרָכוֹת
וְכֵן שְׁאָר בְּרָכוֹת שֶׁאָמַר שָׁם וַאֲפִלּוּ בִרְכַּת הַמָּזוֹן אֵינוֹ חוֹזֵר וּמְבָרֵךְ
וְאִם הַמָּקוֹם רָאוּי לְהִסְתַּפֵּק בְּצוֹאָה שֶׁאָז לֹא פָשַׁע אֲפִלּוּ בִתְפִלָּה יוֹצֵא בְדִיעֲבַד
וְאִם נִמְצְאוּ מֵי רַגְלַיִם אֲפִלּוּ הַמָּקוֹם רָאוּי לְהִסְתַּפֵּק יוֹצֵא בְדִיעֲבַד גַּם בִּתְפִלָּה
יָצָא מִמֶּנּוּ רֵיחַ מִלְּמַטָּה אָסוּר בְּדָבָר שֶׁבִּקְדֻשָּׁה עַד שֶׁיִּכְלֶה הָרֵיחַ
וְאִם יָצָא מֵחֲבֵרוֹ גַּם כֵּן צָרִיךְ לְהַמְתִּין
רַק אִם הוּא עוֹסֵק בְּלִמּוּד תּוֹרָה
אֵינוֹ צָרִיךְ לְהַמְתִּין בִּשְׁבִיל רֵיחַ שֶׁיָּצָא מֵחֲבֵרוֹ
בֵּית הַכִּסֵּא אַף עַל פִּי שֶׁיֵּשׁ מְחִיצוֹת וְאֵין בּוֹ צוֹאָה צְרִיכִים לְהַרְחִיק מִמֶּנּוּ
וְלָכֵן סַפְסָל הֶעָשׂוּי עִם נֶקֶב שֶׁמַּעֲמִידִים תַּחְתָּיו גְּרָף לִפָּנוֹת עָלָיו אַף עַל פִּי שֶׁהוֹצִיאוּ אֶת הַגְּרָף וְכִסּוּ אֶת הַנֶּקֶב בְּדַף מִכָּל מָקוֹם יֵשׁ לַסַּפְסָל הַזֶּה דִין בֵּית הַכִּסֵּא וּצְרִיכִים לְהוֹצִיאוֹ מִן הַבַּיִת לְכַסּוֹתוֹ כֻּלּוֹ
אַךְ אִם הוּא כִּסֵּא הַמְּיֻחָד לִישִׁיבָה וּמְכֻסֶּה בְּכַר לֵישֵׁב עָלָיו וְרַק לְעֵת הַצֹּרֶךְ מְסִירִים אֶת הַכַּר וְנִפְנִים שָׁם וְשׁוּב מַחֲזִירִים עָלָיו אֶת הַכַּר בָּזֶה יֵשׁ לְהָקֵל
גְּרָף שֶׁל רְעִי וְעָבִיט שֶׁל מֵי רַגְלַיִם אִם הֵם שֶׁל חֶרֶס שֶׁל עֵץ דִּינָם כְּבֵית הַכִּסֵּא
וְאַף עַל פִּי שֶׁהֵם נְקִיִּים וְאֵין לָהֶם רֵיחַ רָע וַאֲפִלוּ נָתַן לְתוֹכָם מַיִם שֶׁכְּפָאָם עַל פִּיהֶם לָא מַהֲנֵי
וַאֲפִלּוּ נְתָנָם תַּחַת הַמִּטָּה לָא מַהֲנֵי אֶלָּא צָרִיךְ לְהוֹצִיאָם מִן הַבַּיִת לְכַסּוֹתָם
וְאִם הֵם שֶׁל מַתֶּכֶת זְכוּכִית אִם הֵם רְחוּצִים יָפֶה וְאֵין בָּהֶם רֵיחַ רָע אֵין צְרִיכִים לְהַרְחִיק מֵהֶם
פִּי חֲזִיר כֵּיוָן שֶׁדַּרְכּוֹ לְנַקֵּר בַּצּוֹאָה דִּינוֹ כִּגְרָף שֶׁל רְעִי
וַאֲפִלּוּ עוֹלֶה מִן הַנָּהָר אֵין הָרְחִיצָה מוֹעֶלֶת
בְּבֵית הַמֶּרְחָץ גַּם כֵּן אָסוּר לְדַבֵּר לְהַרְהֵר בְּשׁוּם דָּבָר שֶׁבִּקְדֻשָּׁה וְאָסוּר לְהַזְכִּיר שֵׁמוֹת הַמְּיֻחָדִים לְהַקָּדוֹשׁ בָּרוּךְ הוּא אֲפִלּוּ בִּלְשׁוֹן חֹל בְּבֵית הַמֶּרְחָץ בִמְבוֹאוֹת הַמְּטֻנָּפִים
וְכֵן אָסוּר לִתֵּן שָׁם שָׁלוֹם לַחֲבֵרוֹ כִּי שָׁלוֹם הוּא שְׁמוֹ שֶׁל הַקָּדוֹשׁ בָּרוּךְ הוּא שֶׁנֶּאֱמַר וַיִּקְרָא ה' שָׁלוֹם
וְאָדָם שֶׁשְּׁמוֹ שָׁלוֹם יֵשׁ אוֹסְרִים לִקְרוֹתוֹ שָׁם בִּשְׁמוֹ וְיֵשׁ מַתִּירִים כֵּיוָן שֶׁאֵינוֹ מְכַוֵּן עַל עִנְיַן הַשָּׁלוֹם אֶלָּא לְהַזְכָּרַת שְׁמוֹ שֶל אוֹתוֹ אָדָם
וְכֵן נוֹהֲגִים לְהָקֵל
וִירֵא שָׁמַיִם יֶשׁ לְהַחְמִיר
אָסוּר לְדַבֵּר דִּבְרֵי תוֹרָה וּקְדֻשָּׁה נֶגֶד עֶרְוָה בֵּין שֶׁל אַחֵר
וַאֲפִלוּ שֶׁל קָטָן וּקְטַנָּה
וַאֲפִלּוּ אִם עוֹצֵם עֵינָיו שֶׁלֹּא לִרְאוֹת אֶת הָעֶרְוָה לָא מַהֲנֵי כֵּיוָן שֶׁהִיא נֶגְדּוֹ אֶלָּא יַטֶּה פָנָיו וְגוּפוֹ מִכְּנֶגְדָּהּ
גּוּף הָאִשָּׁה כָּל מָקוֹם שֶׁדַּרְכָּהּ לְהִתְכַּסּוֹת אִם נִתְגַלָּה שָׁם שִׁעוּר טֶפַח וְכֵן שְׂעָרוֹת שֶׁלא אִשָּׁה נְשׂוּאָה אֲשֶׁר דַּרְכָּהּ לְכַסּוֹתָן אִם נִתְגַלָּה קְצָת מֵהֶן חָשׁוּב כְּמוֹ עֶרְוָה לְגַבֵּי אִישׁ
וְאֵין חִלּוּק בֵּין שֶׁהִיא אִשְׁתּוֹ אִשָּׁה אַחֶרֶת
אֲבָל לְגַבֵּי אִשָּׁה לָא חָשִׁיבֵי כְּמוֹ עֶרְוָה
קוֹל זֶמֶר שֶׁל אִשָּׁה חָשׁוּב גַּם כֵּן כְּמוֹ עֶרְוָה
וּמִכָּל מָקוֹם בִּשְׁעַת הַדְּחָק שֶׁהוּא שׁוֹמֵעַ נָשִׁים מְזַמְּרוֹת וְאִי אֶפְשָׁר לִמְחוֹת לֹא יִתְבַּטֵּל מִשּׁוּם זֶה מִקְּרִיאַת שְׁמַע וּתְפִלָּה וְתוֹרָה אֶלָּא יִתְאַמֵּץ לְכַוֵּן כָּל לְבָבוֹ לְהַקְּדֻשָּׁה שֶׁהוּא עוֹסֵק בָּהּ וְלֹא יִתֵּן לֵב עֲלֵיהֶן
אִם לִבּוֹ רוֹאֶה אֶת הָעֶרְוָה שֶׁלּוֹ אַף עַל פִּי שֶׁהָעֶרְוָה הִיא מְכֻסָּה כְּגוֹן שֶׁהוּא לָבוּשׁ בֶּחָלוּק גַּם כֵּן אָסוּר לוֹמַר כָּל דָּבָר שֶׁבִּקְדֻשָּׁה אֶלָּא צָרִיךְ לִהְיוֹת לָבוּשׁ בְּמִכְנָסַיִם שֶׁהֵם מְדֻבָּקִים עַל גּוּפוֹ שֶׁיֶּאֱזֹר בָּאֵזוֹר יַנִּיחַ זְרוֹעוֹתָיו עַל הֶחָלוּק כְּדֵי לְהַפְסִיק בֵּין לִבּוֹ לְעֶרְוָתוֹ
וְאִשָּׁה אֵינָהּ צְרִיכָה לָזֹאת
קֹדֶם שֶׁיְּבָרֵךְ אֵיזוֹ בְרָכָה צָרִיךְ הוּא לָדַעַת אֵיזוֹ בְרָכָה שֶׁהוּא צָרִיךְ לְבָרֵךְ כְּדֵי שֶׁבְּשָׁעָה שֶׁהוּא מַזְכִּיר אֶת הַשֵּׁם יִתְבָּרַךְ שֶׁהוּא עִקַּר הַבְּרָכָה יֵדַע מַה שֶּׁיְּסַיֵּם
וְאָסוּר לַעֲשׂוֹת שׁוּם דָּבָר בְּשָׁעָה שֶׁהוּא מְבָרֵךְ
וְלֹא יְבָרֵךְ בִּמְהִירוּת אֶלָּא יְכַוֵּן פֵּרוּשׁ הַמִּלּוֹת
וְזֶה לְשׁוֹן סֵפֶר חֲסִידִים כְּשֶׁהוּא נוֹטֵל יָדָיו שֶׁמְּבָרֵךְ עַל הַפֵּרוֹת עַל הַמִּצְווֹת הַשְּׁגוּרוֹת בְּפִי כָּל אָדָם יְכַוֵּן לִבּוֹ לְבָרֵךְ בְּשֵׁם בּוֹרְאוֹ אֲשֶר הִפְלִיא חַסְדּוֹ עִמּוֹ וְנָתַן הַפֵּרוֹת הַלֶּחֶם לֵהָנוֹת מֵהֶם וְצִוָּהוּ עַל הַמִּצְוָה וְלֹא יַעֲשֶׂה כְּאָדָם הָעוֹשֶׂה דָבָר בְּמִנְהָג וּמוֹצִיא דְבָרִים מִפִּיו בְּלֹא הֶגְיוֹן הַלֵּב
וְעַל דָּבָר זֶה חָרָה אַף וְשָׁלַח לָנוּ בְּיַד יְשַׁעְיָהוּ וְאָמַר יַעַן כִּי נִגַּשׁ הָעָם הַזֶּה בְּפִיו וּבִשְׂפָתָיו כִּבְּדוּנִי וְלִבּוֹ רִחַק מִמֶּנִּי וַתְּהִי יִרְאָתָם אֹתִי מִצְוַת אֲנָשִׁים מְלֻמָּדָה
אָמַר הַקָּדוֹשׁ בָּרוּךְ הוּא לִישַׁעְיָה רְאֵה מַעֲשֶׂה בָנַי כִּי אֵינוֹ אֶלָּא לַפָּנִים וּמַחֲזִיקִים בּוֹ כְּאָדָם שֶׁמַּחֲזִיק וְנוֹהֵג מִנְהַג אֲבוֹתָיו בְּיָדוֹ בָּאִים בְבֵיתִי וּמִתְפַּלְּלִים לְפָנַי תְּפִילוֹת הַקְּבוּעוֹת כְּמִנְהַג אֲבוֹתֵיהֶם לֹא בְלֵב שָׁלֵם
הֵם מְנַקִּים אֶת יְדֵיהֶם וּמְבָרְכִים עַל נְטִילַת יָדַיִם וּבוֹצְעִים וּמְבָרְכִים בִּרְכַּת הַמּוֹצִיא שׁוֹתִים וּמְבָרְכִים כְּמוֹ שֶׁהַדָּבָר שָׁגוּר בְּפִיהֶם אַף בָּעֵת שֶׁהֵם מְבָרְכִים אֵינָם מִתְכַּוְּנִים לְבָרְכֵנִי
לָכֵן עַל כֵּן חָרָה אַפּוֹ וְנִשְׁבַּע בִּשְׁמוֹ הַגָּדוֹל לְאַבֵּד חָכְמַת חֲכָמָיו הַיּוֹדְעִים אוֹתוֹ וּמְבָרְכִים אוֹתוֹ בְּמִנְהָג וְלֹא בְּכַוָּנָה דִּכְתִיב בַּתְרֵהּ לָכֵן הִנְנִי יוֹסֵף גוֹ' וְאָבְדָה חָכְמַת חֲכָמָיו גוֹ' לְפִיכָךְ הִזְהִירוּ חֲכָמִים עַל הַדָּבָר וְאָמְרוּ עֲשֵׂה דְבָרִים לְשֵׁם פּוֹעֲלָם וְכוּ' עַד כָּאן לְשׁוֹנוֹ וְרָאוּי לָאָדָם שֶׁיַּרְגִּיל אֶת עַצְמוֹ לוֹמַר הַבְּרָכוֹת בְּקוֹל רָם כִּי הַקּוֹל מְעוֹרֵר אֶת הַכַּוָּנָה
כְּשֶׁהוּא מְבָרֵךְ יְהֵא פִיו נָקִי מִן הָרֹק וְגַם שְׁאָר דָּבָר לֹא יְהֵא בְּתוֹךְ פִּיו שֶׁנֶּאֱמַר יִמָּלֵא פִי תְּהִלָּתֶךָ
אָסוּר לְהוֹצִיא שֵׁם שָׁמַיִם לְבַטָּלָה
וְכָל הַמּוֹצִיא שֵׁם שָׁמַיִם לְבַטָּלָה עוֹבֵר עַל מִצְוַת עֲשֵׂה דִּכְתִיב אֶת אֱלֹהֶיךָ תִּירָא וּכְתִיב אִם לֹא תִשְׁמוֹר וְגוֹ' לְיִרְאָה אֶת הַשֵּׁם הַנִּכְבָּד וְהַנּוֹרָא
וְזֶהוּ מִכְּלַל הַיִּרְאָה שֶׁלֹּא לְהַזְכִּיר שְׁמוֹ הַגָּדוֹל כִי אִם בְּדֶרֶךְ שֶׁבַח וּבְרָכָה בְּמַה שֶּׁהוּא מְחֻיָּב בְדֶרֶךְ לִמּוּד וְיִירָא וְיִזְדַּעַזְעוּ אֵבָרָיו בְּשָׁעָה שֶׁהוּא מַזְכִּיר אֶת הַשֵּׁם יִתְבָּרַךְ שְׁמוֹ אֲבָל לֹא לְהוֹצִיאוֹ חַס וְשָׁלוֹם לְבַטָּלָה
וְלֹא שֵׁם הַמְּיֻחָד בִּלְבָד אֶלָּא כָּל הַשֵּׁמוֹת הַמְּיֻחָדִים לִשְׁמוֹ יִתְבָּרַךְ
וְלֹא לְבַד בִּלְשׁוֹן הַקֹּדֶשׁ אָסוּר אֶלָּא אֲפִלּוּ בְּכָל לָשׁוֹן אָסוּר
וְהַמְּקַלֵּל אֶת חֲבֵרוֹ אֶת עַצְמוֹ בִּשְׁמוֹ יִתְבָּרַךְ בְּכִנּוּי בְּכָל לָשׁוֹן חַיָּב מַלְקוּת
וּבַעֲוֹנוֹתֵינוּ הָרַבִּים רֹב הֲמוֹנֵי עָם אֵינָם נִזְהָרִים וְאוֹמְרִים בִּלְשׁוֹן אַשְׁכְּנַז גָּאט זָאל אִיהם שְׁטְרָאפִין וְכַדּוֹמֶה וְעוֹבְרִים בָּזֶה עַל לָאו שֶׁל תּוֹרָה
וְאִם קִלֵּל בְּלֹא שֵׁם וּבְלֹא כִנּוּי שֶׁהָיְתָה הַקְּלָלָה בָאָה מִכְּלַל הַדְּבָרִים כְּגוֹן שֶׁאָמַר אַל יְהִי פְּלוֹנִי בָרוּךְ לַה' וְכַדּוֹמֶה אַף עַל פִּי שֶׁאֵינוֹ חַיָּב מַלְקוּת אִסּוּרָא מִיהוּ אִכָּא
וְכֵן אָסוּר לִכְתֹּב בְּשׁוּם מִכְתָּב שְׁמוֹ יִתְבָּרַךְ בְּכָל לָשׁוֹן
וְרַבִּים טוֹעִים וְכוֹתְבִים שְׁמוֹ יִתְבָּרַךְ בִּלְשׁוֹן אַשְׁכְּנַז שֶׁכּוֹתְבִים תֵּבַת אַדְיֶע וְהוּא לְשׁוֹן צָרְפַת וּבֵאוּרוֹ עִם וְהוּא אִסּוּר גָּמוּר כִּי לְאַחַר זְמָן יִתְגַּלְגֵּל הַמִּכְתָּב בְּאַשְׁפָּה וְדָבָר זֶה גּוֹרֵם עֲנִיּוּת בְּיִשְׂרָאֵל מַה שֶּׁשֵּׁם שָׁמַיִם מָצוּי וּמִכָּל שֶׁכֵּן בְּבִזָּיוֹן חַס וְשָׁלוֹם וּצְרִיכִים הִתְחַכְּמוּת וְהִתְאַמְּצוּת לְבַטֵּל זֹאת
כְּשֶׁבָּא רֹק בְּתוֹךְ פִּיו יָרוֹק תְּחִלָּה וְאַחַר כָּךְ יֹאמַר אֶת הַשֵּׁם וְלֹא שֶׁיֹּאמַר אֶת הַשֵּׁם וְאַחַר כָּךְ יָרוֹק
וְכֵן כְּשֶׁמְּנַשֵּׁק אֶת הַסֵּפֶר יָרוֹק תְּחִלָּה וְלֹא אַחַר כָּךְ
כְּשֶׁרוֹצֶה לְהַזְכִּיר אֶת הַשֵּׁם יֹאמַר תֵּבַת הַשֵּׁם וְלֹא כְמוֹ שֶׁטּוֹעִים הֶהָמוֹן וְאוֹמְרִים אֲדוֹשֵׁם כִּי אֵין זֶה דֶּרֶךְ כָּבוֹד שֶׁל מַעְלָה
צְרִיכִים לִזָּהֵר שֶׁלֹּא לְבָרֵךְ חַס וְשָׁלוֹם בְּרָכָה לְבַטָּלָה לִגְרֹם לְעַצְמוֹ לְבָרֵךְ בְּרָכָה שֶׁאֵינָהּ צְרִיכָה
וְאִם נִכְשַׁל וּבֵרַךְ בְּרָכָה לְבַטָּלָה וְכֵן בְּעִנְיַן אַחֵר אִם נִכְשַׁל וְהוֹצִיא שֵׁם שָׁמַיִם לְבַטָּלָה יֹאמַר אַחֲרֶיהָ בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד
וְאִם מִיָּד לְאַחַר שֶׁהִזְכִּיר אֶת הַשֵּׁם נִזְכַּר שֶׁאֵינוֹ צָרִיךְ לְבָרֵךְ יְסַיֵּם לַמְּדֵנִי חֻקֶּיךָ שֶׁזֶּהוּ פָּסוּק שָׁלֵם וַהֲוֵי כְּמוֹ לִמּוּד וְלֹא לְבַטָּלָה
וְאִם הִתְחִיל גַּם תֵּבַת אֱלֹהֵינוּ וְנִזְכַּר מִיָּד לְאַחַר שֶׁאָמַר אֱלֹהֵי וְלֹא גָמַר לוֹמַר יְסַיֵּם וְיֹאמַר יִשְׂרָאֵל אָבִינוּ מֵעוֹלָם וְעַד עוֹלָם
וּמִכָּל מָקוֹם יֹאמַר גַּם בָּזֶה בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד
בֵּרַךְ עַל הַמַּיִם וְשָׁמַע שֶׁיֵּשׁ מֵת בַּשְּׁכוּנָה וְהַמִּנְהָג הוּא לִשְׁפֹּךְ הַמַּיִם שֶׁבִּשְׁכוּנַת הַמֵּת מִפְּנֵי הַסַּכָּנָה מִכָּל מָקוֹם כֵּיוָן שֶׁבֵּרַךְ יִשְׁתֶּה מְעַט שֶׁלֹּא תְהֵא בִרְכָתוֹ לְבַטָּלָה
וְאַל יִדְאַג מִפְּנֵי הַסַּכָּנָה כִּי שׁוֹמֵר מִצְוָה לֹא יֵדַע דָּבָר רָע
וּלְאַחַר שֶׁשָּׁתָה מְעַט יִשְׁפֹּךְ הַשְּׁאָר
כָּל הַבְּרָכוֹת אִם נִסְתַּפֵּק בָּהֶן אִם אֲמָרָן לֹא אֲמָרָן אֵינוֹ חוֹזֵר וּמְבָרֵךְ
חַיָּב אָדָם לְבָרֵךְ בְּכָל יוֹם מֵאָה בְרָכוֹת לְפָחוֹת
וְדָוִד הַמֶּלֶךְ תִּקֵּן זֹאת
רֶמֶז לַדָּבָר וּנְאֻם הַגֶּבֶר הֻקַם עָל
עָל בְּגִימַטְרִיָּא ק'
וְסֶמֶךְ מִן הַתּוֹרָה וְעַתָּה יִשְׂרָאֵל מָה אֱלֹהֶיךָ שׁוֹאֵל מֵעִמָּךְ כִּי אִם לְיִרְאָה אֶת וְגוֹ' אַל תִּקְרֵי מָה אֶלָּא מֵאָה הֵן מֵאָה בְרָכוֹת שֶׁהֵן לְיִרְאָה אֶת וּלְאַהֲבָה אוֹתוֹ וּלְזָכְרוֹ תָמִיד עַל יְדֵי הַבְּרָכוֹת שֶׁמְּבָרְכִים
הַקְּלָלוֹת שֶׁבְּמִשְׁנֵה תוֹרָה הֵן צ"ח וּכְתִיב גַּם כָּל חֳלִי וְכָל מַכָּה הֲרֵי ק'
וְק' בְּרָכוֹת שֶׁאָנוּ מְבָרְכִים בְּכָל יוֹם מְגִנּוֹת עָלֵינוּ לְהִנָּצֵל מֵהֶן
וּבְשַׁבָּת וְיוֹם טוֹב וְכֵן בְּתַעֲנִית שֶׁחָסֵר מִן מֵאָה בְרָכוֹת מַשְׁלִימִים בְּמַה שֶּׁמְּכַוְּנִים לְבִרְכוֹת הַשְּׁלִיחַ צִבּוּר בַחֲזָרַת הַתְּפִלּוֹת וּבִרְכוֹת הַקּוֹרְאִים בַּתּוֹרָה וְהַמַּפְטִירִים וְעוֹנִים אַחֲרֵיהֶם אָמֵן וְגַם בְּבִרְכוֹת הַנֶּהֱנִים
כָּל בְּרָכָה שֶׁאָדָם שׁוֹמֵעַ מֵחֲבֵרוֹ כְּשֶׁשּׁוֹמֵעַ אָמְרוֹ בָּרוּךְ אַתָּה הוּא אוֹמֵר בָּרוּךְ הוּא וּבָרוּךְ שְׁמוֹ
וּכְשֶׁגּוֹמֵר אֶת הַבְּרָכָה צָרִיךְ לוֹמַר אָמֵן
וּפֵרוּשׁ אָמֵן הוּא אֶמֶת
וִיכַוֵּן בְּלִבּוֹ אֱמֶת הִיא הַבְּרָכָה שֶׁבֵּרַךְ הַמְּבָרֵךְ וַאֲנִי מַאֲמִין בָּזֶה וּבִבְרָכוֹת שֶׁיֵּשׁ בָּהֶן גַּם כֵּן תְּפִלָּה כְּגוֹן בְּבִרְכוֹת שְׁמוֹנֶה עֶשְׂרֵה מִן אַתָּה חוֹנֵן עַד הַמַּחֲזִיר שְׁכִינָתוֹ לְצִיּוֹן וּבְבִרְכַּת שִׂים שָׁלוֹם יְכַוֵּן בַּאֲמִירַת אָמֵן לִשְׁנֵי דְּבָרִים אֱמֶת הִיא הַבְּרָכָה וִיהִי רָצוֹן שֶׁיֵּאָמְנוּ הַדְּבָרִים בִּמְהֵרָה
וּבְקַדִּישׁ שֶׁאֵינוֹ אֶלָּא תְפִלָּה עַל הֶעָתִיד יְכַוֵּן רַק לַבַּקָּשָׁה שֶׁיֵּאָמֵן הַדָּבָר בִּמְהֵרָה
אִם הַשּׁוֹמֵעַ הוּא עוֹמֵד בְּמָקוֹם שֶׁאָסוּר לְהַפְסִיק לֹא יֹאמַר בָּרוּךְ הוּא וּבָרוּךְ שְׁמוֹ
וְכֵן אִם הוּא שׁוֹמֵעַ בְּרָכָה שֶׁגַּם הוּא צָרִיךְ לָצֵאת בִּבְרָכָה זֹאת שֶׁתְּהֵא נֶחְשֶׁבֶת כְּאִלּוּ אֲמָרָהּ בְּעַצְמוֹ כְּגוֹן בִּרְכוֹת הַשּׁוֹפָר וּבִרְכוֹת הַמְּגִלָּה לֹא יֹאמַר בָּרוּךְ הוּא וּבָרוּךְ שְׁמוֹ מִשּׁוּם דְּזֶה הֲוֵי הֶפְסֵק בְּאֶמְצַע הַבְּרָכָה
וּלְעִנְיַן עֲנִיַּת אָמֵן אִם הוּא עוֹמֵד בְּמָקוֹם שֶׁאֵינוֹ רַשַּׁאי לְהַפְסִיק יְבֹאַר אִם יִרְצֶה הַשֵּׁם לְקַמָּן בִּמְקוֹמוֹ
צָרִיךְ לִזָּהֵר מְאֹד שֶׁיֹּאמַר תֵּבַת אָמֵן כְּתִקּוּנוֹ שֶׁלֹּא יַחֲטֹף הָאָלֶף וְלֹא יַבְלִיעַ הַנּוּ"ן
גַּם יִזָּהֵר מְאֹד שֶׁלֹּא יַעֲנֶה אָמֵן קֹדֶם שֶׁסִּיֵּם הַמְּבָרֵךְ כָּל הַבְּרָכָה כִּי זֶהוּ אָמֵן חֲטוּפָה
וְגַם לֹא יְאַחֵר מִלַּעֲנוֹת אָמֵן שֶׁזֶּהוּ אָמֵן יְתוֹמָה אֶלָּא תֵּכֶף כְּשֶׁמְּסַיֵּם הַמְּבָרֵךְ אֶת הַבְּרָכָה יַעֲנֶה אָמֵן
וְלֹא יַגְבִּיהַּ קוֹלוֹ יוֹתֵר מִן הַמְּבָרֵךְ שֶׁנֶּאֱמַר גַּדְּלוּ לַה' אִתִּי וּנְרוֹמְמָה שְׁמוֹ יַחְדָּו
אֵין עוֹנִים אָמֵן עַל בִּרְכַּת עַצְמוֹ
וַאֲפִלּוּ מְסַיֵּם בְּרָכָה אַחַת בְּשָׁוֶה עִם הַשְּׁלִיחַ צִבּוּר לֹא יַעֲנֶה
אֲבָל אִם הוּא בֵרַךְ בְּרָכָה אַחֶרֶת וְהַשְּׁלִיחַ צִבּוּר בְּרָכָה וְסִיְּמוּ בְשָׁוֶה עוֹנֶה אָמֵן עַל בִּרְכַּת הַשְּׁלִיחַ צִבּוּר
וְאִם סִיֵּם בִּרְכַּת יִשְׁתַּבַּח בִרְכַּת שׁוֹמֵר עַמּוֹ יִשְׂרָאֵל לָעַד בִרְכַּת יְהַלְּלוּךָ שֶׁלְּאַחַר הַלֵּל בְּשָׁוֶה עִם הַשְּׁלִיחַ צִבּוּר עוֹנֶה גַם כֵּן אָמֵן
אַחַר לַעֲסֹק בְּדִבְרֵי תוֹרָה יֵשׁ מַחֲלֹקֶת הַפּוֹסְקִים אִם הַשּׁוֹמֵעַ יַעֲנֶה אָמֵן לֹא
יֵשׁ אוֹמְרִים שֶׁאֵין כָּאן סִיּוּם הַבְּרָכָה אֶלָּא וְהַעֲרֵב נָא וְכוּ' גַּם כֵּן נִמְשָׁךְ לְמַעְלָה וְהַכֹּל הִיא בְּרָכָה אֶחָת
וְעַל כֵּן אֵין לַעֲנוֹת אָמֵן
וְיֵשׁ אוֹמְרִים דְּכָאן הוּא סִיּוּם הַבְּרָכָה
וְהַעֲרֵב נָא הִיא בְּרָכָה אַחֶרֶת וּצְרִיכִים לַעֲנוֹת אָמֵן
וְלָכֵן הַמְּבָרֵךְ יֶשׁ לוֹמַר בְּרָכָה זֹאת בְּלַחַשׁ שֶׁלֹּא יִשְׁמַע חֲבֵרוֹ וְיָבֹא לִידֵי סְפֵקָא
בִּרְכַּת הַנּוֹתֵן לַשֶׂכְוִי בִינָה וְכוּ' לֹא יְבָרֵךְ עַד שֶיָאִיר הַיּוֹם
בִּרְכַּת פּוֹקֵחַ עִוְרִים יָכוֹל גַּם סוּמָא לְבָרֵךְ שֶׁיֶּשׁ הֲנָאָה שֶׁאֲחֵרִים מַרְאִים אֶת הַדֶּרֶךְ
[אִם קָדַם וּבֵרַךְ זוֹקֵף כְּפוּפִים קֹדֶם שֶׁבֵּרַךְ מַתִּיר אֲסוּרִים שׁוּב לֹא יְבָרֵךְ מַתִּיר אֲסוּרִים שֶׁכְּבָר נִכְלַל בְּזוֹקֵף כְּפוּפִים שֶׁבִּכְלַל זְקִיפַת הַקּוֹמָה הִיא הַתָּרַת הָאֵבָרִים]
אַחַר הַמַּעֲבִיר שֵׁנָה מֵעֵינַי וּתְנוּמָה מֵעַפְעַפַּי אֵין עוֹנִין אָמֵן כִּי אֵין כָּאן סִיּוּם בְּרָכָה אֶלָּא וִיהִי רָצוֹן וְכוּ' שַׁיָּךְ גַם כֵּן לִבְרָכָה זֹאת
וְסִיּוּם הַבְּרָכָה הוּא הַגּוֹמֵל חֲסָדִים טוֹבִים לְעַמּוֹ יִשְׂרָאֵל
הַנֵּעוֹר כָּל הַלַּיְלָה מְבָרֵךְ בַּבֹּקֶר כָּל בִּרְכוֹת הַשַּׁחַר חוּץ מִבִּרְכַּת עַל נְטִילַת יָדַיִם שֶׁאֵינוֹ מְבָרֵךְ
וּבִרְכַּת אֱלֹהַי נְשָׁמָה וְהַמַּעֲבִיר שֵׁנָה וְכֵן בִּרְכוֹת הַתּוֹרָה יֵשׁ סָפֵק אִם יְבָרֵךְ לֹא וּלְכָךְ יֵשׁ לְהַדֵּר לִשְׁמֹעַ אוֹתָן מִפִּי אֲחֵרִים וְלַעֲנוֹת אָמֵן
כָּל בִּרְכוֹת הַשַּׁחַר אִם לֹא אֲמָרָן קֹדֶם שֶׁיִּתְפַּלֵּל יָכוֹל לְאָמְרָן לְאַחַר הַתְּפִלָּה חוּץ מִבִּרְכַּת עַל נְטִילַת יָדַיִם וְחוּץ מִבִּרְכַּת אֱלֹהַי נְשָׁמָה
וּבִרְכוֹת הַתּוֹרָה אִם לֹא אֲמָרָן קֹדֶם הַתְּפִלָּה נֶחְלְקוּ הַפּוֹסְקִים אִם יֹאמְרָן לְאַחַר הַתְּפִלָּה לֹא
יֵשׁ אוֹמְרִים שֶׁלֹּא יֹאמְרָן מִשּׁוּם דִּכְבָר נִפְטַר בְּאַהֲבָה רַבָּה שֶׁיֵּשׁ בִּבְרָכָה זֹאת גַּם כֵּן מֵעֵין בִּרְכַּת הַתּוֹרָה וְתֵן בְּלִבֵּנוּ בִּינָה לְהָבִין וּלְהַשְׂכִּיל לִשְׁמֹעַ לִלְמֹד וּלְלַמֵּד וְכוּ'
וְיֵשׁ אוֹמְרִים דְּאֵין בִּרְכַּת אַהֲבָה רַבָּה פּוֹטֶרֶת מִבִּרְכוֹת הַתּוֹרָה אֶלָּא אִם לוֹמֵד לְאַחַר הַתְּפִלָּה מִיָּד בְּלִי הֶפְסֵק
לָכֵן לְכַתְּחִלָּה צְרִיכִים לִזָּהֵר לְבָרֵךְ בִּרְכוֹת הַתּוֹרָה קֹדֶם הַתְּפִלָּה
וּבְדִיעֲבַד אִם שָׁכַח לְבָרֵךְ קֹדֶם הַתְּפִלָּה יִלְמַד אֵיזֶה דָבָר מִיָּד אַחַר הַתְּפִלָּה
וְאִם גַּם זֹאת שָׁכַח אֲזַי מִסְּפֵקָא גַּם כֵּן אֵינוֹ צָרִיךְ לְבָרֵךְ עוֹד בִּרְכַּת הַתּוֹרָה
אִם קְרָאוּהוּ לַעֲלוֹת לַתּוֹרָה קֹדֶם שֶׁבֵּרַךְ בִּרְכוֹת הַתּוֹרָה אִם אֶפְשָׁר לְבָרֵךְ קֹדֶם כָּל בִּרְכוֹת הַתּוֹרָה וְגַם לוֹמַר לְכָל הַפָּחוֹת פָּסוּק אֶחָד כְּגוֹן יְבָרֶכְךָ וְגוֹ' יַעֲשֶׂה כֵּן וְאַחַר כָּךְ יַעֲלֶה לַתּוֹרָה וִיבָרֵךְ
וְאִם אִי אֶפְשָׁר לַעֲשׂוֹת כֵּן יַעֲלֶה כָּךְ לַתּוֹרָה
וְכֵיוָן שֶׁבֵּרַךְ אֲשֶׁר בָּחַר בָּנוּ וְכוּ' לֹא יֹאמַר אַחַר כָּךְ רַק בִּרְכַּת אֲשֶׁר קִדְּשָׁנוּ וְכוּ' וְהַעֲרֵב נָא וְכוּ' עַד לְעַמּוֹ יִשְׂרָאֵל וְיֹאמַר יְבַרְכְךָ וְכוּ'
מִשֶּׁעָלָה עַמּוּד הַשַּׁחַר שֶׁהוּא אוֹר הַנּוֹצֵץ מִן הַשֶּׁמֶשׁ בַּמִּזְרָח כֵּיוָן שֶׁאָז לְאָדָם לְהַתְחִיל בִּמְלָאכָה לְהִתְעַסֵּק בַּעֲסָקָיו לֵילֵךְ בַּדֶּרֶךְ קֹדֶם שֶׁיִּתְפַּלֵּל שֶׁנֶּאֱמַר צֶדֶק לְפָנָיו יְהַלֵּךְ וְיָשֵׂם לְדֶרֶךְ פְּעָמָיו
צֶדֶק תְפִלָּה שֶׁמַּצְדִּיק לְבוֹרְאוֹ וַהֲדַר וְיָשֵׂם פְּעָמָיו לְדַרְכֵי חֶפְצוֹ
וְאָסוּר לֶאֱכֹל לִשְׁתּוֹת שֶׁנֶּאֱמַר לֹא תֹאכְלוּ עַל הַדָּם לֹא תֹאכְלוּ קֹדֶם שֶׁתִּתְפַּלְּלוּ עַל דִּמְכֶם
וְכָל הָאוֹכֵל שׁוֹתֶה וְאַחַר כָּךְ מִתְפַּלֵּל עָלָיו הַכָּתוּב אוֹמֵר וְאֹתִי הִשְׁלַכְתָּ אַחֲרֵי גַּוֶךָ אַל תִּקְרֵי גַוֶּךָ אֶלָּא גֵאֶךָ אָמַר הַקָּדוֹשׁ בָּרוּךְ הוּא לְאַחַר שֶׁנִּתְגָּאָה זֶה קִבֵּל עָלָיו מַלְכוּת שָׁמָיִם
וַאֲפִלּוּ לִשְׁתּוֹת קַאפֶע טֵה עִם צוּקֶר וְחָלָב אָסוּר
וְאִישׁ זָקֵן וְחָלוּשׁ שֶׁאֵינוֹ יָכוֹל לַעֲמֹד עַל נַפְשׁוֹ עַד עֵת יְצִיאַת הַצִּבּוּר מִבֵּית הַכְּנֶסֶת בִּפְרָט בְּשַׁבָּתוֹת וְיָמִים טוֹבִים שֶׁמַּאֲרִיכִים הַרְבֵּה יוֹתֵר טוֹב לְהַתִּיר לְהִתְפַּלֵּל שַׁחֲרִית בְּבֵיתוֹ בְּנַחַת וִיקַדֵּשׁ וְיֹאכַל אֵיזֶה דָבָר וְאַחַר כָּךְ יֵלֵךְ לְבֵית הַכְּנֶסֶת וִיכַוֵּן לִבּוֹ עִם הַצִּבּוּר בִּתְפִלַּת שַׁחֲרִית וִיתְפַּלֵּל אַחַר כָּךְ עִמָּהֶם מוּסָף וְלֹא שֶׁיִּשְׁתֶּה קַאפֶע עִם צוּקֶר וְכַדּוֹמֶה בְּלֹא קַבָּלַת עֹל מַלְכוּת שָׁמַיִם תְּחִלָּה
אַךְ לְצֹרֶךְ רְפוּאָה מֻתָּר לֶאֱכֹל וְלִשְׁתּוֹת קֹדֶם הַתְּפִלָּה שֶׁאֵין בָּזֶה מִשּׁוּם גֵּאוּת
וְכֵן אִם אֵין בּוֹ יְכֹלֶת לְכַוֵּן דַּעְתּוֹ בַּתְּפִלָּה בְּלִי אֲכִילָה וּשְׁתִיָּה אִם יִרְצֶה יָכוֹל לֶאֱכֹל וְלִשְׁתּוֹת קֹדֶם הַתְּפִלָּה
יֵשׁ אוֹמְרִים שֶׁאֲפִלּוּ אִם קָם בַּחֲצוֹת הַלַּיְלָה אָסוּר לִטְעֹם קֹדֶם שֶׁיִּתְפַּלֵּל וְכֵן נָכוֹן לְהַחְמִיר
אַךְ אִם חָלַשׁ לִבּוֹ מֻתָּר לֶאֱכֹל וְלִשְׁתּוֹת אֵיזֶה דָבָר לְחַזֵּק גּוּפוֹ לַתּוֹרָה
מַיִם וְכֵן טֵה קַאפֶע בְּלֹא צוּקֶר וּבְלֹא חָלָב מֻתָּר לִשְׁתּוֹת קֹדֶם הַתְּפִלָּה אַף לְאַחַר שֶׁעָלָה עַמּוּד הַשַּׁחַר כִּי אֵין בָּאֵלּוּ מִשּׁוּם גֵּאוּת
וַאֲפִלּוּ בְּשַׁבָּת וְיוֹם טוֹב שֶׁחַיָּב בְּקִדּוּשׁ מֻתָּר לִשְׁתּוֹת דְּבָרִים אֵלּוּ קֹדֶם הַתְּפִלָּה וְאֵין הַקִּדּוּשׁ מְעַכְּבוֹ כֵּיוָן שֶׁקֹּדֶם הַתְּפִלָּה עֲדַיִן לֹא הִגִּיעַ זְמַן קִדוּשׁ דְּאֵין קִדּוּשׁ אֶלָּא בִמְקוֹם סְעוּדָה דְּהַיְנוּ סָמוּךְ לַאֲכִילָה וַהֲרֵי אִי אֶפְשָׁר לֶאֱכֹל קֹדֶם תְּפִלַּת הַשָּׁחַר
אָסוּר לְהַקְדִּים לְפֶתַח חֲבֵרוֹ לְקַבֵּל פָּנָיו וְלִתֵּן שָׁלוֹם וַאֲפִלּוּ לוֹמַר צַפְרָא דְּמָרָא טָב שֶׁנֶּאֱמַר חִדְלוּ לָכֶם מִן הָאָדָם אֲשֶׁר נְשָׁמָה בְּאַפּוֹ כִּי בַמֶּה נֶחְשָׁב הוּא
כְּלוֹמַר בַּמֶּה חֲשַׁבְתּוֹ לָזֶה שֶׁהִקְדַּמְתָּ כְּבוֹדוֹ לִכְבוֹדִי
וְאִם פְּגָעוֹ דֶּרֶךְ מִקְרֶה מִצַּד הַדִּין מֻתָּר לִתֵּן שָׁלוֹם אַךְ נָכוֹן לְשַׁנּוֹת בִּלְשׁוֹנוֹ כְּדֵי שֶׁיִּתֵן לֵב שֶׁהוּא אָסוּר לְהִתְעַכֵּב בִּדְבָרִים אֲחֵרִים עַד שֶׁיִּתְפַּלֵּל
אֲפִלּוּ לִלְמֹד אָסוּר לְהַתְחִיל מִשֶּׁעָלָה עַמּוּד הַשָּׁחַר
אַךְ מִי שֶׁהוּא רָגִיל לֵילֵךְ לְבֵית הַכְּנֶסֶת וְאֵין לָחוּשׁ שֶׁיַּעֲבֹר הַזְּמָן מֻתָּר לוֹ
וְכֵן מִי שֶׁהוּא לוֹמֵד עִם אֲחֵרִים וְאִם לֹא יִלְמְדוּ עַתָּה יִתְבַּטְּלוּ מִלִּמּוּדָם מֻתָּר לִלְמֹד עִמָּהֶם כִּי זְכוּת הָרַבִּים דָּבָר גָּדוֹל הוּא
וּבִלְבַד שֶׁיַּשְׁגִּיחוּ שֶׁלֹּא לַעֲבֹר זְמַן הַתְּפִלָּה
גְּדוֹלָה מִצְוַת צִיצִית שֶׁהֲרֵי הַכָּתוּב שְׁקָלָהּ וְתָלָה בָהּ כָּל הַמִּצְוֹת כֻּלָן שֶׁנֶּאֱמַר וּרְאִיתֶם אוֹתוֹ וּזְכַרְתֶּם אֶת כָּל מִצְוַת ה'
צִיצִית בְּגִימַטְרִיָּא ת"ר
שְׁמוֹנָה חוּטִים וַחֲמִשָּׁה קְשָׁרִים הֲרֵי תַּרְיַ"ג
לָכֵן צָרִיךְ כָּל אִישׁ לִהְיוֹת נִזְהָר שֶׁיִּהְיֶה טַלִּית קָטָן שֶׁיְּהֵא מְלֻבָּשׁ בּוֹ כָּל הַיּוֹם
וְיִהְיֶה שֶׁל צֶמֶר רְחֵלִים לָבָן וְגָדוֹל כַּשִּׁעוּר דְּהַיְנוּ שְׁלשָׁה רִבְעֵי אַמָּה בָּאֹרֶךְ וַחֲצִי אַמָּה בָּרֹחַב
וְיֵשׁ אוֹמְרִים אַמָּה עַל אַמָּה
וְאוֹתָם שֶׁעוֹשִׂים אֶת הַטַּלִּית קָטָן תָּפוּר מִן הַצְּדָדִים צְרִיכִים לִזָּהֵר שֶׁיִּהְיֶה מִכָּל צַד רֹב הַנִּרְאֶה לָעֵינַיִם וַאֲפִלּוּ עַל יְדֵי קְרָסִים לֹא יְחֻבָּר
גַּם יְהֵא כָל אָדָם נִזְהָר שֶׁיִּהְיֶה טַלִּית גָּדוֹל בְּצִיצִית שֶיִּתְעַטֵּף בּוֹ בִּשְׁעַת תְּפִלָּה
וִיהַדֵּר שֶׁיִּהְיֶה טַלִּית נָאֶה
וְכֵן כָּל הַמִּצְוֹת צָרִיךְ לַעֲשׂוֹתָן בְּהִדּוּר בְּכֹל מַה דְּאֶפְשָׁר דִּכְתִיב זֶה אֵלִי וְאַנְוֵהוּ וְדָרְשֵׁינָן הִתְנָאֶה לְפָנָיו בַּמִּצְוֹת וִידַקְדֵק לִקְנוֹת צִיצִית מֵאִישׁ נֶאֱמָן שֶׁיִּהְיֶה בָטוּחַ שֶׁנַּעֲשׂוּ בִטְוִיָּה וּבִשְׁזִירָה בְּפֵרוּשׁ לִשְׁמָן וּכְמִצְוָתָן
וְתִהְיֶינָה אֲרֻכּוֹת כַּשִּׁעוּר
מִי שֶׁאִי אֶפְשָׁר אֶלָּא בְטַלִּית שֶׁל פִּשְׁתָּן שֶׁאִי אֶפְשָׁר לַעֲשׂוֹת בּוֹ צִיצִית שֶׁל צֶמֶר מִשּׁוּם אִסּוּר שַׁעַטְנֵז יֵשׁ מִי שֶׁאוֹמֵר דְּיַּעֲשֶׂה כְּנָפוֹת שֶׁל עוֹר וּבָהֶן צִיצִית שֶׁל צֶמֶר
וְיֵשׁ חוֹלְקִים עָלָיו שֶׁלֹּא לַעֲשׂוֹת כֵּן
הַנֶּקֶב שֶׁמַּכְנִיסִים בּוֹ אֶת הַצִּיצָה לֹא יִהְיֶה רָחוֹק מִשְּׂפַת הַבֶּגֶד הֵן בָּאֹרֶךְ הֵן בָּרֹחַב יוֹתֵר מִן שְׁלשָׁה אֲגוּדָלִים
כִּי לְמַעְלָה מִשְּׁלֹשָׁה אֲגוּדָלִים לָא מִקְּרֵי כְּנַף הַבֶּגֶד אֶלָּא בֶּגֶד
וְאִם עָשָׂה אֶת הַנֶּקֶב לְמַעְלָה מִשְּׁלֹשָׁה אֲגוּדָלִים אַף עַל פִּי שֶׁכְּשֶׁקּוֹשֵׁר אֶת הַצִּיּצָה מוֹשֵׁךְ אֶת הַקֶּשֶׁר וּמַקְמִיט מִן הַטַּלִית עַד שֶׁבָּא הַנֶּקֶב לְמַטָּה מִכָּל מָקוֹם פָּסוּל
וְאִם לְאַחַר שֶׁתָּלָה אֶת הַצִּיצָה בַנֶּקֶב שֶׁהוּא לְמַעְלָה מִן הַשִּׁעוּר חָתַךְ בַּנֶּקֶב כְּדֵי שֶׁתִּתָּלֶה הַצִּיצָה לְמַטָּה מִשְּׁלֹשָׁה פָּסוּל מִשּׁוּם תַּעֲשֶׂה וְלֹא מִן הֶעָשׂוּי
וְגַם לֹא יְהֵא הַנֶּקֶב קָרוֹב לִשְׂפַת הַבֶּגֶד בֵּין בָּאֹרֶךְ בֵּין בָּרֹחַב פָּחוֹת מִכַּשִּׁעוּר שֶׁיֵּשׁ מִן הַקֶּשֶׁר הָאֶמְצָעִי שֶׁל אֲגוּדָל עַד סוֹף הַצִּפֹּרֶן כִּי לְמַטָּה מִזֶה גַּם כֵּן לָא מִקְּרֵי כָּנָף אֶלָּא תַּחַת הַכָּנָף
וְאִם הָיָה הַנֶּקֶב רָחוֹק כַּשִּׁעוּר אֶלָּא שֶׁעַל יְדֵי מְשִׁיכַת הַקֶּשֶׁר נִקְמְטָה שְׂפַת הַטַּלִית וְאֵין בָּהּ כַּשִּׁעוּר מִכָּל מָקוֹם כָּשֵׁר
וְהַחוּטִים שֶׁהֵם בִּשְׂפַת הַטַּלִּית וְאֵינָם אֲרוּגִים יֵשׁ סָפֵק אִם נִמְדָדִים לְשִׁעוּר זֶה לֹא
עַל כֵּן צְרִיכִים לְחָתְכָם מִשָּׁם קֹדֶם קְשִׁירַת הַצִּיצִית
בְּטַלִּית קָטָן נוֹהֲגִים קְצָת לַעֲשׂוֹת שְׁנֵי נְקָבִים זֶה אֵצֶל זֶה כְּמוֹ צֵירֵי וּמַכְנִיסִים בִּשְׁנֵיהֶם אֶת הַצִּיצִית וְהֵן תְּלוּיוֹת עַל הַטַּלִּית מִבַּחוּץ
אִם בִּשְׁעַת קְשִׁירַת הַצִּיצִית הָיָה הַנֶּקֶב רָחוֹק כַּשִּׁעוּר וְאַחַר כָּךְ נִקְרַע קְצָת הַנֶּקֶב שְׂפַת הַטַּלִּית עַד שֶׁהַצִּיצָה הִיא בְּפָחוֹת מִשִּׁעוּר הָרִחוּק מֵהַקָּצֶה לֹא נִפְסְלָה בְּכָךְ כִּי לֹא הִקְפִּידָה הַתּוֹרָה שֶׁלֹּא תְהֵא הַצִּיצָה תַּחַת הַכָּנָף אֶלָּא בִשְׁעַת עֲשִׂיָּה שֶׁנֶּאֱמַר וְעָשׂוּ לָהֶם צִיצִית עַל כַּנְפֵי בִגְדֵיהֶם וְגוֹ'
וּמִכָּל מָקוֹם לְכַתְּחִלָּה טוֹב לַעֲשׂוֹת אִמְרָא סְבִיב הַנֶּקֶב וְכֵן בִּשְׂפַת הַטַּלִּית שֶׁלֹּא יִפְחַת מִשִּׁעוּר קֶשֶׁר אֲגוּדָל
נוֹהֲגִים לַעֲשׂוֹת בַּצִּיצִית חֲמִשָּׁה קְשָׁרִים כְּפוּלִים שֶׁיֵּשׁ בֵּינֵיהֶם אַרְבַּע חֻלְיוֹת דְּהַיְנוּ שֶׁמַּכְנִיס אֶת הָאַרְבָּעָה חוּטִים בְּתוֹךְ הַנֶּקֶב וְקוֹשְׁרָם בִּשְׁנֵי קְשָׁרִים וְכוֹרֵךְ בַּחוּטּ הָאָרֹךְ הַנִּקְרָא שַׁמָּשׁ שֶׁבַע כְּרִיכוֹת וְחוֹזֵר וְקוֹשֵׁר שְׁנֵי קְשָׁרִים וְשׁוּב כּוֹרֵךְ שְׁמוֹנֶה כְרִיכוֹת וְקוֹשֵׁר שְׁנֵי קְשָׁרִים וְכוֹרֵךְ אַחַת עֶשְׂרֵה כְרִיכוֹת וְקוֹשֵׁר שְׁנֵי קְשָׁרִים וְכוֹרֵךְ שְׁלֹש עֶשְׂרֵה כְרִיכוֹת וְקוֹשֵׁר שְׁנֵי קְשָׁרִים
וּמִהְיוֹת כִּי נוֹי צִיצִית הוּא שֶׁיִּהְיוּ כָּל הַחֻלְיוֹת שָׁווֹת בְּאָרְכָּן לָכֵן בָּחֻלְיָה הָרִאשׁוֹנָה שֶׁהַכְּרִיכוֹת מֻעָטוֹת יַרְחִיקֵן מִזּוֹ
וּבְחֻלְיָה שְׁנִיָּה יַקְרִיבֵן קְצָת יוֹתֵר
וְכֵן בַּשְּׁלִישִׁית וּבָרְבִיעִית
וְשִׁעוּר כָּל אֹרֶךְ הַצִּיצָה דְּהַיְנוּ מִן הַקֶּשֶׁר הָרִאשׁוֹן עַד קְצֵה הַחוּטִים צָרִיךְ לִהְיוֹת לְכָל הַפָּחוֹת שְׁנֵים עָשָׂר אֲגוּדָלִים
וְהַנּוֹי הוּא שֶׁיִּהְיוּ כָּל הַחֻלְיוֹת בְּיַחַד שְׁלִישׁ וְהַחוּטִים הַתְּלוּיִים שְׁנֵי שְׁלִישִׁים עַל כֵּן יְדַקְדֵק שֶׁתְּהֵא כָּל חֻלְיָה כְּרֹחַב אֲגוּדָל וְיִהְיוּ כָּל הַחֻלְיוֹת אַרְבָּעָה אֲגוּדָלִים וְהַחוּטִים הַתְּלוּיִם שְׁמוֹנָה אֲגוּדָלִים
וְאִם הֵם אֲרֻכִּים יוֹתֵר יַעֲשֶׂה הַחֻלְיוֹת גַּם כֵּן קְצָת אֲרֻכּוֹת יוֹתֵר
טוֹב לְדַקְדֵק לַעֲשׂוֹת כָּל הַקְּשָׁרִים בְּאַרְבָּעָה חוּטִים שֶׁמִּצַּד זֶה עִם אַרְבָּעָה חוּטִים שֶׁמִּצַּד זֶה שֶׁיְּהֵא כָּל חוּט חָלוּק חֶצְיוֹ לְכָאן וְחֶצְיוֹ לְכָאן
אִם לֹא פָסַק אֶת הַחוּטִים זֶה מִזֶּה אֶלָּא שֶׁלָּקַח חוּט אֶחָד אָרֹךְ מְאֹד וּכְפָלוֹ לְאַרְבָּעָה וְכָךְ הִכְנִיסָם בְּתוֹךְ הַנֶּקֶב וּקְשָׁרָם וְאַחַר כָּךְ פְּסָקָם פָּסוּל מִשּׁוּם דִכְתִיב גְּדִילִים תַּעֲשֶׂה לָךְ וְדָרְשִׁינָן תַּעֲשֶׂה וְלֹא מִן הֶעָשׂוּי
פֵּרוּשׁ דְּבָעֵינָן שֶׁיִהְיוּ הַצִּיצִית בִּשְׁעַת עֲשִׂיָּתָן עַל הַבֶּגֶד כַּהֲלָכָה וְלֹא שֶׁיִּהְיוּ נַעֲשׂוֹת בִּפְסוּל וְאַחַר כָּךְ יֻכְשְׁרוּ עַל יְדֵי מַעֲשֶׂה שֶׁנִּמְצְאוּ עֲשׂוּיוֹת כָּרָאוּי דְּזֶּהוּ פָסוּל
וְכֵן אִם הָיְתָה הַצִּיצָה עֲשׂוּיָה כְתִקּוּנָהּ עַל בֶּגֶד אַחֵר וְנִקְרַע הַבֶּגֶד וְרוֹצֶה לָתֵת אֶת הַצִּיצָה כָּךְ בְּבֶגֶד אַחֵר אֲפִלּוּ בְּבֶגֶד זֶה כְּגוֹן שֶׁנִּפְסַק הַטַּלִית מִן הַנֶּקֶב עַד סוֹפוֹ וְנָפְלָה הַצִּיצָה וְרוֹצֶה לְהַחֲזִירָהּ לִמְקוֹמָהּ וְלִתְפֹר אֶת הַטַּלִּית עַד הַנֶּקֶב זֶהוּ גַּם כֵּן פָּסוּל מִשּׁוּם תַּעֲשֶׂה וְלֹא מִן הֶעָשׂוּי
וְכֵן אִם קָשַׁר אֶת הַצִּיצִית בְּשָׁעָה שֶׁהָיָה טַלִּית זֶה פָּטוּר מִצִּיצִית כְּגוֹן שֶׁהָיָה רֻבּוֹ תָּפוּר וְאַחַר כָּךְ הִתִּיר מִן הַתְּפִירוֹת עַד שֶׁרֻבּוֹ פָתוּחַ וְחַיָּב בְּצִיצִית אִם יִשָּׁאֲרוּ הַצִּיצִית כְּמוֹ שֶׁהֵן גַּם כֵּן פְּסוּלוֹת מִשּׁוּם תַּעֲשֶׂה וְלֹא מִן הֶעָשׂוּי אֶלָּא צָרִיךְ לְהַתִּיר אֶת הַצִּיצִית וְלַחֲזֹר וּלְקָשְׁרָן כַּהֲלָכָה
וְכֵן כֹּל כַּיּוֹצֵא בָזֶה
קֹדֶם שֶׁיִּתְעַטֵּף בַּטַּלִּית יִבְדֹּק אֶת הַצִּיצִית אִם הֵן כְּשֵׁרוֹת
וְצָרִיךְ לִבְדֹּק גַּם אֶת הַחוּטִים שֶׁהֵן בְּתוֹךְ הַנֶּקֶב וְאֶת הַכְּרִיכוֹת וְגַם יַפְרִיד אֶת הַחוּטִים שֶׁלֹּא יִהְיוּ מְהֻדָּקִים זֶה בָזֶה
וְאִם נִשְׁתָּהָה לָבֹא לְבֵית הַכְּנֶסֶת שֶׁבְּעוֹד שֶׁיַּפְרִיד אֶת הַצִּיצִית וְיִבְדְקֵן יִתְבַּטֵּל מִלְּהִתְפַּלֵּל עִם הַצִּבּוּר אֵינוֹ צָרִיךְ לְבָדְקָן וּלְהַפְרִידָן
כֹּל הַמִּצְוֹת מְבָרֵךְ עֲלֵיהֶן עוֹבֵר לַעֲשִׂיָּתָן פֵּרוּשׁ קֹדֶם הָעֲשִׂיָּה
וּלְאַחַר הַבְּרָכָה תֵּכֶף וּמִיָּד צָרִיךְ לַעֲשׂוֹת אֶת הַמִּצְוָה בְּלִי הֶפְסֵק
לָכֵן אוֹחֵז אֶת הַטַּלִּית בִּשְׁתֵּי יָדָיו וִיכַוֵּן שֶׁצִּוָּנוּ הַקָּדוֹשׁ בָּרוּךְ הוּא לְהִתְעַטֵּף בַּצִּיצִית כְּדֵי שֶׁנִּזְכֹּר אֶת כָּל מִצְוֹתָיו לַעֲשׂוֹתָן שֶׁנֶּאֱמַר וּרְאִיתֶם אֹתוֹ וּזְכַרְתֶּם אֶת כָּל מִצְוֹת ה'
וִיבָרֵךְ מְעֻמָּד לְהִתְעַטֵּף בַּצִּיצִית וִיעַטֵּף מִיָּד אֶת רֹאשׁוֹ עַד לְמַטָּה מִפִּיו וְאַחַר כָּךְ יַעֲלֶה הַכְּנָפוֹת עַל צַוָּארוֹ וִיתְעַטֵּף כַּעֲטִיפַת הַיִּשְׁמְעֵלִים וְיַעֲמֹד כָּךְ כְּדֵי הִלּוּךְ אַרְבַּע אַמּוֹת וְיֹאמַר הַפְּסוּקִים מַה יָּקָר וְגוֹ' וְאַחַר כָּךְ יָכוֹל לַהֲסִירוֹ מֵעַל רֹאשׁוֹ
וְנָכוֹן שֶׁלֹּא לִגְרֹר אֶת הַצִּיצִית עַל הָאָרֶץ מִשּׁוּם בִּזּוּי מִצְוָה
לָכֵן יַגְבִּיהֵן
וְיָכוֹל לְתָחְבָן תּוֹךְ הַחֲגוֹרָה
אֵין מְבָרְכִים עַל הַצִּיצִית אֶלָּא בַיּוֹם וְלֹא בַלָּיְלָה
וּלְכַתְּחִלָּה יִזָּהֵר שֶׁלֹּא יְבָרֵךְ עֲלֵיהֶם עַד שֶׁיִּהְיֶה כָּל כָּךְ אוֹר שֶׁיַּכִּיר בֵּין תְּכֵלֶת לְלָבָן
וְאִם לָבַשׁ אֶת הַטַּלִּית קָטָן בְּעוֹד לַיְלָה וְלֹא בֵרַךְ עָלָיו שֶׁלְּבָשׁוֹ בְּעוֹד שֶׁלֹּא הָיוּ יָדָיו נְקִיּוֹת וְלָכֵן לֹא בֵרַךְ עָלָיו אֲזַי כְּשֶׁהוּא מְבָרֵךְ עַל הַטַּלִּית גָּדוֹל יְכַוֵּן בִּבְרָכָה גַּם עַל הַטַּלִּית קָטָן
וּמִי שֶׁאֵין טַלִּית גָּדוֹל אִם לוֹבֵשׁ אֶת הַטַּלִּית קָטָן בַּיּוֹם וְיָדָיו נְקִיּוֹת יְבָרֵךְ עָלָיו עַל מִצְוַת צִיצִית
וְאִם לוֹבְשׁוֹ כְּשֶׁאֵינוֹ יָכוֹל לְבָרֵךְ עָלָיו אֲזַי אַחַר כָּךְ כְּשֶׁהוּא יוֹם וְיָדָיו נְקִיּוֹת יִקַּח אֶת הַצִּיצִית בְּיָדָיו וִיבָרֵךְ עַל מִצְוַת צִיצִית
וְאִם יָשֵׁן בְּטַלִּית קָטָן לֹא יְבָרֵךְ עָלָיו אַחַר כָּךְ כְּלָל
אַךְ כְּשֶׁמְּבָרֵךְ עַל טַלִּית גָּדוֹל יְכַוֵּן לְפָטְרוֹ
הַפּוֹשֵׁט טַלִּיתוֹ וְדַעְתּוֹ לַחֲזֹר וּלְלָבְשׁוֹ מִיָּד אֲפִלּוּ הָלַךְ לְבֵית הַכִּסֵּא כְּשֶׁחוֹזֵר וְלוֹבְשׁוֹ לֹא יְבָרֵךְ עָלָיו
אֲבָל אִם הָיְתָה דַּעְתּוֹ שֶׁלֹּא לְלָבְשׁוֹ מִיָּד וְנִמְלַךְ וְחָזַר וּלְבָשׁוֹ צָרִיךְ לְבָרֵךְ עָלָיו
וְאִם נָפַל טַלִּיתוֹ מִמֶּנּוּ שֶׁלֹּא בְמִתְכַּוֵּן אִם מִקְצָתוֹ נִשְׁאַר עַל גּוּפוֹ אַף עַל פִּי שֶׁרֻבּוֹ נָפַל כֵּיוָן שֶׁנִּשְׁאַר עָלָיו קְצָת מִן הַמִּצְוָה אֵינוֹ צָרִיךְ לַחֲזֹר וּלְבָרֵךְ כְּשֶׁמְּתַקְּנוֹ עָלָיו
אֲבָל אִם לֹא נִשְׁאַר כְּלוּם עַל גּוּפוֹ אַף עַל פִּי שֶׁאוֹחֲזוֹ בְיָדוֹ כֵּיוָן דְּלֹא נִשְׁאַר מֵהַמִּצְוָה עַל גּוּפוֹ דְּהָא אֵין הַמִּצְוָה לֶאֱחֹז אֶת הַטַּלִּית בְּיָדוֹ אֶלָּא לְהִתְעַטֵּף בּוֹ גּוּפוֹ לָכֵן צָרִיךְ לְבָרֵךְ כְּשֶׁחוֹזֵר וְלוֹבְשׁוֹ
וְאִם אֵרַע כֵן בִּתְפִלָּתוֹ בְּמָקוֹם שֶׁאֵינוֹ רַשַּׁאי לְהַפְסִיק לֹא יְבָרֵךְ אָז אֶלָּא יַמְתִּין עַד שֶׁיּוּכַל לְבָרֵךְ וְאוֹחֵז אֶת הַצִּיצִית בְּיָדוֹ וּמְבָרֵךְ
מֻתָּר לִטֹּל טַלִּית שֶׁל חֲבֵרוֹ בְּאַקְרַאי בְּעָלְמָא גַּם שֶׁלֹּא מִדַּעְתּוֹ לְהִתְפַּלֵּל בּוֹ וּלְבָרֵךְ עָלָיו מִשּׁוּם דְּמִסְּתָמָא נִיחָא לֵהּ לֶאֱנָשׁ דְּלֶעְבָּד מִצְוָה בְּמָמוֹנֵהּ בְּמָקוֹם שֶׁאֵין חֶסְרוֹן כִּיס
אֲבָל לֹא יוֹצִיאוֹ מִן הַבַּיִת שֶׁמֻּנַּח שָׁם כִּי אוּלַי חֲבֵרוֹ מַקְפִּיד עַל זֶה
וְאִם הָיָה הַטַּלִּית מְקֻפָּל יַחֲזֹר וִיקַפְּלוֹ
וּבַשַׁבָּת לֹא יְקַפְּלוֹ דְּכֵיוָן שֶׁאֵין מְקַפְּלוֹ מִשּׁוּם אִסּוּר שַׁבָּת חֲבֵרוֹ מוֹחֵל לוֹ
וְהַשּׁוֹאֵל מֵחֲבֵרוֹ טַלִּית רַק לַעֲלוֹת בּוֹ לַתּוֹרָה יֵשׁ סָפֵק אִם לְבָרֵךְ עָלָיו
עַל כֵּן יִתְכַּוֵּן שֶׁאֵינוֹ רוֹצֶה לִקְנוֹתוֹ וְאָז לְכֻלֵּי עָלְמָא אֵינוֹ צָרִיךְ לְבָרֵךְ
אֲבָל עַל טַלִּית הַקָּהָל אֲפִלּוּ אֵינוֹ נוֹטְלוֹ רַק לַעֲלוֹת לַתּוֹרָה צָרִיךְ לְבָרֵךְ עָלָיו דַּהֲוֵי כְּשֶׁלּוֹ
סְתָם צֶמֶר הָאָמוּר בַּתּוֹרָה וּבַפּוֹסְקִים הוּא צֶמֶר רְחֵלִים וְאֵילִים
וְטַלִּית שֶׁהַשְּׁתִי הוּא שֶׁל צֶמֶר וְהָעֵרֶב הוּא שֶׁל צֶמֶר גֶּפֶן מֶשִׁי וְכַדּוֹמֶה לְהִפּוּךְ שֶׁהָעֵרֶב הוּא שֶׁל צֶמֶר וְהַשְּׁתִי הוּא מִמִּין אַחֵר יְרֵא שָׁמַיִם לֹא יְבָרֵךְ עַל טַלִּית כָּזֶה מִשׁוּם דְּיֵשׁ אוֹמְרִים דְּגַם צִיצִית שֶׁל צֶמֶר אֵינָן פּוֹטְרִין רַק בֶּגֶד שֶׁהוּא מִמִּינָן
וְכֵן טַלִּית שֶׁל מֶשִׁי וְהַצִּיצִית הֵן שֶׁל צֶמֶר לֹא יְבָרֵךְ עָלָיו אֶלָּא יְבָרֵךְ תְּחִלָּה עַל טַלִּית שֶׁל צֶמֶר וְיִתְעַטֵּף בּוֹ וְאַחַר כָּךְ יְסִירוֹ וְיִתְעַטֵּף בָּזֶה
אַךְ אִם גַּם הַצִּיצִית הֵן שֶׁל מֶשִׁי יְכוֹלִין לְבָרֵךְ עָלָיו
וְאִם מִקְצָת צִיצִית שֶׁל מֶשִׁי וּמִקְצָתָן שֶׁל צֶמֶר גָּרוּעַ טָפֵי וְאֵין לַעֲשׂוֹת כֵּן
צִּיצָה שֶׁנִּפְסַק מִמֶּנָּה חוּט מֵאַרְבַּעַת הַחוּטִין וְנִשְׁאַר מִמֶּנּוּ כְּדֵי עֲנִיבָה דְּהַיְנוּ אַרְבָּעָה אֲגוּדָלִין אִם נִפְסְקוּ שְׁנַיִם וְנִשְׁאַר מִכָּל אֶחָד אַרְבָּעָה אֲגוּדָלִין וּשְׁנֵי חוּטִין הֵן שְׁלֵמִים כַּשִּׁעוּר כְּשֵׁרָה
אֲבָל אִם נִפְסְקוּ שְׁלשָׁה חוּטִין אֲפִלּוּ נִשְׁאַר מִכָּל אֶחָד אַרְבָּעָה אֲגוּדָלִין וְהַחוּט הָרְבִיעִי הוּא שָׁלֵם שֶׁנִּפְסַק אֲפִלּוּ רַק חוּט אֶחָד וְלֹא נִשְׁאַר מִמֶּנּוּ אַרְבָּעָה אֲגוּדָלִין אַף עַל פִּי שֶׁשְּׁלֹשָׁה חוּטִין הֵן שְׁלֵמִים מִכָּל מָקוֹם פְּסוּלָה
וְלָכֵן אִם נִפְסַק חוּט אֶחָד מִן הַשְּׁמוֹנָה חוּטִין הַתְּלוּיִין אֲפִלּוּ נִפְסַק לְגַמְרֵי עַד הַחֻלְיוֹת פְּשִׁיטָא דִּכְשֵׁרָה כֵּיוָן שֶׁחוּט זֶה אֵינוֹ רַק חֲצִּי חוּט וַהֲרֵי יֵשׁ עֲדַיִּן בְּחֶצְיוֹ הַשֵּׁנִי כְּדֵי עֲנִיבָה וְיוֹתֵר
וְאִם נִפְסְקוּ שְׁנֵי חוּטִין וְלֹא נִשְׁאַר מֵהֶן בְּכָל אֶחָד אַרְבָּעָה אֲגוּדָלִין אִם יֵשׁ לָחוּשׁ שֶׁמָּא שְׁנֵי חוּטִין אֵלּוּ הֵן חוּט אֶחָד אִם כֵּן הַצִּיצָה פְּסוּלָה
אֲבָל אִם הוּא בָטוּחַ שֶׁהֵן מִשְּׁנֵי חוּטִין כְּגוֹן שֶׁבִּשְׁעַת קְשִׁירָתָן דִּקְדֵּק לִקְשֹׁר תָּמִיד אַרְבָּעָה רָאשִׁים שֶׁבְּצַד זֶה עִם הָאַרְבָּעָה רָאשִׁים שֶׁבְּצַד זֶה וְעַתָּה נִפְסְקוּ שְׁנֵי רָאשִׁים מִצַּד אֶחָד שֶׁל הַקֶּשֶׁר אִם כֵּן הֲרֵי הֵן בְּוַדַּאי מִשְּׁנֵי חוּטִין
וְכֵיוָן שֶׁיֵּשׁ בְּכָל חוּט עֲדַיִן שִׁעוּר אֲגוּדָלִין וְיוֹתֵר בְּצַד הַשֵּׁנִי שֶׁל הַקֶּשֶׁר וּשְׁנֵי הַחוּטִין הֵן שְׁלֵמִים הֲרֵי הַצִּיצָה כְּשֵׁרָה
אִם נִפְסַק חוּט אֶחָד בִּמְקוֹם שֶׁהֵן תְּלוּיִם בַּנֶּקֶב פְּסוּלָה
זֶה שֶׁאָמַרְנוּ שֶׁאִם נִפְסַק חוּט אֶחָד וְנִשְׁאַר מִמֶּנּוּ כְּדֵי עֲנִיבָה כְּשֵׁרָה זֶהוּ דַוְקָא אִם בִּשְׁעַת עֲשִׂיָּה הָיוּ כָּל הַחוּטִין אֲרֻכִּין כַּשִּׁעוּר אֶלָּא שֶׁאַחַר כָּךְ נִפְסְקוּ
אֲבָל אִם בִּשְׁעַת עֲשִׂיָּה הָיָה אֲפִלּוּ רַק חוּט אֶחָד קָצָר רַק מַשֶּׁהוּ מִן הַשִּׁעוּר פְּסוּלָה
חוּטֵי הַצִּיצִית צְרִיכִין לִהְיוֹת שְׁזוּרִין
וְאִם אֵיזֶה חוּט נִפְרַד מִשְּׁזִירָתוֹ אֲזַי כָּל הַפָּרוּד נֶחְשָׁב כְּאִלּוּ נִקְצָץ וְאֵינוֹ
טַלִּית שֶׁיֵּשׁ בּוֹ צִיצִית וְנֶחֱלַק לִשְׁנֵי חֲלָקִים כְּמוֹ שֶׁהוּא שָׁכִיחַ בְּהַרְבֵּה טַלִּיתִים שֶׁלָּנוּ שֶׁהֵם מְחֻבָּרִים מִשְּׁנֵי חֲלָקִים וְלִפְעָמִים מַפְרִידִין אוֹתוֹ כְּדֵי לְכַבְּסוֹ לְתַקְּנוֹ וְאַחַר כָּךְ חוֹזְרִין וּמְחַבְּרִין אוֹתָן בִּתְפִירָה כֵּיוָן דְּמִסְּתָמָא יֵשׁ בְּכָל חֵלֶק כְּדֵי לְהִתְעַטֵּף בּוֹ עַל כֵּן דַּי אִם יִטֹּל שְׁתֵּי הַצִּיצִית מֵאֵיזֶה חֵלֶק שֶׁיִּרְצֶה
וּלְאַחַר שֶׁיְּחַבֵּר אֶת הַטַּלִּית יַחֲזֹר וְיִקְשְׁרֵם
אֲבָל אִם אֵין בְּכָל חֵלֶק בִּפְנֵי עַצְמוֹ כְּדֵי לְהִתְעַטֵּף בּוֹ צָרִיךְ לְהָסִיר כָּל הַצִּיצִית
וְאִם בְּחֵלֶק אֶחָד יֶשׁ בּוֹ כְּדֵי עִטּוּף וּבְחֵלֶק אֶחָד אֵין בּוֹ כְּדֵי עִטּוּף יָסִיר אֶת הַצִּיצִית מֵחֵלֶק זֶה שֶׁאֵין בּוֹ כְּדֵי עִטּוּף
אִם נֶחְתַּךְ נִקְרַע הַכָּנָף וְנִפְרַד לְגַמְרֵי מִן הַטַּלִּית וְאֵין בַּחֲתִיכָה שְׁלשָׁה גוּדָלִין עַל שְׁלשָׁה גוּדָלִין יֵשׁ אוֹמְרִים שֶׁחֲתִיכָה אֲפִלּוּ לְאַחַר שֶׁתְּפָרָהּ הֵיטֵב אֶל הַטַּלִּית פְּסוּלָה מִלְּהַטִּיל בָּהּ צִּיצִית דְּכֵיוָן שֶׁאֵין בָּהּ שְׁלשָׁה גוּדָלִין עַל שְׁלשָׁה גוּדָלִין אֵין עָלֶיהָ שֵׁם בֶּגֶד
וַאֲפִלּוּ נִתְחַבְּרָה עִם הַטַּלִּית נֶחְשָׁבָה כִּפְרוּדָה
וְיֵשׁ לְהַחְמִיר כֵּן
אֲבָל אִם אֵינוֹ נִפְרָד לְגַמְרֵי מֵהַטַּלִּית כֵּיוָן שֶׁנִּשְׁאָר מְחֻבָּר מְעָט מוֹעֶלֶת הַתְּפִירָה שֶׁיְּהֵא נֶחְשָׁב בִּכְלַל הַטַּלִּית
וְהַצִּיצִּית שֶׁיַּטִּיל בּוֹ אַחַר הַתְּפִירָה כְּשֵׁרוֹת
וְנוֹהֲגִין לִתְפֹּר חֲתִיכַת בֶּגֶד בְּכַנְפֵי הַטַּלִּית מִשּׁוּם דִּבְהַרְבֵּה בְגָדִים אֲפִלּוּ חֲדָשִׁים יֵשׁ בָּהֶן חֲתִיכוֹת מְחֻבָּרוֹת שֶׁאֵין בָּהֶן שְׁלשָׁה גוּדָלִין עַל שְׁלשָׁה גוּדָלִין לָכֵן נוֹתְנִים בִּמְקוֹם הַטָּלַת הַצִּיּצִית חֲתִיכָה שֶׁל שְׁלשָׁה גוּדָלִין עַל שְׁלשָׁה גוּדָלִין
יֵשׁ אוֹמְרִים שֶׁבְּכָל הַשֶּׁטַח שֶׁל הַכָּנָף שֶׁרָאוּי לְהַטִּיל אֶת הַצִּיצָה דְּהַיְנוּ מִמְּלֹא קֶשֶׁר גּוּדָל מִשְּׂפַת הַטַּלִּית עַד שְׁלשָׁה גוּדָלִין לֹא יִהְיֶה שָׁם שׁוּם תֶּפֶר אֲפִלּוּ מַשֶּׁהוּ בְּחוּט שֶׁהָיָה רָאוּי לַעֲשׂוֹת מֵחוּטִין כָּאֵלּוּ צִיצִית לְטַלִּית זֶה כְּגוֹן אִם הַטַּלִּית שֶׁל פִּשְׁתָּן לֹא יִתְפֹּר שָׁם בְּחוּטֵי פִּשְתָּן רַק בְּחוּטֵי מֶשִׁי וְכַדּוֹמֶה
וְאִם הַטַּלִּית שֶׁל מֶשִׁי לֹא יִתְפְּרֶנּוּ בְּחוּטֵי מֶשִׁי
וְאִם הַטַּלִּית שֶׁל צֶמֶר לֹא יִתְפְּרֶנּוּ בְּחוּטֵי צֶמֶר אֶלָּא בְּשֶׁל מֶשִׁי וְכַדּוֹמֶה
וְיֵשׁ לְהַחְמִיר בָּזֶה גַּם בָּאִמְרָא שֶׁעוֹשִׂין סָבִיב הַנֶּקֶב לְחַזְּקוֹ
וְכָל זֹאת אֵינוֹ רַק בְּחוּט לָבָן
אֲבָל בְּחוּט צָבוּעַ אֵין לָחוּשׁ
אִם רוֹצֶה לְהָסִיר צִּיצִּית מִן הַטַּלִּית כְּדֵי לִתְלוֹת בּוֹ צִיצִּית אֲחֵרוֹת יוֹתֵר יָפוֹת מִפְּנֵי שֶׁנִּפְסַק אֶחָד מִן הַחוּטִין וְרוֹצֶה לִתְלוֹת שְׁלֵמוֹת אַף עַל פִּי שֶׁגַּם הָרִאשׁוֹנוֹת עֲדַיִן כְּשֵׁרוֹת מִכָּל מָקוֹם מֻתָּר כֵּיוָן שֶׁאֵינוֹ מְבַטֵּל אֶת הַטַּלִּית מִן הַצִּיצִית וְאַדְרַבָּה יִתְלֶה צִיצִית יוֹתֵר יָפוֹת
וִיהֵא נִזְהָר שֶׁלֹּא יַשְׁלִיךְ אֶת הָרִאשׁוֹנוֹת לִמְקוֹם בִּזָּיוֹן
וַאֲפִלּוּ צִיצִית שֶׁנִּפְסְלוּ וְהֵסִירָן מִן הַטַּלִּית לֹא יִזְרְקֵם לָאַשְׁפָּה מִשּׁוּם בִּזּוּי מִצְוָה
וְיֵשׁ מְדַקְדְּקִין לְגָנְזָם בַּסֵּפֶר וְלַעֲשׂוֹת מֵהֶן סִימָן בַּסֵּפר מִשּׁוּם דְּאִתְעָבִיד בְּהוּ מִצְוָה חֲדָא זִמְנָא לִתְעָבִיד בְּהוּ מִצְוָה אַחֲרִיתָא
וְגַם הַטַּלִּית שֶנִּתְיַשֵּׁן וְאֵינוֹ לוֹבְשׁוֹ עוֹד לַמִּצְוָה לֹא יַעֲשֶׂה תַּשְׁמִישׁ מְגֻנֶּה
אִם בָּא בַשַׁבָּת לְבֵית הַכְּנֶסֶת וּמָצָא שֶׁנִּפְסְלָה צִיצָה מִן הַטַּלִּית וְאֵינוֹ מוֹצֵא לִשְׁאֹל טַלִּית אַחֵר וְהוּא מִתְבַּיֵּשׁ לָשֶׁבֶת בְּלֹא טַלִּית אֲזַי כֵּיוָן שֶׁאִי אֶפְשָׁר הַיּוֹם לִקְשֹׁר צִיצָה אַחֶרֶת לָכֵן מִשּׁוּם כְּבוֹד הַבְּרִיּוֹת מֻתָּר לִלְבּוֹשׁ אֶת הַטַּלִּית כָּךְ וְלֹא יְבָרֵךְ עָלָיו
בַּמֶּה דְבָרִים אֲמוּרִים כְּשֶׁלֹּא נוֹדַע קֹדֶם שַׁבָּת שֶׁנִּפְסְלָה
אֲבָל אִם יָדַע קֹדֶם שַׁבָּת שֶׁנִּפְסְלָה אָסוּר לְלָבְשׁוֹ דְּהָיָה לְתַקֵּן מֵאֶתְמוֹל
הַלּוֹבֵשׁ בֶּגֶד שֶׁהוּא חַיָּב בְּצִיצִית בְּלֹא צִיצִית הֲרֵי זֶה בִּטֵּל מִצְוַת עֲשֵׂה
וּצְרִיכִין לְהַשְׁגִּיחַ בִּקְצָת בְּגָדִים הָעֲשׂוּיִין בְּאֹפֶן שֶׁיֵּשׁ לָהֶם אַרְבַּע כְּנָפוֹת צְרִיכִין לַחְתֹּךְ קֶרֶן אֶחָד שֶׁיְּהֵא עָגֹל
אֲבָל אִם כָּפַל אֶת הַקֶּרֶן וּתְפָרוֹ בְּעִנְיָן שֶנִּרְאֶה עָגֹל לָא מַהֲנֵי דְּכָל כַּמָּה שֶׁלֹּא חֲתָכוֹ עֲדַיִן מִכְּלַל הַבֶּגֶד הוּא
וְגָדוֹל עֹנֶשׁ הַמְּבַטֵּל מִצְוַת צִיצִית
וְהַזָּהִיר בְּמִצְוַת צִיצִית זוֹכֶה וְרוֹאֶה פְּנֵי הַשְּׁכִינָה
מִצְוַת תְּפִלִּין הִיא גַם כֵּן מִצְוָה יְקָרָה מְאֹד שֶׁכָּל הַתּוֹרָה הוּקְשָׁה לַתְּפִלִּין שֶׁנֶּאֱמַר לְמַעַן תִּהְיֶה תּוֹרַת בְּפִיךָ
וּמִי שֶׁאֵינוֹ מֵנִיחַ תְּפִלִּין הֲרֵי הוּא בִּכְלַל פּוֹשְׁעֵי יִשְׂרָאֵל בְּגוּפָן
וּמִי שֶׁמֵנִּיחַ תְּפִלִּין פְּסוּלִין לֹא בִלְבַד שֶׁאֵינוֹ מְקַיֵּם אֶת הַמִּצְוָה אֶלָּא שֶׁמְּבָרֵךְ כַּמָּה וְכַמָּה בְּרָכוֹת לְבַטָּלָה שֶׁהוּא עָוֹן גָּדוֹל
וְלָכֵן יְדַקְדֵּק לִקְנוֹת תְּפִלִּין מִסּוֹפֵר מֻמְחֶה וִירֵא שָׁמַיִם וְכֵן רְצוּעוֹת יִקְנֶה מֵאִישׁ נֶאֱמָן שֶׁהוּא בָטוּחַ שֶׁנִּתְעַבְּדוּ לִשְׁמָהּ מֵעוֹרוֹת טְהוֹרוֹת
וּבַעֲוֹנוֹתֵינוּ הָרַבִּים רַבָּה הַמַּכְשֵׁלָה בְּמַה שֶּׁקּוֹנִים תְּפִלִּין וּרְצוּעוֹת מִמָּאן דְּהוּא לְפִי שֶׁמּוֹכְרָם בְּזוֹל וְהֵם פְּסוּלִים
וְכָל יְרֵא שָׁמַיִם יִתֵּן אֶל לִבּוֹ אִם עַל מַלְבּוּשָׁיו וְכֵלָיו הוּא מְהַדֵּר שֶׁיְּהוּ כְתִקּוּנָן מִכָּל שֶׁכֵּן בְּחֶפְצֵי יִתְבָּרַךְ שְׁמוֹ שֶׁלֹּא יְצַמְצֵם וְיָחוּס עַל הַכֶּסֶף אֶלָּא יְהַדֵּר לִקְנוֹת אוֹתָן בְּוְדַּאי כְּשֵׁרִים אַף שֶׁמְּחִירָם רָב וְיַשְׁגִּיחַ עֲלֵיהֶם שֶׁיִּהְיוּ מְתֻקָּנִין וּשְׁחוֹרִים הַבָּתִּים וְהָרְצוּעוֹת
וְיֵשׁ לִמְשֹׁחַ הָרְצוּעוֹת תָּדִיר בְּשֻׁמָּן שֶׁיִּהְיוּ שְׁחוֹרִים
וְאִם נִתְקַלְקְלוּ הַתְּפִלִּין אֲפִלּוּ רַק בְּמִקְצָת שֶׁנִּפְסְקוּ הַתְּפִירוֹת יַעֲשֶׂה מִיָּד שְׁאֵלַת חָכָם אִם הֵם כְּשֵׁרִים וּבְיוֹתֵר יֵשׁ לְדַקְדֵּק עַל הַקְּרָנוֹת וּבִפְרָט בְּשֶׁל רֹאשׁ שֶׁהוּא שָׁכִיחַ מְאֹד שֶׁמִּשְׁתַּחֲקוֹת וְנַעֲשׂוּ שָׁם נְקָבִים וְנִפְסְלוּ
וְכֵן שָׁכִיחַ מְאֹד שֶׁמֵּחֲמַת שֶׁנִּתְיַשְּׁנוּ הַתְּפִלִּין נִפְרַד קְצָת מֵהָעוֹר הָעֶלְיוֹן שֶׁל רֹאשׁ וְנִפְסָל
וּצְרִיכִין לְהַשְׁגִּיחַ עַל כָּל זֶה בִּמְאֹד
וְכָל הַזָּהִיר בְּמִצְוַת תְּפִלִּין לִנְהֹג בָּהֶם קְדֻשָּׁה שֶׁלֹּא לְדַבֵּר בָּהֶם דִּבְרֵי הֲבָלִים וְשִׂיחַת חֻלִּין מַאֲרִיךְ יָמִים ומֻבְטָח שֶׁהוּא בֶּן עוֹלָם הַבָּא שֶׁנֶּאֱמַר עֲלֵיהֶם יִחְיוּ וּלְכָל בָּהֶן חַיֵּי רוּחִי וְתַחֲלִימֵנִי וְהַחֲיֵינִי
תְּפִלִּין הוּא לְשׁוֹן פְּלִילָה וְהוֹכָחָה כִּי הַתְּפִלִּין הֵן עֵדוּת וְהוֹכָחָה שֶׁהַשְּׁכִינָה שׁוֹרָה עָלֵינוּ כְּמוֹ שֶׁאָמַר הַכָּתוּב וְרָאוּ כָּל עַמֵּי הָאָרֶץ כִּי שֵׁם נִקְרָא עָלֶיךָ וְגוֹ' וְדָרְשׁוּ רַבּוֹתֵינוּ זִכְרוֹנָם לִבְרָכָה אֵלּוּ תְפִלִּין שֶׁבָּרֹאשׁ שֶׁיֵּשׁ בָּהּ שִׁי"ן מֵהַשֵּׁם שַׁדַּי
וְלָכֵן אֵין לְכַסוֹת תְּפִלִּין שֶׁל רֹאשׁ לְגַמְרֵי עִם הַטַּלִּית
זְמַן הַנָּחָתָן בַּבֹּקֶר מִשֶּׁיִּרְאֶה אֶת חֲבֵרוֹ הָרָגִיל עִמּוֹ קְצָת בְּרִחוּק אַרְבַּע אַמּוֹת וְיַכִּירֶנּוּ
אַחַר שֶׁלָּבַשׁ אֶת הַטַּלִּית מֵנִיחַ אֶת הַתְּפִלִּין
וְהָא דְמַקְדִּימִין אֶת הַצִּיצִית לִתְפִלִּין מִשּׁוּם דְּמִצְוַת צִּיצִית תְּדִירָה יוֹתֵר שֶׁנּוֹהֶגֶת בֵּין בַּחֹל בֵּין בַּשַּׁבָּת וְיוֹם טוֹב וּמִצְוַת תְּפִלִּין אֵינָהּ נוֹהֶגֶת אֶלָּא בַחֹל וְקַיְמָא לָן תָּדִיר וְשֶׁאֵינוֹ תָדִיר תָּדִיר קֹדֶם
וְאִם פָּגַע תְּחִלָּה בַּתְּפִלִּין אַף עַל פִּי שֶׁהֵן בְּתוֹךְ כִּיסָן צָרִיךְ לְהַנִּיחָן תְּחִלָּה וְאַחַר כָּךְ יִתְעַטֵּף בַּטַּלִּית מִשּׁוּם דְּאֵין מַעֲבִירִין עַל הַמִּצְוֹת דִּכְתִיב וּשְׁמַרְתֶּם אֶת הַמַּצּוֹת קְרֵי בֵהּ אֶת הַמִּצְוֹת מִצְוָה שֶׁבָּאָה לְיָדְךָ אַל תַּחְמִיצֶנָּה
כְּתִיב וְהָיָה לְאוֹת עַל יָדְכָה מִדִּכְתִיב יָדְכָה בְּהֵ"א דָּרְשׁוּ רַבּוֹתֵינוּ זִכְרוֹנָם לִבְרָכָה דְּהַיְנוּ יָד כֵּהָה שְׂמֹאל שֶׁהִיא תָּשָׁה וְכֵהָה
וְיַנִּיחָהּ שָׁם בַּמָּקוֹם שֶׁהַבָּשָׂר הוּא גָבוֹהַּ שֶׁנֶּאֱמַר וְשַׂמְתֶּם אֶת דְּבָרַי אֵלֶּה עַל לְבַבְכֶם שֶׁתְּהֵא שִׂימָה כְּנֶגֶד הַלֵּב וְלָכֵן יָנִיחָה שָׁמָּה וְיַטֶּה אוֹתָהּ מְעַט לְצַד הַגּוּף שֶׁכְּשֶׁיָּכוֹף הַזְּרוֹעַ לְמַטָּה תִּהְיֶה כְּנֶגֶד לִבּוֹ
וְהָא דִכְתִיב בִּתְפִלִּין שֶׁל רֹאשׁ בֵּין עֵינֶיךָ קִבְּלוּ רַבּוֹתֵינוּ זִכְרוֹנָם לִבְרָכָה שֶׁאֵין זֹאת בֵּין עֵינֶיךָ מַמָּשׁ אֶלָּא כְּנֶגֶד בֵּין עֵינֶיךָ וּמְקוֹמָהּ הוּא מִמְּקוֹם שֶׁהַשְּׂעָרוֹת מַתְחִילִין לִצְמֹחַ וְנִמְשָׁךְ מְקוֹמָהּ לְמַעְלָה עַד סוֹף הַמָּקוֹם שֶׁמּוֹחוֹ שֶׁל תִּינוֹק רוֹפֵס דְּהַיְנוּ שֶׁקְּצֵה הַתִּתּוֹרָא שֶׁלְמַטָּה לֹא תְהֵא לְמַטָּה מִמְּקוֹם הַתְחָלַת צְמִיחַת הַשְּׂעָרוֹת וּקְצֵה הַמַּעְבַּרְתָּא שֶׁלְּמַעְלָה לֹא תְהֵא לְמַעְלָה מִמָקוֹם שֶׁמֹּחוֹ שֶׁל תִּינוֹק רוֹפֵס
וְצָרִיךְ לִזָּהֵר מְאֹד שֶׁתְּהֵא מֻנַּחַת בִּמְקוֹמָהּ הָרָאוּי
וְאִם מֵנִיחַ אֲפִלּוּ מִקְצָתָהּ עַל הַמֵּצַח בְּמָקוֹם שֶׁאֵין שְׂעָרוֹת גְּדֵלוֹת אֲפִלּוּ הֵנִיחָהּ כֻּלָּהּ בִּמְקוֹם שֵׂעָר אֶלָּא שֶׁהִיא מִן הַצַּד וְלֹא כְנֶגֶד בֵּין הָעֵינַיִם לֹא עָשָׂה אֶת הַמִּצְוָה וּבֵרַךְ לְבַטָּלָה
וְהַקֶּשֶׁר יְהֵא מֻנָּח כְּנֶגְדּוֹ מֵאַחוֹרֵי הָרֹאשׁ לְמַעְלָה בְּגֹבַהּ הָעֹרֶף שֶׁהוּא סוֹף הַגֻּלְגֹּלֶת בִּמְקוֹם שֵׂעָר שֶׁהוּא כְּנֶגֶד הַפָּנִים וְלֹא יַטֶּה לְכָאן לְכָאן
וּצְרִיכָה שֶׁתְּהֵא מְהֻדֶּקֶת בְּראֹשׁוֹ
וְהִנֵּה כְּשֶׁהַבַּיִת עִם הַמַּעְבַּרְתָּא רְחָבִים קָשֶׁה שֶׁתְּהֵא מְהֻדֶּקֶת כָּרָאוּי וּצְרִיכִין לִזָּהֵר בָּזֶה מְאֹד
מֵנִיחִין אֶת הַתְּפִלִּין מְעֻמָּד
לֹא יְנַעֵר אֶת הַתְּפִלִּין מִן הַתִּיק מִשּׁוּם בִּזּוּי מִצְוָה אֶלָּא יִקָּחֵם בְּיָדוֹ מֵנִיחַ תְּחִלָּה שֶׁל יָד
וְקֹדֶם שֶׁמְּהַדֵּק אֶת הַקֶּשֶׁר מְבָרֵךְ לְהָנִיחַ תְּפִלִין וּמְהַדֵּק אֶת הַקֶּשֶׁר וְעוֹשֶׂה שֶׁבַע כְּרִיכוֹת עַל יָדוֹ וְאַחַר כָּךְ מֵנִיחַ תֵּכֶף שֶׁל רֹאשׁ
וְקֹדֶם שֶׁמְּהַדְּקָהּ עַל רֹאשׁוֹ מְבָרֵךְ עַל מִצְוַת תְּפִלִּין וּמְהַדְּקָהּ עַל רֹאשׁוֹ וְאוֹמֵר בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד
וְהַטַּעַם שֶׁצָּרִיךְ לוֹמַר בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד הוּא מִפְּנֵי שֶׁיֵּשׁ סָפֵק בִּבְרָכָה זֹאת
וּמִפְּנֵי שֶׁיֵּשׁ סָפֵק בִּבְרָכָה זֹאת לָכֵן יֵשׁ גַּם כֵּן סָפֵק אִם הַשּׁוֹמֵעַ יַעֲנֶה אָמֵן לֹא
עַל כֵּן נִרְאֶה לִי כִּי טוֹב לְבָרֵךְ בְּרָכָה זֹאת בְּלָחַשׁ
לְאַחַר שֶׁהֵנִיחַ שֶׁל רֹאשׁ עוֹשֶׂה בִרְצוּעָה שֶׁל יָד שָׁלֹשׁ כְּרִיכוֹת עַל הָאֶצְבַּע הָאֶמְצָעִית אַחַת בְּפֶרֶק הָאֶמְצָעִי וּשְׁתַּיִם בְּפֶרֶק הַתַּחְתּוֹן
אֲפִלּוּ אִם אֵרַע שֶׁהוֹצִיא מִן הַכִּיס שֶׁל רֹאשׁ תְּחִלָּה צָרִיךְ לְהַעֲבִיר עַל הַמִּצְוָה וְיַנִיחָהּ מִתּוֹךְ יָדוֹ וִיכַסֶּה אוֹתָהּ בְּאֵיזֶה דָבָר וְיָנִיחַ תְּחִלָּה שֶׁל יָד
דְּכֵיוָן דִּקְדִימַת שֶׁל יָד לְשֶׁל רֹאשׁ הוּא מִן הַתּוֹרָה שֶׁנֶּאֱמַר וּקְשַׁרְתֶּם לְאוֹת עַל יָדֶךָ וְהָיוּ לְטֹטָפֹת בֵּין עֵינֶיךָ לְפִיכָךְ אֵין מַשְׁגִּיחִין עַל הַעֲבָרַת הַמִּצְוָה בָּזֶה
לֹא יְהֵא דָבָר חוֹצֵץ בֵּין תְּפִלִּין לִבְשָׂרוֹ לָא שְׁנָא שֶׁל יָד לָא שְׁנָא שֶׁל רֹאשׁ וּשְׂעָרוֹת קְצָרוֹת לֹא הַוְיָן חֲצִיצָה שֶׁדַּרְכָּן בְּכָךְ
אֲבָל אוֹתָן הַמְּגַדְּלִין בְּלוֹרִיּוֹת מִלְּבַד שֶׁהוּא דֶרֶךְ שַׁחַץ וְגַאֲוָה וְיֵשׁ בָּזֶה אִסּוּר יֵשׁ עוֹד אִסּוּר מִשּׁוּם הַנָּחַת תְּפִלִּין דְּכֵיוָן שֶׁגְּדוֹלִים הַרְבֵּה הַוְיָן חֲצִיצָה
יִזָּהֵר בִּתְפִלָּה שֶׁל יָד שֶׁלֹּא יָזִיז הַקֶּשֶׁר מִן הַבַּיִת
וְהַיּוּ"ד שֶׁל הַקֶּשֶׁר תִּהְיֶה לְצַד הַלֵּב
הַמַּעְבַּרְתָּא אֲשֶׁר בָּהּ הַרְצוּעָה תִּהְיֶה לְצַד מַעְלָה וְהַבַּיִת לְצַד מָטָּה
וּבִשְׁעַת הַדְּחָק כְּגוֹן אִטֵּר שֶׁהוּא מֵנִיחַ בַּיָּמִין וְעַתָּה אֵין תְפִלִּין אֶלָּא שְׁאוּלִין מִמִּי שֶׁמֵנִּיחַ בַּשְּׂמֹאל וְאֵינוֹ יָכוֹל לְשַׁנּוֹת אֶת הַקֶּשֶׁר וְאִם כֵּן אִם יַנִּיחַ תְּפִלִּין בְּאֹפֶן זֶה הַמַּעְבַּרְתָּא לְצַד מַעְלָה וְהַבַּיִת לְצַד מַטָּה תִּהְיֶה הַיּוּ"ד עִם הַקֶּשֶׁר לְצַד חוּץ
עַל כֵּן יַהֲפֹךְ וְיַנִּיחָהּ שֶׁהַמַּעְבַּרְתָּא תִהְיֶה לְצַד מַטָּה וְהַבַּיִת לְצַד מַעְלָה כְּדֵי שֶׁתִּהְיֶה הַיּוּ"ד וְהַקֶּשֶׁר לְצַד הַלֵּב
אָסוּר לְהַפְסִיק בְּשִׂיחָה בֵּין שֶׁל יָד לְשֶׁל רֹאשׁ
וַאֲפִלּוּ לִרְמֹז בְּעֵינָיו וְלִקְרֹץ בְּאֶצְבְּעוֹתָיו אָסוּר שֶׁנֶּאֱמַר וְהָיָה לְךָ לְאוֹת עַל יָדְךָ וּלְזִכָּרוֹן בֵּין עֵינֶיךָ צָרִיךְ זְכִירָה שֶׁיִּהְיֶה תֵּכֶף תְּפִלָּה שֶׁל רֹאשׁ לְשֶׁל יָד כְּדֶי שֶׁתִּהְיֶה הֲוָיָה אַחַת לִשְׁתֵּיהֶן
וַאֲפִלּוּ אִם שׁוֹמֵעַ קַדִּישׁ קְדֻשָּׁה לֹא יַפְסִיק אֶלָּא יִשְׁתֹּק וִיכַוֵּן לְמַה שֶּׁאוֹמְרִים הַקָּהָל
אַךְ אִם שׁוֹמֵעַ שֶׁאֶחָד בֵּרַךְ בִּרְכַּת לְהָנִיחַ תְּפִלִּין יָכוֹל לַעֲנוֹת אָמֵן שֶׁהֲרֵי אָמֵן הוּא הָאֲמָנַת הַדְּבָרִים שֶׁהוּא מַאֲמִין בְּמִצְוַת תְּפִלִּין וַהֲוֵי כְּמוֹ הֲוָיָה אַחַת
בִּתְפִלִּין דְּרַבֵּנוּ תָם גַּם כֵּן אָסור לְהַפְסִיק בֵּין שֶׁל יָד לְשֶׁל רֹאשׁ
אַךְ לְקַדִּישׁ וְלִקְדֻשָּׁה יָכוֹל לְהַפְסִיק
אִם טָעָה וְהִפְסִיק יְמַשְׁמֵשׁ בְּשֶׁל יָד וִיבָרֵךְ שֵׁנִית לְהָנִיחַ תְּפִלִין וִיחַזֵּק אֶת הַקֶּשֶׁר וְאַחַר כָּךְ יַנִּיחַ שֶׁל רֹאשׁ וִיבָרֵךְ עָלֶיהָ
וְאִם הִפְסִיק לְצֹרֶךְ הַתְּפִלִּין אֵינוֹ צָרִיךְ לְבָרֵךְ שֵׁנִית עַל שֶׁל יָד
יְכַוֵּן בְּהַנָּחַת תְּפִלִּין שֶׁצִּוָּנוּ הַקָּדוֹשׁ בָּרוּךְ הוּא לְהָנִיחַ תְּפִלִין שֶׁיֵּשׁ בָּהֶם אַרְבַּע פָּרָשִׁיּוֹת שֶׁכָּתוּב בָּהֶן יִחוּד שְׁמוֹ יִתְבָּרַךְ וִיצִיאַת מִצְרַיִם עַל הַזְּרוֹעַ כְּנֶגֶד הַלֵּב וְעַל הָראֹשׁ כְּנֶגֶד הַמֹּחַ כְּדֵי שֶׁנִּזְכֹּר תָּמִיד נִסִּים וְנִפְלָאוֹת שֶׁעָשָׂה עִמָּנוּ שֶׁהֵם מוֹרִים עַל יִחוּדוֹ וַאֲשֶׁר הַכֹּחַ וְהַמֶּמְשָׁלָה בָּעֶלְיוֹנִים וּבַתַּחְתּוֹנִים לַעֲשׂוֹת כִּרְצוֹנוֹ
וִישַׁעְבֵּד אֶת הַנְּשָׁמָה שֶׁהִיא בַמֹּחַ וְגַם הַלֵּב שֶׁהוּא עִקַּר הַתַּאֲווֹת וְהַמַּחֲשָׁבוֹת וּבָזֶה יִזְכֹּר אֶת הַבּוֹרֵא וְיַמְעִיט הֲנָאוֹתָיו וִיקַיֵּם וְלֹא תָתוּרוּ אַחֲרֵי לְבַבְכֶם וְאַחֲרֵי עֵינֵיכֶם
וְלָכֵן כְּתִיב בַּתְּפִלִּין בֵּין עֵינֶיךָ
תְּפִלִּין שֶׁל יָד וְשֶׁל רֹאשׁ שְׁתֵּי מִצְוֹת הֵן וְאֵינָן מְעַכְּבוֹת אֶת זוֹ
שֶׁאִם אֵין אֶלָּא אַחַת שֶׁמֵּחֲמַת אֵיזֶה אֹנֶס אֵינוֹ יָכוֹל לְהָנִיחַ אֶלָּא אַחַת מֵנִיחַ אֶחָת
אִם מֵנִיחַ שֶׁל יָד מְבָרֵךְ לְהָנִיחַ תְּפִלִּין לְבָד
וְאִם מֵנִיחַ שֶׁל רֹאשׁ מְבָרֵךְ עָלֶיהָ לְהָנִיחַ תְּפִלִּין וְגַם עַל מִצְוַת תְּפִלִּין וְאוֹמֵר בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד
אִטֵּר גָּמוּר אֲפִלּוּ נַעֲשָׂה אִטֵּר מֵחֲמַת שֶׁהִרְגִּיל אֶת עַצְמוֹ כֵּן מִכָּל מָקוֹם יָנִיחַ בַּיָּמִין שֶׁל כָּל אָדָם שֶׁהִיא שְׂמֹאלוֹ
וְאִם עוֹשֶׂה כָּל מְלָאכָה בַּיָּמִין רַק שֶׁכּוֹתֵב בַּשְּׂמֹאל בְּהִפּוּךְ הַיָּד שֶׁכּוֹתֵב בָּהּ הִיא חֲשׁוּבָה יָמִין וְיָנִיחַ הַתְּפִלָּה בְיָדוֹ הַשְּׁנִיָּה
וְאִם שׁוֹלֵט בִּשְׁתֵּי יָדָיו מֵנִיחַ בַּשְּׂמֹאל שֶׁל כָּל אָדָם
וְכֵן אִם לֹא נוֹלַד אִטֵּר כְּלָל אֶלָּא שֶׁלְּאַחַר כָּךְ הִרְגִּיל אֶת עַצְמוֹ לִכְתֹּב בַּשְּׂמֹאל וְעוֹשֶׂה כָּל מְלַאכְתּוֹ בִימִינוֹ מֵנִיחַ בַּשְּׂמֹאל שֶׁל כָּל אָדָם
שִׁעוּר רֹחַב הָרְצוּעוֹת בֵּין שֶׁל רֹאשׁ בֵּין שֶׁל יָד לֹא פָחוֹת מֵאֹרֶךְ שְׂעוֹרָה
וְשִׁעוּר אָרְכָּן שֶׁל רֹאשׁ מִיָּמִין וּמִשְּׂמֹאל עַד הַטַּבּוּר לְמַעְלָה מִמֶּנּוּ מְעָט
וְיֵשׁ אוֹמְרִים דְּשֶׁל צַד יָמִין תַּגִּיעַ עַד הַמִּילָה וְכֵן נָכוֹן לְהַחְמִיר לְכַתְּחִלָּה
וְשֶׁל יָד כְּדֵי שֶׁיְּהַדְּקָה וְיַעֲשֶׂה בָהּ שֶׁבַע כְּרִיכוֹת עַל הַזְּרוֹעַ וְשָׁלֹשׁ כְּרִיכוֹת עַל הָאֶצְבַּע וִיחַזְּקָהּ
וְאִם נִפְסְקָה הָרְצוּעָה בֵּין שֶׁל רֹאשׁ בֵּין שֶׁל יָד יַעֲשֶׂה שְׁאֵלָה
יִזָּהֵר שֶׁיִּהְיוּ הָרְצוּעוֹת בְּצַד הַשָּׁחוֹר לַחוּץ
וְאִם אֵרַע שֶׁנִּתְהַפְּכָה הָרְצוּעָה שֶׁסְּבִיב רֹאשׁוֹ סְבִיב זְרוֹעוֹ בְּצַד הַלָּבָן לַחוּץ יִתְעַנֶּה יִפְדֶּה בִּצְדָקָה
וְכֵן אִם נָפְלוּ הַתְּפִלִּין לָאָרֶץ בְּלֹא נַרְתִּיקָן יֵשׁ גַם כֵּן לְהִתְעַנּוֹת
אֲבָל אִם נָפְלוּ בְּנַרְתִּיקָן אֵינוֹ צָרִיךְ לְהִתְעַנּוֹת אֶלָּא יִתֵּן אֵיזֶה דָבָר לִצְדָקָה
אִם הֵסִיר אֶת הַתְּפִלִּין מִפְּנֵי שֶׁצָּרִיךְ לָלֶכֶת לְבֵית הַכִּסֵּא כְּשֶׁחוֹזֵר צָרִיךְ לַחֲזֹר וּלְבָרֵךְ עֲלֵיהֶן
וְאִם עוֹמֵד בַּבְּרָכוֹת שֶׁל קְרִיאַת שְׁמַע דְּהַיְנוּ מִן בִּרְכַּת יוֹצֵר אוֹר וּלְהַלָּן לֹא יַפְסִיק בַּבְּרָכוֹת שֶׁעַל הַתְּפִלִּין אֶלָּא יָנִּיחֵן בְּלֹא בְרָכוֹת וּלְאַחַר תְּפִלַּת שְׁמוֹנֶה עֶשְׂרֵה יְמַשְׁמֵשׁ בָּהֶם וִיבָרֵךְ עֲלֵיהֶן
כָּל זְמַן שֶׁהַתְּפִלִּין עָלָיו לֹא יַסִּיחַ דַּעְתּוֹ מֵהֶן כְּלָל חוּץ מִבִּשְׁעַת תְּפִלַּת שְׁמוֹנֶה עֶשְׂרֵה וְתַלְמוּד תּוֹרָה
אָסוּר לֶאֱכֹל בָּהֶן סְעוּדַת קֶבַע
אֲבָל אֲכִילַת אַרְעַי מֻתָּר לֶאֱכֹל בָּהֶן
וְלִישֹׁן אֲפִלּוּ שְׁנַת אַרְעַי אָסוּר בָּהֶן
חַיָּב אָדָם לְמַשְׁמֵשׁ בַּתְּפִלִּין בְּכָל שָׁעָה וְשָׁעָה שֶׁנִּזְכָּר בָּהֶם שֶׁעַל יְדֵי זֶה לֹא יָבוֹא לִידֵי הֶסַּח הַדַּעַת גָּמוּר
וִימַשְׁמֵשׁ תְּחִלָה בְּשֶׁל יָד וְאַחַר כָּךְ בְּשֶׁל רֹאשׁ
וּמִנְהָג יָפֶה לְמַשְׁמֵשׁ בָּהֶן כְּשֶׁמַּזְכִּיר מִצְוָתָן בִּקְרִיאַת שְׁמַע
כְּשֶׁאוֹמֵר וּקְשַׁרְתָּם לְאוֹת עַל יָדֶךָ מְמַשְׁמֵשׁ בְּשֶׁל יָד וְנוֹשֵׁק
וכְשֶׁאוֹמֵר וְהָיוּ לְטֹטָפֹת בֵּין עֵינֶיךָ מְמַשְׁמֵשׁ בְּשֶׁל רֹאשׁ וְנוֹשֵׁק
מַעֲלִין בַּקֹּדֶשׁ וְלֹא מוֹרִידִין
וּתְפִלָּה שֶׁל רֹאשׁ קְדֻשָּׁתָהּ גְּדוֹלָה מִשֶּׁל יָד לְפִי שֶׁיֵּשׁ בָּהּ אַרְבָּעָה בָתִּים וְגַם הַשִּׁי"ן
וְלָכֵן רְצוּעָה שֶׁהָיְתָה בְשֶׁל רֹאשׁ אָסוּר לַעֲשׂוֹתָהּ לְשֶׁל יָד
אֲבָל מִשֶּׁל יָד מֻתָּר לַעֲשׂוֹתָהּ לְשֶׁל רֹאשׁ
וְכֵן רְצוּעָה שֶׁל יָד שֶׁנִּפְסְקָה לְמַעְלָה אֵצֶל הַקֶּשֶׁר וְרוֹצֶה לְהָפְכָהּ שֶׁיַּעֲשֶׂה עַתָּה הַקֶּשֶׁר בַּקָּצֶה הָאַחֲרוֹן אָסוּר אֶלָּא צָרִיךְ לַעֲשׂוֹת הַקֶּשֶׁר בְּהַקָּצֶה שֶׁנִּפְסְקָה שָׁם
וְכֵן בִּרְצוּעָה שֶׁל רֹאשׁ אָסוּר לַהֲפֹךְ מַה שֶּׁהָיָה בְּתוֹךְ הַקֶּשֶׁר שֶׁיִּהְיֶה חוּץ לַקֶּשֶׁר
כִּיס שֶׁעֲשָׂאוֹ לְהַחֲזִיק בּוֹ תְּפִלִין וְגַם הֶחֱזִיקָן בּוֹ שׁוּב אָסוּר לְהִשְׁתַּמֵּשׁ בְּכִיס זֶה דָּבָר שֶׁל חֻלִּין
אֵין לַחֲלֹץ אֶת הַתְּפִלִּין עַד אַחַר קְדֻשַּׁת וּבָא לְצִיּוֹן כְּשֶׁאוֹמֵר יְהִי רָצוֹן שֶׁנִּשְׁמֹר חֻקֶּיךָ
וּבִמְקוֹם שֶׁנּוֹהֲגִין שֶׁבְּיוֹם קְרִיאַת סֵפֶר תּוֹרָה אֵין מַחֲזִירִין אֶת הַסֵּפֶר תּוֹרָה עַד אַחַר קְדֻשַּׁת וּבָא לְצִיוֹן אֵין חוֹלְצִין אֶת הַתְּפִלִּין עַד שֶׁיַּחֲזִירוּ אֶת הַסֵּפֶר תּוֹרָה לָהֵיכָל
סִימָן לַדָּבָר וַיַּעֲבֹר מַלְכָּם לִפְנֵיהֶם וַה' בְּרֹאשָׁם
וּבְיוֹם שֶׁיֵּשׁ מִילָה אֵין לַחֲלֹץ עַד אַחַר הַמִּילָה
בְּרֹאשׁ חֹדֶשׁ חוֹלְצִין קֹדֶם תְּפִלַּת מוּסָף
בְּחֹל הַמּוֹעֵד סֻכּוֹת כֻּלָּם חוֹלְצִין קֹדֶם הַלֵּל
וּבְחֹל הַמּוֹעֵד פֶּסַח הַצִּבּוּר חוֹלְצִין קֹדֶם הַלֵּל וְהַשְּׁלִיחַ צִבּוּר אַחַר הַלֵּל
חוֹלְצִין מְעֻמָּד
מֵסִיר אֶת הַכְּרִיכוֹת מִן הָאֶצְבַּע וּשְׁתַּיִם שָׁלֹשׁ כְּרִיכוֹת מֵהַזְּרוֹעַ
וְחוֹלֵץ תְּחִלָּה שֶׁל רֹאשׁ וְאַחַר כָּךְ חוֹלֵץ שֶׁל יָד מִשּׁוּם דִּכְתִיב וְהָיוּ לְטֹטָפֹת בֵּין עֵינֶיךָ וּמִדִּכְתִיב וְהָיוּ לְשׁוֹן רַבִּים דָּרְשׁוּ רַבּוֹתֵינוּ זִכְרוֹנָם לִבְרָכָה כָּל זְמַן שֶׁבֵּין עֵינֶיךָ יִהְיוּ שְׁתַּיִם וְלָכֵן מַנִּיחִין תְּחִלָּה שֶׁל יָד וְחוֹלְצִין תְּחִלָּה שֶׁל רֹאשׁ שֶׁכָּל זְמַן שֶׁיֵּשׁ עָלָיו שֶׁל רֹאשׁ תִּהְיֶה עָלָיו גַּם שֶׁל יָד
וְיֵשׁ לַחֲלֹץ שֶׁל רֹאשׁ בְּיַד שְׂמֹאל שֶׁהִיא יַד כֵּהָה כְּדֵי לְהַרְאוֹת שֶׁקָּשָׁה עָלָיו חֲלִיצָתָן מִפְּנֵי שֶׁהַמִּצְוָה הִיא שֶׁיִהְיוּ עָלָיו תְּפִלִּין כָּל הַיּוֹם אֶלָּא שֶׁמִּפְּנֵי שֶׁאֵין לָנוּ גּוּף נָקִי חוֹלְצִין מִיָּד לְאַחַר הַתְּפִלָּה
וְלֹא יַחֲלֹץ אֶת הַתְּפִלִּין לֹא בִפְנֵי סֵפֶר תּוֹרָה וְלֹא בִפְנֵי רַבּוֹ אֶלָּא יְסַלֵּק עַצְמוֹ לִצְדָדִים מִנְהַג חֲכָמִים לְנַשֵּׁק אֶת הַתְּפִלִּין בִּשְׁעַת הַנָּחָתָן וּבִשְׁעַת חֲלִיצָתָן
אֵין לְהָסִיר אֶת הַטַּלִּית עַד לְאַחַר חֲלִיצַת הַתְּפִלִּין
יָנִיחַ אֶת הַתְּפִלִּין בְּתוֹךְ הַכִּיס שֶׁלָּהֶן בְּאֹפֶן שֶׁיֵּדַע לְמָחָר לְהוֹצִיא תְחִלָּה שֶׁל יָד
אֲבָל לֹא יָנִיחַ שֶׁל יָד עַל שֶׁל רֹאשׁ כֵּיוָן דְּשֶׁל רֹאשׁ קְדֻשָּׁתוֹ גְדוֹלָה מִשֶּׁל יָד אֶלָּא יָנִיחֵם אֵצֶל וְיָנִיחַ הַכִּיס עִם הַתְּפִלִּין בְּתוֹךְ כִּיס הַטַּלִּית לְמַטָּה וְהַטַּלִּית לְמַעְלָה כְּדֵי שֶׁיִּפְגַע בַּטַּלִּית תְּחִלָּה
מִי שֶׁאֵין תְפִלִּין וְהַצִּבּוּר מִתְפַּלְּלִין מוּטָב שֶׁיִּתְעַכֵּב עַד לְאַחַר תְּפִלַּת הַצִּבּוּר לִשְׁאֹל תְפִלִּין מֵאַחֵר כְּדֵי שֶׁיִּקְרָא קְרִיאַת שְׁמַע וְיִתְפַּלֵּל שְׁמוֹנֶה עֶשְׂרֵה בַּתְּפִלִּין מִמַּה שֶּׁיִּתְפַּלֵּל עִם הַצִּבּוּר בְּלֹא תְפִלִּין
אֲבָל מִי שֶׁמִּתְיָרֵא שֶׁמָּא יַעֲבֹר זְמַן קְרִיאַת שְׁמַע עַד שֶׁיִּמְצָא תְפִלִּין קוֹרֵא קְרִיאַת שְׁמַע בְּלֹא תְפִלִּין
וְאִם מִתְיָרֵא
שֶׁמָּא יַעֲבֹר גַּם זְמַן תְּפִלָּה מִתְפַּלֵּל גַּם כֵּן וּכְשֶׁיִּמְצָא אַחַר כָּךְ תְּפִלִּין יָנִיחֵן בִּבְרָכוֹת וְיֹאמַר בָּהֶם אֵיזֶה מִזְמוֹר יִתְפַּלֵּל בָּהֶם מִנְחָה
אֲבָל לַיְלָה לָאו זְמַן תְּפִלִּין הוּא וְאָסוּר לְהָנִיחָן בַּלָּיְלָה
מֻתָּר לִקַּח תְּפִלִּין שֶׁל חֲבֵרוֹ גַּם שֶׁלֹּא בִידִיעָתוֹ לְהָנִיחָן וּלְבָרֵךְ עֲלֵיהֶן כְּמוֹ שֶׁכָּתַבְתִּי בְּסִימָן שֶׁלִּפְנֵי זֶה סָעִיף י"א לְעִנְיַן טַלִּית
תְּפִלִּין צְרִיכִין גּוּף נָקִי
וּצְרִיכִין לִזָּהֵר שֶׁלֹּא לְהָפִיחַ בָּהֶם
חוֹלֶה מֵעַיִם אֲפִלּוּ אֵין צַעַר פָּטוּר מִן הַתְּפִלִּין מִפְּנֵי שֶׁאֵינוֹ יָכוֹל לִשְׁמֹר אֶת עַצְמוֹ בִּנְקִיּוּת כָּרָאוּי
וְאִם נִרְאֶה שֶׁיָּכוֹל לִהְיוֹת בְּגוּף נָקִי בִּשְׁעַת קְרִיאַת שְׁמַע וּתְפִלַּת שְׁמוֹנֶה עֶשְׂרֵה יָנִיחֵם אָז
אֲבָל שְׁאָר חוֹלֶה אִם מִצְטַעֵר בְּחָלְיוֹ וְאֵין דַּעְתּוֹ מְיֻשֶׁבֶת עָלָיו מִפְּנֵי צַעְרוֹ פָּטוּר מִפְּנֵי שֶׁאָסוּר לְהַסִּיחַ דַּעְתּוֹ מֵהֶן
וְאִם לָאו חַיָּב
קָטֹן הַיּוֹדֵעַ לִשְׁמֹר תְּפִלִּין שֶׁלֹּא יָפִיחַ בָּהֶן וְשֶׁלֹּא יִישַׁן בָּהֶן אָבִיו חַיָּב לִקְנוֹת תְּפִלִּין שֶׁיָּנִיחֵן
וְעַכְשָׁו נִתְפַּשֵּׁט הַמִּנְהָג שֶׁמַּתְחִיל הַקָּטָן לְהָנִיחַ תְּפִלִּין שְׁנַיִם שְׁלשָׁה חֳדָשִׁים קֹדֶם שֶׁנַּעֲשָׂה בֶּן שְׁלֹשׁ עֶשְׂרֵה שָׁנָה
בְּעִנְיַן הַנָּחַת תְּפִלִּין בְּחֹל הַמּוֹעֵד יֵשׁ מַחֲלֹקֶת הַפּוֹסְקִים וְחִלּוּקֵי מִנְהָגִים
יֵשׁ מְקוֹמוֹת שֶׁאָחֲזוּ כְּדַעַת הַפּוֹסְקִים שֶׁלֹּא לְהָנִיחָן
וְיֵשׁ מְקוֹמוֹת נוֹהֲגִין כְּדַעַת הַפּוֹסְקִים לְהָנִיחָן אֶלָּא שֶׁאֵין מְבָרְכִין עֲלֵיהֶם בְּקוֹל רָם בְּבֵית הַכְּנֶסֶת כְּמוֹ שְׁאָר יְמוֹת הַשָּׁנָה
וְיֵשׁ נוֹהֲגִין לְהָנִיחָן בְּלֹא בְרָכוֹת
וְאַף עַל פִּי שֶׁאֵינוֹ מְבָרֵךְ מִכָּל מָקוֹם אָסוּר לְהַפְסִיק בֵּין שֶׁל יָד לְשֶׁל רֹאשׁ
אַךְ לְקַדִּישׁ וְלִקְדֻשָּׁה פּוֹסֵק
וּצְרִיכִין לִזָּהֵר שֶׁהַמִּתְפַּלְּלִים בְּבֵית כְּנֶסֶת אֶחָד לֹא יִהְיוּ קְצָת מֵנִיחִין וּקְצָת אֵין מֵנִיחִין
תְּפִלִּין שֶׁהֻחְזְקוּ בְּכַשְׁרוּת מִן הַדִּין כָּל זְמַן שֶׁהַבַּיִת שָׁלֵם גַּם הַפָּרָשִׁיּוֹת הֲרֵי הֵן בְּחֶזְקָתָן וְאֵינָן צְרִיכִין בְּדִיקָה
וּמִכָּל מָקוֹם נָכוֹן לְבָדְקָן מִפְּנֵי שֶׁלִּפְעָמִים מִתְקַלְקְלִין מִן הַזֵּעָה
וְאִם אֵינוֹ מֵנִיחַ אוֹתָן אֵלָּא לִפְרָקִים צְרִיכִין בְּדִיקָה שְׁתֵּי פְעָמִים בְּכָל שֶׁבַע שָׁנִים כִּי יֵשׁ לָחוּשׁ שֶׁמָּא נִתְעַפָּשׁוּ
וְכֵן אִם נִקְרַע הַבַּיִת צְרִיכִין גַּם הַפָּרָשִׁיּוֹת בְּדִיקָה
וְכֵן אִם נָשְׁרוּ בַמָּיִם
וּמִכָּל מָקוֹם אִם אֵין מִי שֶׁיּוֹדֵעַ לְבָדְקָן וְלַחֲזֹר לְתָפְרָן יָנִיחֵן כָּךְ בְּלֹא בְדִיקָה שֶלֹּא יִתְבַּטֵּל מִמִצְוַת תְּפִלִּין אֲבָל לֹא יְבָרֵךְ עֲלֵיהֶם
מִצְוַת עֲשֵׂה לִקְבֹּעַ מְזוּזָה בְּכָל פֶּתַח
וַאֲפִלּוּ יֵשׁ כַּמָּה חֲדָרִים וּלְכָל חֶדֶר כַּמָּה פְתָחִים הָעֲשׂוּיִים לִכְנִיסָה וִיצִיאָה אַף עַל פִּי שֶׁהוּא רָגִיל רַק בְּאֶחָד מֵהֶם מִכָּל מָקוֹם כֻּלָּם חַיָּבִים בִּמְזוּזָה
וַאֲפִלּוּ אִם נִתְמַעֲטוּ הַדִּיּוּרִים וְאֵינוֹ צָרִיךְ עַתָּה רַק לְפֶתַח אֶחָד מִכָּל מָקוֹם כֻּלָּם חַיָּבִים
אַךְ אִם יֵשׁ אֵיזֶה פֶתַח שֶׁאֵינוֹ עָשׂוּי אֶלָּא לְהַכְנִיס דֶּרֶךְ שָׁם אֵיזֶה מַשָּׂא לִפְרָקִים וְיֵשׁ שָׁם פֶּתַח אַחֵר לִכְנִיסָה וִיצִיאָה אֲזַי הַפֶּתַח הֶעָשׂוּי רַק לְהַכְנִיס מַשָּׂאוֹת פָּטוּר
גַּם שַׁעֲרֵי חֲצֵרוֹת וּמְבוֹאוֹת וַעֲיָרוֹת וּמְדִינוֹת חַיָּבִין בִּמְזוּזָה שֶׁנֶּאֱמַר וּבִשְׁעָרֶיךָ
צָרִיךְ לְקָבְעָהּ בִּימִין הַנִּכְנָס
וְאִם קְבָעָהּ בַּשְּׂמֹאל פְּסוּלָה וְצָרִיךְ לַהֲסִירָהּ וּלְקָבְעָהּ בַּיָּמִין וִיבָרֵךְ עָלֶיהָ
וְאֵין חִלּוּק בָּזֶה בֵּין אִטֵּר לְאֵינוֹ אִטֵּר
שְׁנֵי בָתִּים אֲשֶׁר לְכָל אֶחָד יֵשׁ פֶּתַח לִרְשׁוּת הָרַבִּים לֶחָצֵר וּבַמְּחִיצָה אֲשֶׁר בֵּינֵיהֶם יֵשׁ גַּם לְכָל אֶחָד פֶּתַח לִרְשׁוּת הָרַבִּים לֶחָצֵר וּבַמְּחִיצָה אֲשֶׁר בֵּינֵיהֶם יֵשׁ גַּם כֵּן פֶּתַח וְהַשְּׁתָּא יֵּשׁ לְהִסְתַּפֵּק בְּפֶתַח זֶה בְּאֵיזֶה צַד יִתֵּן אֶת הַמְּזוּזָה אָזְלֵינַן בָּזֶה בָּתַר הֶכֵּר צִיר
פֵּרוּשׁ בִּמְקוֹם שֶׁנַּעֲשִׂים הַצִּירִים לְהַדֶּלֶת שֶׁהַדֶּלֶת נִפְתַּחַת לְתוֹכוֹ זֶהוּ עִקַּר הַבָּיִת וְנוֹתְנִים אֶת הַמְּזוּזָה בְּצַד הַיָּמִין שֶׁנִּכְנָסִים לְתוֹכוֹ
וְדַוְקָא כְּשֶׁשְּׁנֵי הַבָּתִּים שָׁוִים בְּתַשְׁמִישָׁם
אֲבָל אִם אֶחָד הוּא עִקַּר תַּשְׁמִישׁוֹ בָּזֶה לֹא אָזְלֵינַן בָּתַר הֶכֵּר צִיר אֶלָּא לְעוֹלָם נוֹתְנִין אֶת הַמְּזוּזָה בְּצַד הַיָּמִין שֶׁנִּכְנָסִים לְהַבַּיִת אֲשֶׁר עִקַּר תַּשְׁמִישׁוֹ שָׁם אֲפִלּוּ הַדֶּלֶת נִפְתַּחַת לְתוֹךְ הַשֵּׁנִי
מְקוֹמָהּ מִתְּחִלַּת שְׁלִישׁ הָעֶלְיוֹן שֶׁל גֹּבַהּ הַשָּׁעַר
קְבָעָהּ לְמַעְלָה מִזֶּה כְּשֵׁרָה וְהוּא שֶׁיַּרְחִיקֶנָּה מִן הַמַּשְׁקוֹף טֶפַח
קְבָעָהּ לְמַטָּה מִשְּׁלִישׁ הָעֶלְיוֹן צָרִיךְ לַהֲסִירָהּ וּלְקָבְעָהּ כָּרָאוּי וּבִבְרָכָה
וְאִם קְבָעָהּ בְּטֶפַח הָעֶלְיוֹן יְסִירָה גַּם כֵּן וְיִקְבְּעֶהָ כָּרָאוּי אֲבָל לֹא יְבָרֵךְ
וְיֵשׁ לְקָבְעָהּ בְּטֶפַח הַסָּמוּךְ לַחוּץ
וְאִם שִׁנָּה בָזֶה אֵינוֹ מְעַכֵּב
כֵּיצַד קוֹבְעָהּ כּוֹרְכָהּ מִסּוֹפָהּ לְרֹאשָׁהּ דְּהַיְנוּ מֵאֶחָד כְּלַפֵּי שְׁמַע וּמַנִּיחָהּ בִּשְׁפוֹפֶרֶת בִּשְׁאָר דָּבָר וְקוֹבְעָהּ בְּמַסְמְרוֹת בִּמְזוּזַת הַפֶּתַח בַּאֲלַכְסוֹן
וִיהֵא רֹאשָׁהּ דְּהַיְנוּ שְׁמַע כְּנֶגֶד הַבַּיִת וְשִׁטָּה הָאַחֲרוֹנָה לְצַד חוּץ
וְאִם מְזוּזַת הַפֶּתַח אֵינָהּ רְחָבָה יִקְבְּעֶנָּה זְקוּפָה וְזֶה טוֹב יוֹתֵר מִלְּתִתָּהּ אֲחוֹרֵי הַדֶּלֶת
אִם לֹא קְבָעָהּ אֶלָּא תְלָאָה פְּסוּלָה
וְלָכֵן צָרִיךְ לִזָּהֵר לְמַסְמְרָהּ לְמַעְלָה וְגַם לְמַטָּה שֶׁלֹּא תְהֵא תְלוּיָה
קֹדֶם שֶׁקּוֹבְעָהּ יְבָרֵךְ אֲשֶׁר קִדְּשָׁנוּ בְּמִצְוֹתָיו וְצִוָּנוּ לִקְבֹּעַ מְזוּזָה
וְאִם קוֹבֵעַ כַּמָּה מְזוּזוֹת דַּי בִּבְרָכָה אַחַת לְכֻלָּן
אִם נָפְלָה הַמְּזוּזָה מֵעַצְמָה וְחוֹזֵר וְקוֹבְעָהּ צָרִיךְ גַּם כֵּן לְבָרֵךְ אֲבָל אִם הוּא הֵסִירָהּ כְּדֵי לְבָדְקָהּ יֵשׁ לְהִסְתַפֵּק אִם צָרִיךְ לְבָרֵךְ
בִּקְצָת שְׁעָרִים יֵשׁ פֶּתַל קָטֹן אֵצֶל הַשַּׁעַר הַגָּדוֹל וְדֶרֶךְ הַפֶּתַח הַקָּטֹן יוֹצְאִים וְנִכְנָסִים וְהַשַּׁעַר אֵינוֹ נִפְתָּח רַק לִפְרָקִים
וְכֵיוָן שֶׁהֵם שְׁנֵי פְתָחִים וּבֵינֵיהֶם עַמּוּד רָחָב טֶפַח חַיָּבִין בִּשְׁתֵּי מְזוּזוֹת
בְּמָקוֹם שֶׁיֵּשׁ לָחוּשׁ שֶׁמָּא יִגְנְבוּ אוֹתָהּ אִם אֶפְשָׁר יַחְפֹּר חֲפִירָה בִּמְזוּזַת הַבַּיִת וְיַנִּיחֶנָּה שָׁמָּה
אֲבָל לֹא יַעֲמִיק לַחְפֹּר טֶפַח כִּי שָׁם לָא הֲוֵי עַל מְזֻזוֹת בֵּיתֶךָ רַק תּוֹךְ מְזוּזָה וּפְסוּלָה עוֹד צָרִיךְ לִזָּהֵר שֶׁיְּהֵא עַל כָּל פָּנִים נִכָּר מְקוֹם הַמְּזוּזָה
וְאִם אִי אֶפְשָׁר לַחְפֹּר בְּתוֹךְ מְזוּזַת הַבַּיִת יֵשׁ לִסְמֹךְ בִּשְׁעַת הַדְּחָק לְקָבְעָהּ בִּפְנִים אֲחוֹרֵי הַדֶּלֶת וְדַוְקָא בַּמְּזוּזָה עַצְמָה וְלֹא בַכֹּתֶל
וְלֹא יַרְחִיקָהּ מֵחֲלַל הַפֶּתַח טֶפַח כִּי אָז פְּסוּלָה
אֵין הַבַּיִת חַיָּב בִּמְזוּזָה אֶלָּא אִם כֵּן יֵשׁ בּוֹ אַרְבַּע אַמּוֹת עַל אַרְבַּע אַמּוֹת
וְאִם אֵין בּוֹ אַרְבַּע אַמּוֹת עַל אַרְבַּע אַמּוֹת אֲבָל יֵשׁ בּוֹ כְּדֵי לְרַבֵּעַ אַרְבַּע אַמּוֹת עַל אַרְבַּע אַמּוֹת כְּגוֹן שֶׁאָרְכּוֹ יָתֵר עַל רָחְבּוֹ שֶׁהוּא עָגֹל יֵשׁ אוֹמְרִים דְּחַיָּב וְיֵשׁ אוֹמְרִים דְּפָטוּר
אֵין הַפֶּתַח חַיָּב בִּמְזוּזָה אֶלָּא אִם יֵשׁ שְׁתֵּי מְזוּזוֹת גְּבוֹהוֹת לְכָל הַפָּחוֹת עֲשָׂרָה טְפָחִים וּמַשְׁקוֹף עַל גַּבֵּיהֶן
וַאֲפִלּוּ אֵין הַמְּזוּזוֹת מֵעֵצִים מֵאֲבָנִים אֲחֵרִים רַק שֶׁכּוֹתְלֵי הַבִּנְיָן בְּעַצְמוֹ הֵם הַמְּזוּזוֹת וַעֲלֵיהֶן תִּקְרָה גַּם כֵּן חַיָּב וְאִם אֵין לַבַּיִת אֶלָּא מְזוּזָה אַחַת כְּגוֹן שֶׁמִּצַּד הָאֶחָד עוֹבֵר הַכֹּתֶל לְהַלָּן כָּזֶה אִם הִיא מִצַּד שְׂמֹאל פְּטוּרָה
וְאִם הִיא מִצַּד יָמִין יֵשׁ סָפֵק אִם חַיֶּבֶת לֹא
וְיֵשׁ לְקָבְעָהּ בְּלֹא בְרָכָה שֶׁיִּקְבְּעֶהָ לְאַחַר שֶׁיִּקְבַּע בְּפֶתַח הַמְּחֻיָּב וִיבָרֵךְ וְיִפְטֹר גַּם אֶת זֹאת
וְכֵן בְּכָל מָקוֹם שֶׁיֵּשׁ סָפֵק יַעֲשֶׂה כֵּן
יֵשׁ שְׁתֵּי מְזוּזוֹת וְאֵין מַשְׁקוֹף אֶלָּא שֶׁיֵּשׁ עֲלֵיהֶן כִּפָּה כְּמִין קֶשֶׁת אֲפִלּוּ גַם מְזוּזוֹת אֵין אֶלָּא שֶׁהַכִּפָּה מִתְעַגֶּלֶת מִן הָאָרֶץ אִם יֵשׁ בְּגֹבַהּ עֲשָׂרָה טְפָחִים רֹחַב אַרְבָּעָה טְפָחִים חַיָּב
וְאוֹתָן הַחֲנוּיוֹת שֶׁעוֹשִׂין מְזוּזָה אַחַת מִן הַקַּרְקַע עַד הַמַּשְׁקוֹף וּמְזוּזָה אַחַת שֶׁאֵינָהּ מַגִּיעָה עַד הַמַּשְׁקוֹף רַק שֶׁכּוֹנְסִין אֶת הַכֹּתֶל לְעֵרֶךְ אַמָּה יוֹתֵר [כָּזֶה] אִם הַמְּזוּזָה שֶׁהִיא גְּבוֹהָה עַד הַמַּשְׁקוֹף הִיא מִימִין הַכְּנִיסָה נוֹתֵן אֶת הַמְּזוּזָה בְּאוֹתָהּ הַמְּזוּזָה
וְאִם הַמְּזוּזָה הַקְּטַנָּה הִיא מִימִין הַנִּכְנָס אִם הִיא גְּבוֹהָה עֲשָׂרָה טְפָחִים נוֹתֵן אֶת הַמְּזוּזָה בָּהּ
וְאִם אֵינָהּ גְּבוֹהָה עֲשָׂרָה טְפָחִים נוֹתְנָהּ בַּמָּקוֹם הָרָחָב
יֵשׁ אוֹמְרִים דַּאֲפִלּוּ אֵין דְּלָתוֹת לַפֶּתַח חַיָּב בִּמְזוּזָה
וְיֵשׁ אוֹמְרִים דְּבָעֵינָן דַּוְקָא דֶלֶת
וְלָכֵן לֹא יִקְבַּע אֶת הַמְּזוּזָה עַד שֶׁיִּתְלֶה מִקֹּדֶם אֶת הַדֶּלֶת
וְלֹא יִקְבַּע אוֹתָהּ תְּחִלָּה וְאַחַר כָּךְ יִתְלֶה אֶת הַדֶּלֶת מִשּׁוּם דְּבָעֵינָן תַּעֲשֶׂה וְלֹא מִן הֶעָשׂוּי
בַּיִת שֶׁאֵינוֹ עָשׂוּי לְדִירָה בִּקְבִיעוּת פָּטוּר
לְפִיכָךְ סֻכַּת הֶחָג בֶּחָג פָּטוּר
וְכֵן אוֹתָן חֲנֻיּוֹת שֶׁעוֹשִׂין בְּיוֹמָא דְשׁוּקָא לִימֵי מֶשֶׁךְ הַיָּרִיד וְאַחַר כָּךְ מְפָרְקִין אוֹתָן שֶׁנִּשְׁאָרִים בְּלִי שׁוּם תַּשְׁמִישׁ פְּטוּרִין
אֲבָל הַחֲנֻיּוֹת הַקְּבוּעוֹת בִּסְחוֹרָה חַיָּבוֹת בִּמְזוּזָה
אַכְסַדְרָה שֶׁיֵּשׁ לָהּ שָׁלֹשׁ מְחִיצוֹת וְתִקְרָה עַל גַּבֵּיהֶן וּפְרוּצָה בָּרְבִיעִית אַף עַל פִּי שֶׁיֵּשׁ לָהּ שָׁם שְׁתֵּי פְצִימִין כְּמוֹ צוּרַת הַפֶּתַח פְּטוּרָה מִמְּזוּזָה מִפְּנֵי שֶׁהַפְּצִימִין לֹא נַעֲשׂוּ מִשּׁוּם מְזוּזוֹת אֶלָּא כְּדֵי לְהַעֲמִיד הַתִּקְרָה
אֲבָל אִם יֵשׁ לָהּ מְחִיצָה גַּם בְּרוּחַ רְבִיעִית אַף עַל פִּי שֶׁהַמְּחִיצוֹת נְמוּכוֹת וְאֵינָן מַגִּיעוֹת עַד הַתִּקְרָה וְאַף עַל פִּי שֶׁהֵן עֲשׂוּיוֹת חַלּוֹנוֹת חַלּוֹנוֹת חַיֶּבֶת
בֵּית שַׁעַר וְהוּא בַּיִת קָטָן שֶׁאֵצֶל שַׁעַר הֶחָצֵר שֶׁהַשּׁוֹמֵר יוֹשֵׁב שָׁם וּמִרְפֶּסֶת שֶׁהִיא דֶרֶךְ לַעֲלוֹת בָּהּ לַעֲלִיָּה וְהַגִּנָּה וְהַדִּיר פְּטוּרִין מִמְּזוּזָה כֵּיוָן שֶׁאֵין עֲשׂוּיִין לְדִירָה וְאִם יֵשׁ בַּיִת הַחַיָּב בִּמְזוּזָה פָּתוּחַ לְאֶחָד מֵאֵלּוּ לְאַכְסַדְרָה חַיָּבִים אַף בַּפֶּתַח שֶׁנִּכְנָסִים לָהֶם מֵרְשׁוּת הָרַבִּים וְלָכֵן שַׁעֲרֵי חֲצֵרוֹת וְשַׁעֲרֵי מְבוֹאוֹת וְשַׁעֲרֵי מְדִינוֹת וַעֲיָרוֹת כֻּלָּם חַיָּבִים בִּמְזוּזָה כֵּיוָן שֶׁבָּתִּים הַחַיָּבִים בִּמְזוּזָה פְּתוּחִים לְתוֹכָן
אֲפִלּוּ עֲשָׂרָה בָּתִּים זֶה פָּתוּחַ לָזֶה וְזֶה פָּתוּחַ לָזֶה אִם הַפְּנִימִי חַיָּב בִּמְזוּזָה כֻּלָּם חַיָּבִים
וְלָכֵן שַׁעַר הַפָּתוּחַ מִן הַגִּנָּה לֶחָצֵר חַיָּב בִּמְזוּזָה
וְיֵשׁ אוֹמְרִים דְּבֵית שַׁעַר וּמִרְפֶּסֶת חַיָּבִים אֲפִלּוּ אֵין בַּיִת פָּתוּחַ לָהֶם
וְיֵשׁ לְקָבְעָהּ בְּלֹא בְרָכָה
בֵּית הַמֶּרְחָץ וּבֻרְסְקִי וּבֵית הַטְּבִילָה פְּטוּרִין מִפְּנֵי שֶׁאֵינָם לְדִירַת כָּבוֹד
אֲבָל רֶפֶת בָּקָר וְחֶדֶר שֶׁמְּגַדְּלִים בּוֹ עוֹפוֹת וּבֵית הַתֶּבֶן וְהָעֵצִים וְאוֹצְרוֹת שֶׁל יַיִן שֶׁל שְׁאָר מַשְׁקִין אִם יֵשׁ לָהֶם שִׁעוּר בַּיִת חַיָּבִים
וְיֵשׁ פּוֹטְרִים
בְּמָקוֹם שֶׁתִּינוֹקוֹת מְצוּיִים שֶׁלִּפְעָמִים רוֹחֲצִין שָׁם שֶׁמַּשְׁתִּינִים שָׁם יְכַסֶּה אֶת הַמְּזוּזָה
וְדַוְקָא בְּהִזְדַּמְּנוּת דֶּרֶךְ אַרְעַי סוֹמְכִים עַל הַכִּסּוּי
אֲבָל לִקְבֹּעַ שָׁם תַּשְׁמִישׁ בִּזָּיּוֹן לְהַעֲמִיד שָׁם כְּלִי לְשׁוֹפְכִין אֵין לִסְמֹךְ עַל הַכִּסּוּי
בַּיִת וְכֵן חָצֵר שֶׁגַּם גּוֹי דָּר שָׁם פָּטוּר
מַרְתֵּף שֶׁהַמְּזוּזוֹת עִם הַפֶּתַח שׁוֹכְבִים בָּאָרֶץ פָּטוּר דְּלֹא נִקְרָא מְזוּזָה אֶלָּא כְּשֶׁעוֹמֶדֶת
הַשּׂוֹכֵר בַּיִת בְּחוּצָה לָאָרֶץ פָּטוּר מִמְּזוּזָה שְׁלֹשִׁים יוֹם דְּלָא הֲוֵי דִירַת קֶבַע
הַיּוֹצֵא מִן הַבַּיִת וְיִשְׂרָאֵל אַחֵר נִכְנָס לָדוּר שָׁם לֹא יִטֹּל הָרִאשׁוֹן אֶת הַמְּזוּזוֹת אֶלָּא יַנִּיחֵן וְהַשֵּׁנִי יְשַׁלֵּם עֲבוּרָן
חַיָּב אָדָם לְהִזָּהֵר מְאֹד בְּמִצְוַת מְזוּזָה מִפְּנֵי שֶׁהִיא חוֹבַת הַכֹּל תָּמִיד
וְכָל זְמַן שֶׁיִּכָּנֵס וְיֵצֵא יִפְגַּע בְּיִחוּד הַשֵּׁם שְׁמוֹ שֶׁל הַקָּדוֹשׁ בָּרוּךְ הוּא וְיִזְכֹּר אַהֲבָתוֹ וְיֵעוֹר מִשְּׁנָתוֹ וּשִׁגְיּוֹתָיו בְּהַבְלֵי הַזְּמָן וְיֵדַע כִּי אֵין דָּבָר הָעוֹמֵד לְעוֹלָם וּלְעוֹלְמֵי עוֹלָמִים אֶלָּא יְדִיעַת צוּר הָעוֹלָם וּמִיָּד הוּא חוֹזֵר לְדַעְתּוֹ וְהוֹלֵךְ בְּדַרְכֵי מֵישָׁרִים
אָמְרוּ רַבּוֹתֵינוּ זִכְרוֹנָם לִבְרָכָה כֹּל מִי שֶׁיֵּשׁ תְּפִלִּין בְּרֹאשׁוֹ וּבִזְרוֹעוֹ וְצִיצִית בְּבִגְדוֹ וּמְזוּזָה בְּפִתְחוֹ מֻחְזָק הוּא שֶׁלֹּא יֶחֱטָא שֶׁהֲרֵי יֵשׁ מַזְכִּירִין רַבִּים וְהֵן הֵן הַמַּלְאָכִים שֶׁמַּצִּילִין אוֹתוֹ מִלַּחֲטֹא שֶׁנֶּאֱמַר חוֹנֶה מַלְאַךְ סָבִיב לִירֵאָיו וַיְחַלְּצֵם
עוֹד אָמְרוּ רַבּוֹתֵינוּ זִכְרוֹנָם לִבְרָכָה בַּעֲוֹן מְזוּזָה בָּנָיו וּבְנוֹתָיו מֵתִים קְטַנִּים
וְכָל הַזָּהִיר בַּמְּזוּזָה יַאֲרִיכוּ יָמָיו שֶׁנֶּאֱמַר לְמַעַן יִרְבּוּ יְמֵיכֶם וִימֵי בְנֵיכֶם
וּלְפִי שֶׁהַמְּזוּזָה הִיא לְהַזְכִּיר יִחוּד שְׁמוֹ יִתְבָּרַךְ לָכֵן כְּשֶׁיֵּצֵא מִפֶּתַח בֵּיתוֹ וְכֵן כְּשֶׁנִּכְנָס יְנַשֵּׁק אוֹתָהּ
אֲבָל לֹא יַנִּיחַ אֶת הַיָּד עַל הַמְּזוּזָה עַצְמָהּ אֶלָּא יִזָּהֵר שֶׁיִּהְיֶה זְכוּכִית עַל הַשֵּׁם
וּכְשֶׁיּוֹצֵא מִבֵּיתוֹ וּמַנִּיחַ יָדוֹ עַל הַמְּזוּזָה יֹאמַר שׁוֹמְרִי צִלִּי עַל יַד יְמִינִי יִשְׁמָר צֵאתִי וּבוֹאִי מֵעַתָּה וְעַד עוֹלָם
מְזוּזַת הַיָּחִיד נִבְדֶּקֶת בְּשֶׁבַע שָׁנִים וְשֶׁל רַבִּים נִבְדֶּקֶת שְׁתֵּי פְעָמִים בַּיּוֹבֵל
כְּתִיב הִכּוֹן לִקְרַאת אֱלֹהֶיךָ יִשְׂרָאֵל פֵּרוּשׁ שֶׁיָּכִין אֶת עַצְמוֹ לִפְנֵי הַשֵּׁם יִתְבָּרַךְ שֶׁיַּלְבִּישׁ אֶת עַצְמוֹ בְּמַלְבּוּשֵׁי כָבוֹד כְּשֶׁהוֹלֵךְ לְהִתְפַּלֵּל כְּמִי שֶׁהוֹלֵךְ לִפְנֵי שַׂר נִכְבָּד
וַאֲפִלּוּ אִם מִתְפַּלֵּל בְּבֵיתוֹ בִּיחִידוּת יַלְבִּישׁ אֶת עַצְמוֹ כָּרָאוּי
וּבִמְקוֹמוֹת שֶׁנּוֹהֲגִין לֵילֵךְ בַּחֲגוֹרָה אָסוּר לְהִתְפַּלֵּל עַד שֶׁיַּחְגֹּר אֶת עַצְמוֹ
טוֹב לִתֵּן צְדָקָה קֹדֶם הַתְּפִלָּה שֶׁנֶּאֱמַר אֲנִי בְּצֶדֶק אֶחֱזֶה פָנֶיךָ
גַּם יְקַבֵּל עָלָיו קֹדֶם כָּל תְּפִלָּה מִצְוַת וְאָהַבְתָּ לְרֵעֲךָ כָּמוֹךָ וִיכַוֵּן לֶאֱהֹב אֶת כָּל אֶחָד מִיִשְׂרָאֵל כְּנַפְשׁוֹ כִּי אִם חַס וְשָׁלוֹם יֵשׁ פֵּרוּד לְבָבוֹת יִשְׂרָאֵל לְמַטָּה אֲזַי גַּם לְמַעְלָה אֵין הִתְאַחֲדוּת אֲבָל הִתְאַחֲדוּת בְּגוּפֵיהֶם שֶׁלְּמַטָּה גּוֹרֵם הִתְאַחֲדוּת וּדְבֵקוּת נַפְשׁוֹתֵיהֶם לְמַעְלָה וְעַל יְדֵי זֶה גַּם תְּפִלּוֹתֵיהֶם מִתְאַחֲדוֹת
וְאָז בִּהְיוֹת תְּפִלּוֹתֵיהֶם כְּלוּלוֹת יַחַד הִיא רְצוּיָה לְפָנָיו יִתְבָּרַךְ שְׁמוֹ
כְּתִיב שְׁמֹר רַגְלֶיךָ כַּאֲשֶר תֵּלֵךְ אֶל בֵּית הָאֱלֹהִים וְדָרְשׁוּ רַבּוֹתֵינוּ זִכְרוֹנָם לִבְרָכָה דְּרַגְלֶיךָ הַיְנוּ הַנְּקָבִים שֶׁאֵצֶל הָרַגְלַיִם
וְלָכֵן צָרִיךְ לִבְדֹּק אֶת עַצְמוֹ קֹדֶם הַתְּפִלָּה אִם אֵינוֹ צָרִיךְ לַעֲשׂוֹת צְרָכָיו
וְאִם מַרְגִּישׁ עַצְמוֹ אֲפִלּוּ קְצָת הַרְגָּשָׁה לִצְרָכָיו אָסוּר לְהִתְפַּלֵּל
וַאֲפִלּוּ בְּדִבְרֵי תוֹרָה אָסוּר כָּל זְמַן שֶׁגּוּפוֹ מְשֻׁקָּץ עַד שֶׁיְּנַקֶּה אֶת עַצְמוֹ
וּבְדִיעֲבַד אִם הִתְפַּלֵּל כְּשֶׁהוּא נִצְרָךְ לִנְקָבָיו אִם הוּא מְשַׁעֵר בְּעַצְמוֹ שֶׁהָיָה יָכוֹל לְהַעֲמִיד אֶת עַצְמוֹ שִׁעוּר הִלּוּךְ פַּרְסָה תְּפִלָּתוֹ תְפִלָּה
וְאִם לָאו אֲפִלּוּ בְּדִיעֲבַד אִם הִתְפַּלֵּל תְּפִלָּתוֹ תוֹעֵבָה וְצָרִיךְ לַחֲזֹר וּלְהִתְפַּלֵּל
וְיֵשׁ אוֹמְרִים שֶׁאִם יָכוֹל לְהַעֲמִיד אֶת עַצְמוֹ שִׁעוּר פַּרְסָה אֲפִלּוּ לְכַתְּחִלָּה מֻתָּר לְהִתְפַּלֵּל
וְיֵשׁ לִסְמֹךְ עַל זֶה אִם הוּא בְּעִנְיָן שֶׁבְּעוֹד שֶׁיִּפָּנֶה יַעֲבֹר זְמַן תְּפִלָּה
וְעַיֵּן לְקַמָּן סִימָן י"ח סָעִיף ט"ז
מִי שֶׁבָּרִי שֶׁאֵינוֹ יָכוֹל לַעֲמֹד עַל עַצְמוֹ מִלְּהָפִיחַ עַד שֶׁיִּגְמֹר קְרִיאַת שְׁמַע וּתְפִלָּה מוּטָב שֶׁיַּעֲבֹר זְמַן קְרִיאַת שְׁמַע וּתְפִלָּה מִמַּה שֶׁיִּתְפַּלֵּל בְּלֹא גוּף נָקִי
וְאִם עָבַר זְמַן תְּפִלָּה אָנוּס הוּא
וְאִם יֵרָאֵה שֶׁיָּכוֹל לַעֲמֹד עַל עַצְמוֹ בִּשְׁעַת קְרִיאַת שְׁמַע יַנִּיחַ תְּפִלִּין בֵּין הַבּוֹחֵר בְּעַמּוֹ יִשְׂרָאֵל בְּאַהֲבָה לִקְרִיאַת שְׁמַע וּמְבָרֵךְ עֲלֵיהֶן
צָרִיךְ לִרְחֹץ אֶת יָדָיו בַּמַּיִם עַד הַפֶּרֶק קֹדֶם הַתְּפִלָּה
וְלָכֵן אַף עַל פִּי שֶׁרָחַץ אֶת יָדָיו בַּבֹּקֶר אִם נָגַע אַחַר כָּךְ בְּיָדָיו בְּאֵיזֶה מָקוֹם מְטֻנָּף דְּהַיְנוּ בִּמְקוֹמוֹת הַמְּכֻסִּים בָּאָדָם שֶׁיֵּשׁ שָׁם מִלְמוּלֵי זֵעָה שֶׁחִכֵּךְ בְּרֹאשׁוֹ שֶׁלֹּא רְחָצָן בַּבֹּקֶר עַד הַפֶּרֶק צָרִיךְ לַחֲזֹר וּלְרָחְצָן קֹדֶם הַתְּפִלָּה
וְאִם אֵין מַיִם צָרִיךְ לַחֲזֹר אַחֲרֵיהֶם לָלֶכֶת לְפָנָיו אַרְבָּעָה מִילִין לְאַחֲרָיו מִיל
וְאִם מִתְיָרֵא שֶׁמִּתּוֹךְ כָּךְ יַעֲבֹר זְמַן תְּפִלָּה מְנַקֶּה יָדָיו בִּצְרוֹר בֶּעָפָר בְּכָל מִדִּי דִמְנַקֵּי וּמִתְפַּלֵּל דִּכְתִיב אֶרְחַץ בְּנִקָּיוֹן כַּפָּי וְגוֹ' אֶרְחַץ בַּמַּיִם אִם אֶפְשָׁר
וְאִם לָאו בְּנִקָּיוֹן בְּכָל מִדִּי דִמְנַקֵּי
וְאִם רָחַץ יָדָיו בַּבֹּקֶר כָּרָאוּי וְאֵין יָדוּעַ שֶׁנִּתְלַכְלְכוּ יָדָיו בְּאֵיזֶה דָבָר מִכָּל מָקוֹם כֵּיוָן שֶׁהִסִּיחַ דַּעְתּוֹ בֵּינְתַיִם וַאֲפִלּוּ לָמַד בֵּינְתַיִם גַּם כֵּן הֲוֵי הֶסַּח הַדַּעַת וְצָרִיךְ גַּם כֵּן לְרָחְצָם בַּמַּיִם לְצֹרֶךְ תְּפִלָּה
אַךְ בָּזֶה אֵינוֹ צָרִיךְ לַחֲזֹר אַחַר הַמַּיִם דַּוְקָא
שֶׁאִם אֵין מִים מְזֻמָּנִים וּבְאִם יַחֲזֹר עֲלֵיהֶם יְאַחֵר תְּפִלַּת הַצִּבּוּר לֹא יַחֲזֹר עֲלֵיהֶם אֶלָּא מְנַקֶּה יָדָיו בְּכָל מִדִּי דִמְנַקֵּי וּמִתְפַּלֵּל עִם הַצִּבּוּר
יִשְׁתַּדֵּל וְיִתְאַמֵּץ לְהִתְפַּלֵּל עִם הַצִּבּוּר דִּכְתִיב וַאֲנִי תְפִלָּתִי לְךָ עֵת רָצוֹן
אֵימָתַי עֵת רָצוֹן בְּשָׁעָה שֶׁהַצִּבּוּר מִתְפַּלְּלִין
וּכְתִיב כֹּה אָמַר בְּעֵת רָצוֹן עֲנִיתִיךָ
וְאֵין הַקָּדוֹשׁ בָּרוּךְ הוּא מוֹאֵס בִּתְפִלָּתָן שֶׁל רַבִּים
וַאֲפִלּוּ יֵשׁ בָּהֶם חוֹטְאִים דִּכְתִיב הֵן אֵל כַּבִּיר וְלֹא יִמְאָס
וּכְתִיב פָּדָה בְּשָׁלוֹם נַפְשִׁי מִקְּרָב לִי כִּי בְרַבִּים הָיוּ עִמָּדִי
הַהוֹלֵךְ בַּדֶּרֶךְ וְהִגִּיעַ לְמָקוֹם שֶׁהוּא רוֹצֶה לָלוּן שָׁם אִם יֵשׁ לְפָנָיו עַד אַרְבָּעָה מִילִין מָקוֹם שֶׁמִּתְפַּלְּלִין בַּצִּבּוּר אִם יוּכַל לָבוֹא שָׁמָּה בְּעוֹד יוֹם שֶׁלֹּא יִצְטָרֵךְ לָלֶכֶת יְחִידִי בַּלַּיְלָה צָרִיךְ לֵילֵךְ אִרְבָּעָה מִילִין לְפָנָיו כְּדֵי שֶׁיִּתְפַּלֵּל בַּצִּבּוּר
וּלְאַחֲרָיו צָרִיךְ לַחֲזֹר מִיל כְּדֵי לְהִתְפַּלֵּל בַּצִּבּוּר
וּמִכָּל שֶׁכֵּן שֶׁלֹּא יֵלֵךְ מִמָּקוֹם שֶׁמִּתְפַּלְּלִין שָׁם בַּצִּבּוּר אִם יָכוֹל לָבוֹא לִמְחוֹז חֶפְצוֹ בְּעוֹד יוֹם
מִצְוָה גְדוֹלָה לְהִתְפַּלֵּל בְּבֵית הַכְּנֶסֶת בְּבֵית הַמִּדְרָשׁ שֶׁהֵם מְקוֹמוֹת מְקֻדָּשִׁים וַאֲפִלּוּ אִם לִפְעָמִים מִתְבַּטֵּל שֶׁאֵין שָׁם מִנְיָן מִכָּל מִצְוָה לְהִתְפַּלֵּל שָׁם בִּיחִידוּת כֵּיוָן שֶׁהֵן מְקוֹמוֹת מְקֻדָּשִׁים
וּמִי שֶׁדַּרְכּוֹ לִלְמֹד בְּבֵית הַמִּדְרָשׁ יִתְפַּלֵּל גַּם כֵּן שֶׁמָּה בַּעֲשָׂרָה אַף עַל פִּי שֶׁיֵּשׁ בְּעִירוֹ גַם בֵּית הַכְּנֶסֶת
אֲבָל מִי שֶׁאֵין דַּרְכּוֹ לִלְמֹד בְּבֵית הַמִּדְרָשׁ יִתְפַּלֵּל בְּבֵית הַכְּנֶסֶת שֶׁיֵּשׁ בּוֹ רֹב עָם וּבְרָב עָם הַדְרַת מֶלֶךְ
וְאִם יֵשׁ בְּעִירוֹ שְׁנֵי בָתֵּי כְנֵסִיּוֹת יֵלֵךְ לְהָרָחוֹק שֶׁיִהְיֶה שְׂכַר פְּסִיעוֹת
אָמַר רַבִּי יְהוֹשֻׁעַ בֶּן לֵוִי לְעוֹלָם יַשְׁכִּים אָדָם לְבֵית הַכְּנֶסֶת כְּדֵי שֶׁיִּמָּנֶה עִם עֲשָׂרָה הָרִאשׁוֹנִים שֶׁאֲפִלּוּ מֵאָה בָּאִים אַחֲרָיו נוֹטֵל שָׂכָר כְּנֶגֶד כֻּלָּם
עוֹד אָמְרוּ רַבּוֹתֵינוּ זִכְרוֹנָם לִבְרָכָה כָּל מִי שֶׁהוֹלֵךְ שַׁחֶרִית וְעַרְבִית לְבֵית הַכְּנֶסֶת לְבֵית הַמִּדְרָשׁ בִּזְמַן הָרָאוּי וּמִתְאַחֵר שָׁם כָּרָאוּי וּמִתְנַהֵג שָׁם בִּקְדֻשָּׁה כָּרָאוּי זוֹכֶה לַאֲרִיכוּת יָמִים דִּכְתִיב אַשְׁרֵי אָדָם שֹׁמֵעַ לִי לִשְׁקֹד עַל דַּלְתֹתַי יוֹם יוֹם לִשְׁמֹר מְזוּזֹת פְּתָחַי
וּכְתִיב בַּתְרֵהּ כִּי מֹצְאִי מָצָא חַיִּים
יֵשׁ לָאָדָם לִקְבֹּעַ בֵּית הַכְּנֶסֶת בֵּית הַמִּדְרָשׁ שֶׁיִּתְפַּלֵּל שָׁם בִּקְבִיעוּת וְגַם יִקְבַּע שָׁם מָקוֹם מְיֻחָד לִתְפִלָּתוֹ
וְכָל תּוֹךְ אַרְבַּע אַמּוֹת כְּחַד מָקוֹם חָשׁוּב
וְטוֹב אִם יָכוֹל לִקְבֹּעַ מָקוֹם אֵצֶל הַקִּיר כִּדְמָצִינוּ בְּחִזְקִיָּה הַמֶּלֶךְ דִּכְתִיב יַּסֵּב חִזְקִיָּהוּ פָּנָיו אֶל הַקִּיר וְגוֹ'
וְלֹא יַעֲמֹד וְלֹא יֵשֵׁב בִּתְפִלָּה אֵצֶל רָשָׁע
וּכְשֶׁמִּתְפַּלֵּל בְּבֵיתוֹ יִקְבַּע גַּם כֵּן מָקוֹם שֶׁלֹּא יְבַלְבְּלוּהוּ בְּנֵי בֵיתוֹ
מִצְוָה לָרוּץ כְּשֶׁהוֹלֵךְ לְבֵית הַכְּנֶסֶת לְבֵית הַמִּדְרָשׁ לִשְׁאָר מִצְוֹת שֶׁנֶּאֱמַר נִרְדְּפָה לָדַעַת אֶת ה'
וכְתִיב דֶּרֶךְ מִצְוֹתֶיךָ אָרוּץ
וְלָכֵן אֲפִלוּ בַּשַּׁבָּת מֻתָּר לָרוּץ לִדְבַר מִצְוָה אֲבָל בְּתוֹךְ בֵּית הַכְּנֶסֶת וּבְתוֹךְ בֵּית הַמִּדְרָשׁ אָסוּר לָרוץ וּבְבוֹאוֹ לִפְנֵי הַפֶּתַח יִשְׁהֶה מְעַט שֶׁלֹּא יִכָּנֵס בְּפֶתַע פִּתְאֹם וְיֵרָתַע וְיִפְחַד מֵהֲדַר גְּאוֹנוֹ יִתְבָּרַךְ שְׁמוֹ וְיֹאמַר הַפָּסוּק וַאֲנִי בְּרֹב חַסְדְּךָ וְגוֹ' שֶׁהוּא כְּמוֹ נְטִילַת רְשׁוּת וְאַחַר כָּךְ יִכָּנֵס וְיֵלֵךְ בְּאֵימָה וּבְיִרְאָה כְּהוֹלֵךְ לִפְנֵי מֶלֶךְ
בַּקְּהִלּוֹת שֶׁיֵּשׁ לַיְּהוּדִים רְחוֹבוֹת בִּפְנֵי עַצְמָן מִצְוָה לְהִתְעַטֵּף בַּצִּיצִית וּלְהַנִּיחַ תְּפִלִּין בְּבֵיתוֹ וְיֵלֵךְ כָּךְ לְבֵית הַכְּנֶסֶת וּבִמְקוֹם שֶׁדָּרִים בֵּין הָאֻמּוֹת שֶׁצָּרִיךְ לַעֲבֹר דֶּרֶךְ מְבוֹאוֹת מְטֻנָּפוֹת יֵשׁ לְהִתְעַטֵּף בַּצִּיצִית וּלְהַנִּיחַ תְּפִלִּין בַּפְּרוֹזְדוֹר שֶׁל בֵּית הַכְּנֶסֶת כִּי הוּא עִנְיָן גָּדוֹל לִכָּנֵס לְבֵית הַכְּנֶסֶת מְעֻטָּף בַּצִּיצִית וּמֻכְתָּר בַּתְּפִלִּין
אִם מֵחֲמַת אֵיזֶה אֹנֶס אֵינוֹ יָכוֹל לֵילֵךְ לְבֵית הַכְּנֶסֶת לְבֵית הַמִּדְרָשׁ וַאֲפִלּוּ לִשְׁאָר מִנְיָן קָבוּעַ יֵשׁ אֵיזֶה מְנִיעָה מִלָּלֶכֶת יִתְאַמֵּץ לְקַבֵּץ עֲשָׂרָה אֲנָשִׁים שֶׁיִּתְפַּלֵּל עַל כָּל פָּנִים בְּבֵיתוֹ בַצִּבּוּר
וְאִם אִי אֶפְשָׁר יִתְפַּלֵּל עַל כָּל פָּנִים בְּשָׁעָה שֶׁהַצִּבּוּר מִתְפַּלְּלִין שֶׁאָז הִיא עֵת רָצוֹן
וְכֵן מִי שֶׁהוּא דָר בְּמָקוֹם שֶׁאֵין שָׁם מִנְיָן יִתְפַּלֵּל בְּשָׁעָה שֶׁהַצִּבּוּר מִתְפַּלְּלִין בַּעֲיָרוֹת
אַךְ אִם צָרִיךְ לִלְמֹד לַעֲסֹק בִּמְלַאכְתּוֹ הַנְּחוּצָה וְנִתְבָּאֵר לְעֵיל סִימָן דְּאָסוּר לְהַתְחִיל קֹדֶם הַתְּפִלָּה עַל כֵּן יָכוֹל לְהַקְדִּים עַצְמוֹ וּלְהִתְפַּלֵּל תֵּכֶף מִשֶּׁתָּנֵץ הַחַמָּה
וְכֵן מִי שֶׁחָלַשׁ לִבּוֹ וְקָשֶׁה עָלָיו לְהַמְתִּין מִלֶּאֱכֹל עַד לְאַחַר גְּמַר תְּפִלַּת הַצִּבּוּר מֻתָּר לְהַקְדִּים תְּפִלָּתוֹ בְּבֵיתוֹ כְּדֵי לֶאֱכֹל מִיָּד
וְדַוְקָא בְּבֵיתוֹ מֻתָּר לְהַקְדִּים תְּפִלָּתוֹ לִתְפִלַּת הַצִּבּוּר
וַאֲפִלּוּ אִם רוֹצֶה לָצֵאת חוּץ לְבֵית הַכְּנֶסֶת לְהִתְפַּלֵּל קֹדֶם הַצִּבּוּר אָסוּר אֶלָּא אִם כֵּן רוֹאֶה שֶׁהַצִּבּוּר מִתְאַחֲרִין מִלְּהִתְפַּלֵּל יִתְפַּלֵּל הוּא בִּפְנֵי עַצְמוֹ כְּדֵי שֶׁלֹּא יַעֲבֹר הַזְּמָן
וְכֵן אִם הוּא חוֹלֶה שֶׁיֵּשׁ אֹנֶס אַחֵר מֻתָר לְהַקְדִּים תְּפִלָּתוֹ אֲפִלּוּ בְּבֵית הַכְּנֶסֶת
וְיוֹתֵר טוֹב שֶׁיֵּלֵךְ לְבֵיתוֹ לְהִתְפַּלֵּל
יֵשׁ אוֹמְרִים שֶׁאִים הִתְפַּלְּלוּ צִבּוּר בְּבֵית הַכְּנֶסֶת וְאַחַר כָּךְ בָּאוּ צִבּוּר אַחֵר לְהִתְפַּלֵּל שָׁם אֵין לַשְּׁלִיחַ צִבּוּר הַשֵּׁנִי לַעֲמֹד בַּמָּקוֹם שֶׁעָמַד הָרִאשׁוֹן מִשּׁוּם דַּהֲוֵי גְּנַאי לְהָרִאשׁוֹנִים אִם לֹא שֶׁכְּבָר יָצְאוּ הָרִאשׁוֹנִים מִבֵּית הַכְּנֶסֶת
וְאִם הָרִאשׁוֹנִים הוֹצִיאוּ סֵפֶר תּוֹרָה וְקָרְאוּ אֵין לְהָאַחֲרוֹנִים לְהוֹצִיא שֵׁנִית סֵפֶר תּוֹרָה לִקְרוֹת בְּאוֹתוֹ בֵּית הַכְּנֶסֶת
אֲבָל בְּהַרְבֵּה קְהִלּוֹת אֵין מַקְפִּידִין בְאֵלּוּ דְבָרִים וְהַכֹּל כְּמִנְהַג הַקְּהִלָּה
כּוֹפִין בְּנֵי הַעִיר זֶה אֶת זֶה לִבְנוֹת בֵּית הַכְּנֶסֶת בֵּית הַמִּדְרָשׁ וְלִקְנוֹת סְפָרִים לִלְמֹד בָּהֶם
וּבִמְקוֹם שֶׁאֵין מִנְיָן תָּמִיד כּוֹפִין זֶה אֶת זֶה בִּקְנָסוֹת שֶׁיָּבוֹאוּ תָמִיד לַמִּנְיָן שֶׁלֹּא יִתְבַּטֵּל הַתָּמִיד
וַאֲפִלּוּ הַלּוֹמְדִים שֶׁעַל יְדֵי זֶה יִתְבַּטְּלוּ מִלִּמּוּדָם כּוֹפִין אוֹתָם שֶׁיָּבֹאוּ לַמִּנְיָן דִּזְמַן תּוֹרָה לְחוֹד וּזְמַן תְּפִלָּה לְחוֹד
קְדֻשַּׁת בֵּית הַכְּנֶסֶת וּבֵית הַמִּדְרָשׁ גְּדוֹלָה מְאֹד וּמֻזְהָרִים עֲלֵיהֶם לִירֹא מִמִּי שֶׁהוּא שׁוֹכֵן בָּהֶם יִתְבָּרַךְ שְׁמוֹ כְּדִכְתִיב וּמִקְדָּשִׁי תִּירָאוּ
וּבֵית הַכְּנֶסֶת וּבֵית הַמִּדְרָשׁ נִקְרָאִים גַּם כֵּן מִקְדָּשׁ כְּדִכְתִיב וָאֱהִי לָהֶם לְמִקְדָּשׁ מְעַט וְדָרְשֵׁינַן אֵלּוּ בָּתֵּי כְנֵסִיּוֹת וּבָתֵּי מִדְרָשׁוֹת
וְלָכֵן אָסוּר לְדַבֵּר בָּהֶם דְּבָרִים בְּטֵלִים
וְאֵין מְחַשְּׁבִין בָּהֶם חֶשְׁבּוֹנוֹת אֶלָּא שֶׁל מִצְוָה
כְּגוֹן קֻפָּה שֶׁל צְדָקָה וְכַדּוֹמֶה
וְנוֹהֲגִין בָּהֶם כָּבוֹד לְכַבְּדָם וּלְרַבְּצָם וּמַדְלִיקִין בָּהֶם נֵרוֹת לְכָבוֹד
אֵין לְנַשֵּׁק בָּהֶם בָּנָיו הַקְּטַנִּים שֶׁאֵינוֹ רָאוּי לְהַרְאוֹת שָׁם אַהֲבָה אַחֶרֶת זוּלַת אַהֲבַת הַשֵּׁם יִתְבָּרַךְ שְׁמוֹ
קֹדֶם שֶׁיִּכָּנֵס לְתוֹכָם יְקַנַּח אֶת הַטִּיט מֵעַל רַגְלָיו וְיַשְׁגִּיחַ שֶׁלֹּא יְהֵא עָלָיו וְלֹא עַל בְּגָדָיו שׁוּם לִכְלוּךְ
מֻתָּר לִירֹק בָּהֶם אַךְ יְשַׁפְשֵׁף תֵּכֶף בְּרַגְלָיו
אֵין נִכְנָסִין בָּהֶם לֹא בַחַמָּה מִפְּנֵי הַחַמָּה וְלֹא בַגְּשָׁמִים מִפְּנֵי הַגְּשָׁמִים
וְאִם צָרִיךְ לִכָּנֵס לִקְרוֹא אֶת חֲבֵרוֹ יִכָּנֵס וְיִקְרָא שָׁם אֵיזֶה פְסוּקִים אֵיזֹה מִשְׁנָה יֹאמַר אֵיזֹה תְפִלָּה שֶׁיִּשְׁמַע מֵאֲחַרִים אֵיזֶה לִמּוּד לְכָל הַפָּחוֹת יֵשֵׁב שָׁם מעַט כִּי גַם הַיְּשִׁיבָה בָהֶם הִיא מִצְוָה וְאַחַר כָּךְ יִקְרָא אֶת חֲבֵרוֹ
אָסוּר לֶאֱכֹל לִשְׁתֹּת לִישֹׁן בָּהֶם אֲפִלּוּ שְׁנַת עֲרַאי
וּלְצֹרֶךְ מִצְוָה כְּגוֹן בְּלֵיל יוֹם הַכִּפּוּרִים מֻתָּר לִישֹׁן אַךְ יִתְרַחֵק מִן אֲרוֹן הַקֹּדֶשׁ
וְכֵן לֶאֱכֹל שָׁם לְצֹרֶךְ מִצְוָה סְעוּדָה שֶׁאֵין בָּהּ שִׁכְרוּת וְלֹא קַלּוּת רֹאשׁ מֻתָּר
וְכֵן אוֹתָם אֲנָשִׁים שֶׁלּוֹמְדִים שָׁם בִּקְבִיעוּת מֻתָּרִים לֶאֱכֹל וְלִישֹׁן שָׁם אֲפִלּוּ שְׁנַת קֶבַע שֶׁלֹּא יִתְבַּטְּלוּ מִלִּמּוּדָם
כְּשֶׁבּוֹנִין בֵּית הַכְּנֶסֶת צְרִיכִין לְהוֹרָאוֹת תַּלְמִיד חָכָם אֵיךְ וּבְאֵיזֶה עִנְיָן לִבְנוֹתוֹ
מִן הוֹדוּ עַד לְאַחַר הַשִּׁירָה הֵמָּה פְּסוּקֵי דְזִמְרָה
וּבָרוּךְ שֶׁאָמַר הִיא בְּרָכָה שֶׁלִּפְנֵיהֶם וְיִשְׁתַּבַּח הִיא בְּרָכָה שֶׁלְּאַחֲרֵיהֶם מִשֶּׁהִתְחִיל בָּרוּךְ שֶׁאָמַר עַד לְאַחַר גְּמַר הַתְּפִלָּה אָסוּר לְהַפְסִיק בְּדִבּוּר אֲפִלּוּ בִּלְשׁוֹן הַקֹּדֶשׁ
אַךְ לְעִנְיַן הֶפְסֵק לִדְבַר מִצְוָה יֵשׁ חִלּוּק בֵּין פְּסוּקֵי דְזִמְרָה וּבִרְכוֹתֶיה לִקְרִיאַת שְׁמַע וּבִרְכוֹתֶיהָ
בִּפְסוּקֵי דְזִמְרָה אֲפִלּוּ בְּאֶמְצַע בָּרוּךְ שֶׁאָמַר וּבְאֶמְצַע יִשְׁתַּבַּח אִם שׁוֹמֵעַ אֵיזֶה בְּרָכָה מֻתָּר לַעֲנוֹת אָמֵן
וְכֵן אִם שׁוֹמֵעַ שֶׁהַקָּהָל אוֹמְרִים קְרִיאַת שְׁמַע אוֹמֵר עִמָּהֶם פָּסוּק שְׁמַע יִשְׂרָאֵל וְגוֹ'
וּמִכָּל שֶׁכֵּן לְקַדִּישׁ וְלִקְדֻשָּׁה וּלְבָרְכוּ דְּמֻתָּר לְהַפְסִיק וְלַעֲנוֹת עִם הַקָּהָל
וּמִכָּל מָקוֹם אִם אֶפְשָׁר לְכַוֵּן שֶׁיַּפְסִיק לְאֵלּוּ בִּמְקוֹם הֶפְסֵק כְּגוֹן מִזְמוֹר לְמִזְמוֹר לְכָל הַפָּחוֹת בֵּין פָּסוּק לְפָסוּק יַעֲשֶׂה כֵּן
וּבָרוּךְ הוּא וּבָרוּךְ שְׁמוֹ לֹא יֹאמַר תּוֹךְ פְּסוּקֵי דְזִמְרָה אֲפִלּוּ בִּמְקוֹם הֶפְסֵק
וְכֵן הַנֹּסַח יִתְבָּרַךְ וְיִשְׁתַּבַּח וְכוּ' שֶׁאוֹמְרִים כְּשֶׁהַחַזָּן מְנַגֵּן בָּרְכוּ לֹא יֹאמַר כֵּיוָן שֶׁאֵינוֹ אֶלָּא מִנְהָג
וְכֵן אִם עָשָׂה צְרָכָיו וְרוֹחֵץ יָדָיו נִרְאֶה לִי דְּלֹא יֹאמַר בִּרְכַּת אֲשֶׁר יָצַר כֵּיוָן שֶׁיָּכוֹל לְאָמְרָהּ אַחַר כָּךְ
יֹאחַז שְׁתֵּי הַצִּיצִיּוֹת שֶׁלְּפָנָיו וְיֹאמַר בָּרוּךְ שֶׁאָמַר בַּעֲמִידָה וּבְתַשְׁלוּם מְהֻלָּל בַּתִּשְׁבָּחוֹת יְנַשְּׁקֵן וְיַנִּיחֵן
וְיֹאמַר כָּל פְּסוּקֵי דְזִמְרָה בְּנַחַת וּבִנְעִימָה וְלֹא בִּמְרוּצָה וִידַקְדֵּק בְּכָל הַתֵּבוֹת כְּאִלּוּ הָיָה מוֹנֶה מָעוֹת וִיכַוֵּן פֵּרוּשׁ הַמִּלּוֹת
וּמִכָּל שֶׁכֵּן בְּפָסוּק פּוֹתֵחַ אֶת יָדֶךָ וְגוֹ' שֶׁצָּרִיךְ לְאָמְרוֹ בְּכַוָּנָה גְדוֹלָה שֶׁיְכַוֵּן פֵּרוּשׁ הַמִּלּוֹת וְיִתְפַּלֵּל בְּמַחְשַׁבְתוֹ עַל מְזוֹנוֹתָיו וְעַל מְזוֹנוֹת כָּל יִשְׂרָאֵל
וְאִם לֹא כִוֵּן בּוֹ כְּלָל אֲפִלּוּ בְּדִיעֲבַד צָרִיךְ לַחֲזֹר וּלְאָמְרוֹ בְּכַוָּנָה
בֵּין אֱלִילִים וּבֵין וַה' שָׁמִים עָשָׂה צָרִיךְ לְהַפְסִיק קְצָת שֶׁלֹּא יְהֵא נִרְאֶה כְּחוֹזֵר לְמָעְלָה
יִזָּהֵר שֶׁלֹּא לִגַּע בִּשְׁעַת פְּסוּקֵי דְזִמְרָה וּמִכָּל שֶׁכֵּן עַד גְּמַר הַתְּפִלָּה בִּמְקוֹמוֹת הַמְּכֻסִּין בְּגוּפוֹ בְּרֹאשׁוֹ בְּמָקוֹם הַמְּכֻסֶּה
וְכֵן בְּצוֹאַת הַחֹטֶם וּבְצוֹאַת הָאֹזֶן אָסוּר לִגַּע כִּי אִם עַל יְדֵי מִטְפַּחַת
וְאִם נָגַע בְּיָדוֹ יֵשׁ לִרְחֹץ יָדוֹ בַמָּיִם
וְאִם הוּא בִּשְׁעַת תְּפִלָּה וְאִי אֶפְשָׁר לָזוּז וּלְבַקֵּשׁ מַיִם דַּי בְּנִקְיוֹן צְרוֹר חוֹכֵךְ יָדוֹ בַּכֹּתֶל וְכַדּוֹמֶה
מִזְמוֹר לְתוֹדָה אוֹמְרִים בַּעֲמִידָה וּבְשִׂמְחָה שֶׁהוּא בִּמְקוֹם קָרְבַּן תּוֹדָה
וְכֵן מִן וַיְבָרֵךְ דָוִיד עַד אַתָּה הוּא הָאֱלֹהִים יֹאמַר בַּעֲמִידָה
וְכֵן הַשִּׁירָה יֹאמַר בַּעֲמִידָה בְּכַוָּנָה וּבְשִׂמְחָה
וְכֵן בְּבִרְכַּת יִשְׁתַּבַּח יַעֲמֹד
בַּשַּׁבָּת וּבְיוֹם טוֹב אֵין אוֹמְרִים מִזְמוֹר לְתוֹדָה מִפְּנֵי שֶׁקָּרְבַּן תּוֹדָה בָּא בִּנְדָבָה וְאֵין מְבִיאִים נְדָרִים וּנְדָבוֹת בַּשַּׁבָּת וּבְיוֹם טוֹב
גַּם אֵין אוֹמְרִים אוֹתוֹ בְּחֹל הַמּוֹעֵד פֶּסַח מִפְּנֵי שֶׁאֵין קָרְבַּן תּוֹדָה בָּא אָז לְפִי שֶׁעִם הַתּוֹדָה צְרִיכִין לְהָבִיא עֲשָׂרָה לַחְמֵי חָמֵץ
וְלֹא בְּעֶרֶב פֶּסַח כִּי שֶׁמָּא לֹא יוּכְלוּ לְאָכְלָם עַד זְמַן אִסּוּר חָמֵץ וְיִצְטָרְכוּ לְשָׂרְפָן
וְלֹא בְּעֶרֶב יוֹם הַכִּפּוּרִים מִפְּנֵי שֶׁמְּמַעֵט זְמַן אֲכִילָתָם וּמֵבִיא קָדָשִׁים לִידֵי פְסוּל
אִם אִחֵר מִלָּבוֹא לְבֵית הַכְּנֶסֶת עַד לְאַחַר שֶׁהִתְחִילוּ הַצִּבּוּר לְהִתְפַּלֵּל וְאִם יִתְפַּלֵּל כַּסֵּדֶר לֹא יַגִּיעַ לְהִתְפַּלֵּל תְּפִלַּת שְׁמוֹנֶה עֶשְׂרֵה עִמָּהֶם וְהָעִקָּר הוּא שֶׁיִּתְפַּלֵּל שְׁמוֹנֶה עֶשְׂרֵה עִם הַצִּבּוּר עַל כֵּן יָכוֹל לְדַלֵּג כַּאֲשֶׁר יִתְבָּאֵר
אַךְ בִּרְכַּת עַל נְטִילַת יָדַיִם וּבִרְכוֹת הַתּוֹרָה וּבִרְכַּת אֱלֹהַי נְשָׁמָה לְעוֹלָם צָרִיךְ לוֹמַר קֹדֶם הַתְּפִלָּה
וְעַל כֵּן אִם לֹא אֲמָרָן בְּבֵיתוֹ צָרִיךְ לְאָמְרָן בְּבֵית הַכְּנֶסֶת וַאֲפִלּוּ אִם עַל יְדֵי זֶה יִתְאַחֵר מִלְּהִתְפַּלֵּל עִם הַצִּבּוּר
וְגַם קְרִיאַת שְׁמַע עִם הַבְּרָכוֹת בְּשַׁחֲרִית צָרִיךְ לוֹמַר דַּוְקָא קֹדֶם שְׁמוֹנֶה עֶשְׂרֵה דְּהַיְנוּ שֶׁיַּתְחִיל בִּרְכַּת יוֹצֵר אוֹר וְיִתְפַלֵּל כַּסֵּדֶר עַד אַחַר שְׁמוֹנֶה עֶשְׂרֵה בְּלִי שׁוּם הֶפְסֵק אֲבָל שְׁאָר הַבְּרָכוֹת וְכָל הַסֵּדֶר וּפְסוּקֵי דְזִמְרָה יָכוֹל לְאָמְרָם גַּם לְאַחַר הַתְּפִלָּה
וְלָכֵן לְאַחַר שֶׁאָמַר שָׁלֹשׁ בְּרָכוֹת הַנִּזְכָּרוֹת לְעֵיל וְהִנִּיחַ טַלִּית וּתְפִלִּין אִם הוּא רוֹאֶה כִּי אֵין עוֹד זְמָן שֶׁיּוּכַל לְהַגִּיעַ לְהִתְפַּלֵּל שְׁמוֹנֶה עֶשְׂרֵה עִם הַצִּבּוּר אֶלָּא כְּשֶׁיְּדַלֵּג וְיַתְחִיל בְּבִרְכַת יוֹצֵר אוֹר אֲזַי יַתְחִיל שָׁם
וְאִם יֵשׁ זְמָן לוֹמַר גַּם בָּרוּךְ שֶׁאָמַר וּתְהִלָּה לְדָוִד עַד סוֹפוֹ דְּהַיְנוּ שָׁם קָדְשׁוֹ לְעוֹלָם וָעֶד וְיִשְׁתַּבַּח יֹאמְרֵם
יֵשׁ זְמָן יוֹתֵר יֹאמַר גַּם הַלְּלוּיָהּ הַלְּלוּ אֵל בְּקָדְשׁוֹ עַד כֹּל הַנְּשָׁמָה תְּהַלֵּל יָהּ הַלְּלוּיָהּ
יֵשׁ עוֹד זְמָן יוֹתֵר יֹאמַר גַּם הַלְּלוּיָהּ הַלְּלוּ אֶת מִן הַשָּׁמַיִם וְגוֹ'
יֵשׁ עוֹד זְמָן יוֹתֵר יֹאמַר גַּם שְׁאָר הַלְּלוּיָהּ
יֵשׁ עוֹד זְמָן יוֹתֵר יֹאמַר גַּם וַיְבָרֵךְ דָּוִיד עַד לְשֵׁם תִּפְאַרְתֶּךָ
וְאִם יֵשׁ עוֹד זְמָן יוֹתֵר יֹאמַר גַּם הוֹדוּ עַד וְהוּא רַחוּם וִידַלֵּג עַד וְהוּא רַחוּם שֶׁקֹדֶם אַשְׁרֵי וְשָׁם יַתְחִיל
וְהַמִּזְמוֹרִים שֶׁמּוֹסִפִין בַּשַּׁבָּת וּבְיוֹם טוֹב אִם אֵין זְמָן לְאָמְרָם אֲזַי כָּל הַמִּזְמוֹרִים וְהַפְּסוּקִים שֶׁאוֹמְרִים אוֹתָן בְּכָל יוֹם לָהֶם הַקְּדִימָה
וְאִם יֵשׁ זְמָן לוֹמַר קְצָת גַּם מֵאֵלּוּ שֶׁמּוֹסִיפִים נִרְאֶה לִי דִּבְשַׁבָּת וּבְיוֹם הַכִּפּוּרִים מִזְמוֹר שִׁיר לְיוֹם הַשַּׁבָּת וְהַלֵּל הַגָּדוֹל לָהֶם הַקְּדִימָה
וּבִשְׁאָר יוֹם טוֹב לְהַלֵּל הַגָּדוֹל לְבַד הַקְּדִימָה
וְאַחַר כָּךְ הַמִּזְמוֹר לַמְּנַצֵּחַ לְדָוִד בְּשַׁנּוֹתוֹ תְּפִלָּה לְמֹשֶׁה
וְכָל אֵלּוּ הַמִּזְמוֹרִים וְהַפְּסוּקִים יֹאמְרֵם קֹדֶם יִשְׁתַּבַּח וּלְאַחַר גְּמַר הַתְּפִלָּה יַשְׁלִים כָּל מַה שֶּׁדִּלֵּג רַק בָּרוּךְ שֶׁאָמַר וְיִשְׁתַּבַּח אֵין אוֹמְרִים לְאַחַר הַתְּפִלָּה
וְאִם רוֹאֶה שֶׁאֲפִלּוּ אִם יַתְחִיל בְּבִרְכַּת יוֹצֵר אוֹר לֹא יוּכַל לְהִתְפַּלֵּל שְׁמוֹנֶה עֶשְׂרֵה עִם הַצִּבּוּר אֶלָּא אִם כֵּן יְמַהֵר טוֹב יוֹתֵר לְהִתְפַּלֵּל בִּפְנֵי עַצְמוֹ כַּסֵּדֶר בִּמְתִינוּת וּבְכַוָּנָה
אִם בָּא לְבֵית הַכְּנֶסֶת וְהַצִּבּוּר מַתְחִילִין לְהִתְפַּלֵּל פְּסוּקֵי דְזִמְרָה וְאֵין טַלִּית וּתְפִלִּין וְהוּא מְצַפֶּה שֶׁיּוּבְאוּ יָכוֹל לְהִתְפַּלֵּל גַּם כֵּן פְּסוּקֵי דְזִמְרָה וּכְשֶׁיּוּבְאוּ טַלִּית וּתְפִלִּין יַנִּיחֵם לְאַחַר יִשְׁתַּבַּח קֹדֶם בִּרְכַּת יוֹצֵר אוֹר וִיבָרֵךְ עֲלֵיהֶם
וְאִם מִתְיָרֵא שֶׁבְּעוֹד שֶׁיַּנִּיחֵם יִתְעַכֵּב מִלְּהִתְפַּלֵּל שְׁמוֹנֶה עֶשְׂרֵה עִם הַצִּבּוּר יְדַלֵּג מִן וְהוּא רַחוּם שֶׁבְּהוֹדוּ עַד וְהוּא רַחוּם שֶׁקֹּדֶם אַשְׁרֵי מִן וַיּוֹשַׁע עַד יִשְׁתַּבַּח וְלֹא יֹאמַר רַק מִזְמוֹרִים הָעִקָּרִיִּים כְּמוֹ שֶׁכָּתוּב לְעֵיל כְּדֵי שֶׁיְּהֵא פְּנַאי לְהַנִּיחָם לְאַחַר שֶׁהוּא אָמַר יִשְׁתַּבַּח קֹדֶם שֶׁיֹּאמַר הַשְּׁלִיחַ צִבּוּר הַקַּדִּישׁ
אַחַר יִשְׁתַּבַּח אוֹמֵר הַשְּׁלִיחַ צִבּוּר חֲצִי קַדִּישׁ
אֵין אוֹמְרִים קַדִּישׁ וּבָרְכוּ וּקְדֻשָּׁה וְאֵין קוֹרִין בַּתּוֹרָה אֶלָּא בַּעֲשָׂרָה אֲנָשִׁים גְּדוֹלִים
וְאִם לֹא הָיוּ עֲשָׂרָה בְּשָׁעָה שֶׁאָמְרוּ יִשְׁתַּבַּח אֶלָּא שֶׁנִּשְׁלְמוּ אַחַר כָּךְ לֹא יֹאמַר הַשְּׁלִיחַ צִבּוּר קַדִּישׁ כִּי אֵין אוֹמְרִים קַדִּישׁ אֶלָּא אַחַר דָּבָר שֶׁנֶּאֱמַר בַּעֲשָׂרָה
וְלָכֵן יַמְתִּינוּ מִלּוֹמַר יִשְׁתַּבַּח עַד שֶׁיָּבוֹאוּ עֲשָׂרָה
וִיכוֹלִין לְהַמְתִּין עַד קָרוֹב לַחֲצִי שָׁעָה וְיוֹתֵר לֹא יַמְתִּינוּ אֶלָּא יֹאמְרוּ יִשְׁתַּבַּח וְיַמְתִּינוּ
וּכְשֶׁיָּבוֹאוּ עֲשָׂרָה יֹאמְרוּ תְחִלָּה אֵיזֶה פְּסוּקִים וְאַחֲרֵיהֶם יֹאמַר הַשְּׁלִיחַ צִבּוּר חֲצִי קַדִּישׁ
גָּדוֹל הַיְנוּ שֶׁעָבְרוּ שְׁלֹשׁ עֶשְׂרֵה שָׁנָה וְנִכְנַס לִשְׁנַת י"ד כְּגוֹן שֶׁנּוֹלַד בְּרֹאשׁ חוֹדֶשׁ נִיסָן אֵינוֹ נַעֲשֶׂה גָּדוֹל עַד רֹאשׁ חוֹדֶשׁ דְּהַיְינוּ בִּתְחִלַּת הַלַּיְלָה שֶׁל רֹאשׁ חוֹדֶשׁ נִיסָן לְאַחַר י"ג שָׁנִים נַעֲשֶׂה גָּדוֹל עַד אֲדָר שֵׁנִי אֲבָל אִם נוֹלַד בְּשָׁנָה מְעֻבֶּרֶת בַּאֲדָר רִאשׁוֹן נַעֲשֶׂה גָּדוֹל גַּם כֵּן בַּאֲדָר רִאשׁוֹן וְאִם כְּשֶׁנּוֹלַד הָיְתָה שָׁנָה מְעֻבֶּרֶת וּכְשֶׁנַּעֲשֶׂה גָּדוֹל הִיא שָׁנָה פְּשׁוּטָה בֵּין שֶׁנּוֹלַד בַּאֲדָר רִאשׁוֹן בֵּין שֶׁנּוֹלַד בַאֲדָר שֵׁנִי נַעֲשֶׂה גָּדוֹל בְּיוֹם זֶה בַּאֲדָר שֶׁל עַתָּה וְנִמְצָא כִּי לִפְעָמִים נַעַר שֶׁנּוֹלַד קוֹדֵם לַחֲבֵרוֹ יִתְאַחֵר יוֹתֵר לִהְיוֹת גָּדוֹל מֵחֲבֵרוֹ שֶׁנּוֹלַד אַחֲרָיו כְּגוֹן שֶׁנּוֹלְדוּ בְּשָׁנָה מְעֻבֶּרֶת זֶה בְּכ' לַאֲדָר רִאשׁוֹן וְזֶה בְּי' לַאֲדָר שֵׁנִי וְהַשָּׁנָה אֲשֶׁר נַעֲשִׂים גְּדוֹלִים הִיא שָׁנָה פְּשׁוּטָה
צְרִיכִין לִזָּהֵר שֶׁלֹּא לִמְנֹת אֵת הָאֲנָשִׁים לְגֻלְגְּלוֹתָם לֵידַע אִם יֵשׁ מִנְיָן כִּי אָסוּר לִמְנֹת אֵת יִשְׂרָאֵל לְגֻלְגְּלוֹתָם אֲפִלּוּ לִדְבַר מִצְוָה דִּכְתִיב וַיְשַׁמַּע שָׁאוּל אֵת הָעָם וַיִפְקְּדֵם בַּטְּלָאִים וְנוֹהֲגִין לִמְנוֹתָם בַּאֲמִירַת הַפָּסוּק הוֹשִׁיעָה אֵת עַמֶךָ וְגוֹ' שֶׁיֵּשׁ בּוֹ עֲשָׂרָה תֵּבוֹת
צְרִיכִין שֶׁיִּהְיוּ כָּל הָעֲשָׂרָה בְּמָקוֹם אֶחָד וְהַשְּׁלִיחַ צִבּוּר עִמָּהֶם אֲבָל אִם מִקְּצָתָם בְּחֶדֶר זֶה וּמִקְּצָתָם בְּחֶדֶר אַחֵר אֵינָם מִצְטָרְפִין אַף עַל פִּי שֶׁהַפֶּתַח פָּתוּחַ בֵּינֵיהֶם וַאֲפִלּוּ אִם הָרֹב הֵמָּה בְּבֵית הַכְּנֶסֶת וְהַמִּעוּט בַּעֲזָרָה שֶׁלִּפְנֵי בֵּית הַכְּנֶסֶת אֵינָם נִגְרָרִים אַחַר הָרֹב לְהִצְטָרֵף עִמָּהֶם וַאֲפִלּוּ הָעוֹמְדִים עַל הָאַסְקֻפָּה בְּתוֹךְ הַפֶּתַח מִן הָאֲגַף וְלַחוּץ
דְּהַיְנוּ כְּשֶׁסּוֹגְרִין אֵת הַדֶּלֶת נִמְצָא מָקוֹם זֶה לַחוּץ אַף עַל פִּי שֶׁעַתָּה הַפֶּתַח פָּתוּחַ מִכָּל מָקוֹם נִדּוֹן כְּלַחוּץ וְכָל זֹאת לְעִנְיַן צֵרוּף לַעֲשָׂרָה אֲבָל אִם הָיוּ כָּאן עֲשָׂרָה וְאוֹמְרִים קַדִּישׁ בָּרְכוּ קְדֻשָּׁה אֲזַי כָּל הַשּׁוֹמֵעַ קוֹלָם יָכוֹל לַעֲנֹת עִמָּהֶם אֲפִלּוּ כַּמָּה בָּתִּים מַפְסִיקִים בֵּינֵיהֶם כִּי אֲפִלּוּ מְחִיצָה שֶׁל בַּרְזֶל אֵינָהּ מַפְסֶקֶת בֵּין יִשְׂרָאֵל לַאֲבִיהֶם שֶׁבַּשָּׁמַיִם וּבִלְבַד שֶׁלֹּא תְּהֵא שָׁם צוֹאָה עֲבוֹדַת גְּלִילִים
צָרִיךְ לִזָּהֵר מְאֹד לִשְׁמֹעַ הַקַּדִּישׁ וְלַעֲנֹת אַחֲרָיו בְּכַוָּנָה וּמִכָּל שֶׁכֵּן בְּאָמֵן יְהֵא שְׁמֵיה רַבָּא שֶׁצָּרִיךְ לְכַוֵּן הֵיטֵב שֶׁכָּל הָעוֹנֶה אָמֵן יְהֵא שְׁמֵיה רַבָּא בְּכָל כֹּחוֹ וְכַוָּנָתוֹ קוֹרְעִין גְּזַר דִּינוֹ שֶׁל שִׁבְעִים שָׁנָה וְיֵשׁ לַעֲנֹת אוֹתוֹ בְּקוֹל רָם שֶׁבְּקוֹל זֶה שׁוֹבֵר כָּל הַמְּקַטְרְגִים וּמְבַטֵּל כָּל גְּזֵרוֹת קָשׁוֹת וּמִכָּל מָקוֹם לֹא יִתֵּן קוֹלוֹת גְּדוֹלוֹת שֶׁלֹּא יִתְלוֹצְצוּ עָלָיו בְּנֵי אָדָם וְיִגְרֹם לָהֶם חֵטְא
אוֹמְרִים אָמֵן יְהֵא שְׁמֵיה רַבָּא וְכוּ' עִם תֵּבַת יִתְבָּרַךְ וְאַחַר כָּךְ יִשְׁמַע מִן הַשְּׁלִיחַ צִבּוּר וְיֹאמַר אָמֵן
יֵשׁ אוֹמְרִים שֶׁאֵין צְרִיכִין לַעֲמֹד בְּקַדִּישׁ אַךְ כָּל קַדִּישׁ שֶׁתָּפְסוּ בַּעֲמִידָה כְּגוֹן אַחַר הַלֵּל יֵשׁ לַעֲמֹד עוֹד בּוֹ עַד לְאַחַר אָמֵן יְהֵא שְׁמֵיה רַבָּא
וְיֵשׁ אוֹמְרִים שֶׁיֵּשׁ לַעֲמֹד תָּמִיד לְקַדִּישׁ וְלִשְׁאָר דָּבָר שֶׁבִּקְדֻשָּׁה דְּיֵשׁ לִלְמֹד בְּקַל וָחֹמֶר מֵעֶגְלוֹן מֶלֶךְ מוֹאָב דִּכְתִיב וְאֵהוּד בָּא אֵלָיו וְגוֹ' וַיֹּאמֶר אֵהוּד דְּבַר אֱלֹהִים לִי אֵלֶיךָ וַיָּקָם מֵעַל הַכִּסֵּא וּמָה עֶגְלוֹן מֶלֶךְ מוֹאָב שֶׁהָיָה עוֹבֵד כּוֹכָבִים קָם לִדְבַר כָּל שֶׁכֵּן אֲנַחְנוּ עַמּוֹ וְכֵן יֵשׁ לְהַחְמִיר
אִם אֵין שׁוֹמְעִין לְהַשְׁלִיחַ צִבּוּר לֹא יֹאמַר כְּלָל קַדִּישׁ כִּי כָּל דָּבָר שֶׁבִּקְדֻשָּׁה אֵין אוֹמְרִים בְּפָחוֹת מֵעֲשָׂרָה דְּהַיְנוּ אֶחָד אוֹמֵר וְתִשְׁעָה שׁוֹמְעִים וּמִכָּל מָקוֹם אִם אֶחָד מֵהָעֲשָׂרָה מִתְפַּלֵּל תְּפִלַּת שְׁמוֹנֶה עֶשְׂרֵה אַף עַל פִּי שֶׁאֵינוֹ יָכוֹל לַעֲנֹת עִמָּהֶם מִצְטָרֵף וְהוּא הַדִּין לְב' וְג' וְד' כָּל שֶׁנִּשְׁאַר הָרֹב שֶׁעוֹנִין אֵין הַמִּעוּט מְעַכֶּבֶת אֲבָל אִם אֶחָד מֵהֶן יָשֵׁן צְרִיכִין לְהָקִיצוֹ כִּי הַיָּשֵׁן אֵינוֹ מִצְטָרֵף לַעֲשָׂרָה
לְאַחַר שֶׁאָמַר הַשְּׁלִיחַ צִבּוּר חֲצִי קַדִּישׁ אוֹמֵר בְּקוֹל רָם בָּרְכוּ אֵת הַמְּבֹרָךְ וְהַצִּבּוּר עוֹנִין בָּרוּךְ הַמְּבֹרָךְ לְעוֹלָם וָעֶד וְהַשְּׁלִיחַ צִבּוּר חוֹזֵר וְאוֹמֵר גַּם כֵּן בָּרוּךְ הַמְּבֹרָךְ לְעוֹלָם וָעֶד שֶׁלֹּא יוֹצִיא אֵת עַצְמוֹ מִן הַכְּלָל שֶׁאוֹמֵר לָהֶם בָּרְכוּ וְהוּא אֵינוֹ מְבָרֵךְ
יֵשׁ נוֹהֲגִין לַעֲנֹת אַחַר הַשְּׁלִיחַ צִבּוּר אָמֵן אֲבָל הַשְּׁלִיחַ צִבּוּר לֹא יַעֲנֶה אַחַר אֲמִירַת הַקָּהָל
אִם הַשְּׁלִיחַ צִבּוּר מַאֲרִיךְ בְּנִגּוּן בְּבָרְכוּ אוֹמְרִים הַקָּהָל יִתְבָּרַךְ וְכו' וְאֵין לְאָמְרוֹ אֶלָּא בְּשָׁעָה שֶׁהוּא מְנַגֵן אֲבָל כְּשֶׁאוֹמֵר הַתֵּבוֹת לֹא יֹאמְרוּ כְּלוּם אֶלָּא יִשְׁמְעוּ מַה שֶּׁהוּא אוֹמֵר
אַף מִי שֶׁלֹּא שָׁמַע מִן הַשְּׁלִיחַ צִבּוּר שֶׁאָמַר בָּרְכוּ אֶלָּא שׁוֹמֵעַ שֶׁהַצִּבּוּר עוֹנִין בָּרוּךְ וְכוּ' יָכוֹל גַּם הוּא לַעֲנֹת עִמָּהֶם
הַקְדֻשָּׁה שֶׁבְּיוֹצֵר יֵשׁ לְהַדֵּר לְאָמְרָהּ בְּצִבּוּר וְאִם אִי אֶפְשָׁר אוֹמְרָהּ גַּם בִּיחִידוּת
אִם אֵין בְּבֵית הַכְּנֶסֶת רַק מִנְיָן מְצֻמְצָם אָסוּר לְכָל אֶחָד מֵהֵם לָצֵאת וְעַל הַיּוֹצֵא נֶאֱמָר וְעוֹזְבֵי יִכְלוּ
אֲבָל אִם יִשָּׁאֲרוּ עֲשָׂרָה יְכוֹלִים הַיְּתֵרִים לָצֵאת אִם כְּבָר שָׁמְעוּ בָּרְכוּ וּקְדֻשָּׁה וְהַקַּדִּישִׁים עַד לְאַחַר עָלֵינוּ
וּבְדִיעֲבַד אִם לֹא נִשְׁאֲרוּ עֲשָׂרָה יְכוֹלִין לִגְמֹר גַּם בְּלֹא עֲשָׂרָה אֵת הָעִנְיָן שֶׁהִתְחִילוּ בַּעֲשָׂרָה וְאִם הִתְחִיל הַשְּׁלִיחַ צִבּוּר לַחְזֹר אֵת הַתְּפִלָּה גּוֹמֵר הַחֲזָרַת כָּל הַתְּפִלָּה וְאוֹמְרִים קְדֻשָּׁה וְגַם אוֹמֵר אֱלֹהֵינוּ וֵאלֹהֵי אֲבוֹתֵינוּ בָּרְכֵנוּ בִּבְרָכָה וְכוּ' אֲבָל אֵין הַכֹּהֲנִים נוֹשְׂאִין אֵת כַּפֵּיהֶם וְגַם אֵין אוֹמְרִים קַדִּישׁ לְאַחַר הַשְּׁמוֹנֶה עֶשְׂרֵה כִּי הֵמָּה עִנְיָנִים אֲחֵרִים וְאִם הִתְחִילוּ לִקְרֹת בַּתּוֹרָה בַּעֲשָׂרָה וְיָצְאוּ מִקְּצָתָן גּוֹמְרִין אֶת הַקְּרִיאָה אֲבָל אֵין מוֹסִיפִין וְגַם אֵין קוֹרִין לְמַפְטִיר אֶלָּא הָאַחֲרוֹן שֶׁבְּמִנְיַן הַקְּרוּאִים קוֹרֵא אֵת הַהַפְטָרָה בְּלֹא בְּרָכוֹת
הַשְּׁלִיחַ צִבּוּר צָרִיךְ שֶׁיִּהְיֶה הָגוּן שֶׁנֶּאֶמַר נָתְנָה עָלַי בְּקוֹלָהּ עַל כֵּן שְׂנֵאתִיהָ וְאָמְרוּ רז"ל זֶה שְּׁלִיחַ צִבּוּר שֶׁאֵינוֹ הָגוּן וְיוֹרֵד לִפְנֵי הַתֵּיבָה וְאֵיזֶה הָגוּן זֶה שֶׁהוּא רֵיקָן מֵעֲבֵרוֹת וּפִרְקוֹ נָאֶה פֵּרוּשׁ שֶׁלֹּא יָצָא עָלָיו שֵׁם רַע אֲפִלּוּ בְּיַלְדוּתוֹ וְשֶׁהוּא עָנָו וּמְרֻצֶּה לַקָּהָל שֶׁיַּסְכִּימוּ לִתְפִלָּתוֹ וְיֵשׁ נְעִימָה וְקוֹל עָרֵב שֶׁמּוֹשֵׁךְ הַלֵּב וְרָגִיל לִקְרֹת בְּתּוֹרָה נְבִיאִים וּכְתוּבִים כְּדֵי שֶׁיִּהְיוּ הַפְּסוּקִים שֶׁבַּתְּפִלָּה סְדוּרִים בְּפִיו וְאִם אֵין מוֹצְאִין מִי שֶׁיִּהְיוּ בּוֹ כָּל הַמִּדּוֹת הַלָּלוּ יִבְחֲרוּ אֵת הַטּוֹב שֶׁבָּהֶם בְּחָכְמָה וּבְמַעֲשִׂים טוֹבִים
אֵין לְאָדָם לְהִתְפַּלֵּל לִפְנֵי הַתֵּבָה שֶׁלֹּא בִּרְצוֹן הַקָּהָל וְכָל מִי שֶׁהִתְפַּלֵּל שֶׁלֹּא בִּרְשׁוּת מֵחֲמַת אַלָּמוּת וְגֵאוּת אֵין עוֹנִין אָמֵן אַחַר בִּרְכוֹתָיו שֶׁנֶּאֱמַר וּבוֹצֵעַ בֵּרֵךְ נִאֵץ ה'
אֵין מְמַנִּין לִשְּׁלִיחַ צִבּוּר קָבוּעַ אֶלָּא מִי שֶׁנִּתְמַלֵּא זְקָנוֹ אֲבָל בְּאַקְרַאי בְּעָלְמָא כָּל שֶׁהוּא בֶּן י"ג שָׁנָה וְיוֹם אֶחָד יָכוֹל לֵירֵד לִפְנֵי הַתֵּבָה
קְרִיאַת שְׁמַע וּשָׁלֹשׁ בִּרְכוֹתֶיהָ שֶׁהֵן: יוֹצֵר אוֹר אַהֲבָה רַבָּה אֱמֶת וְיַצִּיב הֵן חֲמוּרִים יוֹתֵר מִפְּסוּקֵי דְּזִמְרָה וְהֵן נֶחְלָקִים לִפְרָקִים וְאֵלּוּ הֵן בֵּין הַפְּרָקִים בֵּין יוֹצֵר הַמְּאוֹרוֹת לְאַהֲבָה רַבָּה בֵּין הַבּוֹחֵר בְּעַמּוֹ יִשְׂרָאֵל בְּאַהֲבָה לִשְׁמַע יִשְׂרָאֵל בֵּין וּבִשְׁעָרֶיךָ לִוְהָיָה אִם שָׁמֹעַ בֵּין עַל הָאָרֶץ לְוַיֹאמֶר
בֵּין הַפְּרָקִים מֻתָּר לוֹמַר אָמֵן עַל כָּל בְּרָכָה שֶׁהוּא שׁוֹמֵעַ וּמִכָּל שֶׁכֵּן דְּמֻתָּר לַעֲנֹת לִקְדֻשָּׁה וּלְקַדִּישׁ וּלְבָרְכוּ אֲבָל בָּרוּךְ הוּא וּבָרוּךְ שְׁמוֹ לֹא יֹאמַר וְגַם אִם שׁוֹמֵעַ שֶׁהַקָּהָל אוֹמְרִים קְרִיאַת שְׁמַע
לֹא יֹאמַר עִמָּהֶם אֶת הַפָּסוּק שְׁמַע יִשְׂרָאֵל אֶלָּא יֹאמַר מַה שֶּׁהוּא אוֹמֵר בְּקוֹל רָם כְּדֶרֶךְ שֶׁאוֹמְרִים הַקָּהָל שְׁמַע יִשְׂרָאֵל שֶׁיְהֵא נִרְאֶה כְּאִלּוּ קוֹרֵא עִמָּהֶם
בְּאֶמְצַע הַפֶּרֶק אֵינוֹ עוֹנֶה אָמֵן רַק אַחַר בִּרְכַּת הָאֵל הַקָּדוֹשׁ וְאַחַר בִּרְכַּת שׁוֹמֵעַ תְּפִלָּה וּבְקַדִּישׁ יֹאמַר: אָמֵן יְהֵא שְׁמֵיה רַבָּא מְבֹרָךְ לְעָלַם וּלְעָלְמֵי עָלְמַיָּא וּכְשֶׁאוֹמֵר הַשְּׁלִיחַ צִבּוּר דַּאֲמִירָן בְּעָלְמָא וְאִמְרוּ אָמֵן יֹאמַר גַּם כֵּן אָמֵן וּשְׁאָר אָמֵנִים שֶׁבְּקַדִּישׁ לֹא יַעֲנֶה שֶׁאֵינָם מֵעִקַּר הַקַּדִּישׁ וּבִקְדֻשָּׁה יִשְׁתֹּק וְיִשְׁמַע מֵהַשְּׁלִיחַ צִבּוּר וְיֹאמַר עִם הַקָּהָל קָדוֹשׁ קָדוֹשׁ קָדוֹשׁ צְבָאוֹת מְלֹא כָּל הָאָרֶץ כְּבוֹדוֹ וְיִשְׁתֹּק וְיֹאמַר עִם הַקָּהָל בָּרוּךְ כְּבוֹד מִמְּקוֹמוֹ וְיוֹתֵר לֹא יֹאמַר שֶׁאֵינוֹ מֵעִקַּר הַקְּדֻשָּׁה וְאִם שׁוֹמֵעַ בָּרְכוּ בֵּין בָּרְכוּ בֵּין מִן הַשְּׁלִיחַ צִבּוּר בֵּין מִן הָעוֹלֶה לַתּוֹרָה עוֹנֶה בָּרוּךְ הַמְּבֹרָךְ לְעוֹלָם וָעֶד וְגַם אָמֵן שֶׁאַחַר בִּרְכוֹת הָעוֹלֶה וְאִם הַקָּהָל אוֹמְרִים מוֹדִים יִשְׂחֶה גַּם כֵּן
וְיֹאמַר מוֹדִים אֲנַחְנוּ לָךְ וְלֹא יוֹתֵר וְאִם שׁוֹמֵעַ קוֹל רַעַם יֵשׁ אוֹמְרִים דְּמֻתָר גַּם כֵּן לְהַפְסִיק וּלְבָרֵךְ וְיֵשׁ אוֹמְרִים דְּלֹא יַפְסִיק בָּזֶה
אֵלּוּ הַהַפְסָקוֹת שֶׁאָמַרְנוּ שֶׁמֻּתָּר לְהַפְסִיק בְּאֶמְצַע הַפֶּרֶק אִם הוּא בַּבְּרָכוֹת יְכַוֵּן שֶׁיְהֵא הַהֶפְסֵק הֵיכָא דְּסָלִיק עִנְיָנָא וְאִם הוּא בִּקְרִיאַת שְׁמַע יְכַוֵּן שֶׁיְהֵא הַהֶפְסֵק בֵּין פָּסוּק לְפָסוּק וְאִם אִי אֶפְשָׁר מֻתָּר לְהַפְסִיק אֲפִלּוּ בְּאֶמְצַע הַפָּסוּק וְיַתְחִיל אַחַר כָּךְ מִתְּחִלַּת הַפָּסוּק
מַה שֶּׁאָמַרְנוּ שֶׁמֻּתָּר לְהַפְסִיק בְּאֶמְצַע הַפֶּרֶק לִדְבָרִים שֶׁאָמַרְנוּ אֵינוֹ הַדִּין בַּפָּסוּק שְׁמַע יִשְׂרָאֵל וּבָרוּךְ שֵׁם כְּבוֹד מַלְכוּתוֹ לְעוֹלָם וָעֶד כִּי בָּהֶם אָסוּר לְהַפְסִיק בְּכָל עִנְיָן וַאֲפִלּוּ הַמֶּלֶךְ שׁוֹאֵל בִּשְׁלוֹמוֹ לֹא יַפְסִיק לְהָשִׁיבוֹ וּבֵין אֲנִי אֱלֹהֵיכֶם לֶאֱמֶת וְיַצִּיב גַּם כֵּן לֹא יַפְסִיק כְּלָל מִשּׁוּם דִּכְתִיב בַּקְּרָא אֱלֹהִים אֱמֶת לְכָךְ אֵין מַפְסִיקִין בֵּין אֱלֹהֵיכֶם לֶאֱמֶת וְנָכוֹן לִזָּהֵר שֶׁלֹּא לְהַפְסִיק עַד לְאַחַר שֶׁאָמַר גַּם תֵּבַת וְיַצִּיב וְאַחַר כָּךְ יָכוֹל לְהַפְסִיק כְּמוֹ בְּמָקוֹם אַחֵר בְּאֶמְצַע פֶּרֶק
הַתְחָלַת זְמַן קְרִיאַת שְׁמַע שֶׁל שַׁחֲרִית הוּא כְּמוֹ זְמַן תְּפִלִּין וְנִמְשָׁךְ זְמַנָּהּ עַד רְבִיעִית הַיּוֹם בֵּין שֶׁהַיּוֹם אָרֹךְ בֵּין שֶׁהוּא קָצָר וְנֶחְשָׁב הַיּוֹם מִן עֲלוֹת עַד צֵאת הַכּוֹכָבִים וּמִצְוָה מִן הַמֻּבְחָר לִקְרֹת כַּוָּתִיקִים שֶׁהָיוּ מְכַוְּנִים לִקְרֹתָהּ מְעַט קוֹדֵם הַנֵּץ הַחַמָּה כְּדֵי שֶׁיְסַיֵּם קְרִיאַת שְׁמַע וּבִרְכוֹתֶיהָ עִם הַנֵּץ הַחַמָּה וְיִסְמֹךְ לָהּ הַתְּפִלָּה וּמִי שֶׁיּוּכַל לְכַוֵּן לַעֲשׂוֹת כֵּן שְׂכָרוֹ מְרֻבֶּה מְאֹד וְעַל כָּל פָּנִים צְרִיכִין לִזָּהֵר מְאֹד שֶׁלֹּא לְאַחֵר הַזְּמַן מֵרְבִיעִית הַיּוֹם וּבִפְרָט בִּימוֹת הַקַּיִץ כְּשֶׁהַיּוֹם אָרֹךְ בִּמְדִינָתֵנוּ לִפְעָמִים סוֹף הַזְּמַן הוּא קוֹדֵם "זִיבֶּען אוּהֶר" וּמִכָּל מָקוֹם בְּדִיעֲבַד אִם עָבַר הַזְּמָן מֻתָּר לִקְרֹת קְרִיאַת שְׁמַע עִם בִּרְכוֹתֶיהָ עַד שְׁלִישׁ הַיּוֹם אֲבָל לְאַחַר שְׁלִישׁ הַיּוֹם אָסוּר לוֹמַר הַבְּרָכוֹת אֶלָּא אוֹמֵר קְרִיאַת שְׁמַע לְבַד וַאֲפִלּוּ כָּל הַיּוֹם
מֻתָּר לִקְרֹת קְרִיאַת שְׁמַע בֵּין יוֹשֵׁב בֵּין עוֹמֵד וְאִם הָיָה יוֹשֵׁב אָסוּר לְהַחְמִיר וְלַעֲמֹד אֲבָל אָסוּר לִקְרֹת כְּשֶׁהוּא שׁוֹכֵב וְאִם הוּא שׁוֹכֵב כְּבָר יַטֶּה אֵת עַצְמוֹ עַל צִדּוֹ מַמָּשׁ וְיִקְרָא וְאִם הוּא חוֹלֶה קְצָת וְקָשֶׁה לִשְׁכַּב עַל צִדּוֹ מַמָּשׁ מִכָּל מָקוֹם מְחֻיָּב לְהַטּוֹת אֵת עַצְמוֹ קְצָת עַל צִדּוֹ
קוֹדֶם שֶׁיַּתְחִיל יְכַוֵּן לָצֵאת מִצְוַת קְרִיאַת שְׁמַע שֶׁצִּוָּנוּ הַקָּדוֹשׁ בָּרוּךְ הוּא וּבְאָמְרוֹ שְׁמַע יִשְׂרָאֵל יְכַוֵּן אֵת הַפֵּרוּשׁ: שְׁמַע יִשְׂרָאֵל כִּי שֶׁהוּא אֱלֹהֵינוּ הוּא אֶחָד יָחִיד וּמְיֻחָד בַּשָּׁמַיִם וּבָאָרֶץ וְיַאֲרִיךְ "בַּחֵי"ת" שֶׁל אֶחָד כְּדֵי שֶיַּמְלִיךְ הַקָּדוֹשׁ בָּרוּךְ הוּא בַּשָּׁמַיִם וּבָאָרֶץ וּבַדָּלֶת יַאֲרִיךְ קְצָת גַּם כֵּן שִׁעוּר שֶׁיַּחְשֹׁב שֶׁהַקָּדוֹשׁ בָּרוּךְ הוּא הוּא יָחִיד בְּעוֹלָמוֹ וּמוֹשֵׁל בְּד' רוּחוֹת הָעוֹלָם וְלֹא יַאֲרִיךְ יוֹתֵר מִשִּׁעוּר זֶה וִידַקְדֵק שֶׁלֹּא יְקַלְקֵל קְרִיאַת הַתֵּבָה אֶחָד עַל יְדֵי מַה שֶּׁמַּאֲרִיךְ בּוֹ קְצָת כִּי קְצָת מֵהַהֲמוֹן עָם מְקַלְקְלִין יֵשׁ אוֹמְרִים "אֶחָאָד" וְיֵשׁ אוֹמְרִים "אֶחָדֶע" וּמוּטָב שֶׁלֹּא לְהַאֲרִיךְ מִלְּהַאֲרִיךְ וּלְקַלְקֵל
נוֹהֲגִין לוֹמַר "שְׁמַע יִשְׂרָאֵל" בְּקוֹל רָם לְעוֹרֵר הַכַּוָּנָה וּמְשִׂימִין יַד יָמִין עַל הָעֵינַיִם לְאַחַר שֶׁאוֹמְרִים אֶחָד שׁוֹהִין קְצָת וְאוֹמְרִים בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד בְּלַחַשׁ וּצְרִיכִין לְכַוֵּן בּוֹ גַּם כֵּן פֵּרוּשׁ הַמִּלּוֹת
שׁוֹהֶה מְעַט וְאוֹמֵר וְאָהַבְתָּ וְגוֹ' וְכֵן בֵּין פָרָשָׁה לְפָרָשַׁת וְהָיָה אִם שָׁמֹעַ יַפְסִיק מְעָט וְכֵן קוֹדֶם וַיֹּאמֶר יַפְסִיק מְעָט וִיכַוֵּן בּפ' וַיֹּאמֶר לְקַיֵּם מִצְוַת עֲשֵׂה זְכִירַת יְצִיאַת מִצְרַיִם
צָרִיךְ לִקְרֹת קְרִיאַת שְׁמַע בְּדִקְדּוּק גָּדוֹל מִתּוֹךְ סִדּוּר מְדֻיָּק הֵיטֵב וְיַשְׁמִיעַ לְאָזְנָיו מַה שֶּׁהוּא מוֹצִיא מִפִּיו וְיַשְׁגִּיחַ שֶׁלֹּא יֹאמַר דָּגוּשׁ בִּמְקוֹם רָפֶה רָפֶה בִּמְקוֹם דָּגוּשׁ וְיַפְסִיק קְצָת בְּכָל מָקוֹם שֶׁנִּרְשַׁם קַו כָּזֶה ׀
וְגַם בִּפְסוּקֵי דְּזִמְרָה צָרִיךְ לְדַקְדֵק בְּכָל זֶה וְיַטְעִים יָפֶה הָעַיִן שֶׁל תֵּבַת נִשְׁבַּע שֶׁלֹּא יְהֵא נִשְׁמָע כְּאִלּוּ אָמַר נִשְׁבַּה "בְּה"א" וְכֵן בְּזַיִ"ן שֶׁל תִּזְכְּרוּ וְשֶׁל וּזְכַרְתֶּם יְדַקְדֵּק הֵיטֵב שֶׁלֹּא יְהֵא נִשְׁמַע כְּאִלוּ אָמַר "בְּשִׂי"ן"
הַקּוֹרֵא קְרִיאַת שְׁמַע לֹא יִרְמֹז בְּעֵינָיו וְלֹא יִקְרֹץ בִּשְׂפָתָיו וְלֹא יַרְאֶה בְּאֶצְבְּעוֹתָיו אַךְ לְצֹרֶךְ מִצְוָה מֻתָּר לִרְמֹז בְּפָרָשָׁה שְׁנִיָּה
קוֹדֵם קְרִיאַת שְׁמַע כְּשֶׁאוֹמֵר וַהֲבִיאֵנוּ וְכוּ' נוֹטֵל אֵת הַצִּיצִית בְּיָדוֹ וְאוֹחֲזָן בִּשְׁעַת קְרִיאַת שְׁמַע בְּיַד שְׂמֹאל בֵּין קְמִיצָה לְזֶרֶת כְּנֶגֶד לִבּוֹ וּכְשֶׁמַּגִּיעַ לְוַיֹּאמֶר שֶׁהִיא פָּרָשַׁת צִיצִית אוֹחֲזָן גַּם בִּימִינוֹ וּכְשֶׁאוֹמֵר וּרְאִיתֶם אוֹתוֹ נוֹתְנָם עַל הָעֵינַיִם וּמִסְתַּכֵּל בָּהֶם וְנוֹשְׁקָן
וְנוֹהֲגִין שֶׁבְּכָל פַּעַם שֶׁאוֹמֵר תֵּבַת צִיצִית נוֹשְׁקָן וְאוֹחֲזָן עַד וְנֶחְמָדִים לָעַד שֶׁאָז נוֹשְׁקָן וּמַנִּיחָן מִיָּדָיו
בְּאָמְרוֹ אֲנִי אֱלֹהֵיכֶם יֹאמַר מִיָּד גַּם תֵּבַת אֱמֶת שֶׁלֹּא לְהַפְסִיק בֵּינֵיהֶם וְגַם הַשְּׁלִיחַ צִבּוּר אוֹמֵר כֵּן וְחוֹזֵר וְאוֹמֵר אֱלֹהֵיכֶם אֱמֶת וִיכַוֵּן כָּל אֶחָד לִשְׁמֹעַ גּ' תֵּבוֹת אֵלּוּ מִפִּי הַשְּׁלִיחַ צִבּוּר כִּי בְּאֵלּוּ גּ' תֵּבוֹת נִשְׁלְמוּ רמ"ח תֵּבוֹת בִּקְרִיאַת שְׁמַע כְּנֶגֶד רמ"ח אֲבָרִים שֶׁבָּאָדָם וּמַתְחִילִין אַחַר כָּךְ וְיַצִּיב
אֲבָל אָסוּר לוֹמַר עוֹד הַפַּעַם אֱמֶת וּמִי שֶׁמִּתְפַּלֵּל בִּיחִידוּת יֹאמַר קוֹדֵם קְרִיאַת שְׁמַע אֵל מֶלֶךְ נֶאֱמָן
לְהַשְׁלִים בְּג' תֵּבוֹת אֵלּוּ מִנְיַן רמ"ח
אִם הִפְסִיק בְּאֶמְצַע קְרִיאַת שְׁמַע מֵחֲמַת אֹנֶס שֶׁהָיָה מֻכְרָח לְהַפְסִיק כְּגוֹן שֶׁהָיָה צָרִיךְ לָצֵאת לַעֲשׂוֹת צְרָכָיו שֶׁנִּמְצָא צוֹאָה בַּבַּיִת אִם שָׁהָה מֶשֶׁךְ זְמַן שֶׁהָיָה הוּא יָכוֹל לוֹמַר כָּל קְרִיאַת שְׁמַע צָרִיךְ לַחְזֹר לִתְחִלַּת קְרִיאַת שְׁמַע
קָרָא קְרִיאַת שְׁמַע וְנִכְנַס לְבֵית הַכְּנֶסֶת וּמָצָא צִבּוּר שֶׁקּוֹרִין קְרִיאַת שְׁמַע צָרִיךְ לִקְרֹת עִמָּהֶם כָּל קְרִיאַת שְׁמַע שֶׁלֹּא יֵרָאֶה כְּאִלּוּ אֵינוֹ רוֹצֶה לְקַבֵּל עֹל מַלְכוּת שָׁמַיִם עִם חֲבֵרָיו וִיקַבֵּל שָׂכָר כְּקוֹרֵא בַּתּוֹרָה וְהוּא הַדִּין אִם הוּא בְּבֵית הַכְּנֶסֶת וְאוֹמֵר דִּבְרֵי תַּחֲנוּנִים פְּסוּקִים בְּמָקוֹם שֶׁרַשַּׁאי לְהַפְסִיק וְאִם הוּא עֲדַיִן לֹא קָרָא קְרִיאַת שְׁמַע קוֹרֵא גַּם כֵּן עִם הַצִּבּוּר אֲבָל צָרִיךְ שֶׁיִּתְכַּוֵּן שֶׁלֹּא לָצֵאת יְדֵי חוֹבָתוֹ כְּדֵי שֶׁיִּקְרָא אַחַר כָּךְ עִם הַבְּרָכוֹת וְכֵן שְׁאָר דְּבָרִים שֶׁהַצִּבּוּר אוֹמְרִים כְּגוֹן תְּהִלָּה לְדָוִד וְעָלֵינוּ וְכַדּוֹמֶה וַאֲפִלּוּ פִּיּוּטִים אוֹמֵר עִמָּהֶם וְאַל יִפְרֹשׁ אֶת עַצְמוֹ מִן הַצִּבּוּר
זְמַן תְּפִלַּת הַשַּׁחַר מִצְוָתָהּ שֶׁיַּתְחִיל עִם הַנֵּץ הַחַמָּה כְּדִכְתִיב יִירָאוּךָ עִם שָׁמֶשׁ וּבְדִיעֲבַד אִם הִתְפַּלֵל לְאַחַר שֶׁעָלָה עַמּוּד הַשַּׁחַר יָצָא וְנִמְשַׁךְ זְמַנָהּ עַד שְׁלִישׁ הַיּוֹם וְאָסוּר לְהִתְאַחֵר יוֹתֵר וּמִכָּל מָקוֹם בְּדִיעֲבַד אִם עָבַר וְהִתְאַחֵר יוֹתֵר אֲפִלּוּ בְּמֵזִיד יָכוֹל לְהִתְפַּלֵּל עַד חֲצוֹת הַיּוֹם אַף עַל פִּי שֶׁאֵין שָׂכָר תְפִלָּה בִּזְמַנָּהּ שְׂכַר כִּתְּפִלָּה מִיהוּ אִכָּא
עָבַר בְּמֵזִיד עַד חֲצוֹת הַיּוֹם וְלֹא הִתְפַּלֵּל אֵין עוֹד תַּשְׁלוּמִין וְעָלָיו נֶאֱמַר מְעֻוָּת לֹא יוּכַל לִתְקֹן וְאִם שָׁגַג נֶאֱנַס יְבֹאָר בְּסִימָן
כְּשֶׁמַּגִּיעַ לִתְהִלּוֹת לְאֵל עֶלְיוֹן יַעֲמֹד וְיָכִין אֵת עַצְמוֹ לִתְפִלַּת שְׁמֹנֶה עֶשְׂרֵה וְיָסִיר כִּיחוֹ וְנִיעוֹ וְכָל דָּבָר הַמְּבַלְבֵּל אֵת מַחְשַׁבְתוֹ וְיֵלֵךְ גּ' פְּסִיעוֹת לְאַחֲרָיו וְיֹאמַר תְּהִלּוֹת לְאֵל עֶלְיוֹן וְכוּ' עַד גָּאַל יִשְׂרָאֵל וְאָז יַחְזֹר לְפָנָיו גּ' פְּסִיעוֹת דֶּרֶךְ קֵרוּב וְהַגָּשָׁה לַמֶּלֶךְ
לֹא יַפְסִיק בֵּין גָּאַל יִשְׂרָאֵל לִשְׁמֹנֶה עֶשְׂרֵה אֲפִלּוּ לְקַדִּישׁ וּקְדֻשָּׁה וּבָרְכוּ מִפְּנֵי שֶׁצָּרִיךְ לְהַסְמִיךְ גְּאֻלָּה לִתְפִלָּה וְטוֹב שֶׁיְצַמְצֵם לִגְמֹר בִּרְכַּת גָּאַל יִשְׂרָאֵל עִם הַשְּׁלִיחַ צִבּוּר בְּשָׁוֶה כִּי אִם יִגְמֹר הוּא תְּחִלָּה וְאַחַר כָּךְ הַשְּׁלִיחַ צִבּוּר יֵשׁ סָפֵק אִם יַעֲנֶה אָמֵן עַל בִּרְכַּת הַשְּׁלִיחַ צִבּוּר לֹא
אֲבָל כְּשֶׁהוּא גַּם כֵּן גּוֹמֵר אֵת הַבְּרָכָה וַדַּאי אֵין צָרִיךְ לַעֲנֹת אָמֵן דְּאֵין עוֹנִין אָמֵן עַל בִּרְכַּת עַצְמוֹ
וּבְמַעֲרִיב כֵּיוָן שֶׁאֵין הַבְּרָכָה שֶׁלִּפְנֵי הַשְּׁמֹנֶה עֶשְׂרֵה מְסַיֶּמֶת בְּגָאַל יִשְׂרָאֵל מֻתָּר לְהַפְסִיק כְּמוֹ בִּשְׁאָר מָקוֹם בֵּין פֶּרֶק לְפֶרֶק קוֹדֵם הַשְּׁמוֹנֶה עֶשְׂרֵה אוֹמֵר הַפָּסוּק שְׂפָתַי תִּפְתָּח וְגוֹ' וְאֵינוֹ הֶפְסֵק כִּי הוּא שַׁיָּךְ לְהַתְפִלָּה
אֲבָל הַפָּסוּק כִּי שֵׁם אֶקְרָא וְגוֹ' לֹא יֹאמַר כִּי אִם בְּמוּסָף וּבְמִנְחָה יֹאמְרוֹ קוֹדֶם שְׂפָתַי תִּפְתָּח
הַמִּתְפַּלֵּל צָרִיךְ שֶׁיֵּדַע שֶׁהַשְּׁכִינָה כְּנֶגְדּוֹ כְּמוֹ שֶׁנֶּאֱמַר שִׁפְכִי כַּמַּיִם לִבֵּךְ נֹכַח פְּנֵי וְיָעִיר הַכַּוָּנָה וְיָסִיר כָּל הַמַּחְשָׁבוֹת הַטּוֹרְדוֹת אוֹתוֹ עַד שֶׁתִּשָׁאֵר מַחְשַׁבְתוֹ וְכַוָּנָתוֹ זַכָּה בִּתְפִלָּתוֹ וְיַחְשֹׁב כִּי אִלּוּ הָיָה מְדַבֵּר לִפְנֵי מֶלֶךְ בָּשָׂר וָדָם בְּוַדַּאי הָיָה מְסַדֵּר דְּבָרָיו וּמְכַוֵּן בָּהֶם יָפֶה לְבַל יִכָּשֵׁל קַל וָחֹמֶר לִפְנֵי מֶלֶךְ מַלְכֵי הַמְּלָכִים הַקָּדוֹשׁ בָּרוּךְ הוּא שֶׁצָּרִיךְ לְכַוֵּן לְפָנָיו אֵת מַחְשַׁבְתוֹ כִּי לְפָנָיו יִתְבָּרַךְ שְׁמוֹ הַמַּחְשָׁבָה כְּמוֹ דִּבּוּר וְכָל הַמַּחְשָׁבוֹת הוּא חוֹקֵר וְקוֹדֶם הַתְּפִלָּה יַחְשֹׁב מֵרוֹמְמוּת הָאֵל יִתְבָּרַךְ שְׁמוֹ וְשִפְלוּת הָאָדָם וְיָסִיר כָּל תַּעֲנוּגֵי אָדָם מִלִּבּוֹ
הַמִּתְפַּלֵּל צָרִיךְ שֶׁיְכַוֵּן בְּלִבּוֹ פֵּרוּשׁ הַמִּלּוֹת שֶׁהוּא מוֹצִיא בִּשְׂפָתָיו שֶׁנֶּאֱמַר תָּכִין לִבָּם תַּקְשִׁיב אָזְנֶךָ וּכְבָר נִדְפְּסוּ הַרְבֵּה סִדּוּרִים עִם פֵּרוּשׁ אַשְׁכְּנַז וְיָכוֹל כָּל אָדָם לִלְמֹד וּלְהָבִין מַה שֶּׁהוּא מִתְפַּלֵּל וְאִם אֵינוֹ יָכוֹל לְכַוֵן פֵּרוּשׁ הַמִּלּוֹת לְכָל הַפָּחוֹת צָרִיךְ שֶיַחְשֹב בִּשְׁעַת הַתְּפִלָּה בִּדְבָרִים הַמַּכְנִיעִים אֵת הַלֵּב וּמְכַוְּנִים אֵת לִבּוֹ לְאָבִיו שֶׁבַּשָּׁמַיִם וְאִם תָּבֹא מַחְשָׁבָה זָרָה בְּתוֹךְ הַתְּפִלָּה יִשְׁתֹּק וְיַמְתִּין עַד שֶׁתִּתְבַּטֵל הַמַּחְשָׁבָה
יְכַוֵּן רַגְלָיו אֵצֶל כְּאִלּוּ אֵינָן אֶלָּא אַחַת לְהִדָּמוֹת לַמַּלְאָכִים שֶׁנֶּאֱמַר וְרַגְלֵיהֶם רֶגֶל יְשָׁרָה כְּלוֹמַר רַגְלֵיהֶם נִרְאוֹת כְּרֶגֶל אַחַת וְיָכוֹף רֹאשׁוֹ מְעַט לְמַטָּה וְיִסְגֹּר עֵינָיו שֶׁלֹּא יִסְתַּכֵּל בְּשׁוּם דָּבָר וְאִם מִתְפַּלֵּל מִתּוֹךְ סִדּוּר לֹא יָסִיר עֵינָיו מִן הַסִּדּוּר וְיַנִּיחַ יָדָיו עַל לִבּוֹ יְמִינוֹ עַל שְׂמֹאלוֹ וְיִתְפַּלֵּל בְּלֵב שָׁלֵם בְּאֵימָה וּבְיִרְאָה וּבְהַכְנָעָה כְּעָנִי הָעוֹמֵד בַּפֶּתַח וְיוֹצִיא אֵת הַמִּלּוֹת מִפִּיו בְּכַוָּנָה וּבְדִקְדּוּק וְיִתְפַּלֵּל כָּל אֶחָד כְּפִי הַנֻּסְחָא שֶׁלּוֹ הֵן אַשְׁכְּנַז הֵן סְפָרַד וְכַדּוֹמֶה כֻּלָּם יְסוֹדָתָם בְּהַרְרֵי קֹדֶשׁ אֲבָל אַל יְעָרֵב תֵּבוֹת מְנֻּסְחָא לְנֻסְחָא כִּי כָּל נֻסְחָא תֵּבוֹתֶיהָ מְנוּיוֹת וּסְפוּרוֹת עַל פִּי סוֹדוֹת גְּדוֹלִים וְאֵין לְהוֹסִיף לִגְרֹעַ
יִזָּהֵר לְהִתְפַּלֵּל בְּלַחַשׁ רַק שֶׁהוּא בְּעַצְמוֹ יִשְׁמַע מַה שֶּׁהוּא אוֹמֵר וַחֲבֵרוֹ שֶׁבְּסָמוּךְ לֹא יִשְׁמַע קוֹלוֹ כְּמוֹ שֶׁנֶּאֱמַר בְּחַנָּה רַק שְׂפָתֶיהָ נָעוֹת וְקוֹלָהּ לֹא יִשָּׁמַע
לֹא יִסְמֹךְ עַצְמוֹ עַל שׁוּם דָּבָר אֲפִלּוּ סְמִיכָה כָּל דְּהִיא
וְאִם הוּא חוֹלֶה קְצָת יָכוֹל לְהִתְפַּלֵּל אֲפִלּוּ יוֹשֵׁב שׁוֹכֵב וְהוּא שֶׁיָּכוֹל לְכַוֵּן דַּעְתּוֹ
וְאִם אִי אֶפְשָׁר לְהִתְפַּלֵּל בְּפִיו מִכָּל מָקוֹם יְהַרְהֵר בְּלִבּוֹ
לֹא יֹאחַז בְּיָדוֹ בִּשְׁעַת תְּפִלַּת שְׁמֹנֶה עֶשְׂרֵה רַק הַסִּדּוּר הַמַּחְזוֹר אִם צָרִיךְ לוֹ
וְיֵשׁ לִרְשֹׁם תְּחִלָּה אֶת הַמְּקוֹמוֹת שֶׁהוּא צָרִיךְ לְהִתְפַּלֵּל בַּסִּדּוּר ובַמַּחְזוֹר שֶׁלֹּא יִצְטָרֵךְ לְחַפֵּשׂ בְּאֶמְצַע תְּפִלָּתוֹ
לֹא יִהְיֶה דָּבָר חוֹצֵץ בֵּינוֹ לְבֵין הַקִּיר שֶׁנֶּאֱמַר וַיָּסֵב חִזְקִיָּהוּ פָּנָיו אֶל הַקִּיר וִיתְפַּלֵּל
וְלֹא מִקְרִי חֲצִיצָה אֶלָּא דָּבָר שֶׁגָּבוֹהַּ יו"ד טְפָחִים וְרָחָב דּ' טְפָחִים אֲבָל דָּבָר קָטָן לֹא חָשִׁיב הֶפְסֵק וַאֲפִלּוּ דָּבָר גָּדוֹל אִם הוּא דָּבָר קָבוּעַ כְּגוֹן אָרוֹן וְתֵבָה לֹא חָשִׁיב הֶפְסֵק וְאָדָם נָמִי אֵינוֹ חוֹצֵץ וּבִשְׁעַת הַדְּחַק בְּכָל עִנְיָן אֵין לְהַקְפִּיד כֵּיוָן שֶׁסּוֹגֵר עֵינָיו מִתְפַּלֵּל מִתּוֹךְ הַסִּדּוּר שֶׁלֹּא תִּתְבַּטֵל כַּוָּנָתוֹ
וְכֵן לֹא יִתְפַּלֵּל כְּנֶגֶד אֵיזֶה צִיּוּר וְאִם יִקְרֶה לְהִתְפַּלֵּל כְּנֶגֶד בֶּגֶד כּוֹתֶל מְצֻיָּר יִסְגֹּר עֵינָיו וּכְנֶגֶד מַרְאֶה אָסוּר לְהִתְפַּלֵּל אֲפִלּוּ בְּעֵינַיִם סְגוּרוֹת
לֹא יִתְפַּלֵּל בְּמָקוֹם פָּרוּץ כְּגוֹן בַּשָּׂדֶה מִפְּנֵי שֶׁכְּשֶׁהוּא בִּמְקוֹם צְנִיעוּת חָלָה עָלָיו אֵימַת הַמֶּלֶךְ וְלִבּוֹ נִשְׁבָּר וְנִכְנָע
וְאִם הוּא בַּדֶּרֶךְ מֻתָּר לְהִתְפַּלֵּל בַשָּׂדֶה
וְאִם אֶפְשָׁר יִתְפַּלֵּל בֵּין הָאִילָנוֹת
לֹא יְגַהֵק וְלֹא יְפַהֵק וְאִם נִצְטָרֵךְ לְכָךְ מֵחֲמַת אָנְסוֹ יַנִּיחַ יָדָיו עַל פִּיו שֶׁלֹּא יִתְרָאֶה פְּתִיחָתוֹ וְכֵן אָסוּר לָרֹק וְאִם בָּא רֹק לְתוֹךְ פִּיו וּמִצְטַעֵר בּוֹ הַרְבֵּה עַד שֶׁנִּטְרָד מִתְּפִלָּתוֹ מַבְלִיעוֹ לְתוֹךְ מִטְפַּחַת בֶּגֶד
וְאִם מָאוּס יַטֶּה לִשְׂמֹאלוֹ וְיָרִק לְאַחֲרָיו
וְאִם אִי אֶפְשָׁר לְאַחֲרָיו יָרֹק לִשְׂמֹאלוֹ וְאִם אִי אֶפְשָׁר לִשְׂמֹאלוֹ יָרֹק לִימִינוֹ וְאִם כִּנָּה עוֹקַצְתּוֹ יְמַשְׁמֵשׁ בִּבְגָדָיו לְהֲסִירָהּ שֶׁלֹּא תִּתְבַּטֵּל כַּוָנָתוֹ
אֲבָל לֹא יָסִירָהּ בְּיָדוֹ
אִם נִשְׁמַט הַטַּלִית מֵעָלָיו יָכוֹל לְהַחְזִירוֹ אֲפִלּוּ נָפַל רֻבּוֹ
אֲבָל אִם נָפַל כֻּלּוֹ אֵינוֹ רַשַּׁאי לְהִתְעַטֵּף בּוֹ מִשּׁוּם דַּהֲוֵי הֶפְסֵק
וְאִם נָפַל סֵפֶר לְפָנָיו עַל הָאָרֶץ וּמִתּוֹךְ זֶה מִתְבַּלְבֵּל מִכַּוָּנָתוֹ מֻתָּר לְהַגְבִּיהַּ בֵּין בְּרָכָה לִבְרָכָה
כָּל הַדְּבָרִים הָאֲסוּרִים בְּתוֹךְ תְּפִלַּת שְׁמֹנֶה עֶשְׂרֵה אֲסוּרִים עַד לְאַחַר שֶׁיִּפְסַע הַפְּסִיעוֹת
צָרִיךְ לַעֲמֹד בְּפָנָיו לְצַד אֶרֶץ יִשְׂרָאֵל שֶׁנֶּאֱמַר וְהִתְפַּלְּלוּ אֵלֶיךָ דֶּרֶךְ אַרְצָם וִיכַוֵּן גַּם כְּנֶגֶד יְרוּשָׁלַיִם וּכְנֶגֶד הַמִּקְדָשׁ וּכְנֶגֶד בֵּית קָדְשֵׁי הַקָּדָשִׁים
וְלָכֵן אָנוּ בִּמְדִינָתֵנוּ שֶׁיּוֹשְׁבִים בְּמַעֲרָבָה שֶׁל אֶרֶץ יִשְׂרָאֵל צְרִיכִין לַעֲמֹד בַּפָּנִים לְצַד מִזְרָח וְהַיּוֹשְׁבִים בַּצָּפוֹן שֶׁל אֶרֶץ יִשְׂרָאֵל פְּנֵיהֶם לַדָּרוֹם
וְהַיּוֹשְׁבִים בַּמִּזְרָח פְּנֵיהֶם לַמַּעֲרָב
וְהַיּוֹשְׁבִים בַּדָּרוֹם פְּנֵיהֶם לַצָּפוֹן
נִמְצָא כָּל יִשְׂרָאֵל פּוֹנִים בִּתְפִילוֹתֵיהֶם לְמָקוֹם אֶחָד דְּהַיְינוּ נֶגֶד יְרוּשָׁלַיִם וּבֵית קָדְשֵׁי קָדָשִׁים שֶׁשָּׁם שַׁעַרֵי הַשָּׁמַיִם שֶׁכָּל הַתְּפִלּוֹת עוֹלוֹת דֶּרֶךְ שָׁם
וְלָכֵן נִקְרָא בֵּית הַמִּקְדָשׁ תַּלְפִּיּוֹת כְּמוֹ שֶׁכָּתוּב כְּמִגְדַּל דָּוִד צַוָּארֵךְ בָּנוּי לְתַלְפִּיוֹת תֵּל שֶׁכָּל פִּיּוֹת פּוֹנִים אֵלָיו
אִם מִתְפַּלֵּל בְּמָקוֹם שֶׁאֵינוֹ יָכוֹל לְכַוֵּן לְצַּד שֶׁכְּנֶגֶד אֶרֶץ יִשְׂרָאֵל יְכַוֵּן לִבּוֹ לְאָבִיו שֶׁבַּשָּׁמַיִם שֶׁנֶּאֱמַר וְהִתְפַּלְּלוּ אֶל ה'
וְאִם עָמַד כְּנֶגֶד צָפוֹן דָּרוֹם וְנִזְכַּר בְּאֶמְצַע שְׁמֹנֶה עֶשְׂרֵה שֶׁאֵינוֹ עוֹמֵד כָּרָאוּי לֹא יַעֲקֹר רַגְלָיו אֶלָּא יַטֶּה פָּנָיו לַמִּזְרָח וְאִם אִי אֶפְשָׁר אוֹ שֶׁהוּא עוֹמֵד בַּמַּעֲרָב יִגְמֹר תְּפִלָּתוֹ כָּךְ וִיכַוֵּן לִבּוֹ לְבֵית קָדְשֵי קָדָשִׁים וְלֹא יַעֲקֹר רַגְלָיו וְכֵן אִם הוּא מִתְפַּלֵּל בְּמָקוֹם שֶׁיֵּשׁ צוּרוֹת בַּמִּזְרָח יִתְפַּלֵּל לְצַד אַחֵר אַף שֶׁאֵינוֹ מִזְרָח
צָרִיךְ לִכְרֹעַ וּלְהִשְׁתַּחֲווֹת דּ' פְּעָמִים בִּשְׁמֹנֶה עֶשְׂרֵה בִּתְחִלַּת בְּרָכָה הָרִאשׁוֹנָה וּבְסוֹפָהּ וּבְבִרְכַּת מוֹדִים בִּתְחִלָּתָהּ וּבְסוֹפָהּ כְּשֶׁאוֹמֵר בָּרוּךְ כּוֹרֵעַ בְּבִרְכָּיו וּכְשֶׁאוֹמֵר אַתָּה מִשְׁתַּחֲוֶה כָּל כָּךְ עַד שֶׁהַקְּשָׁרִים שֶׁל חֻלְיוֹת הַשִּׁדְרָה בּוֹלְטִים וְגַם רֹאשׁוֹ יָכוֹף וְקוֹדֵם שֶׁאָמַר אֵת הַשֵּׁם זוֹקֵף בְּנַחַת וְכֵן בְּמוֹדִים כּוֹרֵעַ וּמִשְׁתַּחֲוֶה
וְקוֹדֵם שֶׁאוֹמֵר אֵת הַשֵּׁם זוֹקֵף
לֹא יִשְׁתַּחֲוֶה יוֹתֵר מִדַּאי דְּהַיְינוּ עַד שֶׁיִּהְיֶה פִּיו כְּנֶגֶד הַחֲגוֹר כִּי זֶהוּ דֶּרֶךְ יוֹהֲרָא
וְזָקֵן וְחוֹלֶה שֶׁמִּצְטַעֵר בִּכְרִיעָה כֵּיוָן שֶׁהִרְכִּין רֹאשׁוֹ דַּיּוֹ
אָסוּר לְהוֹסִיף הִשְׁתַּחֲוָיוֹת בְּיֶתֶר הַבְּרָכוֹת לֹא בִּתְחִלָּתָן וְלֹא בְּסוֹפָן
לְאַחַר הַשְּׁמוֹנֶה עֶשְׂרֵה אוֹמְרִים אֱלֹהַי נְצֹר וְכוּ'
וְקוֹדֶם עוֹשֶׂה שָׁלוֹם וְכוּ' כּוֹרֵעַ וּפוֹסֵעַ כָּךְ שָׁלֹשׁ פְּסִיעוֹת כְּעֶבֶד הַנִּפְטָר מֵרַבּוֹ
הַפְּסִיעוֹת יִהְיוּ בֵּינוֹנִיּוֹת וּלְכָל הַפָּחוֹת כְּדֵי שֶׁיִּתֵּן אֲגוּדָל בְּצַד עָקֵב
וְלֹא יִפְסַע פְּסִיעוֹת גַּסּוֹת וְלֹא יִפְסַע יוֹתֵר מִגּ' פְּסִיעוֹת
פּוֹסֵעַ תְּחִלָּה בְּרֶגֶל שְׂמֹאל וְאַחַר כָּךְ בְּרֶגֶל יָמִין וְשׁוּב פּוֹסֵעַ בְּרֶגֶל שְׂמֹאל
וְעוֹדֵהוּ בִּכְרִיעָה הוֹפֵךְ פָּנָיו לִשְׂמֹאלוֹ שֶׁהוּא יְמִין הַשְּׁכִינָה שֶׁהִיא כְּנֶגְדּוֹ בִּשְׁעַת הַתְּפִלָּה וּבְצֵאתוֹ מִן הַתְּפִלָּה אוֹמֵר עוֹשֶׂה שָׁלוֹם בִּמְרוֹמָיו וְהוֹפֵךְ פָּנָיו לִימִינוֹ שֶׁהוּא שְׂמֹאל הַשְּׁכִינָה
וְאוֹמֵר הוּא יַעֲשֶׂה שָׁלוֹם עָלֵינוּ וְאַחַר כָּךְ מִשְׁתַּחֲוֶה לְפָנָיו וְאוֹמֵר וְעַל כָּל יִשְׂרָאֵל וְאִמְרוּ אָמֵן
אַחַר כָּךְ זוֹקֵף וְאוֹמֵר יְהִי רָצוֹן וְכוּ' שֶׁיִּבָּנֶה בֵּית הַמִּקְדָּשׁ וְכוּ' כִּי הַתְּפִלָּה הִיא בִּמְקוֹם הָעֲבוֹדָה
וְלָכֵן אָנוּ מִתְפַּלְּלִים עַל בִּנְיַן בֵּית הַמִּקְדָשׁ שֶׁנּוּכַל לַעֲשׂוֹת אֶת הָעֲבוֹדָה מַמָּשׁ בִּמְהֵרָה בְּיָמֵינוּ
וְהַטַּעַם שֶׁפּוֹסְעִין תְּחִלָּה בְּרֶגֶל שְׂמֹאל לְפִי שֶׁדֶּרֶךְ הֲלִיכוֹת הָאָדָם הוּא לַעֲקֹר רֶגֶל יָמִין תְּחִלָּה וְלָכֵן עוֹקֵר כָּאן שְׂמֹאל תְּחִלָּה לְהַרְאוֹת כְּאִלּוּ כָּבֵד עָלָיו לִפָּטֵר מִלִּפְנֵי הַמָּקוֹם בָּרוּךְ הוּא
וְלָכֵן אִטֵּר רֶגֶל עוֹקֵר תְּחִלָּה שְׂמֹאלוֹ שֶׁהוּא יְמִין כָּל אָדָם
בְּמָקוֹם שֶׁכָּלוּ הַפְּסִיעוֹת יַעֲמֹד בְּרַגְלַיִם מְכֻוָּנוֹת כְּמוֹ בַּתְּפִלָּה וְלֹא יַחְזִיר פָּנָיו לַמַּעֲרָב וְלֹא יַחְזֹר לִמְקוֹמוֹ עַד שֶׁיַּגִּיעַ הַשְּׁלִיחַ צִבּוּר לִקְדֻשָּׁה
וְכֵן כְּשֶׁמִּתְפַּלֵּל בִּיחִידוּת יַעֲמֹד כְּשִׁעוּר זֶה וְאִם הַמָּקוֹם צַר וְדָחוּק וְכֵן כְּשֶׁאוֹמְרִים פִּיּוּטִים חוֹזֵר כְּשֶׁמַּתְחִיל הַשְּׁלִיחַ צִבּוּר הַתְּפִלָּה
בִּתְפִלַּת שְׁמֹנֶה עֶשְׂרֵה לֹא יִרְמֹז בְּעֵינָיו וְלֹא יִקְרֹץ בִּשְׂפָתָיו וְלֹא יַרְאֶה בְּאֶצְבְּעוֹתָיו וְאֵינוֹ פּוֹסֵק אֲפִלּוּ לְקַדִּישׁ וּקְדֻשָּׁה וּבָרְכוּ אֶלָּא יִשְׁתֹּק וִיכַוֵּן לְמַה שֶּׁאוֹמְרִים הַשְּׁלִיחַ צִבּוּר וְהַצִּבּוּר וְיֵחָשֵׁב כְּעוֹנֶה לְעִנְיָן זֶה שֶׁיּוֹצֵא וּמִכָּל מָקוֹם לֹא נֶחְשָׁב לְהֶפְסֵק
אֲבָל בִּתְפִלַּת אֱלֹהַי נְצֹר מֻתָּר לְהַפְסִיק לִדְבָרִים שֶׁמַּפְסִיקִין בְּאֶמְצַע פֶּרֶק שֶׁל בִּרְכוֹת קְרִיאַת שְׁמַע וּקְרִיאַת שְׁמַע
לְעֵיל סִימָן ט"ז
וּמִכָּל מָקוֹם אִם אֶפְשָׁר יֹאמַר תְּחִלָּה יִהְיוּ לְרָצוֹן וְגוֹ' וְאִם אֶפְשָׁר עוֹד יִפְסַע גַּם כֵּן גּ' פְּסִיעוֹת
וְיֵשׁ נוֹהֲגִין לוֹמַר מִיָּד לְאַחַר הַמְּבָרֵךְ אֶת עַמּוֹ יִשְׂרָאֵל בַּשָּׁלוֹם אֵת הַפָּסוּק יִהְיוּ לְרָצוֹן וְגוֹ' וְאוֹמְרִים אֱלֹהַי נְצֹר וּפַעַם שֵׁנִית יִהְיוּ לְרָצוֹן וְגוֹ' וְכֵן נָכוֹן לַעֲשׂוֹת
וְנִרְאֶה לִי דִּבְעִנְיָן זֶה מֻתָּרִין לְהַפְסִיק בִּתְפִלַּת אֱלֹהַי נְצֹר לַעֲנֹת כָּל אָמֵן
יֵשׁ אוֹמְרִים דְּקוֹדֶם שֶׁאוֹמֵר אֵת הַפָּסוּק יִהְיוּ לְרָצוֹן טוֹב לוֹמַר פָּסוּק אֶחָד מִן הַתּוֹרָה מִנְּבִיאִים מִכְּתוּבִים הַמַּתְחִיל בְּאוֹת כְּהַתְחָלַת שְׁמוֹ וּמְסַיֵּם בְּאוֹת כְּמוֹ סִיּוּם שְׁמוֹ וְנִרְאֶה לִי דְּהָאוֹמֵר יִהְיוּ לְרָצוֹן שְׁנֵי פְּעָמִים לֹא יֹאמְרוֹ אֶלָּא קוֹדֶם יִהְיוּ לְרָצוֹן הַשֵּׁנִי
כְּבָר נִתְבָּאֵר בְּסִימָן סָעִיף דְּאִם מַרְגִּישׁ בְּעַצְמוֹ אֲפִלּוּ קְצָת הַרְגָּשָׁה לִצְרָכָיו אָסוּר לְהִתְפַּלֵּל עַד שֶׁיְנַקֶּה אֵת עַצְמוֹ
וּמִכָּל שֶׁכֵּן לִתְפִלַּת שְׁמֹנֶה עֶשְׂרֵה שֶׁאָסוּר לַעֲמֹד לְהִתְפַּלֵּל כְּשֶׁהוּא מַרְגִּישׁ קְצָת לִצְרָכָיו עַד שֶׁיְנַקֶּה אֵת עַצְמוֹ
וְאוּלָם אִם מִתְּחִלָּה לֹא הִרְגִּישׁ כְּלָל וְאַחַר כָּךְ בְּאֶמְצַע תְּפִלַּת שְׁמֹנֶה עֶשְׂרֵה הִרְגִישׁ שֶׁהוּא צָרִיךְ לִצְרָכָיו בֵּין לִגְדוֹלִים בֵּין לִקְטַנִּים יַעֲצֹר אֵת עַצְמוֹ עַד שֶׁיִּגְמֹר הַשְּׁמֹנֶה עֶשְׂרֵה וְלֹא יַפְסִיק אֲפִלוּ אִם הַהַרְגָּשָׁה הִיא גְּדוֹלָה מִכָּל מָקוֹם יַעֲצֹר אֶת עַצְמוֹ כָּל זְמַן שֶׁיָּכוֹל וְלֹא יַפְסִיק לָצֵאת בְּאֶמְצַע שְׁמֹנֶה עֶשְׂרֵה עַד לְאַחַר שֶׁסִּיֵּם הַמְּבָרֵךְ אֵת עַמּוֹ יִשְׂרָאֵל בַּשָּׁלוֹם
הִרְגִּישׁ שֶׁיֵּצֵא מִמֶּנּוּ רוּחַ מִלְּמַטָּה וְאִי אֶפְשָׁר לַעֲצֹר אִם מִתְפַּלֵּל בְּבֵיתוֹ הוֹלֵךְ לְאַחוֹרָיו דּ' אַמּוֹת לִצְּדָדִין וּמוֹצִיא הָרוּחַ וּמַמְתִּין עַד שֶׁיִּכְלֶה הָרֵיחַ וְחוֹזֵר לִמְקוֹמוֹ וְאוֹמֵר: רִבּוֹן הָעוֹלָמִים יְצַרְתָּנוּ נְקָבִים נְקָבִים חֲלוּלִים חֲלוּלִים גָּלוּי וְיָדוּעַ לְפָנֶיךָ חֶרְפָּתֵנוּ וּכְלִמָּתֵנוּ חֶרְפָּה וּכְלִמָּה בְּחַיֵּינוּ רִמָּה וְתוֹלֵעָה בְּמוֹתֵנוּ וְגוֹמֵר תְּפִלָּתוֹ
וְאִם יָצָא מִמֶּנּוּ הָרוּחַ בִּמְקוֹמוֹ לְאָנְסוֹ וְכֵן אִם יִתְפַּלֵּל בַּצִּבּוּר שֶׁיִּתְבַּיֵּשׁ אִם יִתְרַחֵק לְאַחוֹרָיו אֵינוֹ צָרִיךְ לְהַרְחִיק אֵת עַצְמוֹ וְגַם לֹא יֹאמַר הָרִבּוֹן אֶלָּא יַמְתִּין עַד שֶׁיִּכְלֶה הָרֵיחַ וְגוֹמֵר תְּפִלָּתוֹ
אָסוּר לֵישֵׁב בְּתוֹךְ דּ' אַמּוֹת שֶׁל הַמִּתְפַּלֵּל תְּפִלַּת שְׁמֹנֶה עֶשְׂרֵה בֵּין מִלְּפָנָיו בֵּין לְאַחֲרָיו בֵּין מִן הַצְּדָדִין
וְאִם הָיּוֹשֵׁב עוֹסֵק גַּם כֵּן בְּמַה דְּשַׁיָּךְ לְסֵדֶר הַתְּפִלָּה מֻתָּר
וְיֵשׁ מְקִלִּין דַּאֲפִלּוּ אֵינוֹ עוֹסֵק בְּעִנְיְנֵי תְּפִלָּה אֶלָּא שֶלּוֹמֵד תּוֹרָה בְּפִיו אֵינוֹ צָרִיךְ לְהִתְרַחֵק
וְהַיָּרֵא דְּבַר לֹא יֵשֵׁב לִפְנֵי הַמִּתְפַּלֵּל תְּפִלַּת שְׁמוֹנֶה עֶשְׂרֵה כִּמְלֹא עֵינָיו אֲפִלּוּ אוֹמֵר קְרִיאַת שְׁמַע
אֲבָל לְאַחֲרָיו וְלַצְּדָדִין אֵין לְהַקְפִּיד
וְלַעֲמֹד מֻתָּר בְּכָל עִנְיָן אֲפִלּוּ לְפָנָיו
אִם זֶה הַיּוֹשֵׁב הוּא אָדָם חָלוּשׁ אֵין לִמְחֹת בּוֹ
אִם זֶה הַיּוֹשֵׁב יָשַׁב קוֹדֶם וְאַחַר כָּךְ בָּא זֶה וְעָמַד לְהִתְפַּלֵּל מִצִּדּוֹ מִלְּפָנָיו שֶׁנִּמְצָא זֶה הַיּוֹשֵׁב לְאַחֲרָיו אֵין צָרִיךְ לַעֲמֹד כֵּיוָן שֶׁזֶּה בָּא בִּגְבוּלוֹ
אֲבָל עָמַד לְהִתְפַּלֵּל לְאַחֲרָיו שֶׁנִּמְצָא הַיּוֹשֵׁב לְפָנָיו יֵשׁ לִזָּהֵר וְלַעֲמֹד
וְכָל זֶה כְּשֶׁמִּתְפַּלֵּל בְּבֵיתוֹ
אֲבָל אִם מִתְפַּלֵּל בְּבַיִת הַמְּיֻחָד לְמִנְיָן קָבוּעַ וּמִכָּל שֶׁכֵּן בְּבֵית הַכְּנֶסֶת הַמְּיֻחָד לְכָל אֶחָד לְהִתְפַּלֵּל שָׁם אֲפִלּוּ יָשַׁב הוּא קֹדֶם צָרִיךְ לַעֲמֹד כֵּיוָן שֶׁהַמָּקוֹם מְיֻחָד לִתְפִלָּה לְכָל אִישׁ
אָסוּר לַעֲבֹר בְּתוֹךְ דּ' אַמּוֹת לִפְנֵי הַמִּתְפַּלֵּל תְּפִלַּת שְׁמוֹנֶה עֶשְׂרֵה
וְלָכֵן אִם אֶחָד הִתְפַּלֵּל וְגָמַר תְּפִלָּתוֹ וְאֶחָד עוֹמֵד לְאַחֲרָיו וּמִתְפַּלֵּל וַעֲדַיִן לֹא גָּמַר אַל יַפְסִיעַ זֶה שֶׁלְּפָנָיו אֶת הַפְּסִיעוֹת שֶׁנִּמְצָא כְּעוֹבֵר לִפְנֵי הַמִּתְפַּלֵּל
וְלַעֲבֹר מִן הַצְּדָדִין וּמִכָּל שֶׁכֵּן לְאַחֲרָיו מֻתָּר
שִׁכּוֹר אִם אֵינוֹ יָכוֹל לְדַבֵּר לִפְנֵי אָדָם גָּדוֹל וְנִכְבָּד אָסוּר לְהִתְפַּלֵּל
וְאִם עָבַר וְהִתְפַּלֵּל תְּפִלָּתוֹ תּוֹעֵבָה וְצָרִיךְ לַחְזֹר וּלְהִתְפַּלֵּל כְּשֶׁיָּסוּר יֵינוֹ מֵעָלָיו וְאִם עָבַר זְמַן תְּפִלָּה מַשְׁלִים אוֹתָהּ בַּתְּפִלָּה שֶׁלְּאַחֲרֶיהָ כְּדִין שׁוֹגֵג וְאֹנֶס לְקַמָּן סִימָן כּ"א
בַּחֹרֶף אוֹמְרִים מַשִּׁיב הָרוּחַ וּמוֹרִיד הַגָּשֶׁם
וּמַתְחִילִין בְּמוּסָף שֶׁל שְׁמִינִי עֲצֶרֶת וְהַשַּׁמָּשׁ מַכְרִיז מִקּוֹדֶם מַשִּׁיב הָרוּחַ וּמוֹרִיד הַגָּשֶׁם
וְאִם לֹא הִכְרִיז אֵין אוֹמְרִים אוֹתוֹ אָז בִּתְפִלַּת הַמּוּסָף שֶׁבְּלַחַשׁ
וְחוֹלֶה שֶׁמִּתְפַּלֵּל בִּיחִידוּת בְּבֵיתוֹ וְכֵן בְּנֵי הַכְּפָרִים שֶׁאֵין לָהֶם מִנְיָן יַמְתִּינוּ בִּתְפִלַּת מוּסָף עַד הַשָּׁעָה שֶׁבְּוַדַּאי הִתְפַּלְלוּ בַּעֲיָרוֹת מוּסָף וְאָז יִתְפַּלְּלוּ גַּם הֵמָּה מוּסָף וְיֹאמְרוּהוּ
וְאוֹמְרִים אוֹתוֹ עַד מוּסַף יוֹם שֶׁל פֶּסַח דְּהַיְנוּ שֶׁהַצִּבּוּר גַּם הַשְּׁלִיחַ צִבּוּר אוֹמְרִים אוֹתוֹ עוֹד בִּתְפִלַּת הַלַּחַשׁ
וּבַחֲזָרַת תְּפִלַּת הַשְּׁלִיחַ צִבּוּר פּוֹסֵק מִלְּאָמְרוֹ
וְשׁוּב גַּם הַצִּבּוּר אֵין אוֹמְרִים בְּמִנְחָה כֵּיוָן שֶׁכְּבָר שָׁמְעוּ מֵהַשְּׁלִיחַ צִבּוּר שֶׁפָּסַק מִלְּאָמְרוֹ
וּמִי שֶׁמִּתְפַּלֵּל בִּיחִידוּת יַקְדִּים לְהִתְפַּלֵּל אָז תְּפִלַּת הַמּוּסָף בִּכְדֵי שֶׁעֲדַיִן לֹא פָּסַק הַשְּׁלִיחַ צִבּוּר מִלְּאָמְרוֹ בַּעֲיָרוֹת כִּי מִי שֶׁהוּא מִתְפַּלֵּל לְאַחַר שֶׁכְּבָר פָּסַק הַשְּׁלִיחַ צִבּוּר לְאָמְרוֹ בְּמוּסָף אֵינוֹ אוֹמְרוֹ עוֹד
יֵשׁ מְקוֹמוֹת שֶׁאוֹמְרִים בַּקַּיִץ מַשִּׁיב הָרוּחַ וּמוֹרִיד הַטָּל וְיַכְרִיז כֵּן הַשַּׁמָּשׁ קוֹדֵם מוּסַף יוֹם רִאשׁוֹן שֶׁל פֶּסַח וְאָז מַתְחִילִין לוֹמַר כֵּן גַּם בְּלַחַשׁ בְּמוּסָף וּפוֹסְקִין מִלּוֹמַר מוֹרִיד הַגָּשֶׁם
טָעָה וְלֹא אָמַר מַשִּׁיב הָרוּחַ וּמוֹרִיד הַגָּשֶׁם אִם נִזְכַּר קוֹדֶם שֶׁאָמַר הַבְּרָכָה מְחַיֵּה הַמֵּתִים אוֹמֵר בַּמָּקוֹם שֶׁנִּזְכַּר רַק שֶׁלֹּא יְהֵא בְּאֶמְצַע עִנְיָן כְּגוֹן אִם נִזְכַּר לְאַחַר שֶׁאָמַר וּמְקַיֵּם אֱמוּנָתוֹ אוֹמֵר גַּם כֵּן לִישֵׁנֵי עָפָר וְאוֹמֵר מַשִּׁיב הָרוּחַ וְכוּ' מִי כָמוֹךָ וְכוּ' וְאִם רוֹצֶה יָכוֹל לוֹמַר לְגַמְרֵי מַשִּׁיב הָרוּחַ וּמוֹרִיד הַגָּשֶׁם מְכַלְכֵּל חַיִּים וְכוּ' אֲבָל אִם לֹא נִזְכַּר עַד לְאַחַר שֶׁסִּיֵּם הַבְּרָכָה מְחַיֵּה הַמֵּתִים צָרִיךְ לַחְזֹר לְרֹאשׁ תְּפִלַּת שְׁמֹנֶה עֶשְׂרֵה טָעָה בְּמַעֲרִיב שֶׁל פֶּסַח בְּשַׁחֲרִית בְּמוּסָף וְלֹא אֲמָרוֹ אֵין צָרִיךְ לַחֲזוֹר
יֵשׁ מְקוֹמוֹת שֶׁאוֹמְרִים בַּקַּיִץ מַשִּׁיב הָרוּחַ וּמוֹרִיד הַטָּל
אִם טָעָה וְאָמַר כֵּן גַּם בַּחֹרֶף אִם לֹא נִזְכַּר עַד לְאַחַר שֶׁאָמַר בָּרוּךְ אַתָּה גּוֹמֵר הַבְּרָכָה מְחַיֵּה הַמֵּתִים וְאֵין צָרִיךְ לַחְזֹר בִּשְׁבִיל הַזְכָּרַת גֶּשֶׁם כֵּיוָן שֶׁכְּבָר זָכַר טָל
וְאַךְ אִם נִזְכַּר מִקּוֹדֵם שֶׁאָמַר אֶת הַשֵּׁם אוֹמֵר בְּמָּקוֹם דְּסָלְקָא עִנְיָנָא מוֹרִיד הַגָּשֶׁם
אִם טָעָה בַּקַּיִץ וְאָמַר מַשִּׁיב הָרוּחַ וּמוֹרִיד הַגָּשֶׁם אִם נִזְכַּר קוֹדֶם שֶׁאָמַר הַבְּרָכָה מְחַיֵּה הַמֵּתִים חוֹזֵר וּמַתְחִיל אַתָּה גִּבּוֹר וְכוּ'
אֲבָל אִם לֹא נִזְכַּר עַד לְאַחַר שֶׁסִּיֵּם מְחַיֵּה הַמֵּתִים חוֹזֵר לְרֹאשׁ הַתְּפִלָּה
אִם לֹא אָמַר רַק מַשִּׁיב הָרוּחַ וְלֹא אָמַר מוֹרִיד הַגֶּשֶׁם אֵינוֹ מַזִּיק כְּלָל וְאוֹמֵר מְכַלְכֵּל חַיִּים וְכוּ'
אִם טָעָה בְּמַעֲרִיב בְּשַׁחֲרִית שֶׁל שְׁמִינִי עֲצֶרֶת וַאֲמָרוֹ אֵין צָרִיךְ לַחְזֹר לְרֹאשׁ
מַתְחִילִין לוֹמַר טַל וּמָטָר בִּתְפִלַּת עַרְבִית שֶׁל יוֹם שִׁשִּׁים לְאַחַר תְּקוּפַת תִּשְׁרֵי וְהוּא בְּיוֹם דּ' בְּיוֹם לְחֹדֶשׁ דֶּעצֶעמְבֶּער וְאוֹמְרִים עַד פֶּסַח
אִם טָעָה וְלֹא אָמַר טַל וּמָטָר אִם נִזְכַּר קוֹדֶם שֶׁסִּיֵם הַבְּרָכָה מְבָרֵךְ הַשָּׁנִים אוֹמֵר שָׁם וְתֵן טַל וּמָטָר לִבְרָכָה עַל פְּנֵי הָאֲדָמָה וְשַׂבְּעֵנוּ וְכוּ' וְחוֹתֵם כָּרָאוּי
וְאִם לֹא נִזְכַּר עַד לְאַחַר שֶׁחָתַם הַבְּרָכָה מִתְפַּלֵּל לְהַלָּן
וּבְתוֹךְ בִּרְכַּת שְׁמַע קוֹלֵנוּ אַחַר רֵיקָם אַל תְּשִׁיבֵנוּ אוֹמֵר וְתֵן טַל וּמָטָר לִבְרָכָה כִּי אַתָּה שׁוֹמֵעַ וְכוּ' וַאֲפִלּוּ אִם לֹא נִזְכַּר אָז רַק אַחַר שֶׁאָמַר בָּרוּךְ אַתָּה כָּל שֶׁלֹּא אָמַר עֲדַיִן אֶת הַשֵּׁם יָכוֹל לוֹמַר וְתֵן טַל וּמָטָר לִבְרָכָה כִּי אַתָּה שׁוֹמֵעַ וְכוּ' אֲבָל לֹא נִזְכַּר עַד לְאַחַר שֶׁסִּיֵּם הַבְּרָכָה שׁוֹמֵעַ תְּפִלָּה חוֹזֵר וּמַתְחִיל בָּרֵךְ עָלֵינוּ וְכוּ' וְאִם לֹא נִזְכַּר עַד לְאַחַר שֶׁאָמַר אֵת הַפָּסוּק יִהְיוּ לְרָצוֹן וְגוֹ' חוֹזֵר לְרֹאשׁ הַתְּפִלָּה
טָעָה בַּקַּיִץ וְאָמַר טַל וּמָטָר חוֹזֵר וּמַתְחִיל בָּרֵךְ עָלֵינוּ וְאִם לֹא נִזְכַּר עַד לְאַחַר שֶׁאָמַר אֵת הַפָּסוּק יִהְיוּ לְרָצוֹן חוֹזֵר לְרֹאשׁ הַתְּפִלָּה
אִם נִסְתַּפֵּק אִם אָמַר מַשִּׁיב הָרוּחַ לֹא אָמַר אִם הוּא לְאַחַר יוֹם שֶׁכְּבָר הִתְפַּלֵּל תִּשְׁעִים פְּעָמִים כָּרָאוּי חֶזְקָתוֹ שֶׁגַּם עַתָּה הִתְפַּלֵּל כְּהֶרְגֵּל שֶׁלּוֹ כָּרָאוּי
אֲבָל בְּתוֹךְ שְׁלֹשִׁים יוֹם צָרִיךְ לַחְזֹר וּלְהִתְפַּלֵּל
וְכֵן בְּטַל וּמָטָר אִם מִסְתַּפֵּק לְאַחַר שֶׁכְּבָר הִתְפַּלֵּל תִּשְׁעִים תְּפִלּוֹת כָּרָאוּי מוֹקְמֵינָן אֲחַזַּקְתֵיה שֶׁגַּם עַתָּה הִתְפַּלֵּל כָּרָאוּי וְקֹדֶם לָכֵן צָרִיךְ לַחְזֹר וּלְהִתְפַּלֵּל
טָעָה בְּמַעֲרִיב לֵיל רִאשׁוֹן שֶׁל פֶּסַח וְהִתְפַּלֵּל תְּפִלַּת שְׁמֹנֶה עֶשְׂרֵה שֶׁל חֹל וְנִזְכַּר לְאַחַר שֶׁהִתְחִיל בָּרֵךְ עָלֵינוּ שֶׁהַדִּין הוּא שֶׁצָרִיךְ לְסַיֵּם כָּל אוֹתָה בְּרָכָה אֵינוֹ אוֹמֵר טַל וּמָטָר כֵּיוָן שֶׁגַּם הַצִּבּוּר אֵינָם אוֹמְרִים וְאִם חָלָה הַשְּׁאֵלָה בְּיוֹם שַׁבָּת וְטָעָה וְהִתְפַּלֵּל שֶׁל חֹל וְהִתְחִיל בָּרֵךְ עָלֵינוּ גַּם כֵּן אֵינוֹ אוֹמֵר טַל וּמָטָר כֵּיוָן שֶׁהַצִּבּוּר עֲדַיִן לֹא הִתְחִילוּ וְהַיָּחִיד נִגְרָר אַחַר הַצִּבּוּר
שָׁכַח יַעֲלֶה וְיָבֹא בְּרֹאשׁ חֹדֶשׁ בְּשַׁחֲרִית בְּמִנְחָה וּבְחֹל הַמּוֹעֵד בֵּין בְּשַׁחֲרִית בֵּין בְּמִנְחָה בֵּין בְּמַעֲרִיב אִם נִזְכַּר קוֹדֶם שֶׁאָמַר יִהְיוּ לְרָצוֹן חוֹזֵר וּמַתְחִיל רְצֵה וַאֲפִלּוּ אִם נִזְכַּר קוֹדֵם שֶׁהִתְחִיל מוֹדִים כֵּיוָן שֶׁסִּיֵּם בִּרְכַּת הַמַּחֲזִיר שְׁכִינָתוֹ לְצִיּוֹן צָרִיךְ לְהַתְחִיל רְצֵה אַךְ אִם נִזְכַּר קוֹדֶם בִּרְכַּת הַמַּחֲזִיר שְׁכִינָתוֹ לְצִיּוֹן אוֹמְרוֹ שָׁם וּמְסַיֵּם וְתֶחֱזֶינָה עֵינֵינוּ וְכוּ' וְאִם לֹא נִזְכַּר עַד לְאַחַר יִהְיוּ לְרָצוֹן וְגוֹ' חוֹזֵר לְרֹאשׁ הַתְּפִלָּה
וּבְרֹאשׁ חֹדֶשׁ שָׁכַח יַעֲלֶה וְיָבֹא בְּמַעֲרִיב בֵּין שֶׁרֹאשׁ חֹדֶשׁ הוּא בּ' יָמִים בֵּין שֶׁאֵינוֹ אֶלָּא יוֹם כֵּיוָן שֶׁאָמַר בָּרוּךְ אַתָּה וְהִזְכִּיר אֶת הַשֵּׁם שׁוּב אֵינוֹ חוֹזֵר אֶלָּא מְסַיֵּם הַמַּחֲזִיר שְׁכִינָתוֹ לְצִיּוֹן וְגוֹמֵר תְּפִלָּתוֹ
וְהַטַּעַם בָּזֶה מִפְּנֵי שֶׁלֹּא הָיוּ מְקַדְּשִׁין אֵת הַחֹדֶשׁ בַּלַּיְלָה
שָׁכַח בְּרֹאשׁ חֹדֶשׁ בְּחֹל הַמּוֹעֵד יַעֲלֶה וְיָבֹא בְּשַׁחֲרִית אַף עַל פִּי שֶׁלֹּא נִזְכַּר עַד לְאַחַר שֶׁהִתְפַּלֵּל מוּסָף מִכָּל מָקוֹם צָרִיךְ לַחֲזֹר וּלְהִתְפַּלֵּל שַׁחֲרִית וְאִם עָבַר זְמַנָּהּ יַשְׁלִימֶנָּה בִּתְפִלַת הַמִּנְחָה
כְּדִלְקַמָּן כ"א סָעִיף ד'
לְקַמָּן סִימָן סָעִיף י
בְּכָל מָקוֹם שֶׁהוּא צָרִיךְ לַחְזֹר וּלְהִתְפַּלֵּל צָרִיךְ לְהַמְתִּין כְּדֵי הִלּוּךְ דּ' אַמּוֹת
שְּׁלִיחַ צִבּוּר שֶׁטָּעָה בִּתְפִלַּת הַלַּחַשׁ אֵינוֹ חוֹזֵר וּמִתְפַּלֵּל שֵׁנִית מִפְּנֵי טֹרַח הַצִּבּוּר אֶלָּא סוֹמֵךְ עַל הַתְּפִלָּה שֶׁיִּתְפַּלֵּל בְּקוֹל רָם אַךְ אִם טָעָה בּג' בְּרָכוֹת רִאשׁוֹנוֹת וְנִזְכַּר קוֹדֵם שֶׁהִשְׁלִים תְּפִלָּתוֹ בְּעִנְיָן שֶׁלֹּא יְהֵא בַּחֲזָרָתוֹ טֹרַח הַצִּבּוּר יַחְזֹר
בְּיוֹם הַתַּעֲנִית בֵּין בְּתַעֲנִית צִבּוּר בֵּין בְּתַעֲנִית יָחִיד אוֹמְרִים בִּתְפִלַּת הַמִּנְחָה בְּבִרְכַּת שְׁמַע קוֹלֵנוּ עֲנֵנוּ וּכְשֶׁמַּגִּיעַ לִבְכָל עֵת צָרָה וְצוּקָה יְסַיֵּם כִּי אַתָּה שׁוֹמֵעַ וְכוּ'
וְאִם שָׁכַח מִלּוֹמַר עֲנֵנוּ אִם לֹא נִזְכַּר עַד לְאַחַר שֶׁאָמַר אֵת הַשֵּׁם מִבִּרְכַּת שׁוֹמֵעַ תְּפִלָּה אֵינוֹ חוֹזֵר וְאוֹמְרוֹ אֶלָּא לְאַחַר שֶׁגָּמַר כָּל הַתְּפִלָּה לְאַחַר אֱלֹהַי נְצֹר קוֹדֶם שֶׁיַּעֲקֹר רַגְלָיו אוֹמְרוֹ עַד בְּכָל עֵת צָרָה וְצוּקָה וּמְסַיֵּם יִהְיוּ לְרָצוֹן וְכוּ' וְאִם לֹא נִזְכַּר עַד לְאַחַר שֶׁעָקַר רַגְלָיו אֵינוֹ אוֹמְרוֹ עוֹד כְּלָל
כְּשֶׁפּוֹסֵעַ הַשְּׁלִיחַ צִבּוּר מִתְּפִלָּה שֶׁבְּלַחַשׁ עוֹמֵד בִּמְקוֹמוֹ כְּשִׁעוּר הִלּוּךְ דּ' אַמּוֹת וְחוֹזֵר לִמְקוֹמוֹ וְאוֹמֵר בְּלַחַשׁ שְׂפָתַי תִּפְתַּח וְגוֹ' וּמַתְחִיל בְּקוֹל בָּרוּךְ אַתָּה וְכוּ' וְכָל אֶחָד יִזָּהֵר לִשְׁתֹּק אָז וְלִשְׁמֹעַ הֵיטֵב וּלְכַוֵּן לְמַה שֶּׁהוּא אוֹמֵר וְלוֹמַר בָּרוּךְ הוּא וּבָרוּךְ שְׁמוֹ וְאָמֵן עַל כָּל בְּרָכָה כָּרָאוּי
וַאֲפִלּוּ לִלְמֹד אָסוּר בְּשָׁעָה שֶׁהַשְּׁלִיחַ צִבּוּר חוֹזֵר הַתְּפִלָּה וְאֵין צָרִיךְ לוֹמַר שֶׁצְּרִיכִין לִזָּהֵר מִשִּׂיחָה בְּטֵלָה
וּמִי שֶׁנָּקֵל יֵשׁ לַעֲמֹד כְּמוֹ שֶׁהוּא בְּעַצְמוֹ מִתְפּלֵּל שְׁמֹנֶה עֶשְׂרֵה בְּעֵינַיִם עֲצוּמוֹת לִרְאֹוֹת תּוֹךְ הַסִּדּוּר מַה שֶּׁאָמַר הַשְּׁלִיחַ צִבּוּר
קְצָת נוֹהֲגִין שֶׁלְּאַחַר קְדֻשָּׁה חוֹלְצִין תְּפִלִּין שֶׁל רַשִ"י וּמַנִּיחִין תְּפִלִּין דְּרַבֵּנוּ תַּם
וְעוֹשִׂין שֶׁלֹּא כַדִּין
בַּחֲזָרַת תְפִלַּת הַשְּׁלִיחַ צִבּוּר כֵּיוָן שֶׁהַשְּׁלִיחַ צִבּוּר כְּבָר הִתְפַּלֵּל בִּפְנֵי עַצְמוֹ בְּלַחַשׁ וְאֵינוֹ חוֹזֵר אֵת הַתְּפִלָּה רַק בִּשְׁבִיל הַשּׁוֹמְעִים לָכֵן צְרִיכִין שֶׁיִּהְיוּ דַּוְקָא תִּשְׁעָה שׁוֹמְעִין וְעוֹנִין שֶׁלֹּא תִּהְיֶינָה בִּרְכוֹתָיו לְבַטָּלָה
וְלָכֵן כְּשֶׁיֵּשׁ מִנְיָן מְצֻמְצָם צְרִיכִין לְהַשְׁגִיחַ שֶׁלֹּא יַתְחִיל הַשְּׁלִיחַ צִבּוּר חֲזָרַת הַתְּפִלָּה עַד שֶׁיִּגְמְרוּ כֻלָּן תְּפִלּוֹתֵיהֶן שֶׁיּוּכְלוּ לַעֲנוֹת
הַשְּׁלִיחַ צִבּוּר צָרִיךְ לִזָּהֵר כְּשֶׁהוּא מְסַיֵּם בְּרָכָה אַחַת שֶׁלֹּא לְהַתְחִיל בְּרָכָה שְׁנִיָּה עַד לְאַחַר שֶׁאָמְרוּ רֹב הַצִּבּוּר אָמֵן
וְאִם הִתְחִיל תֵּכֶף בְּרָכָה אַחֶרֶת כְּגוֹן שֶׁסִּיֵּם מָגֵן אַבְרָהָם וְהִתְחִיל מִיָּד אַתָּה גִּבּוֹר אֲזַי כֵּיוָן שֶׁהִתְחִיל לוֹמַר אַתָּה גִּבּוֹר שׁוּב אֵין אוֹמְרִים אָמֵן וְעֹנֶשׁ בִּטּוּל אָמֵן אָז הוּא עָלָיו
בִּקְדֻשָּׁה יִזָּהֵר כָּל אֶחָד לְכַוֵּן רַגְלָיו שֶׁיִּהְיוּ שְׁתֵּיהֶן בְּיַחַד כְּאִלּוּ הָיוּ רֶגֶל אַחַת וּכְשֶׁאוֹמְרִים קָדוֹשׁ קָדוֹשׁ קָדוֹשׁ וְכֵן בָּרוּךְ וְיִמְלֹךְ מֵרִים גּוּפוֹ וַעֲקֵבוֹ לְמַעְלָה
וְנוֹהֲגִין לִשָּׂא הָעֵינַיִם לַמָּרוֹם וְטוֹב שֶׁתִּהְיֶינָה סְגוּרוֹת
כְּשֶׁמַּגִּיעַ הַשְּׁלִיחַ צִבּוּר לְמוֹדִים מִשְׁתַּחֲוִים כָּל הַקָּהָל וְאוֹמְרִים מוֹדִים דְּרַבָּנָן כֻּלוֹ בְּהִשְׁתַּחֲוָיָה וּמִי שֶׁהוּא עוֹמֵד בִּתְפִלַּת שְׁמֹנֶה עֶשְׂרֵה וְשׁוֹמֵעַ שֶׁהַשְּׁלִיחַ צִבּוּר הִגִּיעַ לְמוֹדִים אִם הוּא עוֹמֵד בְּאֶמְצַע בְּרָכָה מִשְׁתַּחֲוֶה גַּם כֵּן
אֲבָל אִם עוֹמֵד בִּתְחִלַּת בְּרָכָה
בְּסוֹף בְּרָכָה לֹא יִשְׁתַּחֲוֶה
מִשּׁוּם דְּאָסוּר לְהוֹסִיף הִשְׁתַּחֲוָיוֹת בִּתְחִלַּת בְּרָכָה בְּסוֹף בְּרָכָה עַל אוֹתָן שֶׁאָמְרוּ רַבּוֹתֵינוּ זִכְרוֹנָם לִבְרָכָה כְּדִלְעֵיל סִימָן י"ח סָעִיף י"א
קוֹדֶם שֶׁאוֹמֵר הַשְּׁלִיחַ צִבּור שִׂים שָׁלוֹם אוֹמֵר אֱלֹהֵינוּ וֵאֱלֹהֵי אֲבוֹתֵינוּ
בָּרְכֵנוּ וְכוּ' וּכְשֶׁאוֹמֵר "וְיִשְׁמְרֶךָ" אוֹמְרִים הַקָּהָל כֵּן יְהִי רָצוֹן וְלֹא יֹאמְרוּ אָמֵן
וְכֵן כְּשֶׁאוֹמֵר וִיחֻנְךָ וְשָׁלוֹם
וְאֵין אוֹמְרִים אוֹתוֹ רַק בְּשַׁחֲרִית וּבְמוּסָף וְלֹא בְּמִנְחָה
רַק בְתַעֲנִית צִבּוּר שֶׁאוֹמְרִים גַּם בְּמִנְחָה שִׂים שָׁלוֹם אָז אוֹמֵר הַשְּׁלִיחַ צִבּוּר גַּם אֱלֹהֵינוּ וֵאלֹהֵי אֲבוֹתֵינוּ
וְאֵין אוֹמְרִים אוֹתוֹ בְּבֵית אָבֵל וְלֹא בְּתִשְׁעָה בְּאָב בְּשַׁחֲרִית
לְאַחַר שֶׁגָּמַר הַשְּׁלִיחַ צִבּוּר הַתְּפִלָּה יֹאמַר בְּלַחַשׁ יִהְיוּ לְרָצוֹן וְגוֹ' אֲבָל לִפְסֹעַ גּ' פְּסִיעוֹת אֵינוֹ צָרִיךְ שֶׁסּוֹמֵךְ עַל הַפְּסִיעוֹת שֶׁבְּסוֹף הַקַּדִּישׁ שָׁלֵם
בְּתַעֲנִית צִבּוּר וְיֵשׁ בְּבֵית הַכְּנֶסֶת עֲשָׂרָה שֶׁמִּתְעַנִּים וּמַשְׁלִימִים אוֹמֵר הַשְּׁלִיחַ צִבּוּר בְּשַׁחֲרִית וּבְמִנְחָה עֲנֵנוּ קדֶם רְפָאֵנוּ
וְאִם טָעָה וְלֹא אֲמָרוֹ אִם נִזְכַּר קוֹדֶם שֶׁאָמַר אֵת הַשֵּׁם מִן הַבְּרָכָה רוֹפֵא חוֹלֵי חוֹזֵר וְאוֹמֵר עֲנֵנוּ וּרְפָאֵנוּ
אֲבָל לֹא נִזְכַּר עַד לְאַחַר שֶׁאָמַר אֵת הַשֵּׁם גּוֹמֵר הַבְּרָכָה רוֹפֵא חוֹלֵי עַמּוֹ יִשְׂרָאֵל וְאוֹמֵר עֲנֵנוּ בְּתוֹךְ בִּרְכַּת שׁוֹמֵעַ תְּפִלָּה וְחוֹתֵם שׁוֹמֵעַ תְּפִלָּה כְּמוֹ יָחִיד
וְאִם שְׁכָחוֹ גַּם שָׁם אוֹמְרוֹ לְאַחַר סִיּוּם הַתְּפִלָּה בְּלֹא חֲתִימָה
אֵין אוֹמְרִים תְּפִלַּת שְׁמֹנֶה עֶשְׂרֵה בְּקוֹל אֶלָּא אִם כֵּן יֵשׁ לְכָל הַפָּחוֹת שִׁשָּׁה אֲנָשִׁים שֶׁהֵם רֹב מִנְיָן שֶׁהִתְפַּלְּלוּ עַתָּה
אֲבָל אִם אֵין שִׁשָּׁה אֲנָשִׁים שֶׁהִתְפַּלְּלוּ עַתָּה אֵין אוֹמְרִים כָּל הַשְּׁמֹנֶה עֶשְׂרֵה בְּקוֹל אֶלָּא אֶחָד אוֹמֵר עַד הָאֵל הַקָּדוֹשׁ בְּקוֹל וְאוֹמְרִים קְדֻשָּׁה וְגוֹמֵר תְּפִלָּתוֹ בְּלַחַשׁ
כָּל מָקוֹם שֶׁהַיָּחִיד אִם טָעָה חוֹזֵר וּמִתְפַּלֵּל כְּמוֹ כֵּן הַשְּׁלִיחַ צִבּוּר בַּחֲזָרַת הַתְּפִלָּה אִם טָעָה חוֹזֵר וּמִתְפַּלֵּל חוּץ מִשַּׁחֲרִית שֶׁל רֹאשׁ חֹדֶשׁ וְחֹל הַמּוֹעֵד
שֶׁאִם שָׁכַח וְלֹא אָמַר יַעֲלֶה וְיָבֹא וְלֹא נִזְכַּר עַד שֶׁהִשְׁלִים תְּפִלָּתוֹ אֵין מַחְזִירִין אוֹתוֹ כִּי מִשּׁוּם טֹרַח הַצִּבּוּר סַמְכִינָן עַל מַה שֶׁיַּזְכִּיר בִּתְפִלַּת הַמּוּסָף אֲבָל אִם נִזְכַּר קוֹדֶם שֶׁהִשְׁלִים תְּפִלָּתוֹ חוֹזֵר לִרְצֵה וְאֵין בָּזֶה טֹרַח הַצִּבּוּר
חִיּוּב עַל הָאָדָם לוֹמַר קְדֻשָּׁה עִם הַצִּבּוּר וְגַם אָמֵן שֶׁלְּאַחַר הָאֵל הַקָּדוֹשׁ וְשֶׁלְּאַחַר שׁוֹמֵעַ תְּפִלָּה הוּא גַּם כֵּן חִיּוּב כְּמוֹ קְדֻשָּׁה
וְכֵן הַקַּדִּישִׁים שֶׁאוֹמֵר הַשְּׁלִיחַ צִבּוּר חִיּוּב הוּא לַעֲנֹת עֲלֵיהֶם
וְכֵן בְּמוֹדִים הוּא חִיּוּב לִשְׂחֹת עִם הַצִּבּוּר
וְלָכֵן אִם נִתְאַחֵר לָבֹא לְבֵית הַכְּנֶסֶת בְּאֹפֶן שֶׁאֵינוֹ יָכוֹל לְהִתְפַּלֵּל עִם הַצִּבּוּר
וְהוּא מֻכְרָח לְהִתְפַּלֵּל בִּיחִידוּת אִם אֵין הַשָּׁעָה עוֹבֶרֶת צָרִיךְ לְהַשְׁגִּיחַ שֶׁלֹּא יִתְפַּלֵּל שְׁמֹנֶה עֶשְׂרֵה בְּשָׁעָה שֶׁיַּפְסִיד מִלַּעֲנֹת אֶחָד מִדְּבָרִים אֵלּוּ אֶלָּא יַמְתִּין עַד שֶׁיַּעֲנֶה וְאַחַר כָּךְ יִתְפַּלֵּל שְׁמֹנֶה עֶשְׂרֵה
אֲבָל אַל יַמְתִּין בֵּין גָּאַל יִשְׂרָאֵל לִתְפִלַּת שְׁמֹנֶה עֶשְׂרֵה דְּהָא צָרִיךְ לְהַסְמִיךְ גְּאֻלָּה לַתְפִלָּה וְאָסוּר לְהַפְסִיק בֵּינֵיהֶם אֶלָּא יַמְתִּין קוֹדֶם שִׁירָה חֲדָשָׁה
יָחִיד הָעוֹמֵד בִּתְפִלַּת שְׁמֹנֶה עֶשְׂרֵה וּכְשֶׁהוּא מְסַיֵּם מְחַיֵּה הַמֵּתִים אוֹמְרִים הַצִּבּוּר קְדֻשַּׁת וּבָא לְצִיּוֹן קְדֻשַּׁת יוֹצֵר אֵינוֹ אוֹמֵר עִמָּהֶם קָדוֹשׁ לְפִי שֶׁאֵין הַקְּדֻשּׁוֹת שָׁווֹת אֲבָל אִם הַצִּבּוּר אוֹמְרִים קְדֻשַּׁת מוּסָף אַף עַל פִּי שֶׁהוּא מִתְפַּלֵּל שַׁחֲרִית עוֹנֶה עִמָּהֶם קָדוֹשׁ וְכוּ' וְכֵן בְּהִפּוּךְ דִּקְדֻשַּׁת שַׁחֲרִית וּקְדֻשַּׁת מוּסָף שָׁווֹת הֵן
כְּבָר נִתְבָּאַר בְּסִימָן י"ח שֶׁאִם עָבַר זְמַן תְּפִלָּה בְּמֵזִיד אֵין תַּשְׁלוּמִין אֲבָל אִם מֵחֲמַת שְׁגָגָה אֹנֶס לֹא הִתְפַּלֵּל שֶׁטָּעָה בִּתְפִלָּתוֹ בְּדָבָר שֶׁצָּרִיךְ לַחְזֹר וּלְהִתְפַּלֵּל יָכוֹל לְהַשְׁלִימָהּ לְאַחַר תְּפִלָּה הַסְּמוּכָה לָהּ וְצָרִיךְ שֶׁיִּתְפַּלֵּל דַּוְקָא תְּפִלָּה שֶׁהִיא זְמַנָּהּ וְאַחַר כָּךְ תְּפִלַּת הַתַּשְׁלוּמִין דְּהַיְנוּ אִם לֹא הִתְפַּלֵּל שַׁחֲרִית אֲזַי כְּשֶׁיַּגִּיעַ זְמַן תְּפִלַּת מִנְחָה יִתְפַּלֵּל מִתְּחִלָּה תְּפִלָּה לְשֵׁם מִנְחָה וְאוֹמֵר תַּחֲנוּן וְאַחַר כָּךְ מִיָּד אוֹמֵר אַשְׁרֵי וּמִתְפַּלֵּל עוֹד שְׁמֹנֶה עֶשְׂרֵה בִּשְׁבִיל שַׁחֲרִית
וְאִם לֹא הִתְפַּלֵּל מִנְחָה אֲזַי יִתְפַּלֵּל תְּחִלָּה עַרְבִית וְיִשְׁהֶה רַק כְּדֵי הִלּוּךְ דּ' אַמּוֹת וְאֵינוֹ אוֹמֵר אַשְׁרֵי אֶלָּא מִיָּד יִתְפַּלֵּל תְּפִלַּת שְׁמֹנֶה עֶשְׂרֵה בִּשְׁבִיל מִנְחָה וְאִם לֹא הִתְפַּלֵּל עַרְבִית אֲזַי לְאַחַר תְּפִלַּת שַׁחֲרִית יֹאמַר תַּחֲנוּן וְאַשְׁרֵי וְיִתְפַּלֵּל תְּפִלַּת שְׁמֹנֶה עֶשְׂרֵה לְשֵׁם עַרְבִית וְאַחַר כָּךְ יֹאמַר לַמְּנַצֵּחַ וּבָא לְצִיּוֹן וְכוּ' וְאָסוּר לֶאֱכֹל עַד שֶׁיִּתְפַּלֵּל גַּם תְּפִלָּה שֶׁהִיא לְשֵׁם עַרְבִית
אִם לֹא הִתְפַּלֵל בְּעוֹד שֶׁהָיָה שָׁהוּת לְהִתְפַּלֵּל מִפְּנֵי שֶׁהָיָה חוֹשֵׁב שֶׁעֲדַיִן יִשָּׁאֵר זְמַן אַחַר שֶׁיִּגְמֹר אוֹתוֹ עֵסֶק שֶׁהוּא מִתְעַסֵּק בּוֹ וּבֵין כָּךְ וְכָךְ עָבְרָה הַשָּׁעָה וְכֵן מִי שֶׁהָיָה טָרוּד לְצֹרֶךְ מָמוֹנוֹ שֶׁלֹּא יָבֹא לִידֵי הֶפְסֵד וְעַל יְדֵי כֵּן הִפְסִיד זְמַן הַתְּפִלָּה אַף עַל גַּב דְּאָסוּר לְהַעֲבִיר זְמַן תְּפִלָּה מִשּׁוּם הֶפְסֵד מָמוֹן מִכָּל מָקוֹם מִקְרֵי אֹנֶס וְיֵשׁ תַּשְׁלוּמִין
וְכֵן אִם מֵחֲמַת שִׁכְרוּת לֹא הָיָה רָאוּי לְהִתְפַּלֵּל נֶחְשָׁב גַּם כֵּן כְּאֹנֶס אַף עַל פִּי שֶׁהִתְחִיל בְּאִסּוּר לִשְתֹּת כְּשֶׁהִגִּיעַ זְמַן תְּפִלָּה
אֵין תַּשְׁלוּמִין לַתְּפִלָּה אֶלָּא בַּתְּפִלָּה הַסְּמוּכָה לָהּ
אֲבָל אִם נִתְאַחֵר יוֹתֵר אֵין לָהּ עוֹד תַּשְׁלוּמִין כְּגוֹן אִם לֹא הִתְפַּלֵּל לֹא שַׁחֲרִית וְלֹא מִנְחָה אֲזַי מִנְחָה יֵשׁ לָהּ תַּשְׁלוּמִין לְאַחַר עַרְבִית הַסְּמוּכָה לָהּ אֲבָל שַׁחֲרִית אֵין לָהּ תַּשְׁלוּמִין כֵּיוָן שֶׁעָבַר שְׁתֵּי זְמַנֵּי תְפִלּוֹת שֶׁלֹּא הִתְפַּלֵּל לֹא בִּזְמַנָּהּ וְלֹא בִּזְמַן מִנְחָה
אַךְ בְּיוֹם שֶׁיֵּשׁ בּוֹ מוּסָף אִם לֹא הִתְפַּלֵּל שַׁחֲרִית יָכוֹל לְהַשְׁלִימָהּ לְאַחַר מִנְחָה וּלְאַחַר תְּפִלַּת מוּסָף אֵינוֹ יָכוֹל לְהַשְׁלִים תְּפִלַּת שַחֲרִית
אַךְ עִם עֲדַיִן לֹא עָבַר זְמַן תְּפִלַּת שַׁחֲרִית יָכוֹל לְהִתְפַּלֵּל שַׁחֲרִית אַף עַל פִּי שֶׁכְּבָר הִתְפַּלֵּל מוּסָף
אֵין תַּשְׁלוּמִין לַתְּפִלָּה שֶׁהִפְסִיד אֶלָּא בִּזְמַן תְּפִלָּה הַסְּמוּכָה לָהּ
אֲבָל לֹא בְּשָׁעָה שֶׁאֵינָהּ זְמַן תְּפִלָּה כְּגוֹן אִם שָׁהָה הַרְבֵּה אַחַר שֶׁהִתְפַּלֵּל הַתְּפִלָּה שֶׁהִיא חוֹבַת שָׁעָה אֵינוֹ יָכוֹל לְהִתְפַּלֵּל עוֹד תַּשְׁלוּמֵי תְּפִלָּה שֶׁהִפְסִיד לְפִי שֶׁלֹּא תִקְּנוּ תַּשְׁלוּמִין לַתְּפִלָּה שֶׁהִפְסִיד אֶלָּא בִּזְּמַן שֶׁהוּא עוֹסֵק בַּתְּפִלָּה שֶׁהִיא חוֹבַת שָׁעָה שֶׁאָז כֵּיוָן שֶׁהוּא עוֹסֵק בַּתְּפִלָּה שֶׁהִיא חוֹבַת שָׁעָה שֶׁאָז כֵּיוָן שֶׁהוּא עוֹסֵק בַּתְפִלָּה
הוּא מַשְׁלִים גַּם כֵּן מַה שֶׁחָסֵר
תְּפִלַּת הַתַּשְׁלוּמִין שֶׁהוּא מִתְפַּלֵּל חַיָּב לְהִתְפַּלֵּל כְּמוֹ שֶׁהוּא מִתְפַּלֵּל אָז תְּפִלַּת הַחוֹבָה כְּגוֹן אִם לֹא הִתְפַּלֵּל מִנְחָה בְּעֶרֶב שַׁבָּת מִתְפַּלֵּל עַרְבִית שְׁתַּיִם שֶׁל שַׁבָּת אַף עַל פִּי שֶׁהַשְּׁנִיָּה בָּאָה לְתַשְׁלוּם תְּפִלַּת חֹל מִכָּל מָקוֹם כֵּיוָן שֶׁעַתָּה הוּא שַׁבָּת מִתְפַּלֵּל שֶׁל שַׁבָּת
וְאִם הִתְפַּלֵּל שֶׁל חֹל חוֹזֵר וּמִתְפַּלֵּל וְכֵן בְּעֶרֶב רֹאשׁ חֹדֶשׁ אִם לֹא הִתְפַּלֵּל מִנְחָה מִתְפַּלֵּל עַרְבִית שְׁתַּיִם וְאוֹמֵר בִּשְׁתֵּיהֶן יַעֲלֶה וְיָבֹא
וְאִם לֹא הִתְפַּלֵּל עַרְבִית בְּרֹאשׁ חֹדֶשׁ שֶׁמִּתְפַּלֵּל שַחֲרִית שְׁתַּיִם אִם שָׁכַח יַעֲלֶה וְיָבֹא אֲפִלּוּ בַּשְּׁנִיָּה חוֹזֵר וּמִתְפַּלֵּל וּבְשַׁבָּת אִם לֹא הִתְפַּלֵּל מִנְחָה מִתְפַּלֵּל עַרְבִית גַּם כֵּן שְׁתַּיִם שֶׁל חֹל אֶלָּא שֶׁיֵּשׁ חִלּוּק בְּאַתָּה חוֹנַנְתָּנוּ
בָּרִאשׁוֹנָה אוֹמֵר אַתָּה חוֹנַנְתָּנוּ וּבַשְּׁנִיָּה אֵינוֹ אוֹמְרוֹ
וְהַטַּעַם בָּזֶה כֵּיוָן שֶׁאַתָּה חוֹנַנְתָּנוּ הוּא כְּמוֹ הַבְדָּלָה וְאֵין מַבְדִּילִין בּ' פְּעָמִים בַּתְּפִלָּה וְהוּא הַדִּין לְהֵפֶךְ אִם שָׁכַח עַרְבִית בְּמוֹצָאֵי שַׁבָּת
מִתְפַּלֵּל שַׁחֲרִית שְׁתַּיִם וְאוֹמֵר בִּתְפִלַּת הַתַּשְׁלוּמִין אַתָּה חוֹנַנְתָּנוּ לְפִי שֶׁמֵּעִקַּר הַתַּקָּנָה צָרִיךְ לְהַבְדִּיל בַּתְּפִלָּה
טָעָה בְּרֹאשׁ חֹדֶשׁ בְּמִנְחָה וְלֹא אָמַר יַעֲלֶה וְיָבֹא וּלְמָחָר אֵינוֹ רֹאשׁ חֹדֶשׁ אִם כֵּן אַף אִם יִתְפַּלֵּל עַרְבִית שְׁתַּיִם לֹא יַרְוִיחַ כְּלוּם שֶׁהֲרֵי אֵינוֹ יָכוֹל לוֹמַר עוֹד יַעֲלֶה וְיָבֹא וּבְלֹא יַעֲלֶה וְיָבֹא הֲרֵי כְּבָר הִתְפַּלֵּל עַל כֵּן אֵינוֹ מִתְפַּלֵּל כְּלָל לְתַשְׁלוּמִין
תְּפִלַּת מוּסָף אַף עַל פִּי שֶׁזְּמַנָּהּ כָּל הַיּוֹם וְאִם כֵּן הֲוֵי מַעֲרִיב תְּפִלָּה הַסְּמוּכָה לָהּ מִכָּל מָקוֹם אֵין לָהּ תַּשְׁלוּמִין בַּלַּיְלָה מִשּׁוּם דִּתְפִלַּת מוּסָף נִתְקְנָה מִשּׁוּם וּנְשַׁלְּמָה פָּרִים שְׂפָתֵינוּ וְכֵיוָן שֶׁעָבַר זְמַנּוֹ בָּטֵל קָרְבָּנוֹ
מִי שֶׁהוּא צָרִיךְ לְהִתְפַּלֵּל שַׁחֲרִית שְׁתַּיִם מִנְחָה שְׁתַּיִם אִם הוּא שְּׁלִיחַ צִבּוּר יוֹצֵא בְּמַה שֶּׁהוּא חוֹזֵר אֵת הַתְּפִלָּה בְּקוֹל רָם
מִי שֶׁנִּסְתַּפֵּק אִם הִתְפַּלֵּל לֹא בַּזְּמַן הַזֶּה אֵינוֹ חוֹזֵר וּמִתְפַּלֵּל
לְאַחַר הַשְּׁמֹנֶה עֶשְׂרֵה אוֹמְרִים תַּחֲנוּן בִּנְפִילַת אַפַּיִם וְאֵין לְדַבֵּר שִׂיחַת חֻלִּין בֵּין שְׁמֹנֶה עֶשְׂרֵה לְתַחֲנוּן
בְּשַׁחֲרִית כֵּיוָן שֶׁיֵּשׁ תְּפִלִּין בִּשְׂמֹאלוֹ נוֹטִין עַל צַד יָמִין מִשּׁוּם כְּבוֹד הַתְּפִלִּין וּבְמִנְחָה נוֹטִין עַל צַד שְׂמֹאל
נְפִילַת אַפַּיִם יֵשׁ לִהְיוֹת מְיֻשָּׁב אַךְ בִּשְׁעַת הַדְּחַק יוּכַל לִהְיוֹת גַּם מְעֻמָּד
לְאַחַר תַּחֲנוּן אוֹמְרִים וַאֲנַחְנוּ לֹא נֵדַע וְיֵשׁ לְאָמְרוֹ בִּישִׁיבָה וְאַחַר כָּךְ עוֹמְדִין וְאוֹמְרִים מַה נַּעֲשֶׂה וְכוּ'
אֵין נְפִילַת אַפַּיִם כִּי אִם בְּמָקוֹם שֶׁיֵּשׁ שָׁם סֵפֶר תּוֹרָה אֲבָל בְּמָקוֹם שֶׁאֵין שָׁם סֵפֶר תּוֹרָה אַף עַל פִּי שֶׁיֵּשׁ שָׁם שְׁאָר סִפְרֵי קֹדֶשׁ אֵין נוֹפְלִין עַל פְּנֵיהֶם אֶלָּא אוֹמְרִים אֵת הַמִּזְמוֹר בְּלִי נְפִילַת אַפַּיִם
וּכְשֶׁמִּתְפַּלְּלִים בְּעֶזְרַת בֵּית הַכְּנֶסֶת וּפֶתַח בֵּית הַכְּנֶסֶת פָּתוּחַ נֶחְשָׁב כְּאִלּוּ הָיָה שָׁם סֵפֶר תּוֹרָה
כְּשֶׁמִּתְפַּלְּלִין בְּבֵית אָבֵל בְּבֵית הַמֵּת אַף עַל פִּי שֶׁאֵין שָׁם אָבֵל אֵין אוֹמְרִים תַּחֲנוּן יְמֵי אֲבֵלוּת אֲפִלּוּ בְּמִנְחָה שֶׁל יוֹם ז'
וְנוֹהֲגִין שֶׁגַּם בְּשׁוּבָם לְבֵיתָם אֵינָם אוֹמְרִים
וְאִם יֵשׁ אָבֵל בְּבֵית הַכְּנֶסֶת אֵין הַצִּבּוּר נִגְרָרִין אַחֲרָיו וְאוֹמְרִים תַּחֲנוּן אֶלָּא שֶׁהָאָבֵל אֵינוֹ אוֹמֵר
אֵין אוֹמְרִים תַּחֲנוּן בְּבֵית הַכְּנֶסֶת שֶׁיֵּשׁ שָׁם מִילָה שֶׁהַבַּעַל בְּרִית הַסַּנְדָּק הַמּוֹהֵל מִתְפַּלְּלִים שָׁם אַף שֶׁהַמִּילָה תְּהֵא בְּבַיִת אַחֵר
וְאִם מִתְפַּלְּלִין מִנְחָה בְּבֵית הַתִּינוֹק קוֹדֵם סְעֻדַּת הַבְּרִית בְּאֶמְצַע הַסְּעֻדָּה גַּם כֵּן אֵין אוֹמְרִים
אֲבָל אִם מִתְפַּלְּלִים לְאַחַר בִּרְכַּת הַמָּזוֹן אוֹמְרִים
אַךְ הַבַּעַל בְּרִית וְהַסַּנְדָּק וְהַמּוֹהֵל לֹא יֹאמְרוּ אַף לְאַחַר בִּרְכַּת הַמָּזוֹן מִשּׁוּם דְּיוֹם טוֹב שֶׁלָּהֶם הוּא
וְכֵן אֵין אוֹמְרִים בְּבֵית הַכְּנֶסֶת שֶׁיֵּשׁ שָׁם חָתָן כָּל שִׁבְעַת יְמֵי מִשְׁתֶּה שֶׁלּוֹ אִם הֶחָתָן הוּא בָּחוּר הַכַּלָּה בְּתוּלָה
אֲבָל אַלְמָן שֶׁנָּשָׂא אַלְמָנָה אֵין רַק שְׁלשָׁה יָמִים וְאַחַר כָּךְ אוֹמְרִים
וּבְיוֹם הַחֻפָּה בְּשַׁחֲרִית אוֹמְרִים וּבְמִנְחָה שֶׁהוּא סָמוּךְ לַחֻפָּה אֵין אוֹמְרִים
אֵין אוֹמְרִים תַּחֲנוּן לֹא בְּרֹאשׁ חֹדֶשׁ וְלֹא בַּחֲמִשָּׁה עָשָׂר בְּאָב וְלֹא בַּחֲמִשָּׁה עָשָׂר בִּשְׁבָט וְלֹא בַּחֲנֻכָּה וְלֹא בְּפוּרִים גָּדוֹל בּ' יָמִים וְלֹא בְּפוּרִים קָטָן בּ' יָמִים וְלֹא בּל"ג בָּעֹמֶר וְלֹא בְּכָל חֹדֶשׁ נִיסָן וְלֹא בְּתִשְׁעָה בְּאָב וְלֹא בַּיָּמִים שֶבֵּין יוֹם כִּפּוּר לְסֻכּוֹת וְלֹא מֵרֹאשׁ חֹדֶשׁ סִיוָן עַד לְאַחַר אִסְרוּ חַג דְּשָׁבוּעוֹת וְלֹא בְּאִסְרוּ חַג דְּסֻכּוֹת בְּכָל אֵלּוּ אֵין אוֹמְרִים בְּמִנְחָה שֶׁלִּפְנֵיהֶם אֲבָל בְּעֶרֶב רֹאשׁ הַשָּׁנָה וּבְעֶרֶב יוֹם הַכִּפּוּרִים אוֹמְרִים בַּמִּנְחָה שֶׁלִּפְנֵיהֶם
וּבְעֶרֶב רֹאשׁ הַשָּׁנָה אוֹמְרִים גַּם בַּסְּלִיחוֹת רַק לְאַחַר כָּךְ אֵין אוֹמְרִים
בְּשֵׁנִי וּבַחֲמִשִּׁי לְפִי שֶׁהֵם יְמֵי רָצוֹן כִּי בְּאַרְבָּעִים יוֹם שֶׁל קַבָּלַת לוּחוֹת שְׁנִיּוֹת עָלָה מֹשֶׁה רַבֵּנוּ בְּיוֹם וְיָרַד בְּיוֹם בּ' לָכֵן מַרְבִּים בָּהֶם תַּחֲנוּנִים וְאוֹמְרִים קוֹדֶם תַּחֲנוּן וְהוּא רַחוּם וְאוֹמְרִים אוֹתוֹ מְעֻמָּד וְצָרִיךְ לְאָמְרוֹ בְּכַוָּנָה וּבִמְתִינוּת דֶּרֶךְ תַּחֲנוּנִים
וּבְיָמִים שֶׁאֵין אוֹמְרִים תַּחֲנוּן אֵין אוֹמְרִים אוֹתוֹ
לְאַחַר תַּחֲנוּן אוֹמְרִים חֲצִי קַדִּישׁ
וּבְשֵׁנִי וּבַחֲמִשִּׁי אוֹמְרִים אֵל אֶרֶךְ אַפַּיִם [מְעֻמָּד]
וְעַיֵּן לְקַמָּן סִימָן כ"ה סָעִיף מָתַי אֵין אוֹמְרִים אוֹתוֹ
כְּשֶׁמּוֹצִיאִין אֵת הַסֵּפֶר תּוֹרָה מִן אֲרוֹן הַקֹּדֶשׁ וְנוֹשְׂאִין אוֹתוֹ אֶל הַתֵּבָה שֶׁקּוֹרִין בּוֹ שָׁם נוֹשְׂאִין אוֹתוֹ דֶּרֶךְ צָפוֹן שֶׁהוּא לִימִין הַנּוֹשֵׂא וכְשֶׁמַּחְזִירִין אוֹתוֹ אֶל הָאֲרוֹן הַקֹּדֶשׁ נוֹשְׂאִין אוֹתוֹ דֶּרֶךְ דָּרוֹם וּצְרִיכִין לְהַחְזִיק אֵת הַסֵּפֶר תּוֹרָה בְּיַד יָמִין וּמִצְוָה עַל כָּל אָדָם שֶׁהַסֵּפֶר תּוֹרָה עוֹבֵר לְפָנָיו שֶׁיְלַוּוּ אוֹתוֹ עַד אֶל הַתֵּבָה
הָעוֹלֶה לַתּוֹרָה יֵשׁ לְהִתְעַטֵּף בְּטַלִּית מְצֻיֶּצֶת וְעוֹלֶה בְּדֶרֶךְ קְצָרָה וְיוֹרֵד בְּדֶרֶךְ אֲרֻכָּה
וְאִם שְׁנֵי הַדְּרָכִים שָׁוִים עוֹלֶה בְּדֶרֶךְ הַיָּמִין וְיוֹרֵד בַּדֶּרֶךְ הַשֵּׁנִי
וְנוֹהֲגִין שֶׁהוּא מַמְתִּין עַד שֶׁהָעוֹלֶה אַחֲרָיו אָמַר הַבְּרָכָה הָאַחֲרוֹנָה וְיוֹרֵד בֵּין גַּבְרָא לְגַבְרָא
פּוֹתֵחַ אֵת סֵּפֶר הַתּוֹרָה וְרוֹאֶה בְּאֵיזֶה מָקוֹם יִקְרָא וְאוֹחֲזוֹ כָּךְ פָּתוּחַ בִּשְׁתֵּי יָדָיו וְסוֹגֵר עֵינָיו וְאוֹמֵר בָּרְכוּ אֵת הַמְּבֹרָךְ וְיֵשׁ לוֹמַר בְּקוֹל כְּדֵי שֶׁיִּשְׁמְעוּ כָּל הַקָּהָל
וְהֵם עוֹנִין בָּרוּךְ הַמְּבֹרָךְ לְעוֹלָם וָעֶד וְאִם לֹא שָׁמְעוּ הַצִּבּוּר אֵת הַמְּבָרֵךְ אַף עַל פִּי שֶׁשָּׁמְעוּ שֶׁהַשְּׁלִיחַ צִבּוּר עוֹנֶה לֹא יַעֲנֶה עִמּוֹ
אֶלָּא לְאַחַר שֶׁסִּיֵּם הַשְּׁלִיחַ צִבּוּר עוֹנִין אַחֲרָיו אָמֵן לְאַחַר שֶׁעָנוּ הַקָּהָל בָּרוּךְ הַמְּבֹרָךְ לְעוֹלָם וָעֶד חוֹזֵר הָעוֹלֶה וְאוֹמֵר גַּם כֵּן בָּרוּךְ הַמְּבֹרָךְ לְעוֹלָם וָעֶד וּמְבָרֵךְ הַבְּרָכָה אֲשֶׁר בָּחַר וְכוּ' וְעוֹנִין הַקָּהָל אָמֵן וּמְסַלֵּק אֵת יָדוֹ הַשְּׂמָאלִית וְאוֹחֵז אֵת סֵּפֶר הַתּוֹרָה בִּשְׁעַת הַקְּרִיאָה רַק בִּימִינוֹ
הַקּוֹרֵא קוֹרֵא וְהוּא קוֹרֵא עִמּוֹ בְּלַחַשׁ
וְאֵין הַקּוֹרֵא רַשַּׁאי לִקְרֹת עַד שֶׁיִּכְלֶה אָמֵן מִפִי הַצִּבּוּר
וְכָל הַקָּהָל יְכַוְּנוּ דַּעְתָּם לִשְׁמֹעַ הֵיטֵב קְרִיאַת הַתּוֹרָה
לְאַחַר הַקְּרִיאָה חוֹזֵר הָעוֹלֶה וְאוֹחֲזוֹ גַּם בִּשְׂמֹאלוֹ וְגוֹלְלוֹ וּמְבָרֵךְ בְּרָכָה אַחֲרוֹנָה
אָסוּר לֶאֱחֹז אֵת סֵּפֶר הַתּוֹרָה בְּעַצְמוֹ עָרֹם אֶלָּא יֹאחֲזוֹ עַל יְדֵי הַטַּלִּית יֹאחֲזוֹ בְּעַמוּדָיו
וְיֵשׁ מַחְמִירִין שֶׁגַּם בָּעַמּוּדִים אֵין אוֹחֲזִין עָרֹם עַל יְדֵי הַטַּלִּית
הָעוֹלֶה וְגַם הַקּוֹרֵא צְרִיכִין לַעֲמֹד
וַאֲפִלּוּ רַק לִסְמֹךְ עַל שׁוּם דָּבָר אָסוּר
מִשּׁוּם דִּצְרִיכִין לַעֲמֹד בְּאֵימָה דִּכְשֵׁם שֶׁנִּתְּנָה הַתּוֹרָה בְּאֵימָה כָּךְ אָנוּ צְרִיכִין לִנְהֹג בָּהּ בְּאֵימָה
וְאַךְ מִי שֶׁהוּא אָדָם חָלוּשׁ יָכוֹל לִסְמֹךְ קְצָת סְמִיכָה כָּל דְּהוּ
בְּשָׁעָה שֶׁהָעוֹלֶה אוֹמֵר בָּרְכוּ וְהַקָּהָל אוֹמְרִים בָּרוּךְ הַמְּבֹרָךְ לְעוֹלָם וָעֶד צְרִיכִין כָּל הַצִּבּוּר לַעֲמֹד אֲבָל בְּשָׁעָה שֶׁאוֹמֵר הַבְּרָכָה אֲשֶׁר בָּחַר בָּנוּ וְכֵן בִּשְׁעַת הַקְּרִיאָה וּבִשְׁעַת בְּרָכָה אַחֲרוֹנָה אֵין חִיּוּב שֶׁיַּעַמְדוּ הַקָּהָל אֶלָּא הַמְּדַקְדְּקִין בַּמִּצְוֹת מַחְמִירִין עַל עַצְמָם וְעוֹמְדִין וְכֵן נָכוֹן
אֲבָל בֵּין גַּבְרָא לְגַבְרָא אֵין לְהַחְמִיר כְּלָל
אִם הַקּוֹרֵא בְּעַצְמוֹ הוּא עוֹלֶה לַתּוֹרָה צָרִיךְ שֶׁיַּעֲמֹד אַחֵר אֶצְלוֹ שֶׁכְּשֵׁם שֶׁנִּתְּנָה הַתּוֹרָה עַל יְדֵי סַרְסוּר כָּךְ אָנוּ צְרִיכִין לִנְהֹג בָּהּ עַל יְדֵי סַרְסוּר
כֵּיוָן שֶׁהִתְחִיל הַקּוֹרֵא לִקְרֹת אָסוּר לְכָל הַקָּהָל לְדַבֵּר אֲפִלּוּ בְּדִבְרֵי תּוֹרָה וַאֲפִלּוּ בֵּין גַּבְרָא לְגַבְרָא וְאָסוּר לָצֵאת מִבֵּית הַכְּנֶסֶת בְּשָׁעָה שֶׁקּוֹרִין בַּתּוֹרָה אֲבָל בֵּין גַּבְרָא לְגַבְרָא שֶׁסֵּפֶר הַתּוֹרָה מְגֻלָל יָכוֹל לָצֵאת לְצֹרֶךְ גָּדוֹל
כְּשֶׁיֵּשׁ כֹּהֵן בְּבֵית הַכְּנֶסֶת צְרִיכִין לִקְרֹת אוֹתוֹ תְּחִלָּה וַאֲפִלּוּ אִם הוּא עַם הָאָרֶץ אֶלָּא שֶׁהוּא אָדָם כָּשֵׁר הוּא קוֹדֵם אֲפִלּוּ לְתַלְמִיד חָכָם וַאֲפִלּוּ אִם הַכֹּהֵן רוֹצֶה לִמְחֹל לֹא מַהֲנִי
וְאַחַר הַכֹּהֵן קוֹרִין לֵוִי וְאִם אֵין שָׁם לֵוִי קוֹרִין אֵת הַכֹּהֵן אֲשֶׁר עָלָה בִּמְקוֹמוֹ וְאוֹמְרִים: בִּמְקוֹם לֵוִי וְאִם אֵין כֹּהֵן בְּבֵית הַכְּנֶסֶת קוֹרִין בִּמְקוֹמוֹ לֵוִי יִשְׂרָאֵל וְיֵשׁ לִקְרֹת אֵת הַיּוֹתֵר גָּדוֹל בַּתּוֹרָה שֶׁנִּמְצָא שָׁם וְאוֹמְרִים: אִם אֵין כָּאן כֹּהֵן לֵוִי בִּמְקוֹם כֹּהֵן יִשְׂרָאֵל בִּמְקוֹם כֹּהֵן
וְאִם קָרְאוּ יִשְׂרָאֵל בִּמְקוֹם כֹּהֵן אֵין קוֹרִין אַחֲרָיו לֵוִי
יִשּׁוּב שֶׁכֻּלָּם כֹּהֲנִים לְוִיִּם יַעֲשׂוּ שְׁאֵלַת חָכָם אֵיךְ יִתְנַהֲגוּ
אִם הַכֹּהֵן עוֹמֵד בִּקְרִיאַת שְׁמַע בְּבִרְכוֹת קְרִיאַת שְׁמַע וּמִכָּל שֶׁכֵּן אִם עוֹמֵד בִּתְפִלַּת שְׁמֹנֶה עֶשְׂרֵה אֲפִלּוּ אֵין שָׁם כֹּהֵן אַחֵר אֵין קוֹרִין אוֹתוֹ וְאֵין צְרִיכִין לְהַמְתִּין עָלָיו מִשּׁוּם טִרְחָא דְּצִבּוּרָא אֶלָּא קוֹרִין לֵוִי יִשְׂרָאֵל וְאֵין אוֹמְרִים: אִם אֵין כָּאן כֹּהֵן אֶלָּא אוֹמְרִים: לֵוִי יִשְׂרָאֵל בִּמְקוֹם כֹּהֵן
וּבְדִיעֲבַד אִם קְרָאוּהוּ אִם עוֹמֵד בִּקְרִיאַת שְׁמַע בְּבִרְכוֹתֶיהָ עוֹלֶה וּמְבָרֵךְ אֶת הַבְּרָכָה אֲבָל לֹא יִקְרָא עִם הַקּוֹרֵא אֶלָּא יִשְׁמַע וּמִכָּל מָקוֹם אִם אֶפְשָׁר יֵשׁ לִגְמֹר אֵת הָעִנְיָן שֶׁהוּא עוֹמֵד בּוֹ לְהֵיכָא דְּסָלִיק עִנְיָנָא קוֹדֶם שֶׁהוּא עוֹלֶה
וְאִם עוֹמֵד בִּתְפִלַּת שְׁמֹנֶה עֶשְׂרֵה אֲפִלּוּ קְרָאוּהוּ לֹא יַעֲלֶה
וְכֵן בֵּין גְּאֻלָּה לַתְּפִלָּה לֹא יַעֲלֶה
וּבִתְפִלַּת אֱלֹהַי נְצֹר וְכוּ' יַעֲלֶה וְאִם הוּא עוֹמֵד בִּפְסוּקֵי דְּזִמְרָה אִם אֵין שָׁם כֹּהֵן אַחֵר אֲפִלּוּ לְכַתְּחִלָּה קוֹרִין אוֹתוֹ אַךְ לֹא יִקְרָא עִם הַקּוֹרֵא
אֲבָל אִם יֵשׁ שָׁם אַחֵר אֵין קוֹרִין אוֹתוֹ לְכַתְּחִלָּה וְכֵן הַדִּין בְּלֵוִי
אִם קָרְאוּ לְכֹהֵן לְלֵוִי וְאֵינָם שָׁם לֹא יִקְרְאוּ לְאַחֵר בִּשְׁמוֹ שֶׁלֹּא יֹאמְרוּ עַל הָרִאשׁוֹן שֶׁהוּא פָּגוּם אֶלָּא יֹאמְרוּ לְהָאַחֵר: עֲלֵה אַתָּה וְיַעֲלֶה אֲבָל בְּנוֹ יְכוֹלִין לִקְרֹא בִּשְׁמוֹ שֶׁאֵין בָּזֶה פְּגָם לְאָבִיו שֶׁהֲרֵי אִם הָאָב הָיָה פָּגוּם גַּם הַבֵּן הָיָה פָּגוּם וְכֵן אִם הַכֹּהֵן הַלֵּוִי אֵינָם יְכוֹלִים לַעֲלֹת מִפְּנֵי שֶׁעוֹמְדִים בַּתְּפִלָּה יְכוֹלִין לִקְרֹא בִּשְׁמוֹ שֶׁהֲרֵי הַכֹּל רוֹאִים שֶׁאֵינוֹ עוֹלֶה מִפְּנֵי שֶׁאֵינוֹ רַשַּׁאי וְאִם קָרְאוּ לְיִשְׂרָאֵל וְאֵינוֹ שָׁם יְכוֹלִין לִקְרֹא לְאַחֵר בִּשְׁמוֹ כִּי בְּיִשְׂרָאֵל לֹא שַׁיָּךְ פְּגָם וְכֵן אִם קָרְאוּ לְכֹהֵן לְלֵוִי לְאַחֲרוֹן לְמַפְטִיר בְּשַׁבָּת וְיוֹם טוֹב וְאֵינָם שָׁם יְכוֹלִין לִקְרֹא לְאַחֵר בַּשֵּׁם
אִם לֹא הָיָה כֹּהֵן בְּבֵית הַכְּנֶסֶת שֶׁהָיָה אֶלָּא שֶׁלֹּא יָדְעוּ מִמֶּנּוּ וְקָרְאוּ לְיִשְׂרָאֵל בִּמְקוֹמוֹ וְעָלָה אֲפִלּוּ אִם אָמַר בָּרְכוּ אֵת הַמְּבֹרָךְ אֶלָּא שֶׁלֹּא פָּתַח עֲדַיִן אֵת הַבְּרָכָה אֲשֶׁר בָּחַר בָּנוּ וּבָא הַכֹּהֵן שֶׁנִּזְכְּרוּ שֶׁיֶּשְׁנוֹ קוֹרִין אֵת הַכֹּהֵן וְעוֹלֶה וְאוֹמֵר גַּם הוּא בָּרְכוּ וְכוּ' וְהַיִשְׂרָאֵל כְּדֵי שֶׁלֹּא יִתְבַּיֵּשׁ יַעֲמֹד שָׁם עַד לְאַחַר שֶׁיִּקְרָא הַכֹּהֵן וְהַלֵּוִי וְאָז יִקְרְאוּהוּ
אֲבָל אִם כְּבָר אָמַר הַיִשְׂרָאֵל אֵת הַשֵּׁם מִן הַבְּרָכָה שֶׁאָמַר בָּרוּךְ אַתָּה שׁוּב אֵינוֹ עוֹלֶה הַכֹּהֵן וְכֵן הַדִּין אִם קָרְאוּ לִלֵוִי בִּמְקוֹם כֹּהֵן וּבָא הַכֹּהֵן קוֹדֶם שֶׁאָמַר הַלֵּוִי בָּרוּךְ אַתָּה עוֹלֶה הַכֹּהֵן וְהַלֵּוִי מַמְתִּין וְקוֹרְאִין אוֹתוֹ אַחֲרָי
וְכֵן הַדִּין אִם לֹא הָיָה לֵוִי שֶׁלֹּא יָדְעוּ מִמֶּנּוּ וְקָרְאוּ אֵת הַכֹּהֵן גַּם בִּמְקוֹם לֵוִי וְאַחַר כָּךְ בָּא הַלֵּוִי קוֹדֶם שֶׁאָמַר הַכֹּהֵן בָּרוּךְ אַתָה קוֹרִין אֵת הַלֵּוִי וְעוֹלֶה
אֵין קוֹרִין שְׁנֵי אַחִים זֶה אַחַר זֶה בֵּין שֶׁהֵם מִן הָאָב בֵּין מִן הָאֵם
וְכֵן הָאָב עִם בְּנוֹ בֶּן בְּנוֹ אֵין קוֹרִין זֶה אַחַר זֶה מִשּׁוּם עֵינָא בִּישָׁא
וַאֲפִלּוּ הֵם אוֹמְרִים שֶׁאֵינָן מַקְפִּידִין
וַאֲפִלּוּ הָאֶחָד הוּא אַחֲרוֹן וְהַשֵּׁנִי מַפְטִיר
וְדַוְקָא בְּשַׁבָּת שֶׁאֵין מוֹצִיאִין סֵפֶר תּוֹרָה אַחֵר לְמַפְטִיר
אֲבָל כְּשֶׁמּוֹצִיאִין סֵפֶר תּוֹרָה אַחֵר לַמַּפְטִיר מֻתָּר
וְכֵן אִם הַמַּפְטִיר אֵינוֹ בַּר מִצְוָה מֻתָּר
וּבְכָל אֵלּוּ אִם קְרָאוּהוּ וּכְבָר עָלָה לֹא יֵרֵד
וּבִשְׁנֵי אַחִים רַק מִן הָאֵם וְהָאָב אִם בֶּן בְּנוֹ אִם קְרָאוּהוּ אֲפִלּוּ עֲדַיִן לֹא עָלָה יַעֲלֶה
וּבִמְקוֹם הַצֹּרֶךְ יֵשׁ לְהַתִּיר בְּאֵלּוּ אֲפִלּוּ לְכַתְּחִלָּה לְקָרְאָם זֶה אַחַר זֶה
מִי שֶׁעָלָה לַתּוֹרָה בְּבֵית הַכְּנֶסֶת אֶחָד וְאַחַר כָּךְ נִזְדַּמֵּן לְבֵית כְּנֶסֶת אַחֶרֶת וּקְרָאוּהוּ גַּם כֵּן אֲפִלּוּ לְפָרָשָׁה שֶׁכְּבָר עָלָה לָהּ עוֹלֶה שֵׁנִית וּמְבָרֵךְ אֵת הַבְּרָכוֹת
בְּתַעֲנִית צִבּוּר כְּשֶׁקּוֹרִין וַיְחַל אֵין קוֹרִין לַעֲלֹת לַתּוֹרָה אֶלָּא לְמִי שֶׁמִּתְעַנֶּה
וְאִם אֵין כָּאן כֹּהֵן אַחֵר אֶלָּא זֶה שֶׁאֵינוֹ מִתְעַנֶּה שֶׁאֵין בְּדַעְתּוֹ לְהַשְׁלִים קוֹרִין לְיִשְׂרָאֵל לְלֵוִי בִּמְקוֹמוֹ
וְטוֹב שֶׁיֵּצֵא הַכֹּהֵן מִבֵּית הַכְּנֶסֶת וְאִם יֵשׁ כֹּהֵן אַחֵר אֵינוֹ צָרִיךְ לָצֵאת אֶלָּא יוֹדִיעַ שֶׁלֹּא יִקְרְאוּהוּ
וְאִם יִקְרְאוּהוּ לֹא יַעֲלֶה
וְאִם הוּא בְּשֵׁנִי וּבַחֲמִשִּׁי אַף עַל פִּי שֶׁקּוֹרִין וַיְחַל מִכָּל מָקוֹם כֵּיוָן שֶׁעַתָּה הוּא זְמַן קְרִיאַת הַתּוֹרָה לָכֵן בְּדִיעֲבַד אִם לֹא יָצָא מִבֵּית הַכְּנֶסֶת וקְרָאוּהוּ יַעֲלֶה
וְכֵן מִי שֶׁדָּר בְּאֶרֶץ יִשְׂרָאֵל שֶׁשָּׁם עוֹשִׂין יוֹם טוֹב רַק יוֹם אֶחָד וּבָא לְחוּץ לָאָרֶץ וְהָיָה בְּבֵית הַכְּנֶסֶת בְּיוֹם שֵׁנִי שֶׁל יוֹם טוֹב אֵין לִקְרֹת אוֹתוֹ לַעֲלוֹת לַתּוֹרָה וְהַדִּין כְּמוֹ שֶׁכָּתַבְתִּי בַּסְּעִיף הַקּוֹדֵם
סוּמָא נוֹהֲגִין לִקְרֹתוֹ
וְאַף עַל פִּי דִּדְבָרִים שֶׁבִּכְתָב אָסוּר לִקְרֹתָן בְּעַל פֶּה מִכָּל מָקוֹם בַּזְּמַן הַזֶּה כֵּיוָן שֶׁהַקּוֹרֵא קוֹרֵא לְפָנָיו מֻתָּר
וְנוֹהֲגִין שֶׁאֵין מְדַקְדְּקִין אִם הוּא תַּלְמִיד חָכָם עַם הָאָרֶץ דְּמִסְּתָמָא יָכוֹל לִקְרֹת עִם הַקּוֹרֵא
אִם הֶרְאוּ לְהָעוֹלֶה הַמָּקוֹם שֶׁיִּקְרָא וּבֵרֵךְ וְאַחַר כָּךְ נִזְכְּרוּ שֶׁאֵין זֶה הַמָּקוֹם אֶלָּא שֶׁבְּמָקוֹם אַחֵר צְרִיכִין לִקְרֹת בֵּין שֶׁכְּבָר הִתְחִילוּ לִקְרֹת בֵּין שֶׁעֲדַיִן לֹא הִתְחִילוּ אִם הַמָּקוֹם שֶׁצְּרִיכִין לִקְרֹת הָיָה גַּם כֵּן גָּלוּי לְפָנָיו אֲפִלּוּ הוּא בְּעַמּוּד אַחֵר וּלְאַחַר הַמָּקוֹם שֶׁהֶרְאוּ אֵין צָרִיךְ לְבָרֵךְ שֵׁנִית מִשּׁוּם דְּדַעְתּוֹ הָיָה עַל הַמָּקוֹם שֶׁבֵּרֵךְ וְעַל מַה שֶּׁנִּגְלָה לְפָנָיו
אֲבָל אִם לֹא הָיָה הַמָּקוֹם גָּלוּי לְפָנָיו אֶלָּא שֶׁצָרִיךְ לִגְלֹל אֵת הַסֵּפֶר אֲפִלּוּ הָיָה הַמָּקוֹם נִגְלֶה לְפָנָיו אֶלָּא שֶׁהוּא קוֹדֵם לְהַמָּקוֹם שֶׁהֶרְאוּ צָרִיךְ לְבָרֵךְ שֵׁנִית הַבְּרָכָה אֲשֶׁר בָּחַר בָּנוּ
אֲבָל בָּרְכוּ לֹא יֹאמַר שֵׁנִית וְיֹאמַר תְּחִלָּה בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד עַל הַבְּרָכָה הָרִאשׁוֹנָה שֶׁבֵּרֵךְ לְבַטָּלָה
וְאִם עֲדַיִן לֹא אָמַר אֶלָּא בָּרוּךְ אַתָּה יְסַיֵּם לַמְּדֵנִי חֻקֶּיךָ
וְאִם הַמָּקוֹם שֶׁהוּא צָרִיךְ לִקְרֹת הוּא לְמַעְלָה מִמָּקוֹם שֶׁהֶרְאוּ אֲבָל הוּא סָמוּךְ בְּאֹפֶן שֶׁיְכוֹלִין לִקְרֹת גַּם גּ' פְּסוּקִים מִמָּקוֹם שֶׁבֵּרֵךְ וּלְהַלָּן שֶׁהַכֹּל הוּא בְּפָרָשַׁת הַיּוֹם יַעֲשׂוּ כֵן וְלֹא יְבָרֵךְ שֵׁנִית
צָרִיךְ כָּל הָעוֹלֶה לִקְרֹת לְכָל הַפָּחוֹת גּ' פְּסוּקִים
וּבְשֵׁנִי וּבַחֲמִשִּׁי וְכֵן בְּשַׁבָּת בְּמִנְחָה צְרִיכִין לִקְרֹת לְכֻלָּם לְכָל הַפָּחוֹת עֲשָׂרָה פְּסוּקִים
וְיֵשׁ לִקְרֹת לְהַשְּׁלִישִׁי דּ' פְּסוּקִים וּבְדִיעֲבַד אִם צְרִיכִין לִקְרֹת לְכֻלָּם לְכָל הַפָּחוֹת עֲשָׂרָה פְסוּקִים וְיֵשׁ לִקְרֹת לְהַשְּׁלִישִׁי דּ' פְּסוּקִים
וּבְדִיעֲבַד אִם לֹא קָרְאוּ לְכֻלָּם אֶלָּא פְּסוּקִים שְׁלשָׁה לְכָל אֶחָד יָצְאוּ וּבְפוּרִים שֶׁאֵין קוֹרִין לְכֻלָּם אֶלָּא פְּסוּקִים זֶהוּ מִשּׁוּם דְּסָלִיק עִנְיָנָא
הַקּוֹרֵא בַּתּוֹרָה לֹא יְסַיֵּם בְּמָקוֹם שֶׁלֹּא יִשָּׁאֵר מִשָּׁם עַד הַפָּרָשָׁה דְּהַיְנוּ פְּתוּחָה סְתוּמָה גּ' פְּסוּקִים לְכָל הַפָּחוֹת
וְאִם כְּבָר בֵּרֵךְ לְאַחַר שֶׁסִּיֵּם בְּפָחוֹת מִגּ' פְּסוּקִים סָמוּךְ לַפָּרָשָׁה הַקּוֹרֵא אַחֲרָיו אֵינוֹ צָרִיךְ לְהַתְחִיל מִפָּסוּק שֶׁלְּפָנָיו רַק יַתְחִיל מִמָּקוֹם שֶׁפָּסַק הָרִאשׁוֹן וְיִקְרָא עִמּוֹ עוֹד גּ' פְּסוּקִים בְּפָרָשָׁה שְׁנִיָּה
וּפָרָשָׁה שֶׁאֵין בָּהּ אֶלָּא שְׁנֵי פְּסוּקִים מֻתָּר לְהַפְסִיק שָׁם
אִם יֵשׁ פִּסְקָא בְּאֶמְצַע פָּסוּק כְּגוֹן בִּתְחִלַּת פָּרָשַׁת פִּנְחָס מֻתָּר לְסַיֵּם אֲפִלּוּ בַּפָּסוּק הַסָּמוּךְ לָהּ
וְכֵן לֹא יַתְחִיל בְּפָחוֹת מִגּ' פְּסוּקִים לְאַחַר הַתְחָלַת הַפָּרָשָׁה וְלָכֵן זֶה שֶׁלְּפָנָיו לֹא יְסַיֵּם בְּפָחוֹת מִגּ' פְּסוּקִים לְאַחַר הַתְחָלַת הַפָּרָשָׁה
יְכַוֵּן לְהַתְחִיל תָּמִיד בְּדָבָר טוֹב לְיִשְׂרָאֵל וּלְסַיֵּם בְּדָבָר טוֹב לְיִשְׂרָאֵל וְכֵן לֹא יְסַיֵּם בְּמִי שֶׁעָשָׂה מַעֲשֵׂהרָע
אִם קָרְאוּ לְאֶחָד רַק בּ' פְּסוּקִים וּבֵרֵךְ בְּרָכָה אַחֲרוֹנָה צָרִיךְ לַחְזֹר וְלִקְרֹת וִיבָרֵךְ בְּרָכָה לְפָנֶיהָ וּלְאַחֲרֶיהָ
וְכֵיוָן שֶׁלְּאַחַר בְּרָכָה אַחֲרוֹנָה הֲוֵי הֶסַּח הַדַּעַת עַל כֵּן צָרִיךְ לְהַתְחִיל גַּם בָּרְכוּ וַיִּקְרָא בּ' פְּסוּקִים שֶׁקָּרָא תְחִלָּה וְעוֹד פָּסוּק אֶחָד עִמּוֹ וְאִם קָרָה זֹאת בַּשְּׁלִישִׁי צְרִיכִין לִקְרֹת עוֹד בּ' פְּסוּקִים שֶׁיִּהְיוּ כֻלָּם דּ' פְּסוּקִים
וְאִם קָרָה זֹאת בְּכֹהֵן שֶׁלֹּא קָרָא רַק בּ' פְּסוּקִים וּכְבָר קָרְאוּ אַחֲרָיו לֵוִי וְנִזְכְּרוּ אַחַר כָּךְ אֲזַי הַדִּין כֵּן הוּא אִם הַלֵּוִי עֲדַיִן לֹא בֵּרֵךְ בְּרָכָה רִאשׁוֹנָה וְאַף שֶׁאָמַר בָּרְכוּ לֹא הֲוֵי הַתְחָלַת הַבְּרָכָה וְלָכֵן יַחְזֹר הַכֹּהֵן וְיִקְרָא גּ' פְּסוּקִים בִּבְרָכוֹת כְּמוֹ שֶׁכָּתַבְתִּי וְהַלֵּוִי יַמְתִּין וְיִקְרָא אַחַר כָּךְ
אֲבָל אִם כְּבָר בֵּרֵךְ הַלֵּוִי אָז יִקְרְאוּ עִם הַלֵּוִי מִמָּקוֹם שֶׁפָּסַק הַכֹּהֵן
וְאַחַר הַלֵּוִי יִקְרְאוּ שְׁנֵי יִשְׂרְאֵלִים שֶׁיִּהְיוּ שְׁלשָׁה קְרוּאִים וְהַכֹּהֵן אֵינוֹ מִן הַמִּנְיָן כֵּיוָן שֶׁלֹּא קָרָא רַק בּ' פְּסוּקִים
וְאִם קָרָה כֵן בְּלֵוִי שֶׁלֹּא קָרָא רַק בּ' פְּסוּקִים וְהַיִשְׂרָאֵל כְּבָר בֵּרַךְ יִקְרְאוּ לְהַיִשְׂרָאֵל אֵלּוּ בּ' פְּסוּקִים שֶׁקָּרָא הַלֵּוִי וְעוֹד פָּסוּק אֶחָד וְיִקְרְאוּ עוֹד יִשְׂרָאֵל אֶחָד לְתַשְׁלוּם גּ' קְרוּאִים
וְאִם לֹא הָיָה כֹּהֵן בְּבֵית הַכְּנֶסֶת וְקָרְאוּ יִשְׂרָאֵל בִּמְקוֹמוֹ וְאֵרַע כֵּן שֶׁלֹּא קָרְאוּ אֶלָּא שְׁנֵי פְּסוּקִים וְלֹא נִזְכְּרוּ עַד לְאַחַר שֶׁקְּרָאוֹ יִשְׂרָאֵל שֵׁנִי וּבֵרַךְ אֲזַי יַתְחִיל הַיִשְׂרָאֵל הַשֵּׁנִי מִתְּחִלַּת הַסִּדְרָה וְהַיִשְׂרָאֵל הָרִאשׁוֹן יַמְתִּין וְיִקְרָא אַחֲרָיו וְאַחֲרָיו יִקְרְאוּ עוֹד לְיִשְׂרָאֵל
קָטָן יִהְיֶה הַקּוֹרֵא וְגַם אֵינוֹ עוֹלֶה לַתּוֹרָה
סִימָן ע"ט סָעִיף ט'
לְאַחַר קְרִיאַת הַתּוֹרָה אוֹמְרִים חֲצִי קַדִּישׁ וּמַגְבִּיהִין אֵת סֵּפֶר הַתּוֹרָה
הַמַּגְבִּיהַּ פּוֹתֵחַ אֵת סֵּפֶר הַתּוֹרָה שֶׁיִּהְיוּ שְׁלשָׁה עַמּוּדִים מִן הַכְּתָב גָּלוּי וּמַרְאֵהוּ לִימִינוֹ וְלִשְׂמֹאלוֹ לְפָנָיו וּלְאַחֲרָיו כִּי מִצְוָה עַל כָּל הָאֲנָשִׁים לִרְאֹת אֵת הַכְתָב וְאוֹמְרִים וְזֹאת הַתּוֹרָה וְכוּ' וְגוֹלְלִין אֵת הַסֵּפֶר
וּמִצְוָה לְגוֹלְלוֹ שֶׁיְהֵא הַתֶּפֶר בְּאֶמְצַע שְׁתֵּי הַגְּלִילוֹת וְיִגְלְלוֹ עַד שֶׁיְהֵא הַתֶּפֶר הַסָּמוּךְ בְּאֶמְצַע
אִם הַתֶּפֶר שֶׁלְּפָנָיו יוֹתֵר סָמוּךְ יִגְלְלוֹ לְשָׁם וְאִם הַתֶּפֶר שֶׁלְּאַחֲרָיו יוֹתֵר סָמוּךְ יִגְלְלוֹ לְשָׁם דִּלְמַעֵט בִּגְלִילָה עָדִיף מִשּׁוּם כְּבוֹד סֵפֶר תּוֹרָה
בְּכָל עֵת שֶׁקּוֹרִין בַּתּוֹרָה אוֹמְרִים אַחַר כָּךְ חֲצִי קַדִּישׁ לְבַד מִמִּנְחָה בְּשַׁבָּת וּבְמִנְחָה בְּתַעֲנִית שֶׁסּוֹמְכִין עַל הַקַּדִּישׁ שֶׁאוֹמְרִים לִפְנֵי תְּפִלַּת שְׁמֹנֶה עֶשְׂרֵה
בְּשֵׁנִי וּבַחֲמִשִּׁי אוֹמֵר הַשְּׁלִיחַ צִבּוּר לְאַחַר הַגְּבָּהַת הַתּוֹרָה יְהִי רָצוֹן וְכוּ' וּצְרִיכִין הַצִּבּוּר לִשְׁמֹעַ וְלַעֲנֹת אָמֵן
וּכְשֶׁאֵין אוֹמְרִים תַּחֲנוּן אֵין אוֹמְרִים יְהִי רָצוֹן
אַחַר כָּךְ מַכְנִיסִין אֵת סֵּפֶר הַתּוֹרָה לַאֲרוֹן הַקֹּדֶשׁ וּמִצְוָה עַל כָּל אָדָם שֶׁסֵּפֶר הַתּוֹרָה עוֹבֵר לְפָנָיו וְכֵן הַמַּגְבִּיהַּ וְהַגּוֹלֵל שֶׁיְלַוּוּ אוֹתוֹ עַד לִפְנֵי אֲרוֹן הַקֹדֶשׁ
בְּמָקוֹם שֶׁאֵין סֵפֶר תּוֹרָה קוֹרֵא אֶחָד מִתּוֹךְ חֻמָּשׁ בְּקוֹל רָם וְהַצִּבּור יִשְׁמְעוּ שֶׁלֹּא תִּשְׁתַּכַּח תּוֹרַת קְרִיאָה
עֲשָׂרָה שֶׁמִּתְפַּלְּלִים וְאֵין לָהֶם סֵפֶר תּוֹרָה לִקְרֹת אֵין מְבִיאִים לָהֶם סֵפֶר תּוֹרָה לְצֹרֶךְ הַקְּרִיאָה אֲפִלּוּ אִם הֵם חֲבוּשִׁים בְּבֵית הָאֲסוּרִים וַאֲפִלּוּ בְּרֹאשׁ הַשָּׁנָה וְיוֹם הַכִּפּוּרִים
אַךְ אִם מְכִינִים יוֹם יוֹמַיִם מִקּוֹדֶם אָרוֹן תֵּבָה שֶׁעוֹשִׂין מָקוֹם קָבוּעַ לַסֵּפֶר תּוֹרָה מֻתָּר
וּלְצֹרֶךְ אָדָם חָשׁוּב וְהוּא חוֹלֶה מֻתָּר לְהָבִיא גַּם לְצֹרֶךְ הַקְּרִיאָה לְבַד
וְיֵשׁ אוֹמְרִים דִּלְאָדָם חָשׁוּב אֲפִלּוּ אֵינוֹ חוֹלֶה וּלְחוֹלֶה אֲפִלּוּ אֵינוֹ אָדָם חָשׁוּב מֻתָּר
וְיֵשׁ לְהָקֵל בְּשַׁבָּת פָּרָשַׁת זָכֹר וּפָרָשַׁת פָּרָה מִפְּנֵי שֶׁיֵּשׁ אוֹמְרִים שֶׁהֵן דְּאוֹרַיְתָא
אִם נִמְצָא בְּסֵפֶר תּוֹרָה פְּסוּל מֵחֲמַת טָעוּת אִם הוּא טָעוּת גָּמוּר אֵין קוֹרִין בּוֹ וּצְרִיכִין סֵפֶר תּוֹרָה אַחֵר
אֵיזֶהוּ טָעוּת גָּמוּר כְּגוֹן יָתֵר חָסֵר נִתְחַלֵּף אֲפִלּוּ אוֹת אַחַת וְעַל יְדֵי זֶה מִשְׁתַּנָּה הַקְּרִיאָה כְּמוֹ תּוֹמִים תְּאוֹמִים מִגְרְשֵׁיהֶן מִגְרְשֵׁיהֶם
וְאַף עַל פִּי שֶׁהַפֵּרוּשׁ הוּא שָׁוֶה מִכָּל מָקוֹם כֵּיוָן שֶׁהַקְּרִיאָה אֵינָהּ שָׁוָה הֲוֵי טָעוּת גָּמוּר
וְכֵן אִם הַטָּעוּת הוּא בְּעִנְיָן שֶׁיְכוֹלִין לִקְרֹתוֹ כְּמוֹ שֶׁהָיָה צָרִיךְ לִכָּתֵב אֶלָּא שֶׁכָּתַב בְּעִנְיָן שֶׁמִּשְׁתַּנֶּה הַפֵּרוּשׁ עַל יְדֵי זֶה כְּגוֹן בְּפָרָשַׁת תְּרוּמָה אַמָה וָחֵצִי רָחְבּוֹ אִם בִּמְקוֹם רָחְבּוֹ נִמְצָא כָּתוּב רָחְבָּה בְּהֵ"א אַף עַל פִּי שֶׁיְכוֹלִין לִקְרֹת אֵת הַבֵּי"ת בְּחוֹלָם מִכָּל מָקוֹם כֵּיוָן שֶׁכְּמוֹ שֶׁהוּא כָּתוּב הֲוֵי טָעוּת שֶׁמִּשְׁתַּנֶּה הַפֵּרוּשׁ הֲוֵי גַּם כֵּן טָעוּת גָּמוּר
אֲבָל אִם הַטָּעוּת הוּא בְּעִנְיָן שֶׁאֵינוֹ מִשְׁתַּנֶּה לֹא הַקְּרִיאָה וְלֹא הַפֵּרוּשׁ כְּגוֹן בְּמָקוֹם שֶׁצָּרִיךְ לִהְיוֹת אֲבוֹתָם בְּוא"ו אַחַר הַבֵּי"ת נִמְצָא בְּלֹא וא"ו בְּהִפּוּךְ וְכֵן אִם בְּמָקוֹם שֶׁצָּרִיךְ לִהְיוֹת מָלֵא יו"ד שִׁמּוּשִׁית כְּגוֹן אֲבוֹתֵיכֶם נִמְצָא חָסֵר יו"ד בְּהֵפֶךְ וְכֵן כָּל כַּיּוֹצֵא בָּזֶה אֵין מוֹצִיאִין סֵפֶר תּוֹרָה אַחֵר אֲבָל אִם חֲסֵרָה יו"ד שָׁרָשִׁית כְּגוֹן מַה לָךָ הָגָר אַל תִּירָאִי כְּתִיב תִּרְאִי בְּלֹא יוּ"ד אַחַר הַתָּי"ו אַל תִּירָא אַבְרָם כְּתִיב תִּרָא צְרִיכִין לְהוֹצִיא סֵפֶר תּוֹרָה אַחֵר
נִמְצָא תֵּבָה אַחַת חֲלוּקָה עַד שֶׁנִּרְאֵית כִּשְׁתַּיִם שֶׁנִּתְקָרְבוּ שְׁתֵּי תֵּבוֹת וְנִרְאוֹת כְּאַחַת שֶׁנִּמְצָא תֵּבָה יְתֵרָה בֵּין שֶׁהִיא תֵּבָה זָרָה שֶׁאֵין כָּאן מְקוֹמָהּ כְּלָל בֵּין שֶׁנִּכְתְּבָה תֵּבָה אַחַת כְּפוּלָה וְכֵן אִם נִמְצָא שִׁנּוּי בְּצוּרוֹת הַפָּרָשִׁיּוֹת כְּגוֹן פְּתוּחָה בִּמְקוֹם סְתוּמָה סְתוּמָה בִּמְקוֹם פְּתוּחָה הֶפְסֵק פָּרָשָׁה בְּמָקוֹם שֶׁאֵינוֹ צָרִיךְ בְּמָקוֹם שֶׁצָּרִיךְ לִהְיוֹת הֶפְסֵק פָּרָשָׁה וְאֵינוֹ כָּל אֵלּוּ פְּסוּלִים גְּמוּרִים וּצְרִיכִין לְהוֹצִיא סֵפֶר תּוֹרָה אַחֵר
נִמְצָא שֶׁנִּדְבַּק אוֹת לְאוֹת אִם נִרְאֶה שֶׁנִּדְבַּק לְאַחַר הַכְּתִיבָה כָּשֵׁר כֹּל שֶׁלֹּא נִשְׁתַּנּוּ צוּרוֹת הָאוֹתִיּוֹת
אֲבָל אִם נִרְאֶה שֶׁנִּדְבַּק כֵּן בִּשְׁעַת כְּתִיבָה אֲזַי יֵשׁ חִלּוּק שֶׁאִם נִדְבַּק כֵּן קוֹדֶם שֶׁנִּגְמַר הָאוֹת כְּגוֹן נוּ"ן פְּשׁוּטָה שֶׁנִּדְבְּקָה בְּאֶמְצְעִיתָה בְּרֶגֶל תָּי"ו וְכַדּוֹמֶה פָּסוּל אֶלָּא שֶׁבְּחֹל יְכוֹלִין לִגְרוֹד שָׁם לְהַפְרִידָם
אֲבָל אִם הַדִּבּוּק נַעֲשָׂה בִּגְמָר הָאוֹת יֵשׁ לְהַכְשִׁיר וְאֵין צְרִיכִין לְהוֹצִיא סֵפֶר תּוֹרָה אַחֵר
נִמְצָא אוֹת שֶׁהִפְסִיד צוּרָתוֹ בֵּין שֶׁהָיָה מִתְּחִלַּת הַכְּתִיבָה בֵּין שֶׁנַּעֲשָׂה אַחַר כָּךְ עַל יְדֵי נֶקֶב פָּסוּל
אֲבָל אִם נִמְצָא נֶקֶב תּוֹךְ אוֹת מִחוּץ לָאוֹת וְהָאוֹת בְּצוּרָתוֹ אֶלָּא שֶׁאֵינוֹ מֻקָּף גְּוִיל וְנִכָּר שֶׁהַנֶּקֶב נַעֲשָׂה לְאַחַר הַכְּתִיבָה כָּשֵׁר כֵּיוָן דְּבִשְׁעַת הַכְּתִיבָה הָיָה מֻקָּף גְּוִיל
אִם קָפְצָה הַדְּיוֹ מֵאֵיזֶה אוֹת וְאֵינוֹ שָׁחוֹר כָּרָאוּי פָּסוּל
אִם יֵשׁ סָפֵק בְּאֵיזֶה אוֹת שֶׁמָּא אֵין צוּרָתָהּ עָלֶיהָ מַרְאִין לְתִינוֹק שֶׁאֵינוֹ לֹא חָכָם וְלֹא טִפֵּשׁ אִם קוֹרֵא כָּרָאוּי כְּשֵרָה
וְאִם לָאו פְּסוּלָה
וְאִם הַתִּינוֹקוֹת מְחֻלָּקִין הוֹלְכִין אַחַר הָרֹב
וְדַוְקָא כְּשֶׁאָנוּ מְסֻפָּקִין מוֹעִיל הַתִּינוֹק מִשּׁוּם דְּאָז לֹא הֲוֵי רַק גִּלּוּי מִלְתָא בְּעָלְמָא
אֲבָל אִם אָנוּ רוֹאִים שֶׁאֵין הָאוֹת כְּהִלְכָתָהּ וְכֵן אִם נִפְסְקוּ יוּדֵ"י הָאָלֶ"ף יוּדֵ"י הָעַיִ"ן וְהַשִּי"ן וְרַגְלֵי הַתָּיו וְכַדּוֹמֶה פָּסוּל אַף עַל פִּי שֶׁהַתִּינוֹק קוֹרֵא אוֹתוֹ כֵּיוָן שֶׁעֵינֵינוּ רוֹאוֹת שֶׁאֵין הָאוֹת כְּתִקּוּנָהּ
כְּשֶׁמַּרְאִין לְתִינוֹק אֵין צְרִיכִין לְכַסּוֹת הָאוֹתִיּוֹת שֶׁלְּאַחֲרָיו
אֲבָל הָאוֹתִיּוֹת שֶׁלְּפָנָיו נוֹהֲגִין לְכַסּוֹת
וְאִם נִפְסַק אֵיזֶה אוֹת בַּנֶקֶב וְנִשְׁאַר מִקְּצָתוֹ גַּם מִן הַנֶּקֶב וּלְמַטָּה וְאָנוּ מְסֻפָּקִים אִם יֵשׁ בָּאוֹת עַד הַנֶּקֶב כַּשִׁעוּר צְרִיכִין לְכַסּוֹת הַחֵלֶק שֶׁלְּמַטָּה מִן הַנֶּקֶב כִּי הַתִּינוֹק יְצָרְפוֹ וּבֶאֱמֶת אֵין צֵרוּף
וְכֵן אִם קָפְצָה הַדְּיוֹ מִמִּקְצָת אוֹת וְנִשְׁאַר שָׁם אֵיזֶה רֹשֶׁם צְרִיכִין לְכַסּוֹתוֹ שֶׁלֹּא יְצָרְפוֹ הַתִּינוֹק
כְּשֶׁנִּמְצָא פְּסוּל שֶׁצְּרִיכִין לְהוֹצִיא סֵפֶר תּוֹרָה אַחֵר אִם נִמְצָא בֵּין גַּבְרָא לְגַבְרָא מוֹצִיאִין סֵפֶר תּוֹרָה אַחֵר וּמַתְחִילִין מִמָּקוֹם שֶׁפָּסְקוּ וּמַשְׁלִימִין מִנְיַן הַקְּרוּאִים וְהָעוֹלִין כְּבָר בַּסֵּפֶר תּוֹרָה הַפָּסוּל עוֹלִין לְמִנְיַן הַקְּרוּאִים
וְאִם הוּא בַּשַּׁבָּת אִם אֶפְשָׁר לִקְרוֹת בְּסֵפֶר תּוֹרָה הַשֵּׁנִי קְרוּאִים יַעֲשׂוּ כֵּן דְּהָא נוֹהֲגִין בְּלָאו הֲכִי לְהוֹסִיף הַרְבֵּה קְרוּאִים
וְאִם נִמְצָא הַפְּסוּל בְּאֶמְצַע הַקְּרִיאָה בָּזֶה יֵשׁ חִלּוּקֵי דֵּעוֹת וּמִנְהָגִים וְכָל מָקוֹם יַחְזִיק מִנְהָגוֹ וּבְמָקוֹם שֶׁאֵין מִנְהָג קָבוּעַ נִרְאֶה לִי דְּיֵשׁ לַעֲשׂוֹת כְּמוֹ שֶׁכָּתוּב בַּשֻּׁלְחָן עָרוּךְ שֶׁלֹּא לְבָרֵךְ עַל סֵפֶר תּוֹרָה הַפָּסוּל אֶלָּא מַפְסִיקִין מִיָד וּמוֹצִיאִין סֵפֶר תּוֹרָה אַחֵר וּמַתְחִילִין מִמָּקוֹם שֶׁפָּסְקוּ
וְאִם הִפְסִיקוּ בְּאֶמְצַע פָּסוּק נִרְאֶה לִי דְּיַתְחִילוּ מִתְּחִלַּת הַפָּסוּק
וְגוֹמְרִין אֵת הַפָּרָשָׁה וּמְבָרֵךְ בְּרָכָה אַחֲרוֹנָה
אֲבָל בְּרָכָה רִאשׁוֹנָה אֵינוֹ מְבָרֵךְ דְּעָלְתָה הַבְּרָכָה שֶׁבֵּרַךְ עַל הַסֵּפֶר תּוֹרָה הַפָּסוּל
וְהוּא הַדִּין אֲפִלּוּ אִם לֹא הִתְחִילוּ לִקְרוֹת כְּלָל לָזֶה הָעוֹלֶה שֶׁנִּמְצָא הַפְּסוּל מִיָּד לְאַחַר הַבְּרָכָה גַּם כֵּן מוֹצִיאִין סֵפֶר תּוֹרָה אַחֵר וְאֵינוֹ מְבָרֵךְ עוֹד בְּרָכָה רִאשׁוֹנָה
וְאֵין לְחַלֵּק בֵּין קְרִיאָה הָאַחֲרוֹנָה לִשְׁאָר קְרִיאָה בְּעִנְיָן זֶה
בַּמַּפְטִיר עַיֵּן לְקַמָּן סִימָן ע"ח סָעִיף ח'
נִמְצָא פְּסוּל בְּסֵפֶר תּוֹרָה וְאֵין שָׁם סֵפֶר תּוֹרָה אַחֵר מַשְׁלִימִין בּוֹ מִנְיַן הַקְּרוּאִים בְּלֹא בְּרָכוֹת
וְעַיֵּן לְקַמָּן סִימָן ע"ח סָעִיף וְסִימָן ע"ט סָעִיף י'
יֵשׁ אוֹמְרִים שֶׁאִם נִמְצָא פְּסוּל בְּסֵפֶר תּוֹרָה בְּחֻמָּשׁ אֶחָד מֻתָּרִין לִקְרֹת בּוֹ בְּחֻמָּשׁ אַחֵר כְּגוֹן אִם הַפְּסוּל הוּא בְּסֵפֶר בְּרֵאשִׁית מֻתָּרִין לִקְרוֹת בּוֹ בִּבְרָכוֹת בְּסֵפֶר שְׁמוֹת
וְיֵשׁ לִסְמֹךְ עַל זֶה בִּשְׁעַת הַדְּחַק כְּשֶׁלֹּא הָיָה בָּאֶפְשָׁרִי לְתַקְּנוֹ שֶׁנִּמְצָא בַּשַּׁבָּת יוֹם טוֹב
וּמִכָּל מָקוֹם בְּשַׁבָּת בְּמִנְחָה אֵין לְהוֹצִיאוֹ כֵּיוָן שֶׁאָז אֵין הַקְּרִיאָה חוֹבָה כָּל כָּךְ דְּלָא נִתְקְנָה אֶלָּא מִשּׁוּם אוֹתָן שֶׁאֵינָם בָּאִים בַּשֵּׁנִי וּבַחֲמִשִּׁי לְבֵית הַכְּנֶסֶת
אִם נִקְרְעָה הַתְּפִירָה שֶׁבֵּין שְׁתֵּי יְרִיעוֹת אִם נִשְׁאַר הָרֹב תָּפוּר קוֹרִין בּוֹ
וְאִם לָאו מוֹצִיאִין סֵפֶר תּוֹרָה אַחֵר
וְאִם אֵין סֵפֶר תּוֹרָה אַחֵר אִם הַקֶּרַע הוּא בָּזֶה הַחֻמָּשׁ שֶׁצְּרִיכִין לִקְרֹת בּוֹ אֵין קוֹרִין בּוֹ אֶלָּא אִם כֵּן נִשְׁאֲרוּ לְכָל הַפָּחוֹת תְּפִירוֹת
אֲבָל אִם הַקֶּרַע הוּא בְּחֻמָּשׁ אַחֵר קוֹרִין בּוֹ אַף עַל פִּי שֶׁלֹּא נִשְׁאֲרוּ רַק בּ' תְּפִירוֹת
נִמְצָא שַׁעֲוָה חֵלֶב שֶׁנָּטַף עַל אוֹת תֵּבָה אִם הוּא בְּחֹל יָסִירוֹ
וְאִם הוּא בַּשַּׁבָּת יוֹם טוֹב אִם נִרְאִין הָאוֹתִיּוֹת יִקְרְאוּ בּוֹ כָּךְ
אֲבָל אִם מְכֻסִּין כָּל כָּךְ עַד שֶׁאֵינָן נִרְאִין אִם בְּמָקוֹם שֶׁאֵין צְרִיכִין לִקְרוֹת שָׁם יְכוֹלִין לִקְרוֹת בּוֹ בִּבְרָכוֹת
אֲבָל אִם הוּא בְּמָקוֹם שֶׁצְּרִיכִין לִקְרוֹת וְאָסוּר לִקְרוֹת אֲפִלּוּ תֵבָה אַחַת שֶׁלֹּא מִן הַכְּתָב עַל כֵּן אִם בָּאֶפְשָׁרִי לְהָסִיר אֵת הַשַּׁעֲוָה הַחֵלֶב כִּלְאַחַר יָד דְּהַיְנוּ שֶׁנִּתְיַבֵּשׁ הֵיטֵב וְיַכְפִּיל אֵת הַגְּוִיל שֶׁעַל יְדֵי זֶה יִפֹּל יַעֲשׂוּ כֵן וּבְאִם לָאו אֵין קוֹרִין בּוֹ
כְּשֶׁמְּסִירִין בְּחֹל אֶת הַשַּׁעֲוָה וְהַחֵלֶב אִם הוּא עַל הַשֵּׁם יַשְׁגִּיחוּ שֶׁלֹּא יָבֹא חַס וְשָׁלוֹם לִמְחִיקַת הָאוֹתִיּוֹת אֶלָּא יְחַמְּמוּ מִבַּחוּץ שֶׁיֵּלֵךְ הַשַּׁעֲוָה הַחֵלֶב
אוֹמְרִים אַשְׁרֵי וּתְהִלָּה לְדָוִד וְגוֹ' וּצְרִיכִין לְכַוֵּן בּוֹ הֵיטֵב וּבִפְרָט בַּפָּסוּק פּוֹתֵחַ אֵת יָדֶךָ וְגוֹ' יְכַוֵּן אֶת לִבּוֹ מְאֹד
אַחַר כָּךְ אוֹמְרִים לַמְּנַצֵּחַ וְאֵלּוּ יָמִים שֶׁאֵין אוֹמְרִים אוֹתוֹ: רֹאשׁ חֹדֶשׁ חֲנֻכָּה וּפוּרִים וְהוּא הַדִּין בְּשָׁנָה מְעֻבֶּרֶת בְּיוֹם י"ד וט"ו שֶׁבַּאֲדָר רִאשׁוֹן עֶרֶב פֶּסַח וְעֶרֶב יוֹם הַכִּפּוּרִים תִּשְׁעָה בְּאָב
גַּם אֵין אוֹמְרִים אוֹתוֹ בְּבֵית הָאָבֵל וּבַיּוֹם שֶׁאֵין אוֹמְרִים לַמְּנַצֵּחַ גַּם אֵל אֶרֶךְ אַפַּיִם אֵין אוֹמְרִים
אוֹמְרִים קְדֻשַּׁת וּבָא לְצִיּוֹן עִם הַתַּרְגּוּם
וְצָרִיךְ לִזָּהֵר מְאֹד לְאָמְרָהּ בְּכַוָּנָה
וְהַתַּרְגּוּם יֵשׁ לְאָמְרוֹ בְּלַחַשׁ
[בְּבֵית הָאָבֵל מְדַלְּגִין הַפָּסוּק וַאֲנִי זֹאת בְּרִיתִי וְגוֹ']
אָסוּר לְאָדָם לָצֵאת מִבֵּית הַכְּנֶסֶת קֹדֶם קְדֻשָּׁה זוֹ
יֵשׁ לְהַדֵּר לְאָמְרָהּ עִם הַצִּבּוּר
וְלָכֵן אִם בָּא לְבֵית הַכְּנֶסֶת בְּשָׁעָה שֶׁהַצִּבּוּר אוֹמְרִים אוֹתָהּ יֹאמְרָהּ עִמָּהֶם אַף קֹדֶם תְּפִלָּתוֹ
וְהוּא הַדִּין דְּיָכוֹל לְאָמְרָהּ קֹדֶם שְׁנֵי הַפְּסוּקִים דְּהַיְנוּ וּבָא לְצִיּוֹן וְגוֹ' וַאֲנִי זֹאת בְּרִיתִי וְגוֹ' וְאַחַר כָּךְ יֹאמַר פְּסוּקִים אֵלוּ וּמִכָּל שֶכֵּן שֶׁיָכוֹל לְדַלֵּג אַשְׁרֵי וְלַמְּנַצֵּחַ כְּדֵי שֶׁיֹּאמַר קְדֻשָּׁה עִם הַצִּבּוּר וְאַחַר כָּךְ יֹאמַר מַה שֶּׁדִּלֵּג
וְאוֹמְרִים עָלֵינוּ לְשַׁבֵּחַ וְכוּ' וּצְרִיכִין לְאָמְרוֹ בְּאֵימָה וּבְיִרְאָה
וִיהוֹשֻׁעַ תִּקְּנוֹ בְּשָׁעָה שֶׁכָּבַשׁ אֵת יְרִיחוֹ
וְאַחַר כָּךְ אוֹמְרִים מִזְמוֹר שֶׁל יוֹם וּשְׁאָר מִזְמוֹרִים בְּכָל מָקוֹם וּמָקוֹם כְּפִי מִנְהָגוֹ
כְּשֶׁיּוֹצֵא מִבֵּית הַכְּנֶסֶת אוֹמֵר הַפָּסוּק נְחֵנִי וְגוֹ' וּמִשְׁתַּחֲוֶה מוּל אֲרוֹן הַקֹּדֶשׁ כְּתַלְמִיד הַנִּפְטָר מֵרַבּוֹ
כְּשֶׁיֵּצֵא מִבֵּית הַכְּנֶסֶת לֹא יֵצֵא וַאֲחוֹרָיו לַאֲרוֹן הַקֹּדֶשׁ אֶלָּא יְצַדֵּד
וְכֵן בִּירִידָתוֹ מִן הַתֵּבָה
כְּשֶׁיֵּצֵא מִבֵּית הַכְּנֶסֶת אָסוּר לָרוּץ לִפְסֹעַ פְּסִיעָה גַּסָּה לְפִי שֶׁמַּרְאֶה עַצְמוֹ שֶׁעִכּוּב בֵּית הַכְּנֶסֶת דּוֹמֶה עָלָיו לְמַשָּׂא
בַּמֶּה דְּבָרִים אֲמוּרִים כְּשֶׁהוֹלֵךְ לַעֲסָקָיו
אֲבָל אִם הוֹלֵךְ מִבֵּית הַכְּנֶסֶת לְבֵית הַמִּדְרָשׁ מִצְוָה לָרוּץ
נִמְצְאוּ בַּמִּדְרָשִׁים הַרְבֵּה מַעֲשִׂיּוֹת כִּי עַל יְדֵי שֶׁהַבֵּן אוֹמֵר קַדִּישׁ בִּשְׁבִיל אָבִיו אִמּוֹ נִצּוֹלִים מִן הַדִּין
עַל כֵּן נוֹהֲגִין לוֹמַר קַדִּישׁ
וְכֵן לַעֲלֹת לַמַּפְטִיר וּלְהִתְפַּלֵּל לִפְנֵי הַתֵּבָה וּבִפְרָט בְּמוֹצָאֵי שַׁבָּתוֹת שֶׁהוּא הַזְּמָן שֶׁחוֹזְרוֹת הַנְּשָׁמוֹת לְגֵיהִנֹּם וְכֵן בְּכָל עַרְבִית שֶׁאָז תִּגְבֹּרֶת הַדִּין
וְיֵשׁ בְּעִנְיַן הַקַּדִּישִׁים כַּמָּה חִלּוּקֵי דִּינִים עַל פִּי הַמִּנְהָגִים
בְּתוֹךְ שִׁבְעָה בֵּין שֶׁהוּא קָטָן בֵּין גָּדוֹל בֵּין תּוֹשָׁב בֵּין אוֹרֵחַ יֵשׁ כָּל הַקַּדִּישִׁים וְדוֹחֶה כָּל הָאֲבֵלִים
וַאֲפִלּוּ פָּגַע הָרֶגֶל תּוֹךְ שִׁבְעָה הַמְּבַטֵּל גְּזֵרַת שִׁבְעָה וְכֵן לְאַחַר שִׁבְעָה שֶׁמְבַטֵּל גְּזֵרַת שְׁלֹשִׁים לְעִנְיַן קַדִּישׁ אֵינוֹ מְבַטֵּל
וְכֵן לֹא אַמְרִינָן לְעִנְיַן קַדִּישׁ מִקְּצָת הַיּוֹם כְּכֻלּוֹ
וַאֲפִלּוּ בְּמִנְחָה שֶׁל יוֹם הַשְּׁבִיעִי יֵשׁ כָּל הַקַּדִּישִׁים וּמוֹנִין שִׁבְעָה וּשְׁלֹשִׁים מִיּוֹם הַקְּבוּרָה
וְאַף עַל פִּי שֶׁהָאָבֵל לֹא שָׁמַע מִיָּד וְנוֹהֵג אַחַר כָּךְ שִׁבְעָה יְמֵי אֵבֵל
מִכָּל מָקוֹם לְעִנְיַן קַדִּישׁ אֵין דִּין שִׁבְעָה
וְכֵן אִם מֵת בָּרֶגֶל מוֹנִין לְעִנְיַן קַדִּישׁ מִיּוֹם הַקְּבוּרָה
אִם יֵשׁ בְּבֵית הַכְּנֶסֶת גַּם יָאהרְצַיְיט
אֲזַי אִם הַבֶּן שִׁבְעָה הוּא קָטָן שֶׁהוֹלֵךְ כָּל יְמֵי הַשִּׁבְעָה לְבֵית הַכְּנֶסֶת יֵשׁ לְהַיָּארְצַיְיט קַדִּישׁ אֶחָד
וְאִם יֵשׁ הַרְבֵּה יָאהרְצַיְיט יֵשׁ לְכָל אֶחָד קַדִּישׁ אֶחָד
וַאֲפִלּוּ אִם הַקָּטָן שֶׁהוּא בֶּן יִדָּחֶה לְגַמְרֵי
וְאִם יֵשׁ בֶּן שְׁלֹשִׁים יֵשׁ גַּם כֵּן קַדִּישׁ אֶחָד
אֲבָל אִם יֵשׁ הַרְבֵּה בְּנֵי שְׁלֹשִׁים אֵין הַקָּטָן בֶּן שִׁבְעָה נִדְחֶה מֵחֲמָתָן לְגַמְרֵי
וְאִם הוּא גָּדוֹל שֶׁאֵינוֹ הוֹלֵךְ כָּל הַשִּׁבְעָה לְבֵית הַכְּנֶסֶת אַף עַל פִּי שֶׁמִּתְפַּלֵּל בְּבֵיתוֹ בְּמִנְיָן מִכָּל מָקוֹם כְּשֶׁבָּא בְּשַׁבָּת לְבֵית הַכְּנֶסֶת אוֹמֵר כָּל הַקַּדִּישִׁים
וְאִם יֵשׁ שָׁם יָאהרְצַיְיט אוֹמֵר גַּם כֵּן כָּל הַקַּדִּישִׁים מִלְבַד קַדִּישׁ אֶחָד יָטִילוּ עָלָיו גּוֹרָל
וְאַךְ כְּשֶׁנִּתְבַּטֵּל מִמֶּנּוּ הַשִּׁבְעָה עַל יְדֵי רֶגֶל שֶׁמֵּת אָבִיו בָּרֶגֶל אֲזַי יֵשׁ דִּין קָטָן כֵּיוָן שֶׁיָּכוֹל לֵילֵךְ לְבֵית הַכְּנֶסֶת בְּכָל יוֹם
בֶּן קָטָן וּבֶן גָּדוֹל בַּשַּׁבָּת כְּשֶׁבָּא לְבֵית הַכְּנֶסֶת שָׁוִים בְּקַדִּישִׁים וְאִם יֵשׁ גַּם יָאהרְצַיְיט הוּא נִדְחֶה מֵחֲמַת הַגָּדוֹל
וְלָכֵן יֵשׁ לְהַגָּדוֹל קַדִּישׁ אֶחָד יוֹתֵר מִן הַקָּטָן דְּהַיְנוּ הַקַּדִּישׁ שֶׁהָיָה צָרִיךְ הַקָּטָן לָתֵת לְהַיָּאהרְצַיְיט
יָאהרְצַיְיט וְכֵן בֶּן שְׁלֹשִׁים קוֹדְמִין לִשְׁאָר אֲבֵלִים שֶׁהֵם בְּתוֹךְ הַשָּׁנָה
וּמִכָּל מָקוֹם יֵשׁ לָהֶם לָתֵת גַּם לָהֶם אֵיזֶה קַדִּישִׁים
וְיֵשׁ לִנְהֹג שֶׁקַּדִּישׁ דְּרַבָּנָן וְגַם הַקַּדִּישׁ שֶׁלְאַחַר עָלֵינוּ יִהְיֶה לְהַיָּאהרְצַיְיט לְבֶן וּשְׁאָר הַקַּדִּישִׁים לִשְׁאָר הָאֲבֵלִים אִם יֶשְׁנָם כְּמִנְיַן הַקַּדִּישִׁים
יָאהרְצַיְיט וּבֶן שְׁלֹשִׁים הֵיכָא דְּאִכָּא רַוְחָא בֶּן שְׁלֹשִׁים קֹדֶם וְאֵין לְהַיָּאהרְצַיְיט רַק קַדִּישׁ אֶחָד
וְאִם יֵשׁ הַרְבֵּה יָאהרְצַיְיט יֵשׁ לְכָל אֶחָד קַדִּישׁ אֶחָד וְאַף עַל פִּי שֶׁהַבֶּן שְׁלֹשִׁים יִדָּחֶה לְגַמְרֵי מִשּׁוּם שֶׁהוּא יֹאמַר לְמָחָר
וְהַיָּאהרְצַיְיט אִם לֹא יֹאמַר הַיּוֹם עָבַר זְמַנּוֹ
אִם יֵשׁ שְׁנֵי אֲבֵלִים שָׁוִים יַטִילוּ גּוֹרָל בֵּינֵיהֶם וּמִי שֶׁעָלָה הַגּוֹרָל לוֹמַר עַרְבִית יֵשׁ לַשֵּׁנִי כְּנֶגֶד זֶה קַדִּישׁ אֶחָד שַׁחֲרִית בְּלֹא גּוֹרָל
וְעַל הַקַּדִּישׁ הַגּ' יַטִילוּ גּוֹרָל
וְכֵן אִם יֶשְׁנָם הַרְבֵּה גַּם כֵּן מַטִּילִין גּוֹרָל
וּמִי שֶׁעָלָה הַגּוֹרָל לֹא יָבֹא עוֹד בְּתוֹךְ הַגּוֹרָל עַד שֶׁיֹּאמְרוּ כֻלָּם
הַתּוֹשָׁב קוֹדֵם לָאוֹרֵחַ יָאהרְצַיְיט תּוֹשָׁב וְיָאהרְצַיְיט אוֹרֵחַ אֵין לְהָאוֹרֵחַ כְּלוּם
בֶּן שְׁלֹשִׁים תּוֹשָׁב תּוֹךְ הַשָּׁנָה תּוֹשָׁב וְיָאהרְצַיְיט אוֹרֵחַ יֵשׁ לְהָאוֹרֵחַ קַדִּישׁ אֶחָד
וְאִם יֵשׁ יָאהרְצַיְיט תּוֹשָׁב וּבֶן שְׁלֹשִׁים תּוֹשָׁב וְיָאהרְצַיְיט אוֹרֵחַ יֵשׁ גַּם כֵּן לְהָאוֹרֵחַ קַדִּישׁ אֶחָד וְאֵינוֹ יָכוֹל יָּאהרְצַיְיט הַתּוֹשָׁב לוֹמַר לוֹ: אֲנִי קוֹדֵם כִּי יֹאמַר: לָאו מִדִּידָךְ קָשָקִילְנָא אֶלָּא מִבֶּן שְׁלֹשִׁים
וְיֹאמַר הַיָּאהרְצַיְיט תּוֹשָׁב קַדִּישׁ רִאשׁוֹן וְיָאהרְצַיְיט אוֹרֵחַ קַדִּישׁ בּ' וּבֶן שְׁלֹשִׁים קַדִּישׁ גּ'
אוֹרֵחַ בֶּן שְׁלֹשִׁים וְתוֹשָׁב תּוֹךְ הַשָּׁנָה שָׁוִים
יָאהרְצַיְיט תּוֹשָׁב וּבֶן שְׁלֹשִׁים אוֹרֵחַ יֹאמַר הַתּוֹשָׁב קַדִּישׁ רִאשׁוֹן וְשֵׁנִי וְהָאוֹרֵחַ הַשְּׁלִישִׁי
אוֹרֵחַ בְּתוֹךְ הַשָּׁנָה יֵשׁ קַדִּישׁ בְּתוֹךְ אֲבֵלִים תּוֹשָׁבִים בְּתוֹךְ הַשָּׁנָה
תּוֹשָׁב נִקְרָא לְעִנְיָן זֶה כָּל שֶׁיֵּשׁ כָּאן דִּירַת קֶבַע אַף עַל פִּי שֶׁאֵינוֹ פּוֹרֵעַ מַס שֶׁהוּא פּוֹרֵעַ כָּאן מַס אַף עַל פִּי שֶׁאֵינוֹ דָּר כָּאן
וּמִי שֶׁבָּא לְכָאן מִמָּקוֹם אַחֵר לוֹמַר קַדִּישׁ אַחַר אָבִיו וְאִמּוֹ שֶׁהָיוּ דָּרִים כָּאן אַף עַל פִּי שֶׁהֵמָּה הָיוּ תוֹשָׁבִים כָּאן מִכָּל מָקוֹם כֵּיוָן שֶׁהַבֵּן הַזֶּה אֵינוֹ דָּר כָּאן וְאֵינוֹ פּוֹרֵעַ כָּאן מַס אֵין דֵּין תּוֹשָׁב
בַּעַל הַבַּיִת שֶׁמַּחְזִיק מְלַמֵּד מְשָׁרֵת אִם הֵם פְּנוּיִים נִקְרָאִים כָּאן תּוֹשָׁבִים
אֲבָל אִם יֵשׁ לָהֶם נָשִׁים בְּמָקוֹם אַחֵר הֲרֵי הֵן כָּאן כְּאוֹרְחִים
וְהַלּוֹמֵד בִּישִׁיבָה וְכֵן מְלַמֵּד הַמֻּשְׂכָּר לְכַמָּה בַּעֲלֵי בָתִּים אַף עַל פִּי שֶׁיֵּשׁ לָהֶם נָשִׁים בְּמָקוֹם אַחֵר דִּינָם כָּאן כַּתּוֹשָׁבִים
הַמְּגַדֵּל יָתוֹם בְּבֵיתוֹ אֲפִלּוּ בְּשָׂכָר אִם אֵין לֹא אָב וְלֹא אֵם יֵשׁ כָּאן דִּין תּוֹשָׁב
אֲבָל אִם יֵשׁ אָב אֵם בְּמָקוֹם אַחֵר אֲפִלּוּ מְגַדְּלוֹ בְּתוֹרַת צְדָקָה יֵשׁ דִּין אוֹרֵחַ
מִי שֶׁמִּתְפַּלֵּל בְּבֵית הַכְּנֶסֶת בְּבֵית הַמִּדְרָשׁ תָּמִיד אִם בָּא לוֹמַר קַדִּישׁ בְּבֵית כְּנֶסֶת אַחֵר הָאָבֵלִים שֶׁבָּשָם יְכוֹלִין לִדְחֹתוֹ וַאֲפִלּוּ הוּא תּוֹךְ שִׁבְעָה דְּגָרַע מֵהָאוֹרֵחַ כִּי הָאוֹרֵחַ אֵין מָקוֹם לְהִתְפַּלֵּל וְלוֹמַר קַדִּישׁ וְזֶה יֵשׁ לוֹ
מִי שֶׁיָּכוֹל וְרָאוּי לְהִתְפַּלֵּל לִפְנֵי הַתֵּבָה יִתְפַּלֵּל וּמוֹעִיל יוֹתֵר מִקַּדִּישׁ יָתוֹם שֶׁלֹּא נִתְקַן אֶלָּא לַקְטַנִּים
וּמִי שֶׁאֵינוֹ יָכוֹל לְהִתְפַּלֵּל כָּל הַתְּפִלָּה יִתְפַּלֵּל מִן אַשְׁרֵי וּבָא לְצִיּוֹן וּלְהַלָּן
וּמִי שֶׁיֵּשׁ זְכוּת יוֹתֵר בְּקַדִּישִׁים כְּגוֹן בֶּן וְל' יֵשׁ גַּם כֵּן זְכוּת יוֹתֵר בְּעִנְיַן הַתְּפִלָּה
נוֹהֲגִין שֶׁאֵין אָבֵל מִתְפַּלֵּל לִפְנֵי הַתֵּבָה בַּשַּׁבָּת וְיוֹם טוֹב
אַךְ אִם גַּם קֹדֶם הָאֲבֵלוּת הָיָה דַּרְכּוֹ לְהִתְפַּלֵּל בַּשַּׁבָּת וְיוֹם טוֹב גַּם בִּזְמַן הָאֲבֵלוּת יִתְפַּלֵּל
שְׁנַיִם שֶׁשָּׁוִים בְּדִין קַדִּישׁ וּשְׁנֵיהֶם יְכוֹלִים לְהִתְפַּלֵּל לִפְנֵי הַתֵּבָה וּמְרֻצִּים בְּשָׁוֶה לַקָּהָל יַטִילוּ גּוֹרָל שֶׁהָאֶחָד יִתְפַּלֵּל עַד אַשְׁרֵי וּבָא לְצִיּוֹן וְהַשֵּׁנִי יִתְפַּלֵּל אַשְׁרֵי וּבָא לְצִיּוֹן
וְאִם אֶחָד אֵינוֹ יָכוֹל לְהִתְפַּלֵּל לִפְנֵי הַתֵּבָה שֶׁאֵינוֹ מְרֻצֶּה לַקָּהָל וְהִתְפַּלֵּל הַשֵּׁנִי לֹא הִפְסִיד זֶה שֶׁהִתְפַּלֵּל זְכוּתוֹ בַּקַדִּישִׁים וּמִכָּל מָקוֹם יֵשׁ לְוַתֵּר לְהַנִּיחַ הַקַּדִּישׁ לְמִי שֶׁלֹּא הִתְפַּלֵּל וּמִכָּל שֶׁכֵּן לִקְטַנִּים
מִי שֶׁהוּא אָבֵל עַל אָבִיו וְגַם עַל אִמּוֹ מִכָּל מָקוֹם אֵין זְכוּת יוֹתֵר בִּתְפִלּוֹת וְקַדִּישִׁים מִשְּׁאָר אָבֵל מִשּׁוּם דְּזִכָּרוֹן אֶחָד עוֹלֶה לְכָאן וּלְכָאן
ועַיֵּן נוב"ה סִימָן ה
נוֹהֲגִין שֶׁאֵין אוֹמְרִים קַדִּישׁ רַק י"א חֳדָשִׁים שֶׁלֹּא לְהַחְזִיק אָבִיו וְאִמּוֹ כִּרְשָׁעִים דְּמִשְׁפַּט שֶׁל רְשָׁעִים הוּא י"ב חֹדֶשׁ
שֶׁאִם מֵת דֶּרֶךְ מָשָׁל יוּ"ד שְׁבָט פּוֹסֵק לוֹמַר טֵבֵת וּבְיוּ"ד טֵבֵת לֹא יֹאמַר דְּהָא הֲוֵי יוֹם בְּחֹדֶשׁ י"ב וְיוֹם בַּחֹדֶשׁ חָשׁוּב חֹדֶשׁ וַהֲוֵי כְּאִלּוּ אָמַר י"ב חֹדֶשׁ
וּלְעִנְיָן זֶה מוֹנִים מִיּוֹם הַקְּבוּרָה לֹא מִיּוֹם הַמִּיתָה
שֶׁאִם נִקְבַּר י"א שְׁבָט אֲזַי פּוֹסֵק בּיו"ד טֵבֵת כִּי הַמִּשְׁפָּט אֵינוֹ מַתְחִיל עַד לְאַחַר הַקְּבוּרָה
וְאִם הָיְתָה שָׁנָה מְעֻבֶּרֶת פּוֹסֵק כִּסְלֵו
וְיוֹם זֶה שֶׁהוּא פּוֹסֵק בּוֹ יֵשׁ כָּל הַקַּדִּישִׁים
רַק לְיָאהרְצַיְיט שַׁיָּךְ קַדִּישׁ א'
וְכֵן לְבֶן שְׁלֹשִׁים
וְאִם יֵשׁ כַּמָּה יָאהרְצַיְיט בְּנֵי שְׁלֹשִׁים נִדְחֶה הוּא מִפְּנֵיהֶם לְגַמְרֵי
מִי שֶׁיּוֹדֵעַ בְּאָבִיו וְאִמּוֹ שֶׁהָיוּ רְשָׁעִים מֵאוֹתָן שֶׁנִּדּוֹנִין י"ב חֹדֶשׁ רָאוּי וּמְחֻיָּב שֶׁיֹּאמַר קַדִּישׁ י"ב חֹדֶשׁ
כְּשֶׁיֵּשׁ הַרְבֵּה אֲבֵלִים רַחְמָנָא לִצְלָן אֲזַי כְּדֵי שֶׁלֹּא יָבֹאוּ לִידֵי קְטָטוֹת וּמְרִיבוֹת נוֹהֲגִין בְּהַרְבֵּה מְקוֹמוֹת שֶׁאוֹמְרִים אוֹ בְּיַחַד
אִם אֵין בְּבֵית הַכְּנֶסֶת אָבֵל עַל אָבִיו וְאִמּוֹ יֹאמַר אוֹתוֹ קַדִּישׁ מִי שֶׁאֵין אָב וָאֵם בְּעַד כָּל מְתֵי יִשְׂרָאֵל
וְיֵשׁ מְקוֹמוֹת שֶׁנָּהֲגוּ שֶׁשְּׁאָר קְרוֹבִים אוֹמְרִים קַדִּישׁ עַל קְרוֹבֵיהֶם כְּשֶׁאֵין אֲבֵלִים עַל אֲבִיהֶם וְאִמָּם
וְגַם כְּשֶׁיֵּשׁ אֲבֵלִים עַל אֲבִיהֶם וְאִמָּם אִם יֵשׁ מִי שֶׁרוֹצֶה לוֹמַר קַדִּישׁ אַחַר אֲבִי זְקֵנוֹ אוֹאֵם זְקֶנְתּוֹ שֶׁמֵּתוּ בְּלֹא בָּנִים אַחַר בְּנוֹ בִּתּוֹ שֶׁמֵּתוּ בְּלֹא בָּנִים יַנִּיחוּ הָאֲבֵלִים לוֹמַר קַדִּישׁ אֶחָד לְאַחַר שֶׁהֵם אָמְרוּ כָּל אֶחָד
וְיֵשׁ מְקוֹמוֹת שֶׁנָּהֲגוּ שֶׁגַּם שְׁאָר קְרוֹבִים אוֹמְרִים קַדִּישׁ אֲפִלּוּ בְּמָקוֹם שֶׁיֵּשׁ אֲבֵלִים עַל אָב וָאֵם אֶלָּא שֶׁעוֹשִׂים פְּשָׁרָה בֵּינֵיהֶם שֶׁאֵין אוֹמְרִים כָּל כָּךְ קַדִּישִׁים כְּמוֹ הָאֲבֵלִים עַל אָב וָאֵם וְהוֹלְכִים בְּכָל זֶה אַחַר הַמִּנְהָג וּבִלְבַד שֶׁיְּהֵא מִנְהָג קָבוּעַ בָּעִיר
הַבַּת אֵין לָהּ לוֹמַר קַדִּישׁ בְּבֵית הַכְּנֶסֶת אַךְ יֵשׁ אוֹמְרִים שֶׁאִם רוֹצִים לַעֲשׂוֹת מִנְיָן בְבֵיתָהּ שֶׁתֹּאמַר שָׁם הָרְשׁוּת בְּיָדָם וְיֵשׁ אוֹמְרִים דְּגַם זֹאת אֵין לַעֲשׂוֹת
מִי שֶׁהָיָה יָאהרְצַיְיט וְלֹא [הָיָה] יָכוֹל לוֹמַר קַדִּישׁ כְּגוֹן שֶׁהָיָה בַּדֶּרֶךְ שֶׁלֹּא הִגִּיעַ קַדִּישׁ יָכוֹל לוֹמַר קַדִּישׁ בִּתְפִלַּת עַרְבִית שֶׁלְּאַחַר הַיָּאהרְצַיְיט
אַף עַל פִּי שֶׁאֲמִירַת הַקַּדִּישׁ וְהַתְּפִלּוֹת מוֹעִילוֹת לְהָאָבוֹת מִכָּל מָקוֹם אֵין אֵלּוּ הָעִקָּר אֶלָּא הָעִקָּר הוּא שֶׁהַבָּנִים יֵלְכוּ בְּאֹרַח מִישׁוֹר כִּי בָּזֶה מְזַכִּים אֶת הָאָבוֹת
הָכֵי אִיתָא בְּזוֹהַר הַקָּדוֹשׁ בֵּן יְכַבֵּד אָב כְּמָּה דְּאַתְּ אָמֵר כַּבֵּד אֵת אָבִיךָ וְאֵת אִמֶּךָ וְאוּקְמוּהָ בְּמֵיכְלָא וּמִשְׁתַּיָּא
וּבְכֹלָּא הָאי בְּחַיּוֹי דְּאִתְחַיֵּב בֵּיה
בָּתַר דְּמִית אִי תִּימָא הָא פָּטוּר הוּא לָאו הָכֵי דְּאַף עַל גַּב דְּמִית אֶתְחַיַּב בִּיקָרֵיהּ יַתִּיר דִּכְתִיב כַּבֵּד אֵת אָבִיךָ
דְּאִי הַהוּא בְּרָא אָזִיל בְּאֹרַח תַּקְלָא וַדַאי מְבַזֶּה לַאֲבוֹי הוּא וַדַּאי עָבִיד לֵיה קְלָנָא
וְאִי הַהוּא בְּרָא אָזִיל בְּאֹרַח מִישׁוֹר וְתַקִין עוֹבָדוֹי וַדַּאי דָּא אוֹקֵיר לַאֲבוֹי אוֹקִיר לֵיה בְּהַאי עָלְמָא גַּבֵּי בְּנֵי נָשָּׁא אוֹקִיר לֵיה בְּהַהוּא עַלְמָא גַּבֵּי קֻדְשָׁא בְּרִיךְ הוּא
וְקֻדְשָׁא בְּרִיךְ הוּא חָיִיס עַלֵהּ וְאוֹתֵיב לֵיה בְּכֻרְסְיָא דִּיקָרֵיה וַדַּאי וְכוּ' עַד כָּאן לְשׁוֹנוֹ
וְיֵשׁ לָאָדָם לְצַוּוֹת אֵת בָּנָיו לְהַחְזִיק בְּאֵיזֹה מִצְוָה וְאִם מְקַיְמִין נֶחְשָׁב יוֹתֵר מִן הַקַּדִּישׁ וְהוּא תַּקָּנָה טוֹבָה גַּם לְמִי שֶׁאֵין בָּנִים אֶלָּא בָּנוֹת
אַחַר הַתְּפִלָּה יִקְבַּע עֵת לְלִמּוּד תּוֹרָה
וְצָרִיךְ שֶׁאוֹתוֹ הָעֵת יִהְיֶה קָבוּעַ שֶׁלֹּא יַעֲבִירֶנוּ אַף אִם סָבוּר לְהַרְוִיחַ הַרְבֵּה
וְאִם צָרִיךְ לַעֲשׂוֹת אֵיזֶה דָּבָר נָחוּץ מְאֹד יִלְמַד מִקֹּדֶם לְכָל הַפָּחוֹת פָּסוּק אֶחָד הֲלָכָה אַחַת וְיַעֲשֶׂה מַה שֶּׁנָּחוּץ וְאַחַר כָּךְ יַשְׁלִים חֻקּוֹ
וּבִקְצָת קְהִלּוֹת קְדוֹשׁוֹת נִתְיַסְּדוּ חֲבָרוֹת קְדוֹשׁוֹת לִלְמֹד תּוֹרָה בָּרַבִּים מִיָּד לְאַחַר הַתְּפִלָּה
וְיֵשׁ לְכָל יְרֵא שָׁמַיִם לְהִתְחַבֵּר אֲלֵיהֶם
כָּל אִישׁ יִשְׂרָאֵל חַיָּב לִלְמֹד תּוֹרָה בֵּין עָנִי בֵּין עָשִׁיר בֵּין שָׁלֵם בְּגוּפוֹ בֵּין בַּעַל יִסּוּרִין בֵּין בָּחוּר בֵּין זָקֵן גָּדוֹל
אֲפִלּוּ עָנִי הַמַּחְזִיר עַל הַפְּתָחִים חַיָּב לִקְבֹּעַ זְמַן לְתַלְמוּד תּוֹרָה בַּיּוֹם וּבַלַּיְלָה שֶׁנֶּאֱמַר וְהָגִיתָ בּוֹ יוֹמָם וָלַיְלָה
וּמִי שֶׁאֵינוֹ יוֹדֵעַ כְּלָל לִלְמֹד שֶׁאִי אֶפְשָׁר מֵחֲמַת רֹב הַטְרָדוֹת יְסַפֵּק לַאֲחֵרִים הַלּוֹמְדִים וְתֵחָשֵׁב כְּאִלּוּ לוֹמֵד בְּעַצְמוֹ כְּמוֹ שֶׁדָּרְשׁוּ רַבּוֹתֵינוּ זִכְרוֹנָם לִבְרָכָה בַּפָּסוּק שְׂמַח זְבוּלֻן בְּצֵאתְךָ וְיִשָׂשְׂכָר בְּאֹהֳלֶיךָ זְבוּלֻן וְיִשָׂשְׂכָר עָשׂוּ שֻׁתָּפוּת
זְבוּלֻן עָסַק בִּסְחוֹרָה וְסִפֵּק לְיִשָּׂשְׂכַר פַּרְנָסָתוֹ שֶׁיִהְיֶה פְּנַאי לַעַסֹק בַּתּוֹרָה
לְפִיכָךְ הִקְדִּים הַפָּסוּק זְבוּלֻן לְיִששָּׂשְׂכָר מִפְּנֵי שֶׁתּוֹרָתוֹ שֶׁל יִשָׂשְׂכָר עַל יְדֵי זְבוּלֻן הָיְתָה
וְכֵן מָצִינוּ בַּמִּשְׁנָה שִׁמְעוֹן אֲחִי עֲזַרְיָה אוֹמֵר וְכוּ' וְנִקְרָא שִׁמְעוֹן עַל שֵׁם אָחִיו עֲזַרְיָה לְפִי שֶׁעֲזַרְיָה עָסַק בִּפְרַקְמַטְיָא וְהָיָה מְסַפֵּק צָרְכֵי שִׁמְעוֹן אָחִיו שֶׁהָיָה עוֹסֵק בַּתּוֹרָה וְהִתְנוּ בֵּינֵיהֶם שֶׁיְהֵא חֵלֶק לַעֲזַרְיָה בִּשְׂכַר לִמּוּדוֹ שֶׁל שִׁמְעוֹן
וְעַל כָּל פָּנִים יִתְאַמֵּץ כָּל אָדָם לִלְמֹד אֲפִלּוּ רַק מְעַט בְּכָל יוֹם וּבְכָל לַיְלָה
מִי שֶׁאֵינוֹ יָכוֹל לַעֲשׂוֹת תּוֹרָתוֹ קֶבַע אֶלָּא שֶׁהוּא קוֹבֵעַ עִתִּים לַתּוֹרָה יַעֲסֹק בָּעִתִּים הַלָּלוּ שֶׁהוּא קוֹבֵעַ לִלְמֹד הַהֲלָכוֹת הַשְּׁכִיחוֹת הַנִּצְרָכוֹת לָדַעַת לְכָל אִישׁ יִשְׂרָאֵל וְגַם בַּאַגָּדוֹת וּמִדְרָשִׁים וְסִפְרֵי מוּסָר אֲשֶׁר יְסוּדָתָם בְּהַרְרֵי קֹדֶשׁ
מִמִּדְרְשֵׁי רַבּוֹתֵינוּ זִכְרוֹנָם לִבְרָכָה שֶׁהֵם מוֹעִילִים לְהַחְלִישׁ כֹּחַ הַיֵּצֶר הָרָע
וְאַשְׁרֵי מִי שֶׁיֵּשׁ חֹק קָבוּעַ וְלֹא יַעֲבֹר לִלְמֹד בְּסֵפֶר "חֹק לְיִשְׂרָאֵל" דְּבַר יוֹם בְּיוֹמוֹ וְכָל הַמּוֹסִיף מוֹסִיפִין טוֹבָה מִן הַשָּׁמַיִם
כְּשֶׁהוּא לוֹמֵד וְצָרִיךְ לָצֵאת לַחוּץ אַל יַנִּיחַ אֵת הַסֵּפֶר פָּתוּחַ כִּי עַל יְדֵי זֶה מְשַׁכֵּחַ תַּלְמוּדוֹ
צָרִיךְ לִזָּהֵר בְּכָל מַה שֶּׁהוּא לוֹמֵד לְהוֹצִיאוֹ בִּשְׂפָתָיו וּלְהַשְׁמִיעַ לְאָזְנָיו
שֶׁנֶּאֱמַר לֹא יָמוּשׁ סֵפֶר הַתּוֹרָה הַזֶּה מִפִּיךָ וְהָגִיתָ בּוֹ וְגוֹ'
וּמִי שֶׁמּוֹצִיא בִּשְׂפָתָיו אַף עַל פִּי שֶׁאֵינוֹ מֵבִין קִיֵּם מִצְוַת וּלִמַּדְתֶּם וְלָכֵן כָּל עַם הָאָרֶץ מְבָרֵךְ בִּרְכַּת הַתּוֹרָה בַּשַּׁחַר לִפְנֵי הַפְּסוּקִים וְכֵן כְּשֶׁעוֹלֶה לְסֵפֶר תּוֹרָה
וְכָל הָעוֹסֵק בַּתּוֹרָה וְאֵינוֹ יָכוֹל לְהָבִין מֵחֲמַת קֹצֶר דַּעְתּוֹ יִזְכֶּה לְהָבִינָהּ בָּעוֹלָם הַבָּא
מִצְוַת עֲשֵׂה עַל כָּל אִישׁ מִיִשְׂרָאֵל לִכְתֹּב סֵפֶר תּוֹרָה שֶׁנֶּאֱמַר וְעַתָּה כִּתְבוּ לָכֶם אֵת הַשִּׁירָה הַזֹּאת וְקִבְּלוּ חֲכָמֵינוּ זִכְרוֹנָם לִבְרָכָה פֵּרוּשׁוֹ לִכְתֹּב אֵת כָּל הַתּוֹרָה שֶׁיֵּשׁ בָּהּ הַשִּׁירָה וַאֲפִלּוּ יָרַשׁ סֵפֶר תּוֹרָה מֵאָבִיו מִצְוָה לִכְתֹּב מִשֶּׁלוֹ
שָׂכַר סוֹפֵר לִכְתֹּב סֵפֶר תּוֹרָה שֶׁקְּנָאוֹ וְהָיָה בּוֹ טָעוּת וְהִגִּיהוֹ הֲרֵי זֶה כְּאִלּוּ כְּתָבוֹ
וְאָסוּר לִמְכֹּר סֵפֶר תּוֹרָה
אַךְ בִּשְׁעַת דְּחַק גָּדוֹל יַעֲשֶׂה שְׁאֵלַת חָכָם
וְכֵן מִצְוָה עַל כָּל אִישׁ לִקְנֹת שְׁאָר סִפְרֵי קֹדֶשׁ שֶׁלּוֹמְדִים מִתּוֹכָן כְּגוֹן מִקְרָא מִשְׁנָה גְּמָרָא וּפוֹסְקִים שֶׁיִּלְמֹד מִתּוֹכָן וְגַם יַשְׁאִילֵן לַאֲחֵרִים
וּמִי שֶׁאֵין יָדוֹ מַשֶּׂגֶת לִקְנֹת סֵפֶר תּוֹרָה וְגַם שְׁאָר סִפְרֵי לִמּוּד אֲזַי הַסְּפָרִים שֶׁהֵן לְצֹרֶךְ לִמּוּד הֵן קוֹדְמִין
אָמְרוּ רַבּוֹתֵינוּ זִכְרוֹנָם לִבְרָכָה וְצִדְקָתוֹ עוֹמֶדֶת לָעַד זֶה הַכּוֹתֵב סְפָרִים וּמַשְׁאִילָן לַאֲחֵרִים
חַיָּב אָדָם לִנְהֹג כָּבוֹד גָּדוֹל בְּסֵפֶר תּוֹרָה
וּמִצְוָה לְיַחֵד מָקוֹם וּלְכַבֵּד אֵת הַמָּקוֹם הַהוּא וּלְהַדְּרוֹ בְּיוֹתֵר
וְלֹא יָרֹק כְּנֶגֶד סֵּפֶר תּוֹרָה וְלֹא יֶאֱחֹז סֵפֶר תּוֹרָה בְּלֹא מִטְפַּחַת
הָרוֹאֶה אֵת הַנּוֹשֵׂא סֵפֶר תּוֹרָה צָרִיךְ לַעֲמֹד לְפָנָיו עַד שֶׁיַּכְנִיס אֵת סֵּפֶר הַתּוֹרָה לִמְקוֹמוֹ עַד שֶׁאֵינוֹ רוֹאֵהוּ עוֹד
וּבְבֵית הַכְּנֶסֶת בְּשָׁעָה שֶׁמּוֹצִיאִין וּמַכְנִיסִין אֵת הַסֵּפֶר תּוֹרָה מִצְוָה לְכָל מִי שֶׁעוֹבֶרֶת לְפָנָיו לְלַוּוֹתָהּ עַד מְקוֹמָהּ וְכֵן הַמַּגְבִּיהַּ וְהַגּוֹלֵל יֵלְכוּ לְלַוֹּוֹתָהּ
אֲפִלּוּ שְׁאָר סִפְרֵי קֹדֶשׁ אִם מֻנָּחִים עַל סַפְסָל אָסוּר לֵישֵׁב עַל סַפְסָל זֶה אֶלָּא אִם הַסְּפָרִים מֻנָּחִים עַל אֵיזֶה דָּבָר שֶׁגָּבוֹהַּ לְכָל הַפָּחוֹת טֶפַח וּמִכָּל שֶׁכֵּן דְּאָסוּר לְהַנִּיחַ סְפָרִים עַל גַּבֵּי קַרְקַע
לֹא יַנִּיחַ אָדָם סֵפֶר עַל בִּרְכָּיו וּשְׁנֵי אַצִילֵי יָדָיו עָלָיו
בִּשְׁעַת הַדְּחַק מֻתָּר לֵישֵׁב עַל גַּבֵּי תֵבָה שֶׁיֵּשׁ בָּהּ שְׁאָר סִפְרֵי קֹדֶשׁ
אֲבָל אִם יֵשׁ בָּהּ סֵפֶר תּוֹרָה אָסוּר
מַנִּיחִים חֻמָּשִׁים עַל גַּבֵּי נְבִיאִים וכְתוּבִים וְכֵן כְּתוּבִים עַל גַּבֵּי נְבִיאִים וּנְבִיאִים עַל גַּבֵּי כְּתוּבִים
אֲבָל אֵין מַנִּיחִין נְבִיאִים וּכְתוּבִים עַל גַּבֵּי חֻמָּשִׁים
סֵפֶר תּוֹרָה שֶׁבָּלָה גּוֹנְזִין אוֹתוֹ
וְכֵן שְׁאָר סְפָרִים וְכִתְבֵי קֹדֶשׁ וְתַשְׁמִישֵׁי קְדֻשָּׁה
וְאָסוּר לְשָׂרְפָן
אֵין זוֹרְקִין כִּתְבֵי קֹדֶשׁ וַאֲפִלּוּ הֲלָכוֹת וְאַגָּדוֹת וְאָסוּר לַהֲפֹךְ אוֹתָן עַל פְּנֵיהֶם
וְאִם מְצָאָן הֲפוּכִין צָרִיךְ לְהַנִּיחָן כָּרָאוּי
אֵין לְהַשְׁתִּין מַיִם בִּפְנֵי סְפָרִים וּלְעֵת הַצֹּרֶךְ עַל כָּל פָּנִים יִהְיוּ מֻנָּחִים גְּבוֹהִים עֲשָׂרָה טְפָחִים
אֵין לַעֲשׂוֹת מַפּוֹת וּמְעִילִים לְדָבָר שֶׁבַּקְּדֻשָּׁה מִדָּבָר שֶׁנִּשְׁתַּמֵּשׁ בּוֹ הֶדְיוֹט
וּבְדִיעֲבַד שֶׁכְּבָר נַעֲשׂוּ מֻתָּר
אֲבָל מִדָּבָר שֶׁנִּשְׁתַּמֵּשׁ בּוֹ לַעֲבוֹדַת אֱלִילִים אֲפִלּוּ בְּדִיעֲבַד אָסוּר
אָסוּר לְהִשְׁתַּמֵּשׁ בְּסֵפֶר לַהֲנָאָתוֹ כְּגוֹן לְהַעֲמִידוֹ לְהָגֵן מִפְּנֵי הַחַמָּה כְּדֵי שֶׁלֹּא יִרְאֶה חֲבֵרוֹ מַה שֶּׁהוּא עוֹשֶׂה
אֲבָל אִם הַשֶּׁמֶשׁ זוֹרַחַת עַל הַסֵּפֶר שֶׁהוּא לוֹמֵד בּוֹ מֻתָּר לְהָגֵן בְּסֵפֶר אַחֵר כֵּיוָן שֶׁאֵינוֹ עוֹשֶׂה לַהֲנָאָתוֹ
וְכֵן לְהַנִּיחַ סֵפֶר תַּחַת סֵפֶר שֶׁהָיָה לוֹמֵד בּוֹ כְּדֵי לְהַגְבִּיהוֹ לְצֹרֶךְ הַלִּמּוּד יֵשׁ לְהַתִּיר
אֲבָל אֵין לְהַנִּיחַ סֵפֶר בְּתוֹךְ סֵפֶר אַחֵר שֶׁלֹּא יִצְטָרֵךְ לְחַפֵּשׂ אַחַר כָּךְ מְקוֹם לִמּוּדוֹ
לֹא יְשַׂרְטֵט אֵיזֶה קֻנְטְרֵס עַל הַסֵּפֶר לְפִי שֶׁאֵין קְדֻשָּׁה בְּקֻנְטְרֵס עַד שֶׁיִּכְתְּבוּ בּוֹ
וְכֵן לֹא יַנִּיחַ נְיָר וְכַדּוֹמֶה בַּסֵּפֶר לְמִשְׁמֶרֶת
הַמְּאַבֵּד כִּתְבֵי קֹדֶשׁ עוֹבֵר בְּלָאו דְּלֹא תַּעֲשׂוּן כֵּן לַה' אֱלֹהֵיכֶם
וּצְרִיכִין לִמְחֹת בְּכוֹרְכֵי סְפָרִים שֶׁמְדַבְּקִין בְּתוֹךְ הַלּוּחוֹת כִּתְבֵי קֹדֶשׁ
גַּם צְרִיכִין לִזָּהֵר מְאֹד כְּשֶׁנּוֹתְנִים סְפָרִים קְדוֹשִׁים יְשָׁנִים לְאֻמָּן אֵינוֹ יְהוּדִי לְכָרְכָם מֵחָדָשׁ שֶׁיִּקְחוּ מֵהֶם אֶת הַלּוּחוֹת הַיְּשָׁנוֹת לְהַצְנִיעָם שֶׁלֹּא יִתְּנֵם הָאֻמָּן לְסֵפֶר חֹל
אֵין לוֹקְחִין סֵפֶר תּוֹרָה תְּפִלִּין וּמְזוּזוֹת מִן הָאֵינוֹ יְהוּדִי בְּיוֹתֵר מִכְּדֵי דְּמֵיהֶן כְּדֵי שֶׁלֹּא לְהַרְגִּילָן לְגָנְבָן וּלְגָזְלָן
אֲבָל בִּכְדֵי דְּמֵיהֶם חַיָּבִים לִקְנוֹת וְאִם הָאֵינוֹ יְהוּדִי מְבַקֵּשׁ הַרְבֵּה צָרִיךְ לַעֲסֹק וּלְדַבֵּר עִמּוֹ בְּדִבְרֵי רִצּוּי אוּלַי יִשְׁוֶה עִמּוֹ בִּכְדֵי דָּמָיו
וְאִם עוֹמֵד בְּדַעְתּוֹ אָז מַנִּיחָן בְּיָדוֹ
וְאֵין לְבַקֵּשׁ מִן הָאֵינוֹ יְהוּדִי שֶׁיִּתְּנֵם בְּזוֹל יוֹתֵר מִדַּאי פֶּן יִכְעַס וְיַשְׁלִיכֵם לִמְקוֹם אִבּוּד
אִם נָפַל סֵפֶר תּוֹרָה מִיָּדוֹ אֲפִלּוּ בְּנַרְתִּיקוֹ צָרִיךְ לְהִתְעַנּוֹת
וְנוֹהֲגִים שֶׁגַּם הָרוֹאִים מִתְעַנִּים
אָסוּר לִכְתֹּב פָּסוּק בְּלִי שִׂרְטוּט
יֵשׁ אוֹמְרִים דְּאָסוּר לִכְתֹּב דִּבְרֵי חֹל בִּכְתָב אֲשׁוּרִית שֶׁכּוֹתְבִין בּוֹ הַתּוֹרָה
הָאֲנָשִׁים חֲלוּקִים הֵם בְּדֵעוֹתֵיהֶם יֵשׁ אָדָם שֶׁהוּא בַּעַל חֵמָה כּוֹעֵס תָּמִיד וְיֵשׁ שֶׁדַּעְתּוֹ מְיֻשֶׁבֶת עָלָיו וְאֵינוֹ כּוֹעֵס כְּלָל שֶׁהוּא כּוֹעֵס פַּעַם אַחַת בְּהַרְבֵּה שָׁנִים
יֵשׁ אָדָם שֶׁהוּא גְּבַהּ לֵב בְּיוֹתֵר וְיֵשׁ שֶׁהוּא שְׁפַל רוּחַ בְּיוֹתֵר
יֵשׁ שֶׁהוּא בַּעַל תַּאֲוָה שֶׁלֹא תִּשְׂבַּע נַפְשׁוֹ מֵהֲלֹךְ בְּתַאֲוָה וְיֵשׁ שֶׁהוּא לֵב טָהוֹר מְאֹד וְלֹא יִתְאַוֶּה אֲפִלּוּ לִדְבָרִים מְעַטִּים שֶׁהַגּוּף צָרִיךְ לָהֶם
יֵשׁ בַּעַל נֶפֶשׁ רְחָבָה שֶׁלֹּא תִּשְׁבַּע נַפְשׁוֹ מִכָּל מָמוֹן שֶׁבָּעוֹלָם כְּעִנְיָן שֶׁנֶּאֱמַר אוֹהֵב כֶּסֶף לֹא יִשְׂבַּע כֶּסֶף וְיֵשׁ שֶׁהוּא מְקַצֵּר נַפְשׁוֹ וְדַי אֲפִלּוּ דָּבָר מוּעָט שֶׁלֹּא יַסְפִּיק וְלֹא יִרְדֹּף לְהַשִּׂיג דֵּי צָרְכּוֹ
יֵשׁ שֶׁהוּא מְסַגֵּף עַצְמוֹ בָּרַעַב
וְקוֹבֵץ עַל יָדוֹ וּמַה שֶּׁהוּא אוֹכֵל מִשֶּׁלוֹ אוֹכְלוֹ בְּצַעַר
וְיֵשׁ שֶׁהוּא מְפַזֵר כָּל מָמוֹנוֹ וְכֵן בְּכָל הַמִּדּוֹת וְהַדֵּעוֹת כְּגוֹן מְהוֹלָל וְאוֹנֵן כִּילַי וְשׁוֹעַ אַכְזָר וְרַחְמָן רַךְ לֵבָב וְאַמִּיץ לֵבָב וְכַיּוֹצֵא בָּהֶן
הַדֶּרֶךְ הַטּוֹב וְהַיָּשָׁר הוּא שֶׁיַּרְגִּיל הָאָדָם אֵת עַצְמוֹ לָלֶכֶת בְּדֶּרֶךְ אֶמְצָעִי לֹא יִתְאַוֶּה אֶלָּא לִדְבָרִים שֶׁהַגּוּף צָרִיךְ לָהֶן וְאִי אֶפְשָׁר לִחְיֹת זוּלָתָן כָּעִנְיָן שֶׁנֶּאֱמַר צַדִּיק אוֹכַל לַשֹבַע נַפְשׁוֹ
וְכֵן לֹא יְהֵא עָמֵל בַּעֲסָקָיו אֶלָּא לְהַשִּׂיג דָּבָר שֶׁצָּרִיךְ לְחַיֵּי שָׁעָה כָּעִנְיָן שֶׁנֶּאֱמַר טוֹב מְעַט לַצַּדִּיק
וְלֹא יִקְפֹּץ יָדָיו בְּיוֹתֵר וְגַם לֹא יְפַזֵּר מָמוֹנוֹ אֶלָּא יִתֵּן צְדָקָה כְּפִי מַסַּת יָדוֹ וּמַלְוֶה כָּרָאוּי לְמִי שֶׁצָּרִיךְ
וְלֹא יְהֵא מְהוֹלָל וְשׂוֹחֵק וְלֹא עָצֵב וְאוֹנֵן אֶלָּא שָׂמֵחַ כָּל יָמָיו בְּנַחַת בְּסֵבֶר פָּנִים יָפוֹת
וְכֵן בִּשְׁאָר רֹב הַמִּדּוֹת מִי שֶׁהוֹלֵךְ בַּדֶּרֶךְ הָאֶמְצָעִי נִקְרָא חָכָם
הַגַּאֲוָה הִיא מִדָּה רָעָה מְאֹד וְאָסוּר לְאָדָם לִנְהֹג בָּהּ אֲפִלּוּ בְּמֻעָט אֶלָּא יַרְגִּיל אֵת עַצְמוֹ לִהְיֹת שְׁפַל רוּחַ כְּמוֹ שֶׁצִוּוּ חֲכָמֵינוּ זִכְרוֹנָם לִבְרָכָה מְאֹד מְאֹד הֱוֵי שְׁפַל רוּחַ וְאֵיךְ תּרְגִּיל אֵת עַצְמְךָ לִהְיֹת עָנָיו וּשְׁפַל רוּחַ כָּל דְּבָרֶיךָ יִהְיוּ בְּנַחַת רֹאשְׁךָ כָּפוּף עֵינֶיךָ יַבִּיטוּ לְמַטָּה וְלִבְּךָ לְמַעְלָה
וְכָל אָדָם יְהֵא חָשׁוּב בְּעֵינֶיךָ שֶׁהוּא גָּדוֹל מִמָךְ
אִם הוּא תַּלְמִיד חָכָם יוֹתֵר מִמְךָ הֲרֵי אַתָּה מְחֻיָּב לְכַבְּדוֹ
וְכֵן אִם הוּא עָשִׁיר מִמְךָ גַּם כֵּן אַתָּה מְחֻיָּב לְכַבְּדוֹ כִּדְמָצִינוּ רַבִּי הָיָה מְכַבֵּד עֲשִׁירִים
וְתַחְשֹׁב בִּהְיוֹת כִּי הַשֵּׁם יִתְבָּרַךְ נָתַן עֹשֶׁר מִסְּתָמָא רָאוּי הוּא לְכָךְ
וְאִם הוּא קָטָן מִמְךָ בְּחָכְמָה בְּעֹשֶׁר תַּחְשֹׁב כִּי הוּא יוֹתֵר צַדִּיק מִמְךָ כִּי הוּא אִם עוֹבֵר אֵיזֶה עֲבֵרָה נֶחְשָׁב כְּשׁוֹגֵג וְאָנוּס וְאַתָה אִם עָבַרְתָּ עֲבֵרָה אַתָּה מֵזִיד
אִם כֹּה תַּחְשֹׁב תָּמִיד לֹא תּוּכַל לְהִתְגָּאוֹת וְטוֹב לָךְ
וְכֵן הַכַּעַס הִיא מִדָּה רָעָה מְאֹד וְרָאוּי לָאָדָם לְהִתְרַחֵק מִמֶּנָּהּ מְאֹד
וְיַרְגִיל אֵת עַצְמוֹ שֶׁלֹּא יִכְעַס אֲפִלּוּ עַל דָּבָר שֶׁרָאוּי לִכְעֹס
וְאִם צָרִיךְ לְהַטִּיל אֵימָה עַל בָּנָיו וּבְנֵי בֵּיתוֹ יַרְאֶה עַצְמוֹ בִּפְנֵיהֶם שֶׁהוּא כּוֹעֵס כְּדֵי לְיַסְּרָם וּתְהֵא דַּעְתוֹ מְיֻשֶׁבֶת בֵּינוֹ לְבֵין עַצְמוֹ
אָמַר לֵיה אֵלִיָּהוּ לְרַב יְהוּדָה אָחוּהּ דְּרַב סַלָא חֲסִידָא לֹא תִרְתַּח וְלֹא תֶחְטֵי לֹא תִרְוֵי וְלֹא תֶחְטֵי
עוֹד אָמְרוּ רַבּוֹתֵינוּ זִכְרוֹנָם לִבְרָכָה כָּל הַכּוֹעֵס כְּאִלּוּ עוֹבֵד עֲבוֹדַת אֱלִילִים וְכָל מִינֵי גֵּיהִנָּם שׁוֹלְטִין בּוֹ שֶׁנֶּאֱמַר וְהָסֵר כַּעַס מִלִּבֶּךָ וְהַעֲבֵר רָעָה מִבְּשָׂרֶךָ וְאֵין רָעָה אֶלָּא גֵּהִינָּם שֶׁנֶּאֱמַר וְגַם רָשָׁע לְיוֹם רָעָה
בַּעֲלֵי כַּעַס אֵין חַיֵּיהֶם חַיִּים לְפִיכָךְ צִוּוּ לְהִתְרַחֵק מִן הַכַּעַס עַד שֶׁיַּנְהִיג עַצְמוֹ שֶׁלֹּא יַרְגִּישׁ אֲפִלּוּ לִדְבָרִים הַמַּכְעִיסִים
וְזוֹ הִיא דֶּרֶךְ הַטּוֹבָה וְדֶרֶךְ צַדִּיקִים שֶׁהֵם עֲלוּבִין וְאֵינָם עוֹלְבִין שׁוֹמְעִין חֶרְפָּתָם וְאֵינָן מְשִׁיבִין עוֹשִׂין מֵאַהֲבָה וּשְׂמֵחִים בְּיִסּוּרִים עֲלֵיהֶם הַכָּתוּב אוֹמֵר וְאוֹהֲבָיו כְּצֵאת הַשֶּׁמֶשׁ בִּגְבוּרָתוֹ
לְעוֹלָם יַרְבֶּה אָדָם בִּשְׁתִיקָה וְלֹא יְדַבֵּר בְּדִבְרֵי תּוֹרָה בִּדְבָרִים שֶׁהוּא צָרִיךְ לְחַיֵּי גּוּפוֹ
וַאֲפִלּוּ בְּמַה שֶּׁצָּרִיךְ לְצָרְכֵי גּוּפוֹ לֹא יַרְבֶּה דְּבָרִים
וּכְבָר אָמְרוּ רַבּוֹתֵינוּ זִכְרוֹנָם לִבְרָכָה כָּל הַמַּרְבֶּה דְּבָרִים מֵבִיא חֵטְא
וְאָמְרוּ לֹא מָצָאתִי לַגּוּף טוֹב מִשְּׁתִיקָה
וְאָמַר רַבָּא מַאי דִּכְתִיב מָוֶת וְחַיִּים בְּיַד לָשׁוֹן
דְּבָעֵי חַיִים בְּלִשָנֵהּ בְּדִבְרֵי תּוֹרָה דְּבָעֵי מָוֶת בְּלִיֹשָנֵהּ
לֹא יְהֵא אָדָם בַּעַל שְׂחוֹק וּמַהֲתָלוֹת וְלֹא עָצֵב וְאוֹנֵן אֶלָּא שָׂמֵחַ
כָּךְ אָמְרוּ זִכְרוֹנָם לִבְרָכָה שְׂחוֹק וְקַלּוּת רֹאשׁ מַרְגִּילִין אֶת הָאָדָם לְעֶרְוָה וְכֵן לֹא יְהֵא בַּעַל נֶפֶשׁ רְחָבָה נִבְהָל לַהוֹן וְלֹא עָצֵב וּבָטֵל מִמְלָאכָה אֶלָּא בַּעַל עַיִן טוֹבָה מְמַעֵט בְּעֵסֶק וְעוֹסֵק בַּתּוֹרָה
וְאוֹתוֹ הַמְּעַט שֶׁהוּא חֶלְקוֹ יִשְׂמַח בּוֹ
כָּךְ אָמְרוּ זִכְרוֹנָם לִבְרָכָה הַקִּנְאָה וְהַתַּאֲוָה וְהַכָּבוֹד
מוֹצִיאִין אֵת הָאָדָם מִן הָעוֹלָם וְצָרִיךְ הָאָדָם לְהִתְרַחֵק מֵהֵן
שֶׁמָּא יֹאמַר הָאָדָם הוֹאִיל וְהַקִּנְאָה וְהַתַּאֲוָה וְהַכָּבוֹד וְכַיּוֹצֵא בָּהֶם דֶּרֶךְ רָעָה הֵן שֶׁמּוֹצִיאִין אֶת הָאָדָם מִן הָעוֹלָם אֶפְרֹוֹשׁ מֵהֵן בְּיוֹתֵר וְאֶתְרַחֵק לְצַּד הָאַחֲרוֹן עַד שֶׁלֹּא יֹאכַל בָּשָׂר וְלֹא יִשְׁתֶּה יַיִן וְלֹא יִשָּׂא אִשָּׁה וְלֹא יֵשֵׁב בְּדִירָה נָאָה וְלֹא יִלְבַּשׁ מַלְבּוּשׁ נָאֶה אֶלָּא יִלְבַּשׁ שַׂק וְכַדּוֹמֶה גַּם זֹה דֶּרֶךְ רָעָה הִיא וְאָסוּר הוּא לֵילֵךְ בָּהּ
הַמְּהַלֵּךְ בְּדֶרֶךְ נִקְרָא חוֹטֵא שֶׁהֲרֵי כְּתִיב בַּנָזִיר וְכִפֵּר עָלָיו מֵאֲשֶׁר חָטָא עַל הַנֶּפֶשׁ וְאָמְרוּ רַבּוֹתֵינוּ זִכְרוֹנָם לִבְרָכָה וּמָה אִם נָזִיר שֶׁלֹּא פֵּרַשׁ אֶת עַצְמוֹ אֶלָּא מִן הַיַּיִן צָרִיךְ כַּפָּרָה
הַמּוֹנֵעַ אֵת עַצְמוֹ מִכָּל דָּבָר וְדָבָר עַל אַחַת כַּמָּה וְכַמָּה
לְפִיכָךְ צִוּוּ רַבּוֹתֵינוּ זִכְרוֹנָם לִבְרָכָה שֶׁלֹּא יִמָּנַע הָאָדָם אֶלָּא מִן הַדְּבָרִים שֶׁהַתּוֹרָה אָסְרָה לָנוּ וְלֹא יֶאֱסֹר עַל עַצְמוֹ בִּנְדָרִים וּבִשְׁבוּעוֹת דְּבָרִים הַמֻּתָּרִים
כָּךְ אָמְרוּ זִכְרוֹנָם לִבְרָכָה לֹא דַּיְּךָ מַה שֶּׁאָסְרָה תּוֹרָה אֶלָּא שֶׁאַתָּה אוֹסֵר עָלֶיךָ דְבָרִים הַמֻּתָּרִים
וְאָסְרוּ רַבּוֹתֵינוּ זִכְרוֹנָם לִבְרָכָה לְסַגֵּף אֶת עַצְמוֹ בְּתַעֲנִית יוֹתֵר מִן הָרָאוּי
וְעַל כָּל הַדְּבָרִים הָאֵלּוּ וְכַיּוֹצֵא בָּהֶן אָמַר שְׁלֹמֹה הַמֶּלֶךְ עָלָיו הַשָּׁלוֹם אַל תְּהִי צַדִּיק הַרְבֵּה וְאַל תִּתְחַכַּם יוֹתֵר לָמָּה תְּשׁוֹמֵם
וְאָמַר פַּלֵּס מַעְגַּל רַגְלֶךָ וְכָל דְּרָכֶיךָ יִכֹּנוּ
כְּבָר כָּתַבְנוּ מַאֲמַר יְהוּדָה בֶּן תֵּימָא הֱוֵי עַז כַּנָּמֵר שֶׁלֹּא יִתְבַּיֵּשׁ מִפְנֵי בְּנֵי אָדָם הַמַּלְעִיגִים עָלָיו בַּעֲבוֹדַת הַבּוֹרֵא יִתְבָּרַךְ שְׁמוֹ אֲבָל מִכָּל מָקוֹם לֹא יַעֲנֶה אוֹתָם דִּבְרֵי עַזּוּת שֶׁלֹּא יִקְנֶה קִנְיָן בְּנַפְשׁוֹ לִהְיֹת עַז פָּנִים אֲפִלּוּ שֶׁלֹּא בִּמְקוֹם עֲבוֹדָתוֹ יִתְבָּרַךְ שְׁמוֹ
וְכֵן אֵין לְהִתְקוֹטֵט בִּשְׁבִיל אֵיזֶה מִצְוָה כְּגוֹן לְהִתְפַּלֵּל לִפְנֵי הַתֵּבָה לַעֲלֹת לַתּוֹרָה וְכַדּוֹמֶה כִּדְמָצִינוּ בְּלֶחֶם הַפָּנִים אַף שֶׁהוּא מִצְוָה לְאָכְלוֹ שָׁנִינוּ הַצְּנוּעִים מוֹשְׁכִים יְדֵיהֶם וְהַגַּרְגְּרִין חוֹטְפִין וְאוֹכְלִין
טֶבַע הָאָדָם הוּא לִהְיוֹת נִמְשָׁךְ בְּמַעֲשָׂיו אַחַר רֵעָיו וַחֲבֵרָיו וְאַנְשֵׁי מְקוֹמוֹ לְפִיכָךְ צָרִיךְ הָאָדָם לְהִתְחַבֵּר לַצַּדִּיקִים וְלֵישֵׁב אֵצֶל הַחֲכָמִים תָּמִיד כְּדֵי שֶׁיִּלְמַד מִמַּעֲשֵׂיהֶם
וְיִתְרַחֵק מִן הָרְשָׁעִים הַהוֹלְכִים בַּחֹשֶׁךְ כְּדֵי שֶׁלֹּא יִלְמַד מִמַּעֲשֵׂיהֶם
אָמַר שְׁלֹמֹה הַמֶּלֶךְ עָלָיו הַשָּׁלוֹם הוֹלֵךְ אֶת חֲכָמִים יֶחְכַּם וְרוֹעֶה כְּסִילִים יֵרוֹעַ
וְאוֹמֵר אַשְׁרֵי הָאִישׁ וְגוֹ'
וְאִם הוּא דָּר בְּעִיר שֶׁמַּנְהִיגֶיהָ רָעִים וְאֵין אֲנָשֶׁיהָ הוֹלְכִים בְּדֶרֶךְ יְשָׁרָה יֵלֵךְ מִשָּׁם לָדוּר בְּעִיר שֶׁאֲנָשֶׁיהָ צַדִּיקִים וְנוֹהֲגִים בְּדֶרֶךְ טוֹבִים
מִצְוַת עֲשֵׂה לְהִדַּבֵּק בְּתַלְמִידֵי חֲכָמִים כְּדֵי לִלְמֹד מִמַּעֲשֵׂיהֶם כְּעִנְיָן שֶׁנֶּאֱמַר וּבוֹ תדְבָּק
וְכִי אֶפְשָׁר לָאָדָם לְהִדָּבֵק בַּשְּׁכִינָה אֶלָּא כָּךְ פֵּרְשׁוּ רַבּוֹתֵינוּ זִכְרוֹנָם לִבְרָכָה הִדַּבֵּק בְּתַלְמִידֵי חֲכָמִים
לְפִיכָךְ צָרִיךְ הָאָדָם לְהִשְׁתַּדֵּל שֶׁיִּשָּׂא בַּת תַּלְמִיד חָכָם וְיַשִּׂיא בִּתּוֹ לְתַלְמִיד חָכָם
וְלֶאֱכֹל וְלִשְׁתּוֹת עִם תַּלְמִידֵי חֲכָמִים וְלַעֲשׂוֹת פְּרַקְמַטְיָא לְתַלְמִיד חָכָם וּלְהִתְחַבֵּר אֲלֵיהֶם בְּכָל מִינֵי חִבּוּר שֶׁנֶּאֱמַר וּלְדָבְקָה בּוֹ
וְכֵן צִוּוּ רַבּוֹתֵינוּ זִכְרוֹנָם לִבְרָכָה וְאָמְרוּ וֶהֱוֵי מִתְאַבֵּק בַּעֲפַר רַגְלֵיהֶם וְשׁוֹתֶה בַּצָּמָא אֶת דִּבְרֵיהֶם
מִצְוָה עַל כָּל אָדָם לֶאֱהֹב אֶת כָּל אֶחָד וְאֶחָד מִיִשְׂרָאֵל כְּגוּפוֹ שֶׁנֶּאֱמַר וְאָהַבְתָּ לְרֵעֲךָ כָּמוֹךָ לְפִיכָךְ צָרִיךְ לְסַפֵּר בְּשִׁבְחוֹ וְלָחוּס עַל מָמוֹנוֹ כְּמוֹ שֶׁהוּא חָס עַל מָמוֹן שֶׁלּוֹ וְרוֹצֶה בִּכְבוֹד עַצְמוֹ
וְהַמִּתְכַּבֵּד בִּקְלוֹן חֲבֵרוֹ [אַף עַל פִּי שֶׁאֵין חֲבֵרוֹ עוֹמֵד שָׁם וְלֹא הִגִּיעַ בֹּשֶׁת וְלֹא בִּיְשׁוֹ אֶלָּא עָרַךְ מַעֲשָׂיו הַטּוֹבִים וְחָכְמָתוֹ לְמוּל מַעֲשֵׂה חֲבֵרוֹ חָכְמָתוֹ כְּדֵי שֶׁיֵּרָאֶה מִכְּלָלוֹ שֶׁהוּא מְכֻבָּד וַחֲבֵרוֹ בָּזוּי] אֵין חֵלֶק לָעוֹלָם הַבָּא [עַד שֶׁיָּשׁוּב בִּתְשׁוּבָה שְׁלֵמָה]
כָּל הַשּׂוֹנֵא אֶחָד מִיִשְׂרָאֵל בְּלִבּוֹ עוֹבֵר בְּלֹא תַעֲשֶׂה שֶׁנֶּאֱמַר לֹא תִּשְׂנָא אֵת אָחִיךָ בִּלְבָבֶךָ
וְאִם חָטָא אִישׁ כְּנֶגְדּוֹ לֹא יִשְׂטְמֶנוּ וְיִשְׁתֹּק כְּמוֹ שֶׁנֶּאֱמַר בָּרְשָׁעִים וְלֹא דִבֵּר אַבְשָׁלוֹם עִם אַמְנוֹן לְמֵרַע וְעַד טוֹב כִּי שָׂנֵא אַבְשָׁלוֹם אֵת אַמְנוֹן אֶלָּא מִצְוָה עָלָיו לְהוֹדִיעוֹ וְלוֹמַר: לָמָּה עָשִׂיתָ לִי כָּךְ וְכָךְ וְלָמָּה חָטָאתָ לִי בְּדָבָר זֶה? שֶׁנֶּאֱמַר הוֹכֵחַ תּוֹכִיחַ אֵת עֲמִיתֶךָ
וְאִם חָזַר וּבִקֵּשׁ מִמֶּנּוּ לִמְחֹל צָרִיךְ לִמְחֹל וְלֹא יְהֵא אַכְזָרִי שֶׁנֶּאֱמַר וַיִּתְפַּלֵּל אַבְרָהָם אֶל הָאֱלֹהִים בְּאָבוֹת דְּרַבִּי נָתָן וְשִׂנְאַת הַבְּרִיּוֹת כֵּיצַד
מְלַמֵּד שֶׁלֹּא יְכַוֵּן אָדָם לוֹמַר: אֱהֹב אֵת הַחֲכָמִים וּשְׂנָא אֵת הַתַּלְמִידִים אֱהֹב אֵת הַתַּלְמִידִים וּשְׂנָא אֵת עַמֵּי הָאָרֶץ אֶלָא אֱהַב אֵת כֻּלָּם וּשְׂנָא אֶת הַאֶפִּיקוֹרְסִים וְהַמְּסִיתִים וְהַמַּדִּיחִים וְכֵן הַמָּסוֹרוֹת
וְכֵן דָּוִד אָמַר מְשַׂנְאֶיךָ אֶשְׂנָא וּבִתְקוֹמְמֶיךָ אֶתְקוֹטַט תַּכְלִית שִׂנְאָה שְׂנֵאתִים לְאוֹיְבִים הָיוּ לִי הֲלֹא הוּא אוֹמֵר וְאָהַבְתָּ לְרֵעֲךָ כָּמוֹךָ אֲנִי מַה טַּעַם כִּי אֲנִי בְּרָאתִיו
וְאִם עוֹשֶׂה מַעֲשֶׂה עַמְּךָ אַתָּה אוֹהֲבוֹ
וְאִם לָאו אִי אַתָּה אוֹהֲבוֹ
אָסוּר לְאָדָם לְבַקֵּשׁ דִּין מִן הַשָּׁמַיִם עַל חֲבֵרוֹ שֶׁעָשָׂה רָעָה
וְדַוְקָא בִּדְאִית לֵיה דַּיָנָא בְּאַרְעָא
וְכָל הַצּוֹעֵק עַל חֲבֵרוֹ הוּא נֶעֱנָשׁ תְּחִלָּה
וְיֵשׁ אוֹמְרִים דַּאֲפִלּוּ לֵית לֵיה דַּיָנָא בְּאַרְעָא אָסוּר לִצְעֹק עָלָיו אֶלָּא אִם כֵּן הוֹדִיעוֹ תְּחִלָּה
הָרוֹאֶה אֵת חֲבֵרוֹ שֶׁחָטָא שֶׁהָלַךְ בְּדֶרֶךְ לֹא טוֹב מִצְוָה לְהַחְזִירוֹ לְמוּטָב וּלְהוֹדִיעוֹ שֶׁהוּא חוֹטֵא בְּמַעֲשָׂיו הָרָעִים שֶׁנֶּאֱמַר הוֹכֵחַ תּוֹכִיחַ אֵת עֲמִיתֶךָ
וְהַמּוֹכִיחַ אֵת חֲבֵרוֹ בֵּין בִּדְבָרִים שֶׁבֵּינוֹ לְבֵינוֹ בֵּין בִּדְבָרִים שֶׁבֵּינוֹ לְבֵין הַמָּקוֹם צָרִיךְ לְהוֹכִיחוֹ בֵּינוֹ לְבֵין עַצְמוֹ וִידַבֵּר בְּנַחַת וּבְלָשׁוֹן רַכָּה וְיוֹדִיעוֹ שֶׁאֵינוֹ אוֹמֵר אֶלָּא לְטוֹבָתוֹ לְהָבִיאוֹ לְחַיֵּי עוֹלָם הַבָּא
וְכֹל שֶׁאֶפְשָׁר בְּיָדוֹ לִמְחֹת וְאֵינוֹ מוֹחֶה הוּא נִתְפָּס בְּעָוֹן זֶה כֵּיוָן שֶׁהָיָה אֶפְשָׁר לִמְחֹת
בְּמֶה דְּבָרִים אֲמוּרִים כְּשֶׁהוּא מְדַמֶּה שֶׁיִּשְׁמַע לוֹ
אֲבָל אִם יוֹדֵעַ בּוֹ שֶׁלֹּא יִשְׁמַע אָסוּר לְהוֹכִיחוֹ דְּאָמַר רַבִּי אִילְעָא מִשּׁוּם רַבִּי אֶלְעָזָר בְּרַבִּי שִׁמְעוֹן כְּשֵׁם שֶׁמִּצְוָה עַל אָדָם לוֹמַר דָּבָר הַנִּשְׁמָע כָּךְ מִצְוָה עַל אָדָם שֶׁלֹּא לוֹמַר דָּבָר שֶׁאֵינוֹ נִשְׁמָע
רַבִּי אַבָּא אוֹמֵר חוֹבָה שֶׁנֶּאֱמַר אַל תּוֹכַח לֵץ פֶּן יִשְׂנָאֶךָ הוֹכַח לֶחָכָם וְיֶאֶהָבֶךָ
אָסוּר לְאָדָם לְבַיֵּשׁ אֶת חֲבֵרוֹ בֵּין בְּדִבּור בֵּין בְּמַעֲשֶׂה וְכָל שֶׁכֵּן בָּרַבִּים
וְאָמְרוּ זִכְרוֹנָם לִבְרָכָה הַמַּלְבִּין פְּנֵי חֲבֵרוֹ בָּרַבִּים אֵין חֵלֶק לָעוֹלָם הַבָּא
עוֹד אָמְרוּ זִכְרוֹנָם לִבְרָכָה נֹחַ לָאָדָם לְהַפִּיל אֵת עַצְמוֹ לְכִבְשַׁן הָאֵשׁ וְאַל יַלְבִּין פְּנֵי חֲבֵרוֹ בָּרַבִּים שֶׁנֶּאֱמַר הִיא מוּצֵאת
וְהִיא שָׁלְחָה אֶל חָמִיהָ לֵאמֹר לְאִישׁ אֲשֶׁר אֵלֶּה אָנֹכִי הָרָה
וְלֹא אָמְרָה בְּפֵרוּשׁ אֶלָּא בְּרֶמֶז
אִם יוֹדֶה יוֹדֶה וְאִם לָאו לֹא תפַרְסְמוֹ
לְפִיכָךְ צָרִיךְ הָאָדָם לְהִזָּהֵר מְאֹד שֶׁלֹּא לְבַיֵּשׁ אֶת חֲבֵרוֹ בָּרַבִּים בֵּין קָטֹן בֵּין גָּדוֹל וְלֹא יִקְרָא אוֹתוֹ בְּשֵּׁם שֶׁהוּא בּוֹשׁ וְלֹא יְסַפֵּר לְפָנָיו דָּבָר שֶׁהוּא בּוֹשׁ מִמֶּנּוּ
וְאִם חָטָא כְּנֶגְדּוֹ וְהוּא צָרִיךְ לְהוֹכִיחוֹ לֹא יַכְלִימֶנּוּ שֶׁנֶּאֱמַר וְלֹא תִשָּׂא עָלָיו חֵטְא
בְּמֶּה דְּבָרִים אֲמוּרִים בִּדְבָרִים שֶׁבֵּין אָדָם לַחֲבֵרוֹ
אֲבָל בְּדִבְרֵי שָׁמַיִם אִם לֹא חָזַר כְּשֶׁהוֹכִיחוֹ בַּסֵּתֶר מַכְלִימִין אוֹתוֹ בָּרַבִּים וּמְפַרְסְמִים חֶטְאוֹ וּמְחָרְפִים אוֹתוֹ בְּפָנָיו וּמְבַזִּין וּמְקַלְּלִין אוֹתוֹ עַד שֶׁיַּחְזֹר לַמּוּטָב כְּמוֹ שֶׁעָשׂוּ כָּל הַנְּבִיאִים בְּיִשְׂרָאֵל וְאֵין בּוֹ מִשּׁוּם אוֹנָאַת דְּבָרִים שֶׁנֶּאֱמַר וְלֹא תוֹנוּ
אִישׁ אֵת עֲמִיתוֹ וּפֵרְשׁוּ רַבּוֹתֵינוּ זִכְרוֹנָם לִבְרָכָה עֲמִיתוֹ עַם שֶׁאִתְּךָ בְּתוֹרָה וּבְמִצְווֹת הִזְהִירָה הַתּוֹרָה עַל אוֹנָאָתוֹ וְלֹא עַל הָעוֹבֵר עֲלֵיהֶן וְלֹא חָזַר בּוֹ לְאַחַר שֶׁהוֹכִיחוּהוּ בְּסֵתֶר וּבְלָשׁוֹן רַכָּה
מִי שֶׁחָטָא חֲבֵרוֹ כְּנֶגְדּוֹ וְלֹא רָצָה לְהוֹכִיחוֹ וְלֹא לְדַבֵּר כְּלוּם וּמָחַל בְּלִבּוֹ וְלֹא שְׂטָמוֹ וְלֹא הוֹכִיחוֹ הֲרֵי זֶה מִדַּת חֲסִידוּת
לֹא הִקְפִּידָה הַתּוֹרָה אֶלָּא עַל הַמַּשְׂטֵמָה
חַיָּב אָדָם לְהִזָּהֵר בִּיתוֹמִים וְאַלְמָנוֹת שֶׁלֹּא יְדַבֵּר אֲלֵיהֶם אֶלָּא רַכּוֹת וְיִנְהַג בָּהֶן מִנְהָג כָּבוֹד
וְלֹא יַכְאִיבֵם אֲפִלּוּ בִּדְבָרִים מִפְּנֵי שֶׁנַּפְשָׁן שְׁפֵלָה מְאֹד וְרוּחָן נְמוּכָה אַף עַל פִּי שֶׁהֵן בַּעֲלֵי מָמוֹן
אֲפִלּוּ אַלְמָנָתוֹ שֶׁל מֶלֶךְ וִיתוֹמָיו מֻזְהָרִים אָנוּ עֲלֵיהֶן שֶׁנֶּאֱמַר כָּל אַלְמָנָה וְיָתוֹם לֹא תעַנּוּן
בְּרִית כָּרַת לָהֶם מִי שֶׁאָמַר וְהָיָה הָעוֹלָם שֶׁכָּל זְמַן שֶׁהֵן צוֹעֲקִין מֵחֲמַת הֶחָמָס שֶׁנַּעֲשָׂה לָהֶם הֵם נַעֲנִים שֶׁנֶּאֱמַר כִּי אִם צָעֹק יִצְעַק אֵלַי שָׁמֹעַ אֶשְׁמַע צַעֲקָתוֹ
בְּמֶּה דְּבָרִים אֲמוּרִים שֶׁעִנָּה אוֹתָן לְצֹרֶךְ עַצְמוֹ
אֲבָל עִנָּה אוֹתָם הָרַב כְּדֵי לְלַמְּדָם תּוֹרָה אֻמָּנוּת לְהוֹלִיכָן בְּדֶרֶךְ יְשָׁרָה הֲרֵי זֶה מֻתָּר
וּמִכָּל מָקוֹם יַשְׁגִּיחַ לְנַהֲלֵם בְּנַחַת וּבְרַחֲמִים גְּדוֹלִים שֶׁנֶּאֱמַר כִּי יָרִיב רִיבָם אֶחָד יָתוֹם מֵאָב וְאֶחָד יָתוֹם מֵאֵם וְעַד אֵימָתַי נִקְרָאִים יְתוֹמִים לְעִנְיָן זֶה
עַד שֶׁיִּהְיוּ יְכוֹלִים לַעֲשׂוֹת כָּל צָרְכֵיהֶם בְּעַצְמָם כִּשְׁאָר כָּל הַגְּדוֹלִים
צָרִיךְ הָאָדָם לִזָּהֵר שֶׁלֹּא לַעֲשׂוֹת אֵיזֶה דָּבָר שֶׁיְכוֹלִין לַחְשֹׁד אוֹתוֹ שֶׁעָשָׂה דְּבַר עֲבֵרָה כִּדְמָצִינוּ שֶׁהַכֹּהֵן הַתּוֹרֵם אֶת הַלִּשְׁכָּה לֹא הָיָה נִכְנַס בְּבֶגֶד הֶעָשׂוּי
בְּעִנְיָן שֶׁיְכוֹלִין לְהַטְמִין בּוֹ אֵיזֶה דָּבָר לְפִי שֶׁצָּרִיךְ הָאָדָם לָצֵאת יְדֵי הַבְּרִיּוֹת כְּדֶרֶךְ שֶׁהוּא צָרִיךְ לָצֵאת יְדֵי הַמָּקוֹם בָּרוּךְ הוּא שֶׁנֶּאֱמַר וִהְיִיתֶם נְקִיִּים מֵה' וּמִיִשְׂרָאֵל
וְאוֹמֵר וּמְצָא חֵן וְשֵׂכֶל טוֹב בְּעֵינֵי אֱלֹהִים וְאָדָם
מִדַּת חֲסִידוּת שֶׁלֹּא לְקַבֵּל מַתָּנָה רַק לִבְטֹחַ בַּה' שֶׁיִּתֵּן דֵּי מַחְסוֹרוֹ שֶׁנֶּאֱמַר וְשׂוֹנֵא מַתָּנוֹת יִחְיֶה
כְּתִיב לֹא תֵּלֵךְ רָכִיל בְּעַמֶּךָ אֵיזֶהוּ רָכִיל זֶה שֶׁטּוֹעֵן דְּבָרִים וְהוֹלֵךְ מִזֶּה לָזֶה וְאוֹמֵר: כָּךְ אָמַר פְּלוֹנִי כָּךְ וְכָךְ שָׁמַעְתִּי עַל פְּלוֹנִי אַף עַל פִּי שֶׁהוּא אֱמֶת וְגַם אֵין בּוֹ גְּנוּת הֲרֵי זֶה עוֹבֵר בְּלָאו וְהוּא עָוֹן גָּדוֹל וְגוֹרֵם לַהֲרֹג נְפָשׁוֹת מִיִשְׂרָאֵל לְכָךְ נִסְמַךְ וְלֹא תַעֲמֹד עַל דַּם רֵעֶךָ
צֵא וּלְמַד מָה אֵרַע לְדוֹאֵג הָאֱדוֹמִי שֶׁאָמַר לְשָׁאוּל כִּי אֲחִימֶלֶךְ נָתַן לְדָוִד צֵדָה וָחָרֶב
אַף עַל פִּי שֶׁהַדָּבָר הָיָה אֱמֶת
וְגַם לֹא הֲוֵי גְּנוּת לַאֲחִימֶלֶךְ שֶׁהֲרֵי לֹא עָשָׂה בָּזֶה שׁוּם מַעֲשֶׂה רַע וְגַם אִם שָׁאוּל בְּעַצְמוֹ הָיָה שׁוֹאֵל לַאֲחִימֶלֶךְ הָיָה אוֹמֵר מַה שֶּׁעָשָׂה כִּי לֹא נִתְכַּוֵּן לַחְטֹא בָּזֶה נֶגֶד שָׁאוּל עִם כָּל זֶה גָּרַם הָרְכִילוּת שֶׁל דּוֹאֵג שֶׁנֶּהֶרְגוּ כַּמָּה כֹּהֲנִים
יֵשׁ עָוֹן גָּדוֹל מִזֶּה עַד מְאֹד וְהוּא בִּכְלָל לָאו זֶה וְהוּא לָשׁוֹן הָרָע
וְהוּא הַמְּסַפֵּר בִּגְנוּת חֲבֵרוֹ אַף עַל פִּי שֶׁאוֹמֵר אֱמֶת
אֲבָל הָאוֹמֵר שֶׁקֶר נִקְרָא מוֹצִיא שֵׁם רַע עַל חֲבֵרוֹ
אֲבָל בַּעַל לָשׁוֹן הָרַע זֶה שֶׁיּוֹשֵׁב וְאוֹמֵר: כָּךְ וְכָךְ עָשָׂה פְּלוֹנִי כָּךְ וְכָךְ הָיוּ אֲבוֹתָיו כָּךְ וְכַךְ שָׁמַעְתִּי עָלָיו וְאוֹמֵר דְּבָרִים שֶׁל גְּנַאי
עַל זֶה אָמַר הַכָּתוּב יַכְרֵת כָּל שִׂפְתֵי חֲלָקוֹת לָשׁוֹן מְדַבֶּרֶת גְּדוֹלוֹת
הַמְּקַבֵּל לָשׁוֹן הָרַע הוּא גָּרוּעַ יוֹתֵר מִן הָאוֹמְרוֹ וְלֹא נֶחְתַּם גְּזַר דִּין עַל אֲבוֹתֵינוּ בַּמִּדְבָּר אֶלָּא עַל לָשׁוֹן הָרַע בִּלְבָד
עַד הֵיכָן לָשׁוֹן הָרַע
שָׁאַל אֶחָד לַחֲבֵרוֹ אָנָה אֶמְצָא אֵשׁ
וְאָמַר לוֹ: הֵיכָן נִמְצָא אֵשׁ בְּבַיִת פְּלוֹנִי שֶׁיֵּשׁ הַרְבֵּה בָּשָׂר וְדָגִים וּמְבַשְׁלִים שָׁם תָּמִיד
וְיֵשׁ דְּבָרִים שֶׁהֵם אֲבַק לָשׁוֹן הָרַע
כֵּיצַד
אָמַר שִׁתְקוּ מִפְּלוֹנִי אֵינִי רוֹצֶה לְהוֹדִיעַ מָה אֵירַע וּמֶה הָיָה וְכַיּוֹצֵא בִּדְבָרִים אֵלּוּ
וְכֵן הַמְּסַפֵּר בְּטוֹבוֹת חֲבֵרוֹ בִּפְנֵי שׂוֹנְאָיו הֲרֵי זֶה אֲבַק לָשׁוֹן הָרַע שֶׁזֶּה גּוֹרֵם לָהֶם שֶׁיְסַפְּרוּ בִּגְנוּתוֹ
וְעַל זֶה הָעִנְיָן אָמַר שְׁלֹמֹה מְבָרֵךְ רֵעֵהוּ בְּקוֹל גָּדוֹל בַּבֹּקֶר הַשְׁכֵּם קְלָלָה תֵּחָשֵׁב שֶׁמִּתּוֹךְ טוֹבָתוֹ בָּא לִידֵי רָעָתוֹ
וְכֵן הַמְּסַפֵּר לָשׁוֹן הָרַע דֶּרֶךְ שְׂחוֹק וְדֶרֶךְ קַלּוּת רֹאשׁ כְּמוֹ שֶׁאֵינוֹ מְדַבֵּר בְּשִׂנְאָה הוּא שֶׁשְּׁלֹמֹה אָמַר בְּחָכְמָתוֹ כְּמִתְלַהְלֵהַּ הַיּוֹרֶה זִיקִים חִצִּים וַמָּוֶת וְאוֹמֵר הֲלֹא מְשַׂחֵק אֲנִי
וְכֵן הַמְּסַפֵּר לָשׁוֹן הָרַע בְּרַמָּאוּת שֶׁעוֹשֶׂה עַצְמוֹ כְּאִלּוּ מְסַפֵּר רַק לְפִי תֻּמּוֹ וְאֵינוֹ יוֹדֵעַ שֶׁזֶּהוּ לָשׁוֹן הָרַע וּכְשֶׁגּוֹעֲרִין בּוֹ אוֹמֵר אֵינִי יוֹדֵעַ שֶׁזֶּהוּ לָשׁוֹן הָרַע שֶׁאֵלּוּ מַעֲשָׂיו שֶׁל פְּלוֹנִי
אֶחָד הַמְּסַפֵּר לָשׁוֹן הָרַע בִּפְנֵי חֲבֵרוֹ שֶׁלֹּא בְּפָנָיו וְהַמְּסַפֵּר דְּבָרִים שֶׁגּוֹרְמִים אִם נִשְׁמְעוּ אִישׁ מִפִּי אִישׁ לְהַזִּיק חֲבֵרוֹ בְּגוּפוֹ בְּמָמוֹנוֹ
וַאֲפִלּוּ לְהָצֵר אוֹ לְהַפְחִידוֹ הֲרֵי זֶה לָשׁוֹן הָרַע
וְאִם כְּבָר נֶאֶמְרוּ הַדְּבָרִים בִּפְנֵי שְׁלֹשָׁה מִסְּתָמָא כְּבָר נִתְפַּרְסֵם הַדָּבָר
וְאִם סִפֵּר הַדָּבָר אֶחָד מִן הַשְּׁלֹשָׁה פַּעַם אַחֶרֶת אֵין בּוֹ מִשּׁוּם לָשׁוֹן הָרַע וְהוּא שֶׁלֹּא יִתְכַּוֵּן לְהַעֲבִיר הַקּוֹל וּלְגַלּוֹתוֹ יוֹתֵר
מַה תַּקָּנָתוֹ שֶׁל אָדָם שֶׁלֹּא יָבֹא לִידֵי לָשׁוֹן הָרַע
אִם תַּלְמִיד חָכָם הוּא יַעֲסֹק בַּתּוֹרָה וְאִם עַם הָאָרֶץ הוּא יַשְׁפִּיל דַּעְתּוֹ
אָמַר יִרְמִיָּה בַּר אַבָּא אַרְבָּעָה כִּתּוֹת אֵין מְקַבְּלוֹת פְּנֵי שְׁכִינָה כַּת לֵצִים וְכַת חֲנֵפִים וְכַת שַׁקָּרִים וְכַת מְסַפְּרֵי לָשׁוֹן הָרַע
כַּת לֵצִים דִּכְתִיב מָשַׁךְ יָדוֹ אֶת לוֹצְצִים
כַּת חֲנֵפִים דִּכְתִיב כִּי לֹא לְפָנָיו חָנֵף יָבֹא
כַּת שַׁקָּרִים דִּכְתִיב דּוֹבֵר שְׁקָרִים לֹא יִכּוֹן לְנֶגֶד עֵינָי
כַּת מְסַפְּרֵי לָשׁוֹן הָרַע דִּכְתִיב כִּי לֹא אֵל חָפֵץ רֶשַׁע אַתָּה לֹא יְגֻרְךָ רָע צַדִּיק אַתָּה לֹא יָגוּר בִּמְגוּרְךָ רָע וְאָמְרוּ רַבּוֹתֵינוּ זִכְרוֹנָם לִבְרָכָה כָּל לֵיצָנוּתָא אֲסִירָא בַּר מִלֵּיצָנוּתָא דַּעֲבוֹדַת אֱלִילִים דִּכְתִיב וַיְהִי בַּצָּהֳרַיִם וַיְהַתֵּל בָּהֶם אֵלִיָּהוּ וְגוֹ'
הַנּוֹקֵם מֵחֲבֵרוֹ עוֹבֵר בְּלֹא תַעֲשֶׂה שֶׁנֶּאֱמַר לֹא תִקּוֹם
וְכֵיצַד הִיא הַנְּקִימָה
אָמַר לַחֲבֵרוֹ
הַשְׁאִילֵנִי קַרְדֻּמָךְ אָמַר לוֹ: אֵינִי מַשְׁאִילְךָ
לְמָחָר הָיָה חֲבֵרוֹ צָרִיךְ לִשְאֹל מִמֶּנוּ
אָמַר חֲבֵרוֹ הַשְאִילֵנִי קַרְדֻמָּךְ
אָמַר אֵינִי מַשְאִילְךָ כְּמוֹ שֶׁאַתָּה לֹא הִשְׁאַלְתָּנִי כַּאֲשֶׁר שָׁאַלְתִּי מִמְךָ הֲרֵי זֶה נוֹקֵם וְעוֹבֵר בְּלָאו
אֶלָּא כְּשֶׁיָּבֹא לִשְׁאֹל יִתֵּן בְּלֵב שָׁלֵם וְלֹא יִגְמֹל כַּאֲשֶׁר גְּמָלוֹ אֶלָּא רָאוּי לָאָדָם לִהְיֹת מַעֲבִיר עַל מִדּוֹתָיו עַל כָּל דִּבְרֵי הָעוֹלָם שֶׁאֵצֶל הַמְּבִינִים הַכֹּל דִּבְרֵי הֶבֶל וַהֲבַאי וְאֵינָן כְּדַאי לִנְקֹם עֲלֵיהֶם
וְכֵן אָמַר דָּוִד הַמֶּלֶךְ עָלָיו הַשָּׁלוֹם אִם גָּמַלְתִּי שׁוֹלְמִי רָע וַאֲחַלְּצָה וְגוֹ'
אִם תִּרְצֶה לְהִנָּקֵם מֵאוֹיְבֶךָ
תּוֹסִיף מַעֲלוֹת טוֹבוֹת וְתֵלֵךְ בְּדַרְכֵי יְשָׁרִים וּבָזֶה מִמֵּילָא תִּנָּקֵם מִשּׂוֹנְאֶיךָ כִּי הוּא יִצְטַעֵר עַל מִדּוֹתֶיךָ וְיִתְאַבֵּל בְּשָׁמְעוֹ שִׁמְךָ הַטּוֹב
אֲבָל אִם תַּעֲשֶׂה מַעֲשִׂים מְכֹעָרִים אָז יִשְׂמַח שׂוֹנְאֲךָ עַל קְלוֹנְךָ וְחֶרְפָּתְךָ וְהִנֵּה הוּא מִתְנַקֵּם בָּךְ
כָּל הַנּוֹטֵר לְאֶחָד מִיִשְׂרָאֵל
עוֹבֵר בְּלֹא תַעֲשֶׂה שֶׁנֶּאֱמַר וְלֹא תִטֹּר אֵת בְּנֵי עַמֶּךָ
כֵּיצַד הִיא הַנְּטִירָה
רְאוּבֵן שֶׁאָמַר לְשִׁמְעוֹן: הַשְׁאִילֵנִי דָּבָר פְּלוֹנִי וְלֹא רָצָה שִׁמְעוֹן
לְיָמִים בָּא שִׁמְעוֹן לִשְׁאֹל אֵיזֶה חֵפֶץ מֵרְאוּבֵן וְאָמַר רְאוּבֵן: הֵא לְךָ הֲרֵינִי מַשְׁאִילְךָ וְאֵינִי כְּמוֹתְךָ לֹא אֲשַׁלֵּם לְךָ כְּמַעֲשֶׂיךָ
הָעוֹשֶׂה כָּזֶה עוֹבֵר בְּלֹא תִטֹּר אֶלָּא יִמְחֶה הַדָּבָר מִלִּבּוֹ וְלֹא יִזְכְּרֶנּוּ כְּלָל
וְזוֹ הִיא הַדֵּעָה הַנְּכוֹנָה שֶׁאֶפְשָׁר שֶׁיִּתְקַיֵּם בָּהּ יִשּׁוּב הָאָרֶץ וּמַשָּׂאָם וּמַתָּנָם שֶׁל בְּנֵי אָדָם זֶה עִם זֶה
אָמְרוּ רַבּוֹתֵינוּ זִכְרוֹנָם לִבְרָכָה אֵיזוֹהִי פָּרָשָׁה קְטַנָּה שֶׁכָּל גּוּפֵי תּוֹרָה תְּלוּיִין בָּהּ
בְּכָל דְּרָכֶיךָ דָּעֵהוּ
פֵּרוּשׁ שֶׁאֲפִלּוּ בִּדְרָכֶיךָ שֶׁאַתָּה עוֹשֶׂה לְצֹרֶךְ גּוּפְךָ דַּע אֵת וַעֲשֵׂה אֵת הַדְּבָרִים לִשְׁמוֹ יִתְבָּרַךְ
כְּגוֹן הָאֲכִילָה וְהַשְּׁתִיָּה וְהַהֲלִיכָה וְהַיְּשִׁיבָה וְהַשְּׁכִיבָה הַקִּימָה וְהַתַּשְׁמִישׁ וְהַשִּׂיחָה כָּל צָרְכֵי גּוּפְךָ יִהְיוּ כֻּלָּם לַעֲבוֹדַת בּוֹרַאֲךָ לְדָבָר הַגּוֹרֵם לַעֲבוֹדָתוֹ
אֲכִילָה וּשְׁתִיָּה כֵּיצַד
אֵין צָרִיךְ לוֹמַר שֶׁלֹּא יֹאכַל וְיִשְׁתֶּה דְּבָרִים הָאֲסוּרִים חַס וְשָׁלוֹם אֶלָּא גַּם בִּדְבָרִים הַמֻּתָּרִים וְהָיָה צָמֵא וְרָעֵב אִם וְאָכַל וְשָׁתָה לַהֲנָאָתוֹ אֵינוֹ מְשֻׁבָּח אֶלָּא יִתְכַּוֵּן בַּאֲכִילָתוֹ וּשְׁתִיָּתוֹ שֶׁיִּהְיֶה כֹּחַ לַעֲבוֹדַת הַבּוֹרֵא
לְפִיכָךְ לֹא יֹאכַל כָּל שֶׁהַחֵךְ מִתְאַוֶּה כְּכֶלֶב וַחֲמוֹר אֶלָּא יֹאכַל דְּבָרִים הַמּוֹעִילִים וְטוֹבִים לִבְרִיאוּת הַגּוּף
וְיֵשׁ אַנְשֵׁי מַעֲשֶׂה שֶׁקֹּדֶם אֲכִילָה אוֹמְרִים: הִנְנִי רוֹצֶה לֶאֱכֹל וְלִשְׁתֹּת כְּדֵי שֶׁאֶהֱיֶה בָּרִיא וְחָזָק לַעֲבוֹדַת הַבּוֹרֵא יִתְבָּרַךְ שְׁמוֹ
הַיְּשִׁיבָה וְהַקִּימָה וְהַהֲלִיכָה כֵּיצַד
אֵין צָרִיךְ לוֹמַר שֶׁלֹּא יֵשֵׁב בְּמוֹשַׁב לֵצִים וְשֶׁלֹּא לַעֲמֹד בְּדֶרֶךְ חַטָּאִים וְשֶׁלֹּא לֵילֵךְ בַּעֲצַת רְשָׁעִים
אֶלָּא אֲפִלּוּ לֵישֵׁב בְּסוֹד יְשָׁרִים וְלַעֲמֹד בִּמְקוֹם צַדִּיקִים וְלֵילֵךְ בַּעֲצַת תְּמִימִים אִם עָשָׂה לַהֲנָאַת עַצְמוֹ לְהַשְׁלִים חֶפְצוֹ וְתַאֲוָתוֹ אֵין זֶה מְשֻׁבָּח אֶלָּא יַעֲשֶׂה לְשֵׁם שָׁמַיִם
וּמִכָּל מָקוֹם גַּם אִם אִי אֶפְשָׁר לְכַוֵּן לְשֵׁם שָׁמַיִם דַּוְקָא אַל יִמְנַע אֵת עַצְמוֹ מִדְּבָרִים אֵלּוּ כִּי מִתּוֹךְ שֶׁלֹּא לִשְׁמָהּ יָבֹא לִשְׁמָהּ
שְׁכִיבָה כֵּיצַד
אֵין צָרִיךְ לוֹמַר בִּזְמַן שֶׁיָּכוֹל לַעֲסֹק בַּתּוֹרָה וּבְמִצְוֹת אִם מִתְגָּרֶה בְּשֵׁינָה לְעַנֵּג אֵת עַצְמוֹ שֶׁאֵינוֹ רָאוּי לַעֲשׂוֹת כֵּן אֶלָּא אֲפִלּוּ בִּזְמַן שֶׁהוּא יָגֵעַ וְצָרִיךְ לִישֹׁן כְּדֵי לָנוּח מִיגִיעָתוֹ אִם עָשָׂה לַהֲנָאַת גּוּפוֹ אֵינוֹ מְשֻׁבָּח אֶלָּא יִתְכַּוֵּן לָתֵת שֵׁנָה לְעִינָיו וּלְגוּפוֹ מְנוּחָה לְצֹרֶךְ בְּרִיאַת גּוּפוֹ וְשֶׁלֹּא תִּטָּרֵף דַּעְתּוֹ בַּתּוֹרָה מֵחֲמַת מְנִיעַת הַשֵּׁנָה
תַּשְׁמִישׁ כֵּיצַד
אֵין צָרִיךְ לוֹמַר שֶׁלֹּא יַעֲבֹר עֲבֵרָה חַס וְשָׁלוֹם אֶלָּא אֲפִלּוּ בָּעוֹנָה הָאֲמוּרָה בַּתּוֹרָה אִם עָשָׂה לַהֲנָאַת גּוּפוֹ לְהַשְׁלִים תַּאֲוָתוֹ הֲרֵי זֶה מְגֻנֶּה
וַאֲפִלּוּ אִם נִתְכַּוֵּן כְּדֵי שֶׁיִּהְיוּ בָּנִים שֶׁיְשַׁמְּשׁוּ אוֹתוֹ וִימַלְּאוּ מְקוֹמוֹ אֵינוֹ מְשֻׁבָּח
אֶלָּא יִתְכַּוֵּן שֶׁיִּהְיוּ בָּנִים לַעֲבוֹדַת בּוֹרְאוֹ שֶׁיִּתְכַּוֵּן לְהַבְרוֹת אֵת גּוּפוֹ וּלְקַיֵּם מִצְוַת עוֹנָה כְּאָדָם הַפּוֹרֵעַ אֵת חוֹבוֹ
הַשִּׂיחָה כֵּיצַד
אֵין צָרִיךְ לוֹמַר לְסַפֵּר לָשׁוֹן הָרַע רְכִילוּת וְלֵיצָנוּת וְסִכְלוּת פֶּה חַס וְשָׁלוֹם אֶלָּא אֲפִלּוּ לְסַפֵּר בְּדִבְרֵי חֲכָמִים צָרִיךְ שֶׁתְּהֵא כַּוָּנָתוֹ לַעֲבוֹדַת הַבּוֹרֵא לְדָבָר הַמֵּבִיא לַעֲבוֹדָתוֹ
וְכֵן כְּשֶׁהוּא עוֹסֵק בְּמַשָּׂא וּמַתָּן בִּמְלָאכָה לְהִשְׁתַּכֵּר בָּהּ לֹא יְהֵא בְּלִבּוֹ לִקְבֹּץ מָמוֹן בִּלְבַד אֶלָּא יַעֲשֶׂה כְּדֵי שֶׁיִּהְיֶה לְפַרְנֵס בְּנֵי בֵּיתוֹ וְלָתֵת צְדָקָה וּלְגַדֵּל בָּנָיו לְתַלְמוּד תּוֹרָה
כְּלָלוֹ שֶׁל דָּבָר חַיָּב אָדָם לָשׂוּם עֵינָיו וְלִבּוֹ עַל דְּרָכָיו וְלִשְׁקֹל כָּל מַעֲשָׂיו בְּמָאזְנֵי שִׂכְלוֹ
וּכְשֶׁרוֹאֶה דָּבָר שֶׁיָּבֹא לִידֵי עֲבוֹדַת הַבּוֹרֵא יִתְעַלֶּה יַעֲשֵׂהוּ וְאִם לָאו לֹא יַעֲשֵׂהוּ
וּמִי שֶׁנּוֹהֵג כֵּן נִמְצָא עוֹבֵד אֵת בּוֹרְאוֹ כָּל יָמָיו אֲפִלּוּ בִּשְׁעַת שִׁבְתּוֹ וְקוּמוֹ וְהִלוּכוֹ וּבִשְעַת מַשָּׂאוֹ וּמַתָּנוֹ וַאֲפִלּוּ בַּאֲכִילָתוֹ וּשְׁתִיָּתוֹ אֲפִלּוּ בְּתַשְׁמִישׁוֹ וּבְכָל צְרָכָיו
וְעַל עִנְיָן זֶה צִוּוּ רַבּוֹתֵינוּ זִכְרוֹנָם לִבְרָכָה וְאָמְרוּ וְכָל מַעֲשֶׂיךָ יִהְיוּ לְשֵׁם שָׁמָּיִם
וּבַדֶּרֶךְ הַזֶּה זָקֵף רַבֵּנוּ הַקָּדוֹשׁ אֶצְבְּעוֹתָיו לְמַעְלָה בִּשְׁעַת מִיתָתוֹ וְאָמַר גָּלוּי וְיָדוּעַ לְפָנֶיךָ שֶׁלֹּא נֶהֱנֵיתִי מֵהֵם אֶלָּא לְשֵׁם שָׁמָיִם
הוֹאִיל וֶהֱיוֹת הַגּוּף בָּרִיא וְשָלֵם מִדַּרְכֵי הַשֵם הוּא שֶׁהֲרֵי אִי אֶפשַׁר שֶׁיָּבִין יֵדַע דָּבָר מִידִיעַת הַבּוֹרֵא וְהוּא חוֹלֶה לְפִיכָךְ צָרִיךְ הָאָדָם לְהַרְחִיק אֶת עַצְמוֹ מִדְּבָרִים הַמְּאַבְּדִין אֶת הַגּוּף וּלְהַנְהִיג אֶת עַצְמוֹ בִּדְבָרִים הַמַּבְרִין וְהַמַּחֲלִימִים אֶת הַגּוּף
וְכֵן הוּא אוֹמֵר וְנִשְמַרְתֶּם מְאִד לְנַפְשׁוֹתֵיכֶם
הַבּוֹרֵא בָּרוּךְ הוּא וּבָּרוּךְ שְׁמוֹ בָּרָא אֶת הָאָדָם וְנָתַן בּוֹ חֹם טִבְעִי וְזֶהוּ הַחִיוּת שֶׁל הָאָדָם
שֶאִם יִכְבֶּה הָאֵשׁ הַטִּבְעִי אָפֵס חִיוּתוֹ
וְהַחְזָקַת הַחֹם הַזֶּה הִיא עַל יְדֵי הַמַּאֲכָל אֲשֶר הָאָדָם אוֹכֵל כְּמוֹ הָאֵשׁ הַבּוֹעֵר שֶׁאִם לֹא יוֹסִיפוּ עָלָיו תָּמִיד עֵצִים יִכְבֶּה לְגַמְרֵי
כֵּן הָאָדָם אִם לֹא יֹאכַל יִכְבֶּה הָאֵשׁ אֲשֶר בְּתוֹכוֹ וְיָמוּת
הַמַּאֲכָל נִטְחָן בֵּין הַשִּׁנַּיִם וּמִתְעָרֵב עִם מִיץ הָרֹק וְיֻתָּךְ וּמִשָׁם יוּרֵד לַאִצְטוּמְכָא וְנִטְחָן גַּם שָׁם וּמִתְעָרֵב עִם הַמִּיצִים מִיץ הָאִצְטוֹמְכָא וּמִיץ הַמָּרָה וְיֻתַּךְ וְיִתְבַּשֵּׁל מֵהַחֹם וְהַמִּיצִים וּמִתְעַכֵּל
הַבָּרוּר שֶׁבּוֹ מִמֶּנוּ נִזּוֹנִים כָּל הָאֵבָרִים וּמְקַיֵם חִיוּת הָאָדָם
וְהַפְּסֹלֶת שֶׁהִיא הַמּוֹתָרוֹת נִדְחָה לַחוּץ
וְעַל זֶה אָנוּ אוֹמְרִים בְּבִרְכַּת אֲשֶׁר יָצַר וּמַפְלִיא לַעֲשׂוֹת שֶׁנָּתַן הַקָּדוֹשׁ בָּרוּךְ הוּא אֶת הַטֶּבַע בָּאָדָם לִבְרוֹר אֶת טוּב הַמַּאֲכָל וְכָל אֵבֶר מוֹשֵׁךְ אֵלָיו מְזוֹנוֹ הָרָאוּי וְהַפְּסֹלֶת נִדְחָה לַחוּץ
שֶאִם נִשְׁאָר הַפְּסֹלֶת בְּתוֹכוֹ יִתְעַפֵּשׁ וְיָבֹא לִידֵי חֳלָיִים רַחֲמָנָא לִצְּלָן
וְלָכֵן רֹב בְּרִיאוּת הַגּוּף וְחֻלְשָׁתוֹ תָּלוּי בְּעִכּוּל הַמַּאֲכָל
אִם מִתְעַכֵּל בְּדֶרֶךְ קַל וָטוֹב אָז הָאָדָם בָּרִיא
אֲבָל אִם מִתְקַלְקֵל הָעִכּוּל
אָז נֶחֱלָשׁ הָאָדָם וְיָכוֹל לָבֹא לִידֵי סַכָּנָה חַס וְשָׁלוֹם
הָעִכּוּל הַטּוֹב הוּא אִם הַמַּאֲכָל אֵינֶנוּ רַב וְשֶׁיְהֵא קַל לְהִתְעַכֵּל
שֶאִם אָכַל הָאָדָם הַרְבֵּה וְהָאִצְטוֹמְכָא מָלֵא אָז קָשֶׁה הָעִכּוּל כִּי הָאִצְטוֹמְכָא אֵינוֹ יָכוֹל אָז לְהִתְפַּשֵׁט וּלְהִתְכַּוֵץ כָּרָאוּי בְּטִבְעוֹ וְלִטְחוֹן אֶת הַמַּאֲכָל כָּרָאוּי
וּכְמוֹ הָאֵשׁ שֶׁאִם יַרְבּוּ עָלָיו עֵצִים יוּתֵר מִדַּאי אֵינוֹ בּוֹעֵר יָפֶה כְּמּוכֵּן הַמַּאֲכָל בָּאִצְטוֹמְכָא
וְלָכֵן הָאָדָם אֲשֶׁר רוֹצֶה לִשְׁמוֹר בְּרִיאוּת גוּפוֹ צָרִיךְ לִזָּהֵר שֶׁלֹא לֶאֱכוֹל רַק כְּשִׁעוּר בֵּינוֹנִי לְפִי מֶזֶג גוּפוֹ לֹא מְעַט וְלֹא כָל שֹׂבְעוֹ
וְרֹב הֶחֳלָאִים הַבָּאִים עַל הָאָדָם אֵינָם אֶלָּא מִפְּנֵי מַאֲכָלִים רָעִים מִפְּנֵי שֶׁהוּא מְמַּלֵא בִּטְנוֹ וְאוֹכֵל אֲכִילָה גַסָּה אֲפִילוּ מִמַּאֲכָלִים טוֹבִים
הוּא שֶׁשְּלֹמֹה בְּחָכְמָתוֹ שֹׁמֵר פִּיו וּלְשׁוֹנוֹ שֹׁמֵר מִצָּרוֹת נַפְשׁוֹ
כְּלוֹמַר שׁוֹמֵר פִּיו מִלֶּאֱכוֹל מַאֲכָל רָע מִלִּשְׂבִּעַ וּלְשׁוֹנוֹ מִלְּדַבֵּר אֶלָּא בִּצְרָכָיו
וְאָמַר הֶחָכָם הָאוֹכֵל דָבָר מֻעָט מִדְּבָרִים הַמַּזִּיקִים אֵינוֹ מַזִּיק כְּמוֹ הָאוּכֵל הַרְבֵּה מִדְּבָרִים הַטּוֹבִים
הָאָדָם בִּנְעוּרָיו כֹּחַ הָעִכּוּל שֶׁלּוֹ חָזָק וְעַל כֵּן צָרִיךְ מָזוֹן תָּדִיר יוֹתֵר מִן הָאִישׁ אֲשֶׁר הוּא בְּאֶמְצַע יָמָיו
וְהַזָּקֵן לַחֲלִישׁוּת כֹּחוֹ צָרִיךְ שֶׁיִהְיֶה מַאֲכָלוֹ קַל וּמְעַט בְּכַמּוּת וְהַרְבֵּה בְּאֵיכוּת לְהַחֲזָקַת כֹּחוֹ
בִּימֵי הַחֹם נֶחֱלָשִׁים כְּלֵי הָעִכּוּל מִן הַחֹם
וְעַל כֵּן רָאוּי שֶׁיִהְיֶה שִׁעוּר הָאֲכִילָה בִּימֵי הַחֹם פָּחוֹת מִבִּימֵי הַקֹּר
וְשִׁעֲרוּ חַכְמֵי הָרוֹפְאִים לֶאֱכוֹל בִּימוֹת הַחַמָּה רַק שְׁנֵי שְׁלִישִׁים מִמַּה שֶׁהוּא אוֹכֵל בִּימוֹת הַגְּשָׁמִים
כְּלָל גָּדוֹל בְּדַרְכֵי הָרְפוּאָה שֶׁקֹּדֶם הָאֲכִילָה יִיגַע בַּהֲלִיכָה בַּעֲבוֹדָה עַד שֶׁיִתְחַמֵּם גוּפוֹ אַחַר כָּךְ יֹאכֵל
וְזֶה שֶׁנֶאֱמַר בְּזֵעַת אַפֶּיךָ תֹּאכַל לֶחֶם
וְנֶאֱמַר וְלֶחֶם עַצְלוּת לֹא תֹאכֵל
וְיַתִּיר חֲגוֹרָתוֹ קֹדֶם אֲכִילָה וּבִשְׁעַת הָאֲכִילָה יֵשֵב בִּמְקוֹמוֹ מֵסֵב עַל שְׂמֹאלוֹ
וְאַחַר הָאֲכִילָה לֹא יִתְנוֹעֵעַ הַרְבֵּה כִּי עַל יְדֵי זֶה יֵרֵד הַמַּאֲכָל מִן הָאִצְטוֹמְכָא טֶרֶם שֶׁיִתְעַכֵּל וְיַזִּיק אֶלָּא יֵלֵךְ מְעַט וְיָנוּחַ
וְלֹא יְטַיֵל וְלֹא יְיַגֵּעַ אֶת עַצְמוֹ לְאַחַר הָאֲכִילָה
וְלֹא יִישַן אַחַר הָאֲכִילָה עַד שְׁתֵּי שָׁעוֹת שֶׁלֹּא יַעֲלוּ הָעֲשָׁנִים לַמֹּחַ וְיַזִּיקוּהוּ
וְכֵן הַמֶּרְחָץ וְהַהַקָּזָה וְהַמִּשְׁגָּל אֵינָם טוֹבִים לְאַחַר הָאֲכִילָה
בְּנֵי הָאָדָם אֵינָם שָׁוִים בְּמִזְגָּם
יֵשׁ מִי שֶׁמִּזְגּוֹ חַם וְיֵשׁ מִי שֶׁמִּזְגּוֹ קַר וְיֵשׁ מִי שֶׁמִּזְגּוֹ מְמֻצָּע
וְהַמַּאֲכָלִים גַּם כֵּן מְשֻנִּים
וּמִי שֶׁמִּזגּוּ מְמֻצָע יֹאכַל מַאֲכָלִים שֶׁהֵם גַּם כֵּן מְמֻצְעִים
אֲבָל מִי שֶׁאֵין מִזְגּוּ מְמֻצָע צָרִיךְ שֶׁיֹאכַל מַאֲכָלִים שֶׁהֵם קְצָת הֵפֶךְ מִזְגּוֹ
מִי שֶׁמִּזְגּוֹ חַם לֹא יֹאכַל דְּבָרִים חַמִּים כְּמוֹ תַּבְלִין וּבְשָׂמִים אֶלָּא יֹאכַל מַאֲכָלִים שֶׁהֵם קְצָת קָרִים וַחֲמוּצִים
וּמִי שֶׁמִּזְגּוֹ קַר יֹאכַל מַאֲכָלִים שֶׁהֵם קְצָת חַמִּים
וְכֵן יִשְׁתַּנֶה הַמַּאֲכָל לְפִי הַזְּמָן וּלְפִי הַמָּקוֹם
בִּימוֹת הַחַמָה יֹאכַל מַאֲכָלִים קָרִים כְּמוֹ בְּשַׂר כְּבָשִׂים וּגְדָיִים רַכִּים וְאֶפְרוחֵי תַרְנְגֹלֶת וְגַם קְצָת מַאֲכָלִים חֲמוּצִים
וּבִימֵי הַקֹּר מַאֲכָלִים חַמִּים
וְכֵן בִּמְדִינָה קָרָה מַאֲכָלִים חַמִּים
וּבִמְדִינָה חַמָה מַאֲכָלִים קָרִים
הַמַּאֲכָל הַמְּמֻצָּע הוּא לֶחֶם חִטָּה וְלֹא סֹלֶת מַמָּשׁ כִּי הַסֹּלֶת מִתְאַחֵר מִלְּהִתְעַכֵּל אַךְ יִהְיֶה בּוֹ גַּם קְצָת מֵהַמֻּרְסָן וִיהֵא נִתְחַמֵּץ בְּמִצוּעַ וּבוֹ מֶלַח וּמַאֲפֵה תַנוּר
וְיֶתֶר הַמַּאֲכָלִים שֶׁנַּעֲשׂוּ מֵהַחִטָּה אֵינָם טוֹבִים
מִמִּינֵי הַבָּשָׂר הַטוּב הוּא כֶּבֶשׂ בֶּן שְׁנָתוֹ וְכֵן הַגְּדָיִים הַיּוֹנְקִים
אַךְ כָּל מִינֵי בְּנֵי מֵעַיִם וְגַם הָרֹאשׁ הֵמָּה לֹא טוֹבִים
הָעִזִּים וְהַפָּרָה הַזְּקֵנָה וְהַגְּבִינָה הַיְּשָׁנָה הֵמָּה מַאֲכָלִים רָעִים וְעָבִים
כָּל בְּשַׂר עוֹף קַל לְהִתְעַכֵּל יוֹתֵר מִבְּשַׂר בְּהֵמָה
וְהַטּוֹב שֶבָּעוֹפוֹת הַתַּרְנְגֹלֶת
אָמְרוּ הָרוֹפְאִים כִּי הַמַּאֲכָל שֶׁהָאָדָם רָגִיל בּוֹ אֵינוֹ מַזִּיק וְאֲפִלוּ הוּא מַאֲכָל רָע כִּי הַהֶרְגֵּל נַעֲשֶׂה טֶבַע וּבִלְבַד שֶׁלֹּא יְמַלֵא בּוֹ כְּרֵסוֹ
אֵין לֶאֱכוֹל לֵב בְּהֵמָה עוֹף מִשּׁוּם דְּקָשֶה לְשִׁכְחָה
וְכֵן לֹא יֹאכַל מִמָּקוֹם שֶׁאָכַל עַכְבָּר חָתוּל דְּגַם כֵּן קָשֶׁה לְשִׁכְחָה
זְמַן הָאֲכִילָה הוּא כְּשֶיִתְאַוֶּה לֶאֱכוֹל תַּאֲוָה אֲמִתִּית לֹא זָרָה
וּלְהַבְדִּיל בֵּין תַאֲוָה אֲמִתִּית לְתַאֲוָה זָרָה הִיא זֹאת
הָרִאשׁוֹנָה נִקְרֵאת רָעָב כִּי הָאִצְטוֹמְכָא רֵיק
וְהַשְּׁנִיָּה הִיא כְּשֶׁמִּתְאֲוֶה מַאֲכָל מְיֻחָד וְנִקְרֵאת תֵּאָבוֹן וּבְדֶרֶךְ כְּלָל הָאָדָם הַבָּרִיא וְהֶחָזָק יֹאכַל שְׁתֵּי פְּעָמִים בַּיּוֹם
וַחַלָּשִׁים וּזְקֵנִים יֵשׁ לָהֶם לֶאֱכוֹל אַךְ מְעַט בְּפַּעַם אֶחָת
וְיֹאכְלוּ כָּךְ הַרְבֵּה פְּעָמִים בַּיּוֹם כִּי רִבּוּי הַמַּאֲכָל יַחֲלִישׁ אֶת הָאִצְטוֹמְכָא
וְהָרוֹצֶה לִשְׁמוֹר בְּרִיאוּתוֹ לֹא יֹאכַל עַד שֶׁיִהְיֶה הָאִצְטוֹמְכָא רֵיק מִן הַמַּאֲכָל הַקּוֹדֵם
וּסְתָם עִכּוּל בִּבְנֵי אָדָם הַבְּרִיאיִם הָאוֹכְלִים מַאֲכָלִים מְמֻצָעִים וּמִתְעַכְּלִים בְּדֶרֶךְ הַמִּצּוּעַ הוּא לְשֵׁשׁ שָׁעוֹת
וְטוֹב לְהַשְׁמִיט סְעוּדָה אַחַת בַּשָּׁבוּעַ כְּדֵי שֶׁיִשְׁבּוֹת הָאִצְטוֹמְכָא מֵעֲבוֹדָתוֹ וְיִתְחַזֵּק כֹּחַ עִכּוּלוֹ
וְנִרְאֶה כִּי הַשְׁמָטָה זֹאת טוֹב שֶׁתְּהֵא בְּעֶרֶב שַׁבָּת
טוֹב לְהַרְגִּיל אֶת עַצְמוֹ לֶאֱכוֹל פַּת בְּשַׁחֲרִית
הָרוֹצֶה לֶאֱכוֹל כַּמָּה מִינֵי מַאֲכָלִים יַקְדִּים לֶאֱכוֹל תְּחִלָה אֶת הַמְּשַׁלְשֵׁל וְלֹא יְעָרְבֵם עִם הַמָּזוֹן אֶלָּא שׁוֹהֶה מְעַט בֵּינֵיהֶם
וְכֵן יַקְּדִּים אֶת הַמַּאֲכָל הַקַּל שֶׁהוּא נוֹחַ לְהִתְעַכֵּל כְּגוּן בְּשַׂר עוֹף קוֹדֵם לִבְשַׂר בְּהֵמָה בְּשַׂר בְּהֵמָה דַקָּה קוֹדֵם לִבְשַׂר בְּהֵמָה גַסָּה
וּדְבָרִים שֶׁמְּאַמְּצִין אֶת בְּנֵי מֵעַיִם יֹאכַל מִיָד לְאַחַר הָאֲכִילָה וְאַל יֹאכַל מֵהֶם הַרְבֵּה
מִהְיוֹת כִּי הַתְחָלַת הָעִכּוּל הוּא בַּפֶּה עַל יְדֵי טְחִינַת הַשִּׁנַיִם וְהִתְעָרְבוּת עִם מִיץ הָרֹק לָכֵן לֹא יִבְלַע שׁוּם מַאֲכָל בְּלִי לְעִיסָה כִּי אָז תִּכְבַּד הָעִכּוּל בָּאִצְטוֹמְכָא לְבַדוֹ
כְּבָר אָמַרְנוּ כִּי בְּנֵי אָדָם אֵינָם שָׁוִים בְּמִזְגָּם
וְיֵשׁ לְכָל אִישׁ לִבְחוֹר עַל פִּי רוֹפְאִים בַּמַּאֲכָלִים הַטּוֹבִים לְפִי מִזְגּוֹ וּמְקוֹמוֹ וְשַׁעְתּוֹ
וּבְדֶרֶךְ כְּלָל הִנֵּה הָרוֹפְאִים הַקַּדְמוֹנִים חִלְּקוּ אֶת הַמַּאֲכָלִים בְּמַדְרֵגוֹת שׁוֹנוֹת
יֵשׁ מַאֲכָלִים שֶׁהֵם רָעִים בְּיוֹתֵר עַד מְאֹד וְרָאוּי לְאָדָם שֶׁלֹא לְאָכְלָן לְעוֹלָם כְּגוֹן הַדָּגִים הַגְּדוֹלִים הַמְּלוּחִים הַיְּשָׁנִים וְהַגְּבִינָה הַמְּלוּחָה הַיְּשָׁנָה וְהַכְּמֵהִין וּפִטְרִיוֹת וְהַבָּשָׂר הַמָּלוּחַ הַיָּשָׁן וְיַיִן מִגִּתּוֹ וְהַתַּבְשִׁיל שֶׁשָּׁהָה עַד שֶׁנָּדַף רֵיחוֹ
וְכֵן כָּל מַאֲכָל שֶׁרֵיחוֹ רַע מַר בְּיוֹתֵר הֲרֵי הוּא לַגוּף כְּמוֹ סַם הַמָּוֶת
וְיֵשׁ מַאֲכָלִים שֶׁהֵם רָעִים אֲבָל אֵינָם כְּמוֹ הָרִאשׁוֹנִים לָרוֹעַ לְפִיכָךְ רָאוּי לָאָדָם שֶׁלֹּא לֶאֱכוֹל מֵהֶם אֶלָּא מְעַט אַחַר יָמִים הַרְבֵּה וְלֹא יַרְגִּיל אֶת עַצְמוֹ לִהְיוֹת מְזוֹנוֹ מֵהֶם לְאָכְלָם עִם מְזוֹנוֹ תָּמִיד כְּגוֹן דָּגִים גְּדוֹלִים וּגְבִינָה וְחָלָב שֶׁשָׁהָה אַחַר שֶׁנֶּחֱלַב עֶשְׂרִים וְאַרְבַּע שָׁעוֹת וּבְשַׁר שְׁוָרִים גְּדוֹלִים וּתְיָשִׁים גְּדוֹלִים וְלֶחֶם שְׂעוֹרִים וְלֶחֶם מַצוֹת וְהַכְּרוּב וְהֶחָצִיר וְהַבְּצָלִים וְהַשּׁוּמִים וְהַחַרְדָּל וְהַצְנוֹן כָּל אֵלּוּ מַאֲכָלִים רָעִים הֵם
וְאֵין רָאוּי לָאָדָם לֶאֱכוֹל מֵאֵלּוּ אֶלָּא מְעַט עַד מְאֹד וּבִימוֹת הַגְּשָׁמִים
אֲבָל בִּימוֹת הַחַמָּה לֹא יֹאכַל מֵהֶם כְּלָל
וְיֵשׁ מַאֲכָלִים שֶׁהֵם רָעִים וְאֵינָם כְּמוֹ אֵלּוּ
וְהֵם כְּמוֹ עוֹף הַמַּיִם וּבְנֵי יוֹנָה הַקְּטַּנִים וּתְמָרִים וְלֶחֶם שֶׁנִּלּושׁ בַּשֶּׁמֶן וְהַסֹּלֶת שֶׁנִּפּוּ אוֹתָהּ כָּל צָרְכָּהּ עַד שֶׁלֹא נִשְׁאָר בָּהּ רֵיחַ מֻרְסָן אֵין רָאוּי לְהַרְבּוֹת בְּמַאֲכָלוֹת אֵלֶּה
לְעוֹלָם יִמָנַע הָאָדָם אֶת עַצְמוֹ מִפֵּרוֹת הָאִילָנוֹת וְלֹא יַרְבֶּה לֶאֱכוֹל מֵהֶם אֲפִלוּ יְבֵשִׁים וּמִכָּל שֶׁכֵּן רְטֻבִּים
אֲבָל קֹדֶם שֶׁיִתְבַּשְׁלוּ בָּאִילָן כָּל צָרְכָּן הֲרֵי הֵן כַּחֲרָבוֹת לַגוּף
וכֵן הַחֲרוּבִים רָעִים לְעוֹלָם
וְכָל הַפֵּרוֹת הַחֲמוּצִים רָעִים וְאֵין אוֹכְלִין מֵהֶן אֶלָּא מְעַט בִּימוֹת הַחַמָה וּבִמְקוֹמוֹת הַחַמִּים
וְהַתְּאֵנִים וְהָעֲנָבִים וְהָרִמוֹנִים לְעוֹלָם טוֹבִים בֵּין רְטֻבִּים בֵּין יְבֵשִׁים וְאוֹכֵל אָדָם מֵהֶם כָּל צָרְכּוֹ
וּמִכָּל מָקוֹם לֹא יַתְמִיד בַּאֲכִילָתָם אַף עַל פִּי שְׁהֵם טוֹבִים מִכָּל פְּרִי הָאִילָנוֹת
בְּעִנְיָן הַשְּׁתִיָּה הַמַּיִם הֵם הַמַּשְׁקִים הַטִּבְעִים לָאָדָם וּבְרִיאִים לַגּוּף
אִם הֵם זַכִּים וּצְלוּלִים מוּעִילִים שֶׁשּׁוֹמְרִים הָרְטִיבוּת שֶׁבַּגּוּף וּמְמַהֲרִים לְהוֹצִיא אֶת הַפְּסֹלֶת
כְּשֶׁיִשְׁתֶּה מַיִם יִבְחַר אֶת הַקָּרִים שֶׁהֵם מְרַוִּים הַצִּמָּעוֹן וּמֵטִּיבִים אֶת הָעִכּוּל יוֹתֵר אֵלּוּ שֶׁאֵינָּם קָרִים
אַךְ לֹא יִהְיוּ קָרִים מְאֹד שֶׁהֵם מְכַבִּים אֶת הַחֹם הַטִּבְעִי
וּמִכָּל שֶׁכֵּן כְּשֶׁהָאָדָם הוּא עָיֵף וְיָגֵעַ יִזָּהֵר מְאֹד שֶׁלֹּא לִשְׁתּוֹת מַיִם קָרִים כִּי אָז חֵלֶב הַלֵּב נִתְחַמֵּם וְהוּא הֻתָּךְ מֵחֲמַת הָעֲיֵפוּת וְהַיְגיעָה וְהַמַּיִם הַקָּרִים יַזִּיקוּ עַד שֶׁיוּכַל לָבֹא לִידֵי סַכָּנָה חַס וְשָׁלוֹם
וְאַף כִּי הַמַּיִם טוֹבִים לִבְרִיאוּת הַגּוּף מִכָּל מָקוֹם לֹא יִשְׁתֶּה מֵהֶם הַרְבֵּה
אֵין לִשְׁתּוֹת מַיִם קֹדֶם הָאֲכִילָה לְפִי שֶׁיִתְקָרֵר הָאִצְטוֹמְכָא וְלֹא יְעַכֵּל אֶת הַמָּזוֹן כָּרָאוּי
וְגַם בְּתוךְ אֲכִילָתוֹ לֹא יִשְׁתֶּה רַק מְעַט מַיִם מָזוּג בְּיַיִן
וְרַק כְּשֶׁהַמַּאֲכָל מַתְחִיל לְהִתְעַכֵּל אָז יִשְׁתֶּה שִׁעוּר בֵּינוֹנִי
וְכֵן אֵין לִשְׁתּוֹת מַיִם בְּצֵאתוֹ מִן הַמֶּרְחָץ שֶׁלֹא יִתְקָרֵר הַכָּבֵד וּמִכָּל שֶכֵּן שֶׁלֹא יִשְׁתֶּה בַּמֶּרְחָץ
וְכֵן לֹא יִשְׁתֶּה אוֹתָם תֵּכֶף אַחַר הַמִּשְׁגָּל לְפִי שֶׁאָז הַחֹם הַטִּבְעִי הוּא חָלוּשׁ וְיִהְיֶה גוֹרֵם שֶׁיִתְקָרְרוּ הָאֵבָרִים
הַיַּיִן מַחֲזִיק הַחֹם הַטִּבְעִי וּמֵטִיב אֶת הָעִכּוּל וּמוֹצִיא אֶת הַמּוֹתָרוֹת וְעוֹזֵר לִבְרִיאוּת הַגּוּף כְּשֶׁיִּשְׁתֶּה מֵהֶם שִׁעוּר בֵּנוּנִי
מִי שֶׁמֹּחוֹ חָלוּשׁ יִזָּהֵר מִן הַיַּיִן שֶׁמּוֹסִיף עַל חֲלִישׁוּתוֹ וּמְמַלֵּא אֶת הָרֹאשׁ עֲשָׁנִים
הַיַּיִן יָפֶה לַזְּקֵנִים וּמַּזִיק לַנְּעָרִים לְפִי שֶׁמְּעוֹרֵר הַחֹם הַטִּבְעִי וְהוּא כְּמוֹסִיף אֵשׁ עַל אֵשׁ
וְיֵשׁ לִזָּהֵר מִן הַיַּיִן עַד עֶשְׂרִים וְאַחַת שָׁנָה
אֵין רָאוּי לִשְׁתּוֹת יַיִן קֹדֶם אֲכִילָה אֶלָּא מְעַט כְּדֵי לִפְתֹּחַ בְּנֵי הַמֵּעַיִם וְלֹא בְּעֵת רְעָבוֹן וְלֹא אַחַר מֶרְחָץ וְזֵעָה וְלֹא חַר עָמָל וִיגִיעָה
וּבְתוךְ הָאֲכִילָה לֹא יִשְׁתֶּה אֶלָּא מְעָט
לְעוֹלָם לֹא יֹאכַל אָדָם אֶלָּא כְּשֶׁהוּא רָעֵב וְלֹא יִשְׁתֶּה אֶלָּא כְּשֶׁהוּא צָמֵא וְאַל יַשְׁהֶה נְקָבָיו אַפִלוּ רֶגע אֶחָד וְלֹא יֹאכַל עַד שֶׁיִבְדֹּק אֶת עַצְמוֹ יָפֶה יָפֶה שֶׁמָּא צָרִיךְ לִנְקָבָיו
לְעוֹלָם יִשְׁתַּדֵל אָדָם שֶׁיִהְיוּ מֵעָיו רְפוּיִים כָּל יָמָיו וְיִהְיֶה קָרוֹב לְשִלְשׁוּל מְעָט
וְזֶהוּ כְּלָל גָּדוֹל בָּרְפוּאָה כָּל זְמַן שֶׁהָרְעִי נִמְנַע יָצָא בְּקושִׁי חֳלָאִים רָעִים בָּאִים
וְלָכֵן כְּשֶׁרוֹאֶה אָדָם שֶׁמֵּעָיו נֶחְלְשׁוּ וְאֵין בָּהֶם כֹּחַ הַדּוֹחֶה יִדְרוֹשׁ בָּרוֹפְאִים לְהַגִּיד בַּמֶּה יְרַפֶּה אוֹתָם אִישׁ אִישׁ לְפִי מִזְגּוֹ וּלְפִי יָמָיו
הַיְּגִיעָה בְּדֶרֶךְ מְמֻצַּעַת טוֹבָה לִבְרִיאוּת הַגּוּף אֲבָל הַיְּגִיעָה הַגְּדוֹלָה וְכֵן הַמְּנוּחָה מַזִּיקִין לַגּוּף
בִּזְמַן הַחֹם אֵין לְהִתְיַגֵּעַ רַק מְעַט וּבִזְמַן הַקֹּר צָרִיךְ יוֹתֵר
הָאָדָם הַשָּׁמֵן צָרִיךְ שֶׁיִתְיַגֵּעַ יוֹתֵר מִן הָאָדָם הַכָּחוּשׁ
הָרוֹצֶה לִשְׁמוֹר אֶת הַבְּרִיאוּת צָרִיךְ לָדַעַת הַתְּנוּעוּת הַנַּפְשִׁיוֹת וְלִזָּהֵר מֵהֶן
וְהֵן כְּמוֹ הַשִּׂמְחָה וְהַדְּאָגָה וְהַכַּעַס וְהַפַּחַד שֶׁהֵן פּוֹעֲלוֹת בַּנָּפֶשׁ
וְצָרִיךְ הַמַּשְׂכִּיל שֶׁיְהֵא שָׂמֵחַ בְּחֶלְקוֹ כָּל יְמֵי הֶבְלוֹ וְלֹא יִדְאַג עַל עוֹלָם שֶׁאֵינוֹ שֶׁלוֹ וְלֹא יְבַקֵּשׁ יִתְרוֹנוֹת וְיִהְיֶה בְּטוֹב לֵבָב וּבְשִׂמְחָה הַמְּמֻצַּעַת כִּי הִיא סִבָּה לְגַדֵל הַחֹם הַטִּבְעִי וּלְעַכֵּל הַמַּאֲכָל וְלִדְחוֹת הַמּוֹתָרוֹת וּלְחַזֵק אוֹר הָעֵינַיִם וְכָל הַהַרְגָּשׁוֹת וְגַם יִתְחַזֵּק כֹּחַ הַשֵּׂכֶל
וְאָמְנָם לֹא לְהַרְבּוֹת הַשִּׂמְחָה בְּמַאֲכָל וּבְמִשְׁתֶּה כְּמוֹ הַסְּכָלִים כִּי בְּרֹב הַשִּׂמְחָה יֵצֵא הַחֲמִימוּת לְשֶׁטַח הַגּוּף וְיֻתַּךְ הַחֹם הַטִּבְעִי וְיִתְקָרֵר הַלֵּב פִּתְאוֹם וְיָמוּת בְּלֹא עִתּוֹ בְּפֶתַע
וּבִּפְרָט יִקְרֶה זֹאת לַאֲנָשִׁים שְׁמֵנִים בְּגוּפָם לְפִי שֶׁהַחֹם הַטִּבְעִי בְּגוּפָם מְעַט לְפִי שֶׁעוֹרְקֵיהֶם צָרִים וּמְרוּצַת הַדָּם שֶׁהוּא מְקוֹר הַחֹם הִיא לְאָט
הַדְּאָגָה הִיא הִפּוּךְ הַשִּׂמְחָה וְגַם הִיא מַזֶּקֶת לְפִי שֶׁמְּקָרֶרֶת אֶת הַגּוף וְיִתְקַבֵּץ הַחִם הַטִּבְעִי אֶל הַלֵּב וִיבִיאֵהוּ אֶל הַמָּוֶת
הַכַּעַס מְעוֹרֵר חֲמִימוּת הַגּוף עַד שֶׁיוֹלִיד מִין מִמִּינֵי הַקַּדָּחַת
הַפַּחַד יוֹלִיד בְּגוּף קְרִירוּת וְלָכֵן יִקְרֶה לַמְּפַחֵד רְעָדָה
וּכְשֶׁתִּתְרַבֶּה הַקְּרִירוּת אוּלַי יָמוּת
וּמִכָּל שֶׁכֵּן שֶׁצָּרִיךְ לִזָּהֵר שֶׁלֹּא יֹאכַל כְּשֶׁהוּא בְּכַעַס בְּפַחַד בִּדְאָגָה אֶלָּא כְּשֶׁהוּא בְּשִׂמְחָה מְמֻצָּעַת
הַשֵנָה הַמְּמֻצַּעַת טוֹבָה לִבְרִיאוּת הַגּוּף לְפִי שֶׁיִתְעַכֵּל מְזוֹנוֹ וְיָנוּחוּ הַחוּשִׁים
וְאִם יִקְרֶה מֵחֲמַת חֹלִי שֶׁאֵינוֹ יָכוֹל לִישֹׁן צָרִיךְ שֶׁיֹּאכַל דְּבָרִים הַמְּבִיאִים אֶת הַשׁנָה
אֲבָל רִבּוּי הַשֵּׁנָה מַזֶּקֶת לְפִי שֶׁיִתְמַלֵּא הָרֹאשׁ מֵהָאֵדִים כִּי יִרְבֶּה הֶעָשָׁן הָעוֹלֶה מִן הַבֶּטֶן אֶל הַמֹּחַ וִימַלֵּא הָרֹאשׁ עָשָׁן וְיַזִּיק לַגּוּף הֶזֵּק גָּדוֹל
כְּמוֹ שֶׁיֵשׁ לָאָדָם לִזָּהֵר שֶׁלֹא יִישַן תֵּכֶף אַחַר הָאֲכִילָה כֵּן יֵשׁ לִזָּהֵר שֶׁלֹּא יִישַׁן כְּשֶׁהוּא רָעֵב
כִּי כְּשֶׁאֵין מָזוֹן בַּגּוּף יִפְעַל הַחֲמִימוּת בַּמּוֹתָרוֹת וְיִתְיַלֵּד מִמֶּנּוּ עָשָׁן נִפְסָד וְיַעֲלֶה לַמֹּחַ
כְּשֶׁיִישַׁן יִהְיוּ מְרַאֲשׁוֹתָיו גְּבוֹהִים לְפִי שֶׁיַּעֲזוֹר שֶׁיֵרֵד הַמַּאֲכָל מִפִּי הָאִצְטוֹמְכָא ויִתְמַעֲטוּ הָעֲשָׁנִים הָעוֹלִים לַמֹּח
הַשֵּׁנָה הַטִּבְעִית הִיא בַּלָּיְלָה
וּשְׁנַת הַיּוֹם מַזֶּקֶת וְאֵינָהּ טוֹבָה אֶלָּא לְאוֹתָן שֶׁהֻרְגְּלוּ בָּהּ
דֶּרֶךְ הָרְחִיצָה שֶׁיִכָּנֵס אָדָם לַמֶּרְחָץ מִשִּבְעָה יָמִים לְשִׁבְעָה יָמִים
לֹא יִכָּנֵס לַמֶּרְחָץ לֹא כְּשֶׁהוּא רָעֵב וְלֹא כְּשֶׁהוּא שׂבֵעַ אֶלָּא כְּשֶׁיַּתְחִיל הַמָּזוֹן לְהִתְעַכֵּל
וְיִרְחַץ גּוּפוֹ בְּחַמִּין וְאַחַר כָּךְ בְּפוֹשׁרִין וְאַחַר כָּךְ בְּפּוֹשׁרִין מִן הַפּוֹשׁרִין עַד שֶׁיִרְחַץ בְּצוֹנֵן
כְּשֶׁיֵצֵא מִן הַמֶּרְחָץ יִלְבַּשׁ בְּגָדָיו וִיכַסֶּה רֹאשׁוֹ הֵיטֵב שֶׁלֹּא תִשְׁלוֹט בּוֹ רוּחַ קָרָה
וַאֲפִלּוּ בִּימוֹת הַחַמָּה צָרִיךְ לְהִזָּהֵר בָּזֶה
וְיִשְׁהֶה לְאַחַר שֶׁיֵצֵא עַד שֶׁתִּתיַשֵׁב נַפְשׁוֹ וְיָנוּחַ גּופוֹ וְתָסוּר הַחֲמִימוּת וְאַחַר כָּךְ יֹאכַל
וְאִם יִישַׁן מְעַט כְּשֶׁיֵצֵא מִן הַמֶּרְחָץ קֹדֶם אֲכִילָה הֲרֵי זֶה יָפֶה מְאֹד
לְעוֹלָם יִשְׁתַּדֵּל אָדָם לָדוּר בְּמָקוֹם שֶׁהָאֲוִיר זַךְ וְנָקִי בְּמָקוֹם גָּבוֹהַּ וּבְבִּנְיָן רָחָב
וְאִם אֶפְשַׁר לֹא יָדוּר בַּקַיִץ בְּמָקוֹם פָּתוּחַ לְצַד צָפוֹן וְלֹא לְצַד מִזְרָח וְשֶׁלֹּא יִהְיֶה שָׁם שׁוּם דָּבָר מְעֻפָּשׁ
וְטוֹב מְאֹד לְנַקּוֹת אֲוִיר הַבַּיִת תָּדִיר בְּרֵיחוֹת טוֹבִים וּבַעֲשָׁנִים מוֹעִילִים
הָאֲוִיר הַטּוֹב לִבְרִיאוּת הַגּוּף הוּא שֶׁיְהֵא מְמֻזָּג שָׁוֶה
מְמֻצָּע בֵּין הַקֹּר וְהַחֹם
וְלָכֵן יִזָּהֵר כָּל אָדָם שֶׁלֹּא יְחַמֵּם אֶת בֵּיתוֹ הַרְבֵּה בִּימוֹת הַחִרֶף כְּדֶרֶךְ אֲנָשִׁים בְּלִי דַעַת כִּי עַל יְדֵי רֹב הַחֲמִימוּת הַרְבֵּה חֳלָאִים בָּאִים רַחֲמָנָא לִצְלָן אֶלָּא יְחַמְּמוֹ בְּאֹפֶן אֲשֶׁר לֹא יַרְגִּישׁ שׁוּם קְרִירוּת וְלֹא יֵחַם בְּיוֹתֵר
לִשְׁמוֹר חוּשׁ הָרְאִיָה יִזָּהֵר מִדְּבָרִים אֵלּוּ לֹא יָבֹא בְּחִפָּזוֹן בְּפַעַם אַחַת מִמְּקוֹם חֹשֶׁךְ לְאוֹר גָּדוֹל
וְאִם צָרִיךְ לִכָּנֵס מִמְּקוֹם חֹשֶׁךְ לִמְקוֹם אוֹר יִפְתַּח אֶת הַדֶּלֶת מְעַט וְיִסְתַּכֵּל בְּאוֹתוֹ אוֹר מֻעַט אֵיזֶה רְגָעִים וְאַחַר כָּךְ יִפְתַּח יוֹתֵר וְיִסְתַּכֵּל גַּם כֵּן בְּאוֹתוֹ אוֹר אֵיזֶה רְגָעִים וְאַחַר כָּךְ יִפְתַּח כֻּלָהּ
וְכֵן יַעֲשֶׂה גַּם בְּבוֹאוֹ מִמְּקוֹם אוֹר לִמְקוֹם חֹשֶׁךְ כִּי הַתְּמוּרָה מֵאוֹר לְחֹשֶׁךְ מֵחֹשֶׁךְ לְאוֹר בְּלִי מְמֻצָּע מַזִּיק לָרְאִיָה
וְלָכֵן יִתְבָּרַךְ שְׁמוֹ בְּרַחֲמָיו בָּרָא אֶת הָעוֹלָם בְּעִנְיָן זֶה שֶׁהַשֶּׁמֶשׁ זוֹרַחַת עַל הָאָרֶץ מְעַט מְעַט וְלֹא בְּפַּעַם אַחַת וְכֵן שׁוֹקַעַת מְעַט מְעָט
וְעַל זֶה אָנוּ מְבָרְכִין הַמֵּאִיר לָאָרֶץ וְלַדָּרִים עָלֶיהָ בְּרַחֲמִים שֶׁמֵּאִיר לָנוּ בְּרַחֲמִים מְעַט מְעַט וְלֹא בְּפַעַם אַחַת פִּתְאוֹם
אוֹר הַחוֹזֵר מִן הַשֶּמֶשׁ פֵּרוּשׁ שֶׁהַשֶּׁמֶשׁ זוֹרַחַת עַל אֵיזֶה מָקוֹם וּמִשָׁם בָּא הָאוֹר אוֹר זֶה מַזִּיק לָעֵינָיִם
לָכֵן יִזָהֵר מִלָדוּר בַּבַּיִת אֲשֶׁר כָּל הַחַלוֹנוֹת רַק מִצַּד צָפוֹן כִּי הַשֶּׁמֶשׁ אֵינָהּ בָּאָה לְצַד צָפוֹן וְכָל הָאוֹר אֲשֶׁר שָׁמָּה הוּא רַק אוֹר הַחוֹזֵר
וְכֵן אֲפִלוּ אִם הַחַלּוֹנוֹת הֵמָּה לְצַד מִזְרָח דָרוֹם מַעֲרָב אִם אֵין הַשָּׁמַיִם נִרְאִין מִתּוֹךְ הַחַלּוֹנוֹת כְּגוֹן שֶׁיֵשׁ כְּנֶגְדָּן חוֹמוֹת גְּבוֹהוֹת הֲרֵי גַם כֵּן הָאוֹר הַבָּא הוּא רַק אוֹר הַחוֹזֵר
יִזָהֵר מִלַּעֲסֹק בִּכְתִיבָה לִקְרוֹת בַּסֵּפֶר לַעֲשׂוֹת כָּל מְלָאכָה דַקָּה בְּאוֹר בֵּין הַשְּׁמָשׁוֹת
וְכֵן בְּעֶצֶם הַיּוֹם כַּאֲשֶׁר הַשֶּׁמֶשׁ בְּתָקְפָּהּ
וְכֵן לֹא יַרְבֶּה בִּכְתִיבָה לִקְרוֹת בַּסֵּפֶר בְּאוֹתְיוֹת קְטַנּוֹת וּבְכָל מְלָאכָה דַקָּה לְאוֹר הַנֵּר בַּלָּיְלָה
הַהִסְתַּכְּלוּת הַרְבֵּה בְּצֶבַע לָבָן גַם כֵּן מַזִּיקָה לָעֵינָיִם
וְלָכֵן מַרְאֵה הַשָּׁמַיִם כְּמַרְאֵה הַתְּכֵלֶת לֹא לָבָן כְּדֵי שֶׁלֹא יַזִּיק לָעֵינָיִם
וְכֵן הַהִסְתַּכְּלוּת הַרְבֵּה בְּמַרְאֶה אָדוֹם צַח וְכֵן בָּאֵשׁ מַזִּיקָה גַּם כֵּן
הֶעָשָׁן וְרֵיחַ גָּפְרִית מַזִּיקִין גַּם כֵּן
וכֵן אָבָק דַּק רוּחַ הַבָּא לְנֶגֶד הָעֵינָיִם וְכֵן הֲלִיכָה מְרֻבָּה וּפְסִיעָה גַּסָה וּבְכִיָה מְרֻבָּה כְּמוֹ שֶׁאָמַר הַכָּתוּב כָּלוּ בַדְּמָעוֹת עֵינַי
וְהַקָּשֶׁה מִכֻּלָן הוּא רֹב הַמִּשְׁגָּל
אֲבָל מִצְוַת בָּרָה מְאִירַת עֵינָיִם
אָסוּר לֶאֱכֹל דָּג עִם בָּשָׂר וַאֲפִלּוּ עִם שֻׁמַּן עוֹפוֹת מִפְּנֵי הַסַּכָּנָה
וְאֵין לִצְלֹת בָּשָׂר עִם דָּג בְּתַנּוּר אֶחָד כְּשֶׁהוּא תַנּוּר קָטָן אֶלָּא כְּשֶׁאֶחָד מֵהֶם מְכֻסֶּה
אֲבָל בַּתַּנּוּרִים שֶׁלָּנוּ שֶׁהֵם גְּדוֹלִים אֵין לָחוּשׁ
כְּשֶׁאוֹכֵל דָּגִים וְאַחַר כָּךְ בָּשָׂר לְהֵפֶךְ יֵשׁ לֶאֱכֹל בֵּינֵיהֶם קְצָת פַּת וְלִשְׁתֹּת אֵיזֶה מַשְׁקֶה דַּהֲוֵי קִנּוּחַ וַהֲדָחָה
צָרִיךְ לִזָּהֵר מִזֵּעַת אָדָם שֶׁכָּל זֵעַת אָדָם הוּא סַם הַמָּוֶת חוּץ מִזֵּעַת הַפָּנִים
וְלָכֵן יִזָּהֵר שֶׁלֹּא יִתֵּן מַאֲכָל בֵּין בְּגָדָיו לִבְשָׂרוֹ מִפְנֵי הַזֵּעָה
וְכֵן לֹא יִתֵּן מָעוֹת לְתוֹךְ פִּיו שֶׁמָּא יֵשׁ עֲלֵיהֶם מְעַט זֵעָה וְעוֹד שֶׁיַּד הַכֹּל מְמַשְׁמְשִׁין בָּהֶן וְיֵשׁ מֵהֶם חוֹלִים
צָרִיךְ כָּל אָדָם לִזָּהֵר תָּמִיד כְּשֶׁמֵּרִיחַ רֵיחַ אֵיזֶה מַאֲכָל יַפְלִיט כָּל הָרֹק שֶׁבְּפִיו וְלֹא יִבְלָעֶנּוּ כִּי אִם בּוֹלְעוֹ יוּכַל לָבֹא לִידֵי סַכָּנָה חַס וְשָׁלוֹם
יֵשׁ לִזָּהֵר שֶׁלֹּא לִשְׁתֹּת מַשְׁקִים שֶׁנִּתְגַּלּוּ
אָסוּר לִתֵּן דְּבַר מַאֲכָל מַשְׁקִים תַּחַת הַמִּטָּה אֲפִלּוּ הֵם מְכֻסִּים מִפְּנֵי שֶׁרוּחַ רָעָה שׁוֹרָה עֲלֵיהֶם
ובַכְּפָרִים יֵשׁ מַחְזִיקִים תַּפּוּחֵי אֲדָמָה וּשְׁאָר מַאֲכָלִים תַּחַת הַמִּטּוֹת וְיֵשׁ לְהַזְהִירָם עַל זֶה
וְכֵן יִזָּהֵר מִכָּל דְּבָרִים הַמְּבִיאִים לִידֵי סַכָּנָה כִּי סַכַּנְתָּא חֲמִירָא מֵאִסּוּרָא
וְיֵשׁ לָחוּשׁ יוֹתֵר לְסָפֵק סַכָּנָה מִלִּסָפֵק אִסּוּר
וְלָכֵן אָסוּר לֵילֵךְ בְּכָל מְקוֹם סַכָּנָה כְּגוֹן תַּחַת קִיר נָטוּי וְעַל גֶּשֶׁר רָעוּעַ וְלֹא יֵצֵא יְחִידִי בַּלַּיְלָה וְלֹא יִישַׁן יְחִידִי בַּחֶדֶר בַּלַּיְלָה
וְכֵן אָסְרוּ לִשְׁתֹּת מַיִם מִן הַנְּהָרוֹת בַּלַּיְלָה לְהַנִּיחַ פִּיו עַל קִלּוּחַ הַמַּיִם לִשְׁתּוֹת שֶׁמָּא יִבְלַע אֵיזֶה דָּבָר הַמַּזִּיק
נוֹהֲגִין שֶׁבִּשְׁעַת הַתְּקוּפָה מַנִּיחִין קְצָת בַּרְזֶל עַל כָּל הַמַּשְׁקִים וּמַאֲכָלִים
וְעַל הַמְּבֻשָּׁלִים כְּבוּשִׁים מְלוּחִים אֵין צְרִיכִין
אָסוּר לֶאֱכֹל מַאֲכָלִים וּמַשְׁקִים שֶׁנַּפְשׁוֹ שֶׁל אָדָם קָצָה בָּהֶם מִתּוֹךְ כֵּלִים מְאוּסִים שֶׁנַּפְשׁוֹ שֶׁל אָדָם קָצָה בָּהֶם וְכֵן לֹא יֹאכַל בְּיָדַיִם מְזֹהָמוֹת
שֶׁכָּל אֵלּוּ הֵם בִּכְלַל אַל תְּשַׁקְּצוּ אֵת נַפְשׁוֹתֵיכֶם
וַאֲפִלּוּ יֹאמַר שֶׁאֵין נַפְשׁוֹ קָצָה בָּהֶם בְּטֵלָה דַּעְתּוֹ אֵצֶל כָּל אָדָם
בְּהֵמָה עוֹף שֶׁהָיוּ מְסֻכָּנִים וְנִשְׁחָטוּ אַף עַל פִּי שֶׁהֻתְּרוּ בַּשְּׁחִיטָה הַמְּדַקְדְּקִים מַחְמִירִים עַל עַצְמָם שֶׁלֹּא לְאָכְלָם
אָסוּר לִקְצֹץ אִילַן מַאֲכָל הָעוֹשֶׂה פֵּרוֹת וְהִיא סַכָּנָה
וְאִם הוּא סָמוּךְ לְאִילָנוֹת אֲחֵרוֹת שֶׁחֲשׁוּבִים יוֹתֵר מִמֶּנּוּ וְהוּא מַכְחִישׁ אוֹתָם וְכֵן אִם צָרִיךְ לִמְקוֹמוֹ מֻתָּר לְקַצְּצוֹ
הַחוֹשֵׁשׁ בְּמֵעָיו יֵשׁ עושִׁין לִרְפוּאָה שֶׁמַּעֲמִידִין עַל בִּטְנוֹ כְּלִי שֶׁיֵּשׁ בּוֹ מַיִם חַמִּים וְאָסוּר לַעֲשׂוֹת כֵּן מִפְּנֵי הַסַּכָּנָה
אָסוּר לַעֲבֹר בְּנַחַל שֶׁמֵימָיו רוֹדְפִין אִם הַמַּיִם מַגִּיעִים לְמַעְלָה מִמָּתְנַיִם מִשּׁוּם סַכָּנָה שֶׁלֹּא יִשְׁטְפוּהוּ הַמַּיִם
אָסוּר לְהוֹצִיא מִפִּיו דְּבַר פֻּרְעָנוּת עַל אָדָם מִיִשְׂרָאֵל אֲפִלּוּ לוֹמַר אִלּוּ הָיָה פְּלוֹנִי קַיָּם הָיָה בָּא לְכָאן כִּי בְּרִית כְּרוּתָה לַשְּׂפָתַיִם
וְאֵין לַעֲשׂוֹת מוֹרָא לְתִינוֹק בְּדָבָר טָמֵא כְּגוֹן לוֹמַר: חָתוּל כֶּלֶב יִקָּחֵהוּ
וְכֵן בְּכָל כַּיּוֹצֵא בְּאֵלּוּ צָרִיךְ לִזָּהֵר מְאֹד מֵהֶרְגֵּל הַלָּשׁוֹן
מִצְוַת עֲשֵׂה לִתֵּן צְדָקָה לַעֲנִיֵּי יִשְׂרָאֵל שֶׁנֶּאֱמַר פָּתוֹחַ תִּפְתַּח אֶת יָדְךָ לוֹ
וְנֶאֱמַר וְחֵי אָחִיךָ עִמָּךְ
וְכָל הָרוֹאֶה עָנִי מְבַקֵּשׁ וְהֶעֱלִים עֵינוֹ מִמֶּנּוּ וְלֹא נָתַן צְדָקָה עוֹבֵר בְּלֹא תַעֲשֶׂה שֶׁנֶּאֱמַר לֹא תְאַמֵּץ אֶת לְבָבְךָ וְלֹא תִקְפֹּץ אֶת יָדְךָ מֵאָחִיךָ הָאֶבְיוֹן
הַצְּדָקָה היִא סִימָן לְזֶרַע אַבְרָהָם אָבִינוּ שֶׁנֶּאֱמַר כִּי יְדַעְתִּיו לְמַעַן אֲשֶׁר יְצַוֶּה אֵת בָּנָיו וְגוֹ' לַעֲשׂוֹת צְדָקָה
וְאֵין כִּסֵּא יִשְׂרָאֵל מִתְכּוֹנֵן וְדַת הָאֱמֶת עוֹמֶדֶת אֶלָּא בִּצְדָקָה שֶׁנֶּאֱמַר בִּצְדָקָה תִּכּוֹנָנִי
וְגָדוֹל הָעושֶׁה צְדָקָה יוֹתֵר מִכָּל הַקָּרְבָּנוֹת שֶׁנֶּאֱמַר עוֹשֶׂה צְדָקָה וּמִשְׁפָּט נִבְחָר מִזָּבַח
וְאֵין יִשְׂרָאֵל נִגְאָלִין אֶלָּא בִּצְדָקָה שֶׁנֶּאֱמַר צִיוֹן בְּמִּשְׁפָּט תִּפָּדֶה וְשָׁבֶיהָ בִּצְדָקָה
לְעוֹלָם אֵין אָדָם מַעֲנִי מִן הַצְּדָקָה וְאֵין דָּבָר רַע וְלֹא הֶזֵּק בָּא בִשְׁבִיל הַצְּדָקָה שֶׁנֶּאֱמַר וְהָיָה מַעֲשֵׂה הַצְּדָקָה שָׁלוֹם
כָּל הַמְּרַחֵם מְרַחֲמִין עָלָיו שֶׁנֶּאֱמַר וְנָתַן לְךָ רַחֲמִים וְרִחַמְךָ וְהִרְבֶּךָ
וְכָל מִי שֶׁהוּא אַכְזָרִי יֵשׁ לָחוּשׁ לְיִחוּסוֹ
וְהַקָּדושׁ בָּרוּךְ הוּא קָרוֹב לְשַׁוְעַת עֲנִיִּים שֶׁנֶּאֱמַר וְצַעֲקַת עֲנִיִים יִשְׁמָע
לְפִיכָךְ צָרִיךְ לְהִזָּהֵר בְּצַעֲקָתָם שֶׁהֲרֵי בְּרִית כְּרוּתָה לָהֶם שֶׁנֶּאֱמַר וְהָיָה כִּי יִצְעַק אֵלַי וְשָׁמַעְתִּי כִּי חַנּוּן אָנִי וְאָמְרוּ בִּירוּשַׁלְמִי תַּרְעָא דְלָא תִפְתַּח לְעֲנִיָּא תִּפָּתַח לְאַסְיָא
וְיִתֵּן הָאָדָם אֶל לִבּוֹ שֶׁהוּא מְבַקֵּשׁ כָּל שָׁעָה פַּרְנָסָתוֹ מֵהַקָּדושׁ בָּרוּךְ הוּא
וּכְמוֹ שֶׁהוּא מְבַקֵּשׁ מֵהַקָּדושׁ בָּרוּךְ הוּא יִשְׁמַע שַׁוְעָתוֹ וּתְפִלָּתוֹ כָּךְ יִשְׁמַע הוּא שַׁוְעַת הָעֲנִייִּם
גַּם יִתֵּן הָאָדָם אֶל לִבּוֹ כִּי גַּלְגַל הוּא הַחוֹזֵר בָּעוֹלָם וְסוֹף שֶׁיָּבֹא הוּא בְּנוֹ בֶּן בְּנוֹ לְקַבֵּל צְדָקָה
וְאַל יַעֲלֶה עַל לִבּוֹ לוֹמַר: אֵיךְ אֲחַסֵּר מָמוֹנִי לִתְּנוֹ לַעֲנִיִּים כִּי יֵשׁ לָדַעַת שֶׁאֵין הַמָּמוֹן שֶׁלּוֹ אֶלָּא פִּקָּדוֹן לַעֲשׂוֹת בּוֹ רְצוֹן הַמַּפְקִיד וְזֶה חֶלְקוֹ מִכָּל עֲמָלוֹ בָּעוֹלָם הַזֶּה כְּדִכְתִיב וְהָלַךְ לְפָנֶיךָ צִדְקֶךָ
וְהַצְּדָקָה דּוֹחָה גְּזֵרוֹת רָעוֹת וּמוֹסֶפֶת חַיִּים
כָּל אָדָם חַיָּב לִתֵּן צְדָקָה כְּפִי הַשָּׂגַת יָדוֹ
וַאֲפִלּוּ עָנִי הַמִּתְפַּרְנֵס מִן הַצְּדָקָה וּכְגוֹן שֶׁיֵּשׁ מְעַט מָמוֹן שֶׁלּוֹ וְאֵינוֹ נוֹשֵׁא וְנוֹתֵן בָּהֶם דְּמֻתָּר לִטֹּל מִן הַצְּדָקָה
כֵּיוָן שֶׁאֵין קֶרֶן כְּדֵי לְהִתְפַּרְנֵס מִן הָרֶוַח מִכָּל מָקוֹם כֵּיוָן שֶׁיֵּשׁ בַּמֶּה לְהִתְפַּרְנֵס חַיָּב לִתֵּן צְדָקָה מִמַּה שֶּׁיִּתְּנוּ לוֹ
וַאֲפִלּוּ אֵינוֹ יָכוֹל לִתֵּן אֶלָּא דָּבָר מֻעָט אַל יִמְנַע עַצְמוֹ כִּי הַמְּעַט מִשֶּׁלוֹ חָשׁוּב כְּמוֹ הַרְבֵּה מִן הֶעָשִׁיר
וְכֵן אָמְרוּ רַבּוֹתֵינוּ זִכְרוֹנָם לִבְרָכָה נֶאֱמַר בְּעוֹלַת בְּהֵמָה אִשֵּׁה רֵיחַ נִיחוֹחַ וּבְעוֹלַת עוֹף אִשֵּׁה רֵיחַ נִיחוֹחַ וּבְמִנְחָה אִשֵּׁה רֵיחַ נִיחוֹחֻ לוֹמַר לְךָ אֶחָד הַמַּרְבֶּה וְאֶחָד הַמַּמְעִיט וּבִלְבַד שֶׁיְכַוֵּן לִבּוֹ לְאָבִיו שֶׁבַּשָּׁמַיִם
אֲבָל כָּל שֶׁאֵין אֶלָּא דֵּי פַּרְנָסָתוֹ אֵינוֹ חַיָּב לִתֵּן צְדָקָה דְּפַרְנָסַת עַצְמוֹ קוֹדֶמֶת לְכָל אָדָם
כַּמָּה נוֹתְנִים לֶעָנִי
דֵּי מַחְסוֹרוֹ אֲשֶׁר יֶחְסַר לוֹ
וְהַיְנוּ בֶּעָנִי שֶׁמְקַבֵּל בַּחֲשַׁאי מְחֻיָּבִים אַנְשֵׁי הָעִיר לִתֵּן כָּל מַחְסוֹרוֹ כַּאֲשֶׁר הָיָה רָגִיל מִקֹּדֶם שֶׁהֶעָנִי
אֲבָל עָנִי הַמַּחְזִיר עַל הַפְּתָחִים נוֹתְנִים מַתָּנָה מֻעֶטֶת לְפִי עֶרְכּוֹ
וּלְכָל הַפָּחוֹת יִתְּנוּ בְּכָל עִיר לֶחֶם וּמָזוֹן שִׁעוּר בּ' סְעֻדּוֹת וּמָקוֹם לָלוּן
מְפַרְנְסִין וּמַלְבִּישִׁין עֲנִיֵּי עוֹבְדֵי אֱלִילִים עִם עֲנִיֵּי יִשְׂרָאֵל מִפְּנֵי דַּרְכֵי שָׁלוֹם
כַּמָּה יִתֵּן הָאָדָם צְדָקָה
שָׁנָה רִאשׁוֹנָה הַמַּעֲשֵׂר מִן הַקֶּרֶן
מִכָּאן וָאֵילַךְ יִתֵּן מַעֲשֵׂר מִן הָרֶוַח שֶׁהִרְוִיחַ כָּל שָׁנָה [חוּץ מִצָּרְכֵי בֵּיתוֹ] הִיא מִדָּה בֵּינוֹנִית
וּמִצְוָה מִן הַמֻּבְחָר שֶׁיִּתֵּן חֹמֶשׁ שָׁנָה רִאשׁוֹנָה מִן הַקֶּרֶן וְאַחַר כָּךְ כָּל שָׁנָה חֹמֶשׁ מִן הָרֶוַח
וְאַל יְבַזְבֵּז אָדָם יוֹתֵר מִן הַחֹמֶשׁ כְּדֵי שֶׁלֹּא יִצְטָרֵךְ הוּא אַחַר כָּךְ לַבְּרִיּוֹת
וְדַוְקָא כָּל יְמֵי חַיָּיו
אֲבָל בִּשְׁעַת מוֹת יָכוֹל אָדָם לִתֵּן עַד שְׁלִישׁ רְכוּשׁוֹ צְדָקָה
אֵין לַעֲשׂוֹת מִמַּעֲשֵׂר שֶׁלּוֹ דְּבַר מִצְוָה כְּגוֹן נֵרוֹת לְבֵית הַכְּנֶסֶת שְׁאָר דְבָרִים לְמִצְוָה רַק יִתְּנוּהוּ לַעֲנִיִּים
וְאִם נִזְדַּמְּנָה מִצְוָה לִהְיוֹת בַּעַל בְּרִית לְהַכְנִיס חָתָן וְכַלָּה עֲנִיִּים לַחֻפָּה וְכַדּוֹמֶה וְכֵן לִקְנֹת סְפָרִים לִלְמֹד בָּהֶם וּלְהַשְׁאִילָן לַאֲחֵרִים לִלְמוֹד בָּהֶם אִם לֹא הָיָה יְכֹלֶת בְּיָדוֹ וְלֹא הָיָה עוֹשֶׂה אוֹתָהּ מִצְוָה מֵמָּמוֹן שֶׁלּוֹ יָכוֹל לַעֲשׂוֹת מִמַּעֲשֵׂר
אִם קוֹנֶה סְפָרִים מִמְּעוֹת מַעֲשֵׂר צָרִיךְ לִזָּהֵר לְהַשְׁאִילָן לַאֲחֵרִים אִם לֹא כַּאֲשֶׁר הוּא צָרִיךְ לָהֶם אֲזַי הוּא קוֹדֵם
וְגַם יִזָּהֵר לִכְתּוֹב עֲלֵיהֶם שֶׁהֵם מִמְּעוֹת מַעֲשֵׂר לְמַעַן לֹא יַחְזִיקוּ בָּהֶם בָּנָיו אַחֲרָיו
הָרוֹצֶה לְזַכּוֹת לְעַצְמוֹ יָכוֹף אֶת יִצְרוֹ הָרַע וְיַרְחִיב יָדוֹ וְכָל דָּבָר שֶׁהוּא לְשֵׁם שָׁמַיִם יִהְיֶה מֵהַטּוֹב וְהַיָּפֶה
אִם בָּנָה בֵּית תְּפִלָּה יִהְיֶה נָאֶה מִבֵּית יְשִׁיבָתוֹ
הֶאֱכִיל רָעֵב יַאֲכִילֵהוּ מֵהַטּוֹב וּמֵהַמָּתוֹק שֶׁבְּשֻׁלְחָנוֹ
כִּסָּה עָרֹם יְכַסֵּהוּ מֵהַיָּפֶה שֶׁבִּכְסוּתוֹ
הִקְדִישׁ דָּבָר יַקְדִּישׁ מֵהַיָּפֶה שֶׁבִּנְכָסָיו
וְכֵן הוּא אוֹמֵר כָּל חֵלֶב לַה'
הַנּוֹתֵן לְבָנָיו וּבְנוֹתָיו הַגְּדוֹלִים שֶׁאֵינוֹ חַיָּב בִּמְזוֹנוֹתֵיהֶם כְּדֵי לְלַמֵּד אֶת הַבָּנִים תּוֹרָה וּלְהַנְהִיג אֶת הַבָּנוֹת בְּדֶרֶךְ יְשָׁרָה וְכֵן הַנּוֹתֵן מַתָּנוֹת לְאָבִיו וְהֵם צְרִיכִים לְכָךְ הֲרֵי זֶה בִּכְלָל צְדָקָה
וְלֹא עוֹד אֶלָּא שֶׁצָּרִיךְ לְהַקְדִּימוֹ לַאֲחֵרִים
וַאֲפִלּוּ אֵינוֹ בְּנוֹ וְלֹא אָבִיו אֶלָּא קְרוֹבוֹ הוּא קוֹדֵם לְכָל אָדָם
וַעֲנִיֵּי בֵּיתוֹ קוֹדְמִין לַעֲנִיֵּי עִירוֹ וַעֲנִיֵּי עִירוֹ קוֹדְמִין לַעֲנִיֵּי עִיר אַחֶרֶת שֶׁנֶּאֱמַר לְאָחִיךָ לַעֲנִיֶּךָ וּלְאֶבְיוֹנְךָ בְּאַרְצֶךָ
אֲבָל גַּבַּאי צְדָקָה הַמְּחַלֵּק אֶת הַצְּדָקָה צָרִיךְ לִזָּהֵר שֶׁלֹּא יַרְבֶּה לִקְרוֹבָיו יוֹתֵר מִלִּשְׁאָר עֲנִיִּים
כָּל הַנּוֹתֵן צְדָקָה לֶעָנִי בְּסֵבֶר פָּנִים רָעוֹת וּפָנִים כְּבוּשׁוֹת בַּקַּרְקַע
אֲפִלּוּ נָתַן אֶלֶף זְהוּבִים אִבֵּד זְכוּתוֹ וְהִפְסִידָהּ וְעוֹבֵר עַל וְלֹא יֵרַע לְבָבְךָ וְגוֹ'
אֶלָּא צָרִיךְ לִתֵּן בְסֵבֶר פָּנִים יָפוֹת וּבְשִׂמְחָה וּמִתְאוֹנֵן עִמּוֹ עַל צָרָתוֹ כְּמוֹ שֶׁאָמַר אִיּוֹב אִם לֹא בָכִיתִי לִקְשֵׁה יוֹם עָגְמָה נַפְשִׁי לָאֶבְיוֹן
וִידַבֵּר דִּבְרֵי תַּנְחוּמִים שֶׁנֶּאֱמַר וְלֵב אַלְמָנָה אַרְנִין
אָסוּר לְהַחְזִיר אֶת הֶעָנִי שֶׁשָּׁאַל רֵיקָם
וַאֲפִלּוּ אַתָּה נוֹתֵן גְּרוֹגֶרֶת אַחַת שֶׁנֶּאֱמַר אַל יָשׂב דַּךְ נִכְלָם
וְאִם אֵין בְּיָדְךָ כְּלוּם מַה לִתֵּן פַּיְסֵהוּ בִּדְבָרִים
וְאָסוּר לִגְעֹר בֶּעָנִי לְהַגְבִּיהַּ קוֹלוֹ עָלָיו בִּצְעָקָה מִפְנֵי שֶׁלִּבּוֹ נִשְׁבָּר וְנִדְכֶּה וַהֲרֵי הוּא אוֹמֵר לֵב נִשְׁבָּר וְנִדְכֶּה אֱלֹהִים לֹא תִבְזֶה
וְאוֹי לְמִי שֶׁהִכְלִים אֵת הֶעָנִי אֶלָּא יִהְיֶה כְּמוֹ אָב בֵּין בְּרַחֲמִים בֵּין בִּדְבָרִים שֶׁנֶּאֱמַר אָב אָנֹכִי לָאֶבְיוֹנִים
הַצְּדָקָה הֲרֵי הִיא בִּכְלַל הַנְּדָרִים לְפִיכָךְ הָאוֹמֵר הֲרֵי עָלַי סֶלַע לִצְדָקָה הֲרֵי סֶלַע צְדָקָה חַיָּב לִתְּנָהּ לַעֲנִיִּים מִיָּד
וְאִם אֵחַר עוֹבֵר בְּבַל תְּאַחֵר כֵּיוָן שֶׁיָּכוֹל לִתְּנָהּ מִיָּד
וְאִם אֵין עֲנִיִּים מְצוּיִים מַפְרִישׁ וּמַנִּיחַ עַד שֶׁיִּמְצָא עֲנִיִּים
וְאִם נָדַר בְּבֵית הַכְּנֶסֶת צְדָקָה שֶׁנּוֹתְנִים לִידֵי הַגַּבַּאי אֵינוֹ עוֹבֵר עַד שֶׁיִתְבַּע אוֹתוֹ הַגַּבַּאי וְאָז עוֹבֵר עָלֶיהָ מִיָּד וְאִם לֹא כְּשֶׁיּוֹדֵעַ שֶׁהַגַּבַּאי אֵינוֹ צָרִיךְ כָּעֵת הַמָּעוֹת אֶלָּא שֶׁיַּנִּיחוֹ אֶצְלוֹ
מִי שֶׁאָמַר: אֶתֵּן סֶלַע צְדָקָה לִפְלוֹנִי אֵינוֹ עוֹבֵר עַד שֶׁיָּבֹא אוֹתוֹ עָנִי
וְיָכוֹל כָּל אָדָם לְהַפְרִישׁ מָעוֹת לִצְדָקָה שֶׁיִהְיוּ מֻנָּחִים אֶצְלוֹ לְחַלְּקָם בִּמְעַט מְעַט כְּמוֹ שֶׁיֵּרָאֶה
הַכּוֹפֶה אֲחֵרִים שֶׁיִּתְּנוּ צְדָקָה וּמְעַשֶּׂה אוֹתָן שְׂכָרוֹ גָּדוֹל מִשְּׂכַר הַנּוֹתֵן שֶׁנֶּאֱמַר וְהָיָה מַעֲשֵׂה הַצְּדָקָה שָׁלוֹם
וְעַל גַּבָּאֵי צְדָקָה וְכַיּוֹצֵא בָּהֶם שֶׁגּוֹבִים אֶת הַצְּדָקָה נֶאֱמַר וּמַצְדִּיקֵי הָרַבִּים כְּכוֹכָבִים
וְגַבָּאֵי צְדָקָה שֶׁהָעֲנִיִּים מְחָרְפִים אוֹתוֹ אֵין לָחוּשׁ
כִּי עַל יְדֵי זֶה זְכוּתוֹ יוֹתֵר גָּדוֹל
הַמַּעֲלָה הַגְּדוֹלָה שֶׁאֵין לְמַעְלָה הֵימֶנָּהּ בְּמַעֲלוֹת הַצְּדָקָה הִיא הַמַּחְזִיק בְּיַד יִשְׂרָאֵל הַמָּךְ וּמַטָּה יָדוֹ קֹדֶם שֶׁהֶעֱנִי לְגַמְרֵי שֶׁיִּתֵּן מַתָּנָה הֲגוּנָה בְּדֶרֶךְ כָּבוֹד שֶׁיַּלְוֵהוּ מָעוֹת יַעֲשֶׂה עִמּוֹ שֻׁתָּפוּת יַמְצִיא אֵיזֶה עֵסֶק מְלָאכָה כְּדֵי לְחַזֵּק יָדוֹ עַד שֶׁלֹּא יִצְטָרֵךְ לַבְּרִיּוֹת
וְעַל זֶה נֶאֱמַר וְהֶחְזַקְתָּ בוֹ
כְּלוֹמַר הַחְזֵק בּוֹ עַד שֶׁלֹּא יִפּוֹל
יֵשׁ לִזָּהֵר לִתֵּן הַצְּדָקָה בְּהֶסְתֵּר בְּכָל מַה שֶּׁאֶפְשָׁר
וְאִם אֶפְשָׁר לִתְּנָהּ בְּאֹפֶן שֶׁהוּא בְּעַצְמוֹ אֵינוֹ יוֹדֵעַ לְמִי נוֹתְנָהּ וְגַם הֶעָנִי אֵינוֹ יוֹדֵעַ מִמִּי קִבְּלָהּ טוֹב מְאֹד
וְעַל כָּל פָּנִים לֹא יִתְפָּאֵר הָאָדָם בִּצְּדָקָה שֶׁהוּא נוֹתֵן
אַךְ אִם מַקְדִּישׁ אֵיזֶה דָּבָר לִצְדָקָה מֻתָּר שֶׁיִּכְתֹּב שְׁמוֹ עָלָיו שֶׁיְהֵא לְזִכָּרוֹן
וְרָאוּי לַעֲשׂוֹת כֵּן
בְּיוֹתֵר צְרִיכִין לְהַשְׁגִּיחַ עַל תַּלְמִיד חָכָם עָנִי לָתֵת לְפִי כְּבוֹדוֹ
וְאִם אֵינוֹ רוֹצֶה לְקַבֵּל מִתְעַסְּקִין לִסְחֹר סְחוֹרָה שֶׁמּוֹכְרִים סְחוֹרָה בְּזוֹל וְקוֹנִים מִמֶּנּוּ סְחוֹרָתוֹ בְּיֹקֶר
וְאִם יוֹדֵעַ לְהִתְעַסֵּק בִּפְרַקְמַטְיָא מַלְוִין מָעוֹת לִסְחוֹר בָּהֶם
וְאָמְרוּ רַבּוֹתֵינוּ זִכְרוֹנָם לִבְרָכָה כָּל הַמֵּטִיל מְלַאי לְתַלְמִיד חָכָם זוֹכֶה וְיוֹשֵׁב בִּישִׁיבָה שֶׁל מַעְלָה
וְאָמְרוּ כָּל הַנְּבִיאִים לֹא נִתְנַבְּאוּ אֶלָּא לְעושֶׁה פְּרַקְמַטְיָא לְתַלְמִיד חָכָם וּמַשִּׂיא בִּתּוֹ לְתַלְמִיד חָכָם
לְעוֹלָם יַרְחִיק אָדָם אֶת עַצְמוֹ מִן הַצְּדָקָה וִיגַלְגֵל עַצְמוֹ בְצַעַר שֶׁלֹּא יִצְטָרֵךְ לַבְּרִיּוֹת
וְכֵן צִוּוּ חֲכָמֵינוּ זִכְרוֹנָם לִבְרָכָה עֲשֵׂה שַׁבַּתְּךָ חֹל וְאַל תִּצְטָרֵךְ לַבְּרִיּוֹת
וַאֲפִלּוּ הָיָה חָכָם מְכֻבָּד וְהֶעֱנִי יַעֲסֹק בְּאֻמָּנוּת וַאֲפִלּוּ בְּאֻמָּנוּת מְנֻוֶּלֶת וְאַל יִצְטָרֵךְ לַבְּרִיּוֹת
כָּל מִי שֶׁאֵינוֹ צָרִיךְ לִטּוֹל מֵהַצְּדָקָה וּמְרַמֶּה אֵת הַבְּרִיּוֹת וְנוֹטֵל אֵינוֹ מֵת עַד שֶׁיִּצְטָרֵךְ לַבְּרִיּוֹת
וְכָל מִי שֶׁצָּרִיךְ לִטּוֹל וְאֵינוֹ יָכוֹל לִחְיוֹת אֶלָּא אִם כֵּן יִטּוֹל כְּגוֹן זָקֵן חוֹלֶה בַּעַל יִסּוּרִין וּמֵגִיס דַּעְתּוֹ וְאֵינוֹ נוֹטֵל הֲרֵי זֶה שׁוֹפֵךְ דָּמִים וּמִתְחַיֵּב בְּנַפְשׁוֹ וְאֵין בְּצַעֲרוֹ אֶלָּא עֲווֹנוֹת וַחֲטָאִים
וְכָל מִי שֶׁצָּרִיךְ לִטּוֹל וּמְצַעֵר עַצְמוֹ וְדוֹחֵק אֶת הַשָּׁעָה וְחַי חַיֵּי צַעַר כְּדֵי שֶׁלֹּא יַטְרִיחַ עַל הַצִּבּוּר אֵינוֹ מֵת עַד שֶׁיְפַרְנֵס אֲחֵרִים וְעָלָיו הַכָּתוּב אוֹמֵר בָּרוּךְ הַגֶּבֶר אֲשֶׁר יִבְטַח בַּה' וְגוֹ'
עִסָּה מֵחֲמֵשֶׁת מִינֵי דָּגָן חַיֶּבֶת בְּחַלָּה
קֹדֶם שֶׁמַּפְרִישִׁין הַחַלָּה מְבָרְכִין בָּרוּךְ אַתָּה אֱלֹהֵינוּ מֶלֶךְ הָעוֹלָם אֲשֶׁר קִדְּשָׁנוּ בְּמִצְוֹתָיו וְצִוָנוּ לְהַפְרִישׁ חַלָּה
וְנוֹטְלִין כַּזַּיִת מִן הָעִסָּה וְשׂוֹרְפִין אוֹתָהּ בָּאֵשׁ
וְהַמִּנְהָג לְשָׂרְפָהּ בַּתַנוּר שֶׁיֹּאפוּ שָׁם אֶת הַלֶּחֶם
כַּמָּה שִׁעוּר הָעִסָּה שֶׁיִתְחַיֵּב בְּחַלָּה
כָּל שֶׁנַּעֲשָׂה מֵחֲמֵשֶׁת רְבָעִים קֶמַח וְהֵם כְּמוֹ מ"ג בֵּיצִים וְחֹמֶשׁ בֵּיצָה
הַמַּצּוֹת שֶׁאוֹפִין לַפֶּסַח אַף עַל פִּי שֶׁבְּכָל עִסָּה בִּפְנֵי עַצְמָהּ לֹא הָיָה שִׁעוּר חַלָּה מִכָּל מָקוֹם כֵּיוָן שֶׁמַּנִּיחִין אוֹתָן לְתוֹךְ כְּלִי אֶחָד הַכְּלִי מְצָרְפָן וְחַיָּבִין בַּחַלָּה
וּצְרִיכִין לְהַשְׁגִּיחַ שֶׁיִּהְיוּ כָּל הַמַּצּוֹת מֻנָּחוֹת בְּתוֹךְ הַכְּלִי
וְאַף עַל פִּי שֶׁקְּצָת מִן הַמַּצָּה בְּתוֹךְ הַכְּלִי וּקְצָתָהּ בּוֹלֶטֶת חוּץ לַכְּלִי גַּם כֵּן מִצְטָרְפוֹת
אֲבָל אִם מַצּוֹת שְׁלֵמוֹת מֻנָּחוֹת רַק לְמַעְלָה וְלֹא בְּתוֹךְ הַכְּלִי אֵינָן מִצְטָרְפוֹת
וַאֲפִלּוּ כִּסָּה אוֹתָן בְּמַפָּה לֹא מַהֲנִי
אֲבָל אִם מַנִּיחַ הַמַּצּוֹת בְּסָדִין וּמְכַסֶּה אוֹתָן גַּם כֵּן עִם הַסָּדִין נֶחְשָׁב הַסָּדִין כְּמוֹ כְּלִי וּמְצָרְפָן וְאַף שֶׁבְּאֶמְצַע מְגֻלִּין
רַק יִזָּהֵר שֶׁלֹּא תֵּצֵא מַצָּה שְׁלֵמָה חוּץ לַכִּסּוּי
שְׂאוֹר שֶׁנּוֹטְלִין מִן הָעִסָּה כְּדֵי לְחַמֵּץ בּוֹ עִסָּה אַחֶרֶת צְרִיכִין לִקַּח קֹדֶם שֶׁמַּפְרִישִׁין הַחַלָּה
אֲבָל שְׂאוֹר שֶׁנּוֹטְלִין לְחַמֵּץ בּוֹ מַשְׁקֶה שֶׁקּוֹרִין חֲמִיצָה צְרִיכִין לִקַּח לְאַחַר שֶׁהִפְרִישׁוּ חַלָּה
לְאַחַר פֶּסַח שֶׁלּוֹקְחִין שְׂאוֹר מֵאֵינוֹ יְהוּדִי לְחַמֵּץ בּוֹ הָעִסָּה צְרִיכִין לִזָּהֵר לְהַפְרִישׁ חַלָּה יוֹתֵר גְּדוֹלָה מִמַּה שֶּׁהָיָה הַשְּׂאוֹר
הָעוֹשֶׂה עִסָּה כְּדֵי לְבַשְּׁלָהּ לְטַגְּנָהּ מַפְרִישִׁין מִמֶּנָּהּ חַלָּה בְּלֹא בְּרָכָה
וְאִם עוֹשִׂין לֶאֱפוֹת קְצָת מִמֶּנָּהּ אֲפִלּוּ דָּבָר מוּעָט מַפְרִישִׁין מִמֶּנָּהּ חַלָּה בִּבְרָכָה
אִם הָעִסָּה נִלּוֹשָׁה בְּבֵיצִים בִּשְׁאָר מֵי פֵּרוֹת יֵשׁ בָּהּ כַּמָּה סְפֵקוֹת
וְלָכֵן צָרִיךְ לְעָרֵב בָּעִסָּה קְצָת מַיִם חָלָב דְּבַשׁ דְּבוֹרִים יַיִן שֶׁמֶן זַיִת דְּאָז מַפְרִישִׁין מִמֶּנָּהּ חַלָּה בִּבְרָכָה
מִצְוַת הַפְרָשַׁת חַלָּה שַׁיֶכֶת לְהָאִשָּׁה בַּעֲלַת הַבַּיִת
אַךְ אִם הָאִשָּׁה אֵינָהּ בְּבֵיתָהּ וְיֵשׁ לָחוּשׁ כִּי עַד שֶׁתָּבֹא תִּתְקַלְקֵל הָעִסָּה אָז יְכוֹלָה גַּם הַמְּשָׁרֶתֶת אָדָם אַחֵר לְהַפְרִישׁ
שָׁכַח לְהַפְרִישׁ חַלָּה בְּעֶרֶב שַׁבָּת בְּחוּצָה לָאָרֶץ אוֹכְלִין בְּשַׁבָּת וּמַנִּיחִין חֲתִיכָה אַחַת וּמַפְרִישִׁין מִמֶּנָּהּ חַלָה בְּמוֹצָאֵי שַׁבָּת
וְצָרִיךְ שֶׁתְּהֵא חֲתִיכָה כְּדֵי לְהַפְרִישׁ מִמֶּנָּהּ חַלָּה וְיִשָּׁאֵר מִמֶּנָּהּ עוֹד חֻלִּין דִּבְעֵינָן שֶׁיִהְיוּ שְׁיָרֶיהָ נִכָּרִין
וְעֶרֶב פֶּסַח שֶׁחַל לִהְיוֹת בְּשַׁבָּת וְשָׁכְחוּ לְהַפְרִישׁ חַלָּה מִן הַחַלּוֹת שֶׁאָפוּ לִכְבוֹד שַׁבָּת יֵשׁ בָּזֶה מְבוּכָה גְּדוֹלָה עַל כֵּן צָרִיךְ כָּל אִישׁ לְהִזָּהֵר בְּעֶרֶב שַׁבָּת וּלְהַזְכִּיר עַל הַפְרָשַׁת חַלָּה
קֹדֶם שֶׁמּוֹלְחִין אֶת הַבָּשָׂר צְרִיכִין לְהָדִיחַ אוֹתוֹ יָפֶה יָפֶה בַּמָּיִם
שׁוֹרִין אוֹתוֹ בְּמַיִם לְעֵרֶךְ חֲצִי שָׁעָה
וְצָרִיךְ שֶׁהַמַּיִם יְכַסּוּ כָּל הַבָּשָׂר
בְּמָקוֹם שֶׁיֵּשׁ דָּם בְּעַיִן עַל הַבָּשָׂר צְרִיכִין לְשַׁפְשְׁפוֹ בְּמֵי הַשְּׁרִיָּה וּלְהָסִירוֹ
וְכֵן בְּעוֹפוֹת צְרִיכִין לְשַׁפְשֵׁף הֵיטֵב בִּמְקוֹם הַשְּׁחִיטָה
וְכֵן מִבִּפְנִים בְּמָקוֹם שֶׁיֵּשׁ דָּם בְּעַיִן
וְלִפְעָמִים נִמְצָא בַּבָּשָׂר בָּעוֹף מָקוֹם שֶׁנִּצְרַר בּוֹ דָּם מֵחֲמַת מַכָּה צְרִיכִין לַחְתֹּךְ הַמָּקוֹם הַזֶּה וּלְהָסִירוֹ קֹדֶם הַשְּׁרִיָּה
כְּשֶׁהַמַּיִם קָרִים מְאֹד יַנִּיחֵם תְּחִלָּה בְּמָקוֹם חַם קְצָת לְהָפִיג צִינָּתָן קֹדֶם שֶׁשּׁוֹרִין בָּהֶן אֶת הַבָּשָׂר כִּי מֵחֲמַת הַקְּרִירוּת שֶׁבַּמַּיִם יִתְקַשֶּׁה הַבָּשָׂר וְלֹא יֵצֵא אַחַר כָּךְ הַדָּם בַּמְּלִיחָה
אִם שָׁכְחוּ וְנִשְׁרָה הַבָּשָׂר בַּמַּיִם מֵעֵת לְעֵת הַבָּשָׂר וְגַם הַכְּלִי אָסוּר
וְכָבֵד שֶׁנִּשְׁרָה בְּמַיִם מֵעֵת לְעֵת יַעֲשֶׂה שְׁאֵלַת חָכָם
בְּעֶרֶב שַׁבָּת שֶׁאֵין פְּנַאי בְּעִנְיָן אַחֵר שֶׁהַשָּׁעָה דְּחוּקָה דַּי לְשַׁפְשֵׁף הֵיטֵב אֶת הַבָּשָׂר בַּמַּיִם וְיִשְׁרֶה אַךְ מְעַט בַּמָּיִם
וּכְשֶׁאֵין אַדְמוּמִית בַּמַּיִם יְכוֹלִין לִמְלֹוֹחַ אוֹתוֹ
אִם לְאַחַר הַשְּׁרִיָּה חָתְכוּ חֲתִיכָה אַחַת לִשְׁתַּיִם צְרִיכִין לְהָדִיחַ הֵיטֵב מְקוֹם הֶחֲתָּךְ מִפְּנֵי הַדָּם שֶׁיֶּשְׁנוֹ שָׁם
בָּשָׂר שֶׁנִּקְרַשׁ מֵחֲמַת הַקֹּר צְרִיכִין לְהַשְׁגִּיחַ שֶׁיִּפָּשֵר אֲבָל לֹא יַנִּיחוּהוּ אֵצֶל תַּנוּר שֶׁהֻסָּק
ובִשְׁעַת הַדְּחָק יְכוֹלִין לִשְׁרוֹתוֹ בְּמַיִם פּוֹשְׁרִין
הַכְּלִי הַמְּיֻחָד לִשְׁרִיַּת בָּשָׂר אֵין לְהִשְׁתַּמֵּשׁ בּוֹ דָּבָר אַחֵר שֶׁל מַאֲכָל
לְאַחַר שֶׁנִּשְׁרָה הַבָּשָׂר צְרִיכִין לְהָטִיף מִמֶּנּוּ הַמַּיִם כְּדֵי שֶׁלֹּא יִמַּס הַמֶּלַח מִן הַמַּיִם וְלֹא יוֹצִיא אֶת הַדָּם
וּצְרִיכִין לְהַשְׁגִּיחַ שֶׁלֹּא יִתְיַבֵּשׁ הַבָּשָׂר לְגַמְרֵי בִּכְדֵי שֶׁלֹּא יִפּוֹל הַמֶּלַח מֵעָלָיו
הַמֶּלַח לֹא יְהֵא דַּק מְאֹד כַּקֶמַח דְּאִם כֵּן נָמֵס מִיָּד עַל הַבָּשָׂר וְאֵינוֹ מוֹצִיא דָּם
וְגַם לֹא יְהֵא גַּס מְאֹד שֶׁמָּא יִפֹּל מֵעַל הַבָּשָׂר אֶלָּא יְהֵא בֵּינוֹנִי כְּמוֹ הַמֶּלַח שֶׁנַּעֲשֶׂה עַל יְדֵי בִּשּׁוּל וִיהֵא יָבֵשׁ שֶׁיִּתְפַּזֵּר הֵיטֵב
צְרִיכִין לְפַזֵּר הַמֶּלַח עַל הַבָּשָׂר בְּכָל הַצְּדָדִין שֶׁלֹּא יִשָּׁאֵר שׁוּם מָקוֹם בְּלִי מֶלַח
וְלָכֵן הָעוֹפוֹת צְרִיכִין לִפְתֹּחַ אוֹתָן הֵיטֵב כְּדֵי שֶׁיּוּכַל לְמָלְחָן הֵיטֵב גַּם מִבִּפְנִים
הַבָּשָׂר בְּמִלְחוֹ צָרִיךְ לְהַנִּיחַ בְּמָקוֹם שֶׁיּוּכַל הַדָּם לָזוּב מִמֶּנּו הֵיטֵב וְלָכֵן לֹא יַעֲמִיד אֶת הַסַּל עִם הַבָּשָׂר עַל גַּבֵּי קַרְקַע כִּי לֹא יוּכַל הַדָּם לָזוּב הֵיטֵב
וַאֲפִלּוּ לְאַחַר שֶׁכְּבָר שָׁהָה הַבָּשָׂר בְּמִלְחוֹ שִׁעוּר מְלִיחָה קֹדֶם הֲדָחָה לֹא יִתְּנֵהו בְּמָקוֹם שֶׁאֵין הַדָּם יָכוֹל לָזוּב הֵיטֵב
וּכְשֶׁמּוֹלְחִין עַל גַּבֵּי דָף צְרִיכִין לְהַנִּיחוֹ בְּשִׁפּוּעַ כְּדֵי שֶׁיָּזוּב הֵיטֵב וְשֶׁלֹּא יִהְיֶה בּוֹ גּוּמָּא שֶׁיִּתְקַבֵּץ בּוֹ צִיר
וְהַמּוֹלֵחַ עוֹפוֹת דֹּפֶן שְׁלֵמָה שֶׁיֵּשׁ תּוֹךְ וּבֵית קִבּוּל צָרִיךְ לַהֲפֹךְ צַד הֶחָלָל לְמַטָּה כְּדֵי שֶׁיּוּכַל הַדָּם לָזוּב הֵיטֵב
יְהֵא הַבָּשָׂר מֻנָּח בְּמִלְחוֹ שִׁעוּר שָׁעָה וּבִשְׁעַת הַדְּחָק דַּי כּ"ד מִנּוּטִין סִימָן ס"ט וּבְאוֹרַח חַיִּים סִימָן תנ"ט
לְאַחַר שֶׁהָיָה הַבָּשָׂר מֻנָּח בְּמִלְחוֹ כְּשִׁעוּרוֹ יְנַפֵּץ מִמֶנּוּ הַמֶּלַח הֵיטֵב וּמְדִיחִין אוֹתוֹ גּ' פְּעָמִים בַּמַּיִם הֵיטֵב הֵיטֵב
וְאִשָּׁה יִרְאַת יֵשׁ לָהּ לְהַשְׁגִּיחַ בְּעַצְמָהּ עַל הֲדָחַת הַבָּשָׂר כִּי לִפְעָמִים הַמְּשָׁרֶתֶת אֲשֶׁר בַּכָּתֵף תִּשָּׂא אֵת הַמַּיִם תְצַמְצֵם וִיכוֹלִין לָבוֹא חַס וְשָׁלוֹם לְאִסּוּר דָּם
וּצְרִיכִין לִזָּהֵר שֶׁלֹּא לְהַנִּיחַ אֶת הַבָּשָׂר בְּתוֹךְ כְּלִי בְּלִי מַיִם קדֶם שֶׁהוּדָח
צְרִיכִין לִזָּהֵר בְּעוֹפוֹת לְהָסִיר אֶת הָרֹאשׁ קֹדֶם הַשְּׁרִיָּה
וְאִם נִמְלַח הָעוֹף עִם הָראֹשׁ יַעֲשֶׂה שְׁאֵלַת חָכָם
וְכֵן צְרִיכִין לִזָּהֵר בָּזֶה בִּבְהֵמָה
בָּשָׂר שֶׁלֹּא נִמְלַח עֲדַיִן לֹא יַנִּיחוּ אוֹתוֹ בְּמָקוֹם שֶׁלִּפְעָמִים יֵשׁ שָׁם מֶלַח
וְיֵשׁ לְיַחֵד כְּלִי לְבָשָׂר לְחוּד שֶׁלֹּא לְהַנִּיחַ בִּכְלִי זֶה יְרָקוֹת פֵּרוֹת וְכַיּוֹצֵא בּוֹ דְּבָרִים שֶׁדַּרְכָּן לֶאֱכֹל בְּלֹא הֲדָחָה כִּי דָּם מִן הַבָּשָׂר נִדְבָּק בַּכְּלִי וּמִן הַכְּלִי נִדְבָּק בָּהֶם
הָרֹאשׁ צְרִיכִין לְחָתְכוֹ קֹדֶם שְׁרִיָּה וְלִקַּח אֶת הַמֹּחַ וְלִקְרוֹעַ אֶת הַקְּרוּם שֶׁעָלָיו וְלִשְׁרֹתוֹ וּלְמָלְחוֹ בִּפְנֵי עַצְמוֹ
וְאֶת הָראֹשׁ צְרִיכִין לְמָלְחוֹ מִבִּפְנִים וּמִבַּחוּץ
וִיכוֹלִים לְמָלְחוֹ גַּם עַל הַשְּׂעָרוֹת
עֲצָמוֹת שֶׁיֵּשׁ בָּהֶן מֹחַ אִם עֲדַיִן הֵן דְּבוּקוֹת בַּבָּשָׂר מוֹלְחָן עִם הַבָּשָׂר בְּיַחַד כְּמוֹ שֶׁהֵן
אֲבָל אִם נִפְרְדוּ מִן הַבָּשָׂר יִמְלְחֵם בִּפְנֵי עַצְמָן וְלֹא יָנוּחוּ בְּמִלְחָן אֵצֶל הַבָּשָׂר
רַגְלֵי בְּהֵמוֹת צְרִיכִין לַחְתֹּךְ רָאשֵׁי הַטְּלָפַיִם קֹדֶם הַשְּׁרִיָּה לְמַעָן יוּכַל הַדָּם לָזוּב מֵהֶן
וּצְרִיכִין לְהַנִּיחַ אוֹתָן בְּאֹפֶן שֶׁיּוּכַל הַדָּם לָזוּב
וִיכוֹלִין לְמָלְחוֹ גַּם עַל הַשְּׂעָרוֹת
הַלֵּב צְרִיכִין לִקְרֹעַ קֹדֶם הַשְּׁרִיָּה שֶׁיֵּצֵא הַדָּם מִמֶּנּוּ
הָרֵאָה נוֹהֲגִין גַּם כֵּן לְחָתְכָהּ וְלִפְתֹּחַ הַקְּנוֹקָנוֹת הַגְּדוֹלוֹת שֶׁבָּהּ קֹדֶם הַשְּׁרִיָּה
הַכָּבֵד יֵשׁ בּוֹ הַרְבֵּה דָּם
לְפִיכָךְ אֵין תַּקָּנָה לְבַשְׁלוֹ עַל יְדֵי מְלִיחָה אֶלָּא צְרִיכִין לִצְלֹוֹתוֹ עַל הָאֵשׁ
אֲבָל צְרִיכִין מִקֹּדֶם לְחָתְכוֹ הֵיטֵב וּלְהַנִּיחוֹ בְּחִתּוּכוֹ עַל הָאֵשׁ לְמַעַן יִשְׁאַב הָאֵשׁ הֵיטֵב כָּל הַדָּם שֶׁבּוֹ
וּמְדִיחִין אוֹתוֹ קוֹדֶם שֶׁמַּנִּיחִין אוֹתוֹ עַל הָאֵשׁ וּכְשֶׁמֻּנָּח עַל הָאֵשׁ מוֹלְחִין אוֹתוֹ שָׁם קְצָת וְצוֹלִין אוֹתוֹ עַד שֶׁיְהֵא רָאוּי לַאֲכִילָה וְאַחַר כָּךְ מְדִיחִין אוֹתוֹ יָפֶה מִן הַדָּם שֶׁפָּלַט
וְיֵשׁ לִזָּהֵר לַהֲדִיחוֹ גּ' פְּעָמִים וְאַחַר כָּךְ יְכוֹלִין לְבַשְּׁלוֹ
צְרִיכִין לִזָּהֵר לִצְלוֹתוֹ דַּוְקָא עַל הָאֵשׁ וְלֹא בְּתַנּוּר גָּרוּף
וְכֵן לֹא יִכְרְכוּ אוֹתוֹ בִּנְיָר לִצְלֹוֹתוֹ כָּךְ וַאֲפִלּוּ בִּנְיָר גָּרוּעַ
אֲבָל אֵין לִמְלוֹחַ כָּבֵד קֹדֶם צְלִיָּה כְּדֶרֶךְ שֶׁמּוֹלְחִין בָּשָׂר
וּמִכָּל שֶׁכֵּן שֶׁאֵין לִמְלוֹחַ כָּבֵד עִם בָּשָׂר בְּיַחַד
הַטְּחוֹל דִּינוֹ כִּשְׁאָר בָּשָׂר רַק צְרִיכִין לְהָסִיר מִמֶּנוּ קֹדֶם שְׁרִיָּה אֶת הַקְּרוּם שֶׁעָלָי שֶׁאָסוּר מִשּׁוּם חֵלֶב
גַּם צְרִיכִין לְנַקְּרוֹ מִשּׁוּם הַגִּידִין
נוֹטֵל רֹאשׁ הַגִּיד וְמוֹשֵׁךְ אוֹתוֹ וְנִמְשָׁכִין עִמּוֹ גּ' חוּטִין שֶׁבְּתוֹכוֹ וְצָרִיךְ לִזָּהֵר שֶׁלֹּא יִפָּסֵק שׁוּם חוּט
וְאִם נִפְסַק צָרִיךְ לְשָׁרֵשׁ אַחֲרָיו
הַחַלְחֹלֶת וּשְׁאָר מֵעַיִם מוֹלְחִין בְּצַּד הַחִיצוֹן שֶׁהַשֻּׁמָּן דָּבוּק שָׁם
קֵבָה שֶׁל עֵגֶל שֶׁנִּמְצָא בָּהּ חָלָב שׁוֹפְכִין אֵת הֶחָלָב קוֹדֶם שְׁרִיָּה וַהֲרֵי הִיא כִּשְׁאָר בָּשָׂר
בֵּיצִים שֶׁנִּמְצְאוּ בְּתוֹךְ עוֹפוֹת בֵּין שֶׁהֵם קְטַנִּים מְאֹד בֵּין שֶׁנִּגְמְרוּ לְגַמְרֵי עִם קְלִיפָּתָן צְרִיכִין שְׁרִיָּה וּמְלִיחָה וַהֲדָחָה
אֲבָל לֹא יִמְלְחֵן אֵצֶל הַבָּשָׂר אֶלָּא יַנִּיחֵן בְּמָקוֹם שֶׁלֹּא יָזוּב עֲלֵיהֶן הַדָּם מִן הַבָּשָׂר
וּבֵיצִים אֵלּוּ אֲפִלּוּ נִגְמְרוּ לְגַמְרֵי אָסוּר לְאָכְלָן בְּחָלָב
בָּשָׂר שֶׁשָּׁהָה גּ' יָמִים מֵעֵת לְעֵת אָסוּר לַבִּשּׁוּל אֶלָּא אִם כֵּן נִשְׁרָה בֵּינְתָיִם
נוֹהֲגִין בְּעוֹפוֹת שֶׁלְּאַחַר שֶׁהֵסִירוּ הַנּוֹצוֹת מְהַבְהֲבִים אוֹתָן בָּאוּר לְהָסִיר אֵת הַנִּשְׁאָר
וּצְרִיכִין לִזָּהֵר שֶׁלֹּא לְהַבְהֲבָן כִּי אִם בְּשַׁלְהֶבֶת שֶׁל קַשׁ וְתֶבֶן וְלֹא יַעֲשׂוּ שַׁלְהֶבֶת גְּדוֹלָה וְיִזָהֲרוּ לְהוֹלִיךְ הָעוֹפוֹת אָנֶה וָאָנָה לְבַל יִתְחַמְּמוּ
הַלּוֹקֵחַ כֵּלִים הַשַּׁיָּכִים לַסְּעוּדָּה מֵעוֹבֵד כּוֹכָבִים אֲפִלּוּ הֵם כֵּלִים חֲדָשִׁים אִם הֵם שֶׁל מִינֵי מַתֶּכֶת זְכוּכִית אָסוּר לְהִשְׁתַּמֵּשׁ בָּהֶן שׁוּם תַּשְׁמִישׁ אֲפִלּוּ בְּצוֹנֵן עַד שֶׁטוֹבְלִין אוֹתָן בְּמַעְיָן בְּמִקְוֶה בְּמָקוֹם שֶׁכָּשֵׁר לִטְבִילַת אִשָּׁה נִדָּה כְּדֵי שֶׁיֵּצְאוּ מִטֻּמְאָתוֹ שֶׁל עוֹבֵד כּוֹכָבִים לִקְדֻשָּׁתוֹ שֶׁל יִשְׂרָאֵל
וְקֹדֶם הַטְּבִילָה מְבָרְכִין עַל כְּלִי אֶחָד אֲשֶׁר קְדְּשָׁנוּ בְּמִצְוֹתָיו וְצִוָּנוּ עַל טְבִילַת כֶּלִי
וְעַל שְׁנַיִם יוֹתֵר מְבָרְכִין אֲשֶׁר קִדְּשָׁנוּ בְּמִצְוֹתָיו וְצִוָּנוּ עַל טְבִילַת כֵּלִים
כֵּיוָן שֶׁהַכֵּלִים צְרִיכִין טְבִילָה דַּוְקָא בְּמָקוֹם שֶׁכָּשֵׁר לִטְבִילַת נָשִׁים לָכֵן צְרִיכִין לִזָּהֵר שֶׁלֹּא לְהַטְבִּילָן בַּנְּהָרוֹת בְּשָׁעָה שֶׁהֵן גְּדוֹלִים מִגְּשָׁמִים וְהַפְשָׁרַת שְׁלָגִים וְזֶה שָׁכִיחַ מְאֹד קוֹדֶם פֶּסַח שֶׁהַנְּהָרוֹת גְּדוֹלִים וּמַטְבִּילִין שָׁם כֵּלִים וְאֵינוֹ נָכוֹן עַיֵּן לְקַמָּן סִימָן סִימָן קס"ב
כְּלֵי עֵץ אֵינָן צְרִיכִין טְבִילָה
וְאִם יֵשׁ עֲלֵיהֶם חֲשּׁוּקֵי בַּרְזֶל צְרִיכִין טְבִילָה בְּלֹא בְּרָכָה
כְּלֵי חֶרֶס גַּם כֵּן אֵינָן צְרִיכִין טְבִילָה
וְאִם מְצֻפִּין מִבִּפְנִים בַּאֲבֶר צְרִיכִין טְבִילָה בְּלֹא בְּרָכָה
וְכֵן כְּלֵי חַרְסִינָה
אִם הוּא כְּלִי יָשָׁן שֶׁנִּשְׁתַּמֵּשׁ בּוֹ הָעוֹבֵד כּוֹכָבִים בְּאֹפֶן שֶׁצָּרִיךְ הֶכְשֵׁר בְּהַגְעָלָה לִבּוּן צְרִיכִין לְהַכְשִׁירוֹ מִקֹּדֶם וְאַחַר כָּךְ לְהַטְבִּילוֹ
אִם שׁוֹאֵל שׂוֹכֵר כְּלִי מֵעוֹבֵד כּוֹכָבִים אֵינוֹ צְרִיךְ טְבִילָה
וְאִם שׁוֹאֵל שׂוֹכֵר כֵּלִים מֵחֶנְוָנִי יִשְׂרָאֵל צְרִיכִין טְבִילָה בְּלֹא בְּרָכָה וְהַחֶנְוָנִי יוֹדִיעַ זֹאת לְמִי שֶׁיִּקְנֵם אַחַר כָּךְ שֶׁלֹּא יַטְבִּילֵם שֵׁנִית בִּבְרָכָה
יִשְׂרָאֵל הַמַּחְזִיק בֵּית יְצִיקָה וְהַפּוֹעֲלִים הֵם אֵינָם יְהוּדִים הַכֵּלִים שֶׁנַּעֲשִׂים שָׁמָּה צְרִיכִין טְבִילָה בְּלֹא בְּרָכָה
יִשְׂרָאֵל שֶׁנָּתַן כֶּסֶף שְׁאָר מִינֵי מַתֶּכֶת לְאֻמָּן עוֹבֵד כּוֹכְבִים שֶׁיַּעֲשֶׂה כְּלִי שֶׁיְתַקֵּן כְּלִי שֶׁהָיָה נָקוּב וְלֹא הָיָה מַחְזִיק רְבִיעִית צָרִיךְ גַּם כֵּן טְבִילָה בְּלֹא בְּרָכָה
אֵינוֹ צָרִיךְ טְבִילָה אֶלָּא כְּלִי שֶׁמִּשְׁתַּמְּשִׁים בּוֹ לְמַאֲכָל שֶׁהוּא רָאוּי לְאָכְלוֹ מִיָּד בְּלִי שׁוּם תִּקּוּן אַחֵר אֲבָל הַבַּרְזִלִּים שֶׁמְתַקְּנִין בָּהֶם אֶת הַמַּצּוֹת וְשֶׁחוֹתְכִין בָּהֶם אֶת הָעִסָּה וְהַמַּחַט שֶׁתּוֹפְרִין בָּהּ מֻלְיְתָא וְכַיּוֹצֵא בָּהֶן אֵינָן צְרִיכִין טְבִילָה אֲבָל סַכִּין שֶׁל שְׁחִיטָה וְסַכִּין שֶׁמַּפְשִׁיטִין בּוֹ כֵּיוָן שֶׁאֶפְשָׁר לְהִשְׁתַּמֵּשׁ בְּסַכִּין זֶה לְמַאֲכָל שֶׁנִּגְמַר וְכֵן טַסִּים שֶׁמַּנִּיחִים עֲלֵיהֶם מַצּוֹת צְרִיכִין טְבִילָה בְּלֹא בְּרָכָה
וּדְרַיְפוּס שֶׁמַּעֲמִידִין עָלָיו אֵת הַקְּדֵרָה כֵּיוָן שֶׁאֵין הַמַּאֲכָל בְּעַצְמוֹ נוֹגֵעַ בּוֹ אֵינוֹ צָרִיךְ טְבִילָה
אֲבָל שַׁפּוּד שֶׁל מַתֶּכֶת שֶׁצּוֹלִין עָלָיו בָּשָׂר צָרִיךְ טְבִילָה בִּבְרָכָה
יֵשׁ אוֹמְרִים דִּכְלֵּי זְכוּכִית גְּדוֹליִם שֶׁאֵין שׁוֹתִין מִתּוֹכָן רַק שֶׁמַּחְזִיקִין בָּהֶן אֶת הַמַּשְׁקָאוֹת לְעָרוֹת מֵהֶן לְתוֹךְ הַכּוֹסוֹת לֹא חֲשִׁיבֵי כְּלֵי סְעוּדָּה וְאֵינָן צְרִיכִין טְבִילָה
וְיֵשׁ אוֹמְרִים דִּצְרִיכִין טְבִילָה וְיֵשׁ לְהַטְבִּילָן בְּלֹא בְּרָכָה
רֵחַיִם שֶׁל פִּלְפְּלִין צְרִיכִין טְבִילָה מִשּׁוּם הַמַּתֶּכֶת
אֲבָל הַתַּחְתּוֹן שֶׁמְקַבֵּל אֶת הַתַּבְלִין כֵּיוָן שֶׁהוּא שֶׁל עֵץ אֵין צָרִיךְ טְבִילָה
וְרֵחַיִם שֶׁל קָפֶה יֵשׁ לִטְבֹּל בְּלֹא בְּרָכָה
צְרִיכִין לְהַשְׁגִּיחַ קֹדֶם הַטְּבִילָה שֶׁיְהֵא הַכְּלִי נָקִי וְלֹא יְהֵא עָלָיו שׁוּם לִכְלוּךְ חֲלוּדָה וּצְרִיכִין לִהַטבִּיל כָּל הַכְּלִי בְּבַת אַחַת שֶׁיְהֵא כֻּלּוֹ בַּמַּיִם
וּכְלִי שֶׁיֵשׁ יָד צָרִיךְ לִהְיוֹת עִם הַיָּד בְּבַת אַחַת כֻּלּוֹ בַּמָּיִם
וְהָאָדָם הַמַּטּבִּיל וְאוֹחֵז הַכְּלִי בְּיָדוֹ צָרִיךְ לִהַטְבִּיל מִתּחִלָּה יָדוֹ בְּמָּקוֹם שֶׁהוּא מַטְבִּיל
וְלֹא יֶאֶחוֹז אֶת הַכְּלִי בְּכֹחַ בְּדִבּוּק בֵּינוֹנִי
וְאִם מַטְבִּילִין עַל יְדֵי שֶׁקּושְׁרִין אֶת הַכְּלִי בְּחֶבֶל כְּגוֹן שֶׁמַּטְבִּילִין בַּבְּאֵר צְרִיכִין לְהַשְׁגִיחַ שֶׁיִּהְיֶה הַקֶּשֶׁר רָפוּי שֶׁיּוּכְלוּ הַמַּיִם לָבֹא בְּכָל מְקוֹם הַכֶּלִי
אִם מַטְבִּיל כֵּלִים שֶׁפִּיהֶם צַר צָרִיךְ לְהַשְׁגִּיחַ שֶׁיִּהְיוּ בַּמַּיִם עַד שֶׁיִּתְמַלְּאוּ מַיִם כִּי צְרִיכִין שֶׁיָּבֹאוּ הַמַּיִם עַל הַכְּלִי מִבִּפְנִים וּמִבַּחוּץ
קָטָן וּקְטַנָּה אֵינָן נֶאֱמָנִין עַל טְבִילַת כֵּלִים
אָסוּר לְהַטְבִּיל כְּלִי בַּשַּׁבָּת וְיוֹם טוֹב וְאִם שָׁכַח לְהַטְבִּילוֹ מִקֹּדֶם יִתְּנֵהוּ לְנָכְרִי בְּמַתָּנָה וְיַחֲזֹר וְיִשְׁאֲלֶנּוּ מִמֶּנּוּ וְאִם הוּא כְּלִי שֶׁרָאוּי לְהָבִיא בּוֹ מַיִם בְּמָקוֹם שֶׁמֻּתָּר לְטַלְטֵל יִשְׁאַב בּוֹ מַיִם וְיָבִיא לְבֵיתוֹ דְּלֹא מִחְזֵי כְּמַטְבִּיל וְלֹא יְבָרֵךְ עָלָיו
אָסְרוּ חֲכָמִים לֶאֱכֹל פַּת שֶׁל עוֹבֵד כּוֹכָבִים
וְיֵשׁ מְקוֹמוֹת שֶׁמְּקִילִין וְלוֹקְחִין פַּת מִנַּחְתֹּם עוֹבֵד כּוֹכָבִים בְּמָקוֹם שֶׁאֵין שָׁם נַחְתֹּם יִשְׂרָאֵל אֲפִלּוּ יֵשׁ אֶלָּא שֶׁאֵין הַפַּת יָפֶה כְּמוֹ זֶה
אֲבָל בְּפַת שֶׁל בַּעַל הַבּיִת עוֹבֵד כּוֹכָבִים לֹא הָיוּ מְקִלִּין
אַךְ בִּשְׁעַת הַדְּחַק וּמִי שֶׁהוּא בַּדֶּרֶךְ אִם יָכוֹל לְהַשִּׂיג פַּת כָּשֵׁר צָרִיךְ לְהַמְתִּין עַד פַּרְסָה
וְלֹא מִקְרֵי פַּת בַּעַל הַבַּיִת אֶלָּא אִם עֲשָׂאוֹ בִּשְׁבִיל בְּנֵי בֵּיתוֹ
אֲבָל אִם עֲשָׂאוֹ לִמְכּוֹר מִקְרֵי נַחְתּוֹם אַף עַל פִּי שֶׁאֵין דַּרְכּוֹ בְּכָךְ
וְכֵן נַחְתּוֹם שֶׁעֲשָׂאוֹ לִבְנֵי בֵּיתוֹ מִקְרֵי בַּעַל הַבַּיִת
וְיֵשׁ מִי שֶׁאוֹמֵר דִּבְמָקוֹם שֶׁאֵין נַחְתּוֹם מָצוּי מֻתָּר אֲפִלּוּ בְּפַת שֶׁל בַּעַל הַבַּיִת וְאֵינוֹ צָרִיךְ לְהַמְתִּין עַל פַּת כָּשֵׁר
וְכֵן נוֹהֲגִין
אִם יִשְׂרָאֵל הִשְׁלִיךְ אֲפִלּוּ רַק עֵץ אֶחָד לְתוֹךְ הַתַּנּוּר בְּהֶסֵּקוֹ מֻתָּר הַפַּת וְלֹא הֲוֵי פַּת עוֹבֵד כּוֹכָבִים
לֹא אָסְרוּ פַּת שֶׁל עוֹבֵד כּוֹכָבִים אֶלָּא שֶׁל חֲמִשָּׁה מִינֵי דָּגָן
אֲבָל פַּת קִטְנִיּוֹת אֵינוֹ בִּכְלַל פַּת וְגַם אֵינוֹ אָסוּר מִשּׁוּם בִּשּׁוּלֵי עוֹבֵד כּוֹכָבִים דְּהָא אֵינוֹ עוֹלֶה עַל שֻׁלְחָן מְלָכִים
פַּת שֶׁפָּנָיו טוּחִים בְּבֵּיצִים אָסוּר מִשּׁוּם הַבֵּיצִים שֶׁעָלָיו דַּהֲווּ לְהוּ בִּשּׁוּלֵי נָכְרִי
וְאוֹתָן רְקִיקִים שֶׁנֶּאֱפִים עַל בַּרְזֶל וְיֵשׁ לָחוּשׁ שֶׁנִּמְשַׁח הַבַּרְזֶל בְּאֵיזֶה שֻׁמָּן אֲסוּרִים בְּכָל עִנְיָן מִשּׁוּם בְּלִיעַת אִסּוּר
פַּת יִשְׂרָאֵל שֶׁאֲפָאוֹ עוֹבֵד כּוֹכָבִים גָּרַע מִפַּת עוֹבֵד כּוֹכָבִים וְאָסוּר מִשּׁוּם בִּשּׁוּלֵי עוֹבֵד כּוֹכָבִים אִם לֹא הִכְשִׁיר אֶת הַתַּנּוּר בְּהַשְׁלָכַת עֵץ
וּצְרִיכִין לִזָּהֵר בָּזֶה כְּשֶׁשּׁוֹלְחִין לֶאֱפוֹת לִצְלֹוֹת אֵצֶל נַחְתּוֹם עוֹבֵד כּוֹכָבִים שֶׁהַיִשְׂרָאֵל יַשְׁלִיךְ עֵץ לְתוֹךְ הַתַּנּוּר שֶׁיַּנִּיחַ הַיִשְׂרָאֵל אֶת הַפַּת אֶת הַמַּחֲבַת לְתוֹךְ הַתַּנּוּר
דָּבָר שֶׁאֵינוֹ נֶאֱכָל כְּמוֹ שֶׁהוּא חַי וְגַם עוֹלֶה עַל שֻׁלְחַן מְלָכִים לְלַפֵּת בּוֹ אֶת הַפַּת לְפַרְפֶּרֶת שֶׁבִּשְּׁלוֹ צְלָאוֹ עוֹבֵד כּוֹכָבִים אֲפִלּוּ בִּכְלִי יִשְׂרָאֵל וּבְבֵית יִשְׂרָאֵל אָסוּר מִשּׁוּם בִּשּׁוּלֵי עוֹבֵד כּוֹכָבִים
אֲבָל דָּבָר שֶׁהוּא נֶאֱכָל כְּמוֹ שֶׁהוּא חַיִ שֶׁהוּא דָּבָר שֶׁאֵינוֹ חָשׁוּב וְאֵינוֹ עוֹלֶה עַל שֻׁלְחַן מְלָכִים אֵין בּוֹ מִשּׁוּם בִּשּׁוּלֵי עוֹבֵד כּוֹכָבִים וְאֵין לָחוּשׁ לַכֵּלִים דִּסְתָם כֵּלִים אֵינָן בְּנֵי יוֹמָן
שִׁפְחָה עוֹבֶדֶת כּוֹכָבִים בְּבֵית יִשְׂרָאֵל הַמְּבַשֶּׁלֶת בִּשְׁבִיל הַיִּשְׂרְאֵלִים נוֹהֲגִין לְהָקֵל מִפְּנֵי שֶׁאִי אֶפְשָׁר שֶׁלֹּא יְחַתֶּה אֶחָד מִבְּנֵי הַבַּיִת בָּאֵשׁ
אֲבָל אִם הִיא מְבַשֶּׁלֶת בִּשְׁבִיל עַצְמָהּ לְבַדָּה אֵין רְגִילוּת שֶׁיְחַתֶּה יִשְׂרָאֵל וְאֶפְשָׁר דְּלָא מַהֲנֵי בָּזֶה חִתּוּי דְּגָרַע מֵאִלּוּ מְבַשֶּׁלֶת בִּשְׁבִיל יִשְׂרָאֵל וְלָכֵן אִם בִּשְּׁלָה דְּבָרִים שֶׁיֵּשׁ בָּהֶם מִשּׁוּם בִּשּׁוּלֵי עוֹבֵד כּוֹכָבִים לֹא לְבַד הַתַּבְשִׁיל אָסוּר אֶלָּא גַּם הַקְּדֵרָה נֶאֶסְרָה לְבַשֵּׁל בָּהּ לְכַתְּחִלָּה
וּבְדִיעֲבַד יַעֲשֶׂה שְׁאֵלַת חָכָם
עוֹבֵד כּוֹכָבִים שֶׁבִּשֵּׁל בְּשַׁבָּת בִּשְׁבִיל חוֹלֶה הַתַּבְשִׁיל אָסוּר בְּמוֹצָאֵי שַׁבָּת אֲפִלּוּ לְהַחוֹלֶה אִם אֶפְשָׁר בְּתַבְשִׁיל אַחֵר וּבְכֵלִים יֵשׁ לְהַתִּיר אַחַר מֵעֵת לְעֵת
בֵּיצָה אַף עַל פִּי שֶׁרְאוּיָּה לְגָמְעָהּ חַיָּה מִכָּל מָקוֹם כֵּיוָן דְּזֶה הֲוֵי רַק אֲכִילָה עַל יְדֵי הַדְּחַק אִם בִּשְׁלָהּ הָעוֹבֵד כּוֹכָבִים אֲסוּרָה וְכֵן כָּל כַּיּוֹצֵא בָּזֶה
פֵּרוֹת שֶׁלֹּא נִתְבַּשְּׁלוּ בָּאִילָן כָּל צָרְכָּן וְאֵינָן נֶאֱכָלִין חַיִּין אֶלָּא עַל יְדֵי הַדְּחָק
שֶׁהָמָּנִים מְטַגְּנִים אוֹתָן בְּסוּכָּר אֲסוּרִין מִשּׁוּם בִּשּׁוּלֵי עוֹבֵד כּוֹכָבִים
שֵׁכָר שֶׁל תְּבוּאָה וְשֶׁל דְּבַשׁ נוֹהֲגִין בּוֹ הֶתֵּר לִשְׁתֹּתוֹ אֲפִלּוּ בַּבַּיִת שֶׁמּוֹכְרִין אוֹתוֹ הָעוֹבְדֵי כּוֹכָבִים וְאֵין בּוֹ מִשּׁוּם בִּשּׁוּלֵי עוֹבֵד כּוֹכָבִים דְּהַתְּבוּאָה בְּטֵלָה בַּמַּיִם רַק שֶׁצְּרִיכִין לַחְקּוֹר אִם אֵין מַעֲמִידִין אוֹתָן בְּשִׁמְרֵי יַיִן
וּבְמָקוֹם שֶׁיִשְׂרְאֵלִים מְזַלְּזְלִין וּמְקִלִּין בְּיַיִן שֶׁל עוֹבֵד כּוֹכָבִים יֵשׁ לְבַעַל נֶפֶשׁ לְהַחְמִיר עַל עַצְמוֹ גַּם בְּשֵׁכָר
וּבְעִנְיַן שְׁתִיַּת קַאפֶע וְכֵן שָׁאקָאלַאד וְטֵה אֵצֶל עוֹבֵד כּוֹכָבִים שׁוֹמֵר נַפְשׁוֹ יַרְחֵק אֶת עַצְמוֹ וְיֵשׁ מַתִּירִין לִשְׁתּוֹת דֶּרֶךְ אֲרַעַי
אֲבָל דֶּרֶךְ קְבִיעוּת אָסוּר
חָלָב שֶׁחֲלָבוֹ עוֹבֵד כּוֹכָבִים וְאֵין יִשְׂרָאֵל רוֹאֵהוּ אָסוּר אֲפִלּוּ לַעֲשׂוֹת מִמֶּנָּהּ גְּבִינָה
וּלְכַתְּחִלָּה צָרִיךְ הַיִשְׂרָאֵל לִהְיוֹת בִּתְחִלַּת הַחֲלִיבָה וְיִרְאֶה שֶׁהַכְּלִי הוּא נָקִי
וְנָהֲגוּ לְהַחְמִיר שֶׁלֹּא יַחְלוֹב לְתוֹךְ הַכְּלִי שֶׁדַּרְכּוֹ שֶׁל הָעוֹבֵד כּוֹכָבִים לַחֲלֹוֹב לְתוֹכוֹ
וּשְׁפָחוֹת שֶׁחוֹלְבוֹת הַבְּהֵמוֹת בְּבֵית יִשְׂרָאֵל בַּדִּיר שֶׁלָּהֶם כָּל מָקוֹם שֶׁאֵין בֵּית עוֹבֵד כּוֹכָבִים מַפְסִיק וְאֵין לָחוּשׁ לִבְהֵמָה טְמֵאָה מֻתָּר אֲפִלּוּ לְכַתְּחִלָּה לְהַנִּיחָן לַחֲלוֹב
אֲבָל אִם בֵּית עוֹבֵד כּוֹכָבִים מַפְסִיק צָרִיךְ שֶׁיְהֵא שָׁם יִשְׂרָאֵל
וַאֲפִלּוּ קָטָן קְטַנָּה בְּנֵי שָׁנָה סָגֵי
גְּבִינוֹת הָעוֹבֵד כּוֹכָבִים אֲסוּרוֹת
וְאִם הַיִשְׂרָאֵל רוֹאֶה הַחֲלִיבָה וַעֲשִׂיַת הַגְּבִינוֹת אִם הַגְּבִינוֹת בִּשְׁעַת עֲשִׂיָּתָן הֵן שֶׁל יִשְׂרָאֵל מֻתָּרוֹת
אֲבָל אִם הַגְּבִינוֹת בִּשְׁעַת עֲשִׂיָּתָן הֵן שֶׁל עוֹבֵד כּוֹכָבִים אֲסוּרוֹת
הַחֶמְאָה תַּלְיָא בְּמִנְהַג הַמְּקוֹמוֹת
יֵשׁ מְקוֹמוֹת שֶׁאֵין אוֹכְלִין חֶמְאָה שֶׁל עוֹבֵד כּוֹכָבִים וְיֵשׁ מְקוֹמוֹת שֶׁאוֹכְלִין אוֹתָהּ
וּמִי שֶׁהוֹלֵךְ מִמָּקוֹם שֶׁאֵין אוֹכְלִין אוֹתָהּ לְמָקוֹם שֶׁאוֹכְלִין אוֹתָהּ אַף עַל פִּי שֶׁדַּעְתּוֹ לַחֲזוֹר לִמְקוֹמוֹ
אוֹכֵל שָׁם עִמָּהֶם
וְהַהוֹלֵךְ מִמָּקוֹם שֶׁאוֹכְלִין אוֹתָהּ לְמָקוֹם שֶׁאֵין אוֹכְלִין אוֹתָהּ אָסוּר לְאָכְלָהּ שָׁם
הָרוֹצֶה לֶאֱכֹל קֹדֶם נְטִילַת יָדַיִם דְּבָרִים שֶׁיֹּאכַל מִמִּינִים אֵלּוּ גַּם בְּתוֹךְ הַסְּעוּדָּה בֵּין שֶׁהֵם דְּבָרִים שֶׁצְּרִיכִין לְבָרֵךְ עֲלֵיהֶם תּוֹךְ הַסְּעוּדָה כְּגוֹן פֵּרוֹת בֵּין שֶׁהֵם דְּבָרִים שֶׁאֵין צְּרִיכִין לְבָרֵךְ עֲלֵיהֶם תּוֹךְ הַסְּעוּדָּה כְּגוֹן מִינֵי לִפְתָּן וּמִינֵי קִטְנִיּוֹת וְתַפּוּחֵי אֲדָמָה וְכֵן אִם רוֹצֶה לִשְׁתֹּת אֵיזֶה מַשְׁקֶה קֹדֶם נְטִילַת יָדַיִם וְגַם בְּתוֹךְ הַסְּעוּדָּה יִשְׁתֶּה יֵשׁ בָּזֶה מַחְלֹקֶת הַפּוֹסְקִים אִם הַדְּבָרִים שֶׁאָכַל שָׁתָה קֹדֶם נְטִילַת יָדַיִם נִפְטָרִים בְּבִרְכַּת הַמָּזוֹן כְּמוֹ שֶׁנִּפְטָרִים אֵלּוּ שֶׁאָכַל בְּתוֹךְ הַסְּעוּדָּה שֶׁאֵלּוּ שֶׁאֲכָלָן קֹדֶם נְטִילַת יָדַיִם אֵינָן נִפְטָרִים בְּבִרְכַּת הַמָּזוֹן
וְלָכֵן יֵשׁ לִמְנֹעַ מִזֶּה וְלֹא יֹאכַל וְלֹא יִשְׁתֶּה מֵהֶם רַק קֹדֶם הַסְּעוּדָּה וִיבָרֵךְ בְּרָכָה אַחֲרוֹנָה וְלֹא יֹאכַל וְלֹא יִשְׁתֶּה מֵהֶם בְּתוֹךְ הַסְּעוּדָּה
וְאִם לֹא בֵּרֵךְ תְּחִלָּה בְּרָכָה אַחֲרוֹנָה יְבָרֵךְ בְּתוֹךְ הַסְּעוּדָּה אֲפִלּוּ לְאַחַר בִּרְכַּת הַמָּזוֹן
וְאִם אָכַל שָׁתָה מִמִּינִים אֵלּוּ
גַּם בְּתוֹךְ הַסְּעוּדָּה
יְהַדֵּר אַחַר בִּרְכַּת הַמָּזוֹן לֶאֱכוֹל לִשְׁתּוֹת אֵיזֶה דָּבָר וּלְבָרֵךְ בְּרָכָה אַחֲרוֹנָה לִפְטֹר גַּם מַה שֶּׁאָכַל שָׁתָה קוֹדֶם נְטִילַת יָדַיִם
אִם רוֹצֶה לִשְׁתּוֹת יַיִן קֹדֶם נְטִילַת יָדַיִם
אֲפִלּוּ לֹא יִשְׁתֶּה יַיִן בְּתוֹךְ הַסְּעוּדָּה מִכָּל מָקוֹם יֵשׁ אוֹמְרִים כֵּיוָן שֶׁהַיַּיִן בָּא לִפְתֹּחַ בְּנֵי הַמֵּעַיִם וּלְהַמְשִׁיךְ תַּאֲוַת הָאֲכִילָה אִם כֵּן הֵם בִּכְלַל הַסְּעוּדָּה וְנִפְטָר בְּבִרְכַּת הַמָּזוֹן
וְיֵשׁ אוֹמְרִים דַּאֲפִלּוּ אִם שׁוֹתֶה יַיִן גַּם בְּתוֹךְ הַסְּעוּדָּה מִכָּל מָקוֹם אֵין הַיַּיִן שֶׁלִּפְנֵי הַמָּזוֹן נִפְטָר בְּבִרְכַּת הַמָּזוֹן
וְלָכֵן יֵשׁ לִמְנוֹעַ מִלִּשְׁתּוֹת קֹדֶם נְטִילַת יָדַיִם אֶלָּא אִם כֵּן יִשְׁתֶּה כּוֹס יַיִן גַּם לְאַחַר בִּרְכַּת הַמָּזוֹן שֶׁיְבָרֵךְ אַחֲרָיו עַל הַגֶּפֶן וְיִפְטוֹר גַּם מַה שֶּׁשָּׁתָה קֹדֶם נְטִילַת יָדַיִם
וְאִם רוֹצֶה לִשְׁתּוֹת יֵין שָׂרָף קֹדֶם הַסְּעוּדָּה בֵּין שֶׁיִּשְׁתֶּה גַּם בְּתוֹךְ הַסְּעוּדָה בֵּין לֹא יִשְׁתֶּה יִזָהֵר לֹּא לִשְׁתּוֹת קֹדֶם הַסְּעוּדָה רַק פָּחוֹת מִכַּזַּיִת
אֲבָל אִם שָׁתָה כַּזַּיִת יוֹתֵר נָפַל לִידֵי סְפֵק בְּרָכָה אַחֲרוֹנָה
אִם רוֹצֶה לֶאֱכוֹל קֹדֶם נְטִילַת יָדַיִם מִינֵי מְזוֹנוֹת כְּגוֹן עוגַת דְּבַשׁ עוּגַת בּיצִים וְכַדּוֹמֶה שֶׁבְּרָכָה אַחֲרוֹנָה שֶׁלָּהֶם הִיא עַל הַמִּחְיָה בֵּין שֶׁיֹּאכַל מֵהֶם גַּם בְּתוֹךְ הַסְּעוּדָּה בֵּין שֶׁלֹּא יֹאכַל מֵהֶם בְּתוֹךְ הַסְּעוּדָּה מִכָּל מָקוֹם הֵן נִפְטָרִים בְּבִרְכַּת הַמָּזוֹן וּבִלְבַד שֶׁלֹּא יַפְסִיק הַרְבֵּה בֵּין אֲכִילָה לִנְטִילַת יָדָיִם
אֲבָל אִם צָרִיךְ לְהַפְסִיק הַרְבֵּה צָרִיךְ לְבָרֵךְ תְּחִלָּה בִּרְכַּת עַל הַמִּחְיָה עַל מַה שֶּׁאָכַל וַאֲפִלּוּ יֹאכַל מִמִּינִים אֵלּו גַּם בְּתוֹךְ הַסְּעוּדָּה
הָרוֹצֶה לֶאֱכֹל פַּת שֶׁמְבָרְכִין עָלָיו הַמּוֹצִיא צָרִיךְ לִטּוֹל יָדָיו מִקֹּדֶם
אִם הַפַּת גָּדוֹל כַּבֵּיצָה מְבָרֵךְ עַל הַנְּטִילָה
וּבְפָחוֹת מִזֶּה אֵין מְבָרְכִין עַל הַנְּטִילָה
נְטִילַת יָדַיִם צָרִיךְ לִהְיוֹת דַּוְקָא מִן הַכְּלִי
וְצָרִיךְ שֶׁיִּהְיֶה הַכְּלִי שָׁלֵם בְּלִי שׁוּם נֶקֶב סֵדֶק מְפֻלָּשׁ
וְגַם לְמַעְלָה יִהְיֶה שָׁוֶה בְּלִי שׁוּם חָרִיץ בְּלִיטָה
וְאוֹתָן קַנְקַנִּים שֶׁיֵּשׁ לָהֶם כְּמִין מַרְזֵב בּוֹלֵט בְּגֹבַהּ מִשְּפַת הַכְּלִי שֶׁיּוֹצְקִין מִמֶּנּוּ דֶּרֶךְ שָׁם אֵין נוֹטְלִין מִמֶּנּוּ לַיָּדַיִם דֶּרֶךְ שָׁם כִּי אֵין דִּין כְּלִי כֵּיוָן שֶׁאֵינוֹ מַחְזִיק שָׁם מַשְׁקִים אֶלָּא צְרִיכִין לִטּוֹל דֶּרֶךְ שְׂפַת הַכְּלִי מָקוֹם שֶׁמַּחְזִיק מַשְׁקִין
כְּלִי שֶׁאֵינוֹ יָכוֹל לַעֲמֹד אֶלָּא עַל יְדֵי סְמִיכָה אִם מִתְּחִלָּתוֹ נַעֲשָׂה כָּךְ לְהִשְׁתַּמֵּשׁ בּוֹ עַל יְדֵי סְמִיכָה יֵשׁ דִּין כְּלִי
אֲבָל אִם לֹא נַעֲשָׂה לְהִשְׁתַּמֵּשׁ בּוֹ כָּךְ כְּגוֹן כִּסּוּי כְּלִי אֵין נוֹטְלִין מִמֶּנּוּ
וְיֵשׁ בָּזֶה כַּמָּה חִלּוּקֵי דִּינִים בְּשֻׁלְחָן עָרוּךְ
שִׁעוּר הַמַּיִם קָשֶׁה לְשַׁעֵר בְּצִמְצוּם וּצְרִיכִין לִשְׁפּוֹךְ עַל כָּל יָד מַיִם בְּשֶׁפַע דְּאָמַר רַב חִסְדָּא אָנָא מַשַׁאי מְלֹא חָפְנַי מַיָּא וְיָהֲבֵי לִי מְלֹא חָפְנַי טִיבוּתָא
וְנוֹטְלִין תְּחִלָּה יַד יָמִין וְאַחַר כָּךְ יַד שְׂמֹאל וְיָבֹאוּ הַמַּיִם עַל כָּל הַיָּד דְּהַיְנוּ עַד הַקָּנֶה שֶׁל זְרוֹעַ וְלֹא יִשָּׁאֵר מָקוֹם בְּלִי מַיִם
וְעַל כֵּן יַפְרִיד קְצָת הָאֶצְבָּעוֹת וְיַגְבִּיהֵן קְצָת כְּלַפֵּי מַעְלָה בִּכְדֵי שֶׁיַּגִּיעוּ הַמַּיִם בְּכָל אֹרֶךְ הָאֶצְבָּעוֹת וּבְרֹאשָׁן וּבְרָחְבָּן סָבִיב וְיָבֹאוּ הַמַּיִם בִּשְׁפִיכָה אַחַת וְלָכֵן אֵין לִטֹּל יָדָיו מִכְּלִי שֶׁפִּיו צַר וְאֵין הַמַּיִם יוֹרְדִין בְּבַת אַחַת
וְנָכוֹן לִשְׁפֹּךְ עַל כָּל יָד בּ' פְּעָמִים
לְאַחַר שֶׁנָּטַל שְׁתֵּי יָדָיו יְשַׁפְשְׁפֵן בְּיַחַד וְיַגְבִּיהֵן נֶגֶד רֹאשׁוֹ כְּמוֹ שֶׁאָמַר הַכָּתוּב שְׂאוּ יְדֵיכֶם וְגוֹ'
וְקֹדֶם שֶׁמְנַגְּבָן יְבָרֵךְ אֲשֶׁר קִדְּשָׁנוּ בְּמִצְוֹתָיו וְצִוָּנוּ עַל נְטִילַת יָדָיִם וּמִי שֶׁנּוֹהֵג לִשְׁפֹּךְ עַל כָּל יָד בּ' פְּעָמִים יִשְׁפֹּךְ תְּחִלָּה עַל כָּל יָד פַּעַם אַחַת וִישַׁפְשְׁפֵן וִיבָרֵךְ וְאַחַר כָּךְ יִשְׁפּוֹךְ פַּעַם שֵׁנִית עַל כָּל יָד
וְיִזָּהֵר לְנַגֵּב יָדָיו יָפֶה
וְלֹא יְנַגְּבֵם בַּחֲלוּקוֹ מִשּׁוּם דְּקָשֶׁה לְשִׁכְחָה
אִם לְאַחַר שֶׁשָּׁפַךְ הַמַּיִם עַל יָדוֹ אַחַת נָגַע שָׁם בְּיָדוֹ הַשְּׁנִיָּה אָדָם אַחֵר נָגַע שָׁם אֲזַי נִטְמְאוּ הַמַּיִם שֶׁעַל יָדוֹ וְצָרִיךְ לְנַגְּבָן וְלִטּוֹל פַּעַם שֵׁנִית
אַךְ אִם אֵרַע כֵּן לְאַחַר שֶׁכְּבָר בֵּרֵךְ לֹא יְבָרֵךְ שֵׁנִית
מִי שֶׁאֵין כְּלִי יָכוֹל לִטְבּוֹל יָדָיו בַּנָהָר בְּמִקְוֶה הַכְּשֵׁרָה לִטְבִילַת נָשִׁים בְּמַעְיָן אֲפִלּוּ אֵין בּוֹ סְאָה רַק שֶׁמִּתְכַּסּוֹת בּוֹ יָדָיו בְּפַעַם אַחַת וּמְבָרֵךְ גַּם כֵּן עַל נְטִילַת יָדָיִם
וּבִשְׁעַת הַדְּחָק יָכוֹל לִטְבֹּל יָדָיו גַּם בַּשֶּׁלֶג
אִם יֵשׁ עַל פְּנֵי הָאָרֶץ הַרְבֵּה כְּמוֹ שִׁעוּר מִקְוֶה
וְאִם צָרִיךְ לִטּוֹל יָדָיו מִתּוֹךְ מַשְׁאֵבָה יַנִּיחַ יָדוֹ הָאַחַת סָמוּךְ לָאָרֶץ וּבְיָדוֹ הַשְּׁנִיָּה יִמְשׂךְ לְהָבִיא עָלָיו אֶת הַמַּיִם וְאַחַר כָּךְ יַחְלִיף יָדָיו שֶׁחֲבֵרוֹ יִמְשׂךְ לוֹ
אֲבָל אִם הַיָּדַיִם גְּבוֹהוֹת מִן הָאָרֶץ לֹא עָלְתָה נְטִילָה
מַיִם שֶׁנִּשְׁתַּנּוּ מַרְאֵיהֶן בֵּין מֵחֲמַת מְקוֹמָם בֵּין מֵחֲמַת אֵיזֶה דָּבָר שֶׁנָּפַל לְתוֹכָן פְּסוּלִין לִנְטִילַת יָדָיִם
אֲבָל אִם נִשְׁתַּנּוּ מֵחֲמַת עַצְמָן כְּשֵׁרִים
מַיִם שֶׁנֶּעֶשְׂתָה בָּהֶם מְלָאכָה כְּגוֹן שֶׁהוּדְחוּ בָּהֶם כֵּלִים שֶׁשָּׁרוּ בָּהֶם יְרָקוֹת שֶׁנָּתְנוּ בָּהֶם כֵּלִים עִם מַשְׁקִים לְצַנְּנָן שֶׁמָּדַד בָּהֶן מִדּוֹת גַּם כֵּן פְּסוּלִין
וְיֵשׁ פּוֹסְלִין גַּם מַיִם שֶׁנִּמְאָסוּ כְּגוֹן שֶׁשָּׁתָה מֵהֶם כֶּלֶב חֲזִיר וְכַדּוֹמֶה מִשּׁוּם דְּנַעֲשׂוּ כְּשׁוֹפְכִין
וְיֵשׁ לָחוּשׁ לְדִבְרֵיהֶם
מִי שֶׁלֹּא נָטַל יָדָיו וְנָגַע בַּמַּיִם לֹא נִטְמְאוּ הַמָּיִם
וְלָכֵן הַיּוֹצֵא מִבֵּית הַכִּסֵּא יָכוֹל לִשְׁאוֹב מַיִם בְּחָפְנָיו מִן הֶחָבִית לִרְחוֹץ יָדָיו וְהַנִּשְׁאָרִים כְּשֵׁרִים לִנְטִילַת יָדָיִם
אֲבָל אִם שִׁכְשֵׁךְ יָדָיו בְּתוֹךְ הֶחָבִית לְנַקּוֹתָן וַאֲפִלּוּ טָבַל בּוֹ רַק אֶצְבָּעוֹ הַקְּטַנָּה לְנַקּוֹתָה נִפְסְלוּ כָּל הַמַּיִם מִפְנֵי שֶׁנֶּעֶשְׂתָה בָּהֶם מְלָאכָה
מַיִם מְלוּחִים סְרוּחִים מָרִים עֲכוּרִים אִם אֵין רְאוּיִין לִשְׁתִיַּת כֶּלֶב פְּסוּלִים לִנְטִילַת יָדָיִם
קֹדֶם הַנְּטִילָה צְרִיכִין לְהַשְׁגִּיחַ עַל הַיָּדַיִם שֶׁיִּהְיוּ נְקִיּוֹת בְּלִי שׁוּם חֲצִיצָה
וּמִי שֶׁצִפָּרְנֵי אֶצְבְּעוֹתָיו גְּדוֹלוֹת צָרִיךְ לְדַקְדֵק לְנַקּוֹתָן שֶׁלֹּא יְהֵא בְּתַחְתֵּיהֶן טִיט וְצוֹאָה מִשּׁוּם דַּהֲוֵי חֲצִיצָה
וְכֵן צָרִיךְ לְהָסִיר הַטַּבַּעַת שֶׁלֹּא תְהְיֶה חֲצִיצָה
מִי שֶׁיָּדָיו צְבוּעוֹת אִם אֵין שָׁם מַמָּשׁוּת הַצֶּבַע כִּי אִם חֲזוּתָא בְּעָלְמָא לֹא הֲוֵי חֲצִיצָה
אֲבָל אִם יֵשׁ עֲלֵיהֶם מַמָּשׁוּת הַצֶּבַע אֲפִלּוּ רַק מְעַט הֲוֵי חֲצִיצָה
אַךְ אִם הוּא אֻמָּן בְּכָךְ דְּהַיְנוּ שֶׁהוּא צַבָּע וְכֵן מִי שֶׁהוּא טַבָּח וְיָדָיו מְלֻכְלָכוֹת מִדָּם שֶׁהוּא סוֹפֵר וְאֶצְבְּעוֹתָיו מְלֻכְלָכוֹת מִדְּיוֹ וְהוּא רָגִיל בְּכָךְ וְכֹל בַּעֲלֵי אֻמָּנוּת זֹאת אֵין מַקְפִּידִין בְּכָךְ לֹא הֲוֵי חֲצִיצָה אֶלָּא אִם כֵּן הוּא בְּרֹב הַיָּד
וְכֵן מִי שֶׁיֵּשׁ מַכָּה עַל יָדוֹ וְעָלֶיהָ רְטִיָּה שֶׁמִּצְטַעֵר לְהָסִירָהּ לֹא הֲוֵי חֲצִיצָה
הַמַּיִם צְרִיכִים שֶׁיָּבֹאוּ עַל הַיָּדַיִם מִכֹּחַ גַּבְרָא
אֲבָל אִם הַמַּיִם בָּאִים מֵאֲלֵיהֶם לֹא הֲוֵי נְטִילָה
וְחָבִית שֶׁיֵּשׁ בָּהּ בַּרְזָא וְהֵסִיר אֵת הַבַּרְזָא אֲזַי הַמַּיִם הַבָּאִים בַּכֹחַ הָרִאשׁוֹן דְּהַיְנוּ קִלּוּחַ הָרִאשׁוֹן לְבַדּוֹ נֶחְשָׁב מִכֹּחַ גַּבְרָא
אֲבָל הַמַּיִם הַבָּאִים אַחַר כָּךְ אֵינָם נֶחְשָׁבִים מִכֹּחַ גַּבְרָא אֶלָּא כְּאִלּוּ בָּאוּ מֵאֲלֵיהֶם
וְלָכֵן מִי שֶׁהוּא רוֹצֶה לִטּוֹל אֶת יָדָיו דֶּרֶךְ הַבַּרְזָא צָרִיךְ לֵידַע שֶׁבַּקִּלּוּחַ הָרִאשׁוֹן תִּתְכַּסֶּה כָּל הַיָּד וְיִסְתּוֹם אֶת הַבַּרְזָא וְיַחֲזוֹר וְיִפְתְּחֵהוּ לִשְׁפִיכָה שְׁנִיָּה
וּמִי שֶׁאֵינוֹ יוֹדֵעַ לְשַׁעֵר אֵין לִטּוֹל יָדָיו בְּדֶרֶךְ זֹה וּמִכָּל שֶׁכֵּן שֶׁאֵין לִטֹּל יָדָיו מִן הַכִּיּוֹר שֶׁיֵשׁ בַּרְזָא קָטָן וְהַקִּלּוּחַ הוּא דָק
אָסוּר לֶאֱכוֹל בְּלֹא נְטִילָה אֲפִלּוּ אִם רוֹצֶה לִכְרֹךְ יָדָיו בַּמַּפָּה
וְאִם הוּא בַּדֶּרֶךְ וְאֵין מַיִם אִם יוֹדֵעַ כִּי בְּעוֹד דֶּרֶךְ דּ' מִילִין לְפָנָיו מִיל לְאַחֲרָיו יִמְצָא מַיִם מְחֻיָּב לָלֶכֶת לְפָנָיו דּ' מִילִין לַחֲזוֹר לְאַחֲרָיו מִיל לִטּוֹל יָדָיו לַאֲכִילָה
אֲבָל אִם גַּם שָׁמָּה לֹא יִמְצָא מַיִם שֶׁהוּא עִם חֲבוּרָה וּמִתְיָרֵא לְהִפָּרֵד מֵהֶם וְכֵן מִי שֶׁיֵשׁ שְׁאָר אֹנֶס שֶׁאֵינוֹ יָכוֹל לִטּוֹל יָדָיו יִכְרוֹךְ יָדָיו בַּמַּפָּה יִלְבַּשׁ בָּתֵּי יָדַיִם [הַאנְדְשׁוּה] וְיֹאכַל כָּךְ
הָעוֹשֶׂה צְרָכָיו קֹדֶם אֲכִילָה שֶׁהוּא צָרִיךְ לִטּוֹל יָדָיו לְבִרְכַּת אֲשֶׁר יָצַר וְגַם צָרִיךְ לִטּוֹל יָדָיו לַסְּעוּדָּה יֵשׁ בָּזֶה כַּמָּה סְפֵקוֹת
עַל כֵּן הַנָּכוֹן שֶׁיִּטּוֹל תְּחִלָּה יָדָיו שֶׁלֹּא כְּדִין נְטִילַת יָדַיִם לַסְּעוּדָּה דְּהַיְנוּ שֶׁיִּשְׁפֹּךְ רַק מְעַט מַיִם לְחָפְנוֹ אַחַת וִישַׁפְשֵׁף שְׁתֵּי ידָיו בְּמַיִם אֵלּוּ וִינַגְּבֵם הֵיטֵב וִיבָרֵךְ אֲשֶׁר יָצַר וְאַחַר כָּךְ יִטּוֹל יָדָיו כְּדִין נְטִילַת יָדַיִם לַסְּעוּדָּה וִיבָרֵךְ עַל נְטִילַת יָדַיִם
מִי שְׁבְּאֶמְצַע סְעוּדָּה נָגַע בְּגוּפוֹ בַּמְּקוֹמוֹת הַמְּכֻסִּים שֶׁחִכֵּךְ בְּרֹאשׁוֹ שֶׁהִשְׁתִּין מַיִם צָרִיךְ לִטּוֹל יָדָיו פַּעַם שֵׁנִית אֲבָל לֹא יְבָרֵךְ עֲלֵיהֶן
וְכֵן אֲפִלּוּ אִם עָשָׂה צְרָכָיו וְנוֹטֵל יָדָיו בְּאֶמְצַע הַסְּעוּדָּה אֵינוֹ צָרִיךְ לְבָרֵךְ עַל נְטִילַת יָדָיִם
הָאוֹכֵל דָּבָר שֶׁטִּבּוּלוֹ בַּמַּשְׁקֶה שֶׁבָּא מַשְׁקֶה עַל הַמַּאֲכָל וַעֲדַיִן הוּא לַח מִן הַמַּשְׁקֶה אַף עַל פִּי שֶׁהוּא אֵינוֹ נוֹגֵעַ בִּמְקוֹם הַמַּשְׁקֶה מִכָּל מָקוֹם צָרִיךְ לִטּוֹל יָדָיו תְּחִלָּה רַק לֹא יְבָרֵךְ עַל נְטִילַת יָדָיִם
וְהַרְבֵּה מְקִלִּין בְּדָבָר זֶה
אֲבָל כָּל יְרֵא שָׁמַיִם יֵשׁ לְהַחְמִיר עַל עַצְמוֹ
מַשְׁקִים לְעִנְיָן זֶה הֵמָּה שִׁבְעָה וְאֵלּוּ הֵן: יַיִן וְכֵן חֹמֶץ מִיַּיִן דְּבַשׁ דְּבוֹרִים שֶׁמֶן זַיִת חָלָב וּבִכְלָל זֶה גַּם מֵי חָלָב טַל דַּם שֶׁל בְּהֵמָה חַיָּה וָעוֹף מָיִם
וְסִימָנָם יָ"ד שָׁחַ"ט דָּ"ם
אֲבָל שְׁאָר מֵי פֵּרוֹת אֲפִלּוּ בְּמָקוֹם שֶׁרְגִילִין לַעֲשׂוֹת מַשְׁקִים לִשְׁתִיָּה מִסְּחִיטַת אֵיזֶה פֵּרוֹת אֵין לָהֶם דִּין מַשְׁקֶה לְעִנְיָן זֶה
פֵּרוֹת שֶׁמְרֻקָּחִין בְּסֻכָּר אֵין צְרִיכִין נְטִילַת יָדַיִם כִּי הַסֻכָּר לֹא הֲוֵי מַשְׁקֶה וְגַם הַלַּחְלוּחִית שֶׁיָּצָא מִן הַפֵּרוֹת לֹא הֲוֵי מַשְׁקֶה שֶׁהוּא מֵי פֵּרוֹת
אֲבָל אִם מְרֻקָּחִין בִּדְבַשׁ אִם נִקְרַשׁ הַדְּבַשׁ הֵיטֵב אֲזַי יָצָא מִכְּלַל מַשְׁקֶה וְנַעֲשָׂה אֹכֶל וְאֵינָן צְרִיכִין נְטִילַת יָדָיִם
אֲבָל אִם לֹא נִקְרְשׁוּ הֵיטֵב אֶלָּא נִתְעַבּוּ מְעַט וַעֲדַיִן הֵם נִגָּרִים צְרִיכִין נְטִילַת יָדָיִם
וְכֵן חֶמְאָה שֶׁהִיא בִּכְלַל הֶחָלָב אִם הִיא קְרוּשָׁה אֵינָהּ מַשְׁקֶה רַק אֹכֶל
אֲבָל אִם הִיא נִמּוֹחָה הֲרֵי הִיא מַשְׁקֶה
דְּבָרִים שֶׁדַּרְכָּן לְאָכְלָן בְּלֹא כַּף וּמַזְלֵג אֲפִלּוּ הוּא אוֹכֵל עַל יְדֵי כַּף מַזְלֵג צָרִיךְ נְטִילַת יָדָיִם
אֲבָל דָּבָר שֶׁאֵין דַּרְכּוֹ לֶאֱכוֹל רַק עַל יְדֵי כַּף כְּגוֹן לְבִיבוֹת וְכַיּוֹצֵא בָּזֶה וְכֵן פֵּרוֹת מְרֻקָּחִין בִּדְבַשׁ בְּמָקוֹם שֶׁאֵין דַּרְכָּן לְאָכְלָן רַק עַל יְדֵי כַּף מַזְלֵג אֵינָן צְרִיכִין נְטִילַת יָדַיִם
מֶלַח שֶׁנַּעֲשָׂה מִמַּיִם הֲוֵי בִּכְלַל מַיִם
וְלָכֵן הַטּוֹבֵל צְנוֹן וְכַדּוֹמֶה בְּמֶלַח זֶה צָרִיךְ נְטִילַת יָדַיִם
יַיִן שָׂרָף שֶׁנַּעֲשָׂה מִתְּבוּאַת מִפֵּרוֹת אֵינוֹ מַשְׁקֶה לְעִנְיָן זֶה דְּלֹא הֲוֵי זֵעָה מִן הַתְּבוּאָה וּמִן הַפֵּרוֹת וְאַף עַל פִּי שֶׁיֵּשׁ בּוֹ גַּם מַיִם וּמָזוּג גַּם כֵּן בְּמַיִם מִכָּל מָקוֹם הֵם הַמִּעוּט
וְלָכֵן הַטּוֹבֵל בּוֹ אֵיזֶה דָּבָר וְאוֹכְלוֹ אֵין צָרִיךְ נְטִילַת יָדַיִם אֲבָל יַיִן שָׂרָף שֶׁנַּעֲשָׂה מִן הַחַרְצַנִּים וְהַזָּגִים מִן הַשְּׁמָרִים שֶׁל יַיִן נִרְאֶה דַּהֲוֵי מַשְׁקֶה
עַל לֶחֶם גָּמוּר שֶׁהוּא מֵחֲמֵשֶׁת מִינֵי דָּגָן מְבָרְכִין לְפָנָיו הַמּוֹצִיא וּלְאַחֲרָיו בִּרְכַּת הַמָּזוֹן
יֵשׁ לִזָּהֵר שֶׁלֹּא לְהַפְסִיק בֵּין נְטִילַת יָדַיִם לְהַמּוֹצִיא אֲבָל מֻתָּר לַעֲנוֹת אָמֵן עַל אֵיזֶה בְּרָכָה שֶׁהוּא שׁוֹמֵעַ
וּשְׁהִיָּה כְּדֵי הִלּוּךְ כ"ב אַמּוֹת מִבַּיִת לְבַיִת אֲפִלּוּ הִלּוּךְ מְעַט וְכֵן אִם דִבֵּר מַה שֶּׁאֵינוֹ לְצָרְכֵי הַסְּעוּדָּה מִקְרֵי הֶפְסֵק
וּבְדִיעֲבַד אִם הִפְסִיק לֵית לָן בָּהּ וּבִלְבַד שֶׁלֹּא עָשָׂה אֵיזֶה מַעֲשֶׂה בֵּינְתַיִם שֶׁהִפְלִיג בִּדְבָרִים דְּאָז הֲוֵי הֶסַּח הַדַּעַת וְצָרִיךְ נְטִילָה שֵׁנִית
בּוֹצֵעַ הַפַּת בְמָּקוֹם הַמֻּבְחָר שֶׁבּוֹ מִפְּנֵי כְּבוֹד הַבְּרָכָה
וְהַמֻּבְחָר הוּא מָקוֹם הַקָּשֶׁה שֶׁשָּׁם נֶאֱפָה הֵיטֵב וְהוּא הַמָּקוֹם שֶׁכְּנֶגֶד הַמִּתְבַּקֵּעַ כִּי בְּמָקוֹם שֶׁמַּתְחִיל לֶאֱפוֹת נִדְחֶקֶת הָעִסָּה עַד שֶׁמִּתְבַּקֵּעַ הַצַּד שֶׁכְּנֶגְדּוֹ
אַךְ זָקֵן שֶׁקָּשֶׁה לֶאֱכֹל פַּת קָשָׁה יִבְצַע בְּמָּקוֹם הָרַךְ
וּמִהְיוֹת כִּי אֵין לְהַפְסִיק בִּשְׁהִיַּת הַחִתּוּךְ בֵּין בִּרְכַּת הַמּוֹצִיא לַאֲכִילָה עַל כֵּן חוֹתֵךְ מְעַט סְבִיב הַפַּת כְּעֵין טַבַּעַת בְּעִנְיָן שֶׁאִם יֶאֱחוֹז בַּפְּרוּסָה תַּעֲלֶה כָּל הַכִּכָּר עמּן
שֶׁאִם לֹא כֵּן חָשִׁיב כִּפְרוּסָה ואֲנַן בָּעֵינָן שֶׁיְבָרֵךְ בִּרְכַּת הַמּוֹצִיא בְּעוֹד שֶׁהַפַּת שָׁלֵמָה וִינִיחֶנָּהּ מְחֻבֶּרֶת לַפַּת וִיבָרֵךְ בִּרְכַּת הַמּוֹצִיא וְאַחַר שֶׁסִּיֵּם הַבְּרָכָה יַפְרִידֶנָּה כְּדֵי שֶׁתִּכְלֶה הַבְּרָכָה בְּעוֹד שֶׁהַפַּת שָׁלֵם
וְכֵן כְּשֶׁבּוֹצֵעַ מִכִּכָּר שֶׁאֵינָהּ שָׁלֵמָה לֹא יַחְתֹּךְ לְגַמְרֵי קֹדֶם הַבְּרָכָה כְּדֵי שֶׁתְּהֵא בִּשְׁעַת הַבְּרָכָה יוֹתֵר גָּדוֹלָה
וּבְשַׁבָּת לֹא יַחְתֹּךְ כְּלָל בַּכִּכָּר עַד אַחַר הַבְּרָכָה כְּדֵי שֶׁיִּהְיוּ הַכִּכָּרוֹת שְׁלֵמוֹת מַמָּשׁ וְגַם בַּחֹל אִם היִא עֻגָה דַּקָּה יְבָרֵךְ קֹדֶם הַבְּצִיעָה כֵּיוָן שֶׁאֵין שְׁהִיָּה בִּשְׁבִירָה
לֹא יִבְצַע פְּרוּסָה קְטַנָּה מִפְּנֵי שֶׁנִּרְאֶה כְּצַר עַיִן
וְלֹא פְּרוּסָה יוֹתֵר מִכַּבֵּיצָה לְפִי שֶׁנִּרְאֶה כְּרַעַבְתָן
וְדַוְקָא כְּשֶׁאוֹכֵל לְבַדּוֹ
אֲבָל אִם אוֹכֵל עִם הַרְבֵּה בְּנֵי אָדָם וְצָרִיךְ לִתֵּן מִן הַפְּרוּסָה לְכָל אֶחָד כַּזַּיִת מֻתָּר לִבְצוֹעַ כְּפִי מַה שֶּׁצָּרִיךְ לוֹ
וּבְשַׁבָּת אֲפִלּוּ אִם אוֹכֵל לְבַדּוֹ מֻתָּר לִבְצוֹעַ כְּפִי מַה שֶׁצָּרִיךְ לְכָל הַסְּעוּדָּה מִפְּנֵי כְּבוֹד הַשַּׁבָּת לְהַרְאוֹת חֲבִיבַת סְעוּדַּת שַׁבָּת שֶׁחָפֵץ לֶאֱכֹל בָּהּ הַרְבֵּה
יֵשׁ לֶאֱכֹל אֶת הַפְּרוּסָה שֶׁבָּצַע עָלֶיהָ קֹדֶם שֶׁיֹּאכַל פַּת אַחֶרֶת וְהוּא מִשּׁוּם חִבּוּב מִצְוָה כֵּיוָן שֶׁבֵּרַךְ עָלֶיהָ
וְטוֹב לִזָּהֵר שֶׁלֹּא יִתֵּן מִמֶּנָּהּ לְנָכְרִי לִבְהֵמָה וָעוֹף
קֹדֶם שֶׁיְבָרֵךְ יִתֵּן שְׁתֵּי יָדָיו עַל הַפַּת שֶׁיֵּשׁ בָּהֶן אֶצְבָּעוֹת כְּנֶגֶד מִצְוֹת הַתְּלוּיוֹת בַּפַּת: לֹא תחֲרוֹשׁ בְּשׁוֹר וּבַחֲמוֹר כִּלְאַיִם לֶקֶט שִׁכְחָה פֵּאָה לֹא תַחְסוֹם תְּרוּמָה מַעֲשֵׂר רִאשׁוֹן מַעֲשֵׂר שֵׁנִי חַלָּה
וְלָכֵן יֵשׁ תֵּבוֹת בְּבִרְכַּת הַמּוֹצִיא וְי' תֵּבוֹת בַּפָּסוּק עֵינֵי כֹּל אֵלֶיךָ יְשַׂבֵּרוּ וְי' תֵּבוֹת בַּפָּסוּק אֶרֶץ חִטָּה וּשְׂעוֹרָה וְי' תֵּבוֹת בַּפָּסוּק וְיִתֵּן לְךָ
וּכְשֶׁיֹּאמַר אֶת הַשֵּׁם יַגְבִּיהַּ אֶת הַלָּחֶם
וּבְשַׁבָּת יַגְבִּיהַּ שְׁתֵּיהֶן
וִיבָרֵךְ בְּכַוָּנָה וִידַקְדֵּק לְהוֹצִיא הֵיטֵב אֶת הַה"א שֶׁל הַמּוֹצִיא
וְיִתֵּן רֶוַח קְצָת בֵּין תֵּבַת לֶחֶם לְתֵבַת מִן שֶׁלֹּא לְהַבְלִיעַ אֵת הַמֵּ"ם
וּלְאַחַר הַבְּרָכָה יֹאכַל מִיָּד כִּי אָסוּר לְהַפְסִיק בֵּין הַבְּרָכָה לִתְחִלַּת הָאֲכִילָה אֲפִלּוּ לַעֲנִיַּת אָמֵן
וְיֵשׁ לֶאֱכֹל כַּזַּיִת בְּלִי הֶפְסֵק
מִצְוָה לְהָבִיא עַל הַשֻּׁלְחָן מֶלַח קֹדֶם שֶׁיִּבְצַע וְיִטְבֹּל פְּרוּסַת הַמּוֹצִיא בְּמֶלַח לְפִי שֶׁהַשֻּׁלְחָן דּוֹמֶה לְמִזְבֵּחַ וְהָאֲכִילָה לְקָרְבָּן וְנֶאֱמַר עַל כָּל קָרְבָּנְךָ תַּקְרִיב מֶלַח
וּלְפִי שֶׁהַשֻּׁלְחָן דּוֹמֶה לְמִזְבֵּחַ טוֹב לִזָּהֵר שֶׁלֹּא לַהֲרוֹג עָלָיו כִּנָּה
אִם מְחַלֵּק פְּרוּסוֹת הַמּוֹצִיא לְהַמְּסֻבִּין לֹא יִזְרְקֵן דְּאָסוּר לִזְרוֹק אֶת הַפַּת וְגַם לֹא יִתְּנֶנָּהּ לְתוֹךְ יָדוֹ אֶלָּא יַנִּיחֶנָּהּ לְפָנָיו
מִצְוָה לִבְצֹעַ עַל הַפַּת הַחֲשׁוּבָה יוֹתֵר
וְלָכֵן אִם יֵשׁ לְפָנָיו חֲתִיכַת פַּת וּפַת שְׁלֵמָה וְדַעְתּוֹ לֶאֱכֹל תּוֹךְ הַסְּעוּדָּה מִשְּׁתֵּיהֶן וּשְׁתֵּיהֶן מִמִּין אֶחָד אַף עַל פִּי שֶׁהַפַּת הַשְׁלֵמָה הִיא קְטַנָה יוֹתֵר מִן הַחֲתִיכָה וְגַם אֵינָהּ נְקִיָה כְּמוֹ הַחֲתִיכָה מִכָּל מָקוֹם יִבְצַע עַל הַשְׁלֵמָה שֶׁהיִא חַשׁוּבָה יוֹתֵר
אֲבָל אִם אֵינָן מִמִּין אֶחָד אֶלָּא שֶׁהַשְׁלֵמָה מִמִּין גָּרוּעַ כְּגוֹן שֶׁהַשְׁלֵמָה היִא פַּת כֻּסְמִין וְהַחֲתִיכָה הִיא פַּת חִטִּים אֲפִלּוּ הִיא קְטַנָּה מְבָרֵךְ עַל שֶׁל חִטִּים
וְאִם הַשְׁלֵמָה הִיא שֶׁל שְׂעוֹרִים אַף עַל פִּי שֶׁהִיא גָּרוּעָה מֵחִטִּין מִכָּל מָקוֹם כֵּיוָן שֶׁגַּם שְׂעוֹרָה נִזְכְּרָה בְּפֵרוּשׁ בַּפָּסוּק וְגַם הִיא שְׁלֵמָה לָכֵן יְרֵא שָׁמַיִם יֵשׁ לַחֲלוֹק כָּבוֹד גַּם לָזוֹ שֶׁל שְׂעוֹרִים וּשְׁלֵמָה
וְכֵיצַד עוֹשֶׂה מַנִּיחַ אֶת הַחֲתִיכָה תַּחַת הַשְּׁלֵמָה וּבוֹצֵעַ מִשְּׁתֵּיהֶןיָחַד
אִם שְׁתֵּיהֶן שְׁלֵמוֹת שְׁתֵּיהֶן חֲתוּכוֹת וּשְׁתֵּיהֶן מִמִּין אֶחָד יְבָרֵךְ עַל הַנָּקִי יוֹתֵר
וְאִם שְׁתֵּיהֶן שָׁווֹת בִּנְקִיּוּת יְבָרֵךְ עַל הַיּוֹתֵר גָּדוֹלָה
אִם יֵשׁ לְפָנָיו פַּת יִשְׂרָאֵל וּפַת עוֹבֵד כּוֹכָבִים וְאֵינוֹ נִזְהָר מִפַּת עוֹבֵד כּוֹכָבִים אִם שְׁתֵּיהֶן שְׁלֵמוֹת שְׁתֵּיהֶן פְּרוּסוֹת וְגַם שָׁווֹת בְּגַדְלוּת וְהֵם מִמִּין אֶחָד יְבָרֵךְ עַל פַּת יִשְׂרָאֵל
וְאִם שֶׁל יִשְׂרָאֵל אֵינָהּ נָקִי כְּמוֹ שֶׁל עוֹבֵד כּוֹכָבִים יְבָרֵךְ עַל אֵיזֶה מֵהֶן שֶׁיִּרְצֶה
וְאִם בַּעַל הַבַּיִת נִזְהָר מִפַּת עוֹבֵד כּוֹכָבִים אֶלָּא שֶׁהוּבָא בִּשְׁבִיל אוֹרֵחַ יֵשׁ לְסַלְּקָּהּ מִן הַשֻּׁלְחָן עַד לְאַחַר בִּרְכַּת הַמּוֹצִיא
כָּל דִּין קְדִימַת הֶחָשׁוּב אֵינוֹ אֶלָּא אִם בְּדַעְתּוֹ לֶאֱכוֹל בְּתוֹךְ הַסְּעוּדָּה מִשְּׁתֵּיהֶן
אֲבָל אִם אֵין דַּעְתּוֹ לֶאֱכֹל בְּתוֹךְ הַסְּעוּדָּה רַק מִפַּת אַחַת יִבְצַע עַל שֶׁהוּא רוֹצֶה לֶאֱכוֹל וְאֵין מַשְׁגִּיחִין בָּזֶה עַל הַחֲשִׁיבוּת
מִי שֶׁיֵּשׁ בְּהֵמוֹת עוֹפוֹת שֶׁמְּזוֹנוֹתֵיהֶן עָלָיו אָסוּר לֶאֱכוֹל כְּלוּם עַד שֶׁיִּתֵּן לָהֶם מַאֲכָל דִּכְתִיב וְנָתַתִּי עֵשֶׂב בְּשָׂדְךָ לִבְהֶמְתְּךָ וְאָכַלָתָּ וְשָׂבַעְתָּ הִקְדִּימָה הַתּוֹרָה מַאֲכַל בְּהֵמָה לְמַאֲכַל הָאָדָם
וְלִשְׁתִיָּה הָאָדָם קוֹדֵם דִּכְתִיב שְׁתֵה וְגַם גְּמַלֶיךָ אַשְׁקֶה
וְכֵן כְּתִיב וְהִשְׁקִיתָ אֶת הָעֵדָה וְאֶת בְּעִירָם
לֹא יֹאכַל אָדָם וְלֹא יִשְׁתֶּה דֶּרֶךְ רַעַבְתָנוּת
לֹא יֹאכַל מְעֻמָּד וְלֹא יִשְׁתֶּה מְעֻמָּד
וִיהֵא שֻׁלְחָנוֹ נָקִי וּמְכֻסֶּה יָפֶה אֲפִלּוּ אֵין לֶאֱכוֹל רַק דָּבָר שֶׁאֵינוֹ חָשׁוּב
לֹא יֶאֱחוֹז פְּרוּסָה גְּדוֹלָה כַּבֵּיצָה וְיֹאכַל מִמֶּנָּהּ
וְלֹא יֶאֱחוֹז הַמַּאֲכָל בְּיָדוֹ אַחַת וְיִתְלושׁ מִמֶּנּוּ בְּיָדוֹ הַשֵּׁנִית
לֹא יִשְׁתֶּה כּוֹס יַיִן בְּפַעַם אֶחָת
וְאִם שָׁתָה הֲרֵי זֶה גַּרְגְּרָן
בִּשְׁתֵּי פְּעָמִים זֶהוּ דֶּרֶךְ אֶרֶץ
וּבְּשָׁלֹשׁ פְּעָמִים הֲרֵי זֶה מִגַּסֵּי הָרוּחַ אִם לֹא כְּשֶׁהוּא כּוֹס גָּדוֹל בְּיוֹתֵר יָכוֹל לִשְׁתּוֹתוֹ אֲפִלּוּ בְּכַמָּה פְּעָמִים
וְכֵן כּוֹס קָטָן מְאֹד יָכוֹל לִשְׁתּוֹתוֹ בְּפַעַם אֶחָת
לֹא יִשׁוֹךְ פְּרוּסָה וִינִיחֶנָּה עַל גַּבֵּי הַשֻּׁלְחָן יִתְּנֶנָּהּ לַחֲבֵרוֹ לְתוֹךְ הַקְּעָרָה כִּי שֶׁמָּא הוּא מָאוּס לַחֲבֵרוֹ
וְלֹא יִשְׁתֶּה מִכּוֹס וְיִתֵּן לַחֲבֵרוֹ לִשְׁתֹּת הַמּוֹתָר כִּי יֵשׁ לְכָל אָדָם לִזָּהֵר שֶׁלֹּא לִשְׁתּוֹת מִשְּׁיוּוֹרֵי כּוֹס שֶׁשָּׁתָה חֲבֵרוֹ וְזֶה שֶׁמָּא מֵחֲמַת הַבּוּשָׁה יִשְׁתֶּה בְּעַל כָּרְחוֹ
לֹא יְהֵא אָדָם קַפְּדָן בִּסְעוּדָּתוֹ כִּי הָאוֹרְחִים וּבְנֵי הַבַּיִת מִתְבַּיְשִׁים אָז לֶאֱכוֹל כִּי חוֹשְׁבִים פֶּן מִתְרַגֵּז וּמַקְפִּיד עַל אֲכִילָתָן
אֵין מְשִׂיחִין בַּסְּעוּדָּה אֲפִלּוּ בְּדִבְרֵי תּוֹרָה מִפְּנֵי הַסַּכָּנָה שֶׁמָּא יַקְדִּים קָנֶה לְוֶשֶׁט וַאֲפִלּוּ מִי שֶׁנִּתְעַטֵּשׁ אָסוּר לוֹמַר אָסוּתָא
אֲבָל שֶׁלֹּא בִּשְׁעַת אֲכִילָה מִצְוָה לוֹמַר עַל הַשֻּׁלְחָן דִּבְרֵי תּוֹרָה
וְיֵשׁ לִזָּהֵר בָּזֶה מְאֹד
וּמִנְהָג טוֹב לוֹמַר אַחַר אֲכִילַת פְּרוּסַת הַמּוֹצִיא מִזְמוֹר לְדָוִד רוֹעִי לֹא אֶחְסַר שֶׁהוּא תּוֹרָה וְגַם תְּפִלָּה עַל מְזוֹנוֹתָיו
וּלְאַחַר גְּמַר הַסְּעוּדָּה נוֹהֲגִין לוֹמַר בַּחֹל עַל נַהֲרוֹת בָּבֶל וְגוֹ'
וּבַשַׁבָּת וְיוֹם טוֹב וְכָל הַיָּמִים שֶׁאֵין אוֹמְרִים בָּהֶם תַּחֲנוּן אוֹמְרִים שִׁיר הַמַּעֲלוֹת בְּשׁוּב וְגוֹ'
וּכְשֶׁלּוֹמֵד עַל הַשֻּׁלְחָן מִתּוֹךְ הַסֵּפֶר צָרִיךְ לְהַשְׁגִּיחַ מְאֹד כִּי שָׁכִיחַ לִהְיוֹת בַּסְּפָרִים תּוֹלָעִים קְטַנִּים וְיוּכַל לָבֹא לִידֵי אִסּוּר חַס וְשָׁלוֹם
שְׁנַיִם שֶׁיּוֹשְׁבִין עַל הַשֻּׁלְחָן אֲפִלּוּ כָּל אֶחָד קְעָרָה שֶׁלּוֹ לְפָנָיו בְּמִינֵי פֵּרוֹת שֶׁיֵּשׁ לְכָל אֶחָד חֶלְקוֹ לְפָנָיו מִכָּל מָקוֹם הַגָּדוֹל פּוֹשֵׁט יָדוֹ תְּחִלָּה
וְהַשּׁוֹלֵחַ יָדוֹ בִּפְנֵי מִי שֶׁגָּדוֹל מִמֶּנּוּ הֲרֵי זֶה גַּרְגְּרָן
שְׁנַיִם שֶׁאוֹכְלִים מִתּוֹךְ קְעָרָה אַחַת וְהִפְסִיק אֶחָד מִלֶּאֱכוֹל כְּדֵי לִשְׁתּוֹת לַעֲשׂוֹת אֵיזֶה דָּבָר קָטָן דֶּרֶךְ אֶרֶץ הוּא שֶׁגַּם הַשֵּׁנִי יַמְתִּין עָלָיו
אֲבָל אִם הֵמָּה שְׁלֹשָׁה אֵין הַשְּׁנַיִם פּוֹסְקִין בִּשְׁבִיל הָאֶחָד
עוֹשֶׂה אָדָם צְרָכָיו בַּפַּת
וַהֲנֵּי מִלֵּי דְּלָא מַמְאִיס בֵּהּ
אֲבָל מִדִּי דְּמַמְאִס בֵּה לֹא
הִלְכָּךְ אֵין סוֹמְכִין בּוֹ אֶת הַקְּעָרָה אִם הִיא מְלֵאָה דָּבָר שֶׁאִם יִפֹּל עַל הַפַּת יִמָּאֵס
וּכְשֶׁאוֹכְלִין אֵיזֶה תַּבְשִׁיל עִם חֲתִיכוֹת פַּת וְהַפַּת הוּא בִּמְקוֹם כַּף צָרִיךְ לִזָּהֵר לֶאֱכוֹל בְּכָל פַּעַם קְצָת מִן הַפַּת וְהַנִּשְׁאָר מִן הַפַּת גַּם כֵּן יֹאכַל אוֹתוֹ אַחַר כָּךְ
אָסוּר לִזְרוֹק פַּת אֲפִלּוּ בְּמָקוֹם שֶׁאֵינוֹ נִמְאָס כִּי הַזְּרִיקָה הִיא בִּזָּיוֹן
וּשְׁאָר מִינֵי אוֹכְלִים אִם נִמְאָסִין עַל יְדֵי הַזְּרִיקָה אָסוּר לְזָרְקָן
אֲבָל אִם אֵינָן נִמְאָסִין כְּגוֹן אֱגוֹזִים וְכַדּוֹמֶה מֻתָּר
לֹא יֵשֵׁב עַל שַׂק שֶׁיֵּשׁ בּוֹ פֵּרוֹת שֶׁנִּמְאָסִים עַל יְדֵי כָּךְ
אֵין נוֹטְלִין אֶת הַיָּדַיִם בְּיַיִן בִּשְׁאָר מַשְׁקֶה מִשּׁוּם בִּזָּיוֹן
כְּשֶׁרוֹאֶה אֵיזֶה אֹכֶל מֻנָּח עַל הָאָרֶץ צָרִיךְ לְהַגְבִּיהוֹ
מַאֲכָל שֶׁהוּא רָאוּי לָאָדָם אֵין מַאֲכִילִין אוֹתוֹ לַבְּהֵמָה מִשּׁוּם בִּזּוּי אֳכָלִין
אִם צָרִיךְ לַעֲשׂוֹת אֵיזֶה רְפוּאָה בַּפַּת בִּשְׁאָר דְּבַר מַאֲכָל אַף עַל פִּי שֶׁנִּמְאָס בְּכָךְ מֻתָּר
יִזָּהֵר מְאֹד בְּפֵרוּרִין שֶׁלֹּא יִזְרְקֵם שְׁקָּשֶׁה לַעֲנִיוּת אֶלָּא יְקַבְּצֵם וְיִתְּנֵם לְעוֹפוֹת
הַשּׁוֹתֶה מַיִם לֹא יִשְׁתֶּה בִּפְנֵי רַבִּים אֶלָּא יַהֲפֹךְ פָּנָיו
וּבִשְׁאָר מַשְׁקִין אֵין צָרִיךְ לַהֲפוֹךְ פָּנָיו
אֵין מִסְתַּכְּלִין בִּפְנֵי הָאוֹכֵל וְהַשּׁוֹתֶה וְלֹא בְּחֶלְקוֹ שֶׁלְּפָנָיו כְּדֵי שֶׁלֹּא לְבַיְשׁוֹ
כָּל מַאֲכָל וּמַשְׁקֶה שֶׁמְּבִיאִין לִפְנֵי הָאָדָם שֶׁיֵּשׁ רֵיחַ וְהָאָדָם תָּאֵב צָרִיךְ לִתֵּן מִמֶּנּוּ מִיָּד דָּבָר מֻעָט לְהַמְשַׁמֵּשׁ לְפִי שֶׁמַּזִיק לָאָדָם שֶׁרוֹאֶה לְפָנָיו מַאֲכָל שֶׁהוּא מִתְאֲוֶה וְאֵינוֹ אוֹכֵל מִמֶּנּוּ
לֹא יִתֵּן אָדָם לֶאֱכוֹל אֶלָּא לְמִי שֶׁיּוֹדֵעַ בּוֹ שֶׁיִּטּוֹל יָדָיו וִיבָרֵךְ
אִשָּׁה שֶׁאֵין בַּעֲלָהּ עִמָּהּ אֵין לָהּ לִשְׁתּוֹת יַיִן
וְאִם הִיא בְּמָקוֹם אַחֵר שֶׁלֹּא בְּבֵיתָהּ אֲפִלּוּ אִם בַּעֲלָהּ עִמָּהּ אֲסוּרָה לִשְׁתּוֹת
וְהוּא הַדִּין שְׁאָר מַשְׁקִין הַמְּשַׁכְּרִים
וְאִם הִיא רְגִילָה לִשְׁתּוֹת יַיִן בִּפְנֵי בַּעֲלָהּ מֻתֶּרֶת לִשְׁתּוֹת מְעַט שֶׁלֹּא בִּפְנֵי בַּעֲלָהּ
אָסוּר לָאוֹרְחִים לִטּוֹל כְּלוּם מִמַּה שֶׁלִּפְנֵיהֶם לִתֵּן בְּיַד בְּנוֹ בִּתּוֹ שֶׁל בַּעַל הַבַּיִת כִּי שֶׁמָּא אֵין לְבַעַל הַבַּיִת יוֹתֵר מִמַּה שֶּׁהֵבִיא לִפְנֵיהֶם וְיִתְבַּיֵּשׁ שֶׁלֹּא יִהְיֶה לָהֶם דָּי
אֲבָל אִם יֵשׁ עַל הַשֻּׁלְחָן מוּכָן הַרְבֵּה מֻתָּר
הַנִּכְנָס לְבַיִת לֹא יֹאמַר: תְּנוּ לִי לֶאֱכוֹל עַד שֶׁיֹּאמְרוּ הֵם
אָסוּר לֶאֱכוֹל מִסְּעוּדָּה שֶׁאֵינָהּ מַסְפֶּקֶת לִבְעָלֶיהָ שֶׁזֶּהוּ אֲבַק גָּזֵל אַף עַל פִּי שֶׁהַבַּעַל הַבַּיִת מַזְמִינוֹ לֶאֱכֹל עִמּוֹ וְהוּא עָוֹן גָּדוֹל וּמִן הַדְּבָרִים שֶׁקָּשֶׁה לָשׁוּב עֲלֵיהֶם
אָסוּר לָצֵאת מִמְּקוֹמוֹ קֹדֶם שֶׁיְבָרֵךְ בִּרְכַּת הַמָּזוֹן וַאֲפִלּוּ לָלֶכֶת בְּאֶמְצַע הַסְּעוּדָּה לְחֶדֶר אַחֵר לִגְמוֹר שָׁם סְעוּדָּתוֹ שֶׁיַּחֲזוֹר אַחַר כָּךְ לְכָאן לִגְמוֹר סְעוּדָּתוֹ
וַאֲפִלּוּ לָלֶכֶת רַק חוּץ לְפִתְחוֹ וְלַחֲזוֹר אַחַר כָּךְ לְכָאן לִגְמוֹר סְעוּדָּתוֹ יֵשׁ לִזָּהֵר מִזֶּה
עָבַר וְיָצָא בֵּין שֶׁהוּא גּוֹמֵר סְעוּדָּתוֹ בַּמָּקוֹם שֶׁהוּא שָׁם בֵּין שֶׁהוּא חוֹזֵר לְכָאן לִגְמֹר סְעוּדָּתוֹ אֵינוֹ צָרִיךְ לַחֲזוֹר וּלְבָרֵךְ הַמּוֹצִיא דְּכֵיוָן שֶׁקָּבַע סְעוּדָּתוֹ עַל הַפַּת אַף עַל פִּי שֶׁשִּׁנָּה מְקוֹמוֹ מִכָּל מָקוֹם נֶחְשָׁב הַכֹּל לִסְעוּדָּה אַחַת רַק שֶׁיִּזָּהֵר לֶאֱכוֹל לְכָל הַפָּחוֹת כַּזַּיִת פַּת בְּמָּקוֹם שֶׁיְבָרֵךְ בִּרְכַּת הַמָּזוֹן אֲבָל בִּשְׁאָר דְּבָרִים אֵינוֹ כֵן
אִם אוֹכְלִין בַּחֲבוּרָה וְיָצְאוּ קְצָת מֵהֶם עַל דַּעַת שֶׁיַּחְזְרוּ לְכָאן כֵּיוָן שֶׁנִּשְׁאַר אֲפִלּוּ רַק אֶחָד מֵהֶן כָּאן בִּמְקוֹמוֹ לֹא נִתְבַּטְלָה הַקְּבִיעוּת
וּכְשֶׁחוֹזְרִין לִקְבִיעוּתָן חוֹזְרִין וְלֹא הֲוֵי הֶפְסֵק
אִם בִּשְׁעַת בִּרְכַּת הַמּוֹצִיא הָיְתָה דַעְתּוֹ לָלֶכֶת אַחַר כָּךְ לְבַיִת אַחֵר לִגְמֹר שָׁם סְעוּדָּתוֹ וּלְבָרֵךְ שָׁם בִּרְכַּת הַמָּזוֹן נוֹהֲגִין לְהַתִּיר
וְצָרִיךְ לִזָּהֵר לֶאֱכוֹל גַּם שָׁם לְכָל הַפָּחוֹת כַּזַּיִת פַּת
וְאֵין לַעֲשׂוֹת כֵּן אֶלָּא לְעֵת הַצֹּרֶךְ לִסְעוּדַּת מִצְוָה
הַמִּתְפַּלֵּל בְּתוֹךְ הַסְּעוּדָּה כְּשֶׁחוֹזֵר לֶאֱכוֹל אֵינוֹ צָרִיךְ לְבָרֵךְ עוֹד הַמּוֹצִיא
וְכֵן אִם יָשֵׁן בְּתוֹךְ הַסְּעוּדָּה שְׁנַת אֲרַעי אַף עַל פִּי שֶׁנִּמְשַׁךְ אֵיזֶה זְמָן לֹא מִקְרִי הֶפְסֵק
וְכֵן אִם הִפְסִיק בִּשְׁאָר דִּבְרֵי רְשׁוּת כְּגוֹן שֶׁהֻצְרַךְ לִנְקָבָיו וְכַיּוֹצֵא בָּזֶה
וּמִכָּל מָקוֹם בְּכָל אֵלּוּ בָּעִי נְטִילַת יָדַיִם מֵחָדָשׁ מִשּׁוּם דַּהֲוֵי הֶסַּח הַדַּעַת אֶלָּא אִם כֵּן שָׁמַר יָדָיו
אַךְ לֹא יְבָרֵךְ עַל הַנְּטִילָה כִּי מִשּׁוּם הֶסַּח הַדַּעַת אֵין מְבָרְכִין עַל הַנְּטִילָה
מִשֶּׁגָּמַר סְעוּדָּתוֹ וְנָתָן דַּעְתּוֹ לְבָרֵךְ בִּרְכַּת הַמָּזוֹן אִם חוֹזֵר וְרוֹצֶה לֶאֱכוֹל לִשְׁתּוֹת יֵשׁ בָּזֶה הַרְבֵּה חִלּוּקֵי דִּינִים לְעִנְיַן הַבְּרָכוֹת
עַל כֵּן יֵשׁ לִמְנוֹעַ מִזֶּה אֶלָּא מִיָּד כְּשֶׁנָּתַן דַּעְתּוֹ לְבָרֵךְ בִּרְכַּת הַמָּזוֹן יְבָרֵךְ בִּרְכַּת הַמָּזוֹן
כָּל מַה שֶּׁאוֹכְלִים בְּתוֹךְ הַסְּעֻדָּה מִדְּבָרִים שֶׁרְגִילִים לְאָכְלָם בְּתוֹךְ הַסְּעוּדָּה לִשְׂבּוּעַ כְּגוֹן בָּשָׂר דָּגִים מִינֵי לִפְתָּן דַּיְסָא וּמִינֵי לְבִיבוֹת אֲפִלּוּ דְּבָרִים שֶׁאוֹכְלִים בְּלֹא לֶחֶם כֻּלָּם אֵינָם צְרִיכִין בְּרָכָה לֹא לִפְנֵיהֶם וְלֹא לְאַחֲרֵיהֶם שֶכֵּיוָן שֶׁאוֹכְלִין אוֹתָן לִשְׂבּוֹעַ הֲרֵי הֵן בִּכְלַל הַסְּעוּדָּה וְכָל הַסְּעוּדָּה נִגְרֶרֶת אַחַר הַלֶּחֶם שֶׁהוּא עִקַּר חַיֵּי הָאָדָם
וְלָכֵן כֻּלָּן נִפְטָרִין בְּבִרְכַּת הַמּוֹצִיא וּבְבִרְכַּת הַמָּזוֹן
וַאֲפִלּוּ אִם נִשְׁלְחוּ מִבָּתִּים אֲחֵרִים אֵינוֹ צָרִיךְ לְבָרֵךְ עֲלֵיהֶם דִּסְתָמָא דַּעַת הָאָדָם עַל כָּל מַה שֶׁיָּבִיאוּ לוֹ
וְכֵן אֵינוֹ צָרִיךְ לְבָרֵךְ עַל כָּל מִינֵי מַשְׁקִין שֶׁהַמַּשְׁקִין גַּם כֵּן בִּכְלַל הַסְּעוּדָּה הֵן שֶׁאֵין דֶּרֶךְ אֲכִילָה בְּלֹא שְׁתִיָּה חוּץ מֵעַל הַיַּיִן לְפִי שֶׁהַיַּיִן הוּא דָּבָר חָשׁוּב צְרִיכִין לְבָרֵךְ עָלָיו גַּם בְּתוֹךְ הַסְּעוּדָה
וְאִם בֵּרֵךְ עַל הַיַּיִן קֹדֶם נְטִילַת יָדַיִם וְהָיָה דַּעְתּוֹ לִשְׁתּוֹת גַּם בְּתוֹךְ הַסְּעוּדָּה שֶׁהוּא רָגִיל בְּכָךְ לִשְׁתּוֹת יַיִן בְּתוֹךְ הַסְּעֻדָּה אֵין צָרִיךְ לְבָרֵךְ עָלָיו שֵׁנִית כִּי נִפְטַר בִּבְרָכָה שֶׁבֵּרֵךְ לִפְנֵי הַסְּעוּדָּה
וְיַיִן שָׂרָף בִּמְדִינָתֵנוּ דְּאֵין דֶּרֶךְ לִשְׁתּוֹתוֹ תָּמִיד בְּתוֹךְ הַסְּעוּדָּה הֲוֵי סָפֵק אִם הוּא בִּכְלַל הַסְּעוּדָּה לֹא וְלָכֵן אִם דַּעְתּוֹ לִשְׁתֹּת יַיִן שָׂרָף בְּתוֹךְ הַסְּעוּדָּה יִשְׁתֶּה מְעַט קֹדֶם נְטִילַת יָדַיִם דְּהַיְנוּ פָּחוֹת מִכַּזַּיִת וִיבָרֵךְ עָלָיו וִיכַוֵּן לִפְטֹר גַּם מַה שֶּׁיִּשְׁתֶּה בְּתוֹךְ הַסְּעוּדָּה
וְאִם לֹא עָשָׂה כֵּן יְבָרֵךְ מִתְּחִלָּה עַל קְצָת סֻכָּר וְיִפְטוֹר גַּם אֶת הַיַּיִן שָׂרוּף
וְיֵשׁ נוֹהֲגִין לִטְבּוֹל מְעַט פַּת בְּתוֹכוֹ אֲבָל יֵשׁ מְפַקְפְּקִין עַל זֶה
אִם רוֹצֶה לֶאֱכֹל בְּתוֹךְ הַסְּעוּדָּה פֵּרוֹת בְּלֹא פַּת כֵּיוָן שֶׁאֵין הַפֵּרוֹת מֵעִקַּר הַסְּעוּדָּה לָכֵן אֲפִלּוּ אִם הָיוּ מֻנָּחִין עַל הַשֻּׁלְחָן קֹדֶם בִּרְכַּת הַמּוֹצִיא מִכָּל מָקוֹם אֵינָן נִפְטָרִין בְּבִרְכַּת הַמּוֹצִיא וְצָרִיךְ לְבָרֵךְ עֲלֵיהֶם בְּרָכָה רִאשׁוֹנָה
אֲבָל בְּרָכָה אַחֲרוֹנָה אֵינָן צְרִיכִין כִּי נִפְטָרִין בְּבִרְכַּת הַמָּזוֹן
וְאִם אֵינוֹ רוֹצֶה לֶאֱכֹל הַפֵּרוֹת רַק עִם פַּת אֵינוֹ צָרִיךְ לְבָרֵךְ עֲלֵיהֶם כִּי הֵם טְפֵלִים לְהַפַּת
וְאִם רוֹצֶה לֶאֱכוֹל קְצָתָן עִם פַּת וּקְצָתָן בְּלֹא פַּת צָרִיךְ לִזָּהֵר לֶאֱכוֹל תְּחִלָּה בְּלֹא פַּת וִיבָרֵךְ עֲלֵיהֶם וְאַחַר כָּךְ יָכוֹל לְאָכְלָן גַּם עִם הַפַּת
אֲבָל אִם יֹאכַל תְּחִלָּה עִם פַּת וְאַחַר כָּךְ יֹאכַל בְּלֹא פַּת אִכָּא סְפֵקָא בַּבְּרָכָה
וְיֵשׁ שֶׁרְגִילִין לֶאֱכֹל בֵּין מַאֲכָל לְמַאֲכָל אֵיזֶה דָּבָר שֶׁמַּמְשִׁיךְ תַּאֲוַת הָאֲכִילָה כְּגוֹן זַיִת מָלוּחַ לִימוֹנִים מְלוּחִים צְנוֹן וְכַדּוֹמֶה זֶהוּ נִקְרָא מֵחֲמַת הַסְּעוּדָּה כֵּיוָן שֶׁעַל יְדֵי כֵּן הוּא יֹאכַל יוֹתֵר
וְלָכֵן אֵין צָרִיךְ לְבָרֵךְ עָלָיו שֶׁהַפַּת פּוֹטְרוֹ
אִם קוֹבֵעַ עִקַּר סְעוּדָּתוֹ עַל הַפֵּרוֹת שֶׁיֹּאכְלֵם עִם הַפַּת כֵּיוָן שֶׁהֵם עִקַּר הַסְּעֻדָּה נִפְטָרִים בְּבִרְכַּת הַמּוֹצִיא אֲפִלּוּ לֹא הָיוּ אָז עַל הַשֻּׁלְחָן רַק צָרִיךְ שֶׁתְּחִלַּת אֲכִילַת הַפֵּרוֹת יִהְיֶה עִם הַפַּת וְאַחַר כָּךְ גַּם מַה שֶּׁיֹּאכַל בְּלֹא פַּת אֵינוֹ צָרִיךְ לְבָרֵךְ עֲלֵיהֶם
פֵּרוֹת הַמְּבֻשָּׁלִין לְצָרְכֵי הַסְּעוּדָּה כְּמוֹ שֶׁרְגִילִין לְבַשֵּׁל קִנּוּחַ סְעוּדָה בֵּין עִם בָּשָׂר בֵּין בְּלֹא בָּשָׂר יֵשׁ לֶאֱכֹל מֵהֶם בַּתְחִלָּה וּבַסּוֹף קְצָת עִם פַּת וּבְאֶמְצַע יָכוֹל לֶאֱכֹל מֵהֶן גַּם בְּלֹא פַּת וְאֵין צְרִיכִין בְּרָכָה
מַעֲשֵׂה אוֹפֶה כְּגוֹן עוּגַת סֻכָּר עוּגַת שְקֵדִים וְכַדּוֹמֶה אִם אוֹכֵל מֵהֶן מֵחֲמַת רְעָבוֹן כְּדֵי לִשְׂבֹּוֹעַ מֵהֶן אֵינוֹ צָרִיךְ לְבָרֵךְ עֲלֵיהֶן
אֲבָל אִם אוֹכֵל מֵהֶן רַק לְתַעֲנוּג יֵשׁ סָפֵק בַּבְּרָכָה
וְעַל כֵּן רָאוּי לָאָדָם לְכַוֵּן בִּשְׁעַת בִּרְכַּת הַמּוֹצִיא לִפְטוֹר כָּל מַה שֶּׁיֹּאכַל מִמִּינִים אֵלּוּ
אִם לְאַחַר גְּמַר הַסְּעוּדָּה קֹדֶם בִּרְכַּת הַמָּזוֹן שׁוֹתֶה קַאפֶע כְּדֵי לְעַכֵּל הַמָּזוֹן שֶׁאָכַל צָרִיךְ לְבָרֵךְ עָלָיו בְּרָכָה רִאשׁוֹנָה כִּי מַה שֶּׁהוּא בָּא לְעַכֵּל אֵינוֹ נֶחְשָׁב מִצָּרְכֵי הַסְּעוּדָּה
וּמִכָּל מָקוֹם טוֹב לְבָרֵךְ עַל מְעַט סֻכָּר בִּרְכַּת שֶׁהַכֹּל לִפְטוֹר אֶת הַקָּפֶה
בְּדִין מַיִם אַחֲרוֹנִים הַרְבֵּה מְקִלִּים אֲבָל נָכוֹן לְכָל יְרֵא שָׁמַיִם לִזָּהֵר בָּהֶם
וְאֵין צְרִיכִין לִטּוֹל אֶלָּא עַד פֶּרֶק שֵׁנִי מִן הָאֶצְבָּעוֹת וְיַשְׁפִּיל יָדָיו קֹדֶם שֶׁמְנַגְּבָן
וְהַמְּבָרֵךְ הוּא נוֹטֵל בָּרִאשׁוֹנָה
אֵין נוֹטְלִין עַל גַּבֵּי קַרְקַע בְּמָקוֹם שֶׁבְּנֵי אָדָם הוֹלְכִין מִפְּנֵי שֶׁרוּחַ רָעָה שׁוֹרָה עַל מַיִם אֵלּוּ אֶלָּא יִטּוֹל לְתוֹךְ כְּלִי תַחַת הַשֻּׁלְחָן וּמְנַגֵּב יָדָיו וְאַחַר כָּךְ מְבָרֵךְ בִּרְכַּת הַמָּזוֹן וְלֹא יַפְסִיק בֵּין הַנְּטִילָה לְבִרְכַּת הַמָּזוֹן
אֵין לְהָסִיר הַמַּפָּה וְהַלֶּחֶם עַד לְאַחַר בִּרְכַּת הַמָּזוֹן שֶׁיְהֵא פַּת מֻנָּחַת עַל הַשֻּׁלְחָן בִּשְׁעַת בִּרְכַּת הַמָּזוֹן לְהַרְאוֹת כִּי יֵשׁ שֶׁפַע מֵאֵת יִתְבָּרַךְ שְׁמוֹ לֶאֱכֹל וּלְהוֹתִיר כְּמוֹ שֶׁאָמַר אֱלִישָׁע לִמְשָׁרְתוֹ כִּי כֹּה אָמַר אֱכֹל וְהוֹתֵר
וְעוֹד מִשּׁוּם דְּהַבְּרָכָה אֵינָהּ שׁוֹרָה עַל דָּבָר רֵיק אֶלָּא כְּשֶׁיֵּשׁ שָׁם אֵיזֶה דָּבָר כְּמוֹ שֶׁאָמַר אֱלִישָׁע לְאֵשֶׁת עוֹבַדְיָה מַה יֵשׁ לָךְ בַּבָּיִת
נוֹהֲגִין לְהָסִיר אֵת הַסַּכִּינִים מֵעַל הַשֻּׁלְחָן קֹדֶם בִּרְכַּת הַמָּזוֹן לְכַסּוֹתָן כִּי הַשֻּׁלְחָן דּוֹמֶה לְמִזְבֵּחַ וּבַמִּזְבֵּחַ נֶאֱמַר לֹא תָנִיף עֲלֵיהֶם בַּרְזֶל לְפִי שֶׁהַבַּרְזֶל מְקַצֵּר יָמָיו שֶׁל אָדָם וְהַמִּזְבֵּחַ מַאֲרִיךְ יְמֵי הָאָדָם וְאֵינוֹ בַּדִּין שֶׁיּוּנַף הַמְּקַצֵּר עַל הַמַּאֲרִיךְ
וְגַם הַשֻּׁלְחָן מַאֲרִיךְ יָמָיו שֶׁל אָדָם וּמְכַפֵּר עֲוֹנוֹתָיו בְּהַכְנָסַת אוֹרְחִים שֶׁגָּדוֹל כֹּחָהּ שֶׁל לְגִימָה שֶׁמַּשְׁרָה שְׁכִינָה
וְנָהֲגוּ בְּהַרְבֵּה מְקוֹמוֹת שֶׁלֹּא לְכַסּוֹתָן בְּשַׁבָּת וְיוֹם טוֹב כִּי בַּחֹל מְכַסִּין אוֹתָן מִפְּנֵי שֶׁהֵן כֹּחוֹ שֶׁל עֵשָׂו וּבְשַׁבָּת וְיוֹם טוֹב אֵין שָׂטָן וְאֵין פֶּגַע רָע וּמִנְהָגָן שֶׁל יִשְׂרָאֵל תּוֹרָה הִיא
אֲפִלּוּ לֹא אָכַל רַק כַּזַּיִת פַּת צָרִיךְ לְבָרֵךְ בִּרְכַּת הַמָּזוֹן
לֹא יְבָרֵךְ מְעֻמָּד וְלֹא מְהַלֵּךְ אֶלָּא מְיֻשָּׁב
וַאֲפִלּוּ הָיָה הוֹלֵךְ בְּתוֹךְ בֵּיתוֹ כְּשֶׁאָכַל שֶׁהָיָה עוֹמֵד שֶׁהָיָה מֵסֵב כְּשֶׁצָּרִיךְ לְבָרֵךְ צָרִיךְ לֵישֵׁב כְּדֵי לְכַוֵּן דַּעְתּוֹ בְּיוֹתֵר
וְגַם לֹא יְהֵא מֵסֵב שֶׁהוּא דֶּרֶךְ גַּאֲוָה אֶלָּא יֵשֵׁב וְיִלְבַּשׁ מַלְבּוּשׁ הָעֶלְיוֹן וְגַם יַנִּיחַ הַכּוֹבַע בְּרֹאשׁוֹ שֶׁיְהֵא מוֹרָא שָׁמַיִם עָלָיו וִיעוֹרֵר הַכַּוָּנָה וִיבָרֵךְ בְּאֵימָה וּבְיִרְאָה וְלֹא יַעֲשֶׂה שׁוּם דָּבָר בְּשָׁעָה שֶׁהוּא מְבָרֵךְ
נוֹהֲגִין שֶׁהַשּׁוֹמְעִים עוֹנִין אָמֵן לְאַחַר הָרַחֲמָן שֶׁבְּבִרְכַּת הַמָּזוֹן מִשּׁוּם דְּאִיתָא בַּמִּדְרָשׁ כְּשֶׁשּׁוֹמֵעַ אֶחָד מִתְפַּלֵּל דָּבָר מְבָרֵךְ לְיִשְׂרָאֵל אֲפִלּוּ בְּלֹא הַזְכָּרַת הַשֵּׁם חַיָּב לַעֲנֹת אָמֵן
עָבַר וְשָׁהָה מִלְּבָרֵךְ בִּרְכַּת הַמָּזוֹן עַד שִׁעוּר עִכּוּל דְּהַיְנוּ שֶׁמַּתְחִיל לִהְיוֹת רָעֵב אֵין עוֹד תַּקָּנָה לְבָרֵךְ
יֵשׁ אוֹמְרִים דְּשִׁעוּר עִכּוּל הוּא שָׁעָה וְחֹמֶשׁ
וּמִכָּל מָקוֹם בִּסְעוּדּוֹת גְּדוֹלוֹת לִפְעָמִים יוֹשְׁבִים בֵּין הָאֲכִילָה לְבִרְכַּת הַמָּזוֹן יוֹתֵר מִזְּמַן זֶה וְהַיְנוּ מִפְּנֵי שֶׁגַּם בֵּינְתַיִם עוֹסְקִים בִּשְׁתִיָּה וּפַרְפְּרָאוֹת
וּמִכָּל מָקוֹם הַנָּכוֹן שֶׁלֹּא לִשְׁהוֹת הַרְבֵּה
עָבַר וְיָצָא מִמְּקוֹמוֹ קֹדֶם בִּרְכַּת הַמָּזוֹן אִם יֵשׁ בַּמָּקוֹם שֶׁהוּא שָׁם קְצָת פַּת יֹאכַל שָׁם וְאֵין צָרִיךְ לְבָרֵךְ עָלָיו בִּרְכַּת הַמּוֹצִיא וִיבָרֵךְ אַחַר כָּךְ בִּרְכַּת הַמָּזוֹן שָׁם
וְאִם אֵין שָׁם פַּת כְּלָל צָרִיךְ לַחֲזוֹר לִמְקוֹמוֹ לְבָרֵךְ
וְאִם הוּא רָחוֹק כָּל כָּךְ שֶׁיֵּשׁ לָחוּשׁ שֶׁעַד שֶׁיַּחֲזוֹר לִמְקוֹמוֹ יִשְׁהֶה שִׁעוּר עִכּוּל יְבָרֵךְ בְּמָּקוֹם שֶׁהוּא שָׁם
בְּשַׁבָּת שֶׁחָל בּוֹ רֹאשׁ חֹדֶשׁ יוֹם טוֹב חֹל הַמּוֹעֵד אוֹמְרִים תְּחִלָּה רְצֵה וְאַחַר כָּךְ יַעֲלֶה וְיָבֹא מִפְּנֵי שֶׁהַשַּׁבָּת תָּדִיר וּמְקֻדָּשׁ יוֹתֵר מֵהֶם
מִי שֶׁשָּׁכַח וְנִסְתַּפֵּק אִם בֵּרֵךְ בִּרְכַּת הַמָּזוֹן לֹא אִם הוּא שָׂבֵעַ צָרִיךְ לְבָרֵךְ פַּעַם שֵׁנִית
וְכֵן אִם נִרְדַּם בְּשֵׁנָה בְּאֶמְצַע בִּרְכַּת הַמָּזוֹן וּכְשֶׁהֵקִיץ אֵינוֹ יוֹדֵעַ הֵיכָן פָּסַק צָרִיךְ לַחֲזוֹר לְרֹאשׁ בִּרְכַּת הַמָּזוֹן
וְאִשָּׁה שֶׁנִּסְתַּפְּקָה אִם בֵּרְכָה לֹא אֵינָהּ צְרִיכָה לְבָרֵךְ פַּעַם שֵׁנִית
טָעָה בְּשַׁבָּת וְלֹא אָמַר רְצֵה בְּיוֹם טוֹב וְלֹא אָמַר יַעֲלֶה וְיָבֹא אִם נִזְכַּר קֹדֶם שֶׁהִזְכִּיר אֶת הַשֵּׁם מִן הַבְּרָכָה שֶׁל בָּרוּךְ אַתָּה בּוֹנֶה בְּרַחֲמָיו יְרוּשָׁלָיִם אוֹמֵר שָׁם רְצֵה יַעֲלֶה וְיָבֹא וְאַחַר כָּךְ וּבְנֵה וְכוּ'
אֲבָל אִם לֹא נִזְכַּר עַד לְאַחַר שֶׁהִזְכִּיר אֶת הַשֵּׁם מְסַיֵּם אֶת הַבְּרָכָה בּוֹנֵה בְּרַחֲמָיו יְרוּשָׁלָיִם אָמֵן וְאוֹמֵר שָׁם בַּשַּׁבָּת בָּרוּךְ אַתָּה אֱלֹקֵינוּ מֶלֶךְ הָעוֹלָם אֲשֶׁר נָתַן שַׁבָּתוֹת לִמְנוּחָה לְעַמּוֹ יִשְׂרָאֵל בְּאַהֲבָה לְאוֹת וְלִבְרִית בָּרוּךְ אַתָּה מְקַדֵּשׁ הַשַּׁבָּת
וּבְיוֹם טוֹב אוֹמֵר שָׁם בָּרוּךְ אַתָּה אֱלֹקֵינוּ מֶלֶךְ הָעוֹלָם אֲשֶׁר נָתַן יָמִים טוֹבִים לְעַמּוֹ יִשְׂרָאֵל לְשָׂשׂוֹן וּלְשִׂמְחָה אֶת יוֹם חַג הַזֶּה בָּרוּךְ אַתָּה מְקַדֵּשׁ יִשְׂרָאֵל וְהַזְּמַנִּים
וְאִם חָל יוֹם טוֹב בַּשַּׁבָּת וְשָׁכַח רְצֵה וְגַם יַעֲלֶה וְיָבֹא אוֹמֵר בָּרוּךְ אַתָּה אֱלֹקֵינוּ מֶלֶךְ הָעוֹלָם אֲשֶׁר נָתַן שַׁבָּתוֹת לִמְנוּחָה לְעַמּוֹ יִשְׂרָאֵל בְּאַהֲבָה לְאוֹת וְלִבְרִית וְיָמִים טוֹבִים לְשָׂשׂוֹן וּלְשִׂמְחָה אֶת יוֹם חַג הַזֶּה בָּרוּךְ אַתָּה מְקַדֵּשׁ הַשַּׁבָּת וְיִשְׂרָאֵל וְהַזְּמַנִּים
וְאִם אָמַר רְצֵה וְלֹא אָמַר יַעֲלֶה וְיָבֹא אוֹמֵר כְּמוֹ בְּיוֹם טוֹב בִּלְבָד
וְאִם אָמַר יַעֲלֶה וְיָבֹא וְלֹא רְצֵה אוֹמֵר כְּמוֹ בְּשַׁבָּת בִּלְבָד
אִם לֹא נִזְכַּר עַד לְאַחַר שֶׁהִתְחִיל הַבְּרָכָה שֶׁלְּאַחֲרֶיהָ שֶׁהִיא בָּרוּךְ אַתָּה אֱלֹקֵינוּ מֶלֶךְ הָעוֹלָם הָאֵל אָבִינוּ וְכוּ' אֲפִלּוּ לֹא אָמַר רַק תֵּבַת בָּרוּךְ בִּלְבַד שׁוּב אֵין תַּקָּנָה בְּבִרְכַּת אֲשֶׁר נָתַן
וְלָכֵן אִם הוּא בִּשְׁתֵּי סְעוּדּוֹת הָרִאשׁוֹנוֹת חוֹזֵר לְרֹאשׁ בִּרְכַּת הַמָּזוֹן וּכְשֶׁלֹּא אָמַר עֲדַיִן רַק בָּרוּךְ אַתָּה יְסַיֵּם לַמְּדֵנוּ חֻקֶּיךָ כְּדֵי שֶׁלֹּא יְהֵא לְבַטָּלָה וְאַחַר כָּךְ חוֹזֵר לְרֹאשׁ בִּרְכַּת הַמָּזוֹן
אֲבָל בִּסְעוּדָּה שְׁלִישִׁית שֶׁאֲפִלּוּ בַּשַּׁבָּת אֵינוֹ מְחֻיָּב לֶאֱכוֹל פַּת דַּוְקָא וּמִכָּל שֶׁכֵּן בְּיוֹם טוֹב וּבִרְכַּת הַמָּזוֹן אֵינוֹ חוֹבַת הַיּוֹם עָלָיו לָכֵן אֵינוֹ חוֹזֵר לָרֹאשׁ אֶלָּא גּוֹמֵר כָּךְ בִּרְכַּת הַמָּזוֹן
אֲבָל אִם נִזְכַּר בְּמָקוֹם שֶׁיָּכוֹל לְתַקֵּן בְּבִרְכַּת אֲשֶׁר נָתַן וְכוּ' מְחֻיָּב לְתַקֵּן אֲפִלּוּ בְּכַמָּה סְעוּדּוֹת שֶׁאָכַל
טָעָה בְּרֹאשׁ חֹדֶשׁ וְלֹא אָמַר יַעֲלֶה וְיָבֹא אוֹמֵר בָּרוּךְ אַתָּה אֱלֹקֵינוּ מֶלֶךְ הָעוֹלָם אֲשֶׁר נָתַן רָאשֵׁי חֳדָשִׁים לְעַמּוֹ יִשְׂרָאֵל לְזִכָּרוֹן וְאֵינוֹ חוֹתֵם וּבְחֹל הַמּוֹעֵד אִם לֹא אָמַר יַעֲלֶה וְיָבֹא יֹאמַר בָּרוּךְ אַתָה אֱלֹקֵינוּ מֶלֶךְ הָעוֹלָם אֲשֶׁר נָתַן מוֹעֲדִים לְעַמּוֹ יִשְׂרָאֵל לְשָׂשׂוֹן וּלְשִׂמְחָה אֶת יוֹם חַג הַזֶּה בָּרוּךְ אַתָּה מְקַדֵּשׁ יִשְׂרָאֵל וְהַזְּמַנִּים
וּבְרֹאשׁ הַשָּׁנָה אוֹמֵר בָּרוּךְ אַתָּה אֱלֹקֵינוּ מֶלֶךְ הָעוֹלָם אֲשֶׁר נָתַן יָמִים טוֹבִים לְעַמּוֹ יִשְׂרָאֵל אֶת יוֹם הַזִּכָּרוֹן הַזֶּה בָּרוּךְ אַתָּה מְקַדֵּשׁ יִשְׂרָאֵל וְיוֹם הַזִּכָּרוֹן
וְאִם לֹא נִזְכַּר עַד לְאַחַר שֶׁהִתְחִיל הַבְּרָכָה שֶׁלְּאַחֲרֶיהָ אֵינוֹ חוֹזֵר לְרֹאשׁ מִשּׁוּם דִּבְרֹאשׁ חֹדֶשׁ וּבְחֹל הַמּוֹעֵד אֵינוֹ מְחֻיָּב לֶאֱכֹל פַּת דַּוְקָא
רֹאשׁ חֹדֶשׁ שֶׁחָל בְּשַׁבָּת וְשָׁכַח רְצֵה וְגַם יַעֲלֶה וְיָבֹא וְנִזְכַּר וְאוֹמֵר בָּרוּךְ אַתָּה אֱלֹקֵינוּ מֶלֶךְ הָעוֹלָם אֲשֶׁר נָתַן כּוֹלֵל גַּם רֹאשׁ חֹדֶשׁ בֵּין בַּפְּתִיחָה בֵּין בַּחֲתִימָה וְאוֹמֵר אֲשֶׁר נָתַן שַׁבָּתוֹת לִמְנוּחָה לְעַמּוֹ יִשְׂרָאֵל בְּאַהֲבָה לְאוֹת וְלִבְרִית וְרָאשֵׁי חֳדָשִׁים לְזִכָּרוֹן בָּרוּךְ אַתָה מְקַדֵּשׁ הַשַּׁבָּת וְיִשְׂרָאֵל וְרָאשֵׁי חֳדָשִׁים
אַף עַל פִּי שֶׁבְּרֹאשׁ חֹדֶשׁ לְבַד אֵינוֹ חוֹתֵם הָכָא כֵּיוָן שֶׁהוּא חוֹתֵם בִּשְׁבִיל שַׁבָּת מַזְכִּיר גַּם רֹאשׁ חֹדֶשׁ
אִם אָמַר רְצֵה וְלֹא אָמַר יַעֲלֶה וְיָבֹא וְלֹא נִזְכַּר עַד לְאַחַר שֶׁהִתְחִיל הַבְּרָכָה שֶׁלְּאַחֲרֶיהָ אֵינוֹ חוֹזֵר לְרֹאשׁ דְּהָא שֶׁל שַׁבָּת אָמַר וּבִשְׁבִיל רֹאשׁ חֹדֶשׁ אֵינוֹ חוֹזֵר
וְאִם אָמַר יַעֲלֶה וְיָבֹא וְלֹא אָמַר רְצֵה וְהוּא חוֹזֵר לְרֹאשׁ צָרִיךְ לוֹמַר גַּם יַעֲלֶה וְיָבֹא
וְהוּא הַדִּין לְחֹל הַמּוֹעֵד וְרֹאשׁ הַשָּׁנָה
בַּחֲנֻכָּה וּבַפּוּרִים אִם שָׁכַח לוֹמַר עַל הַנִּסִּים וְלֹא נִזְכַּר עַד לְאַחַר שֶׁאָמַר אֶת הַשֵּׁם מֵחֲתִימַת הַבְּרָכָה שֶׁאָמַר בָּרוּךְ אַתָּה אֵינוֹ חוֹזֵר
אַךְ בְּתוֹךְ הָרַחֲמָן יֹאמַר הָרַחֲמָן הוּא יַעֲשֶׂה לָנוּ נִסִּים וְנִפְלָאוֹת כְּמוֹ שֶׁעָשָׂה לַאֲבוֹתֵינוּ בַּיָּמִים הַהֵם בַּזְּמַן הַזֶּה בִּימֵי מַתִּתְיָהוּ וְכוּ' בִּימֵי מָרְדְּכַי וְכוּ'
הָיָה אוֹכֵל בַּשַּׁבָּת וְחָשְׁכָה כֵּיוָן שֶׁעֲדַיִן הוּא לֹא הִתְפַּלֵּל עַרְבִית אוֹמֵר רְצֵה וְכֵן בְּיוֹם טוֹב וְרֹאשׁ חֹדֶשׁ וַחֲנֻכָּה וּפוּרִים כֵּיוָן שֶׁהַתְחָלַת הַסְּעוּדָה הָיְתָה בַּיּוֹם צָרִיךְ לְהַזְכִּיר מֵעִנְיָן הַיּוֹם אַף עַל פִּי שֶׁמְּבָרֵךְ בַּלָּיְלָה
וְאִם אָכַל שֶׁהַתְחָלַת הַסְּעוּדָּה הָיְתָה בַּיּוֹם צָרִיךְ לְהַזְכִּיר מֵעִנְיַן הַיּוֹם אַף עַל פִּי שֶׁמְבָרֵךְ בַּלַּיְלָה
וְאִם אָכַל בְּעֶרֶב רֹאשׁ חֹדֶשׁ וְנִמְשְׁכָה סְעוּדָּתוֹ גַּם תּוֹךְ הַלַּיְלָה וְאָכַל גַּם בַּלַּיְלָה כַּזַּיִת פַּת וּלְמָחָר הוּא רֹאשׁ חֹדֶשׁ אוֹמֵר רְצֵה וְגַם יַעֲלֶה וְיָבֹא
וְכֵן בַּחֲנֻכָּה וּפּוּרִים
וְיֵשׁ חוֹלְקִין מִשׁוּם דַּהֲוֵי כְּתַרְתֵּי דְּסָתְרֵי
עַל כֵּן יֵשׁ לִמְנוֹעַ שֶׁלֹּא לֶאֱכוּל אָז בַּלָיְלָה
אִם יֵשׁ עוֹבֵד כּוֹכָבִים בַּבַּיִת כְּשֶׁמְבָרֵךְ בִּרְכַּת הַמָּזוֹן יֹאמַר אוֹתָנוּ בְּנֵי בְּרִית כֻּלָּנוּ יַחַד
שְׁלשָׁה שֶׁאָכְלוּ בְּיַחַד צְרִיכִין לְבָרֵךְ בְּזִמּוּן וּמִצְוָה שֶׁיְבָרְכוּ עַל הַכּוֹס
אִם אֶפְשָׁר צְרִיכִין לְהַדֵּר שֶׁיִּהְיֶה כּוֹס יַיִן
וְאִם אִי אֶפְשָׁר בְּיַיִן יִהְיֶה שֵׁכָר יַיִן דְּבַשׁ יַיִן שָׂרָף כְּשֶׁהוּא חֲמַר מְדִינָה דְּהַיְנוּ שֶׁאֵין יַיִן גָּדֵל שָׁם כְּדֶרֶךְ יוֹם מִן הָעִיר וְעַל כֵּן הוּא בְּיֹקֶר וּרְגִילִים לִשְׁתּוֹת מַשְׁקִים אֵלּוּ בִּמְקוֹם יָיִן
וְיֵשׁ אוֹמְרִים דְּבִרְכַּת הַמָּזוֹן אֲפִלּוּ בְּיָחִיד טְעוּנָה כּוֹס
וְנוֹהֲגִין הַמְּדַקְדְּקִים כְּשֶׁמְבָרְכִין בְּיָחִיד שֶׁלֹּא לֶאֱחֹוֹז הַכּוֹס בַּיָּד רַק מַנִּיחִין אוֹתוֹ עַל הַשֻּׁלְחָן לִפְנֵיהֶם
מוֹזְגִים אֵת הַכּוֹס תְּחִלָּה וְאַחַר כָּךְ נוֹטְלִין לַיָּדָיִם
יַיִן שֶׁשָּׁתוּ מִמֶּנּוּ כָּל הַנִּשְׁאָר בַּכְּלִי נַעֲשָׂה פָּגוּם וּפָסוּל לְבִרְכַּת הַמָּזוֹן עַד שֶׁיְתַקְּנוֹ דְּהַיְנוּ שֶׁנּוֹתֵן לְתוֹכוֹ קְצָת יַיִן קְצָת מַיִם שֶׁאֵינָם פְּגוּמִים וְכֵיוָן שֶׁצָּרִיךְ לְמַלֹאת אֶת הַכּוֹס לְשֵׁם בְּרָכָה לָכֵן אִם הַכּוֹס פָּגוּם וְהוּא מְתַקְנוּ צָרִיךְ לְשָׁפְכוֹ לְתוֹךְ קַנְקַן וּמִתּוֹךְ הַקַּנְקַן לְתוֹךְ הַכּוֹס לְשֵׁם בְּרָכָה
הַכּוֹס שֶׁמְבָרְכִין עָלָיו צָרִיךְ שֶׁיְהֵא שָׁלֵם
וַאֲפִלּוּ נִשְׁבַּר רַק הַבָּסִיס שֶׁל מַטָּה פָּסוּל
וַאֲפִלּוּ פְּגִימָה כָּל שֶׁהִיא בִּשְׂפַת הַכְּלִי שֶׁנִּסְדַּק פָּסוּל
וְטָעוּן הֲדָחָה מִבִּפְנִים וּשְׁטִיפָה מִבַּחוּץ מְקַנְּחוֹ יָפֶה שֶׁיְהֵא נָקִי וְשׁוֹפֵךְ מִן הַקַּנְקַן לְתוֹכוֹ לְשֵׁם בְּרָכָה וִיהֵא מָלֵא וְהַמְּבָרֵךְ מְקַבְּלוֹ בִּשְׁתֵּי יָדָיו וּכְדִכְתִיב שְׂאוּ יְדֵיכֶם קֹדֶשׁ וּבָרְכוּ אֶת ה'
וּמֵסִיר אַחַר כָּךְ יָדוֹ הַשְּׂמָאלִית וְאוֹחֲזוֹ לְבַדָּה בְּלִי סִיּוּעַ הַשְּׂמָאלִית
וְנוֹתֵן עֵינָיו בּוֹ כְּדֵי שֶׁלֹּא יַסִּיחַ דַּעְתּוֹ מִמֶּנּוּ
וּמַחְזִיקוֹ לְמַעְלָה מִן הַשֻּׁלְחָן טֶפַח דִּכְתִיב כּוֹס יְשׁוּעוֹת אֶשָּׂא וּבְשֵׁם אֶקְרָא
וְאִטֵּר יָד יֹאחֲזוֹ בַּיָּמִין דִּידֵיהּ שֶׁהוּא שְׂמֹאל שֶׁל כָּל אָדָם
וְיֵשׁ לְהָסִיר מִן הַשֻּׁלְחָן הַכֵּלִים הָרֵיקִים
אִם בְּנֵי הַמְּסִבָּה שָׁוִים בַּמַּעֲלָה וְיֵשׁ בֵּינֵיהֶם כֹּהֵן מִצְוָה לְכַבְּדוֹ בְּבִרְכַּת הַמָּזוֹן שֶׁנֶּאֱמַר וְקִדַּשְׁתּוֹ
אֲבָל אִם יֵשׁ בֵּינֵיהֶם אָדָם גָּדוֹל וְחָשׁוּב יְבָרֵךְ הוּא
וְנוֹהֲגִין לָתֵת לְאָבֵל לְבָרֵךְ
וְדַוְקָא כְּשֶׁשָּׁוִים בַּמַּעֲלָה
וְרָאוּי לְכַבֵּד בְּבִרְכַּת הַמָּזוֹן לְמִי שֶׁהוּא טוֹב עַיִן שׂוֹנֵא בֶצַע וְגוֹמֵל חֶסֶד בְּמָמוֹנוֹ שֶׁנֶּאֱמַר טוֹב עַיִן הוּא יְבֹרָךְ אַל תִּקְרִי יְבֹרָךְ אֶלָּא יְבָרֵךְ
הַמְבָרֵךְ יֹאמַר מִתְּחִלָּה הַב לָן וּנְבָרֵךְ כִּי כָּל מִלֵּי דִּקְדֻשָּׁה בָּעִי הַזְמָנָה וְהַמְּסֻבִּין עוֹנִין יְהִי שֵׁם מְבֹרָךְ מֵעַתָּה וְעַד עוֹלָם
וְאַחַר כָּךְ אוֹמֵר הַמְּבָרֵךְ בִּרְשׁוּת וְכוּ' נְבָרֵךְ שֶׁאָכַלְנוּ וְכוּ' וְהַמְּסֻבִּין אוֹמְרִים בָּרוּךְ שֶׁאָכַלְנוּ מִשֶׁלּוֹ וְכוּ'
וְחוֹזֵר הַמְּבָרֵךְ וְאוֹמֵר גַּם הוּא בָּרוּךְ שֶׁאָכַלְנוּ וְכוּ'
וְנוֹהֲגִין בִּקְצָת מְקוֹמוֹת שֶׁלְּאַחַר שֶׁסִּיֵּם הַמְּבָרֵךְ וּבְטוּבוֹ חָיִּינוּ עוֹנִין הַמְּסֻבִּין אָמֵן
וּבִקְצָת מְקוֹמוֹת לֹא נָהֲגוּ לוֹמַר אָמֵן
גַּם יֵשׁ מִנְהָגִים שׁוֹנִים בְּעִנְיַן אֲמִירַת בָּרוּךְ הוּא וּבָרוּךְ שְׁמוֹ
יֵשׁ נוֹהֲגִין שֶׁהַמְבָרֵךְ אוֹמְרוֹ כְּשֶׁמְזַמְּנִין רַק בִּשְׁלשָׁה
וְיֵשׁ אוֹמְרִים שֶׁאֵין לְאָמְרוֹ אֶלָּא כְּשֶׁמְּזַמְּנִין בַּעֲשָׂרָה שֶׁמַּזְכִּיר אֶת הַשֵּׁם אָז יֹאמְרוֹ
וְכֵן יֵשׁ לִנְהוֹג
וְהַמְּסֻבִּין לֹא יאמְרוּהוּ
וּמִכָּל שֶׁכֵּן מִי שֶׁמְבָרֵךְ בִּרְכַּת הַמָּזוֹן בְּלֹא זִמּוּן שֶׁלֹּא יֹאמְרוֹ
הַמְבָרֵךְ יְבָרֵךְ בְּקוֹל וְהַמְּסֻבִּין יֹאמְרוּ עִמּוֹ מִלָּה בְּמִלָּה בְּלַחַשׁ
וּבְסוֹף כָּל בְּרָכָה יַקְדִּימוּ לְסַיֵּם קֹדֶם לְהַמְבָרֵךְ כְּדֵי שֶׁיַּעֲנוּ אָמֵן עַל בִּרְכָּתוֹ
אַחַר בִּרְכַּת הַמָּזוֹן מְבָרֵךְ עַל הַכּוֹס שֶׁבֵּרֵךְ עָלָיו וְשׁוֹתֶה שִׁעוּר רְבִיעִית כְּדֵי שֶׁיּוּכַל לְבָרֵךְ בְּרָכָה אַחֲרוֹנָה
אִם הַכּוֹסוֹת שֶׁל הַמְּסֻבִּין הֵן פְּגוּמוֹת צָרִיךְ הַמְּבָרֵךְ לִתֵּן מִכּוֹסוֹ מְעַט לְתוֹךְ כּוֹסוֹת שֶׁלָּהֶם אַחַר שֶׁבֵּרֵךְ בּוֹרֵא פְּרִי הַגָּפֶן קֹדֶם שֶׁיִּשְׁתֶּה הוּא כְּדֵי שֶׁיְבָרְכוּ גַּם הֵם עַל כּוֹסוֹת שֶׁאֵינָן פְּגוּמוֹת
וְכֵן אִם כּוֹסוֹת שֶׁלָּהֶן רֵיקָנוֹת נוֹתֵן לְתוֹכָן מְעַט מִכּוֹס שֶׁל בְּרָכָה וְלֹא יִטְעֲמוּ עַד שֶׁיִּטְעוֹם הַמְּבָרֵךְ
אֲבָל אִם יֵשׁ לָהֶן כּוֹסוֹת בִּפְנֵי עַצְמָן וְאֵינָן פְּגוּמוֹת אֵין הַמְּבָרֵךְ צָרִיךְ לִתֵּן לָהֶם מִכּוֹס שֶׁלּוֹ וִיכוֹלִין לִטְעֹם קֹדֶם שֶׁיִּטְעוֹם הוּא וְכֵן נָכוֹן וְטוֹב אִם אֶפְשָׁר שֶׁיִּהְיֶה לְכָל אֶחָד כּוֹס מָלֵא
אִם הַמְּבָרֵךְ אֵינוֹ רוֹצֶה לִשְׁתּוֹת יֵשׁ אוֹמְרִים דְּיָכוֹל לִתֵּן לְאִישׁ אַחֵר מִן הַמְּסֻבִּין שֶׁיְבָרֵךְ בּוֹרֵא פְּרִי הַגָּפֶן וְיִשְׁתֶּה שִׁעוּר רְבִיעִית וִיבָרֵךְ בְּרָכָה אַחֲרוֹנָה
וְיֵשׁ אוֹמְרִים דְּאֵין לַעֲשׂוֹת כֵּן אֶלָּא דַּוְקָא הַמְּבָרֵךְ בְּזִמּוּן הוּא יְבָרֵךְ עַל הַכּוֹס וְכֵן נָכוֹן לַעֲשׂוֹת
שְׁנַיִם שֶׁאָכְלוּ בְּיַחַד מִצְוָה לָהֶם לְבַקֵּשׁ שְׁלִישִׁי שֶׁיִּצְטָרֵף עִמָּהֶם לְזִמּוּן וַאֲפִלּוּ אִם בָּא הַשְּׁלִישִׁי לְאַחַר שֶׁהַשְּׁנַיִם כְּבָר גְּמָרוּ מִלֶּאֱכוֹל
אֶלָּא שֶׁאִם הָיוּ מְבִיאִין לָהֶם עוֹד אֵיזֶה דָּבָר לְקִנּוּחַ סְעוּדָּה הָיוּ אוֹכְלִין מִצְוָה עֲלֵיהֶם לְצָרֵף אֶת הַשְּׁלִישִׁי לְזִמּוּן דְּהַיְנוּ שֶׁיִּתְּנוּ לֶאֱכוֹל כַּזַּיִת שֶׁיִּתְחַיֵּב בִּבְרָכָה אַחֲרוֹנָה וְיִצְטָרֵף עִמָּהֶם
יֵשׁ אוֹמְרִים דִּבָעֵינָן דַּוְקָא פַּת
וְיֵשׁ אוֹמְרִים דְּסָגֵּי גַּם בִּשְׁאָר מִינֵי דָּגָן
וְיֵשׁ אוֹמְרִים דַּאֲפִלוּ פֵּרוֹת יְרָקוֹת סָגֵי
וְיֵשׁ אוֹמְרִים עוֹד דַּאֲפִלּוּ אֵינוֹ אוֹכֵל רַק שׁוֹתֶה רְבִיעִית מֵאֵיזֶה מַשְׁקֶה חוּץ מִן הַמַּיִם מִצְטָרֵף וְכֵן נוֹהֲגִין
וְאַף עַל פִּי שֶׁלֹּא אָכַל אֶלָּא שָׁתָה יָכוֹל לוֹמַר שֶׁאָכַלְנוּ כִּי שְׁתִיָּה בִּכְלַל אֲכִילָה
וּלְאַחַר שֶׁסִּיְמוּ הַזָּן אֶת הַכֹּל אָז יְבָרֵךְ הוּא בְּרָכָה אַחֲרוֹנָה עַל מַה שֶּׁאָכַל שָׁתָה
וְאִם בָּא הַשְּׁלִישִׁי לְאַחַר שֶׁכְּבָר נָטְלוּ יְדֵיהֶם בְּמַיִם אַחֲרוֹנִים שׁוּב אֵינוֹ מִצְטָרֵף עִמָּהֶם
שְׁלשָׁה שֶׁאָכְלוּ בְּיַחַד כֵּיוָן שֶׁנִּתְחַיְבוּ בְּזִמּוּן אֵינָם רַשָּׁאִים לֵחָלֵק
וְכֵן אַרְבָּעָה חֲמִשָּׁה אֲפִלּוּ אֶחָד מֵהֶם אֵינוֹ רַשַּׁאי לְבָרֵךְ בִּפְנֵי עַצְמוֹ שֶׁכֻּלָּם נִתְחַיְבוּ בְּזִמּוּן
אֲבָל אִם הֵם שִׁשָּׁה יוֹתֵר עַד עֲשָׂרָה יְכוֹלִין לֵחָלֵק שֶׁיִּשָּׁאֵר זִמוּן לְכָל חֲבוּרָה
אִם הֵם עֲשָׂרָה נִתְחַיְבוּ לְבָרֵךְ בְּשֵׁם דְּהַיְנוּ שֶׁהַמְבָרֵךְ אוֹמֵר נְבָרֵךְ אֱלֹקֵינוּ שֶׁאָכַלְנוּ מִשֶּׁלוֹ וְכוּ' וְלֹא יֹאמַר נְבָרֵךְ לֶאֱלֹהֵינוּ וְהַמְּסֻבִּים אוֹמְרִים בָּרוּךְ אֱלֹהֵינוּ שֶׁאָכַלְנוּ מִשֶּׁלוֹ וְכוּ'
וְכֵיוָן שֶׁנִּתְחַיְבוּ לְבָרֵךְ בְּשֵׁם אֲסוּרִים לֵחָלֵק אֶלָּא אִם כֵּן הֵם עֶשְׂרִים יוֹתֵר אָז מֻתָּרִין לֵחָלֵק שֶׁיִּשָּׁאֵר לְכָל חֲבוּרָה זִמּוּן בְּשֵׁם
אִם טָעָה הַמְּזַמֵּן בַּעֲשָׂרָה וְגַם הָעוֹנִים וְלֹא הִזְכִּירוּ אֶת הַשֵּׁם בְּבִרְכַּת הַזִּמּוּן אֵינָם יְכוֹלִים לַחְזֹר וּלְזַמֵּן בְּשֵׁם כֵּיוָן שֶׁכְּבָר יָצְאוּ יְדֵי חוֹבַת זִמּוּן אֶלָּא שֶׁבִּטְּלוּ מִצְוַת הַזְכָּרַת הַשֵּׁם וּמְעֻוָּת שֶׁלֹּא יוּכַל לִתְקוֹן הוּא
אֲבָל אִם הָעוֹנִים עֲדַיִן לֹא עָנוּ אַחֲרָיו כֵּיוָן שֶׁעֲדַיִן לֹא נִתְקַיְמָה מִצְוַת זִמּוּן יַחֲזוֹר הַמְּבָרֵךְ וִיזַמֵּן בַּשֵּׁם
אִם שִׁבְעָה אָכְלוּ פַּת וּשְׁלשָׁה אָכְלוּ פֵּרוֹת שָׁתוּ מַשְׁקִין בְּעִנְיָן שֶׁחַיָּבִין בִּבְרָכָה אַחֲרוֹנָה יְכוֹלִין לְזַמֵּן בַּשֵּׁם
וּמִצְוָה לְהַדֵּר אַחַר עֲשָׂרָה לְבָרֵךְ בְּשֵׁם
אֲבָל אִם רַק שִׁשָּׁה אָכְלוּ פַּת אֵינָם יְכוֹלִים לְזַמֵּן בַּשֵּׁם דְּרֻבָּא דְּמִנְכָּר בְּעֵינָן
כָּל שֶׁאָכְלוּ בְּיַחַד אֲפִלּוּ לֹא אָכְלוּ כָּל הַסְּעוּדָּה בְיַחַד אֲלָּא שֶׁיָּשְׁבוּ לֶאֱכֹל וּבֵרְכוּ בִּרְכַּת הַמּוֹצִיא אֲפִלּוּ כָּל אֶחָד אוֹכֵל מִכִּכָּר שֶׁלּוֹ כֵּיוָן שֶׁנִּקְבְּעוּ יַחַד בֵּין בִּשְׁלשָׁה בֵּין בַּעֲשָׂרָה אֵינָן רַשָּׁאִין לֵחָלֵק
וַאֲפִלּוּ אֶחָד רוֹצֶה לִגְמֹר סְעוּדָּתוֹ קֹדֶם שֶׁיִּגְמְרוּ הָאֲחֵרִים אֵינָן רַשָּׁאִין לֵחָלֵק
אֲבָל אִם לֹא קָבְעוּ עַצְמָם בִּתְחִלַּת הַסְּעוּדָּה אֶלָּא שֶׁלְּאַחַר שֶׁשְּׁנַיִם כְּבָר אָכְלוּ אֲפִלּוּ לֹא אָכְלוּ עֲדַיִן רַק כַּזַּיִת וּבָא הַשְּׁלִישִׁי וְקָבַע עִמָּהֶם אִם גָּמַר סְעוּדָּתוֹ עִמָּהֶם חַיָּבִים בְּזִמּוּן
אֲבָל אִם רָצָה לִגְמֹר סְעודָּתוֹ קֹדֶם לָהֶן כֵּיוָן שֶׁלֹּא הִתְחִיל עִמָּהֶם וְגַם לֹא גָּמַר עִמָּהֶם רַשַּׁאי לֵחָלֵק וּלְבָרֵךְ בִּפְנֵי עַצְמוֹ
וּמִכָּל מָקוֹם מִצְוָה הוּא לְהַמְתִּין שֶׁיְבָרְכוּ בְּזִמּוּן
אִם הוּא אֹנֶס מִתְיָרֵא מֵהֶפְסֵד אֲפִלּוּ קָבַע עַצְמוֹ עִמָּהֶם בִּתְחִלָּה מֻתָּר לִגְמֹר סְעוּדָּתוֹ קֹדֶם לָהֶם וּלְבָרֵךְ בִּפְנֵי עַצְמוֹ
אֲבָל אִם אֵין הַדָּבָר נָחוּץ צָרִיךְ לְהַחְמִיר
שְׁלשָׁה שֶׁאָכְלוּ בְּיַחַד וְשָׁכַח אֶחָד מֵהֶם וּבֵרַךְ בִּרְכַּת הַמָּזוֹן בִּפְנֵי עַצְמוֹ יְכוֹלִין לְזַמֵּן לְאַחַר שֶׁגָּמַר זֶה בִּרְכַּת הַמָּזוֹן
וְיַעֲנֶה גַּם הוּא בָּרוךְ שֶׁאָכַלְנוּ מִשֶׁלּוֹ וְכוּ'
אֲבָל אִם זֶה נִצְטָרֵף לְזִמּוּן עִם שְׁנַיִם אֲחֵרִים שׁוּב אֵינוֹ יָכוֹל לְהִצְטָרֵף לְזִמּון עִם אֵלּוּ
וְאִם שְׁנַיִם בֵּרְכוּ אֲפִלּוּ בִּפְנֵי עַצְמָן בָּטֵּל זִמּוּן
שְׁלשָׁה שֶׁאָכְלוּ וּשְׁנַיִם גָּמְרוּ סְעוּדָּתָן וְרוֹצִים לְבָרֵךְ וְאֶחָד עֲדַיִן לֹא גָּמַר סְעוּדָּתוֹ וְאֵינוֹ רוֹצֶה לְבָרֵךְ צָרִיךְ הוּא לְהַפְסִיק מִסְּעוּדָּתוֹ כְּדֵי שֶׁיְבָרְכוּ בְּזִמּוּן וְיַעֲנֶה גַּם הוּא עִמָּהֶם וְיוֹצֵא יְדֵי זִמּוּן
וְיַמְתִּין עַד שֶׁסִּיֵּם הַמְּבָרֵךְ הַזָּן אֶת הַכֹּל וְאַחַר כָּךְ יָכוֹל לֶאֱכֹל וְאֵין צָרִיךְ לְבָרֵךְ בְּרָכָה רִאשׁוֹנָה כֵּיוָן שֶׁדַּעְתּוֹ הָיָה לֶאֱכֹל עוֹד
וּכְשֶׁיִּגְמֹר סְעוּדָּתוֹ יְבָרֵךְ בִּרְכַּת הַמָּזוֹן
אֲבָל שְׁנַיִם אֵינָן צְרִיכִין לְהַפְסִיק בִּשְׁבִיל אֶחָד אֶלָּא אִם יִרְצוּ לַעֲשׂוֹת לִכְבוֹדוֹ לִפְנִים מִשּׁוּרַת הַדִּין
וַעֲשָׂרָה שֶׁאָכְלוּ בְּיַחַד צְרִיכִין אַרְבָּעָה לְהַפְסִיק בִּשְׁבִיל שִׁשָּׁה שֶׁהֵם הָרֹב
וְאֵינָן צְרִיכִין לְהַמְתִּין רַק עַד שֶׁאָמְרוּ בָּרוּךְ אֱלֹהֵינוּ וְכוּ'
וּלְאַחַר שֶׁגָּמְרוּ הֵם סְעֻדָּתָן יְזַמְּנוּ לְעַצְמָן בְּלִי הַזְכָּרַת הַשֵּׁם
בִּסְעוּדּוֹת גְּדוֹלוֹת שֶׁהַרְבֵּה מְסֻבִּין שָׁם יֵשׁ לִבְחֹר שֶׁיְבָרֵךְ מִי שֶׁקּוֹלוֹ חָזָק כְּדֵי שֶׁיִּשְׁמְעוּ כָּל הַמְּסֻבִּין מִן הַמְּבָרֵךְ לְכָל הַפָּחוֹת עַד הַזָּן אֵת הַכֹּל
וְאִם אִי אֶפְשָׁר בְּכָךְ יְבָרְכוּ בַּחֲבוּרוֹת שֶׁל עֲשָׂרָה עֲשָׂרָה
שְׁתֵּי חֲבוּרוֹת שֶׁאוֹכְלִין בְּבַיִת אֶחָד בִּשְׁנֵי בָּתִּים אִם מִקְּצָתָן רוֹאִין אֵלּוּ אֶת אֵלּוּ מִצְטָרְפוֹת לְזִמּוּן
וְאִם לָאו אֵלּוּ מְזַמְּנִין לְעַצְמָן וְאֵלּוּ מְזַמְּנִין לְעַצְמָן
וְאִם יֵשׁ שֶׁמֶשׁ אֶחָד לִשְׁתֵּיהֶן הוּא מְצָרְפָן וּכְגוֹן שֶׁנִּכְנְסוּ מִתְּחִלָּה עַל דַּעַת לְהִצְטָרֵף יַחַד
וְכָל הֵיכָא שֶׁמִּצְטָרְפוֹת צְרִיכִין שֶׁיִּשְׁמְעוּ כֻּלָּן מִן הַמְּבָרֵךְ לְכָל הַפָּחוֹת עַד הַזָּן אֶת הַכֹּל
מִי שֶׁהוּא אֵצֶל הַמְּבָרְכִים בְּזִמּוּן וְהוּא לֹא אָכַל וְלֹא שָׁתָה עִמָּהֶם כְּשֶׁהוּא שׁוֹמֵעַ שֶׁהַמְבָרֵךְ אוֹמֵר נְבָרֵךְ שֶׁאָכַלְנוּ מִשֶּׁלּוֹ עוֹנֶה הוּא: בָּרוּךְ וּמְבֹרָךְ שְׁמוֹ תָּמִיד לְעוֹלָם וָעֶד
וְאִם מְזַמְּנִין בַּעֲשָׂרָה וְאוֹמֵר הַמְּבָרֵךְ נְבָרֵךְ אֱלֹהֵינוּ וְכוּ' עוֹנֶה גַּם הוּא בָּרוּךְ אֱלֹהֵינוּ וּמְבֹרָךְ שְׁמוֹ תָּמִיד לְעוֹלָם וָעֶד
וְאִם בָּא לְאַחַר שֶׁכְּבָר אָמַר הַמְּבָרֵךְ נְבָרֵךְ וְכוּ' וְשׁוֹמֵעַ שֶׁהָעוֹנִים אוֹמְרִים בָּרוּךְ שֶׁאָכַלְנוּ וְכוּ' בָּרוּךְ אֱלֹהֵינוּ שֶׁאָכַלְנוּ וְכוּ' עוֹנֶה אַחֲרֵיהֶם אָמֵן
שְׁלשָׁה שֶׁאָכְלוּ כָּל אֶחָד מִכִּכָּר שֶׁלּוֹ וְאֶחָד מֵהֶם אָכַל פַּת עוֹבֵד כּוֹכָבִים וּשְׁנַיִם נִזְהָרִים מִפַּת עוֹבֵד כּוֹכָבִים מִכָּל מָקוֹם מִצְטָרְפִין לְזִמּוּן וִיבָרֵךְ זֶה שֶׁאָכַל פַּת עוֹבֵד כּוֹכָבִים שֶׁהוּא יָכוֹל לֶאֱכוֹל גַּם עִם הָאֲחֵרִים
וְכֵן אִם אֶחָד אוֹכֵל מַאֲכָלֵי חָלָב וּשְׁנַיִם מַאַכָלֵי בָּשָׂר מִצְטָרְפִין וִיבָרֵךְ זֶה שֶׁאָכַל מַאֲכְלֵי חָלָב שֶׁהוּא יָכוֹל לֶאֱכוֹל גַּם עִם הָאֲחֵרִים
אַךְ אִם זֶה שֶׁאוֹכֵל מַאֲכָלֵי חָלָב אֵינוֹ שׁוֹתֶה יַיִן שֶׁאֵין כָּאן אֶלָּא שֵׁכָר שֶׁהוּא חָדָשׁ וְהוּא נִזְהָר מֵחָדָשׁ מוּטָב שֶׁיְבָרֵךְ זֶה שֶׁאָכַל בָּשָׂר בְּכוֹס מִלְּבָרֵךְ בְּלֹא כוֹס
וְאִם אֶחָד אָכַל גְּבִינָה קָשָׁה וּשְׁנַיִם בָּשָׂר יֵשׁ אוֹמְרִים דְּאֵינָן מִצְטָרְפִין
וְיֵשׁ אוֹמְרִים דְּמִכָּל מָקוֹם מִצְטָרְפִין כֵּיוָן שֶׁיְכוֹלִין לֶאֱכוֹל מִלֶּחֶם אֶחָד וְיֵשׁ לְהָקֵל
נָשִׁים שֶׁאָכְלוּ עִם אֲנָשִׁים שֶׁנִּתְחַיְבוּ בְּזִמּוּן נִתְחַיְּבוּ גַּם הֵנָּה וּצְרִיכוֹת לִשְׁמֹעַ בִּרְכַּת הַזִּמּוּן
קָטָן נוֹהֲגִין שֶׁאֵין מְצְטָרֵף לְזִמּוּן עַד שֶׁהוּא בֶּן י"ג שָׁנָה וְיוֹם אֶחָד אָז מִצְטָרֵף וְיָכוֹל לְבָרֵךְ גַּם הוּא בְּזִמּוּן אַף עַל פִּי שֶׁלֹּא נִבְדַּק אִם הֵבִיא שְׁתֵּי שְׂעָרוֹת
מִי שֶׁאֵינוֹ קוֹרֵא קְרִיאַת שְׁמַע שַׁחֲרִית וְעַרְבִית שֶׁהוּא עוֹבֵר עֲבֵרוֹת בְּפַרְהֶסְיָא אֵינוֹ מִצְטָרֵף לְזִמּוּן
גֵּר גָּמוּר מִצְטָרֵף לְזִמּוּן וְגַם הוּא יָכוֹל לְבָרֵךְ וְלוֹמַר עַל שֶׁהִנְחַלְתָּ לַאֲבוֹתֵינוּ דִּכְתִיב בְּאַבְרָהָם כִּי אַב הֲמוֹן גּוֹיִם נְתַתִּיךָ
וְדַרְשִׁינָן לְשֶׁעָבַר הָיָה אָב לְאֲרָם מִכָּאן וָאֵילַךְ לְכָל הַגּוֹיִם
דָּם הַנִּמְצָא בְּבֵיצִים אָסוּר וְלִפְעָמִים כָּל הַבֵּיצָה אֲסוּרָה
וְלָכֵן כְּשֶׁעוֹשִׂים מַאֲכָל עִם בֵּיצִים יֵשׁ לִבְדֹּק אוֹתָן
דַּם דָּגִים מֻתָּר
אַךְ אִם קִּבְּצוֹ בִּכְלִי אָסוּר מִפְּנֵי מַרְאִית הָעַיִן
לְפִיכָךְ אִם נִכָּר שֶׁהוּא מִדָּגִים כְּגוֹן שֶׁיֵּשׁ בּוֹ קַשְׂקַשִּׂים מֻתָּר
אִם נָשַׁךְ כִּכָּר וְכַדּוֹמֶה וְיָצָא דָּם מִשִּׁנָּיו עַל גַּבֵּי הַכִּכָּר צָרִיךְ לַחְתֹּךְ מְקוֹם הַדָּם וּלְזָרְקוֹ
אֲבָל הַדָּם שֶׁבֵּין הַשִּׁנַּיִם מוֹצְצוֹ בְּחֹל כֵּיוָן שֶׁלֹּא פָּרַשׁ
לִפְעָמִים נִמְצָא דָּם בְּתוֹךְ הֶחָלָב שֶׁהַדָּם יָצָא עִם הֶחָלָב מִדַּדֵּי הַבְּהֵמָה וּצְרִיכִין לַעֲשׂוֹת בָּזֶה שְׁאֵלַת חָכָם
בָּשָׂר בֶּחָלָב אָסוּר בַּאֲכִילָה וּבְבִשּׁוּל וּבַהֲנָאָה וְלָכֵן אִם נֶאֱסַר אֵיזֶה דָּבָר מִתַּעֲרֹבֶת בָּשָׂר בְּחָלָב צְרִיכִין לַעֲשׂוֹת שְׁאֵלָה מַה לַעֲשׂוֹת בּוֹ כִּי לִפְעָמִים נֶאֱסָר גַּם בַּהֲנָאָה וְלִפְעָמִים אֵינוֹ נֶאֱסָר בַּהֲנָאָה
שְׁנֵי יִשְׂרְאֵלִים הַמַּכִּירִים זֶה אֶת זֶה אֲפִלּוּ הֵם מַקְפִּידִים זֶה עַל זֶה אָסוּר לָהֶם לֶאֱכֹל עַל שֻׁלְחָן אֶחָד זֶה בָּשָׂר וְזֶה מַאֲכַל חָלָב עַד שֶׁיַּעֲשׂוּ אֵיזֶה הֶכֵּר כְּגוֹן שֶׁיֹּאכַל כָּל אֶחָד עַל מַפָּה שֶׁלּוֹ שֶׁיַּנִּיחוּ עַל הַשֻּׁלְחָן בֵּין הַמַּאֲכָלִים אֵיזֶה דָּבָר שֶׁאֵין דַּרְכּוֹ לִהְיוֹת שָׁם
וְיִהְיוּ זְהִירִים שֶׁלֹּא לִשְׁתּוֹת מִכְּלִי אֶחָד מִפְּנֵי שֶׁהַמַּאֲכָל נִדְבָּק בַּכֶּלִי
וְכָל שֶׁכֵּן שֶׁצְּרִיכִין לִזָּהֵר שֶׁלֹּא לֶאֱכוֹל מִכִּכָּר אֶחָד עִם בָּשָׂר וְעִם חָלָב
וְכֵן נוֹהֲגִין לְיַחֵד כֵּלִים לְמֶלַח אֶחָד לְמַאַכְלֵי בָּשָׂר וְאֶחָד לְמַאַכְלֵי חָלָב כִּי לִפְעָמִים טוֹבְלִים בְּמֶלַח וְנִשְׁאָרִים שְׁיוּרֵי מַאֲכָל בַּמֶּלַח
נוֹהֲגִין לִרְשׂם אֶת הַסַּכִּין הַמְּיֻחָד לְמַאַכְלֵי חָלָב וְכֵן כָּל כְּלֵי חָלָב שֶׁלֹּא יָבֹאוּ לִידֵי חִלּוּף
אָכַל בָּשָׂר אֲפִלּוּ רַק תַּבְשִׁיל שֶׁל בָּשָׂר לֹא יֹאכַל מַאַכְלֵי חָלָב עַד שֶׁיִּשְׁהֶה שֵׁשׁ שָׁעוֹת
וְהַלּוֹעֵס לַתִּינוֹק צָרִיךְ גַּם כֵּן לְהַמְתִּין
וְאַף עַל פִּי שֶׁשָּׁהָה כַּשִּׁעוּר אִם מָצָא בָּשָׂר בֵּין הַשִּׁנַּיִם צָרִיךְ לְהָסִירוֹ
אֲבָל אֵינוֹ צָרִיךְ לְהַמְתִּין אַחַר כָּךְ רַק יְקַנַּח אֶת פִּיו וִידִיחוֹ דְּהַיְנוּ שֶׁיֹאכַל מְעַט פַּת וִיקַנַּח בּוֹ פִּיו וְגַם מְדִיחוֹ בְּמַיִם בִּשְׁאָר מַשְׁקֶה
אִם לֹא הָיָה בַּתַּבְשִׁיל לֹא בָשָׂר וְלֹא שֻׁמָּן שֶׁל בָּשָׂר אֶלָּא שֶׁנִּתְבַּשֵּׁל בִּקְדֵרָה שֶׁל בָּשָׂר אֲפִלּוּ לֹא הָיְתָה מוּדַחַת יָפֶה מֻתָּר לֶאֱכֹל אַחֲרָיו [מַאַכְלֵי] חָלָב
אָכַל גְּבִינָה מֻתָּר לֶאֱכוֹל אַחֲרֶיהָ בָּשָׂר מִיָּד בִּסְעוּדָּה אַחֶרֶת וּבִלְבַד שֶׁיִּבְדֹק יָדָיו אִם אֵין שׁוּם דָּבָר מֵהַגְּבִינָה נִדְבָּק בָּהֶם יִרְחֲצֵם בְּמַיִם וְגַם יְנַקֵּר שִׁנָּיו וְיָדִיחַ פִּיו
וְאִם הָיְתָה הַגְּבִינָה קָשָׁה דְּהַיְנוּ שֶׁהֻעְמְדָה בַּקֵּבָה וִישָׁנָה שִׁשָּׁה חֳדָשִׁים שֶׁהִיא מְתֻלַּעַת אִם רוֹצֶה לֶאֱכוֹל אַחַר כָּךְ מַאַכְלֵי בָּשָׂר צָרִיךְ גַּם כֵּן לְהַמְתִּין שֵׁשׁ שָׁעוֹת
מִי שֶׁאָכַל גְּבִינָה וְרוֹצֶה לֶאֱכוֹל בָּשָׂר צָרִיךְ לְבַעֵר מֵעַל הַשֻּׁלְחָן שְׁיוּרֵי פַּת שֶׁאָכַל עִם הַגְּבִינָה
וְאָסוּר לֶאֱכוֹל גְּבִינָה עַל מַפָּה שֶׁאָכְלוּ בָּשָׂר
וְכֵן לְהִפּוּךְ
גַּם אָסוּר לַחְתֹּךְ בְסַכִּין שֶׁל בָּשָׂר פַּת לְאָכְלוֹ עִם גְּבִינָה
וְכֵן לְהִפּוּךְ וַאֲפִלּוּ אִם הַסַּכִּין נָקִי
וּבִשְׁעַת הַדְּחָק כְּגוֹן שֶׁהוּא בַּדֶּרֶךְ מֻתָּר לַחְתּוֹךְ בְּסַכִּין שֶׁל בָּשָׂר כְּשֶׁהוּא נָקִי וּמְקֻנָּח הֵיטֵב הֵיטֵב לֶאֱכוֹל עִם גְּבִינָה וְכֵן בְּהִפּוּךְ
אִם חָתַךְ בְּסַכִּין שֶׁל בָּשָׂר בְּצָלִים שְׁאָר דָּבָר חָרִיף וּנְתָנָם לְמַאֲכַל חָלָב בְּהִפּוּךְ צָרִיךְ לַעֲשׂוֹת שְׁאֵלַת חָכָם
הָעוֹשֶׂה תַּבְשִׁיל מִבָּשָׂר בַּחֲלֵב שְׁקֵדִים צָרִיךְ לְהַנִּיחַ בְּתוֹכוֹ שְׁקֵדִים מִפְּנֵי מַרְאִית הָעַיִן
נוֹהֲגִין שֶׁלֹּא לְהַגְעִיל כְּלִי חָלָב לְהִשְׁתַּמֵּשׁ בּוֹ בְּבָשָׂר אִפְּכָא
יַיִן וּבָשָׂר וַחֲתִיכַת דָּג שֶׁאֵין בּוֹ סִימָן שֶׁמַּפְקִידִין שׁוֹלְחִין בְּיַד עוֹבֵד כּוֹכָבִים וּמִכָּל שֶׁכֵּן בְּיַד יִשְׂרָאֵל חָשׁוּד צָרִיךְ שְׁנֵי חוֹתָמוֹת
אֲבָל יַיִן מְבֻשָּׁל וְכֵן הַחֹמֶץ שֶׁל יַיִן וְחָלָב וּפַת וּגְבִינָה סָגֵי בְּחוֹתָם אֶחָד
אִם שׁוֹלֵח מַפְקִיד אֵיזֶה דָּבָר בַּשַּׂק צָרִיךְ שֶׁיִּהְיוּ הַתְּפִירוֹת מִבִּפְנִים וּלְקָשְׁרוֹ וּלְחָתְמוֹ
אִם אֵרַע שֶׁשָּׁלַח עַל יְדֵי עוֹבֵד כּוֹכָבִים בְּהֵמָה עוֹף שְׁחוּטִים שְׁאָר דָּבָר בְּלֹא חוֹתָם יַעֲשֶׂה שְׁאֵלַת חָכָם
גְּבִינוֹת וּשְׁאָר דְּבָרִים שֶׁהֵם בְּיַד עוֹבֵד כּוֹכָבִים אַף עַל פִּי שֶׁהֵם בְּחוֹתָם בִּדְפוּס שֶׁהֵם כְּשֵׁרִים כָּל שֶׁלֹּא יָדַעְנוּ מִי חֲתָמָן אֲסוּרִין
יֵשׁ לִזָהֵר שֶׁלֹּא לְבַשֵּׁל לִצְלוֹת יִשְׂרָאֵל וְעוֹבֵד כּוֹכָבִים שְׁתֵּי קְדֵרוֹת אֵצֶל זֶה בָּשָׂר כָּשֵׁר וְזֶה בְּשַׂר טְרֵפָה אִם הַקְּדֵרוֹת הַמַּחֲבַתּוֹת מְגֻלּוֹת
וְכֵן יֵשׁ לִזָּהֵר שֶׁלֹּא לְהַנִּיחַ הַקְּדֵרוֹת אֵצֶל הַשְּׁפָחוֹת כְּשֶׁאֵין יִשְׂרָאֵל בַּבַּיִת וְאֵינוֹ יוֹצֵא וְנִכְנָס
מִי שֶׁאֵין מַכִּירִין אוֹתוֹ שֶׁהוּא מֻחְזָק בְּכַשְׁרוּת אָסוּר לִקְנוֹת מִמֶּנּוּ יַיִן שְׁאָר דְּבָרִים שֶׁיֵּשׁ לָחוּשׁ בָּהֶם לְאִסּוּר
מִיהוּ אִם נִתְאָרַח אֶצְלוֹ אוֹכֵל עִמּוֹ כֹּל שֶׁלֹּא נוֹדַע שֶׁהוּא חָשׁוּד
יֵשׁ לִזָּהֵר מִלְּהַנִּיחַ בְּבֵית עוֹבֵד כּוֹכָבִים כְּלִי שֶׁיֵּשׁ לָחוּשׁ שֶׁמָּא נִשְׁתַּמֵּשׁ בּוֹ
וַאֲפִלּוּ נְתָנוֹ לְאֻמָּן לְתַקְּנוֹ אִם יֵשׁ לָחוּשׁ שֶׁמָּא נִשְׁתַּמֵּשׁ בּוֹ יַעֲשֶׂה שְׁאֵלַת חָכָם
לִפְעָמִים לוֹקְחִין עוֹף כָּפוּת וּמַשְׁלִיכִין אוֹתוֹ אַרְצָה וְאַחַר כָּךְ שׁוֹחֲטִין אוֹתוֹ וְהוּא אִסּוּר גָּמוּר כִּי בְּהֵמָה עוֹף שֶׁנָּפַל אֵין הֶתֵּר עַד שֶׁרוֹאִין אַחַר כָּךְ שֶׁהָלַךְ אַרְבַּע אַמּוֹת הִלּוּךְ יָפֶה
וְגַם בִּכְבָשִׂים וּבַעֲגָלִים צְרִיכִין לִזָּהֵר בָּזֶה מְאֹד
בִּימֵי הַקַּיִץ שָׁכִיחַ מְאֹד בְּבַר אַוָּזִים שֶׁנִּמְצָאוֹת בּוּעוֹת קְטַנּוֹת כְּמִין יַבֶּלֶת בִּבְנֵי מֵעַיִם וְהַרְבֵּה נִטְרָפוֹת עַל יְדֵי כָּךְ עַל כֵּן צְרִיכִין לִזָּהֵר מְאֹד לִבְדֹּק הַבְּנֵי מֵעַיִם וּכְשֶׁנִּמְצָא בּוּעוֹת קְטַנּוֹת יַעֲשֶׂה שְׁאֵלַת חָכָם
אֵין לָשִׁין עִסָּה בֶּחָלָב שֶׁמָּא יֹאכַל הַפַּת עִם הַבָּשָׂר
וְאִם לָשׁ כָּל הַפַּת אֲסוּרָה אֲפִלּוּ לְאָכְלָהּ לְבַדָּהּ גְּזֵרָה שֶׁמָּא יֹאכְלָהּ עִם בָּשָׂר
וְאִם הָיָה דָּבָר מֻעָט כְּדֵי אֲכִילָת פַּעַם אַחַת שֶׁשִּׁנָּה צוּרַת הַפַּת שֶׁיְהֵא נִכָּר שֶׁלֹּא לְאָכְלָהּ עִם בָּשָׂר מֻתָּר
וְכֵן הַדִּין אִם לָשׁ עִסָּה עִם שֻׁמָּן שֶׁל בָּשָׂר
וְאֵין לֶאֱפוֹת שׁוּם פַּת עִם צַפִּיחִית פִּשְׁטִידָא בְּתַנוּר דְּחַיְשִׁינָן שֶׁמָּא יָזוּב מִן הַחֶמְאָה מִן הַשֻּׁמָּן תַּחַת הַפַּת
וְאִם זָב תַּחְתֶּיהָ דִּינָהּ כְּאִלּוּ נִלּוֹשׁ עִמָּהּ דְּאָסוּר לְאָכְלָהּ אֲפִלּוּ לְבַדָהּ
פַּת שֶׁאֲפָאָהּ עִם הַצְלִי בְּתַנּוּר אֶחָד אִם הָיָה הַתַּנּוּר סָתוּם וְהַצָּלִי מְגֻלֶּה אָסוּרָה הַפַּת לְאָכְלָהּ בֶּחָלָב
אֲבָל אִם הַצְּלִי הָיָה מְכֻסֶּה שֶׁהָיָה הַתַּנּוּר פָּתוּחַ וְהוּא תַנוּר גָּדוֹל כַּתַנּורִים שֶׁלָּנוּ מֻתָּר
וּמִכָּל מָקוֹם לְכַתְּחִלָּה יֵשׁ לִזָּהֵר שֶׁלֹּא לִצְלוֹת בָּשָׂר בְּתַנוּר שֶׁאוֹפִין בּוֹ פַּת דְחַיְשִׁינָן שֶׁמָּא יָזוּב הַשֻּׁמָּן תַּחַת הַפַּת
וַאֲפִלּוּ הַצְּלִי הוּא בַּמַּחֲבַת יֵשׁ לָחוּשׁ
תַּנּוּר שֶׁזָּב בְּקַּרְקַע שֶׁלּוֹ שֻׁמָּן חָלָב צָרִיךְ הֶסֵּק כַּדִּין עַד שֶׁיֵּלְכוּ הַגֶּחָלִים עַל פְּנֵי כֻלּוֹ וְיִתְלַבֵּן
תַּרְנְגוֹלִים מְסֹרָסִים נוֹהֲגִים לְאָכְלָם מִשּׁוּם דְּסוֹמְכִין דְּמִסְּתָמָא הָעוֹבֵד כּוֹכָבִים הַמְּסָרֵס הוּא אֻמָּן וּבָקִי בַּדָּבָר שֶׁלֹּא יַעֲשֶׂה בַּתְּפִירָה אֵיזֶה רְעוּתָא בִּבְנֵי מֵעַיִם
אֲבָל אִם נִמְצָא בָּהֶן אֵיזֹה רֵעוּתָא אֲפִלּוּ רַק שֶׁאֵינָן מֻנָּחִין כָּרָאוּי הֵן אֲסוּרִין
בִּקְצָת מְקוֹמוֹת נוֹהֲגִין הָעוֹבְדֵי כּוֹכָבִים הַמְּפַטְּמִין אַוָּזוֹת לְמָכְרָן לְיִשְׂרְאֵלִים שֶׁדּוֹקְרִין אוֹתָן תַּחַת כַּנְפֵיהֶם בְּמַחַט וְכַדּוֹמֶה כְּדֵי שֶׁיִּתְנַפַּח הַבָּשָׂר וְיִתְרָאוּ שְׁמֵנוֹת וְיֵשׁ בָּזֶה גַּם כֵּן שְׁאֵלַת חָכָם אִם הֵן כְּשֵׁרוֹת לֹא
וְכֵן בְּהֵמָה אֲשֶׁר לִפְעָמִים מֵחֲמַת רֹב אֲכִילָה מִסְתַּכֶּנֶת וּרְפוּאָתָהּ שֶׁדּוֹקְרִין אוֹתָהּ בְּמַרְצֵעַ נֶגֶד הַכֶּרֶס יֵשׁ בָּזֶה גַּם כֵּן שְׁאֵלַת חָכָם אִם הִיא כְּשֵׁרָה
נוֹהֲגִין לַעֲשׂוֹת פֵּרוֹת מְרֻקָּחִין שֶׁנּוֹתְנִים אֶת הַפֵּרוֹת תּוֹךְ צְלוֹחִית וּמְכַסִּין וְקושְׁרִין אֶת פִּיהָ בְּשַׁלְפּוּחִית בְּהֵמָה וְכָךְ מַעֲמִידִין אוֹתָהּ לְתוֹךְ תַּנּוּר חַם שֶׁיְרֻקְּחוּ הַפֵּרוֹת צְרִיכִין לִזָּהֵר שֶׁיְהֵא הַשַּׁלְפּוּחִית מִבְּהֵמָה כְּשֵׁרָה וְהֻכְשְׁרָה גַּם בִּמְלִיחָה וַהֲדָחָה כָּרָאוּי
בְּאֵרוֹת וּנְהָרוֹת שֶׁמֻּחְזָקִין שֶׁיֵּשׁ בְּמֵימֵיהֶם תּוֹלָעִים אָסוּר לִשְׁתּוֹתָן עַד שֶׁיְסַנְּנוּ אוֹתָן
וַאֲפִלּוּ בְּדִיעֲבַד אִם בִּשֵּׁל בְּאוֹתָן מַיִם יֵשׁ לֶאֱסֹר
וְכֵן אָסוּר לִשְׁרוֹת בְּמַיִם אֵלּוּ בָּשָׂר לְהָדִיחַ בָּהֶם דְּבַר מַאֲכָל כִּי הַתּוֹלָעִים נִדְבָּקִים בַּמַּאֲכָל
כְּשֶׁמְסַנְּנִין אֶת הַמַּיִם צְרִיכִין לִזָּהֵר לְסַנְּנָן דֶּרֶךְ מַפָּה שֶׁלֹּא יִהְיֶה בָּאֶפְשָׁרִי לַעֲבוֹר אֲפִלוּ תּוֹלָע דַּק שֶׁבַּדַּקִּין
חֹמֶץ שֶׁהִתְלִיעַ אָסוּר עַל יְדֵי סִינּוּן כִּי תּוֹלָע דַּק שֶׁבַּדַּקִּין שֶׁנִּתְהַוָּה בְּחֹמֶץ עוֹבֵר דֶּרֶךְ כָּל מַפָּה וְהַסִּנּוּן גָּרוּעֵי גְּרְעֵהּ וְיוֹתֵר טוֹב שֶׁלֹּא לְסַנְּנוֹ כִּי הַתּוֹלָע הַמִּתְהַוֶּה בַּמַּשְׁקִין שֶׁבַּכֵּלִים אֵינוֹ נֶאֱסַר כָּל זְמַן שֶׁלֹּא פָּרַשׁ וְעַל יְדֵי הַסִּנּוּן אִכָּא לְמֵיחַשׁ שֶׁמָּא יִפְרושׁ עַל הַמְּסַנֶּנֶת וְאַחַר כָּךְ יַחֲזוֹר
וְהַמֻּבְחָר לְהַרְתִּיחַ תְּחִלָּה אֶת הַחֹמֶץ וּלְסַנְּנוֹ אַחַר כָּךְ דִּמֵאַחַר שֶׁהַתּוֹלָע מֵת עַל יְדֵי הָרְתִיחָה שׁוּב לֹא יַעֲבוֹר בְּסִנּוּן
תּוֹלָעִים הַגְּדֵלִים בַּפֵּרוֹת בְּעוֹדָם בִּמְחֻבָּר אֲסוּרִין אַף עַל פִּי שֶׁלֹּא פָּרְשׁוּ מִמָּקוֹם לְמָקוֹם וְלִפְעָמִים נִמְצָא בַּפְּרִי וְכֵן בְּפּוֹלִים וְקִטְנִיּוֹת כְּמִין נְקֻדָּה שְׁחוֹרָה וְהוּא מָקוֹם שֶׁהִתְחִיל הַתּוֹלָע לְהִתְרַקֵּם וְצָרִיךְ לִטְּלָהּ מִשָּׁם בָּעֹמֶק דְּאָסוּרָה כְּמוֹ הַתּוֹלַעַת עַצְמָהּ
כָּל פְּרִי שֶׁדַּרְכּוֹ לְהַתְלִיעַ בְּעוֹדוֹ מְחֻבָּר אִם עָבְרוּ עָלָיו שְׁנֵים עָשָׂר חֹדֶשׁ מִשֶּׁנִּתְלַשׁ מֻתָּר כִּי כָּל בְּרִיָּה שֶׁאֵין בָּהּ עֶצֶם אֵינָהּ מִתְקַיֶמֶת שְׁנֵים עָשָׂר חֹדֶשׁ וּכְבָר נֶעֶשְׂתָה כְּעַפְרָא בְּעָלְמָא
וּמִשּׁוּם חֲשָׁשׁ שֶׁמָּא הִתְלִיעוּ בְּתָלוּשׁ צְרִיכִין לְבָדְקָן וּלְהַשְׁלִיךְ הַתּוֹלָעִים וְהַיַּבְחוּשִׁין שֶׁנִּמְצְאוּ בַּחוּץ וְאַחַר כָּךְ יִתְּנֵם לְמַיִם צוֹנְנִים וִיעָרְבֵם יָפֶה יָפֶה וְיַעֲלוּ הַתּוֹלָעִים וְהַמְּנֻקָּבִים לְמַעְלָה וְיַשְׁלִיכֵם וְאַחַר כָּךְ יִתְּנֵם בְּמַיִם רוֹתְחִין שֶׁאִם נִשְׁאֲרָה בָּהֶם תּוֹלַעַת יָמוּת מִיָּד וְלֹא תִפְרשׁ
וְאֵין לִסְמֹךְ עַל זֶה רַק בְּקִטְנִיּוֹת וַעֲדָשִׁים וְכַדּוֹמֶה וְדַוְקָא לְאַחַר שְׁנֵים עָשָׂר חֹדֶשׁ
כָּל הַפֵּרוֹת שֶׁצְּרִיכִין בְּדִיקָה צָרִיךְ לִפְתֹּחַ כָּל אֶחָד וְאֶחָד וּלְהַשְׁלִיךְ אֶת הַגַּרְעִינִין לְמַעַן יוּכַל לְבָדְקָן יָפֶה יָפֶה
וּצְרִיכִין לִזָּהֵר בָּזֶה מְאֹד כְּשֶׁמְרַקְּחִין פֵּרוֹת בִּדְבַשׁ וְסֻכָּר וְכֵן כְּשֶׁעוֹשִׁין רִבָּה
וְלֹא מַהֲנִי מַה שֶּׁבָּדַק מִקְּצָתָן
וַאֲפִלּוּ בָּדַק אֶת הָרֹב לֹא מַהֲנִי אֶלָּא צָרִיךְ לִבְדֹק כָּל פְּרִי וָפֶּרִי
לִפְעָמִים נִמְצָא בַּקֶּמַח וְכַיּוֹצֵא בּוֹ תּוֹלָעִים גְּדוֹלִים וְסָגֵי כְּשֶׁמְנַפֶּה אוֹתוֹ בְּנָפָּה שֶׁאֵין הַתּוֹלָעִים עוֹבְרִים
אֲבָל אִם נִמְצְאוּ בּוֹ תּוֹלָעִים קְטַנִּים לֹא מַהֲנִי הֲנָפָה
וּמִי שֶׁיֵּשׁ חִטִּין מְתֻלָּעִין יַעֲשֶׂה שְׁאֵלַת חָכָם אֵיךְ יִטְחֲנֵם
כָּל דָּבָר שֶׁהִתְלִיעַ וְהוּא דָּבָר שֶׁאֵין הַדֶּרֶךְ לְבָדְקוֹ מִתּוֹלָעִים אָסוּר לְמָכְרוֹ לְעוֹבֵד כּוֹכָבִים כְּשֶׁיֵּשׁ לָחוּשׁ שֶׁמָּא יַחֲזֹר וְיִמְכְּרֶנוּ לְיִשְׂרָאֵל
וּמֻתָּר לַעֲשׂוֹת מִמֶּנּוּ יַיִן שָׂרָף וְלֹא חַיְשִׁינָן שֶׁמָּא יָבֹא בּוֹ לִידֵי תַקָּלָה לְאָכְלוֹ כָּךְ וּבִלְבַד שֶׁלֹּא יַשְׁהֶנּוּ זְמַן רָב
הַרְבֵּה מִינֵי יְרָקוֹת שֶׁמֻּחְזָקִין בְּתוֹלָעִים
וְיֵשׁ שֶׁמֻּחְזָקִין בּתוֹלָעִים קְטַנִּים
וּמַה שֶּׁהַנָּשִׁים אוֹמְרוֹת שֶׁמְהַבְהֲבִין אֶת הַיָּרָק בָּאֵשׁ אֵינוֹ מוֹעִיל
וְיֵשׁ מִינֵי פֵּרוֹת וְכֵן מִינֵי יְרָקוֹת שֶׁמֻּחְזָקִין כָּל כָּךְ בְּתוֹלָעִים עַד שֶׁכִּמְעַט אִי אֶפְשָׁר לְבָדְקָן וְרָאוּי לְכָל יְרֵא שָׁמַיִם שֶׁלֹּא לְאָכְלָן כְּלָל
וְיֵשׁ מִינֵי פֵּרוֹת שֶׁהַגַּרְעִינִין מֻחְזָקִים בַּתוֹלָעִים וְאָסוּר לְאָכְלָן
בָּאֱגוֹזִים שְׁכִיחִים מְאֹד תּוֹלָעִים קְטַנִּים וְהַמִּבְחָן לָזֶה כְּשֶׁלּוֹקְחִין אֶת הָאֹכֶל מִתּוֹךְ הַקְּלִפָּה וּמַכִּין בַּקְּלִפָּה עַל אֵיזֶה מָקוֹם חַם קְצָת יוֹצְאִין הַתּוֹלָעִים שֶׁנִּשְׁאֲרוּ בְּתוֹךְ הַקְּלִיפָּה וּצְרִיכִין לִזָּהֵר בָזֶה מְאֹד
לִפְעָמִים נִמְצָא בְּפֵרוֹת מְרֻקָּחִים בִּדְבַשׁ וְסֻכָּר שַׁיִשׁ לְמַעְלָה סְבִיב הַכְּלִי תּוֹלָעִים קְטַנִּים
יְנַקּוּ אוֹתוֹ הֵיטֵב וְיִקְחוּ קְצָת גַּם מִן הַמַּאֲכָל עַד שֶׁיְהֵא בָּרוּר שֶׁלֹּא נִשְׁאָר בְּתוֹךְ הַמַּאֲכָל
חָתַךְ פְּרִי צְנוֹן בְּסַכִּין וְחָתַךְ גַּם הַתּוֹלַעַת שֶׁהָיָה בָּהֶם יְקַנַּח אֶת הַסַּכִּין הֵיטֵב וְגַם מִן הַצְּנוֹן מִן הַפְּרִי יִקְלֹף קְצָת בִּמְקוֹם הַחֲתָךְ
בְּתוֹךְ הַדָּגִים נִמְצְאוּ לִפְעָמִים תּוֹלָעִים בַּמֹּחַ בַּכָּבֵד בַּמֵּעַיִם בַּפֶּה בָּאָזְנַיִם וּבִפְרָט בְּדָג נִקְרָא זְאֵב הַמַּיִם יֵשׁ בּוֹ תּוֹלָעִים דַּקִּים וַאֲרֻכִּים וּבְמָּקוֹם הַשָּׁכִיחַ צְרִיכִין בְּדִיקָה וְכֵן בְּדָג מָלוּחַ שָׁכִיחַ בְּתוֹךְ הֶחָלָב תּוֹלָעִים דַּקִּים וּצְרִיכִין בְּדִיקָה
וְיֵשׁ מְקוֹמוֹת שֶׁיֵּשׁ עַל הַדָּגִים מִבַּחוּץ אֵצֶל הַסְּנַפִּירִין וְגַם עַל הַסְּנַפִּירִין וּבְתוֹךְ הַפֶּה וְאֲחוֹרֵי הָאָזְנַיִם שְׁרָצִים קְטַנִּים מְאֹד וְהֵם עֲגֻלִּים כַּעֲדָשָׁה וּצְרִיכִין לִבְדֹּק שָׁם וּלְגָרְרָן הֵיטֵב
תּוֹלָעִים הַנִּמְצָאִים בַּגְּבִינָה אִם אֵינָן נִמְאָסִין עָלָיו מֻתָּרִין כָּל זְמַן שֶׁלֹּא פָּרְשׁוּ לְגַמְרֵי
הַרְבֵּה אַזְהָרוֹת הִזְהִירָה הַתּוֹרָה בִּשְׁרָצִים וְעוֹבְרִין עֲלֵיהֶן בְּכַמָּה לָאוִין וּמְטַמְּאִין אֶת הַנֶּפֶשׁ כְּדִכְתִיב וְנִטְמֵתֶם בָּם
וְלָכֵן צָרִיךְ הָאָדָם לִזָּהֵר בִּמְאֹד מְאֹד שֶׁלֹּא יִכָּשֵׁל בָּהֶם
הַשּׁוֹאֵל לְמוֹרֵה הוֹרָאָה אֵיזֶה שְׁאֵלָה וַאֲסָרוֹ אָסוּר לִשְׁאוֹל עוֹד לְמוֹרֵה הוֹרָאָה אַחֵר אֶלָּא כֵּן הוֹדִיעוֹ שֶׁכְּבָר הוֹרָה הָרִאשׁוֹן לְאִסּוּר
סְתָם יֵינָם בַּזְּמַן הַזֶּה וְכֵן מַגַּע עוֹבֵד כּוֹכָבִים בַּיַּיִן שֶׁלָּנוּ יֵשׁ אוֹמְרִים דְּאֵינוֹ אָסוּר רַק בִּשְׁתִיָּה וְלֹא בַהֲנָאָה
וְלָכֵן מֻתָּר לְיִשְׂרָאֵל לִגְבּוֹת בְּחוֹבוֹ סְתָם יֵינָם מִפְּנֵי דַּהֲוֵי כְּמַצִּיל מִידֵיהֶם
וְהוּא הַדִּין בִּשְׁאָר הֶפְסֵד כְּגוֹן אִם עָבַר וְקָנָה
אֲבָל לְכַתְּחִלָּה אָסוּר לִקְנֹת כְּדֵי לְהִשְׂתַּכֵּר בּוֹ
וְיֵשׁ מְקִלִּין גַּם בָּזֶה וְטוֹב לְהַחְמִיר
מֻתָּר לַעֲשׂוֹת מֶרְחָץ מִסְּתָם יֵינָם אֲפִלּוּ לְחוֹלֶה שֶׁאֵין בּוֹ סַכָּנָה
יַיִן כָּשֵׁר שֶׁנִּתְבַּשֵּׁל דְּהַיְנוּ שֶׁהִרְתִּיחַ וְנִתְמַעֵט מִמִּדָּתוֹ עַל יְדֵי הָרְתִיחָה אִם נָגַע בּוֹ עוֹבֵד כּוֹכָבִים מֻתָּר אֲפִלּוּ בִּשְׁתִיָּה
אֲבָל יַיִן שֶׁנּוֹתְנִין לְתוֹכוֹ לַעֲנָה כֹּל שֶׁשֵּׁם יַיִן עָלָיו וְלֹא נִתְבַּשֵּׁל נֶאֱסָר
תַּבְשִׁיל שֶׁיַּיִן מְעֹרָב בּוֹ וְאֵינוֹ נִכָּר אֲפִלּוּ עֲדַיִן לֹא הִרְתִיחַ אֵינוֹ נֶאֱסָר בְּמַגַּע עוֹבֵד כּוֹכָבִים
יַיִן מָזוּג אִם יֵשׁ בּוֹ שִׁשָּׁה חֲלָקִים מַיִם בָּטֵל הַיַּיִן
וְאֵינוֹ נֶאֱסָר בְּמַגַּע עוֹבֵד כּוֹכָבִים
אֲבָל יֵין צִמּוּקִים דְּהַיְנוּ שֶׁנָּתַן מַיִם עַל הַצִּמּוּקִים הֲרֵי זֶה כְּיַיִן גָּמוּר
הַתְּמָד דְּהַיְנוּ מַיִם שֶׁנּוֹתְנִים עַל הַחַרְצַנִּים עַל הַשְּׁמָרִים כָּל שֶׁהוּא מְשֻׁבָּח לִשְׁתִיָּה אֵין לְהַתִּירוֹ אִם נָגַע בּוֹ עוֹבֵד כּוֹכָבִים
עֲנָבִים דְּרוּכוֹת בְּגִיגִית כֵּיוָן שֶׁנִּמְשַׁךְ מִמֶּנּוּ יַיִן אֲפִלּוּ מְעַט שֶׁשָּׁאַב מִמֶּנּוּ יַיִן בִּכְלִי נִקְרָא הַכֹּל יַיִן וְנֶאֱסָר בְּמַגַּע עוֹבֵד כּוֹכָבִים אֲפִלּוּ לֹא נָגַע אֶלָּא בַּחַרְצַנִּים וּבַזָּגִים
וְלָכֵן גִּיגִיוֹת עֲנָבִים דְּרוּכוֹת עוֹמְדוֹת בְּבֵית עוֹבֵד כּוֹכָבִים יֵשׁ לֶאֱסוֹר שֶׁמָּא הִמְשִׁיךְ מִמֶּנָּה
וְאָסוּר לִדְרֹךְ עַל יְדֵי עוֹבֵד כּוֹכָבִים אֲפִלּוּ בְּגִיגִית פְּקוּקָה
יֵשׁ לְהִזָּהֵר מִלְּהוֹצִיא אֶת הַחַרְצַנִּים וְהַזָּגִים מִן הַגִּתּוֹת עַל יְדֵי עוֹבֵד כּוֹכָבִים אֲפִלּוּ לְאַחַר שֶׁהוֹצִיאוּ מֵהֶם יַיִן רִאשׁוֹן וְשֵׁנִי כִּי שֶׁמָּא יֵשׁ עֲלֵיהֶם עוֹד טוֹפֵחַ יַיִן
עוֹבֵד כּוֹכָבִים שֶׁשָּׁפַךְ מַיִם לְתוֹךְ הַיַּיִן אִם נִתְכַּוֵּן לְמָזְגוֹ אָסוּר בִּשְׁתִיָּה
וְאִם לֹא נִתְכַּוֵּן לְמָזְגוֹ וַאֲפִלּוּ הוּא סָפֵק מֻתָּר
חֹמֶץ יַיִן שֶׁנַּעֲשָׂה מִיַּיִן כָּשֵׁר אִם הוּא חָזָק כָּל כָּךְ שֶׁמְּבַעְבֵּעַ כְּשֶׁשּׁוֹפְכִין אוֹתוֹ עַל הָאָרֶץ שׁוּב אֵינוֹ נֶאֱסָר בְּמַגַּע עוֹבֵד כּוֹכָבִים
אֲבָל אִם נַעֲשָׂה מִסְּתָם יֵינָם לְעוֹלָם הוּא בְּאִסּוּרוֹ
וְכֵן יַיִן שָׂרָף שֶׁנַּעֲשָׂה מִסְּתָם יֵינָם וְכֵן מֵהַחַרְצַנִּים וְהַזָּגִים וְהַשְּׁמָרִים הֲרֵי הוּא כַּיַיִן עַצְמוֹ
אֲבָל הַנַּעֲשָׂה מִיַּיִן כָּשֵׁר אָז לְאַחַר שֶׁנַּעֲשָׂה יַיִן שָׂרָף אֵין מַגַּע עוֹבֵד כּוֹכָבִים אוֹסַרְתּוֹ
מֶלַח שֶל יַיִן נִתְפַּשֵּׁט הַמִּנְהָג לְהַתִּיר כֵּיוָן שֶׁאֵין בּוֹ הֲנָאָה לְחֵךְ
מַגַּע עוֹבֵד כּוֹכָבִים עַל יְדֵי דָּבָר אַחֵר וְכֵן הַבָּא מִכֹּחוֹ יַעֲשֶׂה שְׁאֵלַת חָכָם
הַשּׁוֹלֵחַ יַיִן עַל יְדֵי עוֹבֵד כּוֹכָבִים צָרִיךְ לְהַשְׁגִּיחַ הֵיטֵב בְּכָל מָקוֹם שֶׁיֵּשׁ בַּרְזָא מְגּוּפָה לַחְתּוֹם בִּשְׁנֵי חוֹתָמוֹת
יִשְׂרָאֵל שֶׁעוֹשֶׂה יֵינוֹ שֶׁל עוֹבֵד כּוֹכָבִים בְּהֶכְשֵׁר כְּדֵי לְמָכְרוֹ אַחַר כָּךְ לְיִשְׂרְאֵלִים יֵשׁ בָּזֶה כַּמָּה חִלּוּקֵי דִּינִים וְלִפְעָמִים אֲפִלּוּ שְׁנֵי חוֹתָמוֹת וְגַם מַפְתֵּחַ לֹא מַהֲנִי
וְצָרִיךְ לִשְׁאֹל לְמוֹרֵה הוֹרָאָה כְּדָּת מַה לַעֲשׂוֹת וְשׁוֹמֵר נַפְשׁוֹ יִרְחַק מִיַּיִן כָּזֶה
כֵּלִים שֶׁל סְתָם יֵינָם אִם הֵם כֵּלִים שֶׁאֵין הַדֶּרֶךְ לְהַחְזִיק בָּהֶם יַיִן אֶלָּא זְמַן קָצָר וְגַם לֹא הָיָה בָּהֶם הַיַּיִן מֵעֵת לְעֵת בֵּין שֶׁהֵם שֶׁל עוֹר בֵּין שֶׁהֵם שֶׁל עֵץ וְשֶׁל זְכוּכִית וְשֶׁל אֶבֶן וְשֶׁל מַתֶּכֶת אִם אֵינָם מְזֻפָּתִין מְדִיחָן הֵיטֵב בְּמַיִם שָׁלֹשׁ פְּעָמִים וּמֻתָּרִים
וְאִם הֵם מְזֻפָּתִין יֵשׁ לָהֶם דִּין אַחֵר
וְכֵן כְּלִי חֶרֶס יֵשׁ לָהֶם דִּין אַחֵר
כֵּלִים הָעֲשׂוּיִים לְהַכְנִיס בָּהֶם יַיִן לְקִיּוּם דְּהַיְנוּ שֶׁמְיַחֲדִין אוֹתָן לְהַחְזִיק בָּהֶם יַיִן לְכָל הַפָּחוֹת שְׁלשָׁה יָמִים אַף עַל פִּי שֶׁהַכְּלִי הוּא שֶׁל יִשְׂרָאֵל וְהָעוֹבֵד כּוֹכָבִים הֶחְזִיק בּוֹ אֶת הַיַּיִן רַק זְמַן מֻעָט מִכָּל מָקוֹם צָרִיךְ הֶכְשֵׁר עַל יְדֵי עִרוּי דְּהַיְנוּ מְמַלְּאִים אֶת הַכְּלִי מַיִם עַל כָּל גְּדוֹתָיו וְיַעֲמֹד כָּךְ לְכָל הַפָּחוֹת עֶשְׂרִים וְאַרְבַּע שָׁעוֹת מֵעֵת לְעֵת וְאַחַר כָּךְ שׁוֹפֵךְ אֶת הַמַּיִם וְנוֹתֵן בּוֹ מַיִם שְׁנִיִּים וְיַעֲמֹד כָּךְ לְכָל הַפָּחוֹת מֵעֵת לְעֵת וְכֵן עוֹשֶׂה פַּעַם שְׁלִישִׁית
וְאֵין צְרִיכִין שֶׁיִּהְיוּ הַשְּׁלשָׁה מֵעֵת לְעֵת דַּוְקָא רְצוֹפִין
וְאִם עָמְדוּ בּוֹ הַמַּיִם כַּמָּה יָמִים וְלֹא שְׁפָכָם לֹא עָלָה אֶלָּא לְמֵעֵת לְעֵת אֶחָד
יֵשׁ אוֹמְרִים דְּאִם הַיַּיִן הָיָה בּוֹ מֵעֵת לְעֵת לֹא מִתְכַּשֵּׁר בְּעֵרוּי מִשּׁוּם דְּכָבוּשׁ כִּמְבֻשָּׁל וּבָעֵי הַגְעָלָה
וּבְמָקוֹם שֶׁאֵין צֹרֶךְ גָּדוֹל יֵשׁ לְהַחְמִיר כֵּן
כְּלֵי זְכוּכִית כֵּיוָן שֶׁהֵם חֲלָקִים וְקָשִׁים אַף עַל פִּי שֶׁמַּכְנִיסִין בָּהֶם יַיִן לְקִיּוּם סָגֵּי לְהוּ בַּהֲדָחַה שָׁלֹשׁ פְּעָמִים
כְּלִי שֶׁהָיָה בּוֹ יַיִן שֶׁלָּנוּ וְעֵרוּ אֶת הַיַּיִן וּבְעוֹד שֶׁהָיָה הַכְּלִי טוֹפֵחַ עַל מְנָת לְהַטְפִיחַ נָגַע שָׁם עוֹבֵד כּוֹכָבִים סָגֵּי לֵהּ בַּהֲדָחָה שָׁלֹשׁ פְּעָמִים אַף עַל פִּי שֶׁהוּא כְּלִי שֶׁמַּכְנִיסִין בּוֹ לְקִיּוּם
הָא דְּמַהֲנִי הֲדָחָה עֵרוּי זֶהוּ כְּשֶׁלֹּא נִשְׁתַּמֵּשׁ בּוֹ יַיִן רַק בְּצוֹנֵן
אֲבָל אִם נִשְׁתַּמֵּשׁ בּוֹ בְּחַמִּין צָרִיךְ הַגְעָלָה כְּמוֹ מִשְּׁאָר אִסּוּרִין
כְּלֵי הַגַּת אַף עַל פִּי שֶׁאֵין מַכְנִיסִין בָּהֶם יַיִן לְקִיּוּם כֵּיוָן שֶׁמִּשְׁתַּמְּשִׁין בָּהֶם יַיִן בְּשֶׁפַע חֲמִירֵי וּצְרִיכִין שְׁאֵלַת חָכָם אֵיךְ לְהַכְשִׁירָן
כָּל הַכֵּלִים שֶׁנִּתְיַשְׁנוּ שְׁנֵים עָשָׂר חֹדֶשׁ מֻתָּרִים כִּי בְּוַדַּאי כָּלָה כָּל לַחְלוּחִית יַיִן שֶׁבָּהֶם
וַאֲפִלּוּ נָתַן לְתוֹכָן מַיִם תּוֹךְ שְׁנֵים עָשָׂר חֹדֶשׁ אֵין בְּכָךְ כְּלוּם
לֶחֶם שֶׁהוּא מֵחֲמֵשֶׁת מִינֵי דָּגָן אֶלָּא שֶׁהוּא פַּת הַבָּאָה בְּכִיסְנִין אִם אוֹכֵל מִמֶּנּוּ פָּחוֹת מִשִּׁעוּר קְבִיעַת סְעוּדָּה אֵינוֹ צָרִיךְ נְטִילַת יָדַיִם וְאֵין מְבָרְכִין עָלָיו הַמּוֹצִיא אֶלָּא בּוֹרֵא מִינֵי מְזוֹנוֹת וּלְאַחֲרָיו עַל הַמִּחְיָה
אֲבָל אִם אוֹכֵל מִמֶּנּוּ שִׁעוּר קְבִיעַת סְעוּדָה אֲזַי דִּינוֹ כְּלֶחֶם גָּמוּר וְצָרִיךְ נְטִילַת יָדַיִם וּמְבָרְכִין עָלָיו הַמּוֹצִיא וּלְאַחֲרָיו בִּרְכַּת הַמָּזוֹן
מַהוּ פַּת הַבָּאָה בְּכִיסְנִין
יֵשׁ אוֹמְרִים שֶׁהִיא פַּת שֶׁנַּעֲשֵׂית כְּמִין כִּיסִים מְמֻלָּאָה בְּפֵּרוֹת בְּבָשָׁר בִּגְבִינָה וְכַיּוֹצֵא בָּהֶן וְכֵן כְּשֶׁנַּעֲשֵׂית כְּמוֹ צַפִּיחִית
וְיֵשׁ אוֹמְרִים שֶׁהִיא פַּת שֶׁנִּלּושָׁה בְּשֶׁמֶן בְּשֻׁמָּן בִּדְבַשׁ בֶּחָלָב בְּבֵיצִים בִּשְׁאָר מֵי פֵּרוֹת אֲפִלּוּ עֵרֵב בּוֹ גַּם מַיִם אֶלָּא שֶׁהֵם הַמּוּעָט וַאֲנָן נַקְטֵינָן כְּדִבְרֵי שְׁנֵיהֶם לְהָקֵל וּמַחְזִיקִין אֵלּוּ לְפַת הַבָּאָה בְּכִיסָנִין
שִׁעוּר קְבִיעַת סְעוּדָּה לָאו בְּדִידֵיה מְשַׁעֲרִינָן אֶלָּא בְּרֹב בְּנֵי אָדָם כַּמָּה שֶׁרְגִילִין לֶאֱכוֹל בִּסְעוּדַּת צָהֳרַיִם בִּסְעוֹדַּת עֶרֶב לִשְׂבּוֹעַ
אִם הוּא אוֹכֵל כְּשִׁעוּר זֶה אַף עַל פִּי שֶׁהוּא אֵינוֹ שָׂבֵעַ מִכָּל מָקוֹם דִּינוֹ כְּמוֹ לֶחֶם
וְאִם אָכֵל פַּת זֹה עִם לִפְתָּן מְשַׁעֲרִין גַּם כֵּן אִם אֲחֵרִים הָיוּ אוֹכְלִין אוֹתָהּ בְּלִפְתָּן הָיוּ שְׂבֵעִים
וְאִם אָכַל בְּלֹא לִפְתָּן שִׁעוּר קָטָן וְהוּא שָׂבֵעַ וַאֲחֵרִים אִם הָיוּ אוֹכְלִין כָּךְ לֹא הָיוּ שְׂבֵעִים אֶלָּא שֶׁאִם הָיוּ אוֹכְלִין אוֹתָהּ עִם לִפְתָּן הָיוּ שְׂבֵעִים הֲוֵי לֵיה גַּם כֵּן דִּין לֶחֶם
אִם מִתְּחִלָּה הָיָה בְּדַעְתּוֹ לֶאֱכוֹל רַק מְעַט וּבֵרַךְ בּוֹרֵא מִינֵי מְזוֹנוֹת וְאַחַר כָּךְ נִמְלַךְ לֶאֱכוֹל שִׁעוּר קְבִיעַת סְעוּדָּה אִם בָּזֶה שֶׁהוּא רוֹצֶה לֶאֱכֹל עוֹד אֵין בּוֹ שִׁעוּר קְבִיעַת סְעוּדָּה אֶלָּא בְּצֵרוּף מַה שֶּׁאָכַל קֹדֶם אוֹכֵל כָּךְ וּמְבָרֵךְ אַחַר כָּךְ בִּרְכַּת הַמָּזוֹן
אֲבָל אִם בָּזֶה שֶׁהוּא רוֹצֶה לֶאֱכוֹל עוֹד יֵשׁ בּוֹ שִׁעוּר קְבִיעַת סְעוּדָּה צָרִיךְ לִטּוֹל יָדָיו וּלְבָרֵךְ בִּרְכַּת הַמּוֹצִיא עַל מַה שֶּׁהוּא רוֹצֶה לֶאֱכוֹל
אֲבָל בִּרְכַּת עַל הַמִּחְיָה אֵין צָרִיךְ לְבָרֵךְ עַל מַה שֶּׁאָכַל לְפִי שֶׁיִּצְטָרֵף עִם מַה שֶּׁיֹּאכַל וְיִפָּטֵּר בְּבִרְכַּת הַמָּזוֹן
עִסָּה שֶׁנִּלּושָׁה בְּמַיִם וּבְלִילָתָהּ רַכָּה אִם אֲפָאָהּ בְּתַנּוּר אֲפִלּוּ בְּאִלְפָּס בְּלֹא מַשְׁקֶה וַאֲפִלּוּ מָשַׁח אֶת הָאִלְפָּס בְּשֻׁמָּן שֶׁלֹּאתִשָּׂרֵף הָעִסָּה זֶה לֹא חָשׁוּב מַשְׁקֶה וְדִינָהּ כְּמוֹ לֶחֶם גָּמוּר וַאֲפִלּוּ אוֹכֵל מִמֶּנּוּ רַק כַּזַּיִת צָרִיךְ נְטִילַת יָדַיִם וְהַמּוֹצִיא וּבִרְכַּת הַמָּזוֹן
וְאִם טִגְּנָהּ בְּמַשְׁקֶה לָאו לֶחֶם הוּא אֲפִלּוּ אוֹכֵל מִמֶּנָהּ כְּדֵי שְׂבִיעָה
וְכֵן אוֹתָן רְקִיקִין שֶׁהֵן דַּקִּין מְאֹד שֶׁאוֹפִין בִּדְפוּס בֵּין שְׁנֵי בַּרְזִלִּין אֵין לָהֶם דִּין לֶחֶם
וַאֲפִלּוּ אוֹכֵל מֵהֶם כְּדֵי שְׂבִיעָה מְבָרֵךְ רַק בּוֹרֵא מִינֵי מְזוֹנוֹת וּלְאַחֲרָיו עַל הַמִּחְיָה
וְלִפְעָמִים עוֹשִׂין עִסָּה רַכָּה מְאֹד דְּהַיְנוּ שֶׁנּוֹתְנִים קֶמַח וּמַיִם בִּקְּדֵרָה וּמְעָרְבִין אוֹתָם בַּכַף וְשׁוֹפְכִין אוֹתָהּ עַל עֲלֵי יְרָקוֹת וְנֶאֱפֵית בְּתַנּוּר עַל הֶעָלִים אָז יֵשׁ דִּין פַּת הַבָּאָה בְּכִיסְנִין
עִסָּה שֶׁנִּתְבַּשְּׁלָה וְאַחַר כָּךְ נֶאֱפְתָה כְּגוֹן כְּעָכִים וְכַדּוֹמֶה לֶחֶם גָּמוּר הוּא
וְדַוְקָא כְּשֶׁנֶּאֱפְתָה הֵיטֵב
לֶחֶם גָּמוּר שֶׁבִּשְּׁלוֹ טִגְּנוֹ בְּחֶמְאָה וְכַדּוֹמֶה אֲפִלּוּ הֶעֱבִיר מִמֶּנּוּ תֹּאַר לֶחֶם כְּגוֹן שְׁטָחוֹ בְּבֵיצִים אִם יֵשׁ בַּפְּרוּסָה כַּזַּיִת כָּל דִּין לֶחֶם עָלָיו
וְאִם אֵין בְּכָל פְּרוּסָה כַּזַּיִת אַף עַל פִּי שֶׁעַל יְדֵי הַבִּשּׁוּל נָפְּחוֹ וְיֵשׁ בְּכָל פְּרוסָה כַּזַּיִת שֶׁנִּדְבַּק עַל יְדֵי הַבִּשּׁוּל וְנַעֲשָׂה גּוּשׁ גָּדוֹל וַאֲפִלּוּ יֵשׁ עֲלֵיהֶם תֹּאַר לֶחֶם מִכָּל מָקוֹם אֵין דִין לֶחֶם וּמְבָרְכִן עָלָיו רַק בּוֹרֵא מִינֵי מְזוֹנוֹת וּלְאַחֲרָיו עַל הַמִּחְיָה וַאֲפִלּוּ אָכַל כְּדֵי שְׂבִיעָה
וְאִם לֹא בִּשְׁלָן אֶלָּא שֶׁעֵרָה עֲלֵיהֶם רֹטֶב רוֹתֵחַ הֲוֵי סָפֵק בְּרָכָה מִשּׁוּם דִּמְסַפְּקָא לָן אִי עֵרוּי חָשׁוּב בִּשּׁוּל לְעִנְיָן זֶה לֹא
וְאֵין לֶאֱכוֹל זֹאת אֶלָּא בְּתוֹךְ הַסְּעוּדָּה וְאִם לֹא בִשְּׁלָן אֶלָּא שְׁרָאָן בְּמַשְׁקִים בְּמָרָק וְכַדּוֹמֶה וְאֵין בַּפְּרוּסוֹת כַּזַּיִת בָּזֶה תָּלוּי אִם יֵשׁ בָּהֶן תֹּאַר לֶחֶם לֹא שֶׁאִם יֵשׁ לָהֶן תֹּאַר לֶחֶם הֲוֵי לְהוּ דִּין לֶחֶם גָּמוּר
וְאִם אֵין לָהֶם תֹּאַר לֶחֶם אֵין לָהֶם דִּין לֶחֶם
וַאֲפִלּוּ אָכַל כְּדֵי שְׂבִיעָה מְבָרֵךְ רַק בּוֹרֵא מִינֵי מְזוֹנוֹת וּלְאַחֲרָיו עַל הַמִּחְיָה
אִם נִשְׁתַּנָּה מַרְאֵה הַמַּשְׁקִין מֵחֲמַת הַפְּרוּסוֹת בַּיָּדוּעַ שֶׁנֶּאֱבַד מֵהֶם תֹּארַ לָחֶם
וְכֵן אִם נִשְׁרוּ בְּיַיִן אָדֹם אֵין לָהֶם עוֹד תֹּאַר לֶחֶם
עִסָּה שֶׁנִּלּושָׁה אֲפִלּוּ בְּמַיִם לְבַד וּבִשְּׁלָהּ מְבָרֵךְ עָלָיו בּוֹרֵא מִינֵי מְזוֹנוֹת וּלְאַחֲרֶיהָ עַל הַמִּחְיָה אֲפִלּוּ אָכַל שִׁעוּר שְׂבִיעָה
וְכֵן גְּרִיסִין שֶׁנַּעֲשִׂין מֵחֲמֵשֶׁת מִינֵי דָּגָן וּבִשְּׁלָן מְבָרְכִין עֲלֵיהֶן גַּם כֵּן בּוֹרֵא מִינֵי מְזוֹנוֹת וּלְאַחֲרֵיהֶן עַל הַמִּחְיָה אֲפִלּוּ אָכַל שִׁעוּר שְׂבִיעָה
וְאִם אוֹכְלָן עִם הַמָּרָק וְכֵן מַאַכְלֵי עִסָּה שֶׁאוֹכְלִין עִם הַמָּרָק עִם הֶחָלָב שֶׁנּתְבַּשְּׁלוּ בָּהּ אֵין צְרִיכִין לְבָרֵךְ עַל הַמָּרָק וְהֶחָלָב כִּי הֵמָּה טְפֵלִים וּבְטֵלִים לְגַבֵּיהֶן
אֲבָל אִם בִּשֵּׁל רַק מְעַט לְבִיבוֹת גְּרִיסִין וְעִקַּר כַּוָּנָתוֹ רַק בִּשְׁבִיל הָרֹטֶב הֶחָלָב בְּעִנְיָן זֶה אֵינָן בְּטֵלִין וּמְבָרֵךְ עֲלֵיהֶן שֶׁהַכֹּל
וְאַף עַל פִּי שֶׁאוֹכֵל גַּם הַלְּבִיבוֹת וְהַגְּרִיסִין אֵין הָרֹטֶב וְהֶחָלָב בְּטֵלִין כֵּיוָן שֶׁהֵן הָעִקָּר
וּמִכָּל מָקוֹם כְּדֵי לַעֲשׂוֹת עַל צַד הַיּוֹתֵר טוֹב רָאוּי לְבָרֵךְ תְּחִלָּה שֶׁהַכֹּל עַל הָרֹטֶב עַל הֶחָלָב לְבַד וְלִשְׁתּוֹת קְצָת וְאַחַר כָּךְ יְבָרֵךְ עַל הַלְּבִיבוֹת הַגְּרִיסִין בּוֹרֵא מִינֵי מְזוֹנוֹת שֶׁגַּם הֵמָּה אֵינָן טְפֵלוֹת אַף עַל פִּי שֶׁאֵין הַכַּוָּנָה בִּשְׁבִילָן לְפִי שֶׁמִּין דָּגָן הוּא חָשׁוּב וְאֵינוֹ נַעֲשֶׂה טָפֵל לְהַפְסִיד בִּרְכָתוֹ כָּל שֶׁבָּא לִתֵּן טַעַם בַּקְּדֵרָה
מַאֲכָלִים שֶׁעוֹשִׂים מִמַּצָּה כְּתוּשָׁה מִלֶּחֶם מְפֹרָר כְּגוֹן כֻּפְתָּאוֹת וּלְבִיבוֹת שֶׁמְעָרְבִים אוֹתָן בְּשֻׁמָּן וּבֵיצִים וְחָלָב וְגוֹבְלִין וּמְבַשְּׁלִין מְטַגְּנִין אוֹתָן מְבָרְכִין עֲלֵיהֶן בּוֹרֵא מִינֵי מְזוֹנוֹת וּלְאַחֲרֵיהֶן עַל הַמִּחְיָה
דְּבָרִים מִמִּינֵי דָּגָן שֶׁבִּשְּׁלָן עִם שְׁאָר מִינִים כְּמוֹ שֶׁהוּא הַדֶּרֶךְ שֶׁמְבַשְּׁלִין פֵּרוּרֵי עִסָּה עִם פּוֹלִין קְטְנִיּוֹת וַאֲפִלּוּ מִין אֶחָד הוּא הָרֹב מִכָּל מָקוֹם כֵּיוָן שֶׁכָּל אֶחָד מֻבְדָּל בִּפְנֵי עַצְמוֹ צָרִיךְ לְבָרֵךְ שְׁתֵּי בְּרָכוֹת דְּהַיְנוּ שֶׁמְבָרֵךְ תְּחִלָּה עַל קְצָת פֵּרוּרֵי עִסָּה בּוֹרֵא מִינֵי מְזוֹנוֹת וְאוֹכְלָן וְאַחַר כָּךְ מְבָרֵךְ עַל קְצָת פּוֹלִין בּוֹרֵא פְּרִי הָאֲדָמָה וְאוֹכְלָן וְאַחַר כָּךְ אוֹכְלָן בְּיַחַד וְהָרֹטֶב הוּא טָפֵל וְאֵין צָרִיךְ לְבָרֵךְ עָלֶיהָ
אֲבָל אִם נִתְמַעֲכוּ וְנִתְעָרְבוּ יַחַד כְּגוֹן מַאֲכָל שֶׁעוֹשִׂין שֶׁמְעָרְבִין קֶמַח וּבֵיצִים וּגְבִינָה וּמְטַגְּנִים מְבַשְּׁלִים אוֹתוֹ אַף עַל פִּי שֶׁהַקֶּמַח הוּא הַמֻּעָט מִכָּל מָקוֹם כֵּיוָן שֶׁהוּא מֵחֲמֵשֶׁת מִינֵי דָּגָן הוּא חָשׁוּב וּמְבָרְכִין עָלָיו בּוֹרֵא מִינֵי מְזוֹנוֹת וְאַחֲרָיו עַל הַמִּחְיָה
וְאָמְנָם דַּוְקָא כְּשֶׁנּוֹתְנִים אֶת הַקֶּמַח בִּשְׁבִיל שֶׁיִּתֵּן טַעַם
אֲבָל אִם לוֹקְחִין רַק מְעַט קֶמַח לְדֶבֶק בְּעָלְמָא כְּמוֹ שֶׁהוּא הַדֶּרֶךְ שֶׁמְתַקְּנִין מִינֵי לִפְתָּן בִּמְעַט קֶמַח וְכֵן אוֹפִין מַעֲשֵׂה אוֹפֶה מִשְּׁקֵדִים וְסֻכָּר וּבֵיצִים וְנוֹתְנִים בּוֹ רַק מְעַט קֶמַח לְדֶבֶק בְּעָלְמָא אָז בָּטֵל הַקֶּמַח וְאֵין מְבָרְכִין רַק עַל הָעִקָּר
וְכֵן רֹטֶב שֶׁמְבַשְּׁלִין וּמְתַקְּנִין אוֹתָהּ עִם קְצָת קֶמַח קָלוּי וּמְטֻגָּן בְּחֶמְאָה אֵין מְבָרְכִין עַל הָרֹטֶב כִּי אִם שֶׁהַכֹּל
אֲבָל אִם הוּא בּוֹרֵר אֶת הַפֵּרוּרִים הַמְּטֻגָּנִים וְאוֹכְלָן בִּפְנֵי עַצְמָן צָרִיךְ לְבָרֵךְ עֲלֵיהֶם בּוֹרֵא מִינֵי מְזוֹנוֹת
וְאִם אוֹכֵל מֵהֶם כַּזַּיִת צָרִיךְ לְבָרֵךְ אַחֲרֵיהֶן עַל הַמִּחְיָה
עַל הַיַּיִן מְבָרְכִין בּוֹרֵא פְּרִי הַגָּפֶן וּלְאַחֲרָיו עַל הַגֶּפֶן וְכוּ'
וְאַיִן חִלּוּק בְּיַיִן אֲפִלּוּ הוּא עֲדַיִן תּוֹסֵס וַאֲפִלּו זָב מֵעַצְמוֹ וַאֲפִלּוּ יַיִן מְבֻשָּׁל קוֹנְדִּיטִין דְּהַיְנוּ שֶׁנָּתְנוּ לְתוֹכוֹ דְּבַשׁ וּבְשָׂמִים לַעֲנָה שֶׁהוּא מַר אֲפִלּוּ הַיַּיִן מֵרִיחַ כַּחֹמֶץ כֵּיוָן שֶׁיֵּשׁ טַעַם יַיִן הֲוֵי יַיִן לְעִנְיַן בְּרָכָה
אֲבָל אִם נִתְחַמֵּץ בְּעִנְיָן שֶׁיֵּשׁ בְּנֵי אָדָם שֶׁנִּמְנָעִין לִשְׁתֹּתוֹ מִפְּנֵי חֲמִיצוּתוֹ יֵשׁ סָפֵק בְּבִרְכָתוֹ
וְלָכֵן אֵין לִשְׁתֹּתוֹ אֶלָּא אִם כֵּן יְבָרֵךְ תְּחִלָּה עַל יַיִן טוֹב
הַחַרְצַנִּים שֶׁהוֹצִיאוּ מֵהֶם הַיַּיִן רַק עַל יְדֵי דְּרִיכָה וְלֹא נֶעֶצְרוּ בְּבֵית הַבַּד אִם נָתְנוּ עֲלֵיהֶם מַיִם אֲפִלּוּ לֹא מָצְאוּ יוֹתֵר מִמַּה שֶּׁנָּתְנוּ אֲפִלּוּ מָצְאוּ פָּחוֹת מִכָּל מָקוֹם אִם טָעְמוֹ יַיִן מְבָרְכִין עָלָיו בּוֹרֵא פְּרִי הַגָּפֶן
אֲבָל אִם נֶעְצְרוּ הַחַרְצַנִּים בְּבֵית הַבַּד וְאַחַר כָּךְ נָתְנוּ עֲלֵיהֶם מַיִם שֶׁנָּתְנוּ מַיִם עַל שִׁמְרֵי יַיִן אֵינוֹ אֶלָּא כַּמָּיִם
יַיִן שֶׁנִּתְעָרֵב בְּמַיִם אִם אֵין בַּיַּיִן אֶלָּא אֶחָד מִשִּׁשָּׁה חֲלָקִים שֶׁבַּמַּיִם וַדַּאי בָּטֵל הַיַּיִן וְאֵינוֹ רַק כַּמָּיִם
וְאִם יֵשׁ בּוֹ יַיִן יוֹתֵר אִם דֶּרֶךְ אַנְשֵׁי הַמָּקוֹם לִמְזֹג אוֹתוֹ כָּל כָּךְ וְלִשְׁתֹּתוֹ בִּמְקוֹם יַיִן מְבָרֵךְ עָלָיו בּוֹרֵא פְּרִי הַגָּפֶן וּלְאַחֲרָיו עַל הַגֶּפֶן
וְאִם לֹא בְּטֵלָה דַּעְתּוֹ
כְּשֵׁם שֶׁהַפַּת אִם קָבַע עָלָיו פּוֹטֵר כָּל מִינֵי מַאֲכָל כָּךְ הַיַּיִן אִם קוֹבֵעַ עַצְמוֹ לִשְׁתֹּת יַיִן פּוֹטֵר שְׁאָר מַשְׁקִין מִבְּרָכָה רִאשׁוֹנָה וּמִבְּרָכָה אַחֲרוֹנָה
וְדַוְקָא אִם הַמַּשְׁקִין הָיוּ עוֹמְדִין לְפָנָיו בְּשָׁעָה שֶׁבֵּרַךְ עַל הַיַּיִן שֶׁהָיָה עַל כָּל פָּנִים בְּדַעְתּוֹ לִשְׁתּוֹת אוֹתָן מַשְׁקִים
אֲבָל אִם לֹא הָיָה לְפָנָיו וְלֹא הָיְתָה דַּעְתּוֹ עֲלֵיהֶן הֲוֵי סָפֵק אִם צָרִיךְ לְבָרֵךְ עֲלֵיהֶן לֹא
עַל כֵּן יִמְנַע אֶת עַצְמוֹ מֵהֶם עַד לְאַחַר שֶׁיְבָרֵךְ בְּרָכָה אַחֲרוֹנָה עַל הַיַּיִן שֶׁיְבָרֵךְ עַל אֵיזֶה דְּבַר מַאֲכָל שֶׁהַכֹּל וִיכַוֵּן לִפְטוֹר גַּם אֶת הַמַּשְׁקִין
אִם לֹא קָבַע אֶת עַצְמוֹ לִשְׁתֹּת יַיִן אֶלָּא שָׁתָה דֶּרֶךְ אֲרַעי וְגַם לֹא הָיְתָה דַּעְתּוֹ לִשְׁתּוֹת מַשְׁקִים אֲחֵרִים אָז וַדַּאי צָרִיךְ לְבָרֵךְ בְּרָכָה רִאשׁוֹנָה עַל מַשְׁקִים אֲחֵרִים אֶלָּא דְּאַכַּתִּי אִכָּא סָפֵק בִּבְרָכָה אַחֲרוֹנָה אִם נִפְטְרָה בְּבִרְכַּת עַל הַגֶּפֶן שֶׁיְבָרֵךְ עַל הַיַּיִן לֹא
עַל כֵּן יֵשׁ לֶאֱכוֹל אֵיזֶה פְּרִי שֶׁיְבָרֵךְ אַחֲרָיו בּוֹרֵא נְפָשׁוֹת רַבּוֹת לִפְטוֹר גַּם אֶת הַמַּשְׁקִין
הַמְּקַדֵּשׁ עַל הַיַּיִן וְדַעְתּוֹ לִשְׁתּוֹת יַיִן שָׂרָף קַאפֶע יֵשׁ סָפֵק אִם נפְטְרוּ בַּבְּרָכָה שֶׁעַל הַיַּיִן לֹא
עַל כֵּן יֵשׁ לְכַוֵּן שֶׁלֹּא לְפָטְרָם
וְאַף עַל פִּי כֵן יְבָרֵךְ עַל מְעַט סֻכָּר שֶׁהַכֹּל לִפְטוֹר גַּם אֶת הַמַּשְׁקִין
כְּשֶׁמְבָרֵךְ עַל הַיַּיִן בְּתוֹךְ הַסְּעוּדָּה וְיֵשׁ שָׁם גַּם אֲנָשִׁים אֲחֵרִים יֹאמַר: סַבְרִי רַבּוֹתַי רְצוֹנוֹ לוֹמַר תְּנוּ דַּעַתְּכֶם לִשְׁמֹעַ כְּדֵי שֶׁיַּפְסִיקוּ מֵאֲכִילָתָן לִשְׁמֹעַ הַבְּרָכָה
שָׁתוּ מִיַּיִן אֶחָד בֵּין בְּתוֹךְ הַסְּעוּדָּה בֵּין שֶׁלֹּא בְּתוֹךְ הַסְּעוּדָּה וְהֵבִיאוּ לָהֶם יַיִן אַחֵר אֵינוֹ מְבָרֵךְ עָלָיו בּוֹרֵא פְּרִי הַגָּפֶן כֵּיוָן שֶׁלֹּא נִמְלַךְ וְלֹא אַסַּח דַּעְתֵּהּ מִיַּיִן אֲבָל מְבָרֵךְ עָלָיו הַטּוֹב וְהַמֵּטִיב
וְכֵן אִם הֵבִיאוּ לָהֶם עוֹד יַיִן שְׁלִישִׁי מְבָרְכִין גַּם כֵּן עָלָיו הַטּוֹב וְהַמֵּטִיב
וְכֵן עַל הַרְבֵּה
וְאִם הָיָה נִמְלַךְ מַמָּשׁ בְּאֹפֶן שֶׁצָּרִיךְ לְבָרֵךְ שֵׁנִית בּוֹרֵא פְּרִי הַגָּפֶן מְבָרֵךְ תְּחִלָּה הַטּוֹב וְהַמֵּטִיב וְאַחַר כָּךְ בּוֹרֵא פְּרִי הַגָּפֶן
הָא דִּמְבַרְכִין הַטּוֹב וְהַמֵּטִיב דַּוְקָא בִּסְתָם שֶׁאֵינוֹ יָדוּעַ שֶׁהַשֵּׁנִי גָּרוּעַ מִן הָרִאשׁוֹן אַף עַל פִּי שֶׁאֵינוֹ יָדוּעַ אִם מְשֻׁבָּח מִן הָרִאשׁוֹן
אֲבָל אִם יָדוּעַ שֶׁהוּא גָּרוּעַ מִן הָרִאשׁוֹן אֵין מְבָרְכִין עָלָיו
אַךְ כְּשֶׁהוּא בָּרִיא לַגּוּף יוֹתֵר מִן הָרִאשׁוֹן אַף עַל פִּי שֶׁהוּא גָּרוּעַ בַּטַעַם מְבָרְכִין עָלָיו הַטּוֹב וְהַמֵּטִיב
אֲפִלּוּ הָיָה לָהֶם מִתְּחִלָּה שְׁתֵּי יֵינוֹת אֶלָּא שֶׁלֹּא הָיָה לִפְנָיו יַחַד כְּשֶׁבֵּרַךְ בּוֹרֵא פְּרִי הַגָּפֶן מְבָרֵךְ עַל הַשֵּׁנִי הַמְּשֻׁבָּח הַטּוֹב וְהַמֵּטִיב
אֲבָל אִם הָיוּ שְׁנֵיהֶן לְפָנָיו עַל הַשֻּׁלְחָן אֵינוֹ מְבָרֵךְ הַטּוֹב וְהַמֵּטִיב אֶלָּא בּוֹרֵא פְּרִי הַגָּפֶן מְבָרֵךְ עַל הַמְּשֻׁבָּח לִפְטוֹר גַּם אֶת הַגָּרוּעַ
אֵין מְבָרְכִין הַטּוֹב וְהַמֵּטִיב אֶלָּא אִם יֵשׁ עוֹד מִן הַיַּיִן הָרִאשׁוֹן וְרוֹצִים לִשְׁתּוֹת אֶת הַשֵּׁנִי מִשּׁוּם שִׁנּוּי יָיִן
אֲבָל אִם מֵחֲמַת שֶׁהַיַּיִן הָרִאשׁוֹן כָּלָה מְבִיאִין אֶת הַשֵּׁנִי אֵין מְבָרְכִין עָלָיו
אֵין מְבָרְכִין הַטּוֹב וְהַמֵּטִיב אֶלָּא כְּשֶׁיֵּשׁ אַחֵר עִמּוֹ שֶׁהוּא שׁוֹתֶה גַּם כֵּן מִשְּׁתֵּי הַיֵּינוֹת
דְּהָכִי מַשְׁמַע הַטּוֹב וְהַמֵּטִיב לַחֲבֵרוֹ
וְהוּא הַדִּין אִם אִשְׁתּוֹ וּבָנָיו עִמּוֹ
אֲבָל אִם הוּא יְחִידִי אֵינוֹ מְבָרֵךְ
הָאוֹרֵחַ שֶׁמֵּסֵב אֵצֶל בַּעַל הַבַּיִת אִם בַּעַל הַבַּיִת נוֹתֵן אֶת הַקַּנְקַן עַל הַשֻּׁלְחָן שֶׁיִּשְׁתֶּה מִי שֶׁיִּרְצֶה כְּמוֹ שֶׁעוֹשִׂין בִּסְעוּדּוֹת גְּדוֹלוֹת אִם כֵּן הַיַּיִן הוּא כְּמוֹ בְּשֻׁתָּפוֹת וּמְבָרְכִין הַטּוֹב וְהַמֵּטִיב
אֲבָל אִם הַבַּעַל הַבַּיִת נוֹתֵן לְכָל אֶחָד כּוֹסוֹ אֵין מְבָרְכִין הַטּוֹב וְהַמֵּטִיב כֵּיוָן שֶׁאֵין לָהֶם שֻׁתָּפוּת בְּיָיִן
וַאֲפִלּוּ הַבַּעַל הַבַּיִת אֵינוֹ מְבָרֵךְ
אֶחָד יָכוֹל לְבָרֵךְ לְהוֹצִיא אֶת כֻּלָּם וְיֹאמַר תְּחִלָּה: סַבְרִי וְכוּ' שֶׁיִּתְּנוּ לֵב לִשְׁמֹעַ וְיַעֲנוּ אָמֵן שֶׁיֵּצְאוּ בְּבִרְכָתוֹ
וְדַוְקָא כְּשֶׁיֵּשׁ לְכָל אֶחָד כּוֹסוֹ לְפָנָיו שֶׁיִּטְעֹם מִיָּד שֶׁלֹּא יְהֵא הֶפְסֵק בֵּין הַבְּרָכָה לַשְּׁתִיָּה
אִם מְבָרֵךְ בִּרְכַּת הַמָּזוֹן עַל כּוֹס יַיִן אַחֵר אֵינוֹ צָרִיךְ לְבָרֵךְ עָלָיו הַטּוֹב וְהַמֵּטִיב שֶׁהוּא יוֹצֵא בְּמַה שֶּׁאָמַר בְּבִרְכַּת הַמָּזוֹן הַטּוֹב וְהַמֵּטִיב
כְּתִיב לַה' הָאָרֶץ וּמְלֹאָהּ שֶׁהַכֹּל הוּא כְּמוֹ הֶקְדֵּשׁ וּכְמוֹ שֶׁאָסוּר לֵהָנוֹת מִן הַהֶקְדֵּשׁ עַד לְאַחַר הַפִּדְיוֹן וְהַנֶּהֱנֶה מִן הַהֶקְדֵּשׁ בְּלֹא פִּדְיוֹן מָעַל כְּמוֹ כֵּן אָסוּר לֵהָנוֹת מִן הָעוֹלָם הַזֶּה בְּלֹא בְּרָכָה וְהַבְּרָכָה הוּא הַפִּדְיוֹן
וְהַנֶּהֱנֶה בְּלֹא בְּרָכָה כְּאִלּוּ מָעַל בְּקָדְשֵׁי יִתְבָּרַךְ שְׁמוֹ
וְאֵין שִׁעוּר לִבְרָכָה רִאשׁוֹנָה שֶׁאֲפִלּוּ אוֹכֵל שׁוֹתֶה כָּל שֶׁהוּא חַיָּב לְבָרֵךְ בְּרָכָה רִאשׁוֹנָה
אַף עַל פִּי שֶׁבְּדִיעֲבַד אִם טָעָה וּבֵרֵךְ שֶׁהַכֹּל עַל כָּל דָּבָר אֲפִלּוּ עַל פַּת יַיִן יָצָא לְכַתְּחִלָּה אָסוּר לַעֲשׂוֹת כֵּן אֶלָּא צָרִיךְ לִלְמֹד לְהָבִין אֵיזֶה בְּרָכָה יְבָרֵךְ עַל כָּל מִין וּמִין
וְאַךְ בְּדָבָר שֶׁאִי אֶפְשָׁר לְבָרֵר מֵאֵיזֶה מִין הוּא שֶנִּסְתַּפְּקוּ הַפּוֹסְקִים וְאִי אֶפְשָׁר לְהַכְרִיעַ אָז יוֹצְאִין בְּבִרְכַּת שֶׁהַכֹּל
וְאִם הוּא דָבָר שֶׁיָּכוֹל לְפָטְרוֹ בְּתוֹךְ הַסְּעוּדָּה עָדִיף טְפֵי
הַדָּבָר שֶׁמְבָרְכִין לְאָכְלוֹ לִשְׁתֹּתוֹ לְהָרִיחַ בּוֹ לַעֲשׂוֹת בּוֹ מִצְוָה צָרִיךְ שֶׁיִּקַּח אוֹתוֹ קִדֶם הַבְּרָכָה בְּיַד יְמִינוֹ וִיכַוֵּן אֵיזֶה בְּרָכָה הוּא צָרִיךְ לְבָרֵךְ עָלָיו כְּדֵי שֶׁכְּשֶׁיַּזְכִּיר אֶת הַשֵּׁם שֶׁהוּא עִקַּר הַבְּרָכָה יֵדַע מַה שֶּׁיְסַיֵם וִיבָרֵךְ
וְאִם לֹא אֲחָזוֹ כְּלָל אֶלָּא שֶׁהָיָה לְפָנָיו כְּשֶׁבֵּרֵךְ עָלָיו יָצָא
אֲבָל אִם לֹא הָיָה לְפָנָיו כְּלָל כְּשֶׁבֵּרַךְ אֶלָּא שֶׁהֵבִיאוּ אַחַר כָּךְ אַף עַל פִּי שֶׁבִּשְׁעַת הַבְּרָכָה הָיְתָה דַּעְתּוֹ עָלָיו לֹא יָצָא וְצָרִיךְ לְבָרֵךְ שֵׁנִית
נָטַל בְּיָדוֹ פְּרִי לְאָכְלוֹ וּבֵרֵךְ עָלָיו וְנָפַל מִיָּדוֹ וְנֶאֱבַד נִמְאַס עַד שֶׁאֵינוֹ רָאוּי לַאֲכִילָה וְכֵן אִם בֵּרַךְ עַל כּוֹס מַשְׁקֶה וְנִשְׁפַּךְ הַכּוֹס אִם יֵשׁ לְפָנָיו עוֹד מִמִין זֶה וְגַם דַּעְתּוֹ הָיְתָה לֶאֱכוֹל לִשְׁתּוֹת יוֹתֵר מִמַּה שֶּׁלָּקַח בְּיָדוֹ וְאִם כֵּן הָיְתָה הַבְּרָכָה גַּם עַל הַנִּשְׁאָר וְאֵינוֹ צָרִיךְ לְבָרֵךְ שֵׁנִית
אֲבָל בִּסְתָם לֹא חָלָה הַבְּרָכָה רַק עַל מַה שֶּׁהָיָה בְּיָדוֹ וְצָרִיךְ לְבָרֵךְ שֵׁנִית
וְכֵן אֲפִלּוּ אִם הָיְתָה דַּעְתּוֹ לֶאֱכוֹל לִשְׁתּוֹת יוֹתֵר אֶלָּא שֶׁלֹּא הָיָה לְפָנָיו בִּשְׁעַת הַבְּרָכָה וְהוּבָא עַתָּה צָרִיךְ לְבָרֵךְ שֵׁנִית אֲפִלּוּ בְּעִנְיָן שֶׁאִם הָיָה אוֹכֵל שׁוֹתֶה אֶת הָרִאשׁוֹן לֹא הָיָה צָרִיךְ לְבָרֵךְ עַל זֶה שֶׁהוּבָא הָכָא שָׁאנֵי
צָרִיךְ שֶׁלֹּא יַפְסִיק יוֹתֵר מִכְּדֵי דִבּוּר בֵּין הַבְּרָכָה לַאֲכִילָה
וַאֲפִלּוּ בִּשְׁעַת לְעִיסָה אָסוּר לְהַפְסִיק עַד שֶׁיִּבְלַע
וְאִם הִפְסִיק בְּדִבּוּר בֵּין הַבְּרָכָה לַאֲכִילָה שֶׁלֹּא מֵעִנְיַן הָאֲכִילָה צָרִיךְ לַחֲזוֹר וּלְבָרֵךְ
אֲבָל אִם שָׁהָה בִּשְׁתִיקָה אֵינוֹ צָרִיךְ לַחֲזוֹר וּלְבָרֵךְ
וּשְׁהִיָּה שֶׁהִיא לְצֹרֶךְ הָאֲכִילָה לֹא חָשִׁיב הֶפְסֵק כְּלָל
וְלָכֵן כְּשֶׁרוֹצֶה לֶאֱכוֹל פְּרִי גָּדוֹל וְלַחְתֹּךְ מִמֶּנּוּ חֲתִיכוֹת יְבָרֵךְ כְּשֶׁהַפְּרִי שָׁלֵם מִשּׁוּם דְּמִצְוָה לְבָרֵךְ עַל הַשָּׁלֵם וְהַשְּׁהִיָה לֹא הֲוֵי הֶפְסֵק מִשּׁוּם שֶׁהוּא לְצֹרֶךְ הָאֲכִילָה
אַךְ כְּשֶׁרוֹצֶה לֶאֱכֹל אֵיזֶה פְּרִי וְאֵין יוֹתֵר וְיֵשׁ לָחוּשׁ שֶׁמָּא פְּרִי זֶה מְתֻלָּע שֶׁאֵינוֹ רָאוּי לַאֲכִילָה יִפְתְּחֶנּוּ וְיִבְדְּקֶנוּ קֹדֶם הַבְּרָכָה
הַשּׁוֹתֶה מַיִם וְשׁוֹפֵךְ מְעַט קֹדֶם שְׁתִיָּתוֹ מִשּׁוּם חֲשַׁשׁ מַיִם הָרָעִים יִשְׁפֹּךְ קֹדֶם שֶׁיַּתְחִיל לְבָרֵךְ וְלֹא אַחַר הַבְּרָכָה מִשּׁוּם בִּזְיוֹן הַבְּרָכָה
הַטּוֹעֵם אֶת הַתַּבְשִׁיל אִם צָרִיךְ מֶלַח וְכַיּוֹצֵא בּוֹ וּפוֹלֵט אֵינוֹ צָרִיךְ לְבָרֵךְ
אֲבָל אִם בּוֹלֵעַ יֵשׁ סָפֵק אִם צָרִיךְ לְבָרֵךְ כֵּיוָן שֶׁהוּא בּוֹלֵעַ אֵינוֹ צָרִיךְ לְבָרֵךְ כֵּיוָן שֶׁאֵין כַּוָּנָתוֹ לַאֲכִילָה וְלָכֵן יִזָּהֵר שֶׁיְכַוֵּן לֵהָנוֹת מִמֶּנּוּ בְּתוֹרַת אֲכִילָה וִיבָרֵךְ עָלָיו וְיִבְלָע
הָאוֹכֵל שׁוֹתֶה לִרְפוּאָה אִם הוּא דָּבָר מֻטְעָם וְנֶהֱנֶה מִמֶּנּוּ מְבָרֵךְ עָלָיו לְפָנָיו וּלְאַחֲרָיו בְּרָכָה הָרְאוּיָה וַאֲפִלּוּ הוּא דְּבַר אִסּוּר כֵּיוָן שֶׁהַתּוֹרָה הִתִּירָה עַתָּה צָרִיךְ הוּא לְבָרֵךְ עָלָיו
וְאִם הוּא דָּבָר מַר שֶׁאֵינוֹ נֶהֱנֶה מִמֶּנּוּ אֵינוֹ מְבָרֵךְ עָלָיו
הַשּׁוֹתֶה בֵּיצָה חַיָּה לְצַחְצֵחַ קוֹלוֹ אַף שֶׁאֵינוֹ נֶהֱנֶה מִטַּעֲמוֹ נֶהֱנֶה הוּא מִמְּזוֹנָהּ דְּמֵיזָן זַיִן וּמְבָרֵךְ עָלֶיהָ
נִכְנָס דָּבָר בִּגְרוֹנוֹ וְשׁוֹתֶה מַשְׁקִין אוֹכֵל חֲתִיכַת פַּת לְבָלְעוֹוֹ שְׁאָר דָּבָר שֶׁנֶּהֱנֶה מִמֶּנּוֹ צָרִיךְ לְבָרֵךְ עָלָיו לְפָנָיו וּלְאַחֲרָיו
אֲבָל אִם שׁוֹתֶה מַיִם שֶׁלֹּא לִצְמָאוֹ אֶלָּא כְּדֵי לְהַבְלִיעַ מַה שֶּׁנִּכְנַס בִּגְרוֹנוֹ לְצֹרֶךְ אַחֵר לֹא יְבָרֵךְ לְפִי שֶׁאֵין הֲנָאָה לָאָדָם בִּשְׁתִיַּת הַמַּיִם אֶלָּא כְּשֶׁהוּא שׁוֹתֶה לִצְמָאוֹ
שָׁכַח וְהִכְנִיס אוֹכְלִין לְתוֹךְ פִּיו בְּלֹא בְּרָכָה אִם הוּא דָּבָר שֶׁאַף אִם יַפְלִיטוֹ לֹא יְהֵא נִמְאָס יַפְלִיטוֹ לְתוֹךְ יָדוֹ וִיבָרֵךְ עָלָיו
וְלֹא יְבָרֵךְ עָלָיו בְּעוֹדוֹ בְּפִיו מִשּׁוּם דִּכְתִיב יִמָּלֵא פִי תְּהִלָּתֶךָ
וְאִם הוּא דָּבָר שֶׁאִם יַפְלִיטוֹ יְהֵא נִמְאָס כֵּיוָן דְּאָסוּר לְאַבֵּד אוֹכְלִין מִסַלְּקוֹ בְּפִיו לְצַד אֶחָד וּמְבָרֵךְ עָלָיו
וְאִם אֵרַע כֵּן בְּמַשְׁקִין שֶׁאִי אֶפְשָׁר לְסַלְּקָן לְצַד אַחָד אֲזַי אִם יֵשׁ עוֹד מַשְׁקִין יִפְלֹט אֵלּוּ לְאִבּוּד
וְאִם אֵין יוֹתֵר וְהוּא דָּחוּק עַל זֶה הַמְּעַט שֶׁבְּתוֹךְ פִּיו בּוֹלְעָן וִיבָרֵךְ אַחַר כָּךְ בְּרָכָה רִאשׁוֹנָה אֲבָל בְּרָכָה אַחֲרוֹנָה לֹא יְבָרֵךְ
אַךְ אִם הוּא יַיִן וְשָׁתָה רְבִיעִית יְבָרֵךְ גַּם בְּרָכָה אַחֲרוֹנָה
הָיוּ לְפָנָיו שְׁנֵי מִינִים שֶׁבִּרְכוֹתֵיהֶם שָׁווֹת כְּגוֹן אֱגוֹז וְתַפּוּחַ שֶׁיָּכוֹל לְבָרֵךְ עַל אֶחָד וְלִפְטוֹר גַּם הַשִּׁנִי חַיָּב לַעֲשׂוֹת כֵּן וְאָסוּר לְבָרֵךְ עַל אֶחָד בְּכַוָּנָה שֶׁלֹּא לִפְטוֹר אֶת הַשֵּׁנִי כְּדֵי לְבָרֵךְ גַּם עָלָיו בִּפְנֵי עַצְמוֹ מִשּׁוּם דְּאָסוּר לִגְרֹם בְּרָכָה שֶׁאֵינָהּ צְרִיכָה
וִיבָרֵךְ עַל הַיּוֹתֵר חָשׁוּב וְנִפְטָר הַשֵּׁנִי אַף עַל פִּי שֶׁלֹּא הָיְתָה כַּוָּנָתוֹ לְפָטְרוֹ
אֲבָל אִם בֵּרֵךְ עַל זֶה שֶׁאֵינוֹ חָשׁוּב אֵינוֹ נִפְטָר הֶחָשׁוּב אֶלָּא אִם כֵּן הָיָה דַּעְתּוֹ לְפָטְרוֹ
אֲבָל אִם בֵּרֵךְ בִּסְתָם צָרִיךְ לַחֲזוֹר וּלְבָרֵךְ עַל הֶחָשׁוּב דְאֵינוֹ בַּדִין שֶׁיִּפְטוֹר שֶׁאֵינוֹ חָשׁוּב לְחָשׁוּב דֶּרֶךְ גְּרָרָא
אֲבָל אִם הֵם שְׁנֵי מִינִים כְּגוֹן פְּרִי הָעֵץ וּפְרִי הָאֲדָמָה דָּבָר שֶׁבִּרְכָתוֹ שֶׁהַכֹּל אַף עַל גַּב דִּבְדִיעֲבַד אִם בֵּרֵךְ עַל כֻּלָּם שֶׁהַכֹּל שֶׁבֵּרֵךְ עַל פְּרִי הָעֵץ בּוֹרֵא פְּרִי הָאֲדָמָה יָצָא מִכָּל מָקוֹם לְכַתְּחִלָּה אָסוּר לַעֲשׂוֹת כֵּן אֶלָּא יְבָרֵךְ עַל כָּל אֶחָד וְאֶחָד בְּרָכָה הַמְּיֻחֶדֶת וּבִרְכַּת בּוֹרֵא פְּרִי הָעֵץ קוֹדֶמֶת
וַאֲפִלּוּ יֵשׁ לְפָנָיו יַיִן וַעֲנָבִים וְרוֹצֶה לִשְׁתּוֹת יַיִן קֹדֶם וּמְבָרֵךְ בּוֹרֵא פְּרִי הַגָּפֶן אַף עַל פִּי שֶׁאִם הוּא מִתְכַּוֵּן לִפְטוֹר בִּבְרָכָה גַּם הָעֲנָבִים יָכוֹל לְפָטְרָן מִכָּל מָקוֹם לְכַתְּחִלָּה לֹא יַעֲשֶׂה כֵּן אֶלָּא יְכַוֵּן שֶׁלֹּא לִפְטוֹר אֶת הָעֲנָבִים כְּדֵי לְבָרֵךְ גַּם עֲלֵיהֶם בְּרָכָה הַמְּתֻקֶּנֶת שֶׁהִיא בּוֹרֵא פְּרִי הָעֵץ
בְּכָל הַדְּבָרִים חוּץ מִן הַפַּת אִם שִׁנָּה מְקוֹמוֹ אַף עַל פִּי שֶׁלֹּא הִסִּיחַ דַּעְתּוֹ נֶחְשָׁב כְּמוֹ הֶסַּח הַדַּעַת וְלָכֵן מִי שֶׁאוֹכֵל שׁוֹתֶה בְּחֶדֶר אֶחָד וְאַחַר כָּךְ הוֹלֵךְ לְחֶדֶר אַחֵר לִגְמוֹר שָׁם אֲכִילָתוֹ וּשְׁתִיָּתוֹ אֲפִלּוּ מִמִּין הָרִאשׁוֹן
וַאֲפִלּוּ אוֹחֵז בְּיָדוֹ אֶת הַמַּאֲכָל הַמַּשְׁקֶה וְנוֹשְׂאוֹ אֶל הַחֶדֶר הָאַחֵר מִכָּל מָקוֹם צָרִיךְ לְבָרֵךְ עָלָיו שָׁם מֵחָדָשׁ בְּרָכָה רִאשׁוֹנָה
אֲבָל בְּרָכָה אַחֲרוֹנָה עַל מַה שֶּׁאָכַל תְּחִלָּה אֵינוֹ צָרִיךְ כִּי הַבְּרָכָה שֶׁיְבָרֵךְ בַּסּוֹף תַּעֲלֶה לִשְׁנֵיהֶם
וְכֵן אִם הָלַךְ לַחוּץ וְאַחַר כָּךְ חוֹזֵר לִמְקוֹמוֹ לִגְמֹר אֲכִילָתוֹ צָרִיךְ לְבָרֵךְ מֵחָדָשׁ בְּרָכָה רִאשׁוֹנָה
בַּמֶּה דְּבָרִים אֲמוּרִים כְּשֶׁהוּא אוֹכֵל לְבַדּוֹ כְּשֶׁהוּא אוֹכֵל עִם אֲחֵרִים וְכֻלָּם שִׁנּוּ אֶת מְקוֹמָם
אֲבָל אִם אֶחָד נִשְׁאָר עַל מְקוֹמוֹ אֲזַי גַּם אֵלּוּ שֶׁהָלְכוּ כֵּיוָן שֶׁדַּעְתָּם לַחֲזוֹר לְכָאן אֶל זֶה שֶׁנִּשְׁאָר כָּאן וְלִגְמוֹר כָּאן אֲכִילָתָן לָכֵן כְּשֶׁחוֹזְרִין וְאוֹכְלִין שׁוֹתִין אֵינָן צְרִיכִין לְבָרֵךְ מֵחָדָשׁ דְּכֵיוָן שֶׁנִּשְׁאָר כָּאן אֶחָד לֹא נִתְבַּטְּלָה הַקְּבִיעוּת וְכֻלָּם חוֹזְרִין לִקְבִיעוּתָן וְנֶחְשָׁב הַכֹּל כִּסְעוּדָּה אֶחָת
בְּחֶדֶר אֶחָד מִפִּנָּה לְפִנָּה אַף עַל פִּי שֶׁהַחֶדֶר גָּדוֹל מְאֹד לֹא הֲוֵי שִׁנּוּי מָקוֹם
אִם אוֹכֵל פֵּרוֹת בְּגַן שֶׁהוּא מֻקַּף מְחִצּוֹת וּבֵרֵךְ עַל פֵּרוֹת מֵאִילָן אֶחָד עַל דַּעַת לֶאֱכֹל גַּם מֵאִילָנוֹת אֲחֵרִים יָכוֹל לֶאֱכוֹל גַּם מֵאִילָנוֹת אֲחֵרִים אַף עַל פִּי שֶׁאֵינוֹ רוֹאֶה מְקוֹמוֹ כָּל שֶׁלֹּא הִסִּיחַ דַּעְתּוֹ וְאֵין צָרִיח לְבָרֵךְ שֵׁנִית
אֲבָל אִם אֵין הַגַּן מֻקַּף מְחִצּוֹת וּמִכָּל שֶׁכֵּן מִגַּן זֶה לְגַן אַחֵר לֹא מַהֲנֵי דַּעְתּוֹ
עַל פֵּרוֹת הָאִילָן חוּץ מִשִּׁבְעַת הַמִּינִים וְעַל כָּל פֵּרוֹת הָאֲדָמָה וִירָקוֹת וְכָל דָּבָר שֶׁאֵין גִּדּוּלוֹ מִן הָאָרֶץ מְבָרֵךְ לְאַחֲרֵיהֶם בּוֹרֵא נְפָשׁוֹת וְכוּ' וַאֲפִלּוּ אָכַל וְשָׁתָה נִפְטָר בִּבְרָכָה אֶחָת
בְּרָכָה אַחֲרוֹנָה וְכֵן בִּרְכַּת הַמָּזוֹן אֵין מְבָרְכִין אֶלָּא אִם כֵּן אָכַל כַּשִּׁעוּר דְּהַיְנוּ כַּזָיִת
אֲבַל עַל פָּחוֹת מִכַּשִּׁעוּר אֵינוֹ צָרִיךְ בְּרָכָה אַחֲרוֹנָה
וְעַל מַשְׁקִין יֵשׁ אוֹמְרִים דְּאֵינוֹ חַיָּב בִּבְרָכָה אַחֲרוֹנָה אֶלָּא אִם כֵּן שָׁתָה רְבִיעִית
וְיֵשׁ אוֹמְרִים דְּגַם עַל מַשְׁקִין אִם שָׁתָה כַּזַּיִת חַיָּב בִּבְרָכָה אַחֲרוֹנָה וְלָכֵן לָצֵאת מִידֵי סְפֵקָא יֵשׁ לִזָּהֵר שֶׁלֹּא לִשְׁתּוֹת אֶלָּא פָּחוֹת מִכַּזַּיִת רְבִיעִית
וְאֵין חִלּוּק בֵּין יַיִן שָׂרָף לִשְׁאָר מַשְׁקִין
דָּבָר שֶׁהוּא כִּבְרִיָּתוֹ דְּהַיְנוּ אֱגוֹז אֶחָד שְׁאָר פְּרִי וַאֲפִלּוּ קִטְנִית אַחַת יֵשׁ אוֹמְרִים אַף עַל פִּי שֶׁאֵין בּוֹ כַּזַּיִת מִכָּל מָקוֹם כֵּיוָן שֶׁהוּא פְּרִי שָׁלֵם מְבָרְכִין אַחֲרָיו בְּרָכָה אַחֲרוֹנָה
וְיֵשׁ חוֹלְקִין
וְלָכֵן לָצֵאת מִידֵי סָפֵק אֵין לֶאֱכֹל פָּחוֹת מִכַּזָיִת
וְאִם נִתְחַלֵּק הַדָּבָר קֹדֶם הָאֲכִילָה בָּטֵל מִמֶּנּוּ חֲשִׁיבוּתֵיה וּלְכֻלֵּי עָלְמָא אֵין מְבָרְכִין עָלָיו בְּרָכָה אַחֲרוֹנָה בְּפָחוֹת מִכַּזָּיִת
כָּל הָאֳכְלִין מִצְטָרְפִין לְכַזָּיִת
וְאִם אָכַל כַּחֲצִי זַיִת מִדָּבָר שֶׁמְבָרְכִין אַחֲרָיו בּוֹרֵא נְפָשׁוֹת רַבּוֹת וְכַחֲצִי זַיִת מִדָּבָר שֶׁמְבָרְכִין עָלָיו בְּרָכָה מֵעֵין שָׁלֹשׁ אֲפִלּוּ כַּחֲצִי זַיִת פַּת מְבָרֵךְ לְאַחֲרֵיהֶן בּוֹרֵא נְפָשׁוֹת רַבּוֹת
וְנִרְאֶה לִי דְּהוּא הַדִּין אִם אָכַל כַּחֲצִי זַיִת מִפֵּרוֹת שֶׁמְבָרְכִין לְאַחֲרֵיהֶן עַל הָעֵץ וְכַחֲצִי זַיִת מִמִּין שֶׁמְבָרְכִין לְאַחֲרָיו עַל הַמִּחְיָה כַּחֲצִי זַיִת פַּת מִכָּל מָקוֹם מְבָרֵךְ לְאַחֲרֵיהֶן בּוֹרֵא נְפָשׁוֹת רַבּוֹת
וְאִם אָכַל כַּחֲצִי זַיִת מִמִּין שֶׁמְבָרְכִין לְאַחֲרָיו עַל הַמִּחְיָה וְכַחֲצִי זַיִת פַּת מְבָרֵךְ לְאַחֲרֵיהֶן עַל הַמִּחְיָה
וּשְׁתִיָּה עִם אֲכִילָה אֵין מִצְטָרְפִין
אָכַל כַּחֲצִי זַיִת וְשָׁהָה וְחָזַר וְאָכַל כַּחֲצִי זַיִת אִם מִתְּחִלַּת הָאֲכִילָה הָרִאשׁוֹנָה עַד סוֹף הָאֲכִילָה לֹא הָיָה זְמַן יוֹתֵר כִּי אִם כְּדֵי אֲכִילַת פְּרָס מִצְטָרְפוֹת שְׁתֵּי הָאֲכִילוֹת וּמְבָרֵךְ בְּרָכָה אַחֲרוֹנָה
אֲבָל אִם שָׁהָה יוֹתֵר אֵין מִצְטָרְפוֹת
וּבִשְׁתִיָּה אֲפִלּוּ שָׁהָה פָּחוֹת מִזֶּה אֵין מִצְטָרְפוֹת
שָׁתָה מַשְׁקֶה חַם בִּמְעַט מְעַט כֵּיוָן שֶׁאֵינוֹ שׁוֹתֶה בְּפַעַם אַחַת כַּשִּׁעוּר אַף עַל פִּי שֶׁדֶּרֶךְ שְׁתִיָּתוֹ בְּכָךְ מִכָּל מָקוֹם אֵין מִצְטָרְפִין וְאֵינוֹ מְבָרֵךְ בְּרָכָה אַחֲרוֹנָה
בְּשִׁבְעָה מִינִים נִשְׁתַּבְּחָה אֶרֶץ יִשְׂרָאֵל דִּכְתִיב אֶרֶץ חִטָּה וּשְׂעוֹרָה וְגֶפֶן וּתְאֵנָה וְרִמּוֹן אֶרֶץ זֵית שֶׁמֶן וּדְבָשׁ וְבָתָר הָכִי כְּתִיב אֶרֶץ אֲשֶׁר לֹא בְּמִסְכֵּנֻת תֹּאכַל בָּהּ לֶחֶם וְאָכַלְתָּ וְשָׂבַעְתָּ וּבֵרַכְתָּ וְגוֹ' וְכֵיוָן שֶׁבְּלֶחֶם מְבֹאָר בַּתּוֹרָה וְאָכַלְתָּ וְשָׂבַעְתָּ וּבֵרְכְתָּ לָכֵן עַל הַלֶּחֶם מֵחֲמֵשֶׁת מִינֵי דָּגָן שֶׁהֵן חִטָּה וּשְׂעוֹרָה הַמְּפֹרָשִׁין וְכֻּסְמִים וְשִׁבֹּלֶת שׁוּעָל וְשִׁיפוֹן שֶׁהֵם גַּם כֵּן נִכְלָלִין בְּחִטָּה וּשְׂעוֹרָה מְבָרְכִין אַחֲרָיו בִּרְכַּת הַמָּזוֹן שֶׁהֵן שָׁלֹשׁ בְּרָכוֹת שְׁלֵמוֹת וְגַם בִּרְכַּת הַטּוֹב וְהַמֵּטִיב
אֲבָל כָּל שֶׁאֵינוֹ לֶחֶם גָּמוּר אֶלָּא מִינֵי מְזוֹנוֹת מֵאֵלּוּ חֲמֵשֶׁת מִינֵי דָּגָן וְכֵן עַל הַגֶּפֶן דְּהַיְנוּ יַיִן וְגַם עֲנָבִים בֵּין לַחִים בֵּין יְבֵשִׁים בֵּין גְּדוֹלִים בֵּין קְטַנִּים וּתְאֵנִים וְרִמּוֹנִים וְזֵיתִים ותְמָרִים שֶׁהֵם דְּבַשׁ הָאָמוּר בַּתוֹרָה לְפִי שֶׁמֵּהֵם זָב הַדְּבַשׁ עַל כָּל אֵלּוּ מְבָרְכִין בְּרָכָה אַחֲרוֹנָה בְּרָכָה אַחַת מֵעֵין שָׁלֹשׁ שֶׁהִיא כּוֹלֶלֶת בְּקִצּוּר הַשָּׁלֹשׁ בְּרָכוֹת וְגַם הַטּוֹב וְהַמֵּטִיב שֶׁבְּבִרְכַּת הַמָּזוֹן
בַּבְּרָכָה מֵעֵין שָׁלֹשׁ שֶׁלְּאַחַר מִינֵי מְזוֹנוֹת פּוֹתֵחַ עַל הַמִּחְיָה וְעַל הַכַּלְכָּלָה וְחוֹתֵם וְנוֹדֶה לְךָ עַל הָאָרֶץ וְעַל הַמִּחְיָה בָּרוּךְ אַתָּה עַל הָאָרֶץ וְעַל הַמִּחְיָה וְעַל הַכַּלְכָּלָה
וְעַל הַיַּיִן פּוֹתֵחַ עַל הַגֶּפֶן וְעַל פְּרִי הַגֶּפֶן וְחוֹתֵם [וְנוֹדֶה לְךָ] עַל הָאָרֶץ וְעַל פְּרִי הַגָּפֶן בָּרוּךְ אַתָה עַל הָאָרֶץ וְעַל פְּרִי הַגָּפֶן
וְעַל הַפֵּרוֹת פּוֹתֵחַ עַל הָעֵץ וְעַל פְּרִי הָעֵץ וְחוֹתֵם [וְנוֹדֶה לְךָ] עַל הָאָרֶץ וְעַל הַפֵּרוֹת בָּרוּךְ אַתָּה עַל הָאָרֶץ וְעַל הַפֵּרוֹת וּבְאֶרֶץ יִשְׂרָאֵל אֲפִלּוּ בְּחוּץ לָאָרֶץ אִם אָכַל מִפֵּרוֹת אֶרֶץ יִשְׂרָאֵל אוֹמֵר עַל הָאָרֶץ וְעַל פֵּרוֹתֵיהָ
אָכַל מִינֵי מְזוֹנוֹת וְגַם שָׁתָה יַיִן כּוֹלֵל שְׁנֵיהֶם בִּבְרָכָה אֶחָת
וְכֵן פֵּרוֹת וָיַיִן וַאֲפִלּוּ עֲנָבִים וָיַיִן פֵּרוֹת וּמִינֵי מְזוֹנוֹת אֲפִלּוּ מִינֵי מְזוֹנוֹת וְיַיִן וּפֵרוֹת כּוֹלֵל שְׁלָשְׁתָּן וְיַקְדִּים עַל הַמִּחְיָה וְאַחַר כָּךְ עַל הַגֶּפֶן וְאַחַר כָּךְ עַל הָעֵץ
וּכְשֶׁכּוֹלֵל עַל הַמִּחְיָה עִם שְׁאָר מִין לֹא יֹאמַר בַּחֲתִימָה וְעַל הַכַּלְכָּלָה אֶלָּא יֹאמַר בָּרוּךְ אַתָּה עַל הָאָרֶץ וְעַל הַמִּחְיָה וְעַל פְּרִי הַגָּפֶן עַל הַמִּחְיָה וְעַל הַפֵּרוֹת אוֹעַל הַמִּחְיָה וְעַל פְּרִי הַגֶּפֶן וְעַל הַפֵּרוֹת
וּכְבָר נִדְפְּסָה הַנֻּסְחָא בַּסִּדּוּרִים וְצָרִיךְ כָּל אִישׁ יִשְׂרָאֵל לִהְיוֹת בָּקִי בִּבְרָכָה בְּעַל פֶּה
בְּשַׁבָּת וְיוֹם טוֹב וְרֹאשׁ חֹדֶשׁ מַזְכִּירִין בָּה מְעִנְיָנָא דְּיוֹמָא
וְאִם שָׁכַח וְלֹא הִזְכִּיר אֵין מַחְזִירִין אוֹתוֹ
יֵשׁ לְהַחְמִיר בִּבְרָכָה כְּמוֹ בְּבִרְכַּת הַמָּזוֹן בַּדְּבָרִים שֶׁנִּזְכְּרוּ בְּסִימָן מ"ד סָעִיף ו'
בְּבִרְכַּת בּוֹרֵא נְפָשׁוֹת יֵשׁ אוֹמְרִים שֶׁבָּרָאתָ
וְיֵשׁ אוֹמְרִים שֶׁבָּרָא וְכֵן עִקָּר
וּפֵרוּשָׁהּ שֶׁל הַבְּרָכָה הוּא בּוֹרֵא נְפָשׁוֹת רַבּוֹת וְחֶסְרוֹנָן שֶׁבָּרָא הַנְּפָשׁוֹת וְגַם מַחְסוֹרָם דְּהַיְנוּ כָּל צָרְכֵי סִפּוּקָן שֶׁהֵם דְּבָרִים הֶכְרֵחִיִּים לְצֹרֶךְ קִיּוּם חַיּוּתָן כְּמוֹ הַלֶּחֶם וְהַמַּיִם וְגַם עַל כָּל שְׁאָר הַדְּבָרִים שֶׁבָּרָא שֶׁאֵינָם הֶכְרֵחִיִּים כָּל כָּךְ אֶלָּא לְהִתְעַנֵּג בָּהֶם כְּמוֹ פֵּרוֹת וְכַדּוֹמֶה אָנוּ מְבָרְכִים אוֹתָךְ חַי הָעוֹלָמִים
וּצְרִיכִין לוֹמַר החי"ת בְּפַתַח
אָכַל פֵּרוֹת שֶׁבְּרָכָה אַחֲרוֹנָה שֶׁלָּהֶם בְּרָכָה מֵעֵין שָׁלֹשׁ וְגַם פֵּרוֹת הָעֵץ שֶׁבְּרָכָה אַחֲרוֹנָה שֶׁלָּהֶן הוּא בּוֹרֵא נְפָשׁוֹת מְבָרֵךְ בְּרָכָה מֵעֵין שָׁלֹשׁ
וְכֵיוָן שֶׁהוּא מַזְכִּיר בָּהֶם פְּרִי עֵץ נִפְטָרִים בָּזֶה כָּל פְּרִי עֵץ שֶׁאָכַל
אֲבָל אִם נִתְחַיֵּב בִּרְכַּת בּוֹרֵא נְפָשׁוֹת עַל מִין אַחֵר אֵינוֹ נִפְטָר בִּבְרָכָה מֵעֵין שָׁלֹשׁ וִיבָרֵךְ תְּחִלָה בִּרְכַּת מֵעֵין שָׁלֹשׁ וְאַחַר כָּךְ בּוֹרֵא נְפָשׁוֹת
לְכַתְּחִלָּה אָסוּר לְאָדָם לָצֵאת מִמְּקוֹמוֹ לַעֲסֹק בְּאֵיזֶה דָּבָר עַד שֶׁיְבָרֵךְ בְּרָכָה אַחֲרוֹנָה שֶׁמָּא יִשְׁכַּח מִלְּבָרֵךְ
וּבְדִיעֲבַד כְּשֶׁיָּצָא מִמְּקוֹמוֹ אִם הוּא צָרִיךְ לְבָרֵךְ בּוֹרֵא נְפָשׁוֹת רַבּוֹת יָכוֹל לְבָרֵךְ בְּמָּקוֹם שֶׁהוּא שָׁם
אֲבָל אִם צָרִיךְ לְבָרֵךְ בְּרָכָה מֵעֵין שָׁלֹשׁ צָרִיךְ שֶׁיַּחֲזוֹר לִמְקוֹמוֹ כְּמוֹ בְּבִרְכַּת הַמָּזוֹן לְעֵיל סִימָן מ"ד סָעִיף
אָכַל וְשָׁתָה וְלֹא בֵּרַךְ מִיָּד בְּרָכָה אַחֲרוֹנָה יָכוֹל לְבָרֵךְ עַד שְׁעַת עִכּוּל דְּהַיְנוּ כָּל זְמַן שֶׁאֵינוֹ תָּאֵב לֶאֱכוֹל פֵּרוֹת
וּלְאַחַר שְׁתִיָּה כָּל זְמַן שֶׁאֵינוֹ צָמֵא
וּלְאַחַר זְמַּנִּים אֵלּוּ אֵינוֹ יָכוֹל לְבָרֵךְ עוֹד
וּמִי שֶׁאֵינוֹ בָּקִי לְשַׁעֵר רָאוּי כְּשֶׁנִּזְכַּר שֶׁלֹּא בֵּרַךְ בְּרָכָה אַחֲרוֹנָה לְבָרֵךְ עַל מִין מִמִּין שֶׁאָכַל וְיֹאכַל וִיבָרֵךְ בְּרָכָה אַחֲרוֹנָה לִפְטוֹר גַּם אֶת הָרִאשׁוֹן
אָכַל שָׁתָה וְהֵקִיא לֹא יְבָרֵךְ בְּרָכָה אַחֲרוֹנָה דְּלֹא גָרַע מִנִּתְעַכֵּל
עַל פֵּרוֹת הַגְּדֵלִים בָּאִילָן מְבָרְכִין בּוֹרֵא פְּרִי הָעֵץ
וְעַל פֵּרוֹת הַגְּדֵלִים בַּאֲדָמָה וְהֵם כָּל מִינֵי לִפְתָּן וִירָקוֹת וְקִטְנִיּוֹת וְטָאטָארְקֶע וַעֲשָׂבִים מְבָרְכִין בּוֹרֵא פְּרִי הָאֲדָמָה
וְלֹא נִקְרָא אִילָן אֶלָּא זֶה שֶׁהָעֲנָפִים שֶׁלּוֹ נִשְׁאָרִים גַּם בַּחֹרֶף וּמוֹצִיא אַחַר כָּךְ עָלִים מִן הָעֲנָפִים וַאֲפִלּוּ הֵם דַּקִּין כְּגִבְעוֹלֵי פִּשְׁתָּן
אֲבָל אִם הָעֲנָפִים כָּלִים לְגַמְרֵי בַּחֹרֶף וְאֵינוֹ נִשְׁאָר רַק הַשׂרֶשׁ לֹא נִקְרָא אִילָן וּמְבָרְכִין עַל הַפֵּרוֹת בּוֹרֵא פְּרִי הָאֲדָמָה
עַל דָּבָר שֶׁאֵין גִּדּוּלוֹ מִן הָאָרֶץ כְּמוֹ בָּשָׂר דָּגִים חָלָב גְּבִינָה וְכֵן עַל כָּל מִינֵי מַשְׁקִים חוּץ מִן הַיַּיִן וְשֶׁמֶן זַיִת מְבָרְכִין שֶׁהַכֹּל נִהְיָה בִּדְבָרוֹ
וְתֵבַת נִהְיָה יֵשׁ לוֹמַר היוּ"ד בְּקָמַץ
כְּמֵהִין וּפִטְרִיּוֹת אַף עַל פִּי שֶׁהֵן גְּדֵלִין מִלַּחְלוּחִית הָאָרֶץ יְנִיקָתָן אֵינָהּ מִן הָאָרֶץ אֶלָּא מִן הָאֲוִיר וְלָכֵן אֵינָן נִקְרָאִין פְּרִי הָאֲדָמָה וּמְבָרְכִין עֲלֵיהֶן שֶׁהַכֹּל
אֵין מְבָרְכִין בּוֹרֵא פְּרִי הָעֵץ בּוֹרֵא פְּרִי הָאֲדָמָה אֶלָּא עַל דָּבָר שֶׁהוּא טוֹב לְאָכְלוֹ חַי וְגַם הַדֶּרֶךְ הוּא לְאָכְלוֹ חַי
אֲבָל אִם אֵין הַדֶּרֶךְ לְאָכְלוֹ חַי אֶלָּא מְבֻשָּׁל אַף עַל פִּי שֶׁהוּא טוֹב לְמַאֲכָל גַּם כְּשֶׁהוּא חַי מִכָּל מָקוֹם אֵינוֹ חָשׁוּב כָּל כָּךְ וְאֵין מְבָרְכִין עָלָיו בִּרְכָתוֹ אֶלָּא כְּשֶׁאוֹכְלוֹ מְבֻשָּׁל
אֲבָל אִם אוֹכְלוֹ חַי אֵינוֹ מְבָרֵךְ עָלָיו אֶלָּא שֶׁהַכֹּל
וְכָבוּשׁ הֲרֵי הוּא כִּמְבֻשָּׁל
וְלָכֵן עַל כְּרוּב כָּבוּשׁ מְבָרְכִין בּוֹרֵא פְּרִי הָאֲדָמָה
וְכֵן מָלִיחַ הוּא כִּמְבֻשָּׁל לְעִנְיָן זֶה
עַל הַצְּנוֹן מְבָרְכִין בּוֹרֵא פְּרִי הָאֲדָמָה
וְכֵן עַל שׁוּמִים וּבְצָלִים כְּשֶׁהֵן רַכִּין וְדַרְכָּן לְאָכְלָן חַיִּין אַף עַל פִּי שֶׁעַל פִּי הָרֹב אֵין אוֹכְלִין אוֹתָן רַק עִם פַּת מִכָּל מָקוֹם גַּם אִם אוֹכְלָן בְּלֹא פַּת מְבָרְכִין עֲלֵיהֶן בּוֹרֵא פְּרִי הָאֲדָמָה
אֲבָל אִם הִזְקִינוּ שֶׁהֵם חֲרִיפִים מְאֹד וְאֵין דַּרְכָּן לְאָכְלָן חַיִּין מִי שֶׁאָכְלָן חַיִּין מְבָרֵךְ עֲלֵיהֶם שֶׁהַכֹּל
דְּבָרִים שֶׁהֵם טוֹבִים יוֹתֵר כְּשֶׁהֵם חַיִּין מִכְּשֶׁהֵם מְבֻשָּׁלִין שֶׁהַבִּשּׁוּל מְגָרֵעַ אוֹתָן אֵין מְבָרְכִין עֲלֵיהֶן כְּשֶׁהֵן מְבֻשָּׁלִין אֶלָּא שֶׁהַכֹּל
וְאַף עַל פִּי שֶׁבִּשְּׁלָן עִם בָּשָׂר וְעַל יְדֵי הַבָּשָׂר נִשְׁתַּבְּחוּ מִכָּל מָקוֹם אָז הַבָּשָׂר הוּא הָעִקָּר וְאֵין מְבָרְכִין עֲלֵיהֶן אֶלָּא שֶׁהַכֹּל
אֲבָל אִם בִּשְּׁלָן בְּאֹפֶן שֶׁהֵן הָעִקָּר וּמִכָּל מָקוֹם נִשְׁתַּבְּחוּ כְּגוֹן שֶׁטִּגְנָן בְּשֻׁמָּן בִּדְבַשׁ וְכַיּוֹצֵא בּוֹ מְבָרְכִין עֲלֵיהֶן הַבְּרָכָה הָרְאוּיָה לָהֶן דְּמַה לִי אִם נִתְבַּשְּׁלוּ בְּמַיִם בְּשֻׁמָּן וּדְבַשׁ
מִינֵי פֵּרוֹת הַגְּרוּעִים הַגְּדֵלִים עַל אֲטָדִים וְקוֹצִים בִּשְׁאָר אִילָנוֹת שֶׁיָּצְאוּ מֵאֲלֵיהֶן וְלֹא נַטְעוּ לְהוּ אֱנָשֵׁי כְּמוֹ תַּפּוּחֵי יַעַר וְכַדּוֹמֶה שֶׁכְּשֶׁהֵם חַיִּין אֵינָן רְאוּיִין לַאֲכִילָה אַף עַל פִּי שֶׁבִּשְּׁלָן טִגְּנָן בִּדְבַשׁ וְסֻכָּר וְהֵן רְאוּיִין לַאֲכִילָה אֵין מְבָרְכִין עֲלֵיהֶן אֶלָּא שֶׁהַכֹּל
אֲבָל לוּזִין אַף עַל פִּי שֶׁגְּדֵלִים בַּיַּעַר חֲשׁוּבִים הֵם וּמְבָרְכִין עֲלֵיהֶם בּוֹרֵא פְּרִי הָעֵץ
עֲשָׂבִים הַגְּדֵלִים מֵאֲלֵיהֶם בְּלִי זְרִיעָה אַף עַל פִּי שֶׁהֵן רְאוּיִין לֶאֱכֹל חַיִּין וַאֲפִלּוּ בִּשְּׁלָן וְהוּא מַאֲכָל חָשׁוּב מִכָּל מָקוֹם כֵּיוָן שֶׁאֵין זוֹרְעִין אוֹתוֹ אֵינוֹ חָשׁוּב פְּרִי וּמְבָרְכִין עָלָיו שֶׁהַכֹּל
אֲבָל חַסָּה [סֶעלַאט] וְכַדּוֹמֶה שֶׁנִּזְרַע מְבָרְכִין עָלָיו בּוֹרֵא פְרִי הָאֲדָמָה
וְגַם בַּעֲשָׂבִים הַגְּדֵלִים מֵאֲלֵיהֶן אִם יֵשׁ בָּהֶם פֵּרוֹת חֲשׁוּבִים כְּגוֹן יָאגְדֶּעס וּמָאלִינֶעס מְבָרְכִין עֲלֵיהֶם בּוֹרֵא פְּרִי הָאֲדָמָה
דָּבָר שֶׁאֵינוֹ עִקַּר הַפְּרִי אֵינוֹ חָשׁוּב כְּמוֹ הַפְּרִי עַצְמוֹ אֶלָּא יוֹרֵד מַדְרֵגָה אַחַת שֶׁאִם הוּא פְּרִי עֵץ מְבָרְכִין עַל הַטָּפֵל בּוֹרֵא פְּרִי הָאֲדָמָה
וְאִם הוּא פְּרִי הָאֲדָמָה מְבָרְכִין עַל הַטָּפֵל שֶׁהַכֹּל
וְלָכֵן אִילַן צְלָף שֶׁהֶעָלִין שֶׁלּוֹ רְאוּיִין לַאֲכִילָה וְיֵשׁ בֶּעָלִים כְּמִין תְּמָרִים בּוֹלְטִים כְּמוֹ בֶּעָלִים שֶׁל עֲרָבָה וְאֶבְיוֹנוֹת הֵן עִקַּר הַפְּרִי וְקַפְרִיסִין הֵן הַקְּלִפָּה שֶׁסְּבִיב הַפְּרִי כְּמוֹ קְלִפּוֹת הָאֱגוֹזִים וְרָאוּיִים גַּם כֵּן לַאֲכִילָה עַל הָאֶבְיוֹנוֹת שֶׁהֵן עִקַּר הַפְּרִי מְבָרֵךְ בּוֹרֵא פְּרֵי הָעֵץ וְעַל הֶעָלִין וְעַל הַתְּמָרוֹת וְעַל הַקַּפְרִיסִין בּוֹרֵא פְּרִי הָאֲדָמָה וְכֵן עֲלֵי וְרָדִים שֶׁנִּרְקְחוּ בִּדְבַשׁ וְסֻכָּר מְבָרְכִין בּוֹרֵא פְּרִי הָאֲדָמָה אַף עַל פִּי שֶׁגְּדֵלִים בָּאִילָן מִפְּנֵי שֶׁאֵינָן עִקַּר הַפְּרִי
וְכֵן קְלִפּוֹת תּפּוּחֵי זָהָב שֶׁנִּרְקְחוּ בִּדְבַשׁ וְסֻכָּר מְבָרְכִין עֲלֵיהֶם בּוֹרֵא פְּרִי הָאֲדָמָה
וְעַל קְלִפּוֹת קִשּׁוּאִין שֶׁמְטַגְּנִין בִּדְבַשׁ וְסֻכָּר מְבָרְכִין שֶׁהַכֹּל
וְעַל הַשַּׁרְבִיטִין מֵהַקִּטְנִיּוֹת שֶׁזּוֹרְעִין בַּשָּׂדוֹת אַף עַל פִּי שֶׁהֵן מְתוּקִּים אִם אֲכָלָן בְּלֹא הַקִּטְנִיּוֹת מְבָרְכִין עֲלֵיהֶם שֶׁהַכֹּל
וְאֵלּוּ שֶׁזּוֹרְעִים בַּגִּנּוֹת עַל דַּעַת לְאָכְלָן חַיִּין בְּשַׁרְבִיטֵיהֶן אֲפִלּוּ כְּשֶׁאוֹכֵל הַשַּׁרְבִיטִין לְחוּד יֵשׁ לְבָרֵךְ בּוֹרֵא פְּרִי הָאֲדָמָה
גַּרְעִינִין שֶׁל פֵּרוֹת אִם הֵם מְתוּקִּים מְבָרֵךְ עֲלֵיהֶם בּוֹרֵא פְּרִי הָאֲדָמָה אֲבָל גַּרְעִינִים הַמָּרִים אֵינָם נֶחְשָׁבִים כְּלָל וְאִם אוֹכְלָן כָּךְ אֵינוֹ מְבָרֵךְ עֲלֵיהֶם כְּלָל
וְאִם מִתְּקָן עַל יְדֵי הָאוֹר וְכַדּוֹמֶה מְבָרֵךְ עֲלֵיהֶם שֶׁהַכֹּל
שְׁקֵדִים הַמָּרִים כְּשֶׁהֵם קְטַנִּים שֶׁאָז עִקַּר אֲכִילָתָן הִיא הַקְּלִפָּה שֶׁאֵינָהּ מָרָה וְעַל דַּעַת כֵּן נוֹטְעִין אוֹתָן מְבָרֵךְ עֲלֵיהֶן בּוֹרֵא פְּרִי הָעֵץ
וכְשֶׁהֵן גְּדוֹלִים שֶׁאָז עִקַּר הָאֲכִילָה הוּא מַה שֶּׁבִּפְנִים וְהוּא מַר אִם אוֹכְלָן כָּךְ אֵינוֹ מְבָרֵךְ כְּלָל
אֲבָל אִם מִתְּקָן עַל יְדֵי הָאוּר דָּבָר אַחֵר כֵּיוָן דַּפְרִי נִינְהוּ וְגַם עַל דַּעַת כֵּן נוֹטְעִין אוֹתָן מְבָרֵךְ עֲלֵיהֶן בּוֹרֵא פְּרִי הָעֵץ
שְׁקֵדִים הַמְּחֻפִּין בְּסֻכָּר אַף עַל פִּי שֶׁהַסֻכָּר הוּא הָרֹב מִכָּל מָקוֹם מְבָרְכִין עֲלֵיהֶן בּוֹרֵא פְּרִי הָעֵץ
וְקַלְמוּס הַמְּחֻפֶּה בְּסֻכָּר מְבָרְכִין רַק שֶׁהַכֹּל כִּי הַקַּלְמוּס אֵינוֹ פְּרִי
פֵּרוֹת שֶׁלֹּא נִגְמַר בִּשּׁוּלָן עַל הָאִילָן אֲפִלּוּ בִשְׁלָן טִגְּנָן בִּדְבַשׁ וְכַדּוֹמֶה כְּמוֹ שֶׁהוּא הַדֶּרֶךְ לְטַגֵּן פֵּרוֹת שֶׁלֹּא נִגְמְרוּ בִּדְבַשׁ סֻכָּר מְבָרֵךְ עֲלֵיהֶם שֶׁהַכֹּל
אַךְ עַל אֶתְרוֹג מְטֻגָּן בִּדְבַשׁ בְּסֻכָּר יֵשׁ לְבָרֵךְ בּוֹרֵא פְּרִי הָעֵץ
נוֹבְלוֹת וְהֵן פֵּרוֹת שֶׁנִּשְׂרְפוּ מִן הַחֹם וְנָבְלוּ וְנָפְלוּ מִן הָאִילָן קֹדֶם שֶׁנִּתְבַּשְּׁלוּ כֵּיוָן שֶׁהוּא דָּבָר שֶׁנִּתְקַלְקֵל אֵין מְבָרְכִין עָלָיו רַק שֶׁהַכֹּל
וְכֵן פַּת שֶׁעִפְּשָׁה וְתַבְשִׁיל שֶׁנִּתְקַלְקֵל קְצָת מְבָרְכִין עֲלֵיהֶן שֶׁהַכֹּל
אֲבָל אִם נִתְקַלְקְלוּ לְגַמְרֵי עַד שֶׁאֵינָן רְאוּיִין לַאֲכִילָה אֵין מְבָרְכִין עֲלֵיהֶן כְּלָל
וְכֵן חֹמֶץ גָּמוּר אֵין מְבָרְכִין עָלָיו כְּלָל
וְאִם עֵרְבוֹ בְּמַיִם עַד שֶׁרָאוּי לִשְׁתִיָּה מְבָרְכִין עָלָיו שֶׁהַכֹּל
וְיֵשׁ מִינֵי פֵּרוֹת שֶׁדַּרְכָּן בְּכָךְ שֶׁאֵינָן מִתְבַּשְּׁלִים לְעוֹלָם עַל הָאִילָן אֶלָּא אַחַר שֶׁנּוֹטְלִין אוֹתָן מִן הָאִילָן מַנִּיחִין אוֹתָן בְּתוֹךְ קַשׁ וְתֶבֶן וְכַדּוֹמֶה וְעַל יְדֵי כָּךְ מִתְבַּשְּׁלִין כְּגוֹן הָאַגָּסִּים הַקְּטַנִּים כֵּיוָן שֶׁדַּרְכָּן בְּכָךְ מְבָרְכִין עֲלֵיהֶן בּוֹרֵא פְּרִי הָעֵץ
יֵשׁ מִינֵי פֵּרוֹת שֶׁאֵין בָּהֶם אֶלָּא שְׂרָף בְּעָלְמָא כָּנוּס בְּתוֹךְ הַחַרְצַנִּים וְאֵינָן רְאוּיִין לַאֲכִילָה אֶלָּא מוֹצְצִין אוֹתָן וְזוֹרְקִין הַקְּלִפּוֹת מְבָרְכִין עַל מְצִיצָה שֶׁהַכֹּל וַאֲפִלּוּ הוּא בּוֹלֵעַ גַּם הַקְּלִפָּה וְהַגַּרְעִין אֵינוֹ מְבָרֵךְ רַק שֶׁהַכֹּל
אֵין מְבָרְכִין בּוֹרֵא פְּרִי הָעֵץ וּבוֹרֵא פְּרִי הָאֲדָמָה אֶלָּא כְּשֶׁנִּכָּר בְּמִקְצָת שֶׁהוּא פֶּרִי
אֲבָל אִם נִתְרַסֵּק עַד שֶׁאֵינוֹ נִכָּר כְּלָל מַה הוּא כְּגוֹן [רִבָּה] שֶׁמְבַשְּׁלִין מִשְּׁזִיפִין וְקִטְנִיּוֹת שֶׁרִסְּקָן לְגַמְרֵי וְכַדּוֹמֶה מְבָרְכִין עֲלֵיהֶם שֶׁהַכֹּל
וּבְדִיעֲבַד אִם בֵּרַךְ עֲלֵיהֶם בְּרָכָה הָרְאוּיָה לָהֶן יָצָא
וְאִם רֹב דֶּרֶךְ אֲכִילַת אוֹתָן פֵּרוֹת הוּא עַל יְדֵי רִסּוּק שֶׁמְרַסְּקִין אוֹתָן לְגַמְרֵי מְבָרְכִין אַף לְכַתְּחִלָּה בְּרָכָה הָרְאוּיָה לָהֶן
אֹרֶז וְדֹחַן שֶׁנִּתְבַּשְּׁלוּ אִם לֹא נִתְמַעֲכוּ מְבָרֵךְ עֲלֵיהֶם בּוֹרֵא פְּרֵי הָאֲדָמָה
וְאִם נִתְמַעֲכוּ שְׁטָחָן וְעָשָׂה מֵהֶן פַּת יֵשׁ חִלּוּק בֵּין אֹרֶז לְדֹחַן כִּי מִצַּד הַדִּין עַל הָאֹרֶז מְבָרֵךְ בּוֹרֵא מִינֵי מְזוֹנוֹת וְעַל הַדֹּחַן שֶׁהַכֹּל
אֶלָּא שֶׁיֵּשׁ לָנוּ סָפֵק אֵיזֶהוּ אֹרֶז וְאֵיזֶהוּ דֹחַן לָכֵן יְרֵא שָׁמַיִם לֹא יֹאכַל בֵּין דֹּחַן בֵּין אֹרֶז שֶׁנִּתְמַעֲכוּ אֶלָּא בְּתוֹךְ הַסְּעוּדָּה
וּבִשְׁעַת הַדְּחַק שֶׁאֵין פַּת מְבָרֵךְ בֵּין עַל הַדֹּחַן בֵּין עַל אֹרֶז שֶׁהַכֹּל וּלְאַחֲרֵיהֶם בּוֹרֵא נְפָשׁוֹת רַבּות
עַל פַּת הֶעָשׂוּי מִקִּטְנִיּוֹת טֶענְגְרָא קוּקְרִיטְז
מַאלֵיי"עֶ טִירְקִשֶׁען ווֵייטְץ אֲפִלּוּ בִּמְקוֹמוֹת שֶׁדַּרְכָּן בְּלֶחֶם זֶה מְבָרְכִין עָלָיו שֶׁהַכֹּל
עַל הַסֻּכָּר מְבָרֵךְ שֶׁהַכֹּל
וְכֵן הַמּוֹצֵץ קָנִים מְתוּקִים מְבָרֵךְ שֶׁהַכֹּל
וְכֵן [קִנָּמוֹן וְשׁוּשׁ] שֶׁכּוֹסְסִין וּבוֹלְעִין רַק טַעַם וּפוֹלְטִין הָעִקָּר מְבָרְכִין עֲלֵיהֶן שֶׁהַכֹּל
כָּל הַפֵּרוֹת וִירָקוֹת שֶׁסְּחָטָן וְהוֹצִיא מֵהֶן מַשְׁקִין מְבָרֵךְ עַל הַמַּשְׁקִין שֶׁהַכֹּל
וְכֵן דְּבַשׁ הַזָּב מִן הַתְּמָרִים כִּי אֵין שׁוּם מַשְׁקֶה נִקְרָא פְּרִי רַק הַיַּיִן וְשֶׁמֶן זַיִת
וְהַיַּיִן שֶׁהוּא חָשׁוּב מְאֹד קָבְעוּ בְּרָכָה מְיֻחֶדֶת בּוֹרֵא פְּרִי הַגָּפֶן
וְשֶׁמֶן זַיִת שֶׁהוּא גַּם כֵּן חָשׁוּב אִם נֶהֱנֶה מִמֶּנּוּ בְּעִנְיָן שֶׁהוּא צָרִיךְ לְבָרֵךְ עָלָיו מְבָרְכִין עָלָיו בּוֹרֵא פְּרִי הָעֵץ
פֵּרוֹת שֶׁאֵין דַּרְכָּן לְבִשּׁוּל אֶלָּא לְאָכְלָן חַיִּין אִם בִּשְּׁלָן מְבָרֵךְ עַל הָרֹטֶב שֶׁהַכֹּל
אֲבָל פֵּרוֹת שֶׁדַּרְכָּן לְיַבְּשָׁן וּלְבַשְּׁלָן וְהֵן שְׁכִיחִים לָרֹב וְנָטְעֵי לְהוּ אַדַּעְתָּא דְּהָכִי אִם בִּשְּׁלָן כְּדֵי לֶאֱכֹל הַפֵּרוֹת וְגַם לִשְׁתּוֹת אֶת הָרֹטֶב מְבָרֵךְ עַל הָרֹטֶב בּוֹרֵא פְּרִי הָעֵץ וַאֲפִלּוּ אֵינוֹ אוֹכֵל מִן הַפֵּרוֹת
וְכֵן קִטְנִיּוֹת וִירָקוֹת בְּמָקוֹם שֶׁדַּרְכָּן לְבַשְּׁלָם לְאָכְלָם וְגַם לִשְׁתּוֹת הָרֹטֶב מְבָרֵךְ עַל הָרֹטֶב בּוֹרֵא פְּרִי הָאֲדָמָה וַאֲפִלּוּ אֵינוֹ אוֹכֵל מִן הַמַּאֲכָל
אֲבָל אִם אֵין כַּוָּנַת הַבִּשּׁוּל רַק בִּשְׁבִיל הַפֵּרוֹת הַיְרָקוֹת אֲזַי כְּשֶׁאֵינוֹ אוֹכֵל מִן הַפֵּרוֹת וְהַיְרָקוֹת אֶלָּא שׁוֹתֶה אֶת הָרֹטֶב לְבַד מְבָרֵךְ שֶׁהַכֹּל
וְאִם בִּשְּׁלָן עִם בָּשָׂר בְּיַחַד אֲפִלּוּ אִם כַּוָּנַת הַבִּשּׁול גַּם בִּשְׁבִיל הָרֹטֶב לְעוֹלָם מְבָרֵךְ עַל הָרֹטֶב שֶׁהַכֹּל כִּי הַבָּשָׂר הוּא הָעִקָּר
פֵּרוֹת שֶׁשְּׁרָאָן בִּשְּׁלָן רַק בִּשְׁבִיל הָרֹטֶב מְבָרֵךְ עָלָיו שֶׁהַכֹּל וְלָכֵן מְבָרְכִין עַל קַאפֶע וְעַל טֵה שֶׁהַכֹּל
וְכֵן עַל הַשֵּׁכָר בֵּין שֶׁהוּא מִתְּמָרִים בֵּין שֶׁהוּא מִשְּׂעוֹרִים
יְרָקוֹת פֵּרוֹת שֶׁכּוֹבְשִׁין אוֹתָן בְּמַיִם שֶׁיִּתְחַמְּצוּ אַף עַל פִּי שֶׁדַּרְכָּן בְּכָךְ כְּגוֹן [קִשּׁוּאִים מְלָפְפוֹנִים סֶלֶק כְּרוּב] מִכָּל מָקוֹם אֵין מְבָרְכִין עַל הָרֹטֶב כִּי אִם שֶׁהַכֹּל
וְאַף עַל פִּי שֶׁטַּעַם הַיֶּרֶק וְהַפְּרִי בָּרֹטֶב מִכָּל מָקוֹם הוֹאִיל וְאֵין עִקַּר הַכְּבִישָׁה בִּשְׁבִיל שֶׁיִּתְּנוּ טַעַם בַּמַּיִם אֶלָּא בִּשְׁבִיל שֶׁגַּם הֵמָּה בְּעַצְמָם יְתֻקְּנוּ עַל יְדֵי הַכְּבִישָׁה לָכֵן מְבָרְכִין רַק שֶׁהַכֹּל
וּמִכָּל מָקוֹם אִם אָכַל תְּחִלָּה אֶת הַיֶּרֶק וּבֵרַךְ בּוֹרֵא פְּרִי הָאֲדָמָה וְאַחַר כָּךְ רוֹצֶה לִשְׁתֹּת גַּם הָרֹטֶב יֵשׁ סָפֵק אִם צָרִיךְ לְבָרֵךְ עַל הָרֹטֶב כִּי שֶׁמָּא יֵצֵא בְּבִרְכַּת בּוֹרֵא פְּרִי הָאֲדָמָה גַּם עַל הָרֹטֶב
לָכֵן לֹא יַעֲשֶׂה כֵּן
וְכֵן פֵּרוֹת וִירָקוֹת וְקִטְנִיּוֹת וְכַדּוֹמֶה שֶׁבִּשְׁלָן בְּמַשְׁקֶה שֶׁיֵּשׁ לָהּ טַעַם בְּעַצְמוּתוֹ כְּגוֹן בְּחֹמֶץ בַּחֲמִיצָה בֶּחָלָב מְבָרְכִין עַל הָרֹטֶב שֶׁהַכֹּל
וְאִם אָכַל תְּחִלָּה אֶת הַמַּאֲכָל יֵשׁ סָפֵק אִם אֵין הָרֹטֶב נִפְטְרָה בִּבְרָכָה זֹאת
צִמּוּקִין שֶׁיֵּשׁ בָּהֶן לַחְלוּחִית כָּל כָּךְ שֶׁאִם הָיוּ דּוֹרְכִין אוֹתָן יָצָא מֵהֶן דִּבְשָׁן אִם כְּתָשָׁן וְשָׁרָה אוֹתָן בְּמַיִם לְצֹרֶךְ שְׁתִיָּה וְלֹא לְצֹרֶךְ אֲכִילַת הַצִּמּוּקִין אִם שָׁרָה שְׁלשָׁה יָמִים וְתוֹסֵס וּלְאַחַר שְׁלשָׁה יָמִים עֵרָה מֵהֶם אֶת הַמַּשְׁקֶה לִכְלִי אַחֵר הֲרֵי מַשְׁקֶה זֶה יַיִן גָּמוּר מְבָרְכִין עָלָיו בּוֹרֵא פְּרִי הַגָּפֶן וּלְאַחֲרָיו בְּרָכָה מֵעֵין שָׁלֹשׁ
וּבְכָל מָקוֹם שֶׁצְּרִיכִין כּוֹס יַיִן יוֹצְאִין בּוֹ
וּצְרִיכִין לִרְאוֹת שֶׁיִּהְיוּ הַצִּמּוּקִין יוֹתֵר מֵחֵלֶק שִׁשִּׁית שֶׁבַּמַּיִם וּמְשַׁעֲרִים אֶת הַצִּמּוּקִין כְּמוֹ שֶׁהָיוּ בְּלַחוּתָן קֹדֶם שֶׁנִּתְיַבְּשׁוּ
וְדַוְקָא כְּשֶׁנַּעֲשֶׂה עַל יְדֵי שְׁרִיָּה כְּמוֹ שֶׁכָּתַבְתִּי אֲבָל אִם בִּשֵּׁל אֶת הַצִּמּוּקִין בְּמַיִם אֵינוֹ נַעֲשֶׂה יַיִן עַל יְדֵי הַבִּשּׁוּל
אִם אָכַל שְׁנֵי דְּבָרִים אוֹכֵל וְשׁוֹתֶה וְהָאֶחָד עִקָּר אֶצְלוֹ וְהַשֵּׁנִי הוּא טָפֵל שֶׁאֵין כַּוָּנָתוֹ לְאָכְלוֹ אֶלָּא בִּשְׁבִיל הָעִקָּר וְאִם לֹא הָיָה הָעִקָּר לֹא הָיָה אוֹכֵל כְּלָל אֶת הַטָּפֵל כְּגוֹן שֶׁחָלַשׁ לִבּוֹ וּכְדֵי לְחַזֵּק לִבּוֹ אוֹכֵל דָּג מָלִיחַ צְנוֹן אֶלָּא מִפְּנֵי שֶׁהֵם דְּבָרִים חֲרִיפִים אוֹכֵל גַּם מְעַט פַּת דָּבָר אַחֵר לְמַתֵּק הַחֲרִיפוּת וְכֵן אִם מִתְאֲוֶה לִשְׁתֹּת יַיִן שָׂרָף וְשׁוֹתֶה וּבִכְדֵי לְמַתֵּק הַחֲרִיפוּת אוֹכֵל אַחֲרָיו מְעַט פַּת אֵיזֶה פְּרִי מְבָרֵךְ רַק עַל הָעִקָּר וְעַל הַטָּפֵל אֵינוֹ צָרִיךְ לְבָרֵךְ לֹא לְפָנָיו וְלֹא לְאַחֲרָיו כִּי נִפְטָר בִּבְּרָכָה שֶׁעַל הָעִקָּר וְגַם נְטִילַת יָדַיִם אֵינוֹ צָרִיךְ
וְדַוְקָא אִם אוֹכֵל אֶת הָעִקָּר תְּחִלָּה וְאַחַר כָּךְ אֶת הַטָּפֵל וּבְשָׁעָה שֶׁבֵּרַךְ עַל הָעִקָּר הָיָה דַּעְתּוֹ לֶאֱכוֹל גַּם אֶת הַטָּפֵל שֶׁהוּא רָגִיל בְּכָךְ דַּהֲוֵי כְּאִלּוּ הָיְתָה דַּעְתּוֹ לְכָךְ וְאוֹכֵל אֶת הַטָּפֵל בְּאתוֹ מַעֲמָד לְאִפּוּקֵי אִם הָלַךְ בֵּינְתַיִם לְחֶדֶר אַחֵר שֶׁאָז צָרִיךְ לְבָרֵךְ גַּם עַל הַטָּפֵל
וְכֵן אִם אוֹכֵל מִתְּחִלָּה אֶת הַטָּפֵל וְאַחַר כָּךְ אֶת הָעִקָּר כְּגוֹן שֶׁרוֹצֶה לִשְׁתּוֹת יַיִן יַיִן שָׂרָף וּכְדֵי שֶׁלֹּא לִשְׁתּוֹת אַלִּיבָּא רֵיקָנָא אוֹכֵל תְּחִלָּה אֵיזֶה דָּבָר קָטָן צָרִיךְ לְבָרֵךְ גַּם עַל הַטָּפֵל
וְאָמְנָם כֵּיוָן שֶׁהוּא רַק טָפֵל עַתָּה יֵשׁ אוֹמְרִים דְּיָרַד מִבִּרְכָתוֹ וְאֵין מְבָרְכִין עָלָיו רַק שֶׁהַכֹּל וְיֵשׁ חוֹלְקִין
וּלְהוֹצִיא אֶת עַצְמוֹ מִידֵי סְפֵקָא יִשְׁתֶּה תְּחִלָּה קְצָת מִן הָעִקָּר וִיבָרֵךְ עָלָיו לִפְטוֹר אֶת הַטָּפֵל
אִם כַּוָּנָתוֹ לִשְׁנֵיהֶם כְּגוֹן שֶׁהוּא שׁוֹתֶה יַיִן שָׂרָף וְאוֹכֵל גַּם מִינֵי כִּיסְנִין וְדֻבְשָׁנִין מִרְקַחַת וְכַדּוֹמֶה צָרִיךְ לְבָרֵךְ עַל שְׁנֵיהֶם
וִיבָרֵךְ תְּחִלָה עַל הַכִּיסְנִין הַמֶּרְקַחַת שֶׁהֵם חֲשׁוּבִים וְאַחַר כָּךְ מְבָרֵךְ עַל הַיַּיִן שָׂרָף וּמִכָּל שֶׁכֵּן אִם אוֹכֵל פַּת כִּיסְנִין וְשׁוֹתֶה גַּם כֵּן קַאפֶע שֶׁצָּרִיךְ לְבָרֵךְ עַל שְׁנֵיהֶם דְּהַיְנוּ תְּחִלָּה עַל פַּת הַכִּיסְנִין וְאַחַר כָּךְ עַל הַקַּאפֶע שֶׁהֲרֵי כַּוָּנָתוֹ לִשְׁנֵיהֶם
שְׁנֵי מִינִים שֶׁנִּתְבַּשְּׁלוּ יַחַד אִם כָּל מִין מֻבְדָּל לְעַצְמוֹ מְבָרֵךְ עַל כָּל מִין בִּפְנֵי עַצְמוֹ בְּרָכָה הָרְאוּיָה לוֹ
אֲבָל אִם נִתְמַעֲכוּ וְנִדַּבְּקוּ אֲזַי אַזְלִינָן בָּתָר רֻבָּא וּמַה שֶׁהוּא הָרֹב זֶהוּ הָעִקַּר וּמְבָרְכִין עָלָיו וְהַשֵּׁנִי נִפְטָר
אַךְ אִם אֶחָד הוּא מֵחֲמֵשֶׁת מִינֵי דָּגָן אַף עַל פִּי שֶׁהוּא הַמִּעוּט הוּא הָעִקָּר כְּמוֹ שֶׁכָּתַבְתִּי בְּסִימָן מ"ח סָעִיף עַיֵן שָׁם
מַאֲכָל שֶׁנָּתַן לְתוֹכוֹ חָלָב מָרָק לְאָכְלָם בְּיַחַד אִם עִקַּר כַּוָּנָתוֹ הַמַּאֲכָל אֲזַי מְבָרֵךְ רַק עָלָיו וְהֶחָלָב הַמָּרָק טְפֵלִים
וְאִם כַּוָּנָתוֹ רַק עַל הַמָּרָק וְהֶחָלָב מְבָרֵךְ עֲלֵיהֶם וְהַמַּאֲכָל הוּא טָפֵל
וְאִם כַּוָּנָתוֹ עַל שְׁנֵיהֶם מְבָרֵךְ תְּחִלָּה עַל הַמַּאֲכָל וְאוֹכֵל מִמֶּנּוּ מְעַט וְאַחַר כָּךְ מְבָרֵךְ עַל הַמָּרָק עַל הֶחָלָב
וְאֵין הוֹלְכִין בָּזֶה אַחַר הָרֹב
וַאֲפִלּוּ אִם הַמַּאֲכָל הוּא מִין דָּגָן אֵינוֹ נֶחְשָׁב עִקָּר לְעִנְיָן זֶה
בְּשָׂמִים שְׁחוּקִים שֶׁעֵרְבָן עִם סֻכָּר הַבְּשָׂמִים הֵם הָעִקָּר וּמְבָרְכִין עֲלֵיהֶם בְּרָכָה הָרְאוּיָה לָהֶן
עַל אֱגוֹז מוּסְקַט בּוֹרֵא פְּרִי הָעֵץ
עַל קִּנָּמוֹן בּוֹרֵא פְּרִי הָאֲדָמָה
וְכֵן עַל זַנְגְּבִיל בּוֹרֵא פְּרִי הָאֲדָמָה
הַשּׁוֹתֶה שֶׁמֶן זַיִת כְּמוֹ שֶׁהוּא אֵינוֹ מְבָרֵךְ עָלָיו כְּלָל מִפְּנֵי שֶׁהוּא מַזִּיק לוֹ
וְאִם עֵרְבוֹ עִם שְׁאָר דְּבָרִים הוּא הַטָּפֵל וּמְבָרֵךְ רַק עַל הָעִקָּר
אַךְ אִם יֵשׁ מֵחושׁ שֶׁהוּא צָרִיךְ אֶת הַשֶּׁמֶן לִרְפוּאָה וּבִכְדֵי שֶׁלֹּא יַזִּיק הוּא מְעָרְבוֹ בִּשְׁאָר דָּבָר מֵאַחַר שֶׁעִקַּר כַּוָּנָתוֹ עַל הַשֶּׁמֶן אַף עַל פִּי שֶׁהוּא הַמֻּעָט מְבָרֵךְ עָלָיו בִּרְכָתוֹ שֶׁהִיא בּוֹרֵא פְּרִי הָעֵץ וּפוֹטֵר אֶת הַדָּבָר הָאַחֵר
וְאִם הוּא צָמֵא וְעִקַּר כַּוָּנָתוֹ לִשְׁתּוֹת לִצְמָאוֹ אֶלָּא שֶׁאַגַּב הוּא נוֹתֵן בּוֹ שֶׁמֶן לִרְפוּאָה מְבָרֵךְ רַק עַל הַמַּשְׁקֶה
וְכֵן הַדִּין אִם נוֹתֵן לְתוֹךְ הַמַּשְׁקֶה אֱגוֹז מוּסְקַט קִנָּמוֹן זַנְגְּבִיל דְּאַזְלִינָן בָּתַר הַכַּוָּנָה
כָּל מִינֵי מֶרְקַחַת הַדְּבַשׁ וְהַסֻכָּר הֵן טְפֵלִים וּמְבָרְכִים עַל עִקַּר הַפְּרִי בִּרְכָתוֹ הָרְאוּיָה
מִי שֶׁיֵּשׁ לְפָנָיו מִינֵי פֵּרוֹת הַרְבֵּה וְהוּא רוֹצֶה לֶאֱכוֹל מִכֻּלָּם אִם בִּרְכוֹתֵיהֶן שָׁווֹת יְבָרֵךְ עַל זֶה שֶׁהוּא חָבִיב וְחָפֵץ בּוֹ יוֹתֵר
וְאִם שְׁנֵיהֶן שָׁוִים בַּחֲבִיבוּת אֲזַי אִם יֵשׁ בֵּינֵיהֶם מִמִּין שִׁבְעָה שֶׁנִּשְׁתַּבְּחָה בָּהֶן אֶרֶץ יִשְׂרָאֵל יְבָרֵךְ עַל זֶה אַף עַל פִּי שֶׁאֵינוֹ אֶלָּא חֲצִי פְּרִי וְהַשְּׁאָר הֵן שְׁלֵמִים
וְאִם אֵין בֵּינֵיהֶם מִמִּין שִׁבְעָה אִם אֶחָד שָׁלֵם וְאֶחָד אֵינוֹ שָׁלֵם שָׁלֵם עָדִיף
וְכֵן אִם אֵין בִּרְכוֹתֵיהֶן שָׁווֹת אֶלָּא שֶׁאֶחָד בִּרְכָּתוֹ בּוֹרֵא פְּרִי הָעֵץ וְאֶחָד בִּרְכָּתוֹ בּוֹרֵא פְּרִי הָאֲדָמָה שֶׁצָּרִיךְ לְבָרֵךְ עַל שְׁנֵיהֶם אִם הָאֶחָד חָבִיב עָלָיו יְבָרֵךְ תְּחִלָּה עַל הֶחָבִיב
וְאִם שְׁנֵיהֶם שָׁוִים יְבָרֵךְ תְּחִלָה עַל זֶה שֶׁהוּא מִמִּין שִׁבְעָה אֲפִלּוּ הוּא חֵצִי
וְאִם אֵין בֵּינֵיהֶם מִמִּין שִׁבְעָה שָׁלֵם עָדִיף
וְאִם שְׁנֵיהֶם שְׁלֵמִים שְׁנֵיהֶם חֲסֵרִים יַקְדִּים בּוֹרֵא פְּרִי הָעֵץ לְבוֹרֵא פְּרִי הָאֲדָמָה
אִם כֻּלָּן הֵן מִמִּין שִׁבְעָה וְשָׁוִים בַּחֲבִיבוּת צָרִיךְ לְהַקְדִּים אֶת זֶה שֶׁהִקְדִּימוֹ הַפָּסוּק
וְאֶרֶץ בַּתְרָא שֶׁנֶּאֱמַר בַּפָּסוּק הִפְסִיק אֶת הַסֵּדֶר
נִמְצָא לְפִי זֶה כִּי תְּמָרִים קוֹדְמִים לַעֲנָבִים לְפִי שֶׁתְּמָרִים הֵם שֵׁנִי לְאֶרֶץ בַּתְרָא וַעֲנָבִים הוּא שְׁלִישִׁי לְאֶרֶץ קַמָּא
וְדַוְקָא עֲנָבִים
אֲבָל יַיִן כֵּיוָן שֶׁהוּא דָּבָר חָשׁוּב וְקָבְעוּ בְּרָכָה לְעַצְמוֹ הוּא קוֹדֵם לְכָל הַפֵּרוֹת
הָא דְּיֵשׁ מַעֲלָה לְמִין שִׁבְעָה דַּוְקָא כְּשֶׁנִּגְמְרָה הַפְּרִי
אֲבָל פְּרִי שֶׁלֹּא נִגְמְרָה אֵין לָה מַעֲלָה דְּלָא מִשְׁתַּבֵּחַ קְרָא בְּמִדִי דְּלָא חָזִי
וְכֵן אִם אוֹכְלוֹ שֶׁלֹּא כְּדֶרֶךְ הֲנָאָתוֹ כְּגוֹן הַכּוֹסֵס חִטָּה אֵין לָהּ קְדִימָה
אִם יֵשׁ לְפָנָיו דָבָר שֶׁבִּרְכָתוֹ בּוֹרֵא פְּרִי הָעֵץ בּוֹרֵא פְּרִי הָאֲדָמָה וְגַם דָּבָר שֶׁבִּרְכָּתוֹ שֶׁהַכֹּל וְרוֹצֶה לֶאֱכוֹל מִשְּׁנֵיהֶם בִּרְכַּת בּוֹרֵא פְּרִי הָעֵץ וּבִרְכַּת בּוֹרֵא פְּרִי הָאֲדָמָה קוֹדְמוֹת שֶׁהֵן חֲשׁוּבוֹת לְפִי שֶׁהֵן מְבֹרָרוֹת יוֹתֵר שֶׁאֵינָן פּוֹטְרוֹת אֶלָּא מִין אֶחָד וְשֶׁהַכֹּל הִיא בְרָכָה כּוֹלֶלֶת הַרְבֵּה
וַאֲפִלּוּ אִם זֶה שֵׁבִּרְכָּתוֹ שֶׁהַכֹּל הוּא חָבִיב יוֹתֵר מִכָּל מָקוֹם צָרִיךְ לְהַקְדִּים בּוֹרֵא פְּרִי הָעֵץ בּוֹרֵא פְּרִי הָאֲדָמָה
בִּרְכַּת בּוֹרֵא מִינֵי מְזוֹנוֹת קוֹדֶמֶת גַּם לְבִרְכַּת הַיַּיִן וּמִכָּל שֶׁכֵּן בִּרְכַּת הַמּוֹצִיא שֶׁהֲרֵי הִיא קוֹדֶמֶת גַּם לְבִרְכַּת בּוֹרֵא מִינֵי מְזוֹנוֹת
וְלָכֵן בְּשַׁבָּת וְיוֹם טוֹב כְּשֶׁמְקַדֵּשׁ עַל הַיַּיִן צָרִיךְ לְכַסּוֹת אֶת הַפַּת שֶׁלֹּא יִרְאֶה בָּשְׁתּוֹ שֶׁמַּקְדִּימִין בִּרְכַּת הַיָּיִן
וְכֵן בְּשַׁחֲרִית שֶׁמְּקַדֵּשׁ וְאוֹכֵל אַחַר כָּךְ מִינֵי מְזוֹנוֹת צָרִיךְ לְכַסּוֹתָן בִּשְׁעַת הַקִּדּוּשׁ
טָעָה וּבֵרַךְ עַל לֶחֶם גָּמוּר בּוֹרֵא מִינֵי מְזוֹנוֹת עַל פַּת כִּיסְנִין הַמּוֹצִיא יָצָא
אֲבָל אִם בֵּרֵךְ עַל תַּבְשִׁיל אֲפִלּוּ מִמִּינֵי דָּגָן הַמּוֹצִיא לֹא יָצָא טָעָה וּבֵרַךְ עַל עֲנָבִים בּוֹרֵא פְּרִי הַגָּפֶן יָצָא
וְכֵן אִם טָעָה בִּבְרָכָה אַחֲרוֹנָה וּבֵרַךְ עַל הַגֶּפֶן יָצָא
שֶׁהֲרֵי גַּם הָעֲנָבִים פְּרִי הַגֶּפֶן הֵם
טָעָה וּבֵרַךְ עַל פְּרִי הָעֵץ בּוֹרֵא פְּרִי הָאֲדָמָה שֶׁהָיוּ שְׁנֵיהֶם לְפָנָיו וְטָעָה וְהִקְדִּים לְבָרֵךְ עַל פְּרִי הָאֲדָמָה וְנִתְכַּוֵּן לִפְטוֹר בָּזֶה גַּם אֶת פְּרִי הָעֵץ יָצָא שֶׁהֲרֵי גַּם הָעֵץ יוֹנֵק מִן הָאֲדָמָה
אֲבָל אִם בֵּרֵךְ עַל פְּרִי הָאֲדָמָה בּוֹרֵא פְּרִי הָעֵץ לֹא יָצָא
וְלָכֵן אִם הוּא מְסֻפָּק בְּאֵיזֶה פְּרִי אִם הוּא פְּרִי הָעֵץ פְּרִי הָאֲדָמָה וְאִי אֶפְשָׁר לְבָרֵר בְּשׁוּם אֹפֶן יְבָרֵךְ עָלָיו בּוֹרֵא פְּרִי הָאֲדָמָה
טָעָה וּבֵרַךְ עַל הַיַּיִן בּוֹרֵא פְּרִי הָעֵץ אִם נִזְכַּר מִיָּד יֹאמַר תּוֹךְ כְּדֵי דִּבּוּר בּוֹרֵא פְּרִי הַגָּפֶן
וְאִם לֹא נִזְכַּר מִיָּד יָצָא בְּדִיעֲבַד
עַל כָּל דָּבָר אֲפִלּוּ עַל הַפַּת וְעַל הַיַּיִן אִם טָעָה וּבֵרַךְ שֶׁהַכֹּל יָצָא
אַף עַל פִּי שֶׁלְּכַתְּחִלָּה צָרִיךְ לְדַקְדֵק וּלְכַוֵּן עַל מַה שֶּׁהוּא מְבָרֵךְ מִכָּל מָקוֹם בְּדִיעֲבַד אִם טָעָה בַּכַּוָּנָה כְּגוֹן שֶׁלָּקַח בְּיָדוֹ כּוֹס קָסָבַר שֶׁהוּא יַיִן וּבֵרַךְ עַל דַּעַת שֶׁהוּא יַיִן וְקֹדֶם שֶׁאָמַר בּוֹרֵא פְּרִי הַגָּפֶן נִזְכַּר שֶׁהוּא מַיִם שֵׁכָר וְסִיֵּם שֶׁהַכֹּל נִהְיָה בִּדְבָרוֹ אֵינוֹ צָרִיךְ לַחֲזוֹר וּלְבָרֵךְ דְּמִשּׁוּם טָעוּת בְּכַּוָּנָה אֵינוֹ צָרִיךְ לַחֲזוֹר וּלְבָרֵךְ
וְכָל שֶׁכֵּן אִם טָעָה בְּהִפּוּךְ שֶׁהָיָה סָבוּר שֶׁהוּא שֵׁכָר מַיִם וּבֵרַךְ עַל דַּעַת לוֹמַר שֶׁהַכֹּל וְקֹדֶם שֶׁאָמַר שֶׁהַכֹּל נִזְכַּר שֶׁהוּא יַיִן וְסִיֵּם בּוֹרֵא פְּרִי הַגָּפֶן שֶׁיָּצָא
שֶׁהֲרֵי אֲפִלּוּ אִם הָיָה מְסַיֵּם כְּפִי הַכַּוָּנָה הָיָה יוֹצֵא
אֲפִלּוּ אִם סִיֵּם כָּל הַבְּרָכָה בְּטָעוּת אֶלָּא שֶׁנִּזְכַּר תּוֹךְ כְּדֵי דִּבּוּר וְתִקֵּן אֲמִירָתוֹ כְּגוֹן שֶׁלָּקַח כּוֹס מַיִם שֵׁכָר קָסָבַר שֶׁהוּא יַיִן וּבֵרַךְ בּוֹרֵא פְּרִי הַגָּפֶן וְנִזְכַּר מִיָּד שֶׁהוּא מַיִם שֵׁכָר וְסִיֵּם שֶׁהַכֹּל נִהְיָה בִּדְבָרוֹ וְכָךְ הָיְתָה אֲמִירָתוֹ בּוֹרֵא פְּרִי הַגָּפֶן שֶׁהַכֹּל נִהְיָה בִּדְבָרוֹ יָצָא
וְאִם לֹא נִזְכַּר תּוֹךְ כְּדֵי דִּבּוּר צָרִיךְ לְבָרֵךְ מֵחָדָשׁ בִּרְכַּת שֶׁהַכֹּל אִם הוּא רוֹצֶה לִשְׁתֹּת כּוֹס זֶה
וְאִם הָיָה בְּדַעְתּוֹ לִשְׁתּוֹת גַּם יַיִן אַחֵר יִקַּח יַיִן וְיִשְׁתֶּה מִיָד וְאֵינוֹ צָרִיךְ בְּרָכָה שְׁנִיָּה כֹּל שֶׁלֹּא הִפְסִיק בְּדִבּוּר
וַאֲפִלּוּ טָעַם תְּחִלָּה מִן הַכּוֹס וְעַל יְדֵי טְעִימָתוֹ נוֹדַע שֶׁהוּא מַיִם שֵׁכָר מִכָּל מָקוֹם לֹא הֲוֵי הֶפְסֵק בְּדִיעֲבַד
בֵּרֵךְ עַל הַלֶּחֶם וְלֹא הָיָה בְּדַעְתּוֹ לֶאֱכוֹל יוֹתֵר מִמַּה שֶּׁהֵכִין כְּגוֹן שֶׁקָּנָה לֶחֶם גְּלֻסְקָא וְסָבַר שֶׁיִּהְיֶה דַּי וְשׁוּב נִתְאַוָּה לֶאֱכוֹל יוֹתֵר וְשָׁלַח לִקְנוֹת עוֹד אֲפִלּוּ יֵשׁ לְפָנָיו עוֹד מִמַּה שֶׁהֵכִין בַּתְחִלָּה מִכָּל מָקוֹם צָרִיךְ לְבָרֵךְ שֵׁנִית הַמּוֹצִיא עַל מַה שֶּׁהֵבִיאו מִשּׁוּם דַּהֲוֵי נִמְלַךְ
אֲבָל מִי שֶׁיֵּשׁ לֶחֶם בְּבֵיתוֹ וְחָתַךְ לְעַצְמוֹ חֲתִיכָה שֶׁהָיָה סָבוּר שֶׁיִּהְיֶה דַּי וְאַחַר כָּךְ נִתְאַוָּה לְיוֹתֵר וְחָתַךְ עוֹד אַף עַל פִּי שֶׁאֵין עוֹד מִן הָרִאשׁוֹן אֵינוֹ צָרִיךְ לְבָרֵךְ שֵׁנִית דְּזֶה לֹא מִקְרֵי נִמְלַךְ כִּי הַדֶּרֶךְ הוּא כָּךְ
בֵּרַךְ עַל הַפֵּרוֹת שֶׁהוּא אוֹכֵל וְהֵבִיאוּ אַחַר כָּךְ עוֹד פֵּרוֹת אִם בִּשְׁעַת הַבְּרָכָה הָיְתָה דַּעְתּוֹ עַל כָּל מַה שֶּׁיָּבִיאוּ אַזַי אֲפִלּוּ אִם אֵין עוֹד מֵהָרִאשׁוֹנִים וַאֲפִלּוּ אֵינָן מִמִּין הָרִאשׁוֹן אֶלָּא שֶׁבִּרְכוֹתֵיהֶן שָׁווֹת אֵינוֹ צָרִיךְ לְבָרֵךְ שֵׁנִית עַל אֵלּוּ שֶׁהֵבִיאוּ לוֹ
וְאִם הוּא נִמְלָךְ מַמָּשׁ דִּהַיְנוּ שֶׁמִּתְּחִלָּה לֹא הָיְתָה דַּעְתּוֹ לֶאֱכוֹל רַק אֵלּוּ שֶׁהֵם לְפָנָיו וְאַחַר כָּךְ נִמְלַךְ לֶאֱכוֹל יוֹתֵר אַזַי אֲפִלּוּ הֵם מִמִּין הָרִאשׁוֹן וְגַם יֵשׁ לְפָנָיו עוֹד גַּם מֵהָרִאשׁוֹנים מִכָּל מָקוֹם צָרִיךְ לְבָרֵךְ עַל אֵלּוּ שֶׁהֵבִיאוּ לוֹ
וְאִם בִּתְחִלָּה הָיְתָה דַּעְתּוֹ סְתָם לֹא כָּךְ וְלֹא כָּךְ אֲזַי יֵשׁ חִלּוּק שֶׁאִם בְּשָׁעָה שֶׁהֵבִיאוּ הַשְּׁנִיִים לֹא הָיָה עוֹד מֵהָרִאשׁוֹנִים צָרִיךְ לְבָרֵךְ שֵׁנִית
אֲבָל אִם הָיָה אָז עוֹד מֵהָרִאשׁוֹנוֹת יֵשׁ סָפֵק אִם צָרִיךְ לְבָרֵךְ שֵׁנִית עַל הַשְּׁנִיִים אֵינוֹ צָרִיךְ
לָכֵן טוֹב לִזָּהֵר שֶׁכְּשֶׁהוּא מְבָרֵךְ תְּהֵא דַּעְתּוֹ עַל כָּל מַה שֶּׁיָּבִיאוּ לוֹ
וְאִם לֹא הָיְתָה דַּעְתּוֹ כָּךְ אֶלָּא בִּסְּתָמָא כֵּיוָן דְּאִכָּא סְפֵקָא בִּבְּרָכָה יֵשׁ לִמְנוֹעַ אֶת עַצְמוֹ מִלְּאָכְלָם
הֵבִיאוּ פְּרִי שֶׁהוּא חָשׁוּב וְחָבִיב עָלָיו יוֹתֵר מִן הָרִאשׁוֹנים שֶׁהוּא מִמִּין שִׁבְעָה אֲפִלּוּ יֵשׁ לְפָנָיו עוֹד מֵהָרִאשׁוֹנִים צָרִיךְ לְבָרֵךְ עַל זֶה שֶׁהֵבִיאוּ כִּי מַה שֶּׁאֵינוֹ חָשׁוּב אֵינוֹ יָכוֹל לִפְטוֹר אֶת הֶחָשׁוּב דֶּרֶךְ גְּרָרָא אֶלָּא דַּוְקָא כְּשֶׁנִּתְכַּוֵּן לְפָטְרוֹ
בֵּרַךְ עַל הַשֵּׁכָר וְנִתְכַּוֵּן לִפְטוֹר כָּל מַה שֶּׁיָּבִיאוּ מִבִּרְכַּת שֶׁהַכֹּל וְהֵבִיאוּ דָּגִים אֵינוֹ צָרִיךְ לְבָרֵךְ עַל הַדָּגִים
אֲבָל אִם הָיְתָה דַּעְתּוֹ סְתָם אֲפִלּוּ אִם בְּשָׁעָה שֶׁהֵבִיאוּ אֶת הַדָּגִים עֲדַיִן הָיָה שֵׁכָר לְפָנָיו מִכָּל מָקוֹם צָרִיךְ לְבָרֵךְ עַל הַדָּגִים
וְלֹא דָּמִי לְפֵּרוֹת אֲפִלּוּ שֶׁאֵלוּ תַּפּוּחִים וְאֵלּוּ אֱגוֹזִים מִכָּל מָקוֹם הַכֹּל מִין אֹכֶל הוּא
אֲבָל שֵׁכָר וְדָגִים הֵמָּה לְגַמְרֵי שְׁנֵי מִינִים מְחֻלָּקִים
זֶה אֹכֶל וְזֶה מַשְׁקֶה וְאֵינָן פּוֹטְרִין זֶה אֶת זֶה אֶלָּא אִם כֵּן הָיו לְפָנָיו בִּשְׁעַת בְּרָכָה שֶׁהָיְתָה דַּעְתּוֹ עֲלֵיהֶם
כָּל זֹאת לֹא מַיְרִי אֶלָּא בְּאָדָם הָאוֹכֵל מִשֶׁלּוֹ אֲבָל אִם הוּא אוֹכֵל אֵצֶל חֲבֵרוֹ כֵּיוָן שֶׁבֵּרַךְ עַל מִין אֶחָד פּוֹטֵר כָּל מַה שֶּׁיָּבִיאוּ אֲפִלּוּ אֵין עוֹד מֵהָרִאשׁוֹנִים דְּהַכֹּל תָּלוּי בְּדַעַת הַבַּעַל הַבַּיִת
אַךְ אִם נִמְלַךְ מַמָּשׁ אָז צָרִיךְ לְבָרֵךְ שֵנִית
וְאִם לֹא הָיָה בְּדַעַת בַּעַל הַבַּיִת לְהָבִיא יוֹתֵר רַק לְבַקָּשַׁת הָאוֹרְחִים נָתַן לָהֶם גַּם כֵּן אֵינָן צְרִיכִין לְבָרֵךְ לְפִי שֶׁהָאוֹרְחִים סוֹמְכִין בְּדַעְתָּם שֶׁהַבַּעַל הַבַּיִת מִסְּתָמָא יִתֵּן לָהֶם כָּל צָרְכָּם
מִי שֶׁבָּא לַסְּעוּדָּה וְנָתְנוּ כּוֹס וּבֵרַךְ עָלָיו וְאַחַר כָּךְ שׁוּב נָתְנוּ כּוֹסוֹת אִם הַמִּנְהָג הוּא כֵן מִסְּתָמָא הָיְתָה דַּעְתּוֹ עַל כֻּלָּם וְאֵינוֹ צָרִיךְ לְבָרֵךְ עוֹד
כְּשֵׁם שֶׁאָסוּר לְאָדָם לֵהָנוֹת מִמַּאֲכָל מַשְׁקֶה קֹדֶם שֶׁיְבָרֵךְ כָּךְ אָסוּר לֵהָנוֹת מֵרֵיחַ טוֹב קֹדֶם שֶׁיְבָרֵךְ עָלָיו שֶׁנֶּאֱמַר כָּל הַנְּשָׁמָה תְּהַלֵּל יָה
אֵיזֶהוּ דָּבָר שֶׁהַנְּשָׁמָה נֶהֱנֵית מִמֶּנּוּ וְאֵין הַגּוּף נֶהֱנֶה מִמֶּנּוּ
הֱוֵי אוֹמֵר זֶה הָרֵיחַ
אֲבָל לְאַחֲרָיו אֵינוֹ צָרִיךְ לְבָרֵךְ מִשּׁוּם דִּכְשֶׁמַּפְסִיק הָרֵיחַ מֵחָטְמוֹ כְּבָר עָבְרָה הֲנָאָתוֹ וַהֲוֵי כְּמוֹ אֹכֶל שֶׁנִּתְעַכֵּל בְּמֵעָיו
כֵּיצַד מְבָרֵךְ עַל הָרֵיחַ הַטּוֹב
אִם זֶה שֶׁיּוֹצֵא מִמֶּנּוּ הָרֵיחַ הוּא פְּרִי שֶׁהוּא רָאוּי לַאֲכִילָה בֵּין שֶׁהוּא פְּרִי הָעֵץ בֵּין שֶׁהוּא פְּרִי הָאֲדָמָה אַף עַל פִּי שֶׁאֵינוֹ רָאוּי לַאֲכִילָה אֶלָּא עַל יְדֵי תַּעֲרוֹבוֹת כְּגוֹן אֱגוֹז מוּסְקַט צִיטְרָאן וְאֶתְרוֹג מִכָּל מָקוֹם כֵּיוָן שֶׁעִקָּרוֹ לַאֲכִילָה מְבָרֵךְ אֲשֶׁר נָתַן רֵיחַ טוֹב בַּפֵּרוֹת
וְדַוְקָא כְּשֶׁנִּתְכַּוֵּן לְהָרִיחַ בּוֹ
אֲבָל אִם לֹא נִתְכַּוֵּן לְהָרִיחַ אֶלָּא לַאֲכִילָה וְהָרֵיחַ בָּא מִמֵּילָא אֵינוֹ צָרִיךְ לְבָרֵךְ עַל הָרֵיחַ
הַמֵּרִיחַ בְּקַאפֶע קָלוּי שֶׁיֵּשׁ רֵיחַ טוֹב מְבָרֵךְ אֲשֶׁר נָתַן רֵיחַ טוֹב בַּפֵּרוֹת
אִם זֶה שֶׁיּוֹצֵא מִמֶּנּוּ הָרֵיחַ הוּא עֵץ מִין עֵץ מְבָרֵךְ בּוֹרֵא עֲצֵי בְּשָׂמִים
וְלָכֵן עַל הַהֲדַס וְעַל וֶרֶד שֶׁקּוֹרִין וְעַל הַלְּבוֹנָה וְכַיּוֹצֵא בָּהֶם מְבָרְכִין בּוֹרֵא עֲצֵי בְּשָׂמִים דְּכֵיוָן דְּעִקָּרוֹ אֵינוֹ לַאֲכִילָה אֶלָּא לְהָרִיחַ לֹא הֲוֵי פֶּרִי
עַל פִּלְפְּלִין וְעַל זַנְגְּבִיל יֵשׁ אוֹמְרִים דִּמְבָרְכִין וְיֵשׁ אוֹמְרִים דְּאֵין מְבָרְכִין עַל כֵּן אֵין לְהָרִיחַ בָּהֶם
עַל עֵשֶׂב וָיֶרֶק מְבָרְכִין בּוֹרֵא עִשְׂבֵי בְשָׂמִים וְהַסִּימָן לֵידַע מַה הוּא עֵץ וּמַה הוּא יֶרֶק כֹּל שֶׁהַגִּבְעוֹל הוּא קָשֶׁה כְּגִבְעוֹל שֶׁל פִּשְׁתָּן וּמִתְקַיֵּם מִשָּׁנָה לְשָׁנָה וּמוֹצִיא עָלִין זֶהוּ עֵץ
וְאוֹתָן שֶׁהַגִּבְעוֹל לְעוֹלָם רַךְ הֲוֵי עִשְׂבֵי בְּשָׂמִים
אִם אֵינוֹ לֹא מִין עֵץ וְלֹא מִין עֵשֶׂב כְּמוֹ הַמּוּסְק מְבָרֵךְ עָלָיו בּוֹרֵא מִינֵי בְּשָׂמִים
וְכֵן עַל פִּטְרִיּוֹת יְבֵשׁוֹת שֶׁיֵּשׁ לָהֶן רֵיחַ טוֹב אִם מֵרִיחַ בָּהֶן נִרְאֶה לִי דְּיֵשׁ לְבָרֵךְ בּוֹרֵא מִינֵי בְּשָׂמִים
עַל שֶׁמֶן אֲפַרְסְמוֹן הַגָּדֵל בְּאֶרֶץ יִשְׂרָאֵל לַחֲשִׁיבוּתוֹ שֶׁגָּדֵל בְּאֶרֶץ יִשְׂרָאֵל קָבְעוּ בְרָכָה בִּפְנֵי עַצְמוֹ וּמְבָרְכִין עָלָיו בּוֹרֵא שֶׁמֶן עָרֵב
בֵּרַךְ עַל שֶׁל עֵץ עִשְׂבֵי בְּשָׂמִים וְכֵן לְהִפּוּךְ לֹא יָצָא
אֲבָל אִם בֵּרַךְ בּוֹרֵא מִינֵי בְּשָׂמִים עַל כָּל הַמִּינִים יָצָא
וְלָכֵן בְּכָל דָּבָר שֶׁהוּא מְסֻפָּק בְּבִרְכָּתוֹ וְאִי אֶפְשָׁר לְהִתְבָּרֵר מְבָרֵךְ עָלָיו בּוֹרֵא מִינֵי בְּשָׂמִים
וְנִרְאֶה לִי דְאִם בֵּרַךְ עַל פְּרִי הָעֵץ בּוֹרֵא עֲצֵי בְּשָׂמִים יָצָא
וְעַל כֵּן נִרְאֶה לִי כִּי עַל צִפֹּרֶן וְכֵן עַל קְלִפַּת תַּפוּחַ זָהָב וְלִימוֹנִים יֵשׁ לְבָרֵךְ בּוֹרֵא עֲצֵי בְּשָׂמִים
שֶׁמֶן מַיִם שֶׁבִּשְׂמוּ בִּבְשָׂמִים אִם בַּעֲצֵי בְשָׂמִים מְבָרֵךְ בּוֹרֵא עֲצֵי בְּשָׂמִים
וְאִם בְּעִשְׂבֵי בְּשָׂמִים מְבָרֵךְ בּוֹרֵא עִשְׂבֵי בְּשָׂמִים
וְאִם הָיוּ בּוֹ עֵצִים וַעֲשָׂבִים מְבָרֵךְ בּוֹרֵא מִינֵי בְּשָׂמִים
וְכֵן בְּכָל מָקוֹם שֶׁיֵּשׁ רֵיחַ מְעֹרָב מִמִּינִים שׁוֹנִים מְבָרֵךְ בּוֹרֵא מִינֵי בְּשָׂמִים
אִם הוֹצִיאוּ הַבְּשָׂמִים מִן הַשֶּׁמֶן וּמִן הַמַּיִם יֵשׁ סָפֵק אִם מְבָרְכִין עֲלֵיהֶם כֵּיוָן שֶׁלֹּא נִשְׁאַר שָׁם הָעִקָּר
עַל כֵּן אֵין לְהָרִיחַ בָּהֶם
הָיוּ לְפָנָיו פְּרִי הַמֵּרִיחַ וַעֲצֵי בְּשָׂמִים וְעִשְׂבֵי בְּשָׂמִים וּמִינֵי בְּשָׂמִים מְבָרֵךְ עַל כָּל אֶחָד בְּרָכָה הָרְאוּיָה וּמַקְדִּים לְבָרֵךְ תְּחִלָה עַל הַפְּרִי וְאַחַר כָּךְ עַל הָעֵץ וְאַחַר כָּךְ עַל עִשְׂבֵי בְּשָׂמִים וְאַחַר כָּךְ עַל מִינֵי בְּשָׂמִים
מֻגְמָר דְּהַיְנוּ שֶׁמְּשִׂימִין בְּשָׂמִים עַל גֶּחָלִים שֶׁיַּעֲלֶה רֵיחַ טוֹב מְבָרְכִין עָלָיו מִשֶּׁיַּעֲלֶה הֶעָשָׁן קֹדֶם שֶׁיַּגִּיעַ הָרֵיחַ כְּמוֹ בְּכָל בִּרְכַּת הַנֶּהֱנִין
אֲבָל לֹא יְבָרֵךְ קֹדֶם שֶׁעוֹלֶה הֶעָשָׁן דִּבְעִינָן בְּרָכָה סָמוּכָה לַהֲנָאָה
אִם הַמֻּגְמָר הוּא מִין עֵץ מְבָרֵךְ עֲצֵי בְּשָׂמִים
וְאִם שֶׁל עֵשֶׂב עִשְׂבֵי בְּשָׂמִים
וְאִם שֶׁל שְׁאָר מִינִים בּוֹרֵא מִינֵי בְּשָׂמִים
וְדַוְקָא כְּשֶׁמֻּגְמָר בִּשְׁבִיל לְהָרִיחַ אֲבָל מַה שֶּׁמְעַשְׁנִין בִּשְׁבִיל לְבַטֵּל הַסִּרְחוֹן כְּדֶרֶךְ שֶׁנּוֹתְנִין בְּשָׂמִים אֵצֶל הַמֵּתִים אֵין מְבָרְכִין עָלָיו כְּלָל
וְכֵן כָּל דָּבָר שֶׁאֵינוֹ עוֹמֵד לְהָרִיחַ כְּגוֹן בְּשָׂמִים הַמֻּנָּחִים בַּחֶדֶר לִסְחוֹרָה וְכֵן מֻגְמָר שֶׁמְגַמְּרִין בּוֹ אֶת הַכֵּלִים שֶׁלֹּא נַעֲשָׂה לְהָרִיחַ בְּעַצְמוֹ רַק לִתֵּן רֵיחַ בַּכֵּלִים אֵין מְבָרְכִין עֲלֵיהֶם אַף עַל פִּי שֶׁהוּא מִתְכַּוֵּן לְהָרִיחַ
הַנִּכְנָס לְתוֹךְ חֲנוּת שֶׁל בְּשָׂמִים בֵּית מִרְקַחַת וְנִתְכַּוֵּן לְהָרִיחַ מְבָרֵךְ בּוֹרֵא מִינֵי בְּשָׂמִים כִּי הַבְּשָׂמִים שֶׁבַּחֲנוּת עוֹמְדִין לְהָרִיחַ דְּנִיחָא לֵיה לְבַעַל הַחֲנוּת שֶׁיָּרִיחוּ בְּנֵי אָדָם וְיִקְנוּ
נִכְנָס וְיוֹצֵא נִכְנָס וְיוֹצֵא אִם הָיְתָה דַּעְתּוֹ מִתְּחִלָה לַחֲזוֹר אֵינוֹ צָרִיךְ לְבָרֵךְ
וְאִם הִסִּיחַ דַּעְתּוֹ שֶׁיָּצָא וְשָׁהָה זְמַן מְרֻבֶּה שֶׁנִּכְנַס לַחֲנוּת אַחֶרֶת צָרִיךְ לְבָרֵךְ בְּכָל פָּעַם
רֵיחַ שֶׁאֵין עִקָּר כְּגוֹן בְּגָדִים שֶׁהֵם מֻגְמָרִים שֶׁהָיוּ בְּשָׂמִים מֻנָּחִים בִּכְּלִי וְקָלַט רֵיחַ וְכֵן הַמְּמַשְׁמֵשׁ בְּאֶתְרוֹגִים בִּשְׁאָר פֵּרוֹת הַמְּרִיחִים וְנִשְׁאַר בְּיָדוֹ בְּבִגְדּוֹ רֵיחַ אֵין מְבָרְכִין עָלָיו
בְּסִימָן קנ"ב סָעִיף ח יְבֹאָר דְּאָסוּר לְהָרִיחַ בִּבְשָׂמִים שֶׁל אִשָּׁה
וּבְסִימָן קס"ז סָעִיף יְבֹאַר דְּאָסוּר לְהָרִיחַ בְּרֵיחַ שֶׁנַּעֲשָׂה לַעֲבוֹדַת כּוֹכָבִים וּמִכָּל שֶׁכֵּן דְּאָסוּר לְבָרֵךְ עֲלֵיהֶם
עַל שְׁמוּעוֹת טוֹבוֹת שֶׁשָּׁמַע מִפִּי אָדָם נֶאֱמָן שֶׁרָאָה אֶת הַדָּבָר וּמִכָּל שֶׁכֵּן אִם הוּא בְּעַצְמוֹ רָאָה אֶת הַדָּבָר אִם הִיא טוֹבָה רַק לְבַדּוֹ מְבָרֵךְ שֶׁהֶחֱיָנוּ
וְאִם הִיא טוֹבָה וְגַם לַאֲחֵרִים מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם הַטּוֹב וְהַמֵּטִיב
כְּלוֹמַר טוֹב וְגַם מֵטִיב לַחֲבֵרוֹ
אִם בְּשָׁעָה שֶׁהוּא רוֹאֶה שׁוֹמֵעַ אֶת הַשְּׁמוּעָה אֵינוֹ יָכוֹל לְבָרֵךְ מֵחֲמַת גּוּפוֹ מֵחֲמַת מְקוֹמוֹ יָכוֹל לְבָרֵךְ אַחַר כָּךְ
וְכֵן בְּבִרְכַּת דַּיָן הָאֱמֶת
חַיָּב הָאָדָם לְבָרֵךְ אֶת יִתְבָּרַךְ שְׁמוֹ גַּם עַל הָרָעָה שֶׁנֶּאֱמַר וְאָהַבְתָּ אֶת אֱלֹהֶיךָ בְּכָל לְבָבְךָ וּבְכָל נַפְשְׁךָ וּבְכָל מְאֹדֶךָ
בְּכָל לְבָבְךָ בִּשְׁנֵי יְצָרֶיךָ בַּיֵּצֶר טוֹב וּבְיֵּצֶר הָרָע
וּבְכָל נַפְשְׁךָ אֲפִלּוּ הוּא נוֹטֵל אֶת נַפְשֶךָ
וּבְכָל מְאֹדֶךָ בְּכָל מָמוֹנֶךָ
דָּבָר אַחֵר בְּכָל מְאֹדֶךָ בְּכָל מִדָה וּמִדָּה שֶׁהוּא מוֹדֵד לְךָ בֵּין מִדָּה טוֹבָה בֵּין מִדַּת פֻּרְעָנוּת הֱוֵי מוֹדֶה לוֹ
מַה הוּא מְבָרֵךְ
עַל שְׁמוּעוֹת רָעוֹת מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם דַּיַּן הָאֱמֶת
אִם בָּאוּ כַּמָּה שְׁמוּעוֹת בְּבַת אַחַת בֵּין טוֹבוֹת בֵּין רָעוֹת דַּי בִּבְרָכָה אַחַת
וְחַיָּב אָדָם לְבָרֵךְ גַּם עַל הָרָעָה בְּדֵעָה שְׁלֵמָה וּבְנֶפֶשׁ חֲפֵצָה כְּמוֹ שֶׁהוּא מְבָרֵךְ עַל הַטּוֹבָה שֶׁנֶּאֱמַר חֶסֶד וּמִשְׁפָּט אָשִׁירָה לְךָ אֲזַמֵּרָה
אִם חֶסֶד אָשִׁירָה וְאִם מִשְׁפָּט אָשִׁירָה כִּי גַּם הָרָעָה לְעוֹבְדֵי יִתְבָּרַךְ שְׁמוֹ הִיא שִׂמְחָתָם וְטוֹבָתָם כֵּיוָן שֶׁמְקַבֵּל בְּאַהֲבָה מַה שֶּׁגָּזַר עָלָיו יִתְבָּרַךְ שְׁמוֹ בֶּאֱמוּנָתוֹ כִּי הַכֹּל כַּפָּרַת עֲוֹנוֹתָיו
נִמְצָא כִּי בְּקַבָּלַת רָעָה הוּא עוֹבֵד אֶת וְהָעֲבוֹדָה הִיא שִׂמְחָה
הִגִּיעַ אֵלָיו טוֹבָה שֶׁשָּׁמַע שְׁמוּעָה טוֹבָה אַף עַל פִּי שֶׁהַדְּבָרִים מַרְאִין שֶׁטּוֹבָה תִּגְרוֹם רָעָה כְּגוֹן שֶׁמָּצָא מְצִיאָה וְאִם יִשָּׁמַע הַדָּבָר לַמֶּלֶךְ יִקַּח כָּל אֲשֶׁר מִכָּל מָקוֹם מְבָרֵךְ הַטּוֹב וְהַמֵּטִיב
וְכֵן נָגְעָה אֵלָיו רָעָה שָׁמַע שְׁמוּעָה רָעָה אַף עַל פִּי שֶׁהַדְּבָרִים מַרְאִים שֶׁרָעָה גּוֹרֶמֶת טוֹבָה כְּגוֹן שֶׁבָּא שֶׁטֶף עַל שָׂדֵהוּ וּמַזִּיק תְּבוּאָתוֹ וּכְשֶׁיַּעֲבוֹר הַשֶּׁטֶף טוֹבָה הִיא שֶׁהִשְׁקָה אֶת שָׂדֵהוּ מִכָּל מָקוֹם מְבָרֵךְ דַּיַּן הָאֱמֶת שֶׁאֵין מְבָרְכִין עַל הֶעָתִיד לִהְיוֹת אֶלָּא עַל מַה שֶׁאֵרַע עַתָּה
לְעוֹלָם יְהֵא אָדָם רָגִיל לוֹמַר: כָּל מַה דְּעָבֵיד רַחְמָנָא לְטָב עָבֵיד
יָלְדָה אִשְׁתּוֹ זָכָר מְבָרֵךְ הַטּוֹב וְהַמֵּטִיב וְגַם הָאִשָּׁה תְּבָרֵךְ כֵּן
וְאִם מֵתָה הָאִשָּׁה בְּלִדְתָּה מְבָרֵךְ שֶׁהֱחֱיָנוּ דְּהָא לֵיכָּא הֲטָבָה לְאַחֲרִינֵי
וְכֵן אִם מֵת הָאָב קֹדֶם שֶׁיְלָדַתּוּ הִיא מְבָרֶכֶת שֶׁהֱחֱיָנוּ
מֵת אָבִיו אֶחָד מִשְּׁאָר קְרוֹבָיו אֲפִלּוּ אֵינוֹ קְרוֹבוֹ אֶלָּא שֶׁהוּא אָדָם כָּשֵׁר וּמִכָּל שֶׁכֵּן תַּלְמִיד חָכָם שֶׁהוּא מִצְטַעֵר עָלָיו מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם דַּיַּן הָאֱמֶת
וְעַל שְׁאָר אָדָם שֶׁאֵינוֹ מִצְטַעֵר כָּל כָּךְ אוֹמֵר בָּרוּךְ דַיַּן הָאֱמֶת בְּלֹא שֵׁם וּמַלְכוּת
אִם נִשְׁאַר מֵאָבִיו מָמוֹן לִירַשׁ מְבָרֵךְ גַּם כֵּן שֶׁהֱחִיָּנוּ
וְאִם יֵשׁ עוֹד אַחִים לַחֲלוֹק בּירֻשָׁה אֲזַי בִּמְקוֹם בִּרְכַּת שֶׁהֱחִיָּנוּ מְבָרֵךְ הַטּוֹב וְהַמֵּטִיב
בָּנָה קָנָה בַּיִת קָנָה כֵּלִים מַלְבּוּשִׁים חֲשׁוּבִים אֲפִלּוּ הָיוּ כַּיּוֹצֵא בְּאֵלּוּ תְּחִלָּה אֶלָּא שֶׁאֵלּוּ לֹא הָיוּ שֶׁלּוֹ מֵעוֹלָם וְהוּא שָׂמֵחַ בָּהֶם מְבָרֵךְ שֶׁהֱחִיָּנוּ
וְיֵשׁ לְבָרֵךְ בִּשְׁעַת הַקִּנְיָן גְּמַר הַבִּנְיָן אַף עַל פִּי שֶׁעֲדַיִן לֹא נִשְׁתַּמֵּשׁ בָהֶם כִּי אֵין הַבְּרָכָה אֶלָּא עַל שִׂמְחַת הַלֵּב שֶׁהוּא שָׂמֵחַ בִּקְנִיָּתָן
וּכְשֶׁיִּלְבַּשׁ הַמַּלְבּוּשׁ יְבָרֵךְ מַלְבִּישׁ עֲרֻמִּים
וְאַף שֶׁכְּבָר בֵּרַךְ שַׁחֲרִית מַלְבִּישׁ עֲרֻמִּים חוֹזֵר וּמְבָרֵךְ כְּשֶׁלּוֹבְשׁוֹ
אַךְ אִם לְבָשׁוֹ שַׁחֲרִית נִפְטָר בִּבְרָכָה זֹאת
יֵשׁ אוֹמְרִים דְּהַקּוֹנֶה כּוֹבַע כְּשֶׁמְּשִׂימוֹ בְּרֹאשׁוֹ יְבָרֵךְ עוֹטֵר יִשְׂרָאֵל בְּתִפְאָרָה וּבָאֵזוֹר יְבָרֵךְ אוֹזֵר יִשְׂרָאֵל בִּגְבוּרָה
וְיֵשׁ חוֹלְקִין עַל כֵּן טוֹב לְלָבְשָׁן פַּעַם הָרִאשׁוֹנָה שַׁחֲרִית וִיכַוֵּן לְפָטְרָן בִּבְרָכוֹת אֵלּוּ שֶׁאוֹמֵר אוֹתָן בְּסֵדֶר הַבְּרָכוֹת
קָנָה טַלִּית שֶׁל מִצְוָה אֲזַי לְאַחַר שֶׁעָשָׂה בּוֹ אֶת הַצִּיצִית יְבָרֵךְ שֶׁהֶחֱיָנוּ
וְאִם לֹא בֵּרַךְ אָז יְבָרֵךְ בָּעִטּוּף הָרִאשׁוֹן לְאַחַר שֶׁבֵּרַךְ לְהִתְעַטֵּף בַּצִּיצִית
קָנָה כֵּלִים שֶׁיִשְׁתַּמְּשׁוּ בָהֶם הוּא וּבְנֵי בֵּיתוֹ מְבָרֵךְ הַטּוֹב וְהַמֵּטִיב
אִם נָתְנוּ בְּמַתָּנָה מְבָרֵךְ הַטּוֹב וְהַמֵּטִיב שֶׁהִיא טוֹבָה וְגַם לְהַנּוֹתֵן טוֹבָה כִּי אִם זֶה הַמְּקַבֵּל הוּא עָנִי הֲרֵי הִיא טוֹבָה לְהַנּוֹתֵן שֶׁזִּכָּהוּ הַשֵּׁם יִתְבָּרַךְ לִתֵּן צְדָקָה
וְאִם הַמְּקַבֵּל הוּא עָשִׁיר שָׂמֵחַ הַנּוֹתֵן שֶׁזֶּה מְקַבֵּל מִמֶּנּוּ מַתָּנָה
עַל סְפָרִים חֲדָשִׁים שֶׁקָּנָה אֵינוֹ מְבָרֵךְ שֶׁהֱחֱיָנוּ מִשּׁוּם דְּמִצְוֹת לָאו לֵהָנוֹת נִתְּנוּ
עַל דָּבָר שֶׁאֵינוֹ חָשׁוּב כָּל כָּךְ כְּגוֹן חָלוּק מִנְעָלִים וְאַנְפְּלָאוֹת אֵין לְבָרֵךְ וַאֲפִלּוּ אִם הוּא עָנִי שֶׁשָּׂמֵחַ בָּהֶם
וְעָשִׁיר גָּדוֹל שֶׁקָּנָה כֵּלִים חֲדָשִׁים שֶׁרָאוּי לְבֵינוֹנִי לִשְׂמֹחַ בָּהֶם אֶלָּא שֶׁהוּא לְעָשְׁרוֹ אֵינָם חֲשׁוּבִים אֶצְלוֹ כָּל כָּךְ וְאֵינוֹ שָׂמֵחַ בָּהֶם גַּם כֵּן לֹא יְבָרֵךְ
נוֹהֲגִין לוֹמַר לְמִי שֶׁלָּבַשׁ בֶּגֶד חָדָשׁ: תְּבַלֶּה וּתְחַדֵּשׁ
וְעַל מִנְעָלִים שְׁאָר בְּגָדִים שֶׁנַּעֲשׂוּ מֵעוֹרוֹת אֲפִלּוּ מִבְּהֵמוֹת וְחַיּוֹת טְמֵאוֹת וַאֲפִלּוּ אִם הָעוֹרוֹת הֵם תְּפוּרִים רַק תַּחַת הַבֶּגֶד אֵין אוֹמְרִים תְּבַלֶּה וּתְחַדֵּשׁ כִּי אִם יְחַדֵּשׁ בֶּגֶד כָּזֶה צְרִיכִין מִתְּחִלָּה לְהָמִית בַּעַל חַי וּכְתִיב וְרַחֲמָיו עַל כָּל מַעֲשָׂיו
פְּרִי שֶׁהוּא מִתְחַדֵּשׁ מִשָּׁנָה לְשָׁנָה בְּפַּעַם הָרִאשׁוֹנָה שֶׁהוּא אוֹכְלוֹ יְבָרֵךְ שֶׁהֱחֱיָנוּ וִיבָרֵךְ תְּחִלָּה שֶׁהֱחֱיָנוּ וְאַחַר כָּךְ בִּרְכַּת הַפֶּרִי
וְאִם שָׁכַח וּבֵרַךְ תְּחִלָּה בִּרְכַּת הַפְּרִי יָכוֹל לְבָרֵךְ גַּם אַחַר כָּךְ שֶׁהֱחֱיָנוּ וְלֹא הֲוֵי הֶפְסֵק
וְאִם לֹא בֵּרַךְ בַּאֲכִילָה הָרִאשׁוֹנָה שׁוּב אֵינוֹ מְבָרֵךְ
אִם יֵשׁ לְפָנָיו כַּמָּה מִינִים חֲדָשִׁים דַּי בְּבִרְכַּת שֶׁהֱחֱיָנוּ אַחַת לְכֻלָּם
שְׁנֵי מִינִים אַף עַל פִּי שֶׁהֵם דּוֹמִים קְצָת כְּמוֹ דֻבְדְּבָנִים מְתוּקִים וְדֻבְדְּבָנִים חֲמוּצִים וַאֲפִלּוּ אֵינָן חֲלוּקִין בַּשֵּׁמוֹת אֶלָּא בַּטַּעַם כְּמוֹ תְּאֵנִים לְבָנוֹת וּתְאֵנִים שְׁחוֹרוֹת אִם בֵּרַךְ שֶׁהֱחִיָּנוּ עַל מִין אֶחָד כְּשֶׁנִּזְדַּמֵּן אַחַר כָּךְ מִין הַשֵּׁנִי מְבָרֵךְ גַּם עָלָיו שֶׁהֱחֱיָנוּ כִּי שְׁתֵּי שְׂמָחוֹת הֵן
אִם בֵּרַךְ שֶׁהֶחֱיָנוּ עַל עֲנָבִים יֵשׁ אוֹמְרִים דְּאֵין צָרִיךְ לְבָרֵךְ עוֹד שֶׁהֱחֱיָנוּ עַל הַיַּיִן הֶחָדָשׁ כִּי שִׂמְחָה אַחַת הִיא שֶׁהַיַּיִן יוֹצֵא מִן הָעֲנָבִים וְיֵשׁ אוֹמְרִים דְּמִכָּל מָקוֹם צָרִיךְ לְבָרֵךְ שֶׁהֶחֱיָנוּ גַּם עַל הַיַּיִן הֶחָדָשׁ מִשּׁוּם דְּיֵשׁ בּוֹ שִׂמְחָה יְתֵרָה מִבַּעֲנָבִים
וְעַל כֵּן טוֹב שֶׁאִם בֵּרַךְ שֶׁהֱחֱיָּנוּ עַל עֲנָבִים אֲזַי כְּשֶׁשּׁוֹתֶה יַיִן חָדָשׁ יְבָרֵךְ תְּחִלָּה שֶׁהֱחֱיָנוּ עַל אֵיזֶה מִין חָדָשׁ לִפְטוֹר גַּם אֶת הַיַּיִן
אֲבָל אִם בֵּרַךְ תְּחִלָּה שֶׁהֱחֱיָנוּ עַל הַיַּיִן לְכֻלֵּי עַלְמָא אֵינוֹ מְבָרֵךְ עוֹד עַל עֲנָבִים
וְכָל זֶה דַּוְקָא כְּשֶׁהוּא שׁוֹתֶה אֶת הַיַּיִן כְּשֶׁהוּא תִּירוֹשׁ שֶׁהוּא נִכָּר שֶׁהוּא יַיִן חָדָשׁ
אֲבָל אִם אֵינוֹ שׁוֹתֵהוּ עַד שֶׁהוּא יַיִן אֲפִלּוּ לֹא בֵּרֵךְ שֶׁהֶחֱיָנוּ עַל עֲנָבִים אֵינוֹ מְבָרֵךְ עָלָיו שֶׁהֱחֱיָנוּ מִשּׁום דְּאֵינוֹ נִכָּר בֵּין חָדָשׁ לְיָשָׁן
אֵינוֹ מְבָרֵךְ שֶׁהֱחֱיָנוּ עַל הַבֹּסֶר אֶלָּא כְּשֶׁהִבְשִׁילוּ הָאֶשְׁכּוֹלוֹת עֲנָבִים וְכֵן בְּכָל פְּרִי אַחַר גָּמְרוֹ
נוֹהֲגִין שֶׁאֵין מְבָרְכִין שֶׁהֱחֱיָנוּ עַל הַיְרָקוֹת וּמִינֵי לְפָתוֹת מִפְּנֵי שֶׁהֵן מִתְקַיְמִים זְמַן רַב עַל יְדֵי שֶׁמַּטְּמִינִין אוֹתָן בַּקַּרְקַע וּבָחוֹל וְגַם הֵן מְצוּיִין וְגַם אֵין בָּהֶם שִׂמְחָה כָּל כָּךְ
אֵין מְבָרְכִין שֶׁהֱחֱיָנוּ עַל הָרֵיחַ מִשּׁוּם דְּמִן הָרֵיחַ נֶהֱנֵית הַנְּשָׁמָה וְהַנְּשָׁמָה הִיא נִצְחִית
עָתִיד אָדָם לִתֵּן דִּין וְחֶשְׁבּוֹן עַל כָּל מַה שֶּׁרָאֲתָה עֵינוֹ וְלֹא אָכָל
אֶלְעָזָר הֲוָה מְצַמְצֵם לֵיה פְּרִיטִי וְקָנָה מִכָּל דָּבָר פַּעַם אַחַת בַּשָּׁנָה וְאָכַל
הָרוֹאֶה אֶת חֲבֵרוֹ לְאַחַר שְׁלֹשִׁים יוֹם וְהוּא חָבִיב עָלָיו מְאֹד וּמִכָּל שֶׁכֵּן אָדָם שֶׁהוּא גָּדוֹל מִמֶּנּוּ כְּגוֹן אָבִיו רַבּוֹ וְשָׂמֵחַ בִּרְאִיָּתוֹ מְבָרֵךְ שֶׁהֱחֱיָנוּ אַף עַל פִּי שֶׁבְּתוֹךְ הַזְּמָן קִבֵּל מִמֶּנּוּ מִכְתָּב
וְאִם רוֹאֵהוּ לְאַחַר שְׁנֵים עָשָׂר חֹדֶשׁ מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם מְחַיֵּה הַמֵּתִים וְאֵינוֹ מְבָרֵךְ שֶׁהֱחֱיָנוּ
אֲבָל אִם קִבֵּל מִמֶּנּוּ מִכְתָּב בְּתוֹךְ הַזְּמָן שֶׁשָּׁמַע בְּתוֹךְ הַזְּמָן מִשְּׁלוֹמוֹ אֵינוֹ מְבָרֵךְ מְחַיֵּה הַמֵּתִים אֶלָּא שֶׁהֱחֱיָנוּ
וְאֵין חִלּוּק בֵּין זְכָרִים לִנְקֵבוֹת דַּאֲפִלּוּ הָאִישׁ שֶׁהוּא רוֹאֶה אֶת אִשְׁתּוֹ אִמּוֹ אֲחוֹתוֹ בִּתּוֹ וְכֵן הָאִשָּׁה שֶׁהִיא רוֹאָה אֶת בַּעֲלָהּ אָבִיהָ אָחִיהָ בְּנָהּ מְבָרְכִין כֵּן
חֲבֵרוֹ שֶׁלֹּא רָאָה אוֹתוֹ מֵעוֹלָם אֶלָּא שֶׁעַל יְדֵי מִכְתָּבִים שֶׁהֵרִיצוּ מִזֶּה לָזֶה נַעֲשׂוּ אוֹהֲבִים אִם רוֹאֵהוּ אַחַר כָּךְ אֵינוֹ מְבָרֵךְ עַל רְאִיָּתוֹ דְּכֵיוָן שֶׁלֹּא הִתְרָאוּ מֵעוֹלָם פָּנִים אֶל פָּנִים אֵין הָאַהֲבָה גְּדוֹלָה כָּל כָּךְ שֶׁיְהֵא שָׂמֵחַ בִּרְאִיָּתוֹ
הָרוֹאֶה אִילָנֵי מַאֲכָל שֶׁמּוֹצִיאִין פֶּרַח מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם שֶׁלֹּא חִסֵּר בְּעוֹלָמוֹ כְּלוּם וּבָרָא בּוֹ בְּרִיּוֹת טוֹבוֹת וְאִילָנוֹת טוֹבִים לֵהָנוֹת בָּהֶם בְּנֵי אָדָם
וְאֵינוֹ מְבָרֵךְ אֶלָּא פַּעַם אַחַת בְּכָל שָׁנָה
וְאִם אֵחֵר מִלְּבָרֵךְ עַד שֶׁגָּדְלוּ הַפֵּרוֹת לֹא יטבָרֵךְ עוֹד
יֵשׁ אוֹמְרִים דְּאִם לֹא בֵּרַךְ בַּפַּעַם הָרִאשׁוֹנָה שֶׁרָאָה אֶת הַפְּרָחִים שׁוּב לֹא יְבָרֵךְ
עַל הַזִּיקִים וְהוּא כּוֹכָב הַיּוֹרֶה כַּחֵץ בְּאֹרֶךְ הַשָּׁמַיִם מִמָּקוֹם לְמָקוֹם וְנִמְשָׁךְ אוֹרוֹ כְּשֵׁבֶט וְעַל הַכּוֹכָב שֶׁיֵּשׁ זָנָב וְשֵׁבֶט שֶׁל אוֹרָה וְעַל רְעִידַת הָאָרֶץ וְעַל רוּחוֹת שֶׁנָּשְׁבוּ בְּזַעַף וְעַל הַבְּרָקִים עַל כָּל אַחַת מֵאֵלּוּ מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם עוֹשֶׂה מַעֲשֵׂה בְּרֵאשִׁית
וְעַל הָרַעַם אִם שָׁמְעוּ לְאַחַר שֶׁעָבַר הַבָּרָק מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם שֶׁכֹּחוֹ וּגְבוּרָתוֹ מָלֵא עוֹלָם
וְאִם רָאָה אֶת הַבָּרָק וְשָׁמַע אֶת הָרַעַם בְּיַחַד מְבָרֵךְ רַק בְּרָכָה אַחַת עוֹשֶׂה מַעֲשֶׂה בְּרֵאשִׁית
וְכֵן אִם בֵּרַךְ עַל הַבָּרָק עושֵׁה מַעֲשֵׂה בְּרֵאשִׁית וּבְתוֹךְ כְּדֵי דִבּוּר לְהַבָּרָק נִשְׁמַע הָרַעַם אֵינוֹ צָרִיךְ לְבָרֵךְ עָלָיו כִּי נִפְטַר בַּבְּרָכָה שֶׁעַל הַבָּרָק
אֵין מְבָרְכִין עַל הַבָּרָק עַל הָרַעַם אֶלָּא תּוֹךְ כְּדֵי דִּבּוּר
אֲבָל אִם הִפְסִיק יוֹתֵר שׁוּב לֹא יְבָרֵךְ
כָּל זְמַן שֶׁלֹּא נִתְפַּזְּרוּ הֶעָבִים נִפְטָר בִּבְרָכָה אֶחָת
נִתְפַּזְּרוּ הֶעָבִים וְהַשָּׁמַיִם נִזְדַּכְּכוּ בֵּין בָּרָק לְבָרָק וּבֵין רַעַם לְרַעַם צָרִיךְ לַחֲזוֹר וּלְבָרֵךְ
וְהַבְּרָקִים שֶׁנִּרְאִים בְּלֹא רַעַם אֶלָּא מֵחֲמַת הַחֹם אֵינָם כִּבְרָקִים מַמָּשׁ וְאֵין מְבָרְכִין עֲלֵיהֶם
הָרוֹאֶה קֶשֶׁת מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם זוֹכֵר הַבְּרִית וְנֶאֱמָן בִּבְרִיתוֹ וְקַיָּם בְּמַאֲמָרוֹ
אָסוּר לְהִסְתַּכֵּל הַרְבֵּה בַּקֶּשֶׁת
עַל הַיַּמִּים וְעַל הֶהָרִים הַגְּבוֹהִים הַמְּפֻרְסָמִים בָּעוֹלָם מֵחֲמַת גָּבְהָם מְבָרֵךְ עוֹשֶׂה מַעֲשֶׂה בְּרֵאשִׁית
הָרוֹאֶה חַמָּה בִּתְקוּפָתָהּ וְהִיא מִשְּׁמֹנֶה וְעֶשְׂרִים לִשְׁמֹנֶה וְעֶשְׂרִים שָׁנָה שֶׁתְּקוּפַת נִיסָן אָז בִּתְחִלַּת לֵיל רְבִיעִי מְבָרְכִין בַּיּוֹם הָרְבִיעִי בַּבֹּקֶר כְּשֶׁהִיא זוֹרַחַת בָּרוּךְ אַתָּה אֱלֹקֵינוּ מֶלֶךְ הָעוֹלָם עוֹשֶׂה מַעֲשֶׂה בְרֵאשִׁית
וְקֹדֶם הַבְּרָכָה יֵשׁ לוֹמַר הַמִּזְמוֹר הַלְּלוּיָה הַלְּלוּ אֶת מִן הַשָּׁמַיִם וְגוֹ' וְאַחַר כָּךְ אוֹמְרִים הַבְּרָכָה וְאַחַר כָּךְ אֵל אָדוֹן וְכוּ' עַד וְחַיּוֹת הַקֹּדֶשׁ וְאַחַר כָּךְ מִזְמוֹר הַשָּׁמַיִם מְסַפְּרִים כְּבוֹד אֵל וְגוֹ' וְאַחַר כָּךְ עָלֵינוּ לְשַׁבֵּחַ וְקַדִּישׁ
לְכַתְּחִלָּה יֵשׁ לְבָרֵךְ בַּבֹּקֶר מִיָּד בְּהַנֵּץ הַחַמָּה מִשּׁוּם דִּזְרִיזִין מַקְדִּימִין לְמִצְוֹת
וְטוֹב אִם אֶפְשָׁר לְבָרֵךְ בַּאֲסֵפַת עָם מִשּׁוּם דִּבְרָב עָם הַדְרַת מֶלֶךְ
אִם אִי אֶפְשָׁר לְהִתְאַסֵּף תֵּכֶף בַּבֹּקֶר אַל יִתְאַחֲרוּ בִּשְׁבִיל זֶה אֶלָּא כָּל אֶחָד יְבָרֵךְ מִיָּד כְּשֶׁרוֹאֶה זְרִיחַת הַשֶּׁמֶשׁ כִּי עִנְיַן זְרִיזִין מַקְדִּימִין דָּחֵי לְעִנְיַן בְּרֹב עַם
וּבְדִיעֲבַד אִם לֹא בֵּרַךְ בַּבֹּקֶר יָכוֹל לְבָרֵךְ עַד שָׁלֹשׁ שָׁעוֹת שֶׁל הַיּוֹם וּבִשְׁעַת הַדְּחַק עַד חֲצוֹת הַיּוֹם
וְלָכֵן אִם בַּבֹּקֶר יֵשׁ עֲנָנִים הַמְּכַסִּים אוֹתָהּ יַמְתִּין עַד קָרוֹב לַחֲצוֹת אוּלַי תִּתְגַּלֶּה וִיבָרֵךְ בְּשֵׁם וּמַלְכוּת
וְאִם לֹא נִתְגַלְתָה יְבָרֵךְ בְּלֹא שֵׁם וּמַלְכוּת
מִי שֶׁעָשָׂה הַקָּדוֹשׁ בָּרוּךְ הוּא נֵס שֶׁלֹּא כְּדֶרֶךְ הַטֶּבַע כְּשֶׁרוֹאֶה אֶת הַמָּקוֹם שֶׁנַּעֲשָׂה שָׁם הַנֵּס מְבָרֵךְ בָּרוךְ אַתָּה אֱלֹקֵינוּ מֶלֶךְ הָעוֹלָם שֶׁעָשָׂה לִי נֵס בַּמָּקוֹם הַזֶּה וְגַם בְּנוֹ וּבֶן בְּנוֹ אֲפִלּוּ אוֹתָם שֶׁנּוֹלְדוּ קֹדֶם שֶׁנַּעֲשָׂה הַנֵּס גַּם כֵּן מְבָרְכִין
כֵּיצַד מְבָרְכִין
בְּנוֹ מְבָרֵךְ שֶׁעָשָׂה נֵס לְאָבִי בַּמָּקוֹם הַזֶּה
וְאִם הֵם רַבִּים אוֹמְרִים לְאָבִינוּ
בֶּן בְּנוֹ אוֹמֵר לַאֲבוֹתַי
וְאִם הֵם רַבִּים אוֹמְרִים לַאֲבוֹתֵינוּ
וּמִי שֶׁנַּעֲשָׂה נִסִּים הַרְבֵּה בְּהַגִּיעַ לְאֶחָד מִכָּל הַמְּקוֹמוֹת שֶנַּעֲשָׂה נֵס צָרִיךְ לְהַזְכִּיר כָּל שְׁאָר הַמְּקוֹמוֹת וְיִכְלוֹל כֻּלָּם בִּבְרָכָה אַחַת וְיֹאמַר שֶׁעָשָׂה לִי נֵס בַּמָּקוֹם הַזֶּה וּבְמָקוֹם פְּלוֹנִי
וְכֵן בָּנָיו מַזְכִּירִין כָּל שְׁאָר הַמְּקוֹמוֹת
הָרוֹאֶה חָכָם גָּדוֹל בַּתּוֹרָה מִיִשְׂרָאֵל מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם שֶׁחָלַק מֵחָכְמָתוֹ לִירֵאָיו וְהָרוֹאֶה חָכָם גָּדוֹל בְּחָכְמַת הָעוֹלָם מֵאֻמּוֹת הָעוֹלָם מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם שֶׁנָּתַן מֵחָכְמָתוֹ לְבָשָׂר וָדָם
הָרוֹאֶה מֶלֶךְ מִמַּלְכֵי אֻמּוֹת הָעוֹלָם מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם שֶׁנָּתַן מִכְּבוֹדוֹ לְבָשָׂר וָדָם
וַאֲפִלּוּ אֵינוֹ רוֹאֶה אֶת הַמֶּלֶךְ מַמָּשׁ אֶלָּא שֶׁהוּא רוֹאֶה בִּכְבוֹדוֹ וְיוֹדֵע בְּבֵרוּר שֶׁהַמֶּלֶךְ הוּא שָׁם יָכוֹל לְבָרֵךְ בְּרָכָה זוֹ
וְסוּמָא יְבָרֵךְ בְּלֹא שֵׁם וּמַלְכוּת
וּמִצְוָה לְהִשְׁתַּדֵּל לִרְאוֹת בִּכְבוֹד מְלָכִים
וְאִם רָאָה אוֹתוֹ פַּעַם אַחַת אַל יְבַטֵּל מִלִּמּוּדוֹ לִרְאֹוֹתוֹ אֶלָּא אִם בָּא אַחַר כָּךְ בְּחַיִל יוֹתֵר וּבְכָבוֹד גָּדוֹל יוֹתֵר
הָרוֹאֶה קִבְרֵי יִשְׂרָאֵל מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם אֲשֶׁר יָצַר אֶתְכֶם בַּדִּין וְכוּ' וְעַל קִבְרֵי עוֹבְדֵי כוֹכָבִים אוֹמֵר בּושָׁה אִמְּכֶם מְאֹד חָפְרָה יוֹלַדְתָּכֶם הִנֵּה אַחֲרִית גּוֹיִם מִדְבַּר צִיָּה וַעֲרָבָה
כָּל בִּרְכוֹת הָרְאִיָּה הַנִּזְכָּרוֹת אִם חָזַר וְרָאָה אוֹתָם הַדְּבָרִים בְּעַצְמָם אֵינוֹ חוֹזֵר וּמְבָרֵךְ אֶלָּא אִם כֵּן הָיְתָה בֵּין רְאִיָּה לִרְאִיָּה שְׁלֹשִׁים יוֹם דְּהַיְנוּ חוּץ מִיּוֹם הָרְאִיָּה הָרִאשׁוֹנָה וְחוּץ מִיּוֹם הָרְאִיָּה הַזֹּאת יִהְיֶה שְׁלֹשִׁים יוֹם אֲבָל אִם רוֹאֶה דָּבָר אַחֵר כָּזֶה שֶׁרָאָה אָז כְּגוֹן מֶלֶךְ אַחֵר וּקְבָרִים אֲחֵרִים וְכַדּוֹמֶה חוֹזֵר וּמְבָרֵךְ גַּם בְּתוֹךְ שְׁלֹשִׁים יוֹם
הָרוֹאֶה כּושִׁי וְגֵחוֹר דְּהַיְנוּ שֶׁהוּא אָדֹם הַרְבֵּה
וְהַלַּוְקָן דְּהַיְנוּ שֶׁהוּא לָבָן הַרְבֵּה וְהַקִּפֵּחַ דְּהַיְנוּ שֶׁהוּא אָרֹךְ וְדַק וְהַנַּנָּס וְהַדַּרְקוֹנָה דְּהַיְנוּ מִי שֶׁהוּא מָלֵא יַבָּלוֹת
וּפְתוּי הָראֹשׁ שֶׁכָּל שַׂעֲרוֹתָיו דְּבוּקוֹת בָּזוֹ וְאֶת הַפִּיל וְאֶת הַקּוֹף מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם מְשַׁנֶּה הַבְּרִיּוֹת
וְאֵינוֹ מְבָרֵךְ אֶלָּא בַּפַּעַם הָרִאשׁוֹנָה שֶׁהַשִּׁנּוּי עָלָיו גָּדוֹל מְאֹד
הָרוֹאֶה אֶת הַחִגֵּר וְאֶת הַקִּטֵּעַ דְּהַיְנוּ שֶׁנִּקְטְעוּ יָדָיו
וְאֶת הַסּוּמָא וּמֻכֵּה שְׁחִין וּבָהֳקָן וְהוּא מִי שֶׁמְנֻמָּר בִּנְקֻדּוֹת לְבָנוֹת אִם הֵם מִמְּעֵי אִמָּם מְבָרֵךְ בַּפַּעַם הָרִאשׁוֹנָה שֶׁהוּא רוֹאֶה אוֹתָם מְשַׁנֶּה הַבְּרִיּוֹת
וְאִם נִשְׁתַּנּוּ אַחַר כָּךְ וְהוּא מְצַעֵר עֲלֵיהֶם מְבָרֵךְ דַּיַּן הָאֱמֶת
הָרוֹאֶה אִילָנוֹת טוֹבוֹת וּבְרִיּוֹת נָאוֹת אֲפִלּוּ עוֹבֵד כּוֹכָבִים בְּהֵמָה מְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם שֶׁכָּכָה בְּעוֹלָמוֹ
וְאֵין מְבָרֵךְ עֲלֵיהֶם אֶלָּא פַּעַם רִאשׁוֹנָה וְלֹא יוֹתֵר לֹא עֲלֵיהֶם וְלֹא עַל אֲחֵרִים אֶלָּא אִם כֵּן הָיוּ נָאִים מֵהֶם
אַרְבָּעָה צְרִיכִים לְהוֹדוֹת
יוֹרְדֵי הַיָּם כְּשֶׁיַּגִּיעוּ לִמְחוֹז חֶפְצָם וְכֵן הוֹלְכֵי מִדְבָּרִיּוֹת בִּשְׁאָר דֶּרֶךְ שֶׁמֻּחְזָק שֶׁיֶּשׁ בּוֹ סַכָּנָה כְּשֶׁיַּגִּיעוּ לִמְחוֹז חֶפְצָם וּבִכְלָל זֶה גַּם מִי שֶׁהָיָה בְּסַכָּנָה אַחֶרֶת וְנִצֹּל הֵימֶנָּה כְּגוֹן שֶׁנָּפַל עָלָיו כֹּתֶל נְגָחוֹ שׁוֹר שֶׁבָּאוּ עָלָיו לִסְטִים בַּדֶּרֶךְ וְשׁוֹדְדֵי לַיְלָה וְנִצַּל מֵהֶם וְכַדּוֹמֶה וּמִי שֶׁהָיָה חוֹלֶה שֶׁיֵּשׁ בּוֹ סַכָּנָה כְּגוֹן מַכָּה שֶׁל חָלָל שֶׁהָיָה מוּטָל בַּמִּטָּה שְׁלשָׁה יָמִים מֵחֲמַת הַחֹלִי וְנִתְרַפֵּא וְהוֹלֵךְ עַל בָּרְיוֹ
וּמִי שֶהָיָה חָבוּשׁ בְּבֵית הָאֲסוּרִים אֲפִלּוּ רַק עַל עִסְקֵי מָמוֹן וְיָצָא
וְסִימָנְךָ וְכָל הַחַיִּי"ם יוֹדוּךָ סֶלָה חוֹלֶה יִסּוּרִים יָם מִדְבָּר
מַה מְבָרֵךְ
בָּרוּךְ אַתָּה אֱלֹקֵינוּ מֶלֶךְ הָעוֹלָם הַגּוֹמֵל לַחַיָּבִים טוֹבוֹת שֶׁגְּמָלַנִי כָּל טוֹב
וְהַשּׁוֹמְעִים אוֹמְרִים מִי שֶׁגּמָלְךָ טוֹב הוּא יִגְמָלְךָ כָּל טוֹב סֶלָה
צָרִיךְ לְבָרֵךְ בְּרָכָה זֹאת בִּפְנֵי עֲשָׂרָה חוּץ מִמֶּנּוּ וּשְׁנַיִם מֵהֶם יִהְיוּ תַּלְמִידֵי חֲכָמִים שֶׁעוֹסְקִים בַּהֲלָכוֹת שֶׁנֶּאֱמַר וִירוֹמְמוּהוּ בִּקְהַל עָם וּבְמוֹשַׁב זְקֵנִים יְהַלְּלוּהוּ
וְאִם אֵינָם נִמְצָאִים תַּלְמִידֵי חֲכָמִים אֵינוֹ מְעַכֵּב
וְנוֹהֲגִין לְבָרֵךְ כְשֶׁעוֹלֶה לַתּוֹרָה לְאַחַר שֶׁבֵּרַךְ בְּרָכָה אַחֲרוֹנָה
וּלְכַתְּחִלָּה אֵין לְאַחֲרָה יוֹתֵר מִשְּׁלֹשָׁה יָמִים
וְלָכֵן אִם נִצַּל בְּיוֹם בּ' יְבָרֵךְ מִיָּד בְּלֹא סֵפֶר תּוֹרָה וְלֹא יַמְתִּין עַד יוֹם ה'
וְכֵן אִם הָיָה אָבֵל שֶׁאֵינוֹ רַשַּׁאי לַעֲלוֹת לַתּוֹרָה לֹא יַמְתִּין אֶלָּא יְבָרֵךְ מִיָּד
אַךְ יְבָרֵךְ מְעֻמָּד בִּפְנֵי עֲשָׂרָה כְּמוֹ שֶׁכָּתַבְתִּי
וּבְדִיעֲבַד אִם אֵחֵר יוֹתֵר מִשְּׁלֹשָׁה יָמִים יָכוֹל לְבָרֵךְ גַּם אַחַר כָּךְ
מִי שֶׁנַּעֲשָׂה נֵס יֵשׁ לְהַפְרִישׁ לִצְדָקָה מָמוֹן כְּפִי הַשָּׂגַת יָדוֹ וִיחַלֵּק לְלוֹמְדֵי תּוֹרָה
וְיֹאמַר: הֲרֵינִי נוֹתֵן מָעוֹת אֵלוּ לִצְדָקָה וִיהִי רָצוֹן שֶׁיְהֵא נֶחְשָׁב כְּאִלּוּ הִקְרַבְתִּי תוֹדָה
וְטוֹב וְרָאוּי לְתַקֵּן אֵיזֶה צָרְכֵי רַבִּים בָּעִיר וּבְכָל שָׁנָה בַּיּוֹם הַזֶּה יִתְבּוֹדֵד לְהוֹדוֹת לַה' יִתְבָּרַךְ שְׁמוֹ וְלִשְׂמוֹחַ וּלְסַפֵּר אֶת הַנֵּס
הַנִּכְנָס לְהַקִּיז דָּם וְכֵן קֹדֶם שֶׁיֹּאכַל יִשְׁתֶּה יַעֲשֶׂה אֵיזֶה דָּבָר לִרְפוּאָה יִתְפַּלֵּל קֹדֶם תְּפִלָּה קְצָרָה וְיֹאמַר: יְהִי רָצוֹן מִלְּפָנֶיךָ אֱלֹהֵינוּ וֵאֱלֹהֵי אֲבוֹתֵינוּ שֶׁיִּהְיֶה לִי עֵסֶק זֶה לִרְפוּאָה כִּי רוֹפֵא חִנָּם אַתָּה
וְאִם דָּבָר זֶה שֶׁהוּא אוֹכֵל שׁוֹתֶה לִרְפוּאָה צְרִיכִין לְבָרֵךְ עָלָיו יֹאמַר תְּחִלָּה תְּפִלָּה זֹאת וְאַחַר כָּךְ יְבָרֵךְ
לְאַחַר שֶׁהִקִּיז דָּם מְבָרֵךְ וְאוֹמֵר: בָּרוּךְ אַתָּה אֱלֹקֵינוּ מֶלֶךְ הָעוֹלָם רוֹפֵא חוֹלִים
הַמִּתְעַטֵּשׁ אוֹמֵר חַבֵרוֹ: אֲסוּתָא
וְהוּא יֹאמַר לוֹ: בָּרוּךְ תִּהְיֶה
וְאַחַר כָּךְ אוֹמֵר לִישׁוּעָתְךָ קִוִּיתִי דְּהַמִּתְפַּלֵּל עַל חֲבֵרוֹ הוּא נַעֲנֶה תְּחִלָה
הַמִּתְפַּלֵּל עַל מַה שֶּׁעָבַר כְּגוֹן שֶׁשָּׁמַע קוֹל צְוָחָה בָּעִיר וְאוֹמֵר: יְהִי רָצוֹן שֶׁלֹּא יְהֵא קוֹל זֶה בְּתוֹךְ בֵּיתִי
שֶׁהָיְתָה אִשְׁתּוֹ מְעֻבֶּרֶת וּלְאַחַר אַרְבָּעִים יוֹם מֵעִבּוּרָהּ מִתְפַּלֵּל וְאוֹמֵר: יְהִי רָצוֹן שֶׁתֵּלֵד אִשְׁתִּי זָכָר הֲרֵי תְּפִלַּת שָׁוְא כִּי מַה שֶּׁהָיָה הָיָה
אֲבָל בְּתוֹךְ אַרְבָּעִים יוֹם מוֹעִילָה תְּפִלָּה וְיָכוֹל לְהִתְפַּלֵּל
וּלְאַחַר אַרְבָּעִים יוֹם יָכוֹל לְהִתְפַּלֵּל שֶׁיְהֵא הַוָּלָד זֶרַע שֶׁל קַיָמָא טוֹב לַשָּׁמַיִם וְטוֹב לַבְּרִיּוֹת
הַנִּכְנָס לָמֹד אֶת גָּרְנוֹ וְכַיּוֹצֵא בּוֹ יִתְפַּלֵּל וְיֹאמַר יְהִי רָצוֹן מִלְּפָנֶיךָ אֱלֹהַי שֶׁתִּשְׁלַח בְרָכָה בַּכְּרִי הַזֶּה
הִתְחִיל לָמֹד אוֹמֵר בָּרוּךְ הַשּׁוֹלֵחַ בְּרָכָה בַּכְּרִי הַזֶּה
מָדַד וְאַחַר כָּךְ הִתְפַּלֵּל הֲרֵי תְּפִלַת שָׁוְא שֶׁאֵין הַבְּרָכָה מְצוּיָה אֶלָּא בְּדָבָר הַנֶּעְלָם מִן הָעַיִן
מִי שֶׁנַּעֲשָׂה בְּנוֹ בַּר מִצְוָה כְּשֶׁעוֹלֶה לַתּוֹרָה בַּפַּעַם הָרִאשׁוֹנָה לְאַחַר שֶׁבֵּרַךְ בְּרָכָה אַחֲרוֹנָה עַל סֵּפֶר הַתּוֹרָה מְבָרֵךְ הָאָב וְאוֹמֵר בָּרוּךְ אַתָּה אֱלֹקֵינוּ מֶלֶךְ הָעוֹלָם אֲשֶׁר פְּטָרַנִי מֵעָנְשׁוֹ שֶׁל זֶה
וּמִצְוָה עַל הָאָדָם לַעֲשׂוֹת סְעוּדָה בְּיוֹם שֶׁנַּעֲשָׂה בְּנוֹ בַּר מִצְוָה דְּהַיְנוּ בְּיוֹם שֶׁנִּכְנַס לִשְׁנַת הָאַרְבַּע עֶשְׂרֵה
וְאִם הַנַּעַר דּוֹרֵשׁ הֲוֵי סְעוּדַת מִצְוָה אֲפִלּוּ אֵינָהּ בְּאוֹתוֹ יוֹם
אִם הָיְתָה עֲצִירַת גְּשָׁמִים אֲפִלּוּ בִּמְדִינוֹתֵינוּ שֶׁהַגְּשָׁמִים תְּדִירִים וְאֵינָן נֶעְצָרִין כָּל כָּךְ אִם אֵרַע שֶׁנֶּעְצרוּ כָּל כָּךְ עַד שֶׁהָיָה הָעוֹלָם בְּצַעַר אֲזַי כְּשֶׁיָּרְדוּ הַגְּשָׁמִים אִם יָרְדוּ כָּל כָּךְ וְרַבּוּ עַל הָאָרֶץ שֶׁמַּעֲלִים אֲבַעְבּוּעוֹת מִן הַמָּטָר וְהוֹלְכִין זֶה לִקְרַאת זֶה צְרִיכִין לְבָרֵךְ עֲלֵיהֶם
מַה מְבָרֵךְ
אִם אֵין שָׂדֶה אוֹמֵר: מוֹדִים אֲנַחְנוּ לָךְ אֱלֹהֵינוּ עַל כָּל טִפָּה וְטִפָּה שֶׁהוֹרַדְתָּ לָנוּ וְאִלּוּ פִּינוּ מָלֵא שִׁירָה כַּיָּם וְכוּ' עַד וְיַקְדִּישׁוּ וְיַמְלִיכוּ אֶת שִׁמְךָ מַלְכֵּנוּ
בָּרוּךְ אַתָּה אֵל רֹב הַהוֹדָאוֹת וְתִשְׁבָּחוֹת
וְאִם יֵשׁ שָׂדֶה בְּשֻׁתָּפוּת עִם יִשְׂרָאֵל אַחֵר מְבָרֵךְ הַטּוֹב וְהַמֵּטִיב
וְאִם אֵין שֻׁתָּף יִשְׂרָאֵל בַּשָּׂדֶה אַף עַל פִּי שֶׁיֵּשׁ אִשָּׁה וּבָנִים מְבָרֵךְ שֶׁהֱחֱיָנוּ
בִּרְכַּת הַטּוֹב וְהַמֵּטִיב וּבִרְכַּת שֶׁהֱחֱיָנוּ מְבָרֵךְ אַף עַל פִּי שֶׁאֵינוֹ רוֹאֶה אֶת הַגְּשָׁמִים אֶלָּא שֶׁהוּא שׁוֹמֵעַ שֶׁיּוֹרְדִים גְּשָׁמִים
אֲבָל בִּרְכַּת מוֹדִים אֲנַחְנוּ אֵינוֹ אוֹמֵר אֶלָּא מִי שֶׁהוּא רוֹאֶה אֶת הַגְּשָׁמִים
צָרִיךְ לִזָּהֵר מְאֹד שֶׁלֹא לְהוֹנוֹת אֶת חֲבֵרוֹ
וכֹל הַמְּאַנֶּה אֶת חֲבֵרוֹ בֵּין שֶׁהַמּוֹכֵר מְאַנֶּה אֶת הַלּוֹקֵחַ בֵּין שֶׁהַלּוֹקֵחַ מְאַנֶּה אֶת הַמּוֹכֵר עוֹבֵר בְּלָאו שֶׁנֶּאֱמַר וְכִי תִמְכְּרוּ מִמְכָּר לַעֲמִיתֶךָ קָנֹה מִיַד עֲמִיתֶךָ אַל תּוֹנוּ אִישׁ אֶת אָחִיו
וְהִיא הַשְׁאֵלָה הָרִאשׁוֹנָה שֶׁשּׁוֹאֲלִין אֶת הָאָדָם בְּשָׁעָה שֶׁמַּכְנִיסִין אוֹתוֹ לַדִּין נָשָׂאתָ וְנָתַתָּ בֶּאֱמוּנָה
כְּשֵם שֶׁיֵשׁ אִסּוּר אוֹנָאָה בְּמַששָּׂא וּמַתָּן כָּךְ יֵשׁ אִסּוּר אוֹנָאָה בִּשְׂכִירוּת וּבְקַבְּלָנוּת וּבְחִילּוּף מַטְבֵּעַ
הַנּוֹשֵׂא וְנוֹתֵן בֶּאֱמוּנָה אֵינוֹ חוֹשֵׁשׁ לְאוֹנָאָה
כֵּיצַד
חֵפֶץ זֶה בְּכָךְ וְכָךְ לְקַחְתִּיו כָּךְ וְכָךְ אֲנִי רוֹצֶה לְהִשְׂתַּכֵּר בּוֹ אַף עַל פִּי שֶהוּא נִתְאַנָּה בִּלְקִיחָתוֹ וְכָל הַמִּתְאַנֶּה אֵינוֹ רַשַאי לְהוֹנוֹת אֲחֵרִים בִּשְׁבִיל זֶה מִכָּל מָקוֹם זֶה מֻתָּר שֶׁהֲרֵי זֶה כִּמְפָרֵשׁ שֶׁלֹּא יִסְמֹךְ עַל שֹׁוִי הַמִּקָּח אֶלָא עַל הַדָּמִים שֶׁנָּתַן הוּא בַּעֲדוֹ
מִי שֶׁיֶּשׁ אֵיזֶה דָבָר לִמְכּוֹר אָסוּר לְיַפּוֹתוֹ כְּדֵי לְרַמּוֹת בּוֹ כְּגוֹן לְהַשְקוֹת בְּהֵמָה מֵי סֻבִּין שֶׁמְּנַפְּחִין וְזוֹקְפִין שַׂעֲרוֹתֶיהָ כְּדֵי שֶׁתֵּרָאֶה שְׁמֵנָה לִצְבּוֹעַ כֵּלִים יְשָׁנִים כְּדֵי שֶׁיִתְרָאוּ כַּחֲדָשִׁים וְכָל כַּיּוֹצֵא בָּזֶה
וְכֵן אָסוּר לְעָרֵב מְעַט פֵּרוֹת רָעִים בְּהַרְבֵּה פֵּרוֹת יָפִים כְּדֵי לְמָכְרָם בְּחֶזְקַת יָפִים לְעָרֵב מַשְקֶה רַע בְּיָפֶה
וְאִם הָיָה טַעְמוֹ נִכָּר מֻתָּר לְעָרֵב כִּי הַלּוֹקֵחַ יַרְגִּישׁ
מֻתָּר לְחֶנְוָנִי לְחַלֵק קְלָיוֹת וֶאֱגוֹזִים לְתִינוֹקוֹת כְּדֵי לְהַרְגִּילָם שֶיִקְנוּ מִמֶּנוּ
וְכֵן יָכוֹל לִמְכּוֹר בְּזוֹל יוֹתֵר מֵהַשַּׁעַר כְּדֵי שֶׁיִקְנוּ מִמֶּנוּ וְאֵין בְּנֵי הַשּׁוּק יְכוֹלִין לְעַכֵּב עָלָיו
הַמּוֹדֵד שׁוֹקֵל חָסֵר לַחֲבֵרוֹ אֲפִילוּ לַנָּכְרִי עוֹבֵר בְּלָאו שֶׁנֶּאֱמַר לֹא תַעֲשׂוּ עָוֶל בַּמִּדָה בַּמּשְׁקָל וּבַמְּשׂוּרָה
וְעֹנֶשׁ הַמִּדּוֹת וְהַמִּשְׁקָלות קָשֶׁה מְאֹד שֶׁאִי אֶפְשָׁר לְמוֹדֵד לְשׁוֹקֵל שֶׁקֶר לָשׁוּב בּתְשׁוּבָה הֲגוּנָה שֶאֵינוֹ יוֹדֵעַ מָה וּלְמִי יָשִׁיב
וְאַף שֶׁיַּעֲשֶׂה צָרְכֵי רַבִּים אֵין זֹאת תְּשׁוּבָה הֲגוּנָה
כְּתִיב לֹא יִהְיֶה לְךָ בְּכִיסְךָ אֶבֶן וָאָבֶן גְדוֹלָה וּקְטַנָה לֹא יִהְיֶה לְךָ בְּבֵיתְךָ אֵיפָה וְאֵיפָה גְּדוֹלָה וּקְטַנָה אֶבֶן שְׁלֵמָה וָצֶדֶק יִהְיֶה לָךְ אֵיפָה שְׁלֵמָה וּצֶדֶק יִהְיֶה לָךְ וְגוֹ'
וְתֵבַת בְּכִיסְךָ וְכֵן תֵּבַת בְּבֵיתְךָ נִרְאוֹת לִכְאוֹרָה כִּמְיֻתָּרוֹת וְדָרְשׁוּ רַבּוֹתֵינוּ זִכְרוֹנָם לבִרָכָה לֹא יִהְיֶה לְךָ בְּכִיסְךָ מָמוֹן
מַה טַּעַם מִשׁוּם אֶבֶן וָאָבֶן
לֹא יִהְיֶה לְךָ בְּבֵיתְךָ צְרָכֶיךָ
מַה טַּעַם מִשּׁוּם אֵיפָה וְאֵיפָה
אֲבָל אֶבֶן שְׁלֵמָה וָצֶדֶק אִם יִהְיוּ בְּבֵיתְךָ יִהְיֶה לְךָ מָמוֹן
וְכֵן אֵיפָה שְׁלֵמָה וָצֶדֶק אִם יִהְיוּ בְּבֵיתֶךָ יִהְיוּ לְךָ צְרָכֶיךָ
עוֹד אָמְרוּ רַבּוֹתֵינוּ זִכְרוֹנָם לִבְרָכָה מַה יַעֲשֶׂה אָדָם וְיִתְעַשֵׁר
יִשָּׂא וְיִתֵּן בֶּאֱמוּנָה וִיְבַקֵּשׁ רַחֲמִים מִמִּי שֶׁהָעשֶׁר שֶׁלוֹ שֶׁנֶּאֶמַר לִי הַכֶּסֶף וְלִי הַזָּהָב
צָרִיךְ לִמְדּוֹד וְלִשְׁקוֹל בְּעַיִן יָפָה שֶיִהְיֶה עוֹדֵף עַל הַמִּדָה שֶנֶּאֶמַר אֵיפָה שְׁלֵמָה וָצֶדֶק יִהְיֶה לָךְ
מַה תַּלְמוּד לוֹמַר וָצֶדֶק
אָמְרָה תוֹרָה צַדֵּק מִשֶׁלְךָ וְתֵן
צָרִיךְ לִמְדּוֹד כְּמִנְהַג הַמְּדִינָה וְלֹא יְשַׁנֶה כְּלָל
מָקוֹם שֶׁנָּהֲגוּ לִגְדּוֹשׁ לֹא יִמְחוֹק אֲפִילוּ בִּרְצוֹן הַלּוֹקֵחַ שֶׁפִּחֵת מִדָּמִים
וּמָקוֹם שֶׁנָּהֲגוּ לִמְחוֹק לֹא יִגְדּושׁ אֲפִילוּ בִּרְצוֹן הַמּוֹכֵר שֶׁמּוֹסִיף דָמִים כִּי הַתּוֹרָה הִקְפִּידָה עַל עִוּוּת הַמִּדוֹת פֶּן תֵּצֵא תַקָלָה עַל יְדֵי זֶה שֶיִרְאֶה הָרוֹאֶה שֶׁמּוֹדְדִין כָּךְ וְיִדָּמֶה שֶׁכָּךְ הִיא מִדַּת הָעִיר וְיִמְדֹּד כֵּן לְאַחֵר שֶׁאֵינוֹ יוֹדֵעַ גַם כֵּן אֶת הַמִּנְהָג וְיַטְעֵהוּ
חַיָבִים רָאשֵׁי הַקָּהָל לְהַעֲמִיד מְמֻנִּים שֶׁיִהְיוּ מְחַזְּרִים עַל הַחֲנֻיּוֹת
וכָל מִי שֶׁנִּמְצָא אִתּוֹ מִדָּה חַסֵרָה מִשְׁקָל חָסֵר מֹאְזנַיִם מְקֻלְקָלִים רַשָׁאִים לְהַכּוֹתוֹ וּלְקָנְסוֹ כַּנִּרְאֶה בְּעֵינֵיהֶם
אָסוּר לְאָדָם לְהַשְׁהוֹת מִדָּה חֲסֵרָה בְּבֵיתוֹ בַּחֲנוּתוֹ אַף עַל פִּי שֶׁאֵינוֹ מוֹדֵד בָּהּ
וְאִם מַשְׁהֶה עוֹבֵר בְּלָאו שֶנֶּאֱמַר לֹא יִהְיֶה לְךָ בְּכִיסְךָ אֶבֶן וָאָבֶן גְדוֹלָה וּקְטַנָה לֹא יִהְיֶה בְּבֵיתְךָ אֵיפָה וְאֵיפָה גְדוֹלָה וּקְטַנָה
וַאֲפִלוּ לַעֲשׂוֹת אֶת הַמִּדָה עָבִיט לְמֵי רַגְלַיִם אָסוּר שֶׁמָא יָבֹא מִי שֶׁאֵינוֹ יוֹדֵעַ וְיִמְדֹּד בָּהּ
וְאִם יֵשׁ מִנְהָג בָּעִיר שֶׁאֵין מוֹדְדִין אֶלָּא בְּמִדָּה הָרְשׁוּמָה בְּרשֶׁם הַיָּדוּעַ אֵינָּהּ רְשׁוּמָה מֻתָּר לְהַשְׁהוֹתָהּ
הַמְּחַזֵּר אַחַר דָּבָר לִקְנוֹתוֹ לְשֹׂכְרוֹ בֵּין קַרְקַע בֵּין מִטַּלְטְלִים בֵּין מִנָּכְרִי בֵּין מִיִשְׂרָאֵל וּכְבָר הֻשׁוְוּ עַל הַדָּמִים וְקֹדֶם שֶׁגָמְרוּ אֶת הַקִּנְיָן בָּא אַחֵר וּקְנָאוֹ שְׂכָרוֹ נִקְרָא רָשָע
אֲבָל אִם עֲדַיִן לֹא הֻשׁוְוּ עַל הַדָּמִים אֶלָּא שֶׁהַמּוֹכֵר רוֹצֶה בְּכָךְ וְהַקּוֹנֶה רוֹצֶה בְּפָחוֹת מֻתָּר לְאַחֵר לִקְנוֹתוֹ
וְאָסוּר לְהַשִּיג גְּבוּל רֵעֵהוּ בִּשְׂכִירוּת בָּתִּים וְכַדּוֹמֶה מִנָּכְרִי
הַנּוֹתֵן מָעוֹת לַחֲבֵרוֹ לִקְנוֹת קַרְקַע מִטַּלְטְלִין וְהָלַךְ הַשְּׁלִיחַ וְקָנָה אֶת הַחֵפֶץ בִּמְעוֹתָיו בִּשְׁבִיל עַצְמוֹ הֲרֵי זֶה רַמָּאי
וְאִם קְנָאוֹ מִמָּעוֹת שֶׁל הַמְּשַׁלֵּחַ מְחֻיָּב לִתְּנוֹ אַף עַל פִּי שֶׁקְּנָאוֹ לְעַצְמוֹ
מִי שֶׁנָּתַן אֲפִילוּ רַק מִקְצָת דָּמִים עַל הַמִּקָּח שֶׁרָשַׁם עַל הַמִּקַח סִימָן בִּפְנֵי הַמּוֹכֵר שֶׁאָמַר הַמּוֹכֵר רְשֹׁם מִקָּחֲךָ אַף עַל פִּי שֶהוּא בְּעִנְיָן שֶׁלֹא קָנָה בָּזֶה מִכָּל מָקוֹם כָּל הַחוֹזֵר בּוֹ בֵּין הַלּוקֵחַ בֵּין הַמּוֹכֵר לֹא עָשָׂה מַעֲשֵׂה יִשְׂרָאֵל וְחַיָב לְקַבֵּל מִי שֶׁפָּרַע דְּהַיְנוּ שֶׁאוֹרְרִין אוֹתוֹ בְּבֵית דִין וְאוֹמְרִים מִי שֶׁפָּרַע מֵאַנְשֵׁי דוֹר הַמַּבּוּל וּמֵאַנְשֵׁי דוֹר הַפְּלָגָה וּמֵאַנְשֵׁי סְדוֹם וַעֲמוֹרָה וּמִמִּצְרַיִם שֶׁטָּבְעוּ בַּיָּם הוּא יפָּרַע מִמִּי שֶׁאֵינוֹ עוֹמֵד בְּדִבּוּרוּ
וְרָאוּי לָאָדָם לַעֲמֹד בְּדִבּוּרוֹ שֶׁאֲפִלּוּ לֹא נָתַן עֲדַיִן מָעוֹת וְלֹא רָשַׁם אֶת הַדָּבָר וְלֹא נִגְמַר הַקִּנְיָן אִם הֻשׁוְוּ עַל הַמְּחִיר אֵין לְשׁוּם אֶחָד מֵהֶם לַחֲזוֹרוּמִי שֶׁהוּא חוֹזֵר בֵּין הַלּוֹקֵחַ וּבֵין הַמּוֹכֵר הֲרֵי זֶה מִמְחֻסְּרֵי אַמָנָה וְאֵין רוּחַ חֲכָמִים נוֹחָה הֵימֶנוּ כִּי רָאוּי לְאִישׁ יִשְׂרָאֵל לַעֲמֹד בְּדִבּוּרוֹ כְּמוֹ שֶׁנֶּאֱמַר שְׁאֵרִית יִשְׂרָאֵל לֹא יַעֲשׂוּ עַוְלָה וְלֹא יְדַבְּרוּ כָּזָב
וִירֵא שָׁמַיִם יֵשׁ לְקַיֵּם אֲפִלּוּ מַחְשֶׁבֶת לִבּוֹ שֶׁאִם חָשַׁב וְגָמַר בְּלִבּוֹ לִמְכֹּר בִּסְכוּם זֶה וְהַלָּה לֹא יָדַע מִמַחְשַׁבְתוֹ וְהוֹסִיף עַל סְכוּם זֶה לֹא יִקַּח מִמֶּנּוּ כִּי אִם סְכוּם זֶה שֶׁגָּמַר בְּלִבּוֹ לְקַיֵּם מַה שֶׁכָּתוּב וְדוֹבֵר אֱמֶת בִּלְבָבוֹ
וְכֵן הַלּוֹקֵחַ שֶׁגָּמַר בְּלִבּוֹ לִקְנוֹת בַּסְּכוּם כָּךְ וְכָךְ אֵין לַחְזֹר בּוֹ
וְכֵן כָּל כַּיּוֹצֵא בָּזֶה בִּשְׁאָר דְּבָרִים שֶׁבֵּין אָדָם לַחֲבֵרוֹ יֵשׁ לְקַיֵּם מַחְשָׁבוֹת לִבּוֹ אִם גָּמַר בְּלִבּוֹ לַעֲשׂוֹת אֵיזֶה טוֹבָה וְיֵשׁ בְּיָדוֹ לַעֲשׂוֹתָהּ
אֲבָל צָרְכֵי עַצְמוֹ כָּל שֶׁאֵין בָּהֶם סֶרֶךְ מִצְוָה אֵין צָרִיךְ לְקַיֵּם אֲפִלּוּ מוֹצָא שְׂפָתָיו
וְכֵן מִי שֶׁאוֹמֵר לַחֲבֵרוֹ לִתֵּן אֵיזֶה מַתָּנָה קְטַנָּה שֶׁזֶּה סָמַךְ בְּדַּעְתּוֹ שֶׁבְּוַדַּאי יִתֵּן אִם חָזַר וְלֹא נָתַן הֲרֵי זֶה מִמְחֻסְּרֵי אֲמָנָה
אֲבָל בְּמַתָּנָה מְרֻבָּה אֵין בָּהּ חֶסְרוֹן אֲמָנָה שֶׁהֲרֵי זֶה לֹא סָמַךְ דַּעְתּוֹ עַל זֶה
וּמִכָּל מָקוֹם בְּשָׁעָה שֶׁהוּא אוֹמֵר לִתֵּן צָרִיךְ לִהְיוֹת בְּדַעַת גְּמוּרָה וְלֹא יְהֵא בְּדַעְתּוֹ לְשַׁנּוֹת כִּי לְדַבֵּר אֶחָד בַּפֶּה וְאֶחָד בַּלֵּב אָסוּר מִן הַתּוֹרָה שֶׁנֶּאֱמַר אֵיפַת צֶדֶק וְהִין צֶדֶק יִהְיֶה לָכֶם
מַה תַּלְמוּד לוֹמַר הִין צֶדֶק וַהֲלֹא הִין בִּכְלָל אֵיפָה הוּא אֶלָּא שֶׁיְהֵא הֵן שֶׁלְּךָ וְלָאו שֶׁלְּךָ צֶדֶק
וְכָל זֹאת לֶעָשִׁיר
אֲבָל הָאוֹמֵר לִתֵּן לֶעָנִי בֵּין מַתָּנָה מֻעֶטֶת בֵּין מַתָּנָה מְרֻבָּה אֵינוֹ יָכוֹל לַחְזֹר בּוֹ מִן הַדִּין מִפְּנֵי שֶׁנַּעֲשֶׂה כְּמוֹ נֵדֶר
וַאֲפִלּוּ גָּמַר בְּלִבּוֹ לִתֵּן צָרִיךְ לְקַיֵּם מַחְשַׁבְתּוֹ
הָרוֹצֶה לִמְכֹּר קַרְקַע בַּיִת וּבָאוּ שְׁנַיִם כָּל אֶחָד אוֹמֵר: אֲנִי אֶקַּח בְּדָמִים אֵלּוּ וְאֵין אֶחָד מֵהֶם בַּעַל הַמֶּצֶר אִם הָיָה אֶחָד מֵהֶם מִיּושְׁבֵי עִירוֹ וְהַשֵּׁנִי מֵעִיר אַחֶרֶת בֶּן עִירוֹ קוֹדֵם
הָיוּ שְׁנֵיהֶם מִיּושְׁבֵי עִירוֹ וְאֶחָד מֵהֶם שְׁכֵנוֹ שְׁכֵנוֹ קוֹדֵם
וְאִם הַשֵּׁנִי הוּא חֲבֵרוֹ הָרָגִיל עִמּוֹ וּשְׁכֵנוֹ אֵינוֹ רָגִיל עִמּוֹ כְּלָל חֲבֵרוֹ קוֹדֵם
הָיָה אֶחָד מֵהֶם חֲבֵרוֹ וְאֶחָד מֵהֶם קְרוֹבוֹ חֲבֵרוֹ קוֹדֵם שֶׁנֶּאֱמַר טוֹב שָׁכֵן קָרוֹב מֵאָח רָחוֹק
אֲבָל לִשְׁאָר כָּל אָדָם קְרוֹבוֹ קוֹדֵם חוּץ מִתַּלְמִיד חָכָם שֶׁקוֹדֵם וַאֲפִלּוּ לִשְׁכֵנוֹ וַחֲבֵרוֹ הָרָגִיל אֶצְלוֹ
אֲבָל אִם הָיָה אֶחָד מֵהֶם בַּעַל הַמֶּצֶר הוּא קוֹדֵם לְכֻלָּם
וַאֲפִלּוּ לְאֶחָד שֶׁמְּכָרוֹ לְאַחֵר יָכוֹל בַּעַל הַמֶּצֶר לִתֵּן אֶת הַדָּמִים לְהַלּוֹקֵחַ וּלְסַלֵּק אוֹתוֹ
וַאֲפִלּוּ לְאַחַר שֶׁמְּכָרוֹ לְאַחֵר יָכוֹל בַּעַל הַמֶּצֶר לִתֵּן אֶת הַדָּמִים לְהַלּוֹקֵחַ וּלְסַלֵּק אוֹתוֹ
וַאֲפִלּוּ הַלּוֹקֵחַ הוּא תַּלְמִיד חָכָם וְשָׁכֵן וְקָרוֹב לַמּוֹכֵר וְהַמִּצְרָן הוּא עַם הָאָרֶץ וְרָחוֹק מִן הַמּוֹכֵר הַמִּצְרָן קוֹדֵם וּמְסַלֵּק אֶת הַלּוֹקֵחַ
וְכָל קְדִימוֹת אֵלּוּ מִצְוַת חֲכָמִים הֵם לְקַיֵּם מַה שֶׁנֶּאֱמַר וְעָשִׂיתָ הַיָּשָׁר וְהַטּוֹב בְּעֵינֵי
כְּשֵׁם שֶׁאוֹנָאָה אֲסוּרָה בְּמִקָּח וּמִמְכָּר כָּךְ אֲסוּרָה אוֹנָאָה בִּדְבָרִים שֶׁנֶּאֱמַר וְלֹא תוֹנוּ אִישׁ אֶת עֲמִיתוֹ וְיָרֵאתָ מֵאֱלֹהֶיךָ אוֹנָאַת דְּבָרִים
וּגְדוֹלָה אוֹנָאַת דְּבָרִים מֵאוֹנָאַת מָמוֹן שֶׁזֶה נִתָּן לְהִשָּׁבוֹן וְזֶה לֹא נִתָּן לְהִשָּׁבוֹן זֶה בְּמָמוֹנוֹ וְזֶה בְּגוּפוֹ
וְהַצּוֹעֵק עַל אוֹנָאַת דְּבָרִים נַעֲנָה מִיָּד
וְצָרִיךְ לִזָּהֵר בְּיוֹתֵר מֵאוֹנָאַת אִשְׁתּוֹ שֶׁלֹּא לְצַעֲרָהּ בִּדְבָרִים לְפִי שֶׁהָאִשָּׁה רַכָּה בַּטֶּבַע וְעַל צַעַר מְעַט הִיא בּוֹכָה וְהַשֵּׁם יִתְבָּרַךְ מַקְפִּיד עַל הַדְּמָעוֹת וְשַׁעֲרֵי דְּמָעוֹת לֹא נִנְעֲלוּ
כֵּיצַד הוּא אוֹנָאַת דְּבָרִים
לֹא יֹאמַר לַחֲבֵרוֹ בְּכַמָּה אַתָּה רוֹצֶה לִתֵּן חֵפֶץ זֶה וְהוּא אֵינוֹ רוֹצֶה לִקְנֹתוֹ
הָיָה אֶחָד מְבַקֵּשׁ לִקְנֹת תְּבוּאָה לֹא יֹאמַר לֵךְ אֵצֶל פְּלוֹנִי וְהוּא יוֹדֵעַ שֶׁאֵין לִמְכֹּר
אִם הָיָה חֲבֵרוֹ בַּעַל תְּשׁוּבָה לֹא יֹאמַר זְכוֹר מַעֲשֶׂיךָ הָרִאשׁוֹנִים
אִם בָּאוּ יִסּוּרִים עַל חֲבֵרוֹ רַחְמָנָא לִצְלָן לֹא יֹאמַר כְּדֶרֶךְ שֶׁאָמְרוּ חַבְרֵי אִיּוֹב לְאִיּוֹב הֲלֹא יִרְאָתְךָ כִּסְלָתֶךָ וְגוֹ' זְכֹר נָא מִי הוּא נָקִי אָבָד
אִם שָׁאֲלוּ מֵאִתּוֹ אֵיזֶה דְּבַר חָכְמָה לֹא יֹאמַר לְמִי שֶׁאֵינוֹ יוֹדֵעַ אוֹתָהּ חָכְמָה מָה אַתָּה תָּשִׁיב בַּדָּבָר הַזֶּה
וְכֵן כָּל כַּיּוֹצֵא בִּדְבָרִים אֵלּוּ שֶׁהֵם צַעַר הַלֵּב
מִי שֶׁיֵּשׁ שֵׁם כִּנּוּי לִגְנַאי אַף עַל פִּי שֶׁהוּא רָגִיל בְּאוֹתוֹ כִּנּוּי וְאֵינוֹ מִתְבַּיֵּשׁ בּוֹ אִם זֶה כַּוָּנָתוֹ לְבַיְשׁוֹ אָסוּר לִקְרֹתוֹ בְּכִנּוּי זֶה מִשּׁוּם אוֹנָאַת דְּבָרִים
אָסוּר לִגְנֹב דַּעַת הַבְּרִיּוֹת אֲפִלּוּ דַּעַת עוֹבֵד כּוֹכָבִים
וְלָכֵן אָסוּר לִמְכֹּר בְּשַׂר נְבֵלָה בְּחֶזְקַת שְׁחוּטָה
אִם מוֹכֵר אֵיזֶה דָּבָר שֶׁיֵּשׁ בּוֹ מוּם אַף עַל פִּי שֶׁהַדָּבָר שָׁוֶה כְּמוֹ שֶׁהוּא מוֹכְרוֹ מִכָּל מָקוֹם צָרִיךְ לְהוֹדִיעַ לְהַלּוֹקֵחַ אֶת הַמּוּם
לֹא יְבַקֵּשׁ מֵחֲבֵרוֹ שֶׁיֹּאכַל אֶצְלוֹ כְּשֶׁהוּא יוֹדֵעַ שֶׁלֹּא יֹאכֵל
לֹא יִתֵּן מַתָּנָה כְּשֶׁהוּא יוֹדֵעַ שֶׁלֹּא יְקַבֵּל וְכֵן כָּל כַּיּוֹצֵא בָּזֶה שֶׁהוּא אֶחָד בַּפֶּה וְאֶחָד בַּלֵּב יַרְאֶה לַחֲבֵרוֹ שֶׁהוּא מְכַבְּדוֹ וְאֵין כַּוָּנָתוֹ שְׁלֵמָה אָסוּר אֶלָּא יְהֵא תָּמִיד פִּיו וְלִבּוֹ שָׁוִים וְיִנְהַג בִּשְׂפַת אֱמֶת וְרוּחַ נָכוֹן וְלֵב טָהוֹר
כָּל דָּבָר שֶׁאָסוּר מִן הַתּוֹרָה בַּאֲכִילָה אַף עַל פִּי שֶׁהוּא מֻתָּר בַּהֲנָאָה אִם הוּא דָּבָר הַמְּיֻחָד לְמַאֲכָל אָסוּר לַעֲשׂוֹת בּוֹ סְחוֹרָה לְהַלְווֹת עָלָיו
וַאֲפִלּוּ לִקְנֹתוֹ לְהַאֲכִילוֹ לְפוֹעֲלוֹ אֵינוֹ יְהוּדִי אָסוּר
אֲבָל דָּבָר שֶׁאֵינוֹ עוֹמֵד לַאֲכִילָה כְּגוֹן סוּסִים וַחֲמוֹרִים מֻתָּר לַעֲשׂוֹת בָּהֶם סְחוֹרָה
וְחֵלֶב גַּם כֵּן מֻתָּר בִּסְחוֹרָה שֶׁהֲרֵי נֶאֱמַר בּוֹ יֵעָשֶׂה לְכָל מְלָאכָה
אִם נִזְדַּמֵּן לְאָדָם בְּאַקְרַאי דָּבָר אָסוּר כְּגוֹן שֶׁצָּד דָּגִים וְעָלָה בִּמְצוֹדָתוֹ דָּג טָמֵא וְכֵן מִי שֶׁנִּזְדַּמְּנָה נְבֵלָה וּטְרֵפָה בְּבֵיתוֹ מֻתָּר לְמָכְרָן כֵּיוָן שֶׁלֹּא נִתְכַּוֵּן לְכָךְ
וְצָרִיךְ לְמָכְרן מִיָּד וְלֹא יַמְתִּין עַד שֶׁתְּהֵא שְׁמֵנָה אֶצְלוֹ
וְיָכוֹל לְמָכְרָן גַּם עַל יְדֵי שְּׁלִיחַ אַף עַל פִּי שֶׁהַשְּׁלִיחַ יַרְוִיחַ בּוֹ
אֲבָל לֹא שֶׁיִּקְנֶה הַשְּׁלִיחַ לַחֲלוּטִין דְּאִם כֵּן הוּא אֶצְלוֹ סְחוֹרָה
וְכֵן מֻתָּר לִגְבּוֹת בְחוֹבוֹ דְּבָרִים טְמֵאִים וְיִמְכְּרֵם מִיָּד דְּאָסוּר לְהַשְׁהוֹתָן כְּדֵי לְהִשְׂתַּכֵּר בָּהֶם אֲבָל מֻתָּר לְהַשְׁהוֹתָן בִּכְדֵי שֶׁלֹּא יַפְסִיד מִן הַקֶּרֶן
דָּבָר שֶׁאֵין אִסּוּרוֹ אֶלָּא מִדְּרַבָּנָן כְּגוֹן גְּבִינוֹת שֶׁל נָכְרִי מֻתָּר לַעֲשׂוֹת בּוֹ סְחוֹרָה
לְפִי שֶׁנַּפְשׁוֹ שֶׁל אָדָם בְּטִבְעוֹ חוֹמֵד וּמִתְאַוֶּה אֶל הַמָּמוֹן וְקָרוֹב יוֹתֵר שֶׁיְהֵא הָאָדָם נִכְשָׁל בְּאִסּוּר רִבִּית מִבִּשְׁאַר אִסּוּרִין שֶׁבְּמָמוֹן כִּי בְּגֶזֶל וְאוֹנָאָה וְכַדּוֹמֶה הֲרֵי מַשְׁגִּיחַ עַל עַצְמוֹ שֶׁלֹּא יְהֵא נִגְזָל וְשֶׁלֹּא יִתְאַנֶּה וְגַם זֶה שֶׁהוּא רוֹצֶה לִגְזוֹל לְהוֹנוֹת אֶת חֲבֵרוֹ לִפְעָמִים הוּא נִמְנָע מֵחֲמַת בּוּשָׁה מֵחֲמַת יִרְאָה מַה שֶּׁאֵין כֵּן בְּרִבִּית כִּי הַלֹוֶה נוֹתֵן בִּרְצוֹנוֹ הַטּוֹב וְהוּא שָׂמֵחַ כִּי מָצָא מָקוֹם לִלְווֹת עַל כָּל פָּנִים בְּרִבִּית וְגַם הַמַּלְוֶה חושֵׁב בְּדַעְתּוֹ כִּי הֲרֵי הוּא עוֹשֶׂה טוֹבָה גְּדוֹלָה עִם הַלֹּוֶה שֶׁיּוּכַל לְהַרְוִיחַ בְּמָמוֹן זֶה כִּפְלֵי כִּפְלַיִם יוֹתֵר מִן הָרִבִּית וְלָכֵן נָקֵל מְאֹד שֶׁיְהֵא אָדָם נִתְפַּתֶּה חַס וְשָׁלוֹם מִן הַיֵּצֶר הָרַע לִהְיוֹת נִכְשָׁל בְּאִסּוּר זֶה
עַל כֵּן הֶחְמִרָה תוֹרָתֵנוּ הַקְּדוֹשָׁה מְאֹד בְּאִסּוּר זֶה וְהַרְבֵּה לָאוִין נֶאֶמְרוּ בּוֹ הַמַּלְוֵה עוֹבֵר בְּשִׁשָּׁה לָאוִין וְלֹא יָקוּם בִּתְחִיַּת הַמֵּתִים שֶׁנֶּאֱמַר בְּנֶשֶׁךְ נָתַן וְתַרְבִּית לָקַח וָחָי לֹא יִחְיֶה
הַלֹּוֶה עוֹבֵר בִּשְׁלשָׁה לָאוִין הַסּוֹפֵר וְהָעֵדִים וְהֶעָרֵב עוֹבְרִים כָּל אֶחָד בְּלָאו אֶחָד
וְכֵן הַסַּרְסוּר שֶׁהָיָה בִּינֵיהֶם שֶׁסִּיַּע לְאֶחָד מֵהֶם כְּגוֹן שֶׁהוֹרָה מָקוֹם לְהַלֹּוֶה לִלְווֹת שֶׁהוֹרָה מָקוֹם לְהַמַּלְוֵה לְהַלְווֹת גַּם כֵּן עוֹבֵר בְּלָאו אֶחָד
מִי שֶׁנִּכְשַׁל וְלָקַח רִבִּית מְחֻיָּב לְהַחְזִירָהּוֹ
אֲפִלּוּ לֹא פָּסַק עִמּוֹ אֶת הָרִבִּית בִּשְׁעַת הַלְוָאָה אֶלָּא שֶׁהִלְוָה בְּחִנָּם עַד זְמַן פְּלוֹנִי שֶׁמָּכַר אֵיזֶה סְחוֹרָה בְּהַקָּפָה עַד זְמַן פְּלוֹנִי שֶׁחַיָּב בְּעִנְיָן אַחֵר לְשַׁלֵּם יִהְיֶה מֵאֵיזֶה עִנְיָן שֶׁיִּהְיֶה וּבְהַגִּיעַ זְמַן הַפֵּרָעוֹן פּוֹסֵק אֵיזֶה דָּבָר בִּשְׁבִיל שֶׁיַּרְחִיב אֶת הַזְּמָן גַּם זֹאת הִיא רִבִּית
אֲפִלּוּ אִם הַלֹּוֶה נוֹתֵן יוֹתֵר מִדַּעְתּוֹ בִּשְׁעַת הַפֵּרָעוֹן שֶׁלֹּא הִתְנָה עִמּוֹ וְאֵינוֹ אוֹמֵר שֶׁנּוֹתְנוֹ בִּשְׁבִיל רִבִּית גַּם כֵּן אָסוּר
אֲפִלּוּ אוֹמֵר הַלֹּוֶה בִּשְׁעַת נְתִינַת הָרִבִּית שֶׁהוּא נוֹתְנָהּ בְּמַתָּנָה גַּם כֵּן אָסוּר לְקַבְּלָהּ מִמֶּנּוּ
אֲבָל אִם כְּבָר לָקַח מִמֶּנּוּ רִבִּית וְהַמַּלְוֵה עוֹשֶׂה תְשׁוּבָה וְרוֹצֶה לְהַחְזִירָה לְהַלֹּוֶה וְהוּא מוֹחֵל מֻתָּר
אָסוּר לְהַקְדִּים אֶת הָרִבִּית לְאַחֵר אוֹתָה
כֵּיצַד
הָיָה רְאוּבֵן רוֹצֶה לִלְווֹת מִשִּׁמְעוֹן מָעוֹת וּמַקְדִּים וְשׁוֹלֵחַ מַתָּנָה וּפֵּרַשׁ בִּשְׁבִיל שֶׁיַּלְוֶהוּ שֶׁהִיא מַתָּנָה מְרֻבָּה דְּמִסְּתָמָא הֲוֵי כְּאִלּוּ פֵּרַשׁ שֶׁהִיא בִּשְׁבִיל שֶׁיַּלְוַהוּ זוֹהִי רִבִּית מֻקְדֶּמֶת
לָוָה מִמֶּנּוּ וְהֶחְזִיר מְעוֹתָיו וְהָיָה שׁוֹלֵחַ מַתָּנָה בִּשְׁבִיל מְעוֹתָיו שֶׁהָיוּ בְּטֵלוֹת אֶצְלוֹ זוֹהִי רִבִּית מְאֻחֶרֶת
אִם אֶחָד מַלְוֵה מְעוֹתָיו לַחֲבֵרוֹ עַל זְמַן מָה כְּדֵי שֶׁיַּחֲזוֹר זֶה וְיַלְוֵהוּ פַּעַם אַחֶרֶת סַךְ יוֹתֵר לִזְמַן כָּזֶה סַךְ כָּזֶה לִזְמַן אָרֹךְ יוֹתֵר זוֹהִי רִבִּית גְּמוּרָה
וְאִם מַלְוֵה עַל מְנָת שֶׁיַּלְוֵה פַּעַם אַחֶרֶת סַךְ כָּזֶה לִזְמַן כָּזֶה יֵשׁ אוֹמְרִים שֶׁגַּם כֵּן אָסוּר וְיֵשׁ אוֹמְרִים דְּמֻתָּר
וְיֵשׁ לְהַחְמִיר
אַךְ אִם לֹא הִתְנוּ כֵּן אֶלָּא שֶׁהוּא מַלְוֵה בִּרְצוֹנוֹ פַּעַם אַחֶרֶת אַף עַל פִּי שֶׁאֵינוֹ עוֹשֶׂה כֵן אֶלָּא מֵחֲמַת שֶׁזֶּה גַּם כֵּן כְּבָר הִלְוָהוּ בָּזֶה יֵשׁ לְהָקֵל
צָרִיךְ הַמַּלְוֵה לִזָּהֵר שֶׁלֹּא לֵהָנוֹת מִן הַלֹּוֶה שֶׁלֹּא מִדַּעְתּוֹ כָּל זְמַן שֶׁמְּעוֹתָיו בְּיָדוֹ אֲפִלּוּ בְּדָבָר שֶׁהָיָה עוֹשֶׂה אַף אִם לֹא הִלְוָהוּ
שֶׁכֵּיוָן שֶׁנֶּהֱנָה שֶׁלֹּא בִּרְשׁוּתוֹ נִרְאֶה שֶׁסּוֹמֵךְ עָלָיו שֶׁבִּשְׁבִיל מְעוֹתָיו שֶׁבְּיָדוֹ יִמְחַל לוֹ
אֲבָל אִם נֶהֱנָה מִמֶּנּוּ מִדַּעְתּוֹ מֻתָּר בַּדָּבָר שֶׁהָיָה עוֹשֶׂה אַף אִם לֹא הִלְוָהוּ וּבִלְבַד שֶׁלֹּא יְהֵא דָּבָר שֶׁל פַּרְהֶסְיָא
אִם לֹא הָיָה הַלֹּוֶה רָגִיל לְהַקְדִּים לְהַמַּלְוֵה שָׁלוֹם בְּפַעַם אַחֶרֶת אָסוּר לְהַקְדִּים וְאָסוּר לְכַבְּדוֹ בְּאֵיזֶה כִּבּוּד בְּבֵית הַכְּנֶסֶת בְּמָקוֹם אַחֵר אִם לֹא הָיָה רָגִיל כֵּן גַּם בְּפַעַם אַחֶרֶת
וְכֵן שְׁאָר רִבִּית דְּבָרִים בְּעָלְמָא אָסוּר שֶׁנֶּאֱמַר נֶשֶׁךְ כָּל דָּבָר אֲשֶׁר יִשָׁךְ אֲפִלּוּ דִּבּוּר אָסוּר
וְכֵן הַמַּלְוֵה מֻזְהָר עַל רִיבִּית דְּבָרִים כְּגוֹן אִם אוֹמֵר לְהַלֹּוֶה הוֹדִיעֵנִי אִם יָבֹא פְּלוֹנִי מִמָּקוֹם פְּלוֹנִי אַף עַל פִּי שֶׁאֵינוֹ מַטְרִיחוֹ אֶלָּא בַּאֲמִירָה בְּעָלְמָא אִם לֹא הָיָה רָגִיל עִמּוֹ בָּזֶה קֹדֶם לָכֵן וְעַתָּה סוֹמֵךְ עַל הַלְוָאָתוֹ לְצַוּוֹת עָלָיו מִפְּנֵי שֶׁהוּא נִכְנַע הֲרֵי זֶה רִבִּית
וְאִם תֹּאמַר וְהָא כְּתִיב עֶבֶד לֹוֶה לְאִישׁ מַלְוֵה זֶהוּ אֵינוֹ אֶלָּא לְעִנְיָן אִם נָפַל בֵּינֵיהֶם דִּין וּדְבָרִים וְאוֹמֵר הַמַּלְוֵה נֵלֵךְ לְבֵית דִּין הַגָּדוֹל לָדוּן שָׁם וְהַלֹּוֶה אוֹמֵר לָדוּן כָּאן מְחֻיָּב הַלֹּוֶה לֵילֵךְ כְּמוֹ שֶׁרוֹצֶה הַמַּלְוֵה וְהַמַּלְוֵה אֵינוֹ מְחֻיָּב לָלֶכֶת לְבֵית דִּין הַגָּדוֹל שֶׁבְּמָקוֹם אַחֵר מִשּׁוּם שֶׁנֶּאֱמַר עֶבֶד לֹוֶה לְאִישׁ מַלְוֵה
אֲפִלּוּ טוֹבַת הֲנָאָה שֶׁאֵינָהּ מָמוֹן אָסוּר לְהַמַּלְוֵה לֵהָנוֹת מִן הַלֹּוֶה כְּגוֹן שֶׁאִם הַמַּלְוֵה הוּא בַּעַל מְלָאכָה וְהַלֹּוֶה הַזֶּה אֵין דַּרְכּוֹ לִתֵּן מְלָאכָה בְּפַעַם אַחֶרֶת רַק עַתָּה מֵחֲמַת שֶׁהִלְוָהוּ רוֹצֶה לָתֵת מְלַאכְתּוֹ אָסוּר
אָסוּר לְהַלְווֹת לְאֶחָד סְאָה תְבוּאָה שֶׁיַּחֲזִיר אַחַר כָּךְ סְאָה תְבוּאָה אֲפִלּוּ מִין בְּמִינוֹ כִּי שֶׁמָּא תִּתְיַקֵּר בֵּינְתַיִם הַתְּבוּאָה וְנִמְצָא זֶה מַחֲזִיר יוֹתֵר מִמַּה שֶּׁלָּוָה
אַךְ יַעֲשֶׂנוּ דָּמִים שֶׁאִם תִּתְיַקֵּר הַתְּבוּאָה לֹא יִתֵּן רַק הַדָּמִים
וְאִם יֵשׁ לַלֹּוֶה אֲפִלּוּ רַק מְעַט מִמִּין זֶה מֻתָּר לִלְווֹת אֲפִלּוּ כַּמָּה כּוֹרִין
וְכֵן אִם יֵשׁ לְאוֹתוֹ מִין שַׁעַר קָבוּעַ בַּשׁוּק מֻתָּר לִלְווֹת אַף עַל פִּי שֶׁאֵין לַלֹּוֶה כְּלוּם מִזֶּה הַמִּין
וְכָל זֶה בְּמִין בְּמִינוֹ
אֲבָל מִין בְּשֶׁאֵינוֹ מִינוֹ כְּגוֹן לְהַלְווֹת סְאָה חִטִּין בִּסְאָה דֹּחַן אָסוּר בְּכָל עִנְיָן אַף עַל פִּי שֶׁהֵן בְּשַׁעַר אֶחָד וְיֵשׁ דֹּחַן
וּבְדָבָר קָטָן שֶׁאֵין דֶּרֶךְ לְהַקְפִּיד בְּיוּקְרָא וְזוֹלָא מֻתָּר בְּכָל עִנְיָן
וְלָכֵן מֻתֶּרֶת אִשָּׁה לְהַלְווֹת כִּכַּר לֶחֶם לַחֲבֶרְתָּהּ
הַמַּלְוֵה מָעוֹת עַל מַשְׁכּוֹן בַּיִת שָׂדֶה מָקוֹם בְּבֵית הַכְּנֶסֶת וְהַמַּלְוֵה יִקַּח אֶת הַפֵּרוֹת מֵהַמַּשְׁכּוֹן צָרִיךְ לִהְיוֹת בִּנַכְיָּתָא דְּהַיְנוּ שֶׁיְנַכֶּה מִן הַחוֹב דָּבָר קָצוּב לְכָל שָׁנָה שֶׁזּוֹ תִּהְיֶה הַשְּׂכִירוּת שֶׁנּוֹתֵן הַמַּלְוֵה
וַאֲפִלּוּ הַשְּׂכִירוּת שָׁוָה יוֹתֵר מִמַּה שֶּׁקָּצְבוּ בֵּינֵיהֶם מֻתָּר
אֲבָל לֹא יַחֲזֹר הַמַּלְוֵה וְיַשְׂכִּירוֹ לְהַלֹּוֶה עַצְמוֹ
וְעוֹד יֵשׁ בְּעִנְיַן מַשְׁכַּנְתָּא הַרְבֵּה חִלּוּקֵי דִּינִים וְאֵין לַעֲשׂוֹת כִּי אִם עַל פִּי שְׁאֵלַת חָכָם
דָּבָר שֶׁיֵּשׁ שַׁעַר יָדוּעַ אָסוּר לְמָכְרוֹ בְּיוֹתֵר מִן הַשַּׁעַר מִפְּנֵי שֶׁמַּמְתִּין אֶת הַמָּעוֹת
אֲבָל דָּבָר שֶׁאֵין שַׁעַר יָדוּעַ אַף עַל פִּי שֶׁאִם הָיָה נוֹתֵן עַתָּה אֶת הַמָּעוֹת הָיָה נוֹתְנוֹ בְּפָחוֹת וּבִשְׁבִיל שֶׁהוּא מַמְתִּין אֶת הַמָּעוֹת מוֹכֵר קְצָת בְּיוֹתֵר מֻתָּר
וּבִלְבַד שֶׁלֹּא יַעֲלֵהוּ הַרְבֵּה עַד שֶׁנִּכָּר לַכֹּל שֶׁבִּשְׁבִיל הַמְּתָּנַת הַמָּעוֹת הוּא מַעֲלֵהוּ
וְגַם אִם לֹא מַעֲלֵהוּ הַרְבֵּה אֶלָּא שֶׁהוּא מְפָרֵשׁ וְאוֹמֵר אִם תִּתֵּן לִי מִיָּד אֶת הַמָּעוֹת הֲרֵי הוּא לְךָ בַּעֲשָׂרָה וְאִם בְּהַקָּפָה תִּתֵּן לִי בְּאַחַד עָשָׂר אָסוּר
וְכֵן אִם הַקּוֹנֶה קוֹנֶה אֶת הַסְּחוֹרָה בְּיֹקֶר כְּדֵי לְמָכְרָהּ מִיָּד וּלְהַפְסִיד בִּשְׁבִיל שֶׁיִּהְיוּ הַמָּעוֹת בְּיָדוֹ אֵיזֶה זְמָן גַּם כֵּן אָסוּר
מִי שֶׁיֵּשׁ שְׁטַר חוֹב עַל חֲבֵרוֹ מֻתָּר לְמָכְרוֹ לְאַחֵר בְּפָחוֹת וַאֲפִלּוּ קֹדֶם זְמַן הַפֵּרָעוֹן
וְיִכְתֹּב הַמּוֹכֵר לְהַלּוֹקֵחַ אֲנִי מוֹכֵר לְךָ שְׁטָר זֶה וּקְנֵי לְךָ אִיהוּ וְכָל שִׁעְבּוּדוֹ
וְצָרִיךְ שֶׁיְהֵא הָאַחְרָיוּת עַל הַלּוֹקֵחַ
רַק אַחֲרָיוּת שֶׁבָּא מֵחֲמַת הַמּוֹכֵר כְּגוֹן שֶׁהַשְּׁטָר פָּרוּעַ וְכַדּוֹמֶה יָכוֹל לִהְיוֹת עַל הַמּוֹכֵר
וּכְשֵׁם שֶׁיָּכוֹל לִמְכֹּר אֶת הַשְּׁטָר לְאַחֵר בְּפָחוֹת כְּמוֹ כֵּן יָכוֹל לְמָכְרוֹ גַּם לְהַלֹּוֶה בְּעַצְמוֹ
וּבְאֹפֶן זֶה יְכוֹלִין לְהוֹעִיל כְּגוֹן רְאוּבֵן שֶׁצָּרִיךְ לְמָעוֹת בְּנִיסָן הוֹלֵךְ אֵצֶל שִׁמְעוֹן וְשִׁמְעוֹן נוֹתֵן שְׁטַר חוֹב עַל עַצְמוֹ שֶׁהוּא חַיָּב לִפְרֹעַ לִרְאוּבֵן מֵאָה זְהוּבִים בְּחֹדֶשׁ תִּשְׁרֵי וְהוֹלֵךְ רְאוּבֵן וּמוֹכֵר אֶת שְּׁטַר הַחוֹב שֶׁיֵּשׁ עַל שִׁמְעוֹן לְלֵוִי עַתָּה בְּנִיסָן בְּעַד תִּשְׁעִים זְהוּבִים
אֲבָל אִם רְאוּבֵן יִכְתּוֹב שְׁטַר חוֹב עַל עַצְמוֹ לְמָכְרוֹ לְשִׁמְעוֹן אֲפִלּוּ עַל יְדֵי שְּׁלִיחַ אָסוּר
אָסוּר לִקְנוֹת תְּבוּאָה שְׁאָר דָּבָר בְּהַקְדָּמַת מָעוֹת וְשֶׁיִּתֵן אֶת הַתְּבוּאָה לְאַחַר זְמָן דְּחַיְשֵׁינָן שֶׁמָּא בֵּינְתַיִם תִּתְיַקֵּר הַתְּבוּאָה אַחַר כָּךְ בִּזְּמַן שֶׁיִּתֵּן אֶת הַתְּבוּאָה וְנִמְצָא הַלּוֹקֵחַ נוֹטֵל יוֹתֵר מִשִּׁעוּר מְעוֹתָיו בִּשְׁבִיל שֶׁהִקְדִים אֶת הַמָּעוֹת
אֲבָל אִם יֵשׁ לְהַמּוֹכֵר גַּם עַתָּה כָּל הַתְּבוּאָה שֶׁהוּא מוֹכֵר אַף עַל פִּי שֶׁלֹּא יִתּנֶנָּהּ לַלּוֹקֵחַ עַד לְאַחַר זְמָן מֻתָּר כִּי מַה שֶּׁיֵּשׁ לְהָאָדָם יָכוֹל לִמְכּוֹר אֲפִלּוּ בְּזֹל הַרְבֵּה כִּרְצוֹנוֹ וַאֲפִלּוּ הַתְּבוּאָה לֹא נִגְמְרָה עֲדַיִן לְגַמְרֵי כָּרָאוּי אֶלָּא שֶׁצְּרִיכָה עוֹד מְלָאכָה אַחַת שְׁתֵּי מְלָאכוֹת נֶחְשֶׁבֶת כְּאִלּוּ הִיא גְּמוּרָה וּמֻתָּר
אֲבָל אִם מְחֻסֶּרֶת עוֹד שָׁלֹשׁ מְלָאכוֹת אָסוּר
וְאִם הֻקְבַּע הַשַּׁעַר לִתְבוּאָה יָכוֹל לִקְנוֹת בְּהַקְדָּמַת מָעוֹת כְּפִי הַשַּׁעַר אַף עַל פִּי שֶׁאֵין לְהַמּוֹכֵר כְּלוּם שֶׁהֲרֵיאֲפִלּוּ תִּתְיַקֵּר אַחַר כָּךְ הַתְּבוּאָה אֵין הַלּוֹקֵחַ מַרְוִיחַ בְּמַה שֶּׁהִקְדִּים אֶת הַמָּעוֹת כֵּיוָן שֶׁהָיָה יָכוֹל לִקְנוֹת אָז תְּבוּאָה בִּמְעוֹתָיו בְּשַׁעַר זֶה
וּמֵאַחַר שֶׁפָּסַק בְּהֶתֵּר אַף עַל פִּי שֶׁנִּתְיַקְּרָה אַחַר כָּךְ הַתְּבוּאָה בִּשְׁעַת הַפֵּרָעוֹן וְאֵינוֹ רוֹצֶה לָתֵת אֶת הַתְּבוּאָה שֶׁפָּסַק עָלֶיהָ יָכוֹל לְשׂוּמָהּ עַל סְחוֹרָה אַחֶרֶת שֶׁיִּתֵּן אוֹ שֶׁיִּתֵּן מָעוֹת כַּשּׁוּוּי שֶׁל עָתָּה
מִי שֶׁיֵּשׁ סְחוֹרָה שֶׁנִּמְכֶּרֶת כָּאן בְּזוֹל וּבְמָקוֹם אַחֵר בְּיֹקֶר וְאָמַר חֲבֵרוֹ: תְּנָה לִי סְחוֹרָה זֹאת וְאוֹלִיכֶנָהּ לִמְקוֹם הַיֹּקֶר וְאֶמְכְּרֶנָּה שָׁם וְאֶעֱשֶׂה צְרָכַי בַּמָּעוֹת עַד זְמַן פְּלוֹנִי וְאֶפְרְעֶנָּה לְךָ כְּפִי מַה שֶּׁהָיָה שָׁוָה שָׁם לְאַחַר נִכְיוֹן הַהוֹצָאוֹת שֶׁעָלוּ עַל הַסְּחוֹרָה אִם הָאַחְרָיוּת בַּהֲלִיכָה הָיְתָה עַל הַלּוֹקֵחַ אָסוּר
וְאִם הָאַחְרָיוּת עַל הַמּוֹכֵר מֻתָּר
וְהוּא שֶׁיִּתֵּן לְהַלּוֹקֵחַ אֵיזֶה דָּבָר בִּשְׁבִיל טָרְחוֹ
מֻתָּר לְהַלְווֹת לַחֲבֵרוֹ מֵאָה דִּינָרִין שֶׁיִּקְנֶה בָּהֶם סְחוֹרָה עַל הַיָּרִיִד וּבְשׁוּבָם לְבֵיתָם יִתֵּן הַלֹּוֶה מֵאָה וְעֶשְׂרִים דִּינָרִין בַּעֲדָהּ וּבִלְבַד שֶׁיְקַבֵּל הַמַּלְוֵה אֶת הַסְּחוֹרָה וְיוֹלִיכֶנָּהּ לְבֵיתוֹ וְתִהְיֶה אַחְרָיוּת הַדֶּרֶךְ עַל הַמַּלְוֵה דַּהֲוֵי כְּמוֹ שֶׁיֵּשׁ חֵלֶק בְּרֶוַח הַסְּחוֹרָה הוֹאִיל וּמְקַבֵּל עָלָיו אַחְרָיוּת
רְאוּבֵן שֶׁהוֹלֵךְ לְמָקוֹם שֶׁקּוֹנִים סְחוֹרָה בְּזוֹל יָכוֹל שִׁמְעוֹן לוֹמַר הָבֵא לִי סְחוֹרָה מִשָּׁם וַאֲנִי אֶתֵּן לְךָ רֶוַח כָּךְ וְכָךְ וּבִלְבַד שֶׁתְּהֵא אַחֲרָיוּת הַסְּחוֹרָה עַל רְאוּבֵן עַד שֶׁהוּא מוֹסְרָהּ לְשִׁמְעוֹן
מֻתָּר לְהַרְבּוֹת שְׂכַר הַקַּרְקַע
כֵּיצַד הִשְׂכִּיר אֶת הֶחָצֵר וְאָמַר קֹדֶם שֶׁהֶחְזִיק בּוֹ אִם תִּתֵּן לִי אֶת הַשְּׂכִירוּת מִיָּד הֲרֵי הוּא לְךָ בַּעֲשָׂרָה זְהוּבִים לְשָׁנָה
וְאִם תְּשַׁלֵּם לִי בְּכָל חֹדֶשׁ תִּתֵּן לִי בְּעַד כָּל חֹדֶשׁ זָהוּב אֶחָד מֻתָּר
וְהַטַּעַם בָּזֶה מִשּׁוּם דְּמִצַּד הַדִּין שְׂכִירוּת אֵינָהּ מִשְׁתַּלֶּמֶת אֶלָּא לְבַסוֹף
הִלְכָּךְ כַּאֲשֶׁר לוֹקֵחַ מִמֶּנּוּ זָהוּב בְּכָל חֹדֶשׁ דַּהֲווֹ לְהוּ שְׁנֵים עָשָׂר זְהוּבִים אֵין זֶה שְׂכַר הַמְּתָּנַת הַמָּעוֹת שֶׁהֲרֵי אֵינוֹ מְחֻיָּב לְשַׁלֵּם בְּמֻקְדָּם וּמַה שֶּׁאָמַר אִם תִּתֵּן לִי מִיָּד הֲרֵי הִיא לְךָ בַּעֲשָׂרָה אָז מוֹחֵל שְׁנֵי זְהוּבִים לְפִי שֶׁמַּקְדִּים לְשַׁלֵּם קֹדֶם זְמַן הַפֵּרָעוֹן וְזֶה מֻתָּר
וְדַוְקָא בִּשְׂכִירוּת קַרְקַע מֻתָּר לְהַרְבּוֹת בְּעִנְיָן הַזֶּה מִפְּנֵי שֶׁהַקַּרְקַע נִקְנֵית מִיָּד
אֲבָל לְהַרְבּוֹת בִּשְׂכִירוּת פּוֹעֵל אָסוּר בְּעִנְיָן זֶה דְּהַיְנוּ שֶׁאִם שׂוֹכֵר אֶת הָאָדָם שֶׁיַּעֲשֶׂה מְלַאכְתּוֹ לְאַחַר זְמַן וּמַקְדִּים שְׂכָרוֹ הַיּוֹם קִדֶם שֶׁנִּכְנַס לִמְּלָאכָה וּבִשְׁבִיל זֶה יַעֲשֶׂה אֶת הַמְּלָאכָה בְּפָחוֹת מִן הָרָאוּי זֹאת אָסוּר דְּכֵיוָן דְּהַפּוֹעֵל אֵינוֹ מִשְׁתַּעְבֵּד מֵהַשְׁתָּא הֲוֵי לֵיה כְּמוֹ הַלְוָאָה
אַךְ אִם הַפּוֹעֵל נִכְנַס לִמְלַאכְתּוֹ מִיָּד אַף עַל פִּי שֶׁלֹּא יִגְמֹר אֶת הַמְּלָאכָה עַד לְאַחַר יָמִים הַרְבֵּה מֻתָּר לְהַקְדִּים שְׂכָרוֹ בִּשְׁבִיל שֶׁיַּעֲשֶׂה בְּזוֹל דְּכֵיון שֶׁיַּתְחִיל מִיָּד בַּמְּלָאכָה הֲוֵי לֵיה שְׂכִירוּת וְלֹא הַלְוָאָה
מֻתָּר לְהַרְבּוֹת בִּנְדוּנְיַת חֲתָנִים כְּגוֹן שֶׁפָּסַק נְדוּנְיָא לְבִתּוֹ וְהִתְנָה עִם חֲתָנוֹ שֶׁכָּל שָׁנָה שֶׁיַּנִּיחַ אֶצְלוֹ אֶת הַנְּדוּנְיָא יִתֵּן כָּךְ וְכָךְ שָׂכָר מֻתָּר שֶׁאֵין זֶה אֶלָּא כְּמוֹסִיף נְדוּנְיָא וּכְאִלּוּ אָמַר אֲנִי נוֹתֵן לְךָ מַתָּנָה כָּךְ וְכָךְ לִזְמַן פְּלוֹנִי
וְאִם לֹא אֶתֵּן לְךָ לִזְמַן פְּלוֹנִי עוֹד אֲנִי מוֹסִיף לְךָ כָּךְ וְכָךְ דְּמֻתָּר
וְדַוְקָא כְּשֶׁהִתְנוּ כֵן מִיָּד בִּשְׁעַת כְּתִיבַת הַתְּנָאִים
דְּכֵיוָן דְּעַד עַתָּה לֹא הָיָה עָלָיו שׁוּם חִיּוּב אִם כֵּן הַכֹּל הוּא חִיּוּב אֶחָד
אֲבָל אִם בִּשְׁעַת כְּתִיבַת הַתְּנָאִים נִתְחַיֵּב בִּסְתָם סַךְ נְדוּנְיָא וּבִשְׁעַת הַחֲתֻנָּה רוֹצִים לְהִתְפַּשֵּׁר לָתֵת דְּבַר מַה בִּשְׁבִיל הַרְחָבַת הַזְּמָן אָסוּר וּצְרִיכִין לַעֲשׂוֹת בְּדֶרֶךְ הֶתֵּר
יִשְׂרָאֵל שֶׁלָּוָה מֵעוֹבֵד כּוֹכָבִים בְּרִבִּית וְיִשְׂרָאֵל אַחֵר יִהְיֶה עָרֵב אִם הוּא בְּעִנְיָן שֶׁאֵין הָעוֹבֵד כּוֹכָבִים יָכוֹל לִתְבּוֹעַ תְּחִלָּה אֶלָּא אֶת הַלֹּוֶה וְאַךְ כְּשֶׁלֹּא יִהְיֶה אֶפְשָׁר לִגְבּוֹת מִן הַלֹּוֶה אָז יָכוֹל לִתְבּוֹעַ מִן הָעָרֵב מֻתָּר
אֲבָל אִם הוּא בְּעִנְיָן שֶׁהָעוֹבֵד כּוֹכָבִים יָכוֹל לִתְבּוֹעַ תְּחִלָּה אֶת הֶעָרֵב אִם כֵּן הֲוֵי כְּאִלּוּ הֶעָרֵב לָוָה מִן הָעוֹבֵד כּוֹכָבִים וְהִלְוָה לְיִשְׂרָאֵל הַלֹּוֶה וְאָסוּר
וְכֵן עוֹבֵד כּוֹכָבִים שֶׁלָּוָה מִיִשְׂרָאֵל בְּרִבִּית וְיִשְׂרָאֵל אַחֵר הוּא עָרֵב אִם הוּא בְּעִנְיָן שֶׁאֵין הַמַּלְוֵה יָכוֹל לִתְבּוֹעַ תְּחִלָּה אֶלָּא אֶת הָעוֹבֵד כּוֹכָבִים הַלֹּוֶה וְאַךְ כַּאֲשֶׁר לֹא יִמְצָא אֶצֲל הָעוֹבֵד כּוֹכָבִים הַלֹּוֶה אָז יִגְבֶּה מִן הָעָרֵב מֻתָּר
אֲבָל אִם הוּא בְּעִנְיָן שֶׁיָּכוֹל לִתְבּוֹעַ תְּחִלָּה גַּם אֶת הֶעָרֵב אִם כֵּן הֶעָרֵב הוּא כְּמוֹ לֹוֶה וְאָסוּר
וְאִם הַיִשְׂרָאֵל עָרֵב רַק בְּעַד הַקֶּרֶן וְלֹא בְּעַד הָרִבִּית מֻתָּר
עוֹבֵד כּוֹכָבִים שֶׁאָמַר לְיִשְׂרָאֵל לְוֵה בִּשְׁבִילִי מָעוֹת בְּרִבִּית מִיִשְׂרָאֵל עַל מַשְׁכּוֹן זֶה אֲפִלּוּ אֵינוֹ נוֹתֵן מַשְׁכּוֹן אֶלָּא שְׁטַר חוֹב וְהַמַּלְוֵה סוֹמֵךְ אֶת עַצְמוֹ רַק עַל הַמַּשְׁכּוֹן עַל הַשְּׁטָר שֶׁל עוֹבֵד כּוֹכָבִים וְעַל הַשְּׁלִיחַ אֵין שׁוּם אַחְרָיוּת מֻתָּר
וַאֲפִלּוּ אִם הַיִשְׂרָאֵל הַשְּׁלִיחַ מֵבִיא אֶת הָרִבִּית לְהַמַּלְוֵה מֻתָּר לְקַבְּלָהּ וּבִלְבַד שֶׁהַמַּלְוֵה יִגְמֹר זֹאת בְּדַעְתּוֹ שֶׁכָּל אַחְרָיוּת הַמַּשְׁכּוֹן וְהַמָּעוֹת בֵּין בַּהֲבָאָה בֵּין בַּחֲזָרָה הַכֹּל עַל אַחְרָיוּתוֹ וְעַל הַשְּׁלִיחַ לֹא יִהְיֶה שׁוּם אַחְרָיוּת
וְכֵן יִשְׂרָאֵל שֶׁנָּתַן מַשְׁכּוֹן שְׁטַר חוֹב לְיִשְׂרָאֵל חֲבֵרוֹ שֶׁיִּלְוֶה בִּשְׁבִילוֹ עַל זֶה מָעוֹת בְּרִבִּית מֵעוֹבֵד כּוֹכָבִים אִם הָעוֹבֵד כּוֹכָבִים אֵינוֹ סוֹמֵךְ רַק עַל הַמַּשְׁכּוֹן עַל הַשְּׁטָר
וְעַל הַשְּׁלִיחַ אֵין שׁוּם אַחְרָיוּת מֻתָּר
וְכֵן אִם הַיִשְׂרָאֵל הִלְוָה תְּחִלָּה לְיִשְׂרָאֵל חֲבֵרוֹ עַל מַשְׁכּוֹן וְאַחַר כָּךְ אָמַר לְהַמַּלְוֵה לְוֶה מָעוֹת מֵעוֹבֵד כּוֹכָבִים בְּרִבִּית עַל מַשְׁכּוֹן זֶה וְעָלַי לְשַׁלֵּם הַקֶּרֶן וְהָרִבִּית אִם הָעוֹבֵד כּוֹכָבִים סוֹמֵךְ אֶת עַצְמוֹ עַל הַמַּשְׁכּוֹן בִּלְבַד מֻתָּר
יִשְׂרָאֵל שֶׁהִלְוָה לְעוֹבֵד כּוֹכָבִים עַל מַשְׁכּוֹן בְּרִבִּית כָּךְ וְכָךְ לְחֹדֶשׁ וְאַחַר כָּךְ בָּא הַיִשְׂרָאֵל לַחֲבֵרוֹ שֶׁהוּא יַלְוֵה אֶת הַמָּעוֹת עַל מַשְׁכּוֹן זֶה וְשֶׁהוּא יִטּוֹל אֶת הָרִבִּית שֶׁתַּעֲלֶה מֵהַיּוֹם עַד הַפֵּרָעוֹן מֻתָּר
אֲבָל אִם הַיִשְׂרָאֵל הָרִאשׁוֹן כְּבָר זָקַף אֶת הַקֶּרֶן עִם הָרִבִּית לְכָל זְמַן הַהַלְוָאָה הֲרֵי הַכֹּל הִיא כְּקֶרֶן שֶׁל יִשְׂרָאֵל וְאָסוּר לִלְוֹת עַל מַשְׁכּוֹן זֶה מִיִשְׂרָאֵל חֲבֵרוֹ בְּרִבִּית דַּהֲוֵי כְּאִלּוּ נָתַן אֶת הָרִבִּית מִכִּיסוֹ
מְעוֹתָיו שֶׁל יִשְׂרָאֵל מֻפְקָדוֹת בְּיַד עוֹבֵד כּוֹכָבִים וְהִלְוָה אוֹתָם לְיִשְׂרָאֵל בְּרִבִּית אִם הָיוּ בְּאַחְרָיוּת הָעוֹבֵד כּוֹכָבִים שֶׁאִם יֹאבַד הַחוֹב יִתְחַיֵּב הוּא לְשַׁלֵּם בִּמְעוֹתָיו מֻתָּר
וְאִם אֵינוֹ בְּאַחְרָיוּת הָעוֹבֵד כּוֹכָבִים אָסוּר
וְלָכֵן בְּמָקוֹם שֶׁיֵּשׁ קְבוּצוֹת מָעוֹת וְכַדּוֹמֶה שֶׁיֵּשׁ לַיִשְׂרְאֵלִים חֲלָקִים שָׁמָּה וְיִשְׂרְאֵלִים לֹוִים מִשָּׁם בְּרִבִּית אַף עַל פִּי שֶׁהַמְּמֻנִּים הֵמָּה עוֹבְדֵי כּוֹכָבִים מִכָּל מָקוֹם נִרְאֶה לִי דְּאִסּוּר גָּמוּר הוּא
וְלָכֵן אָסור לִתֵּן לְשָׁם מָעוֹת כִּי שֶׁמָּא יִלְוֶה יִשְׂרָאֵל שֶׁאֵינוֹ הָגוּן
וְכֵן אָסוּר לִלְווֹת מִשָּׁם כִּי שֶׁמָּא נָתַן לְשָׁם יִשְׂרָאֵל שֶׁאֵינוֹ הָגוּן
שֻׁתָּפִין שֶׁצְּרִיכִין לִלְווֹת מָעוֹת בְּרִבִּית מֵעוֹבֵד כּוֹכָבִים יַעֲשׂוּ שְׁאֵלַת חָכָם אֵיךְ לַעֲשׂוֹת
מוּמָר אָסוּר לִלְווֹת מִמֶּנּוּ בְּרִבִּית וְגַם לְהַלְווֹת בְּרִבִּית יֵשׁ לְהַחְמִיר
הַנּוֹתֵן לַחֲבֵרוֹ מָעוֹת שֶׁיִּתְעַסֵּק בָּהֶן וְהָרֶוַח יִהְיֶה לַחֲצָאִין וְגַם הַהֶפְסֵד יִהְיֶה עַל שְׁנֵיהֶם בְּשָׁוֶה זֶהוּ נִקְרָא עִסְקָא וְאָסוּר מִפְּנֵי כִּי הַחֲצִי מִמָּעוֹת אֵלּוּ הִיא מִלְוֶה בְּיַד הַמְּקַבֵּל שֶׁהֲרֵי הִיא בָּאַחְרָיוּת שֶׁלּוֹ וְהוּא נוֹטֵל אֶת הָרֶוַח וְגַם הַהֶפְסֵד עָלָיו
וְהַחֲצִי הוּא פִּקָּדוֹן אֶצְלוֹ שֶׁהֲרֵי הוּא בְּאַחְרָיוּת הַנּוֹתֵן וְהוּא לוֹקֵחַ אֶת הָרֶוַח מֵחֲצִי זֶה וְגַם הַהֶפְסֵד מֵחֲצִי זֶה עָלָיו
וְהַמְּקַבֵּל שֶׁהוּא מִתְעַסֵק וְטוֹרֵחַ בַּחֲצִי הַפִּקָּדוֹן שֶׁהוּא שַׁיָּךְ לְהַנּוֹתֵן זֶהוּ רַק מִפְּנֵי שֶׁנּוֹתֵן אֶת הַחֲצִי בְּהַלְוָאָה וַהֲרֵי רִבִּית וְאָסוּר
וְיֵשׁ הֶתֵּר לָזֶה אִם הַנּוֹתֵן נוֹתֵן לְהַמְּקַבֵּל אֵיזֶה שָׂכָר בִּשְׁבִיל הֶעָמָל וְהַטֹּרַח שֶׁהוּא מִתְעַסֵּק בְּחֶלְקוֹ
וְיֵשׁ לִקְצוֹץ שֶׁיִּתֵּן מִיָּד בִּשְׁעַת נְתִינַת הַמָּעוֹת שְׂכָרוֹ
וְדַי אֲפִלּוּ בְּדָבָר מוּעָט
יְכוֹלִין לְהַתְנוֹת שֶׁלֹּא יְהֵא הַמְּקַבֵּל נֶאֱמָן לוֹמַר שֶׁהִפְסִיד מִן הַקֶּרֶן כִּי אִם עַל פִּי עֵדִים כְּשֵׁרִים וְעַל הָרֶוַח לֹא יְהֵא נֶאֱמָן כִּי אִם בִּשְׁבוּעָה
גַּם יְכוֹלִין לְהַתְנוֹת שֶׁהַבְּרֵרָה הִיא בְּיַד הַמְּקַבֵּל שֶׁאִם יִרְצֶה לָתֵת לְהַנּוֹתֵן כָּךְ וְכָךְ בְּעַד הַחֵלֶק הָרֶוַח שֶׁלּוֹ תְּהֵא הָרְשׁוּת בְּיָדוֹ וְכָל מוֹתַר הָרֶוַח יִשָּׁאֵר לוֹ
וְדֶרֶךְ זֶה הוּא נָכוֹן כִּי מִסְּתָמָא הַמְּקַבֵּל לֹא יִרְצֶה לִשָּׁבַע וְיִתֵּן לַנּוֹתֵן כְּפִי מַה שֶּׁיִּקְצְבוּ בֵּינֵיהֶם וְזֶהוּ הֶתֵּר עִסְקָא הַנָּהוּג בֵּינֵינוּ
וַאֲפִלּוּ אִם הַמְּקַבֵּל יוֹדֵעַ אַחַר כָּךְ בְּעַצְמוֹ שֶׁלֹּא הִרְוִיחַ אֲפִלּוּ אִם הִפְסִיד יָכוֹל לִתֵּן לְהַנּוֹתֵן אֶת הַקֶּרֶן עִם הָרֶוַח שֶׁקָּצְבוּ בֵּינֵיהֶם וְאֵין כָּאן שׁוּם אִסּוּר דְּכֵיון שֶׁיֵשׁ עָלָיו חִיּוּב שְׁבוּעָה יָכוֹל לִפְטֹר אֶת עַצְמוֹ בְּמָמוֹנוֹ מִן הַשְּׁבוּעָה
אֲבָל שֶׁיִּקְנֶה הַמְּקַבֵּל אֶת חֵלֶק הָרֶוַח שֶׁל הַנּוֹתֵן בְּכָךְ וְכָךְ שֶׁיִּהְיֶה מְחֻיָּב לָתֵת אַחַר כָּךְ כָּךְ וְכָךְ בְּכָל אֹפֶן זֶהוּ אָסוּר אֶלָּא צָרִיךְ שֶׁיִּהְיֶה לְהַמְּקַבֵּל הַבְּרֵרָה
נָתַן עִסְקָא עַל זְמָן וְנִתְעַכֵּב אֶצְלוֹ הַמָּעוֹת גַּם אַחַר זְמַן הַפֵּרָעוֹן צָרִיךְ הַמִּתְעַסֵּק לִתֵּן רֶוַח גַּם בְּעַד הַזְּמַן שֶׁאַחַר כָּךְ כִּי מִסְּתָמָא נִשְׁאַר בְּיָדוֹ עַל תְּנַאי הָרִאשׁוֹן
וּמִכָּל מָקוֹם טוֹב יוֹתֵר לִכְתֹּב תֵּכֶף בְּתוֹךְ שְּׁטַר עִסְקָא שֶׁאִם יִשָּׁאֵר הַמָּעוֹת אֵצֶל הַמְּקַבֵּל לְאַחַר הַזְּמָן יִהְיֶה גַּם כֵּן בִּתְנַאי זֶה
נֹסַח שְׁטָר עִסְקָא:
מוֹדֶה אֲנִי חָתוּם מַטָּה שֶׁקִּבַּלְתִּי לְיָדַי מֵאֵת רְאוּבֵן הוֹרְוִיץ מֵאוּנְגְּוַאר סַךְ מֵאָה זְהוּבִים בְּתוֹרַת עִסְקָא לַחֲצִי שָׁנָה מִיּוֹם דִּלְמַטָּה וְהִתְחַיַּבְתִּי אֶת עַצְמִי שֶׁכָּל סְחוֹרָה טוֹבָה שֶׁתְּהֵא נִרְאֵית בְּעֵינַי שֶׁהִיא הַיּוֹתֵר קְרוֹבָה לְהַרְוִיח בָּהּ מְחֻיָּב אֲנִי לִקְנוֹת בְּעַד סַךְ הַנִּזְכָּר לְעֵיל וְהֵם קוֹדְמִין לִמְעוֹתַי
וְכָל הָרֶוַח שֶׁיִּתֵּן לְיָדַי מֵאוֹתָהּ סְחוֹרָה יִהְיֶה מֶּחֱצָה הָרֶוַח לִי וְהַמֶּחֱצָה לְר' רְאוּבֵן הַנִּזְכַּר לְעֵיל וְכֵן חַס וְשָׁלוֹם לְהֶפְסֵד הוּא חֵלֶק כְּחֵלֶק
וּמִיָּד לְאַחַר כְּלוֹת חֲצִי שָׁנָה מִיּוֹם דִּלְמַטָּה אֲנִי מְחֻיָּב לְהַחֲזִיר לְר' רְאוּבֵן הַנִּזְכַּר לְעֵיל אֶת הַקֶּרֶן וְגַם חֲצִי רֶוַח שֶׁלּוֹ וְלֹא יְהֵא לִי נֶאֱמָנוּת לוֹמַר הִפְסַדְתִּי אֶלָּא עַל פִּי שְׁנֵי עֵדִים כְּשֵׁרִים וְעַל הָרֶוַח לֹא אֱהֵא נֶאֱמָן רַק בִּשְׁבוּעָה
וְאוּלָם תְּנַאי הָיָה בֵּינֵינוּ שֶׁאִם אֶרְצֶה לִתֵּן בְּעַד חֵלֶק רֶוַח שֶׁלּוֹ זְהוּבִים אַזַי אֵין עָלַי שׁוּם תְּבִיעָה כִּי הַמּוֹתָר שַׁיָּךְ לִי לְבַד אֲפִלּוּ יְבֹרַר שֶׁהָיָה הַרְבֵּה רֶוַח וְכָל דִּין תּוֹרַת נֶאֱמָנוּת לְבַעַל הַשְּׁטָר אַף לְאַחַר זְמַן הַפֵּרָעוֹן
וְכָל זְמַן שֶׁלֹּא אַחֲזִיר אֶת הַמָּעוֹת הַנִּזְכָּרוֹת לְעֵיל הֵם בְּיָדִי בְעִסְקָא בָּאֹפֶן הַנִּזְכָּר לְעֵיל
אוּנְגְווַאר כ"ח תרל"א לפ"ק
אִם הַשָּׁעָה דְּחוּקָה וְאִי אֶפְשָׁר לָהֶם לִכְתֹּב שְׁטַר עִסְקָא יְכוֹלִין לְהַתְנוֹת כָּל הַדְּבָרִים הַנִּזְכָּרִים לְעֵיל בְּעַל פֶּה
אִם מַקְדִּים מָעוֹת עַל סְחוֹרָה יִכְתְּבוּ שְׁטָר הֶתֵּר עִסְקָא בְּעִנְיָן זֶה:
מוֹדֶה אֲנִי חָתוּם מַטָּה שֶׁקִּבַּלְתִּי מֵאֵת רְאוּבֵן וַויְינְשְׁטָאק מֵאוּנְגְוַאר סַךְ מֵאָה זְהוּבִים לְהִתְעַסֵּק בְּמָעוֹת אֵלּוּ [בַּמְּכוֹנָה] שֶׁאֲנִי מַחְזִיק בִּכְפַר עַד רֹאשׁ חֹדֶשׁ נִיסָן הַבָּא עָלֵינוּ לְטוֹבָה וְהָרֶוַח שֶׁיַּעֲלֶה לְעֵרֶךְ מָעוֹת אֵלּוּ לְאַחַר נִכְיוֹן כָּל הַהוֹצָאוֹת יִהְיֶה מֶחֱצָה שֶׁלִּי וּמֶחֱצָה לְר' רְאוּבֵן הַנִּזְכָּר לְעֵיל וְכֵן חַס וְשָׁלוֹם הַהֶפְסֵד יִהְיֶה חֵלֶק כְּחֵלֶק
וּמִיָּד בְּרֹאשׁ חֹדֶשׁ נִיסָן הַבָּא עָלֵינוּ לְטוֹבָה אֲנִי מְחֻיָּב לְהַחֲזִיר לְר' רְאוּבֵן הַנִּזְכָּר לְעֵיל אֶת הַקֶּרֶן עִם חֵלֶק הָרֶוַח שֶׁלּוֹ
וְלֹא אֱהֵא נֶאֱמָן לוֹמַר הִפְסַדְתִּי אֶלָּא בְּבֵרוּר עַל פִּי שְׁנֵי עֵדִים כְּשֵׁרִים וְעַל הָרֶוַח לֹא אֱהֵא נֶאֱמָן כִּי אִם בִּשְׁבוּעָה
אַךְ זֹאת הֻתְנָה בֵינֵינוּ שֶׁאִם אֶרְצֶה בְּרֹאשׁ חֹדֶשׁ נִיסָן הַבָּא עָלֵינוּ לְטוֹבָה לִתֵּן לְר' רְאוּבֵן הַנִּזְכָּר לְעֵיל בְּעַד הַקֶּרֶן וְגַם בְּעַד חֵלֶק הָרֶוַח שֶׁלּוֹ סַךְ חָמֵשׁ מִדּוֹת ספִּירְט אֲזַי אֵין עָלַי עוֹד שׁוּם תְּבִיעָה יוֹתֵר
וְכָל דִּין תּוֹרַת נֶאֱמָנוּת לְבַעַל הַשְּׁטָר אַף לְאַחַר זְמַן הַפֵּרָעוֹן
וְקִבַּלְתִּי שְׂכַר עֲמָלִי:
אוּנְגְוַאר י"א תרל"א לפ"ק
אִם הַנּוֹתֵן רוֹצֶה שֶׁהַמְּקַבֵּל יִתֵן שְׁטַר חוֹב פָּשׁוּט וְאַמִּיץ כְּחָק הַמְּדִינָה בִּכְדֵי שֶׁאִם הַמְּקַבֵּל יְסָרֵב מִלִּפְרוֹעַ יָמוּת יְהֵא נָקֵל לִגְבּוֹת מְעוֹתָיו עַל יְדֵי עֶרְכָּאוֹת אֶלָּא שֶׁבְּעַל פֶּה הֵם מַתְנִים שֶׁמָּעוֹת אֵלּוּ הֵן בְּתוֹרַת עִסְקָא לֹא מַהֲנֵי וַאֲפִלּוּ הַשְּׁטָר אֵינוֹ אֶלָּא עַל הַקֶּרֶן לְבָד דְּכֵיוָן שֶׁהַנּוֹתֵן יָכוֹל לִגְבּוֹת כָּל הַמָּעוֹת בִּשְׁטַר חוֹב שֶׁבְּיָדוֹ אֲפִלּוּ אִם יִהְיֶה הֶפְסֵד בָּרוּר אָסוּר
וַאֲפִלּוּ אִם הַמְּקַבֵּל מַאֲמִין לְהַנּוֹתֵן וְהוּא אָדָם חָסִיד מִכָּל מָקוֹם לֹא מַהֲנֵי
וַאֲפִלּו אִם הַמְּקַבֵּל נוֹתֵן לְהַנּוֹתֵן גַּם שְׁטַר עִסְקָא שֶׁכָּתוּב בּוֹ כִּי הַמָּעוֹת שֶׁנִּכְתְּבוּ בַּשְּׁטַר חוֹב הֵן בְּתוֹרַת עִסְקָא גַּם כֵּן לֹא מַהֲנֵי דְּאִכָּא לְמֵיחָשׁ שֶׁמָּא הַנּוֹתֵן יוֹרְשָׁיו יַעֲלִימוּ אַחַר כָּךְ אֶת שְּׁטַר הָעִסְקָא וְיִגְבּוּ בִּשְׁטַר חוֹב
וְאֵין הֶתֵּר לָזֶה אֶלָּא שֶׁיַּשְׁלִישׁוּ אֶת שְּׁטַר הָעִסְקָא בְּיַד שָׁלִישׁ שֶׁהַנּוֹתֵן יַחְתֹּם אֶת עַצְמוֹ עַל שְּׁטַר הָעִסְקָא וִיהֵא מֻנָּח בְּיַד הַמְּקַבֵּל שֶׁיִּכְתְּבוּ עַל שְּׁטַר הַחוֹב שֶׁהוּא עַל פִּי אֹפֶן הַמְּבֹאָר בִּשְׁטַר עִסְקָא לְכָל הַפָּחוֹת יְיַחֲדוּ עֵדִים שֶׁשְּׁטַר הַחוֹב הוּא בְּתוֹרַת עִסְקָא
וּבְכָל אֳפַנִים אֵלּוּ אֲפִלּוּ אִם נִכְלַל בִּשְׁטַר הַחוֹב הַקֶּרֶן עִם הָרֶוַח שַׁפִּיר דָּמֵי
שְׁטַר עִסְקָא לֹא מַהֲנֵי לְהַתִּיר אֶלָּא אִם הָאֱמֶת כֵּן הוּא שֶׁהוּא נוֹטֵל אֶת הַמָּעוֹת לַעֲשׂוֹת בּוֹ אֵיזֶה עֵסֶק
אֲבָל אִם אֵינוֹ נוֹטֵל אֶת הַמָּעוֹת לְצֹרֶךְ עֵסֶק אֶלָּא לִפְרֹעַ אֵיזֶה חוֹב וְכַדּוֹמֶה אָז לֹא מַהֲנֵי שְׁטַר עִסְקָא כֵּיוָן שֶׁהוּא שֶׁקֶר
אֲבָל יְכוֹלִין לַעֲשׂוֹת בְּאֹפֶן זֶה כְּגוֹן רְאוּבֵן שֶׁהוּא צָרִיךְ לְמָעוֹת וְיֵשׁ אֵיזֶה סְחוֹרָה אֲפִלּוּ בְּמָקוֹם אַחֵר יָכוֹל לְמָכְרָהּ לְשִׁמְעוֹן אֲפִלּוּ בְּזוֹל גָּדוֹל ובִתְנַאי שֶׁהַבְּרֵרָה בְּיַד רְאוּבֵן שֶׁאִם לֹא יִמְסְרֶנָּהּ לִידֵי שִׁמְעוֹן עַד יוֹם פְּלוֹנִי יִתֵּן בַעֲדָהּ כָּךְ וְכָךְ וְשִׁמְעוֹן יִתֵּן לִרְאוּבֵן אֶת הַמָּעוֹת וְיַעֲשׂוּ קִנְיָן סוּדָר לְקִיּוּם הַמִּקָח דְּהַיְנוּ שֶׁשִּׁמְעוֹן הַלּוֹקֵחַ יִתֵּן קְצָת מִבִּגְדוֹ לִרְאוּבֵן שֶׁיִּתְפֹּס בּוֹ וּבָזֶה הוּא קוֹנֶה אֶת הַסְּחוֹרָה שֶׁל רְאוּבֵן וַאֲפִלּוּ שֶׁלֹּא בִפְנֵי עֵדִים וְהַסְּחוֹרָה הִיא בְּאַחֲרָיוּתוֹ שֶׁל שִׁמְעוֹן הַקּוֹנֶה
וְכֵן רְאוּבֵן שֶׁהָיָה חַיָּב לְשִׁמְעוֹן מָעוֹת וּבַהַגִּיעַ זְמַן הַפֵּרָעוֹן אֵין מָעוֹת לִרְאוּבֵן וְהִתְפַּשֵּׁרוּ שֶׁשִּׁמְעוֹן יַמְתִּין אֵיזֶה זְמַן בָּזֶה גַּם כֵּן אֵין תַּקָּנָה בִּשְׁטַר עִסְקָא אֶלָּא שֶׁרְאוּבֵן יִמְכֹּר לְשִׁמְעוֹן אֵיזֶה סְחוֹרָה שֶׁיֵּשׁ בָּאֹפֶן הַנִּזְכָּר לְעֵיל וְשִׁמְעוֹן יַחְזִיר אֶת שְּׁטַר הַחוֹב שֶׁהָיָה עָלָיו מִכְּבָר וּרְאוּבֵן יִתֵּן שְׁטָר עַל הַסְּחוֹרָה אֲשֶׁר קָנָה מֵאִתּוֹ בָּאֹפֶן הַנִּזְכָּר לְעֵיל
יִשְׂרָאֵל שֶׁנָּתַן לַחֲבֵרוֹ בְּהֵמָה לְגַדְּלָהּ וְשֶׁיְחַלְּקוּ אַחַר כָּךְ בָּרֶוַח דִּינוֹ כְּמוֹ שֶׁנָּתַן מָעוֹת בְּעִסְקָא
אַל תְּהִי רָגִיל בִּנְדָרִים
כָּל הַנּוֹדֵר כְּאִלּוּ בּוֹנֶה בָּמָה בִּשְׁעַת אִסּוּר הַבָּמוֹת
וְהַמְּקַיְמוֹ כְּאִלּוּ הִקְרִיב עָלֶיהָ קָרְבָּן שֶׁחַיָּב מִשּׁוּם שְׁחוּטֵי חוּץ כִּי טוֹב יוֹתֵר שֶׁיִּשְׁאַל עַל נִדְרוֹ וְיַתִּירוּ לוֹ
וַהֲנֵּי מִלֵּי בִּשְׁאָר נְדָרִים
אֲבָל נִדְרֵי הֶקְדֵּשׁ מִצְוָה לְקַיְמָן שֶׁנֶּאֱמַר נְדָרַי לַה' אֲשַׁלֵּם
וְלֹא יִשְׁאַל עָלָיו אֶלָּא בִּשְׁעַת הַדְּחָק
וְכֵן יִתְרַחֵק מִן הַשְּׁבוּעָה
אֲבָל אִם עָבַר וְנִשְׁבַּע עַל אֵיזֶה דָּבָר לֹא יִשְׁאַל עָלָיו אֶלָּא יַעֲמוֹד בִּשְׁבוּעָתוֹ אַף עַל פִּי שֶׁהוּא מִצְטַעֵר שֶׁנֶּאֱמַר נִשְׁבַּע לְהָרַע וְלֹא יָמִיר
וּכְתִיב אַחֲרָיו עוֹשֵה אֵלֶּה לֹא יִמּוֹט לְעוֹלָם
וְאֵין נִשְׁאֲלִין עַל הַשְּׁבוּעָה אֶלָא בִּשְׁעַת הַדְּחַק
צָרִיךְ לִזָּהֵר שֶׁלֹּא יִדֹּוֹר שׁוּם דָּבָר
וַאֲפִלּו לִצְדָקָה אֵין טוֹב לִדּוֹר אֶלָּא אִם יֵשׁ בְּיָדוֹ מַה שֶּׁהוּא רוֹצֶה לִתֵּן יִתֵּן מִיָּד
וְאִם אֵין יַמְתִּין עַד שֶׁיִּהְיֶה וְיִתֵּן בְּלֹא נֵדֶר
וְאִם פּוֹסְקִים צְדָקָה וְצָרִיךְ לִפְסוֹק עִמָּהֶם יֹאמַר בְּפֵרוּשׁ שֶׁהוּא פּוֹסֵק בְּלִי נֵדֶר
וְכֵן כְּשֶׁמַּזְכִּירִין נְשָׁמוֹת שֶׁנּוֹדְרִין לִצְדָקָה יֵשׁ לוֹמַר בְּלִי נֵדֶר
אִם הוּא בְּעֵת צָרָה מֻתָּר לִנְדּוֹר
אִם דַּעְתוֹ לִקְבֹּעַ אֵיזֶה לִמּוּד בַּתּוֹרָה לַעֲשׂוֹת אֵיזֶה מִצְוָה וְהוּא יָרֵא פֶּן יִתְרַשֵּׁל אַחַר כָּךְ שֶׁהוּא מִתְיָרֵא פֶּן יַסִּיתֵהוּ הַיֵּצֶר לַעֲשׂוֹת אֵיזֶה אִסּוּר לְמָנְעוֹ מִלַּעֲשׂוֹת אֵיזֹה מִצְוָה מֻתָּר לִזְרוּזֵי נַפְשֵׁה בְּנֶדֶר בִּשְׁבוּעָה דְאָמַר רַב מִנַּיִן שֶׁנִּשְׁבָּעִין לְקַיֵּם אֶת הַמִּצְוָה לְזָרֵז אֶת עַצְמוֹ אַף עַל פִּי שֶׁהוּא מֻשְׁבָּע וְעוֹמֵד מֵהַר סִינַי שֶׁנֶּאֱמַר נִשְׁבַּעְתִּי וַאֲקַיֵמָה לִשְׁמֹר מִשְׁפְּטֵי צִדְקֶךָ
וַאֲפִלּוּ אִם לֹא אָמַר בִּלְשׁוֹן נֶדֶר שְׁבוּעָה אֶלָּא בְּדִבּוּר בְּעָלְמָא הֲוֵי נֶדֶר וּמְחֻיָּב לְקַיֵּם
וְלָכֵן צָרִיךְ הָאָדָם לִזָּהֵר כְּשֶׁהוּא אוֹמֵר שֶׁיַּעֲשֶׂה אֵיזֶה דְּבַר מִצְוָה שֶׁיֹּאמַר בְּלִי נֵדֶר
וְטוֹב שֶׁיַּרְגִּיל הָאָדָם אֶת עַצְמוֹ כֵּן אֲפִלּוּ בְּאָמְרוֹ לַעֲשׁוֹת דְּבַר רְשׁוּת כְּדֵי שֶׁלֹּא יִכָּשֵׁל חַס וְשָׁלוֹם בַּעֲוֹן נְדָרִים
מִי שֶׁנּוֹדֵר נְדָרִים כְּדֵי לְתַקֵּן מִדּוֹתָיו הֲרֵי זֶה זָרִיז וּמְשֻׁבָּח
כֵּיצַד
הֲרֵי שֶׁהָיָה זוֹלֵל וְנָדַר שֶׁלֹּא יֹאכַל בָּשָׂר אֵיזֶה זְמָן שֶׁהָיָה שׁוֹגֶה בְּיַיִן וְאָסַר עָלָיו אֶת הַיַּיִן וּשְׁאָר מַשְׁקִין הַמְּשַׁכְּרִין וְכֵן מִי שֶׁהָיָה מִתְגָּאֶה בְּיָפְיוֹ וְקִבֵּל עָלָיו נְזִירוּת וְכַיּוֹצֵא בָזֶה נְדָרִים כָּאֵלּוּ הֵמָּה עֲבוֹדַת הַשֵּׁם יִתְבָּרַךְ שְׁמוֹ וְעַל אֵלּוּ אָמְרוּ חֲכָמֵינוּ זִכְרוֹנָם לִבְרָכָה נְדָרִים סְיָג לִפְרִישׁוּת
וּמִכָּל מָקוֹם גַּם בִּנְדָרִים כָּאֵלּוּ אֵין לָאָדָם לְהַרְגִּיל אֶת עַצְמוֹ אֶלָּא יֵשׁ לְהִתְגַבֵּר עַל יִצְרוֹ גַּם בְּלֹא נְדָרִים
אֵין הַנֵּדֶר חָל אֶלָּא אִם הָיָה פִּיו וְלִבּוֹ שָׁוִים
אֲבָל אִם נָדַר בְּטָעוּת שֶׁלֹּא הָיָה דַּעְתּוֹ כְּמוֹ שֶׁהוֹצִיא בִּשְׂפָתָיו שֶׁהִרְהֵר בְּלִבּוֹ נֶדֶר וְלֹא הוֹצִיאוֹ בִּשְׂפָתָיו אֵין זֶה נֵדֶר
מִי שֶׁנָּהַג אֵיזֹה חֻמְרָא בִּדְבָרִים הַמֻּתָּרִים מִדִּינָא מֵחֲמַת סְיָג וּפְרִישׁוּת כְּגוֹן תַּעֲנִיּוֹת שֶׁבִּימֵי הַסְּלִיחוֹת שֶׁלֹּא לֶאֱכֹוֹל בָּשָׂר וְשֶׁלֹּא לִשְׁתּוֹת יַיִן מִשִׁבְעָה עָשָׂר בְּתַמּוּז וָאֵילַךְ וְכַיּוֹצֵא בָּזֶה אֲפִלּוּ לֹא נָהַג כֵּן רַק פַּעַם הָרִאשׁוֹנָה אֶלָא שֶׁהָיָה בְּדַעְתּוֹ לִנְהוֹג כֵּן לְעוֹלָם שֶׁנָּהַג כֵּן שָׁלֹשׁ פְּעָמִים אַף עַל פִּי שֶׁלֹּא הָיָה בְּדַעְתּוֹ לִנְהוֹג כֵּן לְעוֹלָם וְלֹא הִתְנָה שֶׁיְהֵא בְּלִי נֵדֶר וְרוֹצֶה לַחֲזוֹר מִפְּנֵי שֶׁאֵינוֹ בָרִיא צָרִיךְ הַתָּרָה וְיִפְתַּח בַּחֲרָטָה שֶׁהוּא מִתְחָרֵט עַל מַה שֶּׁנָּהַג כֵּן לְשֵׁם נֶדֶר
לָכֵן מִי שֶׁהוּא רוֹצֶה לִנְהוֹג בְּאֵיזֶה חֻמְרוֹת לִסְיָג וּפְרִישׁוּת יֹאמַר בָּתְחִלָּה שֶׁאֵינוֹ מְקַבֵּל עָלָיו כֵּן בְּנֶדֶר וְגַם יֹאמַר שֶׁאֵין בְּדַעְתּוֹ לִנְהוֹג כֵּן אֶלָּא בַּפַּעַם הַהִיא בִּפְּעָמִים שֶׁיִּרְצֶה וְלֹא לְעוֹלָם
כֵּיצַד מַתִּירִין אֶת הַנֶּדֶר הַשְּׁבוּעָה הוֹלֵךְ אֵצֶל שְׁלשָׁה אֲנָשִׁים בְּנֵי תּוֹרָה וְאֶחָד מֵהֶם יִהְיֶה בָקִי בְּהִלְכוֹת נְדָרִים שֶׁיֵּדַע אֵיזֶה נֵדֶר יְכוֹלִין לְהַתִּיר וְאֵיזֶה מֵהֶן אֵינָן יְכוֹלִין לְהַתִּיר וְאֵיךְ מַתִּירִין וְהֵם יַתִּירוּ לוֹ
וּמִי שֶׁנָּדַר בַּחֲלוֹם טוֹב שֶׁיַּתִּירוּ עֲשָׂרָה בְּנֵי תוֹרָה
אַף עַל פִּי שֶׁלְּעִנְיַן כָּל הַמִּצְוֹת שֶׁבַּתּוֹרָה אֵין הַבֵּן נַעֲשֶׂה גָּדוֹל עַד שֶׁיִּהְיוּ שְׁלֹש עֶשְׂרֵה וְהֵבִיא שְׂעָרוֹת וְהַבַּת אֵינָהּ גְּדוֹלָה עַד שֶׁיִּהְיוּ לָהּ שְׁתֵּים עֶשְׂרֵה שָׁנָה וְהֵבִיאָה סִימָנִים אֲבָל לְעִנְיַן נֶדֶר וּשְׁבוּעָה יֵשׁ לָהֶם קְדִימָה שָׁנָה אֶחָת
שֶׁהַקָּטֹן בֶּן שְׁתֵּים עֶשְׂרֵה שָׁנָה וְיוֹם אֶחָד וְהַקְּטַנָּה בַּת אַחַת עֶשְׂרֵה שָׁנָה וְיוֹם אֶחָד אֲפִלּוּ לֹא הֵבִיאוּ סִימָנִים אִם מְבִינִים לְשֵׁם מִי נָדְרוּ וְנִשְׁבְּעוּ נִדְרָם נֶדֶר וּשְׁבוּעָתָן שְׁבוּעָה
אֲבָל פְּחוּתִים מִזְּמַן זֶה אֲפִלּוּ מְבִינִים אֵין דִּבְרֵיהֶם כְּלוּם
וּמִכָּל מָקוֹם גּוֹעֲרִין בָּהֶם וּמַכִּין אוֹתָן שֶׁלֹּא יַרְגִּילוּ לְשׁוֹנָם בִּנְדָרִים וּשְׁבוּעוֹת
וְאִם הוּא דָּבָר קָטָן וְקַל שֶׁאֵין בּוֹ עִנּוּי נֶפֶשׁ גּוֹזְרִין עֲלֵיהֶם שֶׁיְקַיְמוּהוּ
הָאָב מֵפֵר נִדְרֵי בִּתּוֹ עַד שֶׁתִּתְבַגֵּר דְּהַיְנוּ שֶׁיִּהְיוּ לָהּ שְׁתֵּים עֶשְׂרֵה שָׁנָה וְשִׁשָּׁה חֳדָשִׁים
וְהוּא שֶׁלֹּא נִשֵּׂאת
וְהַבַּעַל מֵפֵר נִדְרֵי אִשְׁתּוֹ
כֵּיצַד מְפִירִין
אוֹמֵר שָׁלֹשׁ פְּעָמִים מוּפָר בָּטֵל שְׁאָר לָשׁוֹן הַמּוֹרָה שֶׁהוּא עוֹקֵר אֶת הַנֶּדֶר מֵעִקָּרוֹ בֵּין שֶׁאוֹמֵר כֵּן בְּפָנֶיהָ שֶׁלֹּא בְּפָנֶיהָ
אֲבָל לְשׁוֹן הַתָּרָה לֹא מַהֲנֵי בְּאָב וּבְבַעַל וְגַם אֵין יְכוֹלִין לְהָפֵר רַק בְּיוֹם שָׁמְעָם
דְּהַיְנוּ אִם שָׁמְעוּ בִּתְחִלַּת הַלַּיְלָה מְפִירִין כָּל הַלַּיְלָה וְכָל הַיּוֹם שֶׁלְאַחֲרָיו
וְאִם שָׁמְעוּ בַּיּוֹם סָמוּךְ לְצֵאת הַכּוֹכָבִים אֵין מְפִירִין רַק עַד צֵאת הַכּוֹכָבִים וְיוֹתֵר אֵינָן יְכוֹלִין לְהָפֵר
בַּשַּׁבָּת לֹא יֹאמַר לָהּ מוּפָר לִיכִי כְּמוֹ בַּחֹל אֶלָּא מְבַטֵּל בְּלִבּוֹ וְאוֹמֵר לָהּ טְלִי אִכְלִי וְכַיּוֹצֵא בָּזֶה
וְאִם הָאָב הַבַּעַל אָמְרוּ תְּחִלָּה שֶׁהוּא מְרֻצֶּה מִן הַנֵּדֶר אַף עַל פִּי שֶׁלֹּא אָמַר בְּפֵרוּשׁ אֶלָּא שֶׁאָמַר לְשׁוֹן שֶׁהוּא מוֹרֶה שֶׁהוּא מְרֻצֶּה וַאֲפִלּוּ אִם רַק בְּלִבּוֹ חִשֵׁב שֶׁהוּא מְרֻצֶּה בְּנִדְרָהּ שׁוּב אֵינוֹ יָכוֹל לְהָפֵר
אֵיזֶה נְדָרִים יְכוֹלִין הָאָב הַבַּעַל לְהָפֵר
דַּוְקָא דְּבָרִים שֶׁיֵּשׁ בָהֶם עִנּוּי נֶפֶשׁ כְּגוֹן רְחִיצָה קִשּׁוּט כִּחוּל וּפִרְכּוּס וְכַיּוֹצֵא בָּזֶה
וְהַבַּעַל יָכוֹל לְהָפֵר גַּם דְּבָרִים שֶׁאֵין בָּהֶם עִנּוּי נֶפֶשׁ אִם הֵן מִן הַדְּבָרִים שֶׁבֵּין אִישׁ לְאִשְׁתּוֹ וְגוֹרְמִים אֵיבָה בֵּינֵיהֶם
אֲבָל אֵלּוּ אֵינָן מֻתָּרִים אֶלָּא כָּל זְמַן שֶׁהִיא יושֶׁבֶת תַּחְתָּיו
וּלְאַחַר שֶׁנִּתְאַלְמְנָה נִתְגָּרְשָׁה אֲסוּרָה בָּהֶן
הַיּוֹצֵא לַדֶּרֶךְ בֵּין מִבֵּיתוֹ בֵּין מִמָּקוֹם שֶׁהָיָה לָן בַּדֶּרֶךְ וְכֵן בַּחֲזָרָתוֹ לְבֵיתוֹ לְאַחַר שֶׁיָּצָא מֵעִבּוּרָהּ שֶׁל הָעִיר דְּהַיְנוּ שִׁבְעִים אַמָּה וּשְׁנֵי שְׁלִישֵׁי אַמָּה לְאַחַר שֶׁכָּלוּ כָּל הַבָּתִים מִתְפַּלֵּל תְּפִלַּת הַדֶּרֶךְ יְהִי רָצוֹן מִלְּפָנֶיךָ אֱלֹקֵינוּ וֵאֱלֹקֵי אֲבוֹתֵינוּ שֶׁתּוֹלִיכֵנוּ לְשָׁלוֹם וְכוּ'
אוֹמְרָהּ בִּלְשׁוֹן רַבִּים רַק "וְתִתְּנֵנִי לְחֵן אוֹמֵר בִּלְשׁוֹן יָחִיד
וְיוֹתֵר טוֹב לְאָמְרָהּ לְאַחַר שֶׁיָּצָא מִיל מֵעִבּוּרָהּ שֶׁל עִיר
וּכְשֶׁהוּא כְּבָר בַּדֶּרֶךְ וְלָן בְּאֵיזֹה עִיר יָכוֹל לְאָמְרָה בַּבֹּקֶר גַּם קֹדֶם שֶׁיֵּצֵא
אֵין לְהִתְפַּלֵּל אוֹתָהּ אֶלָּא אִם כֵּן יֵשׁ לָלֶכֶת לְכָל הַפָּחוֹת פַּרְסָה
וּלְכַתְּחִלָּה יֵשׁ לְהִתְפַּלֵּל בְּתוֹךְ פַּרְסָה הָרִאשׁוֹנָה
וְאִם שָׁכַח יָכוֹל לְהִתְפַּלֵּל כָּל זְמַן שֶׁהוּא בַדֶּרֶךְ וּבִלְבַד שֶׁעֲדַיִן לֹא הִגִּיעַ לְתוֹךְ פַּרְסָה הַסְּמוּכָה לָעִיר שֶׁהוּא רוֹצֶה לָלוּן בָּהּ
תְּפִלַּת הַדֶּרֶךְ צְרִיכִין לְאָמְרָהּ סָמוּךְ לִבְרָכָה אַחֶרֶת
וְלָכֵן אִם יוֹצֵא בַּבֹּקֶר וְאוֹמֵר בַּדֶּרֶךְ בִּרְכַּת הַשַּׁחַר שֶׁהָיָה לָן בַּדֶּרֶךְ בְּאֵיזֶה עִיר וְאוֹמֵר אֲפִלּוּ קֹדֶם שֶׁיֵּצֵא בְּרְכַּת הַשַּׁחַר יֹאמְרָהּ אַחַר בִּרְכַּת הַגּוֹמֵל חֲסָדִים טוֹבִים לְעַמּוֹ יִשְׂרָאֵל
וְאִם הוֹלֵךְ לְאַחַר הַתְּפִלָּה מִבֵּיתוֹ יֹאכַל יִשְׁתֶּה אֵיזֶה דָּבָר עַל הַדֶּרֶךְ וִיבָרֵךְ בְּרָכָה אַחֲרוֹנָה וְסָמוּךְ לָהּ יֹאמַר תְּפִלַּת הַדֶּרֶךְ יַטִיל מַיִם וִיבָרֵךְ אֲשֶׁר יָצַר וְיִסְמְכֶהָ לָהּ
יֵשׁ לְאָמְרָהּ בַּעֲמִידָה וְאִם הוּא רוֹכֵב הוֹלֵךְ בַּעֲגָלָה אִם אֶפְשָׁר לְהַעֲמִיד הַבְּהֵמָה יַעֲמִידֶנָּהּ מִשּׁוּם דְּרוֹכֵב כִּמְהַלֵּךְ דָּמִי
וְאִם לָאו יֹאמְרָהּ כָּךְ
אֵין אוֹמְרִים אוֹתָהּ אֶלָּא פַּעַם אַחַת בְּכָל יוֹם שֶׁהוּא הוֹלֵךְ
אֲבָל אִם חָנָה בְּאֵיזֹה עִיר עַל דַּעַת לָלוּן שָׁם וְאַחַר כָּךְ נִמְלַךְ וְיָצָא מִמֶּנָּהּ לַעֲבוֹר חוּצָה לָהּ לָשׁוּב לְבֵיתוֹ אוֹמְרָהּ פַּעַם שֵׁנִית
אִם הוֹלֵךְ בַּיּוֹם וּבַלַּיְלָה שֶׁהָיָה לָן שֶׁלֹּא בִּמְקוֹם יִשּׁוּב פַּעַם הָרִאשׁוֹנָה אוֹמְרָהּ בַּחֲתִימָה וּבִשְׁאָר הַיָּמִים אוֹמְרָהּ בְּלֹא חֲתִימָה
כִּי כָּל זְמַן שֶׁלֹּא לָן בִּמְקוֹם יִשּׁוּב נֶחְשָׁב הַכֹּל לְדֶרֶךְ אֶחָד
טֶרֶם צֵאתוֹ לַדֶּרֶךְ יֵשׁ לִתֵּן צְדָקָה שֶׁנֶּאֱמַר צֶדֶק לְפָנָיו יְהַלֵּךְ וְיָשֵׂם לְדֶּרֶךְ פְּעָמָיו
וְיֵשׁ לִטּוֹל רְשׁוּת מֵהַגְּדוֹלִים שֶׁבָּעִיר שֶׁיְבָרְכוּ אוֹתוֹ שֶׁיַּצְלִיחַ בְּדַרְכּוֹ
וְיֵשׁ לְהִשְׁתַּדֵּל שֶׁיְלַוּוּ אוֹתוֹ אֵיזֶה אֲנָשִׁים
וְהַמְּלַוֶּה אֶת חֲבֵרוֹ כְּשֶׁהוּא פּוֹרֵשׁ מִמֶּנּוּ צָרִיךְ לַעֲמֹד בִּמְקוֹמוֹ עַד שֶׁהַהוֹלֵךְ יִתְעַלֵּם מֵעֵינָיו
הַמְּבָרְכִים לְהַהוֹלֵךְ בַּדֶּרֶךְ לֹא יֹאמְרוּ לֵךְ בְּשָׁלוֹם אֶלָּא לֵךְ לְשָׁלוֹם
שֶׁהֲרֵי דָּוִד אָמַר לְאַבְשָׁלוֹם לֵךְ בְּשָׁלוֹם הָלַךְ וְנִתְלָה
וְיִתְרוֹ שֶׁאָמַר לְמשֶׁה לֵךְ לְשָׁלוֹם עָלָה וְהִצְלִיחַ
כְּשֶׁהוּא בַּדֶּרֶךְ יַעֲסֹק בַּתּוֹרָה שֶׁנֶּאֱמַר וּבְלֶכְתְּךָ בַדֶרֶךְ
וְיֹאמַר בְּכָל יוֹם אֵיזֶה מִזְמוֹרֵי תְהִלִּים בְּכַוָּנָה וְהַכְנָעָה
וְיִזָּהֵר שֶׁתְּהֵא פַּת עִמּוֹ אֲפִלּוּ הוֹלֵךְ בְּמָקוֹם קָרוֹב
גַּם יֵשׁ לִקַּח עִמּוֹ צִיצִית שֶׁמָּא תִפָּסֵל צִיצָה וְלֹא יַשִּׂיג אַחֶרֶת וְיִתְבַּטֵּל מִמִּצְוָה
לְעוֹלָם יִכָּנֵס אָדָם בְּכִי טוֹב וְיֵצֵא בְּכִי טוֹב
פֵּרוּשׁ כְּשֶׁיִכָּנֵס עַרְבִית לְבֵית הַמָּלוֹן יִכָּנֵס בְּעוֹד הַחַמָּה זוֹרַחַת וּלְמָחָר יַמְתִּין עַד הָנֵּץ הַחַמָּה וְיֵצֵא וְאָז טוֹב כְּמוֹ שֶׁכָּתוּב וַיַּרְא אֱלֹהִים אֶת הָאוֹר כִּי טוֹב
לֹא יֹאכַל הַרְבֵּה כְּשֶׁהוּא בַּדֶּרֶךְ
בַּאַכְסַנְיָא שֶׁהוּא אוֹכֵל שָׁמָּה צָרִיךְ לְדַקְדֵּק אִם בַּעַל הַבַּיִת וְאַנְשֵׁי בֵיתוֹ הֵמָה כְּשֵׁרִים וְנֶאֱמָנִים
וְאִם רוֹצֶה לֶאֱכֹוֹל בָּשָׂר בְּמָקוֹם שֶׁאֵינוֹ יָדוּעַ צָרִיךְ לַחְקוֹר וְלִדְרוֹשׁ הֵיטֵב מִי הוּא הַשּׁוֹחֵט וּמִי הוּא הָרַב הַמַּשְׁגִּיחַ עָלָיו כִּי בַּעֲוֹנוֹתֵנוּ הָרַבִּים רַבָּה הַמַּכְשֵׁלָה וְהַמַּשְׂכִּיל יָבִין
וּמִכָּל שֶׁכֵּן בַּיַיִן אֲשֶׁר בַּעֲוֹנוֹתֵנוּ הָרַבִּים רַבּוּ הַמִּתְפָּרְצִים וּצְרִיכִין חֲקִירָה וּדְרִישָׁה
כְּשֶׁהוּא מִתְפַּלֵּל תְּפִלַּת שַׁחֲרִית בַּדֶּרֶךְ יִזָּהֵר לְהִתְעַטֵּף בְּטַלִּית גָּדוֹל כְּמוֹ שֶׁהוּא מִתְפַּלֵּל בְּבֵית הַכְּנֶסֶת כִּי הַטַּלִּית הַקָּטָן רָחוֹק שֶׁיִּהְיֶה כַּשִּׁעוּר
אִם הוֹלֵךְ בְּרַגְלָיו אֲזַי כְּשֶׁאוֹמֵר הַפָּסוּק שְׁמַע יִשְׂרָאֵל וְכוּ' וּבָרוּךְ שֵׁם כְּבוֹד מַלְכוּתוֹ לְעוֹלָם וָעֶד צָרִיךְ לַעֲמוֹד שֶׁיְכַוֵּן לִבּוֹ הֵיטֵב
וְאִם רוֹכֵב יוֹשֵׁב בַּעֲגָלָה מֻתָּר
וּבִתְפִלַּת שְׁמֹנֶה עֶשְׂרֵה יַעֲמוֹד
וְאִם הוּא נָחוּץ לְדַרְכּוֹ אִם יָכוֹל לַעֲמֹד לְכָל הַפָּחוֹת בְּשָׁלֹשׁ בְּרָכוֹת רִאשׁוֹנוֹת וּבְשָׁלֹשׁ בְּרָכוֹת אַחֲרוֹנוֹת מוּטָב
וְאִם לָאו יִתְפַּלֵּל מְיֻשָּׁב בַּעֲגָלָה וְיַעֲשֶׂה הַכְּרִיעוֹת מְיֻשָּׁב
וְאָמְנָם טוֹב יוֹתֵר שֶׁיִתְפַּלֵּל אֲפִלּוּ מִיָּד בָּעֲלוֹת הַשַּׁחַר וְגַם מִנְחָה אֲפִלּוּ מִיָּד חֲצִי שָׁעָה אַחַר חֲצוֹת הַיּוֹם כְּדֵי שֶׁיּוּכַל לְהִתְפַּלֵּל מְעֻמָּד וְכָרָאוּי
הַמְּהַלֵּךְ בַּדֶּרֶךְ וְהִגִּיעַ עֵת הָאֹכֶל וְלֹא מָצָא מַיִם נִתְבָּאֵר בְּסִימָן סָעִיף י"ד
וּבְסִימָן מ"ב סָעִיף י"ט נִתְבָּאֵר שֶׁהָאוֹכֵל פַּת אָסוּר לָצֵאת מִמְּקוֹמוֹ עַד שֶׁיְבָרֵךְ בִּרְכַּת הַמָּזוֹן
וּבְסִימָן מ"ד סָעִיף נִתְבָּאֵר שֶׁצָּרִיךְ לְבָרֵךְ מְיֻשָּׁב דַּוְקָא
וְאָמְנָם אִם אָכַל בַּדֶּרֶךְ כְּשֶׁהוּא מְהַלֵּךְ מֻתָּר לְבָרֵךְ בִּרְכַּת הַמָּזוֹן גַּם כֵּן כְּשֶׁהוּא מְהַלֵּךְ מִפְּנֵי שֶׁאֵין דַּעְתּוֹ מְיֻשֶׁבֶת עָלָיו אִם יִצְטָרֵךְ לְהִתְעַכֵּב
אֲבָל אִם אָכַל מְיֻשָּׁב גַּם בִּרְכַּת הַמָּזוֹן צָרִיךְ לְבָרֵךְ מְיֻשָּׁב
קְצָת נוֹהֲגִין שֶׁבִּהְיוֹתָם בַּדֶּרֶךְ וְאוֹכְלִים בְּבֵית עוֹבֵד כּוֹכָבִים אֵין מְבָרְכִין בְּזִמּוּן מִשּׁוּם דְּלֹא הֲוֵי קְבִיעוּת
וּמִכָּל מָקוֹם אִם קָבְעוּ עַצְמָן שָׁם לֶאֱכוֹל בְּיַחַד אֵינוֹ נָכוֹן לְבַטֵּל הַזִּמּוּן
וְיֹאמְרוּ הָרַחֲמָן הוּא יִשְׁלַח לָנוּ בְּרָכָה מְרֻבָּה בִּמְקוֹם הֲלִיכָתֵנוּ וּבִמְקוֹם יְשִׁיבָתֵנוּ עַד עוֹלָם
וְאִם אוֹכְלִים מִשֶּׁל אֶחָד יְכוֹלִין לוֹמַר הָרַחֲמָן הוּא יְבָרֵךְ אֶת בַּעַל הַבַּיִת הַזֶּה וְקָאִי עַל בַּעַל הַסְּעוּדָּה וְאִם לָאו יֹאמְרוּ הָרַחֲמָן הוּא יְבָרֵךְ אוֹתָנוּ
וְעַיֵּן לְעֵיל סוֹף סִימָן מ"ד
מִדִּינָא אָסוּר לֵילֵךְ בְּעֶרֶב שַׁבָּת יוֹתֵר מִשָׁלֹשׁ פַּרְסָאוֹת בֵּין לְבֵיתוֹ בֵּין לְמָקוֹם אַחֵר כְּדֵי שֶׁיּוּכְלוּ לְהָכִין צָרְכֵי סְעוּדּוֹת שַׁבָּת כָּרָאוּי
וּבִמְדִינוֹת אֵלּוּ אֵין נִזְהָרִין בָּזֶה מִפְּנֵי שֶׁרֹב בְּנֵי אָדָם מְכִינִים בְּרֶוַח
וּמִכָּל מָקוֹם צָרִיךְ כָּל אָדָם לִזָּהֵר מְאֹד שֶׁיִּכָּנֵס לָאֻשְׁפִּיזָא בְּעוֹד הַיּוֹם גָּדוֹל כִּי הַרְבֵּה חִלּוּל שַׁבָּת בָּא עַל יְדֵי מַה שֶּׁמִּתְאַחֲרִים
לָכֵן יְהֵא נִזְהָר מְאֹד וְלֹא יַסִּיתֶנּוּ הַיֵּצֶר לוֹמַר עוֹד הַיּוֹם גָּדוֹל וְהַדֶּרֶךְ טוֹב
מִי שֶׁהוּא בְּיוֹם שַׁבָּת קֹדֶשׁ בַּדֶּרֶךְ בַּמָּלוֹן וְיֵשׁ מָעוֹת אִם יָכוֹל לְהַפְקִידָן לְהַצְנִיעָן אָסוּר לְהַחֲזִיקָן בְּכִיסוֹ שֶׁהֲרֵי הֵם מֻקְצֶה
וְאִם מִתְיָרֵא שֶׁמָּא יִגְנְבוּן מִמֶּנּוּ יִתְפְּרֵן בְּעֶרֶב שַׁבָּת בְּבִגְדּוֹ וְיֵשֵׁב בַּבַּיִת וְלֹא יֵצֵא בָהֶן בְּמָקוֹם שֶׁאֵין עֵרוּב
אַךְ אִם יֵשׁ לָחוּשׁ שֶׁמָּא מֵחֲמַת זֶה שֶׁאֵינוֹ יוֹצֵא כָּל הַיּוֹם מִבֵּיתוֹ יַרְגִּישׁוּ שֶׁיֶּשׁ מָעוֹת וְיִגְזְלוּן מִמֶּנּוּ מֻתָּר לָצֵאת בָּהֶן כְּשֶׁהֵן תְּפוּרוֹת בְּבִגְדּוֹ
אֲבָל אִם הֵן בְּכִיסוֹ בְּכָל עִנְיָן אָסוּר
אָמַר רַבִּי חֶלְבוּ אָמַר רַב הוּנָא לְעוֹלָם יִזָּהֵר אָדָם בִּתְפִלַּת הַמִּנְחָה שֶׁהֲרֵי לֹא נַעֲנָה אֵלִיָּהוּ אֶלָּא בִּתְפִלַּת הַמִּנְחָה שֶׁנֶּאֱמַר וַיְהִי בַעֲלֹת הַמִּנְחָה וַיִּגַּשׁ אֵלִיָּהוּ
וְהַטַּעַם שֶׁתְּפִלַּת הַמִּנְחָה הִיא חֲשׁוּבָה כָּל כָּךְ מִפְּנֵי כִּי תְּפִלַּת הַשַחַר זְמַנָּהּ יָדוּעַ בַּבֹּקֶר בְּקוּמוֹ מִמִטָּתוֹ יִתְפַּלֵּל מִיָּד קֹדֶם שֶׁיְהֵא טָרוּד בַּעֲסָקָיו
וְכֵן תְּפִלַּת עַרְבִית בַּלַּיְלָה זְמַנָּהּ יָדוּעַ בְּבֹאוֹ לְבֵיתוֹ וְהוּא פָּנוּי מֵעֲסָקָיו
אֲבָל תְּפִלַּת הַמִּנְחָה הוּא בְּעוֹד שֶׁהַיּוֹם גָּדוֹל וְהָאָדם טָרוּד בַּעֲסָקָיו וְהוּא צָרִיךְ לָשׂוּם אֶל לִבּוֹ וְלִפָּנוֹת מִכָּל עֲסָקָיו וּלְהִתְפַּלֵּל עַל כֵּן שְׂכָרָהּ הַרְבֵּה מְאֹד
עִקַּר זְמַנָּהּ הוּא בְּתֵשַׁע שָׁעוֹת וּמֶחֱצָה וּלְמַעְלָה וְהִיא נִקְרֵאת מִנְחָה קְטַנָּה
וּבִשְׁעַת הַדְּחַק כְּגוֹן שֶׁהוּא צָרִיךְ לָצֵאת לַדֶּרֶךְ שֶׁהוּא צָרִיךְ לֶאֱכוֹל
יָכוֹל לְהִתְפַּלֵּל מִיָּד לְאַחַר שֵׁשׁ שָׁעוֹת וּמֶחֱצָה וְהִיא נִקְרֵאת מִנְחָה גְּדוֹלָה
וְהֶמְשֵׁךְ זְמַנָּה הוּא לְכַתְּחִלָּה עַד שָׁעָה וּרְבִיעִית שָׁעָה קֹדֶם הַלַּיְלָה וְלֹא יוֹתֵר וְזֶה נִקְרָא פְּלַג הַמִּנְחָה כִּי מִשְּׁעַת מִנְחָה קְטַנָּה עַד הַלַּיְלָה הוּא שְׁתֵּי שָׁעוֹת וּמֶחֱצָה וְהַחֲצִי מִזֶה הִיא שָׁעָה וּרְבִיעִית
ובְדֵיעֲבַד בִּשְׁעַת הַדְּחָק יָכוֹל לְהִתְפַּלֵּל עַד צֵאת הַכּוֹכָבִים
וְכֵן נוֹהֲגִין עַתָּה בְּרֹב הַקְּהִלוֹת שֶׁמִּתְפַּלְּלִין מִנְחָה סָמוּךְ לַלָּיְלָה
וְשָׁעוֹת אֵלּוּ הֵמָּה שָׁעוֹת זְמַנִּיּוֹת דְּהַיְנוּ לְפִי עֵרֶךְ הַיּוֹם מִזְּרִיחַת הַחַמָּה עַד שְׁקִיעָתָהּ מִתְחַלֵּק הַיּוֹם לִשְׁנֵים עָשָׂר חֲלָקִים וְאִם הַיּוֹם גָּדוֹל שְׁמֹנֶה עֶשְׂרֵה שָׁעוֹת אֲזַי שָׁעָה וּמֶחֱצָה נֶחְשֶׁבֶת לְשָׁעָה
אָסוּר לְהַתְחִיל לֶאֱכוֹל אֲפִלּוּ סְעוּדָּה קְטַנָּה סָמוּךְ לְמִנְחָה קְטַנָּה
וְסָמוּךְ הַיְנוּ חֲצִי שָׁעָה קֹדֶם
וְאִם אֵינוֹ קוֹבֵעַ עַצְמוֹ לִסְעוּדָּה אֶלָּא שֶׁאוֹכֵל שׁוֹתֶה דֶּרֶךְ אֲרְעַי פֵּרוֹת תַבְשִׁיל אֲפִלּוּ מֵחֲמֵשֶׁת מִינֵי דָּגָן יֵשׁ מַתִּירִין
אֲבָל יֵשׁ לְהַחְמִיר גַּם בָּזֶה
וְכֵן אָסוּר לִכָּנֵס לַמֶּרְחָץ לְהִסְתַּפֵּר סָמוּךְ לְמִנְחָה קְטַנָּה
וּסְעוּדָּה גְּדוֹלָה כְּגוֹן סְּעוּדַּת נִשּׂוּאִין בְּרִית מִילָה וְכַדּוֹמֶה אָסוּר לְהַתְחִיל אֲפִלּוּ סָמוּךְ לְמִנְחָה גְּדוֹלָה דְּהַיְנוּ מֵחֲצוֹת הַיּוֹם אָסוּר אֶלָּא יַמְתִּינוּ עַד זְמַן מִנְחָה גְּדוֹלָה וְיִתְפַּלְּלוּ קוֹדֵם הַסְּעֻדָּה
וּבְמָקוֹם שֶׁקּוֹרִין לְבֵית הַכְּנֶסֶת וְהוּא רָגִיל לֵילֵךְ לְבֵית הַכְּנֶסֶת לְהִתְפַּלֵּל בְּצִבּוּר מֻתָּר לְהַתְחִיל סְעוּדָּה קְטַנָּה סָמוּךְ לְמִנְחָה קְטַנָּה וְגַם אַחַר כָּךְ וּבִלְבַד שֶׁמִּיָּד שֶׁקּוֹרִין לְבֵית הַכְּנֶסֶת יַפְסִיק מִמַּה שֶּׁהוּא עָסוּק לְהִתְפַּלֵּל
וּסְעוּדָּה גְּדוֹלָה סָמוּךְ לְמִנְחָה קְטַנָּה אָסוּר לְהַתְחִיל אֲפִלּוּ בְּמָקוֹם שֶׁקּוֹרִין לְבֵית הַכְּנֶסֶת וַאֲפִלּוּ סָמוּךְ לְמִנְחָה גְּדוֹלָה יֵשׁ לְהַחְמִיר
לִתְפִלַּת מִנְחָה צְרִיכִין גַּם כֵּן נְטִילַת יָדַיִם עַד הַפֶּרֶק כְּמוֹ לִתְפִלַּת שַׁחֲרִית וְכַמְבֹאָר לְעֵיל בְּסִימָן י"ב סָעִיף וְסָעִיף ו'
וְכֵן לִתְפִלַּת מַעֲרִיב אִם הִפְסִיק אַחַר מִנְחָה וְכֵן לְמוּסָף אִם הִפְסִיק אַחַר שַׁחֲרִית צָרִיךְ לִטֹּל יָדָיו
אֵין לוֹמַר אַשְׁרֵי שֶׁקֹּדֶם מִנְחָה עַד שֶׁיְהֵא מִנְיָן בְּבֵית הַכְּנֶסֶת כְּדֵי שֶׁהַשְּׁלִיחַ צִבּוּר יֹאמַר הַקַּדִּישׁ עַל מַה שֶּׁאָמְרוּ בַּעֲשָׂרָה
וְאִם אָמְרוּ אַשְׁרֵי בְּלֹא מִנְיָן וְאַחַר כָּךְ נִשְׁלַם הַמִּנְיָן יֹאמְרוּ אֵיזֶה מִזְמוֹר וְאַחַר כָּךְ יֹאמַר הַשְּׁלִיחַ צִבּוּר קַדִּישׁ
וְיֵשׁ לִשְּׁלִיחַ הַצִּבּוּר לְהִתְעַטֵּף בְּטַלִּית קֹדֶם אַשְׁרֵי שֶׁלֹּא לְהַפְסִיק בֵּין אַשְׁרֵי לְקַדִּישׁ
וְאִם לֹא הָיְתָה טַלִּית עַד לְאַחַר שֶׁאָמַר אַשְׁרֵי יִתְעַטֵּף וְיֹאמַר אֵיזֶה פְּסוּקִים שֶׁעֲלֵיהֶם יֹאמַר קַדִּישׁ
אִם הַשָּׁעָה דְּחוּקָה וְקָרוֹב לַלַּיְלָה מַתְחִיל שְּׁלִיחַ הַצִּבּוּר מִיָּד אַחַר קַדִּישׁ הַשְּׁמֹנֶה עֶשְׂרֵה בְּקוֹל רָם
וְהַצִּבּוּר לֹא יִתְפַּלְּלוּ אֶלָּא שׁוֹמְעִים וְעוֹנִים עַד שֶׁיֹאמַר הָאֵל הַקָּדוֹשׁ אָז עוֹנִים אָמֵן וּמִתְפַּלְּלִים בְּלַחַשׁ
וְאִם הַשָּׁעָה דְּחוּקָה בְּיוֹתֵר וְיֵשׁ לָחוּשׁ שֶׁאִם יַמְתִּינוּ עַל שְּׁלִיחַ הַצִּבּוּר עַד לְאַחַר שֶׁיֹּאמַר הָאֵל הַקָּדוֹשׁ לֹא יְסַיְמוּ תְּפִלָּתָם בְּעוֹד יוֹם יְכוֹלִין לְהִתְפַּלֵּל מִיָּד עִם שְּׁלִיחַ הַצִּבּוּר בְּלַחַשׁ מִלָּה בְּמִלָּה עַד הָאֵל הַקָּדוֹשׁ
וְטוֹב אִם אֶפְשָׁר שֶׁיְהֵא לְכָל הַפָּחוֹת אֶחָד שֶׁיַּעֲנֶה עַל בִּרְכוֹת שְּׁלִיחַ הַצִּבּוּר אָמֵן
מִי שֶׁבָּא לְבֵית הַכְּנֶסֶת וּמָצָא צִבּוּר מִתְפַּלְּלִין שְׁמֹנֶה עֶשְׂרֵה מִתְפַּלֵּל עִמָּהֶם שְׁמֹנֶה עֶשְׂרֵה וְיֹאמַר אַשְׁרֵי לְאַחַר הַשְּׁמֹנֶה עֶשְׂרֵה
וְאִם לֹא יוּכַל לִגְמוֹר שְׁמֹנֶה עֶשְׂרֵה קֹדֶם שֶׁיָּבֹא שְּׁלִיחַ הַצִּבּוּר לִקְדֻשָּׁה וְאִם יַמְתִּין עַד לְאַחַר שֶׁיִּגְמוֹר שְּׁלִיחַ הַצִּבּוּר כָּל הַשְּׁמֹנֶה עֶשְׂרֵה עִם הַקַּדִּישׁ יַעֲבוֹר זְמַן הַתְּפִלָּה יַמְתִּין וְיִתְפַּלֵּל בְּלַחַשׁ עִם שְּׁלִיחַ הַצִּבּוּר בַּחֲזָרַת הַתְּפִלָּה מִלָּה בְּמִלָּה וְאוּמֵר עִמּוֹ כָּל נֹסַח הַקְּדֻשָּׁה וְגַם לְדוֹר וָדוֹר וְכוּ' כְּמוֹ שֶׁהוּא אוֹמֵר וִיסַיֵּם עִמּוֹ בְּשָׁוֶה בִּרְכַּת הָאֵל הַקָּדוֹשׁ וּבִרְכַּת שׁוֹמֵעַ תְּפִלָּה
וְגַם מוֹדִים יֹאמַר בְּשָׁוֶה כְּדֵי שֶׁיִּשְׂחֶה עִם הַצִּבּוּר
רַק בְּיוֹם תַּעֲנִית צִבּוּר לֹא יֹאמַר עִם שְּׁלִיחַ הַצִּבּוּר עֲנֵנוּ אֶלָּא אוֹמְרוֹ בְּשׁוֹמֵעַ תְּפִלָּה כְּמוֹ שְׁאָר יָחִיד
וְכֵן אִם רוֹצֶה לְהִתְפַּלֵּל מַעֲרִיב עִם הַצִּבּוּר וְאִם יַמְתִּין עַד אַחַר חֲזָרַת שְּׁלִיחַ הַצִּבּוּר אֶת הַתְּפִלָּה יִצְטָרֵךְ לְהִתְפַּלֵּל עַרְבִית בִּיחִידוּת יִתְפַּלֵּל מִנְחָה עִם חֲזָרַת הַשְּׁלִיחַ צִבּוּר וְאִם בָּא סָמוּךְ לִקְדֻשָּׁה יַמְתִּין עַד לְאַחַר שֶׁיֹּאמַר שְּׁלִיחַ הַצִּבּוּר הָאֵל הַקָּדוֹשׁ וְיַעֲנֶה אָמֵן וְאָז יִתְפַּלֵּל
וְאַף שֶׁיַּפְסִיד עֲנִיַּת אָמֵן שֶׁלְּאַחַר שׁוֹמֵעַ תְּפִלָּה וְגַם מוֹדִים מִכָּל מָקוֹם הָכִי עָדִיף טְפֵי מִלְּהַפְסִיד תְּפִלַּת עַרְבִית עִם הַצִּבּוּר וּמִכָּל שֶׁכֵּן אִם הַשָּׁעָה עוֹבֶרֶת מִזְּמַן מִנְחָה
אִם נִמְשְׁכָה תְפִלַּת הַמִּנְחָה עַד הַלַּיְלָה לֹא יֹאמְרוּ תַּחֲנוּן כִּי אֵין אוֹמְרִים תַּחֲנוּן בַּלַּיְלָה
וּצְרִיכִין לִזָּהֵר וּלְהַשְׁגִּיחַ שֶׁלֹּא תִּמָּשֵׁךְ עַד הַלַּיְלָה מַמָּשׁ כִּי אָז אֵין אוֹמְרִים קַדִּישׁ תִּתְקַבֵּל עַל הַתְּפִלָּה שֶׁהִתְפַּלְּלוּ בַּיּוֹם כֵּיוָן שֶׁהַלַּיְלָה שַׁיָּךְ לְיוֹם הַמָּחֳרָת
מִי שֶׁבָּא בְּעֶרֶב שַׁבָּת לְמִנְחָה בְּבֵית הַכְּנֶסֶת וְהַקָּהָל כְּבָר קִבְּלוּ שַׁבָּת יוֹם טוֹב דְּהַיְנוּ בְּשַׁבָּת אָמְרוּ מִזְמוֹר שִׁיר לְיוֹם הַשַּׁבָּת וּבְיוֹם טוֹב אָמְרוּ בָּרְכוּ לֹא יִתְפַּלֵּל מִנְחָה בְּבֵית הַכְּנֶסֶת הַזֹּאת אֶלָּא יֵלֵךְ חוּץ לְבֵית הַכְּנֶסֶת וְיִתְפַלֵּל
וְאִם שׁוֹמֵעַ שֶׁשְּׁלִיחַ הַצִּבּוּר אוֹמֵר בָּרְכוּ לֹא יַעֲנֶה עִם הַצִּבּוּר שֶׁאִם יַעֲנֶה בָּרְכוּ שׁוּב אֵינוֹ רַשַּׁאי לְהִתְפַּלֵּל אַחַר כָּךְ תְּפִלָּה שֶׁל חֹל
וְאִם בָּא סָמוּךְ לְקַבָּלַת שַׁבָּת וְיוֹם טוֹב אַף עַל פִּי שֶׁלֹּא יוּכַל לִגְמֹר הַשְּׁמֹנֶה עֶשְׂרֵה קוֹדֵם שֶׁיְקַבְּלוּ שַׁבָּת יוֹם טוֹב יָכוֹל לְהִתְפַּלֵּל כֵּיוָן שֶׁמַּתְחִיל בְּהֶתֵּר
זְמַן קְרִיאַת שְׁמַע שֶׁל תְּפִלַּת עַרְבִית הוּא מִשֶּׁנִּרָאִין שְׁלשָׁה כּוֹכָבִים קְטַנִּים וּבַיּוֹם הַמְּעֻנָּן יַמְתִּין עַד שֶׁיֵּצֵא הַסָּפֵק מִלִּבּוֹ
וְעַכְשָׁו נוֹהֲגִין לְהִתְפַּלֵּל בַּצִּבּור מַעֲרִיב תֵּכֶף אַחַר מִנְחָה אַף עַל פִּי שֶׁעֲדַיִן אֵינוֹ לַיְלָה מִפְּנֵי טֹרַח הַצִּבּוּר שֶׁהוּא טֹרַח לֶאֱסֹף הַצִּבּוּר שֵׁנִית וּבִלְבַד שֶׁלֹּא יְהֵא קֹדֶם פְּלַג הַמִּנְחָה כִּי אָז אֲפִלּוּ בְּדִיעֲבַד אֵינָם יוֹצְאִין
וְאַשְׁרֵי לְמִי שֶׁמִּתְפַּלֵּל עַרְבִית בְּצִבּוּר בַּלַּיְלָה וּבֵין מִנְחָה לְמַעֲרִיב עוֹסֵק בַּתּוֹרָה לְחַבֵּר הַלַּיְלָה עִם הַיּוֹם בַּתּוֹרָה שֶׁהוּא עִנְיָן גָּדוֹל
וְעַל כָּל פָּנִים רָאוּי לְכָל יְרֵא שָׁמַיִם שֶׁאִם הִתְפַּלֵּל בְּצִבּוּר קֹדֶם הַלַּיְלָה לֹא יֹאכַל קֹדֶם הַלַּיְלָה אֶלָּא יַמְתִּין וּמִיָּד לְאַחַר צֵאת הַכּוֹכָבִים יִקְרָא שָׁלֹשׁ הַפָּרָשִׁיּוֹת שֶׁל קְרִיאַת שְׁמַע
וּמִי שֶׁאֵינוֹ מִתְפַּלֵּל בְּצִבּוּר אָסוּר לְהִתְפַּלֵּל תְּפִלַּת עַרְבִית קֹדֶם צֵאת הַכּוֹכָבִים
לְכַתְּחִלָּה צָרִיךְ לְהִתְפַּלֵּל עַרְבִית מִיָּד בְּצֵאת הַכּוֹכָבִים
וְאָסוּר לְהַתְחִיל לֶאֱכֹל לַעֲשׂוֹת שׁוּם דָּבָר וַאֲפִלוּ לִלְמֹד חֲצִי שָׁעָה קוֹדֵם צֵאת הַכּוֹכָבִים כְּמוֹ סָמוּךְ לְמִנְחָה קְטַנָּה
וְאִם אֵין פְּנַאי כְּגוֹן שֶׁהוּא לוֹמֵד בָּרַבִּים עַל כָּל פָּנִים לֹא יְאַחֵר יוֹתֵר מֵחֲצוֹת הַלַּיְלָה
וּבְדִיעֲבַד אֲפִלּוּ אַחַר חֲצוֹת עַד שֶׁלֹּא עָלָה עַמּוּד הַשַּׁחַר יָצָא
מִי שֶׁבָּא לְבֵית הַכְּנֶסֶת לִתְפִלַּת עַרְבִית וּמָצָא שֶׁהַצִּבּוּר עוֹמְדִין לְהִתְפַּלֵּל שְׁמֹנֶה עֶשְׂרֵה אֲפִלּוּ עֲדַיִן אֵינוֹ לַיְלָה אֶלָּא מִפְּלַג הַמִּנְחָה וּלְמַעְלָה מִתְפַּלֵּל עִמָּהֶם שְׁמֹנֶה עֶשְׂרֵה וְאַחַר כָּךְ כְּשֶׁיִּהְיֶה לַיְלָה יֹאמַר קְּרִיאַת שְׁמַע עִם הַבְּרָכוֹת
וְאִם הַצִּבּוּר עוֹמְדִין בְּאֶמְצַע קְרִיאַת שְׁמַע וּבִרְכוֹתֶיהָ וְיֵשׁ שָׁהוּת לוֹמַר קֹדֶם שֶׁיַּגִּיעוּ לִתְפִלַּת שְׁמֹנֶה עֶשְׂרֵה קְרִיאַת שְׁמַע עִם הַבְּרָכוֹת עַד שׁוֹמֵר עַמּוֹ יִשְׂרָאֵל לָעַד יַעֲשֶׂה וִידַלֵּג בָּרוּךְ לְעוֹלָם וְכוּ' וְאֵינוֹ צָרִיךְ לְאָמְרוֹ אַחַר כָּךְ לְאַחַר הַתְּפִלָּה וְאִם הוּא לֹא הִתְפַּלֵּל עֲדַיִן מִנְחָה יִתְפַּלֵּל תְּפִלַּת שְׁמֹנֶה עֶשְׂרֵה שֶל מִנְחָה בְּשָׁעָה שֶׁהַצִּבּוּר אוֹמְרִים קְרִיאַת שְׁמַע עִם הַבְּרָכוֹת וְיִשְׁהֶה מְעַט לְכָל הַפָּחוֹת כְּדֵי הִלּוּךְ דּ' אַמּוֹת וְיִתְפַּלֵּל אַחַר כָּךְ שְׁמֹנֶה עֶשְׂרֵה עִם הַצִּבּוּר לְמַעֲרִיב
וְאַחַר כָּךְ כְּשֶׁיִּהְיֶה לַיְלָה יֹאמַר קְרִיאַת שְׁמַע עִם הַבְּרָכוֹת
מִן בָּרוּךְ לְעוֹלָם עַד יִרְאוּ עֵינֵינוּ יֵשׁ לוֹמַר בִּישִׁיבָה
וְאָסוּר לְהַפְסִיק מִן תְּחִלַּת וְהוּא רַחוּם עַד לְאַחַר הַשְּׁמֹנֶה עֶשְׂרֵה
וּמַה שֶּׁהַשַּׁמָּשׁ מַכְרִיז יַעֲלֶה וְיָבֹא וְטַל וּמָטָר לֹא הֲוֵי הֶפְסֵק מִשּׁוּם דַּהֲוֵי צֹרֶךְ הַתְּפִלָּה
אִם נִשְׁאַר אָדָם יְחִידִי מִתְפַּלֵּל מַעֲרִיב בְּבֵית הַכְּנֶסֶת בַּלַּיְלָה חַיָּב חֲבֵרוֹ לְהַמְתִּין עַד שֶׁיְסַיֵּם תְּפִלָּתוֹ כְּדֵי שֶׁלֹּא תִּתְבַּלְבֵּל מַחְשַׁבְתוֹ
וְאִם הִתְחִיל לְהִתְפַּלֵּל בְּשָׁעָה שֶׁלֹּא יוּכַל לְסַיֵּם תְּפִלָּתוֹ עִם הַצִּבּוּר אֵינוֹ חַיָּב לְהַמְתִּין עָלָיו שֶׁהֲרֵי מוֹכְחָא מִלְּתָא דְּאֲדַעְתָּא דְּהָכִי נִכְנַס שֶׁאֵינוֹ מְפַחֵד
אַחַר תְּפִלַּת עַרְבִית צָרִיךְ לִקְבֹּעַ עֵת לַתּוֹרָה לְקַיֵּם וְהָגִיתָ בּוֹ יוֹמָם וָלַיְלָה
וְיֵשׁ לָחוּשׁ בַּלַּיְלָה שֶׁאִם יֹאכַל תְּחִלָּה תַּחְטְפֶנוּ שֵׁנָה מִתּוֹךְ שֶׁהוּא יָגֵעַ וְהַטֶּבַע מְבַקֶּשֶׁת מְנוּחָה וְנִמְצָא מִתְבַּטֵּל מִתּוֹרָה
עַל כֵּן יֵשׁ לִזָּהֵר שֶׁיִּקְבַּע עֵת לִלְמֹד קוֹדֵם הָאֲכִילָה
אַךְ אִם הוּא רָעֵב וְלִבּוֹ חַלָּשׁ שֶׁלֹּא אָכַל בַּיּוֹם לַשֹּׂבַע יִטְעַם מְעַט כְּדֵי לְיָשֵּׁב דַּעְתּוֹ וְאַחַר כָּךְ יִלְמַד קְצָת וְאַחַר כָּךְ יֹאכַל סְעֻדָּתוֹ דֵּי צָרְכּוֹ וְיַחְזֹר לִלְמוֹד תּוֹרָה אִישׁ אִישׁ כְּפִי הַשָּׂגָתוֹ
אָמְרוּ רַבּוֹתֵינוּ זִכְרוֹנָם לִבְרָכָה לֹא אִבְּרָא לַיְלָה אֶלָּא לְגִרְסָא וְהַיְנוּ בְּלֵילֵי חֹרֶף וּמִכָּל מָקוֹם גַּם בַּלֵּילוֹת הַקְּצָרִים צָרִיךְ לִלְמוֹד מְעַט בְּכָל לַיְלָה לְקַיֵּם וְהָגִיתָ בּוֹ יוֹמָם וְלַיְלָה
וּמִן חֲמִשָּׁה עָשָׂר בְּאָב וָאֵילַךְ יוֹסִיף מְעַט מְעַט
וְאָמַר רֵישׁ לָקִישׁ כָּל הָעוֹסֵק בַּתּוֹרָה בַּלַּיְלָה חוּט שֶׁל חֶסֶד נִמְשָׁךְ עָלָיו בַּיּוֹם שֶׁנֶּאֱמַר יוֹמָם יְצַוֶּה חַסְדּוֹ וּבַלַּיְלָה שִׁירֹה עִמִּי
מַה טַּעַם יוֹמָם יְצַוֶּה חַסְדּוֹ מִשּׁוּם וּבַלַּיְלָה שִׁירֹה עִמִּי
וְאִכָּא דְּאַמְרֵי אָמַר רֵישׁ לָקִישׁ כָּל הָעוֹסֵק בַּתּוֹרָה בָּעוֹלָם הַזֶּה שֶׁהוּא דּוֹמֶה לְלַיְלָה הַקָּדוֹשׁ בָּרוּךְ הוּא מושֵׁךְ עָלָיו חוּט שֶׁל חֶסֶד בָּעוֹלָם הַבָּא שֶׁהוּא יוֹם שֶׁנֶּאֱמַר יוֹמָם יְצַוֶּה חַסְדּוֹ וּבַלַּיְלָה שִׁירֹה עִמִּי
וּמִכָּל שֶׁכֵּן מִי שֶׁיֵּשׁ חֹק קָבוּעַ לִלְמוֹד בְּכָל יוֹם וְנִתְבַּטֵּל בַּיּוֹם שֶׁהוּא צָרִיךְ לְהַשְׁלִים חֻקּוֹ בַּלָּיְלָה
רָאוּי לְאָדָם בֵּינוֹנִי הַבָּרִיא לְמַעֵט בִּסְעוּדַּת הַלַּיְלָה וּתְהֵא קַלָּה מִסְּעוּדַּת הַיּוֹם וְיַרְוִיחַ בָּזֶה אַרְבָּעָה דְּבָרִים יִשְׁמֹר בְּרִיאוּתוֹ יְהֵא נִשְׁמָר מִּדָבָר רָע שֶׁלֹּא יָבֹא לִידֵי מִקְרֵה לַיְלָה שֶׁבָּא מֵחֲמַת אֲכִילָה גַּסָּה וּדְבָרִים הַמְּחַמְּמִים
שֶׁיִּהְיוּ חֲלוֹמוֹתָיו נֹחִים וּמְיֻשָּׁבִים כִּי מֵרֹב אֲכִילָה וּשְׁתִיָּה הַרְבֵּה פְּעָמִים בָּאִים חֲלוֹמוֹת קָשִׁים וְזָרִים שֶׁלֹּא תִּכְבַּד שְׁנָתוֹ עָלָיו וְיָקִיץ בַּזְּמַן הָרָאוּי וְדַי לָאָדָם הַבָּרִיא לִישֹׁן שֵׁשׁ שָׁעוֹת
וְיִזָּהֵר שֶׁלֹּא לִישֹׁן בְּחֶדֶר יְחִידִי וְלֹא לִישֹׁן בְּמָקוֹם חַם בְּיוֹתֵר וְלֹא בְּמָקוֹם קַר בְּיוֹתֵר
רָאוּי לְכָל יְרֵא שָׁמַיִם שֶׁקֹּדֶם הֲלִיכָתוֹ לִישֹׁן יְפַשְׁפֵּשׁ בְּמַעֲשָׂיו שֶׁעָשָׂה כָּל הַיּוֹם וְאִם יִמְצָא שֶׁעָשָׂה עֲבֵרָה יִתְחָרֵט וְיִתְוַדֶּה עָלֶיהָ וִיקַבֵּל עַל עַצְמוֹ בְּלֵב שָׁלֵם שֶׁלֹּא לַעֲשׂוֹתָהּ עוֹד וּבִפְרָט בַּעֲבֵרוֹת הַמְּצוּיוֹת כְּגוֹן חֲנִיפוּת שְׁקָרִים לֵיצָנוּת וְלָשׁוֹן הָרָע צְרִיכִין בְּדִיקָה בְּיוֹתֵר
גַּם יִתֵּן הָאָדָם אֶל לִבּוֹ לִמְחֹל לְכָל אָדָם שֶׁחָטָא כְּנֶגְדּוֹ שֶׁלֹּא יֵעָנֵשׁ שׁוּם אָדָם מֵחֲמָתוֹ
דְּאִיתָא בַּגְּמָרָא כָּל מִי שֶׁחֲבֵרוֹ נֶעֱנָשׁ עַל יָדוֹ אֵין מַכְנִיסִין אוֹתוֹ בִּמְחִצָּתוֹ שֶׁל הַקָּדוֹשׁ בָּרוּךְ הוּא
וְיֹאמַר שָׁלֹשׁ פְּעָמִים שָׁרֵי לְכָל מָאן דִּי צַעֲרָן
וְאַחַר כָּךְ יֹאמַר רִבּוֹנוֹ שֶׁל עוֹלָם הֲרֵינִי מוֹחֵל וְכוּ'
אִם לֹא קָרָא שָׁלֹשׁ הַפָּרָשִׁיּוֹת שֶׁל קְרִיאַת שְׁמַע כְּשֶׁהָיָה לַיְלָה אֲזַי יֹאמַר כָּל הַשָּׁלֹשׁ פָּרָשִׁיּוֹת בִּקְרִיאַת שְׁמַע שֶׁעַל הַמִּטָּה
אֲבָל אִם אֲמָרָם בַּלַּיְלָה אֵינוֹ צָרִיךְ לוֹמַר בִּקְרִיאַת שְׁמַע שֶׁעַל הַמִּטָּה כִּי אִם פָּרָשָׁה הָרִאשׁוֹנָה בִּלְבָד
וּמִכָּל מָקוֹם לְמִצְוָה מִן הַמֻּבְחָר יֹאמַר כָּל שָׁלֹשׁ הַפָּרָשִׁיּוֹת וְאַחַר כָּךְ אוֹמְרִים מִזְמוֹרֵי וּפְסוּקֵי דְּרַחְמֵי כְּמוֹ שֶׁנִּדְפַּס בַּסִּדּוּרִים
וְאוּלָם בְּרֹב הַסִּדּוּרִים נִדְפַּס בִּרְכַּת הַמַּפִּיל קֹדֶם קְרִיאַת שְׁמַע
וְיוֹתֵר טוֹב לוֹמַר בִּרְכַּת הַמַּפִּיל בַּסּוֹף שֶׁתְּהֵא הַבְּרָכָה סְמוּכָה לַשֵּׁנָה
וְיֹאמַר קְרִיאַת שְׁמַע עִם הַמִּזְמוֹרִים קֹדֶם שֶׁהוֹלֵךְ לְמִטָּתוֹ וּבִרְכַּת הַמַּפִּיל יֹאמַר כְּשֶׁהוּא עַל מִטָּתוֹ וְקֹדֶם שֶׁיֵּלֵךְ לְמִטָּתוֹ יֵלֵךְ אֶל הַמְּזוּזָה וְיַנִּיחַ אֶצְבְּעוֹתָיו עָלֶיהָ וְיֹאמַר שׁוֹמְרִי וְגוֹ' וְאַחַר כָּךְ יֹאמַר שֶׁבַע פְּעָמִים בְּכָל דְּרָכֶיךָ גוֹ' וּלְאַחַר שֶׁאָמַר בִּרְכַּת הַמַּפִּיל לֹא יֹאכַל וְלֹא יִשְׁתֶּה וְלֹא יְדַבֵּר עַד שֶׁיִּישַׁן
אִם אֵינוֹ יָכוֹל לִישֹׁן יֹאמַר עוֹד הַפַּעַם קְרִיאַת שְׁמַע וְהַמִּזְמוֹרִים וּפְסוּקֵי דְּרַחְמֵי וְחוֹזֵר וְקוֹרֵא עַד שֶׁתַּחְטְפֶנּוּ שֵׁנָה יֹאמַר כַּמָּה פְּעָמִים פְּסוּקִים אֵלּוּ תּוֹרָה צִוָּה לָנוּ וְגוֹ' אֵשׁ תָּמִיד וְגוֹ' סֵעֲפִים שָׂנֵאתָ וְגוֹ' אוֹר זָרוּעַ וְגוֹ' עַד שֶׁתַּחְטְפֶנּוּ שֵׁנָה וְהִיא סְגֻלָּה לְהִנָּצֵּל מִמִּקְרֶה לַיְלָה רַחְמָנָא לִצְלָן
וּתְהֵא כַּוָּנָתוֹ בַּשֵּׁנָה לְחַזֵּק כֹּחוֹ לַעֲבוֹדַת קוֹנוֹ וַאֲזַי נֶחְשֶׁבֶת לַעֲבוֹדַת שָׁמַיִם
אִם צָרִיךְ לְשַׁמֵשׁ מִטָּתוֹ לֹא יֹאמַר תְחִלָּה בִּרְכַּת הַמַּפִּיל אֶלָּא אַחַר כָּךְ קוֹרֵא לְכָל הַפָּחוֹת פָּרָשָׁה הָרִאשׁוֹנָה שֶׁל קְרִיאַת שְׁמַע וְאוֹמֵר בִּרְכַּת הַמַּפִּיל
יַפְשִׁיט מַלְבּוּשָׁיו מֵעָלָיו וְלֹא יִישַׁן בְּמַלְבּוּשָׁיו
כְּשֶׁחוֹלֵץ מִנְעָלָיו וּפושֵׁט בְּגָדָיו חוֹלֵץ וּפושֵׁט שֶׁל שְׂמֹאל תְּחִלָּה
וְלֹא יַנִּיחַ מַלְבּוּשָׁיו תַּחַת מְרָאשׁוֹתָיו כִּי מְשַׁכֵּחַ לִמּוּדוֹ וְצָרִיךְ לִזָּהֵר מְאֹד לְהַרְגִּיל אֶת עַצְמוֹ לִשְׁכַּב עַל צִדּוֹ
וְאִסּוּר גָּדוֹל לִשְׁכַּב פְּרַקְדָּן דְּהַיְנוּ גַּבּוֹ לְמַטָּה וּפָנָיו לְמַעְלָה בְּהִפּוּךְ פָּנָיו לְמַטָּה וְגַבּוֹ לְמַעְלָה אֶלָּא דַּוְקָא עַל צִדּוֹ
וְטוֹב שֶׁיִשְׁכַּב בִּתְחִלַּת שְׁנָתוֹ עַל צַד שְׂמֹאל וּבַסוֹף עַל צַד יָמִין וְהוּא טוֹב לִבְרִיאוּת הַגּוּף כִּי הַכָּבֵד מֻנָּח בְּצַד יָמִין וְהָאִצְטוֹמְכָא בְּצַד שְׂמֹאל
וְכַאֲשֶׁר יַטֶּה עַל צַד שְׂמֹאל אֲזַי יְהֵא הַכָּבֵד עַל הָאִיצְטוֹמְכָא וִיחַמְּמָהּ בְּחֻמּוֹ וּבָזֶה יִתְעַכֵּל הַמָּזוֹן מְהֵרָה
וְאַחֲרֵי שֶׁנִּתְעַכֵּל הַמָּזוֹן רָאוּי שֶׁיַּטֶּה עַל צַד יָמִין כְּדֵי שֶׁתָּנוּחַ הָאִיצְטוֹמְכָא וְתֵרֵד פְּסוֹלֶת הַמַּאֲכָל
וְלֹא יִתְהַפֵּךְ מִצַד אֶל צַד פְּעָמִים הַרְבֵּה
שַׁבָּת קֹדֶשׁ הוּא הָאוֹת הַגָּדוֹל וְהַבְּרִית שֶׁנָּתַן לָנוּ הַקָּדוֹשׁ בָּרוּךְ הוּא לָדַעַת כִּי בְּשֵׁשֶׁת יָמִים עָשָׂה אֶת הַשָּׁמַיִם וְאֶת הָאָרֶץ וְכָל אֲשֶׁר בָּהֶם וְשַׁבָּת בַּיּוֹם הַשְּׁבִיעִי וְהוּא יְסוֹד הָאֱמוּנָה
וְאָמְרוּ רַבּוֹתֵינוּ זִכְרוֹנָם לִבְרָכָה שְׁקוּלָה שַׁבָּת כְּכָל הַמִּצְוֹת
כָּל הַמְּשַׁמֵּר אֶת הַשַּׁבָּת כְּהִלְכָתוֹ כְּאִלּוּ מְקַיֵּם כָּל הַתּוֹרָה כֻּלָּהּ
וְכָל הַמְּחַלֵּל אֶת הַשַּׁבָּת כְּאִלּוּ כָּפַר בְּכָל הַתּוֹרָה כֻּלָּהּ
וְכֵן הוּא אוֹמֵר בְּעֶזְרָא וְעַל הַר סִינַי יָרַדְתָּ וְגוֹ' וַתִּתֵּן לָהֶם מִשְׁפָּטִים יְשָׁרִים וְתוֹרוֹת אֱמֶת וְגוֹ' וְאֶת שַׁבָּת קָדְשְׁךָ הוֹדַעְתָּ לָהֶם
וְכָל הַמְּחַלֵּל אֶת הַשַּׁבָּת בְּפַרְהֶסְיָא הֲרֵי הוּא כְּעוֹבֵד כּוֹכָבִים לְכָל דְּבָרָיו
אִם נוֹגֵעַ בְּיַיִן אוֹסְרוֹ
וְהַפַּת שֶׁהוּא אוֹפֶה הֲוֵי כְּמוֹ פַּת שֶׁל עוֹבֵד כּוֹכָבִים
וְכֵן הַתַּבְשִׁיל שֶׁהוּא מְבַשֵּׁל הֲוֵי כְּמוֹ בִּשּׁוּלֵי עוֹבֵד כּוֹכָבִים
וּפַרְהֶסְיָא הֲוֵי בִּפְנֵי עֲשָׂרָה מִיִשְׂרָאֵל
וְלָאו דַּוְקָא שֶׁעושֶׁה בִּפְנֵיהֶם מַמָּשׁ אֶלָּא שֶׁיּוֹדְעִין מֵהָעֲבֵרָה דְּהָכִי מוּכָח בְּשַׁ"ס וּפוֹסְקִים גַּבֵּי וְהָא אֶסְתֵּר פַּרְהֶסְיָא הֲוָה
וְכֵן כָּתַב הַפְּרִי מְגָדִים פִּרְסוּם הֲוֵי עֲשָׂרָה מִיִשְׂרָאֵל שֶׁיֵּדַע שֶׁיִּתְפַּרְסֵם
לְפִיכָךְ מְשַׁבֵּחַ הַנָּבִיא וְאוֹמֵר אַשְׁרֵי אֱנוֹשׁ יַעֲשֶׂה זֹאת וּבֶן אָדָם יַחְזִיק בָּהּ שׁוֹמֵר שַׁבָּת מְחַלְּלוֹ וְגוֹ' וְכָל הַשּׁוֹמֵר אֶת הַשַּׁבָּת כְּהִלְכָתוֹ וּמְכַבְּדוֹ וּמְעַנְּגוֹ כְּפִי כֹּחוֹ גַּם כֵּן מְפֹרָשׁ עַל פִּי הַנָּבִיא שְׂכָרוֹ גַּם בָּעוֹלָם הַזֶּה חוּץ מִן הַשָּכָר הָרַב הַצָּפוּן לָעוֹלָם הַבָּא שֶׁנֶּאֱמַר אִם תָּשִׁיב מִשַׁבָּת רַגְלֶךָ עֲשׂוֹת חֲפָצֶךָ בְּיוֹם קָדְשִׁי וְקָרָאתָ לַשַּׁבָּת עֹנֶג לִקְדושׁ מְכֻבָּד וְכִבַּדְתּוֹ מֵעֲשׂוֹת דְּרָכֶיךָ מִמְּצוֹא חֶפְצְךָ וְדַבֵּר דָּבָר אָז תִּתְעַנַּג עַל וְהִרְכַּבְתִּיךָ עַל בָּמֳתֵי אָרֶץ וְהֶאֱכַלְתִּיךָ נַחֲלַת יַעֲקֹב אָבִיךָ כִּי פִּי דִּבֵּר
כְּתִיב זָכֹר אֶת יוֹם הַשַּׁבָּת לְקַדְּשׁוֹ
פֵּרוּשׁ שֶׁיִּזְכּוֹר בְּכָל יוֹם וָיוֹם אֶת יוֹם הַשַּׁבָּת לְקַדְּשׁוֹ שֶׁאִם נִזְדַּמֵּן דְּבַר מַאֲכָל חָשׁוּב שֶׁאֵינוֹ שָׁכִיחַ בְּכָל יוֹם וְהוּא דָּבָר שֶׁאֵינוֹ מִתְקַלְקֵל יִקְנֵהוּ לִכְבוֹד שַׁבָּת
וּבְעֶרֶב שַׁבָּת מִצְוָה שֶׁיַּשְׁכִּים בַּבֹּקֶר לִקְנֹת צָרְכֵי שַׁבָּת
וְיכוֹל לִקְנוֹת גַּם קֹדֶם הַתְּפִלָּה ובִלְבַד שֶׁלֹּא יְאַחֵר עַל יְדֵי זֶה תְּפִלַּת צִבּוּר
וְטוֹב יוֹתֵר לִקְנֹת בְּעֶרֶב שַׁבָּת לִכְבוֹד שַׁבָּת מִלִּקְנֹת בְּיוֹם ה'
אַךְ דָּבָר שֶׁצָּרִיךְ הֲכָנָה יִקְנֶה בְּיוֹם ה'
וְעַל כָּל דָּבָר שֶׁהוּא קוֹנֶה יֹאמַר לִכְבוֹד שַׁבָּת
מִתַּקָּנַת עֶזְרָא שֶׁיִּהְיוּ מְכַבְּסִין הַבְּגָדִים בַּחֲמִשִּׁי בְּשַׁבָּת לִכְבוֹד שַׁבָּת
וְלֹא בְּעֶרֶב שַׁבָּת מִפְּנֵי שֶׁבְּעֶרֶב שַׁבָּת צָרִיךְ לְהִתְעַסֵּק בְּצָרְכֵי שַׁבָּת
מִצְוָה עַל כָּל אָדָם שֶׁאַף עַל פִּי שֶׁיֶּשׁ כַּמָּה מְשָׁרְתִים מִכָּל מָקוֹם יַעֲשֶׂה גַּם הוּא בְּעַצְמוֹ אֵיזֶה דָּבָר לִכְבוֹד שַׁבָּת כְּדֵי לְכַבְּדוֹ כִּדְמָצִינוּ בַּאָמוֹרָאִים רַב חִסְדָּא הָיָה מְחַתֵּךְ אֶת הַיֶּרֶק דַּק דַּק וְרַבָּה וְרַב יוֹסֵף הָיוּ מְבַקְּעִים עֵצִים וְר' זֵירָא הָיָה מַדְלִיק אֶת הָאֵשׁ וְרַב נַחְמָן הָיָה מְתַקֵּן אֶת הַבַּיִת וּמַכְנִיס כֵּלִים הַצְּרִיכִים לַשַּׁבָּת וּמְפַנֶּה כְּלֵי הַחֹל
וּמֵהֶם יִלְמַד כָּל אָדָם וְלֹא יֹאמַר לֹא אֶפְגֹם בִּכְבוֹדִי כִּי זֶהוּ כְּבוֹדוֹ שֶׁהוּא מְכַבֵּד אֶת הַשַּׁבָּת
הַמִּנְהָג בְּכָל יִשְׂרָאֵל לֶאֱפוֹת בְּבָתֵּיהֶם לְחָמִים לִכְבוֹד שַׁבָּת לֹא מִבַּעְיָא אִם אוֹכְלִים בִּימֵי הַחֹל פַּת פַּלְטֵר עוֹבֵד כּוֹכָבִים שֶׁיֵּשׁ לִזָּהֵר לֶאֱכוֹל בְּיוֹם הַשַּׁבָּת קֹדֶשׁ פַּת יִשְׂרָאֵל אֶלָּא אֲפִלּוּ אִם בְּחֹל אוֹכֵל פַּת פַּלְטֵר יִשְׂרָאֵל מִכָּל מָקוֹם לִכְבוֹד שַׁבָּת יֹאפוּ בְּבֵיתָם כְּדֵי שֶׁתְּקַיֵּם הָאִשָּׁה מִצְוַת הַפְרָשַׁת חַלָּה כִּי אָדָם הָרִאשׁוֹן נִבְרָא בְּעֶרֶב שַׁבָּת וְהָיָה חַלָּתוֹ שֶׁל עוֹלָם וְהָאִשָּׁה בְּחֶטְאָה אִבְּדַתּוֹ וְעַל כֵּן צְרִיכָה הִיא לְתַקֵּן דָּבָר זֶה
וְעושִׁין שָׁלשָׁה לְחָמִין גָּדוֹל וּבֵינוֹנֵי וְקָטָן
הַבֵּינוֹנִי לִסְעוּדַּת הַלַּיְלָה וְהַגָּדוֹל לִסְעוּדַּת הַיּוֹם לְהַרְאוֹת כִּי כְּבוֹד הַיּוֹם עָדִיף וְהַקָּטָן לִסְעוּדָּה שְׁלִישִׁית
יָכִין בָּשָׂר וְדָגִים יָפִים וּמַטְעַמִּים וְיַיִן מְשֻׁבָּח כְּפִי יְכָלְתּוֹ כִּי מִצְוָה לֶאֱכוֹל בְּכָל סְעוּדָּה מִסְּעוּדּוֹת שַׁבָּת דָּגִים אִם אֵינָם מַזִּיקִין לוֹ
אֲבָל אִם מַזִּיקִין אוֹ שֶׁאֵינָם עֲרֵבִים לֹא יֹאכְלֵם כִּי הַשַּׁבָּת לְעֹנֶג נִתַּן וְלֹא לְצַעַר
וְיַשְׁחִיז אֶת הַסַּכִּין שֶׁזֶהוּ גַּם כֵּן מִכְּבוֹד הַשַּׁבָּת וִיתַקֵּן אֶת הַבַּיִת וְיַצִּיעַ אֶת הַמִּטוֹת וְיִפְרֹס מַפָּה עַל הַשֻּׁלְחָן וּתְהֵא פְּרוּסָה כָּל יוֹם הַשַּׁבָּת
וְיֵשׁ מְדַקְדְּקִין לִפְרֹס שְׁתֵּי מַפּוֹת
וְיִשְׂמַח בְּבִיאַת הַשַּׁבָּת
וְיַחְשׁוֹב בְּדַעְתּוֹ אִלּוּ הָיָה מְצַפֶּה שֶׁיָּבוֹא אֵלָיו אֵיזֶה אָדָם יָקָר וְחָשׁוּב אֵיךְ הָיָה מְתַקֵּן אֶת הַבַּיִת לִכְבוֹדוֹ וּמִכָּל שֶׁכֵּן לִכְבוֹד שַׁבָּת מַלְכְּתָא בִּקְצָת מְקוֹמוֹת עוֹשִׂין פַּשְׁטִידָא מֻלַיְתָא לִסְעוּדַּת לֵיל שַׁבָּת זֵכֶר לַמָּן שֶׁהָיָה מֻנָּח כְּמוֹ בְּקֻפְסָה טַל לְמַטָּה וְטַל לְמַעְלָה
יֵשׁ לִטְעֹם בְּעֶרֶב שַׁבָּת אֶת הַתַּבְשִׁילִין שֶׁנַּעֲשׂוּ לְשַׁבָּת
אֲפִלּוּ עָנִי שֶׁבְּיִשְׂרָאֵל יִזְדָּרֵז וְיִתְאַמֵּץ לְעַנֵּג אֶת הַשַּׁבָּת
וִיצַמְצֵם בְּכָל הַשָּׁבוּעַ כְּדֵי שֶׁיִּהְיֶה מָעוֹת לִכְבוֹד שַׁבָּת
וְאִם אֵין מָעוֹת יִלְוֶה אֲפִלּוּ עַל מַשְׁכּוֹנוֹת לְצָרְכֵי שַׁבָּת
וְעַל זֶה אָמְרוּ רַבּוֹתֵינוּ זִכְרוֹנָם לִבְרָכָה בָּנַי לְווּ עָלַי וַאֲנִי פּוֹרֵעַ
וְכָל מְזוֹנוֹתָיו שֶׁל אָדָם קְצוּבִים מֵרֹאשׁ הַשָּׁנָה חוּץ מֵהוֹצָאוֹת שַׁבָּת וְיוֹם טוֹב שֶׁאִם מוֹסִיף מוֹסִיפִין לוֹ
וְאִם הַשָּׁעָה דְּחוּקָה בְּיוֹתֵר עַל זֶה אָמְרוּ רַבּוֹתֵינוּ זִכְרוֹנָם לִבְרָכָה עֲשֵׂה שַׁבָּתְךָ חֹל וְאַל תִּצְטָרֵךְ לַבְּרִיּוֹת
וּמִכָּל מָקוֹם אִם אֶפְשָׁר יִרְאֶה עַל כָּל פָּנִים לַעֲשׂוֹת לִכְבוֹד שַׁבָּת אֵיזֶה דָּבָר מֻעָט כְּגוֹן דָּגִים קְטַנִּים וְכַדּוֹמֶה
מִי שֶּׁשָּׁלְחוּ אֵיזֶה דָּבָר לְאָכְלוֹ בְּשַׁבָּת יֵשׁ לְאָכְלוֹ בַשַׁבָּת וְלֹא לְהַשְׁאִירוֹ לַחֹל
אֵין לַעֲשׂוֹת מְלָאכָה בְּדֶרֶךְ קֶבַע בְּעֶרֶב שַׁבָּת מִמִּנְחָה קְטַנָּה וּלְמַעְלָה
אֲבָל בְּדֶרֶךְ אֲרַעי מֻתָּר
וּלְצֹרֶךְ שַׁבָּת גַּם אַחַר כָּךְ מֻתָּר
וְלַעֲשׂוֹת בִּגְדֵי חֲבֵרוֹ בְּשָׂכָר אָסוּר
אַךְ מִי שֶׁהוּא עָנִי וְרוֹצֶה לְהִשְׂתַּכֵּר לְצֹרֶךְ שַׁבָּת מֻתָּר כָּל הַיּוֹם כְּמוֹ בְּחֹל הַמּוֹעֵד
לְסַפֵּר אֶת יִשְׂרָאֵל מֻתָּר כָּל הַיּוֹם אֲפִלּוּ מַעֲשֵׂה אֻמָּן אֲפִלּוּ בְּשָׂכָר מִפְּנֵי שֶׁהַתִּסְפֹּרֶת נִכֶּרֶת שֶׁנַּעֲשִית עַכְשָׁו בִּשְׁבִיל הַשַּׁבָּת
יֵשׁ לְהַסְגִּיר אֶת הַחֲנֻיּוֹת שָׁעָה אַחַת לִפְנֵי הַשַּׁבָּת
מִתֵּשַׁע שָׁעוֹת זְמַנִּיּוֹת וּלְמַעְלָה מִצְוָה לְהִמָּנַע מִסְעוּדָּה אֲפִלּוּ מַה שֶּׁהוּא רָגִיל בְּחֹל
וּסְעוּדָּה שֶׁאֵינוֹ רָגִיל בָּהּ בַּחֹל אֲפִלּוּ הִיא סְעוּדַּת מִצְוָה אִם הָיָה אֶפְשָׁר לַעֲשׂוֹתָהּ בְּיוֹם אַחֵר אָסוּר לַעֲשׂוֹתָהּ בְּעֶרֶב שַׁבָּת כָּל הַיּוֹם אֲפִלּוּ בַּבֹּקֶר
אַךְ סְעוּדַּת מִצְוָה שֶׁזְּמַנָּהּ קָבוּעַ הַיּוֹם כְּגוֹן מִילָה וּפִדְיוֹן הַבֵּן וְכַדּוֹמֶה מֻתָּר
וּמִכָּל מָקוֹם נָכוֹן לְהַקְדִּימָהּ בַּבֹּקֶר וְלֹא יַרְבֶּה בָּהּ וּמִכָּל שֶׁכֵּן שֶׁלֹּא לֶאֱכוֹל אֲכִילָה גַּסָּה כְּדֵי שֶׁיֹּאכְלוּ סְעוּדַּת שַׁבָּת לְתֵאָבוֹן
חַיָּב כָּל אָדָם לְהַשְׁלִים פָּרָשִׁיּוֹתָיו עִם הַצִּבּוּר דְּהַיְנוּ שֶׁיִּקְרָא בְּכָל שָׁבוּעַ פָּרָשַׁת הַשָּׁבוּעַ שְׁנַיִם מִקְרָא וְאֶחָד תַּרְגּוּם
וּמִיּוֹם רִאשׁוֹן וָאֵילַךְ חָשׁוּב עִם הַצִּבּוּר
אֲבָל הַמִּצְוָה מִן הַמֻּבְחָר הִיא לִקְרֹתָהּ בְּעֶרֶב שַׁבָּת אַחַר חֲצוֹת הַיּוֹם
וְיֵשׁ לִקְרוֹת כָּל פָּרָשָׁה דְּהַיְנוּ פְּתוּחָה סְתוּמָה שְׁנֵי פְּעָמִים וְאַחַר כָּךְ הַתַּרְגּוּם עָלֶיהָ וַאֲפִלּוּ הַפָּרָשָׁה מְסַיֶּמֶת בְּאֶמְצַע פָּסוּק יַפְסִיק שָׁם
וּבַגְּמָר יֵשׁ לוֹמַר אַחַר הַתַּרְגּוּם פָּסוּק אֶחָד בַּתּוֹרָה כְּדֵי לְסַיֵּם בַּתּוֹרָה
וְטוֹב שֶׁלֹּא יַפְסִיק בְּשִׂיחָה בֵּין הַקְּרִיאָה
וְנוֹהֲגִין לִקְרוֹת גַּם הַהַפְטָרָה
וְיֵשׁ נוֹהֲגִין עוֹד לוֹמַר אַחַר כָּךְ שִׁיר הַשִּׁירִים
וּמִי שֶׁהוּא בַּדֶּרֶךְ וְאֵין רַק חֻמָּשׁ בְּלִי תַּרְגּוּם יִקְרָא שְׁתֵּי פְּעָמִים מִקְרָא
וּכְשֶׁיָּבוֹא לְמָקוֹם שֶׁיִּהְיֶה תַּרְגּוּם יִקְרָא הַתַּרְגּוּם
גַּם יֵשׁ לְכָל יְרֵא שָׁמַיִם לִלְמוֹד פֵּרוּשׁ רַשִׁ"י עַל הַסִּדְרָה וְאִם לָאו בַּר הָכִי הוּא יִלְמַד פֵּרוּשׁ אַשְׁכְּנַזִי עַל הַסִּדְרָה כְּגוֹן סֵפֶר "צְאֶינָה וּרְאֶינָה" וְכַדּוֹמֶה שֶׁיָּבִין עִנְיַן הַסִּדְרָה
מִצְוָה עַל כָּל אָדָם לִרְחוֹץ בְּכָל עֶרֶב שַׁבָּת פָּנָיו יָדָיו וְרַגְלָיו בְּחַמִּין
וְאִם אֶפְשָׁר יִרְחַץ כָּל גּוּפוֹ בְּחַמִּין וְיִטְבֹּל אֶת עַצְמוֹ בְּמִקְוֶה
אָסוּר לִרְחוֹץ עִם אָבִיו וְחָמִיו וּבַעַל אִמּוֹ וּבַעַל אֲחוֹתוֹ
וּבְמָקוֹם שֶׁנּוֹהֲגִין לְכַסּוֹת עֶרְוַתן בְּבֵית הַמֶּרְחָץ מֻתָּר
וְכֵן הַתַּלְמִיד לֹא יִרְחַץ עִם רַבּוֹ וְאִם צָרִיךְ שֶׁיְשַׁמְּשֶׁנוּ מֻתָּר
וּמִצְוָה לָחֹף אֶת הָרֹאשׁ וְלָקֹץ אֶת הַצִּפָּרְנַיִם וְכֵן לְגַלֵּחַ שַׂעֲרוֹת רֹאשׁוֹ אִם הָיוּ גְּדוֹלוֹת
וְאֵין לָקֹץ צִפָּרְנֵי יָדָיו וְרַגְלָיו בְּיוֹם אֶחָד
גַּם אֵין לָקֹץ צִפָּרְנָיו לְגַלֵּחַ שַׂעֲרוֹת בְּרֹאשׁ חֹדֶשׁ אֲפִלּוּ חַל בְּעֶרֶב שַׁבָּת
יֵשׁ מַקְפִּידִין שֶׁלֹּא לִטּוֹל אֶת הַצִּפָּרְנַיִם כְּסִדְרָן אֶלָּא בְּדִלּוּג דְּהַיְנוּ בְּיָמִין מַתְחִילִין בָּאֶצְבַּע הַסְּמוּכָה לַאֲגוּדָל וְהַסִּימָן בִּדְאָגָ"ה וּבִשְׂמֹאל מַתְחִילִין בָּאֶצְבַּע הָרְבִיעִית וְהַסִּימָן דִּבְהֶגֶ"א
גַּם יֵשׁ מַקְפִּידִין שֶׁלֹּא לִטּוֹל אֶת הַצִּפָּרְנַיִם בְּיוֹם כִּי מַתְחִילִין לִגְדּוֹל בְּיוֹם שַׁבָּת שֶׁהוּא יוֹם הַשְּׁלִישִׁי
טוֹב לִזָּהֵר לִשְׂרֹף אֶת הַצִּפָּרְנַיִם
בְּכָל עֶרֶב שַׁבָּת יְפַשְׁפֵּשׁ בְּמַעֲשָׂיו וְיִתְעוֹרֵר בִּתְשׁוּבָה לְתַקֵּן כָּל הַקִּלְקוּלִים שֶׁעָשָׂה בְּשֵׁשֶׁת יְמֵי הַמַּעֲשֶׂה כִּי עֶרֶב שַׁבָּת כּוֹלֵל כָּל יְמֵי הַשָּׁבוּעַ כְּמוֹ עֶרֶב רֹאשׁ חֹדֶשׁ כּוֹלֵל כָּל הַחֹדֶשׁ
יִשְׁתַּדֵּל שֶׁיִּהְיוּ בְּגָדִים נָאִים וְגַם טַלִּית שֶׁל מִצְוָה נָאָה לִכְבוֹד שַׁבָּת דִּכְתִיב וְכִבַּדְתּוֹ וְדָרְשִׁינָן שֶׁלֹּא יְהֵא מַלְבּוּשְׁךָ שֶׁל שַׁבָּת כְּמַלְבּוּשְׁךָ שֶׁל חֹל
וַאֲפִלּוּ הוּא בַדֶּרֶךְ בֵּין הַנָּכְרִים מִכָּל מָקוֹם יִלְבַּשׁ בִּגְדֵי שַׁבָּת כִּי אֵין הַמַּלְבוּשִׁים לִכְבוֹד הָרוֹאִים אֶלָּא לִכְבוֹד הַשַּׁבָּת
הַתַּבְשִׁילִין צְרִיכִין לְהַשְׁגִּיחַ לַהֲסִירָן מִן הַגֶּחָלִים קֹדֶם שַׁבָּת
וְאִם שָׁכַח וְלֹא הֵסִירָן אֲזַי אִם יָבֹא בַשַׁבָּת לָקַחַת אֶת הַקְּדֵרָה וְגֶחָלִים בּוֹעֲרוֹת סָבִיב לָהּ שֶׁאִם יִקַּח אֶת הַקְּדֵרָה יָזִיז אֶת הַגֶּחָלִים אָסוּר לְיִשְׂרָאֵל לָקַחַת אוֹתָהּ
וְעַל יְדֵי אֵינוֹ יְהוּדִי מֻתָּר
הַתַּבְשִׁילִין שֶׁמַּטְמִינִין בַּתַּנּוּר לְיוֹם הַשַּׁבָּת כַּנָּהוּג אַף עַל פִּי שֶׁהַפֶּתַח אֵינוֹ טוּחַ בַּטִּיט מֻתָּר
וְאָסוּר לִפְתֹּחַ אֶת הַתַּנּוּר בַּלַּיְלָה כִּי שֶׁמָּא יֵשׁ קְדֵרוֹת שֶׁעֲדַיִן לֹא נִתְבַּשְּׁלוּ כָּל צָרְכָּן
וְעַל יְדֵי שֶׁיִּסְתֹּם אַחַר כָּךְ אֶת הַתּנּוּר יִגְרֹם בִּשּׁוּל
הָא דְּמֻתָּר לְהַטְמִין גַּם כְּשֶׁאֵין הַתַּנּוּר טוּחַ בְּטִיט זֶהוּ דַּוְקָא כְּשֶׁמַּטְמִינִין בָּשָׂר וְכֵן אֲפִלּוּ כְּשֶׁמַּטְמִינִין מִינֵי קִטְנִיּוֹת וּמִינֵי בָּצֵק אֶלָּא שֶׁמַּטְמִינִים זְמַן הַרְבֵּה קֹדֶם הַלַּיְלָה בְּאֹפֶן שֶׁיּוּכְלוּ לְהִתְבַּשֵּׁל קֹדֶם הַלַּיְלָה קְצָת עַד שֶׁיִהְיוּרְאוּיִים לַאֲכִילָה עַל יְדֵי הַדְּחָק
אֲבָל כְּשֶׁמַּטְמִינִין מִינֵי קִטְנִיּוֹת וּמִינֵי בָּצֵק סָמוּךְ לַלַּיְלָה צְרִיכִין דַּוְקָא לָטוּחַ אֶת הַתַּנּוּר בְּטִיט
וּצְרִיכִין לִזָּהֵר בָּזֶה
כִּי אִם לֹא עָשׂוּ כֵן אָז אֲפִלּוּ בְּדִיעֲבַד הַמַּאֲכָלִים אֲסוּרִים עַד לְמוֹצָאֵי שַׁבָּת בִּכְדֵי שֶׁיֵּעָשׂוּ
בְּשַׁבָּת כְּשֶׁפּוֹתְחִין אֶת הַתַּנּוּר שֶׁהוּא טוּחַ בְּטִיט יֵשׁ לְפָתְחוֹ עַל יְדֵי אֵינוֹ יְהוּדִי
וְאִם אֵין אֵינוֹ יְהוּדִי יֵשׁ לְפָתְחוֹ עַל יְדֵי קָטָן
וְאִם אֵין קָטָן מֻתָּר גַּם לְגָדוֹל לְפָתְחוֹ וְיֵשׁ לַעֲשׂוֹת עַל יְדֵי שִׁנּוּי
הַמַּטְמִין קַאפֶע בְּעֶרֶב שַׁבָּת בְּתוֹךְ הַגּוּמָה לְצֹרֶךְ שַׁבָּת וּמְכַסֵּהוּ בְּכָרִים וְכַדּוֹמֶה שֶׁיְהֵא חַם אִם הוּא מַטְמִינוֹ בְּתוֹךְ הַחוֹל אָסוּר לְהַטְמִין כָּל הַכְּלִי בְּתוֹךְ הַחוֹל
וַאֲפִלּוּ אֵינוֹ מַטְמִין כָּל הַכְּלִי אֶלָּא מִקְּצָתוֹ וְעַל מִקְּצָתוֹ מְכַסֶּה בִּבְגָדִים וְכַדּוֹמֶה בְּאֹפֶן שֶׁכָּל הַכְּלִי מְכֻסֶּה מִכָּל הַצְּדָדִים גַּם זֶה אָסוּר אֶלָּא צָרִיךְ לַעֲשׂוֹת בְאֹפֶן זֶה שֶׁהַכְּלִי אֲשֶׁר בְּתוֹכוֹ הַקַּאפֶע יַטְמִינוֹ רַק עַד חֶצְיוֹ עַד שְׁלִישִיתוֹ בְּתוֹךְ הַחוֹל וְהַמּוֹתָר יְהֵא בָּאֲוִיר וְיִתֵּן עַל הַגּוּמָּה דַּף יִכְפֶּה עָלָיו כְּלִי שֶׁיְהֵא אֲוִיר בֵּינוֹ וּבֵין הַכְּלִי שֶׁבְּתוֹכוֹ הַקַּאפֶע וְאָז יָכוֹל לִתֵּן עֲלֵיהֶם בְּגָדִים וְכָרִים וְכַדּוֹמֶה
סָמוּךְ לַחֲשֵׁכָה יִשְׁאַל לְאַנְשֵׁי בֵּיתוֹ בְּלָשׁוֹן רַכָּה הִפְרַשְׁתֶּם חַלָּה
וְיֹאמַר לָהֶם הַדְלִיקוּ אֶת הַנֵּר
חַיָּב אָדָם לְמַשְׁמֵשׁ בִּבְגָדָיו בְּעֶרֶב שַׁבָּת קֹדֶם חֲשֵׁכָה אִם אֵין מַחַט תָּחוּבָה בָּהֶם אִם אֵין אֵיזֶה דָּבָר בַּכִּיסִים וַאֲפִלּוּ בְּמָקוֹם שֶׁיֵּשׁ עֵרוּב שֶׁמָּא יֵשׁ בָּהֶם אֵיזֶה דְּבַר מֻקְצֶה
אָסוּר לְהַנִּיחַ לְאֵינוֹ יְהוּדִי שֶׁיַּעֲשֶׂה מְלֶאכֶת יִשְׂרָאֵל בַּשַּׁבָּת וּסְמָכוּהוּ עַל הַפָּסוּק כָּל מְלָאכָה לֹא יֵעָשֶׂה דְּמַשְׁמַע אֲפִלּוּ עַל יְדֵי אֵינוֹ יְהוּדִי
וְאִם מוֹסֵר לְאֵינוֹ יְהוּדִי אֶת הַמְּלָאכָה בְּעֶרֶב שַׁבָּת אַף עַל פִּי שֶׁהָאֵינוֹ יְהוּדִי עוֹשֶׂה בְּשַׁבָּת מֻתָּר
אֲבָל רַק בְּאֵלּוּ הָאֳפָנִים שֶׁהָאֵינוֹ יְהוּדִי יִקַּח אֶת הַחֵפֶץ מִבֵּיתוֹ שֶׁל יִשְׂרָאֵל קֹדֶם הַשַּׁבָּת וְלֹא בְּשַׁבָּת
שֶׁיִּקְצֹץ לְאֵינוֹ יְהוּדִי שְׂכָרוֹ שֶׁאָז הוּא עוֹשֶׂה אֶת הַמְּלָאכָה בִּשְׁבִיל עַצְמוֹ שֶׁיְקַבֵּל שְׂכָרוֹ
וְלָכֵן מִי שֶׁיֵשׁ מְשָׁרֵת אֵינוֹ יְהוּדִי לִזְמַן יָדוּעַ אָסוּר לְהַנִּיחַ לַעֲשׂוֹת מְלָאכָה בְּשַׁבָּת מִפְּנֵי שֶׁהַמְּלָאכָה הִיא רַק לְתוֹעֶלֶת הַיִשְׂרָאֵל
וְאֵינוֹ יְהוּדִי הַנּוֹסֵעַ לְאֵיזֶה מָקוֹם וְיִשְׂרָאֵל נוֹתֵן אִגֶּרֶת שֶׁיִּשָּׂאֶהָ שָׁמָּה
וְיִשָּׂאֶהָ גַּם בְּשַׁבָּת צָרִיךְ הַיִשְׂרָאֵל לָתֵת אֵיזֶה שָׂכָר כְּדֵי שֶׁהָאֵינוֹ יְהוּדִי יַעֲשֶׂה בִּשְׁבִיל שְׂכָרוֹ וְלֹא בְּחִנָּם
הַשָּׂכָר יְהֵא קָצוּב לְכָל הַמְּלָאכָה וְלֹא יְהֵא הָאֵינוֹ יְהוּדִי שְׂכִיר יוֹם
אָסוּר לִקְבֹּעַ לְהָאֵינוֹ יְהוּדִי שֶׁיַּעֲשֶׂה הַמְּלָאכָה בְּשַׁבָּת
וַאֲפִלּוּ אִם אֵינוֹ קוֹבֵעַ בְּפֵרוּשׁ שֶׁיַּעֲשֶׂה בְּשַׁבָּת אֶלָּא שֶׁהוּא קוֹבֵעַ זְמַן שֶׁיִּגָּמֵר הַמְּלָאכָה סָמוּךְ לְאַחַר הַשַּׁבָּת וְיָדוּעַ כִּי אִי אֶפְשָׁר שֶׁיִּגְמֹר אֶת הַמְּלָאכָה עַד יוֹם זֶה אִם לֹא יַעֲשֶׂה גַּם בְּשַׁבָּת גַּם כֵּן אָסוּר
וְכֵן אִם שׁוֹלֵחַ בְּיָדוֹ אִגֶּרֶת וְאוֹמֵר רְאֵה שֶׁתְּבִיאֵהוּ שָׁמָּה בְּיוֹם פְּלוֹנִי וְיָדוּעַ כִּי אִי אֶפְשָׁר לְהַגִּיעַ שָׁמָּה אֶלָּא אִם כֵּן יֵלֵךְ גַּם בְּשַׁבָּת גַּם כֵּן אָסוּר
וְכֵן אִם יוֹם הַשּׁוּק הוּא בְּיוֹם הַשַּׁבָּת אָסוּר לָתֵת לַנָּכְרִי מָעוֹת בְּעֶרֶב שַׁבָּת שֶּׁיִּקְנֶה אֵיזֶה דָּבָר שֶׁיָּדוּעַ שֶׁאֵינוֹ מוֹצֵא לִקְנוֹתוֹ כִּי אִם בְּשַׁבָּת
וְכֵן אָסוּר לִתֵּן אֵיזֶה דָּבָר לְמָכְרוֹ בְּעִנְיָן זֶה
וְאוּלָם אֹפֶן זֶה שֶׁאֵינוֹ קוֹבֵעַ בְּפֵרוּשׁ שֶׁיַּעֲשֶׂה בַשַׁבָּת אֵינוֹ אָסוּר אֶלָּא בַּנּוֹתֵן בְּעֶרֶב שַׁבָּת אֲבָל קוֹדֵם לָכֵן מֻתָּר לָתֵת הַחֵפֶץ לַעֲשׂוֹת מָעוֹת לִקְנוֹת וְטוֹב שֶׁלֹּא לָדוּר כְּלָל בְּעִיר שֶׁיּוֹם הַשּׁוּק הוּא בְּשַׁבָּת כִּי אִי אֶפְשָׁר שֶׁלֹּא יֶחְטָא
וְאִם הַשּׁוּק אֵינוֹ בִּשְׁכוּנַת הַיְּהוּדִים אֵין לָחשׁ
הַמְּלָאכָה לֹא תְהֵא בִּמְחֻבָּר לְקַּרְקַע כְּגוֹן בִּנְיָן עֲבוֹדַת הַשָּׂדֶה
אֲבָל עֲבוֹדַת הַבִּנְיָן אָסוּר שֶׁיַּעֲשֶׂה אֵינוֹ יְהוּדִי בַּשַּׁבָּת אַף עַל פִּי שֶׁהַיִשְׂרָאֵל קָצַץ עִמּוֹ כָּל שְׂכַר הַבִּנְיָן לְגַמְרֵי
וּבִשְׁעַת דְּחָק גָּדוֹל יַעֲשֶׂה שְׁאֵלַת חָכָם
וַאֲפִלּו לְסַתֵּת אֲבָנִים אוֹלְתַקֵּן קוֹרוֹת לְצֹרֶךְ בִּנְיָן אִם יָדוּעַ שֶׁהֵמָּה שֶׁל יִשְׂרָאֵל וְהַנָּכְרִי עוֹשֶׂה בָּרְחוֹב בִּמְקוֹם פַּרְהֶסְיָא אָסוּר שֶׁיַּעֲשֶׂה בְּשַׁבָּת
וְכֵן עֲבוֹדַת הַשָּׂדֶה כְּגוֹן לַחֲרוֹשׁ וְלִקְצוֹר וְכַדּוֹמֶה אֲפִלּוּ אִם שָׂכַר אֶת הָאֵינוֹ יְהוּדִי שֶׁיַּעֲשֶׂה כָּל הַמְּלָאכָה בְּעַד סְכוּם יָדוּעַ וְאֵינוֹ שְׂכִיר יוֹם אָסוּר
אֲבָל אִם הָאֵינוֹ יְהוּדִי נוֹטֵל חֵלֶק מִן הַתְּבוּאָה וְהַמִּנְהָג הוּא כֵּן בְּאוֹתָן הַמְּקוֹמוֹת שֶׁהָעוֹבֵד אֶת הָאֲדָמָה נוֹטֵל חֵלֶק בַּתְּבוּאָה מֻתָּר
וְאִם הַשָּׂדֶה הוּא בְּמָקוֹם רָחוֹק שֶׁאֵין יִשְׂרָאֵל דָּר בְּתוֹךְ תְּחוּם שַׁבָּת מִמֶּנּוּ מֻתָּר גַּם בִּשְׂכִירוּת בִּסְכוּם יָדוּעַ וּבִלְבַד שֶׁלֹּא יְהֵא הָאֵינוֹ יְהוּדִי שְׂכִיר יוֹם
אִם בָּנוּ גוֹיִם לְיִשְׂרָאֵל בַּיִת בְּשַׁבָּת בְּאִסוּר נָכוֹן לְהַחְמִיר שֶׁלֹּא יִכָּנֵס בּוֹ
מִי שֶׁיֵּשׁ שָׂדֶה רֵיחַיִם מֻתָּר לְהַשְׂכִּירָן לְאֵינוֹ יְהוּדִי וְאַף עַל פִּי שֶׁאֵינוֹ יְהוּדִי עוֹשֶׂה בָהֶם מְלָאכָה בַּשַּׁבָּת
אֲבָל מֶרְחָץ אָסוּר לְהַשְׂכִּיר לוֹ
וְאִם הַמֶּרְחָץ אֵינוֹ שֶׁל יִשְׂרָאֵל אֶלָּא בִּשְׂכִירוּת מֵאֵינוֹ יְהוּדִי יַעֲשֶׂה שְׁאֵלַת חָכָם אֵיךְ יִנְהַג בּוֹ
וְכֵן מִי שֶׁהוּא מַחְזִיק מֶכֶס פֻּנְדָּק מִלְבָּנָה בֵּית יְצִיקָה לִזְכוּכִית וְכַדּוֹמֶה צָרִיךְ שְׁאֵלַת חָכָם אֵיךְ יִנְהַג בָּהֶם
בְּבֵיתוֹ שֶׁל יִשְׂרָאֵל אָסוּר לְהַנִּיחַ לְאֵינוֹ יְהוּדִי שֶׁיַּעֲשֶׂה מְלָאכָה בְּשׁוּם אֹפֶן
וַאֲפִלּוּ מְשָׁרֵת אֵינוֹ יְהוּדִי שֶׁרוֹצֶה לַעֲשׂוֹת מְלָאכָה בִּשְׁבִיל עַצְמוֹ צְרִיכִין לִמְחוֹת בּוֹ
אֻמָּן אֵינוֹ יְהוּדִי שֶׁעָשָׂה מַלְבּוּשׁ בִּשְׁבִיל יִשְׂרָאֵל וְהֵבִיאוּ בַּשַּׁבָּת מֻתָּר לְלָבְשׁוֹ
וְאִם יָדוּעַ שֶׁגְּמָרוֹ בְּשַׁבָּת אֵין לְלָבְשׁוֹ כִּי אִם לְצֹרֶךְ גָּדוֹל
אֲבָל אָסוּר לִקַּח כֵּלִים וּמַלְבּוּשִׁים מִבֵּית הָאֻמָּן אֲפִלּוּ מֵאֻמָּן יִשְׂרָאֵל בַּשַּׁבָּת וְיוֹם טוֹב
וְאֵינוֹ יְהוּדִי שֶׁאֵינוֹ אֻמָּן אֶלָּא שֶׁיֵּשׁ חֲנוּת שֶׁמּוֹכֵר מִנְעָלִים וְכַדּוֹמֶה מֻתָּר לְיִשְׂרָאֵל הַמַּכִּירוֹ לִקַּח מִמֶּנּוּ בַּשַּׁבָּת וּלְנָעֳלָם וּבִלְבַד שֶׁלֹּא יִקְצֹץ עִמּוֹ דְּמֵי הַמִּקָח וְגַם לֹא יִהְיוּ דְּבָרִים שֶׁהוּבְאוּ מִחוּץ לַתְּחוּם
כֵּלִים שֶׁעוֹשִׂין בָּהֶם מְלָאכָה כְּגוֹן מַחְרֵשָׁה וְכַיּוֹצֵא בָּהּ אָסוּר לְהַשְׂכִּיר לְאֵינוֹ יְהוּדִי בְּעֶרֶב שַׁבָּת
וְאַף עַל פִּי שֶׁאֵין אָנוּ מְצֻוִּים עַל שְׁבִיתַת כֵּלִים מִכָּל מָקוֹם כֵּיוָן שֶׁהוּא נוֹטֵל שָׂכָר וְהִשְׂכִּירוֹ בְּעֶרֶב שַׁבָּת מִחְזֵי כְּאִלּוּ הָאֵינוֹ יְהוּדִי הוּא שְׁלוּחוֹ
וּבְיוֹם מֻתָּר לְהַשְׂכִּירוֹ
וּלְהַשְׁאִיל מֻתָּר אֲפִלּוּ בְּעֶרֶב שַׁבָּת וַאֲפִלּוּ כֵּלִים שֶׁעוֹשִׂין בָּהֶם מְלָאכָה וּבִלְבַד שֶׁיִּקְחֵם הָאֵינוֹ יְהוּדִי מִבֵּיתוֹ שֶׁל יִשְׂרָאֵל קֹדֶם הַכְנָסַת שַׁבָּת
אֲפִלּוּ אִם מַתְנֶה עִם הָאֵינוֹ יְהוּדִי שֶׁהוּא יַשְׁאִיל עֲבוּר זֹאת כֵּלָיו בְּפַעַם אַחֶרֶת מֻתָּר וְלֹא אָמְרֵינָן בְּכִי הַאי גַּוְנָא דַּהֲוֵי כִּשְׂכִירוּת
וְכֵן לְהַשְׂכִּיר כֵּלִים שֶׁאֵין עוֹשִׂין בָּהֶם מְלָאכָה מֻתָּר אֲפִלּוּ בְּעֶרֶב שַׁבָּת כְּשֶׁאֵינוֹ יְהוּדִי מוֹצִיאָם קֹדֶם שַׁבָּת
הָא דְּמֻתָּר לְהַשְׂכִּיר כֵּלִים לְאֵינוֹ יְהוּדִי בָּאֳפָנִים הַנִּזְכָּרִים דַּוְקָא כְּשֶׁאֵינוֹ נוֹטֵל שְׂכַר שַׁבָּת בִּפְנֵי עַצְמוֹ אֶלָּא בְּהַבְלָעָה תּוֹךְ שְׁאָר יָמִים כְּגוֹן שֶׁמַּשְׂכִּיר לְחֹדֶשׁ לְשָׁבוּעַ וְאוֹמֵר לוֹ: בְּעַד כָּל שָׁבוּעַ בְּעַד כָּל חֹדֶשׁ תִּתֵּן לִי כָּךְ וְכָךְ אֲפִלּוּ בְּעַד כָּל בּ' יָמִים כָּל גּ' יָמִים
אֲבָל שְׂכַר שַׁבָּת בִּפְנֵי עַצְמוֹ אָסוּר לִטּוֹל
אֲפִלּוּ הִשְׂכִּיר לְשָׁנָה וְחוֹשְׁבִים יָמִים נִפְרָדִים שֶׁאוֹמֵר: אֲנִי מַשְׂכִּיר לְךָ לְשָׁנָה לְחֹדֶשׁ וּבְעַד כָּל יוֹם וָיוֹם תִּתֵּן לִי כָּךְ וְכָךְ אַף עַל פִּי שֶׁאַחַר כָּךְ מְשַׁלֵּם הָאֵינוֹ יְהוּדִי בְּעַד כָּל הַיָּמִים בְּבַת אַחַת אָסוּר לִטּוֹל שָׂכָר הַמַּגִּיעַ לַשַּׁבָּתוֹת כֵּיוָן שֶׁמְחַשְּׁבִין יָמִים נִפְרָדִים
וְאָסוּר לִטֹּל שְׂכַר שַׁבָּת שֶׁלֹּא בְּהַבְלָעָה אֲפִלּוּ בְּעַד כֵּלִים שֶׁאֵין עוֹשִׂין בָּהֶן מְלָאכָה וַאֲפִלּו בְּעַד חֶדֶר לָדוּר בּוֹ
וְאִסּוּר שְׂכַר שַׁבָּת הוּא בֵּין מֵאֵינוֹ יְהוּדִי בֵּין מִיִשְׂרָאֵל
אֵין מַפְלִיגִין בִּסְפִינָה עַל הַיָּם פָּחוֹת מִשְּׁלֹשָׁה יָמִים קֹדֶם שַׁבָּת דְּהַיְנוּ מִיּוֹם דּ' וָאֵילֵךְ אָסוּר
אֲבָל אִם הוֹלֵךְ לִדְבַר מִצְוָה מֻתָּר אֲפִלּוּ בְּעֶרֶב שַׁבָּת
עַל הַנְּהָרוֹת מֻתָּר לְהַפְלִיג בַּסְּפִינָה בְּכָל עִנְיָן אֲפִלּוּ בְּעֶרֶב שַׁבָּת וּבִלְבַד שֶׁלֹּא יִצְטָרֵךְ הַיִשְׂרָאֵל לַעֲשׂוֹת שָׁם מְלָאכָה בְּשַׁבָּת וַאֲפִלּוּ אִם בְּהֵמוֹת מוֹלִיכוֹת אֶת הַסְּפִינָה מֻתָּר
הֵיכָא דְּמֻתָּר לְהַפְלִיג בַּסְּפִינָה בְּעֶרֶב שַׁבָּת אִם נִכְנַס בָּה בְּעֶרֶב שַׁבָּת וְיָשַׁב שָׁם עַד חֲשֵׁכָה אַף עַל פִּי שֶׁחָזַר לְבֵיתוֹ וְלָן בְּבֵיתוֹ מֻתָּר לִכָּנֵס בָּהּ אַחַר כָּךְ בְּיוֹם הַשַּׁבָּת וּבִלְבַד שֶׁלֹּא תֵלֵךְ הַסְּפִינָה בִּשְׁבִיל יִשְׂרְאֵלִים לְחוּד
אַךְ מֵאַחַר שֶׁהָיָה בְּבֵיתוֹ בַּשַּׁבָּת קָנָה שְׁבִיתָה בְּבֵיתוֹ וְלָכֵן אִם הָלְכָה הַסְּפִינָה יוֹתֵר מִתְּחוּם שַׁבָּת וּבָאָה בְּשַׁבָּת לַיַּבָּשָׁה אֵין שָׁם אֶלָּא דּ' אַמּוֹת וְיוֹתֵר מִזֶּה אָסוּר לָלֶכֶת שָׁמָּה
וְעַיֵּן לְקַמָּן סִימָן צ"ה
לָלֶכֶת בַּסְּפִינָה בַּשַּׁבָּת כְּדֵי לְהִתְפַּלֵּל בַּעֲשָׂרָה לְמִצְוָה אַחֶרֶת אִם הַסְּפִינָה הוֹלֶכֶת גַּם בִּשְׁבִיל אֲחֵרִים יֵשׁ לְהַתִּיר
וּמִכָּל מָקוֹם יֵשׁ לְהַיִשְׂרָאֵל לִכָּנֵס לְתוֹךְ הַסְּפִינָה בְּעֶרֶב שַׁבָּת בְּעוֹד יוֹם לֵישֵׁב שָׁמָּה עַד שֶׁתֶּחְשַׁךְ וְאַחַר כָּךְ יָכוֹל לַחֲזוֹר לְבֵיתוֹ וְחוֹזֵר בַּשַּׁבָּת לְתוֹךְ הַסְּפִינָה
אֲבָל שֶׁתֵּלֵךְ הַסְּפִינָה בִּשְׁבִיל הַיִשְׂרָאֵל לְבַד אֵין לְהַתִּיר
חַיָּב כָּל אָדָם לְהַפְרִישׁ עַצְמוֹ מִמְּלָאכָה וּלְהַדְלִיק אֶת הַנֵּרוֹת לְכָל הַפָּחוֹת חֲצִי שָׁעָה קֹדֶם צֵאת הַכּוֹכָבִים
וְאִם אָמְרוּ בְּבֵית הַכְּנֶסֶת מִזְמוֹר שִׁיר לְיוֹם הַשַּׁבָּת אַף עַל פִּי שֶׁעֲדַיִן יֵשׁ שְׁתֵּי שָׁעוֹת עַד הַלַּיְלָה מִכָּל מָקוֹם חָל שַׁבָּת עַל הַמֻּעָט וַאֲסוּרִים בְּכָל הַמְּלָאכוֹת
וַאֲפִלּוּ מִי שֶׁבָּא מֵעִיר אַחֶרֶת לְכָאן חָל עָלָיו שַׁבָּת מִיָּד כְּשֶׁאָמְרוּ בְּצִּבּוּר מִזְמוֹר שִׁיר לְיוֹם הַשַּׁבָּת
וּבְעִיר שֶׁיֵּשׁ בָּהּ שְׁנֵי בָּתֵּי כְּנֵסִיּוֹת אֵין אֶחָד נִגְרָר אַחַר חֲבֵרוֹ
מִצְוָה לְהַרְבּוֹת בְּנֵרוֹת לִכְבוֹד שַׁבָּת
יֵשׁ נוֹהֲגִין לְהַדְלִיק עֲשָׂרָה וְיֵשׁ מַדְלִיקִין שִׁבְעָה
וְעַל כָּל פָּנִים רָאוּי שֶׁלֹּא לִפְּחוֹת מִשְּׁתֵּי נֵרוֹת נֶגֶד זָכוֹר וְשָׁמוֹר וְאַךְ בִּשְׁעַת הַדְּחָק גַּם בְּחַד סַגִּי
וִיִהְיוּ אֲרֻכִּים שֶׁיִדְלְקוּ לְכָל הַפָּחוֹת עַד לְאַחַר הָאֲכִילָה
וִיהַדֵּר לִקְנוֹת נֵרוֹת יָפִים דְּאָמַר רַב הוּנָא הָרָגִיל בְּנֵר שַׁבָּת לְהִשְׁתַּדֵּל בּוֹ לַעֲשׂוֹתוֹ יָפֶה הֲוָיָן בָּנִים תַּלְמִידֵי חֲכָמִים שֶׁנֶּאֱמַר כִּי נֵר מִצְוָה וְתוֹרָה אוֹר
עַל יְדֵי נֵר מִצְוָה בָּא אוֹר תּוֹרָה
וְלָכֵן רָאוּי שֶׁתִּתְפַּלֵּל הָאִשָּׁה בִּשְׁעַת הַדְלָקָה שֶׁיִּתֵּן לָהּ הַקָּדוֹשׁ בָּרוּךְ הוּא בָּנִים זְכָרִים מְאִירִים בַּתּוֹרָה וְטוֹב שֶׁתִּתֵּן מִקֹּדֶם אֵיזֶה פְּרוּטוֹת לִצְדָקָה
וְאִשָּׁה קְשַׁת רוּחַ בְּגִדּוּל בָּנִים שֶׁאֵין לָהּ כְּלָל סְגֻלָּה שֶׁתֹּאמַר לְאַחַר הַדְלָקַת הַנֵּרוֹת הַהַפְטָרָה שֶׁל יוֹם רִאשׁוֹן דְּרֹאשׁ הַשָּׁנָה
וְטוֹב שֶׁתָּבִין מַה שֶּׁהִיא אוֹמֶרֶת וְתֹאמַר בְּכַוָּנָה
מִצְוָה מִן הַמֻּבְחָר לְהַדְלִיק בְּשֶׁמֶן זַיִת
וְגַם שֶׁמֶן הָרָגִיל בֵּינֵינוּ שֶׁקּוֹרִין שֶׁמֶן פְּרָחִים כָּשֵׁר
אֲבָל שְׁאָר שְׁמָנִים יֵשׁ מֵהֶם שֶׁאֵינָם כְּשֵׁרִים וְגַם הַפְּתִילָה יְהַדֵּר שֶׁתְּהֵא מִצֶּמֶר גֶּפֶן פִּשְׁתָּן קַנָּבוֹס כִּי בִּשְׁאָר דְּבָרִים יֵשׁ מֵהֶם שֶׁאֵינָם כְּשֵׁרִים
וּבִמְדִינָתֵנוּ נוֹהֲגִין לְהַדְלִיק בְּנֵרוֹת הָעֲשׂוּיִים מֵחֵלֶב וְהֵן כְּשֵׁרוֹת אֲבָל לְהַנִּיחַ חֲתִיכַת חֵלֶב בְּתוֹךְ כְּלִי וּבְתוֹכוֹ פְּתִילָה אָסוּר לְהַדְלִיק כֵּן
הַמַּדְלִיק צָרִיךְ שֶׁיַּדְלִיק עַד שֶׁיֵּאָחֵז הָאוֹר בְּרֹב אוֹתָהּ חֲתִיכַת פְּתִילָה הַיּוֹצְאָה מִן הַנֵּר
וְכֵן בְּנֵרוֹת הָעֲשׂוּיִם מֵחֵלֶב צָרִיךְ שֶׁיֵּאָחֵז הָאוֹר בְּרֹב הַפְּתִילָה הַיּוֹצֵאת
כְּבָר יָדוּעַ שֶׁכָּל הַמִּצְוֹת מְבָרְכִין עֲלֵיהֶם עוֹבֵר לַעֲשִׂיָתָן
אֲבָל בְּהַדְלָקַת הַנֵּרוֹת לְשַׁבָּת כֵּיוָן שֶׁבְּהַדְלָקָה מְקַבֶּלֶת הָאִשָּׁה שַׁבָּת עַל עַצְמָהּ וְהַבְּרָכָה הֲרֵי הִיא הַתְחָלָה לַהַדְלָקָה וְאִם כֵּן אִם תְּבָרֵךְ תְּחִלָּה לֹא תוּכַל עוֹד לְהַדְלִיק עַל כֵּן הִיא מַדְלֶקֶת תְּחִלָּה
וּכְדֵי שֶׁתְּהֵא הַבְּרָכָה עוֹבֵר לַעֲשִׂיָּתָן פּוֹרֶשֶׁת יָדֶיהָ כְּנֶגֶד פָּנֶיהָ שֶׁלֹּא תִרְאֶה הַנֵּרוֹת וּמְבָרֶכֶת וּמְסִירָה אֶת הַיָּדַיִם וְרוֹאָה אֶת הַנֵּרוֹת וַהֲוֵי כְּאִלּוּ בֵּרְכָה קֹדֶם הַהַדְלָקָה
וְעִקַּר הַנֵּרוֹת שֶׁבָּהֶן הֲוֵי קַבָּלַת שַׁבָּת הֵן אֵלּוּ שֶׁעַל הַשֻּׁלְחָן שֶׁאוֹכְלִין עָלָיו וְעַל כֵּן תַּדְלִיק אוֹתָן בַּאַחֲרוֹנָה
וּבִשְׁעַת הַצֹּרֶךְ כְּגוֹן שֶׁהִיא צְרִיכָה לָלֶכֶת לַטְּבִילָה לַחֻפָּה לִשְׁאָר דָּבָר נָחוּץ תּוּכַל לְהַתְנוֹת שֶׁאֵינָהּ מְקַבֶּלֶת שַׁבָּת בַּהַדְלָקָה וְאָז תּוּכַל לְבָרֵךְ קֹדֶם הַדְלָקָה
וַאֲפִלּוּ תְּנַאי בַּלֵּב סַגֵּי
מִצְוַת הַדְלָקַת הַנֵּרוֹת חָלָה בֵּין עַל הָאֲנָשִׁים בֵּין עַל הַנָּשִׁים אֶלָּא שֶׁהַנָּשִׁים מֻזְהָרוֹת בָּהּ יוֹתֵר מִפְּנֵי שֶׁהֵן מְצוּיוֹת בַּבָּיִת
וְעוֹד מִפְּנֵי שֶׁהָאִשָּׁה כִּבְּתָה נֵרוֹ שֶׁל עוֹלָם שֶׁהֶחְטִיאָה לְאָדָם הָרִאשׁוֹן וְהֶחֱשִׁיכָה נִשְׁמָתוֹ שֶׁקְּרוּיָה נֵר כְּמוֹ שֶׁכָּתוּב נֵר אֱלֹהִים נִשְׁמַת אָדָם וְלָכֵן צְרִיכָה הִיא לְתַקֵּן זֹאת בְּהַדְלָקַת הַנֵּרוֹת לִכְבוֹד שַׁבָּת
וְלָכֵן אִם הָאִשָּׁה בְּבֵיתָהּ הִיא קוֹדֶמֶת לְמִצְוָה זֹאת
וּמִכָּל מָקוֹם יֵשׁ לְהָאִישׁ גַּם כֵּן לְסַיֵּעַ בַּמִּצְוָה וִיתַקֵּן אֶת הַנֵּרוֹת וִיהַבְהֵב אוֹתָן דְּהַיְנוּ שֶׁיַּדְלִיקֵן וִיכַבֵּן כְּדֵי שֶׁיִּהְיוּ נוֹחִים אַחַר כָּךְ לְהִדָּלֵק
וְאִשָּׁה יוֹלֶדֶת בַּשַּׁבָּת הָרִאשׁוֹן יַדְלִיק הַבַּעַל וִיבָרֵךְ
אֲבָל אַחַר כָּךְ וְגַם בְּכָל פַּעַם שֶׁהִיא נִדָּה הִיא מַדְלֶקֶת וּמְבָרֶכֶת
נוֹהֲגוֹת הַנָּשִׁים שֶׁקֹּדֶם הַדְלָקַת הַנֵּרוֹת רוֹחֲצוֹת וְלוֹבְשׁוֹת בִּגְדֵי שַׁבָּת וְאַשְׁרֵי לָהֶן
וּצְרִיכִין לְהִתְפַּלֵּל מִנְחָה תְּחִלָּה כִּי בְּהַדְלָקַת הַנֵּרוֹת הִיא מְקַבֶּלֶת שַׁבָּת עַל עַצְמָהּ וְאֵינָהּ יְכוֹלָה לְהִתְפַּלֵּל אַחַר כָּךְ מִנְחָה שֶׁל חֹל
וְאִשָּׁה שֶׁנִּתְאַחֲרָה בַּעֲסָקֶיהָ וּבָאָה לְבֵיתָהּ קָרוֹב לַחֲצִי שָׁעָה קֹדֶם שַׁבָּת שֶׁאִם תִּרְחַץ וְתִלְבַּשׁ תּוּכַל לָבֹא לִידֵי סְפֵק חִלּוּל שַׁבָּת מִצְוָה יוֹתֵר שֶׁתַּדְלִיק כְּמוֹת שֶׁהִיא מִשֶּׁתָּבוֹא חַס וְשָׁלוֹם לִידֵי סְפֵק חִלּוּל שַׁבָּת
וְאִם הַבַּעַל רוֹאֶה שֶׁהִיא מִתְאַחֶרֶת מִלָּבוֹא מִצְוָה גְּדוֹלָה שֶׁיַּדְלִיק הוּא וְאַל יַשְׁגִּיחַ בְּרָגְזָהּ
אִם הָאִישׁ מַדְלִיק הַנֵּרוֹת וְהוּא צָרִיךְ לַעֲשׂוֹת אַחַר כָּךְ אֵיזֶה מְלָאכָה טוֹב גַּם כֵּן שֶׁיַּתְנֶה שֶׁאֵינוֹ מְקַבֵּל שַׁבָּת בְּהַדְלָקָה זוֹ
אֲבָל בְּדִיעֲבַד אִם לֹא הִתְנָה יָכוֹל לַעֲשׂוֹת אַחַר כָּךְ מְלָאכָה כִּי בְּהַדְלָקַת הַבַּעַל אֵין מִנְהָג שֶׁהוּא מְקַבֵּל שַׁבָּת
צְרִיכִין לְהַדְלִיק בְּמָּקוֹם שֶׁיֹּאכְלוּ שֶׁיְהֵא נִכָּר שֶׁמַּדְלִיקָן לִכְבוֹד שַׁבָּת וְלֹא לְהַדְלִיק בְּמָקוֹם אַחֵר וּלְהַנִּיחָם אַחַר כָּךְ בְּמָקוֹם אַחֵר
אַךְ בִּשְׁעַת הַדְּחַק כְּגוֹן שֶׁהָאִשָּׁה חוֹלָה וְאֵינָהּ יְכוֹלָה לָלֶכֶת אֶל הַשֻּׁלְחָן מַדְלֶקֶת כְּשֶׁהִיא בַּמִּטָּה וּמַעֲמִידִין אוֹתָם אַחַר כָּךְ עַל הַשֻּׁלְחָן בְּבַיִת זֶה כִּי כָּל הַבַּיִת נֶחְשָׁב מְקוֹמָן
וְנָשִׁים שֶׁמַּדְלִיקִין הַנֵּרוֹת בַּסֻּכָּה וְאַחַר כָּךְ נוֹשְׂאוֹת אוֹתָן לְתוֹךְ הַבַּיִת לֹא יָפֶה הֵן עוֹשׂוֹת
נֵר שֶׁהוּא דּוֹלֵק מֵעֶרֶב שַׁבָּת צְרִיכִין לְכַבּוֹתוֹ וְלַחֲזוֹר וּלְהַדְלִיקוֹ לִכְבוֹד שַׁבָּת כְּדֵי שֶׁיְהֵא נִכָּר שֶׁמַּדְלִיק לִכְבוֹד שַׁבָּת
צָרִיךְ לְהַדְלִיק הַנֵּרוֹת בְּכָל הַחֲדָרִים שֶׁמִּשְׁתַּמֵּשׁ שָׁם
מִי שֶׁהוּא בְּבֵיתוֹ אֵצֶל אִשְׁתּוֹ כֵּיוָן שֶׁהִיא מְבָרֶכֶת עַל הַנֵּרוֹת שֶׁבְּחֶדֶר אֶחָד אֵין צְרִיכִין לְבָרֵךְ עַל הַהַדְלָקָה שֶׁבִּשְׁאָר חֲדָרִים
אֲבָל אִם הוּא בְּמָקוֹם אַחֵר אִם יֵשׁ שָׁם חֶדֶר מְיֻחָד צָרִיךְ לְהַדְלִיק וּלְבָרֵךְ
וְאִם הֵם רַבִּים שֶׁנִּתְאַכְסְנוּ בְּחֶדֶר אֶחָד יִשְׁתַּתְּפוּ לִקְנוֹת נֵרוֹת וְיַדְלִיק אֶחָד וִיבָרֵךְ וִיכַוֵּן לְהוֹצִיא אֶת כֻּלָּם בְּבִרְכָּתוֹ וְגַם הֵם יְכַוְּנוּ לָצֵאת בְּבִרְכָּתוֹ
וְאִם אֵין חֶדֶר מְיֻחָד אֶלָּא שֶׁהוּא בְּחֶדֶר אֶחָד עִם בַּעַל הָאֻשְׁפִּיזָא יִשְׂרָאֵל אֵינוֹ צָרִיךְ לְהַדְלִיק כֵּיוָן שֶׁאִשְׁתּוֹ מַדְלֶקֶת עָלָיו בְּבֵיתוֹ
וּבַחוּרִים הַלּוֹמְדִים בְּמָקוֹם אַחֵר אִם יֵשׁ לָהֶם חֶדֶר מְיֻחָד צְרִיכִין לְהַדְלִיק בִּבְרָכָה
וְיִשְׁתַּתְּפוּ גַּם כֵּן לִקְנוֹת נֵרוֹת וְאֶחָד יְבָרֵךְ וְיוֹצִיא אֶת כֻּלָּם
וּצְרִיכִין שֶׁיִּהְיוּ הַנֵּרוֹת דּוֹלְקִים עַד שֶׁיָּבֹאוּ שָׁמָּה
וְאִם אֵין לָהֶם חֶדֶר מְיֻחָד כֵּיוָן שֶׁאֵין לָהֶם נָשִׁים שֶׁמַּדְלִיקוֹת צְרִיכִין לָתֵת פְּרוּטָה לְבַעַל הַבַּיִת שֶׁתִּהְיֶה לָהֶם שֻׁתָּפוּת בַּנֵרוֹת
וּמִי שֶׁהוּא סָמוּךְ עַל שֻׁלְחַן בַּעַל הַבַּיִת הוּא בִּכְלָל בְּנֵי בֵּיתוֹ וְאֵינוֹ צָרִיךְ לְהִשְׁתַּתֵּף
נוֹהֲגִין שֶׁאֲפִלּוּ כַּמָּה נָשִׁים מַדְלִיקִין נֵרוֹת בְּבַיִת אֶחָד וְכָל אַחַת מְבָרֶכֶת עַל נֵרוֹת שֶׁלָּהּ כִּי כַּמָּה שֶׁנִּתּוֹסַף אוֹרָה יֵשׁ בָּה שִׂמְחָה יְתֵרָה
וְאַךְ יֵשׁ לִזָּהֵר שֶׁלֹּא תַּדְלִיקֶנָה שְׁתַּיִם בִּמְנוֹרָה אֶחָת
וּבִשְׁעַת הַדְּחַק מְקִלִּין גַּם בָּזֶה
אֵין לִתֵּן מַיִם אֲפִלּוּ מִבְּעוֹד יוֹם לְתוֹךְ נֶקֶב הַמְּנוֹרָה שֶׁמַּכְנִיסִין שָׁם אֶת הַנֵּר שֶׁל חֵלֶב שֶׁל שַׁעֲוָה כְּדֵי שֶׁכְּשֶׁיַּגִּיעַ לְשָׁם יִתְכַּבֶּה
וּבִמְקוֹם צֹרֶךְ יֵשׁ לְהָקֵל אִם נוֹתֵן מִבְּעוֹד יוֹם
אֲבָל לְהַעֲמִיד כְּלִי עִם מַיִם תַּחַת מְנוֹרָה הַתְּלוּיָה כְּדֵי שֶׁאִם יִפְּלוּ נִיצוֹצוֹת יִתְכַּבּוּ אִסּוּר גָּמוּר הִיא אֲפִלּוּ לְהַעֲמִידוֹ מִבְּעוֹד יוֹם
וּלְהַעֲמִיד כְּלִי בְּלִי מַיִם לְקַבֵּל הַנִּיצוֹצוֹת מֻתָּר אֲפִלּוּ מִשֶּׁחָשְׁכָה כִּי נִיצוֹצוֹת אֵין בָּהֶם מַמָּשׁ
וּלְהַעֲמִיד הַכְּלִי בִּשְׁבִיל שֶׁיְטַפְטֵף לְשָם הַשֶּׁמֶן הַחֵלֶב מִשֶׁחָשְׁכָה אָסוּר דְּכֵיוָן שֶׁאִם יְטַפְטֵף יֵאָסֵר הַכְּלִי בְּטִלְטוּל נִמְצָא שֶׁהוּא מְבַטֵּל כְּלִי מֵהֵיכָנוֹ וְאָסוּר מִשּׁוּם דַּהֲוֵי כְּאִלּוּ דָּבְקוּ שָׁם
אֲבָל לְהַעֲמִידוֹ מִבְּעוֹד יוֹם מֻתָּר
וְאִם נָטַף לְתוֹכוֹ שֶׁמֶן אָסוּר לְהִסְתַּפֵּק מִמֶּנּוּ בְּשַׁבָּת וְהַכְּלִי אָסוּר בְּטִלְטוּל
וְאִם לֹא נָטַף לְתוֹכוֹ לֹא נֶאֱסָר הַכְּלִי בְּטִלְטוּל עַל יְדֵי מַחְשָׁבָה בְּעָלְמָא
טוֹב לְהַנִּיחַ אֶת הַחַלּוֹת עַל הַשֻּׁלְחָן קֹדֶם שֶׁמַּדְלִיקִין אֶת הַנֵּרוֹת כְּדִלְקַמָּן סִימָן פ"ט סָעִיף ב'
אִשָּׁה סוּמָא אִם יֵשׁ לָהּ בַּעַל יַדְלִיק הַבַּעַל וִיבָרֵךְ
וְאִם אֵין לָהּ בַּעַל וְהִיא דָּרָה לְבַדָּהּ מַדְלֶקֶת וּמְבָרֶכֶת
וְאִם דָּרָה עִם אֲחֵרִים בְּבַיִת אֶחָד וְהָאֲחֵרִים מַדְלִיקִין מַדְלֶקֶת הַסּוּמָא בְּלֹא בְּרָכָה
אַךְ אִם הִיא עֲקֶרֶת הַבַּיִת תַּדְלִיק הִיא תְּחִלָּה וּתְבָרֵךְ וְאַחַר כָּךְ יַדְלִיקוּ הָאֲחֵרִים וִיבָרְכוּ
אִשָּׁה שֶׁשָּׁכְחָה פַּעַם אַחַת לְהַדְלִיק תַּדְלִיק כָּל יָמֶיהָ נֵר אֶחָד יוֹתֵר מִמַּה שֶּׁהָיְתָה רְגִילָה
וְכֵן אִם שָׁכְחָה כַּמָּה פְּעָמִים תַּדְלִיק תָּמִיד נֵר אֶחָד יוֹתֵר וְהוּא מִשּׁוּם הֶכֵּר שֶׁתְּהֵא זְהִירָה מִכָּאן וּלְהַבָּא
וְלָכֵן אִם מֵחֲמַת אֹנֶס לֹא הִדְלִיקָה אֵינָהּ צְרִיכָה לְהוֹסִיף
נוֹהֲגִין לְהַקְדִּים תְּפִלַּת עַרְבִית שֶׁל שַׁבָּת יוֹתֵר מִבִּימוֹת הַחֹל וְנָכוֹן הוּא כְּדֵי לְהַקְדִּים קַבָּלַת שַׁבָּת בְּכָל מַה שֶּׁאֶפְשָׁר רַק שֶׁיְהֵא מִפְּלַג הַמִּנְחָה וּלְמַעְלָה
וְאַף הַנּוֹהֲגִין לְהִתְפַּלֵּל כָּל יְמֵי הַחֹל מַעֲרִיב בִּזְמַנָּהּ דְּהַיְנוּ בְּצֵאת הַכּוֹכָבִים יְכוֹלִין לְהַקְדִּים בְּשַׁבָּת
וַאֲפִלּוּ שֶׁלִּפְעָמִים בִּימוֹת הַחֹל מִתְפַּלְּלִין מִנְחָה בְּשָׁעָה שֶׁמִּתְפַּלְלִין עַתָּה עַרְבִית אֵין חוֹשְׁשִׁין בָּזֶה בִּתְפִלַּת עַרְבִית שֶׁל שַׁבָּת שֶׁיֵּשׁ בָּה מִצְוָה שֶׁמּוֹסִיף מֵחֹל עַל הַקֹּדֶשׁ
בְּבִרְכַּת הַשְׁכִּיבֵנוּ אֵין חוֹתְמִין כְּמוֹ בְּחֹל שׁוֹמֵר עַמּוֹ יִשְׂרָאֵל כֵּיוָן שֶׁבְּרָכָה הִיא עַל כְּלָלוּת עַם יִשְׂרָאֵל וּכְלָלוּת עַם יִשְׂרָאֵל אֵינָם צְרִיכִים שְׁמִירָה בַשַׁבָּת כִּי הַשַּׁבָּת מֵגֵן עָלֵינוּ אֶלָּא אוֹמְרִים וּפְרוֹס
וְחוֹתְמִין בָּרוּךְ אַתָּה הַפּוֹרֵס וְכוּ' וְכֵן בְּיוֹם טוֹב
אִם טָעָה וְסִיֵּם כְּמוֹ בְּחֹל אִם נִזְכַּר מִיָּד לְאַחַר תֵּבַת לָעַד יֹאמַר מִיָּד הַפּוֹרֵס סֻכַּת שָׁלוֹם וְכוּ' אֲבָל אִם לֹא נִזְכַּר עַד לְאַחַר כְּדֵי דִבּוּר אֵינוֹ צָרִיךְ לְאָמְרוֹ עוֹד
נוֹהֲגִין לוֹמַר בִּתְפִלַּת עַרְבִית וְיָנוּחוּ בָּהּ וּבְשַׁחֲרִית וּמוּסָף וְיָנוּחוּ בוֹ
וּבְמִנְחָה שַׁבָּתוֹת קָדְשֶׁךָ וְיָנוּחוּ בָם
אַחַר תְּפִלַּת הַלַּחַשׁ בְּעַרְבִית בַּשַּׁבָּת אוֹמְרִים כֻּלָּם בְּיַחַד וַיְכֻלּוּ
וְיֵשׁ לְאָמְרוֹ מְעֻמָּד לְפִי שֶׁבָּזֶה אָנוּ מְעִידִים לְהַקָּדוֹשׁ בָּרוּךְ הוּא בְּמַעֲשֵה בְרֵאשִׁית וְהָעֵדִים צְרִיכִין לְהָעִיד מְעֻמָּד
אַחַר כָּךְ אוֹמֵר שְּׁלִיחַ הַצִּבּוּר בְּרָכָה אַחַת מֵעֵין שֶׁבַע דְּהַיְינוּ בָּרוּךְ אַתָּה אֱלֹקֵינוּ וֵאֱלֹקֵי אֲבוֹתֵינוּ וְכוּ' מָגֵן אָבוֹת וְכוּ' אֱלֹקֵינוּ וֵאֱלֹקֵי אֲבוֹתֵינוּ וְכוּ' וּמְסַיֵּם בָּרוּךְ אַתָּה מְקַדֵּשׁ הַשַּׁבָּת
וְיֵשׁ לְהִקָּהֵל לַעֲמֹד בְּשָׁעָה שֶׁ שְּׁלִיחַ הַצִּבּוּר אוֹמֵר בְּרָכָה זֹאת וְיִשְׁמְעוּ הֵיטֵב
וְנוֹהֲגִין שֶׁאוֹמְרִים עִמּוֹ מָגֵן אָבוֹת עַד זֵכֶר לְמַעֲשֶׂה בְּרֵאשִׁית
וְגַם הַמִּתְפַּלֵּל בִּיחִידוּת יָכוֹל לוֹמַר מָגֵן אָבוֹת עַד זֵכֶר לְמַעֲשֶׂה בְרֵאשִׁית אֲבָל יוֹתֵר לֹא יֹאמַר
בְּכָל שַׁבְּתוֹת הַשָּׁנָה אוֹמְרִים בְּרָכָה זֹאת אֲפִלּוּ בְּיוֹם טוֹב וּבְשַׁבָּת שֶׁחָל לְאַחַר יוֹם טוֹב
אַךְ כְּשֶׁחַל יוֹם טוֹב רִאשׁוֹן שֶׁל פֶּסַח בְּשַׁבָּת אֵין אוֹמְרִים אוֹתָהּ
אֵין אוֹמְרִים אוֹתָהּ אֶלָּא בְּמִנְיָן קָבוּעַ
אֲבָל בְּמָקוֹם שֶׁאֵין מִתְפַּלְּלִין בַּעֲשָׂרָה אֶלָּא בְּאַקְרַאי כְּגוֹן בְּבֵית הֶחָתָן בְּבֵית הָאָבֵל אֵין אוֹמְרִים אוֹתָהּ
וְאִם קָבְעוּ מָקוֹם לְהִתְפַּלֵּל בַּעֲשָׂרָה אֵיזֶה שָׁבוּעוֹת כְּמוֹ בִּירִדִים יֵשׁ לְאָמְרָהּ
בִּמְדִינוֹת אֵלּוּ נוֹהֲגִין שֶׁשְּׁלִיחַ הַצִּבּוּר מְקַדֵּשׁ בְּבֵית הַכְּנֶסֶת בְּלֵילֵי שַׁבָּתוֹת וְיָמִים טוֹבִים
וְכֵיוָן שֶׁהוּא אֵינוֹ יוֹצֵא בְּקִדּוּשׁ זֶה וְאָסוּר לִטְעֹם קֹדֶם קִדּוּשׁ לָכֵן כְּדֵי שֶׁלֹּא תְּהֵא בִּרְכָּתוֹ לְבַטָּלָה נוֹתְנִים לִטְעֹם לְקָטָן שֶׁהִגִּיעַ לְחִנּוּךְ וְהַקָּטֹן יִשְׁמַע אֶת הַבְּרָכָה מִמֶּנּוּ וְיוֹצֵא בָּהּ וְנִמְצָא שֶׁלֹּא בֵּרַךְ לְבַטָּלָה וְאִם אֵין קָטֹן בְּבֵית הַכְּנֶסֶת יְכַוֵּן הַמְּקַדֵּשׁ אָדָם אַחֵר לָצֵאת בַּקִּדּוּשׁ זֶה
וְיִשְׁתֶּה שִׁעוּר רְבִיעִית כְּדֵי לְבָרֵךְ בְּרָכָה אַחֲרוֹנָה וְאַף עַל פִּי כֵן יָכוֹל הוּא לַחֲזוֹר וּלְקַדֵּשׁ בְּבֵיתוֹ לְהוֹצִיא אֶת אִשְׁתּוֹ וּבְנֵי בֵּיתוֹ אִם אֵינָן יוֹדְעִין לְקַדֵּשׁ בְּעַצְמָן
וְהָא דְּיוֹצֵא בַּקִּדּוּשׁ שֶׁבְּבֵית הַכְּנֶסֶת אַף עַל גַּב דְּאֵין קִדּוּשׁ אֶלָּא בִּמְקוֹם סְעוֹדָּה בִּשְׁעַת הַדְּחַק סוֹמְכִין עַל הַפּוֹסְקִים דִּסְבִירָא לָהוּ דְּדַי אִם שׁוֹתֶה רְבִיעִית שְׁלֵמָה מִן הַכּוֹס
וְטוֹב שֶׁיִּשְׁתֶּה רְבִיעִית חוּץ מִכִּמְלֹא לֻגְמָיו דְּהַיְנוּ כִּמְלֹּא לֻגְמָיו מִשּׁוּם קִדּוּשׁ וְעוֹד רְבִיעִית מִשּׁוּם סְעוּדָּה
נוֹהֲגִין לוֹמַר פֶּרֶק בְּמַה מַּדְלִיקִין
וְאֵין אוֹמְרִים אוֹתוֹ בְּיוֹם טוֹב שֶׁחָל בְּשַׁבָּת וְלֹא כְּשֶׁחָל יוֹם טוֹב בְּעֶרֶב שַׁבָּת וְלֹא בְּשַׁבָּת חֹל הַמּוֹעֵד
נוֹהֲגִין שֶׁבַּשַּׁבָּת אֵין מַשְׁכִּימִין כָּל כָּךְ לָבֹא לְבֵית הַכְּנֶסֶת כְּמוֹ בְּחֹל מִשּׁוּם דְּשֵׁינָה מֵעֹנֶג שַׁבָּת הִיא וְאַסְמְכוּהָ אַקְּרָא דִּבְקָרְבַּן הַתָּמִיד שֶׁל יְמוֹת הַחֹל נֶאֱמַר בַּבֹּקֶר וּבְשַׁבָּת נֶאֱמַר וּבְיוֹם הַשַּׁבָּת דְּמַשְׁמַע אִחוּר
וּמִכָּל מָקוֹם צְרִיכִין לִזָּהֵר שֶׁלֹּא לְאַחֵר זְמַן קְרִיאַת שְׁמַע וּתְפִלָּה
זְמַן תְּפִלַּת מוּסָף הוּא מִיָּד אַחַר תְּפִלַּת שַׁחֲרִית וְאֵין לְאַחֲרָה יוֹתֵר מֵעַד סוֹף שֶׁבַע שָׁעוֹת
וְאִם הִתְפַּלֵּל אוֹתָהּ אַחַר שֶׁבַע שָׁעוֹת נִקְרָא פּושֵׁעַ וְאַף עַל פִּי כֵן יָצָא יְדֵי חוֹבָתוֹ מִפְּנֵי שֶׁזְמַנָּה כָּל הַיּוֹם
הָיוּ לְפָנָיו לְהִתְפַּלֵּל שְׁתֵּי תְּפִלּוֹת אַחַת שֶׁל מִנְחָה וְאַחַת שֶׁל מוּסָף כְּגוֹן שֶׁאֵחַר מִלְּהִתְפַּלֵּל מוּסָף עַד שֵׁשׁ שָׁעוֹת וּמֶחֱצָה צָרִיךְ לְהִתְפַּלֵּל תְּחִלָּה מִנְחָה וְאַחַר כָּךְ מוּסָף מִשּׁוּם דְּמִנְחָה תְּדִירָה יוֹתֵר וְקַיְמָא לָן תָּדִיר וְשֶׁאֵינוֹ תָדִיר תָּדִיר קוֹדֵם
וּמִכָל מָקוֹם בְּצִבּוּר אֵין לַעֲשׂוֹת כֵּן
בִּקְדֻשָּׁה דְּמוּסָף שֶׁאוֹמְרִים שְׁמַע יִשְׂרָאֵל אֱלֹהֵינוּ אֶחָד וּמִיָּד אוֹמְרִים הַקָּהָל אֶחָד הוּא אֱלֹקֵינוּ וְכוּ' הוּא טָעוּת כִּי אָסוּר לוֹמַר תֵּבַת אֶחָד שְׁתֵּי פְּעָמִים רְצוּפוֹת
אֶלָּא יֹאמַר אֶחָד הוּא אֱלֹקֵינוּ וְכוּ' אַךְ שְּׁלִיחַ הַצִּבּוּר שֶׁהוּא מַמְתִּין עַל הַצִּבּוּר יָכוֹל הוּא לְהַתְחִיל בְּתֵבַת אֶחָד כֵּיוָן שֶׁהִפְסִיק בֵּינְתָיִם
בְּמִנְחָה קוֹדֵם קְרִיאַת הַתּוֹרָה אוֹמְרִים וַאֲנִי תְּפִלָּתִי וְגוֹ' וְהוּא עַל פִּי מַה שֶּׁדָּרְשׁוּ רַבּוֹתֵינוּ זִכְרוֹנָם לִבְרָכָה בַּפָּסוּק יַשִׂיחוּ בִּי יוֹשְׁבֵי שַׁעַר וּנְגִינוֹת שׁוֹתֵי שֵׁכָר
וּכְתִיב אַחֲרָיו וַאֲנִי תְּפִלָּתִי וְגוֹ' אָמַר דָּוִד לִפְנֵי הַקָּדוֹשׁ בָּרוּךְ הוּא רִבּוֹנוֹ שֶׁל עוֹלָם אֵין אֻמָּה כִּשְׁאָר אֻמּוֹת הָעוֹלָם
אֻמּוֹת הָעוֹלָם כְּשֶׁהֵם שׁוֹתִים וּמִשְׁתַּכְּרִים הוֹלְכִין וּפוֹחֲזִין
וְאָנוּ לֹא כֵן אֶלָּא אַף עַל פִּי שֶׁשָּׁתִינוּ וַאֲנִי תְפִלָּתִי וְגוֹ' וְלָכֵן אוֹמְרִים אוֹתוֹ לִפְנֵי קְרִיאַת הַתּוֹרָה לְהוֹדוֹת לְיוֹצְרֵנוּ שֶׁלֹּא שָׂם חֶלְקֵנוּ כָּהֶם וַאֲפִלּוּ הָרֵקִים שֶׁבָּנוּ בָּאִים לִשְׁמֹעַ תּוֹרָה
וּבְיוֹם טוֹב שֶׁחַל בְּחֹל שֶׁאֵין קוֹרִין בַּתּוֹרָה אֵין אוֹמְרִים אוֹתוֹ
אֲבָל בַשַׁבָּת אַף עַל פִּי שֶׁאֵין סֵפֶר תּוֹרָה לִקְרוֹת מִכָּל מָקוֹם אוֹמְרִים אוֹתוֹ
וְאוֹמְרִים אוֹתוֹ אָז קֹדֶם הַחֲצִי קַדִּישׁ כְּדֵי שֶׁלֹּא לְהַפְסִיק בֵּין הַקַּדִּישׁ לִתְפִלַּת שְׁמוֹנֶה עֶשְׂרֵה
לְאַחַר חֲזָרַת הַשְּׁמוֹנֶה עֶשְׂרֵה נוֹהֲגִין לוֹמַר צִדְקָתְךָ צֶדֶק וְהֵמָּה שְׁלשָׁה פְּסוּקִים כְּעֵין צִדּוּק הַדִּין עַל שְׁלשָׁה צַדִּיקִים שֶׁנִּפְטְרוּ בְּשָׁעָה זֹאת יוֹסֵף מֹשֶׁה וְדָוִד
וְאִם הוּא בַּיּוֹם שֶׁאִם הָיָה חֹל לֹא הָיוּ אוֹמְרִים תַּחֲנוּן אֵין אוֹמְרִים אוֹתוֹ
אַךְ כְּשֶׁמִּתְפַּלְּלִים בְּצִּבּוּר בְּבֵית אָבֵל אוֹמְרִים אוֹתוֹ דְּאִם לֹא יֹאמְרוּהוּ הֲוֵי פַּרְהֵסְיָא וְאֵין אֲבֵלוּת פַּרְהֶסְיָא בְּשַׁבָּת
אִם טָעָה בַּשַּׁבָּת בְּיוֹם טוֹב וְהִתְחִיל בְּרָכוֹת אֶמְצָעִיוֹת שֶׁל חֹל וְנִזְכַּר בְּאֶמְצַע בְּרָכָה צָרִיךְ לִגְמֹר כָּל אוֹתָהּ בְּרָכָה שֶׁהִתְחִיל וְאַחַר כָּךְ מַתְחִיל בְּרָכָה אֶמְצָעִית שֶׁל שַׁבָּת שֶׁל יוֹם טוֹב
וְהַטַּעַם הוּא מִשּׁוּם דְּמִן הַדִּין הָיָה רָאוּי לְתַקֵּן גַּם בַּשַּׁבָּת וְיוֹם טוֹב כָּל בְּרָכוֹת הָאֶמְצָעִיּוֹת כְּמוֹ בַחֹל וּלְהַזְכִּיר קְדֻשַּׁת הַיּוֹם בְּבִרְכַּת רְצֵה כְּמוֹ בְּרֹאשׁ חֹדֶשׁ וְחֹל הַמּוֹעֵד
אֶלָּא מִפְּנֵי כְּבוֹד שַׁבָּת וְיוֹם טוֹב לֹא הִטְרִיחוּ חֲכָמִים וְתִקְּנוּ בְּרָכָה אַחַת אֶמְצָעִית לִקְדֻשַּׁת הַיּוֹם
אֲבָל זֶה שֶׁהִתְחִיל בְּרָכָה שֶׁל חֹל יֵשׁ לִגְמוֹר אוֹתָהּ בְּרָכָה כֵּיון שֶׁהִיא רְאוּיָה לְאָמְרָהּ עַתָּה מִן הַדִּין
אֲפִלּוּ לֹא הִתְחִיל רַק תֵּבָה אַחַת מִן הַבְּרָכָה וְנִזְכַּר מִיָּד צָרִיךְ לִגְמֹר כָּל הַבְּרָכָה חוּץ מִבִּרְכַּת אַתָּה חוֹנֵן שֶׁאִם לֹא אָמַר עֲדַיִן רַק תֵּבַת אַתָּה כֵּיוָן שֶׁגַּם תְּפִלּוֹת עַרְבִית וּמִנְחָה מַתְחִילִין אַתָּה לָכֵן אִם בִּתְפִלַּת עַרְבִית מִנְחָה אַף עַל פִּי שֶׁשָּׁכַח שֶׁהוּא שַׁבָּת וְהִתְחִיל תֵּבַת אַתָּה עַל דַּעַת לוֹמַר אַתָּה חוֹנֵן אִם נִזְכַּר מִיָּד שֶׁהוּא שַׁבָּת אֵינוֹ צָרִיךְ לוֹמַר בִּרְכַּת אַתָּה חוֹנֵן אֶלָּא גּוֹמֵר וְאוֹמֵר קִדַשְׁתָּ וְכוּ'
[וּבְמִנְחָה אֶחָד וְכוּ'] וְאִם אֵרַע כֵּן בְּשַׁחֲרִית אֲזַי אִם הָיָה הַטָּעוּת מֵחֲמַת שֶׁהָיָה סוֹבֵר שֶׁהוּא חֹל צָרִיךְ לִגְמוֹר בִּרְכַּת אַתָּה חוֹנֵן
אֲבָל אִם יָדַע שֶׁהוּא שַׁבָּת וְשֶׁצָּרִיךְ לוֹמַר יִשְׂמַח מֹשֶׁה אֶלָּא שֶׁנִּכְשַׁל בִּלְשׁוֹנוֹ מֵחֲמַת הֶרְגֵּלוֹ וְאָמַר תֵּבַת אַתָּה אֵינוֹ צָרִיךְ לִגְמוֹר בִּרְכַּת אַתָּה חוֹנֵן אֶלָּא אוֹמֵר יִשְׂמַח מֹשֶׁה
דְּכֵיוָן שֶׁיֵּשׁ בִּתְפִלּוֹת שַׁבָּת גַּם כֵּן תְּפִלּוֹת שֶׁמַּתְחִילִין אַתָּה הֲוֵי לֵיה כְּמוֹ שֶׁטָּעָה בִּתְפִלַּת שַׁבָּת מִזּוֹ לָזוֹ מֵאַחַר שֶׁיָּדַע שֶׁהוּא שַׁבָּת וְלֹא אָמַר עֲדַיִן רַק תֵּבַת אַתָּה
אִם לֹא נִזְכַּר עַד בִּבְּרָכוֹת הָאַחֲרוֹנוֹת פּוֹסֵק בְּאֶמְצַע בְּרָכָה בְּמָּקוֹם שֶׁנִּזְכַּר וּמַתְחִיל בְּשֶׁל שַׁבָּת יוֹם טוֹב וְגוֹמֵר כַּסֵּדֶר
וְאִם לֹא נִזְכַּר עַד לְאַחַר שֶׁהִתְחִיל לוֹמַר יִהְיוּ לְרָצוֹן חוֹזֵר לְרֹאשׁ הַתְּפִלָּה
בִּתְפִלַּת הַמּוּסָפִין אִם טָעָה בִּבְרָכוֹת אֶמְצָעִיּוֹת שֶׁל חֹל פּוֹסֵק בְּאֶמְצַע בְּרָכָה בְּמָקוֹם בְּרָכָה שֶׁנִּזְכַּר בָּהּ וּמַתְחִיל בְּרָכָה אֶמְצָעִית שֶׁל תְּפִלַּת מוּסָף כִּי בִּתְפִלַּת מוּסָף לֹא הָיָה כְּלָל מִן הַדִּין לְהִתְפַּלֵּל כָּל הַבְּרָכוֹת הָאֶמְצָעִיּוֹת כְּמוֹ בַחֹל אֶלָּא בְּרָכָה אַחַת שֶׁל מוּסָף
מִי שֶׁטָּעָה וְהִתְחִיל תְּפִלָּה שֶׁל חֹל בְּשַׁבָּת סִימָן רַע וִיפַשְׁפֵּשׁ בְּמַעֲשָׂיו כָּל יְמֵי הַשָּׁבוּעַ הַבָּא וְיַעֲשֶׂה תְּשׁוּבָה
טָעָה בִּבְרָכָה אֶמְצָעִית שֶׁל תְּפִלּוֹת הַשַּׁבָּת מִזּוֹ לָזוֹ אִם נִזְכַּר קֹדֶם שֶׁאָמַר אֶת הַשֵּׁם מֵחֲתִימַת הַבְּרָכָה חוֹזֵר לִתְחִלַּת הַבְּרָכָה שֶׁהָיָה לְהִתְפַּלֵּל עַתָּה
אֲבָל אִם לֹא נִזְכַּר עַד לְאַחַר שֶׁאָמַר אֶת גּוֹמֵר וְאוֹמֵר מְקַדֵּשׁ הַשַּׁבָּת וְיוֹצֵא בְּדִיעֲבַד לְפִי שֶׁהָעִקָּר מִבְּרָכוֹת הָאֶמְצָעִיּוֹת הִיא רְצֵה נָא בִּמְנוּחָתֵנוּ וְהִיא שָׁוָה בְּכָל הַתְּפִלּוֹת
בְּמַה דְּבָרִים אֲמוּרִים בִּתְפִלּוֹת עַרְבִית שַׁחֲרִית וּמִנְחָה
אֲבָל בִּתְפִלַּת מוּסָף אִם הִתְפַּלֵּל בִּמְקוֹמָהּ תְּפִלָּה אַחֶרֶת לֹא יָצָא הוֹאִיל וְלֹא הִזְכִּיר קָרְבַּן מוּסָף
וְכֵן אִם בִּמְקוֹם עַרְבִית שַׁחֲרִית מִנְחָה הִתְפַּלֵּל מוּסָף לֹא יָצָא הוֹאִיל וְהִזְכִּיר קָרְבַּן מוּסָף וְאָמַר שֶׁקֶר לִפְנֵי הַמָּקוֹם בָּרוּךְ הוּא
אִם טָעָה בִּתְפִלַּת יוֹם טוֹב שֶׁהָיָה לַחְתּוֹם מְקַדֵּשׁ יִשְׂרָאֵל וְהַזְּמַנִּים וְחָתַם מְקַדֵּשׁ הַשַּׁבָּת אִם חָזַר בְּתוֹךְ כְּדֵי דִּבּוּר וְאָמַר מְקַדֵּשׁ יִשְׂרָאֵל וְהַזְּמַנִּים יָצָא
וְאִם לָאו צָרִיךְ לַחֲזוֹר וּלְהַתְחִיל אַתָּה בְחַרְתָּנוּ וְכוּ'
מִצְוַת עֲשֵׂה מִן הַתּוֹרָה לְקַדֵּשׁ אֶת יוֹם הַשַּׁבָּת בִּדְבָרִים שֶׁנּאֱמַר זָכוֹר אֶת יוֹם הַשַּׁבָּת לְקַדְשׁוֹ כְּלוֹמַר זָכְרֵהוּ זְכִירַת שַׁבָּת בַּקִדּוּשׁ
וְצָרִיךְ לְזָכְרֵהוּ בִּכְנִיסָתוֹ בְּקִדּוּשׁ וְגַם בִּיצִיאָתוֹ בַּהַבְדָּלָה
וְתִקְּנוּ חֲכָמִים שֶׁתְּהֵא זְכִירָה עַל כּוֹס יַיִן בֵּין בִּכְנִיסָתוֹ בֵּין בִּיצִיאָתוֹ
יְכוֹלִין לְקַדֵּשׁ וְלֶאֱכוֹל אַף עַל פִּי שֶׁעֲדַיִן אֵינוֹ לַיְלָה
אַךְ הַנּוֹהֲגִין כָּל יְמוֹת הַחֹל לְהִתְפַּלֵּל מַעֲרִיב בִּזְמַנָּהּ וּבְשַׁבָּת מַקְדִּימִין אֵלּוּ אֲסוּרִין לֶאֱכוֹל מִשֶּׁהִגִּיעַ חֲצִי שָׁעָה קֹדֶם צֵאת הַכּוֹכָבִים
וְלָכֵן אִם אֵין יוֹתֵר מֵחֲצִי שָׁעָה עַד הַלַּיְלָה צְרִיכִין לְהַמְתִּין עַד הַלַּיְלָה וְאָז יִקְרְאוּ תְּחִלָּה שָׁלֹשׁ פָּרָשִׁיּוֹת שֶׁל קְרִיאַת שְׁמַע וְאַחַר כָּךְ יְקַדֵּשׁ
וְאָסוּר לִטְעֹם כְּלוּם וַאֲפִלּוּ מַיִם קֹדֶם קִדּוּשׁ
מִצְוָה לְקַדֵּשׁ עַל יַיִן יָשָׁן וּמִצְוָה לִבְרוֹר יַיִן יָפֶה
וְאִם אֶפְשָׁר יֵשׁ לְהַדֵּר אַחַר יַיִן אָדֹם
וּבְמָקוֹם שֶׁאֵין יַיִן כָּשֵׁר כָּרָאוּי מָצוּי מְקַדְּשִׁין גַּם עַל יַיִן צִמּוּקִים
וַיְכֻלּוּ יֵשׁ לוֹמַר מְעֻמָּד
וּמִסְתַּכֵּל בַּנֵּרוֹת וְאַחַר כָּךְ יֵשֵׁב
וּמִסְתַּכֵּל בַּכּוֹס וּמְבָרֵךְ בּוֹרֵא פְּרִי הַגָּפֶן וַאֲשֶׁר קִדְּשָׁנוּ וְכוּ'
וְאִם אֵין יַיִן מְקַדְּשִׁין עַל הַפַּת וְלֹא עַל שְׁאָר מַשְׁקִין
גַּם הַנָּשִׁים חַיָּבוֹת בְּקִדּוּשׁ
עַל כֵּן יִשְׁמְעוּ הֵיטֵב אֶת הַקִּדּוּשׁ וְיַעֲנוּ אָמֵן אֲבָל בָּרוּךְ הוּא וּבָרוּךְ שְׁמוֹ לֹא יֹאמְרוּ
וְקָטֹן אֲפִלּוּ הוּא בֶּן שְׁלֹשׁ עֶשְׂרֵה שָׁנָה אִם אֵינוֹ יָדוּעַ שֶׁהֵבִיא שְׁתֵּי שְׂעָרוֹת אֵינוֹ מוֹצִיא אֶת הָאִשָּׁה וְלָכֵן תְּקַדֵּשׁ הָאִשָּׁה בְּעַצְמָהּ
וְאִם אֵינָהּ יוֹדַעַת תֹּאמַר עִם הַקָּטֹן מִלָּה בְּמִלָּה
וְגַם אִם שׁוֹמַעַת אֶת הַקִּדּוּשׁ מִן הַבַּעַל מֵאִישׁ אַחֵר יוֹתֵר נָכוֹן הוּא שֶׁתֹּאמַר עִם הַמְּקַדֵּשׁ מִלָּה בְּמִלָּה
יַיִן שֶׁנִּתְחַמֵּץ אֵין מְקַדְּשִׁין עָלָיו
וְכֵן יַיִן שֶׁיֵּשׁ רֵיחַ רָע אַף עַל פִּי שֶׁלֹּא נִתְחַמֵּץ אֶלָּא רֵיחוֹ וְטַעֲמוֹ יַיִן שֶׁמְבָרְכִין עָלָיו בּוֹרֵא פְּרִי הַגָּפֶן רַק שֶׁמַּסְרִיחַ קְצָת מֵחֲמַת שֶׁהָיָה בִּכְלִי מָאוּס וְכֵן אִם הוּא מֵרִיחַ אַחַר הֶחָבִית אֵין מְקַדְּשִׁין עָלָיו
וְכֵן יַיִן שֶׁעָמַד מְגֻלֶּה אֵיזֶה שָׁעוֹת אֵין מְקַדְּשִׁין עָלָיו מִשּׁוּם הַקְרִיבֵהוּ נָא לְפֶחָתֶךָ הֲיִרְצְךָ הֲיִשָּׂא פָּנֶיךָ
יַיִן שֶׁיֵּשׁ בּוֹ קְמָחִין יֵשׁ לְסַנְּנוֹ
וְאִם אִי אֶפְשָׁר לְסַנְּנוֹ מְקַדְּשִׁין עָלָיו כָּךְ
אֲבָל אִם יֵשׁ עָלָיו קְרוּם לָבָן אֵין מְקַדְּשִׁין עָלָיו דְּמִסְּתָמָא פָּג טַעֲמוֹ
מְקַדְּשִׁין עַל יַיִן מְבֻשָּׁל וְעַל יַיִן שֶׁיֵּשׁ בּוֹ דְּבָשׁ
אַךְ יֵשׁ אוֹמְרִים שֶׁאֵין מְקַדְּשִׁין עֲלֵיהֶם כֵּיוָן דְּאֵינָן רְאוּיִין לַמִּזְבֵּחַ
עַל כֵּן אִם אֶפְשָׁר יֵשׁ לְהַדֵּר אַחַר יַיִן אַחֵר
הַכּוֹס צָרִיךְ לִהְיוֹת שָׁלֵם וְנָקִי
וְכָל הַדִּינִים שֶׁהֵן בַּכּוֹס שֶׁל בִּרְכַּת הַמָּזוֹן יֵשׁ גַּם בַּכּוֹס שֶׁל קִדּוּשׁ בֵּין בַּיּוֹם בֵּין בַּלַּיְלָה וְכֵן בַּכּוֹס שֶׁל הַבְדָּלָה
וְטוֹב לְקַדֵּשׁ בַּלַּיְלָה עַל כּוֹס גָּדוֹל שֶׁיְשַׁיֵּר מִמֶּנּוּ לְקִדּוּשׁ הַיּוֹם וּלְהַבְדָּלָה
הַחַלּוֹת תִּהְיֶינָה מְכֻסּוֹת בִּשְׁעַת קִדּוּשׁ
וַאֲפִלּוּ הוּא מְקַדֵּשׁ עֲלֵיהֶן תִּהְיֶינָה מְכֻסּוֹת בִּשְׁעַת קִּדּוּשׁ זֵכֶר לַמָּן שֶׁהָיָה מְכֻסֶּה בְּטַל מִלְּמַטָּה וּמִלְמַעְלָה
הַמְּקַדֵּשׁ יִשְׁתֶּה מִן הַכּוֹס לְכָל הַפָּחוֹת כִּמְלֹא לֻגְמָיו בְּלִי הֶפְסֵק
וּמִצְוָה שֶׁיִּטְעֲמוּ כֻּלָּם מִכּוֹס שֶׁל בְּרָכָה
מִי שֶׁאֵינוֹ שׁוֹתֶה יַיִן מֵחֲמַת גֶּדֶר מֵחֲמַת שֶׁמַּזִּיק וְכַדּוֹמֶה אֵין לְקַדֵּשׁ עַל הַיַּיִן עַל סְמַךְ שֶׁיִּשְׁתּוּ הַמְּסֻבִּין
יַיִן שֶׁל קִדּוּשׁ לְפִי שֶׁהוּא מִצָּרְכֵי הַסְּעוּדָּה אֵינוֹ טָעוּן בְּרָכָה לְאַחֲרָיו דְּבִרְכַּת הַמָּזוֹן פּוֹטַרְתּוֹ
אַךְ יֵשׁ פּוֹסְקִים דִּסְבִירָא לְהוּ דְּאֵינוֹ פּוֹטַרְתּוֹ
עַל כֵּן אִם אֶפְשָׁר יֵשׁ לְהַדֵּר שֶׁלְּאַחַר בִּרְכַּת הַמָּזוֹן יְבָרֵךְ עַל כּוֹס יַיִן וְיִשְׁתֶּה רְבִיעִית וִיבָרֵךְ בְּרָכָה אַחֲרוֹנָה לִפְטוֹר גַּם אֶת הַכּוֹס שֶׁל קִדּוּשׁ
עַל הַיַּיִן שֶׁבְּתוֹךְ הַסְּעוּדָּה אֵינוֹ צָרִיךְ לְבָרֵךְ שֶׁנִּפְטַר בְּבִרְכַּת בּוֹרֵא פְּרִי הַגָּפֵן שֶׁבַּקִּדּוּשׁ
קִדֵּשׁ עַל הַכּוֹס סָבַר שֶׁהוּא יַיִן וְאַחַר כָּךְ נִמְצָא שֶׁהוּא מַיִם שְׁאָר מַשְׁקֶה יַחֲזוֹר וִיקַדֵּשׁ עַל הַיָּיִן
וְאִם עָמַד לְפָנָיו יַיִן עַל הַשֻּׁלְחָן
וְהָיְתָה דַּעְתּוֹ לִשְׁתּוֹת יַיִן גַּם בְּתוֹךְ הַסְּעוּדָּה אֵינוֹ צָרִיךְ לְקַדֵּשׁ שֵׁנִית דַּהֲוֵי כְּאִלּוּ קִדֵּשׁ עַל הַיַּיִן
וְאִם לֹא הָיָה יַיִן לְפָנָיו עַל הַשֻּׁלְחָן אֲבָל הָיָה יַיִן בְּבֵיתוֹ וְהָיְתָה דַּעְתּוֹ לִשְׁתּוֹת בְּתוֹךְ הַסְּעוּדָּה אֵין צָרִיךְ לְבָרֵךְ בּוֹרֵא פְּרִי הַגָּפֶן אֶלָּא אֲשֶׁר קִדְּשָׁנוּ וְכוּ' וְאִם הָיָה הַכּוֹס שֶׁל שֵׁכָר מֵי דְבַשׁ בְּמָקוֹם שֶׁהוּא חֲמַר מְדִינָה בְּכָל אֹפֶן אֵין צָרִיךְ לְקַדֵּשׁ שֵׁנִית אֶלָּא יְבָרֵךְ שֶׁהַכֹּל וְיִשְׁתֶּה
וּבִמְקוֹמוֹת שֶׁנּוֹהֲגִין לְקַדֵּשׁ אַחַר נְטִילַת יָדַיִם קֹדֶם בְּצִיעַת הַפַּת גַּם כֵּן אֵין צָרִיךְ לַחֲזוֹר וּלְקַדֵּשׁ אֶלָּא מְבָרֵךְ הַמּוֹצִיא
וַהֲוֵי כְּאִלּוּ קִדֵּשׁ עַל הַפַּת
גַּם בַּיּוֹם בִּסְעוּדַּת שַׁחֲרִית צָרִיךְ לְקַדֵּשׁ עַל הַכּוֹס דְּהַיְנוּ שֶׁמְבָרֵךְ עָלָיו בּוֹרֵא פְּרִי הַגָּפֶן וְזֶהוּ הַקִּדּוּשׁ
וְגַם נָשִׁים חַיָּבוֹת בְּקִדּוּשׁ זֶה
וְגַם קֹדֶם קִדּוּשׁ זֶה אָסוּר לִטְעֹם כְּלוּם וַאֲפִלּוּ מַיִם כְּמוֹ בְּקִדּוּשׁ הַלַּיְלָה וּמִצְוָה מִן הַמֻּבְחָר שֶׁיִּהְיֶה קִדּוּשׁ זֶה גַּם כֵּן עַל הַיַּיִן דַּוְקָא
וְאִם חָבִיב יַיִן שָׂרָף וּמְקַדֵּשׁ עָלָיו גַּם כֵּן יוֹצֵא אַךְ שֶׁיְהֵא הַכּוֹס מַחֲזִיק רְבִיעִית וְיִשְׁתֶּה מְלֹא לֻגְמָיו בְּלִי הֶפְסֵק וְאִם מְקַדֵּשׁ עַל הַיַּיִן וְרוֹצֶה לִשְׁתּוֹת גַּם יַיִן שָׂרָף קַאפֶע
בֵּין בַּלַּיְלָה בֵּין בַּיּוֹם אֵין קִדּוּשׁ אֶלָּא בִּמְקוֹם סְעוּדָּה שֶׁנֶּאֱמַר וְקָרָאתָ לַשַּׁבָּת עֹנֶג וְדָרְשׁוּ רַבּוֹתֵינוּ זִכְרוֹנָם לִבְרָכָה בְּמָקוֹם שֶׁאַתָּה קוֹרֵא לַשַּׁבָּת כְּלוֹמַר קְרִיאָה דְּקִדּוּשׁ שָׁם יְהֵא עֹנֶג
וְאִם קִדֵּשׁ בְּבַיִת זֶה וְאוֹכֵל בְּבַיִת אַחֵר אֲפִלּוּ אִם בִּשְׁעַת קִדּוּשׁ הָיָה בְּדַעְתוֹ כֵּן אֵינוֹ יוֹצֵא יְדֵי קִדּוּשׁ וְגַם צָרִיךְ לֶאֱכוֹל מִיָּד לְאַחַר הַקִּדּוּשׁ
וְאִם לֹא אָכַל מִיָּד לְאַחַר הַקִּדּוּשׁ לֹא יָצָא יְדֵי קִדּוּשׁ
וּבַיּוֹם אַף שֶׁאֵינוֹ רוֹצֶה לֶאֱכוֹל מִיָּד סְעוּדָּה קְבוּעָה יָכוֹל לְקַדֵּשׁ וְלֶאֱכוֹל קְצָת פַּת כִּיסָנִין וְאָז צָרִיךְ לִשְׁתּוֹת מִן הַכּוֹס רְבִיעִית כְּדֵי לְבָרֵךְ בְּרָכָה עַל הַמִּחְיָה וְעַל פְּרִי הַגָּפֶן
וְזֹאת יָכוֹל לַעֲשׂוֹת גַּם קֹדֶם מוּסָף אִם לִבּוֹ חָלוּשׁ וּמוֹהֵל שֶׁהוּא צָרִיךְ לְבָרֵךְ עַל כּוֹס הַמִּילָה וַעֲדַיִן לֹא קִדֵּשׁ יִשְׁתֶּה מִן הַכּוֹס כִּמְלֹא לֻגְמָיו וְעוֹד רְבִיעִית
מֻתָּר לִטְעֹם אַחַר תְּפִלַּת שַׁחֲרִית קֹדֶם תְּפִלַּת מוּסָף
וּטְעִימָה הַיְנוּ פַּת כַּבֵּיצָה וְלֹא יוֹתֵר
וּפֵרוֹת אֲפִלּוּ הַרְבֵּה כְּדֵי לִסְעוֹד אֶת הַלֵּב וּבִלְבַד שֶׁיְקַדֵּשׁ תְּחִלָּה וְיִשְׁתֶּה כִּמְלֹא לֻגְמָיו וְעוֹד רְבִיעִית יַיִן יִשְׁתֶּה רְבִיעִית יַיִן וְיֹאכַל כַּזַּיִת מֵחֲמֵשֶׁת מִינֵי דָּגָן
כָּל אָדָם מִיִשְׂרָאֵל בֵּין אִישׁ אִשָּׁה חַיָּבִים לֶאֱכֹל בְּשַׁבָּת שָׁלֹשׁ סְעוּדּוֹת אַחַת בַּלַּיְלָה וּשְׁתַּיִם בַּיּוֹם
וְחַיָּב לֶאֱכוֹל בְּכָל סְעוּדָּה פַּת וַאֲפִלּוּ בִּסְעוּדָּה שְׁלִישִׁית יִזָּהֵר מְאֹד לֶאֱכוֹל פַּת דַּוְקָא
לָכֵן יִזָּהֵר כָּל אָדָם שֶׁלֹּא לְמַלְאת כְּרֵסוֹ בִּסְעוּדַּת שַׁחֲרִית כְּדֵי שֶׁיּוּכַל לְקַיֵּם מִצְוַת שָׁלֹשׁ סְעוּדּוֹת וְאִם אִי אֶפְשָׁר כְּלָל לֶאֱכוֹל פַּת גְּמוּרָה יֹאכַל לְכָל הַפָּחוֹת פַּת כִּיסָנִין שְׁאָר מַאֲכָל הֶעָשׂוּי מֵחֲמֵשֶת מִינֵי דָּגָן שֶׁמְבָרְכִין עָלָיו בּוֹרֵא מִינֵי מְזוֹנוֹת שֶׁהוּא נִקְרָא מָזוֹן
וְאִם גַּם זֹאת אִי אֶפְשָׁר יֹאכַל עַל כָּל פָּנִים דְּבָרִים שֶׁדֶּרֶךְ לְלַפֵּת בָּהֶם אֶת הַפַּת כְּגוֹן בָּשָׂר וְדָגִים וְכַיּוֹצֵא בָּהֶם
וְאִם גַּם זֹאת אִי אֶפְשָׁר יֹאכַל עַל כָּל פָּנִים פֵּרוֹת מְבֻשָּׁלִים
זְמַן סְעוּדָּה שְׁלִישִׁית הוּא מִשֶּׁיַּגִּיעַ זְמַן מִנְחָה גְּדוֹלָה דְּהַיְנוּ מִשֵּׁשׁ שָׁעוֹת וּמֶחֱצָה וָאֵילָךְ
וְחַיָּב לִבְצוֹעַ בְּכָל סְעוּדָּה עַל שְׁתֵּי כִּכָּרוֹת שְׁלמוֹת וְאוֹחֵז שְׁתֵּיהֶן בְּיָדוֹ בִּשְׁעַת בִּרְכַּת הַמּוֹצִיא וּבוֹצֵעַ אַחַת מֵהֶן
וְנוֹהֲגִין לִרְשׁוֹם בַּסַכִּין עַל הַכִּכָּר בִּמְקוֹם שֶׁרוֹצֶה לִבְצוֹעַ וְהַטַּעַם מִפְּנֵי שֶׁבְּחֹל צְרִיכִין לַחְתֹּךְ קְצָת סְבִיב הַפַּת קֹדֶם בִּרְכַּת הַמּוֹצִיא כְּמוֹ שֶׁכָּתַבְתִּי בְּסִימָן מ"א סָעִיף גּ' וּבַשַׁבָּת אִי אֶפְשָׁר מִשּׁוּם דִּבָעֵינָן שֶׁיִּהְיֶה הַפַּת שְׁלֵמָה בִּשְׁעַת הַבְּרָכָה וְלָכֵן עַל כָּל פָּנִים רושְׁמִין מְקוֹם הַחֲתָךְ כְּדֵי שֶׁיֵּדְעוּ הֵיכָן יַחְתְּכוּ וְלֹא יִצְטָרְכוּ לְהַפְסִיק הַרְבֵּה וּלְעַיֵּן בְּאֵיזֶה מָקוֹם יַחְתְּכוּ
וְיֵשׁ לְהַנִּיחַ הַכִּכָּרוֹת שֶׁתְּהֵא שֶׁהוּא רוֹצֶה לִבְצוֹעַ אוֹתָהּ לְפָנָיו כְּדֵי שֶׁלֹּא יִצְטָרֵךְ לְהַעֲבִיר עַל הַמִּצְוָה
וַאֲפִלּוּ אוֹכֵל כַּמָּה סְעוּדּוֹת צָרִיךְ בְּכָל סְעוּדָּה שְׁתֵּי כִּכָּרוֹת שְׁלֵמוֹת
וְכֵן כְּשֶׁמְקַדֵּשׁ בַּיּוֹם בְּשַׁחֲרִית קֹדֶם הַסְּעוּדָּה הַקְּבוּעָה וְאוֹכֵל פַּת כִּיסָנִין יֵשׁ לָקַחַת שְׁתַּיִם שְׁלֵמוֹת
אִם אֵין לְכָל הַמְּסֻבִּין בַּשֻּׁלְחָן לֶחֶם מִשְׁנֶה אֶלָּא לִפְנֵי אֶחָד יִבְצַע הוּא לְהוֹצִיא אֶת כֻּלָּם וְגַם בְּבִרְכַּת הַמּוֹצִיא יֵצְאוּ בְּמַה שֶּׁבֵּרֵךְ הַבּוֹצֵע
וְקֹדֶם שֶׁיְבָרֵךְ הַמּוֹצִיא יֹאמַר: בִּרְשׁוּת מוֹרַי וְרַבּוֹתַי וּלְאַחַר שֶׁטָּעַם הוּא מִפְּרוּסַת הַמּוֹצִיא נוֹתֵן לְכָל אֶחָד פְּרוּסָה וְאוֹכְלִים
אִם לֹא קָרָא הַפָּרָשָׁה בְּעֶרֶב שַׁבָּת לֹא יֹאכַל שַׁבָּת בְּשַׁחֲרִית עַד שֶׁיִּקְרָאֶהָ וְאִם לֹא קְרָאָהּ קֹדֶם הָאֲכִילָה יִקְרָא עַל כָּל פָּנִים קֹדֶם מִנְחָה וּבְדִיעֲבַד עַד סוֹף יוֹם שְׁלִישִׁי
אָסוּר לְהִתְעַנּוֹת בַּשַּׁבָּת לְשֵׁם תַּעֲנִית אֲפִלּוּ זְמַן קָצָר
וַאֲפִלּוּ שֶׁלֹּא לְשֵׁם תַּעֲנִית אָסוּר עַל כָּל פָּנִים לְהִתְעַנּוֹת עַד חֲצוֹת
אָסוּר לְהִצְטַעֵר חַס וְשָׁלוֹם עַל אֵיזֶה צָרָה רַחֲמָנָא לִצְלָן אֶלָּא יְבַקֵּשׁ רַחֲמִים מִבַּעַל הָרַחֲמִים
מִצְוָה לְהַרְבּוֹת בְּפֵרוֹת וּמִגְדָנוֹת וּמִינֵי רֵיחַ כְּדֵי לְהַשְׁלִים מֵאָה בְּרָכוֹת וּמִצְוָה לְעַנְּגוֹ בְּכָל דָּבָר שֶׁהוּא לְעֹנֶג שֶׁנֶּאֱמַר וְקָרָאתָ לַשַּׁבָּת עֹנֶג
אַחַר סְעוּדַּת שַׁחֲרִית אִם רָגִיל לִישֹׁן יִישַׁן
אֲבָל אַל יֹאמַר: אִישַׁן מִפְּנֵי שֶׁאֲנִי צָרִיךְ לַעֲשׂוֹת מְלָאכָה לָלֶכֶת בַּדֶּרֶךְ בַּלַּיְלָה
אַחַר כָּךְ קוֹבְעִים לִלְמוֹד תּוֹרָה
בְּפָרָשַׁת שַׁבָּת נֶאֱמַר וַיַּקְהֵל מֹשֶׁה וְדָרְשׁוּ רַבּוֹתֵינוּ זִכְרוֹנָם לִבְרָכָה לָמָּה נֶאֱמַר בְּפָרָשָׁה וַיַּקְהֵל וְלֹא נֶאֱמַר כֵּן בּבְּכָל הַתּוֹרָה כֻּלָּה
אָמַר הַקָּדוֹשׁ בָּרוּךְ הוּא לְמֹשֶׁה רֵד וַעֲשֵׂה לִי קְהִלוֹת גְּדוֹלוֹת בַּשַּׁבָּת כְּדֵי שֶׁיִלְמְדוּ הַדּוֹרוֹת הַבָּאִים אַחֲרֶיךָ לְהַקְהִיל קְהִלּוֹת בְּכָל שַׁבָּת לִלְמֹד תּוֹרָה בָּרַבִּים
עוֹד אָמְרוּ לֹא נִתְּנוּ שַׁבָּתוֹת וְיָמִים טוֹבִים לְיִשְׂרָאֵל אֶלָּא לַעֲסוֹק בָּהֶם בַּתּוֹרָה כִּי הַרְבֵּה אֲנָשִׁים טְרוּדִים כָּל יְמִי הַחֹל בִּמְלַאכְתָּם וְאֵין לָהֶם פְּנַאי לַעֲסוֹק בַּתּוֹרָה בִּקְבִיעוּת וּבְשַׁבָּת וְיוֹם טוֹב שֶׁהֵם פְּנוּיִים מִמְּלַאכְתָּם יְכוֹלִין לַעֲסוֹק בַּתּוֹרָה כָּרָאוּי
לְפִיכָךְ בַּעֲלֵי מְלָאכָה וּבַעֲלֵי בָּתִּים שֶׁאֵינָם עוֹסְקִים בַּתּוֹרָה כָּל יְמֵי הַשָּׁבוּעַ הֵמָּה מְחֻיָּבִים יוֹתֵר לַעֲסוֹק בַּתּוֹרָה בְּיוֹם שַׁבָּת קֹדֶשׁ אִישׁ אִישׁ כְּפִי הַשָּׂגָתוֹ וִיכָלְתּוֹ
כְּשֶׁמּוֹסִיפִין בַּשַּׁבָּת יְכוֹלִין לִקְרֹת כֹּהֵן לֵוִי לְאַחֲרוֹן כֵּיוָן שֶׁכְּבָר הִשְׁלִימוּ שִׁבְעָה גַּבְרֵי
וְגַם שֶׁהוּא הָאַחֲרוֹן מֵעִקַּר הַקְּרוּאִים וְכֵן הַמַּפְטִיר יְכוֹלִין לִקְרֹת כֹּהֵן לֵוִי וַאֲפִלּוּ כֹּהֵן אֶחָד לְאַחֲרוֹן וְכֹהֵן אֶחָד לְמַפְטִיר יְכוֹלִין לִקְרוֹת כֵּיוָן שֶׁהַקַּדִּישׁ מַפְסִיק בֵּינֵיהֶם
וּבְשִׂמְחַת תּוֹרָה שֶׁמּוֹצִיאִין שְׁלשָׁה סִפְרֵי תּוֹרָה יְכוֹלִין לִקְרוֹת כֹּהֵן אֶחָד לַחֲתַן תּוֹרָה וְאֶחָד לַחֲתַן בְּרֵאשִׁית וְאֶחָד לְמַפְטִיר כֵּיוָן שֶׁכָּל אֶחָד קּוֹרֵא בְּסֵפֶר תּוֹרָה אַחֵר
אֲבָל בְּרֹאשׁ חֹדֶשׁ טֵבֵת שֶׁחָל לִהְיוֹת בְּשַׁבָּת אַף עַל פִּי שֶׁמּוֹצִיאִין גַּם כֵּן שְׁלשָׁה סִפְרֵי תּוֹרָה אֲפִלּוּ אִם רוֹצִים לִקְרוֹת בַּסֵּפֶר תּוֹרָה הָרִאשׁוֹן שְׁמֹנָה גַּבְרֵי אֵין רַשָּׁאִין לִקְרוֹת לְהַכֹּהֵן שֶׁיִּהְיֶה הַשְּׁמִינִי כֵּיוָן שֶׁעֲדַיִן אֵין מַשְׁלִימִין הַקְּרִיאָה בְּסֵפֶר זֶה
וְהַמַּשְׁלִים הוּא בַּסֵּפֶר הַשֵּׁנִי שֶׁקּוֹרִין בּוֹ פָּרָשַׁת רֹאשׁ חֹדֶשׁ וְאָז יְכוֹלִין לִקְרוֹתוֹ
וְכֵן הַדִּין בְּשַׁבָּת שְׁקָלִים וּפָרָשַׁת הַחֹדֶשׁ כְּשֶׁהֵן בְּרֹאשׁ חֹדֶשׁ
אִם קָרְאוּ לְכֹהֵן לְלֵוִי בְּאֶמְצַע הַמִּנְיָן יַעֲלֶה אַחֵר בִּמְקוֹמוֹ וְהוּא יַמְתִּין אֵצֶל הַתֵּבָה וְיַעֲלֶה לַמַּפְטִיר לְאַחֲרוֹן לְאַחַר מִנְיַן הַקְּרוּאִים
בַּשַּׁבָּת שֶׁקּוֹרִין שְׁתֵּי סִדְרוֹת יֵשׁ לְחַבֵּר הַסְּדָרוֹת עִם הָעוֹלֶה הָרְבִיעִי
קְלָלוֹת שֶׁבְּפָרָשַׁת בְּחֻקֹּתַי וּבְפָרָשַׁת כִּי תָבֹא אֵין מַפְסִיקִין בֵּינֵיהֶן
וְצָרִיךְ לְהַתְחִל פָּסוּק אֶחָד מִקֹּדֶם
אַךְ לְמַעַן לֹא יַתְחִיל בַּפָּרָשָׁה פָּחוֹת מִשְּלשׁה פְּסוּקִים צָרִיךְ שֶׁיַּתְחִיל שְׁלשָׁה פְּסוּקִים קֹדֶם הַקְּלָלוֹת וּלְבַסוֹף צָרִיךְ גַּם כֵּן לִקְרוֹת לְכָל הַפָּחוֹת פָּסוּק אֶחָד אַחַר הַקְּלָלוֹת אַךְ יִרְאֶה שֶׁלֹּא יְסַיֵּם פָּחוֹת מִשְּׁלֹשָׁה פְּסוּקִים מִן הַתְחָלַת הַפָּרָשָׁה בְּפָּרָשַׁת כִּי תִשָּׂא קוֹרִין עִם הַלֵּוִי כָּל פָּרָשַׁת הָעֵגֶל עַד וּמְשָׁרְתוֹ יְהושׁעַ וְגוֹ' וְהַטַּעַם כִּי בְּנֵי לֵוִי לֹא הָיוּ בַּעֲשִׂיַּת הָעֵגֶל
וְנוֹהֲגִין לִקְרוֹת בְּקוֹל נָמוּךְ מִן וַיִּתֵּן אֶל משֶׁה כְּכַלֹּוֹתוֹ עַד וַיְחַל משֶׁה
וּכְשֶׁמַּתְחִיל וַיְחַל חוֹזֵר וְקוֹרֵא בְּקוֹל רָם עַד וַיִּפֶן וַיֵרֵד משֶׁה וּכְשֶׁמַּתְחִיל וַיִּפֵן חוֹזֵר וְקוֹרֵא בְּקוֹל נָמוּךְ עַד וּמשֶׁה יִקַּח אֶת הָאֹהֶל וְחוֹזֵר וְקוֹרֵא בְּקוֹל רָם עַד סוֹף הַפָּרָשָׁה
וְגַם הַקְּלָלוֹת שֶׁבְּפָּרָשַׁת בְּחֻקֹּתַי וּפָרָשַׁת כִּי תָבֹא קוֹרִין בְּקוֹל נָמוּךְ
וְאֶת הַפָּסוּק וְזָכַרְתִּי אֶת בְּרִיתִי יַעֲקֹב קוֹרִין בּקוֹל רָם
וְאַחַר כָּךְ הַפָּסוּק וְהָאָרֶץ תֵּעָזֵב וְגוֹ' נָמוּךְ וְאַף גַּם זֹאת בְּקוֹל רָם עַד הַסּוֹף
וּבְפָרָשַׁת כִּי תָּבֹא לְיִרְאָה אֶת הַשֵּׁם הַנִּכְבָּד עַד סוֹף הַפָּסוּק בְּקוֹל רָם וְאַחַר כָּךְ נָמוּךְ
וְאַף גַּם זֹאת בְּקוֹל רָם עַד הַסּוֹף
וּבְפָרָשַׁת כִּי תָבוֹא לְיִרְאָה אֶת הַשֵּׁם הַנִּכְבָּד עַד סוֹף הפָּסוּק בְּקוֹל רָם וְאַחַר כָּךְ נָמוּךְ עַד וְאֵין קוֹנֶה
וְגַם בְּפָרָשַׁת בְּהַעֲלֹתְךָ נוֹהֲגִין לִקְרוֹת בְּקוֹל נָמוּךְ מִן וַיְהִי הָעָם כְּמִתְאוֹנְנִים עַד וְהַמָּן כִּזְרַע גָּד
וְהַטַּעַם לְהַרְאוֹת שֶׁהֵם מִתְחָרְטִים
וְכָל מַה שֶׁקּוֹרֵא בְּקוֹל נָמוּךְ צָרִיךְ שֶׁיְהֵא עַל כָּל פָּנִים הַקּוֹל נִשְׁמַע לַצִבּוּר וְאִם לֹא כֵּן אֵינָם יוֹצְאִים יְדֵי חוֹבַת קְרִיאָה
אַרְבָּעִים וּשְׁנַיִם מַסָּעוֹת שֶׁבְּפָרָשַׁת וְאֵלֶּה מַסְעֵי אֵין לְהַפְסִיק בָּהֶם שֶׁהֵם נֶגֶד שֵׁם מ"ב
בֵּין גַּבְרָא לְגַבְרָא צְרִיכִין לִגְלֹל אֶת הַסֵּפֶר תּוֹרָה וְאֵין צְרִיכִין לְכַסּוֹתוֹ
אַךְ קֹדֶם מַפְטִיר שֶׁאוֹמְרִים קַדִּישׁ וְיֵשׁ זְמַן אָרֹךְ צָרִיךְ לְכַסּוֹתוֹ בַּמְּעִיל שֶׁלוֹ וְכֵן בְּכָל מָקוֹם שֶׁיֵּשׁ זְמַן אָרֹךְ כְּגוֹן שֶׁמְזַמְּרִין לֶחָתָן וְכַיּוֹצֵא בּוֹ
וְנִרְאֶה דְּהוּא הַדִּין כְּשֶׁמַּאֲרִיכִין בְּמִי שֶׁבֵּרֵךְ
אִם טָעוּ בַּשַּׁבָּת וְקָרְאוּ עִם הַשִּׁשִּׁי עַד גְּמָר הַסִּדְרָה לֹא יֹאמַר קַדִּישׁ אֶלָּא יִקְרְאוּ מִיָּד אֶת הַמַּפְטִיר וְיַשְׁלִים גַּם לְמִנְיַן שִׁבְעָה קְרוּאִים
וּלְאַחַר שֶׁיֹּאמַר הַהַפְטָרָה עִם הַבְּרָכוֹת אָז יֹאמַר הַקַּדִּישׁ
וְכֵן בְּיוֹם טוֹב אִם טָעוּ וְקָרְאוּ עִם הָרְבִיעִי עַד הַגְּמָר לֹא יֹאמְרוּ קַדִּישׁ אֶלָּא יִקְרְאוּ מִיָּד אֶת הַמַּפְטִיר לְסֵפֶר תּוֹרָה הַשֵני וְאַחֲרֵי הַהַפְטָרָה וְהַבְּרָכוֹת יֹאמְרוּ הַקַּדִּישׁ
כְּשֶׁצְּרִיכִין לְהוֹצִיא שְׁלשָׁה סִפְרֵי תּוֹרָה וְאֵין לָהֶם אֶלָּא שְׁנַיִם לֹא יִגוֹלְלוּ אֶת הַשֵּׁנִי לִקְרוֹת בּוֹ מַה שֶּׁצְּרִיכִין לִקְרוֹת בַּשְּׁלִישִׁי אֶלָּא יִקְחוּ אֶת הָרִאשׁוֹן לִקְרוֹת בּוֹ
אִם נִמְצָא פְּסוּל בְּסֵפֶר תּוֹרָה נִתְבָּאֲרוּ הַדִּינִים בְּסִימָן כּ"ד
וְאִם נִמְצָא הַפְּסוּל בְּאֶמְצַע קְרִיאַת הַמַּפְטִיר אִם הוּא מַפְטִיר שֶׁל חוֹבַת הַיּוֹם כְּגוֹן בְּיוֹם טוֹב וּבַשַׁבָּת רֹאשׁ חֹדֶשׁ שְׁקָלִים וְכַדּוֹמֶה שֶׁמּוֹצִיאִין סֵפֶר תּוֹרָה אַחֵר לְמַפְטִיר אָז דִּינוֹ כְּמוֹ בְּפָרָשָׁה אַחֶרֶת
אֲבָל בְּשַׁבָּת פָּשׁוּט שֶׁהַמַּפְטִיר חוֹזֵר וְקוֹרֵא מַה שֶּׁקָּרָא הַשְּׁבִיעִי שֶׁאֵין זֹאת אֶלָּא מִשּׁוּם כְּבוֹד הַתּוֹרָה בָּזֶה אֵין מוֹצִיאִין סֵפֶר תּוֹרָה אַחֵר אֶלָּא גּוֹמְרִין בְּסֵפֶר תּוֹרָה זֶה וְאֵינוֹ מְבָרֵךְ בְּרָכָה אַחֲרוֹנָה וְהַהַפְטָרָה אוֹמֵר בִּבְרָכוֹת
וְאִם נִמְצָא הַפְּסוּל קֹדֶם שֶׁבֵּרַךְ בְּרָכָה רִאשׁוֹנָה נִרְאֶה דְּיֵשׁ לְהוֹצִיא סֵפֶר תּוֹרָה אַחֵר
וְאִם אֵין סֵפֶר תּוֹרָה אַחֵר אֲזַי מִי שֶׁיַּעֲלֶה בַּאַחֲרוֹנָה הוּא יֹאמַר הַהַפְטָרָה עִם הַבְּרָכוֹת
וְאִם עֲדַיִן לֹא אָמְרוּ הַקַּדִּישׁ יֹאמְרוּהוּ לְאַחַר הַהַפְטָרָה
בְּסִימָן כּ"ד סָעִיף נִתְבָּאֵר דְּאִם נִמְצָאָה טָעוּת בְּחָסֵר וְיָתֵר כָּל שֶׁאֵינוֹ מִשְׁתַּנֶּה לֹא הַקְּרִיאָה וְלֹא הַפֵּרוּשׁ אֵין מוֹצִיאִין סֵפֶר תּוֹרָה אַחֵר
מִכָּל מָקוֹם אִם נִמְצָא כֵּן בְּשַׁבָּת אַף עַל פִּי שֶׁאֵין מוֹצִיאִין סֵפֶר תּוֹרָה אַחֵר עַל כָּל פָּנִים לֹא יִקְרְאוּ בְּסֵפֶר תּוֹרָה זֶה יוֹתֵר מִשִּׁבְעָה קְרוּאִים וְהַשְּׁבִיעִי יִקְרָא הַהַפְטָרָה בִּבְּרָכוֹת וְלֹא יֹאמְרוּ קַדִּישׁ עַד לְאַחַר קְרִיאַת הַהַפְטָרָה וְהַבְּרָכוֹת וּבְמִנְחָה לֹא יוֹצִיאוּהוּ
בְּיוֹם שֶׁמּוֹצִיאִין שְׁנֵי סִפְרֵי תּוֹרָה וְנִמְצָא פְּסוּל בָּרִאשׁוֹן וְיֵשׁ עוֹד סֵפֶר תּוֹרָה בַּהֵיכָל וְרוֹצִים לָקַחַת עַתָּה אֶת הַסֵּפֶר הַשֵּׁנִי לִקְרוֹת מִתּוֹכוֹ וְאַחַר כָּךְ יוֹצִיאוּ סֵפֶר תּוֹרָה אַחֵר לַקְּרִיאָה הַשְּׁנִיָּה לֹא יַעֲשׂוּ כֵּן כִּי צְרִיכִין לִקְרוֹת מִתּוֹךְ סֵּפֶר הַתּוֹרָה מַה שֶּׁהוּכַן בִּשְׁבִילוֹ
וְכֵן בְּיוֹם שֶׁמּוֹצִיאִין שְׁלשָׁה סִפְרֵי תוֹרָה
וְכֵן אִם הָחְלְפוּ סִּפְרֵי הַתּוֹרָה שֶׁלָּקְחוּ תְּחִלָּה אֶת הַמּוּכָן לְאַחַר כָּךְ יִגְלְלוּהוּ וְיִקְחוּ אֶת הַשֵּׁנִי [כְּדֵי] לִקְרוֹת מִתּוֹךְ כָּל סֵפֶר תּוֹרָה לְמַה שֶּׁהוּכָן
סֵדֶר הַחִיּוּבִים הַקֹּדֶם קוֹדֵם
חָתָן בְּיוֹם חֻפָּתוֹ
וְחָתָן בְּשַׁבָּת שֶׁלִּפְנֵי הַחֲתֻנָּה שֶׁמְזַמְּרִים דְּהַיְנוּ שֶׁהוּא בָּחוּר
וְנַעַר שֶׁנַּעֲשֶׂה בַּר מִצְוָה בְּאוֹתוֹ שָׁבוּעַ הֵמָּה שָׁוִים
סַנְדָּק בְּיוֹם הַמִּילָה וְהוּא הַתּוֹפֵס אֶת הַתִּינוֹק בִּשְׁעַת הַמִּילָה
סַנְדָּק בְּיוֹם הַמִּילָה שֶׁמַכְנִיס אֶת הַתִּינוֹק לְבֵית הַכְּנֶסֶת לְמוּלוֹ
בַּעַל הַיּוֹלֶדֶת שֶׁיָּלְדָה בַּת וְהוֹלֶכֶת לְבֵית הַכְּנֶסֶת
בַּעַל הַיּוֹלֶדֶת שֶׁיָּלְדָה בֵּן וְהוֹלֶכֶת לְבֵית הַכְּנֶסֶת
וְאִם אֵינָן הוֹלְכוֹת לְבֵית הַכְּנֶסֶת אֵין הַבְּעָלִים חִיּוּבִים אֶלָּא אִם הוּא יוֹם אַרְבָּעִים וְאֶחָד לַזָכָר יוֹם שְׁמוֹנִים וְאֶחָד לַנְּקֵבָה שֶׁאָז הוּא זְמַן הֲבָאַת הַקָּרְבָּן
חָתָן שֶׁהָיְתָה חֲתֻנָּתוֹ מִיּוֹם רְבִיעִי וָאֵילֵךְ בְּשַׁבָּת שֶׁלְּאַחַר הַחֲתֻנָּה
וְדַוְקָא כְּשֶׁהָיָה בַּחוּר הִיא בְּתוּלָה
יוֹם הַשָּׁנָה בּוֹ בַּיּוֹם
אֲבִי הַתִּינוֹק בְּיוֹם הַמִּילָה
יָארְצֵייט שֶׁיִּהְיֶה בְּשָּׁבוּעַ שֶׁלְּאַחַר הַשַּׁבָּת
מוֹהֵל בְּיוֹם הַמִּילָה
הַסַּנְדָּק וְאַחֲרָיו אֲבִי הַבֵּן וְאַחֲרָיו הַמּוֹהֵל בַּשַּׁבָּת שֶׁלִּפְנֵי הַמִּילָה
שְׁנֵי בַּעֲלֵי חִיּוּבִים שָׁוִים תָּלוּי בְּדַעַת הַסְּגָן יָטִילוּ גּוֹרָל
מִי שֶׁאֵין עִירוֹנוֹת אֵינוֹ דּוֹחֶה שׁוּם חִיּוּב
נוֹהֲגִין לִקְרוֹת לְמִי שֶׁעָתִיד לָצֵאת לַדֶּרֶךְ אַחַר שַׁבָּת שֶׁבָּא מִן הַדֶּרֶךְ
וְכֵן נוֹהֲגִין לַחֲלוֹק כָּבוֹד לְאוֹרֵחַ נִכְבָּד לִקְרֹתוֹ אֲבָל אֵין דּוֹחִין שׁוּם חִיּוּב
קֹדֶם שֶׁקּוֹרִין לַמַּפְטִיר אוֹמְרִים חֲצִי קַדִּישׁ
וּכְשֶׁאוֹמְרִים הַקַּדִּישׁ יִהְיֶה סֵּפֶר הַתּוֹרָה שֶׁקָּרְאוּ בּוֹ עַתָּה וְגַם סֵּפֶר הַתּוֹרָה שֶׁיִּקְרְאוּ בּוֹ מַפְטִיר שְׁנֵיהֶם עַל הַשֻּׁלְחָן
וּבְיוֹם שֶׁיֵּשׁ שְׁלשָׁה סִפְרֵי תּוֹרָה אֵין צְרִיכִין לְהַנִּיחַ גַּם אֶת הָרִאשׁוֹן
הַמַּפְטִיר לֹא יַתְחִיל בְּבִרְכוֹת הַהַפְטָרָה עַד לְאַחַר שֶׁהַגּוֹלֵל כָּרַךְ אֶת סֵּפֶר הַתּוֹרָה בְּמִטְפַּחַת
בַּבְּרָכָה הָרִאשׁוֹנָה לְאַחַר הַנֶּאֱמָרִים בֶּאֱמֶת אֵין עוֹנִין אָמֵן עַד לְבַסוֹף שֶׁמְסַיֵּם וְצֶדֶק כִּי הַכֹּל בְּרָכָה אַחַת הִיא
וְכֵן בַּבְרָכָה הָרִאשׁוֹנָה מִבְּרָכוֹת הָאַחֲרוֹנוֹת אֵין עוֹנִין אָמֵן אַחַר אֱמֶת וְצֶדֶק כִּי גַּם נֶאֱמָן אַתָּה וְכוּ' שַׁיָּךְ לִבְרָכָה זוֹ
ולְפִי שֶׁיֵּשׁ טוֹעִים לַעֲנוֹת אָמֵן בִּמְקוֹמוֹת אֵלּוּ לָכֵן טוֹב שֶׁהַמַּפְטִיר לֹא יַעֲשֶׂה שָׁם שׁוּם הֶפְסֵק לְמַעַן יֵדְעוּ כִּי אֵין שָׁם סִיּוּם הַבְּרָכָה
אָסוּר לְדַבֵּר בְּשָׁעָה שֶׁהַמַּפְטִיר קוֹרֵא אֶת הַהַפְטָרָה
עִקַּר הַדִּין שֶׁזֶּה שֶׁעָלָה לַמַּפְטִיר הוּא בִּלְבַד יֹאמַר הַהַפְטָרָה וְהַצִּבּוּר יֹאמְרוּ אַחֲרָיו בְּלַחַשׁ
וּמַה שֶׁנָּהֲגוּ שֶׁהַצִּבּוּר אוֹמְרִים בְּקוֹל רָם עִם הַמַּפְטִיר אֵין זֶה רַק מֵחֲמַת חֶסְרוֹן יְדִיעָה וְנָכוֹן לְבַטֵּל הַמִּנְהָג
וְגַם יֵשׁ שֶׁעוֹשִׂין שְׁהִיּוֹת בַּאֲמִירַת הַפְטָרָה שֶׁאַף אַחַר שֶׁסִּיֵּם הַמַּפְטִיר הַהַפְטָרָה וְהִתְחִיל הַבְּרָכוֹת אֵין רוֹצִים לְהַפְסִיק בַּאֲמִירַת הַהַפְטָרָה וְלֹא יָפֶה הֵם עוֹשִׂים שֶׁאִם אוֹמְרִים בְּקוֹל רָם אֵינָם שׁוֹמְעִים קוֹל דְּבָרִים בְּהַתְחָלַת בִּרְכוֹת הַמַּפְטִיר וְלִפְעָמִים גּוֹרְמִים שֶׁגַּם אֲחֵרִים הַסְּמוּכִים לָהֶם אֵין שׁוֹמְעִין וְאַף אִם מַנְמִיכִים קוֹלָם קְצָת בִּתְחִלַּת הַבְּרָכוֹת מִכָּל מָקוֹם הֵם בְּעַצְמָם אֵינָם שׁוֹמְעִין
לָכֵן יֵשׁ לִנְהֹג כִּי מִיָּד שֶׁיִּשְׁמַע שֶׁהַמַּפְטִיר סִיֵּם הַהַפְטָרָה וּמַתְחִיל הַבְּרָכוֹת אַף עַל פִּי שֶׁהוּא עֲדַיִן לֹא סִיֵּם יִהְיֶה מָתוּן בִּשְׁתִיקָה עַד שֶׁיְסַיֵּם הַמַּפְטִיר הַבְּרָכוֹת וְאַחַר כָּךְ יְסַיֵּם הוּא אֲמִירַת הַהַפְטָרָה
גַּם הַמַּפְטִיר יִהְיֶה זָהִיר שֶׁלֹּא לְהַתְחִיל אֲמִירַת הַבְּרָכוֹת עַד שֶׁיִפְסוֹק קוֹל הֶהָמוֹן הָרַב לְגַמְרֵי
בְּשַׁבָּת שֶׁשְּׁתֵּי פָּרָשִׁיּוֹת מְחֻבָּרוֹת מַפְטִירִין בַּהַפְטָרָה שֶׁל פָּרָשָׁה שְׁנִיָּה לְבַד בְּאַחֲרֵי קְדוֹשִׁים כְּשֶׁהֵן מְחֻבָּרוֹת שֶׁאָז מַפְטִירִין הֲלֹא כִּבְנֵי כֻשִׁיִּים בִּקְצָת חֻמָּשִׁים נִרְשְמָה לְפָרָשַׁת וַיִּשְׁלַח הַהַפְטָרָה וַיִּבְרַח יַעֲקֹב
וְהִיא טָעוּת כִּי הַפְטָרָה שַׁיֶכֶת לְפָרָשַׁת וַיֵּצֵא וְהַפְטָרַת וַיִּשְׁלַח הוּא חֲזוֹן עוֹבַדְיָה
רֹאשׁ חֹדֶשׁ שֶׁחַל לִהְיוֹת בְּשַׁבָּת מַפְטִירִין הַשָּׁמַיִם כִּסְאִי וְאִם טָעָה וְקָרָא הַהַפְטָרָה שֶׁל פָּרָשַׁת הַשָּׁבוּעַ אִם עֲדַיִן לֹא אָמַר הַבְּרָכוֹת הָאַחֲרוֹנוֹת יֹאמַר גַּם הַשָּׁמַיִם כִּסְאִי וִיבָרֵךְ אַחַר כָּךְ
וְאִם לֹא נִזְכַּר עַד לְאַחַר הַבְּרָכוֹת יֹאמַר הַשָּׁמַיִם כִּסְאִי בְּלֹא בְּרָכוֹת
וְאִם חַל רֹאשׁ חֹדֶשׁ בְּאֶחָד בְּשַׁבָּת מַפְטִירִין מָחָר חֹדֶשׁ
וְאִם טָעָה דִּינוֹ כְּמוֹ בְּשַׁבָּת רֹאשׁ חֹדֶשׁ חָל רֹאשׁ חֹדֶשׁ בַּשַּׁבָּת וּבַיּוֹם הָרִאשׁוֹן מַפְטִירִין הַשָּׁמַיִם כִּסְאִי
בְּשַׁבָּת חֹל הַמּוֹעֵד פֶּסַח אֵין מַזְכִּירִין בְּבִרְכוֹת הַפְטָרָה שֶׁל פֶּסַח לֹא בְּאֶמְצַע וְלֹא בַּחֲתִימָה אֶלָּא מְסַיֵּם מְקַדֵּשׁ הַשַּׁבָּת
אֲבָל בְּחֹל הַמּוֹעֵד סֻכּוֹת מַזְכִּירִין כְּמוֹ בְּיוֹם טוֹב שֶׁל סֻכּוֹת שֶׁחָל בַּשַּׁבָּת
קָטָן שֶׁהִגִּיעַ לְחִנּוּךְ שֶׁיּוֹדֵעַ לְמִי מְבָרְכִין וְיוֹדֵעַ לְחַתֵּךְ אֶת הָאוֹתִיּוֹת בְּטוֹב עוֹלֶה לְמַפְטִיר בַּשַּׁבָּת וּבְיוֹם טוֹב מִלְּבַד בְּפָרָשַׁת זָכוֹר וּבְפָרָשַׁת פּרָה וּבְשַׁבָּת שׁוּבָה וְכֵן בְּיוֹם שְׁבִיעִי שֶׁל פֶּסַח שֶׁמַּפְטִירִין הַשִּׁירָה נוֹהֲגִין שֶׁאֵין קָטֹן עוֹלֶה לְמַפְטִיר
וְכֵן בְּיוֹם רִאשׁוֹן דְּשָׁבוּעוֹת שֶׁמַּפְטִירִין בַּמֶּרְכָּבָה דִּיחֶזְקֵאל נוֹהֲגִין לִקְרֹוֹא דַּוְקָא גָּדוֹל וְחָכָם
וְכֵן בְּשַׁבָּת חֲזוֹן נוֹהֲגִין לִקְרוֹא אֶת הָרַב לַמַּפְטִיר
לֹא נִתְקְנָה קְרִיאַת הַפְטָרָה עִם בְּרָכוֹת אֶלָּא לְאַחַר שֶׁקָּרְאוּ בַּתּוֹרָה בִּבְרָכוֹת כָּל הַקְּרוּאִים הָרְאוּיִים
אֲבָל אִם נִמְצָא פְּסוּל בְּסֵפֶר תּוֹרָה בְּשַׁבָּת פְּשׁוּטָה אֲפִלּוּ בַשְּׁבִיעִי וְלֹא הָיָה סֵפֶר תּוֹרָה אַחֵר וְלָכֵן לֹא בֵּרֵךְ בָּאַחֲרוֹנָה וְכֵן כְּשֶׁמַּפְטִירִין בְּחוֹבַת הַיּוֹם אֲפִלּוּ נִמְצָא בַמַפְטִיר אֲזַי אֵין מְבָרְכִין בִּרְכוֹת הַהַפְטָרָה אֶלָּא אוֹמְרִים אוֹתָהּ בְּלֹא בְרָכוֹת
אֲבָל בְּשַׁבָּת פָּשׁוּטָה אִם לְאַחַר שֶׁקָּרְאוּ שִׁבְעָה קְרוּאִים בִּבְרָכוֹת נִמְצָא הַפְּסוּל הֵן בַּקְּרוּאִים שֶׁהוֹסִיפוּ הֵן בַּמַּפְטִיר נִרְאֶה דְּיֵשׁ לִקְרוֹת הַהַפְטָרָה בִּבְרָכוֹת
אָסוּר לְהִשְׁתַּמֵּשׁ לְאוֹר הַנֵּר דָּבָר שֶׁצָּרִיךְ עִיּוּן קְצָת דְּגָזְרוּ רַבָּנָן שֶׁמָּא יִשְׁכַּח וְיַטֶּה אֶת הַנֵּר לְקָרֵב אֶת הַשֶּׁמֶן אֶל הַפְּתִילָה וְיִתְחַיֵּב מִשּׁוּם מַבְעִיר וּשְׁנַיִם מֻתָּרִין לִקְרוֹת מִתּוֹךְ סֵפֶר אֶחָד בְּעִנְיָן אֶחָד שֶׁאִם יָבֹא אֶחָד לְהַטּוֹת חֲבֵרוֹ יַזְכִּירֵהוּ
וּבַנֵּרוֹת שֶׁלָּנוּ שֶׁהָחֵלֶב הַשַּׁעֲוָה כָּרוּךְ עַל הַפְּתִילָה נוֹהֲגִין לְהַתִּיר
אַךְ צָרִיךְ לַעֲשׂוֹת אֵיזֶה הֶכֵּר שֶׁלֹּא יָבֹא לִקְצֹץ רֹאשׁ הַפְּתִילָה שֶׁנַּעֲשֶׂה פֶּחָם
וּלְהָרַמְבַּ"ם הֲוֵי אִסּוּר דְּאוֹרָיְתָא
וַאֲפִלּוּ עַל יְדֵי אֵינוֹ יְהוּדִי אָסוּר לִקְצוֹץ רֹאשׁ הַפְּתִילָה
אָסוּר לִפְתּוֹחַ דֶּלֶת חַלּוֹן נֶגֶד נֵר דּוֹלֵק כְּשֶׁהוּא קָרוֹב לָהֶם שֶׁמָּא יְכַבֶּה עַל יְדֵי זֶה
אֲבָל מֻתָּר לִסְגּוֹר דֶּלֶת וְחַלּוֹן
וּפֶתַח הַתַּנּוּר שֶׁיֶּשׁ בּוֹ אֵשׁ אָסוּר בֵּין לִפְתּוֹחַ בֵּין לִסְגּוֹר כִּי עַל יְדֵי זֶה הוּא מַבְעִיר מְכַבֶּה
אָסוּר לְעָרוֹת רֹטֶב רוֹתֵחַ עַל חֲתִיכוֹת לֶחֶם מַצּוֹת אֶלָּא יְעָרֶה תְּחִלָּה אֶת הָרֹטֶב לְתוֹךְ הַקְּעָרָה וְיִתְקָרֵר קְצָת עַד שֶׁיְהֵא רָאוּי לַאֲכִילָה וְאַחַר כָּךְ יִתֵּן שָׁמָּה אֶת הַלֶּחֶם הַמַּצּוֹת
אֲבָל כָּל זְמַן שֶׁהָרֹטֶב הוּא רוֹתֵחַ אֲפִלּוּ הוּא בַּקְּעָרָה אָסוּר לִתֵּן לְתוֹכוֹ לֶחֶם מַצּוֹת
וְכֵן אֵין לִתֵּן מֶלַח תַבְלִין לְתוֹךְ הָרֹטֶב אֲפִלּוּ הוּא בַּקְּעָרָה וּמִכָּל שֶׁכֵּן לְתוֹךְ הַקְּדֵרָה כָּל זְמַן שֶׁהוּא רוֹתֵחַ אֶלָּא יַמְתִּין עַד שֶׁתִּתְקָרֵר קְצָת שֶׁיְהֵא רָאוּי לַאֲכִילָה
וּבְמֶּלַח שֶׁנַּעֲשָׂה עַל יְדֵי בִּשּׁוּל יֵשׁ מְקִלִּין
וְהַמַּחְמִיר גַּם בָּזֶה תָּבֹא עָלָיו בְּרָכָה
וְכֵן אֵין לְעָרוֹת קַאפֶע טֵה רוֹתֵחַ לְהַכְּלִי שֶׁרוֹצִים לִשְׁתּוֹת בּוֹ אִם יֵשׁ שָׁם צוּקֶר אֶלָּא יְעָרֶה תְחִלָּה אֶת הַקַּאפֶע וְהַטֵה וְאַחַר כָּךְ יִתֵּן לְתוֹכוֹ אֶת הַצּוּקֶר
וּבִמְקוֹם צֹרֶךְ יֵשׁ לְהָקֵל
אָסוּר לִתֵּן פְּרִי מַיִם עַל הַתַּנּוּר לְאַחַר שֶׁהֻסַּק מִשּׁוּם דְּאֶפְשָׁר שֶׁיַּרְתִּיחַ הַמַּיִם וְשֶׁיִּצָלֶה הַפְּרִי
וַאֲפִלּוּ אֵין דַּעְתּוֹ אֶלָּא לְחַמֵּם אוֹתָם קְצָת מִכָּל מָקוֹם אִם בַּמָּקוֹם הַזֶּה אֶפְשָׁר שֶׁיִּתְבַּשְּׁלוּ יִצָּלוּ אָסוּר לְחַמְּמָן שָׁם
וְכֵן פַּשְׁטִידָה שֶׁיֵּשׁ בָּהּ שֻׁמָּן אֵין לְהַעֲמִידָהּ נֶגֶד הַמְּדוּרָה עַל הַתַּנּוּר בְּמָקוֹם שֶׁתּוּכַל לְהַרְתִּיחַ אַף עַל פִּי שֶׁאֵין דַּעְתּוֹ אֶלָּא לְחַמְּמָהּ
אֲבָל בְּמָקוֹם שֶׁאִי אֶפְשָׁר שֶׁיִּתְבַּשְּׁלוּ אֶלָּא יִתְחַמְּמוּ קְצָת שָׁם מֻתָּר לִתְּנָם וַאֲפִלּוּ נִקְרַשׁ הַשֻּׁמָּן הַמַּיִם מֵחֲמַת הַקֹּר
אֲבָל לְתוֹךְ הַתַּנּוּר שֶׁהִטְמִינוּ בּוֹ אָסוּר לָתֵת שׁוּם דָּבָר צוֹנֵןשֶׁיִּתְחַמֵּם אַף עַל פִּי שֶׁאִי אֶפְשָׁר לְהַרְתִּיחַ שָׁם
וּלְצֹרֶךְ קְצָת חוֹלֶה יַעֲשֶׂה שְׁאֵלַת חָכָם
וּקְצָת נוֹהֲגִין לְהַחֲזִיר בַּשַּׁבָּת הַמַּאֲכָלִים לְתוֹךְ הַתַּנּוּר שֶׁהִטְמִינוּ בּוֹ כֵּיוָן שֶׁהֵם עֲדַיִן חַמִּים
אַךְ אִם נִצְטַנְּנוּ לְגַמְרֵי אוֹסְרִים
וּבַעַל נֶפֶשׁ יֵשׁ לְהַחְמִיר בְּכָל עִנְיָן
בְּשַׁבָּת אָסוּר לְהַטְמִין בְּשׁוּם דָּבָר
לָכֵן אִם נוֹטֵל קְדֵרָה שֶׁיֵּשׁ בָּהּ תַּבְשִׁיל שֶׁנִּתְבַּשֵּׁל בָּהּ שֶׁנִּתְחַמֵּם בָּהּ אָסוּר לְכָרְכָהּ לְכַסּוֹתָהּ בְּכָרִים וּכְסָתוֹת וְכַדּוֹמֶה לִשְׁמוֹר חֻמָּהּ
דָּבָר שֶׁאִי אֶפְשָׁר כְּלָל לְאָכְלוֹ בְּלִי הֲדָחָה אָסוּר לַהֲדִיחוֹ בַּשַּׁבָּת אֲפִלּוּ בְּצוֹנֵן
וְדָג מָלוּחַ מֻתָּר לִשְׁרוֹתוֹ בְּמַיִם צוֹנְנִים לְפִי שֶׁגַּם קֹדֶם הַשְּׁרִיָּה רָאוּי לַאֲכִילָה
חַרְדָּל וְתִמְכָּא וּשְׁאָר מִינֵי טִבּוּלִין שֶׁלֹּא נָתַן בָּהֶם חֹמֶץ מִבְּעוֹד יוֹם אָסוּר לִתֵּן בָּהֶם בַּשַּׁבָּת אֶלָּא בְּשִׁנּוּי דְּהַיְנוּ שֶׁיִּתֵּן תְּחִלָּה אֶת הַחֹמֶץ בַּכְּלִי וְאַחַר כָּךְ יִתֵּן לְתוֹכוֹ אֶת הַחַרְדָּל הַתִּמְכָּא
וְלֹא יַעֲשֶׂנוּ בְּלִילָה עָבָה אֶלָּא יִשְׁפּוֹךְ הַרְבֵּה שֶׁתְּהֵא בְּלִילָתוֹ רַכָּה וְגַם לֹא יְעָרְבוֹ בְּכַף וְכַדּוֹמֶה אֶלָּא בְּאֶצְבָּעוֹ שֶׁיְנַעְנֵעַ בִּכְּלִי עַד שֶׁיִּתְעָרֵב
פֵּרוֹת שֶׁנִּמְצְאוּ תַּחַת אִילָן אֲסוּרִים אֲפִלּוּ בְּטִלְטוּל שֶׁמָּא נָפְלוּ הַיּוֹם
וְכֵן כָּל פֵּרוֹת שֶׁאֵצֶל אֵינוֹ יְהוּדִי אִם יֵשׁ לְהִסְתַּפֵּק שֶׁמָּא נִתְלְשׁוּ הַיּוֹם אֲסוּרִים אֲפִלּוּ בְּטִלְטוּל
אָסוּר לִרְדּוֹת דְּבַשׁ הַמְּחֻבָּר בְּכַוֶּרֶת
וְכֵן אָסוּר לְרַסֵּק חַלּוֹת דְּבַשׁ אֲפִלּוּ נִתְלְשׁוּ אֶתְמוֹל מֵהַכַּוָרֶת
וְאִם לֹא רִסֵּק אוֹתן קֹדֶם שַׁבָּת אֲזַי הַדְּבַשׁ הַזָּב מֵהֶן בַּשַּׁבָּת אָסוּר
אֲבָל הַדְּבַשׁ הַזָּב בַּכַּוֶּרֶת מֻתָּר
פֵּרוֹת שֶׁנִּתְפַּזְרוּ בְּמָקוֹם אֶחָד בַּבַּיִת בֶּחָצֵר מֻתָּר לְקַבְּצָם
אֲבָל אִם נִתְפַּזְּרוּ אַחַת הֵנָּה וְאַחַת הֵנָּה דְּאִכָּא טִרְחָא לְקַבְּצָם אָסוּר לְקַבְּצָם לְתוֹךְ הַסַּל אֶלָּא מְלַקֵּט וְאוֹכֵל
קִטְנִיּוֹת וְכַדּוֹמֶה שֶׁהֵן בִּקְלִפָּתָן שֶׁקּוֹרִין שַׁרְבִיטִין אִם הַקְּלִפּוֹת עֲדַיִן לַחוֹת וּרְאוּיוֹת גַּם כֵּן לַאֲכִילָה מֻתָּר לְפָתְחָן וְלָקַחַת מֵהֶן אֶת הַקִּטְנִיּוֹת
אֲבָל אִם הַקְּלִפּוֹת נִתְיַבְּשׁוּ וְאֵינָן רְאוּיוֹת עוֹד לַאֲכִילָה אָסוּר לָקַחַת מֵהֶן אֶת הַקִּטְנִיּוֹת
וְכֵן יֵשׁ לִזָּהֵר מִלְּהוֹצִיא אֶת הָאֱגוֹזִים מִתּוֹךְ הַקְּלִפָּה הַיְרֻקָּה שֶׁלָּהֶן וְכֵן הַשֻּׂמְשְׁמִים מִתּוֹךְ הַקְּלִפָּה
אָסוּר לִסְחֹט פֵּרוֹת לְצֹרֶךְ הַמַּשְׁקִין
וְלָכֵן אָסוּר לִסְחֹט לִימוֹנִים לְתוֹךְ הַמַּיִם לַעֲשׂוֹת מַשְׁקֶה שֶׁקּוֹרִין לִימוֹנַדַּה
וַאֲפִלּוּ לִמְצוֹץ פְּרִי בְּפִיו יֵשׁ אוֹסְרִין
וְיֵשׁ לִזָּהֵר עַל כָּל פָּנִים בַּעֲנָבִים שֶׁלֹּא לִמְצוֹץ אֶת הַמַּשְׁקֶה וְלִזְרוֹק אֶת הַקְּלִפּוֹת
אֲבָל אִם אֵינוֹ צָרִיךְ לַמַּשְׁקִין הַיּוֹצְאִין מֻתָּר לְסָחֳטָן וְלָכֵן מֻתָּר לִסְחוֹט חַסָּה וְקִשׁוּאִים מְלָפְפוֹנִים שֶׁהַמַּיִם הוֹלְכִין לְאִבּוּד
לֹא תְקַלַּח אִשָּׁה חָלָב מִדַּדֶּיהָ לְתוֹךְ הַכּוֹס לְתוֹךְ הַקְּדֵרָה וְתֵינִיק אֶת בְּנָהּ
אֲבָל מֻתֶּרֶת לְקַלֵּחַ מֵהֶחָלָב כְּדֵי שֶׁיֹּאחֵז הַתִינוֹק אֶת הַדַּד וְיִינָק
וְאָסוּר לְהַתִּיז מֵחֲלָבָהּ עַל אֵיזֶה דָּבָר לִרְפוּאָה בְּמָקוֹם שֶׁאֵין בּוֹ סַכָּנָה וְלֹא צַעֲרָא יְתֵרָה
מֻתָּר לִתֵּן שֻׁמָּן קָרוּשׁ עַל מַאֲכָל חַם אַף עַל פִּי שֶׁהוּא נִימּוֹחַ
הַשֶּׁלֶג וְהַבָּרָד אֵין מְרַסְּקִין אוֹתָן בְּיָּדַיִם דְּהַיְנוּ לְשַׁבְּרָם לַחֲתִיכוֹת כְּדֵי שֶׁיָּזוּבוּ מֵימֵיהֶם
אֲבָל נוֹתֵן הוּא לְתוֹךְ הַכּוֹס שֶׁל יַיִן מַיִם כְּדֵי לְצַנְּנָם וְהֵם נִימּוֹחִים מֵאֲלֵיהֶם וְאֵינוֹ חוֹשֵׁשׁ
וְצָרִיךְ לִזָּהֵר בַּחֹרֶף שֶׁלֹּא יִטֹּל יָדָיו בְּמַיִם שֶׁיֵּשׁ בָּהֶם שֶׁלֶג בָּרָד
וְאִם יִטּוֹל יִזָּהֵר שֶׁלֹּא יִדְחֲקֵם בֵּין יָדָיו שֶׁלֹּא יְהֵא מְרַסֵּק
וּמֻתָּר לִשְׁבּוֹר קֶרַח כְּדֵי לִטּוֹל מַיִם מִתַּחְתָּיו
וּלְהַשְׁתִּין בְּתוֹךְ הַשֶּׁלֶג טוֹב לִזָּהֵר אִם אֶפְשָׁר
וְכֵן יֵשׁ לִזָּהֵר שֶׁלֹּא לְהַשְׁתִּין עַל גַּבֵּי טִיט לְתוֹךְ עָפָר תִּחוֹחַ
אֹכֶל הַמְּעֹרָב עִם פְּסֹלֶת מֻתָּר לִבְרוֹר אֶת הָאֹכֶל מִתּוֹךְ הַפְּסֹלֶת אֲבָל לֹא אֶת הַפְּסֹלֶת מִתּוֹךְ הָאֹכֶל
וְגַם אֶת הָאֹכֶל אָסוּר לִבְרוֹר עַל יְדֵי כְּלִי אֶלָּא דַּוְקָא בַּיָּד
וְדַוְקָא מַה שֶּׁהוּא צָרִיךְ לֶאֱכוֹל מִיָּד
וַאֲפִלּוּ בְּמַאֲכָלִים שֶׁרוֹצִים לִבְרוֹר מַה שֶּׁיֹּאכְלוּ עַתָּה מִמַּה שֶּׁיַּשְׁאִירוּ צְרִיכִין לִזָּהֵר לִבְרוֹר מַה שֶּׁרוֹצִים לֶאֱכוֹל עַתָּה וְלֹא לִבְרוֹר מַה שֶּׁרוֹצִים לְהַנִּיחַ
כִּי מַה שֶרוֹצִים לֶאֱכוֹל עַתָּה חָשׁוּב אִכֶל
וּמַה שֶׁרוֹצִים לְהַנִּיחַ חָשׁוּב פְּסֹלֶת
אֲפִלּוּ לִקְלוֹף שׁוּם בְּצָלִים וּלְהַנִּיחָם אָסוּר מִשּׁוּם בּוֹרֵר וְאֵינוֹ מֻתָּר לִקְלוֹף אֶלָּא מַה שֶּׁצְּרִיכִין לֶאֱכוֹל מִיָּד
וְהַקְּלִפָּה הָעֶלְיוֹנָה שֶׁעַל הַשּׁוּם הַמְּסַבֶּבֶת כָּל הַחֲלָקִים יֵשׁ לֶאֱסוֹר לַהֲסִירָהּ אֲפִלּוּ לְצֹרֶךְ אֲכִילָה מִיָּד מִשּׁוּם דַּהֲוֵי מְפָרֵק תּוֹלָדָה דְּדִישָׁה
אֲפִלּוּ בְּמִדֵּי דְּלָאו בַּר אֲכִילָה שַׁיָּךְ אִסּוּר בְּרִירָה כְּגוֹן בְּכֵלִים וְכַיּוֹצֵא בָּהֶם דְּמַה שֶּׁהוּא רוֹצֶה לְהִשְׁתַּמֵּשׁ בּוֹ עַתָּה הֲוֵי כְּמוֹ אֹכֶל וְהַשְּׁאָר הֲוֵי כְּמוֹ פְּסֹלֶת
אֵין לְסַנֵּן שׁוּם מַשְׁקֶה כִּי יֵשׁ בָּזֶה כַּמָּה חִלּוּקֵי דִּינִים
אֲבָל מֻתָּר לִשְׁתּוֹת עַל יְדֵי מַפָּה דְּלֹא שַׁיָּךְ בּוֹרֵר אֶלָּא בִּמְתַקֵּן הָעִנְיָן קֹדֶם אֲכִילָה שְׁתִיָּה
אֲבָל בְּעִנְיָן זֶה אֵינוֹ אֶלָּא מְעַכֵּב אֶת הַפְּסֹלֶת שֶׁלֹּא תִכָּנֵס לְתוֹךְ פִּיו
וּמִכָּל מָקוֹם לִשְׁתּוֹת מַיִם כָּךְ עַל יְדֵי מַפָּה יֵשׁ אוֹסְרִין מִשּׁוּם כִּבּוּס
וְיֵשׁ לְהָקֵל בִּשְׁעַת הַדְּחָק כְּשֶׁאֵין מַיִם נְקִיִּים לִשְׁתּוֹת
וּמִכָּל מָקוֹם לֹא יִשְׁתֶּה דֶּרֶךְ בֵּית יָד מִן הַכְּתֹּנֶת שֶׁלּוֹ דְּבָזֶה אִכָּא לְמֵיחָשׁ טְפֵי שֶׁמָּא יִסְחֹט
מַשְׁקֶה קַאפֶע שֶׁיֵּשׁ בְּתַחְתִּיתוֹ הַקָּאפֶע מַמָּשׁ שֶׁהוּא הַפְּסֹלֶת וְכֵן שְׁאָר מַשְׁקֶה שֶׁיֵּשׁ בְּתַחְתִּיתוֹ שְׁמָרִים שְׁאָר פְּסֹלֶת כְּשֶׁמְעִרִין אוֹתוֹ צְרִיכִין לִזָּהֵר שֶׁלֹּא לְעָרוֹת כָּל הַצָּלוּל אֶלָּא יַשְׁאִיר מְעַט אֵצֶל הַפְּסֹלֶת
וְחָלָב שֶׁהָעֳמַד אָסוּר לִקְלוֹט מַה שֶּׁלְּמַעְלָה הַנִּקְרָא סְמֶעטִין רַק מַה שֶּׁצָּרִיךְ לֶאֱכוֹל עַתָּה וְגַם בָּזֶה יִזָּהֵר שֶׁלֹּא יִקַּח הַכֹּל רַק יַשְׁאִיר קְצָת עַל הֶחָלָב הַתַּחְתּוֹן
אִם נָפַל זְבוּב וְכַדּוֹמֶה לְתוֹךְ הַמַּאֲכָל הַמַּשְׁקֶה לֹא יָסִיר אֶת הַזְּבוּב לְבַדּוֹ אֶלָּא יִקַּח גַּם קְצָת מֵהַמַּאֲכָל מְהַמֵּשְׁקֶה וְיִזְרֹק עִמּוֹ
אִם צָרִיךְ לָדוּךְ פִּלְפְּלִין מֶלַח וְכַיּוֹצֵא לָתֵת לְתוֹךְ הַמַּאֲכָל מֻתָּר לָדוּךְ בְּקַתָּא דְּסַכִּינָא עַל הַשֻּׁלְחָן וְכַיּוֹצֵא בּוֹ אֲבָל לֹא בִּמְדוּכָה וְלֹא בְּמַכְתֶּשֶׁת
אָסוּר לַחְתּוֹךְ בְּצָלִים וּשְׁאָר יְרָקוֹת אֶלָּא דַּוְקָא סָמוּךְ לַסְּעוּדָּה וְגַם אָז לֹא יַחְתְּכֵם דַּק דַּק מְאֹד
דָּבָר שֶׁהַמֶּלַח פּוֹעֵל בּוֹ לְרַכְּכוֹ לְהָפִיג חֲרִיפוּתוֹ אָסוּר לְמָלְחוֹ מִשּׁוּם דַּהֲוֵי כְּמוֹ מְעַבֵּד
וְלָכֵן אָסוּר לִמְלוֹחַ חַיִּין וְכֵן צְנוֹן בְּצָלִים אָסוּר לִמְלוֹחַ אֲפִלּוּ מַה שֶּׁצָּרִיךְ לְאוֹתָהּ סְעוּדָּה אֶלָּא מַטְבִּיל בְּמֶלַח חֲתִיכָה חֲתִיכָה וְאוֹכֵל
אֲבָל בֵּיצִים וּבָשָׂר מְבֻשָּׁל וְכַיּוֹצֵא בָּהֶם שֶׁאֵין הַמֶּלַח מוֹעִיל לָהֶן אֶלָּא שֶׁיִּתֵּן בָּהֶם טַעַם מֶלַח מֻתָּר לְמָלְחָם לְאָכְלָם בְּאוֹתָהּ סְעוּדָּה
אֲבָל בִּשְׁבִיל לְהַנִּיחָם לִסְעוּדָּה אַחֶרֶת אָסוּר
אֵין לִמְלֹוֹחַ בְּיַחַד הַרְבֵּה פּוֹלִין וְקִטְנִיּוֹת מְבֻשָּׁלִים כִּי הַמְּליחָה מוֹעִילָה בָּהֶן לְרַכְּכָן
וַאֲפִלּוּ כְּדֵי לְאָכְלָן לְאַלְתֵּר אָסוּר
"סַאלַאט" "גּוּרְקֶען" וְכֵן שְׁאָר מִינֵי טִבּוּלִין שֶׁעוֹשִׂין מִבְּצָלִים וְכַדּוֹמֶה מֻתָּר לְמָלְחָן סָמוּךְ לַסְּעוּדָּה שֶׁכֵּיוָן שֶׁנּוֹתְנִים לְתוֹכָן מִיָּד שֶׁמֶן וְחֹמֶץ מַחְלִישִׁין כֹּחַ הַמֶּלַח
אֲבָל אָסוּר לְמָלְחָן וּלְהַשְׁהוֹתָן אֵיזֶה זְמָן
אִסּוּר בּוֹנֶה שַׁיָּךְ גַּם בַּמַּאֲכָל כְּגוֹן הַמְּגַבֵּן גְּבִינָה שֶׁמְדַבֵּק פֵּרוֹת וּמַשְׁוֶה אוֹתָן שֶׁיִּהְיוּ יָפִין וְלָכֵן כְּשֶׁחוֹתְכִין בְּצָלִים עִם בֵּצִים עִם חָלָב מִדָּג מָלוּחַ יֵשׁ לִזָּהֵר שֶׁלֹּא לְהַשׁוְוֹתָן וּלְיַפּוֹתָן אֶלָּא יַנִּיחֵם כְּמוֹ שֶׁהֵם
כְּשֶׁמְדִיחִין כֵּלִים בְּמַיִם רוֹתְחִין לֹא יְעָרֶה הַמַּיִם עַל הַכֵּלִים אֶלָּא יְעָרֶה אֶת הַמַּיִם לְתוֹךְ כְּלִי אַחֵר וְאַחַר כָּךְ יִתֵּן בָּהֶם אֶת הַכֵּלִים
וְלֹא יְדִיחֵם בְּמַפָּה מִשּׁוּם אִסּוּר סְחִיטָה אֶלָּא מְדִיחָם בִּסְמַרְטוּט הַמְּיֻחָד לְכָךְ שֶׁאֵינוֹ מַקְפִּיד עָלָיו לְסָחֳטוֹ גַּם בְּחֹל
וּכְשֶׁמֵדִיחַ כְּלִי זְכוּכִית לֹא יְדִיחֵם בְּשִׁבֹּלֶת שׁוּעָל וְכַדּוֹמֶה
וְאָסוּר לְהָדִיחַ כֵּלִים בַּשַּׁבָּת אֶלָּא אוֹתָן שֶׁצְּרִיכִין לַשַּׁבָּת
כָּל דָּבָר שֶׁהַיִשְׂרָאֵל אָסוּר לַעֲשׂוֹתוֹ אָסוּר גַּם כֵּן עַל יְדֵי אֵינוֹ יְהוּדִי
וּמִכָּל מָקוֹם בִּימֵי הַחֹרֶף כֵּיוָן שֶׁמֻּתָּרִין לְהַסִּיק אֶת הַתַּנּוּר כְּדֵי לְחַמֵּם אֶת הַבַּיִת עַל יְדֵי אֵינוֹ יְהוּדִי נוֹהֲגִין שֶׁהָאֵינוֹ יְהוּדִי מַעֲמִיד אֶת הַתַּבְשִׁילִין שֶׁנִּצְטַנְּנוּ עַל הַתַּנּוּר קֹדֶם שֶׁהוּא מַסִּיקוֹ וְאַחַר כָּךְ מַסִּיקוֹ
דְּכֵיוָן שֶׁאֵין הַכַּוָּנָה בְּהַסָּקָה זֹאת לְחַמֵּם אֶת הַתַּבְשִׁילִין אֶלָּא לְחַמֵּם אֶת הַבַּיִת יֵשׁ מַתִּירִין
וְדַוְקָא שֶׁיַּעֲמִידֵם קֹדֶם הַהַסָּקָה וְלֹא אַחַר כָּךְ
וּפְשִׁיטָא שֶׁאִם אֵין הַכַּוָּנָה בַּהַסָּקָה בִּשְׁבִיל הַבַּיִת אֶלָּא בִּשְׁבִיל הַתַּבְשִׁילִין וַדַּאי אָסוּר בְּכָל עִנְיָן
וְיֵשׁ אוֹסְרִין אֲפִלּוּ אִם הַכַּוָּנָה הִיא בִּשְׁבִיל לְחַמֵּם אֶת הַבָּיִת
וְאַף עַל פִּי שֶׁהַמִּנְהָג כְּהַמַּתִּירִין מִכָּל מָקוֹם כָּל בַּעַל נֶפֶשׁ יֵשׁ לְהַחְמִיר עַל עַצְמוֹ בְּמָקוֹם שֶׁאֵין שָׁם צֹרֶךְ כָּל כָּךְ
וּמִכָּל שֶׁכֵּן בְּאוֹתָן תַּנּוּרֵי בַּרְזֶל הָעֲשׂוּיִין לְבַשֵּׁל עֲלֵיהֶן תָּמִיד אַף עַל פִּי שֶׁמַּסִּיקִים בָּהֶן בַּשַּׁבָּת לְצֹרֶךְ חִמּוּם הַבַּיִת וְגַם הָאֵינוֹ יְהוּדִי מַעֲמִיד עָלָיו אֶת הַתַּבְשִׁילִין קֹדֶם הַהַסָּקָה מִכָּל מָקוֹם הַיָּרֵא אֶת יִמָּנַע מִזֶּה
הַשּׁוֹפֵךְ מַשְׁקִים בְּמָקוֹם שֶׁהַקַּרְקַע מַצְמַחַת חַיָּב מִשּׁוּם זוֹרֵעַ שֵׁהֲרֵי הַמַּשְׁקֶה גּוֹרֵם שֶׁתִּצְמַח הַקַּרְקַע
וְעַל כֵּן יֵשׁ לִזָּהֵר מִלֶּאֱכוֹל בַּגִּנָּה כִּי בְּקשִׁי יָכוֹל לִזָּהֵר שֶׁלֹּא לִשְׁפּוֹךְ מַשְׁקִים עַל הָאָרֶץ
וּמִלְּבַד זֹאת יֵשׁ בַּגִּנָּה אִסּוּר טִלְטוּל
סְפוֹג שֶׁאֵין בֵּית אֲחִיזָה אֵין מְקַנְּחִין בּוֹ
אָסוּר לָרֹק בְּמָקוֹם שֶׁהָרוּחַ יְפַזֵּר אֶת הָרֹק
בְּתוּלָה אֲסוּרָה לִקְלוֹעַ שַׂעֲרוֹתֶיהָ בַּשַּׁבָּת וְלֹא לְהַתִּיר קְלִיעָתָהּ אֲבָל יְכוֹלָה לְתַקֵּן שַׂעֲרוֹתֶיהָ בְּיָדֶיהָ
וּבְמַסְרֵק הֶעָשׂוּי מִשְּׂעַר חֲזִיר אִם הוּא קָשֶׁה מְאֹד שֶׁאִי אֶפְשָׁר שֶׁלֹּא יַעֲקוֹר שְׂעָרוֹת אָסוּר לְסָרֵק בּוֹ
אֲבָל אִם אֵינוֹ קָשֶׁה מֻתֶּרֶת לְתַקֵּן בּוֹ שַׂעֲרוֹתֶיהָ וּמִכָּל שֶׁכֵּן אִם הִיא מְיַחֶדֶת אוֹתוֹ לְכָךְ
בֶּגֶד וְכַיּוֹצֵא בּוֹ שֶׁיֵּשׁ עָלָיו אֵיזֶה לִכְלוּךְ מְקַנְּחוֹ בִּסְמַרְטוּט וְכַיּוֹצֵא בוֹ
אֲבָל לֹא יִשְׁפּוֹךְ עָלָיו מַיִם
מִשּׁוּם דִּנְתִינַת הַמַּיִם הֲוֵי כְּמוֹ כִּבּוּס
וְלָכֵן אִם תִּינוֹק הִשְׁתִּין עַל אֵיזֶה בֶגֶד אָסוּר לִשְׁפּוֹךְ עָלָיו מַיִם
וּכְשֶׁאָדָם נוֹטֵל יָדָיו וְרוֹצֶה לְנַגְבָן בְּמַפָּה טוֹב לְשַׁפְשְׁפָן הֵיטֵב בָזוֹ לְהָסִיר הַמַּיִם כְּדֵי שֶׁלֹּא יִשָּׁאֵר עֲלֵיהֶם רַק מְעַט מַיִם
וּבְמַפָּה צָבוּעָה אֵין לָחוּשׁ בְּכָל עִנְיָן
חָבִית שֶׁיֵּשׁ בָּהּ מַיִם וְכַיּוֹצֵא אָסוּר לִפְרֹס עָלָיו בֶּגֶד שֶׁאֵינוֹ מְיֻחָד לָהּ לְכַסּוֹתוֹ בּוֹ דְּחַיְשִׁינָן שֶׁמָּא יָבוֹא לִידֵי סְחִיטָה
אֲבָל בְּבֶגֶד הַמְּיֻחָד לָהּ מֻתָּר לְכַסּוֹתָהּ דְּכֵיוָן דִּמיֻחָד לָּהּ לֹא חַיְשֵינָן שֶׁיִּסְחוֹט
אִם נִשְׁפְּכוֹ מַיִם עַל הַשֻּׁלְחָן וְכַדּוֹמֶה אָסוּר לְקַנְּחוֹ בְּבֶגֶד שֶׁהוּא מַקְפִּיד עָלָיו דְּכֵיוָן דְּאִכָּא מַיִם מְרֻבִּים חָיְשִׁינָן שֶׁמָּא יִסְחוֹט
וְכֵן לֹא יְנַגֵּב בְּמַפָּה כּוֹסוֹת שְׁאָר כֵּלִים שֶׁפִּיהֶן צָר דִּמֵחֲמַת דָּחֳקָם נִסְחָט הַמַּשְׁקֶה
הָיָה הוֹלֵךְ וְיָרְדוּ גְּשָׁמִים עָלָיו וְעַל בְּגָדָיו מֻתָּר לֵילֵךְ לְבֵיתוֹ
וּכְשֶׁפּוֹשְׁטָן אָסוּר לְשָׁטְחָן כְּדֵי שֶׁיִּתְיַבְּשׁוּ
וַאֲפִלּוּ הָיוּ לַחִים רַק מִן הַזֵּעָה אָסוּר לְשָׁטְחָן וְכָל שֶׁכֵּן דְּאָסוּר לְשָׁטְחָן נֶגֶד הָאֵשׁ
וַאֲפִלּוּ אִם לָבוּשׁ בָּהֶם אָסוּר לַעֲמֹד נֶגֶד הָאֵשׁ בְּמָקוֹם שֶׁהוּא חַם הַרְבֵּה
וְכֵן אָסוּר לְנַעֵר בֶּגֶד מִן הַמָּיִם וּבֶגֶד שֶׁהוּא מַקְפִּיד עַל מֵימָיו אָסוּר אֲפִלּוּ לְטַלְטְלוֹ לְאַחַר שֶׁפְּשָׁטוֹ מֵעָלָיו דְּחַיְשִׁינָן שֶׁמָּא יִסְּחֲטֶנוּ
הָיָה הוֹלֵךְ וְהִגִּיעַ לְאַמַּת הַמַּיִם יָכוֹל לְדַלֵּג וְלִקְפֹּץ עָלָיהָ אֲפִלּוּ הוּא רְחָבָה
וּמוּטָב שֶׁיְדַלֵּג מִמַּה שֶּׁיַּקִיף מִפְּנֵי שֶׁמַּרְבֶּה בְּהִלּוּךְ
וְאָסוּר לַעֲבוֹר בָּהּ שֶׁלֹּא יָבוֹא לִידֵי סְחִיטָה
וַאֲפִלּוּ בְּמָקוֹם אַחֵר בְּמָקוֹם שֶׁיָּכוֹל לְהַחְלִיק וְלִפּוֹל בַּמַּיִם אָסוּר לֵילֵךְ בַּשַּׁבָּת שֶׁמָּא יִשְׁרוּ בְּגָדָיו וְיָבוֹא לִידֵי סְחִיטָה
הָיָה הוֹלֵךְ לִדְבַר מִצְוָה כְּגוֹן לְהַקְבִּיל פְּנֵי אָבִיו רַבּוֹ מִי שֶׁגָּדוֹל מִמֶּנּוּ בְּחָכְמָה יָכוֹל לַעֲבוֹר בַּנָּהָר וּבִלְבַד שֶׁיַּעֲשֶׂה שִׁנּוּי כְּגוֹן שֶׁלֹּא יוֹצִיא יָדוֹ מִתַּחַת לִשְׂפַת חֲלוּקוֹ כְּדֵי שֶׁיִּזְכּוֹר וְלֹא יָבוֹא לִידֵי סְחִיטָה
וְאָסוּר לַעֲבוֹר בְּסַנְדָּלוֹ דְּכֵיוָן דְּאֵינוֹ יָכוֹל לְהַדְּקוֹ וּלְקָשְׁרוֹ יָפֶה חָיְשֵׁינָן דִּלְמָא נָפַל וְאָתֵי לְאֲתוּיֵי
אֲבָל בְּמִנְעָלוֹ מֻתָּר
וְכֵיוָן שֶׁהָלַךְ לִדְבַר מִצְוָה מֻתָּר אַף לַחֲזוֹר
וְאִם הוֹלֵךְ לִשְׁמוֹר פֵּרוֹתָיו מֻתָּר לַעֲבוֹר בַּהֲלִיכָה אֲבָל לֹא בַחֲזָרָה
טִיט שֶׁעַל בִּגְדּוֹ אִם הוּא לַח מְגָרְדוֹ בְּצִפֹּרֶן בְּסַכִּין
אֲבָל אִם הוּא יָבֵשׁ אָסוּר לְגָרְדוֹ מִשּׁוּם דַּהֲוֵי כְּטוֹחֵן
בֶּגֶד שָׁחוֹר אָסוּר לְנַעֲרוֹ מִן הַשֶּׁלֶג מִן הָאָבָק
אֲבָל לְהָסִיר מֵעָלָיו הַנּוֹצוֹת בְּיָדוֹ מֻתָּר
וְיֵשׁ חוֹשְׁשִׁין גַּם בָּזֹאת
טִיט שֶׁעַל רַגְלוֹ מִנְעָלָיו יָכוֹל לְהָסִירוֹ בְּדָבָר שֶׁמֻּתָּר לְטַלְטְלוֹ שֶׁיְקַנְּחוֹ בְּקוֹרָה אֲבָל לֹא יְקַנְּחוֹ לֹא בַכֹּתֶל וְלֹא בַקַּרְקַע
וּבִשְׁעַת הַדְּחָק כְּגוֹן שֶׁצּוֹאָה עַל רַגְלוֹ עַל מִנְעָלָיו וְאֵין דָּבָר שֶׁמֻּתָּר לְטַלְטְלוֹ יָכוֹל לְקַנֵּחַ בַּכֹּתֶל
וְאִם אֵין כֹּתֶל יְקַנַּח בַּקַּרְקַע
וְאִם יֵשׁ מַיִם יָכוֹל לִרְחֹץ הַמִּנְעָל גַּם בַּמַּיִם אִם הוּא שֶׁל עוֹר
אֲבָל בְּסַכִּין אָסוּר לְגָרֵד הַטִּיט וְהַצּוֹאָה מִן הַמִּנְעָל שֶׁל עוֹר
וְהַבַּרְזֶל שֶׁלִּפְנֵי הַבַּיִת שֶׁעָשׂוּי לְכָךְ אִם הוּא חַד אָסוּר לְגָרֵד בּוֹ
וְאִם אֵינוֹ חַד מֻתָּר
נִתְלַכְלְכָה יָדוֹ בְּטִיט לֹא יְקַנְּחָהּ בְּמַפָּה שֶׁמְקַנְּחִין בָּהּ הַיָּדַיִם
אָסור לִצְבּוֹעַ שׁוּם דָּבָר אֲפִלּוּ בְּצֶבַע שֶׁאֵינוֹ מִתְקַיֵּם וְלָכֵן אָסוּר לְאִשָּׁה לִצְבּוֹעַ פָּנֶיהָ וְיֵשׁ לִזָּהֵר כְּשֶׁיָּדָיו צְבוּעוֹת מִפֵּרוֹת שֶׁאָכַל שֶׁלֹּא יִגַּע בְּבִגְדּוֹ מִפְּנֵי שֶׁצּוֹבְעוֹ
וְכֵן דַּם חָטְמוֹ וְדַם מַכָּתוֹ לֹא יְקַנַּח בְּמַפָּה
אֵין לִתֵּן כַּרְכֹּם לְתוֹךְ הַתַּבְשִׁיל מִפְּנֵי שֶׁצּוֹבְעוֹ
אָסוּר לִקְלוֹעַ לִשְׁזוֹר אֲפִלּוּ שְׁנֵי חוּטִין שְׂעָרוֹת הַתְּלוּשׁוֹת
הַדֶּרֶךְ הוּא כְּשֶׁצְּרִיכִין לִקְשֹׁר אֵיזֶה דָּבָר בִּשְׁנֵי חוּטִין מְשִׁיחוֹת שֶׁמְסַבְּבִים חוּט מְשִׁיחָה אַחַת וְקוֹשְׁרִין שְׁנֵי הַקְּצָווֹת יַחַד כְּדֶרֶךְ הַחֲגוֹרָה עוֹשִׂין שְׁנֵי קְשָׁרִים זֶה עַל גַב זֶה כִּי בְּקֶשֶׁר אֶחָד לֹא יִתְחַזֵּק
וְאָסוּר לַעֲשׂוֹת כֵּן בַּשַּׁבָּת שְׁנֵי קְשָׁרִים זֶה עַל גַב זֶה אֲפִלּוּ בְּדָבָר שֶׁדַּרְכּוֹ לְהַתִּירוֹ בּוֹ בַיּוֹם וּצְרִיכִין לִזָּהֵר בַּמִּטְפַּחַת שֶׁכּוֹרְכִין סְבִיב הַצַּוָּאר שֶׁלֹּא לַעֲשׂוֹת בָּהּ בַּשַּׁבָּת שְׁנֵי קְשָׁרִים
וְכֵן בְּעֶרֶב שַׁבָּת לֹא יִהְיוּ בָּהּ שְׁנֵי קְשָׁרִים דְּאִם כֵּן אָסור לְהַתִּירוֹ בַּשַּׁבָּת כְּדִלְקַמָּן
וְכֵן לַעֲשׂוֹת אֲפִלּוּ קֶשֶׁר אֶחָד בְּרֹאשׁ אֶחָד שֶׁל חוּט מְשִׁיחָה לִטּוֹל שְׁנֵי הַקְּצָווֹת זֶה אֵצֶל זֶה וְלַעֲשׂוֹת בִּשְׁנֵיהֶם בְּיַחַד קֶּשֶׁר אֶחָד אָסוּר
כֵּיוָן דְּבָזֶה גַּם קֶשֶׁר אֶחָד מִתְקַיֵּם
וְלַעֲשׂוֹת בִּשְׁנֵי קְצָווֹת זֶה עִם זֶה קֶשֶׁר אֶחָד וְעָלָיו עֲנִיבָה אִם הוּא דָּבָר שֶׁדַּרְכּוֹ לְהַתִּירוֹ בּוֹ בַיּוֹם מֻתָּר
וְאִם לָאו אָסוּר אֲפִלּוּ אִם הוּא דַּעְתּוֹ לְהַתִּירוֹ בּוֹ בַיּוֹם
אֲבָל לַעֲשׂוֹת שְׁתֵּי עֲנִיבוֹת עַל גַּבֵּי מֻתָּר וַאֲפִלּוּ הַרְבֵּה וַאֲפִלּוּ אִם דַּעְתּוֹ שֶׁיַּעֲמוֹד כֵּן יָמִים רַבִּים
קֶשֶׁר שֶׁאֲסוּרִין לַעֲשׂוֹתוֹ קֶשֶׁר כָּזֶה אֲסוּרִין גַּם כֵּן לְהַתִּיר
וּבִמְקוֹם צַעַר יֵשׁ לְהַתִּיר עַל יְדֵי אֵינוֹ יְהוּדִי
דֶּרֶךְ הַחַיָּטִים שֶׁקֹּדֶם שֶׁתּוֹפְרִין אֶת הַבֶּגֶד כָּרָאוּי מְחַבְּרִים אֶת הַחֲתִיכוֹת בִּתְפִירוֹת מְרֻוָּחוֹת וְאַחַר כָּךְ מְסִירִין אֶת הַחוּטִין מֵאֵלּוּ הַתְּפִירוֹת וְאָסוּר לְהָסִירָן בְּשַׁבָּת
בְּגָדִים הָעֲשׂוּיִם לְהַכְנִיס בָּהֶם מְשִׁיחָה רְצוּעָה כְּגוֹן מִכְנָסַיִם מִנְעָלִים חָלוּק אִם הַבֶּגֶד חָדָשׁ אָסוּר לְהַכְנִיסוֹ בָּהֶם מִשּׁוּם דַּהֲוֵי תִקּוּן מָנָא
וּבְיָשָׁן אִם אֵין הַנֶּקֶב צָר שֶׁאֵין טֹרַח לְהַכְנִיסָהּ מֻתָּר
וְאִם יֵשׁ טֹרַח אָסוּר
לִפְעָמִים אֵיזֹה תְּפִירָה מִתְקַלְקֶלֶת וּמִתְפָּרְדוֹת הַחֲתִיכוֹת קְצָת מִזּוֹ וּמוֹשְׁכִין בְּחוּט הַתְּפִירָה וְהֵן מִתְהַדְּקוֹת וּמִתְחַבְּרוֹת אָסוּר לַעֲשׂוֹת כֵּן בַּשַּׁבָּת מִשּׁוּם דַּהֲוֵי תוֹפֵר
נְיָרוֹת שֶׁנִּדְבְּקוּ שֶׁלֹּא בְּכַוָּנָה כְּמוֹ שֶׁלִּפְעָמִים נִדְבְּקוּ דַּפֵּי סְפָרִים מֵחֲמַת הַצֶּבַע שֶׁצְּבָעָן הַכּוֹרֵךְ שֶׁנִּדְבְּקוּ אֵיזֶה דַּפִּין בְּשַׁעֲוָה מֻתָּר לְפָתְחָן
כֵּלִים שֶׁכָּרְכוּ סְבִיב פִּיהֶם בְּמַטְלִית וּקְשָׁרוּהוּ בִּמְשִׁיחָה מֻתָּר לְקָרְעָן בַּשַּׁבָּת שֶׁזֶּהוּ מְקַלְקֵל וּמֻתָּר לְצֹרֶךְ שַׁבָּת
אָסוּר לָצוּד שׁוּם בַּעַל חַי בַּשַּׁבָּת
וַאֲפִלּוּ פַּרְעוֹשׁ אָסוּר לִתְפּוֹס וְאַךְ אִם הִיא עַל גּוּף הָאָדָם וְעוֹקְצּוֹ מִשּׁוּם צַעְרָא דְּגוּפָא מֻתָּר לִטְּלוֹ וּלְזָרְקוֹ
אֲבָל אָסוּר לְהָרְגוֹ כִּי אָסוּר לַהֲרוֹג שׁוּם בַּעַל חָי
אַךְ הַכִּנִּים כֵּיוָן שֶׁהֵן מִתְהַוּוֹת רַק מִן הַזֵּעָה מֻתָּר לְהָרְגָן
וּמִכָּל מָקוֹם אֵלּוּ שֶׁבַּבְּגָדִים אָסוּר לְהָרְגָן אֶלָּא נוֹטְלָן וְזוֹרְקָן
רַק אֵלּוּ שֶׁנִּמְצְאוּ בָּרֹאשׁ מֻתָּר לְהָרְגָן
יֵשׁ לִזָּהֵר כְּשֶׁרוֹצֶה לִסְתּוֹם תֵּבָה כְּלִי שֶׁיֵּשׁ שָׁם זְבוּבִים שֶׁיַּפְרִיחֵם תְּחִלָּה מִשָּׁם כִּי כַּאֲשֶׁר הוּא סוֹתֵם הֵמָּה נִצּוֹדִים שָׁמָּה
וּמִכָּל מָקוֹם אֵינוֹ צָרִיךְ לְדַקְדֵק וְלִבְדֹּוֹק שֶׁלֹּא יִשָּׁאֵר שָׁם כְּלָל אֶלָּא יַפְרִיחַ מַה שֶּׁנִּרְאֶה לוֹ
אָסוּר לְהוֹצִיא דָּם
וַאֲפִלּוּ דָּם שֶׁבֵּין הַשִּׁנַּיִם אָסוּר לִמְצוֹץ
וְכֵן אָסוּר לְהַנִּיחַ עַל הַמַּכָּה רְטִיָּה הַמּוֹצִיאָה דָּם וְלֵחָה
וּמִכָּל שֶׁכֵּן דְּאָסוּר לִדְחוֹק אֶת הַמַּכָּה לְהוֹצִיא דָּם לֵחָה
צִיצִין שֶׁהֵן כְּמִין רְצוּעוֹת דַּקּוֹת שֶׁפֵּרְשׂוּ מֵעוֹר הָאֶצְבַּע סְבִיב הַצִּפֹּרֶן אָסוּר לְהָסִירָן בֵּין בִּכְלִי בֵּין בְּיָּד בֵּין בְּשִּׁנַּיִם
וְצִפֹּרֶן שְׁנִפְּרַשׁ רֻבּוֹ וּקָרוֹב לְהִנָּתֵק וּמְצַעֲרוֹ מֻתָּר לְהֲסִירוֹ בְּיָּד אֲבָל לֹא בִּכְלִי
וְאִם לֹא פֵּרַשׁ רֻבּוֹ אָסוּר לַהֲסִירוֹ אֲפִלּוּ בְּיָּד
אָסוּר לִשְׁפֹּוֹךְ לְתוֹךְ הַחֹמֶץ שְׁאָר מַשְׁקִים שֶׁיִּתְהַוּוּ גַּם כֵּן חֹמֶץ
בָּשָׂר שֶׁלֹּא נִמְלַח וְחָל יוֹם שְׁלִישִׁי שֶׁלּוֹ בַּשַּׁבָּת שֶׁאִם לֹא יְדִיחוּהוּ יְהֵא נֶאֱסָר יֵשׁ לַהֲדִיחוֹ עַל יְדֵי אֵינוֹ יְהוּדִי
אֲבָל עַל יְדֵי יִשְׂרָאֵל אָסוּר
אָסוּר לִמָרֵחַ רְטִיָּה וְכֵן שַׁעֲוָה זֶפֶת
לָכֵן אָסוּר לִתֵּן שַׁעֲוָה שֶׁמֶן עָב בַּנֶּקֶב לְסָתְמוֹ לְדַבְּקוֹ עַל אֵיזֶה דָבָר לְסִימָן
אֲבָל אֹכֶל מֻתָּר לִמְרֹחַ כְּגוֹן חֶמְאָה עַל הַלֶּחֶם וְכַדּוֹמֶה
אָסוּר לִשְׁבּוֹר לַחְתֹּךְ כָּל דָּבָר שֶׁאֵינוֹ מַאֲכָל
אֲבָל מַה שֶּׁהוּא מַאֲכָל אֲפִלּוּ רַק לִבְהֵמָה מֻתָּר
וְלָכֵן מֻתָּר לַחְתּוֹךְ קַשׁ לַחֲצוֹץ בּוֹ שִׁנָּיו
וַעֲצֵי בְּשָׂמִים מֻתָּר לִמְלוֹל וְלִקְטוֹם כְּדֵי לְהָרִיחַ בָּהֶם וַאֲפִלּוּ הֵם קָשִׁים כָּעֵץ
אֲבָל לִקְטוֹם אוֹתָם כְּדֵי לַחְצוֹץ שִׁנָּיו אָסוּר
אִילָן בֵּין שֶׁהוּא לַח בֵּין שֶׁהוּא יָבֵשׁ אֵין מִשְׁתַּמְּשִׁין בּוֹ שׁוּם תַּשְׁמִישׁ וְאַף עַל פִּי שֶׁאֵינוֹ מְנִידוֹ
אֵין עוֹלִין בּוֹ וְאֵין נִתְלִין בּוֹ
וְאָסור לְהַנִּיחַ עָלָיו אֵיזֶה חֵפֶץ לִטְּלוֹ מִמֶּנּוּ לִקְשׁוֹר בּוֹ בְּהֵמָה וְכָל כַּיּוֹצֵא בָּהֶם
וַאֲפִלּוּ בִּצִדְדֵי הָאִילָן אָסוּר לְהִשְׁתַּמֵּשׁ
וְלָכֵן אִם סַל תָּלוּי עָלָיו אָסוּר לִטּוֹל אֵיזֶה דָּבָר מִתּוֹךְ הַסַּל לִתֵּן לְתוֹכוֹ דְּהַסַּל הֲוֵי צְדָדֵי הָאִילָן
אֲבָל אִם יָתֵד תָּקוּעָה בָּאִילָן וְעָלֶיהָ תָּלוּי סַל מֻתָּר לִטּוֹל מִתּוֹכוֹ לִתֵּן לְתוֹכוֹ מִשּׁוּם דְּאָז הֲוֵי הַסַּל צִדֵּי צְדָדִין
וְהַסַּל אָסוּר לִקַּח מִשָּׁם לִתְלוֹתוֹ שָׁם מִשׁוּם דְּמִשְׁתַּמֵּשׁ בַּיָּתֵד דַּהֲוֵי צִדְדֵי הָאִילָן
כְּלִי שֶׁזּוֹרְעִין בּוֹ מִינֵי עֲשָׂבִים שׁוֹשַׁנִּים לְנוֹי לְהָרִיחַ אָסוּר לִתְלוֹשׁ מִמֶּנּוּ כְּמוֹ שֶׁאָסוּר לִתְלוֹשׁ מִן הָאִילָן
וּצְרִיכִין לִזָּהֵר שֶׁלֹּא לְטַלְטְלוֹ מֵעַל גַּבֵּי קַרְקַע לְהַעֲמִידוֹ בְּמָקוֹם אַחֵר
דְכֵיוָן שֶׁכְּשֶׁהוּא עוֹמֵד עַל הַקַּרְקַע מֵרֵיחַ הָאָרֶץ הוּא גָּדֵל אִם כֵּן הַנּוֹטְלוֹ מִשָּׁם הֲוֵי כְּמוֹ תוֹלֵשׁ
וְכֵן אִם עוֹמֵד בְּמָקוֹם אַחֵר אָסוּר לִטְּלוֹ וּלְהַעֲמִידוֹ עַל הַקַּרְקַע מִשּׁוּם דְּבָזֶה הֲוֵי כְּמוֹ זוֹרֵעַ
וּצְרִיכִין לִזָּהֵר בְּכָל זֶה בֵּין שֶׁהוּא שֶׁל עֵץ בֵּין שֶׁהוּא שֶׁל חֶרֶס בֵּין שֶׁהוּא נָקוּב בֵּין שֶׁאֵינוֹ נָקוּב
אָסוּר לִכְתֹּב לַעֲשׂוֹת אֵיזֶה צִיּוּר אֲפִלּוּ בְּאֶצְבָּעוֹ עִם הַמַּשְׁקִין שֶׁעַל הַשֻּׁלְחָן עַל הַהֶבֶל שֶׁעַל חַלּוֹן זְכוּכִית וְכֵן בְּכָל דָּבָר אַף עַל פִּי שֶׁאֵינוֹ מִתְקַיִּם
וַאֲפִלּוּ לַעֲשׂוֹת רשֶׁם בְּעָלְמָא בְּצִפָּרְנוֹ עַל אֵיזֶה דָּבָר לְסִימָן אָסוּר
נִמְצְאָה שַעֲוָה וְכַדּוֹמֶה שֶׁנָּטְפָה עַל הַסֵּפֶר אֲפִלּוּ רַק עַל אוֹת אַחַת אָסוּר לְהָסִירָהּ
כְּשֵׁם שֶׁאָסוּר לִכְתּוֹב כָּךְ אָסוּר לִמְחוֹק כָּל מַה שֶּׁנִּכְתַּב
וּמִכָּל מָקוֹם אוֹתָן עוּגוֹת שֶׁעָשׂוּ עֲלֵיהֶן אוֹתִיּוֹת וְצִיּוּרִים מֻתָּר לְשַׁבְּרָן וּלְאָכְלָן בַּשַּׁבָּת
אַךְ אִם נַעֲשׂוּ כֵּן לִסְגֻלָּה לִקְטַנִּים יֵשׁ לְהַחְמִיר בָּהֶם
סְפָרִים שֶׁעַל חֻדֵּי הַגִּלְיוֹנוֹת מִבַּחוּץ נִכְתְּבוּ אוֹתִיּוֹת יֵשׁ אוֹסְרִין לְפָתְחָן לְסָגְרָן בַּשַּׁבָּת וְיֵשׁ מַתִּירִין וְכֵן נוֹהֲגִים
וּמִכָּל מָקוֹם מֵאַחַר שֶׁיֵּשׁ אוֹסְרִין יֵשׁ לִמְנוֹעַ מִלִּכְתּוֹב כֵּן
מֻתָּר לוֹמַר לַחֲבֵרוֹ מַלֵּא לִי כְּלִי זֶה אֲפִלּוּ הוּא מְיֻחָד לְמִדָּה וַאֲפִלּוּ הוּא שֶׁל מוֹכֵר אֶלָּא שֶׁהַלּוֹקֵחַ נוֹטְלוֹ וּמוֹלִיכוֹ לְבֵיתוֹ
וּמִכָּל שֶׁכֵּן שֶׁאִם הַלּוֹקֵחַ מֵבִיא כְּלִי שֶׁלּוֹ וְאוֹמֵר מַלֵּא לִי כְּלִי זֶה דְּוַדַּאי מֻתָּר
אֲבָל לִמְדּוֹד בִּכְלִי הַמְּיֻחָד לְמִדָּה שֶׁל הַמּוֹכֵר וְלִשְׁפּוֹךְ לְתוֹךְ כְּלִי שֶׁל לוֹקֵחַ אָסוּר
וְכֵן מֻתָּר לוֹמַר לַחֲבֵרוֹ: תֵּן לִי חֲמִשִּׁים אֱגוֹזִים וְכַדּוֹמֶה וּבִלְבַד שֶׁלֹּא יַזְכִּיר שֵׁם מִדָּה וְלֹא דָּמִים וְגַם לֹא יַעֲשֶׂה חֶשְׁבּוֹן לוֹמַר הֲרֵי שֶׁיֵּשׁ לְךָ בְּיָדִי חֲמִשִּׁים אֱגוֹזִים תֵּן לִי עוֹד חֲמִשִּׁים וְיִהְיוּ לְךָ בְּיָדִי מֵאָה
וּמִכָּל שֶׁכֵּן שֶׁלֹּא יַזְכִּיר לְשׁוֹן מֶכֶר אֲפִלּוּ אֵינוֹ קוֹצֵץ הַדָּמִים וַאֲפִלּוּ לְצֹרֶךְ שַׁבָּת
וְעַל יְדֵי אֵינוֹ יְהוּדִי אָסוּר לִקְנוֹת בַּשַּׁבָּת וְהוּא הַדִּין בִּשְׂכִירוּת
מֻתָּר לוֹמַר לַחֲבֵרוֹ מַלֵּא לִי כְּלִי זֶה תֵּן לִי בּוֹ עַד הָרֹשֶׁם הַזֶּה וּלְמָחָר נִמְדֹּוֹד אוֹתוֹ נִשְׁקוֹל אוֹתוֹ
כְּשֵׁם שֶׁאָסוּר לַעֲשׂוֹת אֲפִלּוּ בִּנְיָן עֲרַאי בַּשַּׁבָּת כָּךְ אָסוּר לְהוֹסִיף עַל בִּנְיָן קָבוּעַ אֲפִלּוּ תּוֹסֶפֶת עֲרָאי
וְלָכֵן פֶּתַח שֶׁאֵינוֹ עָשׂוּי לִכְנִיסָה וִיצִיאָה תָּדִיר אֶלָּא לְעִתִּים רְחוֹקוֹת אִם עָשָׂה לָהּ דֶּלֶת שֶׁאֵינָהּ סוֹבֶבֶת עַל צִירֶיהָ בְּצִירִים קְטַּנִּים הַמִּתְחַבְּרִים לִמְזוּזַת הַפֶּתַח
אֶלָּא שֶׁקְּשָׁרָהּ שָׁם וּתְלָאָהּ שָׁם לִנְעוֹל בָּהּ אִם יֵשׁ צִיר בְּדֶלֶת אוֹ אֲפִלּוּ אֵין בָּהּ עַתָּה אֶלָּא שֶׁהָיָה לָהּ צִיר וְנִשְׁבַּר וּמְקוֹמוֹ נִכָּר מֻתָּר לִנְעוֹל בָּהּ בַּשַּׁבָּת
וַאֲפִלּוּ אִם הִיא בְּעִנְיָן שֶׁכְּשֶׁפּוֹתְחִים אוֹתָהּ הִיא נִגְרֶרֶת עַל הָאָרֶץ וּכְשֶׁנּוֹעֲלִין בָּהּ מַגְבִּיהִין אוֹתָהּ וּמַעֲמִידִין אוֹתָהּ עַל הָאַסְקֻפָּה מִכָּל מָקוֹם מֻתָּר דְּכֵיוָן שֶׁהִיא קְשׁוּרָה וּתְלוּיָה וְגַם יֵשׁ בָּה הֶכֵּר צִיר נִכָּר שֶׁהִיא דֶּלֶת הָעֲשׂוּיָה לִנְעִילָה וּפְתִיחָה וְאֵינוֹ נִרְאֶה כְּבוֹנֶה
וּמִכָּל שֶׁכֵּן אִם יֵשׁ לָהּ עֲדַיִן צִיר
וּבִלְבַד שֶׁלֹּא יַחְזִיר אֶת הַצִּיר לִמְקוֹמוֹ דְּבָזֶה הֲוֵי בּוֹנֶה
אֲבָל אִם אֵין לָהּ הֶכֵּר צִיר אָסוּר לִנְעוֹל בָּהּ בַּשַּׁבָּת דְּכֵיוָן שֶׁהַפֶּתַח אֵינוֹ עָשׂוּי לְהִפָּתֵחַ אֶלָּא לְעִתִּים רְחוֹקוֹת וְהַדֶּלֶת אֵינָהּ נִכֶּרֶת כְּדֶּלֶת נִרְאֵית הַנְּעִילָה כְּמוֹ בִנְיָן
אַךְ אִם הִיא קְשׁוּרָה וּתְלוּיָה יָפֶה בְּעִנְיָן שֶׁאַף כְּשֶׁהִיא פְּתוּחָה אֵינָהּ נִגְרֶרֶת עַל הָאָרֶץ אֲפִלּוּ אֵינָהּ גָּבוֹהָה מִן הָאָרֶץ אֶלָּא כִּמְלֹא נִימָה נִכֶּרֶת הִיא שֶׁהִיא דֶּלֶת וּמֻתָּר לִנְעוֹל בָּהּ
אִם אֵינָהּ קְשׁוּרָה וּתְלוּיָה כְּלָל וּכְשֶׁפּוֹתְחִין שׁוֹמְטִין אוֹתָהּ לְגַמְרֵי אָסוּר לִנְעוֹל בָּהּ בְּשׁוּם אֹפֶן פֶּתַח שֶׁאֵינוֹ עָשׂוּי לִכְנִיסָה וִיצִיאָה תָּדִיר
אֲבָל פֶּתַח הֶעָשׂוּי לִכְנִיסָה וִיצִיאָה תָּדִיר מֻתָּר לִנְעֹל בָּהּ וַאֲפִלּוּ אֵין בָּה הֶכֵּר צִיר
דֶּלֶת הָעֲשׂוּיָה מִלּוּחַ אֶחָד אֵין נוֹעֲלִין בָּהּ פֶּתַח שֶׁאֵינוֹ עָשׂוּי לִכְנִיסָה וְלִיצִיאָה תָּדִיר
וַאֲפִלּוּ יֵשׁ לָהּ צִיר אִם אֵינָהּ סוֹבֶבֶת עַל צִירֶיהָ דְּכֵיוָן שֶׁאֵינָהּ אֶלָּא מִלּוּחַ אֶחָד וְאֵינָהּ סוֹבֶבֶת עַל צִירֶיהָ נִרְאֶה כְּבוֹנֶה וְסוֹתֵם מָקוֹם הַפָּתוּחַ אֲבָל בְּפֶתַח הֶעָשׂוּי לִכְנִיסָה וִיצִיאָה תָדִיר יֵשׁ לְהָקֵל לִנְעוֹל בָּהּ
וְדַוְקָא כְּשֶׁיֵּשׁ שָׁם אַסְקֻפָּה דְּאָז נִכָּר שֶׁהוּא פֶּתַח
פְּקַק הַחַלּוֹן כְּגוֹן לוּחַ שְׁאָר כָּל דָּבָר שֶׁסּוֹתְמִין בּוֹ אֶת הַחַלּוֹן יְכוֹלִין לְסָתְמוֹ בּוֹ אֲפִלּוּ אִם אֵינוֹ קָשׁוּר שָׁם
וְהוּא שֶׁכְּבָר סָתַם בּוֹ פַּעַם אַחַת קֹדֶם הַשַּׁבָּת שֶׁחָשַׁב עָלָיו קֹדֶם הַשַּׁבָּת לִסְתּוֹם בּוֹ
אֲבָל אִם לֹא סָתַם בּוֹ מֵעוֹלָם וְגַם לֹא חָשַׁב עָלָיו אָסוּר לִסְתּוֹם בּוֹ בַּשַּׁבָּת אִם הוּא דָּבָר שֶׁדֶּרֶךְ לְבַטְּלוֹ שָׁם שֶׁיְהֵא שָׁם לִזְמַן אָרֹךְ
אֲבָל דָבָר שֶׁאֵין דֶּרֶךְ לְבַטְּלוֹ שָׁם אֶלָּא לִזְמַן קָצָר כְּגוֹן בֶּגֶד וְכַיּוֹצֵא בּוֹ מֻתָּר לִסְתּוֹם בּוֹ בְּכָל עִנְיָן
דְּלָתוֹת וְחַלּוֹנוֹת אַף עַל פִּי שֶׁהֵן תְּלוּיִים עַל צִירֵי בַּרְזֶל שֶׁנָּקֵל לְהָסִירָן וּלְהַחְזִירָן מִכָּל מָקוֹם אָסוּר בַּשַּׁבָּת לְהָסִירָן לִתְלוֹתָן כִּי הַתּוֹלֶה אוֹתָן הֲוֵי כְּבוֹנֶה וְהַמְּסִירָן הֲוֵי כְּסוֹתֵר
אָסוּר לְכַבֵּד אֶת הַבַּיִת אֲפִלּוּ הוּא מְרֻצָּף בַּאֲבָנִים בִּנְסָרִים
וְעַל יְדֵי אֵינוֹ יְהוּדִי מֻתָּר
וְאִם עוֹשֶׂה עַל יְדֵי שִׁנּוּי גָּדוֹל כְּגוֹן עַל יְדֵי כְּנַף אַוָּז וְכַדּוֹמֶה מֻתָּר אֲפִלּוּ עַל יְדֵי יִשְׂרָאֵל
לֹא יְשַׁפְשֵׁף בְּרַגְלוֹ רֹק שֶׁעַל גַּבֵּי הַקַּרְקַע אֲבָל מֻתָּר לִדְרֹס עָלָיו בְּלֹא שִׁפְשׁוּף
אָסוּר לִפָּנוֹת בִּשְׂדֵה נִיר בַּשַּׁבָּת
מְחִצָּה אֲפִלּוּ הִיא עֲרָאִית אִם נַעֲשֵׂית לְהַתִּיר אֵיזֶה דָּבָר אָסוּר לַעֲשׂוֹתָהּ בְּשַׁבָּת וּבְיוֹם טוֹב
וְלָכֵן אָסוּר לַעֲשׂוֹת מְחִצָּה עַל יְדֵי וִילוֹן וְכַדּוֹמֶה בִּפְנֵי אוֹר הַנֵּר כְּדֵי שֶׁיְשַׁמֵּשׁ מִטָּתוֹ
וְכֵן לִפְנֵי סְפָרִים כְּדֵי לְשַׁמֵּשׁ לַעֲשׂוֹת צְרָכָיו
דְּכֵיוָן שֶׁמְּחִצָּה מַתֶּרֶת הִיא חוֹלֶקֶת שָׁם רְשׁוּת בִּפְנֵי עַצְמָהּ וַהֲרֵי זֶה כְּעוֹשֶׂה אֹהֶל
אֲבָל מֻתָּר לְכַסּוֹת הַסְּפָרִים בִּשְׁנֵי כִּסּוּיִין זֶה עַל גַּב זֶה שֶׁאֵין בָּזֶה מִשּׁוּם אֹהֶל
וְאִם הַוִּילוֹן הַתָּלוּי לִפְנֵי הַמִּטָּה הָיָה פָּרוּס מִבְּעוֹד יוֹם בֵּין מִן הַצַּד בֵּין מִלְּמַעְלָה מֻתָּר בַּשַּׁבָּת לְפָרְסוֹ כֻּלוֹ מִשּׁוּם דַּהֲוֵי רַק תּוֹסֶפֶת אֹהֶל עֲרָאי
אֲבָל מַה שֶּׁהַוִּילוֹן תָּלוּי תָּמִיד בְּקָצֶה אֶחָד מְקֻפָּל לֹא מִצְטָרֵף לְטֶפַח כֵּיוָן שֶׁאֵינוֹ לְשֵׁם אֹהֶל
וְכֵן מְּחִיצָה הַמִּתְקַפֶּלֶת אָסוּר לְפָתְחָהּ אֶלָּא אִם כֵּן הָיְתָה פְּתוּחָה קְצָת מֵעֵרֶב שַׁבָּת
אֲבָל מַה שֶּׁהִיא עוֹמֶדֶת מְקֻפֶּלֶת אַף עַל פִּי שֶׁהַדֹּפֶן רָחָב יוֹתֵר מִטֶּפַח לֹא מַהֲנֵי
אֲבָל מְחִצָּת עֲרַאי שֶׁאֵינָהּ עֲשׂוּיָה לְהַתִּיר אֵיזֶה דָּבָר אֶלָּא לְהָגֵן בִּפְנֵי הַחַמָּה בִּפְנֵי הָרוּחַ שֶׁלֹּא יִכַבֶה הַנֵּרוֹת וְכַדּוֹמֶה מֻתָּר לַעֲשׂוֹתָהּ
וְאֹהֶל דְּהַיְנוּ גַּג הַמַּאֲהִיל אַף עַל פִּי שֶׁאֵינוֹ נַעֲשֶׂה אֶלָּא לְהָגֵן מִפְּנֵי הַחַמָּה מִפְּנֵי הַגְּשָׁמִים וְכַדּוֹמֶה וַאֲפִלּוּ הוּא אֹהֶל עֲרַאי אִם הוּא טֶפַח עַל טֶפַח בְּרוּם טֶפַח אָסוּר לַעֲשׂוֹתוֹ
וְלָכֵן עֲרִיסָה שֶׁל תִּינוֹק שֶׁנּוֹתְנִים בָּהּ חִשּׁוּקִים שֶׁל עֵץ וּפוֹרְסִין עֲלֵיהֶם סָדִין אָסוּר לִפְרוֹס אוֹתוֹ בְּשַׁבָּת וּבְיוֹם טוֹב אֶלָּא אִם כֵּן הָיָה מִבְּעוֹד יוֹם פָּרוּס טֶפַח דַּהֲוֵי רַק תּוֹסֶפֶת אֹהֶל עֲרַאי דְּמֻתָּר
וְכֵן אִם הַחֲשּׁוּקִים סְמוּכִין זֶה לָזֶה בְּפָחוֹת מִשְּׁלֹשָׁה טְפָחִים נֶחְשָׁבִים כָּאֹהֶל וּמֻתָּר לִפְרוֹס עֲלֵיהֶם סָדִין
תֵּבָה שֶׁהַכִּסּוּי שֶׁלָּהּ אֵינָהּ מְחֻבֶּרֶת לָהּ בְּצִירִים אָסוּר לִטְּלוֹ מִשָּׁם מִשּׁוּם דַּהֲוֵי סוֹתֵר אֹהֶל
וְכֵן אָסוּר לְכַסּוֹת בּוֹ מִשּׁוּם דְּעושֶׁה אֹהֶל
וּכְשֶׁנּוֹתְנִין טַבְלָא עַל חָבִית לִהְיוֹת לְשֻּׁלְחָן צְרִיכִין לְהַעֲמִיד אֶת הֶחָבִית בַּצַּד הַפָּתוּחַ לְמַטָּה שֶׁאִם יִתֵּן אֶת הַדַּף עַל הַצַּד הַפָּתוּחַ הֲרֵי הוּא עוֹשֶׂה אֹהֶל
פִּי הֶעָשָׁן אִם הוּא מִן הַצַּד שֶׁהַסְּתִימָה הִיא כְּמוֹ תּוֹסֶפֶת מְחִצָּה מֻתָּר לְסָתְמוֹ
אֲבָל אִם הוּא לְמַעְלָה אָסוּר לְסָתְמוֹ בַּשַּׁבָּת וּבְיוֹם טוֹב מִשּׁוּם דְּעושֶׁה אֹהֶל
וְאִם קְבוּעָה שָׁם דֶּלֶת שֶׁל בַּרְזֶל סוֹבֶבֶת עַל צִירִים מֻתָּר לִסְתּוֹם בָּהּ דְּכֵיון שֶׁהִיא קְבוּעָה שָׁם הֲוֵי לָהּ כְּדֶלֶת הַסּוֹבֶבֶת עַל צִירִים
בֶּגֶד שֶׁשּׁוֹטְחִין עַל פְּנֵי חָבִית לְכַסּוֹתָהּ אִם הֶחָבִית אֵינָהּ מְלֵאָה לְגַמְרֵי אֶלָּא שֶׁיֵּשׁ בֵּין הַמַּשְׁקִים שֶׁבְּתוֹכָהּ לְהַכִּסּוּי חָלָל טֶפַח אֲזַי לֹא יְכַסֶּה אוֹתָהּ עַל פְּנֵי כֻּלָּה מִשּׁוּם אֹהֶל אֶלָּא יַנִּיחַ מִקְּצָת פִּיהָ מְגֻלֶּה
כָּל מְחִצָּה אֹהֶל שֶׁאֲסוּרִין לַעֲשׂוֹתוֹ אִם הוּא עָשׂוּי אֲסוּרִין לַהֲסִירוֹ מִשּׁוּם דַּהֲוֵי סוֹתֵר אֹהֶל
אָסוּר לָשֵּׂאת מִכְסֶה הֶעָשׂוּי לְהָגֵן מִפְּנֵי הַחַמָּה מִפְּנֵי הַגְּשָׁמִים שֶׁקּוֹרִין שִׁירֶם מִפְּנֵי שֶׁהוּא עוֹשֶׂה אֹהֶל
כֵּלִים שֶׁהֵם שֶׁל פְּרָקִים תְּחוּבִים זֶה בָּזֶה וְנִפְרְדוּ אִם דַּרְכָּם לִהְיוֹת תָּמִיד רְפוּיִים מֻתָּר לְהַחְזִירָם כָּךְ
אֲבָל אִם דַּרְכָּם לִהְיוֹת מְהֻדָּקִים בְּחֹזֶק אָסוּר לְהַחְזִירָם אֲפִלּוּ בְּרִפְיוֹן
וְכֵן אִם הֵם מְחֻבָּרִים עַל יְדֵי חֲרִיצִים כֵּיוָן שֶׁדַּרְכָּם לִהְיוֹת מְהֻדָּקִים בְּחֹזֶק אִם הֵם פְּרוּדִים אָסוּר לְחַבְּרָם אֲפִלּוּ בְּרִפְיוֹן
אַךְ כִּסּוּי כֵּלִים מֻתָּר לְהָסִירָן וְכֵן לְחַבְּרָן כֵּיוָן שֶׁאֵינָן עֲשׂוּיִין לְקִיּוּם רַק לְפָתְחָן וּלְסָתְמָן תָּדִיר
מַכְבֵּשׁ וְהֵם שְׁנֵי לוּחוֹת זֶה עַל זֶה וְכוֹבְשִׁין בֵּינֵיהֶן בְּגָדִים אִם הַמַּכְבֵּשׁ הוּא שֶׁל בַּעֲל הַבַּיִת מֻתָּר לְפָתְחוֹ לָקַחַת הַבְּגָדִים לְצֹרֶךְ שַׁבָּת וְיוֹם טוֹב
אֲבָל אֵין כּוֹבְשִׁין אוֹתוֹ לְפִי שֶׁהוּא לְצֹרֶךְ חֹל
וּמַכְבֵּשׁ שֶׁל כּוֹבְסִין שְׁאָר אֻמָּנִין אָסוּר לִפְתּוֹחַ דְּכֵיוָן שֶׁהוּא מְהֻדָּק בְּחֹזֶק פְּתִיחָתוֹ דּוֹמֶה לִסְתִירָה וַאֲפִלּוּ אִם הָיָה פָּתוּח מִבְּעוֹד יוֹם אָסוּר לָקַחַת מִשָּׁם אֶת הַבְּגָדִים בְּשַׁבָּת וְיוֹם טוֹב גְּזֵרָה שֶׁמָּא יָבוֹא לְפָתְחָוֹ עַתָּה
סַפְסַל שֶׁנִּשְׁמְטָה אַחַת מְרַגְלָיו אָסוּר לְהַחְזִירָהּ וְגַם אָסוּר לְסָמְכוֹ עַל סַפְסָל אַחֵר אֶלָּא אִם כֵּן כְּבָר יָשַׁב עָלָיו כָּךְ אֲבָל מֻתָּר לְהַנִּיחַ דַּף עַל סַפְסָלִּים עַל חֲתִיכוֹת עֵצִים שֶׁהֱכִינָם מֵעֶרֶב שַׁבָּת לְכָךְ
כְּלִי הַמּוֹרֶה אֶת הַשָּׁעוֹת אֲפִלּוּ שֶׁעֲדַיִן הוֹלֵךְ אָסוּר לְהַעֲרִיכוֹ בְּשַׁבָּת וְיוֹם טוֹב שֶׁלֹּא יַפְסִיק הֲלִיכָתוֹ
וּבְיוֹם טוֹב שֵׁנִי יֵשׁ לְהָקֵל כָּל זְמַן שֶׁעֲדַיִן הוֹלֵךְ לְהַעֲרִיכוֹ לְצֹרֶךְ הַיּוֹם אֲבָל לֹא לְצֹרֶךְ יוֹם שֶׁלְּאַחֲרָיו
וּלְצֹרֶךְ חוֹלֶה יֵשׁ לְהַתִּיר בְּכָל עִנְיָן אִם אֵינוֹ נִמְצָא אֵינוֹ יְהוּדִי בְּנָקֵל
אָסוּר לְהַשְׁמִיעַ קוֹל שֶׁל שִׁיר בְּשַׁבָּת בִּכְלִי בַּאֵבָרָיו אֲפִלּוּ לְהַכּוֹת בְּאֶצְבְּעוֹתָיו עַל אוֹ עַל הַלּוּחַ לְהַשְׁמִיעַ קוֹל לְקַשְׁקֵשׁ בֶּאֱגוֹז בְּזוּג לְתִינוֹק שֶׁלֹּא יִבְכֶּה
וְלֹא מְטַפְחִין יָד עַל יָד וְלֹא מְרַקְּדִין
וְלִכְבוֹד הַתּוֹרָה מֻתָּר לְטַפֵּחַ וּלְרַקֵּד
וְגַם הָעוֹשֶׂה לְתִינוֹק כְּדֵי שֶׁלֹּא יִבְכֶּה אֵין מוֹחִין כֵּיוָן שֶׁיֵּשׁ מַתִּירִין
קוֹל שֶׁאֵינוֹ דֶּרֶךְ שִׁיר מֻתָּר לְהַשְׁמִיעַ וְלָכֵן מֻתָּר לְהַקִּישׁ עַל הַדֶּלֶת כְּדֵי שֶׁיִּפְתְּחוּ וְכַיּוֹצֵא בָּזֶה
וְיֵשׁ אוֹמְרִים שֶׁאַף עַל פִּי כֵן אָסוּר לְהַשְׁמִיעַ קוֹל בִּכְלִי הַמְּיֻחָד לְכָךְ כְּגוֹן לְהַקִּישׁ עַל הַדֶּלֶת בְּטַּבַּעַת הַקָּבוּעָה בָּהּ בְּפַעֲמוֹן הַמְּיֻחָד לָזֶה
וְכֵן אוֹתָן כְּלֵי שָׁעוֹת שֶׁהֵן עֲשׂוּיוֹת לְקַשְׁקֵשׁ הַשָּׁעוֹת עַל יְדֵי מַה שֶּׁדּוֹחֲקִין בָּהֶן שֶׁמּוֹשְׁכִין בְּחוּט הַמְּיֻחָד לְכָךְ אֵין לַעֲשׂוֹת כֵּן בְּשַׁבָּת וְיוֹם טוֹב
הַמְשַׁמֵּר פֵּרוֹת זְרָעִים מִפְּנֵי חַיָּה וְעוֹף לֹא יַסְפִּיק כַּף אֶל כַּף וְלֹא יִטְפַּח כַּפָּיו עַל יְרֵכוֹ וְלֹא יְרַקֵּד בְּרַגְלָיו כְּדֵי לְהַבְרִיחָם כְּדֶרֶךְ שֶׁהוּא עוֹשֶׂה בַּחֹל
אֵין שׁוֹחֲקִין בָּאֱגוֹזִים וְכַיּוֹצֵא בָּהֶם עַל גַּבֵּי קַרְקַע אֲפִלּוּ מְרֻצָּף וּמִכָּל מָקוֹם אֵין לִמְחוֹת בְּנָשִׁים וּקְטַנִּים לְפִי שֶׁבְּוַדַּאי לֹא יִשְׁמְעוּ וּמוּטָב שֶׁיִּהְיוּ שׁוֹגְגִים וְאַל יִהְיוּ מְזִידִים
בְּעִנְיַן קִפּוּל בְּגָדִים יֵשׁ הַרְבֵּה חִלּוּקֵי דִּינִים וְאֵין לְקַפֵּל שׁוּם בֶּגֶד
טַלִּית שֶׁאָחַז בּוֹ הָאוּר מֻתָּר לִשְׁפֹּךְ עָלָיו שְׁאָר מַשְׁקִין שֶׁלֹּא בִּמְקוֹם אֵשׁ כְּדֵי שֶׁכְּשֶׁיַּגִּיעַ לִמְקוֹם הַמַּשְׁקִים תִּכָּבֶה אֲבָל מַיִם אָסוּר לִשְׁפֹּךְ עָלֶיהָ
אֵין מַצִּיעִין אֶת הַמִּטָּה מִשַׁבָּת לְמוֹצָאֵי שַׁבָּת
אַף עַל פִּי שֶׁיֵּשׁ שָׁהוּת בַּיּוֹם שֶׁיּוּכַל לִישֹׁן עָלֶיהָ בְּשַׁבָּת עַצְמוֹ מִכָּל מָקוֹם כֵּיוָן שֶׁאֵין דַּעְתּוֹ לִישֹׁן עָלֶיהָ עַד לְמוֹצָאֵי שַׁבָּת הֲרֵי הוּא מֵכִין מִשַׁבָּת לְחֹל וְאָסוּר
אַרְבַּע רְשֻׁיּוֹת לְשַׁבָּת רְשׁוּת הַיָּחִיד רְשׁוּת הָרַבִּים כַּרְמְלִית וּמְקוֹם פְּטוֹר
וּנְבָאֵר קְצָת מֵהֶן בִּקְצָרָה
אֵיזֶה רְשׁוּת הַיָּחִיד
מָקוֹם שֶׁהוּא לְכָל הַפָּחוֹת אַרְבָּעָה טְפָחִים עַל אַרְבָּעָה טְפָחִים וּמֻקָּף בִּמְחִיצוֹת גְּבוֹהוֹת לְכָל הַפָּחוֹת עֲשָׂרָה טְפָחִים
וְחָרִיץ עָמֹק עֲשָׂרָה טְפָחִים וְרָחָב אַרְבָּעָה טְפָחִים גַּם כֵּן דִּינוֹ כִּמְחִיצָה
וְכֵן בּוֹר שֶׁהוּא עָמֹק עֲשָׂרָה וְרָחָב אַרְבָּעָה עַל אַרְבָּעָה וְכֵן תֵּל שֶׁהוּא גָּבוֹהַּ וְרָחָב אַרְבָּעָה עַל אַרְבָּעָה
וַאֲפִלּוּ כְּלִי כְּגוֹן תֵּבָה אִם גָּבוֹהָה עֲשָׂרָה חָבִית שֶׁהִיא עֲגֻלָּה וְיֵשׁ בָּהּ לְרַבֵּעַ אַרְבָּעָה עַל אַרְבָּעָה כָּל אֵלּוּ אֲפִלּוּ הֵן בִּרְשׁוּת הָרַבִּים בְּכַרְמֵלִית הֲרֵי הֵן נֶחְלָקוֹת לְעַצְמָן וְהֵן רְשׁוּת הַיָּחִיד
וַאֲוִיר רְשׁוּת הַיָּחִיד הוּא רְשׁוּת הַיָּחִיד עַד לָרָקִיעַ
וְהַמְּחִיצוֹת עַצְמָן שֶׁהֵן מַקִּיפוֹת לִרְשׁוּת הַיָּחִיד עַל גַּבֵּיהֶן גַּם כֵּן דִּין רְשׁוּת הַיָּחִיד לָהֶן
וְהַחוֹרִים שֶׁבַּמְּחִיצוֹת שֶׁכְּלַפֵּי רְשׁוּת הַיָּחִיד אֲפִלּוּ הֵן מְפֻלָּשִׁים מֵעֵבֶר לְעֵבֶר כֵּיוָן שֶׁיְכוֹלִין לְהִשְׁתַּמֵּשׁ בָּהֶן בִּרְשׁוּת הַיָּחִיד הֲרֵי הֵן בְּטֵלִין אֶצְלָהּ וְנֶחְשָׁבִים כִּרְשׁוּת הַיָּחִיד
אֵיזוֹהִי רְשׁוּת הָרַבִּים
רְחוֹבוֹת וּשְׁוָקִים שֶׁהֵן שֵׁשׁ עֶשְׂרֵה אַמָּה עַל שֵׁשׁ עֶשְׂרֵה אַמָּה שֶׁכֵּן הָיָה רֹחַב הַדֶּרֶךְ בְּמַחֲנֶה לְוִיָּה שֶׁבַּמִּדְבָּר
וְכֵן דְּרָכִים שֶׁעוֹבְרִין בָּהֶם מֵעִיר לְעִיר וּרְחָבִים שֵׁשׁ עֶשְׂרֵה אַמָּה הֲרֵי הֵן רְשׁוּת הָרַבִּים
וְכָל דָּבָר שֶׁהוּא בִּרְשׁוּת הָרַבִּים אִם אֵינוֹ גָּבוֹהַּ שְׁלשָׁה טְפָחִים מִן הַקַּרְקַע אֲפִלּוּ הוּא קוֹצִים צוֹאָה שֶׁאֵין רַבִּים דּוֹרְסִים עֲלֵיהֶם מִכָּל מָקוֹם בָּטֵל הוּא לְגַבֵּי הַקַּרְקַע וַהֲרֵי הוּא כִּרְשׁוּת הָרַבִּים
וְכֵן גוּמָּא בִּרְשׁוּת הָרַבִּים אִם אֵינָהּ עֲמֻקָּה שְׁלשָׁה טְפָחִים הֲרֵי הוּא כִּרְשׁוּת הָרַבִּים
וְהַחוֹרִים שֶׁבַּכְּתָלִים כְּלַפֵּי רְשׁוּת הָרַבִּים וְאֵינָם מְפֻלָּשִׁים לְפָנִים לִרְשׁוּת הַיָּחִיד אִם הֵם נְמוּכִים מִשְּׁלֹשָׁה טְפָחִים לַקַּרְקַע בְּטֵלֵי לְגַבֵּי רְשׁוּת הָרַבִּים וַהֲרֵי הֵן כִּרְשׁוּת הָרַבִּים
וְאִם הֵן לְמַעְלָה מִשְּׁלֹשָׁה טְפָחִים נִדּוֹנִין לְפִי מִדּוֹתֵיהֶן אִם יֵשׁ בָּהֶם אַרְבָּעָה עַל אַרְבָּעָה וְהֵם לְמַטָּה מֵעֲשָׂרָה טְפָחִים הֲרֵי הוּא כַּרְמְלִית
וּלְמַעְלָה מֵעֲשָׂרָה טְפָחִים הֲוֵי רְשׁוּת הַיָּחִיד
וְאִם אֵין בָּהֶם אַרְבָּעָה עַל אַרְבָּעָה הֲרֵי הֵם מְקוֹם פְּטוּר בֵּין שֶׁהֵם לְמַעְלָה מֵעֲשָׂרָה בֵּין שֶׁהֵם לְמַטָּה מֵעֲשָׂרָה
הַמְּבוֹאוֹת שֶׁנִּכְנָסִין לִרְשׁוּת הָרַבִּים לִפְעָמִים הֵן רְשׁוּת הָרַבִּים וְלִפְעָמִים הֵן כַּרְמְלִית וְיֵשׁ בָּזֶה הַרְבֵּה חִלּוּקֵי דִּינִים
יֵשׁ אוֹמְרִים שֶׁכָּל שֶׁאֵין שִׁשִּׁים רִבּוֹא אֲנָשִׁים עוֹבְרִים בּוֹ בְּכָל יוֹם כְּדִגְלֵי מִדְבָּר אֵינוֹ רְשׁוּת הָרַבִּים אֶלָּא כַּרְמְלִית
וְלָכֵן בַּזְּמַן הַזֶּה אֵין לָנוּ רְשׁוּת הָרַבִּים
וְכָל יְרֵא שָׁמַיִם יַחְמִיר לְעַצְמוֹ
אֵיזֶהוּ כַּרְמְלִית
מָקוֹם שֶׁאֵין הִלּוּךְ לְרַבִּים וְגַם אֵינוֹ מֻקָּף בִּמְחִיצּוֹת כָּרָאוּי כְּגוֹן הַשָּׂדוֹת וְנָהָר שֶׁהוּא עָמֹק לְכָל הַפָּחוֹת עֲשָׂרָה טְפָחִים וְרָחָב לְכָל הַפָּחוֹת אַרְבָּעָה טְפָחִים
וּמְבוֹאוֹת שֶׁיֵּשׁ לָהֶן שָׁלֹשׁ מְחִצּוֹת וְאִצְטְוָנִית וְאִיצְטַבָּא שֶׁלִּפְנֵי הָעַמּוּדִים בִּרְשׁוּת הָרַבִּים וְהִיא רְחָבָה אַרְבָּעָה וּגְבוֹהָה שְׁלשָׁה טְפָחִים יוֹתֵר עַד עֲשָׂרָה טְפָחִים
וְכֵן מָקוֹם שֶׁיֵּשׁ בּוֹ אַרְבָּעָה עַל אַרְבָּעָה מֻקָּף בִּמְחִצּוֹת שֶׁאֵינָן גְּבוֹהוֹת עֲשָׂרָה וְתֵל שֶׁיֵּשׁ בּוֹ אַרְבָּעָה עַל אַרְבָּעָה וְגָבוֹהַּ מִשְּׁלֹשָׁה וְעַד עֲשָׂרָה וּבוֹר שֶׁהוּא אַרְבָּעָה עַל אַרְבָּעָה וְעָמֹק מִשְּׁלֹשָׁה וְעַד עֲשָׂרָה וְעוֹד יֵשׁ הַרְבֵּה שֶׁהֵן כַּרְמְלִית
אֵיזֶהוּ מְקוֹם פְּטוֹר
כָּל מָקוֹם בִּרְשׁוּת הָרַבִּים שֶׁאֵין בּוֹ אַרְבָּעָה עַל אַרְבָּעָה וְהוּא גָּבוֹהַּ מִשְּׁלֹשָׁה וּלְמַעְלָה בּוֹר שֶׁאֵין בּוֹ אַרְבָּעָה עַל אַרְבָּעָה וְעָמֹק מִשְּׁלֹשָׁה לְמַטָּה וְכֵן מָקוֹם שֶׁאֵין בּוֹ אַרְבָּעָה עַל אַרְבָּעָה וּמֻקָּף בִּמְחִצּוֹת מִשְּׁלֹשָׁה וּלְמָעְלָה
וְכָל אֵלּוּ דַּוְקָא כְּשֶׁהֵן בִּרְשׁוּת הָרַבִּים הֵן מְקוֹם פְּטוֹר
אֲבָל אִם הֵן בְּכַרְמְלִית הֲרֵי הֵן גַּם כֵּן כַּרְמְלִית
בִּרְשׁוּת הָרַבִּים וּבְכַרְמְלִית אָסוּר לְטַלְטֵל שׁוּם דָּבָר אַרְבַּע אַמוֹת בֵּין לָשֵּׂאת אוֹתוֹ בֵּין לִזְרוֹק אוֹתוֹ בֵּין לְהוֹשִׁיט אוֹתוֹ
וּלְטַלְטְלוֹ אֵיזֶה פְּעָמִים פָּחוֹת פָּחוֹת מֵאַרְבַּע אַמּוֹת גַּם כֵּן אָסוּר
אָסוּר לָשֵּׂאת לִזְרוֹק לְהוֹשִׁיט שׁוּם דָּבָר מֵרְשׁוּת הַיָּחִיד לִרְשׁוּת הָרַבִּים לְכַרְמְלִית וְכֵן מֵרְשׁוּת הָרַבִּים מִכַּרְמְלִית לִרְשׁוּת הַיָּחִיד וְכֵן מֵרְשׁוּת הָרַבִּים לְכַרְמְלִית מִכַּרְמְלִית לִרְשׁוּת הָרַבִּים
אֲבָל מְקוֹם פְּטוֹר מֻתָּר לְהוֹצִיא וּלְהַכְנִיס מִמֶּנּוּ לִרְשׁוּת הַיָּחִיד וְלִרְשׁוּת הָרַבִּים וּלְכַרְמְלִית וּמֵהֶם לְתוֹכוֹ וּבִלְבַד שֶׁלֹּא יְטַלְטֵל אֶת הַחֵפֶץ אַרְבַּע אַמּוֹת בִּרְשׁוּת הָרַבִּים בְּכַרְמְלִית
וּלְפִי שֶׁיֵּשׁ הַרְבֵּה חִלּוּקִים מַהִי רְשׁוּת הָרַבִּים וּמַהִי כַּרְמְלִית וּמַהִי רְשׁוּת הַיָּחִיד לָכֵן בְּעִיר שֶׁאֵינָהּ מְתֻקֶּנֶת בְּעֵרוּבִין מִי שֶׁאֵינוֹ בָּקִי צָרִיךְ לִזָּהֵר שֶׁלֹּא לְטַלְטֵל שׁוּם חֵפֶץ מִמָּקוֹם שֶׁהוּא מֻנָּח לְמָּקוֹם הֶחָלוּק מִמֶּנּוּ כִּי אִם בִּמְקוֹמוֹת שֶׁהַהֶתֵּר בָּרוּר לוֹ
נְטִילַת הַחֵפֶץ מִמָּקוֹם שֶׁהוּא מֻנָּח נִקְרָא עֲקִירָה וְהַנָּחַת הַחֵפֶץ נִקְרֵאת הַנָּחָה
וְגַם עֲקִירָה בְּלֹא הַנָּחָה הַנָּחָה בְּלֹא עֲקִירָה אָסוּר לַעֲשׂוֹת
וְלָכֵן אָסוּר לְיִשְׂרָאֵל שֶׁיִּתֵּן אֵיזֶה חֵפֶץ לְיָדוֹ שֶל נָכְרִי שֶׁיּוֹצִיאוֹ מֵרְשׁוּת הַיָּחִיד לִרְשׁוּת הָרַבִּים לְכַרְמְלִית כִּי הַיִשְׂרָאֵל עוֹשֶׂה בָּזֶה אֶת הָעֲקִירָה אֶלָּא הַנָּכְרִי בְּעַצְמוֹ יִקַּח אֶת הַחֵפֶץ
וְכֵן כְּשֶׁמֵּבִיא הַנָּכְרִי אֵיזֶה חֵפֶץ לֹא יִקָּחֵהוּ הַיִשְׂרָאֵל מִיָּדוֹ כִּי בָּזֶה עוֹשֶׂה הַיִשְׂרָאֵל אֶת הַהַנָּחָה אֶלָּא הַנָּכְרִי בְּעַצְמוֹ יַנִּיחַ אֶת הַחֵפֶץ
וּצְרִיכִין לִזָּהֵר בָּזֶה בְּתִינוֹק שֶׁהָעֲרֵלִית נוֹשֵׂאת אוֹתוֹ לְבֵית הַכְּנֶסֶת לָמוּל שֶׁתִּקַּח בְּעַצְמָהּ אֶת הַתִּינוֹק בַּבַּיִת וּבְבֹאָהּ אֶל הֶחָצֵר עֶזְרַת בֵּית הַכְּנֶסֶת וְתִקָּחֵהוּ יִשְׂרָאֵלִית
חָצֵר שֶׁיֵּשׁ בּוֹ פִּרְצָה אִם נִשְׁאַר מִן הַמְּחִצָה בְּצַד אֶחָד רֹחַב אַרְבָּעָה טְפָחִים בְּגֹבַהּ עֲשָׂרָה טְפָחִים מִן הַקַּרְקַע שֶׁנִּשְׁאַר מִשְּׁנֵי צִּדֵּי הַמְּחִצָּה בְּכָל צַד רֹחַב טֶפַח בְּגֹבַהּ עֲשָׂרָה טְפָחִים מִן הַקַּרְקַע שֶׁנִּשְׁאַר מִשְּנֵי צִדֵּי הַמְּחִצָּה בּכָל צַד רֹחַב טֶפַח בְּגֹבַהּ עֲשָׂרָה טְפָחִים אֲזַי אִם אֵין בַּפִּרְצָה יוֹתֵר מֵעֶשֶׂר אַמּוֹת אֵינוֹ צָרִיךְ שׁוּם תִּקּוּן כִּי הַפִּרְצָה הַזֹּאת נֶחְשֶׁבֶת כְּמוֹ פֶּתַח
אֲבָל אִם הַפִּרְצָה יְתֵרָה מֵעֶשֶׂר אַמוֹת וְכֵן אִם לֹא נִשְׁאֲר מִן הַמְּחִצָּה מִצַּד אֶחָד רֹחַב אַרְבָּעָה טְפָחִים מִשְּׁנֵי הַצְּדָדִים מִכָּל צַד רֹחַב טֶפַח וּמִכָּל שֶׁכֵּן אִם נִפְרַץ בְּמִלּוּאוֹ דְּהַיְנוּ שֶׁאֵין שׁוּם מְחִצָּה בְּצַד אֶחָד כָּזֶה |_| אֲזַי אֲפִלּוּ אִם אֵין בַּפִּרְצָה רַק שְׁלשָׁה טְפָחִים אֲסוּרִין לְטַלְטֵל בֶּחָצֵר זֶה עַד שֶׁיְתַקְּנוּ אוֹתָהּ שָׁם בְּצוּרַת הַפֶּתַח
זֶה שֶׁאָמַרְנוּ דְּאִם אֵין בַּפִּרְצָה שֶׁבֶּחָצֵר יוֹתֵר מֵעֶשֶׂר אַמּוֹת נֶחְשֶׁבֶת כְּמוֹ פֶּתַח וְאֵינוֹ צָרִיךְ תִּקּוּן זֶהוּ רַק בְּפִרְצָה אַחַת
אֲבָל בִּשְׁתַּיִם יוֹתֵר צָרִיךְ שֶׁיְהֵא הָעוֹמֵד הַנִּשְׁאָר עַל כָּל פָּנִים כְּמוֹ הַפָּרוּץ
אֲבָל אִם הָיָה הַפָּרוּץ מְרֻבֶּה עַל הָעוֹמֵד כָּל שֶׁהַפִּרְצָה יְתֵרָה מִשְּׁלֹשָׁה טְפָחִים צְרִיכָה תִקּוּן
מַהוּ צוּרַת הַפֶּתַח
נוֹעֵץ קָנֶה מִכָּאן וְקָנֶה מִכָּאן כָּל אֶחָד לֹא פָּחוֹת מִגֹּבַהּ עֲשָׂרָה טְפָחִים
וְנוֹתֵן עֲלֵיהֶם קָנֶה חוּט
וְצָרִיךְ שֶׁיִּהְיֶה הַקָּנֶה הַחוּט דַּוְקָא עַל רָאשֵׁיהֶן וְלֹא מִן הַצְּדָדִין
וְאִם תָּחַב מַסְמְרוֹת בְּרָאשֵׁי הַקָּנִים וְכָרַךְ הַחוּט עֲלֵיהֶם שָׁפִיר דָּמִי
וְצָרִיךְ שֶׁכָּל קָנֶה לֹא יְהֵא רָחוֹק מִן הַמְּחִצָּה שְׁלשָׁה טְפָחִים וְגַם לֹא יְהֵא גָּבוֹהַּ מִן הַקַּרְקַע שְׁלשָׁה טְפָחִים וּבִשְׁעַת הַדְּחָק שֶׁאִי אֶפְשָׁר לַעֲשׂוֹת צוּרַת הַפֶּתַח רַק בְּעִנְיָן שֶׁהַקָּנִים יִהְיוּ רְחוֹקִים מִן הַכְּתָלִים שְׁלשָׁה טְפָחִים יֵשׁ לְהָקֵל
חָצֵר בַּיִת שֶׁפְּתוּחִים לְתוֹךְ הָרְחוֹב וְהַדֶּלֶת נִפְתַּחַת לְפָנִים וְהַמְּזוּזוֹת עִם הַמַּשְׁקוֹף שֶׁעַל גַּבֵּיהֶם וְהָאַסְקֻפָּה שֶׁבְּתַּחְתִּית הֵן לְצַד הָרְחוֹב הִנֵּה הַמָּקוֹם הַזֶּה לִפְעָמִים הוּא רְשׁוּת הַיָּחִיד וְלִפְעָמִים הוּא כַּרְמְלִית
וּלְפִי שֶׁאֵין הַכֹּל בְּקִיאִין בָּזֶה לָכֵן מְטִילִין עָלָיו מִסָּפֵק חֹמֶר רְשׁוּת הַיָּחִיד וְחֹמֶר כַּרְמְלִית אָסוּר לְהוֹצִיא מִשָּׁם לְהָרְחוֹב שֶׁהוּא רְשׁוּת הָרַבִּים כַּרְמְלִית וְלֹא מִן הָרְחוֹב לְשָׁם כִּי שֶׁמָּא הוּא רְשׁוּת הַיָּחִיד
וְכֵן אָסוּר לְהוֹצִיא מִן הַבַּיִת מִן הֶחָצֵר לְשָׁם וְלֹא מִשָם לְתוֹכָם כִּי שֶׁמָּא הוּא כַּרְמְלִית
וְלָכֵן אִם הַפֶּתַח נָעוּל וּצְרִיכִין לְפָתְחוֹ צְרִיכִין לִזָּהֵר שֶׁהָאֵינוֹ יְהוּדִי יַכְנִיס אֶת הַמַּפְתֵּחַ בְּתוֹךְ הַמַּנְעוּל וּלְאַחַר שֶׁיִּפְתְּחוּ אֶת הַמַּנְעוּל טֶרֶם יִפְתַּח יִשְׂרָאֵל אֶת הַדֶּלֶת יָסִיר הָאֵינוֹ יְהוּדִי אֶת הַמַּפְתֵּחַ כִּי אִם יִפְתַּח יִשְׂרָאֵל אֶת הַדֶּלֶת בְּעוֹד שֶׁהַמַּפְתֵּחַ תּוֹךְ הַמַּנְעוּל הֲרֵי הִכְנִיס אֶת הַמַּפְתֵּחַ מִכַּרְמְלִית לִרְשׁוּת הַיָּחִיד
בְּהַרְבֵּה מְקוֹמוֹת יֵשׁ בָּתִּים אֲשֶׁר הַגַּג נִמְשָׁךְ מִן כֹּתֶל הַבַּיִת לְתוֹךְ הָרְחוֹב וְנִסְמַךְ שָׁם עַל עַמּוּדִים אָסוּר לְהוֹצִיא מִן הַבַּיִת לְשָׁם לְהַכְנִיס מִשָּׁם לַבָּיִת
וְכֵן אָסוּר לְטַלְטֵל שָׁם אַרְבַּע אַמּוֹת מִשּׁוּם דְּדִינוֹ כְּמוֹ הָרְחוֹב רְשׁוּת הָרַבִּים כַּרְמְלִית
וְאַף שֶׁהַגַּג נָתוּן עַל הָעַמּוּדִים דַּהֲוֵי צוּרַת הַפֶּתַח דְּדִינָהּ כִּמְחִצָּה מִכָּל מָקוֹם הֲרֵי מִן הַצְּדָדִים אֵין מְחִצָּה וְלָכֵן צָרִיךְ לְהַעֲמִיד מִקָּצֶה מִזֶּה קָנֶה אֶחָד אֵצֶל הַכֹּתֶל שֶׁל הַבַּיִת נֶגֶד הָעַמּוּד שֶׁהַגַּג עָלָיו שֶׁיְהֵא גַּם כָּאן צוּרַת הַפֶּתַח וְכֵן מִן מִקָּצֶה הַשֵּׁנִי
וְאִם כַּמָּה בָּתִּים סְמוכִים זֶה אֵצֶל זֶה בְּעִנְיָן זֶה דַּי לָהֶם שֶׁיַּעֲשׂוּ כֵּן בִּקְצֵה הַבַּיִת אֲשֶׁר מִקָּצֶה מִזֶּה וּבִקְצֵה הַבַּיִת אֲשֶׁר מִקָּצֶה מִזֶּה וְיַעֲשׂוּ עֵרוּבֵי חֲצֵרוֹת
מֻתָּר לִתֵּן לִפְנֵי אֵינוֹ יְהוּדִי מְזוֹנוֹת בֶּחָצֵר בַּבַּיִת אַף עַל פִּי שֶׁיּוֹדֵעַ שֶׁיּוֹצִיאֵם לַחוּץ רַק שֶׁלֹּא יִתְּנֵם לְתוֹךְ יָדוֹ דְּאִם כֵּן הוּא עוֹשֶׂה אֶת הָעֲקִירָה
וְדַוְקָא כְּשֶׁיֵּשׁ לְהָאֵינוֹ יְהוּדִי רְשׁוּת לְאָכְלָם שָׁם אִם יִרְצֶה
אֲבָל אִם אֵין רְשׁוּת לְאָכְלָם שָׁם שֶׁהֵם מְזוֹנוֹת מְרֻבִּים שֶׁאִי אֶפְשָׁר שֶׁיֹּאכְלֵם שָׁם וְכֵן שֶׁאָר חֲפָצִים שֶׁנִּכָּר הַדָּבָר שֶׁיּוֹצִיאֵם לַחוּץ אָסוּר מִפְּנֵי שֶׁנִּרְאֶה כְּנוֹתֵן עַל מְנָת לְהוֹצִיא
הָאִשָּׁה מְדַדָּה אֶת בְּנָהּ אֲפִלּוּ בִּרְשׁוּת הָרַבִּים וּבִלְבַד שֶׁלֹּא תִּגְרְרֵהוּ אֶלָּא יְהֵא מַגְבִּיהַּ רַגְלוֹ הָאַחַת וְיַנִּיחַ הַשְּׁנִיָּה עַל הָאָרֶץ וְיִשָּׁעֵן עָלֶיהָ עַד שֶׁיַּחֲזוֹר וְיַנִּיחַ רַגְלוֹ שֶׁהִגְבִּיהַּ שֶׁנִּמְצָא לְעוֹלָם הוּא נִשְׁעָן עַל רַגְלוֹ הָאֶחָת
אֲבָל כְּשֶׁהִיא גּוֹרֶרֶת שְׁתֵּי רַגְלָיו הֲרֵי זֶה כְּנוֹשֵאתוֹ וְאָסוּר אֲפִלּוּ בְּכַרְמְלִית
וְלָשֵּׂאת אוֹתוֹ מַמָּשׁ אֲפִלּוּ אִם הוּא גָּדוֹל כָּל כָּךְ שֶׁיָּכוֹל לֵילֵךְ בְּרַגְלָיו לְבַדּוֹ אָסוּר אֲפִלּוּ בְּכַרְמְלִית שֶׁלֹּא אָמְרוּ הַחַי נוֹשֵׂא אֶת עַצְמוֹ אֶלָּא לִפְטוֹר מֵחַטָּאת
אֲבָל עַל כָּל פָּנִים שְׁבוּת אִכָּא וּבְכַרְמְלִית הִיא שְׁבוּת דּשְׁבוּת וּצְרִיכִין לְהַזְהִיר לָרַבִּים שֶׁטּוֹעִין בָּזֶה
אַמַּת הַמַּיִם הָעוֹבֶרֶת בְּתוֹךְ הֶחָצֵר אָסוּר לְמַלֹּאת מַיִם מִמֶּנָּהּ
לֹא יַעֲמֹד אָדָם בִּרְשׁוּת הַיָּחִיד וְיַשְׁתִּין יָרֹק לִרְשׁוּת הָרַבִּים לְכַרְמְלִית וְכֵן מֵרְשׁוּת הָרַבִּים מִכַּרְמְלִית לִרְשׁוּת הַיָּחִיד וְכֵן מֵרְשׁוּת הָרַבִּים לְכַרְמְלִית מִכַּרְמְלִית לִרְשׁוּת הָרַבִּים
וְכֵן לֹא יֵלֵךְ אַרְבַּע אַמּוֹת בִּרְשׁוּת הָרַבִּים בְּכַרְמְלִית מֵרְשׁוּת לִרְשׁוּת וְרֻקּוֹ בְּפִיו אִם כְּבָר תְּלָשׁוֹ בְּפִיו מִמָּקוֹם לְמָקוֹם
מֻתָּר לִשְׁפּוֹךְ שׁוֹפְכִין בֶּחָצֵר שֶׁיֵּשׁ בָּהּ אַרְבַּע אַמוֹת עַל אַרְבַּע אַמּוֹת אַף עַל פִּי שֶׁיּוֹצְאִין לִרְשׁוּת הָרַבִּים
הֶקֵּף מְחִצּוֹת לְטַלְטֵל בְּתוֹכָן לֹא מַהֲנֵי אֶלָּא כְּשֶׁהֻקַּף לְדִירָה
וּמַהוּ נִקְרָא מֻקָּף לְדִירָה
זֶה שֶׁבָּנָה בֵּית דִּירָה שֶׁפָּתַח פֶּתַח מִבֵּיתוֹ וְאַחַר כָּךְ הִקִּיף שָׁם בִּמְחִצּוֹת כְּדֶרֶךְ שֶׁעוֹשִׂין הַחֲצֵרוֹת לַבָּתִים אָז אֲפִלּוּ אִם הוּא גָּדוֹל הַרְבֵּה מְאֹד הֲוֵי רְשׁוּת הַיָּחִיד גְּמוּרָה
אֲבָל כָּל שֶׁהֻקַּף שֶׁלֹּא לְשֵׁם דִּירָה כְּגוֹן גַּנּוֹת וּפַרְדְּסִים שֶׁאֵין הַמְּחִצּוֹת עֲשׂוּיוֹת אֶלָּא לִשְׁמוֹר מַה שֶׁבְּתוֹכָן בְּאֵלּוּ יֵשׁ חִלּוּק בְּגָדְלָן
אִם אֵינוֹ גָּדוֹל מִבֵּית סָאתַיִם מֻתָּרִין לְטַלְטֵל בְּתוֹכוֹ אֲבָל אִם הוּא גָדוֹל מִבֵּית סָאתַיִם דִּינוֹ כְּכַרְמְלִית
כַּמָּה הוּא שִׁעוּר סָאתַיִם
כְּמוֹ שֶׁהָיָה חֲצַר הַמִּשְׁכָּן מֵאָה אַמָּה אֹרֶךְ וַחֲמִשִּׁים אַמָּה רֹחַב
וְאִם הוּא מְרֻבָּע עוֹלֶה בַּחֶשְׁבּוֹן שִׁבְעִים אַמָּה וְאַרְבָּעָה טְפָחִים עַל שִׁבְעִים אַמָּה וְאַרְבָּעָה טְפָחִים
וְאִם הַמָּקוֹם עָגֹל בִּשְׁאָר צִיּוּר צְרִיכִין גַּם כֵּן לַחְשׁוֹב כֵּן שֶׁיַּעֲלֶה בְּתִשְׁבֹּרֶת חֲמֵשֶׁת אֲלָפִים אַמָּה
אַךְ אִם אָרְכּוֹ יוֹתֵר עַל פִּי שְׁנַיִם בְּרָחְבּוֹ אֲפִלּוּ רַק אַמָּה אַחַת אָז נֶחְשָׁב כְּיוֹתֵר מִבֵּית סָאתַיִם כֵּיוָן שֶׁאֵינוֹ דּוֹמֶה לַחֲצַר הַמִּשְׁכָּן
מָקוֹם שֶׁמֻּקָּף שֶׁלֹּא לְשֵׁם דִּירָה וְהוּא אֵינוֹ גָּדוֹל מִבֵּית סָאתַיִם שֶׁמֻּתָּר לְטַלְטֵל בְּתוֹכוֹ אִם יֵשׁ בְּסָמוּךְ חָצֵר מֻתָּר גַּם כֵּן לְהוֹצִיא מִתּוֹכוֹ לֶחָצֵר וּמֵחָצֵר לְתוֹכוֹ כֵּלִים שֶׁשָּׁבְתוּ בְּתוֹכוֹ בֶּחָצֵר כִּי נֶחְשָׁב לִרְשׁוּת אַחַת עִם הֶחָצֵר
אֲבָל אֵינוֹ רְשׁוּת אַחַת עִם הַבַּיִת שֶׁהַכֵּלִים שֶׁשָּׁבְתוּ בְּתוֹכוֹ אָסוּר לְהַכְנִיסָן לְתוֹךְ הַבָּיִת וְהַכֵּלִים שֶׁשָּׁבְתוּ בַּבַּיִת אָסוּר לְהַכְנִיסָן לְשָׁם
מָקוֹם שֶׁהֻקַּף שֶׁלֹּא לְשֵׁם דִּירָה דְּהַיְנוּ שֶׁמִּתְּחִלָּה הִקִּיף בִּמְחִצּוֹת וְאַחַר כָּךְ בָּנָה שָׁם בֵּית דִּירָה שֶׁפָּתַח לְשָׁם פֶּתַח מִבֵּיתוֹ מַאי תַּקָּנָתֵיה לַעֲשׂוֹתוֹ מֻקָּף לְדִירָה
יִפְרֹץ בַּמְּחִצּוֹת מָקוֹם יָתֵר עַל עֶשֶׂר אַמּוֹת וְנִתְבַּטְּלוּ הַמְּחִצּוֹת וְאַחַר כָּךְ יִגְּדֹּוֹר אוֹתָהּ וְנֶחְשָׁב מֻקָּף לְדִירָה
חָצֵר שֶׁהִיא יוֹתֵר מִבֵּית סָאתַיִם וְנָטַע בָּהּ אִילָנוֹת אֲפִלּוּ בְּרֻבָּהּ לֹא נִתְבַּטְּלָה בָּזֶה הַדִּירָה וַעֲדַיִן חֲשוּבָה מֻקֶּפֶת לָדִּירָה שֶׁכֵּן דֶּרֶךְ הָאָדָם לְהִסְתּוֹפֵף בְּצֵל אִילָנוֹת
אֲבָל אִם זָרַע בָּהּ זְרָעִים אִם זֶה בְּרֹב הֶחָצֵר נִתְבַּטֵּלָה בָּזֶה הַדִּירָה וְחֲשׁוּבָה כֻּלָהּ כְּגִנָּה
וְאִם זֶה בְּמוּעַט הֶחָצֵר אִם הוּא פָּחוּת מִבֵּית סָאתַיִם בָּטֵל לְגַבֵּי הֶחָצֵר וְכֻלּוֹ דִּינוֹ כֶּחָצֵר
אֲבָל אִם הוּא יוֹתֵר מִבֵּית סָאתַים הֲרֵי מְקוֹם הַזֶּרַע כְּמוֹ כַּרְמְלִית וְהַשְּׁאָר מִן הֶחָצֵר הֲרֵי הוּא פָּרוּץ בְּמִלּוּאוֹ לַמָּקוֹם הָאָסוּר וְאָסוּר לְטַלְטֵל גַּם בּוֹ רַק בְּאַרְבַּע אַמּוֹת
וְכֵן חָצֵר שֶׁאֵין בָּהּ אֶלָּא בֵּית סָאתַיִם פָּחוֹת וְזָרַע בְּמִקְצָתָהּ גַּם כֵּן נִדּוֹן אַחַר הָרֹב
וְאִם רֻבָּהּ זָרוּעַ אַף עַל פִּי שֶׁמֻּתָּרִין לְטַלְטֵל שָׁם כֵּיוָן שֶׁאֵינָהּ יוֹתֵר מִבֵּית סָאתַיִם מִכָּל מָקוֹם כֵּלִים שֶׁשָּׁבְתוּ בַּבַּיִת אָסוּר לְהוֹצִיא לְשָׁם
וְלָכֵן צָרִיךְ לַעֲשׂוֹת מְחִצָּה בִּפְנֵי הַגִּנָּה שֶׁיְהֵא מֻתָּר לְהוֹצִיא מִן הַבַּיִת אֶל הֶחָצֵר
כָּל דָּבָר שֶׁאֵינוֹ לֹא מַלְבּוּשׁ וְלֹא תַּכְשִׁיט אָסוּר לָצֵאת בּוֹ לִרְשׁוּת הָרַבִּים לְכַרְמְלִית
וְלָכֵן אָסוּר לָצֵאת בְּמַחַט הַתְּחוּבָה בְּבִגְדּוֹ וַאֲפִלּוּ בְּמַחַט שֶׁאֵין בָּהּ נֶקֶב
וַאֲפִלּוּ לְצֹרֶךְ לְבִישָׁה יֵשׁ לְהַחְמִיר בְּאִישׁ
אֲבָל אִשָּׁה כֵּיוָן שֶׁדֶּרֶךְ הַנָּשִׁים לְהַעֲמִיד קִשּׁוּרֵיהֶן כְּגוֹן הַצְּעִיפִים וְכַדּוֹמֶה בִּמְחָטִין מֻתֶּרֶת לָצֵאת בָּהֶן לְצֹרֶךְ הַלְּבִישָׁה
וְדַוְקָא בְּמַחַט שֶׁאֵינָהּ נְקוּבָה
אֲבָל לֹא בְּמַחַט נְקוּבָה
בְּתַכְשִׁיטִין יֵשׁ גַּם כֵּן דְּבָרִים שֶׁאָסְרוּ רַבּוֹתֵינוּ זִכְרוֹנָם לִבְרָכָה לָצֵאת בָּהֶם בַּשַּׁבָּת לִרְשׁוּת הָרַבִּים
יֵשׁ תַּכְשִׁיטִין שֶׁאָסְרוּ לָאֲנָשִׁים וְיֵשׁ תַּכְשִׁיטִין שֶׁאָסְרוּ לַנָּשִׁים וְהַיְנוּ תַּכְשִׁיטִין שֶׁיֵּשׁ לָחוּשׁ שֶׁמָּא תְּסִירֵם לְהַרְאוֹתָן
וְעַכְשָׁו נִתְפַּשֵּׁט הַמִּנְהָג לְהַתִּיר וְהַפּוֹסְקִים כָּתְבוּ טְעָמִים לָזֶה
וִירֵא שָׁמַיִם יֵשׁ לְהַחְמִיר עַל עַצְמוֹ
וּבִפְרָט יֵשׁ לִזָּהֵר שֶׁלֹּא יֵצֵא אִישׁ בְּטַבַּעַת שֶׁאֵין עָלֶיהָ חוֹתָם מְפֻתָּח
וּמִכָּל שֶׁכֵּן שֶׁלֹּא יִשָּׂא אֶצְלוֹ כְּלִי הַשָּׁעוֹת וַאֲפִלּוּ קָשׁוּר בִּרְבִיד הַזָּהָב שֶׁהוּא נוֹשֵׁא עַל צַוָּארוֹ וְהוּא תַּכְשִׁיט
אֲבָל כְּלִי הַשָּׁעוֹת הַמֻּנָּח בְּתוֹךְ הַכִּיס הֲוֵי מַשָּׂא [מַמָשׁ] וְאֵין הֶתֵּר
מַפְתֵּחַ שֶׁל כֶּסֶף אַף עַל פִּי שֶׁהוּא נַעֲשֶׂה לְהִשְׁתַּמֵּשׁ בּוֹ כֵּיוָן שֶׁהוּא גַּם לְתַכְשִׁיט נוֹהֲגִין לָצֵאת בּוֹ בַּשַּׁבָּת אֲבָל בָּתֵּי עֵינַיִם אַף עַל פִּי שֶׁהֵן מְשֻׁבָּצוֹת בְּכֶסֶף אָסוּר לָצֵאת בָּהֶן
אָסוּר לְאִשָּׁה לָתֵת בֶּגֶד עַל צְעִיפָהּ וְכֵן הָאִישׁ עַל הַכּוֹבַע שֶׁלּוֹ מִפְּנֵי הַגְּשָׁמִים שֶׁאֵין זֶה דֶּרֶךְ מַלְבּוּשׁ
וְאִם כַּוָּנָתָן שֶׁלֹּא יְצַעֲרוּ אוֹתָן הַגְּשָׁמִים מֻתָּר
הַחִגֵּר וְכֵן הַחוֹלֶה שֶׁעָמַד מֵחָלְיוֹ וְכֵן זָקֵן מֻפְלָג שֶׁאִי אֶפְשָׁר לֵילֵךְ בְּלֹא מַקֵּל מֻתָּר לֵילֵךְ בְּמַקֵּל בְּיָדוֹ
אֲבָל אִם אֶפְשָׁר לֵילֵךְ בְּלֹא מַקֵּל וּבְתוֹךְ בֵּיתוֹ הוֹלֵךְ בְּלֹא מַקֵּל אֶלָּא כְּשֶׁהוֹלֵךְ לַחוּץ נוֹטֵל אוֹתוֹ לְהַחְזִיק בּוֹ אָסוּר
וְכֵן הַסּוּמָא אָסוּר לָצֵאת בְּמַקֵּל בְּעִיר שֶׁאֵינָהּ מְתֻקֶּנֶת בְּעֵרוּבִין
וּמִי שֶׁאֵינוֹ צָרִיךְ כְּלָל לַמַּקֵּל אָסוּר לָצֵאת בּוֹ אֲפִלּוּ בְּמָקוֹם שֶׁיֵּשׁ עֵרוּבִין מִשּׁוּם זִילוּתָא דְּשַׁבָּת
מִי שֶׁהוּא אָסוּר בְּשַׁלְשְׁלָאוֹת מֻתָּר לָצֵאת בָּהֶן
אֵין יוֹצְאִים בִּקְשָׁרִים וְהֵם עֵצִים גְּבוֹהִים שֶׁיֵּשׁ בָּהֶם מוֹשָׁב לְכַף הָרֶגֶל וְהוֹלְכִין בָּהֶם בְּטִיט וּבְמַיִם
יוֹצְאִים בִּרְטִיָּה שֶׁעַל הַמַּכָּה כִּי לְפִי שֶׁהִיא מְרַפֵּאת הֲרֵי הִיא כְּתַכְשִׁיט
וְיָכוֹל לְכָרְכָהּ בְּמַטְלִית שֶׁאֵינָהּ חֲשׁוּבָה וּבְטֵלָה לְגַבֵּי הָרְטִיָּה
אֲבָל דָּבָר חָשׁוּב כְּגוֹן מִטְפַּחַת וְכַדּוֹמֶה אָסוּר לִכְרֹךְ עָלֶיהָ לְפִי שֶׁאֵינוֹ בָּטֵל לְגַבֵּי הָרְטִיָּה וְגַם לֹא הֲוֵי דֶּרֶךְ מַלְבּוּשׁ וַהֲוֵי מַשָּׂא
יוֹצְאִין בְּמוֹךְ שֶׁנּוֹתְנִים בָּאֹזֶן לִבְלֹעַ לֵחָה שֶׁל צוֹאַת הָאֹזֶן וְדַוְקָא כְּשֶׁהוּא קָשׁוּר וּמְהֻדָּק שָׁם הֵיטֵב שֶׁלֹּא יוּכַל לִפֹּל
וְכֵן יוֹצְאִין בְּמוֹךְ שֶׁבַּסַּנְדָּל אִם הוּא בְּאֹפֶן שֶׁאֵינוֹ יָכוֹל לִפּוֹל מִשָּׁם
לֹא תֵצֵא אִשָּׁה בְּמוֹךְ שֶׁהִתְקִינָה לְנִדָּתָהּ שֶׁלֹּא לְטַנֵּף בְּגָדֶיהָ
וְכֵן לֹא תֵצֵא בְּסִינָר שֶׁהִיא לוֹבֶשֶׁת בִּשְׁבִיל זֹאת אֶלָּא אִם כֵּן הוּא מַלְבּוּשׁ גָּמוּר
אֲבָל אִם נוֹתֶנֶת אֶת הַמּוֹךְ אֶת הַסִּינָר בִּשְׁבִיל לְהַצִּיל אֶת עַצְמָהּ מִן הַצַּעַר שֶׁאִם יִפֹּוֹל הַדָּם עַל בְּשָׂרָהּ וְיִתְיַבֵּשׁ יְהֵא לָהּ צַעַר מֻתֶּרֶת לָצֵאת בָּהֶן
בִּמְקוֹם רֶפֶשׁ וָטִיט מֻתָּר לְהַגְבִּיהַּ קְצָת בְּגָדָיו שֶׁלֹּא יִתְלַכְלְכוּ
אֲבָל לְהַגְבִּיהָם לְגַמְרֵי אָסוּר
מֻתָּר לָצֵאת בַּשַּׁבָּת בִּשְׁנֵי מַלְבּוּשִׁים זֶה עַל גַּב זֶה וְאַף עַל פִּי שֶׁאֵינוֹ צָרִיךְ לְעַצְמוֹ אֶת הַמַּלְבּוּשׁ הַשֵּׁנִי אֶלָּא שֶׁמּוֹצִיאוֹ לְצֹרֶךְ חֲבֵרוֹ וְכַדּוֹמֶה
וְדַוְקָא כְּשֶׁדַּרְכּוֹ לִפְעָמִים גַּם בַּחֹל לִלְבּוֹשׁ שְׁנֵי מַלְבּוּשִׁים כָּאֵלּוּ דַּהֲוֵי דֶּרֶךְ מַלְבּוּשׁ
אֲבָל אִם אֵין הַדֶּרֶךְ לְעוֹלָם לִלְבּוֹשׁ שְׁנֵי מַלְבּוּשִׁים כָּאֵלּוּ אָסוּר לָצֵאת בָּהֶן בַּשַּׁבָּת מִשּׁוּם דְּהַשֵּׁנִי הֲוֵי כְּמוֹ מַשָּׂא
וְכֵן הַדִּין בִּשְׁנֵי אַנְפְּלָאוֹת וּבְכוֹבַע גָּדוֹל עַל כּוֹבַע קָטָן וְכַדּוֹמֶה
וּשְׁתֵּי חֲגוֹרוֹת עַל גַּב אִם מִנְהַג הַמָּקוֹם לַחְגּוֹר כָּךְ לְמַטָּה חֲגוֹרָה גְּרוּעָה וְעָלֶיהָ חֲגוֹרָה חֲשׁוּבָה מֻתָּר לַחְגוֹר כָּךְ גַּם בַּשַּׁבָּת וְאַף עַל פִּי שֶׁעַתָּה אֵין צֹרֶךְ רַק בְּאַחַת וְהַשְּׁנִיָּה מוֹצִיאָהּ לְצֹרֶךְ חֲבֵרוֹ
אֲבָל אִם אֵין הַדֶּרֶךְ לַחְגוֹר בִּשְׁתֵּי חֲגוֹרוֹת אַף עַל פִּי שֶׁהוּא רוֹצֶה לַחְגוֹר כָּךְ בִּשְׁבִיל עַצְמוֹ אָסוּר דְּכֵיוָן שֶׁיֵּשׁ דַּי בְּאַחַת הֲוֵי הַשְּׁנִיָּה כְּמוֹ מַשָּׂא
וּבְכָל מָקוֹם מֻתָּר לָצֵאת בִשְׁתֵּי חֲגוֹרוֹת כְּשֶׁיֵּשׁ מַלְבּוּשׁ מַפְסִיק בֵּינֵיהֶן כְּגוֹן הַתַּחְתּוֹנָה עַל הַמִּכְנָסַיִם וְהָעֶלְיוֹנָה עַל גַּבֵּי הַסַּרְבָּל שֶׁאָז יֵשׁ הֲנָאָה וְתוֹעֶלֶת מִשְּׁתֵּיהֶן
מִטְפַּחַת שֶׁמְקַנְּחִים בָּהּ אֶת הָאַף נוֹהֲגִין לְכָרְכָהּ תַּחַת בֶּגֶד הָעֶלְיוֹן עַל הַמִּכְנָסַיִם
וְיִזָּהֵר שֶׁלֹּא לַעֲשׂוֹת בָּהּ שְׁנֵי קְשָׁרִים זֶה עַל גַּב זֶה וִירֵא שָׁמַיִם אִם הוּא נוֹהֵג לִשָּׂא רְצוּעוֹת הַמַּחְזִיקוֹת אֶת הַמִּכְנָסַיִם יְסִירֵן בַּשַּׁבָּת כְּדֵי שֶׁתְּהֵא הַמִּטְפַּחַת לְצֹרֶךְ
וְיֵשׁ נוֹהֲגִין לְכָרְכָהּ סְבִיב הַצַּוָּאר
וְזֶה אֵינוֹ מֻתָּר אֶלָּא אִם אֵין שָׁם מִטְפַּחַת אַחֶרֶת וְהוּא רָגִיל לִפְעָמִים לִכְרוֹךְ שָׁם מִטְפַּחַת מִפְּנֵי הַקֹּר וְיִקְשְׁרֵהוּ בְּהֶתֵּר
אֲבָל אִם נוֹתְנָהּ רַק עַל הַצַּוָאר וְהַקְּצָווֹת תְּלוּיוֹת לְפָנָיו זֶהוּ אִסּור גָּמוּר
וְכֵן לְכָרְכָהּ סְבִיב הָרֶגֶל סְבִיב הַיָּד וְלָצֵאת בָּהּ אָסוּר
בָּתֵּי יָדַיִם [כְּסָיוֹת כְּפָפוֹת] יֵשׁ מַתִּירִין לָצֵאת בָּהֶן בַּשַּׁבָּת וְיֵשׁ אוֹסְרִין
וּבָזֶה הֶעָשׂוּי לְחַמֵּם שְׁתֵּי הַיָּדַיִם בְּיַחַד [יְדוֹנִית] יֵשׁ לְהָקֵל טְפֵי
מֻתָּר לָצֵאת בְּטַלִּית מְצֻיֶּצֶת בְּדֶרֶךְ מַלְבּוּשׁ
אֲבַל אִם מְקַפְּלָהּ סְבִיב צַוָּארוֹ בְּמָקוֹם שֶׁאֵין הַדֶּרֶךְ לְלָבְשָהּ כָּךְ אָסוּר
בֶּגֶד שֶׁיֵּשׁ שְׁתֵּי רְצוּעוֹת מְשִׁיחוֹת לְקָשְׁרוֹ בָּהֶן שֶׁיֵּשׁ קְרָסִים לְחַבְּרוֹ וְנִפְסַק אֶחָד מֵהֶן אַף עַל פִּי שֶׁהַשֵּׁנִי שֶׁנִּשְׁאַר כְּנֶגְדוֹ אֵינוֹ חָשׁוּב מִכָּל מָקוֹם אִם דַּעְתּוֹ לְתַקְּנוֹ אַחַר כָּךְ לְהָבִיא בֶּן זוּגוֹ אִם כֵּן זֶה שֶׁנִּשְׁאַר אֵינוֹ בָּטֵל לְגַבֵּי הַבֶּגֶד וַהֲוֵי כְּמוֹ מַשָּׂא
וְאָסוּר לָצֵאת בְּבֶגֶד זֶה
אֲבָל אִם אֵין דַּעְתּוֹ לְתַקְּנוֹ אִם כֵּן כֵּיוָן שֶׁזֶּה שֶׁנִּשְׁאַר אֵינוֹ דָּבָר חָשׁוּב הֲרֵי הוּא בָּטֵל לְגַבֵּי הַבֶּגֶד וּמֻתָּר לָצֵאת בּוֹ
וְאִם הוּא דָּבָר חָשׁוּב כְּגוֹן מְשִׁיחָה שֶׁל מֶשִי קֶרֶס שֶׁל כֶּסֶף אַף עַל פִּי שֶׁאֵין דַּעְתּוֹ לְתַקְּנוֹ אֵינוֹ בָּטֵל לְגַבֵּי הַבֶּגֶד וְאָסוּר לָצֵאת בּוֹ
בַּעֲלֵי הַקָּרְחָה שֶׁמַּנִּיחִין עַל רָאשֵׁיהֶן פִּשְׁתָּן סָרוּק צֶמֶר מְנֻפָּץ שֶׁיְהֵא נִרְאֶה כְּשֵׂעָר בְּרָאשֵׁיהֶן [פֵּאָה נָכְרִית] מֻתָּרִין לָצֵאת בּוֹ בַּשַּׁבָּת לִרְשׁוּת הָרַבִּים שֶׁתַּכְשִׁיט שֶׁלָּהֶם הוּא
הַנּוֹשֵׂא קַמֵיעַ צָרִיךְ לַעֲשׂוֹת שְׁאֵלַת חָכָם אִם מֻתָּר לָצֵאת בָּהּ בַּשַּׁבָּת לֹא כִּי לֹא כָּל הַקְּמֵעוֹת שָׁוִים
וְאִשָּׁה הַנּוֹשֵׂאת אֶבֶן הַנִּקְרֵאת שְׁטֶערְנְשׁוּס כְּדֵי שֶׁלֹּא תַפִּיל מֻתֶּרֶת לָצֵאת בָּהּ בַּשַּׁבָּת
אִם חַס וְשָׁלוֹם נָפְלָה דְּלֵקָה בַּשַּׁבָּת חָשׁוּ רַבּוֹתֵינוּ זִכְרוֹנָם לִבְרָכָה כִּי בַּעַל הַבַּיִת וּבְנֵי בֵּיתוֹ אֲשֶׁר שָׁם הַדְּלֵקָה אִם יִתְעַסְּקוּ בְּהַצָּלָה וְהֵמָּה נֶחְפָּזִים וּבְהוּלִים עַל מָמוֹנָם שֶׁמָּא מִתּוֹךְ כָּךְ יִשְׁכְּחוּ שֶׁהַיּוֹם שַׁבָּת וִיכַבּוּ אֶת הַדְּלֵקָה עַל כֵּן אָסְרוּ לְהַצִּיל אֲפִלּוּ חֲפָצִים שֶׁהֵן מֻתָּרִין בְּטִלְטוּל לְמָקוֹם שֶׁמֻּתָּרִין לְהוֹצִיא וְרַק מַה שֶּׁהוּא צָרִיךְ לְהַיּוֹם מֻתָּר לְהַצִּיל
כֵּיצַד
נָפְלָה דְּלֵקָה בְּלֵיל שַׁבָּת קֹדֶם הַסְּעוּדָּה מַצִּיל מְזוֹן שָׁלֹשׁ סְעוּדּוֹת הָרָאוּי לָאָדָם לָאָדָם
הָרָאוּי לַבְּהֵמָה לַבְּהֵמָה
וּבְשַׁחֲרִית מְזוֹן שְׁתֵּי סְעוּדּוֹת
וּבְמִנְחָה מְזוֹן סְעוּדָּה אַחַת
וְאִם יֵשׁ בִּכְלִי אֶחָד מַאֲכָלִים הַרְבֵּה כְּגוֹן סַל מָלֵא כִּכָּרוֹת וְחָבִית מְלֵאָה יַיִן וְכַדּוֹמֶה כֵּיוָן שֶׁמּוֹצִיאָם בְּפַעַם אַחַת מֻתָּר
וְכֵן אִם פֵּרַשׂ סָדִין וְכַדּוֹמֶה וְקִבֵּץ בּוֹ כָּל מַה שֶּׁיָּכוֹל לְהוֹצִיא מִמַּאֲכָלִים וּמַשְׁקָאוֹת וּמוֹצִיאָן בְּפַעַם אַחַת מֻתָּר
גַּם מֻתָּר לְהוֹצִיא כָּל הַכֵּלִים שֶׁהוּא צָרִיךְ לְהִשְׁתַּמֵּשׁ בָּהֶם הַיּוֹם
וְאוֹמֵר לַאֲחֵרִים בֹּאוּ וְהַצִּילוּ לָכֶם וְכָל אֶחָד וְאֶחָד מַצִּיל מָזוֹן שֶׁהוּא צָרִיךְ אוֹ כְּלִי אֶחָד שֶׁמַּחְזִיק אֲפִלּוּ הַרְבֵּה וַהֲרֵי הוּא שֶׁל הַמַּצִּיל כֵּיוָן שֶׁבַּעַל הַבַּיִת הִפְקִיר וְזָכָה זֶה מִן הַהֶפְקֵר
וְאִם הוּא יְרֵא שָׁמַיִם וּמַחְזִיר לְבַעַל הַבַּיִת מַה שֶּׁהִצִּיל כֵּיוָן שֶׁיּוֹדֵעַ שֶׁלֹּא הִפְקִיר בִּרְצוֹנוֹ מֻתָּר לָקַחַת שְׂכַר הַהַצָּלָה וְאֵין זֶה שְׂכַר שַׁבָּת כֵּיוָן שֶׁמִּצַּד הַדִּין הַכֹּל הוּא שֶׁלּוֹ
וּמִכָּל מָקוֹם מִדַּת חֲסִידוּת שֶׁלֹּא לִטּוֹל שָׂכָר עַל טֹרַח הַצָּלָה שֶׁבְּשַׁבָּת אַף עַל פִּי שֶׁאֵינוֹ שְׂכַר שַׁבָּת כִּי הֶחָסִיד יֵשׁ לְוַתֵּר מִשֶּׁלוֹ בְּכָל דָּבָר שֶׁיֵּשׁ בּוֹ נִדְנוּד עֲבֵרָה
וְכָל זֹאת רַק לְמָקוֹם שֶׁמֻּתָּרִין לְהוֹצִיא לְשָׁם
אֲבָל לְמָקוֹם שֶׁאֲסוּרִין לְהוֹצִיא אָסוּר לְהַצִּיל שׁוּם דָּבָר
אַךְ בְּגָדִים שֶׁיְכוֹלִין לְלָבְשָׁם מֻתָּר לִלְבּוֹשׁ וְלַעֲטֹף כָּל מַה שֶּׁיָּכוֹל וּמוֹצִיא אֲפִלּוּ לִרְשׁוּת הָרַבִּים וּפוֹשֵׁט וְחוֹזֵר וְלוֹבֵשׁ וּמוֹצִיא אֲפִלּוּ כָּל הַיּוֹם
וְיָכוֹל לוֹמַר גַּם לַאֲחֵרִים בֹּאוּ וְהַצִּילוּ וּמַצִּילִין כֵּן
וְהַבָּתִּים שֶׁאֵין שָׁם הַדְּלֵקָה אֶלָּא שֶׁהֵם קְרוֹבִים וִירֵאִים שֶׁתַּגִּיעַ גַּם לָהֶם כֵּיוָן שֶׁהֵם אֵינָם בְּהוּלִים כָּל כָּךְ מֻתָּרִין לְהַצִּיל כָּל דָּבָר לַמָּקוֹם שֶׁמֻּתָּרִין לְהוֹצִיא לְשָׁם
יֵשׁ אוֹמְרִים דְּגַם מָעוֹת וּשְׁאָר דְּבָרִים יְקָרִים אַף עַל פִּי שֶׁהֵן מֻקְצִין מֻתָּר לְהַצִּילָן מִן הַהֶפְסֵד הַגָּדוֹל הַפִּתְאוֹמִי כְּגוֹן דְּלֵקָה שֶׁטֶף מַיִם גְּזֵלָה עַל יְדֵי מַה שֶּׁמַּנִּיחִין עֲלֵיהֶם אֵיזֶה דְּבַר מַאֲכָל וּמְטַלְטְלִין אוֹתן כֵּן בְּיַחַד
וְיֵשׁ מְקִלִּין עוֹד יוֹתֵר שֶׁאֲפִלּוּ לְבַדָּן יְכוֹלִין לְטַלְטְלָן מִשּׁוּם דְּבִמְקוֹם הֶפְסֵד גָּדוֹל פִּתְאוֹמִי נִדְחֶה אִסּוּר מֻקְצֶה וּבִלְבַד שֶׁלֹּא יוֹצִיא לַמָּקוֹם שֶׁאֲסוּרִין לְהוֹצִיא
כָּל סִפְרֵי קֹדֶשׁ בֵּין שֶׁהֵן בִּכְתָב בֵּין שֶׁהֵן בִּדְפוּס מַצִּילִין אוֹתָן מִפְּנֵי הַדְּלֵקָה שֶׁטֶף מַיִם וְכַדּוֹמֶה אֲפִלּוּ לֶחָצֵר לְמָבוֹי שֶׁאֲסוּרִין לְהוֹצִיא לְשָׁם מֵחֲמַת שֶׁלֹּא עָשׂוּ עֵרוּב
וְהוּא כְּשֶׁהֵן מְתֻקָּנִין בְּעִנְיָן שֶׁהָיוּ מוֹעִילִים עֵרוּבֵי חֲצֵרוֹת שִׁתּוּפֵי מְבוֹאוֹת
וְעַל יְדֵי אֵינוֹ יְהוּדִי מֻתָּר לְהַצִּילָן אֲפִלּוּ דֶּרֶךְ רְשׁוּת הָרַבִּים
מַצִּילִין תִּיק הַסֵּפֶר עִם הַסֵּפֶר וְתִיק הַתְּפִלִּין עִם הַתְּפִלִּין
סֵפֶר תּוֹרָה קוֹדֵם לְהַצִּיל לִשְׁאָר סְפָרִים
כְּשֶׁיֵּשׁ חֲשַׁשׁ סְפֵק סַכָּנַת נְפָשׁוֹת מֻתָּר לְכַבּוֹת אֶת הַדְּלֵקָה
וְלָכֵן בִּמְקוֹמוֹת שֶׁהַיִּשְׂרְאֵלִים דָּרִים בֵּין הַנָּכְרִים מֻתָּר לְכַבּוֹת אֶת הַדְּלֵקָה אֲפִלּוּ הוּא בְּבֵית נָכְרִי וְהַכֹּל לְפִי הָעִנְיָן
וְדַוְקָא לְכַבּוֹת מֻתָּר
אֲבָל אָסוּר לְחַלֵּל שַׁבָּת כְּדֵי לְהַצִּיל מָמוֹן
וְאִם עָבַר וְחִלֵּל יֵלֵךְ אֶל הָרַב לְבַקֵּשׁ שֶׁיּוֹרֵהוּ תְּשׁוּבָה
אָסוּר לִרְחוֹץ כָּל גּוּפוֹ אֲפִלּוּ רֹב גּוּפוֹ בְּמַיִם חַמִּים אֲפִלּוּ הוּחֲמוּ בְּעֶרֶב שַׁבָּת
וַאֲפִלּוּ לִרְחוֹץ שֶׁלֹּא בְּפַעַם אַחַת אֶלָּא אֵבֶר אֵבֶר אָסוּר בְּרֹב גּוּפוֹ
וַאֲפִלּוּ לִכָּנֵס לַמֶּרְחָץ רַק לְהַזִּיעַ גַּם כֵּן אָסוּר
אֲבָל מֻתָּר לִרְחוֹץ פָּנָיו יָדָיו וְרַגְלָיו בְּחַמִּין שֶׁהוּחֲמוּ בְּעֶרֶב שַׁבָּת
הַמַּיִם שֶׁהֵם מִמְּקוֹרָם נוֹבְעִים חַמִּים כְּמוֹ חַמֵּי טְבֶרְיָה וְכַדּוֹמֶה אִם הֵם בַּקַּרְקַע וְאֵין הַמָּקוֹם מְקוֹרֶה מֻתָּר לִרְחוֹץ בָּהֶם אֲפִלּוּ כָּל גּוּפוֹ
אֲבָל אִם הֵם בִּכְלִי שֶׁהַמָּקוֹם מְקוֹרֶה אָסוּר
וַאֲפִלּוּ לִכָּנֵס לְבֵית הַמֶּרְחָץ רַק לְהַזִּיעַ אָסוּר
וְיֵשׁ אוֹמְרִים דְּכָל שֶׁהֵם בַּקַּרְקַע אֲפִלּוּ הַמָּקוֹם מְקֹרֶה מֻתָּר לִרְחֹץ בָּהֶם
מֻתָּר לִטְבֹּל כָּל גּוּפוֹ בְּצוֹנֵן
אֲבָל לֹא יַעֲמֹד אַחַר כָּךְ נֶגֶד הַתַּנּוּר לְהִתְחַמֵּם מִשּׁוּם דַּהֲוֵי כְּרוֹחֵץ בְּחַמִּין
וַאֲפִלּוּ רָחַץ רַק יָדָיו בְּמַיִם צוֹנְנִים לֹא יְחַמְּמֵן אֵצֶל הַתַּנּוּר בְּעוֹדָן לַחוֹת מִשּׁוּם דַּהֲוֵי כְּרוֹחֵץ בְּמַיִם שֶׁהוּחֲמוּ הַיּוֹם דְּאָסוּר לִרְחוֹץ בָּהֶם אֲפִלּוּ אֵבֶר אֶחָד אֶלָּא צָרִיךְ לְנַגְּבָן תְּחִלָה יָפֶה
וְעַיֵּן לְעֵיל סִימָן פּ' סָעִיף ל"ב שֶׁיְשַׁפְשְׁפֵן קֹדֶם הַנִּגּוּב שֶׁלֹּא יִשָּׁאֵר עֲלֵיהֶן רַק מְעַט מָיִם
הָרוֹחֵץ צָרִיךְ לִזָּהֵר שֶׁלֹּא לִסְחוֹט שְׂעָרוֹ
וְכֵן צָרִיךְ לִזָּהֵר שֶׁלֹּא לָשׁוּט כִּי אָסוּר לָשׁוּט בַּשַּׁבָּת וּבְיוֹם טוֹב
וְכֵן אָסוּר לְהָשִׁיט אֵיזֶה דָּבָר כְּגוֹן הַקִּסְמִין שֶׁעַל הַמָּיִם
וְאִם רוֹחֵץ בְּמָקוֹם שֶׁאֲסוּרִין לְטַלְטֵל צָרִיךְ עוֹד לִזָּהֵר שֶׁקֹּדֶם צֵאתוֹ יָסִיר תְּחִלָּה הַמַּיִם שֶׁעַל גּוּפוֹ וְשַׂעֲרוֹתָיו וִינַגְּבֵם יָפֶה שֶׁלֹּא יִשָּׁאֲרוּ עָלָיו מַיִם וְיוֹצִיאֵם מֵרְשׁוּת לִרְשׁוּת
וְגַם בַּנָּהָר עַצְמוֹ צָרִיךְ לִזָּהֵר שֶׁלֹּא יִשָּׂא אֶת הַמַּיִם שֶׁעָלָיו אַרְבַּע אַמּוֹת כִּי הַנָּהָר הוּא כַּרְמְלִית
וּלְפִי שֶׁאֵין כֻּלָּם יוֹדְעִים לִזָּהֵר עַל כֵּן נִתְפַּשֵּׁט הַמִּנְהָג בִּמְדִינוֹת אֵלּוּ שֶׁלֹּא לִרְחוֹץ כְּלָל בַּשַּׁבָּת אֲפִלּוּ בְּצוֹנֵן כִּי אִם לְצֹרֶךְ מִצְוָה כְּגוֹן אִשָּׁה נִדָּה וְאִישׁ לְקִרְיוֹ
מֻתָּר לַעֲמֹד עַל שְׂפַת הַנָּהָר וְלִרְחוֹץ יָדָיו בַּנָּהָר וָאֵין זֶה אִסּוּר בְּמָה שֶׁהוּא מוֹצִיא אֶת הַמַּיִם שֶׁעַל יָדָיו מִן הַנָּהָר עַל שְׂפָתוֹ לְפִי שֶׁהַנָּהָר הוּא כַּרְמְלִית וּשְׂפַת הַנָּהָר הוּא גַּם כֵּן כַּרְמְלִית וּמֻתָּר לְהוֹצִיא מִכַּרְמְלִית לְכַרְמְלִית בְּפָחוֹת מֵאַרְבַּע אַמּוֹת רַק שֶׁיִּזָּהֵר לְנַגֵּב יָדָיו הֵיטֵב קֹדֶם שֶׁיֵּלֵךְ אַרְבַּע אַמּוֹת
מֻתָּר לָשׁוּף יָדָיו בְּמֻרְסָן אַף עַל פִּי שֶׁהַיָּדַיִם רְטֻבוֹת וּבִלְבַד שֶׁלֹּא יִתֵּן אֶת הַמַּיִם עַל הַמֻּרְסָן מַמָּשׁ
אֲבָל אָסוּר לָשׁוּף יָדָיו בְּמֶלַח וְכָל שֶׁכֵּן בְּבוֹרִית [סַבּוֹן] מִשּׁוּם דְּנִמּוֹחַ
מַיִם שֶׁאֵין הַדֶּרֶךְ לִרְחוֹץ בָּהֶם אֶלָּא לִרְפוּאָה כְּגוֹן שֶׁהֵם רָעִים מְאוּסִים אָסוּר לִרְחוֹץ בָּהֶם בַּשַּׁבָּת כֵּיוָן שֶׁהוּא מְכַוֵּן לִרְפוּאָה
בְּמַה דְּבָרִים אֲמוּרִים כְּשֶׁשּׁוֹהֶה בָּהֶם
אֲבָל אִם אֵינוֹ שׁוֹהֶה בָּהֶם מֻתָּר שֶׁאֵינוֹ נִרְאֶה אֶלָּא כִּמֵקַר
וּבְחַמֵּי טְבֶרְיָא וְכַדּוֹמֶה אִם אֵין הַדֶּרֶךְ לִרְחוֹץ בָּהֶם אֶלָּא לִרְפוּאָה אָסוּר לִרְחוֹץ בָּהֶם בַּשַּׁבָּת לִרְפוּאָה אֲפִלּוּ אֵינוֹ שׁוֹהֶה בָּהֶם
כְּתִיב לְמַעַן יָנוּחַ שׁוֹרְךָ וַחֲמוֹרֶךָ וְגוֹ' הֲרֵי כִּי הִזְהִירָה הַתּוֹרָה שֶׁגַּם הַבְּהֵמָה שֶׁל יִשְׂרָאֵל תָּנוּחַ
וְלֹא בְּהֵמָה בִלְבַד אֶלָּא כָּל בַּעֲלֵי חַיִּים
וְלָכֵן אָסוּר לְהַנִּיחַ לִבְהֶמְתּוֹ שֶׁתּוֹצִיא אֵיזֶה מַשָּׂא שֶׁאֲפִלּוּ יָצְאָה מֵאֵלֶיהָ לִרְשׁוּת הָרַבִּים וְהוֹצִיאָה מַשָּׂא עָבַר הוּא עָלֶיהָ עַל מִצְוַת עֲשֵׂה שֶׁל תּוֹרָה
וְאַף דָּבָר שֶׁהוּא לָהּ לְנוֹי מִכָּל מָקוֹם הֲוֵי מַשָׂא
אֲבָל דָּבָר שֶׁהוּא לִרְפוּאָתָהּ כְּמוֹ אֶגֶד[תַּחְבֹּשֶת] שֶׁעַל הַמַּכָּה מֻתֶּרֶת לָצֵאת בּוֹ
וְכֵן דָּבָר שֶׁהִיא צְרִיכָה לִשְׁמִירָתָהּ הֲוֵי לָהּ כְּמוֹ מַלְבּוּשׁ לָאָדָם וּמֻתֶּרֶת לָצֵאת בּוֹ
וְאַךְ מַה שֶּׁהוּא רַק לִשְׁמִירָה יְתֵרָה אָסוּר
וְכֵן דָּבָר שֶׁבְּהֵמָה אֵינָהּ מִשְׁתַּמֶרֶת בָּזֶה אַף עַל פִּי שֶׁבְּהֵמָה אַחֶרֶת מִשְׁתַּמֶרֶת בּוֹ הֲוֵי לָהּ לְגַבֵּי בְּהֵמָה מַשָּׂא וְאָסוּר
הַסּוּס יוֹצֵא בְּאַפְסָר בְּרֶסֶן אֲבָל לֹא בִּשְׁנֵיהֶם
וּמֻתָּר לִכְרֹךְ חֶבֶל הָאַפְסָר סְבִיב צַוָּארוֹ וְיֵצֵא בּוֹ רַק שֶׁיְהֵא כָּרוּךְ בְּרִפְיוֹן קְצָת כְּדֵי שֶׁיּוּכַל לְהַכְנִיס יָדוֹ מְהֵרָה בֵּין הַכְּרִיכָה לְצַוָּארוֹ כְּדֵי לְמָשְׁכוֹ אִם יִרְצֶה לְהִשָּׁמֵט
וּמֻתָּר לְטַלְטֵל בָּאַפְסָר וְלִתְּנוֹ עָלֶיו וּבִלְבַד שֶׁלֹּא יִשָּׁעֵן עָלָיו מִשּׁוּם דְּאָסוּר לִסְמֹךְ בַּשַּׁבָּת עַל בַּעַל חָי
אֲבָל הַחֲמוֹר לֹא יֵצֵא בְרֶסֶן שֶׁל בַּרְזֶל לְפִי שֶׁזֶּהוּ לִשְׁמִירָה יְתֵרָה אֵצֶל הַחֲמוֹר וְשׁוֹר וּפָרָה שֶׁאֵינָן צְרִיכִין שִׁמּוּר אֲסוּרִין לָצֵאת בְּחֶבֶל סְבִיב צַוָּאָרָם אֶלָּא אִם רְגִילִין לִבְרוֹחַ
אִם קָשַׁר חֶבֶל בְּפִי הַסּוּס הֲרֵי זֶה מַשָּׂא לְפִי שֶׁאֵינוֹ מִשְׁתַּמֵּר בּוֹ שֶׁהוּא נִשְׁמַט מִפִּיו וְאֵינוֹ דּוֹמֶה לָאַפְסָר שֶׁהוּא קָשׁוּר בְּרֹאשׁוֹ
סוּס וְכֵן שְׁאָר בְּהֵמוֹת לֹא יֵצְאוּ בְּמַרְדַּעַת
וְאַךְ הַחֲמוֹר יוֹצֵא בְּמַרְדַּעַת שֶׁלֹּא יִתְקָרֵר מִפְּנֵי שֶׁטִּבְעוֹ לְהִתְקָרֵר
וְאִם קָשַׁר הַמַּרְדַּעַת מֵעֶרֶב שַׁבָּת מֻתָּר שֶׁיֵּצֵא בּוֹ בְּשַׁבָּת שֶׁמַּלְבּוּשׁוֹ הִיא
אֲבָל אִם אֵינָהּ קְשׁוּרָה לֹא יֵצֵא בָּהּ גְּזֵרָה שֶׁמָּא תִּפֹּל מֵעָלָיו וִיבִיאֶנָּהּ בְּיָדוֹ וּבְשַׁבָּת אִי אֶפְשָׁר לְקָשְׁרָהּ מִפְּנֵי שֶׁצָּרִיךְ לְהִתְקָרֵב אֵלָיו וְלִסְמֹךְ עָלָיו
וְאַךְ כְּשֶׁהַחֲמוֹר בֶּחָצֵר מֻתָּר לָתֵת עָלָיו מַרְדַּעַת מִפְּנֵי הַצִּנָּה וּבִלְבַד שֶׁלֹּא יֵצֵא בָּהּ
אֲבָל עַל הַסּוּס לֹא יִתֵּן מַרְדַּעַת כְּלָל אִם לֹא כְּשֶׁהַקֹּר גָּדוֹל שֶׁמַּזִיק גַּם לְהַסּוּס
וְכֵן בִּימוֹת הַחַמָּה שֶׁהַזְּבוּבִים רַבִּים וּמְצַעֲרִים אוֹתוֹ מֻתָּר לָתֵת עָלָיו מַרְדַּעַת וּבִלְבַד שֶׁיְהֵא נִזְהָר שֶׁלֹּא יִסָמֵךְ עַצְמוֹ עַל הַבְּהֵמָה בִּשְׁעַת הַכִּסּוּי
וּלְהָסִיר מַרְדַּעַת בַּשַּׁבָּת בֵּין מִן הַחֲמוֹר בֵּין מִן הַסּוּס אָסוּר כֵּיוָן דְּלֵית לֵיה צַעַר אִם לֹא יְסִירֶנָהּ
אֲסוּרָה לָצֵאת בְּזוּג אַף עַל פִּי שֶׁהוּא פָּקוּק וְאֵינוֹ מְקַשְׁקֵשׁ
וַאֲפִלּוּ בְּעִיר שֶׁהִיא מְתֻקֶּנֶת בְּעֵרוּבִין אָסור שֶׁתֵּצֵא בּוֹ
רַק בֶּחָצֵר מֻתָּר שֶׁיִּהְיֶה עָלֶיהָ
וְאִם אֵינוֹ פָּקוּק וּמְקַשְׁקֵשׁ אֲפִלּוּ בֶּחָצֵר אָסוּר לִהְיוֹת עָלֶיהָ
מֻתָּר לְהוֹלִיךְ אֶת הַסּוּס בְּחֶבֶל שֶׁבָּרֶסֶן וּבִלְבַד שֶׁיֹּאחַז בִּקְצֵה הַחֶבֶל שֶׁלֹּא יֵצֵא מִיָּדוֹ טֶפַח וְגַם לֹא יַגִּיעַ הַחֶבֶל שֶׁבֵּין יָדוֹ לַבְּהֵמָה עַד טֶפַח סָמוּךְ לָאָרֶץ
וְאִם הַחֶבֶל אָרֹךְ הַרְבֵּה יִכְרְכוֹ עַל צַוַּאר הַסּוּס
שְׁתֵּי בְּהֵמוֹת יוֹתֵר שֶׁהֵן קְשׁוּרוֹת בָזוֹ וְהוּא תּוֹפֵס בְּיָדוֹ אַפְסָר אֶחָד וְכֻלָּן נִמְשָׁכוֹת אַחַר אָסוּר לַעֲשׂוֹת כֵּן בַּשַּׁבָּת אֲפִלּוּ בְּעִיר הַמְּתֻקֶּנֶת בְּעֵרוּבִין
אֲבָל מֻתָּר לִתְפּוֹס כַּמָּה אַפְסְרֵי בְהֵמוֹת בְּיָדוֹ לְהוֹלִיכָן כְּדֶרֶךְ שֶׁנִּתְבָּאֵר בְּסָּעִיף שֶׁלִּפְנֵי זֶה
אֵין הַתַּרְנְגוֹלִין יוֹצְאִין בְּחוּטִין שֶׁקּוֹשְׁרִין בָּהֶם לְסִימָן שֶׁלֹּא יִשְׁבְּרוּ כֵלִים
אֲבָל אִם קוֹשְׁרִין רַגְלֵיהֶן שֶׁלֹּא יוּכְלוּ לִבְרוֹחַ וְכֵן סוּסִים הָרוֹעִים בַּשָּׂדֶה וְקוֹשְׁרִין שְׁתֵּי יְדֵיהֶן יַחַד שֶׁלֹּא יוּכְלוּ לִבְרוֹחַ מֻתָּר וּבִלְבַד שֶׁלֹּא יִקְשֹׁוֹר עָקוּד רָגוּל
עָקוּד הַיְנוּ שֶׁקּוֹשֵׁר יָד עִם רֶגֶל
ורָגוּל הַיְנוּ שֶׁקּוֹשֵׁר אַחַת מֵרַגְלָיו כְּלַפֵּי מַעְלָה שֶׁלֹּא תֵּלֵךְ רַק עַל שָׁלֹשׁ שֶׁזֶּה אֲפִלּוּ בַחֹל אָסוּר מִשּׁוּם צַעַר בַּעֲלֵי חַיִּים
מִי שֶׁיֵּשׁ מְשָׁרֵת אֵינוֹ יְהוּדִי וְרוֹכֵב עַל הַבְּהֵמָה בַּשַּׁבָּת כְּשֶׁמּוֹלִיכָהּ לְהַשְׁקוֹתָהּ אֵינוֹ צָרִיךְ לְמָנְעוֹ כִּי אִסּוּר הָרְכִיבָה בְּשַׁבָּת אֵינוֹ מִשּׁוּם מַשָּׂא הַבְּהֵמָה כִּי הַחַי נוֹשֵׂא אֶת עַצְמוֹ אֶלָּא הָאִסּוּר הוּא עַל הָאָדָם שֶׁהַיִשְׂרָאֵל אָסוּר לִרְכֹּב בַּשַּׁבָּת וְאֵינוֹ יְהוּדִי לֵית לָן בָּהּ
וַאֲפִלּוּ הוּא נוֹתֵן אֻכָּף בֶּגֶד לִרְכֹּב עָלָיו הֵם בְּטֵלִים לְגַבֵּי הָרוֹכֵב רַק שְׁאָר דָּבָר לֹא יַנִּיחַ עַל הַבְּהֵמָה
מֻתָּר לוֹמַר לְאֵינוֹ יְהוּדִי לַחֲלוֹב הַבְּהֵמוֹת בַּשַּׁבָּת מִשּׁוּם צַעַר בַּעֲלֵי חַיִּים כִּי הֶחָלָב מְצַעֲרָהּ
וְהֶחָלָב אָסוּר בּוֹ בַּיּוֹם אֲפִלּוּ בְּטִלְטוּל אֶלָּא הָאֵינוֹ יְהוּדִי יַעֲמִידֶנּוּ בְּמָקוֹם הַמִּשְׁתַּמֵּר
וְכֵן מֻתָּר לוֹמַר לְאֵינוֹ יְהוּדִי לְהַבְרוֹת הָאַוָּזוֹת פַּעַם אַחַת בַּיּוֹם מִשּׁוּם צַעַר בַּעֲלֵי חַיִּים
אָסוּר לְהַשְׁאִיל לְהַשְׂכִּיר בְּהֶמְתּוֹ לְאֵינוֹ יְהוּדִי אֶלָּא בִּתְנַאי שֶׁיַּחְזִירֶנָּהּ קֹדֶם שַׁבָּת
וְאִם אֵרַע שֶׁלֹּא הֶחְזִירָהּ יַפְקִירָהּ הַיִשְׂרָאֵל קֹדֶם הַשַּׁבָּת אֲפִלּוּ בֵּינוֹ לְבֵין עַצְמוֹ כְּדֵי לְהִנָּצֵל מֵאִסּוּר
אֲבָל לְכַתְּחִלָּה אָסוּר לְהַשְׁאִיל לְהַשְׂכִּיר עַל סְמַךְ זֶה
לֹא יִמְדּוֹד אָדָם שְׂעוֹרִים לָתֵת לִפְנֵי בְּהֶמְתּוֹ אֶלָּא מְשַׁעֵר בְּאֹמֶד דַּעְתּוֹ
אֲגֻדַּת שַׁחַת אִם אֵינוֹ קָשׁוּר בְּקֶשֶׁר שֶׁל קַיָמָא מֻתָּר לְהַתִּירָהּ וְלִתְּנָהּ לִפְנֵי בְהֵמָה
וּמֻתָּר לַחְתּוֹךְ דְּלוּעִין קָשוֹת לִפְנֵי בְּהֵמָה וְהוּא כְּשֶׁנִּתְלְשׁוּ מֵאֶתְמוֹל
וְאִם הַדְּלוּעִין רַכּוֹת וִיכוֹלָה לְאָכְלָן כָּךְ אָסוּר לְחָתְכָן
מֻתָּר לְהַעֲמִיד בְּהֶמְתּוֹ עַל גַּבֵּי עֲשָׂבִים מְחֻבָּרִים כְּדֵי שֶׁתֹּאכַל כִּי אֵין זֹאת מְלָאכָה אֶצְלָהּ מַה שֶּׁתַּעֲקֹר הָעֲשָׂבִים אַדְרַבָּה נְיָח לָהּ אֲבָל עֲשָׂבִים שֶׁתְּלָשָׁן אֵינוֹ יְהוּדִי בַּשַּׁבָּת שֶׁהֵם מֻקְצִים אָסוּר לְהַעֲמִיד שָׁם בְּהֵמָה שֶׁתֹּאכַל אֶלָּא אִם כֵּן אֵין לָהּ מַה לֶאֱכוֹל אָז מֻתָּר מִשּׁוּם צַעַר בַּעֲלֵי חַיִּים
וְכֵן אִם אֵין לָהּ מַה לִשְׁתּוֹת מֻתָּר לוֹמַר לְאֵינוֹ יְהוּדִי לְהָבִיא לָהּ מַיִם מִן הַבְּאֵר שֶׁבְּכַּרְמְלִית
אֵין תּוֹלִין עַל הַבְּהֵמָה כִּיס כְּלִי שֶׁתֹּאכַל מִתּוֹכוֹ כֵּיוָן שֶׁזֶּה אֵינוֹ אֶלָּא לְתַעֲנוּג בְּעָלְמָא לַבְּהֵמָה שֶׁלֹּא תִּצְטָרֵךְ לָשׁוּחַ צַוָּארָהּ וְאָסוּר לִטְרוֹחַ בַּשַּׁבָּת בִּשְׁבִיל תַּעֲנוּג הַבְּהֵמָה
אֲבָל עֲגָלִים וּסְיָחִים שֶׁצַּוָּארָן קָצָר וּמִצְטַעֲרִים לֶאֱכוֹל מִן הַקַּרְקַע מֻתָּר לִתְלוֹת לָהֶן כְּלִי עִם מַאֲכָל בֶּחָצֵר
אֲבָל לֹא יֵצְאוּ בּוֹ מִפְּנֵי שֶׁמַּשָּׂא הוּא לָהֶן
אֵין לְהַשְׁלִיךְ תְּבוּאָה לְעוֹפוֹת בְּמָקוֹם לַח שֶׁיָּכוֹל לִהְיוֹת שֶׁתִּשָּׁאֵר שָׁם קְצָת וְתִצְמִיחַ אַחַר כָּךְ
הַנּוֹתֵן מִסְפּוֹא לִבְהֵמוֹת אָסוּר לִתְּנוֹ תְּחִלָּה בִּכְבָרָה לְהוֹצִיא הַמֹּץ וְלְנַקּוֹתוֹ
אֲבָל אִם אֵינוֹ מְכֻוָּן לְכָךְ מֻתָּר לָקַחַת אוֹתוֹ בִּכְּבָרָה וְלִתְּנוֹ בְּאֵבוּס
הַנּוֹתֵן מֻרְסָן לִבְהֵמוֹת לְעוֹפוֹת אָסוּר לָתֵת לְתוֹכוֹ מָיִם
וְאִם נָתַן בּוֹ מַיִם עֶרֶב שַׁבָּת אָסוּר לְגַבְּלוֹ בַּשַּׁבָּת
אֲבָל מֻתָּר לְנַעֲרוֹ מִכְּלִי אֶל כְּלִי כְּדֵי שֶׁיִתְעָרֵב
בְּהֵמוֹת חַיּוֹת וְעוֹפוֹת הַגְּדֵלִים בַּבַּיִת שֶׁמְּזוֹנוֹתֵיהֶן מוּטָלִין עָלֶיךָ מֻתָּר לָתֵת לָהֶם מְזוֹנוֹת בַּשַּׁבָּת
אֲבָל אוֹתָן שֶׁאֵינָן גְּדֵלִים בַּבַּיִת וְאֵין מְזוֹנוֹתֵיהֶן עָלֶיךָ אָסוּר לִטְרוֹחַ בִּשְׁבִיל לִתֵּן לָהֶם מְזוֹנוֹת
וַאֲפִלּוּ לְהַשְׁלִיךְ לִפְנֵיהֶם אָסוּר
וְלָכֵן אָסוּר לִתֵּן מְזוֹנוֹת לִפְנֵי הַיּוֹנִים לְפִי שֶׁיּוֹצְאִין וְאוֹכְלִין בַּשָּׂדֶה
נוֹתְנִין מְזוֹנוֹת לִפְנֵי כֶּלֶב
וַאֲפִלּוּ שֶׁל הֶפְקֵר יֵשׁ קְצָת מִצְוָה לִתֵּן מְעַט מְזוֹנוֹת שֶׁהֲרֵי הַקָּדוֹשׁ בָּרוּךְ הוּא חַס עָלָיו עַל שֶׁמְּזוֹנוֹתָיו מוּעָטִין וּמַשְׁהֶה אֲכִילָתוֹ בְּמֵעָיו שְׁלשָׁה יָמִים
יֵשׁ נוֹהֲגִין לָתֵת חִטִּים לִפְנֵי הָעוֹפוֹת בְּשַׁבָּת שִׁירָה וְאֵינוֹ נָכוֹן שֶׁהֲרֵי אֵין מְזוֹנוֹתֵיהֶן עָלֶיךָ
מֻתָּר לְהַזְמִין אֵינוֹ יְהוּדִי לְבֵיתוֹ לֶאֱכֹל עִמּוֹ בַּשַּׁבָּת
וְאַף עַל פִּי שֶׁאָסוּר בְּיוֹם טוֹב מִשׁוּם גְּזֵרָה שֶׁמָּא יַרְבֶּה בִּשְׁבִילוֹ אֲבָל בַּשַּׁבָּת אֵין לָחוּשׁ לָזֹאת וּמֻתָּר לָתֵת אֲפִלּוּ לְבַדּוֹ מְזוֹנוֹת
וְאַף עַל פִּי שֶׁאֵין מְזוֹנוֹתָיו עָלֶיךָ מִכָּל מָקוֹם כֵּיוָן שֶׁמְפַרְנְסִין עוֹבְדֵי כּוֹכָבִים מִפְּנֵי דַּרְכֵי שָׁלוֹם חָשׁוּב כִּמְזוֹנוֹתָיו עָלֶיךָ
בְּהֵמָה חַיָּה וָעוֹף שֶׁלֹּא הֻרְגְּלוּ עֲדַיִן לָבוֹא בָּעֶרֶב לִכְלוּב שֶׁלָּהֶם
וְכֵן אֲפִלּוּ אִם הֻרְגְּלוּ אֶלָּא שֶׁעַתָּה מָרְדוּ וּבָרְחוּ אָסוּר לְהַכְנִיסָן לְתוֹךְ הַכְּלוּב לְתוֹךְ הַבָּיִת
וַאֲפִלּוּ אִם הֵם בַּבַּיִת בַּכְּלוּב אֶלָּא שֶׁהַדֶּלֶת פְּתוּחָה אָסור לְסָגְרָהּ מִשּׁוּם דְּבָזֶה הֵמָּה נִצּוֹדִים וַהֲוֵי אִסּוּר צֵידָה
וְאִם כְּבָר הֻרְגְּלוּ וְהֵמָּה בְּנֵי תַּרְבּוּת שֶׁדַּרְכָּן לָבוֹא בָעֶרֶב לִמְקוֹמָם וְיָצְאוּ וְהוּא חוֹשֵׁשׁ שֶׁלֹּא יִגְנְבוּ אוֹתָם מֻתָּר לִדְחוֹתָן שֶׁיֵּלְכוּ לְמָקוֹם הַמִּשְׁתַּמֵּר
אֲבָל לֹא יִקַּח אוֹתָם בַּיָּדַיִם שֶׁהֲרֵי הֵם מֻקְצִים
אֵין מְיַלְּדִין אֶת הַבְּהֵמָה בַּשַּׁבָּת וַאֲפִלּוּ לְסַעֲדָהּ הַיְנוּ שֶׁאוֹחֵז אֶת הַוָּלָד שֶׁלֹּא יִפּוֹל לָאָרֶץ אָסוּר
מַכָּה בִּתְחִלָּתָהּ שֶׁיֵּשׁ לְהַבְּהֵמָה צַעַר מִמֶּנָּהּ סָכִין אוֹתָה בְּשֶׁמֶן
אֲבָל בַּסּוֹף שֶׁאֵין הַסִּיכָה אֶלָּא מִשּׁוּם תַּעֲנוּג אָסוּר
אִם אָכְלָה כַּרְשִׁינִין הַרְבֵּה וְכַדּוֹמֶה וּמִצְטַעֶרֶת יָכוֹל לַהַרִיצָהּ בֶּחָצֵר כְּדֵי שֶׁתִּתְיַגַע וְתִתְרַפֵּא
אִם אֲחָזָהּ דָּם יָכוֹל לְהַעֲמִידָהּ בַּמַּיִם כְּדֵי שֶׁתִּצְטַנֵּן
וְאִם הוּא סָפֵק שֶׁמָּא אִם לֹא יַקִּיזוּ לָהּ דָּם תָּמוּת מֻתָּר לוֹמַר לְאֵינוֹ יְהוּדִי לְהַקִּיזָהּ
וְכֵן שְׁאָר רְפוּאוֹת עוֹשִׂין לָהּ עַל יְדֵי אֵינוֹ יְהוּדִי
מֻקְצֶה מִדַּעַת דְּהַיְנוּ שֶׁהִקְצָהוּ הָאָדָם מִדַּעְתּוֹ מִלְּאָכְלוֹ בַשַׁבָּת מֵחֲמַת שֶׁאֵינוֹ רָאוּי לַאֲכִילָה אֶלָּא עַל יְדֵי הַדְּחָק שֶׁרָאוּי לַאֲכִילָה אֲפִלּוּ בְּלֹא דְּחָק אֶלָּא שֶׁהִקְצָהוּ לִסְחוֹרָה אַף עַל פִּי שֶׁנְּתָנוֹ לָאוֹצָר וְכֵן דָּבָר שֶׁהוּא רָאוּי הַיּוֹם לְמַאֲכַל כְּלָבִים אַף עַל פִּי שֶׁבְּעֶרֶב שַׁבָּת לֹא הָיָה עוֹמֵד לְכָךְ כְּגוֹן בְּהֵמָה וָעוֹף שֶׁנִּתְנַבְּלוּ בַשַׁבָּת וְכֵן דָּבָר שֶׁנִּשְׁתַּנָּה הַיּוֹם מִמַּה שֶּׁהָיָה אֶתְמוֹל אֲבָל מִכָּל מָקוֹם גַּם הַיּוֹם עֲדַיִן רָאוּי לְאֵיזֶה תַשְׁמִישׁ כְּגוֹן כֵּלִים שֶׁנִּשְׁתַּבְּרוּ הַיּוֹם וַעֲדַיִן רְאוּיִין לְהִשְׁתַּמֵּשׁ בָּהֶן מֵעֵין תַּשְׁמִישָׁן הָרִאשׁוֹן לְקַבֵּל בָּהֶן אֵיזֶה מַאֲכָל מַשְׁקֶה וְכֵן עֲצָמוֹת שֶׁנִּתְפָּרְקוּ הַיּוֹם מִן הַבָּשָׂר וְהֵן רְאוּיִין לִכְלָבִים כָּל אֵלּוּ מֻתָּרִין לְטַלְטֵל בַּשַּׁבָּת חוּץ מִמַּה שֶּׁדָּחָה בַיָּדַיִם כְּגוֹן גְּרוֹגָרוֹת וְצִמּוּקִין
דְּבָרִים שֶׁאֵינָם רְאוּיִים כְּלָל לַאֲכִילַת אָדָם כְּמוֹ שֶׁהֵן אֲפִלּוּ עַל יְדֵי הַדְּחַק שֶׁצְּרִיכִין בִּשּׁוּל וְאַף עַל גַּב שֶׁרְאוּיִים לַבְּהֵמוֹת לַכְּלָבִים הֲרֵי כֵּיוָן שֶׁהֵם מוּכָנִים לְמַאֲכַל אָדָם לְאַחַר זְמַן אֵינָם עוֹמְדִין לַבְּהֵמוֹת וְלַכְּלָבִים וְכֵן דְּבָרִים שֶׁאֵינָם רְאוּיִין בַּשַּׁבָּת לְשׁוּם תַּשְׁמִישׁ כְּגוֹן עֵצִים וְנוֹצוֹת שֶׁל עוֹפוֹת וְעוֹרוֹת בְּהֵמוֹת וְצֶמֶר פִּשְׁתָּן וְכָל בַּעֲלֵי חַיִּים אֲפִלּוּ שֶׁהֵן בְּתוֹךְ בֵּיתוֹ וּקְלִפֵּי אֱגוֹזִים וּקְלִפֵּי בֵּיצִים וַעֲצָמוֹת קָּשׁוֹת שֶׁאֵינָן רְאוּיוֹת אֲפִלּוּ לַכְּלָבִים וּדְלָתוֹת וְחַלּוֹנוֹת הַבַּיִת וְכֵן שִׁבְרֵי כֵּלִים שֶׁאֵינָן רְאוּיִין עוֹד לְשׁוּם תַּשְׁמִישׁ כָּל אֵלּוּ וְהַדּוֹמֶה לָהֶם אֲסוּרִין בְּטִלְטוּל
וּמִכָּל מָקוֹם כְּלֵי זְכוּכִית שֶׁנִּשְׁתַּבְּרוּ בְּמָקוֹם שֶׁיְכוֹלִין לְהַזִּיק מֻתָּר לְפַנּוֹת הַשְּׁבָרִים
מַאֲכָל שֶׁהוּא אָסוּר בַּאֲכִילָה וּמֻתָּר בַּהֲנָאָה וְהוּא רָאוּי לְאֵינוֹ יְהוּדִי כְּמוֹ שֶׁהוּא כְּגוֹן בָּשָׂר מְבֻשָּׁל וְכַדּוֹמֶה וְיָכוֹל הוּא לִתְּנוֹ לְאֵינוֹ יְהוּדִי שֶׁהוּא שֶׁלּוֹ מֻתָּר לְטַלְטְלוֹ
אֲבָל אִם אֵינוֹ רָאוּי לְאֵינוֹ יְהוּדִי כְּמוֹ שֶׁהוּא כְּגוֹן בָּשָׂר חַי שֶׁאֵינוֹ יָכוֹל לִתְּנוֹ לְאֵינוֹ יְהוּדִי מִפְּנֵי שֶׁאֵינוֹ שֶׁלּוֹ אֶלָּא שֶׁל אַחֵר אָסוּר לְטַלְטְלוֹ
נוֹלָד וְהַיְנוּ דָּבָר שֶׁנִּתְחַדֵּשׁ הַיּוֹם כְּגוֹן אֵפֶר מִן אֵשׁ שֶׁהֻסְּקָה הַיּוֹם עַל יְדֵי אֵינוֹ יְהוּדִי וְכֵן בֵּיצָה שֶׁנּוֹלְדָה הַיּוֹם וּמַיִם הַזּוֹחֲלִין מִן הָאִילָנוֹת בִּימֵי נִיסָן וְכֵן אֲפִלּוּ לֹא נִתְחַדֵּשׁ הַיּוֹם אֶלָּא שֶׁבָּא מִכֹּחַ מַעֲשֶה שֶׁהָיוּ אֲסוּרִין לַעֲשׂוֹת הַיּוֹם כְּגוֹן פֵּרוֹת שֶׁנָּפְלוּ מִן הָאִילָן שֶׁתְּלָשָׁן אֵינוֹ יְהוּדִי וְחָלָב שֶׁנֶּחֱלַב הַיּוֹם וְכַדּוֹמֶה גַּם כֵּן אֲסוּרִין בְּטִלְטוּל
וּפַת שֶׁאֲפָאָהּ אֵינוֹ יְהוּדִי בַּשַּׁבָּת בְּעִיר שֶׁרֻבָּהּ נָכְרִים דְּמִסְּתָמָא אַדַּעְתָּא דְּאֵינוֹ יְהוּדִי אֲפָאָהּ אִם הוּא שְׁעַת הַדְּחַק לְצֹרֶךְ מִצְוָה מֻתָּר לְיִשְׂרָאֵל לְאָכְלָהּ בַּשַּׁבָּת
כֵּלִים שֶׁהֵם מְיֻחָדִים לַעֲשׂוֹת בָּהֶם מְלָאכָה הָאֲסוּרָה לֵעָשׂוֹת בַּשַּׁבָּת כְּגוֹן מַכְתֶּשֶׁת וְרֵחַיִם וְקֻרְנָס [פַּטִּיֹש] וְקַרְדֹּם וּמַכְבֵּדוֹת שֶׁמְּכַבְּדִין בָּהֶן אֶת הַבַּיִת וְשׁוֹפָר וּמְנוֹרָה וּמַחַט שֶׁתּוֹפְרִין בָּהּ וְנֵרוֹת שְׁלֵמִים בֵּין שֶׁל חֵלֶב בֵּין שֶׁל שַׁעֲוָה וּפְתִילוֹת מִצֶּמֶר גֶּפֶן וּבֶגֶד שַׁעַטְנֵז שֶׁאָסוּר לְלָבְשׁוֹ וְכֵן כָּל כַּיּוֹצֵא בְּאֵלוּ מֻתָּר לְטַלְטְלָן לְצֹרֶךְ גּוּפָם כְּגוֹן קֻרְנָס לִפְצוֹעַ בּוֹ אֱגוֹזִים קַרְדֹּם לַחְתֹּךְ בּוֹ דְּבַר מַאֲכָל מַחַט שְׁלֵמָה לִטֹּוֹל בָּהּ אֶת הַקּוֹץ
וְכֵן מֻתָּר לְטַלְטְלָן לְצרֶךְ מְקוֹמָן דְּהַיְנוּ שֶצָּרִיךְ לְהִשְׁתַּמֵּשׁ בְּמָקוֹם שֶהַכְּלִי מֻנָּח שָׁם
וְכֵיוָן שֶׁנְּטָלוֹ בְהֶתֵּר וְכֵן אִם שָׁכַח וּנְטָלוֹ בְיָדוֹ מֻתָּר לְטַלְטְלוֹ גַּם יוֹתֵר וּלְהַנִּיחוֹ בְּמָקוֹם שֶׁיִּרְצֶה
אֲבָל שֶׁלֹּא לְצֹרֶךְ גּוּפָן וְשֶׁלֹּא לְצֹרֶךְ מְקוֹמָן אֶלָּא לְטַלְטְלָן בִּשְׁבִיל עַצְמָן לְבַד שֶׁלֹּא יִגָּנְבוּ יִתְקַלְּקְלוּ אָסוּר לְטַלְטְלָן
וּתְפִלִּין גַּם כֵּן אֲסוּרִין לְטַלְטֵל
אַךְ אִם מֻנָּחִים בִּמְקוֹם בִּזָּיוֹן שֶׁיּוּכְלוּ לְהִתְלַכְלֵךְ מֻתָּר לְטַלְטְלָן וּלְהַנִּיחָם בַּמָּקוֹם דְּמִשְׁתַּמְּרִין
מֻקְצֶה מֵחֲמַת חֶסְרוֹן כִּיס דְּהַיְנוּ דְּבָרִים שֶׁהָאָדָם מַקְצֶה מִדַּעְתּוֹ לְהִשְׁתַּמֵּשׁ בָּהֶם מִפְּנֵי שֶׁהוּא מַקְפִּיד עֲלֵיהֶם שֶׁלֹּא יִתְקַלְקְלוּ כְּגוֹן כְּלֵי אֻמָּנוּת שֶׁמַּקְפִּיד עֲלֵיהֶם שֶׁלֹּא יִפָּגְמוּ וְסַכִּין שֶׁמְתַקְּנִים בּוֹ אֶת הַקֻּלְמוּס וְסַכִּין שֶׁל שְׁחִיטָה וְסַכִּין שֶׁל מִילָה וְכֵן נְיָר הָעוֹמֵד לִכְתִיבָה וְשִׁטְרֵי חוֹבוֹת וְכִתְבֵי חֶשְׁבּוֹנוֹת וְאִגְּרוֹת שֶׁהוּא מַקְפִּיד עֲלֵיהֶן לְשָׁמְרָן וְכֵלִים הַיְּקָרִים שֶׁאֵינוֹ מִשְׁתַּמֵּשׁ בָּהֶם כְּלָל וְכֵן כָּל דָּבָר שֶׁמֵּחֲמַת שֶׁמַּקְפִּיד עָלָיו הוּא מְיַחֵד מָקוֹם וְאֵינוֹ מִשְׁתַּמֵּשׁ בּוֹ וְכֵן כֵּלִים שֶׁבַּחֲנוּת שֶׁעוֹמְדִים לִמְכִירָה אֲפִלּוּ הֵם כְּלֵי סְעוּדָּה אִם אֵין דַּרְכּוֹ לְהַשְׁאִילָן כָּל אֵלּוּ וְהַדּוֹמֶה לָהֶם וְכֵן כִּיס הַמְּיֻחָד לְמָעוֹת הַוְיָן מֻקְצִים מֵחֲמַת חֶסְרוֹן כִּיס וַאֲסוּרִין בְּטִלְטוּל אֲפִלּוּ לְצֹרֶךְ גּוּפָן לְצֹרֶךְ מְקוֹמָן
דָּבָר שֶׁאֵין עָלָיו שֵׁם כְּלִי כְּלָל כְּגוֹן עֵצִים וַאֲבָנִים וַחֲתִיכוֹת בַּרְזֶל וְכַדּוֹמֶה אָסוּר גַּם כֵּן בְּכָל טִלְטוּל אֲפִלּוּ לְצֹרֶךְ גּוּפוֹ וְצֹרֶךְ מְקוֹמוֹ אֶלָּא אִם כֵּן יִחֲדוֹ בְּעֶרֶב שַׁבָּת לְאֵיזֶה תַּשְׁמִישׁ שֶׁיִּשְׁתַּמֵּשׁ בּוֹ לְעוֹלָם
וְלָכֵן אָסוּר לִטּוֹל קֵיסָם לַחֲצוֹץ בּוֹ שִׁנָּיו
נֵרוֹת שֶׁאֵינָן שְׁלֵמִים גַּם כֵּן אֵין שֵׁם כְּלִי עֲלֵיהֶם וַאֲסוּרִין בְּכָל טִלְטוּל
וְכֵן סֻלָּם שֶׁל עֲלִיָּה אֵין עָלָיו תּוֹרַת כֶּלִי
כְּלִי שֶׁמְּלַאכְתּוֹ לְהֵתֶּר אֲפִלּוּ לְאִסּוּר וּלְהֶתֵּר כְּגוֹן קְדֵרוֹת וַאֲפִלּוּ כֵּלִים מְאוּסִים מֻתָּר לְטַלְטְלָן אֲפִלּוּ רַק בִּשְׁבִיל הַכְּלִי שֶׁלֹּא יִגָּנֵב יִשָּׁבֵר
אֲבָל שֶׁלֹּא לְצֹרֶךְ כְּלָל אָסוּר לְטַלְטְלָן
וְכִתְבֵי הַקֹּדֶשׁ וָאֳכָלִין מֻתָּר לְטַלְטְלָן אֲפִלּוּ שֶׁלֹּא לְצֹרֶךְ כְּלָל
כְּשֵׁם שֶׁאָסוּר לְטַלְטֵל אֶת הַמֻּקְצֶה אֶת הַנּוֹלָד כָּךְ אָסוּר לִתֵּן כְּלִי תַּחְתֵּיהֶן כְּדֵי שֶׁיִּפְּלוּ לְתוֹכוֹ כֵּיוָן שֶׁעַל יְדֵי זֶה הוּא מְבַטֵּל אֶת הַכְּלִי שֶׁלֹּא יוּכַל לְטַלְטְלוֹ עוֹד וַהֲרֵי זֶה כְּאִלּוּ חִבְּרוֹ שָׁם בְּטִיט אֲבָל מֻתָּר לִכְפּוֹת סַל לִפְנֵי הָאֶפְרוֹחִים כְּדֵי שֶׁיַּעֲלוּ וְיֵרְדוּ בּוֹ כִּי לְאַחַר שֶׁלֹּא יִהְיוּ עָלָיו מֻתָּר לְטַלְטְלוֹ
וְאִם הָיוּ עָלָיו בֵּין הַשְּׁמָשׁוֹת נֶאֱסַר הַסַּל בְּטִלְטוּל לְכָל הַיּוֹם
עָפָר וְחוֹל הַצָּבוּר בְּזָוִיּוֹת בֶּחָצֵר בַבַּיִת מֻתָּר לְטַלְטְלוֹ דְּכֵיוָן דִּצְבָרוֹ הוּא הַזְמָנָתוֹ לְתַשְׁמִישׁ
אֲבָל אִם הוּא מְפֻזָר בָּטֵל לְגַבֵּי קַרְקַע וְאָסוּר בְּטִלְטוּל
וְכֵן אִם חָתַךְ קֹדֶם שַׁבָּת עָנָף מִן הָאִילָן לְהָנִיף בּוֹ וּלְהַבְרִיחַ הַזְּבוּבִים וְכַיּוֹצֵא מֻתָּר לְהִשְׁתַּמֵּשׁ בּוֹ בַּשַּׁבָּת כֵּיוָן שֶׁיִּחֲדוֹ לְכָךְ וַעֲשָׂאוֹ כֶּלִי
אֲבָל אָסוּר לִקַּח בַּשַּׁבָּת בַּד מִן הַמַּכְבֵּדוֹת שֶׁהֲרֵי הוּא מֻקְצֶה
וַאֲפִלּוּ נְטָלוֹ אֵינוֹ יְהוּדִי אָסוּר לְטַלְטְלוֹ
נְסָרִים שֶׁל בַּעֲלֵי בָּתִּים שֶׁאֵינָם עוֹמְדִין לִסְחוֹרָה מֻתָּר לְטַלְטְלָן
וְשֶׁל אֻמָּן אָסוּר אֶלָּא אִם כֵּן חָשַׁב עֲלֵיהֶם מִבְּעוֹד יוֹם לְהִשְׁתַּמֵּשׁ בָּהֶם בַּשַּׁבָּת
כָּל מֻקְצֶה אֵינוֹ אָסוּר אֶלָּא בְּטִלְטוּל
אֲבָל בִּנְגִיעָה בְעָלְמָא שֶׁאֵינוֹ מְנַדְנְדוֹ שָׁרִי
וְלָכֵן מֻתָּר לִגַּע בִּמְּנוֹרָה הָעוֹמֶדֶת אֲפִלּוּ נֵרוֹת דּוֹלְקִים בָּהּ וְכֵן מֻתָּר לִקַּח דְּבַר הֶתֵּר הַמֻּנָּח עַל גַּבֵּי מֻקְצֶה
אֲבָל אָסוּר לִגַּע בִּמְּנוֹרָה הַתְּלוּיָה כִּי גַּם בִּנְגִיעָה בְּעָלְמָא הוּא מְנַדְנְדָהּ
וּמֻתָּר לְכַסּוֹת דָּבָר מֻקְצֶה בְּדָבָר שֶׁאֵינוֹ מֻקְצֶה מִפְּנֵי הַגְּשָׁמִים וְכַדּוֹמֶה
טִלְטוּל כִּלְאַחַר יָד מֻתָּר בְּמֻקְצֶה
וְלָכֵן אִם שָׁכַח אֵיזֶה דָּבָר מֻקְצֶה עַל אֵיזֶה כְּלִי שֶׁנָּפְלָה שָׁם בַּשַּׁבָּת אִם צָרִיךְ לַכְּלִי הַמֻּתָּר לִמְקוֹמוֹ מֻתָּר לְנַעֲרוֹ לִשָּׂא אֶת הַכְּלִי לְמָקוֹם אַחֵר וּלְנַעֵר אֶת הַמֻּקְצֶה
וְכֵן יָכוֹל לַעֲשׂוֹת אִם שָׁכַח מָעוֹת בַּכִּיס שֶׁבְּבִגְדּוֹ וְהוּא צָרִיךְ לְבִגְדּוֹ
אֲבָל בִשְׁבִיל הַמֻּקְצֶה לְחוּד אָסוּר לַעֲשׂוֹת כֵּן
אֲבָל בְּשֶׁאֵינוֹ צָרִיךְ לְהַכְּלִי הַמֻּתָּר אָסוּר לְטַלְטְלוֹ אִם יֵשׁ עָלָיו דָּבָר מֻקְצֶה
וְלָכֵן אָסוּר לִטּוֹל בְּיָדָיו תִּינוֹק אֲפִלּוּ בִּרְשׁוּת הַיָּחִיד אִם יֵשׁ בְּיָדוֹ אֶבֶן שְׁאָר דָּבָר מֻקְצֶה
אַךְ אִם יֵשׁ לְהַתִּינוֹק גַּעְגּוּעִין שֶׁאִם לֹא יִטְלוּהוּ יֶחֱלֶה וְגַם אִי אֶפְשָׁר לְהַשְׁלִיךְ מִיָּדוֹ הָאֶבֶן וְכַדּוֹמֶה מִפְּנֵי שֶׁיִּצְעַק וְיִבְכֶּה אָז מֻתָּר לִטְּלוֹ עַל יָדָיו בִּרְשׁוּת הַיָּחִיד וְאִם יֵשׁ בִּידֵי הַתִּינוֹק אֵיזֶה מַטְבֵּעַ אָסוּר אֲפִלּוּ לֶאֱחֹז בְּיָדוֹ וְהוּא מְהַלֵּךְ בְּרַגְלָיו וַאֲפִלּוּ בִּרְשׁוּת הַיָּחִיד וַאֲפִלּוּ יֵשׁ גַּעְגּוּעִין מִשּׁוּם דְּאִכָּא לְמֵיחָשׁ שֶׁמָּא יִפֹּוֹל הַמַּטְבֵּעַ מִידֵי הַתִּינוֹק וְזֶה יִשְׁכַּח שֶׁהַיּוֹם שַׁבָּת וְיַגְבִּיהוֹ וְנִמְצָא מְטַלְטֵל מֻקְצֶה בְּטִלְטוּל גָּמוּר
וְאָסוּר אֲפִלּוּ בִּמְקוֹם סַכָּנַת חֹלִי כֵּיוָן שֶׁאֵין שָׁם שׁוּם סַכָּנַת נֶפֶשׁ אִם לֹא יִטְלֶנּוּ
מֵת אָסוּר לְטַלְטְלוֹ בְּשַׁבָּת
אֲבָל מֻתָּר לִשְׁמוֹט אֶת הַכַּר מִתַּחְתָּיו שֶׁלֹּא יַסְרִיחַ וּבִלְבַד שֶׁלֹּא יָזִיז בּוֹ שׁוּם אֵבֶר
וְאִם הָיָה פִּיו נִפְתָּח וְהוֹלֵךְ קוֹשֵׁר אֶת הַלֶּחִי בְּעִנְיָן שֶׁלֹּא יוֹסִיף לְהִפָּתֵחַ אֲבָל לֹא כְּדֵי שֶׁיִּסָגֵר מַה שֶּׁכְּבָר נִּפְתַּח שֶׁאִם כֵּן הָיָה מֵזִיז אֵבֶר
אִם נָפְלָה דְּלֵקָה וִירֵאִים שֶׁלֹּא יִשָּׂרֵף הַמֵּת מֻתָּרִין לְטַלְטְלוֹ אַגַּב דְּבַר הֶתֵּר דְּהַיְנוּ שֶׁמַּנִּיחִין עָלָיו אֶצְלוֹ אֵיזֶה דְּבַר מַאֲכָל וּמְטַלְטֵל שְׁנֵיהֶם בְּיָחַד
וְאִם אֵין דְּבַר מַאֲכָל מַנִּיחִין עָלָיו אֵיזֶה כְּלִי מַלְבּוּשׁ שֶׁמֻּתָּר בְּטִלְטוּל
וְאִם גַּם זֶה אַיִן אֲזַי מְטַלְטְלִין אוֹתוֹ לְבַדּוֹ
בֵּין כָּךְ וּבֵין כָּךְ אֵין מְטַלְטְלִין אוֹתוֹ אֶלָּא לְמָקוֹם שֶׁמֻּתָּרִין לְהוֹצִיא לְשָׁם
אֲבָל לְמָקוֹם שֶׁאֲסוּרִין לְהוֹצִיא אֵין לְהוֹצִיאוֹ כִּי אִם עַל יְדֵי אֵינוֹ יְהוּדִי
כָּל דָּבָר מְטֻנָּף כְּגוֹן רְעִי וְקִיא צוֹאָה בֵּין שֶׁל אָדָם בֵּין שֶׁל תַּרְנְגוֹלִים אִם הֵם בְּבַיִת בֶּחָצֵר שֶׁיּוֹשְׁבִים שָׁם בְּנֵי אָדָם מֻתָּר לְהוֹצִיאָם לָאַשְׁפָּה
וּכְשֶׁמּוֹצִיא גְּרָף שֶׁל רְעִי עָבִיט שֶׁל מֵי רַגְלַיִם כָּל זְמַן שֶׁהַכְּלִי עֲדַיִן בְּיָדוֹ מֻתָּר לְהַחְזִירוֹ כְּדִין כָּל מֻקְצֶה שֶׁבְּעוֹדוֹ בְּיָדוֹ מֻתָּר לְטַלְטְלוֹ לְהַנִּיחוֹ בְּמָּקוֹם שֶׁיִּרְצֶה
אֲבָל לְאַחַר שֶׁהִנִּיחוֹ מִיָּדוֹ אָסוּר לְטַלְטְלוֹ מִשּׁוּם דְּמָאִיס טְפֵי
וְאַךְ כְּשֶׁצְּרִיכִין מִשּׁוּם כְּבוֹד הַבְּרִיּוֹת מֻתָּר לְהַחְזִירוֹ
וְכֵן אִם יָכוֹל לָתֵת בְּתוֹכוֹ מַיִם שֶׁיִּהְיוּ רְאוּיִין לִשְׁתִּיַּת בְּהֵמָה יָכוֹל לְהַחְזִירוֹ כָּךְ
מֻתָּר לִתֵּן כְּלִי תַּחַת הַדֶּלֶף בַּשַּׁבָּת
וְאִם נִתְמַלֵּא שׁוֹפְכוֹ וּמַחְזִירוֹ לִמְקוֹמוֹ וְהוּא שֶׁיְהֵא הַדֶּלֶף רָאוּי לִרְחִיצַה
אֲבָל אִם הַמַּיִם מְאוּסִים אָסוּר לִתֵּן שָׁם כְּלִי מִשּׁוּם דְּאֵין עוֹשִׂין גְּרָף שֶׁל רְעִי לְכַתְּחִלָּה
וְאִם עָבַר וּנְתָנוֹ וְהוּא בְּמָקוֹם דְּמָאִיס עָלָיו מֻתָּר לְהוֹצִיאוֹ
כְּלִי שֶׁלּוֹ שֶׁהִנִּיחַ עָלָיו בְּעֶרֶב שַׁבָּת דָּבָר מֻקְצֶה בְּכַוָּנָה וְהָיְתָה דַּעְתּוֹ שֶׁיְהֵא מֻנָּח שָׁם בְּהַכְנָסַת שַׁבָּת נַעֲשָׂה הַכְּלִי בָּסִיס לְדָבָר הָאָסוּר
וַאֲפִלּוּ נִטַּל מִשָּׁם הַמֻּקְצֶה בְּיוֹם הַשַּׁבָּת מִכָּל מָקוֹם כֵּיוָן שֶׁהָיָה מֻנָח שָׁם בֵּין הַשְּׂמשׁוֹת וְנַעֲשָׂה אָז הַכְּלִי בָּסִיס לַדָּבָר הָאָסוּר אָסוּר לְטַלְטְלוֹ גַּם אַחַר כָּךְ כָּל הַיּוֹם אֲפִלּוּ לְצֹרֶךְ גּוּפוֹ וּלְצֹרֶךְ מְקוֹמוֹ
הָיָה מֻנָּח שָׁם בְּהַכְנָסַת שַׁבָּת גַּם דְּבַר הֶתֵּר וְנַעֲשָׂה הַכְּלִי בָּסִיס לַדָּבָר הָאָסוּר וְלַדָּבָר הַמֻּתָּר אִם הַדָּבָר הֻמֻּתָּר יוֹתֵר חָשׁוּב מֻתָּר לְטַלְטְלוֹ
וְאִם הַדָּבָר הָאָסוּר יוֹתֵר חָשׁוּב אָסוּר לְטַלְטְלוֹ
וְלָכֵן טוֹב לְהַנִּיחַ אֶת הַחַלּוֹת עַל הַשֻּׁלְחָן קוֹדֶם בֵּין הַשְּׁמָשׁוֹת כְּדֵי שֶׁיִּהְיוּ הַמַּפָּה וְהַשֻּׁלְחָן בָּסִיס לַנֵּרוֹת וְלַחַלּוֹת וְיִהְיוּ מֻתָּרִין בְּטִלְטוּל
וְאִם לֹא עֲשָׂאוֹ כֵּן הֲרֵי נַעֲשׂוּ הַמַּפָּה וְהַשֻּׁלְחָן בָּסִיס לַדָּבָר הָאָסוּר לְחוּד וַאֲסוּרִין בְּטִלְטוּל
וּמִכָּל מָקוֹם בְּדִיעֲבַד אִם יֵשׁ צֹרֶךְ גָדוֹל כְּגוֹן שֶׁנָּפַל נֵר עַל הַשֻּׁלְחָן וּצְרִיכִין לְנַעֲרוֹ יֵשׁ לִסְמֹךְ עַל הַפּוֹסְקִים דִּסְבִירָא לְהוּ דְּלֹּא נַעֲשָׂה בָּסִיס אֶלָּא אִם דַּעְתּוֹ שֶׁתִּשָׁאֵר שָׁם הַמֻּקְצֶה כָּל יוֹם הַשַּׁבָּת וַהֲרֵי הַמִּנְהָג לְהָסִיר בְּשַׁחֲרִית אֶת הַמְּנוֹרוֹת עַל יְדֵי אֵינוֹ יְהוּדִי וְלֹא נַעֲשָׂה בָּסִיס
הָיוּ מָעוֹת בְּכִיס הַתָּפוּר בְּבִגְדּוֹ מֻתָּר לְטַלְטֵל אֶת הַבֶּגֶד שֶׁאֵין כָּל הַבֶּגֶד נַעֲשָׂה בָּסִיס אֶלָּא הַכִּיס וְהַכִּיס בָּטֵל לְגַבֵּי הַבֶּגֶד
אֲבָל אִין לְלָבְשׁוֹ אֲפִלּוּ בְּבֵיתוֹ דְּחַיְשִׁינָן שֶׁמָּא יֵצֵא בּוֹ לִרְשׁוּת הָרַבִּים
אֲבָל תֵּבָה שֶׁבְּתוֹךְ הַשֻּׁלְחָן [מְגֵרָה] וְיֵשׁ מָעוֹת בַּתֵּבָה אָסוּר לְטַלְטֵל אֶת הַשֻּׁלְחָן מִשּׁוּם דְּהַתֵּבָה הוּא כְּלִי בִּפְנֵי עַצְמוֹ וְאֵינָהּ בְּטֵלָה לְגַבֵּי הַשֻּׁלְחָן
לֹא נַעֲשָׂה בָּסִיס אֶלָּא אִם כֵּן הַמֻּקְצֶה הָיָה מֻנָּח שָׁם בֵּין הַשְּׁמָשׁוֹת
אֲבָל אִם לֹא הָיָה שָׁם בֵּין הַשְּׁמָשׁוֹת רַק אַחַר כָּךְ הִנִּיחוֹ שָׁם לֹא נַעֲשָׂה בָּסִיס וּמֻתָּר לְטַלְטֵל אֶת הַכְּלִי אֲפִלּוּ בְּשָׁעָה שֶׁהַמֻּקְצֶה עָלָיו
וְלָכֵן מֻתָּר לְנַעֵר אֶת הַשֻּׁלְחָן אֶת הַמַּפָּה מֵעֲצָמוֹת וּקְלִפִּין כְּשֶׁאֵין הַשֻּׁלְחָן וְהַמַּפָּה נַעֲשׂוּ בָּסִיס מִכֹּחַ הַנֵּרוֹת כְּמוֹ שֶׁכָּתַבְתִּי לְעֵיל סָעִיף ב'
וְלֹא נַעֲשָׂה בָּסִיס אֶלָּא אִם הִנִּיחוֹ בְּכַוָּנָה שֶׁיְהֵא מֻנָּח שָׁם בֵּין הַשְּׁמָשׁוֹת
אֲבָל אִם נִשְׁאַר שָׁם מֵחֲמַת שִׁכְחָה שֶׁנָּפַל מֵעַצְמוֹ לְשָׁם לֹא נַעֲשָׂה בָּסִיס
וְלֹא נַעֲשָׂה בָּסִיס אֶלָּא כְּלִי שֶׁלּוֹ
אֲבָל אִם הִנִּיחַ דָּבָר מֻקְצֶה עַל כְּלִי שֶׁל אַחֵר לֹא נַעֲשָׂה בָּסִיס דְּאֵין אָדָם אוֹסֵר דָּבָר שֶׁאֵינוֹ שֶׁלּוֹ בִּדְלָא נִיחָא לֵיה לְחַבְרֵיהּ
יֵשׁ דְּבָרִים שֶׁהֵן אֲסוּרִין בַּשַּׁבָּת אַף עַל פִּי שֶׁאֵינָן דּוֹמִין לִמְלָאכָה וְאֵינָם מְבִיאִין לִידֵי מְלָאכָה
וּמִפְּנֵי מַה נֶּאֶסָרוּ
מִשּׁוּם שֶׁנֶּאֱמַר אִם תָּשִׁיב מִשַׁבָּת רַגְלֶיךָ עֲשׂוֹת חֲפָצֶךָ בְּיוֹם קָדְשִׁי וְגוֹ' וְכִבַּדְתּוֹ מֵעֲשׂוֹת דְּרָכֶיךָ מִמְּצוֹא חֶפְצְךָ וְדַבֵּר דָּבָר
מֵהָא דִּכְתִיב "וְכִבַּדְתּוֹ מֵעֲשׂוֹת דְּרָכֶיךָ" דָּרְשׁוּ רַבּוֹתֵינוּ זִכְרוֹנָם לִבְרָכָה שֶׁלֹּא יְהֵא הִלּוּכְךָ בַּשַּׁבָּת כְּהִלּוּכְךָ בַּחֹל
לְפִיכָךְ אָסוּר לָרוּץ בַּשַּׁבָּת
אֲבָל לִדְבַר מִצְוָה מֻתָּר לָרוּץ וּמִצְוָה לָרוּץ
וּמֵהָא דִּכְתִיב מִמְּצֹוֹא חֶפְצְךָ דָּרְשׁוּ רַבּוֹתֵינוּ זִכְרוֹנָם לִבְרָכָה חֲפָצֶיךָ אֲסוּרִים אֲפִלּוּ אֵינְךָ עוֹשֶׂה מְלָאכָה כְּגוֹן שֶׁהוּא מְעַיֵּן בִּנְכָסָיו מָה הֵם צְרִיכִין לְמָחָר גַּם זֹאת אָסוּר
וְכֵן אָסוּר לְטַיֵּל בָּעִיר כְּדֵי לִמְצוֹא סוּס סְפִינָה קָרוֹן לְשָׂכְרָם אַחַר הַשַּׁבָּת אִם נִכָּר הַדָּבָר שֶׁהוֹלֵךְ בִּשְׁבִיל כָּךְ
אֲבָל לִשְׁמוֹר חֲפָצָיו חֶפְצֵי חֲבֵרוֹ מֻתָּר
אָסוּר לְהַחְשִׁיךְ עַל הַתְּחוּם דְּהַיְנוּ לֵילֵךְ בַּשַּׁבָּת עַד סוֹף הַתְּחוּם פָּחוֹת וּלְהִתְעַכֵּב שָׁם עַד שֶׁתֶּחְשַׁךְ כְּדֵי לְמַהֵר דַּרְכּוֹ לֵילֵךְ מִשָּׁם וָהָלְאָה שֶׁכֵּיוָן שֶׁהוֹלֵךְ מִשָּׁם וָהָלְאָה בְּמוֹצָאֵי שַׁבָּת נִכָּר הַדָּבָר שֶׁעִקַּר הִלּוּכוֹ הָיָה בִּשְׁבִיל כָּךְ
וְדַוְקָא כְּשֶׁמַּחְשִׁיךְ שָׁם כְּדֵי לֵילֵךְ וְלַעֲשׁוֹת דָּבָר שֶׁאִי אֶפְשָׁר בְּשׁוּם אֹפֶן לַעֲשׂוֹתוֹ בַּשַּׁבָּת כְּגוֹן לִשְׂכּוֹר פּוֹעֲלִים לִתְלוֹשׁ פֵּרוֹת לְהָבִיא פֵּרוֹת הַמֻּקְצִין שֶׁאֵין שׁוּם הֶתֵּר לַעֲשׂוֹת דְּבָרִים אֵלּוּ בַּשַּׁבָּת
אֲבָל מֻתָּר לְהַחְשִׁיךְ עַל הַתְּחוּם כְּדֵי לְהָבִיא בְּהֶמְתּוֹ כֵּיוָן שֶׁאִם הָיוּ בָּתִּים עַד שָׁם קְרוֹבִים זֶה לָזֶה שִׁבְעִים אַמָּה הָיָה מֻתָּר לְהָבִיאָם גַּם בַּשַּׁבָּת
וְכֵן לְהָבִיא פֵּרוֹת הַתְּלוּשִׁין שֶׁאֵינָן מֻקְצִין מֻתָּר כֵּיוָן שֶׁאִם הָיוּ מְחִצּוֹת מַקִּיפוֹת כָּל הַדֶּרֶךְ הָיָה מֻתָּר גַּם בַּשַּׁבָּת וְכָל כַּיּוֹצֵא בָּזֶה
וְכֵן מֻתָּר לֵילֵךְ בַּשַּׁבָּת תּוֹךְ הַתְּחוּם אֶל הַגִּנָּה לִתְלוֹשׁ שָׁם פֵּרוֹת בְּמוֹצָאֵי שַׁבָּת מִשּׁוּם דְּאֵינוֹ נִכָּר שֶׁהָלַךְ בִּשְׁבִיל זֶה אֶלָּא הָרוֹאִים יֹאמְרוּ שֶׁהָלַךְ לְטַיֵּל לְבַקֵּשׁ בְּהֶמְתּוֹ שֶׁנֶּאֶבְדָה וְאַחַר כָּךְ כְּשֶׁהָיָה שָׁם נִמְלַךְ וְנִשְׁאַר עַד הַלַּיְלָה כְּדֵי לִתְלוֹשׁ פֵּרוֹתָיו
וּמֵהָא דִּכְתִיב וְדַבֵּר דָּבָר דָּרְשׁוּ רַבּוֹתֵינוּ זִכְרוֹנָם לִבְרָכָה שֶׁלֹּא יְהֵא דִּבּוּרְךָ שֶׁל שַׁבָּת כְּדִבּוּרְךָ שֶׁל חֹל
הִלְכָּךְ אָסוּר לוֹמַר: דָּבָר פְּלוֹנִי אֶעֱשֶׂה לְמָחָר סְחוֹרָה פְּלוֹנִית אֶקְנֶה לְמָחָר
וְהַיְנוּ דָּבָר שֶׁהַיּוֹם אִי אֶפְשָׁר לַעֲשׂוֹתוֹ בְשׁוּם אֹפֶן
אֲבָל דָּבָר שֶׁהָיָה אֵיזֶה צַד לַעֲשׂוֹתוֹ הַיּוֹם אַף עַל פִּי שֶׁעַתָּה אֵין זֶה הַצַּד מֻתָּר
וְלָכֵן מֻתָּר לוֹמַר לְמָקוֹם פְּלוֹנִי אֵלֵךְ לְמָחָר רַק שֶׁלֹּא יֹאמַר לָשׁוֹן הַמַּשְׁמַע שֶׁיֵּלֵךְ בְּקָּרוֹן וְגַם לֹא יַרְבֶּה לְדַבֵּר בָּזֶה
וַאֲפִלּוּ בְּשִׂיחַת דְּבָרִים בְּטֵלִים אָסוּר לְהַרְבּוֹת
וְאָסוּר לְסַפֵּר בַּשַּׁבָּת דָּבָר שֶׁל צַעַר
אָסוּר לְאָדָם לַחְשֹׁב חֶשְׁבּוֹנוֹת בְּפִיו בַּשַּׁבָּת בֵּין חֶשְׁבּוֹן שֶׁעָתִיד לִהְיֹוֹת בֵּין חֶשְׁבּוֹן שֶׁכְּבָר עָבַר אֶלָּא שֶׁצָּרִיךְ עֲדַיִן לֵידַע אוֹתוֹ כְּגוֹן כָּךְ וְכָךְ הוֹצֵאתִי עַל בִּנְיָן פְּלוֹנִי לִשְׂכַר פּוֹעֲלִים וַעֲדַיִן נִשְׁאַר בְּיָדוֹ מִשְּׂכַר הַפּוֹעֲלִים שֶׁצָּרִיךְ הוּא לָדַעַת אֶת הַחֶשְׁבּוֹן אָסוּר
אֲבָל חֶשְׁבּוֹנוֹת שֶׁאֵין בָּהֶם צֹרֶךְ מֻתָּר לְחָשְׁבָן וּבִלְבַד שֶׁלֹּא יַרְבֶּה בָּהֶם שֶׁאָסוּר לְהַרְבּוֹת בְּשִׂיחָה בְּטֵלָה בַּשַּׁבָּת כְּמוֹ שֶׁכָּתַבְתִּי לְעֵיל
מִדִּכְתִיב חֶפְצְךָ לָמְדוּ רַבּוֹתֵינוּ זִכְרוֹנָם לִבְרָכָה דְּאֵין אֲסוּרִין אֶלָּא חֶפְצֵי הָאָדָם אֲבָל חֶפְצֵי שָׁמַיִם מֻתָּרִין
לְפִיכָךְ מַחְשִׁיכִין עַל הַתְּחוּם מִשּׁוּם צָרְכֵי מִצְוָה וְכֵן מֻתָּר לְפַקֵּחַ עַל עִסְקֵי רַבִּים בַּשַּׁבָּת כְּגוֹן לֵילֵךְ לַשִּׁלְטוֹן לְבֵית וַעַד הַשָּׂרִים לְדַבֵּר בִּשְׁבִילָם שֶׁצָּרְכֵי הָרַבִּים הֵם כְּמוֹ חֶפְצֵי שָׁמַיִם
וְכֵן מֻתָּר לְדַבֵּר עִם מְלַמֵּד אוֹדוֹת תִּינוֹק אִם יִרְצֶה לְקַחְתּוֹ לְלַמְּדוֹ סֵפֶר אֲפִלּוּ אֻמָּנוּת שֶׁזּוֹהִי גַּם כֵּן מִצְוָה שֶׁאִם לֹא תְהֵא אֻמָּנוּת לְפַרְנֵס אֶת עַצְמוֹ יְלַסְטֵם אֶת הַבְּרִיּוֹת
אֲבָל אָסוּר לִשְׂכּוֹר אֶת הַמְּלַמֵּד בַּשַּׁבָּת כִּי הַשְּׂכִירוּת הִיא שְׁבוּת גְּמוּרָה וְלֹא הֻתְּרָה אֲפִלּוּ בִּשְׁבִיל מִצְוָה וְרַק מַה שֶּׁאֵינוֹ אָסוּר אֶלָא מִפְּנֵי מִמְּצֹא חֶפְצְךָ וְדַבֵּר דָּבָר זֶה הֻתָּר בִּשְׁבִיל מִצְוָה
וּמֻתָּר לְהַכְרִיז עַל אֲבֵדָה בַּשַּׁבָּת שֶׁהֲשַׁבָּת אֲבֵדָה מִצְוָה הִיא
מִדִּכְתִיב וְדַבֵּר דָּבָר לָמְדוּ רַבּוֹתֵינוּ זִכְרוֹנָם לִבְרָכָה דְּדַוְקָא דִּבּוּר אָסוּר
אֲבָל הִרְהוּר מֻתָּר
וְלָכֵן הִרְהוּר בַּעֲסָקָיו מֻתָּר
וּמִכָּל מָקוֹם מִשּׁוּם עֹנֶג שַׁבָּת מִצְוָה שֶׁלֹּא יַחְשֹׁב בָּהֶם כְּלָל וִיהֵא בְּעֵינָיו כְּאִלּוּ כָּל מְלַאכְתּוֹ עֲשׂוּיָה
וְזֶהוּ שֶׁכָּתוּב שֵׁשֶׁת יָמִים תַּעֲבֹד וְעָשִׂיתָ כָּל מְלַאכְתְּךָ וַהֲרֵי אֵין אָדָם יָכוֹל לַעֲשׂוֹת כָּל מְלַאכְתּוֹ בְּשָׁבוּעַ אֶחָד
אֶלָּא יִרְאֶה הָאָדָם בְּכָל שַׁבָּת כְּאִלּוּ מְלַאכְתּוֹ עֲשׂוּיָה וְאֵין לְךָ עֹנֶג גָּדוֹל מִזֶּה
וּמִכָּל שֶׁכֵּן שֶׁלֹא יְהַרְהֵר בְּדָבָר שֶׁגּוֹרֵם טִרְדָּה דְאָגָה
מֻתָּר לוֹמַר לְפוֹעֵל הֲנִרְאֶה בְּעֵינֶיךָ שֶׁתּוּכַל לַעֲמוֹד עִמִּי לָעֶרֶב אַף עַל פִּי שֶׁמִּתּוֹךְ כָּךְ מֵבִין שֶׁצָּרִיךְ לָעֶרֶב לְשָׂכְרוֹ לִמְלָאכָה לְפִי שֶׁלֹּא נֶאֶסַר אֶלָּא דִּבּוּר מְפֹרָשׁ
אֲבָל לֹא יֹאמַר הֱיֵה נָכוֹן עִמִּי לָעֶרֶב שֶׁזֶּהוּ כִּמְדַבֵּר בְּפֵרוּשׁ שֶׁרוֹצֶה לְשָׂכְרוֹ
הַשּׂוֹכֵר אֶת הַפּוֹעֵל לִשְׁמֹר אֵיזֶה דָּבָר אָסוּר לְהַפּוֹעֵל לִקַּח שְׂכַר שַׁבָּת בִּפְנֵי עַצְמוֹ
אֲבָל אִם הָיָה מֻשְׂכָּר לְשָׁבוּעַ לְחֹדֶשׁ מֻתָּר לִטּוֹל בְּהַבְלָעָה גַּם שְׂכַר שַׁבָּת
אָסוּר לִתֵּן מַתָּנָה לַחֲבֵרוֹ אֶלָּא דָּבָר שֶׁהוּא לְצֹרֶךְ שַׁבָּת
וְכֵן אָסוּר לִתֵּן מַשְׁכּוֹן לַחֲבֵרוֹ אֶלָּא אִם כֵּן הוּא לְצֹרֶךְ מִצְוָה לְצֹרֶךְ שַׁבָּת
וְלֹא יֹאמַר הֵילָךְ מַשְׁכּוֹן אֶלָּא נוֹתֵן סְתָם
שִׁטְרֵי הֶדְיוֹטוֹת דְּהַיְנוּ שִׁטְרֵי חוֹבוֹת וְחֶשְׁבּוֹנוֹת וְאִגְּרוֹת שֶׁל שְׁאֵלַת שָׁלוֹם אָסוּר אֲפִלּוּ לְעַיֵּן בָּהֶם בְּלִי קְרִיאָה וְאַף עַל פִּי שֶׁאֵינוֹ אֶלָּא מְהַרְהֵר מִכָּל מָקוֹם אָסוּר
וְלֹא אָמְרוּ דְּהִרְהוּר מֻתָּר אֶלָּא כְּשֶׁאֵינוֹ נִכָּר שֶׁמְהַרְהֵר בַּחֲפָצִים הָאֲסוּרִים
אֲבָל כָּאן שֶׁנִּכָּר לַכֹּל שְׁמְהַרְהֵר בַּחֲפָצִים הָאֲסוּרִים הֲרֵי זֶה בִּכְלַל אִסּוּר מִמְּצוֹא חֶפְצְךָ
וּמִי שֶׁנִּשְׁתַּלְּחָה אִגֶּרֶת וְאֵינוֹ יוֹדֵעַ מַה כָּתוּב בָּהּ מֻתָּר לְעַיֵן בָּהּ כִּי שֶׁמָּא יֵשׁ בָּה דָּבָר שֶׁצָּרִיךְ לְגוּפוֹ אֲבָל לֹא יִקְרָא בְּפִיו
וְאִם יוֹדֵעַ שֶׁאֵינוֹ רַק מֵעִנְיְנֵי מַשָּׂא וּמַתָּן אָסוּר אֲפִלּוּ לְעַיֵּן בָּהּ וְגַם אָסוּר בְּטִלְטוּל מִשּׁוּם מֻקְצֶה
כֹּתֶל טַבְלָא שֶׁיֵּשׁ בּוֹ אֵיזֶה צוּרוֹת דְּיוֹקְנָאוֹת וְכָתוּב תַּחְתֵּיהֶן צוּרַת פְּלוֹנִי וְזֶה דְיוֹקָן פְּלוֹנִי אָסוּר לִקְרוֹת כְּתָב זֶה בְּשַׁבָּת
וַאֲפִלּוּ לְעַיֵּן בּוֹ בְּלִי קְרִיאָה אָסוּר
וְכֵן סִפְרֵי מִלְחָמוֹת וְסִפְרֵי דִּבְרֵי הַיָּמִים שֶׁל מַלְכֵי אֻמּוֹת הָעוֹלָם וְכֵן מְלִיצוֹת וּמְשָׁלִים שֶׁל שִׂיחַת חֻלִּין כְּגוֹן סֵפֶר עִמָּנוּאֵל וּמִכָּל שֶׁכֵּן דִּבְרֵי חֵשֶׁק אָסוּר לִקְרוֹתָן בַּשַּׁבָּת וַאֲפִלּוּ לְעַיֵּן בָּהֶם בְּלִי קְרִיאָה בְּפִיו
וְאַף בְּחֹל אָסוּר מִשּׁוּם מוֹשַׁב לֵצִים אֲפִלּוּ הֵם כְּתוּבִים בִּלְשׁוֹן הַקֹּדֶשׁ
וּבְדִבְרֵי חֵשֶׁק יֵשׁ עוֹד אִסּוּר שֶׁמְגָרֶה יֵצֶר הָרַע בְּעַצְמוֹ
אֲבָל אוֹתָן סִפְרֵי דִּבְרֵי הַיָּמִים שֶׁיּוֹצְאִים מֵהֶם עִנְיְנֵי מוּסָר וְיִרְאַת שָׁמַיִם כְּגוֹן סֵפֶר יוֹסִיפוּן וְכַיּוֹצֵא אֲפִלּוּ כְּתוּבִים בִּלְשׁוֹן לַעַז מֻתָּר לִקְרוֹתָם אֲפִלּוּ בַּשַּׁבָּת
וּמִכָּל מָקוֹם אֵין רָאוּי לְהַרְבּוֹת בָּהֶם
אָסוּר לִמְדֹּד בַּשַּׁבָּת אֵיזֶה דָּבָר אִם הוּא לְצֹרֶךְ אֶלָּא אִם כֵּן הוּא לְצֹרֶךְ מִצְוָה
בִּמְקוֹם פְּסִדָא מֻתָּר לְדַבֵּר בִּצְרָכָיו בֵּין עִם יִשְׂרָאֵל בֵּין עִם אֵינוֹ יְהוּדִי
כָּל דָּבָר שֶׁהַיִשְׂרָאֵל אָסוּר לַעֲשׂוֹתוֹ אָסוּר לוֹמַר לְאֵינוֹ יְהוּדִי לַעֲשׂוֹתוֹ דַּאֲמִירָה לְאֵינוֹ יְהוּדִי הֲוֵי שְׁבוּת
וַאֲפִלּוּ לִרְמוֹז לַעֲשׂוֹתוֹ אָסוּר
וַאֲפִלּוּ לוֹמַר קֹדֶם שַׁבָּת שֶׁיַּעֲשֶׂה בַּשַּׁבָּת גַּם כֵּן אָסוּר
וְכֵן אָסוּר לוֹמַר לְאֵינוֹ יְהוּדִי בַּשַּׁבָּת שֶׁיַּעֲשֶׂה לְאַחַר שַׁבָּת
וְדָבָר זֶה אֵינוֹ מִשּׁוּם שְׁבוּת כֵּיוָן דְּהַמְּלָאכָה נַעֲשֵׂית בִּשְׁעַת הֶתֵּר אֶלָּא אָסוּר מִשּׁוּם מִמְּצוֹא חֶפְצְךָ
וְלָכֵן לְצֹרֶךְ מִצְוָה מֻתָּר
אֲפִלּוּ אִם הַנָּכְרִי בָּא מֵעַצְמוֹ לַעֲשׂוֹת אֵיזֶה מְלָאכָה בִּשְׁבִיל יִשְׂרָאֵל צָרִיךְ הַיִשְׂרָאֵל לִמְחוֹת בּוֹ
וְלָכֵן אֵינוֹ יְהוּדִי שֶׁרוֹצֶה לְהָסִיר הַפֶּחָם מִנֵּרוֹת שֶׁל יִשְׂרָאֵל כְּדֵי שֶׁיַּדְלִיקוּ יָפֶה צְרִיכִין לִמְחוֹת בּוֹ
אִם רוֹאֶה אָדָם שֶׁיּוּכַל לָבוֹא לִידֵי הֶפְסֵד כְּגוֹן שֶׁנִּתְרוֹעֲעָה חָבִית שֶׁל יַיִן וְכַדּוֹמֶה מֻתָּר לִקְרוֹת לְנָכְרִי לְשָׁם אַף עַל פִּי שֶׁיּוֹדֵעַ שֶׁהַנָּכְרִי בְּוַדַּאי יְתַקְּנוֹ וַאֲפִלּוּ בִּמְלָאכָה גְּמוּרָה וּבִלְבַד שֶׁיִּזָּהֵר הַיִשְׂרָאֵל שֶׁלֹּא לוֹמַר שׁוּם רֶמֶז צִוּוּי לְתַקֵּן
אֲבָל מֻתָּר לוֹמַר לְפָנָיו כָּל מִי שֶׁיַּצִּיל הֶפְסֵד זֶה לֹא יַפְסִיד שְׂכָרוֹ
וְאֵין לַעֲשׂוֹת זֹאת אֶלָא בִּמְקוֹם הֶפְסֵד מְרֻבֶּה
דָּבָר שֶׁאֵינוֹ מְלָאכָה גְּמוּרָה וְאֵינוֹ אָסוּר אֶלָּא מִשּׁוּם שְׁבוּת אִם הוּא צֹרֶךְ מִצְוָה בְּמִקְצָת חוֹלִי מֻתָּר לוֹמַר לְאֵינוֹ יְהוּדִי לַעֲשׂוֹתוֹ
וּמִזֶּה נָהֲגוּ לִשְׁלוֹחַ אֵינוֹ יְהוּדִי בְּשַׁבָּת לְהָבִיא שֵׁכָר שְׁאָר דָּבָר לְצֹרֶךְ שַׁבָּת אַף בְּמָקוֹם שֶׁאֵין עֵרוּב
וְאֵין לְהַתִּיר אֶלָּא בִּשְׁעַת הַדְּחַק שֶׁאֵין מַה לִשְׁתּוֹת
אֲבָל בִּשְׁבִיל תַּעֲנוּג בְּעָלְמָא אֵין לְהַתִּיר
וְלוֹמַר לְאֵינוֹ יְהוּדִי לְהָבִיא מִחוּץ לַתְּחוּם אֲפִלּוּ בְּדִיעֲבַד אָסוּר בַּשַּׁבָּת מַה שֶּׁהֵבִיא
וְיֵשׁ אוֹמְרִים דְּהוּא הַדִּין בִּמְקוֹם הֶפְסֵד כְּגוֹן לְטַלְטֵל סְחוֹרָה הַנִּפְסֶדֶת מִן הַגְּשָׁמִים מֻתָּר עַל יְדֵי אֵינוֹ יְהוּדִי
וְיֵשׁ לִסְמוֹךְ עַל דִּבְרֵיהֶם בִּמְקוֹם הֶפְסֵד גָּדוֹל
בְּעֵת הַקֹּר מֻתָּר לוֹמַר לַגּוֹי לְהַסִּיק אֶת הַתַּנּוּר מִשּׁוּם דְּהַכֹּל חוֹלִים אֵצֶל הַצִּנָּה
אֲבָל אִם אֵינוֹ מֻכְרָח כָּל כָּךְ אֵין לַעֲשׂוֹת זֹאת
וְגַם אָסוּר לְהַנִּיחַ לְאֵינוֹ יְהוּדִי שֶׁיַּסִּיק אֶת הַתַּנּוּר בַּשַּׁבָּת אַחַר חֲצוֹת הַיּוֹם כְּדֵי שֶׁיְהֵא חַם בַּלָּיְלָה
אָסוּר לִשְׁלוֹחַ אֵינוֹ יְהוּדִי חוּץ לַתְּחוּם בִּשְׁבִיל קְרוֹבֵי הַמֵּת בִּשְׁבִיל סַפְדָּן
נָכְרִי הַמֵּבִיא תְּבוּאָה לְיִשְׂרָאֵל בְּחוֹבוֹ וְהַיִשְׂרָאֵל נוֹתֵן אֶת הַמַּפְתֵּחַ לְאוֹצָרוֹ וְהָאֵינוֹ יְהוּדִי מוֹדֵד וּמוֹנֶה לְשָׁם מֻתָּר מִשּׁוּם דְּהָאֵינוֹ יְהוּדִי בִּמְלֶאכֶת עַצְמוֹ הוּא עוֹסֵק כִּי אֵין הַתְּבוּאָה שֶׁל יִשְׂרָאֵל עַד לְאַחַר הַמְּדִידָה
וְהַיִשְׂרָאֵל מֻתָּר לַעֲמֹד שָׁם שֶׁלֹּא יַטְעֶה אוֹתוֹ וּבִלְבַד שֶׁלֹּא יְדַבֵּר עִמּוֹ כְּלָל מִן הָעֵסֶק
אֲבָל אִם הֵבִיאוּ תְּבוּאָה שֶׁלּוֹ אָסוּר לוֹמַר לָהֶם לְפַנּוֹתָהּ מִן הָעֲגָלוֹת לְתוֹךְ אוֹצָרוֹ
וַאֲפִלּוּ אִם מֵעַצְמָם רוֹצִים לְפַנּוֹתָהּ צָרִיךְ לִמְחוֹת בָּהֶם
נָכְרִי הָעוֹשֶׂה גְּבִינָה מֵחָלָב שֶׁלּוֹ וְהַיִשְׂרָאֵל רוֹאֶה אֶת הַחֲלִיבָה וְהַגִּבּוּן כְּדֵי שֶׁתְּהֵא מֻתֶּרֶת לְיִשְׂרָאֵל וְיוּכַל לִקְנֹתָהּ לְאַחַר שַׁבָּת אַף עַל פִּי שֶׁהַנָּכְרִי מְכַוֵּן בִּשְׁבִיל הַיִשְׂרָאֵל לְמָכְרָהּ הֲרֵי זֶה מֻתָּר כֵּיוָן שֶׁהַגְּבִינָה עֲדַיִן שֶל הַנָּכְרִי הִיא וּלְטוֹבַת עַצְמוֹ הוּא עוֹשֶׂה
וּמֻתָּר לְיִשְׂרָאֵל אֲפִלּוּ לוֹמַר שֶׁיַּעֲשֶׂה וַאֲפִלּוּ בַּשַּׁבָּת שֶׁמֻּתָּר לוֹמַר לְנָכְרִי עֲשֵׂה מְלַאכְתְּךָ אֲפִלּוּ מַגִּיעַ מִזֶּה רֶוַח לְיִשְׂרָאֵל
אֵינוֹ יְהוּדִי שֶׁקָּנָה סְחוֹרָה מִיִשְׂרָאֵל וּבָא בַשַׁבָּת לְקַחְתָּהּ אִם אֶפְשָׁר יֵשׁ לְמָנְעוֹ
מִי שֶׁיֵּשׁ יָארְצֵייט בַּשַּׁבָּת וְשָׁכַח לְהַדְלִיק נֵר שֶׁל יַארְצַיְיט יָכוֹל לוֹמַר לְאֵינוֹ יְהוּדִי בֵּין הַשְּׁמָשׁוֹת שֶׁיַּדְלִיק אֲבָל לֹא בַשַׁבָּת
מִי שֶׁיֵּשׁ מֵחוּשׁ בְּעָלְמָא וְהוּא מִתְחַזֵּק וְהוֹלֵךְ כְּמוֹ בָרִיא אָסוּר לַעֲשׂוֹת שׁוּם רְפוּאָה אֲפִלּוּ בְּדָבָר שֶׁאֵין בּוֹ מִשּׁוּם מְלָאכָה וַאֲפִלּוּ לָסוּךְ בְּשֶּׁמֶן בֵּין בְּעַצְמוֹ בֵּין עַל יְדֵי אֲחֵרִים וַאֲפִלּוּ עַל יְדֵי אֵינוֹ יְהוּדִי
כָּל אֳכָלִים וּמַשְׁקִין שֶׁהֵם מַאֲכַל בְּרִיאִים מֻתָּר לְאָכְלָן וְלִשְׁתּוֹתָן לִרְפוּאָה אַף עַל פִּי שֶׁהֵם קָשִׁים לִקְצָת דְּבָרִים וּמוּכָחָא מִלְתָא דִּלִרְפוּאָה עָבֵיד אֲפִלּוּ הָכִי שָׁרִי
וְכֹל שֶׁאֵינוֹ מַאֲכַל וּמַשְׁקֶה בְּרִיאִים אָסוּר לְאָכְלוֹ וְלִשְׁתּוֹתוֹ לִרְפוּאָה
מֻתָּר לֶאֱכוֹל שְׂרָפִים מְתוּקִּים וְלִגְמוֹעַ בֵּיצָה חַיָּה כְּדֵי לְהַנְעִים אֶת הַקּוֹל וְאֵין בּוֹ מִשּׁוּם רְפוּאָה כֵּיוָן שֶׁאֵין מַכָּה בִּגְרוֹנוֹ
הַחוֹשֵׁשׁ בְּשִׁנָיו בְּמֵחוּשׁ בְּעָלְמָא וְאֵין צַעַר גָּדוֹל לֹא יִגְמַע בָּהֶן חֹמֶץ שְׁאָר מַשְׁקֶה לִרְפוּאָה וְיִפְלוֹט אֶת הַמַּשְׁקֶה אֶלָּא מְגַמֵּעַ וּבוֹלֵעַ טוֹבֵל בּוֹ פַּת וְאוֹכְלוֹ כְּדַרְכּוֹ
וְכֵן הַחוֹשֵׁשׁ בִּגְרוֹנוֹ לֹא יְעַרְעֲרֶנּוּ בְּאֵיזֶה מַשְׁקֶה אֶלָּא בּוֹלֵעַ
וְאִם נִתְרַפֵּא נִתְרַפֵּא
הַחוֹשֵׁשׁ בְּמָתְנָיו וְכַדּוֹמֶה וְכֵן מִי שֶׁיֵּשׁ חֲטָטִין בְּרֹאשׁוֹ בִּמְדִינוֹת אֵלּוּ כֵּיוָן שֶׁאֵין נוֹהֲגִין לָסוּךְ בְּשֶּׁמֶן כִּי אִם לִרְפוּאָה אָסוּר לָסוּךְ בַּשַּׁבָּת מִשּׁוּם דְּמוּכָחָא מִלְתָא דְּלִרְפוּאָה קָעָבֵיד
הַגּוֹנֵחַ מִכְּאֵב לֵב שֶׁרְפוּאָתוֹ לִינוֹק בְּפִיו מִן הָעֵז מֻתָּר לִינוֹק בְּשַׁבָּת
הַחוֹשֵׁשׁ בְּמֵעָיו מֻתָּר לִתֵּן עֲלֵיהֶם כּוֹס שֶׁעֵרוּ מִמֶּנּוּ חַמִּין אַף עַל פִּי שֶׁעֲדַיִן יֵשׁ בּוֹ הֶבֶל
וְכֵן מֻתָּר לְהָחֵם בְּגָדִים וּלְהַנִּיחַ עָלָיו
מִי שֶׁנִּגְפָה יָדוֹ רַגְלוֹ צוֹמְתָהּ בְּיַיִן כְּדֵי לְהַעֲמִיד הַדָּם אֲבָל לֹא בְּחֹמֶץ מִפְּנֵי שֶׁהוּא חָזָק וְיֵשׁ בּוֹ מִשּׁוּם רְפוּאָה
וְאִם הוּא מְעֻנָּג אַף הַיַּיִן כְּמוֹ הַחֹמֶץ וְאָסוּר
וְאִם הוּא עַל גַּב הַיָּד גַּב הָרֶגֶל שֶׁנַּעֲשָׂה עַל יְדֵי בַּרְזֶל מֻתָּר לְרַפֹּאת בְּכָל דָּבָר כְּדִלְקַמָּן סִימָן צ"ב סָעִיף ה'
יֵשׁ אֵיזֶה מֵחוּשׁ בְּעֵינָיו לֹא יִתֵּן עֲלֵיהֶם רֹק תָּפֵל
דְּמוּכְחָא מִלְּתָא דְּלִרְפוּאָה אֲבָל מִי שֶׁאֵינוֹ יָכוֹל לִפְתֹּח עֵינָיו מֻתָּר לְלַחְלְחָן בְּרֹק תָּפֵל כִּי אֵין זֹאת לִרְפוּאָה אֶלָּא לִפְתֹּחַ הָעֵינַיִם קָמְכַוֵּן
מִי שֶׁמִּצְטַעֵר מֵרֹב הַמַּאֲכָל שֶׁאָכַל מֻתָּר לִתְחֹב אֶצְבָּעוֹ לְתוֹךְ גְּרוֹנוֹ כְּדֵי שֶׁיָּקִיא
מַכָּה שֶׁאֵין בָּהּ סַכָּנָה לֹא יַנִּיחַ עָלֶיהָ רְטִיָּה אֲפִלּוּ עֲשָׂאָהּ מֵאֶתְמוֹל וְלֹא כָּל דָּבָר שֶׁהוּא מִשּׁוּם רְפוּאָה אֲפִלּוּ עָלֶה חֲתִיכָת בֶּגֶד יָבֵשׁ וְיָשָׁן שֶׁהוּא מְרַפֵּא גַּם כֵּן
אֲבָל נוֹתֵן עָלֶיהָ אֵיזֶה דָּבָר לְשָׁמְרָהּ שֶׁלֹּא תִּסָּרֵט
הָיְתָה עָלֶיהָ רְטִיָּה מֵאֶתְמוֹל מְגַלֶּה קְצָתָהּ וּמְקַנֵּחַ פִּי הַמַּכָּה וְחוֹזֵר וּמְגַלֶּה קְצָתָהּ הַשְּׁנִיָּה וּמְקַנְּחָהּ וּרְטִיָּה עַצְמָהּ לֹא יְקַנֵּחַ מִפְּנֵי שֶׁהוּא מְמָרֵחַ
נָפְלָה הָרְטִיָּה מֵעַל גַּבֵּי הַמַּכָּה עַל גַּבֵּי הַקַּרְקַע לֹא יַחְזִירֶנָה
נָפְלָה עַל גַּבֵּי כְּלִי יַחְזִירֶנָה
וְאִם מִצְטַעֵר הַרְבֵּה מֻתָּר לוֹמַר לְאֵינוֹ יְהוּדִי לְהַחְזִירָהּ
אֲבָל אָסוּר לוֹמַר לְאֵינוֹ יְהוּדִי לַעֲשׂוֹת רְטִיָּה בַּשַּׁבָּת כִּי מֵרוּחַ הָרְטִיָּה הוּא אִסּוּר דְּאוֹרַיְתָא וְאָסוּר אֲפִלּוּ עַל יְדֵי אֵינוֹ יְהוּדִי אִם לֹא כְּשֶׁחָלָה כָּל גּוּפוֹ
אָסוּר לְהַנִּיחַ בֶּגֶד עַל מַכָּה שֶׁיּוֹצֵא מִמֶּנָּהּ דָּם מִפְּנֵי שֶׁהַדָּם יִצְבַּע אוֹתוֹ וּמִכָּל שֶׁכֵּן בֶּגֶד אָדֹם שֶׁהוּא מְתַקְּנוֹ
וְגַם אָסוּר לִדְחוֹק בַּמַּכָּה לְהוֹצִיא אֶת הַדָּם
אֶלָּא כֵּיצַד עוֹשֶׂה
רוֹחֵץ בְּמַיִם בְּיַיִן לְהַעֲבִיר הַדָּם וְאַחַר כָּךְ יִכְרֹךְ עָלֶיהָ סְמַרְטוּט
וְאִם אֵין הַדָּם פּוֹסֵק עַל יְדֵי רְחִיצָה יַנִּיחַ שָׁמָּה קוּרֵי עַכָּבִישׁ וְיִכְרֹךְ עָלֶיהָ סְמַרְטוּט
אַךְ יֵשׁ מְפַקְפְקִים בָּזֶה מִשּׁוּם דְּקוּרֵי עַכָּבִישׁ מְרַפְּאִים עַל כֵּן אִם אֶפְשָׁר יֵשׁ לַעֲשׂוֹת עַל יְדֵי אֵינוֹ יְהוּדִי
הַפּוֹתֵחַ מֻרְסָא כְּדֵי לְהַרְחִיב פִּי הַמַּכָּה כְּדֶרֶךְ שֶׁהָרוֹפְאִים עוֹשִׂים שֶׁהֵם מִתְכַּוְנִים לִרְפוּאָה לְהַרְחִיב פִּי הַמַּכָּה הֲרֵי זֶה חַיָּב שֶׁזּוֹ הִיא מְלֶאכֶת הָרוֹפֵא
וְאִם פְּתָחָהּ רַק כְּדֵי לְהוֹצִיא מִמֶּנָּהּ אֶת הַלֵּחָה שֶׁמְצַעַרְתּוֹ וְאֵינוֹ חוֹשֵׁשׁ אִם תַּחֲזוֹר וְתִסָּתֵם מִיָּד הֲרֵי זֶה מֻתָּר מִשּׁוּם צַעְרוֹ
וְדַוְקָא לְנָקְּבָהּ עַל יְדֵי מַחַט וְכַדּוֹמֶה אֲבָל לֹא בְצִפָּרְנָיו מִשׁוּם דְּתוֹלֵשׁ קְצָת מֵעוֹר הַמֻּרְסָא וְיֵש בָּזֶה חִיוּב
וְגַם עַל יְדֵי מַחַט וְכַדּוֹמֶה כֵּיוָן שֶׁיֵּשׁ לָחוּשׁ שֶׁמָּא יִתְכַּוֵּן שֶׁתִּשָׁאֵר פְּתוּחָה כְּדֵי שֶׁתּוֹצִיא לֵחָה גַּם אַחַר כָּךְ עַל כֵּן אִם אֶפְשָׁר יֵשׁ לַעֲשׂוֹת עַל יְדֵי נָכְרִי
מִי שֶׁיֵּשׁ נֶקֶב בַּזְּרוֹעַ שֶׁקּוֹרִין "אַפְטוֹרָא" אִם נִסְתַּם הַנֶּקֶב קְצָת אָסוּר לִתֵּן לְתוֹכוֹ קִטְנִית שֶׁיִּפָּתֵח דְּהָא כַּוָּנָתוֹ שֶׁיִּשָׁאֵר פָּתוּחַ
וּרְטִיָּה מֻתָּר לִתֵּן עַל הָאַפְטוֹרָא שֶׁהִיא רַק לְשָׁמְרוֹ
אַךְ אִם יוֹדֵעַ שֶׁהָרְטִיָּה מוֹצִיאָה לֵחָה דָּם אָסוּר
וְכֵן אִם בָּא לְקַנְּחָהּ אִם יוֹדֵעַ שֶׁעַל יְדֵי הַקִּנּוּחַ יֵצֵא דָם לֵחָה אָסוּר לְקַנְּחָהּ
מַכָּה שֶׁנִּתְרַפְּאָה נוֹתְנִין עָלֶיהָ רְטִיָּה שֶׁעֲשָׂאָה מֵאֶתְמוֹל שֶׁאֵינָהּ אֶלָּא לְשָׁמְרָהּ
וּמֻתָּר לְהָסִיר גִּלְדֵי מַכָּה
נִתְחַב קוֹץ מֻתָּר לְהוֹצִיאוֹ בְּמַחַט וּבִלְבַד שֶׁיִּזָּהֵר שֶׁלֹּא יוֹצִיא דָּם דְּעָבֵיד חַבּוּרָה
חוֹלֶה שֶׁנָּפַל מֵחֲמַת חָלְיוֹ לְמִשְׁכָּב וְאֵין בּוֹ סַכָּנָה שֶׁיֵּשׁ מֵחוּשׁ שֶׁמִּצְטַעֵר וְחָלָה מִמֶּנּוּ כָּל גּוּפוֹ שֶׁאָז אַף עַל פִּי שֶׁהוּא הוֹלֵךְ כְּנָפַל לְמִשְׁכָּב דָּמִי אוֹמְרִים לְאֵינוֹ יְהוּדִי לַעֲשׂוֹת רְפוּאָה וּלְבַשֵּׁל בִּשְׁבִילוֹ
וּמֻתָּר לֶאֱכוֹל בַּשַּׁבָּת בִּשּׁוּלֵי אֵינוֹ יְהוּדִי כֵּיוָן שֶׁהֻתַּר הַיּוֹם הַבִּשּׁוּל עַל יְדֵי אֵינוֹ יְהוּדִי
וּמֻתָּר לֶאֱכֹל וְלִשְׁתּוֹת סַמֵּי רְפוּאָה וְכֵן לַעֲשׂוֹת אֵיזֹה רְפוּאָה בֵּין הוּא בְּעַצְמוֹ בֵּין אֲחֵרִים וּבִלְבַד שֶׁלֹּא יְהֵא בַּדָּבָר אֵיזֶה אִסּוּר מְלָאכָה אֲפִלּוּ אִסּוּר דְּרַבָּנָן
אֲבָל כָּל שֶׁיֵּשׁ בּוֹ אֲפִלּוּ אִסּוּר דְּרַבָּנָן אָסוּר לַעֲשׂוֹתוֹ כִּי אִם עַל יְדֵי אֵינוֹ יְהוּדִי
וְאִם אֵין אֵינוֹ יְהוּדִי יֵשׁ לְהַתִּיר לַעֲשׂוֹת עַל יְדֵי יִשְׂרָאֵל אִסּור דְּרַבָּנָן עַל יְדֵי שִׁנּוּי
רוֹפֵא אֵינוֹ יְהוּדִי שֶׁהוּא מַצְמִיחַ [מַרְכִּיב] אַבַעְבּוּעוֹת לִילָדִים אִם יָכוֹל הַיִשְׂרָאֵל לְפַיְסוֹ בְּמָמוֹן שֶׁיַּעֲשֶׂה לְאַחַר הַשַּׁבָּת יַעֲשֶׂה כֵּן
וְאִם לָאו וּצְרִיכִין לַעֲשׂוֹת בַּשַּׁבָּת אַל יַחְזִיק יִשְׂרָאֵל אָז אֶת הַיֶּלֶד אֶלָּא אֵינוֹ יְהוּדִי יַחְזִיקוֹ
דְּחוּיָה הִיא שַׁבָּת אֵצֶל סַכָּנַת נְפָשׁוֹת כְּמוֹ שְׁאָר כָּל הַמִּצְוֹת שֶׁבַּתּוֹרָה
לָכֵן חוֹלֶה שֶׁיֵּשׁ בּוֹ סַכָּנָה וְהוּא אָדָם כָּשֵׁר וְאַף עַל פִּי שֶׁלִּפְעָמִים עוֹשֶׂה עֲבֵרָה לְתֵאָבוֹן
וַאֲפִלּוּ הוּא תִּינוֹק בֶּן יוֹמוֹ מִצְוָה לְחַלֵּל עָלָיו אֶת הַשַּׁבָּת
וְאִם הַחוֹלֶה אֵינוֹ רוֹצֶה כּוֹפִין אוֹתוֹ עַל כָּךְ
וְעָוֹן גָּדוֹל הוּא בְּיָדוֹ לִהְיוֹת חָסִיד שׁוֹטֶה שֶׁלֹּא לְהִתְרַפֵּא בִּשְׁבִיל אֵיזֶה אִסּוּר וְעָלָיו נֶאֱמַר וְאַךְ אֶת דִּמְכֶם לְנַפְשׁוֹתֵיכֶם אֶדְרֹשׁ
וְהַזָּרִיז לְחַלֵּל ; בִּשְׁבִיל חוֹלֶה שֶׁיֵּשׁ בּוֹ סַכָּנָה הֲרֵי זֶה מְשֻׁבָּח
וַאֲפִלּוּ יֵשׁ אֵינוֹ יְהוּדִי לְפָנֵינוּ מִשְׁתַּדְּלִין לַעֲשׂוֹת עַל יְדֵי יִשְׂרָאֵל
וְכָל מִי שֶׁחִלֵּל שַׁבָּת בִּשְׁבִיל חוֹלֶה שֶׁיֵּשׁ בּוֹ סַכָּנָה אַף עַל פִּי שֶׁלֹּא הֻצְרַךְ הֲרֵי זֶה יֵשׁ שָׂכָר כְּגוֹן שֶׁאָמַר הָרוֹפֵא חוֹלֶה זֶה צָרִיךְ גְּרוֹגֶרֶת אַחַת וְרָצוּ תִּשְׁעָה אֲנָשִׁים וְתָלַשׁ כָּל אֶחָד גְּרוֹגֶרֶת וְהֵבִיא כֻּלָּם יֵשׁ לָהֶם שָׂכָר טוֹב מֵאֵת יִתְבָּרַךְ שְׁמוֹ אֲפִלּוּ הִבְרִיא הַחוֹלֶה בָּרִאשׁוֹנָה
וְכֵן בִּשְׁבִיל כָּל פִּקּוּחַנֶפֶשׁ וַאֲפִלּוּ סְפֵק פִּקּוּחַ נֶפֶשׁ מִצְוָה לְחַלֵּל עָלָיו אֶת הַשַּׁבָּת וְלַעֲשׂוֹת בִּשְׁבִילוֹ כָּל אִסּוּרֵי דְּאוֹרַיְתָא שֶׁאֵין לְךָ דָּבָר שֶׁעוֹמֵד בִּפְנֵי פִּקּוּחַ נֶפֶשׁ כִּי לֹא נִתְּנָה הַתּוֹרָה אֶלָּא לְמַעַן הַחַיִּים שֶׁנֶּאֱמַר אֲשֶׁר יַעֲשֶׂה אוֹתָם הָאָדָם וָחַי בָּהֶם וְלֹא שֶׁיָּמוּת בָּהֶם חוּץ מֵעֲבוֹדָה זָרָה גִלּוּי עֲרָיוֹת וּשְׁפִיכַת דָּמִים שֶׁהֵם בְּיֵהָרֵג וְאַל יַעֲבֹר
כָּל אָדָם שֶׁהוּא אוֹמֵר מַכִּיר אֲנִי בְּאוֹתוֹ חוֹלֶה שֶׁהוּא מְסֻכָּן אִם אֵין שָׁם רוֹפֵא מֻמְחֶה שֶׁמַּכְחִישׁוֹ נֶאֱמָן וּמְחַלְּלִין עָלָיו אֶת הַשַּׁבָּת
וַאֲפִלּוּ אֵינוֹ אוֹמֵר בְּבֵרוּר אֶלָּא אוֹמֵר שֶׁנִּרְאָה שֶׁצְּרִיכִין לְחַלֵּל עָלָיו אֶת הַשַּׁבָּת שׁוֹמְעִין וּמְחַלְּלִין עָלָיו מִשּׁוּם דִּסְפֵק נְפָשׁוֹת לְהָקֵל
אִם רוֹפֵא אֶחָד אוֹמֵר שֶׁהוּא מְסֻכָּן וְשֶׁהוּא צָרִיךְ לִרְפוּאָה פְּלוֹנִית וְרוֹפֵא אֶחָד אוֹמֵר שֶׁאֵינוֹ צָרִיךְ שֶׁהַחוֹלֶה אוֹמֵר שֶׁאֵינוֹ צָרִיךְ שׁוֹמְעִין לְהָרוֹפֵא שֶׁאוֹמֵר שֶׁהוּא צָרִיךְ
וְאִם הַחוֹלֶה אוֹמֵר שֶׁהוּא צָרִיךְ לִרְפוּאָה פְּלוֹנִית וְהָרוֹפֵא אוֹמֵר שֶׁאֵינוֹ צָרִיךְ שׁוֹמְעִין לַחוֹלֶה
אַךְ אִם הָרוֹפֵא אוֹמֵר שֶׁרְפוּאָה תַזִּיקֵהוּ שׁוֹמְעִין לָרוֹפֵא
אִם רוֹפֵא בָקִי אֲפִלּוּ הוּא אֵינוֹ יְהוּדִי שְׁאָר מֵבִין אוֹמֵר שֶׁאַף עַל פִּי שֶׁעַתָּה עֲדַיִן אֵין הַחוֹלֶה בְּסַכָּנָה מִכָּל מָקוֹם אִם לֹא יַעֲשׂוּ רְפוּאָה זֹאת אֶפְשָׁר שֶׁתִּכְבַּד עָלָיו הֶחֳלִי וְיָכוֹל לָבֹא לִידֵי סַכָּנָה אֲפִלּוּ הַחוֹלֶה אוֹמֵר שֶׁאֵינוֹ צָרִיךְ שׁוֹמְעִין לָרוֹפֵא וּמְחַלְּלִין אֶת הַשַּׁבָּת
וְאִם הָרוֹפֵא אוֹמֵר שֶׁאִם לֹא יַעֲשׂו רְפוּאָה זֹאת וַדַּאי יָמוּת וְאִם יַעֲשׂוּ יָכוֹל לִהְיֹת שֶׁיִּחְיֶה מְחַלְּלִין גַּם כֵּן אֶת הַשַּׁבָּת
עַיֵן עוֹד בְּסִימָן קל"ג מִן סָעִיף י"ג עַד סָעִיף י"ח
כָּל מַכָּה שֶׁבִּפְנִים הַגּוּף דְּהַיְנוּ מִן הַשָּׂפָה וְלִפְנִים וְגַם הַשִּׁנַיִם בִּכְלָל וְהַיְנוּ קִלְקוּל שֶׁמֵּחֲמַת מַכָּה בוּעָה וְכַיוֹצֵא בָזֶה מְחַלְּלִין עָלָיו אֶת הַשַּׁבָּת וְאֵינוֹ צָרִיךְ אֹמֶד שֶׁאֲפִלּוּ אֵין שָׁם בְּקִיאִים וְחוֹלֶה אֵינוֹ אוֹמֵר כְּלוּם עוֹשִׂין כָּל מַה שֶּׁרְגִילִים לַעֲשׂוֹת בְּחֹל
אֲבָל כְּשֶׁיוֹדְעִים וּמַכִּירִים בְּאוֹתוֹ חֳלִי שֶׁמַּמְתִּין וְאֵינוֹ צָרִיךְ לְחִלּוּל שַׁבָּת אֵין מְחַלְּלִין
מֵחוּשִׁים אֵינָן נִקְרָאִין מַכָּה
וּמִי שֶׁחוֹשֵׁשׁ בְּשִׁנּוֹ וּמִצְטַעֵר עָלֶיהָ מְאֹד עַד שֶׁחָלָה מִמֶּנָּהּ כָּל גּוּפוֹ מֻתָּר לוֹמַר לְאֵינוֹ יְהוּדִי שֶׁיּוֹצִיאָהּ
מַכָּה שֶׁעַל גַּב הַיָּד וְשֶׁעַל גַּב הָרֶגֶל וְכֵן עַל כָּל מַכָּה שֶׁנֶּעֶשְתָה מֵחֲמַת בַּרְזֶל וְעַל שְׁחִין שֶׁבְּפִי הַטַּבַּעַת וְכֵן מִי שֶׁבָּלַע עֲלוּקָה שֶׁנְּשָׁכוֹ כֶּלֶב שׁוֹטֶה אֶחָד מִזּוֹחֲלֵי עָפָר אֲפִלּוּ סָפֵק אִם מֵמִית אִם לָאו וְכֵן מִי שֶׁיֵּשׁ בּוֹ קַדַּחַת חָזָק בְּיוֹתֵר מְחַלְּלִין עָלָיו אֶת הַשַּׁבָּת
אֲבָל עַל קַדַּחַת הַמְּצוּיָה אֵין מְחַלְּלִין אֶלָּא עוֹשִׂין עַל יְדֵי אֵינוֹ יְהוּדִי
מִי שֶׁאֲחָזוֹ דָּם מַקִּיזִין אוֹתוֹ מִיָּד
וְכָל שֶׁהִקִּיז דָּם וְנִצְטַנֵּן עוֹשִׂין מְדוּרָה לְהִתְחַמֵּם אֲפִלּוּ בִּתְקוּפַת תַּמּוּז
הַחוֹשֵׁשׁ בִּשְׁתֵּי עֵינָיו שֶׁהָיָה בְּאַחַת מֵהֵן צִיר שֶׁהָיוּ שׁוֹתְתוֹת שֶׁהָיָה דָּם שׁוֹתוֹת שְׁאָר דָּבָר שֶׁהוּא סַכָּנָה לָעַיִן מְחַלְּלִין עָלָיו אֶת הַשַּׁבָּת
חוֹלֶה שֶׁיֵּשׁ בּוֹ סַכָּנָה שֶׁצָּרִיךְ לְבָשָׂר וְיֵשׁ כָּאן בָּשָׂר אָסוּר שׁוֹחֲטִין עֲבוּרוֹ וְאֵין מַאֲכִילִין אוֹתוֹ בָּשָׂר אָסוּר מִשּׁוּם דְּחַיְשִׁינָן שֶׁמָּא כְּשֶׁיִּתְוַדַּע שֶׁהֶאֱכִילוּ אוֹתוֹ בָּשָׂר אָסוּר יָקוּץ בּוֹ
אֲבָל בְּמָקוֹם דְּלֵכָּא לְמֵיחַשׁ לְשֶׁמָּא יָקוּץ בּוֹ כְּגוֹן שֶׁהוּא קָטָן שֶׁדַּעְתּוֹ מְטֹרֶפֶת מַאֲכִילִין אוֹתוֹ בָּשָׂר אָסוּר וְאֵין שׁוֹחֲטִין עֲבוּרוֹ בַּשַּׁבָּת
הַמְבַשֵּׁל בְּשַׁבָּת בִּשְׁבִיל חוֹלֶה אָסוּר לְבָרִיא לְאָכְלוֹ בַשַׁבָּת אֲבָל לְמוֹצָאֵי שַׁבָּת מֻתָּר מִיָּד גַּם לְבָרִיא אִם בִּשְּׁלוֹ יִשְׂרָאֵל וְעַיֵּן לְעֵיל סִימָן סָעִיף ט
מִי שֶׁרוֹצִים לֶאֱנֹס אוֹתוֹ שֶׁיַּעֲבֹר עֲבֵרָה לְפִי שָׁעָה אֲפִלּוּ הִיא עֲבֵרָה חֲמוּרָה אֵין מְחַלְּלִין עָלָיו שַׁבָּת כְּדֵי לְהַצִּילוֹ מִן הָעֲבֵרָה
אֲבָל אִם רוֹצִים לֶאֱנֹס אוֹתוֹ לְהָמִיר אֶת הַדָּת וּלְהוֹצִיאוֹ מִכְּלַל יִשְׂרָאֵל אֲפִלּוּ הוּא קָטָן קְטַנָּה הַחִיּוּב הוּא עַל כָּל מִי שֶׁבְּיָדוֹ לְהִשְׁתַּדֵּל לְהַצִּילוֹ אֲפִלּוּ צָרִיךְ לְחַלֵּל שַׁבָּת בְּאִסּוּרֵי דְּאוֹרָיְתָא כְּמוֹ שֶׁמְחֻיָּבִין לְחַלֵּל שַׁבָּת בִּשְׁבִיל חוֹלֶה שֶׁיֵּשׁ בּוֹ סַכָּנָה דִּכְתִיב וְשָׁמְרוּ בְּנֵי יִשְׂרָאֵל אֶת הַשַּׁבָּת אָמְרָה תּוֹרָה חַלֵּל עָלָיו שַׁבָּת אַחַת כְּדֵי שֶׁיִּשְׁמוֹר שַׁבָּתוֹת הַרְבֵּה
וַאֲפִלּוּ אִם הוּא סָפֵק אִם תּוֹעִיל הַהִשְׁתַּדְלוּת לֹא מִכָּל מָקוֹם חַיָּבִין לְחַלֵּל שַׁבָּת לְהִשְׁתַּדֵּל בְּכָל מַה דְּאֶפְשָׁר כְּמוֹ שֶׁמְחַלְּלִין בִּשְׁבִיל סְפֵק פִּקּוּחַ נֶפֶשׁ
אֲבָל מִי שֶׁפָּשַׁע וְרוֹצֶה לְהָמִיר אֵין מְחַלְּלִין עָלָיו אֶת הַשַּׁבָּת בְּאִסּוּר דְּאוֹרָיְתָא דְּכֵיוָן שֶׁפָּשַׁע אֵין אוֹמְרִים לְאָדָם חֲטָא בִּשְׁבִיל שֶׁיִּזְכֶּה חֲבֵרֶךָ
וּמִכָּל מָקוֹם בְּאִסּוּר דְּרַבָּנָן כְּגוֹן לָלֶכֶת חוּץ לַתְּחוּם וְלִרְכּוֹב עַל גַּבֵּי סוּס לֵילֵךְ בַּעֲגָלָה וְכֵן לְטַלְטֵל מָעוֹת וְכַדּוֹמֶה יֵשׁ מַתִּירִין לְחַלֵּל בִשְׁבִיל לְהַצִּילוֹ
מִיָּד כְּשֶׁהִתְחִלָּה הָאִשָּׁה לְהַרְגִּישׁ סִימָנֵי לֵדָה אֲפִלּוּ הִיא מְסֻפֶּקֶת קוֹרְאִין לָהּ מְיַלֶּדֶת אֲפִלּוּ מִמָּקוֹם רָחוֹק כַּמָּה פַרְסָאוֹת
יוֹלֶדֶת הֲרֵי הִיא כְּחוֹלֶה שֶׁיֵּשׁ בּוֹ סַכָּנָה וּמְחַלְּלִין עָלֶיהָ אֶת הַשַּׁבָּת לְכָל מַה שֶּׁהִיא צְרִיכָה
אַךְ אִם אֶפְשָׁר לַעֲשׂוֹת עַל יְדֵי שִׁנּוּי עַל יְדֵי אֵינוֹ יְהוּדִי עוֹשִׂין
וְנִקְרֵאת יוֹלֶדֶת מִשֶּׁתֵּשֵׁב עַל הַמַּשְׁבֵּר מִשָּׁעָה שֶׁהַדָּם שׁוֹתֵת וְיוֹרֵד שֶׁאֵין בָּהּ כֹּחַ לָלֶכֶת בְּעַצְמָהּ
גַּם הַמַּפֶּלֶת לְאַחַר אַרְבָּעִים יוֹם מִטְבִילָתָהּ דִּינָהּ כְּיוֹלֶדֶת
כָּל שְׁלשָׁה יָמִים הָרִאשׁוֹנִים אֲפִלּוּ אוֹמֶרֶת שֶׁאֵינָהּ צְרִיכָה מְחַלְּלִין עָלֶיהָ אֶת הַשַּׁבָּת
וְאַחַר כָּךְ אִם אֵין בָּהּ חֳלִי אַחֵר רַק צַעַר הַלֵּידָה עַד שִׁבְעָה יָמִים אִם אוֹמֶרֶת צְרִיכָה אָנִי מְחַלְּלִין עָלֶיהָ
וְאִם אוֹמֶרֶת שֶׁאֵינָהּ צְרִיכָה אֵין מְחַלְּלִין
מוֹנִין יָמִים אֵלּוּ מִיּוֹם הַלֵּדָה וְלֹא מֵעֵת לְעֵת כְּגוֹן אִם יָלְדָה בְּיוֹם רְבִיעִי לְעֵת עֶרֶב הֲרֵי הִיא בְּיוֹם שַׁבָּת לְאַחַר שְׁלֹשָׁה
וְאִם יָלְדָה בַּשַּׁבָּת לְעֵת עֶרֶב הֲרֵי הִיא בַּשַּׁבָּת הַבָּאָה לְאַחַר שִׁבְעָה
וְאִם יֵשׁ קְצָת חֲשַש סַכָּנָה שֶׁהָאִשָּׁה חֲלוּשָׁה בְּטִבְעָהּ הַמֵּקֵל לִמְנוֹת יָמִים אֵלּוּ מֵעֵת לְעֵת לֹא הִפְסִיד
לְאַחַר שִׁבְעָה יָמִים אֲפִלּוּ אוֹמֶרֶת צְרִיכָה אָנִי אֵין מְחַלְּלִין עָלֶיהָ אֶלָּא הֲרֵי הִיא עַד שְׁלֹשִׁים יוֹם כְּחוֹלֶה שֶׁאֵין בּוֹ סַכָּנָה וְעוֹשִׂין כָּל צְרָכֶיהָ עַל יְדֵי אֵינוֹ יְהוּדִי
אֲבָל לְהַסִּיק עֲבוּרָהּ מֻתָּר אֲפִלּוּ יִשְׂרָאֵל וַאֲפִלּוּ בִּתְקוּפַת תַּמּוּז מִשּׁוּם דְּיוֹלֶדֶת כָּל שְׁלֹשִׁים יוֹם מְסֻכֶּנֶת הִיא בַּצִּנָּה
הַוָּלָד שֶׁנּוֹלַד מַרְחִיצִין אוֹתוֹ וְחוֹתְכִין אֶת טַבּוּרוֹ וּמְיַשְּׁרִין אֵבָרָיו וְעוֹשִׂין כָּל צְרָכָיו
אַךְ אִם אֵינוֹ בֶּן קְיָמָא כְּגוֹן שֶׁנּוֹלַד לִשְׁמוֹנָה חֳדָשִׁים אֲסוּרִין לְטַלְטְלוֹ אֶלָּא אִמּוֹ שׂוֹחָה עָלָיו וּמֵנִיקָתוֹ מִפְּנֵי צַעַר הֶחָלָב הַמְּצַעֵר אוֹתָהּ
שְׁנֵי יִשְׂרְאֵלִים יוֹתֵר הַדָּרִים בֶּחָצֵר אַחַת כָּל אֶחָד בְּחֶדֶר בִּפְנֵי עַצְמוֹ אָסוּר לְטַלְטֵל לֹא מִן הַבָּתִים לֶחָצֵר וְלֹא מִן הֶחָצֵר לַבָּתִים וְלֹא מִבַּיִת לְבָיִת
וַאֲפִלּוּ בְּלֹא דֶּרֶךְ הֶחָצֵר כְּגוֹן שֶׁיֵּשׁ פֶּתַח חַלּוֹן בֵּין בֵּיתוֹ שֶׁל זֶה לְבֵיתוֹ שֶׁל זֶה אֲסוּרִין לְטַלְטֵל דֶּרֶךְ שָׁם
וּמִצְוָה עֲלֵיהֶם לַעֲשׂוֹת עֵרוּבֵי חֲצֵרוֹת שֶׁלֹּא יָבֹאוּ לִידֵי מִכְשׁוֹל
שְׁתֵּי חֲצֵרוֹת שֶׁיֵּשׁ בֵּינֵיהֶם פֶּתַח אִם רוֹצִים עוֹשִׂים כָּל בְּנֵי חָצֵר עֵרוּב אֶחָד בִּפְנֵי עַצְמָם וּמֻתָּרִים כָּל בְּנֵי הֶחָצֵר לְטַלְטֵל בֶּחָצֵר שֶׁלָּהֶם
אֲבָל אֲסוּרִים לְטַלְטֵל מֵחָצֵר לֶחָצֵר כֵּלִים שֶׁשָּׁבְתוּ בַּבָּיִת
וְאִם רוֹצִים עוֹשִׂים כָּל הַדָּרִים בִּשְׁתֵּי חֲצֵרוֹת עֵרוּב אֶחָד כְּדֵי שֶׁיִּהְיוּ מֻתָּרִין לְטַלְטֵל גַּם מֵחָצֵר לְחָצֵר אֲפִלּוּ כֵּלִים שֶׁשָּׁבְתוּ בַּבָּיִת
וְאִם יֵשׁ בֵּין הַחֲצֵרוֹת אֲפִלּוּ רַק חַלּוֹן שֶׁהוּא לְכָל הַפָּחוֹת רָחָב אַרְבָּעָה טְפָחִים וְגָבוֹהַּ אַרְבָּעָה טְפָחִים וְהוּא בְּתוֹךְ עֲשָׂרָה טְפָחִים סָמוּךְ לָאָרֶץ וְאֵין בּוֹ סְרִיגָה גַּם כֵּן יְכוֹלִין לְעָרֵב בְּיַחַד
אֲבָל בְּפָחוֹת מִזֶּה אֵין יְכוֹלִין לְעָרֵב בְּיָחַד
וְאִם יֵשׁ חַלּוֹן בֵּין שְׁנֵי בָּתִּים אֲפִלּוּ הוּא גָּבוֹהַּ לְמַעְלָה מֵעֲשָׂרָה טְפָחִים יְכוֹלִין לְעָרֵב בְּיַחַד
שְׁתֵּי חֲצֵרוֹת לְפָנִים מִזּוֹ וּבְנֵי הֶחָצֵר הַפְּנִימִית אֵין לָהֶם דֶּרֶךְ אֶל הָרְחוֹב רַק דֶּרֶךְ הֶחָצֵר הַחִיצוֹנָה שֶׁיֵּשׁ פֶּתַח בֵּין הַחֲצֵרוֹת וְדֶרֶךְ שָׁם הוֹלְכִין אִם רוֹצִים מְעָרְבִים עֵרוּב אֶחָד בְּיָחַד
אִם לֹא עֵרְבוּ בְּיַחַד אִם בְּנֵי הַפְּנִימִית לְבַדָּם עֵרְבוּ הֵם מֻתָּרִים לְטַלְטֵל בֶּחָצֵר שֶׁלָּהֶם וּבְנֵי הַחִיצוֹנָה אֲסוּרִים
וְאִם בְּנֵי הַפְּנִימִית לֹא עֵרְבוּ אֶלָּא בְּנֵי הַחִיצוֹנָה לְבַדָּם עֵרְבוּ לֹא מַהֲנִי לָהֶם הָעֵרוּב כִּי מֵאַחַר שֶׁבְּנֵי הַפְּנִימִית יֵשׁ לָהֶם דְּרִיסַת הָרֶגֶל דֶּרֶךְ הֶחָצֵר הַחִיצוֹנָה הֵם אוֹסְרִים עֲלֵיהֶם
וְזֶהוּ דַּוְקָא אִם בְּנֵי הַפְּנִימִית לֹא עֵרְבוּ דְּאָז כֵּיוָן שֶׁהֵם אוֹסְרִים זֶה עַל זֶה בִּמְקוֹמָם דַּהֲוֵי לֵיה רֶגֶל הָאֲסוּרָה בִּמְקוֹמָהּ
וְרֶגֶל הָאֲסוּרָה בִּמְקוֹמָהּ אוֹסֶרֶת גַּם בְּמָקוֹם אַחֵר
אֲבָל אִם עֵרְבוּ גַּם הֵם בִּפְנֵי עַצְמָם שֶׁאָז מֻתָּרִים לְטַלְטֵל בִמְקוֹמָם וַהֲוֵי לָהּ רֶגֶל הַמֻּתֶּרֶת בִּמְקוֹמָהּ אֵינָם אוֹסְרִים גַּם עַל הַחִיצוֹנָה
וְכֵן אִם בַּפְּנִימִית אֵינוֹ דָּר רַק יִשְׂרָאֵל אֶחָד שֶׁאֵינוֹ אָסוּר בִּמְקוֹמוֹ גַּם עַל הַחִיצוֹנָה אֵינוֹ אוֹסֵר
וְאִם בַּפְּנִימִית דָּרִים שְׁנַיִם וְלֹא עֵרְבוּ אַף עַל פִּי שֶׁבַּחִיצוֹנָה אֵינוֹ דָּר אֶלָּא אֶחָד כֵּיוָן דַּהֲוֵי לָהּ רֶגֶל הָאֲסוּרָה בִּמְקוֹמָהּ אוֹסְרִים גַּם עַל הַיָּחִיד
בַּתִּים הַבְּנוּיִּים בַּעֲלִיָּה וְלִפְנֵיהֶם מִרְפֶּסֶת שֶׁמִּמֶּנָּה יוֹרְדִים בַּמַּדְרֵגוֹת לְתוֹךְ הֶחָצֵר וּמֵחָצֵר לִרְשׁוּת הָרַבִּים דִּינָם גַּם כֵּן כִּשְׁתֵּי חֲצֵרוֹת לְפָנִים מִזּוֹ וְהַמִּרְפֶּסֶת הִיא כְּמוֹ חָצֵר פְּנִימִית
בַּיִת שֶׁיֵּשׁ בּוֹ שְׁתֵּי דִּירוֹת דְּהַיְנוּ שֶׁיֵּשׁ פְּרוֹזְדוֹר אֲשֶׁר דֶּרֶךְ זֶה נִכְנָסִים לְדִירָה וְגַם לְדִירָה וְדָרִים בִּשְׁתֵּי הַדִּירוֹת שְׁנֵי בַּעֲלֵי בָּתִּים אֲסוּרִים לְהוֹצִיא אֲפִלּוּ מִבַּיִת לִפְרוֹזְדוֹר
וְכֵן אֲפִלּוּ בְּדִירָה אַחַת שֶׁהִיא חֲלוּקָה לִשְׁנֵי חֲדָרִים וְדָרִים בָּהֶם שְׁנַיִם אַף עַל פִּי שֶׁהַפְּנִימִי אֵין פֶתַח אֶלָּא לְהַחִיצוֹן וּמִן הַחִיצוֹן יוֹצְאִין לֶחָצֵר מִכָּל מָקוֹם אֲסוּרִין לְטַלְטֵל אֲפִלּוּ מֵחֶדֶר לְחֶדֶר עַד שֶׁיַּעֲשׂוּ עֵרוּב
כֵּיצַד עוֹשִׂין אֶת הָעֵרוּב
אֶחָד מִבַּעֲלֵי הַבָּתִּים שֶׁבְּחָצֵר לוֹקַח בְּעֶרֶב שַׁבָּת כִּכָּר אֶחָד שָׁלֵם מִשֶּׁלּוֹ וּמְזַכֶּה אוֹתוֹ עַל יְדֵי אַחֵר לְכָל הַדָּרִים בֶּחָצֵר דְּהַיְנוּ שֶׁאוֹמֵר לְאַחֵר בְּלָשׁוֹן שֶׁהוּא מֵבִין עִנְיָן זֶה: קַח כִּכָּר זֶה וּזְכֵה בּוֹ בִּשְׁבִיל כָּל הַיִּשְׂרְאֵלִים הַדָּרִים בֶּחָצֵר זֹה
וְלוֹקֵחַ זֶה אֶת הַכִּכָּר וּמַגְבִּיהוֹ טֶפַח
וְהַמְּעָרֵב לוֹקְחוֹ מִמֶּנּוּ וּמְבָרֵךְ בָּרוּךְ אַתָּה אֱלֹהֵינוּ מֶלֶךְ הָעוֹלָם אֲשֶׁר קִדְּשָׁנוּ בְּמִצְוֹתָיו וְצִוָּנוּ עַל מִצְוַת עֵרוּב וְאוֹמֵר בַּהֲדֵין עֵרוּבָא יְהֵא שָׁרֵי לָנָא לְאַפּוּקֵי וּלְעַיּוּלֵי מִן הַבָּתִים לֶחָצֵר וּמִן הֶחָצֵר לַבָּתִים וּמִבַּיִת לְבַיִת לְכָל יִשְׂרָאֵל הַדָּרִים בַּבָּתִּים שֶׁבֶּחָצֵר הַזֹּאת
וְכֵיוָן שֶׁכֻּלָּם זָכוּ בְּכִכָּר זֶה וּבִכְנִיסַת שַׁבָּת הוּא מֻנָּח בַּבַיִת הַזֶּה שֶׁל הַמְּעָרֵב נֶחְשָׁבִים כְּאִלּוּ כֻּלָּם דָּרוּ בַּבַּיִת הַזֶּה וְלָכֵן מֻתָּרִים לְטַלְטֵל מֵהַבָּתִּים לֶחָצֵר וּמֵהֶחָצֵר לַבָּתִּים וּבְכָל הֶחָצֵר
צָרִיךְ לְזַכּוֹת דַּוְקָא עַל יְדֵי אַחֵר
וְלָכֵן לֹא יְזַכֶּה עַל יְדֵי בְּנוֹ וּבִתּוֹ הַקְּטַנִּים אַף עַל פִּי שֶׁאֵינָם סְמוּכִים עַל שֻׁלְחָנוֹ מִשּׁוּם דְּיָדָם כְּיָדוֹ
אֲבָל עַל יְדֵי קָטֹן אַחֵר יָכוֹל לְזַכּוֹת
וְאִם אֶפְשָׁר לֹא יְזַכֶּה עַל יְדֵי אִשְׁתּוֹ שֶׁמַּעֲלֶה לָהּ מְזוֹנוֹת וְגַם לֹא עַל יְדֵי בְּנוֹ וּבִתּוֹ הַגְּדוֹלִים אִם הֵם סְמוּכִים עַל שֻׁלְחָנוֹ מִשּׁוּם דְּיֵשׁ אוֹמְרִים דְּגַם אֵלּוּ נֶחְשָׁבִים כְּיָדוֹ
וּמִכָּל מָקוֹם בְּדְלֵית לֵיה אִישׁ אַחֵר יָכוֹל לְזַכּוֹת עַל יְדֵיהֶן
וְאִם הַבֵּן נָשָׂא אִשָּׁה אַף עַל פִּי שֶׁסָּמוּךְ עַל שֻׁלְחַן אָבִיו לְכֻלֵּי עָלְמָא יָכוֹל לְזַכּוֹת עַל יָדוֹ
כַּמָּה הוּא שִׁעוּר הָעֵרוּב
בִּזְמַן שֶׁהֵם שְׁמוֹנָה עָשָׂר בַּעֲלֵי בָתִּים פָּחוֹת שִׁעוּרוֹ כִּגְרוֹגֶרֶת לְכָל אֶחָד חוּץ מִזֶּה שֶׁהוּא עוֹשֶׂה אֶת הָעֵרוּב וּמַנִּיחוֹ בְּתוֹךְ בֵּיתוֹ וְאִם הֵם יוֹתֵר מִשְּׁמוֹנָה עָשָׂר אֲפִלּוּ הֵם אֶלֶף שִׁעוּרוֹ מְזוֹן שְׁתֵּי סְעוּדּוֹת שֶׁהֵם שְׁמוֹנֶה עֶשְׂרֵה גְּרוֹגָרוֹת שֶׁהֵן כְּמוֹ שֵׁש בֵּיצִים
וְיֵשׁ אוֹמְרִים שֶׁהֵם כְּמוֹ שְׁמוֹנֶה בֵּיצִים
צָרִיךְ שֶׁלֹּא יַקְפִּיד עַל הָעֵרוּב אִם יֹאכְלֶנּוּ חֲבֵרוֹ
וְאִם מַקְפִּיד עָלָיו אֵינוֹ עֵרוּב
לָכֵן צָרִיךְ לִזָּהֵר שֶׁלֹּא לְעָרֵב בְּדָבָר שֶׁהֵכִין לְצֹרֶךְ שַׁבָּת
הָעֵרוּב צָרִיךְ לִהְיוֹת מֻנָּח בְּמָקוֹם שֶׁכָּל אֶחָד מִן בַּעֲלֵי הַבָּתִּים שֶׁנַּעֲשָׂה בִּשְׁבִילָם יָכוֹל לָבוֹא שָׁמָּה בֵּין הַשְּׁמָשׁוֹת
וְלָכֵן אִם הָיָה שָׁם בַשְּׁכוּנָה מֵת רַחְמָנָא לִיצְלָן וְאֶחָד מִן בַּעֲלֵי הַבָּתִּים הוּא כֹּהֵן וְלֹא הָיָה יָכוֹל לָבֹא בֵּין הַשְּׁמָשוֹת אֶל הָעֵרוּב בָּטֵל הָעֵרוּב
יֵשׁ לַעֲשׂוֹת עֵרוּבֵי חֲצֵרוֹת בְּכָל עֶרֶב שַׁבָּת וּבְשַׁבָּת יִבְצַע עָלָיו כְּדִלְקַמָּן סִימָן ק"ב סָעִיף ב
אַךְ אִם יֵשׁ לָחוּשׁ פֶּן יִשְׁכַּח פַּעַם אַחַת יָכוֹל לְעָרֵב בְּכִכָּר אֶחָד לְכָל הַשַּׁבָּתוֹת שֶׁעַד הַפֶּסַח
וּכְשֶׁאוֹמֵר בַּהֲדֵין וְכוּ' יְסַיֵּם בְּכָל הַשַּׁבָּתוֹת שֶׁעַד הַפֶּסַח הַבָּא עָלֵינוּ לְטוֹבָה
וְצָרִיךְ שֶׁיַּעֲשֶׂה הַכִּכָּר דַּק וְאָפוּי הֵיטֵב שֶׁלֹּא יִתְקַלְקֵל
וּלְשַׁבָּת שֶׁבְּתוֹךְ הַפֶּסַח יַעֲשֶׂה הָעֵרוּב בְּמַצָּה כְּשֵׁרָה
אֵין עוֹשִׂין עֵרוּבֵי חֲצֵרוֹת בְּיוֹם טוֹב
וְאִם חָל יוֹם טוֹב בְּעֶרֶב שַׁבָּת צְרִיכִין לַעֲשׂוֹתוֹ בְּעֶרֶב יוֹם טוֹב
מִי שֶׁאוֹכֵל בְּמָקוֹם אֶחָד וְיָשֵׁן בְּמָקוֹם אַחֵר מְקוֹם אֲכִילָתוֹ הִיא הָעִקָּר לְעִנְיָן זֶה וְשָׁם הוּא אוֹסֵר אִם אוֹכֵל שָׁם מִשֶּׁלּוֹ בְּחֶדֶר מְיֻחָד
אֲבָל בְּמָּקוֹם שֶׁהוּא יָשֵׁן אֵינוֹ אוֹסֵר
הַמִּתְאָרֵחַ בֶּחָצֵר יֵשׁ אוֹמְרִים דַּאֲפִלּוּ נִתְאָרַח בְּבַיִת בִּפְנֵי עַצְמוֹ אִם לֹא נִתְאָרַח דֶּרֶךְ קֶבַע אֶלָּא לִשְׁלֹשִׁים יוֹם לְפָחוֹת מִזֶּה אֵינוֹ אוֹסֵר עַל בְּנֵי הֶחָצֵר וְכֻלָּם מֻתָּרִין לְטַלְטֵל בֵּין מִבָּתֵּי בַּעֲלֵי הַבָּתִּים בֵּין מִבֵּית הָאוֹרֵחַ וַאֲפִלּוּ אִם הָאוֹרְחִים רַבִּים וּבַעַל הַבַּיִת אֶחָד
וְדַוְקָא בִּדְאִכָּא בַּעַל הַבַּיִת קָבוּעַ אֲפִלּוּ הוּא אֵינוֹ יְהוּדִי דְּאָז הָאוֹרְחִים בְּטֵלִים לְגַבֵּהּ
אֲבָל אִם כֻּלָּם הֵם אוֹרְחִים אוֹסְרִין זֶה עַל זֶה אִם יֵשׁ לְכָל אֶחָד חֶדֶר מְיֻחָד לַאֲכִילָה
וְאִם יֵשׁ בֵּינֵיהֶם אֵינוֹ יְהוּדִי צְרִיכִין לִשְׂכּוֹר רְשׁוּתוֹ כְּדִלְקַמָּן וְיֵשׁ אוֹמְרִים שֶׁאֵין חִלּוּק בֵּין אוֹרֵחַ לְבַעַל הַבַּיִת דְּכָל שֶׁיֵּשׁ חֶדֶר מְיֻחָד לֶאֱכֹל שָׁם דִּינוֹ כְּבַעַל הַבַּיִת
וְכֵן יֵשׁ לְהַחְמִיר לְכַתְּחִלָּה
וְיֵשׁ לָהֶם לְעָרֵב בְּלֹא בְּרָכָה
וּבְדִיעֲבַד יֵשׁ לִסְמֹךְ עַל סְבָרָא הָרִאשׁוֹנָה
יִשְׂרָאֵל הַדָּר עִם אֵינוֹ יְהוּדִי בֶּחָצֵר אַחַת אֵין הָאֵינוֹ יְהוּדִי אוֹסֵר עָלָיו מֻתָּר לְטַלְטֵל מִבַּיִת לֶחָצֵר וּמֵחָצֵר לַבָּיִת
וַאֲפִלּוּ הֵם שְׁנֵי יִשְׂרְאֵלִים יוֹתֵר רַק שֶׁהֵם דָּרִים בְּאֹפֶן שֶׁהֵם לֹא הָיוּ צְרִיכִין לָעֵרוּב כַּמְּבֹאָר לְעֵיל סָעִיף י"ג אָז גַּם כֵּן אֵין הָאֵינוֹ יְהוּדִי אוֹסֵר עֲלֵיהֶם
אֲבָל אִם הֵם שְׁנֵי יִשְׂרְאֵלִים יוֹתֵר שֶׁהָיוּ צְרִיכִין לְעָרֵב אָז אִם דָּר שָׁם גַּם אֵינוֹ יְהוּדִי הוּא אוֹסֵר עֲלֵיהֶם וְאֵינָם יְכוֹלִים לְעָרֵב עַד שֶׁיִּשְׂכְּרוּ מִמֶּנּוּ אֶת הָרְשׁוּת
וְאִם דָּרִים שָׁם שְׁנֵי נָכְרִים יוֹתֵר צְרִיכִין לִשְׂכּוֹר מִכָּל אֶחָד וְאֶחָד
אֲפִלּוּ אִם הָאֵינוֹ יְהוּדִי דָּר בְּחָצֵר אַחֶרֶת אֶלָּא שֶׁאֵין דֶּרֶךְ לִרְשׁוּת הָרַבִּים רַק דֶּרֶךְ הֶחָצֵר שֶׁהַיִּשְׂרְאֵלִים דָּרִים בָּהּ שֶׁהוּא דָּר בַּעֲלִיָּה וְהַמַּדְרֵגוֹת הֵן לְתוֹךְ הֶחָצֵר גַּם כֵּן אוֹסֵר עֲלֵיהֶם
אִם הֶחָצֵר הִיא שֶׁל יִשְׂרָאֵל אֶלָּא שֶׁהִשְׂכִּיר הִשְׁאִיל שָׁם דִּירָה לְאֵינוֹ יְהוּדִי אֵינוֹ אוֹסֵר כִּי לֹא הִשְׂכִּיר הִשְׁאִיל עַל דַּעַת שֶׁיֶּאֱסוֹר עַל בְּנֵי יִשְׂרָאֵל וַאֲפִלּוּ אִם בַּעַל הֶחָצֵר בְּעַצְמוֹ אֵינוֹ דָּר שָׁם
כֵּיצַד שׂוֹכְרִין
אוֹמֵר הַיִשְׂרָאֵל: הַשְׂכֵּר לִי רְשׁוּתְךָ בְּמָעוֹת אֵלּוּ
וְאֵינוֹ צָרִיךְ לְפָרֵשׁ כְּדֵי לְהַתִּיר הַטִּלְטוּל
אֲבָל אִם אָמַר תֵּן לִי רְשׁוּתְךָ אַף עַל פִּי שֶׁמְפָרֵשׁ כְּדֵי שֶׁאוּכַל לְטַלְטֵל בֶּחָצֵר לֹא מַהֲנִי
יָכוֹל לִשְׂכּוֹר אֲפִלּוּ מֵאִשְׁתּוֹ וַאֲפִלּוּ מִמְשָׁרְתוֹ
שָׂכַר אֶת הָרְשׁוּת סְתָם מַהֲנִי לְכָל זְמַן שֶׁלֹּא חָזַר בּוֹ הָאֵינוֹ יְהוּדִי וְהוּא דָּר שָׁם
אֲבָל אִם יָצָא מִשָּׁם אֵינוֹ יְהוּדִי זֶה וְנִכְנַס אַחֵר בִּמְקוֹמוֹ צְרִיכִין לִשְׂכּוֹר מֵחָדָשׁ מִזֶּה הַשֵּׁנִי
וְאִם שָׂכַר לִזְמָן וּבְתוֹךְ הַזְּמָן הִשְׂכִּיר הָאֵינוֹ יְהוּדִי דִּירָתוֹ לְאֵינוֹ יְהוּדִי אַחֵר דַּי בַּשְּׂכִירוּת הָרִאשׁוֹן
אֲבָל אִם מֵת שֶׁמְּכָרָהּ לְאַחֵר בְּתוֹךְ הַזְּמָן צָרִיךְ לַחֲזוֹר וְלִשְׂכּוֹר מֵהַיּוֹרֵשׁ מֵהַלּוֹקֵחַ
וְאִם שָׂכַר מִמְּשָׁרְתוֹ אִם שָׂכַר סְתָם לֹא מַהֲנִי אֶלָּא כָּל זְמַן שֶׁהַמְּשָׁרֵת הַזֶּה הוּא שָׁם
וְאִם שָׁכַר לִזְמָן אֲפִלּוּ נִסְתַּלֵּק הַמְּשָׁרֵת מַהֲנֵי הַשְּׂכִירוּת עַד הַזְּמָן
בְּכָל מָקוֹם שֶׁנִּתְבַּטְּלָה הַשְּׂכִירוּת וּצְרִיכִין לַחֲזוֹר וְלִשְׂכּוֹר צְרִיכִין גַּם כֵּן לַעֲשׂוֹת עֵרוּב מֵחָדָשׁ דְּאֵין עֵרוּב חוֹזֵר וְנֵעוֹר
אִם אִי אֶפְשָׁר לִשְׂכֹּר מִמֶּנּוּ אֶת הָרְשׁוּת יְבַקֵּשׁ מִמֶּנּוּ אֶחָד מִן הַיִּשְׂרְאֵלִים שֶׁיַּשְׁאִיל מָקוֹם בִּרְשׁוּתוֹ הַמְּיֻחָד לְהַנִּיחַ שָׁם אֵיזֶה חֵפֶץ וְיַנִּיחַ שָׁם אֶת הַחֵפֶץ וּבָזֶה קוֹנֶה הַיִשְׂרָאֵל אֶת הַמָּקוֹם
וַאֲפִלּוּ לָקַח אֶת הַחֵפֶץ מִשָּׁם קֹדֶם שַׁבָּת מִכָּל מָקוֹם כֵּיוָן שֶׁהָיָה לְהַיִשְׂרָאֵל רְשׁוּת לְהַנִּיחַ שָׁם חֶפְצוֹ גַּם בַּשַּׁבָּת נֶחְשָׁב כְּאִלּו יֵשׁ שָׁם חֵלֶק בַּדִּירָה וְיָכוֹל הַיִשְׂרָאֵל הַזֶּה לְהַשְׂכִּיר אֶת הָרְשׁוּת לְכָל בְּנֵי הֶחָצֵר
יִשְׂרָאֵל מוּמָר שֶׁהוּא מְחַלֵּל שַׁבָּת בְּפַרְהֶסְיָא הֲרֵי הוּא כְּאֵינוֹ יְהוּדִי וּצְרִיכִין לִשְׂכֹּר מִמֶּנּוּ רְשׁוּת
בְּהַרְבֵּה קְהִלּוֹת מְתַקְּנִים כָּל הַמְּבוֹאוֹת וְהָרְחוֹבוֹת בְּעֵרוּבִין וְשׂוֹכְרִין רְשׁוּת מִן הַנָּכְרִי לְמַעַן יוּכְלוּ לְטַלְטֵל בְּכָל הָעִיר
וּצְרִיכִין לַעֲשׂוֹת כָּל הַתִּקּוּנִים עַל יְדֵי רַב מֻמְחֶה וּבָקִי
וּבִמְקוֹמוֹת אֵלּוּ נוֹהֲגִין לְהַנִּיחַ אֶת עֵרוּבֵי הַחֲצֵרוֹת בְּבֵית הַכְּנֶסֶת
אֲבָל בִּמְקוֹמוֹת שֶׁאֵין הָעִיר מְתֻקֶּנֶת בְּעֵרוּבִין גַּם כְּשֶׁעוֹשִׂין עֵרוּבֵי חֲצֵרוֹת בִּשְׁבִיל הַדַּיָרִים שֶׁבַּחֲצַר בֵּית הַכְּנֶסֶת אָסוּר לְהַנִּיחַ אֶת הָעֵרוּב בְּבֵית הַכְּנֶסֶת אֶלָּא צְרִיכִין לְהַנִּיחוֹ בְּבֵית דִּירָה
עִיר הַמְּתֻקֶּנֶת בְּעֵרוּבִין וְנִתְקַלְקֵל הָעֵרוּב בַּשַּׁבָּת אָז כָּל הַחֲצֵרוֹת שֶׁהֵן כְּתִקּוּנָן וְאֵין בָּהֶן פִּרְצָה הָאוֹסֶרֶת אֲפִלּוּ יֵשׁ בֶּחָצֵר כַּמָּה בָּתִּים מֻתָּרִין לְטַלְטֵל שָׁם כָּל אוֹתוֹ הַשַּׁבָּת
וְאַף עַל פִּי שֶׁעֵרוּב הַחֲצֵרוֹת הוּא בִּרְשׁוּת אַחֶרֶת שֶׁנֶּחְלְקָה עַתָּה מֵחָצֵר זֹה מִכָּל מָקוֹם מֻתָּר מִשּׁוּם דִּלְעִנְיָן זֶה אָמְרֵינָן שַׁבָּת כֵּיוָן דְּהֻתְּרָה הֻתְּרָה
וְכֵיוָן שֶׁיֵּשׁ חֲשָׁשׁ גָּדוֹל שֶׁלֹּא יִכָּשְׁלוּ רַבִּים לַשֵּׂאת גַּם בְּמָקוֹם שֶׁנֶּאֱסַר כֵּיוָן שֶׁהֻרְגְּלוּ בְּהֶתֵּר עַל כֵּן אִם אֶפְשָׁר לְתַקְּנוֹ עַל יְדֵי אֵינוֹ יְהוּדִי מֻתָּר
וְאִם נִקְרַע הַחֶבֶל שֶׁבְּצורַת הַפֶּתַח וְאֶפְשָׁר שֶׁהָאֵינוֹ יְהוּדִי יְתַקְּנוֹ בַעֲנִיבָה בְּקֶשֶׁר אֶחָד וַעֲנִיבָה עַל גַּבָּיו מַה טּוֹב
אִם חָל יוֹם טוֹב בְּעֶרֶב שַׁבָּת וְנִתְקַלְקֵל אָז הָעֵרוּב אַף עַל גַּב דְּהָעֵרוּב מוֹעִיל גַּם לְיוֹם טוֹב לְעִנְיַן דְּבָרִים שֶׁאֵינָם לְצֹרֶךְ לֹא אָמְרֵינָן הוֹאִיל וְהֻתַּר לְיוֹם טוֹב הֻתַּר גַּם לַשַּׁבָּת מִשּׁוּם דְּיוֹם טוֹב וְשַׁבָּת שְׁתֵּי קְדֻשּׁוֹת הֵן
אָסוּר לָצֵאת בַּשַּׁבָּת וּבְיוֹם טוֹב מִמָּקוֹם שֶׁשַׁבָּת יוֹתֵר מִתְּחוּם שֶׁהוּא שְׁנֵי אֲלָפִים אַמָּה
וּמְקוֹמוֹ שֶׁל אָדָם הוּא אַרְבַּע אַמּוֹת
וְהַיְנוּ אִם הָיָה בֵּין הַשְּׁמָשׁוֹת בַּשָּׂדֶה
אֲבָל אִם שַׁבָּת בְּתוֹךְ הָעִיר כָּל הָעִיר הִיא מְקוֹמוֹ
וְעִבּוּרָהּ שֶׁל עִיר נֶחְשָׁב גַּם כֵּן לָעִיר
וְאֵיזֶה הוּא עִבּוּרָהּ
שִׁבְעִים אַמָּה וּשְׁנֵי שְׁלִישֵׁי אַמָּה וְשַׁיָּךְ לָעִיר אַף עַל פִּי שֶׁאֵין שָׁם בִּנְיָן וְהוּא הַנִּקְרָא קַרְפֵּף הָעִיר
וּמִמָּקוֹם שֶׁיִּכְלֶה מַתְחִילִין לִמְדֹּד תְּחוּם שַׁבָּת
עִיר שֶׁהִיא מֻקֶּפֶת חוֹמָה אֲפִלּוּ הִיא גְּדוֹלָה מְאֹד מְהַלֵּךְ אֶת כֻּלָּהּ וְעִבּורָהּ וּמִשָּׁם תְּחוּם שַׁבָּת
וְכֵן עִיר שֶׁאֵינָהּ מֻקֶּפֶת חוֹמָה וְהַבָּתִּים סְמוּכִים זֶה לָזֶה כֹּל שֶׁאֵין בֵּין בַּיִת לְבַיִת יוֹתֵר מִן שִׁבְעִים אַמָּה וּשְׁנֵי שְׁלִישִׁים נֶחְשָׁב חִבּוּר וְשַׁיָּךְ לָעִיר אֲפִלּוּ הוּא מַהֲלַךְ כַּמָּה יָמִים
וּמִבַּיִת הָאַחֲרוֹן מוֹדְדִין אֶת הַקַּרְפֵּף וּתְחוּם שַׁבָּת
אֵין נוֹתְנִים קַרְפֵּף אֶלָּא לָעִיר
אֲבָל לְבַיִת אֶחָד אֵין נוֹתְנִין קַרְפֵּף אֶלָא תֵּכֶף מִקִּיר הַבַּיִת וָחוּצָה מַתְחִיל לִמְדֹּד תְּחוּם שַׁבָּת
הָיוּ שְׁתֵּי עֲיָרוֹת סְמוּכוֹת לָזוֹ נוֹתְנִים קַרְפֵּף לָזוֹ וְקַרְפֵּף לָזוֹ
וְלָכֵן אִם אֵין בֵּינֵיהֶן יוֹתֵר מִשִּׁעוּר שְׁתֵּי קַרְפֵּפוֹת נֶחְשָׁבוֹת שְׁתֵּיהֶן לְעִיר אַחַת
יֵשׁ כַּמָּה דְּבָרִים בְּעִנְיַן מְדִידַת תְּחוּם שַׁבָּת לְהָקֵל וְאֵין לַעֲשׂוֹת כִּי אִם עַל יְדֵי בָקִי
הַנִּצְרָךְ לָלֶכֶת בַּשַּׁבָּת בְּיוֹם טוֹב יוֹתֵר מִתְּחוּם שַׁבָּת צָרִיךְ לְהַנִּיחַ בְּעֶרֶב שַׁבָּת בְּעֶרֶב יוֹם טוֹב עֵרוּבֵי תְּחוּמִין
וְצָרִיךְ לְהַנִּיחוֹ בְּתוֹךְ תְּחוּם הָעִיר בְּמָקוֹם שֶׁהָיָה מֻתָּר לָלֶכֶת שָׁם
וּבִמְקוֹם שֶׁהִנִּיחַ אֶת הָעֵרוּב נֶחְשָׁב כְּאִלּו הוּא דָּר שָׁם וְלָכֵן יֶשׁ מִמָּקוֹם הַהוּא שְׁנֵי אֲלָפִים אַמָּה לְכָל צַד
וּמִמֵּילָא מוּבָן כִּי מַה שֶּׁהוּא מַרְוִיחַ בְּצַד זֶה שֶׁהוּא מַנִּיחַ אֶת הָעֵרוּב הוּא מַפְסִיד מִצַּד הָאַחֵר
דֶּרֶךְ מָשָׁל אִם הִנִּיחַ אֶת הָעֵרוּב בְּסוֹף שְׁנֵי אֲלָפִים אַמָּה לְצַד מִזְרָח אָסוּר לָלֶכֶת כְּלוּם לְצַד מַעֲרָב שֶׁהֲרֵי כְּבָר הוּא רָחוֹק מִמְּקוֹם דִּירָתוֹ תְּחוּם שַׁבָּת
כֵּיצַד עוֹשִׂין אֶת הָעֵרוּב
לוֹקֵחַ פַּת כְּדֵי מְזוֹן שְׁתֵּי סְעוּדּוֹת לִפְתָּן שֶׁיֶּשׁ בּוֹ שִׁעוּר לְאָכְלוֹ עִם פַּת שֶׁהִיא כְּדֵי מְזוֹן שְׁתֵּי סְעוּדּוֹת חוּץ מִן הַמֶּלַח וּמִן הַמַּיִם שֶׁאֵין מְעָרְבִין בָּהֶם וְהוֹלֵךְ אֶל הַמָּקוֹם שֶׁהוּא רוֹצֶה לְהַנִּיחוֹ וּמְבָרֵךְ בָּרוּךְ אַתָּה אֱלֹקֵינוּ מֶלֶךְ הָעוֹלָם אֲשֶׁר קִדְּשָׁנוּ בְּמִצְוֹתָיו וְצִוָּנוּ עַל מִצְוַת עֵרוּב
וְאוֹמֵר בָּזֶה הָעֵרוּב יְהֵא מֻתָּר לִי לֵילֵךְ מִמָּקוֹם זֶה אַלְפַּיִם אַמָּה לְכָל רוּחַ וְחוֹזֵר לְבֵיתוֹ
יָכוֹל לְהַנִּיחַ עֵרוּב אֶחָד לְכַמָּה שַׁבָּתוֹת וּבִלְבַד שֶׁיַּנִּיחֶנּוּ בְּמָּקוֹם הַמִּשְׁתַּמֵּר שֶׁלֹּא יְהֵא נֶאֱבָד נִתְקַלְקֵל
יָכוֹל לִשְׁלוֹחַ אֶת הָעֵרוּב עַל יְדֵי שְּׁלִיחַ שֶׁיַּנִּיחֵהוּ בִּשְׁבִילוֹ וִיבָרֵךְ הַשְּׁלִיחַ וְיֹאמַר בָּזֶה הָעֵרוּב יְהֵא מֻתָּר לִפְלוֹנִי לֵילֵךְ וְכוּ'
וְצָרִיךְ שֶׁיְהֵא הַשְּׁלִיחַ גָּדוֹל וּבַר דַּעַת אֲבָל עַל יְדֵי קָטָן אֵין שׁוֹלְחִין
וַאֲפִלּוּ לֹא חָזַר הַשְּׁלִיחַ אֶל מְשַׁלְּחוֹ יָכוֹל לִסְמֹךְ עָלָיו דַּחֲזָקָה שְּׁלִיחַ עוֹשֶׂה שְּׁלִיחַוּתוֹ
יְכוֹלִין לְעָרֵב בְּעֵרוּב אֶחָד בִּשְׁבִיל כַּמָּה אֲנָשִׁים וְהוּא שֶׁיְהֵא בָּעֵרוּב שִׁעוּר לְכָל אֶחָד וְאֶחָד
וְצָרִיךְ לְזַכּוֹת לָהֶם עַל יְדֵי אַחֵר כְּמוֹ בְּעֵרוּבֵי חֲצֵרוֹת
וְאֵין מְעָרְבִין עֵרוּבֵי תְחוּמִין לָאָדָם אֶלָּא לְדַעְתּוֹ
וְהַמַּנִּיחַ אִם הוּא שְּׁלִיחַ לְכֻלָּם אוֹמֵר: יְהֵא מֻתָּר לִפְלוֹנִי וְלִפְלוֹנִי
וְאִם מַנִּיחוֹ גַּם בִּשְׁבִילוֹ אוֹמֵר לִי וְלִפְלוֹנִי וְלִפְלוֹנִי
צָרִיךְ שֶׁיְהֵא הָעֵרוּב מֻנָּח בְּמָקוֹם שֶׁאֶפְשָׁר לְאָכְלוֹ בֵּין הַשְּׁמָשׁוֹת בְּלִי עֲשִׂיַּת אִסּוּר דְּאוֹרָיְתָא
וְלָכֵן אִם הִנִּיחוֹ בְּגוּמָּא וְכִסָּהוּ בְּעָפָר לֹא הֲוֵי עֵרוּב
כִּסָּהוּ בְּאֶבֶן הֲוֵי עֵרוּב
נְתָנוֹ בְּאִילָן אִם הָאִילָן קָשֶׁה הֲוֵי עֵרוּב
הִנִּיחוֹ עַל אִילָן קָנֶה רַךְ אֵינוֹ עֵרוּב
אִם נוֹתֵן אֶת הָעֵרוּב בְּתוֹךְ עִיר אֲזַי כָּל הָעִיר נֶחְשֶׁבֶת לִמְקוֹם עֵרוּבוֹ וְיָכוֹל לָלֶכֶת כָּל הָעִיר אֲפִלּוּ הִיא גְּדוֹלָה מְאֹד וְגַם חוּץ לָעִיר כְּדֵי עִבּוּרָהּ וּתְחוּם שַׁבָּת שֶׁהֲרֵי נֶחְשָׁב כְּאִלּוּ הוּא דָּר בְּאוֹתָהּ הָעִיר
אִם יֵשׁ בְּתוֹךְ הַתְּחוּם אֵיזֶה עִיר שֶׁהִיא מֻקֶּפֶת חוֹמָה שֶׁהִיא מְתֻקֶּנֶת בְּעֵרוּבִין אֵינָהּ נִמְדֶּדֶת וְאֵינָהּ עוֹלָה לְחֶשְׁבּוֹן אֶלָּא לְאַרְבַּע אַמּוֹת
וְדַוְקָא כְּשֶׁהַתְּחוּם שַׁבָּת מַגִּיעַ עַד חוּץ לָעִיר כְּגוֹן שֶׁמִּן הָעֵרוּב עַד הָעִיר יֵשׁ חֲמֵשׁ מֵאוֹת אַמָּה וְאֹרֶךְ הָעִיר הוּא אֶלֶף אַמָּה אָז הָעִיר אֵינָהּ נֶחְשֶׁבֶת אֶלָּא לְאַרְבַּע אַמּוֹת וְיֵשׁ מִחוּץ לָעִיר עוֹד אֶלֶף וְאַרְבַּע מֵאוֹת וְתִשְׁעִים וְשֵׁשׁ אַמּוֹת
וְאֵין חִלּוּק בֵּין צַד זֶה שֶׁלִּפְנֵי הָעֵרוּב בֵּין הַצַּד שֶׁלְּאַחַר הָעֵרוּב
אֲבָל אִם תְּחוּם הַשַּׁבָּת כָּלֶה בְּאֶמְצַע הָעִיר אָסוּר לָלֶכֶת יוֹתֵר כֵּיוָן שֶׁהוּא חוּץ לַתְּחוּם כִּי בְּעִנְיָן זֶה לֹא נֶחְשֶׁבֶת כָּל הָעִיר לְאַרְבַּע אַמּוֹת
וְכֵן הַדִּין כְּשֶׁהִנִּיחַ אֶת הָעֵרוּב קָרוֹב לִשְׁנֵי אֲלָפִים אַמָּה מִחוּץ לָעִיר כְּשֶׁהוּא חוֹזֵר אַחַר כָּךְ לָעִירוֹ כָּלוּ אַלְפַּיִם הָאַמָּה מִמְּקוֹם עֵרוּבוֹ בִּתְחִלַּת הָעִיר קֹדֶם בֵּיתוֹ אָסוּר אֲפִלּוּ לָשׁוּב לְבֵיתוֹ
אֵין מְעָרְבִין עֵרוּבֵי תְּחוּמִין אֶלָּא לִדְבַר מִצְוָה כְּגוֹן לְהִתְפַּלֵּל בַּעֲשָׂרָה לְהַקְבִּיל פְּנֵי רַבּוֹ חֲבֵרוֹ שֶׁבָּא מִן הַדֶּרֶךְ לִסְעוּדַּת מִצְוָה לְפַקֵּחַ עַל עִסְקֵי רַבִּים שֶׁהוּא בָּא מִן הַדֶּרֶךְ וְרוֹצֶה לֵילֵךְ לְבֵיתוֹ וְכַדּוֹמֶה
אֵין מַנִּיחִין עֵרוּבֵי תְּחוּמִין לֹא בַּשַּׁבָּת וְלֹא בְּיוֹם טוֹב
וְלָכֵן אִם חַל יוֹם טוֹב בְּעֶרֶב שַׁבָּת וְהוּא רוֹצֶה לָלֶכֶת בְּשַׁבָּת צָרִיךְ לְהַנִּיחַ אֶת הָעֵרוּב בְּעֶרֶב יוֹם טוֹב
וְכֵן בְּיוֹם טוֹב לְאַחַר הַשַּׁבָּת וְרוֹצֶה לָלֶכֶת בְּיוֹם טוֹב צָרִיךְ לְהַנִּיחַ אֶת הָעֵרוּב בְּעֶרֶב שַׁבָּת
כֵּלִיו וּבַהֲמוֹתָיו שֶׁל אָדָם הֲרֵי הֵם כְּרַגְלָיו
וּבְמָקוֹם שֶׁהוּא אֵינוֹ רַשַּׁאי לְהַלֵּךְ גַּם אוֹתָן אֵין אָדָם רַשַּׁאי לְהוֹלִיכָן
וְאִם הִשְׁאִילָן לְאַחֵר הִשְׂכִּירָן מְסָרָן לִשְׁמִירָה הֲרֵי הֵן כְּרַגְלָיו שֶׁל זֶה שֶׁהֵם אֶצְלוֹ
וַאֲפִלּוּ הוּא אֵינוֹ יְהוּדִי קָנוּ הַבְּהֵמָה וְהַכֵּלִים שְׁבִיתָה אֶצְלוֹ
וְלֹא עוֹד אֶלָּא גַּם הַחֲפָצִים שֶׁל אֵינוֹ יְהוּדִי קוֹנִים שְׁבִיתָה בִּמְקוֹמָם שֶׁהָיוּ בֵּין הַשְּׁמָשׁוֹת
נָכְרִי שֶׁהֵבִיא פֵּרוֹת שֶׁאֵין לָחוּשׁ בָּהֶם שֶׁנִּתְלְשׁוּ הַיּוֹם אֶלָּא שֶׁיֵּשׁ אִסּוּר תְּחוּמִים אִם הֵבִיאָם בִּשְׁבִיל עַצְמוֹ בִּשְׁבִיל אֵינוֹ יְהוּדִי אַחֵר מֻתָּרִין לְיִשְׂרָאֵל מִיָּד אֲפִלּוּ בַּאֲכִילָה אֶלָּא שֶׁאֲסוּרִין לְטַלְטְלָם חוּץ לְאַרְבַּע אַמּוֹת אֶלָּא אִם כֵּן הֱבִיאָם לְתוֹךְ הַבַּיִת שֶׁהָעִיר מְתֻקֶּנֶת בְּעֵרוּבִין אֲזַי מֻתָּרִין בְּטִלְטוּל בְּכָל הָעִיר שֶׁכָּל מָקוֹם שֶׁמֻּתָּרִין לְטַלְטֵל שָׁם נֶחְשָׁב כְּמוֹ תּוֹךְ אַרְבַּע אַמּוֹת
וְאִם הֵבִיאָן בִּשְׁבִיל יִשְׂרָאֵל אֲסוּרִין לְיִשְׂרָאֵל זֶה וּלְכָל בְּנֵי בֵּיתוֹ עַד לָעֶרֶב כְּדֵי שֶׁיֵּעָשׂוּ דְּהַיְנוּ זְמַן שֶׁהָיוּ יְכוֹלִים לַהֲבִיאָם
וּמִכָּל מָקוֹם מֻתָּרִין בְּטִלְטוּל תּוֹךְ אַרְבַּע אַמּוֹת בְּמָקוֹם הַמֻּתָּר בְּטִלְטוּל
וּבְסָפֵק אִם הוּבְאוּ מִחוּץ לַתְּחוּם גַּם כֵּן אֲסוּרִין אֶלָּא אִם כֵּן יֵשׁ לִתְלוֹת יוֹתֵר שֶׁלֹּא הוּבְאוּ מִחוּץ לַתְּחוּם
קָיְמָא לָן דְּאֵין תְּחוּמִין לְמַעְלָה מֵעֲשָׂרָה טְפָחִים
וְלָכֵן מִי שֶׁבָּא לְתוֹךְ סְפִינָה בְּעֶרֶב שַׁבָּת קֹדֶם כְּנִיסַת שַׁבָּת וְהָלְכָה הַסְּפִינָה אֲפִלּוּ דֶּרֶךְ רְחוֹקָה מִכָּל מָקוֹם כְּשֶׁהִגִּיעַ בַּשַּׁבָּת לַנָּמָל וְיָצָא יֵשׁ מִשָּׁם אַלְפַּיִם אַמָּה לְכָל צַד כִּי מִסְּתָמָא בַּהֲלִיכַת הַסְּפִינָה הוּא תָּמִיד לְמַעְלָה מֵעֲשָׂרָה טְפָחִים מֵהַקַּרְקַע וְלֹא קָנָה שְׁבִיתָה עַד הַמָּקוֹם שֶׁהוּא בָּא לַיָּבָּשָׁה
אֲבָל אִם בְּתוֹךְ הַשַּׁבָּת יָצָא מֵהַסְּפִינָה וְחָזַר וְנִכְנַס לְתוֹכָהּ מֵאַחַר שֶׁהָיָה בַשַׁבָּת בַּיַבָּשָׁה קָנָה שָׁם שְׁבִיתָה
וְאִם הָלְכָה הַסְּפִינָה אַחַר כָּךְ חוּץ לַתְּחוּם אֲזַי אֵין שָׁם אֶלָּא אַרְבַּע אַמּוֹת כְּדִין יוֹצֵא חוּץ לַתְּחוּם
וְכֵן אִם הָיְתָה הַסְּפִינָה בַּשַּׁבָּת בְּמָקוֹם אֶחָד שֶׁאֵין שָׁם עֲשָׂרָה טְפָחִים עַד הַקַּרְקַע קָנָה שָׁם שְׁבִיתָה
וְאִם מִסְתַּפֵּק אִם הָיְתָה בְּמָקוֹם כָּזֶה לֹא אַזְלֵינָן לְקֻלָּא
נוֹהֲגִין שֶׁמְאַחֲרִין תְּפִלַּת עַרְבִית
וּבַאֲמִירַת וְהוּא רַחוּם וּבָרְכוּ מַמְשִׁיכִין בְּנִגּוּן כְּדֵי לְהוֹסִיף מֵחֹל עַל הַקֹּדֶשׁ
בִּתְפִלַּת עַרְבִית אוֹמְרִים אַתָּה חוֹנַנְתָּנוּ
וְאִם שָׁכַח וְלֹא אָמַר אִם נִזְכַּר קֹדֶם שֶׁאָמַר אֶת הַשֵּׁם מִן הַבְּרָכָה אוֹמְרוֹ בַּמָּקוֹם שֶׁנִּזְכַּר וְגוֹ' וְאוֹמֵר וְחָנֵּנוּ וְכוּ' אֲבָל אִם לֹא נִזְכַּר עַד לְאַחַר שֶׁאָמַר אֶת הַשֵּׁם גּוֹמֵר אֶת הַבְּרָכָה חוֹנֵן הַדָּעַת וְאֵינוֹ חוֹזֵר שֶׁהֲרֵי יַבְדִּיל אַחַר כָּךְ עַל הַכּוֹס רַק שֶׁיִּזָּהֵר מְאֹד שֶׁלֹּא לַעֲשׂוֹת שׁוּם מְלָאכָה וְשֶׁלֹּא יִטְעַם כְּלוּם קֹדֶם שֶׁיַּבְדִּיל עַל הַכּוֹס
וְאִם עָשָׂה מְלָאכָה טָעַם צָרִיךְ לַחֲזוֹר וּלְהִתְפַּלֵּל
לְאַחַר שְׁמֹנֶה עֶשְׂרֵה אוֹמְרִים חֲצִי קַדִּישׁ
אַחַר כָּךְ אוֹמְרִים וִיהִי נֹעַם לְפִי שֶׁהוּא מִזְמוֹר שֶׁל בְּרָכָה שֶׁבּוֹ בֵּרַךְ מֹשֶׁה אֶת יִשְׂרָאֵל בְּשָׁעָה שֶׁסִּיְמוּ מְלֶאכֶת הַמִּשְׁכָּן
וְיֵשׁ לְאָמְרוֹ מְעֻמָּד
וְנוֹהֲגִין לִכְפּוֹל אֶת הַפָּסוּק הָאַחֲרוֹן אֹרֶךְ יָמִים וְגוֹ'
אַחַר כָּךְ אוֹמְרִים וְאַתָּה קָדוֹשׁ וְגוֹ' וְסֵדֶר קְדֻשָּׁה שֶׁשַּׁיָּךְ לְוִיהִי נֹעַם שֶׁעַל יְדֵי מְלֶאכֶת הַמִּשְׁכָּן שָׁרְתָה שְׁכִינָה בְּיִשְׂרָאֵל וְזֶהוּ וְאַתָּה קָדוֹשׁ יוֹשֵׁב תְּהִלוֹת יִשְׂרָאֵל
אִם חַל יוֹם טוֹב בַּשָּׁבוּעַ הַבָּאָ אֲפִלּוּ בְּעֶרֶב שַׁבָּת אֵין אוֹמְרִים וִיהִי נֹעַם וְאַתָּה קָדוֹשׁ דְּכֵיוָן שֶׁאוֹמְרִים בִּוִיהִי נֹעַם וּמַעֲשֵׂה יָדֵינוּ כּוֹנְנֵהוּ צָרִיךְ שֶׁיִּהְיוּ כָּל שֵׁשֶׁת יָמִים רְאוּיִין לִמְלָאכָה וְכֵיוָן שֶׁאֵין לוֹמַר וִיהִי נֹעַם גַּם וְאַתָּה קָדוֹשׁ אֵין אוֹמְרִים דְּשַׁיְכֵי לַהֲדָדֵי
לְאַחַר וִיהִי נֹעַם וּוְאַתָּה קָדוֹשׁ אוֹמְרִים קַדִּישׁ שָׁלֵם וְאַחַר כָּךְ אוֹמְרִים וְיִתֵּן לְךָ וְעָלֵינוּ
וְכָל זֹאת הָאֲרִיכוּת שֶׁמַּאֲרִיכִין לְאַחַר תְּפִלַּת עַרְבִית בְּמוֹצָאֵי שַׁבָּת הוּא כְּדֵי שֶׁיִּשְׁהוּ יִשְׂרָאֵל בְּהַשְׁלָמַת סִדְרֵיהֶם כְּדֵי לְהַאֲרִיךְ לָרְשָׁעִים מִלַּחְזֹר לַגֵּיהִנָּם כִּי מַמְתִּינִים לָהֶם עַד שֶׁתַּשְׁלִים כְּנֵסִיָּה הָאַחֲרוֹנָה שֶׁבְּיִשְׂרָאֵל אֶת סִדְרָהּ
כְּשֵׁם שֶׁמִּצְוָה לְקַדֵּשׁ אֶת הַשַּׁבָּת בִּכְנִיסָתָהּוֹ עַל כּוֹס יַיִן כָּךְ מִצְוָה לְקַדְּשָּהּ בִּיצִיאָתָהּ עַל כּוֹס יַיִן דְּהַיְנוּ בְּהַבְדָלָה
וּמְבָרְכִים גַּם עַל הַבְּשָׂמִים וְעַל הַנֵּר
וְגַם נָשִׁים חַיָּבוֹת בְּהַבְדָלָה וְעַל כֵּן יִשְׁמְעוּ הֵיטֵב בִּרְכַּת הַבְדָּלָה
בְּמָקוֹם שֶׁאֵין לִמְצוֹא יַיִן מַבְדִּילִין עַל שֵׁכָר מֶעד [מֵי דְבַשׁ] שְׁאָר מַשְׁקֶה שֶׁהוּא חֲמַר מְדִינָה חוּץ מִן הַמָּיִם
כֵּיוָן שֶׁהִגִּיעַ בֵּין הַשְּׁמָשׁוֹת אָסוּר לֶאֱכוֹל לִשְׁתּוֹת שׁוּם דָּבָר חוּץ מִן הַמַּיִם קֹדֶם הַבְדָּלָה
אַךְ מִי שֶׁמַּאֲרִיךְ בִּסְעוּדָה שְׁלִישִׁית אֲפִלּוּ עַד תּוֹךְ הַלַּיְלָה מֻתָּר כֵּיוָן שֶׁהִתְחִיל בְּהֶתֵּר
וּמֻתָּר לִשְׁתּוֹת גַּם מִכּוֹס שֶׁל בִּרְכַּת הַמָּזוֹן מִפְּנֵי שֶׁהוּא גַּם כֵּן שַׁיָּךְ לַסְּעֻדָּה
וְדַוְקָא כְּשֶׁדַּרְכּוֹ לְבָרֵךְ תָּמִיד עַל הַכּוֹס
אֲבָל מִי שֶׁמְבָרֵךְ לִפְעָמִים בְּלֹא כּוֹס אָסוּר לִשְׁתּוֹת עַתָּה מִכּוֹס בִּרְכַּת הַמָּזוֹן קֹדֶם הַבְדָּלָה
גַּם מְלָאכָה אֵין לַעֲשׂוֹת קֹדֶם הַבְדָּלָה וְהַנָּשִׁים שֶׁצְּרִיכוֹת לְהַדְלִיק נֵרוֹת קֹדֶם הַבְדָּלָה יֹאמְרוּ תְּחִלָּה בָּרוּךְ הַמַּבְדִּיל בֵּין קֹדֶשׁ לְחֹל בֵּין אוֹר לְחֹשֶׁךְ בֵּין יִשְׂרָאֵל לָעַמִּים בֵּין יוֹם הַשְּׁבִיעִי לְשֵׁשֶׁת יְמֵי הַמַּעֲשֶׂה בָּרוּךְ הַמַּבְדִּיל בֵּין קֹדֶשׁ לְחֹל
וְאִם חַל יוֹם טוֹב בְּיוֹם רִאשׁוֹן יְסַיְמוּ הַמַּבְדִּיל בֵּין קֹדֶשׁ לְקֹדֶשׁ
מִי שֶׁמְאַחֵר לְהִתְפַּלֵּל עַרְבִית בְּמוֹצָאֵי שַׁבָּת שֶׁמַּמְשִׁיךְ סְעוּדָּתוֹ בַלַּיְלָה מֻתָּר לוֹמַר אֲפִלּוּ לְיִשְׂרָאֵל שֶׁכְּבָר הִתְפַּלֵּל וְהִבְדִּיל בַּתְּפִלָּה שֶׁיַּעֲשֶׂה מְלָאכָה
וּמֻתָּר לֵהָנוֹת וְלֶאֱכוֹל מִמְּלַאכְתּוֹ אַף עַל פִּי שֶׁאַחַר כָּךְ מַזְכִּיר עֲדַיִן שֶׁל שַׁבָּת בְּבִרְכַּת הַמָּזוֹן
כְּשֶׁמּוֹזֵג אֶת הַכּוֹס לְהַבְדָלָה יְמַלְּאוֹ עַל כָּל גְּדוֹתָיו עַד שֶׁיִּשָׁפֵךְ קְצָת מִמֶּנּוּ וְזֶהוּ לְסִימָן בְּרָכָה
וְנוֹטֵל אֶת הַכּוֹס בַּיָּמִין וְאֶת הַבְּשָׂמִים בַּשְּׂמֹאל עַד אַחַר שֶׁמְבָרֵךְ בּוֹרֵא פְּרִי הַגָּפֶן וְאַחַר כָּךְ נוֹטֵל אֶת הַכּוֹס בַּשְּׂמֹאל וְהַבְּשָׂמִים בַּיָּמִין וּמְבָרֵךְ בּוֹרֵא מִינֵי בְּשָׂמִים וְאַחַר כָּךְ מְבָרֵךְ עַל הַנֵּר וְאַחַר כָּךְ שׁוּב נוֹטֵל אֶת הַכּוֹס בִּימִינוֹ וּמְבָרֵךְ בִּרְכַּת הַמַּבְדִּיל
וּלְאַחַר הַגְּמָר יוֹשֵׁב וְשׁוֹתֶה כָּל הַכּוֹס כֻּלּוֹ בְּעַצְמוֹ וְהַמְּעַט שֶׁנִּשְׁאַר בַּכּוֹס שׁוֹפְכוֹ וּמְכַבֶּה בּוֹ אֶת הַנֶּר וְרוֹחֵץ בּוֹ עֵינָיו לְחִבּוּב מִצְוָה
וְנוֹהֲגִין שֶׁאֵין הַנָּשִׁים שׁוֹתוֹת מִכּוֹס הַבְדָּלָה
יֵשׁ לִתֵּן בְּתוֹךְ הַבְּשָׂמִים קְצָת פִיזֶעם [מוּשׂק] לְפִי שֶׁעָלָיו מְבָרְכִין לְכֻלֵּי עָלְמָא בּוֹרֵא מִינֵי בְּשָׂמִים
וְיֵשׁ לִקַּח גַּם הֲדַס הוֹאִיל וְאִתְעָבִיד בֵּהּ מִצְוָה חֲדָּא זִמְנָא לִתְעָבִיד בֵּהּ נַמִי מִצְוָה אַחֲרִיתָא
ט הַנֵּר מִצְוָה שֶׁיְהֵא מִשַּׁעֲוָה מֵאֵיזֶה נֵרוֹת קְלוּעִים יַחַד שֶׁהוּא אֲבוּקָה
וְאִם אֵין יְבָרֵךְ עַל שְׁנֵי נֵרוֹת אֲחֵרִים שֶׁיִּתְקָרְבוּ יַחַד בְּשַׁלְהֶבֶת שֶׁתְּהֵא אֲבוּקָה
וְנוֹהֲגִין שֶׁלְּאַחַר בּוֹרֵא מְאוֹרֵי הָאֵשׁ מִסְתַּכְּלִין בַּצִּפָּרְנַיִם
וְיֵשׁ לִרְאוֹת בְּצִּפָּרְנֵי יַד יָמִין
גַּם נוֹהֲגִין לְהִסְתַּכֵּל בְּכַף יַד יָמִין
וְיֵשׁ לִכְפֹּף אַרְבַּע הָאֶצְבָּעוֹת עַל הָאֲגוּדָל לְתוֹךְ כַּף הַיָּד וְיִסְתַּכֵּל בַּצִּפָּרְנַיִם וּבְכַף הַיָּד בְּבַת אַחַת וְאַחַר כָּךְ פּוֹשֵׁט אֶת הָאֶצְבָּעוֹת וּמִסְתַּכֵּל בַּצִּפָּרְנַיִם מֵאֲחוֹרֵיהֶן
סוּמָא אֵינוֹ מְבָרֵךְ עַל הַנֵּר
וּמִי שֶׁאֵינוֹ מֵרִיחַ לֹא יְבָרֵךְ עַל הַבְּשָׂמִים
אִם לְאַחַר שֶׁבֵּרֵךְ עַל הַיַּיִן וְאוֹחֵז אֶת הַבְּשָׂמִים בְּיָדוֹ וְנִתְכַּוֵּן לְבָרֵךְ עֲלֵיהֶם טָעָה בִּלְשׁוֹנוֹ וְאָמַר בּוֹרֵא מְאוֹרֵי הָאֵשׁ וְתוֹךְ כְּדֵי דִּבּוּר נִזְכַּר וְסִיֵּם עוֹד בּוֹרֵא מִינֵי בְּשָׂמִים עָלְתָה הַבְּרָכָה לְהַבְּשָׂמִים וּמְבָרֵךְ אַחַר כָּךְ עַל הַנֵּר
אֲבָל אִם נִתְכַּוֵּן בְּבִרְכָתוֹ עַל הַנֵּר עָלְתָה עַל הַנֵּר וּמְבָרֵךְ אַחַר כָּךְ עַל הַבְּשָׂמִים
מִצְוָה לְהַרְבּוֹת קְצָת בְּנֵרוֹת בְּמוֹצָאֵי שַׁבָּת וְלוֹמַר הַזְּמִירוֹת לְלַוֹּות אֶת הַשַּׁבָּת בִּיצִיאָתָהּ דֶּרֶךְ כָּבוֹד כְּדֶרֶךְ שֶׁמְלַוִין אֶת הַמֶּלֶךְ בִּיצִיאָתוֹ מִן הָעִיר
וּמַזְכִּירִין אֵלִיָּהוּ הַנָּבִיא וּמִתְפַּלְּלִין שֶׁיָּבֹא וִיבַשֵּׂר לָנוּ הַגְּאֻלָּה לְפִי שֶׁאֵין אֵלִיָּהוּ בָּא בְּעֶרֶב שַׁבָּת שֶׁלֹּא לְבַטֵּל אֶת יִשְׂרָאֵל מֵעִסְקֵי צָרְכֵי הַשַּׁבָּת
וְגַם בַּשַּׁבָּת אֵין מִתְפַּלְּלִין שֶׁיָּבֹא כֵּיוָן דְּמִסַפְּקָא לָן דִּלְמָא יֵשׁ תְּחוּמִין לְמַעְלָה מֵעֲשָׂרָה וְאֵינוֹ יָכוֹל לָבֹא בַּשַּׁבָּת וְעַל כֵּן לְאַחַר שֶׁעָבְרָה הַשַּׁבָּת שֶׁיָּכוֹל לָבוֹא אָנוּ מִתְפַּלְּלִים שֶׁיָּבוֹא וִיבַשֵּׂר לָנוּ טוֹב
וְעוֹד אִיתָא בַּמִּדְרָשׁ דִּבְכָל מוֹצָאֵי שַׁבָּת אֵלִיָּהוּ נִכְנַס לְגַן עֵדֶן וְיושֵׁב תַּחַת עֵץ חַיִּים וְכוֹתֵב זְכוּתָן שֶׁל יִשְׂרָאֵל הַמְּשַׁמְּרִים אֶת הַשַּׁבָּת וְלָכֵן מַזְכִּירִין אוֹתוֹ אָז לְטוֹבָה
מִי שֶׁאֶפְשָׁר יְקַיֵּם סְעוּדַּת מְלַוֵּה מַלְכָּה בְּפַת וְתַבְשִׁיל חַם וִיסַדֵּר שֻׁלְחָנוֹ יָפֶה לִכְבוֹד הַלְוָיַת הַשַּׁבָּת
וּמִי שֶׁאִי אֶפְשָׁר לֶאֱכֹל פַּת יֹאכַל לְכָל הַפָּחוֹת מִינֵי מְזוֹנוֹת פֵּרוֹת
מִי שֶׁהִבְדִּיל כְּבָר יָכוֹל לְהַבְדִּיל בִּשְׁבִיל בָּנָיו שֶׁהִגִּיעוּ לְחִנּוּךְ לְהוֹצִיאָן יְדֵי חוֹבָתָן וּמִכָּל שֶׁכֵּן בִּשְׁבִיל גָּדוֹל
וְדַוְקָא כְּשֶׁאֵינָן יְכוֹלִין לְהַבְדִּיל בְּעַצְמָן
אֲבָל מִי שֶׁיוֹדֵעַ לְהַבְדִּיל בְּעַצְמוֹ יַבְדִּיל בְּעַצְמוֹ
וְהַמַּבְדִּיל בִּשְׁבִיל אֲחֵרִים כְּשֶׁמְבָרֵךְ בּוֹרֵא מִינֵי בְּשָׂמִים צָרִיךְ לְהָרִיחַ בָּהֶם שֶׁלֹּא תְּהֵא בִרְכָתוֹ לְבַטָּלָה
וּבִשְׁבִיל נָשִׁים לְחוּד אֵין לְהַבְדִּיל מִי שֶׁהִבְדִּיל כְּבָר
שָׁכַח נֶאֱנַס הֵזִיד וְלֹא הִבְדִּיל בְּמוֹצָאֵי שַׁבָּת יָכוֹל לְהַבְדִּיל עַד סוֹף יוֹם שְׁלִישִׁי
אֲבָל לֹא יְבָרֵךְ לֹא עַל הַבְּשָׂמִים וְלֹא עַל הַנֵּר רַק בִּרְכַּת בּוֹרֵא פְּרִי הַגָּפֶן וּבִרְכַּת הַמַּבְדִּיל
וּלְאַחַר שֶׁכָּלָה יוֹם הַשְּׁלִישִׁי אֵינוֹ יָכוֹל לְהַבְדִּיל עוֹד כִּי שְׁלשָׁה יָמִים הָרִאשׁוֹנִים שֶׁל הַשָּׁבוּעַ נִקְרָאִים יָמִים שֶׁלְּאַחַר שַׁבָּת וַהֲרֵי הֵן בִּכְלַל מוֹצָאֵי שַׁבָּת
אֲבָל שְׁלשָׁה יָמִים הָאַחֲרוֹנִים נִקְרָאִים יָמִים שֶׁלִּפְנֵי שַׁבָּת הַבָּאָה וְאֵין לָהֶם עִנְיָן לַשַּׁבָּת שֶׁעָבְרָה
יֵש נוֹהֲגִין לְהִתְעַנּוֹת בְּעֶרֶב רֹאשׁ חֹדֶשׁ
וְאוֹמְרִים סֵדֶר יוֹם כִּפּוּר קָטָן לְפִי שֶׁבּוֹ מִתְכַּפְּרִין כָּל הָעֲוֹנוֹת שֶׁל כָּל הַחֹדֶשׁ דּוּמְיָּא דִּשְׂעִיר רֹאשׁ חֹדֶשׁ
וּכְמוֹ שֶׁאָנוּ אוֹמְרִים בְּמוּסָף זְמַן כַּפָּרָה לְכָל תּוֹלְדוֹתָם
וְכָל מָקוֹם לְפִי מִנְהָגוֹ
מִצְוָה לְהַרְבּוֹת בִּסְעוּדָה בְּרֹאשׁ חֹדֶשׁ
וְאִם חָל בַּשַּׁבָּת יַעֲשֶׂה תַּבְשִׁיל אֶחָד יוֹתֵר מִבִּשְׁאָר שַׁבָּתוֹת
רֹאשׁ חֹדֶשׁ מֻתָּר בַּעֲשִׂיַּת מְלָאכָה
וְנָשִׁים נוֹהֲגוֹת שֶׁלֹּא לַעֲשׂוֹת בּוֹ מְלָאכָה וּמִנְהָג הָגוּן הוּא וְאֵין לְהָקֵל לָהֶם
הַלֵּל צָרִיךְ לְאָמְרוֹ בַּעֲמִידָה וְלֹא יַפְסִיק בּוֹ
וְיִשְׁתַּדֵּל לְאָמְרוֹ עִם הַצִּבּוּר
וְלָכֵן אִם בָּא לְבֵית הַכְּנֶסֶת סָמוּךְ לְהַלֵּל יֹאמַר הַלֵּל עִם הַצִּבּוּר וְאַחַר כָּךְ יִתְפַּלֵּל
וְאִם הוּא עוֹמֵד בִּפְסוּקֵי דְּזִמְרָה יִקְרָא הַלֵּל עִם הַצִּבּוּר וְלֹא יְבָרֵךְ לֹא בִּתְחִלָּה וְלֹא בַסוֹף כִּי בִּרְכַּת בָּרוּךְ שֶׁאָמַר וּבִרְכַּת יִשְׁתַּבַּח עָלוּ גַּם לְהַלֵּל
וְדַוְקָא בְּרֹאשׁ חֹדֶשׁ יָכוֹל לַעֲשׂוֹת כֵּן שֶׁאוֹמְרִים הַהַלֵּל רַק בְּדִלּוּג וְכֵן בְּחֹל הַמּוֹעֵד וְיָמִים הָאַחֲרוֹנִים שֶׁל פֶּסַח
אֲבָל כְּשֶׁאוֹמְרִים הַלֵּל שָׁלֵם אֵינוֹ יָכוֹל לַעֲשׂוֹת כֵּן
וּמִי שֶׁאָמַר הַלֵּל שֶׁלֹּא בַצִבּוּר אִם יֵשׁ שָׁם שְׁנַיִם אֲחֵרִים יֹאמַר לִפְנֵיהֶם הוֹדוּ לַה' וְגוֹ' כְּדֵי שֶׁיַּעֲנוּ הֵם
דְּכֵיוָן שֶׁאוֹמֵר הוֹדוּ מַשְׁמַע שֶׁאוֹמֵר לַאֲחֵרִים
לְאַחַר הַלֵּל אוֹמְרִים קַדִּישׁ שָׁלֵם וּמוֹצִיאִין סֵפֶר תּוֹרָה וְקוֹרִין אַרְבָּעָה
הַכֹּהֵן קוֹרֵא שְׁלשָׁה פְּסוּקִים שֶׁהֵם: וַידַבֵּר צַו וְאָמַרְתָּ
וְהַלֵּוִי חוֹזֵר וְקוֹרֵא וְאָמַרְתָּ וְקוֹרֵא אֶת הַכֶּבֶשׂ אֶחָד וַעֲשִׂירִית הָאֵיפָה
וְיִשְׂרָאֵל קוֹרֵא עוֹלַת תָּמִיד עַד וּבְרָאשֵׁי חָדְשֵׁיכֶם
וּרְבִיעִי קוֹרֵא וּבְרָאשֵׁי חָדְשֵׁיכֶם
רֹאשׁ חֹדֶשׁ אָסוּר בְּתַעֲנִית וּבְהֶסְפֵּד וְאֵין אוֹמְרִים בּוֹ צִדּוּק הַדִּין
חַיָּבִין לְקַדֵּשׁ אֶת הַלְּבָנָה בְּכָל חֹדֶשׁ
וְאֵין מְקַדְּשִׁין אוֹתָהּ אֶלָּא כְּשֶׁהוּא וַדַּאי לַיְלָה שֶׁנִּרְאֵית זְרִיחָתָהּ עַל גַּבֵּי הַקַּרְקַע וְרָאוּי לֵהָנוֹת מֵאוֹרָהּ
אִם נִתְכַּסְּתָה בְּעָב אֵין מְקַדְּשִׁין אוֹתָהּ אֶלָּא אִם כֵּן הוּא דַק וְקָלוּשׁ
וְאִם הִתְחִיל לְבָרֵךְ וְאַחַר כָּךְ נִתְכַּסְּתָה בְּעָב גּוֹמֵר אֶת הַבְּרָכָה
אֲבָל אִם הוּא מְשַׁעֵר שֶׁלֹּא יוּכַל לִגְמוֹר אֶת הַבְּרָכָה קֹדֶם שֶׁתִּתְכַּסֶּה אָסוּר לְהַתְחִיל
אֵין לְקַדְּשָׁהּ רַק תַּחַת הַשָּׁמַיִם וְלֹא תַּחַת גָּג
אַבָל אִם אֵין מָקוֹם נָקִי מֵחֲמַת אֹנֶס אַחֵר יָכוֹל לְקַדְּשָׁהּ גַּם בְּתוֹךְ הַבַּיִת בְּעַד הַחַלּוֹן
מִצְוָה מִן הַמֻּבְחָר לְקַדְשָׁהּ בְּמוֹצָאֵי שַׁבָּת כְּשֶׁהוּא מְבֻשָּׂם וּמְלֻבָּשׁ בִּבְגָדִים נָאִים
אַךְ אִם מוֹצָאֵי שַׁבָּת יִהְיֶה לְאַחַר עֲשָׂרָה יָמִים מִן הַמּוֹלָד שֶׁיֵּשׁ אֵיזֶה חֲשָׁשׁ שֶׁמָּא לֹא יוּכַל לְקַדְּשָׁהּ אֵין מַמְתִּינִין לְמוֹצָאֵי שַׁבָּת
מִצְוָה לְקַדְּשָׁהּ בַּאֲסֵפַת עַם מִשּׁוּם דִּבְרָב עַם הַדְרַת מֶלֶךְ
אֲבָל אַל יִתְעַכֵּב בִּשְׁבִיל זֶה כִּי מִצְוַת זְרִיזִין מַקְדִּימִין דָּחֵי לְמִצְוֹת בְּרָב עָם
אֵין מְקַדְּשִׁין אוֹתָהּ עַד שֶׁיַּעַבְרוּ עָלֶיהָ לְכָל הַפָּחוֹת שְׁלשָׁה יָמִים מִן הַמּוֹלָד
וְיֵשׁ מַמְתִּינִין שִׁבְעָה יָמִים
וּכְשֶׁחָל מוֹצָאֵי שַׁבָּת קֹדֶם שִׁבְעָה יָמִים אֵין לְהַמְתִּין אֶלָּא יְקַדְּשׁוּהָ בְּמוֹצָאֵי שַׁבָּת
וְאֵין מְקַדְּשִׁין אוֹתָהּאֶלָּא עַד חֲצִי תֵּשַׁע וְעֶשְׂרִים יוֹם שְׁנֵים עָשָׂר שָׁעוֹת וּשְׁבַע מֵאוֹת וְתִשְׁעִים וּשְׁלשָׁה חֲלָקִים שֶׁהוּא אַרְבָּעָה עָשָׂר מֵעֵת לְעֵת וּשְׁמוֹנֶה עֶשְׂרֵה שָׁעוֹת וְעֶשְׂרִים וּשְׁתַּיִם דַקּוֹת מִן הַמּוֹלָד
אֵין לְקַדְּשָׁהּ קוֹדֶם תִּשְׁעָה בְאָב וְכֵן כְּשֶׁהוּא אָבֵל אֶלָּא אִם כֵּן לֹא יַשְׁלִים אֲבֵלוּתוֹ עַד שֶׁיִּהְיוּ עֲשָׂרָה מֵעֵת לְעֵת מִן הַמּוֹלָד אָז יְקַדְּשָׁהּ בִּימֵי אֶבְלוֹ
וְאֵין לְקַדְּשָׁהּ כְּשֶׁהוּא בְּתַעֲנִית עַד שֶׁיִּטְעַם מִקֹּדֶם
וּמִכָּל מָקוֹם בְּמוֹצָאֵי יוֹם הַכִּפּוּרִים כֵּיוָן שֶׁאָז יוֹצְאִים מִבֵּית הַכְּנֶסֶת בְּשִׂמְחָה עַל מְחִילַת הָעֲוֹנוֹת מְקַדְּשִׁין אוֹתָהּ מִיָּד
אֵין לְקַדְּשָׁהּ לֹא בְּלֵיל שַׁבָּת וְלֹא בְּלֵיל יוֹם טוֹב אֶלָּא בִּשְׁעַת הַדְּחָק שֶׁבְּמוֹצָאֵי שַׁבָּת יַעֲבוֹר הַזְּמָן
סוּמָא מֻתָּר לְקַדְּשָׁהּ
אִם הַלְּבָנָה זוֹרַחַת בִּתְחִלַּת הַלַּיְלָה קֹדֶם שֶׁהִתְחִילוּ לְהִתְפַּלֵּל מַעֲרִיב אִם יֵשׁ עוֹד זְמָן אֵיזֶה לֵילוֹת לְקַדְּשָׁהּ מִתְפַּלְּלִין תְּחִלָּה מַעֲרִיב וְאַחַר כָּךְ מְקַדְּשִׁין אוֹתָהּ מִשּׁוּם דְּתָדִיר וְשֶׁאֵינוֹ תָדִיר תָּדִּיר קוֹדֵם וְעוֹד דִּקְרִיאַת שְׁמַע הֲוֵי דְּאוֹרָיְתָא
אֲבָל אִם אֵין עוֹד זְמָן רַק שְׁנַיִם שְׁלשָׁה לֵילוֹת בִּזְמַן קָצָר כָּזֶה יֵשׁ לָחוּשׁ שֶׁמָּא תִּתְכַּסֶּה בֶּעָבִים
וּבְעֵת הַגְּשָׁמִים גַּם כְּשֶׁיֵּשׁ עוֹד זְמַן אַרְבָּעָה לֵילוֹת יֵשׁ לָחוּשׁ לְכִסּוּי עֲנָנִים וְיֵשׁ לְהַקְדִּים קִדּוּשׁ לְבָנָה
וְאִם נִרְאֲתָה הַלְּבָנָה בְּעֵת שֶׁאוֹמְרִים קְרִיאַת שְׁמַע וּבִרְכוֹתֶיהָ אִם הַזְּמָן מְצֻמְצָם כָּל כָּךְ שֶׁבְּעוֹד שֶׁיִּגְמְרוּ שְׁמֹנֶה עֶשְׂרֵה יַעֲבֹר זְמַן קִדּוּשָׁהּ יְכוֹלִין לְהַפְסִיק אֲפִלּוּ בְּאֶמְצַע בִּרְכוֹת קְרִיאַת שְׁמַע אוֹ בְּאֶמְצַע קְרִיאַת שְׁמַע לְקַדֵּשׁ אוֹתָהּ
אַךְ אִם אֶפְשָׁר יִגְמְרוּ אֶת הַפֶּרֶק לְקַדְּשָׁהּ בֵּין הַפְּרָקִים
אִם בְּחֹדֶשׁ אֲדָר לֹא נִרְאֲתָה עַד לֵיל אַרְבָּעָה עָשָׂר שֶׁהוּא זְמַן קְרִיאַת הַמְּגִלָּה יְקַדְּשׁוּ תְּחִלָּה אֶת הַלְּבָנָה וְאַחַר כָּךְ יִקְרְאוּ אֶת הַמְּגִלָּה
וְאִם נִרְאֲתָה בְּאֶמְצַע קְרִיאַת הַמְּגִלָּה אִם הוּא בִּזְמַן שֶׁגַּם לְאַחַר שֶׁיִּגְמְרוּ אֶת הַקְּרִיאָה יִהְיֶה עוֹד שְׁהוּת לְקַדְּשָׁהּ אֵין מַפְסִיקִין בְּאֶמְצַע קְרִיאַת הַמְּגִלָּה
אֲבָל אִם עַד שֶׁיִּגְמְרוּ אֶת הַמְּגִלָּה יַעֲבֹר זְמַנָּהּ אֲזַי אִם כָּל הַקָּהָל עֲדַיִן לֹא קִדְּשׁוּ אוֹתָהּ יַפְסִיקוּ לְקַדֵּשׁ אוֹתָהּ וְאַחַר כָּךְ יִגְמְרוּ אֶת הַמְּגִלָּה
אֲבָל אִם רַק יָחִיד לֹא קִדֵּשׁ אוֹתָהּ שֶׁאִם יַפְסִיק לְקַדְּשָׁהּ יִצְטָרֵךְ אַחַר כָּךְ לִגְמוֹר אֶת הַמְּגִלָּה בִּיחִידוּת לֹא יַפְסִיק מִשּׁוּם דְּפִרְסוּמֵי נִסָּא עָדִיף
כָּל מְלָאכָה שֶׁאֲסוּר לַעֲשׂוֹתָהּ בַּשַּׁבָּת אָסוּר לַעֲשׂוֹתָהּ בְּיוֹם טוֹב
וּכְמוֹ שֶׁבַּשַּׁבָּת אָסוּר לַעֲשׂוֹת אֲפִלּוּ עַל יְדֵי אֵינוֹ יְהוּדִי כְּמוֹ כֵּן בְּיוֹם טוֹב
וּכְשֵׁם שֶׁאָדָם מְצֻוֶּה עַל שְׁבִיתַת בְּהֶמְתּוֹ בַּשַּׁבָּת כָּךְ הוּא מְצֻוֶּה בְּיוֹם טוֹב
וְאֵין בֵּין יוֹם טוֹב לְשַׁבָּת אֶלָּא אֹכֶל נֶפֶשׁ בִּלְבָד שֶׁנֶּאֱמַר אַךְ אֲשֶׁר יֵאָכֵל לְכָל נֶפֶשׁ הוּא לְבַדּוֹ יֵעָשֶׂה לָכֶם דְּהַיְנוּ לִישָׁה אֲפִיָּה שְׁחִיטָה וּבִשּׁוּל
וְהוֹצָאָה וְהַבְעָרָה מֻתָּרוֹת בְּיוֹם טוֹב גַּם שֶׁלֹּא לְצֹרֶךְ אֹכֶל נֶפֶשׁ אֶלָּא לְצֹרֶךְ אַחֵר כְּמוֹ שֶׁקִּבְּלוּ רַבּוֹתֵינוּ זִכְרוֹנָם לִבְרָכָה דְּאָמְרִינָן בְּהוּ מִתּוֹךְ שֶׁהֻתְּרוּ לְצֹרֶךְ אֹכֶל נֶפֶשׁ הֻתְּרוּ נַמִי שֶׁלֹּא לְצֹרֶךְ אֹכֶל נֶפֶשׁ אֶלָּא לְצֹרֶךְ אַחֵר
וְנֵר שֶׁל יָארְצַיְיט אֵין לְהַדְלִיק בְּיוֹם טוֹב
אֵין עוֹשִׂין גְּבִינָה בְּיוֹם טוֹב וְאֵין עוֹשִׂין חֶמְאָה בְּיוֹם טוֹב
וְכֵן אֵין מַעֲמִידִין חָלָב עַל יְדֵי קֵבָה שְׁאָר דְּבָרִים שֶׁיִּתְקַבֵּץ הֶחָלָב וְיִקָּפֶה
וְכֵן אָסוּר לִקְלוֹט שֻׁמַּן הֶחָלָב מִן הֶחָלָב אֶלָּא שֶׁיַּנִּיחַ מְעַט עַל הֶחָלָב הַתַּחְתּוֹן כְּמוֹ בְּשַׁבָּת
וְגַם זֶה אֵינוֹ מֻתָּר אֶלָּא מַה שֶּׁהוּא צָרִיךְ לְבוֹ בַיּוֹם
אֲבָל לְצֹרֶךְ מָחָר אָסוּר מִשּׁוּם הֲכָנָה
וְאִם חוֹשֵׁשׁ לְהֶפְסֵד מֻתָּר לִקְלוֹט בָּעִנְיָן הַנִּזְכָּר עַל יְדֵי אֵינוֹ יְהוּדִי
תַּבְלִין שֶׁאִם יִטְחַן אוֹתָם קֹדֶם יוֹם טוֹב יָפִיגוּ טַעֲמָן מֻתָּר לְדוּכָן בְּיוֹם טוֹב עַל יְדֵי שִׁנּוּי כְּגוֹן שֶׁיַּטֶּה אֶת הַמַּכְתֶּשֶׁת לַצְּדָדִין שֶׁיָּדוּךְ עַל הַשֻּׁלְחָן וְכַיּוֹצֵא בוֹ
וְכֵן תַּמְכָא שֶׁגּוֹרְרִין אוֹתוֹ עַל הַמּוֹרַג לֹא יִגְרוֹר לְתוֹךְ קְעָרָה כְּדַרְכּוֹ בַחֹל אֶלָּא עַל מַפָּה
וְקַאפֶע אֵין לִטְחוֹן בְּרֵיחַיִם אֶלָּא יְדוּכוּ בִמְדוֹכָה וְעַל יְדֵי שִׁנּוּי
אֲבָל טוֹב יוֹתֵר לַעֲשׂוֹת הַכֹּל מֵעֶרֶב יוֹם טוֹב
וּדְבָרִים שֶׁאֵינָם מְפִיגִין טַעֲמָם וַדַּאי צְרִיכִין לִזָּהֵר לְדוּכָן מֵעֶרֶב יוֹם טוֹב אַךְ אִם שָׁכַח יֵשׁ לְהַתִּיר גַּם כֵּן עַל יְדֵי שִׁנּוּי
וְכָל הַנִּזְכָּר אֵינוֹ מֻתָּר אֶלָּא מַה שֶּׁהוּא צָרִיךְ לְאוֹתוֹ הַיּוֹם וְלֹא לְמָחָר
וְיֵשׁ לְהַחְמִיר שֶׁלֹּא לַעֲשׂוֹת אֶלָּא מַה שֶּׁצָּרִיךְ עַתָּה לְאוֹתָהּ סְעוּדָּה
וְגַם בְּדִיכַת מַצָּה יֵשׁ לִזָּהֵר בָּזֶה
אָסוּר לְבַקֵּעַ עֵצִים אֲפִלּוּ לְשַׁבְּרָן בַּיָּד
וְאָסוּר לְלַקֵּט עֵצִים מִמָּקוֹם שֶׁהֵם מְפֻזָּרִין
כְּשֶׁהוּא עוֹרֵךְ אֶת הָעֵצִים עַל הָאֲבָנִים לְהַבְעִיר אֵשׁ אָסוּר מִשּׁוּם דְּעוֹשֶׂה אֹהֶל דַּהֲוֵי כְּמוֹ שְׁתֵּי מְחִצּוֹת וְגַג עַל גַּבֵּיהֶן
וְצָרִיךְ שֶׁיַּעֲשֶׂה שִׁנּוּי דְּהַיְנוּ שֶׁיֹּאחַז אֶת הָעֵצִים בְּיָדוֹ וְיִתֵּן אֶת הָאֲבָנִים תַּחְתֵּיהֶם
וְכֵן כְּשֶׁמַעֲמִיד קְדֵרָה עַל אֲבָנִים לְהַבְעִיר תַּחְתֶּיהָ צָרִיךְ שֶׁיֹּאחַז אֶת הַקְּדֵרָה בְּיָדוֹ וְיַכְנִיס אֶת הָאֲבָנִים תַּחְתֶּיהָ אֲבָל לֹא יַנִּיחֶנָּהּ עַל גַּבֵּי הָאֲבָנִים
אֵין נוֹפְחִין אֵשׁ בְּמַפּוּחַ כְּדֵי שֶׁלֹּא יַעֲשֶׂה כְּדֶרֶךְ שֶׁהָאֻמָּנִין עוֹשִׂין
וְהָעוֹלָם נוֹהֲגִין הֶתֵּר בְּמַפּוּחַ שֶׁל בַּעֲלֵי בָתִּים עַל יְדֵי שִׁנּוּי לְהָפְכוֹ מִלְּמַעְלָה לְמַטָּה
אֲבָל בְּמַפּוּחַ שֶׁל אֻמָּנִין אֲפִלּוּ עַל יְדֵי שִׁנּוי אָסוּר
מֻתָּר לִבְרֹר קִטְנִיּוֹת מַה שֶּׁהוּא צָרִיךְ לְאוֹתוֹ הַיּוֹם אֲבָל לֹא בְּנַפָּה וְלֹא בִּכְבָרָה וְגַם לֹא יִתְּנֵם לְתוֹךְ הַמַּיִם כְּדֵי שֶׁיָּצוּף הַפְּסֹלֶת הָאֹכֶל אֶלָּא יִבְרֹר בְיָדוֹ וִילַקֵּט מַה שֶּׁהוּא נֹחַ יוֹתֵר
אִם נֹחַ לְלַקֵּט הַפְּסֹלֶת יְלַקֵּט הַפְּסֹלֶת
וְאִם נֹחַ לְלַקֵּט הָאֹכֶל יְלַקֵּט הָאֹכֶל
קֶמַח שֶׁכְּבָר הָיָה מְרֻקָּד אֶלָּא שֶׁהוּא רוֹצֶה לְרַקְּדוֹ שֵׁנִית יֵשׁ לְרַקְּדוֹ עַל יְדֵי אֵינוֹ יְהוּדִי עַל יְדֵי שִׁנּוּי דְּהַיְנוּ שֶׁיְרַקֵּד בְּאַחוֹרֵי הַנַּפָּה
וְכֵן יַעֲשֶׂה בְּמַצוֹת דּוּכוֹת
וְקֶמַח שֶׁעֲדַיִן לֹא הָיָה מְרֻקָּד אָסוּר לְרַקְּדוֹ אֶלָּא עַל יְדֵי אֵינוֹ יְהוּדִי וּבְשִׁנּוּי
אָסוּר לִבְרֹר פְּסֹלֶת מִתּוֹךְ הַקֶּמַח כְּגוֹן שֶׁנָּפַל לְתוֹכוֹ צְרוֹרוֹת וְכַדּוֹמֶה
וַאֲפִלּוּ לִבְרֹר מִתּוֹךְ מַצּוֹת כְּתוּתוֹת אֶת הַפֵּרוּרִים הַגְּדוֹלִים אָסוּר
לִישָׁה מֻתֶּרֶת בְּיוֹם טוֹב וּמִכָּל מָקוֹם לֹא יִמְדּוֹד אֶת הַקֶּמַח אֶלָּא יִקַּח בְּאֹמֶד הַדָּעַת
וְאִם אֵינוֹ מְצַמְצֵם אֶת הַמִּדָּה אֶלָּא פּוֹחֵת מוֹסִיף מֻתָּר
בָּצֵק מְחֻתָּךְ שֶׁמְבַשְׁלִים לְאָכְלוֹ עִם רֹטֶב יֵשׁ לָלוּשׁ בְּעֶרֶב יוֹם טוֹב כִּי הַיְּשָׁנִים יוֹתֵר טוֹבִים
וְאִם לֹא לָשׁ מֵעֶרֶב יוֹם טוֹב יָלוּשׁ בְּיוֹם טוֹב עַל יְדֵי שִׁנּוּי
דְּהַיְנוּ שֶׁאִם דַּרְכּוֹ לָלוּשׁ עַל דַּף יָלוּשׁ עַל מַפָּה וְכַדּוֹמֶה
וְגַם תַּבְשִׁיל שֶׁאֵינוֹ מִתְקַלְקֵל כְּגוֹן פֵּרוֹת יְבֵשִׁים וְכַדּוֹמֶה יֵשׁ לְבַשְּׁלָם בְּעֶרֶב יוֹם טוֹב
עִסָּה שֶׁלָּשָׁה בְּיוֹם טוֹב מֻתָּר לְהַפְרִישׁ מִמֶּנָּהּ חַלָּה
אֲבָל אָסוּר לְשָׂרְפָהּ דְּאֵין שׂוֹרְפִין קָדָשִׁים בְּיוֹם טוֹב
וְגַם אָסוּר לֶאֱפוֹתָהּ מִשּׁוּם דְּאֵינָהּ רְאוּיָה לַאֲכִילָה שֶׁהֲרֵי כֻּלָּנוּ טְמֵאֵי מֵתִים
וַאֲסוּרָה גַּם בְּטִלְטוּל
רַק בְּעוֹדָהּ בְּיָדוֹ יַנִּיחֶנָּהּ בְּמָקוֹם הַמִּשְׁתַּמֵּר עַד מוֹצָאֵי יוֹם טוֹב וְיִשְׂרְפֶנָּהּ
וְעִסָּה שָׁלֹשׁ בְּעֶרֶב יוֹם טוֹב אָסוּר לְהַפְרִישׁ מִמֶּנָּהּ חַלָּה בְּיוֹם טוֹב אֶלָּא אוֹפֶה וְאוֹכֵל וּמַנִּיחַ קְצָת פַּת שֶׁיַּפְרִישׁ מִמֶּנּוּ בְּמוֹצָאֵי יוֹם טוֹב
וְצָרִיךְ שֶׁיַּנִּיח פַּת כְּדֵי שֶׁיַּפְרִישׁ מִמֶּנּוּ וְיִשָׁאֵר עוֹד קְצָת
אָסוּר לְגַבֵּל טִיט בְּיוֹם טוֹב וַאֲפִלּוּ עַל יְדֵי אֵינוֹ יְהוּדִי
וְלָכֵן אִם צָרִיךְ לִסְתּוֹם אֶת הַתַּנּוּר שֶׁמַּטְמִינִין בּוֹ לְצֹרֶךְ שַׁבָּת צָרִיךְ שֶׁיָּכִין טִיט מְגֻבָּל מֵעֶרֶב יוֹם טוֹב גַּם לִקַּח רֶפֶשׁ מֵהָרְחוֹב אָסוּר אֶלָּא אִם כֵּן הֱכִינוֹ בְּעֶרֶב יוֹם טוֹב וְהִנִיחוֹ בְּקֶרֶן זָוִית
וְנָכוֹן לִזָּהֵר שֶׁלֹּא לָטוּחַ אֶת הַטִּיט הָרֶפֶשׁ אֶלָּא יִסְתְּמוּהוּ בְּלֹא טִיחָה מִשּׁוּם דְּיֵשׁ אוֹסְרִים אֲפִלּוּ לְצֹרֶךְ אֹכֶל נֶפֶשׁ
עוֹפוֹת שֶׁהֵם בְּבֵיתוֹ בֶּחָצֵר הָעוֹמְדִים לַאֲכִילָה וְהֵם כְּבָר הֻרְגְּלוּ בַּבַּיִת שֶׁאֲפִלּוּ יוֹצְאִין לַחוּץ בָּאִים לָעֶרֶב לְבֵיתוֹ מֻתָּר לְצוּדָן אֲפִלּוּ חוּץ לֶחָצֵר לְצֹרֶךְ יוֹם טוֹב לְשָׁחֳטָן
אֲבָל שֶׁלֹּא לְצֹרֶךְ אֲכִילָה אָסוּר לְצוּדָן
וְאִם הֵם חֲדָשִׁים שֶׁלֹּא הֻרְגְּלוּ אָסוּר לְצוּדָן אֲפִלּוּ לְצֹרֶךְ אֲכִילָה אֲפִלּוּ כְּשֶׁהֵן בְּבֵיתוֹ
אַךְ בַּלַּיְלָה כְּשֶׁהֵן יוֹשְׁבִין מֻתָּר לְקַחְתָּן
וּבְכָל עִנְיָן יֵשׁ לִזָּהֵר שֶׁיִּבְרוֹר מֵעֶרֶב יוֹם טוֹב אֵיזֶה שֶׁהוּא רוֹצֶה לִשְׁחֹט בְּיוֹם טוֹב כִּי שֶׁמָּא זֶה שֶׁיִּטוֹל יִמָּצֵא כָּחוּשׁ וְנִמְצָא שֶׁטִּלְטֵל שֶׁלֹּא לְצֹרֶךְ
וְעוֹפוֹת שֶׁאֵינָן עוֹמְדִין לַאֲכִילָה אֶלָּא לְבֵיצִים הֵן מֻקְצִים
יוֹנֵי שׁוֹבָךְ וְיוֹנֵי עֲלִיָּה אַף עַל פִּי שֶׁכְּבָר הֻרְגְּלוּ לָבֹא לְקִנֵּיהֶן אָסוּר לְצוּדָן אֲפִלּוּ הִזְמִינָן מֵעֶרֶב יוֹם טוֹב
הָאֶגֶד שֶׁעַל רַגְלֵי הָעוֹפוֹת מֻתָּר לְאַחַר שְׁחִיטָה לְחָתְכוֹ לְשָׂרְפוֹ
וּמֻתָּר לִתְפּוֹר עוֹפוֹת שֶׁמְמַלְּאִין אוֹתָן אַךְ צָרִיךְ לִזָּהֵר לְהַכְנִיס אֶת הַחוּט בְּתוֹךְ הַמַּחַט בְּעֶרֶב יוֹם טוֹב
וְאִם לֹא הִכְנִיסוֹ מֵעֶרֶב יוֹם טוֹב אָסוּר לְהַכְנִיסוֹ בְּיוֹם טוֹב
לְאַחַר שֶׁתְּפָרוֹ מֻתָּר לִשְׂרוֹף אֶת הַחוּט הַנִּשְׁאָר
דָּגִים שֶׁבְּבֵיבָר אִם אִי אֶפְשָׁר לְתָפְסָן בְּיָּדַיִם אֶלָּא בִּכְלִי אָסוּר לְתָפְסָן
אֲבָל אִם אֶפְשָׁר לְתָפְסָן בְּיָּדַיִם מֻתָּר לְתָפְסָן אֲפִלּוּ בִּכְלִי
וְאִם יֵשׁ שָׁם דָּגִים הַרְבֵּה צָרִיךְ שֶׁיַּזְמִין בְּעֶרֶב יוֹם טוֹב אֶת זֶה שֶׁהוּא רוֹצֶה לָקַחַת בְּיוֹם טוֹב שֶׁיַּעֲשֶׂה בּוֹ אֵיזֶה סִימָן
וְאִם צָרִיךְ לְכֻלָּם יַזְמִין אֶת כֻּלָּם דְּהַיְנוּ שֶׁיֹּאמַר בְּעֶרֶב יוֹם טוֹב: כָּל אֵלּוּ הַדָּגִים אֲנִי מַזְמִין לְיוֹם טוֹב
סָפֵק צֵידָה וְסָפֵק מוּכָן אָסוּר
וּלְצֹרֶךְ גָּדוֹל יֵשׁ לְהָקֵל בְּיוֹם טוֹב שֵׁנִי אַךְ לֹא בְּרֹאשׁ הַשָּׁנָה
כָּל בַּעֲלֵי חַיִּים שֶׁהֵם מֻקְצִין אָסוּר לְהַשְׁקוֹתָן לִתֵּן לָהֶם מְזוֹנוֹת בְּסָמוּךְ לָהֶם אֶלָּא בְּרָחוֹק קְצָת
שָׁחַט עוֹף וְנִמְצָא טְרֵפָה אָסוּר לְטַלְטְלוֹ כְּמוֹ שְׁאָר מֻקְצֶה
אֲבָל אִם שָׁחַט בְּהֵמָה וְנִמְצֵאת טְרֵפָה מֻתָּר לְהַצְנִיעָהּ בְּמָקוֹם שֶׁלֹּא תִּתְקַלְקֵל
וְאִם אִי אֶפְשָׁר לְהַצְנִיעָהּ שֶׁלֹּא תִּתְקַלְקֵל מֻתָּר לְמָכְרָהּ לְאֵינוֹ יְהוּדִי בְּאֹפֶן שֶׁלֹּא יִקְצֹץ דָּמִים וְלֹא יִשְׁקוֹל
וְאוּלַי גַּם בְּאַוָּזִים מְפֻטָּמִים דְּשָׁכִיחַ בְּהוּ טְרֵפוֹת יֵשׁ לְהָקֵל
אֵין לִשְׁחֹט בְּהֵמָה בְּיוֹם טוֹב אֶלָּא לְצֹרֶךְ גָּדוֹל
וְאָסוּר לִמְכּוֹר אֶת הַבָּשָׂר בְּמִשְׁקָל וְלֹא בִּקְצִיצַת דָּמִים אֶלָּא נוֹתֵן אֵיזֶה חֵלֶק סְתָם וּלְאַחַר יוֹם טוֹב יְשַׁלֵּם
הַשּׁוֹחֵט בְּהֵמָה בְּיוֹם טוֹב טוֹב שֶׁלֹּא לִבְדֹּק אֶת הָרֵאָה עַד לְאַחַר שֶׁיַּפְשִׁיט אֶת הָעוֹר כִּי אִם יִבְדֹּק וְתִמָּצֵא טְרֵפָה אָסוּר לְהַפְשִׁיטָהּ
מֻתָּר לְטַלְטֵל אֶת הָעוֹר מִבְּהֵמָה שֶׁשְּׁחָטָהּ הַיּוֹם כְּדֵי לְהַצְנִיעָהּ אֲבָל לֹא לְשָׁטְחָהּ עַל גַּבֵּי יְתֵדוֹת
וּשְׁאָר עוֹרוֹת אֲסוּרִין בְּטִלְטוּל
וְכֵן הַנּוֹצוֹת מֵעוֹף שֶׁשָּׁחֲטוּ הַיּוֹם מֻתָּר לְטַלְטְלָן לְהַצְנִיעָן
אֲבָל שְׁאָר נוֹצוֹת אָסוּר לְטַלְטְלָן
מֻתָּר לִמְלוֹחַ בָּשָׂר לְהַכְשִׁירוֹ מִדָּמוֹ אֲפִלּוּ הָיָה אֶפְשָׁר לְמָלְחוֹ מֵאֶתְמוֹל
וְדַוְקָא אִם יֵשׁ בּוֹ לְצֹרֶךְ הַיּוֹם
וָאִם יֵשׁ בָּשָׂר יוֹתֵר וְהוּא מִתְיָרֵא שֶׁלֹּא יִתְקַלְקֵל מֻתָּר לִמְלוֹחַ הַכֹּל בְּיַחַד אֲפִלּוּ הַרְבֵּה
גַּם מַה שֶּׁאֵינוֹ לְצֹרֶךְ הַיּוֹם דְּהַכֹּל חֲדָּא טִרְחָא הִיא אֲבָל בָּשָׂר שֶׁכְּבָר נִמְלַח מִדָּמוֹ וְכֵן דָּגִים שֶׁהָיָה אֶפְשָׁר לְמָלְחָן בְּעֶרֶב יוֹם טוֹב אָסוּר לְמָלְחָן בְּיוֹם טוֹב
כְּשֶׁעוֹשֶׂה מַעֲשֵׂה אוֹפֶה בְּיוֹם טוֹב אָסוּר לַעֲשׂוֹת בּוֹ צִיּוּרִים עַל יְדֵי דְּפוּס בַיָּד לַעֲשׂוֹת מִן הָעִסָּה אֵיזֶה צִיּוּרִים כְּעוֹפוֹת וְכַדּוֹמֶה
אָסוּר לְמָרֵחַ שׁוּם דָּבָר בְּיוֹם טוֹב כְּמוֹ בַשַׁבָּת
וְלָכֵן אָסוּר לְחַמֵּם נֵר שֶׁל שַׁעֲוָה שֶׁל חֵלֶב לְדַבְּקוֹ בַּמְּנוֹרָה בַּכֹּתֶל שֶׁמָּא יְמָרֵחַ
וְאִם הַשְּׁפוֹפֶרֶת מְמֻלֵאת בְּחֵלֶב יָכוֹל לְנַקּוֹתוֹ בְּדָבָר שֶׁאֵינוֹ מֻקְצֶה
אָסוּר לְכַבּוֹת אֵשׁ בְּיוֹם טוֹב
וַאֲפִלּוּ לִגְרֹם כִּבּוּי אָסוּר
וְלָכֵן אָסוּר לְהַעֲמִיד נֵר דּוֹלֵק בְּמָקוֹם שֶׁיָּכוֹל לִנַשֵׁב הָרוּחַ וּלְכַבּוֹתוֹ
וְאַף עַל פִּי שֶׁעַתָּה אֵין הָרוּחַ מְנַשֶׁבֶת
וְכֵן אָסוּר לִפְתּוֹחַ דֶּלֶת חַלּוֹן כְּנֶגֶד הַנֵּר הַדּוֹלֵק כְּדִלְעֵיל סִימָן פ סָעִיף
מֻתָּר לְכַסּוֹת אֶת הָאֵשׁ בִּכְלִי בְּאֵפֶר מוּכָן
וְאַף עַל פִּי שֶׁאֶפְשָׁר שֶׁיִּכָּבֶה קְצָת עַל יְדֵי הַכִּסּוּי מִכָּל מָקוֹם כֵּיוָן שֶׁאֵינוֹ מְכַוֵּן לְכִבּוּי מֻתָּר לְצֹרֶךְ יוֹם טוֹב
וְדַוְקָא לְצֹרֶךְ אוֹתוֹ הַיּוֹם
אֲבָל לְצֹרֶךְ הַלַּיְלָה אָסוּר דְּהָא הַלַּיְלָה שַׁיָּךְ לְיוֹם שֵׁנִי
אֵין מַגְעִילִין וְאֵין מְלַבְּנִין כֵּלִים שֶׁנֶּאֶסְרוּ וְדִין טְבִילַת כֵּלִים עַיֵּן לְעֵיל סוֹף סִימָן ל"ז
דִּין הֲדָחַת כֵּלִים בְּיוֹם טוֹב כְּמוֹ בְּשַׁבָּת ואָסוּר לַהֲדִיחָן מִיּוֹם טוֹב רִאשׁוֹן לְיוֹם טוֹב שֵׁנִי
אָסוּר לְהַסִּיק כְּדֵי לְחַמֵּם אֶת הַבַּיִת אֶלָּא אִם הַקֹּר גָּדוֹל שֶׁהַמַּאֲכָלִים נִקְרָשִׁים וַהֲוֵי צֹרֶךְ אֹכֶל נֶפֶשׁ
אֲבָל אִם אֵין הַקֹּר גָּדוֹל אָסוּר
רַק עַל יְדֵי אֵינוֹ יְהוּדִי מֻתָּר
מֻתָּר לְחַמֵּם מַיִם לִרְחֹץ יָדָיו אֲבָל לֹא כָּל גּוּפוֹ
וּלְצֹרֶךְ תִּינוֹק אִם צְרִיכִין לְרָחֳצוֹ אָסוּר גַּם כֵּן לְחַמֵּם מַיִם בִּשְׁבִילוֹ אֲפִלּוּ עַל יְדֵי אֵינוֹ יְהוּדִי
אַךְ יְכוֹלִין לְהַרְבּוֹת בִּשְׁבִילוֹ דְּהַיְנוּ כְּשֶׁצְּרִיכִין קְצָת מַיִם לְבִשּׁוּל מֻתָּר לְחַמֵּם אֲפִלּוּ יוֹרָה גְּדוֹלָה רַק שֶׁיִּתֵּן כָּל הַמַּיִם קֹדֶם שֶׁהֶעֱמִידָהּ עַל הָאֵשׁ וְלֹא יוֹסִיף אַחַר כָּךְ
וְאִם הַתִּינוֹק חוֹלֶה קְצָת מֻתָּר לְחַמֵּם בִּשְׁבִילוֹ עַל יְדֵי אֵינוֹ יְהוּדִי
אָסוּר לְהוֹצִיא אֵשׁ בֵּין מֵאֶבֶן בֵּין מִזְּכוּכִית בֵּין מֵעֵצִים הַנַּעֲשִׂים בְּגָפְרִית [גַפְרוּר]
אֵין עוֹשִׂין מֻגְמָר דְּהַיְנוּ לְפַזֵּר מִינֵי בְּשָׂמִים עַל הַגֶּחָלִים בֵּין לְהָרִיחַ בֵּין לְגַמֵּר אֶת הַבַּיִת כֵלִים דִּכְתִיב לְכָל נֶפֶשׁ וּבְעֵינָן דָּבָר הַשָּׁוֶה לְכָל נֶפֶשׁ
אֲבָל מֻגְמָר אֵינוֹ נִצְרָךְ אֶלָּא לִמְפֻנָּקִים וּמְעֻנָּגִים
וּבְעִנְיַן עִשּׁוּן הַטִּיטוּן נֶחְלְקוּ הַפּוֹסְקִים זִכְרוֹנָם לִבְרָכָה
וְגַם לְהַמְּקִלִּים צְרִיכִים לִזָּהֵר שֶׁלֹּא לְהַדְלִיק בִּנְיָר וְלֹא בְּגַחֶלֶת מִשּׁוּם כְּשֶׁזּוֹרְקָן עַל הָאָרֶץ נַעֲשֶׂה כִּבּוּי וּבְנָקֵל יוּכַל לִטְעוֹת לַעֲשׂוֹת כֵּן בְּיוֹם טוֹב כֵּיוָן שֶׁרָגִיל לַעֲשׂוֹת כֵּן בַּחֹל
וְאִם כְּתוּבִים עַל הַנְּיָר אוֹתִיּוֹת בִּכְתָב בִּדְפוּס וְהוּא שׂוֹרְפוֹ אִכָּא גַּם אִסּוּר מְחִיקָה אֶלָּא צָרִיךְ לְהַדְלִיק מִשַּׁלְהֶבֶת
וְגַם אֵין לְעַשֵּׁן מִתּוֹךְ כְּלִי [מִקְטֶרֶת] חֲדָשָׁה
גַּם אָסוּר לַחְתֹּךְ אֶת הַטִּיטוּן [הַטַּבַּק] בְּיוֹם טוֹב וְנִרְאֶה דְּהוּא הַדִּין דְּאָסוּר לְהָסִיר אֶת הַקְּצָווֹת מִן סִיגָרִין [הַסִּיגָרוֹת]
דָּבָר שֶׁאֵינוֹ מְלָאכָה גְּמוּרָה וְאָסוּר לַעֲשׂוֹתוֹ בַּשַּׁבָּת מִשּׁוּם רְפוּאָה לְחוֹלֶה שֶׁאֵין בּוֹ סַכָּנָה גַּם בְּיוֹם רִאשׁוֹן שֶׁל יוֹם טוֹב וְכֵן בִּשְׁנֵי יָמִים טוֹבִים שֶׁל רֹאשׁ הַשָּׁנָה
אָסוּר לַעֲשׂוֹתוֹ כִּי אִם עַל יְדֵי אֵינוֹ יְהוּדִי
אֲבָל בְּיוֹם טוֹב שֵׁנִי מֻתָּר לַעֲשׂוֹתוֹ גַּם עַל יְדֵי יִשְׂרָאֵל
אֲבָל מְלָאכָה גְּמוּרָה אָסוּר לַעֲשׂוֹתָהּ לְחוֹלֶה שֶׁאֵין בּוֹ סַכָּנָה אֲפִלּוּ בְּיוֹם טוֹב שֵׁנִי כִּי אִם עַל יְדֵי אֵינוֹ יְהוּדִי
הוֹצָאָה מֻתֶּרֶת בְּיוֹם טוֹב אֲפִלּוּ מַה שֶּׁאֵינוֹ לְצֹרֶךְ אֹכֶל נֶפֶשׁ וּבִלְבַד שֶׁיְהֵא בָּהּ אֵיזֶה צֹרֶךְ אַחֵר אֲבָל שֶׁלֹּא לְצֹרֶךְ כְּלָל אָסוּר לְהוֹצִיא כִּי אִם בְּמָקוֹם שֶׁמֻּתָּר לְהוֹצִיא בַּשַּׁבָּת
וְגַם לְצֹרֶךְ אֹכֶל נֶפֶשׁ כְּגוֹן כַּדֵי יַיִן לֹא יִשָּׂא מַשָּׂא גָּדוֹל כְּמוֹ שֶׁהוּא עוֹשֶׂה בַּחֹל אֶלָּא יְשַׁנֶּה
וְאִם אִי אֶפְשָׁר לְשַׁנּוֹת כְּגוֹן שֶׁיֵּשׁ הַרְבֵּה אוֹרְחִים עוֹשֶׂה כְּדַרְכּוֹ
כָּל הַמְּלָאכוֹת הַמֻּתָּרוֹת לַעֲשׂוֹת בְּיוֹם טוֹב זֶהוּ דַּוְקָא לְצֹרֶךְ אָדָם אֲבָל לֹא לְצֹרֶךְ בְּהֵמָה דִּכְתִיב יֵעָשֶׂה לָכֶם וְדַרְשִׁינָן לָכֶם וְלֹא לִבְהֵמָה
וְלָכֵן אָסוּר לְבַשֵּׁל לְהוֹצִיא אֵיזֶה דָּבָר לְצֹרֶךְ בְּהֵמָה כְּמוֹ בַּשַּׁבָּת
אָסוּר לְבַשֵּׁל לֶאֱפוֹת לְצֹרֶךְ אֵינוֹ יְהוּדִי
אַךְ מִי שֶׁיֵּשׁ מְשָׁרֵת אֵינוֹ יְהוּדִי יָכוֹל לְהוֹסִיף וּלְבַשֵּׁל בִּקְדֵרָה אַחַת שֶׁיְהֵא בָּהּ גַּם בִּשְׁבִיל הַמְּשָׁרֵת
אֲבָל בִּשְׁבִיל אֵינוֹ יְהוּדִי מְכֻבָּד אָסוּר אֲפִלּוּ לְהוֹסִיף
וְלֹא עוֹד אֲלָּא אֲפִלּוּ אִם בִּשֵּׁל הַיִשְׂרָאֵל אָפָה בִּשְׁבִיל עַצְמוֹ אָסוּר לְהַזְמִין אֵינוֹ יְהוּדִי שֶׁיֹּאכַל עִמּוֹ
וְאַךְ אֵינוֹ יְהוּדִי שֶׁאֵינוֹ מִתְכַּבֵּד בּוֹ מֻתָּר לָתֵת אֵיזֶה דָּבָר מִמַּה שֶּׁבִּשֵּׁל אָפָה
וְלֶאֱפוֹת פַּת אֲפִלּוּ בִּשְׁבִיל אֵינוֹ יְהוּדִי מְשָׁרְתוֹ אָסוּר
אָסוּר לְהוֹצִיא שׁוּם דָּבָר בִּשְׁבִיל אֵינוֹ יְהוּדִי כִּי אִם בַּמָּקוֹם שֶׁמֻּתָּר לְהוֹצִיא בַשַׁבָּת
כָּל מֻקְצֶה הָאָסוּר בְּטִלְטוּל בַּשַּׁבָּת אָסוּר גַּם בְּיוֹם טוֹב
וְיֵשׁ אוֹמְרִים דְּגַם מֻקְצֶה מִדַּעַת וּמֻקְצֶה מֵחֲמַת מֵאוּס אַף עַל פִּי שֶׁמֻּתָּרִין בַּשַּׁבָּת אֲסוּרִין בְּיוֹם טוֹב
וְלָכֵן פֵּרוֹת שֶׁהִקְצָה אוֹתָם לִסְחוֹרָה אֲסוּרִין בְּיוֹם טוֹב אֶלָּא צָרִיךְ שֶׁיַּזְמִינֵם בְּעֶרֶב יוֹם טוֹב דְּהַיְנוּ שֶׁיֹּאמַר מִפֵּרוֹת אֵלּוּ אֹכַל לְמָחָר
וּבְפֵרוֹת הָעוֹמְדִין לִמָּכֵר מְעַטמְעַט יֵשׁ לְהָקֵל
בֵּיצָה שֶׁנּוֹלְדָה בְּיוֹם טוֹב אֲסוּרָה אֲפִלּוּ בְּטִלְטוּל
אֲבָל מֻתָּר לִכְפּוֹת עָלֶיהָ כְּלִי שֶׁלֹּא תִּשָּׁבֵר
וְאִם נוֹלְדָה בְּיוֹם רִאשׁוֹן מֻתֶּרֶת בְּיוֹם שֵׁנִי
וְאִם יוֹם טוֹב שֵׁנִי הוּא שַׁבָּת אֲסוּרָה גַּם בַּשַּׁבָּת
וְכֵן אִם יוֹם רִאשׁוֹן הוּא שַׁבָּת וְנוֹלְדָה בּוֹ אֲסורָה גַּם לְמָחָר שֶׁהוּא יוֹם טוֹב שֵׁנִי
וְכֵן שַׁבָּת הַסָּמוּךְ לְיוֹם טוֹב בֵּין לְפָנָיו בֵּין לְאַחֲרָיו נוֹלְדָה בָּזֶה אֲסוּרָה בָּזֶה
וּבְרֹאשׁ הַשָּׁנָה גַּם אִם נוֹלְדָה בְּיוֹם רִאשׁוֹן אֲסוּרָה גַם בַּשֵּׁנִי
וְאִם חָל רֹאשׁ הַשָּׁנָה בְּיוֹם וּבְיוֹם אֲפִלּוּ נוֹלְדָה בְּיוֹם אֲסוּרָה גַּם בַּשַּׁבָּת
שָׁחַט תַּרְנְגֹלֶת וּמָצָא בָּהּ בֵּיצִים אֲפִלּוּ הֵן גְּמוּרוֹת מֻתָּרוֹת אֲפִלּוּ בּוֹ בַיּוֹם
עֵצִים לֹא הֻתְּרוּ בְּטִלְטוּל אֶלָּא לְצֹרֶךְ הַסָּקָה
אֲבָל שֶׁלֹּא לְצֹרֶךְ הַסָּקָה אֲסוּרִים בְּטִלְטוּל
וְלָכֵן אֵין סוֹמְכִין לֹא אֶת הַקְּדֵרָה וְלֹא אֶת הַדֶּלֶת בִּבְקַעַת
אֵפֶר כִּירָה שֶׁהֻסְּקָה מֵעֶרֶב יוֹם טוֹב מֻתָּר לְטַלְטְלוֹ בְּיוֹם טוֹב מִפְּנֵי שֶׁהוּא מוּכָן לְכָל צָרְכֵי הָאָדָם לְכַסּוֹת בּוֹ צוֹאָה רֹק וְכַדּוֹמֶה
וְאִם הֻסְּקָה בְּיוֹם טוֹב אִם הוּא עֲדַיִן חַם שֶׁרָאוּי לִצְלֹת בּוֹ בֵּיצָה מֻתָּר לְטַלְטְלוֹ לְכָל צָרְכֵי הָאָדָם
אֲבָל אִם נִצְטַנֵּן אָסוּר בְּטִלְטוּל מִשּׁוּם דַּהֲוֵי לֵהּ נוֹלַד אֶתְמוֹל הָיָה עֵצִים וְהַיּוֹם אֵפֶר וְגָרוּע מִמֻּקְצֶה
אֱגוֹזִים שֶׁאֲכָלָן קֹדֶם יוֹם טוֹב מֻתָּר לְהַסִּיק בִּקְלִפֵּיהֶן אֲבָל אִם אֲכָלָן בְּיוֹם טוֹב אָסוּר לְהַסִּיק בִּקְלִפֵּיהֶן
וַאֲפִלּוּ לְטַלְטְלָן אָסוּר
וְכֵן שְׁאָר קְלִפּוֹת אַף עַל פִּי שֶׁרְאוּיוֹת לִבְהֵמָה מִשּׁוּם דַּהֲוֵי לֵהּ נוֹלָד דְּאֶתְמוֹל הָיוּ עוֹמְדוֹת לָאָדָם
מִצְוַת עֲשֵׂה מִן הַתּוֹרָה עַל הַכֹּהֲנִים שֶׁיְבָרְכוּ אֶת הָעָם שֶׁנֶּאֱמַר כֹּה תְבָרְכוּ אֶת בְּנֵי יִשְׂרָאֵל
וְכָל כֹּהֵן שֶׁאֵין בּוֹ מִדְּבָרִים הַמְּעַכְּבִים אוֹתוֹ וְאֵינוֹ עוֹלֶה לַדּוּכָן עוֹבֵר בַּעֲשֵׂה
וְאֵינוֹ עוֹבֵר אֶלָּא כְּשֶׁקּוֹרְאִין אוֹתוֹ שֶׁנֶּאֱמַר אָמוֹר לָהֶם וְתִרְגֵּם אוֹנְקְלוֹס כַּד תֵּימְרוּן לְהוֹן
וְהַמִּנְהָג בִּמְדִינוֹתֵינוּ שֶׁאֵין נְשִׂיאַת כַּפַּיִם אֶלָּא בְּיוֹם טוֹב מִשּׁוּם דְּאָז שְׁרוּיִּים בְּשִׂמְחַת יוֹם טוֹב וּבְיוֹם הַכִּפּוּרִים יֵשׁ בּוֹ שִׂמְחַת מְחִילָה וּסְלִיחָה וְטוֹב לֵב הוּא יְבָרֵךְ מַה שֶּׁאֵין כֵּן בִּשְׁאָר יָמִים אֲפִלּוּ בְּשַׁבָּתוֹת הַשָּׁנָה שֶׁטְּרוּדִים בְּהִרְהוּרִים עַל מִחְיָתָם וְעַל בִּטּוּל מְלַאכְתָּם
וַאֲפִלּוּ בְּיוֹם טוֹב אֵין נוֹשְׂאִין כַּפֵּיהֶם אֶלָּא בִּתְפִלַּת מוּסָף שֶׁיּוֹצְאִין אַחַר כָּךְ מִבֵּית הַכְּנֶסֶת וְיִשְׂמְחוּ בְּשִׂמְחַת יוֹם טוֹב
עוֹד נוֹהֲגִין בִּמְדִינוֹתֵינוּ שֶׁבְּיוֹם טוֹב שֶׁחָל לִהְיוֹת בַּשַּׁבָּת אֵין נְשִׂיאַת כַּפַּיִם אֶלָּא בְּיוֹם הַכִּפּוּרִים שֶׁאֲפִלּוּ חָל בַּשַּׁבָּת נוֹשְׂאִין כַּפֵּיהֶם
וְיֵשׁ מְקוֹמוֹת שֶׁנוֹהֲגִין שֶׁבְּכָל יוֹם טוֹב אֲפִלּוּ חָל בַּשַּׁבָּת נוֹשְׂאִין כַּפֵּיהֶם וְכֵן נָכוֹן יוֹתֵר
אֵין נְשִׂיאַת כַּפַּיִם אֶלָּא בַּעֲשָׂרָה וְהַכֹּהֲנִים מִן הַמִּנְיָן לְפִי שֶׁגַּם הֵם בִּכְלַל הַבְּרָכָה שֶׁנֶּאֱמַר וַאֲנִי אֲבָרְכֵם
קֹדֶם נְשִׂיאַת כַּפַּיִם לֹא יִשְׁתֶּה הַכֹּהֵן לֹא יַיִן וְלֹא שְׁאָר מַשְׁקֶה מִמַּשְׁקִים הַמְּשַׁכְּרִין
וְאִם לִבּוֹ חָלוּשׁ וְרוֹצֶה לֶאֱכוֹל פַּת כִּיסְנִין קֹדֶם מוּסָף יִשְׁמַע קִדּוּשׁ מֵאַחֵר
קֹדֶם הַדּוּכָן צָרִיךְ הַכֹּהֵן לִטּוֹל יָדָיו עַד הַפֶּרֶק שֶׁהוּא חִבּוּר הַיָּד עִם הַזְּרוֹעַ כְּדֶרֶךְ שֶׁהָיוּ מְקַדְּשִׁין אֶת יְדֵיהֶם בַּמִּקְדָּשׁ לַעֲבוֹדָה שֶׁנֶּאֱמַר שְׂאוּ יְדֵיכֶם קֹדֶשׁ וּבָרְכוּ אֶת ה'
וְיֵשׁ סָפֵק אִם צְרִיכִין לְבָרֵךְ עַל נְטִילָה אוֹ אֵין צְרִיכִין לְבָרֵךְ כֵּיוָן שֶׁבֵּרַךְ עַל נְטִילַת יָדַיִם בְּקוּמוֹ מִמִּטָּתוֹ
וּמִסְּפֵקָא נוֹהֲגִין שֶׁלֹּא יְבָרֵךְ
וְאִם נָגַע בֵּינָתַיִם בְּמָקוֹם מְטֻנָּף הָיָה רָאוּי לְבָרֵךְ עַל נְטִילָה אֶלָּא שֶׁלֹּא נָהֲגוּ
וְרָאוּי לְכָל כֹּהֵן יְרֵא שָׁמַיִם לִשְׁמוֹר הֵיטֵב יָדָיו מִנְּטִילַת יָדַיִם שַׁחֲרִית שֶׁלֹּא לִגַּע בְּמָּקוֹם הַמְּלֻכְלָךְ כְּדֵי שֶׁלֹּא יִצְטָרֵךְ לְבָרֵךְ שֵׁנִית
הַלֵּוִי יוֹצֵק אֶת הַמַּיִם עַל יְדֵי הַכֹּהֲנִים עַל שֵׁם שֶׁנֶּאֱמַר וְגַם אֶת אַחֶיךָ מַטֵּה לֵוִי וְגוֹ' הַקְרֵב אִתְּךָ וִילָּוּוּ עָלֶיךָ וִישָׁרְתוּךָ
וְאִם אֵין שָׁם לֵוִי יִצּוֹק בְּכוֹר פֶּטֶר רֶחֶם שֶׁהוּא קָדוֹשׁ עַל יָדוֹ
וְאִם גַּם בְּכוֹר אֵינוֹ מוּטָב שֶׁהַכֹּהֵן בְּעַצְמוֹ יִצֹּק וְלֹא יִצֹּק יִשְׂרָאֵל
הַלֵּוִי הַבְּכוֹר אֲשֶׁר יִצֹּק מַיִם עַל יְדֵי הַכֹּהֲנִים אִם אֵין יָדָיו נְקִיּוֹת יֵשׁ לִרְחוֹץ יָדָיו תְּחִלָּה
אָסוּר לַעֲלֹת לַדּוּכָן בְּמִנְעָלִים
וְיַחֲלֹץ הַמִּנְעָלִים קֹדֶם נְטִילַת יָדָיִם וְטוֹב לִזָּהֵר לְהַצְנִיעַ הַמִּנְעָלִים תַּחַת הַסַּפְסָלִּים שֶׁלֹּא יִהְיוּ מְגֻלִּין וְנִרְאִין מִפְּנֵי כְּבוֹד הַצִּבּוּר
כְּשֶׁשְּׁלִיחַ הַצִּבּוּר מַתְחִיל רְצֵה צְרִיכִין כָּל הַכֹּהֲנִים לַעֲקֹר מִמְּקוֹמוֹתֵיהֶם לַעֲלוֹת לַדּוּכָן
וְעַל כֵּן יִטְלוּ אֶת יְדֵיהֶם קֹדֶם לָכֵן כְּדֵי שֶׁכְּשֶׁיֹּאמַר שְּׁלִיחַ הַצִּבּוּר רְצֵה יַעַקְרוּ מִמְּקוֹמָם לַעֲלוֹת לְדוּכָן עִם יָדַיִם רְאוּיוֹת לִבְרָכָה
וּבְדִיעֲבַד גַּם אִם נָטְלוּ יְדֵיהֶם אַחַר כָּךְ שַׁפִּיר דָּמִי
כְּשֶׁעָלוּ לַדּוּכָן עוֹמְדִים וּפְנֵיהֶם כְּנֶגֶד אֲרוֹן הַקֹּדֶשׁ שֶׁבַּמִּזְרָח וְאוֹמְרִים מוֹדִים דְּרַבָּנָן עִם הַצִּבּוּר וְאַחַר כָּךְ אוֹמְרִים יְהִי רָצוֹן מִלְּפָנֶיךָ אֱלֹקֵינוּ וֵאלֹקֵי אֲבוֹתֵינוּ שֶׁתְּהֵא בְּרָכָה שֶׁצִּוִּיתָנוּ לְבָרֵךְ אֶת עַמְּךָ יִשְׂרָאֵל בְּרָכָה שְׁלֵמָה וְלֹא יִהְיֶה בָּהּ שׁוּם מִכְשׁוֹל וְעָוֹן מֵעַתָּה וְעַד עוֹלָם
וּמַאֲרִיכִין בִּתְפִלָּה עַד שֶׁיְכַלֶּה שְּׁלִיחַ הַצִּבּוּר וּלְךָ נָאֶה לְהוֹדוֹת כְּדֵי שֶׁיַּעֲנוּ הַצִּבּוּר אָמֵן גַּם עַל תְּפִלָּה זֹאת
הַשְּׁלִיחַ צִבּוּר אוֹמֵר אֱלֹקֵינוּ וֵאֱלֹקֵי אֲבוֹתֵינוּ בָּרְכֵנוּ בַּבְרָכָה וְכוּ' בְּלַחַשׁ וְתֵיבַת כֹּהֲנִים אוֹמֵר בְּקוֹל רָם וּבָזֶה הוּא קוֹרֵא אֶת הַכֹּהֲנִים שֶׁיְבָרֵכוּ
וְשׁוּב אוֹמֵר בְּלַחַשׁ עַם קְדוֹשֶׁךָ כָּאָמוּר
וּלְאַחַר שֶׁקָּרָא שְּׁלִיחַ הַצִּבּוּר כֹּהֲנִים מַתְחִילִים וּמְבָרְכִים כֻּלָּם בְּיַחַד בָּרוּךְ אַתָּה אֱלֹקֵינוּ מֶלֶךְ הָעוֹלָם אֲשֶׁר קִדְּשָׁנוּ בִּקְדֻשָּׁתוֹ שֶׁל אַהֲרֹן וְהוֹפְכִין פְּנֵיהֶם כְּלַפֵּי הָעָם וּמְסַיְמִים אֶת הַבְּרָכָה וְצִוָּנוּ לְבָרֵךְ אֶת עַמּוֹ יִשְׂרָאֵל בְּאַהֲבָה
וְעוֹנִין הַצִּבּוּר אָמֵן
אֲבָל שְּׁלִיחַ הַצִּבּוּר לֹא יַעֲנֶה אָמֵן מִשּׁוּם דַּהֲוֵי הֶפְסֵק
מַה שֶּׁאוֹמְרִים בְּאַהֲבָה הוּא לְאַפּוֹקֵי שֶׁאִם הַצִּבּוּר שׂוֹנְאִים אֶת הַכֹּהֵן הַכֹּהֵן שׂוֹנֵא אֶת הַצִּבּוּר לֹא יִשָּׂא אֶת כַּפָּיו וְסַכָּנָה הוּא לַכֹּהֵן אִם יִשָּׂא אֶת כַּפָּיו וְעַל כֵּן יֵשׁ לָצֵאת מִבֵּית הַכְּנֶסֶת
אִם אֵין בְּבֵית הַכְּנֶסֶת אֶלָּא כֹּהֵן אֶחָד אֵינוֹ אוֹמֵר שְּׁלִיחַ הַצִּבּוּר כֹּהֲנִים בְּקוֹל רָם אֶלָּא הוּא מֵעַצְמוֹ מַחְזִיר אֶת פָּנָיו
מַגְבִּיהִים אֶת יְדֵיהֶם נֶגֶד כִּתְפֵיהֶם וּפוֹשְׁטִים אוֹתָן וְחוֹלְקִין אֶצְבְּעוֹתֵיהֶם שֶׁיִּהְיוּ בֵינֵיהֶן חֲמִשָּׁה אֲוִירִים דְּהַיְנוּ בֵּין שְׁתֵּי אֶצְבָּעוֹת לִשְׁתֵּי אֶצְבָּעוֹת אֲוִיר אֶחָד וּבֵין שְׁתֵּי אֶצְבָּעוֹת לַאֲגוּדָל גַּם כֵּן אֲוִיר אֶחָד וְכֵן בַּיָּד הַשְּׁנִיָּה הֲרֵי אַרְבָּעָה אֲוִירִים
וּבֵין אֲגוּדָל לַאֲגוּדָל גַּם כֵּן אֲוִיר אֶחָד הֲרֵי חֲמִשָּׁה אֲוִירִים
וְצָרִיךְ לַעֲשׂוֹת כֵּן מִשּׁוּם דִּכְתִיב מֵצִיץ מִן הַחֲרַכִּים חֲרַכִּים
וְצָרִיךְ לִזָּהֵר מְאֹד שֶלֹא יִגְּעוּ רָאשֵׁי הָאֲגוּדָלִין זֶה בָּזֶה שֶלֹּא יִתְקַלְקֵל הַחַלּוֹן
וְצָרִיךְ לְהַגְבִּיהַּ אֶת הַיָּד הַיְּמָנִית קְצָת לְמַעְלָה מֵהַשְּׂמָאלִית וִיהֵא אֲגוּדַל יָמִין עַל אֲגוּדַל שְׂמֹאל
וּפוֹרְשִין כַּפֵּיהֶם שֶׁיִּהְיֶה תּוֹךְ כַּפֵּיהֶם כְּנֶגֶד הָאָרֶץ וְאַחוֹרֵי יְדֵיהֶם כְּנֶגֶד הַשָּׁמָיִם
בְּשָׁעָה שֶׁהַכֹּהֲנִים מְבָרְכִים אֶת הָעָם לֹא יַבִּיטוּ וְלֹא יַסִּיחוּ דַּעְתָּם אֶלָּא יִהְיוּ עֵינֵיהֶם כְּלַפֵּי מַטָּה כְּמוֹ בַּתְּפִלָּה וְהָעָם יְכַוְּנוּ לַבְּרָכָה וְיִהְיוּ פְּנֵיהֶם נֶגֶד פְּנֵי הַכֹּהֲנִים אֲבָל לֹא יִסְתַּכְּלוּ בָּהֶם
וְגַם הַכֹּהֲנִים בְּעַצְמָם לֹא יִסְתַּכְּלוּ בִּידֵיהֶם
וְנָהֲגוּ לְשַׁלְשֵׁל אֶת הַטַּלִּית עַל פְּנֵיהֶם וִידֵיהֶם חוּץ לַטַּלִּית
וְגַם הַצִּבּוּר מְשַׁלְשְׁלִין אֶת הַטַּלִּיתִים עַל פְּנֵיהֶם שֶׁלֹּא יִסְתַּכְּלוּ
הָעָם שֶׁאַחוֹרֵי הַכֹּהֲנִים אֵינָם בִּכְלָל הַבְּרָכָה אֶלָּא אִם כֵּן הָיוּ אֲנוּסִים
אֲבָל הָעָם שֶׁמִּן הַצְּדָדִים לִפְנֵיהֶם הֵמָּה בִּכְלָל הַבְּרָכָה
וּבִמְקוֹם שֶׁאֲרוֹן הַקֹּדֶשׁ בּוֹלֵט מִן הַכֹּתֶל אִם כֵּן הָאֲנָשִׁים שֶׁעוֹמְדִין אֵצֶל הַכֹּתֶל הַמִּזְרָחִי הֵמָּה מִן הַצְּדָדִין שֶׁאֲחוֹרֵי הַכֹּהֲנִים צְרִיכִין לָלֶכֶת מִשָּׁם וְלַעֲמוֹד בְּמָּקוֹם שֶׁיִּהְיוּ לְכָל הַפָּחוֹת מִן הַצְּדָדִין שֶׁלִּפְנֵי הַכֹּהֲנִים
וְאִם אִי אֶפְשָׁר הֲרֵי הֵן כְּמוֹ אֲנוּסִים וְהֵם בִּכְלַל הַבְּרָכָה
שְּׁלִיחַ הַצִּבּוּר מַקְרֶא אוֹתָם בִּרְכַּת כֹּהֲנִים מִלָּה בְּמִלָּה וְהֵם אוֹמְרִים אַחֲרָיו כָּל מִלָּה עַד שֶׁמְסַיְּמִים פָּסוּק רִאשׁוֹן וְעוֹנִין הַצִּבּוּר אָמֵן וְכֵן אַחַר הַפָּסוּק הַשֵּׁנִי וְאַחַר הַפָּסוּק הַשְּׁלִישִׁי
לֹא יִקְרָא שְּׁלִיחַ הַצִּבּוּר בְּעַל פֶּה אֶלָּא מִתּוֹךְ הַסִּדּוּר שֶׁלֹּא יִתְבַּלְבֵּל
וְיָכוֹל לוֹמַר גַּם הוּא הָאֲמֵנִים שֶׁלְּאַחַר הַפְּסוּקִים וְלֹא הֲוֵי הֶפְסֵק שֶׁזֶּהוּ צֹרֶךְ תְּפִלָּה
אֵלּוּ תֵבוֹת שֶׁהַכֹּהֲנִים הוֹפְכִים בָּהֶן לַדָּרוֹם וְלַצָּפוֹן יְבָרֶכְךָ וְיִשְׁמְרֶךָ אֵלֶיךָ וִחֻנֶּךָ אֵלֶיךָ לְךָ מִשּׁוּם דְּתֵבוֹת אֵלּו הֵן לְנֹכַח לָכֵן הוֹפְכִין אֶת עַצְמָם גַּם לַצְּדָדִין כְּדֵי לְבָרֵךְ אֶת כֻּלָּם
וְכֵן הוֹפְכִין גַּם בְּתֵבַת שָׁלוֹם לְפִי שֶׁהִיא סִיּוּם הַבְּרָכוֹת
וּבְשָׁעָה שֶׁמַּאֲרִיכִין בְּנִגּוּן שֶׁל הַתֵּבוֹת שֶׁבְּסוֹף הַפְּסוּקִים דְּהַיְנוּ וְיִשְׁמֶרְךָ וִיחֻנֶּךָ שָׁלוֹם אוֹמְרִים הַצִּבּוּר רִבּוֹנוֹ שֶׁל עוֹלָם וְכוּ'
וְהַמַּקְרֶא אֲפִלּוּ אֵינוֹ שְּׁלִיחַ הַצִּבּוּר לֹא יֹאמַר רִבּוֹנוֹ שֶׁל עוֹלָם מִפְּנֵי הַטֵּרוּף
וּמִכָּל שֶׁכֵּן שֶׁאִם הוּא שְּׁלִיחַ הַצִּבּוּר שֶׁלֹּא יֹאמְרוֹ מִפְּנֵי הֶפְסֵק בַּתְּפִלָּה
וְלֹא יְנַגְּנוּ הַכֹּהֲנִים אֶלָּא נִגּוּן הַמְּיֻחָד מִפְּנֵי טֵרוּף הַדָּעַת
בְּשָׁעָה שֶׁהַכֹּהֲנִים אוֹמְרִים אֶת הַתֵּבוֹת אֵין לַצִּבּוּר לוֹמַר שׁוּם פָּסוּק רַק יִשְׁמְעוּ הֵיטֵב בְּכַוָּנָה אֶת הַתֵּבוֹת מִפִּי הַכֹּהֲנִים כִּי כְּלוּם יֵשׁ עֶבֶד שֶׁמְבָרְכִים אוֹתוֹ וְאֵינוֹ מַאֲזִין וּמְכַוֵּן לַבְּרָכָה
וְאִם אוֹמְרִים הַפְּסוּקִים אֵינָם יְכוֹלִים לְכַוֵּן לַבְּרָכָה
אַךְ קְצָת נוֹהֲגִים לוֹמַר פְּסוּקִים
וְיִזָהֲרוּ שֶׁלֹּא לְאָמְרָם אֶלָּא בְּשָׁעָה שֶׁשְּׁלִיחַ הַצִּבּוּר הַכֹּהֲנִים מְנַגְּנִים וְלֹא בְּשָׁעָה שֶׁאוֹמְרִים אֶת הַתֵּבוֹת
אַחַר כָּךְ מַתְחִיל שְּׁלִיחַ הַצִּבּוּר שִׂים שָׁלוֹם וְאָז הַכֹּהֲנִים מַחְזִירִים אֶת פְּנֵיהֶם כְּלַפֵּי אֲרוֹן הַקֹּדֶשׁ שֶׁבַּמִּזְרָח וְאוֹמְרִים רִבּוֹן הָעוֹלָמִים וְכוּ' וְיַאֲרִיכוּ בִּתְפִלָּה עַד שֶׁיְסַיֵּם שְּׁלִיחַ הַצִּבּוּר הַמְּבָרֵךְ אֶת עַמּוֹ יִשְׂרָאֵל בַּשָּׁלוֹם כְּדֵי שֶיַּעֲנוּ הַצִּבּוּר אָמֵן גַּם עַל תְּפִלָּתָם
וְאִם אֵינָם יְכוֹלִים לְהַאֲרִיךְ כָּל כָּךְ יֹאמְרוּ עוֹד אַדִּיר בַּמָּרוֹם וְכוּ' וּבְרֹאשׁ הַשָּׁנָה וְיוֹם הַכִּפּוּרִים שֶׁמְנַגְּנִים הַיּוֹם תְּאַמְּצֵנוּ וְכוּ' לֹא יַתְחִילוּ הַכֹּהֲנִים רִבּוֹן הָעוֹלָמִים וְכוּ' עַד קָרוֹב לַסּוֹף כְּדֵי שֶׁיְסַיְמוּ בְּשָׁוֶה עִם שְּׁלִיחַ הַצִּבּוּר
אֵין הַכֹּהֲנִים רַשָּׁאִים לְהַתְחִיל בִּרְכַּת אֲשֶׁר קִדְּשָׁנוּ וְכוּ' עַד שֶׁתִּכְלֶה לְגַמְרֵי תֵּבַת כֹּהֲנִים מִפִּי הַמַּקְרֶא
וְאֵין הַמַּקְרֶא רַשַּׁאי לְהַתְחִיל יְבָרֶכְךָ עַד לְאַחַר שֶׁיִּכְלֶה אָמֵן מִפִּי כָּל הַצִּבּוּר
וְכֵן בְּאָמֵן שֶׁעוֹנִים אַחַר וְיִשְׁמֶרְךָ וִיחֻנֶּךָ שָׁלוֹם יַמְתִּין הַמַּקְרֶא וְלֹא יַתְחִיל יָאֵר יִשָּׂא שִׂים שָׁלוֹם עַד לְאַחַר שֶׁיִּכְלֶה אָמֵן מִפִּי כָּל הַצִּבּוּר
וְאֵין הַכֹּהֲנִים רַשָּׁאִים לְהַחְזִיר פְּנֵיהֶם מִן הַצִּבּוּר לַהֵיכָל עַד שֶׁיַּתְחִיל שְּׁלִיחַ הַצִּבּוּר שִׂים שָׁלוֹם
וְאֵינָם רַשָּׁאִים לָכֹף אֶצְבְּעוֹתֵיהֶן מִפְּשִׁיטָתָן עַד שֶׁיַּחְזִירוּ פְּנֵיהֶם מִן הַצִּבּוּר
וְאֵינָם רַשָּׁאִים לַעֲבוֹר מִן הַדּוּכָן עַד שֶׁיְסַיְמוּ הַצִּבּוּר אָמֵן לְאַחַר הַמְּבָרֵךְ אֶת עַמּוֹ יִשְׂרָאֵל בַּשָּׁלוֹם
כְּשֶׁמַּחְזִירִין הַכֹּהֲנִים אֶת פְּנֵיהֶם בֵּין בַּתְּחִלָּה בֵּין בַּסּוֹף לֹא יַחְזִירוּ אֶלָּא דֶּרֶךְ יָמִין
לָכֵן בַּתְּחִלָּה כְּשֶׁעוֹמְדִים וּפְנֵיהֶם לַמִּזְרָח יִפְנוּ לַדָּרוֹם וְאַחַר כָּךְ לַמַּעֲרָב
וְאַחַר הַדּוּכָן כְּשֶׁהוֹפְכִין פְּנֵיהֶם לַמִּזְרָח פּוֹנִים דֶּרֶךְ צָפוֹן
וּכְשֶׁהֵם יוֹרְדִין מִן הַדּוּכָן יִהְיֶה פְּנֵיהֶם קְצָת לְנֶגֶד אֲרוֹן הַקֹּדֶשׁ וְיִפְסְעוּ לְאַחֲרֵיהֶם כְּתַלְמִיד הַנִּפְטָר מִלִּפְנֵי רַבּוֹ
כְּשֶׁנּוֹעֲלִין הַמִּנְעָלִים לֹא יִגְּעוּ בָּהֶם
וְאִם נָגְעוּ צְרִיכִין לִטּוֹל יְדֵיהֶם
מִשְׁתַּדְּלִים שֶׁשְּׁלִיחַ הַצִּבּוּר לֹא יִהְיֶה כֹּהֵן
וְאִם הוּא כֹּהֵן לֹא יַעֲלֶה לַדּוּכָן וְגַם לֹא יַקְרֶא לִפְנֵי הַכֹּהֲנִים אֶלָּא אִישׁ אַחֵר יַעֲמֹד אֶצְלוֹ שֶׁיִּקְרָא כֹּהֲנִים וְגַם יִקְרֶא לִפְנֵיהֶם אֶת הַתֵּבוֹת יְבָרֶכְךָ וְגוֹ' וּשְּׁלִיחַ הַצִּבּוּר עוֹמֵד וְשׁוֹתֵק עַד שִׂים שָׁלוֹם
וְאֵינוֹ עוֹבֵר בְּמַה שֶּׁאֵינוֹ עוֹלֶה לַדּוּכָן אַף שֶׁזֶּה קָרָא כֹּהֲנִים בְּקוֹל כִּי אֵין הַכַּוָּנָה אֶלָּא עַל מִי שֶׁאֵינוֹ עוֹמֵד בִּתְּפִלָּה וְעָקַר רַגְלָיו בִּרְצֵה
וְאִם אֵין שָׁם כֹּהֵן אַחֵר אֶלָּא הוּא אֲזַי כְּדֵי שֶׁלֹּא תִּתְבַּטֵּל מִצְוַת נְשִׂיאַת כַּפַּיִם יַעֲלֶה הוּא לַדּוּכָן וְסוֹמֵךְ עַל נְטִילַת יָדַיִם שֶׁל שַׁחֲרִית
כֵּיצַד עוֹשֶׂה
עוֹקֵר רַגְלָיו קְצָת כְּשֶׁאוֹמֵר רְצֵה וְאוֹמֵר עַד וּלְךָ נָאֶה לְהוֹדוֹת וְאַחֵר אוֹמֵר אֱלֹקֵינוּ וֵאֱלֹקֵי אֲבוֹתֵינוּ בָּרְכֵנוּ בַּבְּרָכָה וְכוּ' וּשְּׁלִיחַ הַצִּבּוּר עוֹלֶה לַדּוּכָן וְזֶה הָאַחֵר מַקְרֶא וְחוֹזֵר שְּׁלִיחַ הַצִּבּוּר וְאוֹמֵר שִׂים שָׁלוֹם וְלֹא יֹאמַר רִבּוֹן הָעוֹלָמִים וְכוּ' עַד לְאַחַר הַקַּדִּישׁ
וְאִם לֹא עָקַר רַגְלָיו בִּרְצֵה אֵינוֹ רַשַּׁאי לַעֲלוֹת
צִבּוּר שֶׁכֻּלָּם כֹּהֲנִים אִם אֵין שָׁם אֶלָּא עֲשָׂרָה כֻּלָּם עוֹלִים לַדּוּכָן
לְמִי מְבָרְכִין
לַאַחֵיהֶם שֶׁבַּשָּׂדוֹת
וּמִי עוֹנֶה אַחֲרֵיהֶם אָמֵן
נָשִׁים וָטָף
וַאֲפִלּוּ אֵין נָשִׁים וָטַף עֲנִיַּת אָמֵן אֵינָהּ מְעַכֶּבֶת
וְאִם יֵשׁ יוֹתֵר מֵעֲשָׂרָה הַיְּתֵרִים מֵעֲשָׂרָה יַעֲלוּ לַדּוּכָן וַעֲשָׂרָה יִשָּׁאֲרוּ לַעֲנוֹת אָמֵן
כֹּהֵן שֶׁנָּשָׂא אֶת כַּפָּיו וְאַחַר כָּךְ הָלַךְ לְבֵית הַכְּנֶסֶת אַחֵר אִם רוֹצֶה יָכוֹל לַעֲלוֹת לַדּוּכָן גַּם כָּאן
וְאִם אֵינוֹ רוֹצֶה אַף שֶׁשּׁוֹמֵעַ קוֹרְאִין כֹּהֲנִים אֵינוֹ צָרִיךְ לַעֲלוֹת כֵּיוָן שֶׁכְּבָר עָלָה
מִי שֶׁיֵּשׁ מוּם בְּפָנָיו בִּמְדִינוֹתֵינוּ שֶׁנּוֹהֲגִים שֶׁכָּל הַכֹּהֲנִים מְשַׁלְשְׁלִים אֶת הַטַּלִּיתִים עַל פְּנֵיהֶם מֻתָּר לִשָּׂא אֶת כַּפָּיו
אֲבָל מִי שֶׁיֵּשׁ מוּם בְּיָדָיו כְּגוֹן שֶׁהֵן בַּהֲקָנִיּוֹת מְנֻמָּרוֹת בִּנְקֻדּוֹת דַקּוֹת שֶׁהֵן עֲקֻמּוֹת שֶׁאֵינוֹ יָכוֹל לְחַלֵּק אֶת אֶצְבְּעוֹתָיו לֹא יִשָּׂא אֶת כַּפָּיו מִפְּנֵי שֶׁהָעָם יִסְתַּכְּלוּ וְיַסִּיחוּ דַּעְתָּם
וְאִם הוּא רָגִיל בְּעִירוֹ שֶׁכְּבָר שָׁהָה שָׁם שְׁלֹשִׁים יוֹם וּמַכִּירִים אוֹתוֹ נוֹשֵׂא אֶת כַּפָּיו
הָיוּ יָדָיו צְבוּעוֹת לֹא יִשָּׂא אֶת כַּפָּיו מִפְּנֵי שֶׁהָעָם מִסְתַּכְּלִין בָּהֶם
וְאִם רֹב הָעִיר מְלַאכְתָּן בְּכָךְ יִשָּׂא אֶת כַּפָּיו
מִי שֶׁאֵינוֹ יוֹדֵעַ לַחְתֹּךְ הָאוֹתִיּוֹת הֵיטֵב וְקוֹרֵא שִׁי"ן יְמָנִית כְּמוֹ שְׂמָאלִית לֹא יִשָּׂא אֶת כַּפָּיו אִם לֹא שֶׁכָּל הַקָּהָל קוֹרִין כֵּן
וְכָל כֹּהֵן שֶׁאֵינוֹ נוֹשֵׂא אֶת כַּפָּיו יֵצֵא קֹדֶם רְצֵה מִבֵּית הַכְּנֶסֶת לַחוּץ עַד שֶׁיִּגְמְרוּ נְשִׂיאַת כַּפָּיִם
הָרַג אֶת הַנֶּפֶשׁ בְּמֵזִיד אֲפִלּוּ עָשָׂה תְּשׁוּבָה לֹא יִשָא אֶת כַּפָּיו
וְאִם הָרַג בִּשְׁגָגָה וְעָשָׂה תְשׁוּבָה נוֹשֵׂא אֶת כַּפָּיו
וְכֵן מוּמָר שֶׁעָשָׂה תְשׁוּבָה נוֹשֵׂא אֶת כַּפָּיו
נָשָׂא גְּרוּשָׁה חֲלוּצָה שֶׁנִּטְמָא לְמֵּת שֶׁאָסוּר לִטְמָא אֵלָיו לֹא יִשָּׂא אֶת כַּפָּיו עַד שֶׁיַּעֲשֶׂה תְשׁוּבָה עַל פִּי תַּלְמִיד חָכָם
וּשְׁאָר עֲבֵרוֹת אֵינָן מוֹנְעוֹת מִנְּשִׂיאַת כַּפָּיִם
חָלָל אֵינוֹ נוֹשֵׂא אֶת כַּפָּיו
אוֹנֵן אֵינוֹ נוֹשֵׂא אֶת כַּפָּיו
וְאָבֵל תּוֹךְ שְׁנֵים עָשָׂר חֹדֶשׁ עַל אָבִיו וְאִמּוֹ תוֹךְ שְׁלֹשִׁים עַל שְׁאָר קְרוֹבִים אֵינוֹ נוֹשֵׂא אֶת כַּפָּיו וְצָרִיךְ לָצֵאת מִבֵּית הַכְּנֶסֶת קֹדֶם רְצֵה עַד אַחַר נְשִׂיאַת כַּפָּיִם
וְאִם אֵין בְּבֵית הַכְּנֶסֶת שְׁנֵי כֹּהֲנִים אֲחֵרִים מֻתָּר לְאָבֵל לִשָּא אֶת כַּפָּיו תּוֹךְ שְׁנֵים עָשָׂר חֹדֶשׁ עַל אָבִיו וְאִמּוֹ וְתוֹךְ שְׁלֹשִׁים עַל שְׁאָר קְרוֹבִים
אֲבָל תּוֹךְ שִׁבְעָה כְּגוֹן הַקּוֹבֵר מֵתוֹ בָּרֶגֶל אֲפִלּוּ אִם אֵין שָׁם שְׁנֵי כֹּהֲנִים אֲחֵרִים אֵינוֹ נוֹשֵׂא אֶת כַּפָּיו
כָּל הַמְּלָאכוֹת הַמֻּתָּרוֹת לַעֲשׂוֹתָן בְּיוֹם טוֹב זֶה דַּוְקָא לְצֹרֶךְ אוֹתוֹ הַיּוֹם
אֲבָל לְהָכִין מִיּוֹם רִאשׁוֹן לְיוֹם שֵׁנִי וּמִכָּל שֶׁכֵן לְיוֹם חֹל אָסוּר
אַךְ אִם הוּא צָרִיךְ לְבַשֵּׁל בִּשְׁבִיל הַיּוֹם מֻתָּר לָקַחַת קְדֵרָה יוֹתֵר גְּדוֹלָה וּלְמַלֵּא אוֹתָהּ בָּשָׂר וְכַיּוֹצֵא בּוֹ אַף עַל פִּי שֶׁאֵינוֹ צָרִיךְ הַיּוֹם כָּל כָּךְ וְיוֹתִיר גַּם לַלַיְלָה לְמָחָר
וְדַוְקָא בְּתַבְשִׁיל בַּקְּדֵרָה מֻתָּר מִפְּנֵי שֶׁהַתַּבְשִׁיל מֻטְעָם יוֹתֵר כְּשֶׁמִּתְבַּשֵּׁל הַרְבֵּה בָשָׂר בְּיַחַד וּבִלְבַד שֶׁלֹּא יֹאמַר בַּפֶּה שֶׁהַמּוֹתָר יִהְיֶה לְצֹרֶךְ הַלַּיְלָה לְצֹרֶךְ מָחָר אֶלָּא יְבַשֵּׁל סְתָם
אֲבָל בִּשְׁאָר מַאֲכָלִים אָסוּר לְהוֹסִיף בְּדָבָר שֶׁיֵּשׁ קְצָת טִרְחָא בְּמַה שֶּׁהוּא מוֹסִיף
אֲפִלּוּ דָּבָר שֶׁאֵינוֹ מְלָאכָה כְּגוֹן לְהָבִיא מַיִם אֲפִלוּ יַיִן לְקִדּוּשׁ לְהַבְדָּלָה אָסוּר לְהָכִין
וְכֵן אָסוּר לְהַעֲמִיד אֶת הַנֵּרוֹת בַּמְּנוֹרָה לְתַקֵּן אֶת הַפְּתִילוֹת וְהָעֲשָׁשִׁיּוֹת בְּיוֹם טוֹב רִאשׁוֹן לְצֹרֶךְ הַלַּיְלָה אֶלָּא אִם הוּא צָרִיךְ לְהִשְׁתַּמֵּשׁ בָּהֶם גַּם קֹדֶם הַלַּיְלָה לִכְבוֹד בֵּית הַכְּנֶסֶת
נָכְרִי שֶׁהֵבִיא בְּיוֹם טוֹב רִאשׁוֹן דָּגִים פֵּרוֹת שֶׁיֵּשׁ לָחוּשׁ שֶׁמָּא נִצּוֹדוּ הַיּוֹם נִתְלְשׁוּ הַיּוֹם הוּבְאוּ מִחוּץ לַתְּחוּם אֲסוּרִים הַיּוֹם בְּטִלְטוּל וְלָעֶרֶב מֻתָּרִים
שֶׁאִם הָאֵינוֹ יְהוּדִי מַכִּירוֹ וְנוֹתְנָם בְּלֹא קְצִיצַת דָּמִים מֻתָּר לְקַחְתָּם וּלְאָכְלָם חוּץ מִיּוֹם טוֹב שֶׁל רֹאשׁ הַשָּׁנָה שֶׁאֲפִלּוּ הוּבְאוּ בְּיוֹם רִאשׁוֹן אֲסוּרִים בְּיוֹם שֵׁנִי
אִם הֱבִיאָם הַנָּכְרִי בִּשְׁבִיל יִשְׂרָאֵל לְדוֹרוֹן לְמָכְרָם יֵשׁ לֶאֱסוֹר גַּם בְּיוֹם טוֹב שֵׁנִי
וְאַךְ אִם חָל יוֹם טוֹב בַּיּוֹם הַחֲמִשִּׁי וּבַיוֹם הַשִּׁשִּׁי וְהֵבִיא בַּיּוֹם הַחֲמִשִּׁי אִם יֵשׁ צֹרֶךְ גָּדוֹל מֻתָּר לְטַלְטְלָן בַּיּוֹם הַשִּׁשִּׁי וּלְבַשְּׁלָם לִכְבוֹד שַׁבָּת
וּבְיוֹם טוֹב שֶׁל רֹאשׁ הַשָּׁנָה גַּם זֶה אָסוּר
חָלָב שֶׁחֲלָבוֹ אֵינוֹ יְהוּדִי בְּיוֹם רִאשׁוֹן וְיִשְׂרָאֵל רוֹאֵהוּ מֻתָּר בְּיוֹם שֵׁנִי
וְאִם חֲלָבוֹ בַּשַּׁבָּת וְיוֹם רִאשׁוֹן הוּא יוֹם טוֹב אֲסוּר בְּיוֹם רִאשׁוֹן
וּבְרֹאשׁ הַשָּׁנָה אִם חֲלָבוֹ בְּיוֹם רִאשׁוֹן שֶׁל יוֹם טוֹב אָסוּר גַּם בְּיוֹם שֵׁנִי וְגַם בַּשַּׁבָּת הַסְּמוּכָה
פְּתִילוֹת שֶׁהִדְלִיק בָּהֶן בְּיוֹם טוֹב רִאשׁוֹן וְכָבוּ מֻתָּר לְהַדְלִיק בָּהֶן בְּיוֹם טוֹב שֵׁנִי
אַךְ בִּשְׁנֵי יָמִים טוֹבִים שֶׁל רֹאשׁ הַשָּׁנָה אָסוּר לְהַדְלִיק בְּיוֹם טוֹב שֵנִי בִּפְתִילָה שֶׁכָּבְתָה בְּיוֹם רִאשׁוֹן וַאֲפִלּוּ בַּקָּצֶה הַשֵּׁנִי
וּמִכָּל מָקוֹם מֻתָּרוֹת בְּטִלְטוּל לַהֲסִירָן וְלָתֵת חֲדָשׁוֹת
וְכֵן בְּיוֹם טוֹב שֶׁלְּאַחַר שַׁבָּת
יוֹם טוֹב שֶׁחָל לִהְיוֹת בְּעֶרֶב שַׁבָּת אָסוּר לֶאֱפוֹת לְבַשֵּׁל בִּקְדֵרָה מְיֻחֶדֶת לַשַּׁבָּת אֶלָּא עַל יְדֵי עֵרוּב תַּבְשִׁילִין שֶׁעוֹשֶׂה בְּעֶרֶב יוֹם טוֹב דְּהַיּנוּ שֶׁלּוֹקֵחַ אֵיזֶה תַּבְשִׁיל צָלִי שֶׁרָאוּי לְלַפֵּת בּוֹ אֶת הַפַּת וְגַם פַּת וּמְבָרֵךְ אֲשֶׁר קִדְּשָׁנוּ בְּמִצְוֹתָיו וְצִוָּנוּ עַל מִצְוַת עֵרוּב
וְאוֹמֵר בַּהֲדֵין עֵרוּבָא יְהֵא שָׁרֵא לָנָא לַאֲפוּיֵי וּלְבַשּׁוּלֵי וּלְאַטְמוּנֵי וּלְאַדְלוּקֵי שְׁרָגָא וּלְמֶעְבַּד כָּל צָרְכָּנָא מִיּוֹמָא טָבָא לְשַׁבַּתָּא
וְאִם אֵינוֹ מֵבִין לָשׁוֹן זֹה יֹאמַר בְּלָשׁוֹן שֶׁהוּא מֵבִין [בְּעֵרוּב זֶה יְהֵא מֻתָּר לָנוּ לֶאֱפוֹת וּלְבַשֵׁל וּלְהַטְמִין וּלְהַדְלִיק נֵר וְלַעֲשׂוֹת כָּל צָרְכֵנוּ מִיּוֹם טוֹב לַשַּׁבָּת]
צָרִיךְ שֶׁיְהֵא הַתַּבְשִׁיל דָּבָר שֶׁדַּרְכּוֹ לְאָכְלוֹ עִם פַּת כְּגוֹן בְּשָׂר דָּגִים וּבֵיצִים
אֲבָל דָּבָר שֶׁאֵין דַּרְכּוֹ לְאָכְלוֹ עִם פַּת לֹא מַהֲנֵי
שִׁעוּר הַתַּבְשִׁיל כַּזַּיִת
וְהַפַּת כַּבֵּיצָה
וְיֵשׁ לְהַדֵּר אַחַר מָנָה יָפָה לִכְבוֹד הַמִּצְוָה
וְגַם הַפַּת תְּהֵא שְׁלֵמָה וְיַנִּיחָהּ בַּשַּׁבָּת לְלֶחֶם מִשְׁנֶה וּבִסְעוּדָּה שְׁלִישִׁית יִבְצַע עָלֶיהָ שֶכֵּיוָן דְּאֶתְעֲבִיד בֵּהּ מִצְוָה חֲדָּא זִימְנָא יִתְעַבֵיד בֵּה נַמִּי מִצְוָה אַחֲרִיתָא
אֵין עֵרוּב תַּבְשִׁילִין מוֹעִיל אֶלָּא לְהַתִּיר לַעֲשׂוֹת כָּל צָרְכֵי שַׁבָּת בְּיוֹם טוֹב בְּעוֹד הַיּוֹם גָּדוֹל דְּהַיְנוּ שֶׁיֵּשׁ שָׁהוּת בַּיּוֹם שֶׁאִם הָיוּ מִזְדַּמְּנִים אוֹרְחִים שֶׁלֹּא אָכְלוּ הַיּוֹם הָיוּ אוֹכְלִים וְנֶהֱנִים בּוֹ בַּיּוֹם קֹדֶם בֵּין הַשְּׁמָשׁוֹת מִמְּלַאכְתּוֹ שֶׁעָשָׂה בְּיוֹם טוֹב
אֲבָל אִם אֵין שָׁהוּת בַּיּוֹם לֵהָנוֹת מִמְּלַאכְתּוֹ אֵינוֹ מוֹעִיל עֵרוּב הַתַּבְשִׁילִין
וְלָכֵן נוֹהֲגִין כְּשֶׁחָל יוֹם טוֹב בְּעֶרֶב שַׁבָּת מַקְדִּימִין לְהִתְפַּלֵּל עַרְבִית שֶׁל שַׁבָּת מִבְּעוֹד יוֹם שֶׁיִּהְיוּ זְרִיזִין לְמַהֵר לִגְמוֹר הַכֹּל קֹדֶם שֶׁאוֹמְרִים מִזְמוֹר שִׁיר לְיוֹם הַשַּׁבָּת
וְהַתַּבְשִׁילִין שֶׁמַּטְמִינִים לְשַׁבָּת צְרִיכִין לְהַטְמִינָם בְּעוֹד הַיּוֹם גָּדוֹל שֶׁיִּתְבַּשְּׁלוּ קוֹדֶם בֵּין הַשְּׁמָשׁוֹת לְכָל הַפָּחוֹת שְׁלִישׁ בִּשּׁוּלָן
לֹא הֻתַּר לֶאֱפוֹת וּלְבַשֵּׁל עַל יְדֵי עֵרוּב תַּבְשִׁילִין אֶלָּא בְּעֶרֶב שַׁבָּת
אֲבָל אִם חָל יוֹם טוֹב בְּיוֹם וּבְיוֹם אָסוּר לְבַשֵּׁל לֶאֱפוֹת בְּיוֹם בִּשְׁבִיל שַׁבָּת
צָרִיךְ שֶׁיְהֵא הָעֵרוּב קַיָּם עַד שֶׁהֵכִין כָּל צָרְכֵי שַׁבָּת
אִם נֶאֱבְדָה נֶאֱכְלָה הַפַּת אֵין בְּכָךְ כְּלוּם וּמֻתָּר אֲפִלּוּ לֶאֱפוֹת
וְאִם נֶאֱבַד נֶאֱכַל הַתַּבְשִׁיל אִם נִשְׁאַר כַּזַּיִת גַּם כֵּן לֹא הִפְסִיד
אֲבָל אִם לֹא נִשְׁתַּיֵּר מִמֶּנּוּ כַּזַּיִת אָסוּר לְבַשֵּׁל כְּאִלּוּ לֹא עֵרַב כְּלָל
וְכֵיצַד עוֹשֶׂה מִי שֶׁלֹּא עֵרֵב
אִם לֹא נִזְכַּר עַד אַחַר סְעוּדַּת שַׁחֲרִית וְאֵין שָׁם בַּמָּקוֹם הַהוּא יִשְׂרָאֵל אַחַר שֶׁעֵרַב אֵינוֹ מֻתָּר אֶלָּא לְבַשֵּׁל קְדֵרָה אַחַת וְלֶאֱפוֹת פַּת אַחַת וּלְהַדְלִיק נֵר אֶחָד לַשַּׁבָּת
וְאִם נִזְכַּר קֹדֶם שֶמְבַשֵּׁל לִסְעוּדַּת שַׁחֲרִית יָכוֹל לְבַשֵׁל מִכָּל מִין בִּקְדֵרָה גְּדוֹלָה וּלְהוֹתִיר לַשַּׁבָּת
וְאִם יֵשׁ שָׁם מִי שֶׁעֵרַב יִתֵּן לָזֶה בְּמַתָּנָה קִמְחוֹ וּבְשָׂרוֹ וְכָל הַשַּׁיָּךְ לָזֶה
וְהוּא יִזְכֶּה בִּדְבָרִים אֵלּוּ בְּהַגְּבָּהָה וִיבַשֵּׁל וְיֹאפֶה עֲבוּרוֹ וַאֲפִלּוּ בְּבֵיתוֹ שֶׁל זֶה שֶׁלֹּא עֵרַב
כָּל בַּעַל הַבַּיִת צָרִיךְ לַעֲשׂוֹת עֵרוּב תַּבְשִׁילִין בְּעַצְמוֹ
וַאֲפִלּוּ אִשָּׁה שֶׁאֵין לָהּ בַּעַל אִם יוֹדַעַת מְחֻיֶּבֶת לַעֲשׂוֹת בְּעַצְמָהּ וְאָסוּר לִסְמֹךְ עַל הָעֵרוּב שֶׁל גְּדוֹל הָעִיר
וּמִי שֶׁשָּׁכַח מֵחֲמַת אֹנֶס וְלֹא עָשָׂה עֵרוּב תַבְשִׁילִין שֶׁעָשָׂה וְנֶאֱבַד אִם יֵשׁ בָּעִיר מִי שֶׁמְעָרֵב בִּשְׁבִיל כָּל בְּנֵי הָעִיר יָכוֹל זֶה לִסְמוֹךְ עַל עֵרוּב זֶה
אֲבָל מִי שֶׁשָּׁכַח מֵחֲמַת עַצְלוּת שֶׁסָּמַךְ עַצְמוֹ לְכַתְּחִלָּה עַל עֵרוּב זֶה לֹא מַהֲנִי לֵהּ וְדִינוֹ כְּדִלְעֵיל סָעִיף ה'
אִם חָל יוֹם טוֹב בְּיוֹם וּבְיוֹם וְנִזְכַּר בַּיּוֹם שֶׁלֹּא עָשָׂה עֵרוּב תַּבְשִׁילִין יָכוֹל לַעֲשׂוֹת הַיּוֹם וִיבָרֵךְ אֶת הַבְּרָכָה וְאַחַר כָּךְ יֹאמַר אִם הַיּוֹם קֹדֶשׁ אֵינִי צָרִיךְ לַעֲשׂוֹת עֵרוּב וְאִם הַיּוֹם חֹל בַּהֲדֵין עֵרוּבָא וְכוּ' אֲבָל בְּרֹאשׁ הַשָּׁנָה אֵינוֹ יָכוֹל לַעֲשׂוֹת כֵּן
כְּשֵׁם שֶׁמִּצְוָה לְכַבֵּד אֶת הַשַּׁבָּת וּלְעַנְּגוֹ כָּךְ מִצְוָה לְכַבֵּד כָּל יָמִים טוֹבִים וּלְעַנְּגָן שֶׁנֶּאֱמַר לִקְדוֹשׁ מְכֻבָּד
וְכָל יָמִים טוֹבִים נֶאֱמַר בָּהֶם מִקְרָא קֹדֶשׁ
אֵיזֶהוּ כִּבּוּד
זֶה שֶׁאָמְרוּ רַבּוֹתֵינוּ זִכְרוֹנָם לִבְרָכָה שֶׁמִּצְוָה עַל הָאָדָם לְגַלֵּחַ בְּעֶרֶב יוֹם טוֹב כְּדֵי שֶׁלֹּא יִכָּנֵס לָרֶגֶל כְּשֶׁהוּא מְנֻוָּל
וְכֵן מִצְוָה לִרְחוֹץ בְּחַמִּין וְלָחֹף רֹאשׁוֹ וְלִטּוֹל צִפָּרְנָיו בְּעֶרֶב יוֹם טוֹב כְּמוֹ בְּעֶרֶב שַׁבָּת
וְכֵן מִצְוָה לָלוּשׁ פַּת בְּבֵיתוֹ בְּעֶרֶב יוֹם טוֹב לִכְבוֹד יוֹם טוֹב כְּמוֹ בְּעֶרֶב שַׁבָּת
וְכֵן אָסוּר לֶאֱכוֹל בְּעֶרֶב יוֹם טוֹב מִן הַמִּנְחָה וּלְמַעְלָה כְּמוֹ בְּעֶרֶב שַׁבָּת כְּדֵי שֶׁיֹּאכַל סְעוּדַּת יוֹם טוֹב לְתֵאָבוֹן
וְאִם חָל עֶרֶב יוֹם טוֹב בַּשַּׁבָּת יֹאכַל סְעוּדָּה שְׁלִישִׁית קֹדֶם מִנְחָה קְטַנָּה
וְכֵן הַדִּין בְּיוֹם טוֹב רִאשׁוֹן שֶׁהוּא עֶרֶב יוֹם טוֹב שֵׁנִי
אֵיזֶהוּ עֹנֶג
זֶה שֶׁאָמְרוּ רַבּוֹתֵינוּ זִכְרוֹנָם לִבְרָכָה שֶׁחַיָּב לֶאֱכוֹל בְּיוֹם טוֹב בְּכָל יוֹם שְׁתֵּי סְעוּדוֹת אַחַת בַּלַּיְלָה וְאַחַת בַּיּוֹם
אֲבָל סְעוּדָּה שְׁלִישִׁית אֵין נוֹהֲגִין בּוֹ
וְחַיָּב לְקַדֵּשׁ עַל הַיַּיִן קֹדֶם סְעוּדָּה וְיִבְצַע עַל שְׁתֵּי כִּכָּרוֹת שְׁלֵמוֹת כְּמוֹ בַּשַּׁבָּת
וְיַרְבֶּה בְּבָשָׂר וְיַיִן וּמִגְדָּנוֹת כְּפִי יְכָלְתּוֹ
בְּכָל יוֹם טוֹב בַּקִּדּוּשׁ שֶׁבַּלַּיְלָה אוֹמְרִים לְאַחֲרָיו בִּרְכַּת שֶׁהֶחֱיָנוּ עַל שִׂמְחַת הֶחָג חוּץ מִלֵּיל שְׁבִיעִי שֶׁל פֶּסַח וְלֵיל שְׁמִינִי שֶׁאֵין מְבָרְכִין שֶׁהֶחֱיָנוּ כֵּיוָן שֶׁאֵינוֹ רֶגֶל בִּפְנֵי עַצְמוֹ
וְהַנָּשִׁים בִּשְׁעַת הַדְלָקַת הַנֵּרוֹת אֵין לָהֶן לְבָרֵךְ שֶׁהֶחֱיָנוּ בְּשׁוּם יוֹם טוֹב
וּקְצָתָן נוֹהֲגוֹת לְבָרֵךְ שֶׁהֶחֱיָנוּ וְלָא מָחֵינָן לְהוּ
חַיָּב לְשַׂמֵּחַ אֶת אִשְׁתּוֹ וּבָנָיו וְכָל הַנִּלְוִים אֵלָיו כָּל אֶחָד כָּרָאוּי לוֹ
הַקְּטַנִּים נוֹתֵן לָהֶם אֱגוֹזִים וּמִגְדָּנוֹת
וְהַנָּשִׁים בִּבְגָדִים וְתַכְשִׁיטִים כְּפִי יְכָלְתּוֹ
וְהָאֲנָשִׁים בְּבָשָׂר וְיַיִן
וְנוֹהֲגִין לְהַרְבּוֹת בְּמִינֵי מַאֲכָלִים בְּיוֹם טוֹב יוֹתֵר מִבְּשַׁבָּת כִּי בְּיוֹם טוֹב נֶאֱמַר בּוֹ שִׂמְחָה
וְלֹא בַשַׁבָּת
וְגַם בִּגְדֵי יוֹם טוֹב יִהְיוּ יְקָרִים יוֹתֵר מִשֶּׁל שַׁבָּת
בְּיוֹם שֵׁנִי שֶׁל פֶּסַח יֵשׁ לַעֲשׂוֹת בַּסְּעוּדָּה אֵיזֶה דָּבָר לְזֵכֶר סְעוּדַּת אֶסְתֵּר שֶׁהָיְתָה בְּיוֹם זֶה שֶׁבּוֹ בַּיּוֹם נִתְלָה הַמָּן
בְּיוֹם רִאשׁוֹן שֶׁל שָׁבוּעוֹת נוֹהֲגִין לֶאֱכוֹל מַאַכְלֵי חָלָב
וְיֵשׁ בָּזֶה כַּמָּה טְעָמִים
וְרֶמֶז מִנְחָה חֲדָשָׁה לַה' בְּשָׁבֻעוֹתֵיכֶם רָאשֵׁי תֵּבוֹת מֵחָלָב
וְיֵשׁ לֶאֱכוֹל גַּם מַאַכְלֵי דְּבַשׁ מִפְּנֵי שֶׁהַתּוֹרָה נִמְשְׁלָה לָהֶם שֶׁנֶּאֱמַר דְּבַשׁ וְחָלָב תַּחַת לְשׁוֹנֵךְ
וְכֵיוָן שֶׁאוֹכְלִים מַאַכְלֵי חָלָב וּצְרִיכִין גַּם כֵּן לֶאֱכוֹל בָּשָׂר שֶׁהֲרֵי מִצְוָה לֶאֱכוֹל בָּשָׂר בְּכָל יוֹם טוֹב צְרִיכִין לִזָּהֵר שֶׁלֹּא יָבֹאוּ לִידֵי אִסּוּר
אַף עַל פִּי שֶׁהָאֲכִילָה וְהַשְּׁתִיָּה בַּמּוֹעֲדוֹת הִיא מִצְוַת עֲשֵׂה לֹא יְהֵא אוֹכֵל וְשׁוֹתֶה כָּל הַיּוֹם כֻּלּוֹ שֶׁהֲרֵי כְּבָר נֶאֱמַר עֲצֶרֶת לַה' אֱלֹהֶיךָ
וְאַף עַל פִּי שֶׁנֶּאֱמַר עֲצֶרֶת תִּהְיֶה לָכֶם כְּבָר פֵּרְשׁוּ רַבּוֹתֵינוּ זִכְרוֹנָם לִבְרָכָה חֶצְיוֹ לַה' וְחֶצְיוֹ לָכֶם
לְפִיכָךְ צְרִיכִין לַעֲסֹק גַּם בַּתּוֹרָה
וּכְשֶׁהוּא אוֹכֵל וְשׁוֹתֶה חַיָּב לְהַאֲכִיל גַּם לַגֵּר לַיָּתוֹם וְלָאַלְמָנָה עִם שְׁאָר הָעֲנִיִּים הָאֻמְלָלִים שֶׁנֶּאֱמַר וְהַלֵּוִי וְהַגֵּר וְהַיָּתוֹם וְגוֹ'
אֲבָל מִי שֶׁנּוֹעֵל דַּלְתֵי חֲצֵרוֹ וְאוֹכֵל וְשׁוֹתֶה הוּא וְאִשְׁתּוֹ וּבָנָיו וְאֵינוֹ מַאֲכִיל וּמַשְׁקֶה לַעֲנִיִּים וּלְמָרֵי נֶפֶשׁ אֵין שִׂמְחַת מִצְוָה אֶלָּא שִׂמְחַת כְּרֵסוֹ וְעַל אֵלּוּ נֶאֱמַר זִבְחֵיהֶם כְּלֶחֶם אוֹנִים לָהֶם כָּל אוֹכְלָיו יִטַמָּאוּ כִּי לַחְמָם לְנַפְשָׁם
וְשִׂמְחָה כַּזֹּאת קָלוֹן הִיא לָהֶם שֶׁנֶּאֱמַר וְזָרִיתִי פֶּרֶשׁ עַל פְּנֵיכֶם פֶּרֶשׁ חַגֵּיכֶם
כְּשֶׁאָדָם אוֹכֵל וְשׁוֹתֶה וְשָׂמֵחַ בָּרֶגֶל לֹא יִמָשֵׁךְ בַּיַיִן וּבִשְׂחוֹק וּבְקַלּוּת רֹאשׁ וְיֹאמַר כָּל מַה שֶּׁיּוֹסִיף בָּזֶה יַרְבֶּה בְּמִצְוַת שִׂמְחָה כִּי הַשִּׁכְרוּת וְהַשְּׂחוֹק וְקַלּוּת הָרֹאשׁ אֵינָהּ שִׂמְחָה אֶלָּא הוֹלְלוּת וְסִכְלוּת
וְלֹא נִצְטַוִּינוּ עַל הַהוֹלְלות וְהַסִּכְלוּת אֶלָּא עַל הַשִּׂמְחָה שֶׁיֵּשׁ בָּהּ עֲבוֹדַת יוֹצֵר הַכֹּל שֶׁנֶּאֱמַר תַּחַת אֲשֶׁר לֹא עָבַדְתָּ אֶת אֱלֹהֶיךָ בְּשִׂמְחָה וּבְטוּב לֵבָב מֵרֹב כֹּל
הָא לָמַדְתָּ שֶׁהָעֲבוֹדָה הִיא בְּשִׂמְחָה וְאִי אֶפְשָׁר לַעֲבוֹד אֶת לֹא מִתּוֹךְ שְׂחוֹק וְלֹא מִתּוֹךְ קַלּוּת רֹאשׁ וְלֹא מִתּוֹךְ שִׁכְרוּת
מִדַּת הַחֲסִידִים אֲשֶׁר לְנֶגְדָּם תָּמִיד וּבְכָל דַּרְכֵיהֶם יְדָעוּהוּ בְּעֵת שִׂמְחָתָם אָז יוֹתֵר וְיוֹתֵר מְבָרְכִין וּמְשַׁבְּחִין לְהַקָּדוֹשׁ בָּרוּךְ הוּא אֲשֶׁר שִׂמַּח אוֹתָם וְיֹאמַר הָאָדָם בְּלִבּוֹ בְּעֵת שִׂמְחָתוֹ וַהֲנָאָתוֹ אִם כָּךְ הוּא שִׂמְחַת הָעוֹלָם הַזֶּה אֲשֶׁר הִיא הֶבֶל כִּי אַחֲרֶיהָ תּוּגָה וְצַעַר מַה תִּהְיֶה שִׂמְחַת הָעוֹלָם הַבָּא הַתְּמִידִית שֶׁאֵין אַחֲרֶיהָ תּוּגָה
וְיִתְפַּלֵּל לְהַקָּדוֹשׁ בָּרוּךְ הוּא שֶׁיַּטֶּה לִבּוֹ לְעָבְדוֹ וְלַעֲשׂוֹת רְצוֹנוֹ בְּלֵב שָׁלֵם וְשֶׁיְשַׂמְּחֶנוּ בְּשִׂמְחַת עוֹלָם וִיזַכֶּנּוּ לְחַיֵּי הָעוֹלָם הַבָּא לְאוֹר בְּאוֹר פְּנֵי מֶלֶךְ חַיִּים
חַיָּב כָּל אָדָם לְהַשְׁגִיחַ עַל בְּנֵי בֵּיתוֹ שֶׁלֹּא יְטַיְלוּ בְּמָקוֹם שֶׁיָּבֹאוּ חַס וְשָׁלוֹם לִידֵי קַלּוּת רֹאשׁ בְּהִתְעָרְבָם עִם קַלֵּי הַדַּעַת רַק יִהְיוּ קְדוֹשִׁים כִּי קָדוֹשׁ הַיּוֹם
בְּמוֹצָאֵי יוֹם טוֹב לַחֹל לְחֹל הַמּוֹעֵד אוֹמֵר בַּתְּפִלָּה אַתָּה חוֹנַנְתָּנוּ וּמַבְדִּיל עַל הַכּוֹס אֲבָל לֹא עַל הַנֵּר וְלֹא עַל הַבְּשָׂמִים
נוֹהֲגִין לְהַרְבּוֹת קְצָת בַּאֲכִילָה וּשְׁתִיָּה בְּיּוֹם שֶׁלְּאַחַר הֶחָג בְּכָל שָׁלֹשׁ רְגָלִים וְהוּא אִסְרוּ חָג
וְנוֹהֲגִין שֶׁאֵין מִתְעַנִּין בּוֹ אֲפִלּוּ חָתָן וְכַלָּה בְּיוֹם חֻפָּתָן וְלֹא יָארְצֵייט וּבְאִסְרוּ חַג שֶׁלְּאַחַר חַג הַשָּׁבוּעוֹת גַּם מִצַּד הַדִּין אָסוּר לְהִתְעַנּוֹת בּוֹ לְפִי שֶׁבִּזְמַן שֶׁבֵּית הַמִּקְדָּשׁ הָיָה קַיָּם אִם חָל שָׁבוּעוֹת בַּשַּׁבָּת הָיָה יוֹם טְבוֹחַ הַקָּרְבָּנוֹת בְּיּוֹם שֶׁלְּאַחֲרָיו
אֲבָל שֶׁל פֶּסַח וְשֶׁל סֻכּוֹת הָיוּ מַקְרִיבִין בְּיוֹם רִאשׁוֹן דְּחֹל הַמּוֹעֵד
חֹל הַמּוֹעֵד אָסוּר בִּקְצָת מְלָאכוֹת וּמֻתָּר בִּקְצָתָן דְּהַיְנוּ כָּל מַה שֶּׁהוּא לְצֹרֶךְ אֲכִילָה לְחֹל הַמּוֹעֵד לְיוֹם טוֹב
וְכֵן מְלָאכָה בְּדָבָר הָאָבֵד דְּהַיְנוּ שֶׁאִם לֹא יַעֲשֶׂנָּה יָבֹא לִידֵי הֶפְסֵד מֻתָּר לַעֲשׂוֹתָהּ
וּצְרִיכִין לִזָּהֵר מְאֹד שֶׁלֹּא לַעֲשׂוֹת בְּחֹל הַמּוֹעֵד מְלָאכָה הָאֲסוּרָה כִּי אָמְרוּ רַבּוֹתֵינוּ זִכְרוֹנָם לִבְרָכָה הַמְּחַלֵּל אֶת חֹל הַמּוֹעֵד כְּאִלּוּ עוֹבֵד עֲבוֹדָה זָרָה
עוֹד אָמְרוּ רַבּוֹתֵינוּ זִכְרוֹנָם לִבְרָכָה הַמְּבַזֶּה אֶת חֹל הַמּוֹעֵד אַף עַל פִּי שֶׁיֵּשׁ בְּיָדוֹ תּוֹרָה וּמַעֲשִׂים טוֹבִים אֵין חֵלֶק לָעוֹלָם הַבָּא
וְהַמְּבַזֶּה הַיְנוּ שֶׁאֵינוֹ מְכַבְּדוֹ בְּמַאֲכָל וּבְמִשְׁתֶּה וּבִכְסוּת
וְלָכֵן כָּל אָדָם חַיָּב לְכַבְּדוֹ כְּפִי כֹּחוֹ וְלִלְבוֹשׁ בְּגָדִים מְכֻבָּדִים
מְלֶאכֶת דָּבָר הָאָבֵד יָכוֹל לַעֲשׂוֹת גַּם עַל יְדֵי יִשְׂרָאֵל אַחֵר אֲפִלּוּ בְּשָׂכָר
אֲבָל מַה שֶּׁאֵינוֹ דָּבָר הָאָבֵד אֶלָּא שֶׁהוּא לְצֹרֶךְ הַמּוֹעֵד אֵין לַעֲשׂוֹת עַל יְדֵי יִשְׂרָאֵל אַחֵר בְּשָׂכָר אֶלָּא עַל יְדֵי אֵינוֹ יְהוּדִי
וְאִם אֵינוֹ מוֹצֵא אֵינוֹ יְהוּדִי וְגַם בְּעַצְמוֹ אֵינוֹ יָכוֹל לַעֲשׂוֹת מֻתָּר אֲפִלּוּ עַל יְדֵי יִשְׂרָאֵל בְּשָׂכָר
הָא דְּמֻתָּר לַעֲשׂוֹת דָּבָר הָאָבֵד זֶהוּ דַוְקָא אִם לֹא הָיָה אֶפְשָׁר לַעֲשׂוֹתוֹ קֹדֶם יוֹם טוֹב
אֲבָל אִם הָיָה אֶפְשָׁר לַעֲשׂוֹתוֹ קֹדֶם יוֹם טוֹב וְהִנִּיחוֹ עַד חֹל הַמּוֹעֵד אָסוּר לַעֲשׂוֹתוֹ בְּחֹל הַמּוֹעֵד
כָּל מְלָאכוֹת הָאֲסוּרוֹת לַעֲשׂוֹת בְּחֹל הַמּוֹעֵד אִם יֵשׁ כָּאן יִשְׂרָאֵל שֶׁאֵין מַה לֶּאֱכֹל כָּרָאוּי לְחֹל הַמּוֹעֵד וְיוֹם טוֹב מֻתָּר לַעֲשׂוֹתָן עַל יָדוֹ כְּדֵי שֶׁיְהֵא מַה לֶּאֱכוֹל
וּמִכָּל מָקוֹם יַעֲשֶׂה בְּצִנְעָא וְאָסוּר לַעֲשׂוֹתָן עַל יְדֵי אֵינוֹ יְהוּדִי
אַךְ לְצֹרֶךְ מִצְוָה מֻתָּר
אֲפִלּוּ מְלָאכוֹת הַמֻּתָּרוֹת אָסוּר לַעֲשׂוֹתָן בִּשְׁבִיל אֵינוֹ יְהוּדִי
אָסוּר לְזַבֵּל שָׂדֵהוּ
וַאֲפִלּוּ לְהַכְנִיס שָׁם צֹאן בִּשְׁבִיל שֶׁיַּעֲשׂוּ שָׁם זֶבֶל אָסוּר
וַאֲפִלּוּ עַל יְדֵי אֵינוֹ יְהוּדִי אָסוּר
זְרִיעָה אֲסוּרָה
וְאִם יֵשׁ זְרָעִים שֶׁאִם לֹא יַשְׁקֵם בְּמַיִם יִפָּסְדוּ לְגַמְרֵי מֻתָּר לְהַשְׁקוֹתָם
אָסוּר לִתְלוֹשׁ לִקְצוֹץ שׁוּם דָּבָר מִן הַמְּחֻבָּר אִם לֹא יִתְקַלְקְלוּ הַפֵּרוֹת עַד לְאַחַר יוֹם טוֹב כִּי אִם מַה שֶּׁהוּא צָרִיךְ לֶאֱכוֹל בַּמּוֹעֵד
וְאֵינוֹ צָרִיךְ לְצַמְצֵם אֶלָּא תוֹלֵשׁ בְּהַרְוָחָה וְאִם יוֹתִיר יוֹתִיר
וְכֵן עֵצִים שֶׁהוּא צָרִיךְ לְהַסָּקָה בַּמּוֹעֵד מֻתָּר לְקַצְּצָם מִמְחֻבָּר
וְאִם צָרִיךְ לִתְלוֹש בִּשְבִיל לְהַאֲכִיל לַבְּהֵמָה יַעֲשֶה בְשִנוּי וְאָסוּר לְלַקֵּט עֵצִים מִן הַשָּׂדֶה לְיַפּוֹתוֹ לַחֲרִישָׁה
וְאִם נִכָּר שֶׁמְכַוֵּן לְצָרְכּוֹ שֶׁצָּרִיךְ לָעֵצִים כְּגוֹן שֶׁנּוֹטֵל הַגְּדוֹלִים וּמַנִּיחַ הַקְּטַנִּים מֻתָּר
וְכֵן אָסוּר לִקְצוֹץ עַנְפֵי הָאִילָן לְתַקְּנוֹ
וְאִם נִכָּר שֶׁמְכַוֵּן בִּשְׁבִיל הָעֲנָפִים לְהַאֲכִילָן לִבְהֶמְתּוֹ וְלֹא לְתַקְּנוֹ כְּגוֹן שֶׁקּוֹצֵץ כֻּלָּן מִצַּד אֶחָד מֻתָּר
מִי שֶׁיֵּשׁ גַּן אֵצֶל גַּן אֵינוֹ יְהוּדִי וְהָאֵינוֹ יְהוּדִי לוֹקֵט פֵּרוֹתָיו וְאִם הַיִשְׂרָאֵל לֹא יִלְקֹט יָבוֹא לִידֵי הֶפְסֵד מֻתָּר לְלַקְּטָם
וְאִם הֵמָּה דְּבָרִים שֶׁיִּתְקַלְקְלוּ בְּתָלוּשׁ אִם לֹא יַעֲשֶׂה לְצָרְכָּם גַּם מְלָאכָה אַחֶרֶת מֻתָּר לַעֲשׂוֹת הַכֹּל אֲפִלּוּ לִדְרוֹךְ עֲנָבִים לַעֲשׂוֹת יַיִן וְכַדּוֹמֶה לָזֶה וּבִלְבַד שֶׁלֹּא יַנִּיחַ בְּכַוָּנָה מְלַאכְתּוֹ לְחֹל הַמּוֹעֵד
אָסוּר לְגַלֵּחַ בְּחֹל הַמּוֹעֵד אֲפִלּוּ גִּלַּח אֶת עַצְמוֹ גַּם בְּעֶרֶב יוֹם טוֹב אֶלָּא מִי שֶׁיָּצָא מִבֵּית הָאֲסוּרִים
וַאֲפִלּוּ יָצָא בְּעֶרֶב יוֹם טוֹב אֶלָּא שֶׁלֹּא הָיָה פְּנַאי לְגַלֵּחַ אָז
וְלִקְצוֹץ הַצִּפָּרְנַיִם גַּם כֵּן אָסוּר
אַךְ אִם קְצָצָן בְּעֶרֶב יוֹם טוֹב מֻתָּר לְקַצְּצָן גַּם בְּחֹל הַמּוֹעֵד וְכֵן אִשָּׁה לְצֹרֶךְ טְבִילָה מֻתֶּרֶת
אָסוּר לְכַבֵּס שׁוּם דָּבָר אֲפִלּוּ לְצֹרֶךְ הַמּוֹעֵד אֶלָּא אִם לֹא הָיָה אֶפְשָׁר בְּשׁוּם אֹפֶן לְכַבֵּס קֹדֶם יוֹם טוֹב
וְכֵן מִטְפָּחוֹת שֶׁמְלַפְּפִין בָּהֶן אֶת הַתִּינוֹקוֹת כֵּיוָן שֶׁמַּשְׁתִּינִין תָּדִיר וּצְרִיכִין לָהֶם הַרְבֵּה מֻתָּר לְכַבְּסָן וְיִזָהֲרוּ לְכַבְּסָן בְּצִנְעָא
כָּל דָּבָר שֶׁהוּא לְצֹרֶךְ רְפוּאָה מֻתָּר לַעֲשׂוֹת בֵּין לְאָדָם בֵּין לִבְהֵמָה
חֶשְׁבּוֹנוֹת וְכַיּוֹצֵא בָזֶה שֶׁאִם לֹא יִכְתְּבֵם יִשְׁכָּחֵם מֻתָּר לְכָתְבָם מִשּׁוּם דַּהֲוֵי דָּבָר הָאָבֵד
וְכֵן מַה שֶּׁהוּא לְצֹרֶךְ הַמּוֹעֵד מֻתָּר לִכְתֹּב
אֲבָל שְׁאָר דָּבָר אָסוּר לִכְתֹּב
וְאִגֶּרֶת שְׁלוֹמִים שֶׁכּוֹתֵב אָדָם לַחֲבֵרוֹ נוֹהֲגִין לִכְתֹּב בְּשִׁנּוי קְצָת דְּהַיְנוּ שֶׁכּוֹתְבִין שׁוּרָה רִאשׁוֹנָה עֲקֻמָּה
וּלְכָל מַה שֶּׁמֻּתָּר לִכְתּוֹב מֻתָּר גַּם כֵּן לְתַקֵּן קֻלְמוּס וּדְיוֹ
מִי שֶׁצָּרִיךְ לְמָעוֹת אֲפִלּוּ שֶׁלֹּא לְצֹרֶךְ הַמּוֹעֵד אֶלָּא שֶׁהוּא חוֹשֵׁשׁ פֶּן לֹא יִמְצָא לִלְווֹת לְאַחַר הַמּוֹעֵד וְהַמַּלְוֶה אֵינוֹ רוֹצֶה לְהַלְווֹת בְּלִי שְׁטָר מֻתָּר לִכְתֹּב אֶת הַשְּׁטָר
אֵין נוֹשְׂאִין נָשִׁים בְּחֹל הַמּוֹעֵד מִשּׁוּם דְּאֵין מְעָרְבִין שִׂמְחָה בְּשִׂמְחָה
אֲבָל מֻתָּר לְהַחֲזִיר גְּרוּשָׁתוֹ
וּמֻתָּר לַעֲשׂוֹת מִשְׁתֶּה לִבְרִית מִילָה וּלְפִדְיוֹן הַבֵּן
גַּם מֻתָּר לַעֲשׂוֹת מִשְׁתֶּה לִכְתִיבַת תְּנָאִים
מֻתָּר לִשְׂכּוֹר פּוֹעֲלִים וַאֲפִלּוּ יִשְׂרְאֵלִים שֶׁיַּעֲשׂוּ מְלַאכְתּוֹ לְאַחַר הַמּוֹעֵד
מֻתָּר לָלֶכֶת חוּץ לַתְּחוּם בֵּין בְּרַגְלָיו בֵּין בְּקָרוֹן בֵּין רָכוּב
אֵין מַעֲלִין בְּהֵמָה זָכָר עַל נְקֵבָה לְהַרְבִּיעָהּ מִשּׁוּם דְלֹא הֲוֵי דָּבָר הָאָבֵד
אֵין מוֹשִׁיבִין תַּרְנְגֹלֶת עַל בֵּיצִים לְגַדֵּל אֶפְרוֹחִים
וְאִם הוֹשִׁיבָהּ קֹדֶם הַמּוֹעֵד וּבָרְחָה אִם הוּא בְּתוֹךְ שְׁלשָׁה יָמִים לַבְרִיחָה מֻתָּר לְהַחְזִירָהּ
אֲבָל לְאַחַר שְׁלשָׁה יָמִים אָסוּר לְהַחְזִירָהּ אֲפִלוּ אִם יִפָּסְדוּ הַבֵּיצִים
וּלְהוֹשִׁיב אַחֶרֶת תַּחְתֶּיהָ אֲפִלּוּ תּוֹךְ שְׁלשָׁה יָמִים אָסוּר
אָסוּר לְהַסִּיעַ וְלִשָּׂא מִטַּלְטְלָיו וּכְלֵי בֵּיתוֹ בְּחֹל הַמּוֹעֵד מִדִּירָה שֶׁבֶּחָצֵר לְדִירָה שֶׁבֶּחָצֵר אַחֶרֶת אֲפִלּוּ מִדִּירָה כְעוּרָה לְדִירָה נָאָה
אֲבָל מִבַּיִת לְבַיִת בֶּחָצֵר אַחַת מֻתָּר
וְכֵן אִם שְׁתֵּי הַחֲצֵרוֹת סְמוּכוֹת וְיֵשׁ פֶּתַח בֵּינֵיהֶן מֻתָּר לְהוֹצִיא הַחֲפָצִים דֶּרֶךְ שָׁם
וּבִמְקוֹם פְּסֵידָא מֻתָּר אֲפִלּוּ מֵעִיר לְעִיר
וְכֵן מִדִּירָה שֶׁאֵינָהּ שֶׁלּוֹ לְדִירָה שֶׁהִיא שֶׁלּוֹ מֻתָּר מִשּׁוּם שִׂמְחַת יוֹם טוֹב שֶׁשִּׂמְחָה הִיא לָדוּר בְּדִירָה שֶׁהִיא שֶׁלּוֹ
אִם צָרִיךְ לְהַכְנִיס פֵּרוֹתָיו שְׁאָר סְחוֹרָה מִפְּנֵי שֶׁהוּא יָרֵא מִפְּנֵי גַּנָּבִים מִשְּׁאָר הֶפְסֵד כָּל מַה שֶּׁאֶפְשָׁר לַעֲשׂוֹת בְּצִנְעָה יַעֲשֶׂה
וְאִם אִי אֶפְשָׁר לַעֲשׂוֹת בְּצִנְעָא מֻתָּר לַעֲשׂוֹת אֲפִלּוּ בְּפַרְהֶסְיָא
כָּל סְחוֹרָה אֲסוּרָה בֵּין לִקְנוֹת בֵּין לִמְכּוֹר
רַק אִם נִזְדַּמֵּן רֶוַח מְרֻבֶּה יָכוֹל לִקְנֹת וְלִמְכֹּר בְּצִנְעָא וְיוֹצִיא לִכְבוֹד יוֹם טוֹב יוֹתֵר מִמַּה שֶּׁהָיָה בְּדַעְתּוֹ לְהוֹצִיא
אִם יֵשׁ סְחוֹרָה שֶׁיֵּשׁ לָחוּשׁ שֶׁאִם לֹא יִמְכְּרֶנָּהּ עַתָּה יַפְסִיד מִן הַקֶּרֶן מֻתָּר לְמָכְרָהּ מִשּׁוּם דַּהֲוֵי דָּבָר הָאָבֵד אֲבָל אִם אֵין לָחוּשׁ שֶׁיַּפְסִיד אֶלָּא שֶׁלֹּא יַרְוִיחַ אַחַר כָּךְ אָסוּר לְמָכְרָהּ כִּי מְנִיעַת רֶוַח לֹא מִקְרִי הֶפְסֵד
אִם חַל יָרִיד שֶׁהוּא יוֹם הַשּׁוּק הַבָּא לִפְרָקִים יוֹם הַשּׁוּק שֶׁבְּכָל שָׁבוּעַ אֶלָּא שֶׁעַתָּה הוּא קוֹדֵם הַחֲגָאוֹת שֶׁמִּתְאַסְּפִין קוֹנִים הַרְבֵּה מֻתָּר לִמְכֹּר דְּכֵיוָן שֶׁהוּא דָּבָר שֶׁאֵינוֹ תָּדִיר חַשְׁבִינָן גַּם מְנִיעַת הָרֶוַח כְּמוֹ הֶפְסֵד אֲבָל בְּיוֹם הַשּׁוּק שֶׁבְּכָל שָׁבוּעַ אָסוּר וּכְשֶׁבָּאִים לִפְעָמִים סוֹחֲרִים סְפִינוֹת שֶׁמּוֹכְרִים בְּזוֹל קוֹנִים בְּיֹקֶר מַה שֶּׁאֵינָם שָׁכִיחַ תָּמִיד גַּם כֵּן מֻתָּר לִקְנֹת מֵהֶם וְלִמְכֹּר לָהֶם
וְכֵן מִי שֶׁצָּרִיךְ לִקְנֹת יַיִן בְּעֵת הַבָּצִיר שֶׁיְהֵא לְצָרְכֵי בֵּיתוֹ לִשְׁתֹּת כָּל הַשָּׁנָה וְאַחַר כָּךְ יִתְיַקֵּר הַיַּיִן מֻתָּר לִקְנֹת בְּחֹל הַמּוֹעֵד אֲבָל לְמַשָּׂא וּמַתָּן אָסוּר לִקְנֹת
דְּבָרִים הַנִּצְרָכִים לַמּוֹעֵד כְּגוֹן פֵּרוֹת וְתַבְלִין מוֹכְרִין כְּדַרְכָּן אֲפִלּוּ בְּפַרְהֶסְיָא וְכֵיוָן שֶׁמֻּתָּרִין לִפְתֹּחַ הַחֲנוּת בִּשְׁבִיל יִשְׂרָאֵל מֻתָּרִין לִמְכֹּר גַּם לְאֵינוֹ יְהוּדִי
לִתְבֹּעַ חוֹבוֹת נָהֲגוּ לְהָקֵל אֲפִלּוּ מִיִשְׂרָאֵל מִשּׁוּם דְּחוֹשְׁבִין לְדָבָר הָאָבֵד
לְהַלווֹת בְּרִבִּית לַגּוי הָרָגִיל אֶצְלוֹ מֻתָּר מִפְּנֵי דַּהֲוֵי דָבָר הָאָבֵד שֶלֹא יַרְגִיל אֶת עַצְמוֹ אֵצֶל אַחֵר
וְאִם מַלְוֶה לַגּוֹי שֶאֵינוֹ רָגִיל אֶצְלוֹ יוֹצִיא הָרִבִּית מִשָּבוּעַ אֶחָד לְשִׂמְחַת יוֹם טוֹב
וְלִמְכֹּר סְחוֹרָה לְמִי שֶאֵינוֹ רָגִיל אֶצְלוֹ אָסוּר וְלָא מַהֲנֵי מַה שֶיּוֹסִיף לְשִׂמְחַת יוֹם טוֹב
אֲבָל לְמִי שֶרָגִיל אֶצְלוֹ מֻתָּר מִשׁוּם דַהֲוֵי דָבָר הָאָבֵד שֶלֹּא יַרְגִּיל אֶת עַצְמוֹ אֵצֶל אֲחֵרִים
חִלּוּף מַטְבְּעוֹת אָסוּר
כָּל חֹדֶשׁ נִיסָן אֵין אוֹמְרִים תַּחֲנוּן וְלֹא צִדּוּק הַדִּין וְאֵין אוֹמְרִים צִדְקָתְךָ בַּשַּׁבָּת בְּמִנְחָה
נוֹהֲגִין מֵרֹאשׁ חֹדֶשׁ וָאֵילֵךְ לִקְרוֹת בְּכָל יוֹם פָּרָשַׁת הַנָּשִׂיא שֶׁהִקְרִיב בּוֹ בַּיּוֹם וּבְיוֹם שְׁלשָׁה עָשָׂר קוֹרִין פָּרָשַׁת בְּהַעֲלֹתְךָ עַד כֵּן עָשָׂה אֶת הַמְּנוֹרָה שֶׁהִיא כְּנֶגֶד שֵׁבֶט לֵוִי
אֵין מִתְעַנִּין בּוֹ אֲפִלּוּ תַּעֲנִית יַארְצַיְיט
אֲבָל תַּעֲנִית חֲלוֹם מִתְעַנִּין
וְהַבְּכוֹרִים מִתְעַנִּין בְּעֶרֶב פֶּסַח כַּאֲשֶׁר יְבֹאַר אִם יִרְצֶה הַשֵּׁם בְּסִימָן קי"ג
וְחָתָן וְכַלָּה גַּם כֵּן מִתְעַנִּין בּוֹ וַאֲפִלּוּ בְּרֹאשׁ חֹדֶשׁ נִיסָן
בַּשַּׁבָּת הַגָּדוֹל לְמִנְחָה נוֹהֲגִין שֶׁאֵין אוֹמְרִים בָּרְכִי נַפְשִׁי אֶלָּא עֲבָדִים הָיִינוּ וְכוּ'
לְפִי שֶׁבַּשַּׁבָּת הַגָּדוֹל הָיְתָה הַתְחָלַת הַגְּאֻלָּה וְהַנִּסִּים
כְּתִיב וּשְׁמַרְתֶּם אֶת הַמַּצּוֹת מִכָּאן שֶׁצְּרִיכִין לִשְׁמוֹר אֶת הַחִטִּין לְשֵׁם מַצּוֹת מִצְוָה שֶׁלֹּא יָבוֹאוּ עֲלֵיהֶם מַיִם
וּלְדַעַת קְצָת מִגְּדוֹלֵי הַפּוֹסְקִים זִכְרוֹנָם לִבְרָכָה צְרִיכִין שְׁמִירָה מִיָּד מִשְּׁעַת קְצִירָה וָאֵילָךְ
אֲבָל הַמִּנְהָג הוּא כְּהַפּוֹסְקִים דְּסַגֵּי לְהוּ בִּשְׁמִירָה מִשָּׁעָה שֶׁמּוֹלִיכִין אוֹתָן לִטְחוֹן וָאֵילֶךְ
וְאַךְ הַמְּדַקְדְּקִין בַּמִּצְווֹת חוֹשְׁשִׁין לִשְׁמִירָה מִשְּׁעַת קְצִירָה וְכֵן נָכוֹן לַעֲשׂוֹת
וְרָאוּי לְדַקְדֵּק שֶׁלֹּא יַעַמְדוּ הַשִּׁבָּלִים בִּמְחֻבָּר עַד שֶׁיִּתְיַבְּשׁוּ כָּל צָרְכָּן וְיַלְבִּינוּ כִּי אָז אִם יֵרְדוּ עֲלֵיהֶן גְּשָׁמִים יַחְמִיצוּ אֲפִלּוּ בִּמְחֻבָּר כֵּיוָן שֶׁאֵינָן צְרִיכוֹת עוֹד לַקַּרְקַע
עַל כֵּן רָאוּי וְנָכוֹן לִקְצוֹר בְּעוֹד שֶׁיֶשׁ בָּהֶן עוֹד קְצָת מַרְאֵה יַרְקוּת
וּמִי שֶׁאֶפְשָׁר בְּחִטִּין שְׁמוּרוֹת מִשְּׁעַת קְצִירָה לְכָל יְמֵי הָחָג מַה טּוֹב
וְאִם לָאו רָאוּי עַל כָּל פָּנִים לְהַדֵּר בָּזֶה לַמַּצּוֹת שֶׁעַל הַסֵּדֶר בִּשְׁנֵי הַלֵּילוֹת
חִטִּים שֶׁנִּמְצְאוּ בָהֶן מְבֻקָּעוֹת מְצֻמָּחוֹת הַשְּׁאָר מֻתָּר
וּבִלְבַד שֶׁיִּבְרְרוּ אוֹתָן צְרִיכִין לְדַקְדֵק הֵיטֵב אִם יֵשׁ שָׁם עַל כָּל פָּנִים שִׁשִּׁים כְּנֶגֶד הַמְּבֻקָּעוֹת וְהַמְּצֻמָּחוֹת
וּלְכַתְּחִלָּה יֵשׁ לְהַדֵּר לִבְרֹר גַּם מִן הַחִטִּים שֶׁאָכְלוּ מֵהֶן עַכְבָּרִים שֶׁיִּהְיֶה שִׁשִּׁים כְּנֶגְדָּן
וְהַחִטִּים שֶׁבָּאוּ בַּסְּפִינָה שֶׁהָיוּ מֻנָּחוֹת בַּבּוֹרוֹת אִם הֵן יְבֵשׁוֹת וְקָשׁוֹת וְלֹא נִשְׁתַּנָּה מַרְאֵיהֶן כְּשֵׁרוֹת
וְאִם הָיוּ מֻנָּחוֹת בַּעֲלִיָּה וְיָרְדוּ עֲלֵיהֶן גְּשָׁמִים דֶּרֶךְ הַגַּג בִּקְצָת מְקוֹמוֹת אֲסוּרוֹת
אֲבָל אִם נָפַל עֲלֵיהֶן קְצָת שֶׁלֶג קְצָת מַיִם בְּמָקוֹם אֶחָד מְסַלֵּק אוֹתָן שֶׁיֵּשׁ לְהִסְתַּפֵּק בָּהֶן
וְהַשְּׁאָר מֻתָּרוֹת
כְּבָר נָהֲגוּ יִשְׂרָאֵל לְדַקְדֵק בְּהֶכְשֵׁר הָרֵיחַיִם לְנַקֵּר הֵיטֵב וּלְנַקּוֹת בְּכָל הָאֶפְשָׁרִי
וְכִיסִים לוֹקְחִים חֲדָשִׁים וּבְמָקוֹם שֶׁיֵּשׁ תַּלְמִידֵי חֲכָמִים הֵמָּה הוֹלְכִים אֶל הָרֵיחַיִם לְהַשְׁגִּיחַ שֶׁיְהֵא הַהֶכְשֵׁר כָּרָאוּי וּבְמָקוֹם שֶׁאֵין תַּלְמִידֵי חֲכָמִים רָאוי לְכָל יְרֵא שָׁמַיִם שֶׁיֵּלֵךְ בְּעַצְמוֹ לְהַשְׁגִּיחַ עַל הַהֶכְשֵׁר דְּמִצְוָה בּוֹ יוֹתֵר מִבִּשְׁלוֹחוֹ וְנוֹהֲגִין שֶׁהַקֶּמַח הָרִאשׁוֹן שֶׁנִּטְחַן לְאַחַר הַהֶכְשֵׁר אֵין אוֹכְלִין אוֹתוֹ בְּפֶסַח אִם טוֹחֲנִין בָּרֵיחַיִם גַּם תְּבוּאָה לְתוּתָה צְרִיכִין לְהַפְסִיק בִּמְחִצָּה שֶׁלֹּא יִתְעָרֵב בּוֹ מִן הָאָבָק הַהוּא
שַׂק עִם קֶמַח שֶׁנִּתְלַחְלַח מִמַּיִם אִם הוּא בְּמָקוֹם אֶחָד בֵּין שֶׁהוּא עֲדַיִן לַח בֵּין שֶׁנִּתְיַבֵּשׁ יֹאחֵז אֶת הַמָּקוֹם הַזֶּה בְּיָדוֹ וְיָרִיק הַשְּׁאָר וּמֻתָּר
רַק זֶה שֶׁנִּתְלַחְלַח אָסוּר
וְאִם נִתְלַחְלַח בְּכַמָּה מְקוֹמוֹת שֶׁאִי אֶפְשָׁר לַעֲשׂוֹת כֵּן אֲזַי אִם עֲדַיִן הוּא לַח יְרַקֵד אֶת הַקֶּמַח
וּמַה שֶׁנִּשְׁאַר עַל הַנָּפָּה פֵּרוּרִין זֶהוּ לְבַד חָמֵץ וְהַשְּׁאָר מֻתָּר
וְכֵן אִם אָכְלוּ עַכְבָּרִים מִן הַקֶּמַח יְרַקְּדֶנוּ
אֲבָל אִם כְּבָר נִתְיַבֵּשׁ לֹא מַהֲנֵי לֵה הַרְקָדָה וְכָל הַקֶּמַח אָסוּר
בַּיּוֹם שֶׁטָּחֲנוּ אֶת הַקֶּמַח אָסוּר לֶאֱפוֹתוֹ מִפְּנֵי שֶׁאָז הַקֶּמַח הוּא חַם וּמְמַהֵר לְהַחְמִיץ כְּשֶׁנּוֹתְנִים בּוֹ אֶת הַמַּיִם עַל כֵּן יִשְׁהֶה אַחַר הַטְּחִינָה לְכָל הַפָּחוֹת מֵעֵת לְעֵת
הַשַּׂקִּים שֶׁמַּנִּיחִים בָּהֶם אֶת הַקֶּמַח טוֹב לַעֲשׂוֹתָן חֲדָשִׁים לְכָל הַפָּחוֹת לְהַתִּיר אֶת הַתְּפִירוֹת וּלְכַבֵּס הֵיטֵב הֵיטֵב בְּחַמִּין וּבְאֵפֶר וּבְשִׁפְשׁוּף וַחֲבִיטָה
אָסוּר לְהַנִּיחַ שַׂק עִם קֶמַח עַל גַּבֵּי בְּהֵמָה אֶלָּא אִם יֵשׁ עוֹר עָבֶה תַּחְתָּיו דְּאִם לֹא כֵּן יִתְחַמֵּם וְיִתְלַחְלֵח מִן הַזֵּעָה
וְאִם אֶפְשָׁר יִזָּהֵר גַּם כֵּן שֶׁלֹּא לְהַנִּיחַ הַרְבֵּה שַׂקִּים זֶה עַל זֶה מִפְּנֵי שֶׁעַל יְדֵי זֶה מִתְחַמֵּם וְיַחְמִיץ בַּלִּישָׁה
אֵין לָשִׁין אֶת הַמַּצוֹת אֶלָּא בְּמַיִם שֶׁלָּנוּ הַלַּיְלָה דְּהַיְנוּ שֶׁיִּשְׁאַב אוֹתָם בֵּין הַשְּׁמָשׁוֹת וְיַעַמְדוּ בְּתָלוּשׁ כָּל הַלַּיְלָה וַאֲפִלּוּ אִם הַלַּיְלָה אָרֹךְ יוֹתֵר מִשְּׁנֵים עָשָׂר שָׁעוֹת אָסוּר לָלוּשׁ בָּהֶן עַד אוֹר הַיּוֹם
וְאִם הַלַּיְלָה קָצָר וְאֵין שְׁתֵּים עֶשְׂרֵה שָׁעוֹת עַד אוֹר הַיּוֹם צְרִיכִין לְהַמְתִּין עַד שֶׁיַּעַבְרוּ שְׁתֵּים עֶשׂרֵה שָׁעוֹת מִשָּׁעָה שֶׁנִּשְׁאָבוּ
וְעַמָּא דְּאַרְעָא נוֹהֲגִין שֶׁמִּיָּד בְּאוֹר הַיּוֹם לָשִׁין בַּמַּיִם שֶׁלָּנוּ אַף שֶׁעֲדַיִן לֹא עָבְרוּ שְׁתֵּים עֶשְׂרֵה שָׁעוֹת
וְאַף שֶׁיֵּשׁ לָהֶם עַל מַה שֶּׁיִּסְמֹכוּ אֲבָל רֹב הַפּוֹסְקִים מַחְמִירִים בָּזֶה
וְעַל כֵּן צָרִיךְ לִזָּהֵר בַּדָּבָר
אִם לֹא יוּכַל לְשַׁעֵר אֶת זְּמַן בֵּין הַשְּׁמָשׁוֹת יַקְדִּים קְצָת וּבִלְבַד שֶׁלֹּא יִשְׁאַב קֹדֶם שְׁקִיעַת הַחַמָּה
וְהַמִּנְהָג לְסַנֵּן אֶת הַמַּיִם וּלְכַסּוֹתָן
וּצְרִיכִין לְהַעֲמִידָם בְּמָקוֹם קָר
וּכְשֶׁהוּא נוֹשְׂאָם בַּיּוֹם לַבַּיִת יִזָּהֵר שֶׁלֹּא יָבֹא עֲלֵיהֶם הַשָּׁמֶשׁ
יָכוֹל לִשְׁאוֹב בְּפַעַם אַחַת לְכַמָּה יָמִים אֲבָל הַמִּצְוָה הִיא לִשְׁאוֹב בִּשְׁבִיל כָּל יוֹם וָיוֹם בִּפְנֵי עַצְמוֹ
וְנוֹהֲגִין שֶׁלֹּא לִשְׁאֹב בִּכְלִי חֶרֶס יָשָׁן אֲפִלּוּ הוּא שֶׁל פֶּסַח אֶלָּא אִם כֵּן הוּא מְצֻפֶּה דִּכְלִי חֶרֶס יָשָׁן שֶׁאֵינוֹ מְצֻפֶּה אֵינוֹ הִדּוּר מִצְוָה וְאֵין לְשַׁנּוֹת הַמִּנְהָג
הַנְּהָרוֹת בִּימֵי נִיסָן עַל פִּי הָרֹב הֵן יוֹתֵר קָרִים מִן הַבְּאֵרוֹת וְעַל כֵּן יִשְׁאַב מִן הַנָּהָר
אַךְ לִפְעָמִים הַנְּהָרוֹת גְּדוֹלִים מֵהַפְשָׁרַת שְׁלָגִים וְאֵינָם קָרִים כָּל כָּךְ אָז טוֹב יוֹתֵר לִשְׁאוֹב מִן הַבְּאֵרוֹת
לֹא יִשְׁאָבֵם עַל יְדֵי אֵינוֹ יְהוּדִי אֶלָּא עַל יְדֵי יִשְׂרָאֵל
לֹא יִתְּנֵם בִּכְלִי שֶׁהָיָה בּוֹ דְּבַשׁ שְׁאָר מֵי פֵּרוֹת אֶלָּא אִם הִגְעִילוֹ קֹדֶם מִכָּל שֶׁכֵּן שֶׁלֹּא יִתְּנֵם בִּכְלִי שֶׁהָיָה בּוֹ דָּבָר חָרִיף אֲפִלּוּ לֹא הָיָה חָמֵץ מִשּׁוּם דְּעַל יְדֵי דָּבָר חָרִיף מְמַהֵר לְהַחְמִיץ וַאֲפִלּוּ הַגְעָלָה לָא מַהֲנֵי לָזֶה גַּם לֹא יִתְּנֵם בִכְלִי נְחֹשֶׁת שֶׁאֵינוֹ מְצַנֵּן כְּמוֹ שְׁאָר כֵּלִים
אִם רוֹאֶה שֶׁלֹּא יַסְפִּיקוּ הַמַּיִם שֶׁלָּנוּ מֻתָּר לְהוֹסִיף לְתוֹכָן שְׁאָר מַיִם וּבִלְבַד שֶׁיְהֵא הָרֹב מִמַּיִם שֶׁלָּנוּ וּלְכַתְּחִלָּה טוֹב שֶׁיִּהְיוּ שְׁנֵי שְׁלִישִׁים מִמַיִם שֶׁלָּנוּ
וְיֵשׁ לְהַדֵּר אִם אֶפְשָׁר לִשְׁאֹב אֶת הַמַּיִם שֶׁמּוֹסִיפִין מִתּוֹךְ [מַשְׁאֵבָה] שְׁאָר בְּאֵר מְכֻסָּה שֶׁאֵין הַשֶּׁמֶשׁ בָּאָה עַל הַמַּיִם
כְּשֶׁאוֹפִין בְּיוֹם רִאשׁוֹן צְרִיכִין לִשְׁאוֹב בְּיוֹם חֲמִישִּׁי בָּעֶרֶב כִּי בְּיוֹם עֶרֶב שַׁבָּת אִי אֶפְשָׁר לְצַמְצֵם בֵּין הַשְּׁמָשׁוֹת
וּבִשְׁעַת הַדְּחָק אִם לֹּא שָׁאַב בְּיוֹם חֲמִישִּׁי יִשְׁאַב בְּעֶרֶב שַׁבָּת לְאַחַר מִנְחָה בַּשַּׁבָּת עַל יְדֵי אֵינוֹ יְהוּדִי
אֵין לִשְׁפֹּךְ אֶת הַמַּיִם מִפְּנֵי הַמֵּת וְלֹא מִפְּנֵי הַתְּקוּפָה שֶׁנֶּאֱמַר שׁוֹמֵר מִצְוָה לֹא יֵדַע דָּבָר רָע
וּמִכָּל מָקוֹם לְכַתְּחִלָּה כְּשֶׁיּוֹדֵעַ שֶׁהַתְּקוּפָה תִפּוֹל יַנִּיחַ בְּתוֹךְ הַמַּיִם חֲתִיכַת בַּרְזֶל קְטַנָּה וּנְקִיָה כְּמוֹ מַחַט וּתְהֵא תְלוּיָה בְּחוּט שֶׁלֹּא יִצְטָרֵךְ אַחַר כָּךְ לְהַכְנִיס אֶת הַיָּד לְתוֹךְ הַמַּיִם לָקַחַת אוֹתָהּ אֶלָּא יִמְשְׁכֶנָּה עִם הַחוּט
תַּנּוּר שֶׁאָפוּ חָמֵץ כְּשֶׁרוֹצֶה לֶאֱפוֹת בּוֹ מַצּוֹת צָרִיךְ לְהַכְשִׁירוֹ עַל יְדֵי לִבּוּן בָּאוּר דְּהַיְנוּ שֶׁיַּסִּיקוּ כָּל כָּךְ עַד שֶׁיִּהְיוּ נִיצוֹצוֹת נִתָּזִין מִמֶּנּוּ כִּי בְּפָחוֹת מִזֶּה לֹא הֲוֵי לִבּוּן גָּמוּר
וְצָרִיךְ לִזָּהֵר שֶׁיֵּלְכוּ הַגֶּחָלִים עַל פְּנֵי כֻלוֹ
וְטוֹב וְיָשָׁר הוּא לְגָרְפוֹ וּלְנַקּוֹתוֹ הֵיטֵב אַחַר הַהֶסֵּק וּלְהַמְתִּין עַד שֶׁיִּצְטַנֵּן קְצָת וְאַחַר כָּךְ יַחֲזוֹר וְיַסִּיקֵהוּ לַאֲפִיַּת הַמַּצּוֹת וְלֹא מִיָּד אַחַר הַלִּבּוּן
יֵשׁ נוֹהֲגִין לָטוּחַ אֶת הַתַּנּוּר בְּקַרְקַע חָדָש כְּדֵי שֶׁלֹּא יִצְטָרְכוּ לְהַכְשִׁירוֹ עַל יְדֵי הֶסֵּק
שֶׁהֶחָמֵץ הַבָּלוּעַ בְּגַגּוֹ וּבְקִירוֹתָיו הוּא נִפְלָט עַל יְדֵי לִבּוּן מֵהַשַּׁלְהֶבֶת שֶׁמַּסִּיקִין לַאֲפִיַּת הַמַּצּוֹת וּמִנְהָג יָפֶה הוּא וּבִלְבַד שֶׁיָּטוּחוּ אוֹתוֹ בְּקַרְקַע עָבֶה כָּעֳבִי אֶצְבַּע יוֹתֵר עַל פְּנֵי כֻּלּוֹ
אֲבָל טִיחַ מוּעָט אֵינוֹ מוֹעִיל כְּלוּם
אֵין לָשִׁין וְאֵין עוֹשִׂין אֶת הַמַּצּוֹת אֶלָּא בְּבַיִת מְקֹרֶה וְלֹא כְּנֶגֶד חַלּוֹן פָּתוּחַ אֲפִלּוּ אִם אֵין הַחַמָּה זוֹרַחַת שָׁמָּה
אֲבָל אִם הַחַלּוֹנוֹת נְעוּלִים וְיֵשׁ בָּהֶן זְכוּכִית מֻתָּר אִם אֵין הַחַמָּה זוֹרַחַת שָׁמָּה
אֲבָל אִם הַחַמָּה זוֹרַחַת שָׁמָּה לֹא מַהֲנֵי חַלּוֹן זְכוּכִית אֶלָּא צָרִיךְ לִפְרֹס וִילוֹן בִּמְקוֹם זְרִיחַת הַחַמָּה
וְכֵן צְרִיכִין לִזָּהֵר שֶׁלֹּא יְהֵא הַבַּיִת מֻסָּק וָחָם
אֵין לָשִׁין עִסָּה גְּדוֹלָה יוֹתֵר מֵשִּׁעוּר חַלָּה
וְטוֹב לְמַעֵט כִּי שִׁעֲרוּ רַבּוֹתֵינוּ זִכְרוֹנָם לִבְרָכָה שֶׁאִם הָעִסָּה גְּדוֹלָה יוֹתֵר מִשִּׁעוּר חַלָּה אִי אֶפְשָׁר לַעֲסֹק בָּהּ בְּפַעַם אַחַת וְחֵלֶק מִמֶּנָּהּ מֻנָּח בְּלֹא עֵסֶק וְיֵשׁ לָחוּשׁ פֶּן יִתְחַמֵּץ
אִם לָשׁ עִסָּה רַכָּה לֹא יוֹסִיף קֶמַח לְעַבּוֹתָהּ
לֹא יִדְחוֹק אֶת הַקֶּמַח לְתוֹךְ הַמִּדָּה כִּי יֵשׁ לָחוּשׁ שֶׁלֹּא יְהֵא נִלּוֹשׁ יָפֶה וְיִשָּׁאֵר בְּתוֹךְ הַמַּצָּה מַשֶּׁהוּ קֶמַח
וּכְשֶׁיָּבוֹא אַחַר כָּךְ בַּתַּבְשִׁיל יִתְחַמֵּץ
גַּם יִזָּהֲרוּ שֶׁלֹּא לְהַנִּיחַ אֶת הַקֶּמַח סָמוּךְ לַמַּיִם שֶׁלֹּא יִפּוֹל מֵאֲבַק הַקֶּמַח לְתוֹךְ הַמָּיִם וְכֵן הַמּוֹדֵד אֶת הַקֶּמַח לֹא יִתְקָרֵב אֶל הָעִסָּה אֶל הַמָּיִם
וְטוֹב לִזָּהֵר שֶׁלֹּא לְהַנִּיחַ אֶת הַיָּד עַל הַקֶּמַח שֶׁלֹּא לְצֹרֶךְ כִּי הַיָּד מְחַמֶּמֶת קְצָת
הַכְּלִי שֶׁלָּשִׁין בּוֹ צְרִיכִין לְהַשְׁגִּיחַ שֶׁלֹּא יְהֵא בָּהּ שׁוּם נֶקֶב סֶדֶק שֶׁיּוּכַל לְהִשָּׁאֵר שָׁם מַשֶּׁהוּ עִסָּה וְתִתְחַמֵּץ
וְלֹא יַנִּיחַ הַכְּלִי בִּשְׁעַת לִישָׁה עַל כָּרִים וּכְסָתוֹת פֶּן תִּתְחַמֵּם
וְיִזָּהֵר שֶׁלְּאַחַר כָּל שְׁמֹנֶה עֶשְׂרֵה [דַקָּה] יְנַקֶּה אֶת הַכְּלִי הֵיטֵב וְגַם יִרְחַץ יָדָיו הֵיטֵב
וְכֵן הַדַּפִּין וְהָעֵצִים שֶׁמְגַלְגְּלִין בָּהֶם יַשְׁגִּיחוּ עֲלֵיהֶם שֶׁלֹּא יְהֵא בָּהֶם שׁוּם נֶקֶב סֶדֶק
וּלְכָל הַפָּחוֹת לְאַחַר שְׁמֹנֶה עֶשְׂרֵה [דַקָּה] יְנַקּוּ אוֹתָם הֵיטֵב
וְכֵן הַכֵּלִים שֶׁמְנַקְּבִים בָּהֶם שֶׁלֹּא יְהֵא עֲלֵיהֶם אֲפִלּוּ מַשֶּׁהוּ עִסָּה
וְכֵן הַמַּרְדֶּה שֶׁמַּכְנִיסִין בּוֹ אֶת הַמַּצּוֹת לְתוֹךְ הַתַּנּוּר צְרִיכִין לְהַשְׁגִּיחַ שֶׁלֹּא יְהֵא בָּהּ שׁוּם סֶדֶק שֶׁלֹּא יִכָּנֵס בָּהּ עִסָּה וְיִתְחַמֵּץ
אִם נָפַל לְתוֹךְ הָעִסָּה אֵיזֶה דָּבָר חָרִיף כְּגוֹן מֶלַח תַּבְלִין סִיד חַי אֲפִלּוּ מַשֶּׁהוּ וְנִלֹּשׁ בְּתוֹכָהּ כָּל הָעִסָּה אֲסוּרָה מִשּׁוּם דְּמִתְחַמֶּמֶת שָׁם
וְאִם נִמְצָא בְּתוֹךְ הָעִסָּה גַּרְעִין תְּבוּאָה יִטּוֹל מִן הָעִסָּה כָּעֳבִי אֶצְבַּע סְבִיב הַגַּרְעִין וְיַשְׁלִיךְ וְהַשְּׁאָר מֻתָּר
יִזָּהֲרוּ שֶׁלֹּא לְהַנִּיחַ אֶת הָעִסָּה אֲפִלּוּ רֶגַע אֶחָד בְּלִי עֵסֶק
וּמִיָּד כְּשֶׁנִּגְמְרָה הָעִסָּה יְחַלְקָהּ כֻּלָּה לְהַמְּגַלְגְּלִים
וְעַל כֵּן יֵשׁ לְהַשְׁגִּיחַ שֶׁלֹּא לַעֲשׂוֹת עִסָּה גְּדוֹלָה רַק כְּפִי עֵרֶךְ הַמְּגַלְגְּלִים
וְאִם נִשְׁאַר מִן הָעִסָּה בִּידֵי הַמְּחַלֵּק יְלוּשְׁנָּה וְיַעֲסֹק בָּהּ שֶׁלֹּא תָּנוּחַ אֲפִלּוּ רֶגַע בְּלִי עֵסֶק
הַמְּגַלְגְלִים יְגַלְגְלוּ בִּזְרִיזוּת וְאַל יִשְׁהוּ לַעֲשׂוֹת אֶת הַמַּצָּה כִּדְמוּת אֵיזוֹ צוּרָה
וְיַשְׁגִּיחוּ שֶׁלֹּא יִהְיוּ פֵּרוּרִין מִן הָעִסָּה עַל הַדַּף
וְגַם שֶׁלֹּא יְהֵא מֻדְבָּק בִּידֵיהֶם שׁוּם עִסָּה
וּמִיָּד כְּשֶׁרוֹאִין שֶׁנִּדְבְּקָה בָּהֶן קְצָת עִסָּה יִרְחֲצוּ יְדֵיהֶם הֵיטֵב
מִיָּד לְאַחַר שֶׁנִּגְמְרָה הַמַּצָּה יְנַקְּבוּהָ בִּזְרִיזוּת
וְלֹא יַעֲשׂו אֵיזֶה צִיּוּר בְּמַה שֶּׁמְנַקְּבִים אֶלָּא יְמַהֲרוּ בְּכָל מַה דְּאֶפְשָׁר וּמִיָּד יִתְּנוּהָ לְתוֹךְ הַתַּנּוּר
וְיִזָּהֵר מְאֹד שֶׁלֹּא יַשְׁהֶה אוֹתָהּ אֲפִלּוּ מְעַט נֶגֶד פִּי הַתַּנּוּר כִּי שָׁם תְּמַהֵר לְהַחְמִיץ
וְעַל כֵּן צְרִיכִין לְהַדֵּר שֶׁזֶּה שֶׁהוּא מוֹשִׁיט אֶת הַמַּצּוֹת לָאוֹפֶה יִהְיֶה בַּעַל תּוֹרָה וִירֵא שָׁמַיִם שֶׁיְדַקְדֵק בָּזֶה
הַיָּרֵא דְּבַר יִזָּהֵר שֶׁקֹּדֶם אֲפִיַּת הַמַּצּוֹת שֶׁלּוֹ יַסִּיקוּ הֵיטֵב מֵחָדָשׁ אֶת הַתַּנּוּר וִיפַזְרוּ אֶת הַגֶּחָלִים עַל פְּנֵי כֻלּוֹ כִּי מִי יוֹדֵעַ אִם זֶה אֲשֶׁר אָפָה קֹדֶם הָיָה נִזְהָר בְּכָל הַזְּהִירוּת
הָאוֹפֶה יִזָּהֵר מְאֹד לְהַשְׁגִּיחַ שֶׁלֹּא תִּתְכַּפֵל אֵיזוֹ מַצָּה וְגַם שֶׁלֹּא תִגַּע אַחַת בַּחֲבֶרְתָּהּ כִּי בְּמָקוֹם הַנְּגִיעָה וְכֵן בְּמָּקוֹם שֶׁמִּתְכַּפֶּלֶת אֵינָהּ נֶאֱפֵית מַהֵר וּמִתְחַמֶּצֶת
וְאִם אֵרַע שֶׁנִּתְכַּפְּלָה שֶׁנִּתְנַפְּחָה אֵיזוֹ מַצָּה צְרִיכִין לִשְׁבּוֹר [וּלְהַשְׁלִיך] אֶת הַמָּקוֹם הַהוּא וְהוּא חָמֵץ וְהַשְּׁאָר מֻתָּר
אֲבָל אִם נָגְעוּ בָּזוֹ בַּתַּנּוּר כְּשֶהֵן עֲדַיִן לַחוֹת יֵשׁ לְהַתִּיר בְּדִיעֲבַד
מַצָּה נְפוּחָה הַיְנוּ שֶׁנִּכָּר שֶׁנִּתְחַלְּקָה הַמַּצָּה בְּעָבְיָהּ וְהֶחָלָל הוּא כְּמוֹ רֹחַב אֲגוּדָל
צְרִיכִין לִזָּהֵר שֶׁלֹּא לְהוֹצִיא מִן הַתַּנּוּר כָּל זְמַן שֶׁלֹּא נֶאֱפְתָה קְצָת עַד שֶׁאִם הָיוּ פּוֹרְסִין אוֹתָהּ לֹא הָיוּ כְּעֵין חוּטִין נִמְשָׁכִין
כִּי קֹדֶם שִׁעוּר זֶה הֲרֵי עֲדַיִן כְּמוֹ עִסָּה
וּכְשֶׁהִיא חוּץ לַתַּנּוּר תְּמַהֵר לְהַחְמִיץ
וְגַם הַמַּרְדֶּה שֶׁהוֹצִיאוּהָ עָלָיו גַם כֵּן אֲסוּרָה עוֹד לְמַצּוֹת
וְאִם אִי אֶפְשָׁר לֵידַע אִם הָיוּ חוּטִין נִמְשָׁכִין מִמֶּנָּהּ לֹא יֵשׁ לְהַחְמִיר מִסָּפֵק
אַךְ אִם קָרְמוּ פָּנֶיהָ יֵשׁ לְהָקֵל
רָאוּי לְכָל יְרֵא שָׁמַיִם שֶׁיְהֵא הוּא בְּעַצְמוֹ עוֹמֵד וּמַשְׁגִּיחַ בַּעֲשִׂיַּת וַאֲפִיַּת הַמַּצּוֹת שֶׁלּוֹ וּלְהַזְהִירָם שֶׁיַּעֲשׂוּ בִּזְרִיזוּת וּבְהַשְׁגָּחָה
וְכָךְ הָיוּ עוֹשִׂים גְּדוֹלֵי יִשְׂרָאֵל הָרִאשׁוֹנִים זִכְרוֹנָם לִבְרָכָה וְכֵן עוֹשִׂין גַּם בִּזְמַנֵּנוּ
הַמַּצּוֹת שֶׁהֵם לָצֵאת בָּהֶן יְדֵי חוֹבַת אֲכִילַת מַצָּה בִּשְׁנֵי לֵילוֹת הָרִאשׁוֹנִים נִקְרָאוֹת מַצּוֹת מִצְוָה
וּצְרִיכִין לַעֲשׂוֹתָן לְשֵׁם מִצְוָה עַל יְדֵי יִשְׂרָאֵל גָּדוֹל בֶּן דַּעַת שֶׁהוּא בֶּן שְׁלֹש עֶשְׂרֵה שָׁנָה וְיוֹם אֶחָד וְאִשָּׁה בַּת שְׁתֵּים עֶשְׂרֵה שָׁנָה וְיוֹם אֶחָד
וּבְכָל הָעֲשִׂיּוֹת יֹאמַר הָעוֹשֶׂה לְשֵׁם מַצַּת מִצְוָה אֲפִלּוּ בִּשְׁאִיבַת הַמַּיִם
בַּלַּיְלָה שֶׁלִּפְנֵי עֶרֶב פֶּסַח בּוֹדְקִין אֶת הֶחָמֵץ
וְחַיָּבִין לִבְדּוֹק מִיָּד בִּתְחִלַּת הַלָּיְלָה
וְאָסוּר לְהַתְחִיל לֶאֱכֹל לַעֲשׂוֹת שׁוּם מְלָאכָה חֲצִי שָׁעָה קֹדֶם הַלָּיְלָה
אֵין בּוֹדְקִין אֶלָּא בְּנֵר שֶׁל שַׁעֲוָה יְחִידִי וְלֹא קְלוּעַ מִשּׁוּם דַּהֲוֵי כַּאֲבוּקָה
וּבִשְׁעַת הַדְּחַק שֶׁאֵין נֵר שֶׁל שַׁעֲוָה יִבְדֹּק בְּנֵר שֶׁל חֵלֶב
בּוֹדֵק כָּל הַחֲדָרִים שֶׁיֵּשׁ לָחוּשׁ שֶׁמָּא הִכְנִּיסוּ בָּהֶם חָמֵץ אֲפִלּוּ הַמַּרְתְּפִים וְהָעֲלִיּוֹת וְהַחֲנֻיּוֹת וּבֵית הָעֵצִים
כֹּל שֶׁיֵּשׁ לָחוּשׁ שֶׁמָּא הִכְנִיסוּ שָׁם חָמֵץ צְרִיכִין לְבָדְקן
וְכֵן צְרִיכִין לִבְדּוֹק כָּל הַכֵּלִים שֶׁמַּחְזִיקִים בָּהֶם חָמֵץ
וְקֹדֶם הַבְּדִיקָה יְכַבְּדוּ הֵיטֵב כָּל הַמְּקוֹמוֹת וִינַקּוּ אוֹתָם מִכָּל חָמֵץ לְמַעַן יְהֵא נָקֵל אַחַר כָּךְ לְבָדְקָם
רֶפֶת שֶׁל בָּקָר שֶׁנּוֹתְנִים שָׁמָּה תְּבוּאָה לַבְּהֵמוֹת לֶאֱכֹל וְכֵן לוּל שֶׁל תַּרְנְגוֹלִים שֶׁנּוֹתְנִים לָהֶם שָׁם תְּבוּאָה אֵינָן צְרִיכִין בְּדִיקָה כִּי שֶׁמָּא לֹא נִתְחַמְּצָה כְּלָל הַתְּבוּאָה
וְאִם תִּמְצָא לוֹמַר נִתְחַמְּצָה שֶׁמָּא אָכְלוּ הַכֹּל וְלֹא שִׁיְרוּ כְּלוּם
אֲבָל אִם נָתְנוּ לָהֶם שָׁמָּה תְּבוּאָה חֲמוּצָה שֶׁאֵין כָּאן אֶלָּא סָפֵק אֶחָד שֶׁמָּא אָכְלוּ הַכֹּל אֵין סוֹמְכִין עַל זֶה וּצְרִיכִין בְּדִיקָה
צְרִיכִין לִבְדֹּוֹק בְּכָל הַמְּקוֹמוֹת בַּחוֹרִין וּבִסְּדָקִין כָּל מַה שֶּׁאֶפְשָׁר
וְגַם הַכִּיסִים שֶׁבִּבְגָדִים שֶׁלּוֹ וְשֶׁל תִּינוֹקוֹת שֶׁלִּפְעָמִים נוֹתְנִים בָּהֶן חָמֵץ צְרִיכִין בְּדִיקָה
וִינַעֲרֵם הֵיטֵב לְמַחַר בִּשְׁעַת הַבִּעוּר
הַחֲדָרִים שֶׁמּוֹכְרִים לְאֵינוֹ יְהוּדִי עִם הֶחָמֵץ כֵּיוָן שֶׁאֵין מוֹכְרִים עַד לְמָחָר אִם כֵּן חָל עָלָיו בַּלַּיְלָה חִיּוּב בְּדִיקָה וְחַיָּב לְבָדְקָם
קֹדֶם שֶׁמַּתְחִיל לִבְדֹּק יְבָרֵךְ אֲשֶׁר קִדְּשָׁנוּ בְּמִצְוֹתָיו וְצִוָּנוּ עַל בִּעוּר חָמֵץ
וְאַף עַל פִּי שֶׁעַתָּה עֲדַיִן אֵינוֹ מְבַעֲרוֹ מִכָּל מָקוֹם מְבָרֵךְ עַל בִּעוּר לְפִי שֶׁמִּיָּד לְאַחַר הַבְּדִיקָה יְבַטֵּל אֶת הֶחָמֵץ שֶׁאֵינוֹ יָדוּעַ וְהוּא הַבִּעוּר לְחָמֵץ שֶׁאֵינוֹ יָדוּעַ לוֹ
וְלֹא יַפְסִיק בֵּין הַבְּרָכָה לִתְחִלַּת הַבְּדִיקָה
וְטוֹב שֶׁלֹּא יַפְסִיק עַד גְּמָר כָּל הַבְּדִיקָה אֶלָּא בְּמַה שֶּׁהוּא מֵעִנְיַן הַבְּדִיקָה
וְיָכוֹל לִבְדֹּוֹק כַּמָּה בָתִים בִּבְרָכָה אֶחָת
יֵשׁ נוֹהֲגִין שֶׁקֹּדֶם הַבְּדִיקָה מַנִּיחִין פְּתִיתֵי לֶחֶם בִּמְקוֹמוֹת שֶׁיִּמְצְאֵם הַבּוֹדֵק כִּי חוֹשְׁשִׁין שֶׁמָּא לֹא יִמְצָא כְּלוּם וּתְהֵא בְּרָכָה לְבַטָּלָה
וּפְשִׁיטָא כִּי מִי שֶׁאֵינוֹ בּוֹדֵק כָּרָאוּי אֶלָּא שֶׁהוּא מְקַבֵּץ אֵלּוּ הַפְּתִיתִים לֹא קִיֵּם מִצְוַת בְּדִיקָה וּבֵרַךְ בְּרָכָה לְבַטָּלָה
הֶחָמֵץ שֶׁהוּא מְשַׁיֵּר לַאֲכִילָה לִמְכִירָה יַנִּיחַ קֹדֶם הַבְּדִיקָה בְּמָקוֹם הַמְּשֻׁמָּר הֵיטֵב
וְכֵן הֶחָמֵץ שֶׁהוּא מוֹצֵא בִּבְדִיקָתוֹ וְצָרִיךְ לְשָׂרְפוֹ לְמָחָר יַנִּיחַ בְּמָקוֹם מְשֻׁמָּר וּמְקֻשָּׁר שֶׁלֹּא יֹאבַד מִמֶּנּוּ וְיַנִּיחֶנּוּ בְּמָקוֹם שֶׁיִּרְאֵהוּ לְמָחָר וְלֹא יִשְׁכַּח לְשָׂרְפוֹ
אַחַר הַבְּדִיקָה מִיָּד יְבַטְּלֶנּוּ וְעִקַּר הַבִּטּוּל הוּא בַּלֵּב שֶׁיִּגְמֹר בְּלִבּוֹ שֶׁכָּל חָמֵץ שֶׁבִּרְשׁוּתוֹ הֲרֵי הוּא כְּאִלּוּ אֵינוֹ וְאֵינוֹ חָשׁוּב כְּלוּם וַהֲרֵי הוּא כְּמוֹ עָפָר וּכְדָבָר שֶׁאֵין בּוֹ צֹרֶךְ כְּלָל
וְתִקְּנוּ חֲכָמִים שֶׁיּוֹצִיא דְּבָרִים אֵלּוּ גַּם בְּפִיו וְיֹאמַר: כָּל חֲמִירָא וְכוּ'
וּמִי שֶׁאֵינוֹ יוֹדֵעַ פֵּרוּשׁוֹ יֹאמַר בְּלָּשׁוֹן שֶׁהוּא מֵבִין
אַף עַל פִּי שֶׁבִּטֵּל אֶת הֶחָמֵץ בַּלַּיְלָה לְאַחַר הַבְּדִיקָה מִכָּל מָקוֹם גַּם בַּיּוֹם לְאַחַר שֶׁשָּׂרַף אוֹתוֹ יַחֲזוֹר וִיבַטְּלֶנּוּ וְיִכְלוֹל כָּל הֶחָמֵץ וְיֹאמַר: כָּל חֲמִירָא וְכוּ'
בְּלָּשׁוֹן שֶׁהוּא מֵבִין [כָּל שְאוֹר וְכָל חָמֵץ שֶׁבִּרְשׁוּתִי שֶׁרְאִיתִיו וְשֶׁלֹּא רְאִיתִיו שֶבִּעַרְתִּיו וְשֶׁלֹּא בִּעַרְתִּיו יְהֵא בָטֵל וְהֶפְקֵר וְחָשוּב כַּעֲפַר הָאֲדָמָה)
חֶדֶר שֶׁצָּרִיךְ בְּדִיקַת חָמֵץ וְרוֹצֶה לַעֲשׂוֹתוֹ אוֹצָר פֵּרוּשׁ שֶׁרוֹצֶה לֶאֱצוֹר בְּתוֹכוֹ פֵּרוֹת עֵצִים שְׁאָר דְּבָרִים שֶׁמֵּחֲמַת זֶה לֹא יוּכַל לְבָדְּקוֹ כְּשֶׁיַּגִּיעַ לֵיל אַרְבָּעָה עָשָׂר צָרִיךְ לִבְדּוֹק תְּחִלָּה אֶת הֶחָמֵץ שָׁם בַּלַּיְלָה כְּמוֹ שֶׁבּוֹדְקִין אֶת הֶחָמֵץ לֵיל אַרְבָּעָה עָשָׂר
וַאֲפִלּוּ יֵשׁ עוֹד זְמַן רַב עַד הַפֶּסַח וַאֲפִלּוּ מִיָּד לְאַחַר פֶּסַח שֶׁעָבַר
וּבְדִעֲבַד אִם לֹא בְּדָקוֹ קֹדֶם שֶׁעֲשָׂאוֹ אוֹצָר אִם דַּעְתּוֹ לְפַנּוֹתוֹ קֹדֶם שֶׁיַּגִּיעַ זְמַן בְּדִיקַת חָמֵץ אֵינוֹ צָרִיךְ לִטְרוֹחַ עַתָּה לְפַנּוֹתוֹ וּלְבָדְקוֹ
אֲבָל אִם דַּעְתּוֹ לְפַנּוֹתוֹ בְּתוֹךְ יְמֵי פֶּסַח צָרִיךְ לְפַנּוֹתוֹ עַתָּה וּלְבָדְקוֹ וְאַף עַל פִּי שֶׁיֵּשׁ טֹרַח רַב וְחֶסְרוֹן כִּיס
וְאִם עוֹשֶׂה אֶת הָאוֹצָר עַל דַּעַת שֶׁלֹּא לְפַנּוֹתוֹ עַד לְאַחַר הַפֶּסַח אֲזַי יֵשׁ חִלּוּק בַּזְּמָן
אִם הוּא קֹדֶם שְׁלֹשִׁים יוֹם שֶׁלִּפְנֵי הַפֶּסַח אֵינוֹ צָרִיךְ לְבָדְקוֹ וְיוֹעִיל הַבִּטּוּל שֶׁיְבַטֵּל כָּל חָמֵץ בִּזְמַנּוֹ
אֲבָל אִם הוּא תּוֹךְ שְׁלֹשִׁים יוֹם שֶׁלִּפְנֵי הַפֶּסַח חַל עָלָיו חִיּוּב בְּדִיקָה וְצָרִיךְ לְבָדְקוֹ
וַאֲפִלּוּ בְּדִיעֲבַד אִם שָׁכַח וְלֹא בְדָקוֹ צָרִיךְ לְפַנּוֹת אֶת הָאוֹצָר וּלְבָדְקוֹ בַלַּיְלָה תֵּכֶף לְאַחַר שֶׁנִּזְכָּר
וְאִם עוֹשֶה אוֹצָר בַּבּוֹר מֵחִטִּים שֶׁאֵינָן מְחֻמָּצוֹת וְאַחַר כָּךְ מֵחֲמַת לַחוּת הַבּוֹר נִתְחַמְּצוּ הַחִטִּים שֶׁבְּקַרְקָעִית הַבּוֹר וְשֶׁבְּקִירוֹתָיו אַף עַל פִי שֶׁאֲצָרָן בְּתוֹךְ שְׁלֹשִׁים יוֹם אֵין צָרִיךְ לְפַנּוֹת אֶת הַבּוֹר בְּלֵיל אַרְבָּעָה עָשָׂר וּלְבָדְקוֹ אֶלָּא דַּי בַּבִּטּוּל כֵּיוָן שֶׁבְּשָׁעָה שֶׁאָצַר אָצַר בְּהֶתֵּר
וְאִם יֵשׁ בֵּינֵיהֶם חִטִּים מְחֻמָּצוֹת יֵשׁ בָּזֶה כַּמָּה חִלוּקֵי דִּינִים וְיַעֲשֶׂה שְׁאֵלַת חָכָם
לֹא יַשְׁלִיךְ גַּרְעִינֵי תְּבוּאָה לַתַּרְנְגוֹלִים בִּמְקוֹם לַח תּוֹךְ שְׁלֹשִׁים יוֹם שֶׁמָּא יִשְׁכַּח מִלְבַעֲרָם
הַיּוֹצֵא לַדֶּרֶךְ קֹדֶם לֶכְתּוֹ יְמַנֶּה שְּׁלִיחַ שֶׁיִּבְדֹּק וִיבַטֵּל חֲמֵצוֹ וְיֹאמַר בְּפֵרוּשׁ שֶׁהוּא מְמַנֶּה אוֹתוֹ לְשְּׁלִיחַ עַל הַבְּדִיקָה וְגַם עַל הַבִּטּוּל
וְהַשְּׁלִיחַ יֹאמַר בַּבִּטּוּל: חֲמֵצוֹ שֶׁל פְּלוֹנִי וְכוּ'
וּמִכָּל מָקוֹם גַם הוּא בַּאֲשֶׁר הוּא שָׁם בְּעֶרֶב פֶּסַח בַּבֹּקֶר יְבַטֵּל חֲמֵצוֹ שֶבִּרְשוּתוֹ
מָצָא חָמֵץ בְּבֵיתוֹ בְּחֹל הַמּוֹעֵד יוֹצִיאוֹ וְיִשְׂרְפֶנּוֹ
וְאִם יֵשׁ בּוֹ כַּזַּיִת יְבָרֵךְ מִתְּחִלָּה עַל בִּעוּר חָמֵץ
אֲבָל עַל פָּחוֹת מִכַּזַּיִת לֹא יְבָרֵךְ
וְאִם מְצָאוֹ בְּיוֹם טוֹב בְּשַׁבָּת חֹל הַמּוֹעֵד וְכֵן בַּשַּׁבָּת שֶׁחָל בְּעֶרֶב פֶּסַח דְּאָסוּר לְטַלְטְלוֹ מִשּׁוּם דַּהֲוֵי מֻקְצֶה יִכְפֶּה עָלָיו כְּלִי עַד מוֹצָאֵי יוֹם טוֹב מוֹצָאֵי שַׁבָּת וְאָז יִשְׂרְפֶנּוּ
וְאִם מְצָאוֹ בַּיָּמִים הָאַחֲרוֹנִים שֶׁאָז בְּמוֹצָאֵי יוֹם טוֹב כְּבָר עָבַר הַפֶּסַח אֵינוֹ מְבָרֵךְ עָלָיו אֶלָּא שׂוֹרְפוֹ בְּלֹא בְּרָכָה אֲפִלּוּ יֵשׁ בּוֹ כַּזַּיִת
כָּל דָּבָר שֶׁיֵּשׁ בּוֹ תַּעֲרֹבֶת חָמֵץ וַאֲפִלּוּ אֵין בּוֹ חָמֵץ בָּעַיִן רַק הַטַּעַם מֵחָמֵץ כְּגוֹן שֶׁהֵסִירוּ אֶת הֶחָמֵץ מִכָּל מָקוֹם אָסוּר לְהַשְׁהוֹתוֹ בַּפֶּסַח
אֲבָל דָּבָר שֶׁלֹּא הָיָה בּוֹ חָמֵץ כְּלָל אֶלָּא שֶׁנִּתְבַּשֵּׁל בִּכְלֵי חָמֵץ אֲפִלוּ הָיָה הַכְּלִי בֶּן יוֹמוֹ שֶׁנִּכְבַּשׁ בִּכְלִי חָמֵץ מֻתָּר לְהַשְׁהוֹתוֹ בַּפֶּסַח
וְדַוְקָא שֶׁנִּתְבַּשֵּׁל נִכְבַּשׁ קֹדֶם הַפֶּסַח אֲבָל אִם נִתְבַּשֵּׁל נִכְבַּשׁ בַּפֶסַח בִּכְלִי חָמֵץ חַיָּבִין לְבַעֲרוֹ
תְּבוּאָה שֶׁיֵּשׁ בָּהּ גַּרְעִינִים צְמוּחִים מְבֻקָּעִים וַאֲפִלּוּ הֵם מְעֹרָבִים מְעַט בְּהַרְבֵּה
וְכֵן תְּבוּאָה שֶׁנָּפְלוּ עָלֶיהָ מַיִם שֶׁרְחָצָהּ בְּמַיִם אָסוּר לְהַשְׁהוֹתָהּ
וְכֵן כָּל הַדְּבָרִים שֶׁנַעֲשׂוּ מִתְּבוּאָה אָסוּר לְהַשְׁהוֹתָן
וּמִי שֶׁמּוֹכֵר לַחֲבֵרוֹ תְּבוּאָה שֶׁנִּתְלַחְלְחָה צָרִיךְ לְהוֹדִיעַ שֶׁלֹּא יַשְׁהֶה אוֹתָהּ בַּפֶסַח
וּלְנָכְרִי אָסוּר לְמָכְרָהּ בְּמָקוֹם שֶׁיֵּשׁ חֲשָׁשׁ שֶׁיִּמְכְּרֶנָּהּ הַנָּכְרִי לְיִשְׂרָאֵל וְיַשְׁהֶה אוֹתָהּ בַּפֶסַח
בְּגָדִים שֶׁנִּתְכַּבְּסוּ וְנִתְקְנוּ בַּחֲלֵב חִטָּה מֻתָּר לְלָבְשָׁן בְּפֶסַח
אֲבָל אֵין לְהַצִּיעָן עַל הַשֻּׁלְחָן אִם יֵשׁ עֲלֵיהֶם אֵיזֶה מַמָּשׁוּת שֶׁיֵּשׁ לָחוּשׁ שֶׁיִּתְפָּרֵר מֵהֶם אֵיזֶה פֵּרוּר וְכָל שֶׁכֵּן שֶׁאָסוּר לָתֵת לְתוֹכָן קֶמַח שֶׁל פֶּסַח
מֻתָּר לְדַבֵּק נְיָרוֹת בַּחַלּוֹן אֲפִלּוּ בְּתוֹךְ שְׁלֹשִׁים יוֹם לַפֶּסַח וּבִלְבַד שֶׁלֹּא יְהֵא הֶחָמֵץ נִרְאֶה דְּכֵיוָן שֶׁהַדֶּבֶק אֵינוֹ חָמֵץ גָּמוּר וְגַם הוּא מְכֻסֶּה לֹא הֶחְמִירו בּוֹ
אֲבָל אִם נִרְאֶה בַּחוּץ אָסוּר
וְקֹדֶם שְׁלֹשִׁים יוֹם בְּכָל עִנְיָן מֻתָּר
דְּיוֹ שֶׁנִּתְבַּשְּׁלָה בְּשֵׁכָר קֹדֶם פֶּסַח מֻתָּר לִכְתֹּב בָּהּ בְּחֹל הַמּוֹעֵד פֶּסַח כֵּיוָן שֶׁנִּפְסְלָה מֵאֲכִילַת הַכֶּלֶב קֹדֶם הַפֶּסַח
וְכֵן כָּל כַּיּוֹצֵא בָּזֶה שֶׁנִּפְסַל וְנִפְסַד הֶחָמֵץ לְגַמְרֵי קֹדֶם הַפֶּסַח מֻתָּר בַּפֶסַח בַּהֲנָאָה וּבִשְׁהִיָּה
אֲבָל אֵינוֹ יְהוּדִי שֶׁבִּשֵּׁל בַּפֶּסַח דְּיוֹ בְּשֵׁכָר אָסוּר לְיִשְׂרָאֵל בַּהֲנָאָה מִשּׁוּם דְּחָמֵץ שֶׁל אֵינוֹ יְהוּדִי גַּם כֵּן אָסוּר לְיִשְׂרָאֵל בַּהֲנָאָה בַּפֶסַח
כָּל הַכֵּלִים שֶׁאֵינוֹ מַכְשִׁירָן לַפּסַח צָרִיךְ לְשַׁפְשְׁפָן הֵיטֵב בְּעֶרֶב פֶּסַח קֹדֶם שָׁעָה שִׁשִּׁית וְלַהֲדִיחָן בְּעִנְיָן שֶׁלֹּא יְהֵא חָמֵץ נִכָּר וְיַצְנִיעֵם בְּמָקוֹם צָנוּעַ שֶׁאֵינוֹ רָגִיל לֵילֵךְ לְשָׁם בַּפֶּסַח
וְטוֹב לְסָגְרָם בְּחֶדֶר מְיֻחָד וּלְהַצְנִיעַ אֶת הַמַּפְתֵּחַ עַד לְאַחַר הַפֶּסַח
אֵין אוֹמְרִים מִזְמוֹר לְתוֹדָה וְלֹא לַמְּנַצֵּחַ
מֻתָּר לֶאֱכוֹל חָמֵץ רַק עַד שְׁלִישׁ הַיּוֹם
וּבַהֲנָאָה מֻתָּר עוֹד שָׁעָה אֶחָת
וּמֻתָּר לְמָכְרוֹ אָז לְאֵינוֹ יְהוּדִי אֲבָל אַחַר כָּךְ אָסוּר גַּם בַּהֲנָאָה
וְצָרִיךְ לִשְׂרוֹף אֶת הֶחָמֵץ וּלְבַטְּלוֹ כָּל זְמַן שֶׁהוּא מֻתָּר בַּהֲנָאָה
מֵחֲצוֹת הַיּוֹם וָאֵילַךְ אָסוּר בַּעֲשִׂיַּת מְלָאכָה
וְאֵינוֹ מֻתָּר לַעֲשׂוֹת רַק מַה שֶּׁמֻּתָּר לַעֲשׂוֹת בְּחֹל הַמּוֹעֵד
וְעַל יְדֵי אֵינוֹ יְהוּדִי נוֹהֲגִין לְהַתִּיר
וְיֵשׁ מְקוֹמוֹת שֶׁנּוֹהֲגִין לֶאֱסוֹר כָּל הַיּוֹם בִּמְלָאכָה
לְהִסְתַּפֵּר וְכֵן לִקְצֹץ הַצִּפָּרְנַיִם צְרִיכִין קֹדֶם חֲצוֹת
וְאִם שָׁכַח יָכוֹל לִקְצֹץ צִפָּרְנָיו גַּם לְאַחַר חֲצוֹת
אֲבָל לְהִסְתַּפֵּר אָסוּר כִּי אִם עַל יְדֵי אֵינוֹ יְהוּדִי
אָסוּר לֶאֱכוֹל מַצָּה כָּל הַיּוֹם
וַאֲפִלּוּ הַקְּטָנִּים וְהַקְּטַנּוֹת כָּל שֶׁמְּבִינִים עִנְיַן יְצִיאַת מִצְרַיִם אָסוּר לָתֵת לָהֶם מַצָּה
אֲבָל תַּבְשִׁילִין שֶׁעוֹשִׂין מִמַּצּוֹת טְחוּנוֹת מֻתָּר כָּל אָדָם לֶאֱכוֹל עַד תְּחִלַּת שָׁעָה עֲשִׂירִית דְּהַיְנוּ עַד הָרְבִיעִית הָאַחֲרוֹנָה שֶׁל הַיּוֹם
וּמִשָּׁם וָאֵילַךְ אָסוּר לֶאֱכוֹל כִּי אִם לְעֵת הַצֹּרֶךְ מְעַט פֵּרוֹת בָּשָׂר וְדָגִים
וְיִזָּהֵר שֶׁלֹּא יְמַלֵּא כְּרֵסוֹ כְּדֵי שֶׁיֹּאכַל בַּלַּיְלָה מַצָּה לְתֵאָבוֹן
הַבְּכוֹרִים בֵּין בְּכוֹר לְאָב בֵּין בְּכוֹר לְאֵם מִתְעַנִּים בְּעֶרֶב פֶּסַח אֲפִלּוּ חָל בְּעֶרֶב שַׁבָּת
וְגַם הַבָּא אַחַר הַנְּפָלִים צָרִיךְ לְהִתְעַנּוֹת
וְכַל זְמַן שֶׁהַבְּכוֹר קָטָן הָאָב מִתְעַנֶּה תַּחְתָּיו
בִּסְעוּדַּת מִצְוָה אִם מֻתָּרִים לֶאֱכוֹל תַּלְיָא בְּמִנְהַג הַמְּקוֹמוֹת
בְּכוֹר הַמִּתְעַנֶּה אוֹמֵר בִּתְפִלַּת הַמִּנְחָה עֲנֵנוּ וְאִם הֵם כַּמָּה בְּכוֹרִים וּמִתְפַּלְּלִין בְּצִּבּוּר לֹא יֵרֵד בְּכוֹר לִפְנֵי הַתֵּבָה כִּי אֵין לוֹמַר עֲנֵנוּ בַּחֲזָרַת הַתְּפִלָּה בְּקוֹל כֵּיוָן שֶׁהוּא חֹדֶשׁ נִיסָן
הַמְּהַדְּרִים אוֹפִין הַמַּצּוֹת שֶׁל מִצְוָה בְּעֶרֶב פֶּסַח אַחַר חֲצוֹת הַיּוֹם שֶׁהוּא זְמַן הַקְרָבַת קָרְבַּן פֶּסַח
וְכֵיוָן שֶׁאָז הוּא אַחַר זְמַן אִסּוּר חָמֵץ טוֹב שֶׁיְבַטֵּל בְּפֵרוּשׁ אֶת הַפֵּרוּרִים וְיֹאמַר בְּלָשׁוֹן שֶׁהוּא מֵבִין עִנְיָן זֶה: כָּל פֵּרוּרִים שֶׁיִּפְּלוּ בִּשְׁעַת לִישָׁה וַעֲרִיכָה וְכֵן הַבָּצֵק שֶׁיִּדָבֵק בַּכֵּלִים אֲנִי מְבַטֵּל וּמַפְקִיר אוֹתָם
וְהַמַּיִם שֶׁרוֹחֲצִין בָּהֶם אֶת הַכֵּלִים צְרִיכִין לְשָׁפְכָן בִּמְקוֹם מִדְרוֹן וְשֶׁלֹּא תִהְיֶה רִצְפַּת אֲבָנִים כְּדֵי שֶׁיִּבָּלְעוּ מְהֵרָה בַּקַּרְקַע שֶׁאִם יִשְׁפְּכֵן שֶׁלֹּא בִּמְקוֹם מִדְרוֹן אֲפִלּוּ בִּמְקוֹם מִדְרוֹן וְהוּא רִצְפַּת אֲבָנִים יֵשׁ לָחוּשׁ שֶׁמָּא יִתְקַבְּצוּ בְּמָקוֹם אֶחָד וְיַחְמִיצוּ קֹדֶם שֶׁיִּבָּלְעוּ בַּקַּרְקַע וְנִמְצָא שֶׁיִּהְיֶה חָמֵץ בִּרְשׁוּתוֹ
יִשְׂרָאֵל שֶׁהָיָה חָמֵץ שֶׁלּוֹ בִּרְשׁוּתוֹ בַּפֶּסַח עוֹבֵר בְּכָל רֶגַע וְרֶגַע עַל בַּל יֵרָאֵה וּבַל יִמָּצֵא
וְהֶחָמֵץ אָסוּר בַּהֲנָאָה לְעוֹלָם וַאֲפִלּוּ בִּטְּלוֹ קֹדֶם פֶּסַח
וְלָכֵן מִי שֶׁיֵּשׁ הַרְבֵּה חָמֵץ שֶׁאֵינוֹ יָכוֹל לְבַעֲרוֹ מִן הָעוֹלָם צָרִיךְ לְמָכְרוֹ לְאֵינוֹ יְהוּדִי קֹדֶם הַפֶּסַח בְּשָׁעָה שֶׁהוּא עֲדַיִן מֻתָּר בַּהֲנָאָה
וְלֹא יְהֵא עִנְיַן מְכִירַת חָמֵץ אֵצֶל הָאָדָם כְּמוֹ מִצְוַת אֲנָשִׁים מְלֻמָּדָה אֶלָּא צָרִיךְ שֶׁיִּגְמוֹר בְּדַעְתּוֹ שֶׁהוּא מוֹכְרוֹ בֶּאֱמֶת לְהָאֵינוֹ יְהוּדִי מְכִירָה גְּמוּרָה וַחֲלוּטָה
וְלֹא יִמְכּוֹר בְּיֹקֶר מִן הַמְּחִיר הָרָאוּי
וּלְאַחַר הַפֶּסַח יְבַקֵּשׁ מֵאֵת הָאֵינוֹ יְהוּדִי שֶׁיְשַׁלֵּם אֶת הַחוֹב
וְכַאֲשֶׁר יְשִׁיבֵהוּ שֶׁאֵין כֶּסֶף יְבַקֵּשׁ מִמֶּנּוּ שֶׁיַּחֲזוֹר וְיִמְכּוֹר אֶת הֶחָמֵץ עִם בְּעַד כָּךְ וְכָךְ
וְלֹא יְהֵא הַדָּבָר כְּחוֹכָא בְּעָלְמָא אֶלָּא כְּדֶרֶךְ הַסּוֹחֲרִים מַמָּשׁ
הֶחָמֵץ שֶׁהוּא מוֹכֵר לְאֵינוֹ יְהוּדִי צָרִיךְ שֶׁלֹּא יְהֵא בְּבֵיתוֹ שֶׁל יִשְׂרָאֵל
וְאִם הָאֵינוֹ יְהוּדִי לוֹקֵחַ אֶת הֶחָמֵץ לְתוֹךְ בֵּיתוֹ מַה טּוֹב
וְאִם אִי אֶפְשָׁר שֶׁיִּקָחֵהוּ לְבֵיתוֹ צָרִיךְ לְהַשְׂכִּיר אֶת הַחֶדֶר שֶׁהֶחָמֵץ מֻנָּח בּוֹ
וְצָרִיךְ לִכְתּוֹב בִּשְׁטָר שֵׁם הַקּוֹנֶה וּבְכַמָּה הִשְׂכִּיר אֶת הַחֶדֶר וְשֶׁאַגַב קַרְקַע הִקְנָה אֶת הֶחָמֵץ הַמֻּנָּח שָׁם וְיִפְרוֹט אֶת כָּל הֶחָמֵץ בְּכַמָּה מָכַר אֲבָל אֵינוֹ צָרִיךְ לִפְרוֹט סְכוּם הַמִּדּוֹת וְיוּכַל לִכְתֹּב רַק בְּעַד כַּמָּה כָּל מִדָּה עַד לַמְּדִידָה
וְכָל מַה שֶּׁכָּתוּב בַּשְּׁטָר יְדַבֵּר עִם הַקּוֹנֶה גַּם בְּעַל פֶּה
וִיקַבֵּל מִמֶּנּוּ עֵרָבוֹן וּשְׁאָר הַמָּעוֹת יִזְקוֹף עָלָיו בְּמִלְוֶה; וִיהֵא הַכֹּל כָּתוּב בִּשְׁטָר וְגַם יִמְסוֹר אֶת הַמַּפְתֵּחַ מִן הַחֶדֶר
חָמֵץ שֶׁהוּא בְּתוֹךְ כְּלִי הַצָּרִיךְ טְבִילָה לֹא יִמְכְּרֶנוּ עִם הַכְּלִי כִּי לְאַחַר הַפֶּסַח כְּשֶׁיַּחְזוֹר וְיִקְנֵהוּ מִן הָאֵינוֹ יְהוּדִי יִצְטָרֵךְ טְבִילָה מֵחָדָשׁ
לְאַחַר שֶׁמָּכַר אֶת הֶחָמֵץ; אִם יָרֵא פֶּן יְקַלְקֵל שָׁם הַקּוֹנֶה יָכוֹל גַּם הוּא לִתְלוֹת שָׁם מִסְגֶּרֶת לִשְׁמִירָה; אִם הַקּוֹנֶה רוֹצֶה לְהַפְקִיד אֵצֶל הַיִשְׂרָאֵל אֶת הַמַּפְתֵּחַ רַשָאי
אֲבָל אָסוּר שֶׁיַּנִּיחַ הַיִשְׂרָאֵל חוֹתָם עַל הֶחָמֵץ
אִם אֵינוֹ יָכוֹל לְהַשְׂכִּיר כָּל הַחֶדֶר מִפְּנֵי שֶׁהוּא צָרִיךְ גַּם כֵּן לְהִשְׁתַּמֵּשׁ בּוֹ יַעֲשֶׂה מְחִצָּה לִפְנֵי הֶחָמֵץ וְיַשְׂכִּיר אֶת הַמָּקוֹם שֶׁעַד הַמְּחִצָּה וְיִכְתֹּב כֵּן בְּתוֹךְ הַשְּׁטָר
גַּם יִכְתֹּב שֶׁיֵּשׁ לְהַקּוֹנֶה דְּרִיסַת הָרֶגֶל לָלֶכֶת כִּרְצוֹנוֹ אֶל הַמָּקוֹם הַהוּא; וְגַם שֶׁאִם יִרְצֶה הָאֵינוֹ יְהוּדִי הַזֶּה הַקּוֹנֶה לִמְכּוֹר אֶת הֶחָמֵץ לְאֵינוֹ יְהוּדִי אַחֵר בְּתוֹךְ הַפֶּסַח לְיִשְׂרָאֵל בְּאִסְרוּ חַג דְפֶּסַח יֵשׁ לְכֻלָּם דְּרִיסַת הָרֶגֶל לָלֶכֶת שָׁמָּה
וְכֵן אִם מַשְׂכִּיר מוֹכֵר לְהָאֵינוֹ יְהוּדִי חֶדֶר שֶׁצְּרִיכִין לָלֶכֶת שָׁמָּה דֶּרֶךְ רְשׁוּתוֹ שֶׁל הַמּוֹכֵר צָרִיךְ לִכְתּוֹב כֵּן בַּשְּׁטָר שֶׁיֵּשׁ לְהָאֵינוֹ יְהוּדִי הַקּוֹנֶה וּלְכָל הַקּוֹנִים שֶׁיָּבִיא שָמָּה דְּרִיסַת הָרֶגֶל לָלֶכֶת שָׁמָּה
אִם הַבַּיִת הוּא אֵצֶל הַיִשְׂרָאֵל רַק בִּשְׂכִירוּת מִיִשְׂרָאֵל אַחֵר אֲזַי אֵינוֹ יָכוֹל לְהַשְׂכִּירוֹ לְאֵינוֹ יְהוּדִי לְבֵית דִּירָה בְּלִי רְשׁוּת הַמַּשְׂכִּיר לָכֵן יַתְנֶה בְּפֵרוּשׁ עִם הָאֵינוֹ יְהוּדִי שֶׁאֵינוֹ מַשְׂכִּירוֹ לָדוּר בּוֹ רַק לְהַחְזִיק בּוֹ כֵּלָיו וּמִטַּלְטְלָיו אֲבָל לֹא יַשְׂכִּירוֹ בְּפֵרוּשׁ לְהַחְזִיק בּוֹ אֶת הֶחָמֵץ רַק סְתָם לְהַחְזִיק בּוֹ כֵּלָיו וּמִטַּלְטְלָיו כִּרְצוֹנוֹ
וּמִכָּל מָקוֹם אִם הַמַּשְׂכִּיר בָּעִיר יִקַּח מִמֶּנּוּ רְשׁוּת לְהַשְׂכִּירוֹ וְכֵן מִי שֶׁנּוֹסֵעַ לַדֶּרֶךְ קֹדֶם פֶּסַח וְאִשְׁתּוֹ תִּמְכֹּר אֶת הֶחָמֵץ יִתֵּן לָהּ רְשׁוּת בְּפֵרוּשׁ שֶׁתַּשְׂכִּיר אֶת הַחֶדֶר
אָסוּר לַעֲשׂוֹת תְּנַאי עִם הָאֵינוֹ יְהוּדִי שֶׁלְּאַחַר הַפֶּסַח מְחֻיָּב הָאֵינוֹ יְהוּדִי לְמָכְרוֹ אוֹ שֶׁהַיִשְׂרָאֵל מְחֻיָּב לַחֲזוֹר וְלִקְנוֹתוֹ מִמִּנּוּ
אֲבָל יָכוֹל לְהַבְטִיחוֹ שֶׁיַּחֲזוֹר לִקְנוֹתוֹ מִמֶּנּוּ וְשֶׁיִּתֵּן רֶוַח
אָסוּר לִמְכּוֹר אֶת הֶחָמֵץ לְמוּמָר לְמוּמֶרֶת; וְלֹא לְבֶן מוּמֶרֶת אַף עַל פִּי שֶׁיְלָדַתּוּ מֵאֵינוֹ יְהוּדִי לְאַחַר שֶׁהֵמִירָה כִּי לְעִנְיָן זֶה דִּינָם כְּמוֹ יִשְׂרָאֵל וַהֲוֵי לֵהּ חֲמֵצוֹ שֶׁל יִשְׂרָאֵל שֶׁעָבַר עָלָיו הַפֶּסַח דְּאָסוּר בַּהֲנָאָה
מִי שֶׁיֵּשׁ חָמֵץ בְּמָקוֹם אַחֵר בַּדֶּרֶךְ בַּעֲגָלוֹת בַּסְּפִינָה יָכוֹל לְמָכְרוֹ גַּם כֵּן אַגַּב קַרְקַע שֶׁבִּמְקוֹמוֹ
וּמִכָּל מָקוֹם יַפְקִירוֹ גַּם כֵּן בִּפְנֵי בֵּית דִּין שְׁלשָׁה אֲנָשִׁים
וְאִם הוּבָא הֶחָמֵץ בַּפֶסַח הָאֵינוֹ יְהוּדִי הַקּוֹנֶה הוּא יְשַׁלֵּם שְׂכַר הָעֲגָלָה וְיֶתֶר הַהוֹצָאוֹת
וְאִם הוּבָא חָמֵץ אֲשֶׁר שָׁלַח אֵינוֹ יְהוּדִי סְחוֹרָה וְהוּא לֹא בִּקְּשָׁה וְלֹא יָדַע יְקַבְּלָהּ גַּם כֵּן הָאֵינוֹ יְהוּדִי וִישַׁלֵּם מַה שֶׁמַּגִּיעַ לְהַמֵּבִיא וְהַיִשְׂרָאֵל לֹא יִתְעַסֵּק בָּהּ כְּלָל וְאַדְרַבָּה יַפְקִירָהּ גַּם כֵּן בִּפְנֵי בֵּית דִּין בִּפְנֵי שְׁלשָׁה אֲנָשִׁים
מִי שֶׁיֵּשׁ רֵיחַיִם וְהַטּוֹחֲנִים נוֹתְנִים מֶכֶס תְּבוּאָה מְחֻמֶּצֶת צָרִיךְ לִמְכֹּר לְהַשְׂכִּיר אֶת הָרֵיחַיִם קֹדֶם פֶּסַח לְאֵינוֹ יְהוּדִי
בְּעִנְיַן מְכִירַת בְּהֵמוֹת שֶׁיַּאֲכִילֵם הָאֵינוֹ יְהוּדִי חָמֵץ יֵשׁ מַחֲלֹקֶת בֵּין הַגְּדוֹלִים זִכְרוֹנָם לִבְרָכָה וּמִי שֶׁאֶפְשָׁר לְהִזָּהֵר טוֹב לוֹ
וְאִם אִי אֶפְשָׁר יַעֲשֶׂה עַל פִּי הוֹרָאַת חָכָם
מֻתָּר לְהַלְווֹת לְיִשְׂרָאֵל כִּכַּר חָמֵץ קֹדֶם הַפֶּסַח שֶׁיַּחְזִיר לְאַחַר הַפֶּסַח
וְיֵשׁ מְקוֹמוֹת שֶׁנּוֹהֲגִין בָּזֶה אִסּוּר
אִם חֲמֵצוֹ שֶׁל יִשְׂרָאֵל הוּא בִּרְשׁוּת אֵינוֹ יְהוּדִי בְּהִפּוּךְ חֲמֵצוֹ שֶׁל אֵינוֹ יְהוּדִי בִּרְשׁוּת יִשְׂרָאֵל יַעֲשֶׂה שְׁאֵלָה הֵיאַךְ יִתְנַהֵג בּוֹ כִּי יֵשׁ בָּזֶה הַרְבֵּה חִלּוּקֵי דִּינִים
צְרִיכִין לִזָּהֵר שֶׁלֹּא לֵהָנוֹת לְאַחַר הַפֶּסַח מֵחֲמֵצוֹ שֶׁל יִשְׂרָאֵל שֶׁהוּא חָשׁוּד שֶׁלֹּא מְכָרוֹ כַּדָּת
נֹסַח שְׁטַר מְכִירַת חָמֵץ:
אָנֹכִי הֶחָתוּם מַטָּה מָכַרְתִּי לְהָעָרֵל אֶת כָּל סְפִּירְט שֶׁיֵּשׁ לִי בַּמַּרְתֵּף בַּדִּירָה שֶׁאֲנִי דָּר בָּהּ
וְהַמַּרְתֵּף הוּא בְּתוֹךְ הֶחָצֵר מִצַּד צָפוֹן הַשֵּׁנִי מִצַּד מִזְרָח
וְכָל סְפִירְט שֶׁיֵּשׁ לִי שָׁם הֵן בַּחֲבִיתִין בֵּינוֹנִיּוֹת הֵן בַּחֲבִיתִין גְּדוֹלוֹת הַכֹּל מָכַרְתִּי לְהַנִּזְכָּר לְעֵיל עִם הַכֵּלִים בְּעַד מָאַתַיִם וְעֶשְׂרִים זְהוּבִים
וְגַם אַרַאק שֶׁיֵּשׁ לִי שָׁם בִּצְלוֹחִית גָּדוֹלָה לְעֵרֶךְ שֶׁבַע מִדּוֹת מָכַרְתִּי בְּעַד חֲמִשָּׁה זְהוּבִים בְּלִי הַכֵּלִים
וְגַם [יֵין פֵּרוֹת] שֶׁיֵּשׁ לִי שָׁם בֶּחָבִית קְטַנָה מָכַרְתִּי בְּעַד שְׁנֵים עָשָׂר זְהוּבִים וַחֲמִשִּׁים [צ"ל] עִם הַכְּלִי
וְגַם מָכַרְתִּי שֵׁשׁ חָבִיּוֹת רֵיקָנוֹת שֶׁהָיָה בָּהֶם סְפִירְט
וּשְׁתֵּי חָבִיּוֹת גְּדוֹלוֹת בְּחֲשּׁוּקֵי בַּרְזֶל גַּם כֵּן רֵיקָנוֹת מִסְפִירְט שֶׁיֵּשׁ לִי שָׁם כֻּלָּן מָכַרְתִּי בְּעַד שְׁמֹנָה זְהוּבִים וַחֲמִשִּׁים [צַ"ל]
גַּם חֲמִשָּׁה שַׂקִּים קֶמַח חִטִּים שֶׁיֵּשׁ לִי בְּתוֹךְ הַחֶדֶר הַנִּקְרָא שְׁפייז [מַחְסָן] הַשַּׁיָּךְ לַדִּירָה שֶׁאֲנִי דָּר בָּהּ מָכַרְתִּי לְהַנִּזְכָּר לְעֵיל עִם הַשַּׂקִּים בְּעַד שְׁלֹשִׁים וְתִשְׁעָה זְהוּבִים
וְגַם כָּל הַכֵּלִים מֵחָמֵץ שֶׁיֵּשׁ לִי שָׁם דְּהַיְנוּ עֲרֵבוֹת וְתֵבוֹת מִקֶּמַח מָכַרְתִּי בְּעַד אַרְבָּעָה זְהוּבִים וַחֲמִשִּׁים [צַ"ל]
גַּם גְּרִיסֵי שְׂעוֹרִים בְּשַׂק קָטָן שֶׁיֵּשׁ לִי שָׁם מָכַרְתִּי בְּעַד זָהוּב אֶחָד וַחֲמִשִּׁים [צַ"ל] עִם הַשַּׂק
וְקִבַּלְתִּי מֵאִתּוֹ עֵרָבוֹן עֲשָׂרָה זְהוּבִים וְהַמּוֹתָר זָקַפְתִּי עָלָיו בְּמִלְוֶה
וּזְמַן הַפֵּרָעוֹן לֹא יְאֻחַר מִן עֲשָׂרָה יָמִים מִיּוֹם הָרָשׁוּם דִּלְמַטָּה
וְהִשְׂכַּרְתִּי לְהַקּוֹנֶה הַנִּזְכָּר לְעֵיל אֶת הַמַּרְתֵּף הַנִּזְכָּר לְעֵיל וְאֶת הַחֶדֶר הַנִּזְכָּר לְעֵיל מֵעַכְשָׁו עַד עֲשָׂרָה יָמִים מִיּוֹם הָרָשׁוּם דִּלְמַטָּה בְּעַד אַרְבָּעָה זְהוּבִים וְקִבַּלְתִּי עֵרָבוֹן שְׁלשָׁה זְהוּבִים וְהַמּוֹתָר זָקַפְתִּי עָלָיו בְּמִלְוֶה שֶׁיְשַׁלֵּם לִי לֹא יְאֻחַר מֵעֲשָׂרָה יָמִים מִיּוֹם דִּלְמַטָּה וְאַגַּב קַרְקַע הַמֻּשְׂכָּר דְּהַיְנוּ הַמַּרְתֵּף וְהַחֶדֶר הַנִּזְכָּרִים לְעֵיל הִקְנֵיתִי כָּל הַמִּטַּלְטְלִין הַנִּזְכָּרִים לְעֵיל
וַאֲנִי מוֹדֶה בְּהוֹדָאָה גְּמוּרָה שֶׁהִשְׂכַּרְתִּי הַמַּרְתֵּף וְהַחֶדֶר הַנִּזְכָּרִים לְעֵיל וְהִקְנֵיתִי כָּל הַמִּטַּלְטְלִין הַנִּזְכָּרִים לְעֵיל בְּכָל מִינֵי קִנְיָנִים הַמּוֹעִילִים בְּאֵיזֶה מֵהֶם שֶׁיִּהְיֶה הַקִּנְיָן חָל עַל פִּי דִּין תּוֹרָתֵנוּ הַקְּדוֹשָׁה וְעַל פִּי נִמוּסֵי הַמְּדִינָה בְּלִי שׁוּם טַעֲנָה וּמַעֲנָה
וּרְשׁוּת בְּיָדוֹ לַעֲשׂוֹת בְּכָל הַנִּזְכַּר לְעֵיל כְּכָל חֶפְצוֹ וּרְצוֹנוֹ לִמְכּוֹר וְלִתֵּן בְּמַתָּנָה וּלְהַשְׂכִּיר בְּלִי שׁוּם מוֹחֶה
וְכֵן יֵשׁ רְשׁוּת בְּיָדוֹ לִקַּח מִיָּד כָּל הַנִּזְכָּר לְעֵיל לְבֵיתוֹ
וְאַף אִם יַשְׁאִיר אוֹתָם כּאֲשֶׁר הֵמָּה שָׁמָּה מֵעַתָּה הַכֹּל הוּא בְּאַחְרָיוּתוֹ שֶׁל הַקּוֹנֶה וְאֵין עָלַי שׁוּם אַחֲרָיוּת וַאֲפִלּוּ אַחֲרָיוּת אֹנֶס
וְנָתַתִּי דְּרִיסַת הָרֶגֶל דֶּרֶךְ חֲצֵרִי וְדֶרֶךְ בֵּיתִי לֵילֵךְ לַמַּרְתֵּף וְלַחֶדֶר הַנִּזְכָּרִים לְעֵיל הַמֻּשְׂכָּרִים לוֹ
וְכֵן אִם יִרְצֶה בְּתוֹךְ מֶשֶׁךְ יְמֵי הַשְּׂכִירוּת לִמְכּוֹר מֵהַמִּטַּלְטְלִין לְאִישׁ אַחֵר לְכָל הַבָּאִים מִדַּעְתּוֹ לְכֻלָּם יֵשׁ לָהֶם דְּרִיסַת הָרֶגֶל
גַּם מָסַרְתִּי אֶת הַמַּפְתְּחוֹת שֶׁל הַמַּרְתֵּף וְשֶׁל הַחֶדֶר הַנִּזְכָּרִים לְעֵיל
[כָּל זֶה] נַעֲשָׂה בְּכָל אֹפֶן הַיּוֹתֵר מוֹעִיל עַל פִּי דִין תּוֹרָתֵנוּ הַקְּדוֹשָׁה וְעַל פִּי נִמּוּסֵי הַקִּירָ"ה וְהַמְּדִינָה
עֶרֶב פֶּסַח שֶׁחָל לִהְיוֹת בַּשַּׁבָּת בּוֹדְקִין אֶת הֶחָמֵץ בְּלֵיל שְׁלשָׁה עָשָׂר דְּהַיְנוּ בַּלַּיְלָה הַשַּׁיָּךְ לַיּוֹם הַשִּׁשִּׁי
וְאַחַר הַבְּדִיקָה מְבַטְּלוֹ וְאוֹמֵר כָּל חֲמִירָא וְכוּ' כְּמוֹ כְּמוֹ בְּפַעַם אַחֶרֶת וּבַיוֹם הַשִּׁשִּׁי שׂוֹרְפוֹ גַּם כֵּן בַּזְּמַן שֶׁהוּא שְׂרָפוֹ בְּכָל עֶרֶב פֶּסַח
אֲבָל אֵינוֹ צָרִיךְ לוֹמַר כָּל חֲמִירָא אֶלָּא בַּשַּׁבָּת לְאַחַר הָאֲכִילָה מְבַטְּלוֹ וְאוֹמֵר כָּל חֲמִירָא וְכוּ'
הַבְּכוֹרִים מִתְעַנִּין בַּיּוֹם הַחֲמִישִּׁי
וְאִם קָשֶׁה לְהִתְעַנּוֹת עַד לְאַחַר בְּדִיקַת חָמֵץ יָכוֹל לִטְעֹם אֵיזֶה דָּבָר מוּעָט קֹדֶם הַבְּדִיקָה יַעֲשֶׂה שְּׁלִיחַ לִבְדֹּק
אֵין מְבַשְּׁלִין לַשַּׁבָּת תַּבְשִׁילֵי קֶמַח וּגְרִיסִין שֶׁיְכוֹלִין לְהִדָּבֵק בַּקְּדֵרוֹת וְאָסוּר לַהֲדִיחָן
עַל כֵּן יְבַשֵּׁל רַק מַאֲכָלִים שֶׁאֵינָם מִתְדַּבְּקִים
וְאַחַר הָאֲכִילָה מְנַעֵר הֵיטֵב אֶת הַמַּפָּה וּמַצְנִיעַ אוֹתָהּ עִם כָּל כְּלֵי הֶחָמֵץ בְּחֶדֶר שֶׁאֵינוֹ רָגִיל לָלֶכֶת שָׁמָּה בְּפֶסַח
וְאִם נִשְׁאַר מְעַט פַּת יִתְנֶנּוּ לְאֵינוֹ יְהוּדִי רַק יִזָּהֵר מֵאִסּוּר הוֹצָאָה
וּמְכַבְּדִין אֶת הַבַּיִת עַל יְדֵי אֵינוֹ יְהוּדִי בְּדָבָר הַמֻּתָּר
בַּבֹּקֶר מִתְפַּלְּלִין בַּהַשְׁכָּמָה שֶׁלֹּא לְאַחֵר הַזְּמַן שֶׁמֻּתָּרִין בַּאֲכִילַת חָמֵץ
וְנָכוֹן לְחַלֵּק סְעוּדָּתוֹ לִשְׁתַּיִם דְּהַיְנוּ שֶׁיְבָרֵךְ בִּרְכַּת הַמָּזוֹן וּמַפְסִיק מְעַט בַּהֲלִיכָה וּבְדִבְרֵי תּוֹרָה בְּטִיּוּל וְחוֹזֵר וְנוֹטֵל יָדָיו וְאוֹכֵל קְצָת וּמְבָרֵךְ שֵׁנִית בִּרְכַּת הַמָּזוֹן כְּדֵי לְקַיֵּם מִצְוַת סְעוּדָה שְׁלִישִׁית
נוֹהֲגִין לְהַפְטִיר בְּמַלְאָכִי וְעָרְבָה וְגוֹ' לְפִי שֶׁכָּתוּב שָׁם הָבִיאוּ אֶת כָּל הַמַּעֲשֵׂר אֶל בֵּית הָאוֹצָר וְגוֹ' וְהוּא מֵעִנְיָנָא
כִּי הָיָה זְמַן הַבִּעוּר בְּעֶרֶב פֶּסַח שֶׁל שָׁנָה הָרְבִיעִית שֶׁבַּשְּׁמִיטָה וּבְעֶרֶב פֶּסַח שֶׁל הַשָּׁנָה הַשְּׁבִיעִית שֶׁבַּשְּׁמִיטָה שֶׁכָּל הַמַּעַשְׂרוֹת שֶׁהִפְרִישׁ כָּל שָׁלֹשׁ שָׁנִים מִתְּבוּאָתוֹ וְהָיוּ מֻנָּחִים בְּבֵיתוֹ מְחֻיָּב אָז לִתְּנָם לַלֵּוִי
בְּעֶרֶב שַׁבָּת [זֹה] יִזָּהֵר כָּל אָדָם בִּמְאֹד מְאֹד לִשְׁאֹל אִם הִפְרִישׁוּ חַלָּה מִן הַחַלּוֹת שֶׁאָפוּ לִכְבוֹד שַׁבָּת
כִּי אִם לֹא הִפְרִישׁוּ חַלָּה וְנִזְכְּרוּ בַּשַּׁבָּת יֵשׁ בָּזֶה מְבוּכָה גְּדוֹלָה מַה לַעֲשׂוֹת כִּי אָסוּר לְהַפְרִישׁ חַלָּה בַּשַּׁבָּת וְגַם אָסוּר לְהַשְׁהוֹת אֶת הַחַלּוֹת
וְדַעַת הַ"מָּגֵן אַבְרָהָם" שֶׁצָּרִיךְ לִתֵּן כָּל הַחַלּוֹת לְאֵינוֹ יְהוּדִי בְּמַתָּנָה גְּמוּרָה קֹדֶם שָׁעָה שֶׁנֶּאֱסָרוֹת בַּהֲנָאָה
וְיֵשׁ חוֹלְקִין וְכָתְבוּ תַּקָּנוֹת אֲחֵרוֹת וְכֻלָּן דְּחוּקוֹת
וְעַל כֵּן צְרִיכִין לִזָּהֵר בַּדָּבָר
כָּל כְּלִי חֶרֶס שֶׁנִּשְׁתַּמֵּשׁ בּוֹ חָמֵץ לָא מַהֲנֵי לֵה לֹא הַגְעָלָה וְלֹא לִבּוּן
אֲבָל הַתַּנּוּרִים וְהַכִּירוֹת הַבְּנוּיִים מֵאֲבָנִים וּלְבֵנִים מַהֲנִי לְהוּ לִבּוּן
בְּתַנּוּרִים שֶׁהֵם בְּבֵית הַחֹרֶף נוֹהֲגִין דְּלָא מַהֲנֵי לְהוּ הֶכְשֵׁר
וּכְשֶׁרוֹצִים לְהַעֲמִיד עַל הַתַּנּוּר אֵיזֶה קְדֵרָה בְּפֶּסַח צְרִיכִין לְהַנִּיחַ תְּחִלָּה טַס שֶׁל בַּרְזֶל וְעָלֶיהָ מַעֲמִידִין הַקְּדֵרָה וְזֶה מַהֲנֵי גַּם בְּתַנּוּר הֶעָשׂוּי מֵחֲרָסִים
כְּלֵי עֵץ וּכְלֵי מַתָּכוֹת וּכְלֵי אֶבֶן וּכְלֵי עֶצֶם מַהֲנֵי לְהוּ הַגְעָלָה
אַךְ אִם הוּא דָּבָר שֶׁמִּתְקַלְקֵל בְּרוֹתְחִין כְּגוֹן כֵּלִים הַמְּדֻבָּקִים בְּדֶבֶק וַאֲפִלּוּ אִם רַק הַקַּתָּא מְדֻבֶּקֶת בְּאֵיזֶה דֶּבֶק לֹא מַהֲנֵי לֵיה הַגְעָלָה מִשּׁוּם דְּחַיְשִׁינָן שֶׁמָּא לֹא יַגְעִילוּ יָפֶה
קֹדֶם שֶׁמַּגְעִיל אֶת הַכְּלִי צָרִיךְ לְנַקּוֹתוֹ הֵיטֵב מִן הַחֲלוּדָּה וְכַדּוֹמֶה שֶׁיְהֵא נָקִי לְגַמְרֵי
אֲבָל מַרְאוֹת [כְּתָמִים] אֵין בָּהֶם קְפִידָא
וְאִם יֵשׁ גּוּמּוֹת בַּכְּלִי צָרִיךְ לְנַקְּרָן הֵיטֵב
וְאִם הוּא כְּלִי מַתֶּכֶת יָשִׂים עַל הַגֻּמּוֹת גֶּחָלִים לְלַבֵּן שָׁם וְאַחַר כָּךְ יַגְעִילוֹ
וְאִם אִי אֶפְשָׁר לְנַקּוֹת הֵיטֵב הַגֻּמּוֹת וְהַסְּדָקִים וְגַם אִי אֶפְשָׁר לְלַבֵּן שָׁם אֵין תַקָּנָה
וְלָכֵן בְּסַכִּינִים עִם קַתּוֹת צְרִיכִין לְדַקְדֵק הֵיטֵב אִם מוֹעִילָה לָהֶן הַגְעָלָה
וּמִצְוָה מִן הַמַּבְחָר לְמִי שֶׁאֶפְשָׁר שֶׁיִּקְנֶה סַכִּינִים חֲדָשִׁים לַפֶּסַח
כֵּלִים שֶׁמִּשְׁתַּמְּשִׁין בָּהֶם עַל יְדֵי הָאוּר בְּלִי מַיִם צְרִיכִין לִבּוּן
וְלָכֵן הָאַגָּנוֹת וְהַמַּחֲבוֹת שֶׁאוֹפִין בָּהֶן חָמֵץ צְרִיכִין לִבּוּן
וְהַלִּבּוּן צָרִיךְ לִהְיֹת לְכַתְּחִלָּה לִבּוּן חָזָק עַד שֶׁיִּהְיוּ נִיצוֹצוֹת נִתָּזִין מִמֶּנּוּ
וְהַמַּרְדֶּה שֶׁל עֵץ אֵין לָה תַּקָּנָה
כְּלִי שֶׁיֵּשׁ בּוֹ טְלַאי אִם הוּא בְּעִנְיַן שֶׁיֵּשׁ לָחוּשׁ שֶׁמָּא יֵשׁ תַּחַת הַטְּלַאי מַשֶּׁהוּ חָמֵץ בְּעַיִן אֲזַי צָרִיךְ מִקֹּדֶם לְלַבֵּן אוֹתוֹ מָקוֹם עַד שֶׁיֵּדַע בְּבֵרוּר שֶׁאִם הָיָה שָׁם מַשֶּׁהוּ חָמֵץ הָיָה נִשְׂרָף וְאַחַר כָּךְ יַגְעִילוֹ
וְאִם אֵין חֲשָׁשׁ שֶׁיְהֵא שָׁם חָמֵץ בְּעַיִן אֲזַי אִם הָיָה הַטְּלַאי נַעֲשֶׂה קֹדֶם שֶׁהִשְׁתַּמְּשׁוּ בּוֹ חָמֵץ יָכוֹל לְהַגְעִילוֹ כְּמוֹ שֶׁהוּא דִּכְמוֹ שֶׁבָּלַע אֶת הֶחָמֵץ כָּךְ יִפְלְטֶנוּ בְּהַגְעָלָה
אֲבָל אִם נִשְׁתַּמֵּשׁ תְּחִלָּה בְּכְּלִי חָמֵץ וְאַחַר כָּךְ שָׂמוּ אֶת הַטְּלַאי אֲזַי לֹא מַהֲנֵי לֵה הַהַגְעָלָה לַמָּקוֹם שֶׁתַּחַת הַטְּלַאי אֶלָּא צָרִיךְ לִתֵּן גַּם כֵּן קֹדֶם הַהַגְעָלָה גֶּחָלִים עַל הַטְּלַאי לְלַבֵּן אֶת הַמָּקוֹם הַהוּא
וְאִם הַטְּלַאי נִתְחַבֵּר בְּהַתָּכַת בְּדִיל כֶּסֶף וְכַדּוֹמֶה יָכוֹל לְהַגְעִילוֹ כְּמוֹ שֶׁהוּא כִּי בְּלִיעַת הֶחָמֵץ נִשְׂרְפָה אָז בַּהַתָּכָה
מְדוֹכָה בְּמָקוֹם שֶׁדַּרְכּוֹ לָדוּךְ בּוֹ דְבָרִים חֲרִיפִים עִם חָמֵץ בְּיַחַד צָרִיכָה לִבּוּן קַל דְּהַיְנוּ שֶׁמְמַלְּאִין אוֹתָה גֶּחָלִים בּוֹעֲרוֹת שֶׁתִּרְתַּח כָּל כָּךְ עַד שֶׁהַקַּשׁ נִשְׂרַף עָלָיו מִבַּחוּץ
וּבְמָקוֹם שֶׁאֵין דַּרְכּוֹ לָדוּךְ בָּהּ רַק פִּלְפְּלִין וְכַדּוֹמֶה סַגֵי בְּהַגְעָלָה
כֵּלִים שֶׁהֶחְזִיק בָּהֶם יַיִן שָׂרָף לְקִיּוּם אֵין טַעַם וְרֵיחַ יֵין הַשָׂרָף נִפְלָט עַל יְדֵי הַגְעָלָה רַק אִם בִּשֵּׁל אוֹתָן הֵיטֵב בְּמַיִם עִם אֵפֶר עַד שֶׁנִּסְתַּלֵּק מֵהֶם הָרֵיחַ לְגַמְרֵי מוֹעִילָה לָהֶם אַחַר כָּךְ הַגְעָלָה
הַגְעָלַת הֶחָבִית יַעֲשֶׂה בְּדֶרֶךְ זֶה יְלַבֵּן אֲבָנִים וִישִׂימֵן בָּהּ וִיעָרֶה עֲלֵיהֶן מַיִם רוֹתְחִין מִכְּלִי רִאשׁוֹן וִיגַלְגֵּל אֶת הֶחָבִית כְּדֵי שֶׁתַּגִּיעַ הַהַגְעָלָה לְכָל מָקוֹם
וְחָבִיּוֹת שֶׁלָּנוּ שֶׁהֵן עֲשׂוּיוֹת מִכַּמָּה דַּפִּים מְחֻבָּרִים בְּחֲשּׁוּקִים אִם עָמַד בָּהֶם חָמֵץ כְּגוֹן יֵין שָׂרָף שֶׁהֶחְזִיק בָּהֶן קֶמַח לֹא מַהֲנֵי לְהוּ הַגְעָלָה
כָּל דָּבָר שֶׁצָּרִיךְ הַגְעָלָה לֹא מַהֲנֵי לֵיה קְלִפָּה אֶלָּא דַּוְקָא הַגְעָלָה
כָּל כְּלִי שֶׁאִי אֶפְשָׁר לְנַקּוֹתוֹ הֵיטֵב כְּגוֹן הַנָּפָּה וְכִיס שֶל רֵיחַיִם וְכֵן סַלִּים שֶׁמִּשְׁתַּמְּשִׁים בָּהֶם חָמֵץ וְכֵן [מִגְרֶרֶת] וְכֵן כְּלִי שֶׁפִּיו צַר וְאִי אֶפְשָׁר לְשַׁפְשְׁפוֹ מִבִּפְנִים שֶׁיֵּשׁ קָנִים לֹא מַהֲנֵי לֵהּ הַגְעָלָה
הַתֵּבוֹת שֶׁמַּצְנִיעִים בָּהֶם מַאֲכָלִים כָּל הַשָּׁנָה וְלִפְעָמִים נִשְׁפָּךְ שָׁם מָרָק מִן הַקְּדֵרוֹת צְרִיכִין הֶכְשֵׁר קַל דְּהַיְנוּ שֶׁמְעָרִין עֲלֵיהֶן רוֹתְחִין
וְדַוְקָא מִתּוֹךְ הַכְּלִי שֶׁהִרְתִּיחוּ בּוֹ אֶת הַמַּיִם
וְלֹא יִזְרוֹק אֶת הַמַּיִם אֶלָּא יִשְׁפְּכֵם עֲלֵיהֶן בְּקִלוּחַ
וְהַשֻּׁלְחָנוֹת נוֹהֲגִין גַּם כֵּן לְלַבֵּן אֲבָנִים וּמַנִּיחִין עַל הַשֻּׁלְחָן וְשׁוֹפְכִין עֲלֵיהֶם רוֹתְחִין וּמוֹלִיכִין אֶת הָאֲבָנִים מִמָּקוֹם לְמָקוֹם בְּאֹפֶן שֶׁיִּהְיוּ מַיִם רוֹתְחִים עַל פְּנֵי כֻלּוֹ
וּצְרִיכִין לְשַׁפְשְׁפָן מִקֹּדֶם וְאַחַר מֵעֵת לְעֵת יַכְשִׁירוּם
וּמִכָּל מָקוֹם יֵשׁ נוֹהֲגִין שֶׁלֹּא לְהִשְׁתַּמֵּשׁ גַּם אַחַר הַהֶכְשֵׁר בְּשֻׁלְחָנוֹת וּבְתֵבוֹת אֶלָּא בִּפְרִיסַת מַפָּה דָּבָר אַחֵר
יָדוֹת הַכֵּלִים צְרִיכוֹת גַּם כֵּן הֶכְשֵׁר
וּמִכָּל מָקוֹם אִם אֵין הַיָּד נִכְנֶסֶת לְתוֹךְ הַיּוֹרָה יָכוֹל לְהַכְשִׁיר אֶת הַיָּד בִּשְׁפִיכַת רוֹתְחִין עָלֶיהָ
כָּל כְּלֵי שְׁתִיָּה וּכְלֵי הַמִּדּוֹת צְרִיכִין גַּם כֵּן הַגְעָלָה
וּכְלֵי זְכוּכִית נוֹהֲגִין בִּמְדִינוֹת אֵלּוּ דְּלָא מַהֲנֵי לְהוּ הַגְעָלָה וְכֵן כְּלֵי מַתֶּכֶת שֶׁהֵןמֻתָּכִין מִבִּפְנִים בְּהִתוּךְ זְכוּכִית אֵין לָהֶם תַּקָּנָה בְּהַגְעָלָה אֲבָל סַגֵּי לְהוּ בְּלִבוּן קַל כְּמוֹ מְדוֹכָה בְּסָעִיף
אֵין מַגְעִילִין אֶלָּא בְּמַיִם וְלֹא יְהֵא בָּהֶם שׁוּם תַּעֲרֹבֶת אֲפִלּוּ אֵפֶר וְכַדּוֹמֶה
אִם הִגְעִיל הַרְבֵּה בַּיּוֹרָה עַד שֶׁנֶּעֶכְּרוּ הַמַּיִם כְּעֵין צִיר אֵין מַגְעִילִין עוֹד בָּהֶם
אִם מַגְעִיל עַל יְדֵי צְבָת שֶׁמַּחְזִיק בָּהּ אֶת הַכְּלִי צָרִיךְ לְרַפּוֹת אֶת הַכְּלִי וְלַחֲזוֹר וְלְתָפְסוֹ
דְּאִם לֹא כֵּן הֲרֵי בָּאוּ מֵימֵי הַהַגְעָלָה בִּמְקוֹם הַצְּבָת וְטוֹב יוֹתֵר לָשִׂים אֶת הַכְּלִי בְּמַחֲרוֹזָה [שׂבָכָה] בְּתוֹךְ סָל
וְלֹא יַנִּיחַ כֵּלִים הַרְבֵּה בְּפַעַם אַחַת לְתוֹךְ הַכְּלִי שֶׁהוּא מַגְעִיל בּוֹ כְּדֵי שֶׁלֹּא יִגְעוּ זֶה בָּזֶה
דְּאִם כֵּן בִּמְקוֹם נְגִיעָתָן אֵינָן נִגְעָלִין
אֵין לְהַגְעִיל אֶלָּא כְּלִי שֶׁאֵינוֹ בֶּן יוֹמוֹ דְּהַיְנוּ שֶׁכְּבָר עָבַר מֵעֵת לְעֵת מִשָּׁעָה שֶׁבִּשְׁלוּ בּוֹ חָמֵץ
וְכֵן הַיּוֹרָה שֶׁמַּגְעִילִין בָּהּ לֹא תְהֵא בַּת יוֹמָהּ
וְיַשְׁגִּיחַ שֶׁבְּכָל פַּעַם שֶׁהוּא נוֹתֵן אֶת הַכְּלִי לְתוֹךְ הַיּוֹרָה יַעֲלוּ הַמַּיִם רְתִיחוֹת
וְאִם צָרִיךְ לְהַגְעִיל אֶת הַיּוֹרָה אֲזַי כְּשֶׁהַמַּיִם מַעֲלִין רְתִיחוֹת תְּהֵא הַיּוֹרָה מְלֵאָה וְיִזְרוֹק בָּהּ אֲבָנִים מְלֻבָּנוֹת כְּדֵי שֶׁיִּשְׁטְפוּ הַמַּיִם הָרוֹתְחִין עַל שְׂפָתָהּ
וְאֵין לְהַגְעִיל [בְּעֶרֶב פֶּסַח] רַק עַד חֲצוֹת הַיּוֹם
נוֹהֲגִין שֶׁאַחַר הַהַגְעָלָה שׁוֹטְפִים אֶת הַכֵּלִים בְּמַיִם קָרִים
אִם אֶפְשָׁר יֵשׁ לְהַגְעִיל בִּפְנֵי בַּעַל תּוֹרָה הַבָּקִי בְּדִינֵי הַגְעָלָה
אִם נִמְצְאָה אֵיזוֹ תַעֲרֹבֶת חָמֵץ בְּעֶרֶב פֶּסַח עַד הַלַּיְלָה הֲרֵי הוּא כְּמוֹ שְׁאָר אִסּוּרִין שֶׁבְּטֵלִים בְּשִׁשִּׁים
וְלָכֵן אִם נִמְצָא גַּרְעִין בְּעוֹף וּבְתַבְשִׁיל זוֹרְקוֹ וְהַשְּׁאָר מֻתָּר לֶאֱכוֹל אֲפִלּוּ בְּפֶסַח
אֲבָל בְּתוֹךְ הַפֶּסַח חָמֵץ אוֹסֵר אֲפִלּוּ בְּמַשֶּׁהוּ גַם בַּהֲנָאָה
וּבְכָל מָקוֹם שֶׁנִּמְצָא אֵיזֶה גַּרְעִין מֵחֲמֵשֶׁת מִינֵי דָּגָן מַשֶּׁהוּ חָמֵץ צְרִיכִין לַעֲשׂוֹת שְׁאֵלָה
בְּאֵר מַיִם שֶׁנִּמְצְאוּ בָּהּ גַּרְעִינֵי תְּבוּאָה אֵין לְהִסְתַּפֵּק מֵהַמַּיִם הָאֵלּוּ אֶלָּא בְּדֹחַק גָּדוֹל כְּגוֹן שֶׁאֵין מַיִם אֲחֵרִים בַּנִּמְצָא
וְאִם נִמְצְאָה בָּהּ חֲתִיכַת פַּת אָסוּר אֲפִלּוּ אֵין מַיִם אֲחֵרִים
וְגַם סִנּוּן לֹא מַהֲנֵי
נוֹהֲגִין שֶׁלֹּא לְהַבְהֵב אֶת הָעוֹפוֹת בַּקַּשׁ שֶׁעִם הַשִּׁבָּלִים כִּי חַיְשֵׁינָן שֶׁמָּא יֵשׁ בָּהֶן גַּרְעִין מְחֻמָּץ
וְלָכֵן מְהַבְהֲבִין בַּעֲשָׂבִים חוֹתְכִין אֶת הַשִּׁבָּלִים מִן הַקַּשׁ
וּבְדִיעֲבַד מֻתָּר
וְיִזָּהֲרוּ לִטֹּל אֶת הַזֶּפֶק מִן הָעוֹף קֹדֶם שֶׁמְהַבְהֲבִין אוֹתוֹ
כָּל מִינֵי קִטְנִיּוֹת אֲסוּרִים
וְכֵן כָּל פֵּרוֹת יְבֵשִׁים אֲסוּרִין אֶלָּא אִם כֵּן נוֹדַע שֶׁנִּתְיַבְּשׁוּ בְּהֶכְשֵׁר עַל גַּבֵּי קָנִים בְּתַנּוּר שֶׁהֻכְשַׁר לְשֵׁם פֶּסַח
אֲפִלּוּ תְּאֵנִים יְבֵשׁוֹת וְצִמּוּקִים בֵּין גְּדוֹלִים בֵּין קְטַנִּים אֲסוּרִין
וְכֵן קְלִפּוֹת [תַּפּוּחֵי זָהָב]
וּמִכָּל מָקוֹם הַמַּשְׁקֶה שֶׁעוֹשִׂין מִן הַצִּמּוּקִי נוֹהֲגִין הֶתֵּר לִשְׁתֹּתוֹ
נוֹהֲגִין שֶׁלֹּא לִתֵּן לְתוֹךְ הַתַּבְשִׁיל [צִפֹּרֶן] [וְכַרְכֹּם] מִפְּנֵי שֶׁיֵּשׁ בָּהֶם חֲשַׁשׁ חִמּוּץ וַאֲפִלּוּ זָאפֶערִין הַגְּדֵלָה בִּמְדִינָתֵנוּ בַּגִּנּוֹת אֲסוּרִין מִשּׁוּם לֹא פְלוּג וּשְׁאָר בְּשָׂמִים שֶׁאֵין בָּם חֲשַׁשׁ חִמּוּץ
וְכֵן הַמֶּלַח קֹדֶם שֶׁנּוֹתְנִים אוֹתָם לַתַּבְשִׁיל צְרִיכִים לְבָדְקָם אִם אֵין אֵיזֶה גַּרְעִין תְּבוּאָה מְעֹרָב בָּהֶם
דְּבַשׁ אֵין אוֹכְלִין אֶלָּא מַה שֶׁלֹּא נִתְרַסֵּק שֶׁנִּתְרַסֵּק עַל יְדֵי יִשְׂרָאֵל לְשֵׁם פֶּסַח
בִּשְׁעַת הַדְּחַק כְּגוֹן לְצֹרֶךְ חוֹלֶה זָקֵן מֻתָּרִין לֶאֱפוֹת מַצּוֹת עִם מִי בֵּיצִים שְׁאָר מֵי פֵּרוֹת כְּגוֹן חָלָב יַיִן וְכַדּוֹמֶה וְהִיא נִקְרֵאת מַצָּה עֲשִׁירָה וּבִלְבַד שֶׁיִּזָהֲרוּ שֶׁלֹּא יִתְעָרֵב בָּהֶם אֲפִלּוּ מְעַט מָיִם
אֲבָל בִּשְׁנֵי הַלֵּילוֹת הָרִאשׁוֹנִים צְרִיכִין לֶאֱכוֹל מַצָּה מַמָּשׁ וְאֵין יוֹצְאִין בְּמַצָּה עֲשִׁירָה
וְשֶׁלֹּא לְצֹרֶךְ גָּדוֹל אָסוּר לֶאֱפוֹת מַצָּה עֲשִׁירָה אֲפִלּוּ קֹדֶם פֶּסַח לְשֵׁם פֶּסַח
הַנּוֹתֵן תְּבוּאָה מֻרְסָן לִפְנֵי עוֹפוֹת יִזָּהֵר לְתִתָּם בְּמָקוֹם יָבֵשׁ שֶׁלֹּא יִתְלַחְלְחוּ
אֲבָל לַבְּהֵמָה אָסוּר לִתֵּן מֻרְסָן כִּי יִתְלַחְלַח מִן הָרֹק
וְגַם אִם נוֹתֵן לָהּ תְּבוּאָה יִזָּהֵר לָתֵת לָהּ מְעַט מְעַט שֶׁלֹּא תַשְׁאִיר מְלֻחְלָחִים
וְאִם הִשְׁאִירָה יְבַעֲרֵם מִיָּד
בְּעֶרֶב פֶּסַח מִשָּׁעָה שֶׁהֶחָמֵץ נֶאֱסַר בַּהֲנָאָה וְכֵן בְּכָל יְמֵי הַפֶּסַח אָסוּר לֵהָנוֹת אֲפִלּוּ מֵחֲמֵצוֹ שֶׁל אֵינוֹ יְהוּדִי
וְלָכֵן אָסוּר לְיִשְׂרָאֵל לְהוֹלִיךְ לִשְׁמוֹר חֲמֵצוֹ שֶׁל אֵינוֹ יְהוּדִי
וּמִכָּל שֶׁכֵּן דְּאָסוּר לִקְנוֹת חָמֵץ בִּשְׁבִיל אֵינוֹ יְהוּדִי וַאֲפִלּו בִּמְעוֹתָיו שֶׁל אֵינוֹ יְהוּדִי
וְכֵן אָסוּר לְהַשְׂכִּיר אָז לְאֵינוֹ יְהוּדִי בְּהֵמָה שֶׁתָּבִיא חָמֵץ חֶדֶר לָשׂוּם בּוֹ חָמֵץ מִפְּנֵי שֶׁאָסוּר לְהִשְׂתַּכֵּר בְּאִסּוּרֵי הֲנָאָה
אֲבָל מֻתָּר לְהַשְׂכִּיר בְּהֵמָה לְשָּׁבוּעַ שֶׁל פֶּסַח בִּסְתָם שֶׁאֵין הָאֵינוֹ יְהוּדִי מְפָרֵשׁ שֶׁהוּא צָרִיךְ אוֹתָהּ לְהָבִיא חָמֵץ אַף עַל פִּי שֶׁהוּא יוֹדֵעַ שֶׁהָאֵינוֹ יְהוּדִי יוֹלִיךְ עָלֶיהָ חָמֵץ אֵין בְּכָךְ כְּלוּם
דְּכֵיוָן שֶׁאַף אִם לֹא יוֹלִיךְ עָלֶיהָ כְּלוּם יִצְטָרֵךְ לִפְרוֹעַ לַיִשְׂרָאֵל כָּל שְׂכָרוֹ מִשָּׁלֵם אֵין הַיִשְׂרָאֵל מִשְׂתַּכֵּר כְּלוּם מֵהֶחָמֵץ
וְכֵן מֻתָּר לְהַשְׂכִּיר חֶדֶר שֶׁיָּדוּר בּוֹ בַּפֶסַח אַף עַל פִּי שֶׁיּוֹדֵעַ שֶׁיַּכְנִיס לְתוֹכוֹ חָמֵץ מִכָּל מָקוֹם הַיִשְׂרָאֵל אֵינוֹ נוֹטֵל מִמֶּנּוּ שְׂכַר הַכְנָסַת הֶחָמֵץ אֶלָּא שְׂכַר הַדִּירָה שֶׁאַף אִם לֹא יַכְנִיס לְשָׁם חָמֵץ לֹא יְנַכֶּה מִשְּׂכָרוֹ
אָסוּר לִמְסוֹר אֲפִלּוּ זְמַן הַרְבֵּה קֹדֶם פֶּסַח בְּהֶמְתּוֹ לְאֵינוֹ יְהוּדִי כְּשֶׁיּוֹדֵעַ שֶׁיַּאֲכִילֶנָּהּ חָמֵץ בַּפֶסַח
מֻתָּר לוֹמַר לִמְשָׁרְתוֹ אֵינוֹ יְהוּדִי אֲפִלּוּ בְּשָׁעָה שֶׁהֶחָמֵץ אָסוּר בַּהֲנָאָה: הֵילֶךְ מָעוֹת וּקְנֵה לְךָ מְזוֹנוֹת וֶאֱכוֹל אַף עַל פִּי שֶׁהוּא יוֹדֵעַ שֶׁיִּקְנֶה חָמֵץ
וּבִשְׁעַת הַדְּחָק מֻתָּר גַּם כֵּן לוֹמַר צֵא וֶאֱכוֹל אֵצֶל אֵינוֹ יְהוּדִי וַאֲנִי אֶפְרַע אוֹ לוֹמַר לְאֵינוֹ יְהוּדִי אַחֵר תֵּן לִמְשָׁרְתִי לֶאֱכוֹל וַאֲנִי אֲשַׁלֵּם לָךְ
אֲבָל אָסוּר לְהַקְדִּים אֶת הַמָּעוֹת בִּשְׁבִיל מַה שֶּׁיִּתֵּן לִמְשָׁרְתוֹ
וְכֵן מִי שֶׁהוּא צָרִיךְ לְהַאֲכִיל לַתִּינוֹק חָמֵץ יִשָּׂאֵהוּ אֶל הָאֵינוֹ יְהוּדִי וְיַאֲכִילֵהוּ הָאֵינוֹ יְהוּדִי חָמֵץ וְיִפְרַע הַיִשְׂרָאֵל אַחַר כָּךְ
אֲבָל הַיִשְׂרָאֵל לֹא יַאֲכִילֵהוּ חָמֵץ
וְאִם הַתִּינוֹק מְסֻכָּן פְּשִׁיטָא דְּהַכֹּל מֻתָּר כְּמוֹ שֶׁכָּתַבְתִּי סִימָן וּלְקַמָּן סִימָן קצב
לִשְׁתּוֹת חָלָב מִבֶּהֱמַת אֵינוֹ יְהוּדִי הָאוֹכֶלֶת חָמֵץ בַּפֶּסַח יֵשׁ אוֹסְרִין וְיֵשׁ מַתִּירִין
וְשׁוֹמֵר נַפְשׁוֹ יַחְמִיר
וּבִפְרָט בְּמָקוֹם שֶׁנָּהֲגוּ לֶאֱסוֹר חָלִילָה לְהַתִּיר
יְהַדֵּר אַחַר יַיִן יָפֶה לְמִצְוֹת אַרְבָּעָה כּוֹסוֹת
וְאִם יֵשׁ בַּנִּמְצָא יַיִן אָדֹם יָפֶה כְּמוֹ הַלָּבָן וְגַם הוּא כָּשֵׁר כְּמוֹ הַלָּבָן מִצְוָה בּוֹ יוֹתֵר מִבַּלָּבָן שֶׁנֶּאֱמַר אַל תֵּרֶא יַיִן כִּי יִתְאַדָּם מַשְׁמַע שֶׁחֲשִׁיבוּתוֹ שֶׁל יַיִן הוּא כְּשֶׁהוּא אָדֹם
וְעוֹד לְפִי שֶׁיֵּשׁ בּוֹ זֵכֶר לְדָּם שֶׁהָיָה פַּרְעֹה שׁוֹחֵט יַלְדֵי בְּנֵי יִשְׂרָאֵל
וּבִמְדִינוֹת שֶׁהָאֻמּוֹת טִפְּשִׁים וּסְכָלִים לְהַעֲלִיל עֲלִילוֹת שְׁקָרִים נִמְנְעוּ מִלִּקַּח יַיִן אָדֹם לְפֶּסַח
לְצֹרֶךְ טִבּוּל הָרִאשׁוֹן שֶׁהוּא כַּרְפַּס נוֹהֲגִין הַרְבֵּה לִקַּח פֶּטְרוֹזִילְיָה
וְטוֹב יוֹתֵר לָקַחַת צֶעלֶלער [סֶלֶרִי] שֶׁיֵּשׁ טַעַם טוֹב כְּשֶׁהוּא חָי
וְהַמֻּבְחָר הוּא לָקַחַת צְנוֹן
לְצֹרֶךְ מָרוֹר נוֹהֲגִין לִקַּח תַּמְכָא וְכֵיוָן שֶׁהוּא חָרִיף מְאֹד יְכוֹלִין לְפָרְרוֹ [בְּמִגְרֶרֶת] רַק שֶׁיִּזָהֲרוּ שֶׁלֹּא יָפוּג לְגַמְרֵי
וְיֵשׁ לְפָרְרוֹ כְּשֶׁבָּאִין מִבֵּית הַכְּנֶסֶת וּבַשַׁבָּת אֲסוּרִין לְפָרְרוֹ אֶלָּא שֶׁצְּרִיכִין לְפָרְרוֹ קֹדֶם הַלַּיְלָה וִיכַסֵּהוּ עַד הַלָּיְלָה
אֲבָל יוֹתֵר טוֹב לָקַחַת חֲזֶרֶת שֶׁהִיא חַסָּה [סַלַט] שֶנּוֹחַ לְאָכְלָהּ וְנִקְרֵאת מָרוֹר לְפִי שֶׁכְּשֶׁשּׁוֹהָה בַּקַּרְקַע נַעֲשֶׂה הַקֶּלַח מָר
וְיוֹצְאִין גַּם בְּלַעֲנָה הַנִּקְרָא וֶוערְמוּטָה
כָּל הַמִּינִים שֶׁיּוֹצְאִין בָּהֵם מִצְטָרְפִין זֶה עִם זֶה לְכַזָיִת
וְיוֹצְאִין בֵּין בֶּעָלִים בֵּין בַּקְּלָחִין אֲבָל לֹא בַּשָּׁרָשִׁים דְּהַיְנוּ שָׁרָשִׁים הַקְּטַנִּים הַמִּתְפַּצְּלִים לְכָאן וּלְכָאן
אֲבָל הַשָּׁרֶשׁ הַגָּדוֹל שֶׁבּוֹ גְּדֵלִים הֶעָלִים אַף שֶׁהוּא טָמוּן בַּקַּרְקַע הֲרֵי הוּא בִּכְלַל קֶלַח
וּמִכָּל מָקוֹם טוֹב יוֹתֵר לִטּוֹל הֶעָלִים וְהַקֶּלַח הַיּוֹצֵא חוּץ לַקַּרְקַע כִּי יֵשׁ אוֹמְרִים שֶׁמַּה שֶּׁהוּא בַּקַּרְקַע נִקְרָא שׂרֶשׁ
הֶעָלִים אֵין יוֹצְאִין בָּהֶם אֶלָּא אִם כֵּן הֵם לַחִים אֲבָל הַקְּלָחִים יוֹצְאִין בָּהֶן בֵּין הֵם לַחִים בֵּין יְבֵשִׁים אַךְ לֹא בִּמְבֻשָּׁלִין כְּבוּשִׁין
הַחֲרֹסֶת צָרִיךְ שֶׁתִּהְיֶה עָבָה זֵכֶר לַטִּיט
וּבְשָׁעָה שֶׁהוּא צָרִיךְ לְטַבֵּל אֶת הַמָּרוֹר יִשְׁפֹּךְ לְתוֹכָהּ יַיִן חֹמֶץ שֶׁתִּהְיֶה רַכָּה זֵכֶר לַדָּם וְגַם שֶׁתְּהֵא רְאוּיָה לְטַבֵּל בָּהּ
יֵשׁ לַעֲשׂוֹת אֶת הַחֲרֹסֶת מִפֵּרוֹת שֶׁנִּמְשְׁלָה בָּהֶם כְּנֶסֶת יִשְׂרָאֵל כְּגוֹן תְּאֵנִים שֶׁנֶּאֱמַר הַתְּאֵנָה חָנְטָה פַּגֶּיהָ
וֶאֱגוֹזִים שֶׁנֶּאֱמַר אֶל גִּנַּת אֱגוֹז
וּתְמָרִים שֶׁנֶּאֱמַר אֶעֱלֶה בְתָמָר
וְרִמּוֹנִים שֶׁנֶּאֱמַר כְּפֶלַח הָרִמּוֹן
וְתַפּוּחִים זֵכֶר לְמַה שֶׁכָּתוּב תַּחַת הַתַּפּוּחַ עוֹרַרְתִּיךָ שֶׁהָיוּ הַנָּשִׁים יוֹלְדוֹת שָׁם בְּנֵיהֶן בְּלֹא עֶצֶב
וּשְׁקֵדִים עַל שֵׁם שֶׁשָּׁקַד הַקָּדוֹשׁ בָּרוּךְ הוּא עַל הַקֵּץ לַעֲשׂוֹת
וְצָרִיךְ לִתֵּן בְּתוֹכָהּ תְּבָלִין הַדּוֹמִין לְתֶבֶן כְּגוֹן קִנָּמוֹן וְזַנְגְּבִיל שֶׁאֵינָן נִדּוֹכִין הָדֵק הֵיטֵב
וְיֵשׁ בָּהֶן חוּטִין כְּמוֹ תֶבֶן זֵכֶר לַתֶּבֶן שֶׁהָיוּ מְגַבְּלִין בְּתוֹךְ הַטִּיט
בַּשַּׁבָּת לֹא יִשְׁפּוֹךְ אֶת הַיַּיִן הַחֹמֶץ לְתוֹךְ הַחֲרֹסֶת כִּי צָרִיךְ לַעֲשׂוֹת בְּשִׁנּוּי וְיִתֵּן אֲת הַחֲרֹסֶת לְתוֹךְ הַיַּיִן וְהַחֹמֶץ
וְאֶת מֵּי הַמֶּלַח יַעֲשֶׂה מֵעֶרֶב יוֹם טוֹב וְאִם עוֹשֵׂהוּ בְּיוֹם טוֹב צָרִיךְ לַעֲשׂוֹתוֹ בְּשִׁנּוּי שֶׁיִּתֵּן תְּחִלָּה אֶת הַמַּיִם וְאַחַר כָּךְ הַמֶּלַח
מִשֶּׁחָרַב בֵּית הַמִּקְדָשׁ תִּקְּנוּ חֲכָמִים שֶׁיִּהְיוּ עַל הַשֻּׁלְחָן בִּשְׁעַת אֲמִירַת הַהַגָּדָה שְׁנֵי מִינֵי תַּבְשִׁילִין אֶחָד זֵכֶר לְקָרְבַּן פֶּסַח וְאֶחָד זֵכֶר לְקָרְבַּן חֲגִיגָה שֶׁהָיוּ מַקְרִיבִין בִּזְמַן שֶׁבֵּית הַמִּקְדָּשׁ הָיָה קַיָּם
וְנָהֲגוּ שֶׁאֶחָד מִן הַתַּבְשִׁילִין יִהְיֶה בָּשָׂר וְיִהְיֶה מִפֶּרֶק הַנִּקְרָא זְרוֹעַ לְזֵכֶר שֶׁגְּאָלָם הַקָּדוֹשׁ בָּרוּךְ הוּא בִּזְרוֹע נְטוּיָה וְיִהְיֶה נִצְלֶה עַל הַגֶּחָלִים זֵכֶר לַפֶּסַח שֶׁהָיָה צְלִי אֵשׁ
וְהַשֵּׁנִי יִהְיֶה בֵּיצָה מִשּׁוּם דְּבֵיצָה בְּלָשׁוֹן אֲרָמִי בֵּיעָה כְּלוֹמַר דְּבָעֵי רַחְמָנָא לְמִפְרַק יָתָנָא בִּדְרָעָא מְרוֹמְמָא
וְעוֹשִׂין הַבֵּיצָה בֵּין צְלוּיָה בֵּין מְבֻשֶּׁלֶת
וְצָרִיךְ לִצְלֹתָן וּלְבַשְּׁלָן מֵעֶרֶב יוֹם טוֹב בְּעוֹד יוֹם
וְאִם שָׁכַח שֶׁהָיָה שַׁבָּת יִצְלֶה וִיבַשֵּׁל אוֹתָם בַּלַּיְלָה אֲבָל צָרִיךְ לְאָכְלָן בְּיוֹם טוֹב רִאשׁוֹן
וְכֵן בְּלֵיל שֵׁנִי יִצְלֵם וִיבַשְּׁלֵם וְיֹאכְלֵם בְּיוֹם טוֹב שֵׁנִי כִּי אֵין מְבַשְּׁלִין מִיּוֹם טוֹב לַחֲבֵרוֹ וְלֹא מִיּוֹם טוֹב לְחֹל
וּלְפִי שֶׁאֵין אוֹכְלִין בָּשָר צָלִי בִּשְׁנֵי לֵילוֹת אֵלּוּ עַל כֵּן צָרִיךְ לֶאֱכוֹל אֶת הַזְּרוֹעַ דַּוְקָא בַּיּוֹם
וְאַף כְּשֶׁצּוֹלִין אוֹתָן בְּעֶרֶב יוֹם טוֹב אֵין לְזָרְקָן אַחַר כָּךְ אֶלָּא יִתְּנֵם בְּיוֹם טוֹב שֵׁנִי תּוֹךְ הַמַּאֲכָל שֶׁמְבַשְּׁלִין וְיֹאכְלֵם
יָכִין מוֹשָׁבוֹ מִבְּעוֹד יוֹם בְּמַצָּעוֹת נָאִים כְּפִי יְכָלְתּוֹ וּבְאֹפֶן שֶׁיּוּכַל לְהַטּוֹת וּלְהָסֵב בִּשְׂמֹאלוֹ
וַאֲפְלּוּ הוּא אִטֵּר יָסֵב בַּשְּׂמֹאל שֶׁל כָּל אָדָם
גַּם אֶת הַקְּעָרָה יָכִין מִבְּעוֹד יוֹם כְּדֵי שֶׁמִּיָּד בְּבוֹאוֹ מִבֵּית הַכְּנֶסֶת יוּכַל לַעֲשׂוֹת אֶת הַסֵּדֶר בְּלִי עִכּוּב
אַף עַל פִּי שֶׁבְּכָל הַשָּׁנָה טוֹב לְמַעֵט בְּכֵלִים נָאִים זֵכֶר לְחָרְבָּן מִכָּל מָקוֹם בְּלֵיל פֶּסַח טוֹב לְהַרְבּוֹת בְּכֵלִים נָאִים כְּפִי כֹּחוֹ
וַאֲפִלּוּ הַכֵּלִים שֶׁאֵינָן צְרִיכִין לַסְּעֻדָּה יְסַדְּרֵם יָפֶה עַל הַשֻּׁלְחָן לְנוֹי זֵכֶר לְחֵרוּת
סֵדֶר הַקְּעָרָה כָּךְ הוּא מַנִּיחַ שָׁלֹשׁ מַצּוֹת עַל הַקְּעָרָה וּפוֹרֵס עֲלֵיהֶם מַפָּה נָאָה וְעָלֶיהָ מַנִּיחַ אֶת הַזְּרוֹעַ נֶגֶד הַיָּמִין שֶׁלּוֹ וְאֶת הַבֵּיצָה מִשְּׂמאֹל
הַמָּרוֹר לִבְרָכָה בְּאֶמְצַע
חֲרֹסֶת תַּחַת הַזְּרוֹעַ
כַּרְפַּס תַּחַת הַבֵּיצָה
וּמָרוֹר לִכְרִיכָה בְּאֶמְצַע כָּזֶה
זְרוֹעַ בֵּיצָה
מָרוֹר
חֲרֹסֶת כַּרְפַּס
מָרוֹר
הַכּוֹסוֹת יִהְיוּ שְׁלֵמִים בְּלִי שׁוּם פְּגִימָה וּמוּדָחִים יָפֶה וְיַחְזִיקוּ לְכָל הַפָּחוֹת רְבִיעִית
מִנְהָגֵנוּ לְלְבּוֹשׁ אֶת הַקִּיטֶל וִיָכִינוֹ גַּם כֵּן מִבְּעוֹד יוֹם
וּמִי שֶׁהוּא אָבֵל רַחְמָנָא לִצְלָן אֵינוֹ לוֹבְשׁוֹ
אֲבָל בַּהֲסִבָּה חַיָּב
רַק אִם לֹא נָהַג אֲבֵלוּת כְּלָל קֹדֶם יוֹם טוֹב כְּגוֹן שֶׁקָּבַר מֵתוֹ בְּיוֹם טוֹב נוֹהֲגִין שֶׁאֵינוֹ מֵיסֵב
וְהַלֵּל אוֹמֵר כִּי הַהַלֵּל הוּא חִיּוּב
בֵּן אֵצֶל אָבִיו חַיָּב בַּהֲסִבָּה
אֲבָל תַּלְמִיד אֵצֶל רַבּוֹ אֵינוֹ צָרִיךְ
אַף עַל פִּי שֶׁבְּכָל שַׁבָּת וְיוֹם טוֹב יְכוֹלִין לְקַדֵּשׁ וְלֶאֱכֹל מִבְּעוֹד יוֹם לְהוֹסִיף מֵחֹל עַל הַקֹּדֶשׁ בַּפֶסַח אֵינוֹ כֵן לְפִי שֶׁמִּצְוַת אֲכִילַת מַצָּה הִיא דַּוְקָא בַּלַּיְלָה כְּמוֹ קָרְבַּן פֶּסַח דִּכְתִיב בֵּיה וְאָכְלוּ אֶת הַבָּשָׂר בַּלַּיְלָה הַזֶּה
וְכֵן מִצְוַת אַרְבַּע כּוֹסוֹת הִיא דַּוְקָא בַּלָּיְלָה
וְכֵיוָן שֶׁגַּם הַכּוֹס שֶׁל קִדּוּשׁ הוּא אֶחָד מֵאַרְבַּעַת הַכּוֹסוֹת לָכֵן אֵין מְקַדְּשִׁין עַד שֶׁהוּא וַדַּאי לָיְלָה
יִלְבַּשׁ אֶת הַקִּיטֶל וְיִתְיַשֵׁב עַל מושָׁבוֹ לַעֲשׂוֹת אֶת הַסֵּדֶר
וּמִצְוָה לְחַלֵּק לַתִּינוֹקוֹת שְׁקֵדִים וֶאֱגוֹזִים וְכַדּוֹמֶה כְּדֵי שֶׁיִּרְאוּ שִׁנּוּי וְיִשְׁאֲלוּ וְעַל יְדֵי זֶה יִתְעוֹרְרוּ לִשְׁאוֹל גַּם כֵּן עַל מַצָּה וּמָרוֹר וַהֲסִבָּה
וְתִינוֹק וְתִינֹקֶת שֶׁהִגִּיעוּ לְחִנּוּךְ דְּהַיְנוּ שֶׁהֵם יוֹדֵעִים בִּקְּדֻשַּׁת יוֹם טוֹב וּמְבִינִים מַה שֶּׁמְסַפְּרִים מִיצִיאַת מִצְרַיִם נוֹתְנִים לָהֶם גַּם כֵּן כּוֹס שֶׁיִּשְׁתּוּ מִמֶּנּוּ
נוֹהֲגִין לִמְזוֹג כּוֹס אֶחָד מִן הַמְּסֻבִּין וְקוֹרִין אוֹתוֹ כּוֹס שֶׁל אֵלִיָּהוּ הַנָּבִיא
מְשָׁרְתוֹ אֶחָד מִבְּנֵי בֵּיתוֹ יִמְזְגוּ אֶת הַכּוֹסוֹת
וְכֵן בְּכָל פַּעַם שֶׁמּוֹזְגִין יִמְזְגוּ הֵם וְלֹא הוּא בְּעַצְמוֹ כְּדֵי לְהַרְאוֹת דֶּרֶךְ חֵרוּת
וְיַזְהִיר לִבְנֵי בֵיתוֹ שֶׁיִּשְׁתּוּ מִכָּל כּוֹס לְכָל הַפָּחוֹת אֶת הָרֹב בְּפַעַם אַחַת וּמִכּוֹס רְבִיעִי יִשְׁתּוּ רְבִיעִית בְּפַעַם אֶחָת
וִיכַוְּנוּ כֻּלָּם לְמִצְוֹת אַרְבַּע כּוֹסוֹת וְסִפּוּר יְצִיאַת מִצְרַיִם וַאֲכִילַת מַצָּה וּמָרוֹר כִּי גַּם הַנָּשִׁים חַיָּבוֹת בְּמִצְוֹת אֵלּוּ רַק בַּהֲסִבָּה אֵינָן נוֹהֲגוֹת
יַעֲשֶׂה קִדּוּשׁ כַּכָּתוּב בַּהַגָּדָה וְיִשְׁתֶּה בַּהֲסִבַּת שְׂמֹאל
וְטוֹב אִם אֶפְשָר לַעֲשׂוֹת כְּדַעַת הַפּוֹסְקִים לִשְׁתּוֹת כּוֹס שָׁלֵם בְּכָל אַרְבַּעַת הַכּוֹסוֹת
אַחַר כָּךְ יִרְחַץ יָדָיו וְלֹא יְבָרֵךְ עֲלֵיהֶן וּמְנַגְּבָן
וְחוֹתֵךְ מִן הַכַּרְפַּס לְעַצְמוֹ וּלְכָל בְּנֵי בֵּיתוֹ לְכָל אֶחָד פָּחוֹת מִכַּזַּיִת וְטוֹבְלִין בְּמֵי מֶלַח וּמְבָרְכִין בּוֹרֵא פְּרֵי הָאֲדָמָה וּמְכַוְּנִין לִפְטֹר בִּבְרָכָה גַּם אֶת הַמָּרוֹר וְאוֹכֵל גַּם כֵּן בַּהֲסִבַּת שְׂמֹאל
אַחַר כָּךְ נוֹטֵל אֶת הַמַּצָּה הָאֶמְצָעִית וְחוֹלְקָהּ לִשְׁנֵי חֲלָקִים וּמַנִּיחַ אֶת הַחֵלֶק הַגָּדוֹל אֵצֶל מושָׁבוֹ לַאֲפִיקוֹמָן
וְנוֹהֲגִין לְכָרְכוֹ בְּמַפָּה זֵכֶר לְמַה שֶׁכָּתוּב מִשְׁאֲרוֹתָם צְרֻרֹת בְּשִׂמְלוֹתָם
וְיֵשׁ שֶׁמְּשִׂימִים אוֹתוֹ כָּךְ עַל שִׁכְמָם זֵכֶר לִיצִיאַת מִצְרָיִם
וּלְפִי שֶׁהָאֲפִיקוֹמָן הוּא בִּמְקוֹם הַפֶּסַח לָכֵן הוּא חָשׁוּב וְיִהְיֶה הַחֵלֶק הַגָּדוֹל
וְהַחֵלֶק הַקָּטֹן מַחְזִירוֹ לַקְּעָרָה לִמְקוֹמוֹ וּמְגַלֶּה קְצָת אֶת הַמַּצּוֹת וּמַגְבִּיהַּ אֶת הַקְּעָרָה וְאוֹמְרִים הָא לַחְמָא עַנְיָא דִּי אֲכָלוּ וְכוּ' עַד לְשָׁנָה הַבָּאָה בְּנֵי חוֹרִין
וְהָאוֹמְרִים כְּהָא לַחְמָא עַנְיָא לֹא יֹאמְרוּ תֵּבַת דִּי
אַחַר כָּךְ מוֹזְגִין כּוֹס שֵׁנִי וְהַתִּינוֹק שׁוֹאֵל מַה נִשְׁתַּנָּה
וְאִם אֵין תִּינוֹק יִשְׁאַל בֵּן אַחֵר בִּתּוֹ חֲבֵרוֹ אִשְׁתּוֹ וְאַחַר כָּךְ אוֹמְרִים עֲבָדִים הָיִינוּ וְכוּ'
וְהַנָּכוֹן לְפָרֵשׁ לִבְנֵי בֵיתוֹ דִּבְרֵי הַהַגָּדָה בְּלָשׁוֹן שֶׁמְּבִינִים
וְאִם גַּם בְּעַצְמוֹ אֵינוֹ מֵבִין לְשׁוֹן הַקֹּדֶשׁ יֹאמַר מִתּוֹךְ הַהַגָּדָה שֶׁהוּא עִם פֵּרוּשׁ אַשְׁכְּנָז וּלְאַחַר כָּל פִּסְקָא יֹאמַר בִּלְשׁוֹן אַשְׁכְּנַז וּמִכָּל שֶׁכֵּן הַמַּאֲמָר רַבָּן גַּמְלִיאֵל הָיָה אוֹמֵר וְכוּ' שֶׁצְּרִיכִין לְהָבִין אֶת הַטַּעַם שֶׁל פֶּסַח מַצָּה וּמָרוֹר
כְּשֶׁמַּגִּיעַ לִוְהִיא שֶׁעָמְדָה וְכוּ' יְכַסֶּה אֶת הַמַּצּוֹת וְנוֹטְלִין אֶת הַכּוֹסוֹת בִּידֵיהֶם וְאוֹמְרִים וְהִיא שֶׁעָמְדָה וְכוּ' עַד מִיָּדָם וְחוֹזֵר וּמְגַלֶּה אֶת הַמַּצוֹת
וּכְשֶׁמַּגִּיעַ לְמַצָּה נוֹטֵל אֶת הַמַּחֲצִית הַמַּצָּה שֶׁבַּקְּעָרָה וּמַרְאָהּ לִבְנֵי בֵיתוֹ וְאוֹמֵר מַצָּה וְכוּ'
וְכֵן בְּמָרוֹר זֶה מַגְבִּיהַּ אֶת הַמָּרוֹר
אֲבָל כְּשֶׁאוֹמֵר פֶּסַח שֶׁהָיוּ אֲבוֹתֵינוּ אוֹכְלִים וְכוּ' לֹא יַגְבִּיהּ אֶת הַזְּרוֹעַ שֶׁהוּא זֵכֶר לַפֶּסַח שֶׁלֹּא יְהֵא נִרְאֶה כְּאִלוּ הִקְדִּישׁוֹ לְכָךְ
וכְשֶׁמַּגִּיעַ לִלְפִיכָךְ מְכַסֶּה אֶת הַמַּצּוֹת וְנוֹטֵל כָּל אֶחָד אֶת הַכּוֹס בְּיָדוֹ וּמַגְבִּיהוֹ עַד שֶׁחוֹתֵם גָּאַל יִשְׂרָאֵל וּמְבָרְכִין עַל הַכּוֹס בּוֹרֵא פְּרִי הָגָּפֶן וְשׁוֹתִין בַּהֲסִבַּת שְׂמֹאל
אַחַר כָּךְ רוֹחֲצִין יְדֵיהֶם וּמְבָרְכִין עַל נְטִילַת יָדָיִם וּמְבָרֵךְ הַמּוֹצִיא עַל הַמַּצּוֹת
וּלְפִי שֶׁבְּיוֹם טוֹב צָרִיךְ לִבְצוֹעַ עַל שְׁתֵּי כִּכָּרוֹת שְׁלֵמוֹת וּמִצְוַת אֲכִילַת מַצָּה הִיא מִן הַפְּרוּסָה לְפִי שֶׁהַמַּצָּה נִקְרֵאת לֶחֶם עֹנִי וְדַרְכּוֹ שֶׁל עָנִי בִּפְרוּסָה עַל כֵּן בְּשָׁעָה שֶׁהוּא מְבָרֵךְ הַמּוֹצִיא אוֹחֵז שְׁתֵּי הַמַּצּוֹת הַשְּׁלֵמוֹת בְּיָדָיו וְהַפְּרוּסָה בֵּינֵיהֶן וּמְבָרֵךְ הַמּוֹצִיא וּמַנִּיחַ אֶת הַמַּצָּה הַתַּחְתּוֹנָה מִיָּדָיו וְאוֹחֵז רַק בָּעֶלְיוֹנָה וְגַם בַּפְּרוּסָה וּמְבָרֵךְ עַל אֲכִילַת מַצָּה וּבוֹצֵעַ מִן הָעֶלְיוֹנָה וְגַם מִן הַפְּרוּסָה מִכָּל אַחַת כַּזַּיִת וְכֵן הוּא נוֹתֵן לְכָל אֶחָד מִבְּנֵי בֵיתוֹ וְאוֹכֵל שְׁנֵיהֶם יַחַד בַּהֲסִבָּה שְׂמָאלִית
וְאִם קָשֶׁה לְאָכְלָם בְּפַעַם אַחַת אוֹכֵל תְּחִלָּה אֶת הַכַּזַּיִת הַמּוֹצִיא וְאַחַר כָּךְ הַכַּזַּיִת מִן הַפְּרוּסָה רַק שֶׁלֹּא יִשְׁהֶה בֵּינֵיהֶם כְּלָל וְיֹאכַל שְׁתֵּיהֶן בַּהֲסִבָּה
וְנוֹהֲגִין בִּמְדִינוֹת אֵלּוּ שֶׁבְּלֵילֵי פֶּסַח אֵין טוֹבְלִין אֶת הַמַּצָּה בְּמֶלַח לֹא שֶׁל הַמּוֹצִיא וְלֹא שֶׁל מַצָּה
מִי שֶׁאֵינוֹ יָכוֹל לִלְעֹס מַצָּה מֻתָּר לִשְׁרוֹתָהּ בְּמַיִם לְרַכְּכָהּ וּבִלְבַד שֶׁלֹּא תְהֵא נִמְחָה לְגַמְרֵי
וּמִי שֶׁהוּא זָקֵן חוֹלֶה וְאֵינוֹ יָכוֹל לְאָכְלָהּ שְׁרוּיָה בְּמַיִם יָכוֹל לִשְׁרוֹתָהּ בְּיַיִן בִּשְׁאָר מַשְׁקִים
כְּשֶׁשּׁוֹרִין אֶת הַמַּצָּה לָצֵאת בָּהּ צְרִיכִין לִזָּהֵר שֶׁלֹּא לִשְׁרוֹתָהּ מֵעֵת לְעֵת כִּי אָז נֶחְשֶׁבֶת כִּמְבֻשֶׁלֶת וְאֵין יוֹצְאִין בָּהּ
וְגַם צְרִיכִין לִזָּהֵר בִּשְׁאָר דְּבָרִים שֶׁלֹּא יַפְסִיד דִּין לֶחֶם
עַיֵּן לְעֵיל סִימָן מ"ח סָעִיף ה'
אַחַר כָּךְ נוֹטֵל כַּזַּיִת מָרוֹר וְכֵן הוּא נוֹתֵן לְכָל אֶחָד מִבְּנֵי בֵיתוֹ וְטוֹבְלוֹ בַּחֲרֹסֶת וּמְנַעֵר אֶת הַחֲרֹסֶת מֵעָלָיו שֶׁלֹּא יִתְבַּטֵּל הַמָּרוֹר וּמְבָרֵךְ עַל אֲכִילַת מָרוֹר וְאוֹכְלוֹ בְּלֹא הֲסִבָּה
אַחַר כָּךְ נוֹטֵל מִן הַמַּצָּה הַתַּחְתּוֹנָה גַּם כֵּן כַּזַּיִת וְגַם כַּזַּיִת מָרוֹר וְנָכוֹן לְטָבְלוֹ גַּם כֵּן בַּחֲרֹסֶת וּלְנַעֲרוֹ מֵעָלָיו וּמַנִּיחַ אֶת הַמָּרוֹר תּוֹךְ הַמַּצָּה וְאוֹמֵר כֵּן עָשָׂה הִלֵּל וְכוּ' וְאוֹכֵל בַּהֲסִבָּה
שִׁעוּר כַּזַּיִת כָּתַבְנוּ בַּכְּלָלִים שֶׁהוּא כְּמוֹ חֲצִי בֵּיצָה
אָמְנָם יֵשׁ אוֹמְרִים שֶׁהוּא קְצָת פָּחוֹת מִכִּשְׁלִישׁ בֵּיצָה
וְכֵיוָן דְּמָרוֹר בַּזְּמַן הַזֶּה מִדְּרַבָּנָן לָכֵן מִי שֶׁקָּשֶׁה עָלָיו לֶאֱכוֹל מָרוֹר יָכוֹל לִסְמוֹךְ עַל דֵּעָה זֹאת לֶאֱכוֹל רַק פָּחוֹת קְצָת מִכְּמוֹ שְׁלִישׁ בֵּיצָה וִיבָרֵךְ עָלָיו וּמִי שֶׁהוּא חוֹלֶה שֶׁאֵינוֹ יָכוֹל לֶאֱכוֹל מָרוֹר כְּלָל יִלְעוֹס עַל כָּל פָּנִים קְצָת מֵהַמִּינִים שֶׁיּוֹצְאִין בָּהֶם שְׁאָר עֵשֶׂב מַר עַד שֶׁיַּרְגִּישׁ טַעַם מְרִירוּת בְּפִיו לְזֵכֶר בְּעָלְמָא בְּלֹא בְּרָכָה
אַחַר כָּךְ אוֹכְלִין הַסְּעוּדָּה
וְיֵשׁ לֶאֱכוֹל כָּל הַסְּעוּדָה בַּהֲסִבָּה
וְנוֹהֲגִין לֶאֱכֹל בֵּיצִים
וְהֶחָכָם עֵינָיו בְּרֹאשׁוֹ שֶׁלֹּא לְמַלֹאת כְּרֵסוֹ לְמַעָן יוּכַל לֶאֱכוֹל אֶת הָאֲפִיקוֹמָן כְּמִצְוָתוֹ וְלֹא לַאֲכִילָה גַּסָּה
וְאֵין אוֹכְלִין בָּשָׂר צָלִי בִּשְׁתֵּי הַלֵּילוֹת אֲפִלּוּ שֶׁל עוֹף
וַאֲפִלּוּ בִּשְּׁלוּהוּ וְאַחַר כָּךְ צָלוּהוּ בִּקְּדֵרָה אֵין אוֹכְלִין
יֵשׁ נוֹהֲגִין שֶׁלֹּא לֶאֱכוֹל בַּלֵּילוֹת אֵלּוּ שׁוּם טִבּוּל חוּץ מִשְּׁנֵי טִבּוּלִים שֶׁל מִצְוָה כְּדֵי שֶׁיְהֵא נִכָּר שֶׁאֵלּוּ הֵם לְשֵׁם מִצְוָה
לְאַחַר גְּמָר הַסְּעוּדָה אוֹכְלִין אֲפִיקוֹמָן זֵכֶר לְקָרְבַּן פֶּסַח שֶׁהָיָה נֶאֱכַל בְּסוֹף הַסְּעוּדָה שֶׁיְהֵא גְּמַר כָּל הַשְּׂבִיעָה
וְיֵשׁ לֶאֱכוֹל כִּשְׁנֵי זֵיתִים אֶחָד זֵכֶר לַפֶסַח וְאֶחָד זֵכֶר לַמַּצָּה שֶׁהָיְתָה נֶאֱכֶלֶת עִם הַפֶּסַח
וְעַל כָּל פָּנִים לֹא יִפְחוֹת מִכַּזַּיִת וְאוֹכְלוֹ בַּהֲסִבָּה
וְאַחַר הָאֲפִיקוֹמָן אָסוּר לֶאֱכוֹל שׁוּם דָּבָר
אַחַר כָּךְ מוֹזְגִין כּוֹס שְׁלִישִׁי לְבִרְכַּת הַמָּזוֹן
וְצָרִיךְ לְדַקְדֵּק בּוֹ אִם הוּא נָקִי מִשִׁיוּרֵי כוֹסוֹת דְּהַיְנוּ אִם אֵין בּוֹ שִׁיוּרֵי יַיִן שֶׁשָּׁרָה בּוֹ מַצָּה בִּשְׁעַת הַסְּעוּדָה
כִּי אִם אֵינוֹ נָקִי צָרִיךְ שְׁטִפָה וַהֲדָחָה
וּמִצְוָה לְהַדֵּר שֶׁיְבָרְכוּ בְּזִמּוּן
אֲבָל לֹא יֵלְכוּ מִבַּיִת לְבַיִת לְצֹרֶךְ זִמּוּן כִּי כָל אֶחָד צָרִיךְ לְבָרֵךְ בִּרְכַּת הַמָּזוֹן בִּמְקוֹם שֶׁאָכַל
וְנוֹהֲגִין שֶׁבַּעַל הַבַּיִת מְבָרֵךְ בְּזִמּוּן שֶׁנֶּאֱמַר טוֹב עַיִן הוּא יְבֹרָךְ וְהוּא מִקְּרִי טוֹב עַיִן שֶׁאָמַר כָּל דִּכְפִין יֵיתֵי וְיֵיכוֹל וְכוּ' וְאַחַר כָּךְ מְבָרְכִין עַל הַכּוֹס וְשׁוֹתִין בַּהֲסִבָה
וְאָסוּר לִשְׁתּוֹת בֵּין כּוֹס זֶה לְכוֹס רְבִיעִי
אַחַר בִּרְכַּת הַמָּזוֹן מוֹזְגִין כּוֹס רְבִיעִי
וְנוֹהֲגִין לִפְתּוֹחַ אֶת הַדֶּלֶת לְזֵכֶר שֶׁהוּא לֵיל שִׁמּוּרִים וְאֵין מִתְיָרְאִין מִשּׁוּם דָּבָר
וּבִזְכוּת הָאֱמוּנָה יָבוֹא מְשִׁיחַ צִדְקֵנוּ וְהַקָּדוֹשׁ בָּרוּךְ הוּא יִשְׁפֹּךְ חֲמָתוֹ עַל עוֹבְדֵי כּוֹכָבִים וְלָכֵן אוֹמְרִים שְׁפֹךְ חֲמָתְךָ וְכוּ'
אַחַר כָּךְ מַתְחִילִין לֹא לָנוּ וְאוֹמְרִים כַּסֵּדֶר
וּכְשֶׁמַּגִּיעַ לְהוֹדוּ אִם הֵם שְׁלֹשָׁה אֲפִלּוּ עִם אִשְׁתּוֹ וּבָנָיו שֶׁהִגִּיעוּ לְחִנּוּךְ יֹאמַר הוֹדוּ וְהַשְּׁנַיִם יַעֲנוּ כְּמוֹ שֶׁאוֹמְרִים בְּצִבּוּר
מִן הַכּוֹס הָרְבִיעִי צְרִיכִין לִשְׁתּוֹת רְבִיעִית שְׁלֵמָה וּמְבָרְכִים אַחֲרָיו בְּרָכָה אַחֲרוֹנָה וְאַחַר כָּךְ גּוֹמְרִין כְּסֵדֶר הַהַגָּדָה
וְאַחַר אַרְבַּעַת הַכּוֹסוֹת אָסוּר לִשְׁתּוֹת שׁוּם מַשְׁקֶה רַק מָיִם
אִם אֵין שֵׁנָה חוֹטַפְתּוֹ יֹאמַר אַחַר הַהַגָּדָה שִׁיר הַשִּׁירִים
וְנוֹהֲגִין שֶׁאֵין קוֹרִין קְרִיאַת שְׁמַע שֶׁעַל הַמִּטָּה רַק פָּרָשַׁת שְׁמַע וּבִרְכַּת הַמַּפִּיל לְהוֹרוֹת שֶׁהוּא לֵיל שִׁמּוּרִים מִן הַמַּזִּיקִין וְאֵינוֹ צָרִיךְ שְׁמִירָה
מִי שֶׁאֵינוֹ שׁוֹתֶה יַיִן כָּל הַשָּׁנָה מִפְּנֵי שֶׁמַּזִּיק אַף עַל פִּי כֵן צָרִיךְ לִדְחֹק אֶת עַצְמוֹ לִשְׁתּוֹת אַרְבַּע כּוֹסוֹת כְּמוֹ שֶׁאָמְרוּ רַבּוֹתֵינוּ זִכְרוֹנָם לִבְרָכָה עַל יְהוּדָה בּ"ר אִילָעִי שֶׁהָיָה שׁוֹתֶה אַרְבַּע כּוֹסוֹת שֶׁל פֶּסַח וְהָיָה צָרִיךְ לַחֲגוֹר צְדָעָיו עַד שָׁבוּעוֹת
וּמִכָּל מָקוֹם יָכוֹל לְמָזְגוֹ בְּמַיִם לִשְׁתּוֹת יֵין צִמּוּקִים שֶׁיִּשְׁתֶּה מֶעד [מֵי דְבַש] אִם הֵם חֲמַר מְדִינָה
אִם נֶאֱבַד הָאֲפִיקוֹמָן אִם יֵשׁ עוֹד מַצָּה מֵאֵלּוּ שֶׁנַּעֲשׂוּ לְשֵׁם מַצַּת מִצְוָה יֹאכַל מִמֶּנּוּ כַּזָיִת
וְאִם לָאו יֹאכַל מִמַּצָּה אַחֶרֶת כַּזָּיִת
מִי שֶׁשָּׁכַח לֶאֱכוֹל אֶת הָאֲפִיקוֹמָן אִם נִזְכַּר קֹדֶם בִּרְכַּת הַמָּזוֹן אַף עַל פִּי שֶׁכְּבָר נָטַל מַיִם אַחֲרוֹנִים שֶׁאָמַר הַב לָן וּנְבָרֵךְ אוֹכְלוֹ וְאֵינוֹ צָרִיךְ לְבָרֵךְ בִּרְכַּת הַמּוֹצִיא
וְאַף עַל גַּב דְּאַסַּח דַּעְתֵּיה מֵלֶּאֱכוֹל לֹא חָשִׁיב הֶסַּח הַדַּעַת כֵּיוָן שֶׁהוּא מְחֻיָּב לֶאֱכוֹל וְאַתַּכָּא דְּרַחְמָנָא קְסָמְכֵינָן
וּמִכָּל מָקוֹם יֵשׁ לִטֹּוֹל יָדָיו וְלֹא יְבָרֵךְ עַל נְטִילַת יָדָיִם
וְאִם לֹא נִזְכַּר עַד לְאַחַר בִּרְכַּת הַמָּזוֹן קֹדֶם שֶׁבֵּרַךְ בּוֹרֵא פְּרִי הַגָּפֶן עַל כּוֹס שְׁלִישִׁי יִטּוֹל יָדָיו וְגַם כֵּן לֹא יְבָרֵךְ עַל נְטִילַת יָדָיִם וִיבָרֵךְ בִּרְכַּת הַמּוֹצִיא וְיֹאכַל כַּזַּיִת וְאַחַר כָּךְ יְבָרֵךְ בִּרְכַּת הַמָּזוֹן וִיבָרֵךְ עַל כּוֹס שְׁלִישִׁי וְיִשְׁתֶּה
אֲבָל אִם לֹא נִזְכַּר עַד לְאַחַר שֶׁבֵּרַךְ בּוֹרֵא פְּרִי הַגָּפֶן עַל כּוֹס שְׁלִישִׁי יִשְׁתֶה אֶת הַכּוֹס
וְאִם רָגִיל בְּפַעַם אַחֶרֶת לְבָרֵךְ בִּרְכַּת הַמָּזוֹן בְּלֹא כוֹס יִטֹּל יָדָיו וְיֹאכַל אֲפִיקוֹמָן וִיבָרֵךְ בִּרְכַּת הַמָּזוֹן בְּלֹא כוֹס
אֲבָל אִם הוּא נִזְהָר לְבָרֵךְ תָּמִיד בִּרְכַּת הַמָּזוֹן עַל הַכּוֹס וְעַתָּה לֹא יוּכַל לְבָרֵךְ עַל הַכּוֹס מִשּׁוּם דַּהֲוֵי מוֹסִיף עַל הַכּוֹסוֹת לָכֵן לֹא יֹאכַל אֲפִיקוֹמָן וְיִסְמוֹךְ עַל הַמַּצָּה שֶׁאָכַל תְּחִלָּה
בְּלֵיל שֵׁנִי שֶׁל פֶּסַח מַתְחִילִין לִסְפֹּר סְפִירַת הָעֹמֶר
וְסוֹפְרִין מְעֻמָּד
הַמִּצְוָה הוּא לִסְפּוֹר תֵּכֶף בְּהַתְחָלַת הַלַּיְלָה אַחַר צֵאת הַכּוֹכָבִים
וּבְדִיעֲבַד זְמַנָּהּ כָּל הַלָּיְלָה
בְּבֵית הַכְּנֶסֶת בְּלֵילֵי שַׁבָּת וְיוֹם טוֹב סוֹפְרִין לְאַחַר הַקִּדּוּשׁ כְּדֵי לְהַקְדִּים קְדֻשַּׁת הַיּוֹם
וּבְמוֹצָאֵי שַׁבָּת וְיוֹם טוֹב סוֹפְרִין קֹדֶם הַבְדָּלָה כְּדֵי לְאַחֵר יְצִיאַת הַיּוֹם
וּכְשֶׁחַל יוֹם טוֹב הָאַחֲרוֹן בְּמוֹצָאֵי שַׁבָּת שֶׁאוֹמְרִים קִדּוּשׁ וְהַבְדָּלָה עַל כּוֹס אֶחָד סוֹפְרִין גַּם כֵּן קֹדֶם כְּדֵי לְאַחֵר אֶת הַהַבְדָּלָה
מִי שֶׁשָּׁכַח כָּל הַלַּיְלָה וְלֹא סָפַר יִסְפֹּר בַּיּוֹם בְּלֹא בְּרָכָה וּבַלֵּילוֹת שֶׁאַחַר כָּךְ יִסְפֹּר בִּבְרָכָה
וְאִם שָׁכַח גַּם כָּל הַיּוֹם יִסְפּוֹר אַחַר כָּךְ בְּכָל הַלֵּילוֹת בְּלֹא בְרָכָה
וְאִם נִסְתַּפֵּק אִם סָפַר בַּלַּיְלָה לֹא אַף עַל פִּי שֶׁלֹּא סָפַר בַּיּוֹם שֶׁלְּאַחֲרָיו מִכָּל מָקוֹם יָכוֹל לִסְפּוֹר שְׁאָר הַלֵּילוֹת בִּבְרָכָה
הַשּׁוֹאֵל מֵחֲבֵרוֹ בֵּין הַשְּׁמָשׁוֹת אַחַר כָּךְ כַּמָּה מוֹנִים הַיּוֹם יֹאמַר אֶתְמוֹל הָיָה כָּךְ וְכָךְ
שֶׁאִם יֹאמַר כַּמָּה מוֹנִים הַיּוֹם אֵינוֹ רַשַּׁאי לְבָרֵךְ אַחַר כָּךְ עַל הַסְּפִירָה
לְכַתְּחִלָּה קֹדֶם שֶׁיְבָרֵךְ צָרִיךְ שֶׁיֵדַע עַל מַה הוּא מְבָרֵךְ דְּהַיְנוּ שֶׁיֵּדַע כַּמָּה יָמִים הוּא בַּסְּפִירָה וּבְדִיעֲבַד אִם לֹא יָדַע וּפָתַח וּבֵרֵךְ עַל דַּעַת שֶׁיִּסְפּוֹר כְּמוֹ שֶׁיִּשְׁמַע מֵחֲבֵרוֹ גַּם כֵּן יָצָא
וְכֵן אִם בֵּרַךְ עַל דַּעַת לִסְפּוֹר אַרְבָּעָה יָמִים וּלְאַחַר שֶׁבֵּרַךְ נִזְכַּר שֶׁצָּרִיךְ לִסְפּוֹר חֲמִשָּׁה סוֹפֵר חֲמִשָּׁה וְאֵינוֹ צָרִיךְ לְבָרֵךְ שֵׁנִית
וְכֵן אִם טָעָה בַּסְּפִירָה כְּגוֹן שֶׁהָיָה צָרִיךְ לוֹמַר שִׁשָּה יָמִים וְאָמַר חֲמִשָּה יָמִים אִם נִזְכַּר מִיָּד סוֹפֵר כָּרָאוּי וְאֵין צָרִיךְ לְבָרֵךְ שֵׁנִית
אֲבָל אִם הִפְסִיק קְצָת צָרִיךְ לְבָרֵךְ שֵׁנִית
בְּכָל יוֹם טוֹב אִם חָל לֵיל רִאשׁוֹן בַּשַּׁבָּת שֶׁאֵין אוֹמְרִים אָז מַעֲרָבִית אֲזַי בְּלֵיל שֵׁנִי אוֹמְרִים הַמַּעֲרָבִית מִלֵּיל רִאשׁוֹן חוּץ מִפֶּסַח שֶׁאֲפִלּוּ חָל לֵיל רִאשׁוֹן בַּשַּׁבָּת מִכָּל מָקוֹם בְּלֵיל שֵׁנִי אוֹמְרִים מַעֲרָבִית שֶׁשַּׁיֶּכֶת מִפְּנֵי שֶׁמְדַבֵּר בִּקְצִירַת הָעֹמֶר שֶׁהָיָה בְּלַיִל זֶה
בִּימֵי הַסְּפִירָה מֵתוּ תַּלְמִידֵי רַבִּי עֲקִיבָא בְּל"ג יוֹם וְלָכֵן נוֹהֲגִין בְּיָמִים אֵלּוּ קְצָת אֲבֵלוּת שֶׁאֵין נוֹשְׂאִין נָשִׁים וְאֵין מִסְתַּפְּרִים
וְיֵשׁ חִלּוּקֵי מִנְהָגִים בְּמִסְפַּר ל"ג יָמִים הָאֵלֶּה יֵשׁ מְקוֹמוֹת נוֹהֲגִין שֶׁחוֹשְׁבִין אוֹתָן מִיּוֹם רִאשׁוֹן דִּסְפִירָה וְלָכֵן אוֹסְרִין עַד ל"ג בָּעֹמֶר
אַךְ כְּשֶׁחַל רֹאשׁ חֹדֶשׁ אִיָּר בַּשַּׁבָּת דְּיֵשׁ בּוֹ שְׁתֵּי קְדֻשּׁוֹת קְדֻשַׁת שַׁבָּת וּקְדֻשַּׁת רֹאשׁ חֹדֶשׁ אָז מַתִּירִין לִשָּׂא וְכֵן לְהִסְתַּפֵּר בְּעֶרֶב שַׁבָּת
וּבְיוֹם ל"ג בָּעֹמֶר וְכֵן מִשָּׁם וָאֵילֵךְ מַתִּירִין מִפְּנֵי שֶׁבְּיוֹם ל"ג בָּעֹמֶר פָּסְקוּ מִלָּמוּת וְלָכֵן מַרְבִּים בּוֹ קְצָת שִׂמְחָה וְאֵין אוֹמְרִים בּוֹ תַּחֲנוּן
וְאַף שֶׁגַּם בּוֹ בַּיּוֹם מֵתוּ קְצָת אָמְרִינָן מִקְּצָת הַיּוֹם כְּכֻלּוֹ וְלָכֵן אֵין לְהִסְתַּפֵּר לִשָּא עַד לְאַחַר שֶׁהֵאִיר הַיּוֹם וְלֹא מִבָּעֶרֶב
אַךְ כְּשֶׁחַל ל"ג בָּעֹמֶר בְּיוֹם רִאשׁוֹן מִסְתַּפְרִין בְּעֶרֶב שַׁבָּת שֶׁלְּפָנָיו לִכְבוֹד הַשַּׁבָּת
וְיֵשׁ מְקוֹמוֹת שֶׁמַּתִּירִין עַד רֹאשׁ חֹדֶשׁ אִיָּר וְעַד בִּכְלָל שֶׁהֵן שִׁשָּׁה עָשָׂר יוֹם וְנִשְׁאָרִים ל"ג יוֹם בְּאִסּוּר עַד חַג הַשָּׁבוּעוֹת
וּמִכָּל מָקוֹם בְּיוֹם ל"ג בָּעֹמֶר בְּעַצְמוֹ מַתִּירִין
וְיֵשׁ מְקוֹמוֹת שֶׁמַּתִּירִין עַד רֹאשׁ חֹדֶשׁ אִיָּר וְלֹא עַד בִּכְלָל וּבְיוֹם רִאשׁוֹן דְּרֹאשׁ חֹדֶשׁ מַתְחִיל הָאִסּוּר וְיוֹם רִאשׁוֹן דְּהַגְּבָּלָה הוּא יוֹם הַלּ"ג וְאַמְרֵינָן בּוֹ מִקְּצָת הַיּוֹם כְּכֻלּוֹ וּמֻתָּרִין לִשָּׂא וּלְהִסְתַּפֵּר בָּהֶן וְגַם בְּיוֹם ל"ג בָּעֹמֶר מֻתָּרִין וּצְרִיכִין לִנְהֹג בְּכָל קְהִלָּה מִנְהָג אֶחָד וְלֹא יְשַׁנּוּ לַעֲשׂוֹת מִקְּצָתָן כָּךְ וּמִקְּצָתָן כָּךְ
הַסַּנְדָּק וְהַמּוֹהֵל וַאֲבִי הַבֵּן מֻתָּרִין לְהִסְתַּפֵּר בְּיּוֹם שֶׁלִּפְנֵי הַמִּילָה סָמוּךְ לָעֶרֶב קֹדֶם הֲלִיכָה לְבֵית הַכְּנֶסֶת
לַעֲשׂוֹת שִׁדּוּכִין אֲפִלּוּ בַּסְּעוּדָּה מֻתָּרִין בְּכָל הַיָּמִים
אַךְ רִקּוּדִין וּמְחוֹלוֹת אֲסוּרִין
נוֹהֲגִים שֶׁלֹּא לַעֲשׂוֹת מְלָאכָה אֶחָד אֲנָשִׁים וְאֶחָד נָשִׁים כָּל יְמֵי הַסְּפִירָה מִשְּׁקִיעַת הַחַמָּה עַד לְאַחַר סְפִירַת הָעֹמֶר וְרֶמֶז לָזֶה שֶׁנֶּאֱמַר שֶׁבַע שַׁבָּתוֹת מִלְּשׁוֹן שְׁבוֹת שֶׁבִּזְמַן הַסְּפִירָה דְּהַיְנוּ מִשְּׁקִיעַת הַחַמָּה וָאֵילֵךְ יֵשׁ לִשְׁבוֹת מִמְּלָאכָה עַד לְאַחַר הַסְּפִירָה
בְּלֵיל רִאשׁוֹן דְּשָׁבוּעוֹת מְאַחֲרִין מִלְּהִתְפַּלֵּל עַד צֵאת הַכּוֹכָבִים
שֶׁאִם יִתְפַּלְּלוּ קוֹדֵם וִיקַבְּלוּ קְדֻשַּׁת יוֹם טוֹב חָסֵר מְעַט מִמ"ט יְמֵי הַסְּפִירָה
וְהַתּוֹרָה אָמְרָה שֶׁבַע שַׁבָּתוֹת תְּמִימוֹת תִּהְיֶינָה
מִצְוַת עֲשֵׂה מִדִּבְרֵי הַנְּבִיאִים לְהִתְעַנּוֹת בַּיָּמִים שֶׁאֵרְעוּ צָרוֹת לַאֲבוֹתֵינוּ
וְתַכְלִית הַתַּעֲנִית הִיא כְּדֵי לְעוֹרֵר אֶת הַלְּבָבוֹת לְפַקֵּחַ עַל דַּרְכֵי הַתְּשׁוּבָה וּתְהִי זֹאת זִכָּרוֹן לְמַעֲשֵׂינוּ הָרָעִים וּמַעֲשֵׂ אֲבוֹתֵינוּ שֶׁהָיוּ כְּמַעֲשֵׂינוּ עַתָּה עַד שֶׁגָּרַם לָהֶם וְלָנוּ אוֹתָן הַצָּרוֹת
וּבְזִכְרוֹן הַדְּבָרִים הָאֵלֶּה נָשׁוּב לְהֵיטִיב כְּמוֹ שֶׁנֶּאֱמַר וְהִתְוַדּוּ אֶת עֲוֹנָם וְאֶת אֲבוֹתָם
וְלָכֵן חַיָּב כָּל אִישׁ לָשׂוּם אֶל לִבּוֹ בְּאוֹתָן הַיָּמִים וּלְפַשְׁפֵּשׁ בְּמַעֲשָׂיו וְלָשׁוּב מֵהֶן כִּי אֵין הָעִקָּר בְּתַעֲנִית כְּמוֹ שֶנֶּאֱמַר בְּאַנְשֵׁי נִינְוֵה וַיַרְא הָאֱלֹהִים אֶת מַעֲשֵיהֶם וְאָמְרוּ רַבּוֹתֵינוּ זִכְרוֹנָם לִבְרָכָה וַיַרְא אֶת שַׂקָּם וְאֶת תַּעֲנִיתָם לֹא נֶאֱמַר אֶלָּא וַיַּרְא הָאֱלֹהִים אֶת מַעֲשֵׂיהֶם כִּי שָׁבוּ מִדַּרְכָּם הָרָעָה
וְאֵין הַתַּעֲנִית אֶלָּא הֲכָנָה לִתְשׁוּבָה
לָכֵן אוֹתָן אֲנָשִׁים שֶׁכְּשֶׁמִּתְעַנִּים הוֹלְכִים בְּטִיּוּל וּמְבַלִּים אֶת הַיּוֹם בִּדְבָרִים בְּטֵלִים תָּפְסוּ אֶת הַטָּפֵל וְהִנִּיחוּ אֶת הָעִקָּר
וְאֵלּוּ הֵן הַיָּמִים: שְׁלשָׁה בְּתִשְׁרִי בּוֹ נֶהֱרַג גְּדַלְיָה בֶּן אֲחִיקָם
שֶׁלְאַחַר שֶׁחָרַב בֵּית הַמִּקְדָּשׁ הִשְׁאִירוֹ נְבוּכַדְנֶצַר בְּאֶרֶץ יִשְׂרָאֵל וַיְשִׂימֵהוּ לְרֹאשׁ עַל יִשְׂרָאֵל
וְעַל יְדֵי שֶׁנֶּהֱרַג גָּלוּ כֻּלָּן וְנֶהֶרְגוּ מֵהֶם לַאֲלָפִים וְנִכְבְּתָה גַּחֶלֶת יִשְׂרָאֵל הַנִּשְׁאֶרֶת
עֲשָׂרָה בְּטֵבֵת סָמַךְ מֶלֶךְ בָּבֶל נְבוּכַדְנֶצַר הָרָשָׁע עַל יְרוּשָׁלַיִם וְהֵבִיאָהּ בְּמָצוֹר וּבְמָצוֹק וּמִזֶּה נִמְשַׁךְ הַחֻרְבָּן
שִׁבְעָה עָשָׂר בְּתַמּוּז בּוֹ אֵרְעוּ חָמֵשׁ צָרוֹת נִשְׁתַּבְּרוּ הַלּוּחוֹת כְּשֶׁיָּרַד משֶׁה מִן הָהָר כְּמוֹ שֶׁנֶּאֱמַר בַּתּוֹרָה וְזֶה הָיָה בְּשִׁבְעָה עָשָׂר בְּתַמּוּז
וְנִתְבַּטֵּל קָרְבַּן הַתָּמִיד
וְהָבְקְעָה הָעִיר בְּחֻרְבַּן בַּיִת שֵׁנִי
אַעַ"גָ דִּבְחֻרְבָּן הָרִאשׁוֹן הָבְקְעָה בְּתִשְׁעָה לַחֹדֶשׁ דִּכְתִיב בַּחֹדֶשׁ הָרְבִיעִי בְּתִשְׁעָה לַחֹדֶשׁ וַיֶּחֱזַק הָרָעָב בָּעִיר וְגוֹ' וַתִּבָּקַע הָעִיר וְגוֹ'
אֲבָל בַּחֻרְבָּן הַשֵּׁנִי בְּשִׁבְעָה עָשָׂר בּוֹ הָבְקְעָה הָעִיר
וְחֻרְבַּן בַּיִת שֵׁנִי חֲמִירָא לָן
וְשָׂרַף אַפּוֹסְטוּמוּס הָרָשָׁע אֶת הַתּוֹרָה וְהָעֳמַד צֶלֶם בַּהֵיכָל עַל יְדֵי רִשְׁעֵי יִשְׂרָאֵל וְזֶה גָּרַם חֻרְבָּנוֹ וְגָלֻיּוֹתֵנוּ
וְתִשְׁעָה בְּאָב בּוֹ בַיּוֹם נִגְזַר עַל אֲבוֹתֵינוּ שֶׁבַּמִּדְבָּר שֶׁלֹּא יִכָּנְסוּ לְאֶרֶץ יִשְׂרָאֵל כִּי אָז חָזְרוּ הַמְּרַגְלִים וּבָכוּ יִשְׂרָאֵל בְּכִיָּה שֶׁל חִנָּם וְנִקְבַּע לִבְכִיָּה לְדוֹרוֹת
וּבוֹ בַיּוֹם הָיָה הַחֻרְבָּן הַגָּדוֹל שֶׁנֶּחְרַב בּוֹ בֵּית הַמִּקְדָּשׁ הָרִאשוֹן וְגַם הַשֵּׁנִי וְנִלְכְּדָה הָעִיר בֵּיתָר שֶׁהָיְתָה עִיר גְּדוֹלָה וְהָיוּ בָּהּ אֲלָפִים וּרְבָבוֹת מִיִשְׂרָאֵל
וּבוֹ בַיּוֹם חָרַשׁ טוּרְנוּסְרוּפוּס אֶת הַהֵיכָל וְאֶת סְבִיבָיו וְנִתְקַיֵּם הַפָּסוּק צִיּוֹן שָׂדֶה תֵּחָרֵשׁ
אִם חָלוּ תַעֲנִיוֹת אֵלּוּ בַּשַּׁבָּת דּוֹחִין אוֹתָן לְאַחַר הַשַּׁבָּת
אֲבָל אִם חָל עֲשָׂרָה בְּטֵבֵת בְּעֶרֶב שַׁבָּת מִתְעַנִּין וּמַשְׁלִימִין
חָתָן שֶׁחָלָה אַחַת מִדּ' תַּעֲנִיוֹת אֵלּוּ בְּתוֹךְ שִׁבְעַת יְמֵי הַמִּשְׁתֶּה שֶׁלּוֹ אַף עַל גַּב שֶׁאֵלּוּ הַיָּמִים הֵמָּה כְּמוֹ רֶגֶל מִכָּל מָקוֹם חַיָּב לְהִתְעַנּוֹת
כֵּיוָן דְּהָרֶגֶל שֶׁלּוֹ הֲוֵי רֶגֶל דְּיָחִיד אָתִי אֲבֵלוּת וְתַעֲנִית דְרַבִּים וְדָחֵי לֵהּ
וְעוֹד הָא כְּתִיב אִם לֹא אַעֲלֶה אֶת יְרוּשָׁלַיִם עַל רֹאשׁ שִׂמְחָתִי
חִלּוּק יֵשׁ בֵּין שָׁלֹשׁ תַּעֲנִיוֹת הָרִאשׁוֹנוֹת לְתִשְׁעָה בְּאָב
בְּשָׁלֹשׁ תַּעֲנִיוֹת הָרִאשׁוֹנוֹת אוֹכְלִים בַּלַּיְלָה שֶׁלִּפְנֵיהֶן עַד שֶׁיַּעֲלֶה עַמּוּד הַשַּׁחַר וְהוּא שֶׁלֹּא יָשֵׁן שְׁנַת קֶבַע
אֲבָל אִם יָשֵׁן שְׁנַת קֶבַע אָסוּר אַחַר כָּךְ לֶאֱכֹל לִשְׁתּוֹת אֶלָא אִם כֵּן הִתְנָה קֹדֶם שֶׁיָּשֵׁן
וְאִם הוּא רָגִיל לִשְׁתּוֹת לְאַחַר הַשֵּׁנָה אֵינוֹ צָרִיךְ לְהַתְנוֹת עַל הַשְּׁתִיָּה
וּבְתִשְׁעָה בְּאָב צְרִיכִין לְהַפְסִיק מִבְּעוֹד יוֹם שֶׁלְּפָנָיו
שָׁלֹשׁ תַּעֲנִיוֹת הָרִאשׁוֹנוֹת מֻתָּרוֹת בִּרְחִיצָה וְסִיכָה וּנְעִילַת הַסַּנְדָּל וְתַשְׁמִישׁ הַמִּטָּה
וּבְתִשְׁעָה בְּאָב אֲסוּרִים בְּכֻלָּן
וּמִי שֶׁהוּא בַּעַל נֶפֶשׁ וְאָדם בָּרִיא יַחְמִיר בְּכֻלָּן כְּמוֹ בְּתִשְׁעָה בְּאָב וְרַק בִּנְעִילַת הַסַּנְדָּל לֹא יַחְמִיר מִשּׁוּם חוּכָא וּטְלוּלָא
וּבְתַשְׁמִישׁ הַמִּטָּה אִם הוּא לֵיל טְבִילָה יְקַיֵּם עוֹנָתוֹ בְּג' תַּעֲנִיּוֹת הָרִאשׁוֹנוֹת
עוֹד יֵשׁ קֻלָּא בְּג' הַתַּעֲנִיוֹת הָרִאשׁוֹנוֹת דְּעֻבָּרוֹת וּמֵנִיקוֹת הַמִּצְטַעֲרוֹת פְּטוּרוֹת מִלְּהִתְעַנּוֹת
וְכֵן חוֹלֶה אַף עַל פִּי שֶׁאֵין בּוֹ סַכָּנָה לֹא יִתְעַנֶּה
וּמִכָּל מָקוֹם אַף מִי שֶׁמֻּתָּר לֶאֱכֹל לֹא יִתְעַנֵּג אֶת עַצְמוֹ אֶלָּא יֹאכַל מַה שֶּׁהוּא צָרִיךְ לִבְרִיאוּת גּוּפוֹ
וְכֵן הַקְּטַנִּים אַף עַל פִּי שֶׁאֵינָם חַיָּבִים לְהִתְעַנּוֹת מִכָּל מָקוֹם אִם יֵשׁ בָּהֶם דַּעַת לְהִתְאַבֵּל רָאוּי לְחַנְּכָם שֶׁלֹּא לְהַאֲכִילָם רַק לֶחֶם וּמַיִם לְהִתְאַבֵּל עִם הַצִּבּוּר
לִרְחוֹץ פִּיו בְּמַיִם בְּשַׁחֲרִית אָסוּר בְּכָל תַּעֲנִית צִבּוּר
וְהָרֹק אִם אֶפְשָׁר לִפְלֹט יִפְלֹט
וְאִם אִי אֶפְשָׁר בּוֹלְעוֹ אֲפִלּוּ בְּיוֹם הַכִּפּוּרִים כֵּיוָן שֶאֵינוֹ מְכַוֵּן לַהֲנָאָתוֹ
לִטְעֹם הַמַּאֲכָל אֲפִלּוּ אִם יִפְלֹט אָסוּר בְּתַעֲנִית צִבּוּר
אֲבָל בַּתַעֲנִית שֶׁהוּא מְקַבֵּל עַל עַצְמוֹ מֻתָּר לִטְעֹם וּלִפְלוֹט
וְכֵן רְחִיצַת הַפֶּה מֻתֶּרֶת בְּתַעֲנִית יָחִיד תקס"ז
מִצְוָה עַל כָּל עֲדַת יִשְׂרָאֵל שֶׁעַל כָּל צָרָה שֶׁלֹּא תָבוֹא יִתְעַנּוּ וְיִתְפַּלְּלוּ עַל צָרָתָם לִפְנֵי יִתְבָּרַךְ שְׁמוֹ
וְאִם אֵין הָעֵת מֻכְשֶׁרֶת לְהִתְעַנוֹת כְּגוֹן הַנִּרְדָּפִים שֶׁאֵינָם רַשָּׁאִים לְהִתְעַנּוֹת שֶׁלֹּא לִשַׁבֵּר כֹּחָם יְקַבְּלוּ עֲלֵיהֶם לְהִתְעַנּוֹת כָּךְ וְכָךְ תַּעֲנִיּוֹת לִכְשֶׁיִּנָּצְלוּ וְנֶחְשָׁב לָהֶם כְּאִלּוּ הִתְעַנּוּ עַתָּה כִּדְמָצִינוּ בְּדָנִיאֵל דִּכְתִיב וַיֹּאמֶר אֵלַי אַל תִּירָא דָּנִיאֵל כִּי מִן הַיּוֹם אֲשֶׁר נָתַתָּ אֶת לִבְּךָ לְהָבִין וּלְהִתְעַנּוֹת לִפְנֵי אֱלֹהֶיךָ נִשְׁמְעוּ דְּבָרֶיךָ
כֵּיוָן שֶׁבְּשִׁבְעָה עָשָׂר בְּתַמּוּז הִתְחִילוּ צָרוֹת הַחֻרְבָּן לָכֵן נוֹהֲגִין קְצָת אֲבֵלוּת מִיּוֹם זֶה עַד אַחַר תִּשְׁעָה בְּאָב
וְרָאוּי לְכָל יְרֵא שָׁמַיִם לַעֲשׂוֹת תִּקּוּן חֲצוֹת בְּכָל יוֹם לְאַחַר חֲצוֹת הַיּוֹם
אֵין נוֹשְׂאִין נָשִׁים אֲפִלּוּ מִי שֶׁעֲדַיִן לֹא קִיֵּם מִצְוַת פְּרוּ וּרְבוּ
אֲבָל לַעֲשׂוֹת שִׁדּוּכִין אֲפִלּוּ בִּסְּעוּדָּה מֻתָּר עַד רֹאשׁ חֹדֶשׁ אָב
וּמֵרֹאשׁ חֹדֶשׁ וָאֵילָךְ אַף עַל גַּב דְּמֻתָּר גַּם כֵּן לַעֲשׂוֹת שִׁדּוּכִין מִכָּל מָקוֹם אָסוּר לַעֲשׂוֹת סְעוּדָּה אַךְ יְכוֹלִין לֶאֱכֹל מִינֵי מִרְקַחַת וְכַדּוֹמֶה
יִשְׂרָאֵל שֶׁפַּרְנָסָה שֶׁלוֹ בִּכְלֵי זֶמֶר מֻתָּר לְנַגֵּן בְּבֵית אֵינוֹ יְהוּדִי בִּכְדֵי פַּרְנָסָתוֹ עַד רֹאשׁ חֹדֶשׁ
אֲבָל מֵרֹאשׁ חֹדֶשׁ עַד אַחַר הַתַּעֲנִית אָסוּר
וְיוֹם שִׁבְעָה עָשָׂר בְּתַמּוּז עַצְמוֹ גַּם כֵּן אָסוּר וְכֵן עֲשָׂרָה בְּטֵבֵת
וְיֵשׁ נוֹהֲגִין שֶׁלֹּא לֶאֱכֹל בָּשָׂר וְשֶׁלֹּא לִשְׁתּוֹת יַיִן מִשִּׁבְעָה עָשָׂר בְּתַמּוּז עַד אַחַר תִּשְׁעָה בְּאָב אִם לֹא בַּשַּׁבָּת סְעוּדַת מִצְוָה
נוֹהֲגִין שֶׁאֵין מְבָרְכִין שֶׁהֶחִיָּנוּ בַּיָּמִים אֵלּוּ
וְלָכֵן אֵין קוֹנִין וְאֵין לוֹבְשִׁין בֶּגֶד חָדָשׁ מִשּׁוּם דְּהָיָה צָרִיךְ לְבָרֵךְ שֶׁהֶחִיָּנוּ
וְעַל פִּדְיוֹן הַבֵּן מְבָרְכִין שֶׁהֶחִיָּנוּ שֶׁלֹּא לְהַחְמִיץ אֶת הַמִּצְוָה
וְעַל פְּרִי יֵשׁ לְהָקֵל לְבָרֵךְ שֶׁהֶחִיָּנוּ בַּשַּׁבָּת אֲפִלּוּ בְּחֹל אִם לֹא יִמָצֵא פְּרִי זֶה לְאַחַר תִּשְׁעָה בְּאָב
לֹא יַכּוּ הַתַּלְמִידִים הַבָּנִים בְּיָמִים אֵלּוּ
וְכֵן נוֹהֲגִין שֶׁאֵין מִסְתַּפְּרִין בְּיָמִים אֵלּוּ לֹא שַׂעֲרוֹת הָרֹאשׁ וְלֹא שְׂעַרוֹת הַזָּקָן וְלֹא כָּל שֵעַר שֶׁבְּגוּפוֹ
וְאָסוּר לַגְּדוֹלִים לְסַפֵּר אֶת הַקְּטַנִּים
הַשָּׂפָה הָעֶלְיוֹנָה שֶׁבַּזָּקָן כָּל שֶׁמְעַכֵּב אֶת הָאֲכִילָה נִרְאֶה לִי דְּיֵשׁ לְהַתִּיר לְגַלְּחוֹ עַד הַשָּׁבוּע שֶׁחָל בּוֹ תִּשְׁעָה בְּאָב
אֲבָל בַּשָּׁבוּעַ שֶׁחָל בּוֹ תִּשְׁעָה בְּאָב יֵשׁ לֶאֱסֹר
קְצִיצַת הַצִּפָּרְנַיִם אֵין לֶאֱסֹר רַק בַּשָּׁבוּעַ שֶׁחַל בּוֹ תִּשְׁעָה בְּאָב
וְאִשָּׁה לְצֹרֶךְ טְבִילָתָהּ מֻתֶּרֶת גַּם אָז
וְכֵן הַמּוֹהֵל יָכוֹל לְתַקֵּן צִפָּרְנָיו לְצֹרֶךְ הַפְּרִיעָה
בִּשְלֹשֶׁת הַשַּׁבָּתוֹת שֶׁבֵּין שִׁבְעָה עָשָׂר בְּתַמּוּז לְתִשְׁעָה בְּאָב מַפְטִירִין גּ' דְּפֻרְעָנוּתָא שֶׁהֵן דִּבְרֵי יִרְמִיָּהוּ שִׁמְעוּ דְּבַר חֲזוֹן יְשַׁעְיָהוּ וְסִימָנָם דש"ח
וְאִם טָעָה וְקָרָא בַּשַּׁבָּת הָרִאשׁוֹנָה אֶת הַהַפְטָרָה שֶׁל פָּרָשָׁה דְּיוֹמָא מַפְטִירִין בַּשַּׁבָּת הַבָּאָה דִּבְרֵי יִרְמִיָּהוּ וְגַם שִׁמְעוּ מִפְּנֵי שֶׁהֵן סְמוּכוֹת לָזוֹ
חָל רֹאשׁ חֹדֶשׁ אָב לִהְיוֹת בַּשַּׁבָּת מַפְטִירִין הַשָּׁמַיִם כִּסְאִי
וְיֵשׁ מְקוֹמוֹת שֶׁמַּפְטִירִין שִׁמְעוּ
מִשֶּׁנִּכְנַס אָב מְמַעֲטִין בְּשִׂמְחָה
אֵין בּוֹנִין בִּנְיָן שֶׁל שִׂמְחָה בִּנְיָן שֶׁהוּא רַק לִרְוָחָה
וְאִם קָצַץ עִם אֵינוֹ יְהוּדִי לְצַיֵּר אֶת בֵּיתוֹ אִם יָכוֹל לְפַיְסוֹ בְּדָבָר מוּעָט שֶׁיַּמְתִּין עַד אַחַר תִּשְׁעָה בְּאָב נָכוֹן הַדָּבָר
וְאִם לָאו מֻתָּר
וּבַר יִשְׂרָאֵל דְּאִית לֵיה דִּינָא בַּהֲדֵי אֵינוֹ יְהוּדִי לִשְׁתְּמִיט מִינֵהּ מִשּׁוּם דְּרִיעַ מַזְלֵהּ
אִם אֶפְשָׁר יִשְׁתַּמֵּט כָּל הַחֹדֶשׁ וּלְכָל הַפָּחוֹת עַד לְאַחַר תִּשְׁעָה בְּאָב
אֵין מְקַדְּשִׁין אֶת הַלְּבָנָה עַד לְאַחַר תִּשְׁעָה בְּאָב
מִנְהָג בְּכָל יִשְׂרָאֵל שֶׁלֹּא לֶאֱכֹל בָּשָׂר וְשֶׁלֹּא לִשְׁתּוֹת יַיִן בְּתִשְׁעַת יָמִים שֶׁמִּן רֹאשׁ חֹדֶשׁ עַד לְאַחַר תִּשְׁעָה בְּאָב וְאָסוּר אֲפִלּוּ בְּתַבְשִׁיל שֶׁנִּתְבַּשֵּׁל בּוֹ בָּשָׂר שֶׁיֵּשׁ בּוֹ שֻׁמָּן
וַאֲפִלּוּ בְּשַׂר עוֹף אָסוּר
וְאַךְ מִי שֶׁמַּאַכְלֵי חָלָב מַזִיקִין יָכוֹל לֶאֱכֹל בְּשַׂר עוֹף
וּלְצֹרֶךְ חוֹלֶה הַכֹּל מֻתָּר
וּמִכָּל מָקוֹם אִם אֵינוֹ קָשֶׁה יֵשׁ לְהַפְסִיק שֶׁלֹּא לֶאֱכֹל מִן בְּאָב וּלְהַלָּן
וְכֵן נוֹהֲגוֹת קְצָת יוֹלְדוֹת לְהִמָנַע מִבָּשָׂר וְיַיִן בְּאָב וָאֵילָךְ כִּי בְּאוֹתוֹ הַיּוֹם נִכְנְסוּ הָעוֹבְדֵי כּוֹכָבִים לַהֵיכָל
וּבִסְעוּדַּת מִצְוָה כְּגוֹן מִילָה וּפִדְיוֹן הַבֵּן וְסִיּוּם מַסֶּכְתָּא גַּם כֵּן מֻתָּרִין בְּבָשָׁר וְיָיִן
וְחוּץ מֵאֲבוֹתָיו וְאֶחָיו וּבָנָיו וְחוּץ מֵאֵלּוּ שֶׁיֵּשׁ לָהֶם שַׁיָּכוּת לַמִּצְוָה יָכוֹל לְהַזְמִין עוֹד עֲשָׂרָה אֲנָשִׁים לְרֵעוּת
אֲבָל רַק אוֹתָן שֶׁגַּם בְּפַעַם אַחֶרֶת הָיוּ בָּאִין אֵלָיו אֶל הַמִּשְׁתֶה
וְכָל זֹאת מֻתָּר אֲפִלּוּ בְּעֶרֶב תִּשְׁעָה בְּאָב רַק אוֹתָם שֶׁגַּם בְּפַעַם אַחֵר הָיוּ בָּאִין אֵלָיו אֶל הַמִּשְׁתֶּה
וְכָל זֹאת מֻתָּר אֲפִלּוּ בְּעֶרֶב תִּשְׁעָה בְּאָב קֹדֶם חֲצוֹת הַיּוֹם אֲבָל לֹא אַחַר כָּךְ
וְהַסְּעֻדָּה שֶׁנּוֹהֲגִין לַעֲשׂוֹת בַּלַּיְלָה שֶׁלִּפְנֵי הַמִּילָה אֵינָהּ סְעֻדַּת מִצְוָה וַאֲסוּרִין בְּבָשָׂר וָיַיִן אֶלָּא יֵשׁ לַעֲשׂוֹתָהּ בְּמַאַכְלֵי חָלָב
וְכוֹס שֶׁל הַבְדָּלָה בְּמוֹצָאֵי שַׁבָּת אִם יֵשׁ תִּינוֹק שֶׁיִשְׁתֶה רֹב הַכּוֹס נוֹתְנִין לוֹ
וְאִם לָאו יָכוֹל הַמַּבְדִּיל בְּעַצְמוֹ לִשְׁתּוֹת
וְכֵן אֵין מְכַבְּסִין בְּתִשְׁעָה יָמִים אֵלּוּ
וַאֲפִלּוּ חָלוּק בֶּגֶד שֶׁאֵינוֹ רוֹצֶה לְלָבְשׁוֹ עַד אַחַר הַתַּעֲנִית
וַאֲפִלּוּ לְתִתָּם לְכוֹבֶסֶת אֵינוֹ יְהוּדִי אָסוּר
וְיִשְׂרָאֵלית מֻתֶּרֶת לְכַבֵּס בִּגְדֵי אֵינָם יְהוּדִים
וּמִכָּל מָקוֹם בַּשָּׁבוּעַ שֶׁחָל בָּהּ תִּשְׁעָה בְּאָב יֵשׁ לָהּ לִזָּהֵר
וְכֵן אָסוּר בְּתִשְׁעָה יָמִים אֵלוּ לִלְבּוֹשׁ לְהַצִּיעַ אֲפִלּוּ הַמְּכֻבָּסִין מִקֹּדֶם
רַק לִכְבוֹד שַׁבָּת מֻתָּר לִלְבּוֹשׁ בִּגְדֵי פִּשְׁתָּן וּלְהַצִּיעַ עַל הַשֻּׁלְחָנוֹת לְבָנִים וּלְהַחֲלִיף מִטְפְּחוֹת הַיָּדַיִם וּמַגָּבוֹת כְּדֶרֶךְ שֶׁעוֹשִׂין בִּשְׁאָר שַׁבָּתוֹת
אֲבָל סְדִינִים לְבָנִים אָסוּר לְהַצִּיעַ
וְאִשָּׁה שֶׁצְּרִיכָה לִלְבּוֹשׁ לְבָנִים לִסְפֹּר נְקִיִּים מֻתֶּרֶת לְכַבֵּס וְלִלְבּוֹשׁ
וְכֵן הַמִּטְפָּחוֹת שֶׁמְלַפְּפִין בָּהֶן אֶת הַתִּינוֹקוֹת [חִתּוּלִים] שֶׁמְלַכְלְכִין אוֹתָן תָּדִיר מֻתָּר לְכַבְּסָן
אֵין עוֹשִׂין בְּתִשְׁעָה יָמִים אֵלּוּ בְּגָדִים חֲדָשִׁים מִנְעָלִים חֲדָשִׁים לֶאֱרֹג אַנְפְּלָאוֹת אֲפִלּוּ עַל יְדֵי אֻמָּן אֵינוֹ יְהוּדִי
וּלְצֹרֶךְ גָּדוֹל כְּגוֹן לְנִשּׂוּאִין שֶׁיִּהְיוּ מִיָּד אַחַר תִּשְׁעָה בְּאָב מֻתָּר עַל יְדֵי אֻמָּן אֵינוֹ יְהוּדִי אֲבָל לֹא עַל יְדֵי יִשְׂרָאֵל
וְקֹדֶם רֹאשׁ חֹדֶשׁ מֻתָּר בְּכָל עִנְיָן לְתִתָּן אֲפִלּוּ לְאֻמָּן יִשְׂרָאֵל וּמֻתָּר לַעֲשׂוֹתָן אֲפִלּוּ אַחַר כָּךְ
נָשִׁים שֶׁנּוֹהֲגוֹת שֶׁלֹּא לְסַדֵּר הַחוּטִין לַאֲרִיגָה מִשּׁוּם דְּזֶה נִקְרָא שְׁתִי וְכֵיוָן שֶׁבָּטְלָה אֶבֶן הַשְׁתִיָּה שֶׁהָיְתָה בְּבֵית הַמִּקְדָּשׁ הֶחְמִירוּ עֲלֵיהֶן בָּזֶה אָסוּר לְהַתִּיר לָהֶן
אֵין רוֹחֲצִין בְּתִשְׁעָה יָמִים אֵלּוּ אֲפִלּוּ בְּצוֹנֵן
אַךְ לִרְפוּאָה כְּגוֹן יוֹלֶדֶת מְעֻבֶּרֶת שֶׁקְּרוֹבָה לָלֶדֶת שֶׁטּוֹב לָהּ לִרְחוֹץ וְכֵן אָדָם חָלוּשׁ שֶׁצִּוָּה אוֹתוֹ הָרוֹפֵא לִרְחוֹץ מֻתָּרִין לִרְחוֹץ אֲפִלּוּ בְּחַמִּין
וְכֵן נִדָּה רוֹחֶצֶת וְטוֹבֶלֶת כְּדַרְכָּהּ
וְאִם טוֹבֶלֶת בַּלַּיְלָה שֶׁאַחַר תִּשְׁעָה בְּאָב וְאִי אֶפְשָׁר לָהּ לִרְחוֹץ אָז יְכוֹלָה לִרְחוֹץ בְּעֶרֶב תִּשְׁעָה בְּאָב
וְכֵן כְּשֶׁלּוֹבֶשֶׁת לְבָנִים יְכוֹלָה לִרְחוֹץ מְעַט כְּדַרְכָּהּ כֵּיוָן שֶׁאֵינָהּ עוֹשָׂה לְתַעֲנוּג
רֹאשׁ חֹדֶשׁ אָב שֶׁחָל בְּעֶרֶב שַׁבָּת מִי שֶׁרָגִיל לִרְחוֹץ בְּחַמִּין בְּכָל עֶרֶב שַׁבָּת מֻתָּר גַּם עַתָּה לִרְחוֹץ אֲפִלּוּ בְּחַמִּין
אֲבָל בְּעֶרֶב שַׁבָּת חֲזוֹן אָסוּר לִרְחוֹץ בְּחַמִּין אֲפִלּוּ לְמִי שֶׁרָגִיל בְּכָךְ כִּי אִם פָּנָיו יָדָיו וְרַגְלָיו
וְכֵן מִי שֶׁרָגִיל בַּחֲפִיפַת הָרֹאשׁ כָּל עֶרֶב שַׁבָּת מֻתָּר גַּם עַתָּה אַךְ לֹא בְּבוֹרִית [בְּסַבּוֹן] וְלֹא בְּמֵי אֵפֶר
וּמִי שֶׁרָגִיל לִטְבּוֹל כָּל עֶרֶב שַׁבָּת מֻתָּר גַּם עַתָּה לִטְבּוֹל בְצוֹנֵן
אֲבָל מִי שֶׁמְבַטְּלָהּ לִפְעָמִים אָסוּר לוֹ
אָבֵל שֶׁחָל יוֹם שְׁלֹשִׁים שֶׁלּוֹ בְּי"ח בְּתַמּוּז אַחַר כָּךְ עַד עֶרֶב רֹאשׁ חֹדֶשׁ אָב מֻתָּר לְהִסְתַּפֵּר
אֲבָל מֵרֹאשׁ חֹדֶשׁ וָאֵילָךְ גַּם בִּכְהַאי גַּוְנָא אָסוּר בְּכִבּוּס וּבְתִסְפֹּרֶת
מִילָה שֶׁהִיא בְּתִשְׁעָה יָמִים אֵלּוּ נוֹהֲגִין שֶׁהַמּוֹהֵל וְהַסַּנְדָּק וַאֲבִי הַבֵּן וְאִמוֹ לוֹבְשִׁין בִּגְדֵי שַׁבָּת
אֲבָל הַמַּכְנִיס אֶת הַתִּינוֹק אָסוּר
אַךְ הָאִשָּׁה הַמַּכְנֶסֶת אֶת הַתִּינוֹק נוֹהֶגֶת לִלְבּוֹשׁ בִּגְדֵי שַׁבָּת כֵּיוָן שֶׁזּוֹהִי כָּל מִצְוָתָהּ
וְגִלּוּחַ יֵשׁ לְהַתִּיר לָהֶם קֹדֶם שַׁבָּת חֲזוֹן
אֲבָל אַחַר כָּךְ אָסוּר
כְּבָר כָּתַבְנוּ בְּסָעִיף כִּי בְּשַׁבָּת חֲזוֹן לוֹבְשִׁין בִּגְדֵי פִּשְׁתָּן לָבָן דְּהַיְנוּ הַכְּתֹנֶת וּפוּזְמְקָאוֹת [וְהַגַּרְבַּיִם] שֶׁאֵינָן אֶלָּא מִפְּנֵי הַזֵּעָה
אֲבָל שְׁאָר בִּגְדֵי שַׁבָּת תַּלְיָא בְּמִנְהַג הַמְּקוֹמוֹת אִם לְהַחְלִיפָן לֹא
וּבְבֵית הַכְּנֶסֶת מַחְלִיפִין אֶת הַפָּרֹכֶת וְהַמַּפּוֹת וְהַמְּעִילִים בְּשַׁבָּת חֲזוֹן אַךְ לֹא בְּשַׁבָּת שֶׁחָל בּוֹ תִּשְׁעָה בְּאָב
נוֹהֲגִין בְּשַׁבָּת חֲזוֹן לִקְרוֹת לְמַפְטִיר אֶת הָרַב שֶׁהוּא יוֹדֵעַ לְקוֹנֵן וְלֹא יַעֲלֶה אָז לִשְׁלִישִׁי
בְּרִית מִילָה וְכֵן פִּדְיוֹן הַבֵּן שֶׁחָל בְּעֶרֶב תִּשְׁעָה בְּאָב עוֹשִׂין הַסְּעוּדָּה קֹדֶם חֲצוֹת הַיּוֹם
לֹא יְטַיֵּל בְּעֶרֶב תִּשְׁעָה בְּאָב
וְנוֹהֲגִין שֶׁלֹּא לִלְמֹד אַחַר צָהֳרַיִם כִּי אִם בִּדְבָרִים שֶׁמֻּתָּרִים לִלְמֹד בְּתִשְׁעָה בְּאָב
בְּעִנְיַן סְעוּדָה הַמַּפְסֶקֶת יֵשׁ כַּמָּה דִּינִים וְהַמִּנְהָג הַיָּשָׁר הוּא לֶאֱכֹל קֹדֶם מִנְחָה סְעוּדַּת קֶבַע וְאַחַר כָּךְ מִתְפַּלְּלִין מִנְחָה וְאֵין אוֹמְרִים תַּחֲנוּן מִשּׁוּם דְּתִשְׁעָה בְּאָב אִקְרֵי מוֹעֵד דִּכְתִיב קָרָא עָלַי מוֹעֵד
וְסָמוּךְ לָעֶרֶב יוֹשְׁבִין עַל הָאָרֶץ וְאֵין צְרִיכִים לַחֲלֹץ הַמִּנְעָלִים
וְלֹא יֵשְׁבוּ שְׁלשָׁה בְּיַחַד שֶׁלֹּא יִתְחַיְבוּ בְּזִמּוּן
וְאוֹכְלִין רַק פַּת עִם בֵּיצָה מְבֻשֶּׁלֶת קָשָׁה וְקָרָה
וְטוֹבְלִין קְצָת פַּת בְּאֵפֶר וְאוֹכְלִין
וְצָרִיךְ לִזָהֵר לְהַפְסִיק מִבְּעוֹד יוֹם
מִי שֶׁמִּתְעַנֶּה כָּל יְמוֹת הַשָּׁנָה שֵׁנִי וַחֲמִישִּׁי וְאֵרַע בּוֹ עֶרֶב תִּשְׁעָה בְּאָב יִשְׁאַל עַל נִדְרוֹ
וּמִי שֶׁיֵּשׁ יָאר צֵייט [יוֹם זִכָּרוֹן לְהוֹרָיו] בְּעֶרֶב תִּשְׁעָה בְּאָב יַתְנֶה בַּפַּעַם הָרִאשׁוֹנָה שֶׁלֹּא לְהִתְעַנּוֹת רַק עַד אַחַר חֲצוֹת הַיּוֹם וְיִתְפַּלֵּל מִנְחָה גְּדוֹלָה דְּהַיְנוּ חֲצִי שָׁעָה לְאַחַר הַצָּהֳרַיִם וְיֹאכַל סְעוּדָה וְאַחַר כָּךְ סָמוּךְ לָעֶרֶב יֹאכַל סְעוּדָה הַמַּפְסֶקֶת
בֵּין הַשְּׁמָשׁוֹת אָסוּר בְּכָל מַה שֶּׁאָסוּר בְּתִשְׁעָה בְּאָב וְלָכֵן צְרִיכִין לַחֲלֹץ אֶת הַמִּנְעָלִים קֹדֶם בֵּין הַשְּׁמָשׁוֹת
עַרְבִית נִכְנָסִין לְבֵית הַכְּנֶסֶת וְחוֹלְצִין הַמִּנְעָלִים
וְנוֹהֲגִין לְהָסִיר אֶת הַפָּרֹכֶת מֵאֲרוֹן הַקֹּדֶשׁ מִשּׁוּם דִּכְתִיב בִּצַּע אִמְרָתוֹ
וְאֵין מַדְלִיקִין רַק נֵר אֶחָד לִפְנֵי שְּׁלִיחַ הַצִּבּוּר וּמִתְפַּלְּלִין עַרְבִית בְּנַחַת וְדֶרֶךְ בֶּכִי כַּאֲבֵלִים
וְאֵין אוֹמְרִים נַחֵם עַד לְמָחֳרָת בְּמִנְחָה
וְאַחַר תְּפִלַּת שְׁמֹנֶה עֶשְׂרֵה אוֹמְרִים קַדִּישׁ שָׁלֵם עִם תִּתְקַבֵּל וְיוֹשְׁבִים לָאָרֶץ וּמַדְלִיקִין קְצָת נֵרוֹת רַק בִּכְדֵי שֶׁיּוּכְלוּ לוֹמַר אֵיכָה וְקִינוֹת
וְאוֹמְרִים אֵיכָה וְקִינוֹת גַּם כֵּן בְּנַחַת וְדֶרֶךְ בֶּכִי וּמַפְסִיק בְּאֵיכָה מְעַט בֵּין כָּל פָּסוּק וּפָסוּק ומְעַט יוֹתֵר בֵּין כָּל אֵיכָה וְאֵיכָה
וּבְכָל אֵיכָה מַגְבִּיהַּ שְּׁלִיחַ הַצִּבּוּר קוֹלוֹ קְצָת יוֹתֵר
וּפָסוּק הָאַחֲרוֹן שֶׁבְּכָל אֵיכָה אוֹמְרִים בְּקוֹל רָם
וכְשֶׁמַּגִּיעַ לַפָּסוּק הֲשִׁיבֵנוּ וְגוֹ' אוֹמְרִים אוֹתוֹ הַקָּהָל בְּקוֹל רָם וְאַחַר כָּךְ מְסַיֵּם שְּׁלִיחַ הַצִּבּוּר וְחוֹזֵר הַקָּהָל וְאוֹמֵר הֲשִׁיבֵנוּ וְגוֹ' בְּקוֹל רָם וְכֵן שְּׁלִיחַ הַצִּבּוּר
וְאַחַר כָּךְ אוֹמְרִים וְאַתָּה קָדוֹשׁ וְקַדִּישׁ שָׁלֵם בְּלֹא תִּתְקַבֵּל לְפִי שֶׁאָמַר בְּאֵיכָה שָׂתַם תְּפִלָּתִי
וְכֵן לְמָחָר בְּשַׁחֲרִית מְדַלְּגִין תִּתְקַבֵּל עַד לְמִנְחָה
גַּם מִי שֶׁהוּא בִּיחִידוּת שֶׁאֵין מִנְיָן אוֹמֵר אֵיכָה וְקִינוֹת
יֵשׁ לָאָדָם לְהִצְטַעֵר בְּעִנְיַן מִשְׁכָּבוֹ שֶׁאִם רָגִיל לִשְׁכַּב עַל כָּרִים יִשְׁכַּב עַתָּה עַל אֶחָד
וְיֵשׁ נוֹהֲגִין לִשְׁכַּב בְּלֵיל תִּשְׁעָה בְּאָב עַל הָאָרֶץ וְשָם אֶבֶן תַּחַת רֹאשׁוֹ זֵכֶר לְמַה שֶׁנֶּאֱמַר וַיִּקַּח מֵאַבְנֵי הַמָּקוֹם וְגוֹ' שֶׁרָאָה אֶת הַחֻרְבָּן וְאָמַר מַה נּוֹרָא וְגוֹ' וְהַכֹּל לְפִי מַה שֶּׁהוּא אָדָם
בְּשַׁחֲרִית אֵין מַנִּיחִין תְּפִלִּין מִשּׁוּם דִּתְפִלִּין נִקְרָאִים פְּאֵר
וְגַם אֵין לוֹבְשִׁין טַלִּית גָדוֹל מִשּׁוּם דִּכְתִיב בִּצַּע אִמְרָתוֹ וּמְתַרְגְּמִינָן בִּזַע פּוּרְפִירָא דִּיּלֵהּ
אֶלָּא לוֹבְשִׁין טַלִּית קָטָן בְּלֹא בְּרָכָה וּמַשְׁכִּימִין קְצָת לְבֵית הַכְּנֶסֶת וְאֵין מַדְלִיקִין נֵר תְּפִלָּה כְּלָל וּמִתְפַּלְּלִין גַּם כֵּן בְּנַחַת וְדֶרֶךְ בֶּכִי וְאוֹמְרִים מִזְמוֹר לְתוֹדָה
וּשְּׁלִיחַ הַצִּבּוּר בַּחֲזָרַת הַתְּפִלָּה אוֹמֵר עֲנֵנוּ בֵּין גּוֹאֵל לְרוֹפֵא כְּמוֹ בְּכָל תַּעֲנִית צִבּוּר וְאֵינוֹ אוֹמֵר בִּרְכַּת כֹּהֲנִים
וּלְאַחַר הַתְּפִלָּה אוֹמֵר חֲצִי קַדִּישׁ
אֵין אוֹמְרִים לֹא תַּחֲנוּן וְלֹא אֵל אֶרֶךְ אַפַּיִם מִשּׁוּם דְּאִקְּרִי מוֹעֵד
וּמוֹצִיאִין סֵפֶר תּוֹרָה וְקוֹרִין כִּי תוֹלִיד בָּנִים וְגוֹ' תְּלָתָא גַּבְרֵי
וְנָכוֹן שֶׁהָעוֹלֶה יֹאמַר בְּלַחַשׁ קֹדֶם הַבְּרָכָה בָּרוּךְ דַּיַּן הָאֱמֶת
אַחַר קְרִיאַת הַתּוֹרָה אוֹמְרִים חֲצִי קַדִּישׁ וּמַפְטִירִין אָסֹף אֲסִיפֵם בְּנִגּוּן אֵיכָה וּמַחְזִירִין אֶת סֵּפֶר הַתּוֹרָה וְיוֹשְׁבִים עַל הָאָרֶץ וְאוֹמְרִים קִינוֹת וְיֵשׁ לְהַאֲרִיךְ בָּהֶן עַד סָמוךְ לַצָּהֳרָיִם
אַחַר כָּךְ אוֹמְרִים אַשְׁרֵי וְאֵין אוֹמְרִים לַמְּנַצֵּחַ אֶלָּא וּבָא לְצִיּוֹן וְגוֹ' וּמְדַלְּגִין אֶת הַפָּסוק וַאֲנִי זֹאת וְגוֹ' לְפִי שֶׁהָיָה נִרְאֶה כִּמְקַיֵּם בְּרִית עַל הַקִּינוֹת
וְעוֹד דְּלֹא שַׁיָּךְ לוֹמַר וַאֲנִי זֹאת בְּרִיתִי וְגוֹ' לֹא יָמוּשׁוּ מִפִּיךָ וְגוֹ' כֵּיוָן שֶׁהַכֹּל בְּטֵלִים וַאֲסוּרִים בְּדִבְרֵי תוֹרָה
אֲבָל בְּבֵית הָאָבֵל בְּכָל הַשָּׁנָה חוּץ מִתִּשְׁעָה בְּאָב אוֹמְרִים אוֹתוֹ שֶׁאַף עַל גַב שֶׁהָאָבֵל בָּטֵל מִדִּבְרֵי תוֹרָה הַמְּנַחֲמִים אֵינָן בְּטֵלִין
וְאוֹמְרִים וְאַתָּה קָדוֹשׁ וְגוֹ' וְאוֹמְרִים קַדִּישׁ שָׁלֵם בְּדִלּוּג תִּתְקַבֵּל עָלֵינוּ קַדִּישׁ יָתוֹם וְאֵין אוֹמְרִים לֹא שִׁיר הַיִּחוּד וְלֹא שִׁיר שֶׁל יוֹם וְלֹא פִּטּוּם הַקְּטֹרֶת
וְנָכוֹן שֶׁכָּל אֶחָד יִקְרָא אַחַר כָּךְ מְגִלַּת אֵיכָה
אִם יֵשׁ אָבֵל בָּעִיר הוֹלֵךְ לְבֵית הַכְּנֶסֶת בַּלַּיְלָה וְגַם בַּיּוֹם עַד שֶׁיִּגְמְרוּ הַקִּינוֹת וּמֻתָּר לַעֲלוֹת לַתּוֹרָה וְלִקְרוֹת הַהַפְטָרָה שֶׁהֲרֵי כֻּלָּם אֲבֵלִים הֵם
דִּבְרֵי תּוֹרָה מְשַׂמְּחִין אֶת הַלֵּב שֶׁנֶּאֱמַר פִּקּוּדֵי יְשָׁרִים מְשַׂמְּחֵי לֵב
וְלָכֵן אָסוּר בְּתִשְׁעָה בְּאָב לִלְמֹד תּוֹרָה כִּי אִם בִּדְבָרִים שֶׁמַּעֲצִיבִים אֶת לִבּוֹ כְּגוֹן בְּסֵפֶר יִרְמִיָּה בַּדְּבָרִים הָרָעִים שֶׁבּוֹ וּפְסוּקֵי נֶחָמָה שֶׁבּוֹ יְדַלֵּג
וְכֵן פֻּרְעָנִיּוֹת עַל אֻמּוֹת הָעוֹלָם שֶׁכְּתוּבוֹת שָׁם יְדַלֵּג
וְכֵן מֻתָּר לִלְמֹד בְּסֵפֶר אִיּוֹב וּמִדְרַשׁ אֵיכָה וּגְמָרָא פֶּרֶק אֵלּוּ מְגַלְּחִין וְכוּ' דְּמַיְרֵי בְּדִינֵי אָבֵל וּמְנֻדֶּה וּבַהַגָּדָה דְּפֶרֶק הַנִּזָּקִין וִירוּשַׁלְמִי סוֹף מַסֶּכֶת תַּעֲנִית דְּמַיְרֵי מֵחֻרְבָּן
וְאַף בְּאֵלוּ שֶׁהוּא מֻתָּר לִלְמֹד אָסוּר לְעַיֵּן בָּהֶם אֵיזֶה קֻשְׁיָא וְתֵרוּץ דְרוּשׁ כִּי מְשַׂמְּחִים אֶת הַלֵּב
וְכָל מַה שֶּׁמֻּתָּר הָאָדָם לִלְמֹד בְּעַצְמוֹ מֻתָּר לִלְמֹד גַּם עִם תִּינוֹקוֹת
מֻתָּר לִקְרוֹת כָּל סֵדֶר הַיּוֹם אֲפִלּוּ אֵיזֶהוּ מְקוֹמָן
וְסֵדֶר מַעֲמָדוֹת אֵין לוֹמַר אֲפִלוּ מִי שֶׁרָגִיל לְאָמְרוֹ בְּכָל יוֹם
אֲפִלּוּ עֻבָּרוֹת וּמֵנִיקוֹת אַף עַל פִּי שֶׁמִּצְטַעֲרוֹת הַרְבֵּה צְרִיכוֹת לְהַשְׁלִים הַתַּעֲנִית אִם לֹא בִּמָקוֹם שֶׁיֵּשׁ לָחוּשׁ חַס וְשָׁלוֹם לְסַכָּנָה
אֲבָל חוֹלֶה אַף עַל פִּי שֶׁאֵין בּוֹ סַכָּנָה יֵשׁ לְהָקֵל שֶׁלֹּא יַשְׁלִים הַתַּעֲנִית רַק יִתְעַנֶּה אֵיזֶה שָׁעוֹת וּמִכָּל שֶׁכֵן אִם חָלוּשׁ בְּטִבְעוֹ
וְיוֹלֶדֶת לְאַחַר שִׁבְעָה יָמִים עַד שְׁלֹשִׁים יוֹם נַמִּי דִּינָהּ כְּחוֹלֶה שֶׁאֵין בּוֹ סַכָּנָה אַף עַל פִּי שֶׁאֵינָהּ חוֹלָה
אַךְ אִם מַרְגֶּשֶׁת בְּעַצְמָהּ שֶׁהִיא בְּרִיאָה לְגַמְרֵי וְהַתַּעֲנִית לֹא יַזִּיק לָהּ יֵשׁ לָהּ לְהַשְׁלִים
וְאֵלּוּ שֶׁצְּרִיכִין לֶאֱכֹל בְּתִשְׁעָה בְּאָב לֹא יִתְעַנְּגוּ בְּמַאֲכָלִים אֶלָּא בִּכְדֵי צֹרֶךְ בְּרִיאוּת הַגּוּף
רְחִיצָה אֲסוּרָה בֵּין בְּחַמִּין בֵּין בְּצוֹנֵן
וַאֲפִלּוּ לְהוֹשִׁיט אֶצְבָּעוֹ לְתוֹךְ מַיִם אָסוּר
וְאֵינָהּ אֲסוּרָה רַק רְחִיצָה שֶׁל תַּעֲנוּג
אֲבָל שֶׁלֹּא לְתַעֲנוּג מֻתָּר
וְלָכֵן רוֹחֵץ יָדָיו בְּשַׁחֲרִית וְיִזָּהֵר שֶׁלֹּא יִרְחַץ רַק אֶצְבְּעוֹתָיו שֶׁזֶּהוּ עִקַּר הָרְחִיצָה בְּשַחֲרִית מִפְּנֵי שֶׁרוּחַ רָעָה שׁוֹרָה עַל הָאֶצְבָּעוֹת
וּלְאַחַר שֶׁנִּגְבָן קְצָת וַעֲדַיִן לַחוֹת קְצָת מַעֲבִירָן עַל עֵינָיו
וְאִם עֵינָיו מְלֻכְלָכוֹת וְדַרְכּוֹ לְרָחְצָן בַּמַּיִם רוֹחֲצָן גַּם עַתָּה כְּדַרְכּוֹ וְאֵינוֹ חוֹשֵׁשׁ
וְכֵן אִם הָיוּ יָדָיו מְלֻכְלָכוֹת בְּטִיט וְכַדּוֹמֶה מֻתָּר לִרְחוֹץ בְּמָקוֹם הַמְּלֻכְלָךְ
וְכֵן כְּשֶׁעוֹשֶׂה צְרָכָיו מֻתָּר לִרְחוֹץ יָדָיו קְצָת כְּדַרְכּוֹ תָמִיד
וְכֵן לִתְפִלַּת מִנְחָה יִרְחַץ אֶצְבְּעוֹתָיו
נָשִׁים הַמְּבַשְּׁלוֹת וּצְרִיכוֹת לְהָדִיחַ הַמַּאֲכָלִים מֻתָּרוֹת
דְּהָא אֵינָן מִתְכַּוְּנוֹת לִרְחִיצָה
הַהוֹלֵךְ לְצָרְכֵי מִצְוָה וְאֵין לְפָנָיו דֶּרֶךְ אַחֶרֶת רַק לַעֲבֹר בַּמַּיִם עוֹבֵר בַּמַּיִם בֵּין בַּהֲלִיכָתוֹ בֵּין בַּחֲזִירָתוֹ וְאֵינוֹ חוֹשֵׁשׁ
אֲבָל אִם הוֹלֵךְ בִּשְׁבִיל מָמוֹנוֹ בַּהֲלִיכָתוֹ מֻתָּר וּבַחֲזִירָתוֹ אָסוּר
הַבָּא מִן הַדֶּרֶךְ וְרַגְלָיו כֵּהוֹת מֻתָּר לְרָחֳצָן בַּמַּיִם
אַף עַל פִּי שֶׁאֵינָהּ אֲסוּרָה כִּי אִם רְחִיצָה שֶׁל תַּעֲנוּג מִכָּל מָקוֹם אִשָּׁה שֶׁחָלָה טְבִילָתָהּ בְּלֵיל תִּשְׁעָה בְּאָב לֹא תִּטְבֹּל כֵּיוָן דַּאֲסוּרִין בְּתַשְׁמִישׁ
סִיכָה גַּם כֵּן אֵינָהּ אֲסוּרָה אֶלָּא שֶׁל תַּעֲנוּג אֲבָל מִי שֶׁיֵּשׁ חֲטָטִין לְצֹרֶךְ שְׁאָר רְפוּאָה מֻתָּר לָסוּךְ
נְעִילַת הַסַּנְדָּל אֵינָהּ אֲסוּרָה אֶלָּא שֶׁל עוֹר
אֲבָל שֶׁל בֶּגֶד וְכַדּוֹמֶה אִם אֵינוֹ מְחֻפֶּה בַּשּׁוּלַיִם בָּעוֹר מֻתָּר
הַהוֹלְכִים בֵּין הָאֵינָם יְהוּדִים נוֹהֲגִים לִלְבּוֹשׁ מִנְעָלִים
וּמִכָּל מָקוֹם בַּעַל נֶפֶשׁ יַחְמִיר עַל עַצְמוֹ
וְהַיּוֹשְׁבִים בַּחֲנֻיּוֹת וַדַּאי אֲסוּרִים
הַמְּהַלֵּךְ בְּדֶּרֶךְ רְחוֹקָה בְּרַגְלָיו כֵּיוָן שֶׁהוּא טֹרַח גָּדוֹל לֹא אָסְרוּ חֲכָמֵינוּ זִכְרוֹנָם לִבְרָכָה וּמֻתָּר בִּנְעִילַת הַסַּנְדָּל
אַךְ כְּשֶׁמַּגִּיעַ לָעִיר חוֹלֵץ
וְאִם יוֹשֵׁב בַּעֲגָלָה אָסוּר בִּנְעִילַת הַסַּנְדָּל
תַּשְׁמִישׁ הַמִּטָּה אָסוּר
וְיֵשׁ לְהַחְמִיר אֲפִלּוּ בִּנְגִיעָה בְּאִשְׁתּוֹ
אָסוּר לִשְׁאוֹל בִּשְׁלוֹם חֲבֵרוֹ בְּתִשְׁעָה בְּאָב
וַאֲפִלּוּ לוֹמַר: צַפְרָא טָבָא וְכַיּוֹצֵא בּוֹ אָסוּר
וְאִם עַם הָאָרֶץ אֵינוֹ יְהוּדִי שׁוֹאֲלִין בִּשְׁלוֹמוֹ מֵשִׁיב בְּשָׂפָה רָפָה שֶׁלֹּא יַקְפִּידוּ עָלָיו
וְכֵן אָסוּר לִשְׁלוֹחַ דּוֹרוֹן לַחֲבֵרוֹ שֶׁזֶּהוּ בִּכְלַל שְׁאִילַת שָלוֹם
לֹא יְטַיֵּל בַּשּׁוּק שֶׁלֹּא יָבוֹא לִידֵי שְׂחוֹק וְשִׂמְחָה
עִשּׁוּן טַבַּק יֵשׁ אוֹסְרִין וְיֵשׁ מַתִּירִין לְאַחַר הַצָּהֳרַיִם בְּצִנְעָא בְּתוֹךְ בֵּיתוֹ
בְּעִנְיַן מְלָאכָה אָנוּ נוֹהֲגִים שֶׁכָּל מְלָאכָה שֶׁיֵּשׁ בָּהּ שִׁהוּי קְצָת אֲפִלּוּ אֵינָהּ מַעֲשֵׂה אֻמָּן אֶלָּא מַעֲשֵׂה הֶדְיוֹט אֲסוּרִין בַּלַּיְלָה וּבַיּוֹם עַד הַצָּהֳרַיִם
אֲבָל דָּבָר שֶׁאֵין בּוֹ שִׁהוּי כְּגוֹן הַדְלָקַת נֵרוֹת וּקְשִׁירָה וְכַיּוֹצֵא מֻתָּר
וּלְאַחַר הַצָּהֳרַיִם עוֹשִׂים כָּל הַמְּלָאכוֹת
וְכֵן מַשָּׂא וּמַתָּן נוֹהֲגִים לֶאֱסוֹר קֹדֶם הַצָּהֳרַיִם וּלְאַחַר הַצָּהֳרַיִם מַתִּירִים
אֲבָל מִי שֶׁהוּא יְרֵא שָׁמַיִם יֵשׁ לְהַחְמִיר כָּל הַיּוֹם בֵּין בִּמְלָאכָה בֵּין בְּמַשָּׂא וּמַתָּן שֶׁלֹּא יַסִּיחַ דַּעְתּוֹ מִן הָאֲבֵלּוּת
וְעַל יְדֵי אֵינוֹ יְהוּדִי מֻתָּר לַעֲשׂוֹת כָּל מְלָאכָה
דָּבָר הָאָבֵד מֻתָּר לַעֲשׂוֹת גַּם בְּעַצְמוֹ
לַחֲלֹב הַפָּרוֹת טוֹב לַעֲשׂוֹת עַל יְדֵי אֵינוֹ יְהוּדִי
וְאִם אִי אֶפְשָׁר מֻתָּר בְּעַצְמוֹ
נוֹהֲגִין שֶׁאֵין יוֹשְׁבִין עַל סַפְסַל לֹא בַלַּיְלָה וְלֹא בַיּוֹם עַד לְאַחַר הַצָּהֳרַיִם כִּי אִם עַל הָאָרֶץ וּלְאַחַר הַצָּהֳרַיִם מֻתָּרִין
אֲבָל שְׁאָר דְּבָרִים הָאֲסוּרִים אֲסוּרִים עַד צֵאת הַכּוֹכָבִים
נוֹהֲגִין שֶׁלֹּא לְהָכִין צָרְכֵי סְעוּדָה עַד אַחַר הַצָּהֳרַיִם אֲבָל לְצֹרֶךְ מִצְוָה מֻתָּר
אִם יֵשׁ תִּינוֹק לָמוּל מָלִין אוֹתוֹ אַחַר שֶׁגָּמְרוּ אֶת הַקִּינוֹת
וַאֲבִי הַבֵּן וְאִמּוֹ וְהַסַּנְדָּק וְהַמּוֹהֵל מֻתָּרִין לִלְבּוֹשׁ בִּגְדֵי שַׁבָּת לִכְבוֹד הַמִּילָה וְאַחַר כָּךְ פּוֹשְׁטִין אוֹתָן
וּמַדְלִיקִין נֵרוֹת לִכְבוֹד הַמִּילָה
וְהַכּוֹס נוֹתְנִין לְתִינוֹק לִשְׁתּוֹת
בְּמִנְחָה מַנִּיחִין טַלִּית וּתְפִלִּין בִּבְרָכוֹת וְאוֹמְרִים שִׁיר שֶׁל יוֹם וּשְׁאָר הַדְּבָרִים שֶׁחִסְּרוּ בְּשַׁחֲרִית וְאוֹמְרִים אַשְׁרֵי וַחֲצִי קַדִּישׁ וְקוֹרִין בַּתּוֹרָה וּמַפְטִירִין כְּמוֹ בִּשְׁאָר תַּעֲנִית צִבּוּר וּמַכְנִיסִין אֶת סֵּפֶר הַתּוֹרָה וְאוֹמֵר שְּׁלִיחַ הַצִּבּוּר חֲצִי קַדִּישׁ וּמִתְפַּלְּלִין שְׁמוֹנֶה עֶשְׂרֵה וְאוֹמְרִים נַחֵם בְּבִרְכַּת וְלִירוּשָׁלַיִם וְאִם שְׁכָחוֹ שָׁם אוֹמְרוֹ אַחַר עֲנֵנוּ
וְלֹא יְסַיֵּם בָּרוּךְ מְנַחֵם וְכוּ' אֶלָּא כִּי אַתָּה שׁוֹמֵעַ וְכוּ'
וְאִם גַּם שָׁם לֹא נִזְכַּר עַד לְאַחַר שֶׁאָמַר בָּרוּךְ אַתָּה גוֹמֵר הַבְּרָכָה שׁוֹמֵעַ תְּפִלָּה וּמִתְפַּלֵל כַּסֵּדֶר וְאֵינוֹ צָרִיךְ לַחֲזוֹר
שְּׁלִיחַ הַצִּבּוּר בַּחֲזָרַת הַתְּפִלָּה אוֹמֵר בִּרְכַּת כֹּהֲנִים וְאַחַר הַתְּפִלָּה קַדִּישׁ שָׁלֵם תִּתְקַבֵּל וְחוֹלְצִין הַתְּפִלִּין וּמִתְפַּלְּלִין מַעֲרִיב
וְאִם הַלְּבָנָה זוֹרַחַת מְקַדְּשִׁין אוֹתָהּ
וְעַיֵּן לְעֵיל סִימָן צ"ז סָעִיף י"א שֶׁצְּרִיכִים לִטְעֹם תְּחִלָּה
תַּנְיָא בְּז' בְּאָב נִכְנְסוּ הַגּוֹיִם לַהֵיכָל וְאָכְלוּ וְשָׁתוּ וְקִלְקְלוּ שְׁבִיעִי וּשְׁמִינִי וּתְשִׁיעִי לְעֵת עֶרֶב הִצִּיתוּ אֶת הָאֵשׁ וְהָיְתָה דוֹלֶקֶת וְהוֹלֶכֶת כָּל יוֹם הָעֲשִׂירִי עַד שְׁקִיעַת הַחַמָּה
וְהָא דְּלֹא קָבְעוּ אֶת הַתַּעֲנִית לְיּוֹם הָעֲשִׂירִי אַף שֶׁרֻבּוֹ שֶׁל הֵיכָל נִשְׂרַף בּוֹ מִפְּנֵי שֶׁהַתְחָלַת הַפֻּרְעָנֻיּוֹת חָמִיר טָפִי
וְאִיתָא בִּירוּשַׁלְמִי אָבִין הִתְעַנָּה תְּשִׁיעִי וַעֲשִׂירִי
לֵוִי הִתְעַנָּה תְּשִׁיעִי וְלֵיל עֲשִׂירִי מִפְּנֵי שֶׁלֹּא הָיָה בּוֹ כֹּחַ לְהִתְעַנּוֹת כָּל הַיּוֹם הָעֲשִׂירִי הִתְעַנָּה רַק הַלַּיְלָה
וְאָנוּ תָּשׁ כֹּחֵנוּ וְאֵין מִתְעַנִּין רַק תְּשִׁיעִי לְבַד אַךְ מַחְמִירִין שֶׁלֹּא לֶאֱכֹל בָּשָׂר וְשֶׁלֹּא לִשְׁתּוֹת יַיִן בְּלֵיל וְלֹא בַּיּוֹם עַד חֲצוֹת הַיּוֹם כִּי אִם בִּסְעוּדַת מִצְוָה
וְכֵן אֵין לְבָרֵךְ שֶׁהֶחִיָּנוּ
גַּם אֵין לִרְחוֹץ וְלֹא לְהִסְתַּפֵּר וּלְכַבֵּס עַד חֲצוֹת יוֹם י'
וּמִי שֶׁמַּחְמִיר עַל עַצְמוֹ בְּכָל הַדְּבָרִים הַנִּזְכָּרִים כָּל יוֹם הֲרֵי זֶה מְשֻׁבָּח
אִם הַיּוֹם הָעֲשִׂירִי חָל בְּעֶרֶב שַׁבָּת מֻתָּר לִרְחוֹץ וּלְהִסְתַּפֵּר וּלְכַבֵּס מִיָּד בְּשַׁחֲרִית מִפְּנֵי כְּבוֹד הַשַּׁבָּת
יוֹלֶדֶת אַף שֶׁמִּתְעַנָּה לְאַחַר שִׁבְעָה מֻתֶּרֶת בְּלֵיל עֲשִׂירִי בְּבָשָׂר וָיָיִן
נָכוֹן שֶׁלֹּא לְשַׁמֵּשׁ מִטָּתוֹ בְּלֵיל עֲשִׂירִי אִם לֹא כְּשֶׁהוּא לֵיל טְבִילָה כְּשֶׁהוּא יוֹצֵא לַדֶּרֶךְ בָּא מִן הַדֶּרֶךְ
תִּשְׁעָה בְּאָב שֶׁחַל בְּאֶחָד בַּשַּׁבָּת שֶׁחָל בַּשַּׁבָּת וְנִדְחָה לְאֶחָד בַּשַּׁבָּת אוֹכְלִין בַּשַּׁבָּת בָּשָׂר וְשׁוֹתִין יָיִן
וַאֲפִלּוּ בִּסְעוּדָה שְׁלִישִׁית שֶׁלְּאַחַר מִנְחָה מֻתָּר בַּכֹּל אַךְ לֹא יֵשֵׁב אָז בִּסְעוּדַת חֲבֵרִים
אִם חָל בְּרִית מִילָה יַעֲשׂוּ הַסְּעוּדָה קֹדֶם מִנְחָה
אֲבָל מֻתָּר לֶאֱכוֹל עִם בְּנֵי בֵיתוֹ וְיָכוֹל לְבָרֵךְ בְּזִמּוּן
וְצָרִיךְ לְהַפְסִיק מִבְּעוֹד יוֹם כִּי בְּבֵין הַשְּׁמָשׁוֹת אָסוּר בַּאֲכִילָה וּשְׁתִיָּה וּרְחִיצָה
אַךְ הַמִּנְעָלִים לֹא יַחֲלוֹץ עַד לְאַחַר בָּרְכוּ
וּשְּׁלִיחַ הַצִּבּוּר חוֹלֵץ קֹדֶם שֶׁמַּתְחִיל וְהוּא רַחוּם כְּדֵי שֶׁלֹּא לְבַלְבֵּל דַּעְתּוֹ וְיֹאמַר מִתְּחִלָּה בִּרְכַּת הַמַּבְדִּיל בֵּין קֹדֶשׁ לְחֹל בְּלֹא שֵׁם וּמַלְכוּת
לֵיל שַׁבָּת שֶׁחָל בּוֹ תִּשְׁעָה בְּאָב אָסוּר בְּתַשְׁמִישׁ הַמִּטָּה אִם לֹא כְּשֶׁחָל אָז לֵיל טְבִילָתָהּ
אוֹמְרִים אָב הָרַחֲמִים וּמַזְכִּירִין נְשָׁמוֹת בְּשַׁחֲרִית
אֲבָל בְּמִנְחָה אֵין אוֹמְרִים צִדְקָתְךָ צֶדֶק
תִּשְׁעָה בְּאָב שֶׁחָל בַּשַּׁבָּת יֵשׁ לְהַחְמִיר שֶׁלֹּא לִלְמֹד כִּי אִם דְבָרִים הַמֻּתָּרִים לִלְמֹד בְּתִשְׁעָה בְּאָב וְלָכֵן אֵין אוֹמְרִים פִּרְקֵי אָבוֹת
אֲבָל לִקְרוֹת הַסִּדְרָה שְׁנַיִם מִקְרָא וְאֶחָד תַּרְגּוּם מֻתָּר וּמִכָּל שֶׁכֵּן קֹדֶם חֲצוֹת הַיּוֹם
וְאִם חָל עֶרֶב תִּשְׁעָה בְּאָב [בַּשַּׁבָּת] אָסוּר לְאַחַר חֲצוֹת הַיּוֹם בְּלִמּוּד כְּמוֹ בִּשְׁאָר תִּשְׁעָה בְּאָב
קֹדֶם עַרְבִית אֵין אוֹמְרִים לַמְּנַצֵּחַ בִּנְגִינוֹת
וְאֵין אוֹמְרִים וִיהִי נֹעַם קֹדֶם וְאַתָּה קָדוֹשׁ מִשּׁוּם דְּנִתְיַסֵּד עַל הֲקָמַת הַמִּשְׁכָּן וְעַתָּה נֶחְרָב
גַם אֵין אוֹמְרִים וְיִתֶּן לְךָ וְאֵין מְבָרְכִין אֶת הַבָּנִים
מִשֶּׁתֶּחְשַׁךְ כְּשֶׁהוּא רוֹאֶה אֶת הַנֵּר מְבָרֵךְ בּוֹרֵא מְאוֹרֵי הָאֵשׁ
וּבִשְׁמֹנֶה עֶשְׂרֵה אוֹמְרִים אַתָּה חוֹנַנְתָּנוּ
אֲבָל אֵין מַבְדִּילִין עַל הַכּוֹס עַד מוֹצָאֵי תִּשְׁעָה בְּאָב וְאָז הוּא מַבְדִּיל עַל הַכּוֹס
אֲבָל אֵינוֹ מְבָרֵךְ לֹא עַל הַבְּשָׂמִים וְלֹא עַל הַנֵּר אֲפִלוּ לֹא בֵרַךְ עָלָיו בְּמוֹצָאֵי שַׁבָּת
וְיַזְהִיר לִבְנֵי בֵיתוֹ שֶׁלֹּא יַעֲשׂוּ מְלָאכָה עַד שֶׁיֹּאמְרוּ הַמַּבְדִּיל בֵּין קֹדֶשׁ לְחֹל בְּלֹא שֵׁם וּמַלְכוּת
וְאִם שָׁכַח לוֹמַר אַתָּה חוֹנַנְתָּנוּ אֵין צָרִיךְ לַחֲזוֹר אֶלָּא גּוֹמֵר תְּפִלָּתוֹ שֶׁהֲרֵי יַבְדִּיל בְּמוֹצָאֵי תִּשְׁעָה בְּאָב עַל הַכּוֹס וְלֹא יִטְעֹם קֹדֶם
וְאִם צָרִיךְ לַעֲשׂוֹת מְלָאכָה יֹאמַר תְּחִלָּה הַמַּבְדִּיל בֵּין קֹדֶשׁ וְכוּ' בְּלֹא שֵׁם וּמַלְכוּת
תִּשְׁעָה בְּאָב שֶׁחָל בַּשַּׁבָּת וְנִדְחָה לְיוֹם רִאשׁוֹן בַּלַּיְלָה שֶׁלְאַחַר הַתַּעֲנִית אֲסוּרִים בְּבָשָׂר וָיָיִן כְּמוֹ בִּשְׁאָר תִּשְׁעָה בְּאָב מִפְּנֵי אֲבֵלוּת הַיּוֹם
אֲבָל לְמָחָר מֻתָּרִים מִיָּד בַּכֹּל
אִם יֵשׁ מִילָה בְּתִשְׁעָה בְּאָב שֶׁנִּדְחָה מֻתָּר לְבַעֲלֵי הַבְּרִית דְּהַיְנוּ אֲבִי הַבֵּן וְאִמּוֹ וְהַמּוֹהֵל וְהַסַּנְדָּק לְהִתְפַּלֵּל מִנְחָה גְּדוֹלָה הַיְנוּ חֲצִי שָׁעָה אַחַר הַצָּהֳרַיִם וְאָז מֻתָּר לְהַבְדִּיל עַל הַכּוֹס וְלֶאֱכוֹל וְלִרְחוֹץ אֲבָל סְעוּדָה לֹא יַעֲשוּ עַד הַלַּיְלָה
וְכֵן בְּפִדְיוֹן הַבֵּן בִּזְמַנּוֹ הָאָב וְהַכֹּהֵן לֹא יַשְׁלִימוּ
מִשֶּׁחָרַב בֵּית הַמִּקְדָּשׁ תִּקְּנוּ חֲכָמֵינוּ זִכְרוֹנָם לִבְרָכָה שֶׁבְּכָל שִׂמְחָה יְהֵא בָּהּ זֵכֶר לַחֻרְבָּן כְּמוֹ שֶׁכָּתוּב אִם אֶשְׁכָּחֵךְ יְרוּשָׁלַיִם וְגוֹ' אִם לֹא אַעֲלֶה אֶת יְרוּשָׁלַיִם עַל רֹאשׁ שִׂמְחָתִי
וְגָזְרוּ שֶׁלֹּא יִבְנֶה יִשְׂרָאֵל בִּנְיָן מְסֻיָּד וּמְצֻיָּר כְּבִנְיָן הַמְּלָכִים
וְלֹא יְסַיֵּד אֶת כָּל בֵּיתוֹ בְּסִיד אֶלָּא טָח בֵּיתוֹ בְּטִיט וְסָד בְּסִיד וּמַנִּיחַ בּוֹ אַמָּה עַל אַמָּה כְּנֶגֶד הַפֶּתַח בְּלֹא סִיד כְּדֵי לִזְכֹּר הַחֻרְבָּן
וּמַה שֶׁלֹּא נָהֲגוּ כֵן עַתָּה לֹא יָדַעְנוּ טַעַם בָּרוּר
וְכֵן תִּקְּנוּ שֶׁהָעוֹרֵךְ שֻׁלְחָן לַעֲשׂוֹת סְעוּדָה לְאוֹרְחִים אֲפִלּוּ סְעוּדַת מִצְוָה לֹא יִתֵּן כָּל הַתַּבְשִׁילִין הָרְאוּיִין לַסְּעוּדָה וְכֵן הָאִשָּׁה לֹא תִּתְקַשֵּׁט בְּכָל תַּכְשִׁיטֶיהָ בְּפַעַם אֶחָת
וְהֶחָתָן קֹדֶם חֻפָּתוֹ נוֹתְנִים אֵפֶר עַל רֹאשׁוֹ בִּמְקוֹם הַנָּחַת תְּפִלִּין
וְהַמִּכְסֶה שֶׁמְכַסִּים בָּהּ אֶת הַכַּלָּה לֹא יִהְיוּ חוּטֵי כֶסֶף זָהָב
גַּם נוֹהֲגִין שֶׁבִּשְׁעַת כְּתִיבַת הַתְּנָאִין אַחַר קְרִיאָתָן שׁוֹבְרִין קְדֵרָה לַעֲשׂוֹת זֵכֶר לַחֻרְבָּן אֲבָל יֵשׁ לִקַּח קְדֵרָה שְׁבוּרָה
וְתַחַת הַחֻפָּה שׁוֹבֵר הֶחָתָן כְּלִי זְכוּכִית וְזֶה יָכוֹל לִהְיוֹת כּוֹס שָׁלֵם
וְכֵן גָּזְרוּ שֶׁלֹּא לִשְׁמוֹעַ שׁוּם כְּלֵי שִׁיר וַאֲפִלּוּ שִׁיר בַּפֶּה
וְאֵין לְשׁוֹרֵר בַּסְּעוּדָה אֶלָּא הַזְּמִירוֹת שֶׁנִּתְקְנוּ כְּמוֹ בַשַׁבָּת
אֲבָל פִּיּוּטִים אֲחֵרִים אָסוּר לְשׁוֹרֵר
הִשָּׁמֵר לְךָ מִלִּרְאוֹת קְנִיגְנָאוֹת שֶׁל עוֹבְדֵי כּוֹכָבִים וְכֵן מְחוֹלָתָם שׁוּם דָּבָר עַל שִׂמְחָתָם
וְאִם תִּשְׁמַע קוֹלָם שְׂמֵחִים תֵּאָנַח וְתִצְטַעֵר עַל חֻרְבַּן יְרוּשָׁלַיִם וְתִתְפַּלֵּל לְהַקָּדוֹשׁ בָּרוּךְ הוּא עָלֶיהָ וַאֲפִלּוּ לַקְּנִיגְנָאוֹת שֶׁל יִשְׂרָאֵל אָסוּר לָלֶכֶת מִשּׁוּם דַּהֲוֵי מוֹשַׁב לֵצִים
וְכָל מִינֵי שִׂמְחָה אָסוּר
אֶלָּא לְשַׂמֵּחַ חָתָן וְכַלָּה מֻתָּר
בֵּין בְּשִׁיר בַּפֶּה בֵּין בְּכֵלִים וְגַם אֵין לִשְׂמֹחַ בְּיוֹתֵר
וְאָסוּר לְאָדָם שֶׁיְמַלֵּא שְׂחוֹק פִּיו בָּעוֹלָם הַזֶּה אֲפִלּוּ בְּשִׂמְחָה שֶׁל מִצְוָה שֶׁנֶּאֱמַר אָז יִמָּלֵא שְחוֹק פִּינוּ
כְּשֵׁם שֶׁמִּצְוָה עַל הַצִּבּוּר לְהִתְעַנּוֹת וּלְהִתְפַּלֵּל עַל כָּל צָרָה שֶׁלֹּא תָבוֹא כָּךְ מִצְוָה עַל כָּל יָחִיד שֶׁאִם בָּאָה עָלָיו חַס וְשָׁלוֹם אֵיזוֹ צָרָה כְּגוֹן שֶׁהָיָה חוֹלֶה בְּתוֹךְ בֵּיתוֹ שֶׁהוּא תּוֹעֶה בַּדֶּרֶךְ חָבוּשׁ בְּבֵית הָאֲסוּרִים עַל יְדֵי עֲלִילָה מִצְוָה עָלָיו שֶׁיִּתְעַנֶּה וְיִתְפַּלֵּל אֶל וִיבַקֵּשׁ רַחֲמִים מֵאִתּוֹ יִתְבָּרַךְ שְׁמוֹ שֶׁיּוֹשִׁיעַ לוֹ
וְדָבָר זֶה מִדַּרְכֵי תְשׁוּבָה הוּא שֶׁלֹּא יֹאמַר הָאָדָם חַס וְשָׁלוֹם מִקְרֶה הִיא הַצָּרָה שֶׁנֶּאֱמַר וַהֲלַכְתֶם עִמִּי בְּקֶרִי וְהָלַכְתִּי גַם אֲנִי עִמָּכֶם בַּחֲמַת קֶרִי
פֵּרושׁ כְּשֶׁאָבִיא עֲלֵיכֶם צָרָה כְּדֵי שֶׁתָּשׁוּבוּ אִם תֹּאמְרוּ שֶׁהוּא קֶרִי אוֹסִיף עֲלֵיכֶם חֲמַת אוֹתוֹ קֶרִי אֲבָל צָרִיךְ הָאָדָם לָדַעַת כִּי בַּחֲטָאָיו הֵבִיא עָלָיו הָאֱלֹהִים אֶת כָּל הָרָעָה הַזֹּאת וִיפַשְׁפֵּשׁ בְּמַעֲשָׂיו וְיָשׁוּב אֶל וִירַחֲמֵהוּ
יָחִיד שֶׁהוּא רוֹצֶה לְהִתְעַנּוֹת צָרִיךְ לְקַבֵּל עָלָיו בַּיּוֹם שֶׁלְּפָנָיו בִּתְפִלַּת הַמִּנְחָה דְּהַיְנוּ בְּבִרְכַּת שְׁמַע קוֹלֵנוּ יְהַרְהֵר בְּלִבּוֹ שֶׁהוּא מְקַבֵּל עָלָיו לְהִתְעַנּוֹת
וְקֹדֶם יִהְיוּ לְרָצוֹן יֹאמַר רִבּוֹן הָעוֹלָמִים הֲרֵי אֲנִי לְפָנֶיךָ בְּתַעֲנִית וְכוּ'
וְאַף עַל פִּי שֶׁאוֹכֵל וְשׁוֹתֶה אַחַר כָּךְ עַד שֶׁיַּעֲלֶה עַמּוּד הַשַּׁחַר אֵין בְּכָךְ כְּלוּם
וְכֵן אִם רוֹצֶה לְהִתְעַנּוֹת אֵיזֶה יָמִים זֶה אַחַר זֶה אַף עַל פִּי שֶׁיֹּאכַל וְיִשְׁתֶּה בַּלֵּילוֹת שֶׁבֵּינֵיהֶם סַגֵּי בְּקַבָּלָה אֶחָת
אֲבָל אִם מְקַבֵּל עָלָיו אֵיזֶה יָמִים שֶׁאֵינָם רְצוּפִין כְגוֹן שֵׁנִי חֲמִישִּׁי וְשֵׁנִי יֵשׁ לְקַבֵּל עָלָיו כָּל יוֹם בַּמִּנְחָה שֶׁלְּפָנָיו
מִי שֶׁהוּא רָגִיל לְהִתְעַנּוֹת בַּעֲשֶׂרֶת יְמֵי תְּשׁוּבָה בְּיוֹם רִאשׁוֹן דִּסְלִיחוֹת וְעֶרֶב רֹאשׁ הַשָּׁנָה אֵינוֹ צָרִיךְ לְקַבְּלָם שֶׁהֵם מְקֻבָּלִים מִכֹּחַ הַמִּנְהָג
וְכֵן תַּעֲנִית חֲלוֹם אֵינָהּ צָרִיךְ קַבָּלָה
וְכֵן תַּעֲנִית שֵׁנִי חֲמִישִּׁי וְשֵׁנִי שֶׁלְּאַחַר פֶּסַח וְסֻכּוֹת אִם עָנָה אָמֵן אַחַר מִּי שֶׁבֵּרַךְ וְהָיָה דַּעְתּוֹ לְהִתְעַנּוֹת דַּי בְּכָךְ וְאֵינוֹ צָרִיךְ קַבָּלָה אַחֶרֶת
וּמִכָּל מָקוֹם אִם מִתְחָרֵט וְאֵינוֹ רוֹצֶה לְהִתְעַנּוֹת רַשַּׁאי כֵּיוָן שֶׁלֹּא קִבֵּל עָלָיו בְּפֵרוּשׁ וְלֹא הוֹצִיא בְּפִיו שֶׁהוּא רוֹצֶה לְהִתְעַנּוֹת
אַף אִם לֹא קִבֵּל עָלָיו אֶת הַתַּעֲנִית בְּפִיו אֶלָּא בְּהִרְהוּר קִבֵּל עָלָיו וְגָמַר בְּדַעְתּוֹ לְהִתְעַנּוֹת לְמָחָר וַאֲפִלּוּ שֶׁלֹּא בִּשְׁעַת תְּפִלַּת מִנְחָה אֶלָּא קֹדֶם תְּפִלַּת מִנְחָה אַחַר כָּךְ בְּעוֹד שֶׁהוּא יוֹם הֲוֵי קַבָּלָה וְחַיָּב לְהִתְעַנּוֹת
כָּל הַשָּׁרוּי בְּתַעֲנִית לֹא יִנְהַג עִדּוּנִין בְּעַצְמוֹ וְלֹא יָקֵל רֹאשׁוֹ וְלֹא יְהֵא שָׂמֵחַ וְטוֹב לֵב אֶלָּא דּוֹאֵג וְאוֹנֵן כְּמוֹ שֶׁנֶּאֱמַר מַה יִתְאוֹנֵן אָדָם חַי גֶּבֶר עַל חֲטָאָיו
בְּתַעֲנִית יָחִיד מֻתָּר לִרְחוֹץ אֶת פִּיו בְּמַיִם בְּשַׁחֲרִית
אִם קִבֵּל עָלָיו סְתָם לְהִתְעַנּוֹת חַיָּב לְהַשְׁלִים עַד צֵאת הַכּוֹכָבִים אֲפִלּוּ בְּעֶרֶב שַׁבָּת
הַמִּתְעַנֶּה וּמְפַרְסֵם אֶת עַצְמוֹ לְהִתְפָּאֵר הוּא נֶעֱנָשׁ עַל כָּךְ
אֲבָל אִם מַפְצִירִין בּוֹ לֶאֱכֹל מֻתָּר לְגַלּוֹת שֶׁהוּא מִתְעַנֶּה
הַמִּתְעַנֶּה אֲפִלּוּ תַּעֲנִית יָחִיד בֵּין תַּעֲנִית נְדָבָה בֵּין תַּעֲנִית חֲלוֹם אוֹמֵר בִּתְפִלַּת הַמִּנְחָה בִּשְׁמַע קוֹלֵנוּ עֲנֵנוּ כְּמוֹ בְּתַעֲנִית צִבּוּר וְקֹדֶם יִהְיוּ לְרָצוֹן אוֹמֵר רִבּוֹן הָעוֹלָמִים וְכוּ'
מִי שֶׁנָּדַר לְהִתְעַנּוֹת יוֹם אֶחָד עֲשָׂרָה יָמִים וְלֹא פָרַט אֵיזֶה יוֹם יָמִים אֶלָּא שֶׁאָמַר סְתָם אַף עַל פִּי שֶׁקִבֵּל עָלָיו בִּשְׁעַת מִנְחָה לְהִתְעַנּוֹת לְמָחָר אִם אֵרַע צֹרֶךְ גָּדוֹל לֶאֱכֹל כְּגוֹן שֶׁקּוֹרִין אוֹתוֹ לִסְעוּדַת מִצְוָה אַף עַל פִּי שֶׁאֵינוֹ שַיָּךְ לַסְּעוּדָּה שֶׁאָדָם גָּדוֹל מַפְצִיר בּוֹ לֶאֱכוֹל וְקָשֶׁה לְסָרֵב כְּנֶגְדּוֹ שֶׁהוּא מִצְטַעֵר הֲרֵי זֶה לֹוֶה תַעֲנִיתוֹ וְיָכוֹל לֶאֱכוֹל הַיּוֹם אַף עַל פִּי שֶׁכְּבָר הִתְחִיל לְהִתְעַנּוֹת וּמִתְעַנֶּה תַּחַת יוֹם זֶה יוֹם אַחֵר
וְדַוְקָא בְּעִנְיָן זֶה דְּמַה שֶּׁקִבֵּל עָלָיו הַתַּעֲנִית הָיָה רַק בִּשְׁבִיל לְקַיֵּם אֶת הַנֵּדֶר
אֲבָל אִם לֹא נָדַר מִתְּחִלָּה רַק שֶׁקִּבֵּל עָלָיו בִּשְׁעַת מִנְחָה לְהִתְעַנּוֹת לְמָחָר אֲפִלּוּ מִצְטַעֵר אַחַר כָּךְ הַרְבֵּה אֵינוֹ רַשַּׁאי לִלְווֹת תַּעֲנִיתוֹ לְפָרְעָהּ בְּיוֹם אַחֵר
וְכֵן אִם בִּשְׁעַת נִדְרוֹ פָּרַט יָמִים יְדוּעִים וְגַם קִבֵּל עָלָיו בִּשְׁעַת מִנְחָה שׁוּב אֵינוֹ יָכוֹל לִלְווֹת תַּעֲנִיתוֹ
מִי שֶׁקִּבֵּל עָלָיו לְהִתְעַנּוֹת וּמִצְטַעֵר הַרְבֵּה בְּתַעֲנִיתוֹ יָכוֹל לִפְדּוֹתָהּ בְּמָמוֹן כְּפִי עָשְׁרוֹ וְנוֹתֵן אֶת הַדָּמִים לַעֲנִיִּים
אֲבָל בְּתַעֲנִית שֶׁמֵּחֲמַת נֶדֶר לָא מַהֲנֵי פִּדְיוֹן
וְכֵן בְּתַעֲנִית שֶגָּזְרוּ הַצִּבּור לָא מַהֲנֵי פִּדְיוֹן אֶלָּא אִם כֵּן הִתְנוּ כֵן הַצִּבּוּר
מִי שֶׁנָּדַר לְהִתְעַנּוֹת שֵׁנִי חֲמִישִּׁי וְשֵׁנִי מֻתָּר לְהַחְלִיף וּלְהִתְעַנּוֹת חֲמִישִּׁי שֵׁנִי וַחֲמִישִּׁי אֲבָל לֹא יָמִים אֲחֵרִים כִּי מִסְּתָמָא הָיְתָה כַוָּנָתוֹ לָהֶם מִפְּנֵי שֶׁהֵם יוֹמֵי דְּדִינָא
תַּעֲנִית שֵׁנִי חֲמִישִּׁי וְשֵׁנִי שֶׁלְּאַחַר פֶּסַח וְשֶׁלְּאַחַר סֻכּוֹת וְכֵן בַּעֲשֶׂרֶת יְמֵי תְשׁוּבָה שֶׁלֹּא קִבְּלָהּ בִּשְׁעַת מִנְחָה אֶלָּא שֶׁהוּא מִתְעַנֶּה מִכֹּחַ הַמִּנְהָג וַאֲפִלּוּ כִּוֵּן בִּשְׁעַת עֲנִיַּת אָמֵן עַל מִי שֶׁבֵּרַךְ כָּל שֶׁלֹּא קִבְּלָהּ בִּשְׁעַת מִנְחָה אִם אֵרְעָה בְּרִית מִילָה פִּדְיוֹן הַבֵּן שְׁאָר סְעוּדַת מִצְוָה מִצְוָה לֶאֱכוֹל וְאֵינוֹ צָרִיךְ הַתָּרָה
כִּי כָל הַמִּתְעַנֶּה בְּיָמִים אֵלּוּ עַל דַּעַת הַמִּנְהָג הוּא מִתְעַנֶּה וְהַמִּנְהָג לֹא נִתְיַסֵּד לְהִתְעַנּוֹת בִּמְקוֹם סְעוּדַת מִצְוָה
בְּמָקוֹם שֶׁמֻּתָּרִין לֶאֱכוֹל בִּסְעוּדַת מִצְוָה נִפְסֶקֶת הַתַּעֲנִית לְגַמְרֵי וּמֻתָּר לֶאֱכֹל אַחַר כָּךְ גַּם בְּבֵיתוֹ
אֲבָל קֹדֶם הַסְּעוּדָה אָסוּר לֶאֱכֹל
רַק אֲבִי הַבֵּן בְּיוֹם הַמִּילָה וְהַסַּנְדָּק יְכוֹלִין לֶאֱכוֹל גַּם לִפְנֵי הַסְּעֻדָּה כֵּיוָן שֶׁהוּא כְּמוֹ יוֹם טוֹב לָהֶם
אֲבָל אִם אָכַל שֶׁלֹּא בְּהֶתֵּר בְּיוֹם הַתַּעֲנִית בֵּין בְּשׁוֹגֵג בֵּין בְּמֵזִיד חַיָּב לְהַשְׁלִים אֶת הַתַּעֲנִית גַּם לְאַחַר הָאֲכִילָה
וְיֵשׁ לְהִתְעַנּוֹת אַחַר כָּךְ שֵׁנִי חֲמִישִּׁי וְשֵׁנִי לְכַפָּרָה עַל מַה שֶּׁאָכַל בְּיוֹם הַתַּעֲנִית
וּמִכָּל שֶׁכֵּן אִם הָיָה יוֹם הַתַּעֲנִית מֵחֲמַת נֵדֶר שֶׁצָּרִיךְ לְהַשְׁלִים נִדְרוֹ אַחַר כָּךְ
יָחִיד הַמִּתְעַנֶּה עַל צָרָתוֹ וְעָבְרָה שֶׁמִּתְעַנֶּה בִּשְׁבִיל חוֹלֶה וְנִתְרַפֵּא מֵת צָרִיךְ לְהַשְׁלִים כָּל הַתַּעֲנִיּוֹת שֶׁקִּבֵּל עָלָיו
וְכֵן אִם קִבֵּל עָלָיו תַּעֲנִיּוֹת שְׁאָר מִצְוָה עַד שֶׁיֵּעָשֶׂה בְּנוֹ בַּר מִצְוָה וּמֵת הַבֵּן קֹדֶם צָרִיךְ הוּא לְקַיֵּם אֶת נִדְרוֹ עַד הַשָּׁעָה שֶׁהָיָה רָאוּי לִהְיֹת בְּנוֹ בַּר מִצְוָה אֲבָל אִם נוֹדַע שֶׁקִּדֶם שֶׁקִּבֵּל עָלָיו לְהִתְעַנּוֹת כְּבָר עָבְרָה הַסִּבָּה דַּהָוָה קַבָּלָה בְּטָעוּת אֵינוֹ צָרִיךְ לְהַשְׁלִים
יָפָה תַּעֲנִית עִם הַתְּשׁוּבָה לְבַטֵּל חֲלוֹם רָע כְּאֵשׁ לִנְעֹרֶת
וְדַוְקָא בּוֹ בַּיּוֹם
וּמִכָּל מָקוֹם אֵינוֹ מְחֻיָּב לְהִתְעַנּוֹת דְּאָמַר שְׁמוּאֵל הַחֲלוֹמוֹת שָׁוְא יְדַבֵּרוּ
אֲבָל מְחֻיָּב לַעֲשׂוֹת תְּשׁוּבָה וְיַעֲסֹק כָּל הַיּוֹם בַּתּוֹרָה וּתְפִלָּה
וּלְעִנְיַן תַּעֲנִית חֲלוֹם בַּשַּׁבָּת עַיֵּן בְּאֹרַח חַיִּים סִימָן רפח
מֵרֹאשׁ חֹדֶשׁ אֱלוּל עַד אַחַר יוֹם הַכִּפּוּרִים הֵמָּה יְמֵי רָצוֹן
וְאַף כִּי בְּכָל הַשָּׁנָה הַקָּדוֹשׁ בָּרוּךְ הוּא מְקַבֵּל תְּשׁוּבָה מִן הַשָּׁבִים אֵלָיו בְּלֵב שָׁלֵם מִכָּל מָקוֹם יָמִים אֵלּוּ מֻבְחָרִים יוֹתֵר וּמְזֻמָּנִים לִתְשׁוּבָה לִהְיֹתָם יְמֵי רַחֲמִים וִימֵי רָצוֹן כִּי בְּרֹאשׁ חֹדֶשׁ אֱלוּל עָלָה משֶׁה אֶל הַר סִינַי לְקַבֵּל לוּחוֹת שְׁנִיּיּם וְנִשְׁתֵּהָה שָׁם אַרְבָּעִים יוֹם וְיָרַד בַּעֲשָׂרָה בְּתִשְׁרִי שֶׁהָיָה אָז גְּמַר כַּפָּרָה
וּמִן אָז הֻקְדְּשׁוּ יָמִים אֵלּוּ לִימֵי רָצוֹן וְיוֹם עֲשִׂירִי בְּתִשְרִי לְיוֹם הַכִּפּוּרִים
וּמִנְהָג בְּרֹב הַמְּקוֹמוֹת לְהִתְעַנּוֹת בְּעֶרֶב רֹאשׁ חֹדֶשׁ אֱלוּל וְלַעֲשׂוֹת סֵדֶר יוֹם כִּפּוּר קָטָן כְּדֵי שֶׁיָּכִינוּ לִבָּם לִתְשׁוּבָה
וְאִם חָל רֹאשׁ חֹדֶשׁ בַּשַּׁבָּת מַקְדִּימִין לְיוֹם חֲמִישִּׁי שֶׁלְּפָנָיו
הָרַב אֲדוֹנֵנוּ רַבִּי יִצְחָק לוּרְיָא זִכְרוֹנוֹ לִבְרָכָה כָּתַב וַאֲשֶׁר לֹא צָדָה וְהָאֱלֹהִים אִנָּה לְיָדוֹ וְשַׂמְתִּי לְךָ רָאשֵׁי תֵּבוֹת אֱלוּל לוֹמַר כִּי חֹדֶשׁ זֶה הוּא עֵת רָצוֹן לְקַבֵּל תְּשׁוּבָה עַל הַחֲטָאִים שֶׁעָשָׂה בְּכָל הַשָּׁנָה
וְגַם רֶמֶז שֶׁגַּם עַל הַשְּׁגָגוֹת צָרִיךְ לַעֲשׂוֹת תְּשׁוּבָה בַּחֹדֶשׁ הַזֶּה
עוֹד אָמְרוּ דּוֹרְשֵׁי רְשׁוּמוֹת וּמָל אֱלֹהֶיךָ אֶת לְבָבְךָ וְאֶת לְבַב זַרְעֶךָ רָאשֵׁי תֵּבוֹת אֱלוּל
וְכֵן אֲנִי לְדוֹדִי וְדוֹדִי לִי רָאשֵׁי תֵּבוֹת אֱלוּל
וְכֵן אִישׁ לְרֵעֵהוּ וּמַתָּנוֹת לָאֶבְיוֹנִים רָאשֵׁי תֵּבוֹת אֱלוּל
רֶמֶז לִשְׁלֹשָׁה דְּבָרִים שֶׁהֵם תְּשׁוּבָה תְּפִלָּה וּצְדָקָה שֶׁצְרִיכִין לְהִזְדָּרֵז בָּהֶם בְּחֹדֶשׁ זֶה
וּמָל וְגוֹ' רוֹמֵז לִתְשׁוּבָה
אֲנִי לְדוֹדִי וְגוֹ' רוֹמֵז לִתְפִלָּה שֶׁהִיא רִנַּת דּוֹדִים
אִישׁ לְרֵעֵהוּ וּמַתָּנוֹת לָאֶבְיוֹנִים רוֹמֵז לִצְדָקָה
נוֹהֲגִין לִתְקֹעַ שׁוֹפָר בְּחֹדֶשׁ זֶה
וּמַתְחִילִין בְּיוֹם בּ' דְּרֹאשׁ חֹדֶשׁ וְתוֹקְעִין בְּכָל יוֹם לְאַחַר תְּפִלַּת שַׁחֲרִית תְּקִיעָה שְׁבָרִים תְּרוּעָה תְּקִיעָה חוּץ מֵעֶרֶב רֹאשׁ הַשָּׁנָה שֶׁמַּפְסִיקִין בּוֹ כְּדֵי לְהַפְסִיק בֵּין תְּקִיעוֹת רְשׁוּת לִתְקִיעוֹת מִצְוָה
וְטַעַם הַתְּקִיעוֹת בְּחֹדֶשׁ זֶה כְּדֵי לְעוֹרֵר אֶת הָעָם לִתְשׁוּבָה כִּי כֵן הוּא הַטֶּבַע שֶׁל הַשּׁוֹפָר לְעוֹרֵר וּלְהַחְרִיד כְּמוֹ שֶׁאָמַר הַכָּתוּב אִם יִתָּקַע שׁוֹפָר בָּעִיר וְעָם לֹא יֶחֱרָדוּ
עוֹד נוֹהֲגִין בִּמְדִינוֹת אֵלּוּ מִיּוֹם בּ' דְּרֹאשׁ חֹדֶשׁ אֱלוּל עַד שְׁמִינִי עֲצֶרֶת אוֹמְרִים בַּבֹּקֶר וּבָעֶרֶב לְאַחַר הַתְּפִלָּה אֶת הַמִּזְמוֹר לְדָוִד אוֹרִי וְיִשְׁעִי
וְהוּא עַל פִּי הַמִּדְרָשׁ אוֹרִי בְּרֹאשׁ הַשָּׁנָה
וְיִשְׁעִי בְּיוֹם הַכִּפּוּרִים
כִּי יִצְפְּנֵנִי בְּסֻכֹּה רֶמֶז לְסֻכּוֹת
עוֹד נוֹהֲגִין לוֹמַר תְּהִלִּים בַּצִּבּוּר בְּכָל מָקוֹם לְפִי מִנְהָגוֹ
מִשֶנִּכְנַס אֱלוּל עַד יוֹם הַכִּפּוּרִים כְּשֶׁכּוֹתֵב אָדָם אִגֶּרֶת לַחֲבֵרוֹ צָרִיךְ לִרְמֹז בָּהּ בִּתְחִלָּתָהּ בְסוֹפָהּ שֶׁהוּא מְבַקֵּשׁ עָלָיו וּמְבָרְכוֹ שֶׁיִּזְכֶּה בִּימֵי הַדִּין הַבָּאִים לְטוֹבָה לְהִכָּתֵב וּלְהֵחָתֵם בְּסֵפֶר חַיִּים טוֹבִים
אַנְשֵׁי מַעֲשֶׂה נוֹהֲגִין לִבְדֹּק בְּחֹדֶשׁ זֶּה תְּפִלִּין וּמְזוּזוֹת שֶׁלָּהֶן
וְכָל אֲשֶׁר יִמָּצֵא שָׁם בֶּדֶק בִּשְׁאָר מִצְוֹת יְתַקְּנוֹ
מִשַׁבָּת שֶׁלְּאַחַר תִּשְׁעָה בְּאָב וּלְהַלָּן מַפְטִירִין בְּשֶׁבַע שַׁבָּתוֹת שִׁבְעָה דְּנֶחָמָתָא
וְאִם חָל דְּרֹאשׁ חֹדֶשׁ אֱלוּל בַּשַּׁבָּת דּוֹחִין עֲנִיָּה סוֹעֲרָה וּמַפְטִירִין הַשָּׁמַיִם כִּסְאִי מִפְּנֵי שֶׁיֵּשׁ בָּהּ גַּם כֵּן מִנֶּחָמוֹת יְרוּשָׁלָיִם
וּבְשַׁבָּת פָּרָשַׁת כִּי תֵצֵא שֶׁאָז מַפְטִירִין רָנִי עֲקָרָה מַשְׁלִימִין עָלֶיהָ גַּם עֲנִיָּה סוֹעֲרָה שֶׁהִיא סְמוּכָה לָהּ
אִם טָעָה בְּשַׁבָּת רֹאשׁ חֹדֶשׁ אֱלוּל וְאָמַר עֲנִיָּה סוֹעֲרָה אִם נִזְכַּר קֹדֶם שֶׁבֵּרַךְ לְאַחֲרֶיהָ יֹאמַר גַּם הַשָּׁמַיִם כִּסְאִי וִיבָרֵךְ לְאַחֲרֶיהָ
וְאִם לֹא נִזְכַּר עַד לְאַחַר הַבְּרָכוֹת יֹאמַר הַשָּׁמַיִם כִּסְאִי בְּלֹא בְּרָכוֹת
וְאִם חָל רֹאשׁ חֹדֶשׁ אֱלוּל בְּאֶחָד בַּשַּׁבָּת דּוֹחִין הַפְטָרַת מָחָר חֹדֶשׁ שֶׁאֵין בָּהּ מִנֶּחָמוֹת יְרוּשָׁלַיִם וּמַפְטִירִין עֲנִיָּה סוֹעֲרָה
מִיּוֹם רִאשׁוֹן [בַּשַּׁבָּת] שֶׁקֹּדֶם רֹאשׁ הַשָּׁנָה וָאֵילָךְ מַשְׁכִּימִין לִסְלִיחוֹת
וְאִם חָל רֹאשׁ הַשָּׁנָה בְּיוֹם שֵׁנִי בְּיוֹם שְׁלִישִׁי מַתְחִילִין מִיּוֹם רִאשׁוֹן בַּשָּׁבוּעַ הַקֹּוֹדֵם
וּכְשֶׁמַּשְׁכִּימִין צְרִיכִין לִטּוֹל יְדֵיהֶם וּלְבָרֵךְ עַל נְטִילַת יָדַיִם וּבִרְכַּת הַתּוֹרָה
וְאַחַר הַסְּלִיחוֹת יִטּוֹל יָדָיו שֵׁנִית בְּלֹא בְּרָכָה
שְּׁלִיחַ הַצִּבּור שֶׁאוֹמֵר סְלִיחוֹת יִתְעַטֵּף בְּטַלִּית מְצֻיֶּצֶת קֹדֶם שֶׁמַּתְחִיל אַשְׁרֵי
וּלְפִי שֶׁיֵשׁ סָפֵק אִם יְבָרֵךְ בְּרָכָה עַל טַלִּית שֶׁלּוֹ כְּשֶׁלּוֹבְשׁוֹ בַּלַּיְלָה לֹא יְבָרֵךְ עַל כֵּן לֹא יִטֹל אֶת שֶׁלוֹ וְגַם לֹא טַלִּית הַקָּהָל אֶלָּא יִשְׁאַל טַלִּית מֵאַחֵר
וְאִם אֵין בַּנִּמְצָא טַלִּית כְּלָל יְכוֹלִין לוֹמַר סְלִיחוֹת וּשְׁלשׁ עֶשְׂרֵה מִדּוֹת גַּם בְּלֹא טַלִּית
יֵשׁ מְקוֹמוֹת נוֹהֲגִין שֶׁהַמִּתְפַּלֵּל סְלִיחוֹת מִתְפַּלֵּל גַּם שַׁחֲרִית וּמִנְחָה וְגַם מַעֲרִיב שֶׁלְּפָנָיו וְהוּא קוֹדֵם לְאָבֵל וּלְמוֹהֵל וּלְ"יָאר צַייט" [לְבַעַל יוֹם זִכָּרוֹן]
טוֹב לַעֲמֹד בַּאֲמִירַת הַסְּלִיחוֹת
וּמִי שֶׁקָּשֶׁה יַעֲמֹד לְכָל הַפָּחוֹת בַּאֲמִירַת אֵל מֶלֶךְ יוֹשֵׁב וְגוֹ' וּשְׁלֹש עֶשְׂרֵה מִדּוֹת
דִּין אֲמִירַת הַוִּדּוּי עַיֵן לְקַמָּן סִימָן סָעִיף ט
יְדַקְדְּקוּ לִבְחוֹר שְּׁלִיחַ צִבּוּר שֶׁיִּתְפַּלֵּל סְלִיחוֹת וּבַיָמִים הַנּוֹרָאִים אִישׁ שֶׁהוּא הָגוּן וְגָדוֹל בַּתוֹרָה וּבְמַעֲשִׂים טוֹבִים כְּפִי מַה שֶּׁאֶפְשָׁר לִמְצֹא
וְגַם שֶׁיִּהְיֶה בֶּן שְׁלֹשִׁים שָׁנָה שֶׁאָז כְּבָר נָחָה רְתִיחַת הַדָּם שֶׁל בַּחֲרוּתוֹ וְנִכְנַע לִבּוֹ
וְגַם יְהֵא נָשׂוּי וְיִהְיוּ בָּנִים שֶׁהוּא שׁוֹפֵךְ לִבּוֹ וּמַפִּיל תַּחֲנוּנִים מִקִּירוֹת הַלֵּב
וְכֵן יְדַקְדְּקוּ לִבְחוֹר תּוֹקֵעַ שֶׁיִּתְקַע שׁוֹפָר בְּרֹאשׁ הַשָּׁנָה וְכֵן הַמַּקְרֶא לִפְנֵי הַתּוֹקֵעַ שֶׁיִּהְיוּ בַּעֲלֵי תּוֹרָה וְיִרְאָה כְּפִי מַה שֶּׁאֶפְשָׁר לָהֶם לִמְצֹא
מִיהוּ כָּל יִשְׂרָאֵל כְּשֵׁרִים לַכֹּל רַק שֶׁיְהֵא מְרֻצֶּה לַקָּהָל
וְאִם רוֹאֶה מַחֲלֹקֶת בַּדָּבָר יִמְנַע עַצְמוֹ אַף עַל פִּי שֶׁיִּהְיֶה מִי שֶׁאֵינוֹ הָגוּן
אָבֵל כָּל שְׁנֵים עָשָׂר חֹדֶשׁ אַחַר אָבִיו וְאִמּוֹ לֹא יְהֵא שְּׁלִיחַ צִבּוּר בְּרֹאשׁ הַשָּׁנָה וְיוֹם הַכִּפּוּרִים וְלֹא תוֹקֵעַ בְּרֹאשׁ הַשָּׁנָה אֶלָּא אִם אֵין אַחֵר הָגוּן כָּמוֹהוּ
וְאִם הוּא תּוֹךְ שְׁלֹשִׁים עַל שְׁאָר קְרוֹבִים אִם הֶחְזִיק מִכְּבָר לְהִתְפַּלֵּל לִתְקֹעַ מֻתָּר כֵּיוָן שֶׁרֹאשׁ הַשָּׁנָה וְיוֹם הַכִּפּוּרִים מְבַטְּלִין גְּזֵרַת שְׁלֹשִׁים
אֲבָל אִם לֹא הֶחְזִיק וְיֵשׁ אַחֵר הָגוּן כָּמוֹהוּ יֵשׁ לְהַחְמִיר
אֲבָל כָּל יְמֵי הַסְּלִיחוֹת אֲפִלּוּ בְּעֶרֶב רֹאשׁ הַשָּׁנָה מֻתָּר לְכָל אָבֵל לִהְיֹת שְּׁלִיחַ צִבּוּר אַךְ לֹא בְּתוֹךְ שִׁבְעָה
יָחִיד הָאוֹמֵר סְלִיחוֹת אֵינוֹ רַשַּׁאי לוֹמַר שְׁלֹש עֶשְׂרֵה מִדּוֹת דֶּרֶךְ תְּפִלָּה וּבַקָּשָׁה אֶלָּא דֶּרֶךְ קְרִיאָה בַּתּוֹרָה בְּנִגּוּן וּבִטְעָמִים
וְכֵן בַּמָּקוֹם שֶׁנִּזְכָּרוֹת שְׁלֹש עֶשְׂרֵה מִדּוֹת כְּגוֹן וּזְכֹר לָנוּ הַיּוֹם בְּרִית שְׁלֹש עֶשְׂרֵה וְכַדּוֹמֶה יֵשׁ לְדַלֵּג
וְכֵן הַבַּקָּשׁוֹת שֶׁהֵן בְּלָשׁוֹן אֲרַמִית כְּגוֹן מַחֵי וּמַסֵּי וְכוּ' מָרָן דִּי בִשְׁמַיָּא וְכוּ' לֹא יאֹמְרֵן אֶלָּא בַּעֲשָׂרָה
אָבֵל אָסוּר לָצֵאת מִבֵּיתוֹ לָלֶכֶת לְבֵית הַכְּנֶסֶת לוֹמַר סְלִיחוֹת מִלְּבַד בְּעֶרֶב רֹאשׁ הַשָּׁנָה שֶׁמַּרְבִּים בִּסְלִיחוֹת
שְּׁלִיחַ הַצִּבּוּר שֶׁיִּתְפַּלֵּל בְּיָמִים הַנּוֹרָאִים וְכֵן הַתּוֹקֵעַ צְרִיכִין לִפְרוֹשׁ אֶת עַצְמָן שְׁלשָׁה יָמִים לִפְנֵי רֹאשׁ הַשָּׁנָה מִכָּל דָּבָר הַמֵּבִיא לִידֵי טֻמְאָה וְיִלְמְדוּ כְּפִי יְכָלְתָּם פֵּרוּשֵׁי הַתְּפִלּוֹת וְהַפִּיּוּטִים וְהִלְכוֹת תְּקִיעוֹת
וְגַם יִלְמְדוּ סִפְרֵי מוּסָר הַמְּעוֹרְרִים אֶת לֵב הָאָדָם וְיִירָאוּ מִפַּחַד וּמֵהֲדַר גְּאוֹנוֹ בְּקוּמוֹ לִשְׁפֹּט אֶת הָאָרֶץ
וְאִם לֹא נִמְצָא לָהֶם תּוֹקֵעַ שֶׁהוּא בַּעַל תּוֹרָה יִרְאוּ עַל כָּל פָּנִים שֶׁיְהֵא הַמַּקְרֶא בַּעַל תּוֹרָה וִיהֵא בָּקִי בְּהִלְכוֹת תְּקִיעַת שׁוֹפָר שֶׁאִם תֶּאֱרַע אֵיזֶה טָעוּת בַּתְּקִיעוֹת יֵדַע מַה לַּעֲשׂוֹת וְגַם שֶׁיֵּדָע לִבְדֹּק אֶת הַשּׁוֹפָר אִם הוּא כָּשֵׁר
הַרְבֵּה נוֹהֲגִין לְהִתְעַנּוֹת בַּעֲשֶׂרֶת יְמֵי תְּשׁוּבָה וּלְפִי שֶׁחֲסֵרִים דּ' יָמִים שֶׁאֵינָם מִתְעַנִּים בָּהֶם דְּהַיְנוּ בּ' יָמִים שֶׁל רֹאשׁ הַשָּׁנָה שַׁבָּת וְעֶרֶב יוֹם הַכִּפּוּרִים
עַל כֵּן מִתְעַנִּין תְּמוּרָתָן דּ' יָמִים בִּימֵי הַסְּלִיחוֹת שֶׁקֹּדֶם רֹאשׁ הַשָּׁנָה דְּהַיְנוּ יוֹם דִּסְּלִיחוֹת
וְעֶרֶב רֹאשׁ הַשָּׁנָה וְעוֹד בּ' יָמִים בֵּינְתַיִם וּבוֹחֲרִים בְּיוֹם בּ' וְה
וְאִם אֵרְעָה לָהֶם סְעוּדַת מִצְוָה יְכוֹלִין לֶאֱכוֹל וְיִתְעַנּוּ יוֹם אַחֵר תְּמוּרָתוֹ
אִם יוֹדְעִים שֶׁתִּהְיֶה לָהֶם סְעוּדַת מִצְוָה יִתְעַנּוּ מִקֹּדֶם יוֹם אֶחָד תְּמוּרָתוֹ
נוֹהֲגִין לֵילֵךְ בְּעֶרֶב רֹאשׁ הַשָּׁנָה אַחַר תְּפִלַּת שַׁחֲרִית לְבֵית הַקְּבָרוֹת לְהִשְׁתַּטֵּחַ עַל קִבְרֵי הַצַּדִּיקִים וְנוֹתְנִים שָׁם צְדָקָה לַעֲנִיִּים וּמַרְבִּים תַּחֲנוּנִים לְעוֹרֵר אֶת הַצַּדִּיקִים הַקְּדוֹשִׁים אֲשֶׁר בָּאָרֶץ הֵמָּה שֶׁיַּמְלִיצוּ טוֹב בַּעֲדֵנוּ בְּיוֹם הַדִּין
וְגַם מֵחֲמַת שֶׁהוּא מְקוֹם קְבוּרַת הַצַּדִּיקִים הַמָּקוֹם הוּא קָדוֹשׁ וְטָהוֹר וְהַתְּפִלָּה מְקֻבֶּלֶת שָׁם בְּיוֹתֵר בִּהְיוֹתָהּ עַל אַדְמַת קֹדֶשׁ וְיַעֲשֶׂה הַקָּדוֹשׁ בָּרוּךְ הוּא חֶסֶד בִּזְכוּת הַצַּדִּיקִים
אֲבָל אַל יָשִׂים מֲגָמָתוֹ נֶגֶד הַמֵּתִים הַשּׁוֹכְנִים שָׁם כִּי קָרוֹב הַדָּבָר שֶׁיִּהְיֶה בִּכְלָל וְדוֹרֵשׁ אֶל הַמֵּתִים
אַךְ יְבַקֵּשׁ מֵהַשֵּׁם יִתְבָּרַךְ שְׁמוֹ שֶׁיְרַחֵם עָלָיו בִּזְכוּת הַצַּדִּיקִים שׁוֹכְנֵי עָפָר
כְּשֶׁבָּא אֶל בֵּית הַקְּבָרוֹת אִם לֹא רָאָה אֶת הַקְּבָרִים שְׁלֹשִׁים יוֹם צָרִיךְ לְבָרֵךְ אֲשֶׁר יָצַר אֶתְכֶם בַּדִּין וְכוּ'
כְּשֶׁבָּא אֶל הַקֶּבֶר יֵשׁ לוֹמַר יְהִי רָצוֹן שֶׁתְּהֵא מְנוּחָתוֹ שֶׁל הַקָּבוּר פֹּה בְּכָבוֹד וּזְכוּתוֹ יַעֲמֹד לִי
כְּשֶׁמֵּשִׂים יָדוֹ עַל הַקֶּבֶר יֵשׁ לָשׂוּם יַד שְׂמֹאלוֹ דַּוְקָא וְלֹא יְמִינוֹ וְיֹאמַר אֶת הַפָּסוּק וְנָחֲךָ תָּמִיד וְהִשְׂבִּיעַ בְּצַחְצָחוֹת נַפְשֶׁךָ וְעַצְמוֹתֶיךָ יַחְלִיץ וְהָיִיתָ כְּגַן רָוֶה וּכְמוֹצָא מַיִם אֲשֶׁר לֹא יְכַזְּבוּ מֵימָיו
תִּשְׁכַּב בְּשָׁלוֹם וְתִישַׁן בְּשָׁלוֹם עַד בּוֹא מְנַחֵם מַשְׁמִיעַ שָׁלוֹם
אֵין לֵילֵךְ עַל קֶבֶר אֶחָד שְׁתֵּי פְּעָמִים בְּיוֹם אֶחָד
הַקּוֹרֵא כְּתָב שֶׁעַל גַּבֵּי הַמֵּצֵּבָה אִם הוּא כְּתָב בּוֹלֵט קָשֶׁה לְשִׁכְחָה
וּסְגֻלָּה לוֹמַר אַהֲבָה רַבָּה עַד וּלְיַחֶדְךָ בְּאַהֲבָה
בְּעֶרֶב רֹאשׁ הַשָּׁנָה נָהֲגוּ כֻּלָּם לְהִתְעַנּוֹת עַד אַחַר מִנְחָה שֶׁאָז טוֹעֲמִין אֵיזֶה דָּבָר שֶׁלֹּא לִכָּנֵס לְיוֹם טוֹב כְּשֶׁהוּא מְעֻנֶּה
וְכָל הַיּוֹם יַעֲסֹק בַּתּוֹרָה וּבְמִצְוֹת וּבִתְשׁוּבָה וּמִכָּל שֶׁכֵּן בַּעֲבֵרוֹת שֶׁבֵּין אָדָם לַחֲבֵרוֹ
וְלֹא יַמְתִּין עַד עֶרֶב יוֹם הַכִּפּוּרִים אֶלָּא יַקְדִּים אֶת עַצְמוֹ הַיּוֹם לְבַקֵּשׁ מֵחֲבֵרוֹ מְחִילָה
מְכַבְּסִין וּמִסְתַּפְּרִין בְּעֶרֶב רֹאשׁ הַשָּׁנָה לִכְבוֹד יוֹם טוֹב וְיֵשׁ לִזָּהֵר לְגַלֵּחַ קֹדֶם חֲצוֹת הַיּוֹם וְטוֹבְלִים וְלוֹבְשִׁים בִּגְדֵי שַׁבָּת בְּרֹאשׁ הַשָּׁנָה לְהַרְאוֹת שֶׁאָנוּ בְּטוּחִים בְּחַסְדוֹ יִתְבָּרַךְ שְׁמוֹ שֶׁיּוֹצִיא לָאוֹר מִשְׁפָּטֵנוּ
נוֹהֲגִין לַעֲשׂוֹת הַתָּרַת נְדָרִים בְּעֶרֶב רֹאשׁ הַשָּׁנָה וּמִי שֶׁאֵינוֹ מֵבִין מַה שֶּׁהוּא אוֹמֵר בִּלְשׁוֹן הַקֹּדֶשׁ יֹאמַר בִּלְשׁוֹן [לַעַז] כְּמוֹ שֶׁהוּא מֵבִין
בְּכָל הַקַּדִּישִׁים שֶׁאוֹמְרִים מֵרֹאשׁ הַשָּׁנָה עַד יוֹם הַכִּפּוּרִים כּוֹפְלִין תֵּבַת לְעֵלָּא הַיְנוּ שֶׁאוֹמְרִים לְעֵלָּא לְעֵלָּא וְכֵיוָן שֶׁבְּקַדִּישׁ צְרִיכוֹת לִהְיוֹת שְׁמֹנֶה וְעֶשְׂרִים תֵּבוֹת וּבְכָל הַשָּׁנָה אוֹמְרִים לְעֵלָא מִן כָּל בִּרְכָּתָא אוֹמְרִים עַתָּה לְעֵלָא מִכָּל בִּרְכָּתָא
יֵשׁ נוֹהֲגִין לְהִתְפַּלֵּל בְּרֹאשׁ הַשָּׁנָה וּבְיוֹם הַכִּפּוּרִים כָּל תְּפִלּוֹת שְׁמוֹנֶה עֶשְׂרֵה בִּכְרִיעָה וּבִכְפִיפַת הָרֹאשׁ
וְאָמְנָם כֵּיוָן שֶׁצְּרִיכִין לִכְרוֹעַ בְּבִרְכַּת מָגֵן אַבְרָהָם וּבְמוֹדִים בִּתְחִלָּה וּבַסּוֹף עַל כֵּן קֹדֶם שֶׁמַּגִּיעַ לִמְקוֹמוֹת אֵלּוּ צָרִיךְ לִזְקֹף אֶת עַצְמוֹ כְּדֵי שֶׁיִּכְרַע בְּמִצְוַת חֲכָמֵינוּ זִכְרוֹנָם לִבְרָכָה
גַּם אָסוּר לִכְרוֹעַ בִּתְחִלַּת בְּרָכָה וּבְסוֹף בְּרָכָה בִּמְקוֹם שֶׁלֹּא תִקְּנוּ חֲכָמֵינוּ זִכְרוֹנָם לִבְרָכָה
וטוֹב יוֹתֵר לְהִתְפַּלֵּל בָּאֵבָרִים זְקוּפִים וּבְלֵב כָּפוּף וּבִדְמָעוֹת
וּמַה שֶּׁנּוֹהֲגִין לְהִתְפַּלֵּל בְּקוֹל רָם יֵשׁ לְבַטֵּל כִּי יֵשׁ לְהִתְפַּלֵּל בְּלַחַשׁ כְּמוֹ בְּכָל הַשָּׁנָה
וְיֵשׁ מַתִּירִין לְהַגְבִּיהַּ קוֹלוֹ מְעַט אֲבָל לֹא הַרְבֵּה
יִזָּהֵר לְדַקְדֵּק בִּתְפִלָּתוֹ הֵיטֵב שֶׁלֹּא יְשַׁנֶּה שׁוּם נְקֻדָּה
וִיהַדֵּר אַחַר סִדּוּר מַחֲזוֹר שֶׁהוּא מְדֻיָּק הֵיטֵב לְהִתְפַּלֵּל מִתּוֹכוֹ
כָּל הַשָּׁנָה אוֹמְרִים בַּתְּפִלָּה הָאֵל הַקָּדוֹשׁ מֶלֶךְ אוֹהֵב צְדָקָה וּמִשְׁפָּט חוּץ מִן רֹאשׁ הַשָּׁנָה עַד לְאַחַר יוֹם הַכִּפּוּרִים שֶׁצְּרִיכִין לוֹמַר הַמֶּלֶךְ הַקָּדוֹש הַמֶּלֶךְ הַמִּשְפָט
לְפִי שֶׁבְּיָמִים הָאֵלּוּ הַקָּדוֹשׁ בָּרוּךְ הוּא מַרְאֶה מַלְכוּתוֹ לִשְׁפֹּט אֶת הָעוֹלָם
אִם טָעָה וְאָמַר הָאֵל הַקָּדוֹשׁ שֶׁהוּא מְסֻפָּק אִם אָמַר הָאֵל הַקָּדוֹשׁ הַמֶּלֶךְ הַקָּדוֹש אִם נִזְכַּר תּוֹךְ כְּדֵי דִּבּוּר אוֹמֵר הַמֶּלֶךְ הַקָּדוֹשׁ וְאֵינוֹ צָרִיךְ לַחֲזוֹר לְרֹאשׁ וְכֵן הַדִּין בְּהַמֶּלֶךְ הַמִּשְׁפָּט
אֲבָל אִם לֹא נִזְכַּר עַד לְאַחַר כְּדֵי דִּבּוּר אֲזַי בְּהַמֶּלֶךְ הַקָּדוֹשׁ צָרִיךְ לַחֲזֹר לְרֹאשׁ הַתְּפִלָּה מִפְּנֵי שֶׁשָׁלֹשׁ הַבְּרָכוֹת הָרִאשׁוֹנוֹת נֶחְשָׁבוֹת כְּאֶחָת
וַאֲפִלּוּ שְּׁלִיחַ הַצִּבּוּר בַּחֲזָרַת הַתְּפִלָּה צָרִיךְ לַחֲזוֹר לָרֹאֹשׁ וּצְרִיכִין לוֹמַר קְדֻשָּׁה שֵׁנִית
אֲבָל בְּהַמֶּלֶךְ הַמִּשְׁפָּט אֲפִלּוּ יָחִיד אֵינוֹ צָרִיךְ לַחֲזוֹר אֲפִלּוּ לְאוֹתָהּ בְּרָכָה כֵּיוַן שֶׁהִזְכִּיר תֵּבַת מֶלֶךְ בִּבְרָכָה זֹאת
בְּכָל הַשָּׁנָה אִם טָעָה וְאָמַר הַמֶּלֶךְ הַקָּדוֹשׁ הַמֶּלֶךְ הַמִּשְׁפָּט אֵינוֹ צָרִיךְ לַחֲזוֹר
בְּשַׁבָּת עַרְבִית בְּבִרְכַּת מֵעֵין שֶׁבַע מָגֵן אָבוֹת וְכוּ' אוֹמְרִים גַּם כֵּן בִּמְקוֹם הָאֵל הָקָּדוֹשׁ הַמֶּלֶךְ הַקָּדוֹשׁ
וְאִם טָעָה שְּׁלִיחַ הַצִּבּוּר וְאָמַר הָאֵל הַקָּדוֹשׁ אִם נִזְכַּר מִיָּד תּוֹךְ כְּדֵי דִּבּוּר חוֹזֵר וְאוֹמֵר הַמֶּלֶךְ הַקָּדוֹש וְכוּ' אֲבָל לְאַחַר כָּךְ אֵינוֹ חוֹזֵר
אִם שָׁכַח זָכְרֵנוּ מִי כָּמוֹךָ וּכְתֹב בְּסֵפֶר חַיִּים וְלֹא נִזְכַּר עַד שֶׁאָמַר בָּרוּךְ אַתָּה כֵּיוָן שֶׁאָמַר אֶת הַשֵּׁם גּוֹמֵר אֶת הַבְּרָכָה וּמִתְפַּלֵּל כַּסֵּדֶר וְאֵינוֹ צָרִיךְ לַחֲזוֹר
וְכֵן אִם שָׁכַח לוֹמַר וּבְכֵן תֵּן פַּחְדְּךָ וְחָתַם הַמֶּלֶךְ הַקָּדוֹשׁ וַאֲפִלּוּ לֹא אָמַר עֲדַיִן רַק בָּרוּךְ אַתָּה חוֹתֵם הַמֶּלֶךְ הַקָּדוֹשׁ וְאוֹמֵר אַתָּה בְּחַרְתָּנוּ וְכוּ'
בְּסִיּוּם הַשְּׁמוֹנֶה עֶשְׂרֵה יֵשׁ מְסַיְמִים עוֹשֵׂה הַשָּׁלוֹם וְיֵשׁ שֶׁאֵינָם מְשַׁנִּין אֶלָּא אוֹמְרִים הַמְּבָרֵךְ אֶת עַמּוֹ יִשְׂרָאֵל בַּשָּׁלוֹם
וְאַךְ בְּקַדִּישִׁים אוֹמְרִים עוֹשֵׂה הַשָּׁלוֹם בִּמְרוֹמָיו וְכוּ'
אִם חָל רֹאשׁ הַשָּׁנָה בְּשַׁבָּת יֵשׁ מְקוֹמוֹת שֶׁאוֹמְרִים לְכוּ נְרַנְּנָה כְּמוֹ בִּשְׁאָר שַׁבָּת
וְיֵשׁ מְקוֹמוֹת שֶׁמַּתְחִילִין מִזְמוֹר לְדָוִד
וְיֵשׁ מְקוֹמוֹת שֶׁמַּתְחִילִין מִזְמוֹר שִׁיר לְיוֹם הַשַּׁבָּת
וְכָל מָקוֹם יַחְזִיק מִנְהָגָיו
לְאַחַר גְּמָר תְּפִלַּת מַעֲרִיב בְּלֵיל רִאשׁוֹן נוֹהֲגִין לוֹמַר כָּל אֶחָד לַחֲבֵרוֹ לְשָׁנָה טוֹבָה תִּכָּתֵב וְתֵחָתֵם
וְלִנְקֵבָה אוֹמְרִים תִּכָּתֵבִי וְתֵחָתֵמִי
אֲבָל בַּיּוֹם אֵין אוֹמְרִים לְפִי שֶׁכְּבָר נִגְמְרָה הַכְּתִיבָה קֹדֶם חֲצוֹת הַיּוֹם וּבְלֵיל שֵׁנִי יֵשׁ נוֹהֲגִין לְאָמְרוֹ כִּי לִפְעָמִים נִדּוֹנִין בְּיוֹם שֵׁנִי
בִּסְעוּדַת הַלַּיְלָה נוֹהֲגִין לַעֲשׂוֹת סִימָנִים לְשָׁנָה טוֹבָה
טוֹבְלִין פְּרוּסַת הַמּוֹצִיא בִּדְבָשׁ
וְאַחַר שֶׁאָכַל כַּזַּיִת אוֹמֵר יְהִי רָצוֹן שֶׁתְּחַדֵּשׁ עָלֵינוּ שָׁנָה טוֹבָה וּמְתוּקָּה
וְאַחַר כָּךְ טוֹבֵל קְצָת תַּפּוּחַ מָתוֹק בִּדְבַשׁ וּמְבָרֵךְ עָלָיו בּוֹרֵא פְּרִי הָעֵץ וְאוֹכְלוֹ וְאַחַר כָּךְ אוֹמֵר גַּם כֵּן יְהִי רָצוֹן וְכוּ' וְנוֹהֲגִין לֶאֱכֹל רֹאשׁ שֶׁל בַּעַל חַי וְאוֹמְרִים יְהִי רָצוֹן שֶׁנִּהְיֶה לְרֹאשׁ
וְיֵשׁ לְהַדֵּר אַחַר רֹאשׁ כֶּבֶשׂ שֶׁיִּהְיֶה גַּם כֵּן זֵכֶר לְאֵילוֹ שֶׁל יִצְחָק
וְגַם יְרָקוֹת אוֹכְלִים אוֹתָן שֶׁיֵּשׁ לָהֶן בַּמְּדִינָה הַהוּא שֵׁם הַמּוֹרֶה לְטוֹבָה
כְּמוֹ זֵכֶר לְאֵילוֹ שֶׁל יִצְחָק
גַם אוֹכְלִים אוֹתָן הַיְרָקוֹת שֶׁיֵּשׁ לָהֶם בַּמְּדִינָה הַהִיא שֵׁם הַמּוֹרֶה לְטוֹבָה כְּמוֹ בִּמְדִינָתֵנוּ מֶעהרֶען וְאוֹמְרִים יְהִי רָצוֹן שֶׁיִּרְבּוּ זְכֻיּוֹתֵינוּ
וְיֵשׁ נוֹהֲגִין גַּם כֵּן לְהַדֵּר לֶאֱכֹל דָּגִים שֶׁיֵּשׁ רֶמֶז לִפְרוֹת וְלִרְבּוֹת כְּמוֹ הַדָּגִים
וְאֵין לְבַשֵּׁל אוֹתָם בְּחֹמֶץ כִּי אֵין אוֹכְלִים דְּבָרִים חֲמוּצִים מְרִירִים בְּרֹאשׁ הַשָּׁנָה
וְאוֹכְלִין בָּשָׂר שָׁמֵן וְכָל מִינֵי מְתִיקָה
גַּם נוֹהֲגִין שֶׁלֹּא לֶאֱכֹל אֱגוֹזִים וְלוּזִים כִּי אֱגוֹז בְּגִמַטְרִיָּא ח"ט וְגַם מַרְבִּים כִּיחָה וְנִיעָה הַמְּבַטְּלִים אֶת הַתְּפִלָּה
וְיֵשׁ לִלְמֹד עַל הַשֻּׁלְחָן תּוֹרָה
וְנוֹהֲגִין קְצָת לִלְמֹד מִשְׁנָיוֹת מַסֶּכֶת רֹאשׁ הַשָּׁנָה
נָכוֹן שֶׁלֹּא לְשַׁמֵּשׁ מִטָּתוֹ בִּשְׁנֵי לֵילוֹת דְּרֹאשׁ הַשָּׁנָה אֲפִלּוּ כְּשֶׁחָל בְּשַׁבָּת
אַךְ אִם הוּא לֵיל טְבִילָתָהּ אַל יְבַטֵּל עוֹנָתָהּ
וְיִטְבֹּל אֶת עַצְמוֹ בַּבֹּקֶר מִטֻּמְאָתוֹ
בְּרֹאשׁ הַשָּׁנָה כְּשֶׁאוֹמֵר אָבִינוּ מַלְכֵּנוּ חָטָאנוּ לְפָנֶיךָ אֵין לְהַכּוֹת בְּאֶגְרוֹף עַל הֶחָזֶה כְּמוֹ בַּחֹל וּבְיוֹם הַכִּפּוּרִים כִּי אֵין אוֹמְרִים וִדּוּי בְּרֹאשׁ הַשָּׁנָה שֶׁהוּא יוֹם טוֹב
אֶלָּא יְכַוֵּן הַפֵּרוּשׁ אָבִינוּ מַלְכֵּנוּ חָטָאנוּ לְפָנֶיךָ כְּלוֹמַר אֲבוֹתֵינוּ חָטְאוּ לְפָנֶיךָ שֶׁעָבְדוּ עֲבוֹדָה זָרָה אֲבָל אֲנַחְנוּ אֵין לָנוּ מֶלֶךְ אֶלָּא אָתָּה
לָכֵן אָבִינוּ מַלְכֵּנוּ עֲשֵׂה עִמָּנוּ לְמַעַן שְׁמֶךָ
בִּשְׁעַת הוֹצָאַת סֵפֶר תּוֹרָה נוֹהֲגִין לוֹמַר שְׁלֹשׁ עֶשְׂרֵה מִדּוֹת וְיֵשׁ לְהַתְחִיל מִן וַיַּעֲבֹר
וְיֹּאמַר וַיַּעֲבֹר עַל פָּנָיו וַיִּקְרָא ה' וְגוֹ'
וּבְשַׁבָּת יֵשׁ מְקוֹמוֹת שֶׁאֵין אוֹמְרִים שְׁלֹשׁ עֶשְׂרֵה מִדּוֹת וְלֹא רִבּוֹנוֹ שֶׁל עוֹלָם
שִׁעוּר הַתְּקִיעוֹת לְכַתְּחִלָּה צְרִיךְ לִהְיוֹת כָּךְ הַתְּרוּעָה הִיא כֹּחוֹת קְצָרִים
וְהַשְׁבָרִים יַעֲשֶׂה גּ' שְׁבָרִים זֶה אַחַר זֶה וְכָל שֶׁבֶר יְהֵא אָרוֹךְ כְּמוֹ גּ' כֹּחוֹת קְצָרִים מִן הַתְּרוּעָה וְנִמְצָא שֶׁגַּם הַשְּׁבָרִים הֵם כְּמוֹ כֹּחוֹת
וְיִזָּהֵר מְאֹד שֶׁלֹּא לְהַאֲרִיךְ בִּשְּׁבָרִים עַד שֶׁיְהֵא כָּל שֶׁבֶר כְּמוֹ כֹּחוֹת
כִּי בָזֶה אֲפִלּוּ בְּדִיעֲבַד אֵינוֹ יוֹצֵא
וְהַתְּקִיעוֹת הֵמָּה הֲבָרוֹת פְּשׁוּטוֹת
וּבְסֵדֶר תְּקִיעָה שְׁבָרִים תְּרוּעָה תְּקִיעָה תְּהֵא כָּל תְּקִיעָה אֲרֻכָּה כְּמוֹ הַשְּׁבָרִים עִם הַתְּרוּעָה דְּהַיְנוּ כְּמוֹ ח"י כֹּחוֹת
וּבְסֵדֶר תְּקִיעָה שְׁבָרִים תְּקִיעָה תְּהֵא כָּל תְּקִיעָה אֲרֻכָּה כְּמוֹ הַשְּׁבָרִים דְּהַיְנוּ כְּמוֹ כֹּחוֹת
וְכֵן בְּסֵדֶר תְּקִיעָה תְּרוּעָה תְּקִיעָה
בַּתְּקִיעוֹת שֶׁקֹּדֶם תְּפִלַּת מוּסָף יֵשׁ לַעֲשׂוֹת הַשְּׁבָרִים עִם הַתְּרוּעָה בִּנְשִׁימָה אֶחָת
וְלָכֵן הַמַּקְרֶא יַקְרֶא בְּפַעַם אַחַת שְׁבָרִים תְּרוּעָה
וּבַתְּקִיעוֹת שֶׁבְּתוֹךְ חֲזָרַת הַתְּפִלָּה יֵשׁ לַעֲשׂוֹתָם בִּשְׁתֵּי נְשִׁימוֹת
וּמִכָּל מָקוֹם לֹא יַפְסִיק בֵּינֵיהֶם אֶלָּא יִהְיוּ תְּכוּפִים זֶה לָזֶה וְהַמַּקְרֶא יַקְרֶא גַּם כֵּן שְׁנֵיהֶם בְּפַעַם אֶחָת
כְּשֶׁהַתּוֹקֵעַ אוֹמֵר אֶת הַבְּרָכוֹת אַל יֹאמְרוּ הַקָּהָל בָּרוּךְ הוּא וּבָרוּךְ שְׁמוֹ אַךְ יִשְׁמְעוּ הֵיטֵב אֶת הַבְּרָכוֹת וְאַחַר כָּל בְּרָכָה יֹאמְרוּ בְּכַוָּנָה אָמֵן
וְאָסוּר לְהַפְסִיק מִכָּאן עַד לְאַחַר כָּל הַתְּקִיעוֹת שֶׁבַּחֲזָרַת הַתְּפִלָּה
וְעַל כֵּן אֵין לַשַּׁמָּשׁ לְהַכְרִיז שְׁתִיקָה יָפָה בִּשְׁעַת הַתְּפִלָּה אַף שֶׁהוּא נוֹהֵג כֵּן בְּפַעַם אַחֶרֶת
נוֹהֲגִין הָעוֹלָם לוֹמַר בֵּין הַסְּדָרִים יְהִי רָצוֹן וְכוּ' כְּמוֹ שֶׁנִּדְפַּס בַּמַּחֲזוֹרִים
וּצְרִיכִין לִזָּהֵר מְאֹד שֶׁלֹּא לְהוֹצִיא בַּפֶּה שְׁמוֹת הַמַּלְאָכִים הַנִּזְכָּרִים שָׁם
וּבְהַרְבֵּה קְהִלּוֹת אֵין אוֹמְרִים כְּלָל אֶת הַיְּהִי רָצוֹן וְכֵן נָכוֹן יוֹתֵר
וְהָעִקָּר הוּא לְהִתְעוֹרֵר אָז בִּתְשׁוּבָה בְּלֵב שָׁלֵם וּכְמוֹ שֶׁכָּתַב הָרַמְבַּ"ם זִכְרוֹנוֹ לִבְרָכָה וְזֶה לְשׁוֹנוֹ אַף עַל פִּי שֶׁתְּקִיעַת שׁוֹפָר בְּרֹאשׁ הַשָּׁנָה גְּזֵרַת הַכָּתוּב רֶמֶז יֵשׁ בָּהּ כְּלוֹמַר עוּרוּ יְשֵׁנִים מִשְּׁנַתְכֶם וְנִרְדָּמִים הָקִיצוּ מִתַּרְדֵּמַתְכֶם וְחַפְּשׂוּ בְּמַעֲשֵׂיכֶם וְחִזְרוּ בִּתְשׁוּבָה וְזִכְרוּ בּוֹרְאֲכֶם אֵלּוּ הַשּׁוֹכְחִים אֶת הָאֱמֶת בְהַבְלֵי הַזְּמָן וְשׁוֹגִים כָּל שְׁנָתָם בְּהֶבֶל וָרִיק אֲשֶׁר לֹא יוֹעִיל וְלֹא יַצִּיל הַבִּיטוּ לְנַפְשׁוֹתֵיכֶם וְהֵטִיבוּ דַּרְכְּיכֶם וּמַעַלְלֵיכֶם
יַעֲזֹב כָּל אֶחָד מִכֶּם דַּרְכּוֹ הָרָעָה וּמַחְשַׁבְתּוֹ אֲשֶׁר לֹא טוֹבָה וְכוּ' עַד כָּאן לְשׁוֹנוֹ
בַּחֲזָרַת הַתְּפִלָּה כְּשֶׁאוֹמֵר שְּׁלִיחַ הַצִּבּוּר וַאֲנַחְנוּ כּוֹרְעִים נוֹהֲגִין שֶׁגַם הַצִּבּוּר אוֹמְרִים עִמּוֹ וְגַם כּוֹרְעִים וּמִשְׁתַּחֲוִים אֲבָל אֵין נוֹפְלִים עַל פְּנֵיהֶם רַק בְּיוֹם הַכִּפּוּרִים בְּסֵדֶר הָעֲבוֹדָה
וְגַם שְּׁלִיחַ הַצִּבּוּר כּוֹרֵעַ עַל בִּרְכָּיו אֲבָל אָסוּר לַעֲקֹר מִמְּקוֹמוֹ בִּשְׁעַת הַתְּפִלָּה
וְלָכֵן נוֹהֲגִין שֶׁיַּעֲמֹד קְצָת רָחוֹק מִן הָעַמּוּד כְּדֵי שֶׁיּוּכַל לִכְרֹעַ עַל בִּרְכָּיו בְּלִי עֲקִירָה מִמְּקוֹמוֹ וְהָעוֹמְדִים אֶצְלוֹ מְסַיְּעִים אוֹתוֹ לַעֲמוֹד שֶׁלֹּא יִצְטָרֵךְ לַעֲקֹר רַגְלָיו
הַתְּקִיעוֹת שֶׁבְּתוֹךְ חֲזָרַת הַתְּפִלָּה אֵין לִשְּׁלִיחַ הַצִּבּוּר לִתְקֹעַ אֶלָּא אִם הוּא בָּטוּחַ שֶׁלֹּא תִּתְבַּלְבֵּל דַּעְתּוֹ עַל יְדֵי כָּךְ
בַּתְּקִיעוֹת שֶׁבְּתוֹךְ חֲזָרַת הַתְּפִלָּה יֵשׁ מִנְהָגִים שוֹנִים כַּמָּה תּוֹקְעִין וְכָל מָקוֹם יַחְזִיק מִנְהָגוֹ
וְכֵן בַּתְּקִיעוֹת שֶׁלְּאַחַר הַתְּפִלָּה יֵשׁ מִנְהָגִים שׁוֹנִים
וּלְאַחַר שֶׁגָּמְרוּ כָּל הַתְּקִיעוֹת כְּפִי מִנְהַג הַמָּקוֹם יֵשׁ לְהַצְנִיעַ אֶת הַשּׁוֹפָר וְלֹא יִתְקְעוּ יוֹתֵר
אֲפִלּוּ מִי שֶׁרוֹצֶה לִהְיוֹת תּוֹקֵעַ בְּיוֹם שֵׁנִי אֵין לִתְקֹעַ בְּיוֹם רִאשׁוֹן לְהִתְלַמֵּד
אִם יֵשׁ מִילָה מָלִין לְאַחַר הַהַפְטָרָה קֹדֶם תְּקִיעַת שׁוֹפָר
וְהָרֶמֶז זְכֹר בְּרִית אַבְרָהָם
וַעֲקֵדַת יִצְחָק
וּבְשַׁבָּת מָלִין אַחַר אַשְׁרֵי
וְאִם צְרִיכִין לָמוּל אֵצֶל הַיּוֹלֶדֶת מָלִין אַחַר הַיְּצִיאָה מִבֵּית הַכְּנֶסֶת
מִי שֶׁיָּצָא בִּתְקִיעַת שׁוֹפָר וְצָרִיךְ לִתְקֹעַ בִּשְׁבִיל אֲחֵרִים יָכוֹל גַּם כֵּן לְבָרֵךְ אֶת הַבְּרָכוֹת
וּמִכָּל מָקוֹם יוֹתֵר נָכוֹן שֶׁזֶּה שֶׁצָרִיךְ לָצֵאת הוּא יְבָרֵךְ אֶת הָבְּרָכוֹת
וְהַתּוֹקֵעַ בִּשְׁבִיל נָשִׁים אִם הוּא כְּבָר יָצָא לֹא יְבָרֵךְ אֶת הַבְּרָכוֹת אֶלָּא הָאִשָּׁה תְּבָרֵךְ כֵּיוָן דְּמִצַּד הַדִּין נָשִׁים פְּטוּרוֹת מִתְּקִיעַת שׁוֹפָר מִשּׁוּם דַּהֲוֵי מִצְוַת עֲשֵׂה שֶׁהַזְּמָן גְּרָמָהּ
וְיֵשׁ אוֹמְרִים דְּמִי שֶׁיָּצָא לֹא יִתְקַע כְּלָל בִּשְׁבִיל נָשִׁים
וְהָרוֹצֶה לִתְקֹעַ בִּשְׁבִיל נָשִׁים יִתְקַע קֹדֶם שֶׁיִשְׁמַע הַתְּקִיעוֹת בְּבֵית הַכְנֶסֶת וִיבָרֵךְ עַל הַתְּקִיעוֹת וִיכַוֵּן שֶׁיֵּצֵּא בָּהֶן וּבִלְבַד שֶׁלֹּא יִהְיֶה זֶה בְּשָׁלֹשׁ שָׁעוֹת הָרִאשׁוֹנוֹת שֶׁל הַיּוֹם כִּי אָז אֵין לִתְקֹעַ בִּיחִידוּת שֶׁיִּתְקַע לָהֶן בְּשָׁעָה שֶׁתּוֹקְעִין בְּבֵית הַכְּנֶסֶת לְאַחַר הַתְּקִיעוֹת שֶׁבְּבֵית הַכְּנֶסֶת אֶלָּא שֶׁיְכַוֵּן שֶׁלֹּא לָצֵאת בִּתְקִיעוֹת אֵלּוּ אֶלָּא בַּתְּקִיעוֹת שֶׁהוּא יִתְקַע לִפְנֵי הָאִשָּׁה וִיבָרֵךְ עֲלֵיהֶן
וְאַף עַל גַּב שֶׁהוֹלֵךְ אַחַר כָּךְ לְבֵית הַכְּנֶסֶת לְהִתְפַּלֵּל מוּסָף וְלִשְׁמֹעַ הַתְּקִיעוֹת שֶׁבַּתְּפִלָּה אֵין הַהֶפְסֵק מַצְרִיכוֹ לְבָרֵךְ שֵׁנִית דְּכֻלְהוּ תְּקִיעוֹת חֲדָא מִצְוָה נִינְהוּ
וְאִם הָאִשָּׁה חֲלוּשָׁה וּצְרִיכָה לֶאֱכוֹל קֹדֶם הַתְּקִיעוֹת יְכוֹלָה לֶאֱכוֹל
כְּשֶׁיּוֹצְאִין מִבֵּית הַכְּנֶסֶת יֵשׁ לָלֶכֶת בְּשׁוּבָה וָנַחַת שָׂמֵחַ וְטוֹב לֵב בְבִטָּחוֹן כִּי שָׁמַע בְּקוֹל תְּפִלָּתֵנוּ וּתְקִיעוֹתֵינוּ בְּרַחֲמִים וְאוֹכְלִין וְשׁוֹתִין כְּיַד הַטּוֹבָה
וּמִכָּל מָקוֹם יִזָּהֵר שֶׁלֹּא לֶאֱכֹל אֲכִילָה גַּסָּה וּתְהֵא יִרְאַת עַל פָּנָיו
וְיֵשׁ לִלְמֹד תּוֹרָה עַל הַשֻּׁלְחָן
לְאַחַר בִּרְכַּת הַמָּזוֹן אֵין לִישֹׁן אֶלָּא הוֹלְכִין לְבֵית הַכְּנֶסֶת וְאוֹמְרִים תְּהִלִּים בְּצִבּוּר עַד תְּפִלַּת מִנְחָה
וְאַךְ מִי שֶׁרֹאשׁוֹ כָּבֵד עָלָיו יָכוֹל לִישוֹן מְעַט קֹדֶם שֶׁיֵלֵךְ לְבֵית הַכְּנֶסֶת
לְאַחַר תְּפִלַּת מִנְחָה הוֹלְכִין אֶל הַנָּהָר וְטוֹב שֶׁיִּהְיֶה מִחוּץ לָעִיר וְיֶשׁ בּוֹ דָּגִּים וְאִם אֵין שָׁם נָהָר שֶׁיֵּשׁ בּוֹ דָּגִּים הוֹלְכִין לְנָהָר אַחֵר לִבְאֵר וְאוֹמְרִים הַפְּסוּקִים מִי אֵל כָּמוֹךָ וְכוּ' כַּכָּתוּב בַּסִּדּוּרִים בְּסֵדֶר תַּשְׁלִיךְ
וּמְנַעֲרִים שׁוּלֵי הַבְּגָדִים וְהוּא לְרֶמֶז בְּעָלְמָא לִתֵּן לֵב לְהַשְׁלִיךְ אֶת הַחֲטָאִים וּלְחַפֵּשׂ וְלַחֲקֹר דְּרָכָיו מֵהַיּוֹם וָהָלְאָה שֶׁיִּהְיוּ בְּגָדָיו לְבָנִים וּנְקִיִּים מִכָּל חֵטְא
אִם חָל יוֹם רִאשׁוֹן בַּשַּׁבָּת הוֹלְכִין בְּיוֹם שֵׁנִי
לְאַחַר שֶׁחוֹזְרִין לְבֵית הַכְּנֶסֶת וַעֲדַיִן לֹא הִגִּיעַ זְמַן עַרְבִית יִזָּהֵר מֵחֶבְרַת מְרֵעִים שֶׁלֹּא יָבוֹא חַס וְשָׁלוֹם לִדְבָרִים בְּטֵלִים
אַךְ יַעֲסֹק בַּתּוֹרָה בַּתְהִלִּים בְּסִפְרֵי מוּסָר כִּי קָדוֹשׁ הַיּוֹם לַאֲדוֹנֵנוּ
שְׁנֵי יָמִים טוֹבִים שֶׁל רֹאשׁ הַשָּׁנָה כְּיוֹם אֶחָד הֵן חֲשׁוּבִים וּקְדֻשָּׁה אַחַת הֵן וְלָכֵן נֶחְלְקוּ הַפּוֹסְקִים אִם לְבָרֵךְ בְּלֵיל שֵׁנִי בַּקִּדּוּשׁ וְכֵן בְּהַדְלָקַת הַנֵּרוֹת וְכֵן בַּתְּקִיעוֹת שֶׁל הַיּוֹם שֵּׁנִי שֶׁהֶחֱיָּנוּ לֹא כִּי יֵשׁ אוֹמְרִים כֵּיוָן דִּקְדֻשָּׁה אַחַת הֵן וּכְבָר בֵּרַךְ שֶׁהֶחֱיָּנוּ בָּרִאשׁוֹן אֵינוֹ צָרִיךְ לְבָרֵךְ עוֹד בַּשֵּׁנִי
וְעַל כֵּן נוֹהֲגִים שֶׁבְּקִדּוּשׁ לֵיל שֵׁנִי מַנִּיחִין עַל הַשֻּׁלְחָן פְּרִי חָדָש שֶׁתְּהֵא בִרְכַּת שֶׁהֶחֱיָנוּ שֶׁבַּקִּדּוּשׁ גַּם עַל הַפְּרִי שֶׁלּוֹבֵשׁ בֶּגֶד חָדָשׁ
וְאִם אֵין אֵינוֹ מְעַכֵּב וְאוֹמֵר שֶׁהֶחֱיָנוּ בַּקִּדּוּשׁ וְכֵן הָאִשָּׁה בְּהַדְלָקַת הַנֵּרוֹת בְּלֵיל שֵׁנִי אִם אֶפְשָׁר תִּלְבַּשׁ בֶּגֶד חָדָשׁ תַנִּיחַ פְּרִי חָדָשׁ שֶׁתְּהֵא בִּרְכַּת שֶׁהֶחֱיָנוּ גַּם עַל זֶה
וְאִם אֵין לָהּ אֵינוֹ מְעַכֵּב
וְכֵן הַתּוֹקֵעַ בְּיוֹם שֵׁנִי אִם אֶפְשָׁר יֵשׁ לִלְבּוֹשׁ בֶּגֶד חָדָשׁ
וְאִם חָל יוֹם רִאשׁוֹן בַּשַּׁבָּת אֵינוֹ צָרִיךְ דְּהָא עֲדַיִן לֹא בֵּרְכוּ שֶׁהֶחֱיָנוּ עַל הַשּׁוֹפָר
עֲשֶׂרֶת יְמֵי תְשׁוּבָה שְׁמָם מוֹרֶה עֲלֵיהֶם שֶׁהֵם מְיֻחָדִים לִתְשׁוּבָה
וְכָל אָדָם מְחֻיָב אָז לָשׁוּב בִּתְשׁוּבָה שְׁלֵמָה לִפְנֵי יִתְבָּרַךְ שְׁמוֹ קֹדֶם בּוֹא הַיּוֹם הַגָּדוֹל וְהַנּוֹרָא יוֹם הַכִּפּוֹרִים שֶׁנֶאֱמַר לִפְנֵי תִּטְהָרוּ וְנֶאֱמַר דִּרְשׁוּ בְּהִמָּצְאוֹ
וְאָמְרוּ רַבּוֹתֵינוּ זִכְרוֹנָם לִבְרָכָה אֵלוּ עֲשָׂרָה יָמִים שֶׁבֵּין רֹאשׁ הַשָּׁנָה לְיוֹם הַכִּפּוּרִים
לָכֵן צָרִיךְ הָאָדָם בַּיָּמִּים הָאֵלּוּ לְפַשְׁפֵּשׁ בְּמַעֲשָׂיו וְלָשׁוּב מִמַּעֲשָׂיו הָרָעִים
וּסְפֵק עֲבֵרָה צָרִיךְ יוֹתֵר תְּשׁוּבָה מֵעֲבֵרָה וַדָּאִית כִּי יוֹתֵר מִתְחָרֵט הָאָדָם כְּשֶׁהוּא יוֹדֵעַ שֶׁעָשָׂה עֲבֵרָה מֵאִם אֵינוֹ יוֹדֵעַ
וְלָכֵן קָרְבַּן אָשָׁם תָּלוּי צָרִיךְ לִהְיוֹת יוֹתֵר בְּיֹקֶר מִקָּרְבַּן חַטָּאת
וְיִרְבֶּה בַּתּוֹרָה וּבְמִצְוֹת וּבִצְדָקָה וִימַעֵט בַּעֲסָקָיו
וְכָתַב הרמ"ק זִכְרוֹנוֹ לִבְרָכָה שֶׁיִהְיוּ יָמִים אֵלוּ כְּמוֹ חֹל הַמּוֹעֵד שֶלֹּא יַעֲשֶׂה בָהֶם אֶלָּא מְלָאכָה הֶכְרֵחִית
וּבְיוֹתֵר צָרִיךְ הָאָדָם לְתַקֵּן דְּבָרִים שֶׁבֵּינוֹ לְבֵין חֲבֵרוֹ אֲשֶׁר עַלֵיהֶם אֵין כַּפָּרָה עַד שֶׁיַּחֲזִיר אֶת הַגָּזֵל וְאֶת הָעשֶׁק וִיפַיְּסוֹ שֶׁיִמְחוֹל לוֹ
רָאוּי לְאָדָם שֶׁיִתְנַהֵג בַּיָּמִים הָאֵלּוּ גַּם בְּחֻמְרוֹת שֶׁאֵינוֹ נוֹהֵג בָּהֶם כָּל הַשָּׁנָה כִּי גַם אָנוּ מְבַקְשִׁים מֵאֵת יִתְבָּרַךְ שְׁמוֹ שֶיִתְנַהֵג עִמָּנוּ בַּחֲסִדוּת
וְהָאוֹכֵל כָּל הַשָּׁנָה פַּת פַּלְטֵר לֹא יֹאכַל בַּיָּמִים הָאֵלּו כִּי אִם פַּת יִשְׂרָאֵל וְכַדּוֹמֶה לָזֶה
בְּבִרְכַּת הַמָּזוֹן יֵשׁ נוֹהֲגִין לוֹמַר הָרַחֲמָן הוּא יְחַדֵּשׁ וְכוּ' כְּמוֹ בְּרֹאשׁ הַשָּׁנָה
נוֹהֲגִין שֶׁלֹּא לַעֲשׂוֹת נִשׂוּאִין בַּיָּמִים הָאֵלּו
בְּשַׁבָּת שׁוּבָה יֵשׁ לִקְרוֹת לַמַּפְטִיר אָדָם חָשׁוּב
יֵשׁ נוֹהֲגִין שֶׁאֵין מְקַדְּשִׁין אֶת הַלְּבָנָה עַד מוֹצָאֵי יוֹם הַכִּפּוּרִים שֶׁאָז שְׂמֵחִים וּמִקֹּדֶם הָיוּ בִּדְאָגָה
וְיֵש אוֹמְרִים דְּאַדְרַבָּה טוֹב לְקַדְּשָׁהּ קֹדֶם כְּדֵי לְהוֹסִיף בִּזְכֻיוֹת
וְהַכֹּל לְפִי הַזְּמָן
בִּמְקוֹם שֶׁמָּצוּי לִקְנוֹת אֶתְרוֹגִים לוּלָבִין וַהֲדַסִּים נוֹהֲגִין אַנְשֵי מַעֲשֶׂה לִהְיוֹת זְרִיזִין מַקְדִּימִים לִקְנוֹת בַּיָּמִים הָאֵלּוּ כְּדֵי שֶׁתִּצְטָרֵף גַּם הַמִּצְוָה הַיְּקָרָה הַזֹּאת לִזְכֻיּוֹתֵינוּ
נוֹהֲגִין לַעֲשׂוֹת כַּפָּרוֹת בְּעֶרֶב יוֹם כִּפּוּרִים בְּאַשְׁמֹרֶת הַבֹּקֶר שֶׁאָז הָרַחֲמִים גּוֹבְרִין
לוֹקְחִין תַּרְנְגוֹל שֶׁאֵינוֹ מְסֹרָס לְזָכָר וְתַרְנְגֹלֶת לִנְקֵבָה
וּלְאִשָּׁה מְעֻבֶּרֶת תַּרְנְגוֹל וְתַרְנְגֹלֶת
תַּרְנְגוֹל שֶׁמָּא הַוָּלָד הוּא זָכָר
וְאִם הַוָּלָד הוּא נְקֵבָה דַּי לְאִמָּה וּלְבִתָּהּ בְּתַרְנְגֹלֶת אֶחָת
וַאֲפִלּוּ שְׁאָר בְּנֵי אָדָם יְכוֹלִין שְׁנַיִם לִקַּח כַּפָּרָה אֶחָת
וּבוֹחֲרִים בִּלְבָנִים עַל שֵׁם שֶׁנֶּאֶמַר אִם יִהְיוּ חֲטָאֵיכֶם כַּשָּׁנִים כַּשֶּׁלֶג יַלְבִּינוּ
אֲבָל אֵין לְחַזֵר בְּפֵרוּשׁ בִּשְׁעַת קְנִיָּה אַחַר לְבָנִים וְלִקְנוֹתָם בְּיֹקֶר כִּי זֶהוּ כְּעֵין דַּרְכֵי הָאֱמוֹרִי אֶלָּא כְּשֶׁיִזְדַּמֵּן לָבָן שֶׁקָּנָה אוֹתוֹ בֵּין אֲחֵרִים יִבְחַר בּוֹ
לוֹקֵחַ כָּל אֶחָד כַּפָּרָתוֹ בְּיָדוֹ הַיְּמָנִית וְאוֹמֵר הַפְּסוּקִים בְּנֵי אָדָם וְגוֹ' וּמְסַבְּבָהּ סְבִיב רֹאשׁוֹ וְאוֹמֵר זֶה חֲלִיפָתִי וְכוּ' שָׁלֹשׁ פְּעָמִים
אִם מְסַבֵּב לְאַחֵר אוֹמֵר זֶה חֲלִיפָתְךָ
וְיֶשׁ לְסַבֵּב תְּחִלָּה לְעַצְמוֹ וְאַחַר כָּךְ לַאֲחֵרִים
וְטוֹב שֶׁתְּהֵא הַשְּׁחִיטָה גַם כֵּן בְּאַשְׁמֹרֶת הַבֹּקֶר תֵּכֶף לְאַחַר הַסִּבּוּב
וְאַל יַחְשׁוֹב הָאָדָם שֶׁזּוֹהִי כַּפָּרָתוֹ מַמָּשׁ אֶלָּא יַחְשֹׁב כִּי כָל מַה שֶׁעוֹשִׁין בָּעוֹף הַזֶּה הָיָה רָאוּי לָבוֹא עָלָיו בַּעֲוֹנוֹתָיו
וְיִתְאוֹנֵן עַל חֲטָאָיו וְהַקָּדוֹשׁ בָּרוּךְ הוּא בְּרַחֲמָיו יְקַבֵּל תְּשׁוּבָתוֹ
וְנוֹהֲגִין לִזְרוֹק בְּנֵי הַמֵּעַיִם וְהַכָּבֵד וְהַכְּלָיוֹת שֶׁל הַכַּפָּרוֹת עַל הַגַּגּוֹת בֶּחָצֵר מְקוֹם שֶׁהָעוֹפוֹת יְכוֹלִים לָקַחַת מִשָּׁם לְפִי שֶׁרָאוּי לְרַחֵם עַל הַבְּרִיוֹת בְּיוֹם זֶה כְּדֵי שֶׁיְרַחֲמוּ עָלָיו מִן הַשָּׁמָיִם
וְעוֹד מִפְּנֵי שֶׁאָכְלוּ גָזֵל כְּדֵי שֶׁיִתֵּן הָאָדָם אֶל לִבּוֹ לְהַרְחִיק אֶת עַצְמוֹ מִן הַגָּזֵל
אִם אֵין תַּרְנְגוֹלִים מְצוּיִים יָכוֹל לִקַּח אַוָּז שְׁאָר בַּעַל חַי שֶׁאֵינוֹ רָאוּי לְהַקְרָבָה
וְיֵשׁ אוֹמְרִים אֲפִלּוּ דָגִים אַךְ לֹא תוֹרִין וּבְנֵי יוֹנָה שֶׁהֵם רְאוּיִין לְהַקְרָבָה וִיהֵא נִרְאֶה כְּאִלּוּ מַקְדִּישׁ קָדָשִׁים בַּחוּץ
יֵשׁ נוֹהֲגִים לִתֵּן אֶת הַכַּפָּרוֹת לַעֲנִיִים אֲבָל יוֹתֵר טוֹב לִפְדּוֹת אֶת הַכַּפָּרוֹת בְּמָמוֹן וְלִתֵּן אֶת הַמָּמוֹן לַעֲנִיִים
אֵין אוֹמְרִים מִזְמוֹר לְתוֹדָה וְלֹא תַחֲנוּן וְלֹא לַמְּנַצֵּחַ
גַּם אֵין אוֹמְרִים אָבִינוּ מַלְכֵּנוּ
וְרַק כְּשֶׁחָל יוֹם הַכִּפּוּרִים בַּשַּׁבָּת אָז אוֹמְרִים עֶרֶב יוֹם הַכִּפּוּרִים בְּשַׁחֲרִית אָבִינוּ מַלְכֵּנוּ
מִצְוָה לְהַרְבּוֹת בִּסְעוּדָה וְלֶאֱכֹל וְלִשְׁתּוֹת
וְכָל הָאוֹכֵל וְשׁוֹתֶה בְּעֶרֶב יוֹם הַכִּפּוּרִים לְשֵם מִצְוָה נֶחְשָׁב כְּאִלּוּ הִתְעַנָּה גַם הַיּוֹם
וּמִצְוָה לֶאֱכֹל דָּגִים בַּסְּעוּדָה הָרִאשׁוֹנָה
עֲבֵרוֹת שֶׁבֵּין אָדָם לַחֲבֵרוֹ אֵין יוֹם הַכִּפּוּרִים מְכַפֵּר עַד שֶׁיְרַצֶּה אֶת חֲבֵרוֹ שֶׁנֶּאֶמַר מִכֹּל חַטֹּאתֵיכֶם לִפְנֵי תִּטְהָרוּ
כְּלוֹמַר חַטֹּאתֵיכֶם שֶׁהֵם לִפְנֵי בִּלְבַד יוֹם הַכִּפּוּרִים מְכַפֵּר
אֲבָל מַה שֶּׁבֵּין אָדָם לַחֲבֵרוֹ אֵין יוֹם הַכִּפּוּרִים מְכַפֵּר עַד שֶׁיְרַצֶּה אֶת חֲבֵרוֹ
לָכֵן צָרִיךְ כָּל אָדָם לְדַקְדֵּק שֶׁאִם יֵשׁ בְּיָדוֹ מָמוֹן שֶׁל אֲחֵרִים שֶׁלֹּא כַדִּין יַחֲזִיר וִיפַיֵס אוֹתָן
וְאִם יֵשׁ בְּיָדוֹ מָמוֹן שֶׁהוּא מְסֻפָּק בּוֹ אִם הוּא שֶׁלוֹ עַל פִּי הַדִּין לֹא יוֹדִיע לַחֲבֵרוֹ שֶׁהוּא רוֹצֶה לַעֲמֹד עִמּוֹ מִיָד לְאַחַר יוֹם הַכִפּוּרִים לְדִין הַתּוֹרָה הַקְּדוֹשָׁה וִיקַבֵּל עָלָיו בֶּאֶמֶת לְקַיֵם כַּאֲשֶׁר יֵצֵא מִפִּי בֵּית הַדִּין
וְגַם אִם לֹא חָטָא כְּנֶגֶד חֲבֵרוֹ אֶלָּא בִּדְבָרִים צָרִיךְ לְפַיְסוֹ וּמְחֻיָב לָלֶכֶת בְּעַצְמוֹ לְפַיְסוֹ
אַךְ אִם קָשֶׁה עָלָיו שֶׁהוּא מֵבִין כִּי יוֹתֵר קָרוֹב שֶׁיִתְפַּיֵס עַל יְדֵי אֶמְצָעִי יַעֲשֶׂה עַל יְדֵי אֶמְצָעִי
וְהָאִישׁ אֲשֶׁר מְבַקְשִׁין מִמֶּנוּ מְחִילָה יִמְחוֹל בְּלֵב שָׁלֵם וְלֹא יְהֵא אַכְזָרִי כִּי אֵין זֶה מִמִּדַּת יִשְׂרָאֵל אֶלָּא מִמִּדַּת עֵשָׂו שֶׁעָלָיו נֶאֱמַר וְעֶבְרָתוֹ שְׁמָרָה נֶצַח
וְכֵן הוּא אוֹמֵר עַל הַגִּבְעוֹנִים לְפִי שֶׁלֹּא מָחֲלוּ וְלֹא נִתְפַּיְסוּ וְהַגִּבְעוֹנִים לֹא מִבְּנֵי יִשְׂרָאֵל הֵמָה
אֲבָל דַרְכָּן שֶׁל זֶרַע יִשְׂרָאֵל הוּא לִהְיוֹת קָשֶׁה לִכְעֹס וְנוֹחַ לִרְצוֹת
וּכְשֶׁהַחוֹטֵא מְבַקֵּשׁ מִמֶּנּוּ לִמְחוֹל יִמְחוֹל בְּלֵב שָׁלֵם וּבְנֶפֶשׁ חֲפֵצָה
וַאֲפִלּוּ הֵצֵר הַרְבֵּה לֹא יִקֹּם וְלֹא יִטֹּר
וְאַדְרַבָּה אִם הַחוֹטֵא אֵינוֹ מִתְעוֹרֵר לָבוֹא אֵלָיו לְבַקֵּשׁ מְחִילָה יֵשׁ לְהָאִישׁ הֶעָלוּב לְהַמְצִיא אֶת עַצְמוֹ לְאוֹתוֹ שֶׁחָטָא כְּדֵי שֶׁיְבַקֵּשׁ מִמֶּנוּ מְחִילָה
וּמִי שֶׁאֵינוֹ מַעֲבִיר שִׂנְאָה בְּיוֹם הַכִּפּוּרִים אֵין תְּפִלָתוֹ נִשְׁמַעַת חַס וְשָׁלוֹם
וְכָל הַמַּעֲבִיר עַל מִדּוֹתָיו מַעֲבִירִין עַל כָּל פְּשָׁעָיו
אִם מֵת זֶה הָאִישׁ אֲשֶׁר חָטָא כְּנֶגְדּוֹ מֵבִיא עֲשָׂרָה אֲנָשִׁים וּמַעֲמִידָן עַל קִבְרוֹ וְאוֹמֵר חָטָאתִי לֵאלֹהֵי יִשְׂרָאֵל וְלָזֶה הָאִישׁ [פְּלוֹנִי] שֶׁחָטָאתִי לוֹ
וְהֵם יָשִׁיבוּ מָחוּל לָךְ מָחוּל לָךְ מָחוּל לָךְ
וְיֶשׁ לֵילֵךְ יָחֵף
גַם יֶשׁ לְפָרֵט אֶת הַחֵטְא אִם אֵינוֹ בִזָּיוֹן לְהַמֵּת
אִם קֶבֶר הַמֵּת הוּא חוּץ לְשָׁלֹשׁ פַּרְסָאוֹת מִן הַמָּקוֹם שֶׁדָּר בּוֹ הַחוֹטֵא אֵינוֹ צָרִיךְ לֵילֵךְ בְּעַצְמוֹ לְשָׁם אֶלָּא יִשְׁלַח שְּׁלִיחוֹ וְהַשְּׁלִיחַ יִקַּח שָׁם עֲשָׂרָה אֲנָשִׁים וְיֵלֵךְ עַל קִבְרוֹ וְיֹאמַר הִנְנִי שְּׁלִיחַ שֶל פְּלוֹנִי מוֹדֶה בָרַבִּים שֶׁשְּׁלָחַנִי פְּלוֹנִי לְבַקֵּשׁ מְחִילָה עַל מַה שָּׁחָטָא וְכוּ'
אִם חֵרֵף אָדָם לְאַחַר מוֹתוֹ אֵינוֹ צָרִיךְ לֵילֵךְ עַל קִבְרוֹ אֶלָּא יְבַקֵּשׁ מִמֶּנוֹ מְחִילָה בְּמָקוֹם שֶׁחֵרְפוֹ
וְאִם הוֹצִיא עָלָיו שֵׁם רָע צָרִיךְ לְקַבֵּל עַל עַצְמוֹ תְּשׁוּבָה עַל שֶׁעָבַר חֵרֶם הַקַּדְמוֹנִים שֶׁלֹא לְהוֹצִיא שֵׁם רָע עַל מֵתִים
מִצְוָה עַל כָּל אָדָם לִטְבֹּל אֶת עַצְמוֹ בְּעֶרֶב יוֹם הַכִּפּוּרִים לִטַּהֵר מִטֻּמְאַת קֶרִי
וְעוֹד מִשּׁוּם תְּשׁוּבָה וּכְמוֹ גֵר שֶׁנִּתְגַיֵר שֶׁצָּרִיךְ טְבִילָה
וְלָכֵן גַּם נְעָרִים וּבְתוּלוֹת יֵש לָהֶם לִטְבֹּל
וְיֵש לְדַקְדֵּק שֶלֹּא תְהֵא עָלָיו שׁוּם חֲצִיצָה
וְעִקַּר זְמַן הַטְּבִילָה הוּא לְאַחַר חֲצוֹת הַיּוֹם
אִשָׁה שֶׁשִּׁמְּשָׁה מִטָּתָהּ יְכוֹלָה לִפְלֹט שִׁכְבַת זֶרַע בְּתוֹךְ שְׁלשָׁה יָמִים לְאַחַר כָּךְ וַהֲרֵי הִיא כְּמוֹ בַּעַל קֶרִי וְלֹא הוֹעִילָה לָהּ הַטְּבִילָה לְעִנְיָן זֶה
וְהַתַּקָּנָה הִיא שֶׁקֹּדֶם הַטְּבִילָה תִּרְחַץ הֵיטֵב בְּחַמִּין וְלֹא תִפְלֹט אַחַר כָּךְ עוֹד
וְאָמְנָם אִם שִׁמְּשָׁה מִטָּתָהּ סָמוּךְ לִטְבִילָה סָמוּךְ לְוֶסְתָּהּ שֶׁאָז רְגִילָה לְהִתְעַבֵּר אָסוּר לָהּ לְהַשְׁחִית זֶרַע הַהֵרָיוֹן וְלָכֵן לֹא תִרְחַץ בְּחַמִּין
וּמִכָּל מָקוֹם יֵשׁ לָהּ לִטְבֹּל בְצוֹנֵן
מִי שֶׁהוּא אָבֵל רַחֲמָנָא לִצְּלָן אֲפִלּוּ בְּתוֹךְ שִׁבְעָה יָכוֹל לִרְחוֹץ וְלִטְבּוֹל אֶת עַצְמוֹ כְּמוֹ שָׁעָה שְׁתֵּי שָׁעוֹת קֹדֶם הַלַּיְלָה אֲפִלוּ קֹדֶם מִנְחָה
אֲבָל שְׁאָר כָּל דִּינֵי אֲבֵלוּת כְּגוֹן יְשִׁיבָה עַל גַּבֵּי קַרְקַע וּבְלֹא מִנְעָלִים נוֹהֵג עַד הַלָּיְלָה
נוֹהֲגִין שֶׁכָּל בַּעַל הַבַּיִת עוֹשֶׂה נֵר לְבֵיתוֹ מִפְּנֵי שֶׁבְּיוֹם הַכִּפּוּרִים יָרַד משֶׁה עִם הַלּוּחוֹת הַשְּׁנִיּוֹת וְהַתּוֹרָה נִקְרֵאת נֵר וְעוֹד נֵר אֶחָד בִּשְׁבִיל נִשְׁמוֹת אָבִיו וְאִמּוֹ שֶׁמֵּתוּ לְכַפֵּר עֲלֵיהֶם
וְנוֹהֲגִין שֶׁמַּדְלִיקִין אֶחָד בְּבֵיתוֹ שֶׁיִדְלַק עַד שְׁעַת הַבְדָּלָה וְיַבְדִּיל עָלָיו וְאֶחָד מַדְלִיקִין בְּבֵית הַכְּנֶסֶת
וְלֹא יַעֲשׂוּ נֵרוֹת אֵלּוּ מִשַּׁעֲוָה שֶׁל בָּתֵּי עֲבוֹדָה זָרָה
וּמִהְיוֹת שֶׁקְצָּת מַקְפִּידִים אִם אֵרַע שֶׁכָּבָה נֵרוֹ בְּיוֹם הַכִּפּוּרִים אַף כִּי בֶּאֱמֶת אֵין בָּזֶה שׁוּם חֲשָׁשׁ מִכָּל מָקוֹם טוֹב לִמְנוֹעַ מִזֶּה וְיִתֵּן אֶת הַנֵּר לַשַּׁמָּשׁ שֶׁהוּא יַעֲמִידוֹ בְּמָקוֹם שֶׁיִרְצֶה וְהָאִישׁ לֹא יֵדַע כְלָל מְקוֹם נֵרוֹ
וְיֵשׁ לָשֵׂאת אֶת הַנֵּר לְבֵית הַכְּנֶסֶת כְּשֶׁהוֹלֵךְ לִתְפִלַּת מִנְחָה לְהַעֲמִידוֹ עַל מְכוֹנוֹ וּלְהַדְלִיקוֹ אַחַר כָּךְ קֹדֶם בֵּין הַשְּׁמָשׁוֹת כִּי בְּעֵת שֶׁבָּאִים אַחַר כָּךְ לְבֵית הַכְּנֶסֶת לְעַרְבִית הַזְּמָן בָּהוּל
כְּשֶׁהוֹלְכִין לְבֵית הַכְּנֶסֶת לִתְפִלַּת מִנְחָה נוֹהֲגִין לִלְבּוֹשׁ בִּגְדֵי שַׁבָּת
בִּתְפִלַּת הַמִּנְחָה אוֹמְרִים לְאַחַר שְׁמוֹנֶה עֶשְׂרֵה אֶת הַוִּדּוּי
דְּהַיְנוּ קֹדֶם אֱלֹהַי נְצֹר אוֹמְרִים אֶת הַפָּסוּק יִהְיוּ לְרָצּוֹן וְגוֹ' וּמַתְחִילִין אֱלֹהֵינוּ וֵאלֹהֵי אֲבוֹתֵינוּ תָּבוֹא לְפָנֶיךָ עַד וָחֳלָיִים רָעִים וְאַחַר כָּךְ אוֹמְרִים אֱלֹהַי נְצֹר וכוֹ' וְאוֹמְרִים עוֹד הַפַּעַם הַפָּסוּק יִהְיוּ לְרָצוֹן וְגוֹ'
אִם בְּעוֹד שֶהוּא אוּמֵר אֶת הַוִּדוּי חוֹזֵר שְּׁלִיחַ הַצִּבּוּר אֶת הַתְּפִלָּה כֵּיוָן שֶהוּא כְּבָר אָמַר אֶת הַפָּסוּק יִהְיוּ לְרָצוֹן יָכוֹל לַעֲנוֹת אָמֵן וְלוֹמַר קְדֻשָׁה וּמוֹדִים
צָרִיךְ לוֹמַר אֶת הַוִּדוּי מְעֻמָד וְיִשְׁחֶה כְּמוֹ בְּמּוֹדִים
וּכְשֶמַּזְכִּיר אֶת הַחֵטְא יַכֶּה בָּאֶגְרוֹף עַל הַלֵּב כְּלוֹמַר אַתָּה גָרַמְתָּ לִי שֶׁחָטָאתִי
סֵדֶר הַוִּדּוּי כַּכָּתוּב בַּסִּדּוּרִים אוֹמְרִים כֻּלָּם בְּשָׁוֶה
וּמִי שֶׁהוּא יוֹדֵעַ בְּעַצְמוֹ חֵטְא שֶׁלֹּא נִזְכַּר בַּוִּדּוּי כֵּיוָּן שֶׁהוּא אוֹמֵר אֶת הַוִּדוּי בְּלַחַש נָכוֹן שֶיְפָרֵט אֶת הַחֵטְא הַהוּא וְיִתְוַדֶּה עָלָיו בִּמְרִירוּת הַלֵּב וּבִדְמָעוֹת שָׁלִיש
וְכֵן אִם הַחֵטְא הוּא אֶחָד מֵהַמְּפֹרָשִׁים בַּוִּדּוּי אֲזַי כְּשֶׁמַּגִיעַ אֵלָיו יִתְמַרְמֵר עָלָיו בְּיוֹתֵר
עֲוֹנוֹת שֶׁהִתְוַדָּה עֲלֵיהֶם בְּיוֹם הַכִּפּוּרִים שֶׁעָבַר אַף עַל פִּי שֶׁהוּא יוֹדֵעַ שֶׁלֹּא עָשָׂה אוֹתָם יוֹתֵר מִכָּל מָקוֹם יָכוֹל לַחֲזוֹר וּלְהִתְוַדּוֹת עֲלֵיהֶם וַהֲרֵי זֶה מְשֻׁבָּח שֶׁנֶּאֱמַר וְחַטָּאתִי נֶגְדִּי תָמִיד
לְאַחַר תְּפִלַּת הַמִּנְחָה אֵין אוֹמְרִים אָבִינוּ מַלְכֵּנוּ בֵּין שֶׁחָל יוֹם הַכִּפּוּרִים בְּחֹל בֵּין שֶׁחָל בַּשַּׁבָּת
לְאַחַר תְּפִלַת הַמִּנְחָה נוֹהֲגִין לְהַלְקוֹת וְאַף עַל פִּי שֶׁאֵין מַלְקוֹת אֵלּוּ מַלְקוֹת מַמָּשׁ מִכָּל מָקוֹם מִתּוֹךְ כָּךְ יָשִׂים אֶל לִבּוֹ לָשׁוּב מֵעֲבֵרוֹת שֶׁבְּיָדוֹ
וְיֵשׁ לִקַּח רְצוּעָה שֶׁל עֵגֶל אַף עַל פִּי שֶׁאֵינָה רְחָבָה טֶפַח
הַנִּלְקֶה יְהֵא מֻטָּה וְשׁוֹחֶה עַל בִּרְכָּיו פָּנָיו לַצָפוֹן וַאֲחוֹרָיו לַדָּרוֹם
וְנוֹהֲגִין לוֹמַר וִדּוּיִים בְּשָׁעָה שֶׁלּוֹקֶה
וְהַמַּלְקֶה אוֹמֵר וְהוּא רַחוּם וְגוֹ' שָׁלֹשׁ פְּעָמִים שֶהֵן שְׁלֹשִׁים וָתֵשַע תֵּבוֹת כְנֶגֶד שְׁלֹשִׁים וָתֵשַע מַלְקוֹת
לְעֵת הָעֶרֶב אוֹכְלִין סְעוּדָה הַמַּפְסָקֶת
וְנוֹהֲגִין לִטְבּוֹל פְּרוּסַת הַמּוֹצִיא בִּדְבַשׁ כְּמוֹ בְּרֹאשׁ הַשָּׁנָה
וְאֵין לֶאֱכֹל אֶלָּא דְבָרִים שֶׁהֵם קַלִּים לְהִתְעַכֵּל כְּגוֹן בְּשַׂר עוֹף
וְנוֹהֲגִין שֶׁאֵין אוֹכְלִים דָּגִים בִּסְעוּדָה זוֹ
וְלֹא יֹאכַל וְלֹא יִשְׁתֶּה דְבָרִים הַמְּחַמְּמִים כְּגוֹן מַאֲכָלִים הַמְּתֻבָּלִים בִּבְשָׂמִים וְכַרְכֹּם
וְצָרִיךְ לִזָּהֵר מְאֹד לְהוֹסִיף מֵחֹל עַל הַקִּדֶש דְּהַיְנוּ שֶׁיַּפְסִיק מִלֶּאֱכֹל בְּעוֹד יוֹם קְצָת קֹדֶם בֵּין הַשְּׂמשׁוֹת
וּזְרִיזִין מַקְדִּימִין לְהַפְסִיק כְּמוֹ שָׁעָה קֹדֶם הַלָּיְלָה
וְאִם מַפְסִיק מִלֶּאֱכֹל בְּעוֹד הַיּוֹם גָדוֹל וְדַעְתּוֹ לֶאֱכֹל לִשְׁתּוֹת אַחַר כָּךְ צָרִיךְ שֶׁיַּתְנֶה קֹדֶם בִּרְכַּת הַמָּזוֹן וְיֹאמַר בְּפֵרוּשׁ לְכָל הַפָּחוֹת יְהַרְהֵר בְּלִבּוֹ שֶׁאֵינוֹ מְקַבֵל עָלָיו עֲדַיִן אֶת הַתַּעֲנִית
הַמִּנְהָג בִּמְדִינוֹת אֵלּוּ שֶׁאֵין מַטְמִינִין בְּעֶרֶב יוֹם הַכִּפּוּרִים לְצֹרֶךְ מוֹצָאֵי יוֹם הַכִּפּוּרִים כְּדֶרֶךְ שֶׁמַּטְמִינִין בְּעֶרֶב שַׁבָּת לַשַׁבָּת מִשּׁוּם דַּהֲוֵי כְּמֵכִין מִיוֹם הַכִּפּוּרִים לַחֹל וְגַם מִשּׁוּם דְמִחְזֵי כְרַעַבְתָנוּתָא
כְּתִיב לִקְדוֹשׁ מְכֻבָּד וְדָרְשֵּׁינָן זֶה יוֹם הַכִּפּוּרִים שֶאֵין בּוֹ אֲכִילָה וּשְׁתִיָה מִצְוָה לְכַבְּדוֹ בִּכְסוּת נְקִיָה וּבְנֵרוֹת
לָכֵן מַצִּיעִין גַּם בְּבֵית הַכְּנֶסֶת מַצָּעוֹת נָאוֹת וּמַרְבִּין בְּנֵרוֹת שֶׁנִּקְרְאוּ כָבוֹד שֶנֶּאֱמַר בָּאֻרִים כַּבְּדוּ וּמְתַרְגְּמִינָן בְּפַנָסַיָא יַקְּרוּ ה'
קֹדֶם בֵּין הַשְּׁמָשוֹת פּוֹרְשִׂין מַפּוֹת עַל הַשֻּׁלְחָנוֹת וּמַדְלִיקִין נֵרוֹת בַּבַּיִת כְּמוֹ בְּעֶרֶב שַׁבָּת
וְיֵשׁ לְהַדְלִיק נֵר בְּחֶדֶר שֶאִשְׁתּוֹ שׁוֹכֶבֶת שָׁם כְּדֵי שֶׁלֹא יָבוֹא לִידֵי תַשְׁמִישׁ
וּמְבָרְכִין עַל הַנֵּרוֹת לְהַדְלִיק נֵר שֶׁל יוֹם הַכִּפּוּרִים
וְאִם חָל בַּשַּׁבָּת מְבָרְכִין לְהַדְלִיק נֵר שֶׁל שַׁבָּת וְשֶׁל יוֹם הַכִּפּוּרִים
נוֹהֲגִין לִלְבּוֹשׁ אֶת הַקִּיטֶל שֶׁהוּא בֶּגֶד מֵתִים וְעַל יְדֵי זֶה לֵב הָאָדָם נִכְנָע וְנִשְׁבָּר
וְגַם הָאָבֵל יָכוֹל לְלָבְשׁוֹ
וְכֵיוָן שֶׁהוּא בֶּגֶד מְיֻחָד לַתְּפִלָּה לֹא יֵלֵךְ בּוֹ לְבֵית הַכִּסֵּא
גַּם הַנָּשִׁים לוֹבְשׁוֹת בְּגָדִים לְבָנִים וּנְקִיִים לִכְבוֹד הַיּוֹם אַךְ לֹא יְקַשְּׁטוּ אֶת עַצְמָן בְּתַכְשִׁיטִין מִפְּנֵי אֵימַת הַדִּין
הַמִּנְהָג שֶׁהָאָב וְהָאֵם מְבָרְכִין אֶת הַבָּנִים וְאֶת הַבָּנוֹת קֹדֶם שֶׁנִּכְנָסִין לְבֵית הַכְּנֶסֶת שֶאָז כְּבָר חָלָה קְדֻשַּׁת הַיּוֹם וְשַׁעֲרֵי רַחֲמִים נִפְתָּחוּ
וּמִתְפַּלְלִים בִּבְרָכָה שֶיֵחָתְמוּ לְחַיִּים טוֹבִים וְשֶׁיְהֵא לִבָּם נָכוֹן בְּיִרְאַת וּמִתְחַנְּנִים בִּבְכִי וּבִדְמָעוֹת שֶׁתְּקֻבַּל תְּפִלָּתָם
וְגַם הַבָּנִים וְהַבָּנוֹת מִתְעוֹרְרִים שֶׁיֵלְכוּ בְּדֶרֶךְ טוֹבִים וְאָרְחוֹת צַדִּיקִים יִשְׁמֹרוּ
וְיֵשׁ שֶׁהוֹלְכִים גַּם לִקְרוֹבֵיהֶם שֶׁהֵם תַּלְמִידֵי חֲכָמִים וְצַדִּיקִים שֶׁיְּבָרְכוּ אוֹתָם וּמְבַקְשִׁים מֵהֶם שֶׁיִתְפַּלְּלוּ גַם בַּעֲדָם בְּיוֹם הַקָּדוֹשׁ וְהַנּוֹרָא
וְיֵשׁ לְהַקְדִּים לַעֲשׂוֹת כֵּן בְּעוֹד הַיּוֹם גָדוֹל כִּי לְעֵת עֶרֶב רָאוּי שֶׁיִהְיוּ נְכוֹנִים לְקַבֵּל קְדֻשַּׁת הַיּוֹם בְּהַשְׁקֵט וְיִשׁוּב הַדָּעַת
נֻסַּח הַבְּרָכָה יְשִׂימְךָ וְגוֹ' יְבָרֶכְךָ וְגוֹ' וְעוֹד מוֹסִיף כָּל אֶחָד כְּפִי צַחוּת לְשׁוֹנוֹ
וְיֵשׁ לוֹמַר תְּפִלָּה זֹאת וִיהִי רָצוֹן מִלִפְנֵי אָבִינוּ שֶׁבַּשָּׁמַיִם שֶׁיִתֵּן בְּלִבְּךָ אַהֲבָתוֹ וְיִרְאָתוֹ וּתְהֵא יִרְאַת עַל פָּנֶיךָ כָּל יְמֵי חַיֶיךָ שֶׁלֹּא תֶחֱטָא וִיהֵא חֶשְׁקְךָ בַּתּוֹרָה וּבַמִצְוֹת עֵינֶיךָ לְנֹכַח יַבִּיטוּ פִּיךָ יְדַבֵּר חָכְמוֹת וְלִבְּךָ יֶהְגֶּה אֵימוֹת יָדֶיךָ תִּהְיֶינָה עוֹסְקוֹת בְּמִצְוֹת רַגְלֶיךָ יָרוּצוּ לַעֲשׂוֹת רְצוֹן אָבִיךָ שֶׁבַּשָּׁמַיִם וְיִתֶּן לְךָ בָּנִים וּבָנוֹת צַדִּיקִים וְצִדְקָנִיוֹת עוֹסְקִים בַּתּורָה וּבְמִצְוֹת כָּל יְמֵיהֶם וִיהִי מְקוֹרְךָ בָּרוּךְ וְיַזְמִין לְךָ פַּרְנָסָתְךָ בְּהֶתֵּר וּבְנַחַת וּבְרֶוַח מִתַּחַת יָדוֹ הָרְחָבָה וְלֹא עַל יְדֵי מַתְּנַת בָּשָׂר וָדָם פַּרְנָסָה שֶׁתְּהֵא פָּנוּי לַעֲבוֹדַת וְתִכָּתֵב וְתֵּחָתֵם לְחַיִּים טוֹבִים וַאֲרֻכִּים בְּתוֹךְ כָּל צַדִּיקֵי יִשְׂרָאֵל אָמֵן
נוֹהֲגִין לִלְבּוֹשׁ אֶת הַטַּלִּית
וְיֵשׁ לִזָּהֵר לְלָבְשׁוֹ בְּעוֹד יוֹם וּלְבָרֵךְ עָלָיו
וְאִם נִתְאַחֵר עַד בֵּין הַשְּׁמָשׁוֹת לֹא יְבָרֵךְ עָלָיו
בִּמְדִינוֹת אֵלּוּ נוֹהֲגִין שֶׁקֹּדֶם כָּל נִדְרֵי מוֹצִיא הַגָּדוֹל שֶׁבַּקָּהָל סֵפֶר תּוֹרָה וּמְסַבֵּב עִמּוֹ סְבִיב הַבִּימָה וְהָאֲנָשִׁים מְחַבְּקִים וּמְנַשְּׁקִים אֶת סֵפֶר הַתּוֹרָה וּמְבַקְשִׁים מְחִילָה וּסְלִיחָה עַל מַה שֶּׁפָּגְמוּ בִּכְבוֹד הַתּוֹרָה וּמְקַבְּלִים עֲלֵיהֶם מֵהַיּוֹם וְאֵילֶךְ לָלֶכֶת בְּדַרְכָּהּ וְאוֹמְרִים כַּמָּה פְּעָמִים הַפָּסוּק אוֹר זָרוּעַ וְגוֹ' וְעוֹמֵד עִם סֵפֶר הַתּוֹרָה אֵצֶל שְּׁלִיחַ הַצִּבּוּר מִימִינוֹ וְעוֹד אֶחָד מֵחֲשׁוּבֵי הַקָּהָל עוֹמֵד אֶצְלוֹ מִשְּׂמֹאלוֹ גַּם כֵּן עִם סֵפֶר הַתּוֹרָה וְאוֹמְרִים שְׁלָשְתָּן בִּישִׁיבָה שֶׁל מַעְלָה וְכוּ' וּשְּׁלִיחַ הַצִּבּור אוֹמֵר כָּל נִדְרֵי שָׁלשׁ פְּעָמִים בַּנִּגּוּן הַיָּדוּעַ וְיֵשׁ לְכָל אָדָם לוֹמַר עִם שְּׁלִיחַ הַצִּבּוּר בְּלָחַשׁ
וְיֵשׁ לְהַתְחִיל כָּל נִדְרֵי בְּעוֹד יוֹם וּלְהַמְשִׁיךְ בּוֹ עַד הַלָּיְלָה
וּלְאַחַר שֶׁאָמַר שְּׁלִיחַ הַצִּבּוּר בָּרְכוּ וְעָנוּ בָּרוּךְ וְכוּ' מַחֲזִירִין אֶת סֵפֶר הַתּוֹרָה לַהֵיכָל וְחוֹזְרִין לִמְקוֹמָן
וּבַשַׁבָּת יְכוֹלִין לַחֲזוֹר לִמְקוֹמָן בְּהַתְחָלַת מִזְמוֹר שִׁיר לְיוֹם הַשַּׁבָּת
כְּשֶׁשְּׁלִיחַ הַצִּבּוּר אוֹמֵר בִּרְכַּת שֶׁהֶחֱיָנוּ יְכַוֵּן לְהוֹצִיא אֶת הַצִּבּוּר
וּמִכָּל מָקוֹם נָכוֹן שֶׁהַשּׁוֹמֵעַ יְכַוֵּן שֶׁלֹּא יֵצֵא בְּבִרְכַּת שְּׁלִיחַ הַצִּבּור אֶלָּא יְבָרֵךְ בְּעַצְמוֹ בְּלַחַשׁ וִימַהֵר לְסַיֵם קֹדֶם שְּׁלִיחַ הַצִּבּור כְּדֵי שֶיַעֲנֶה אָמֵן
וְהַנָּשִׁים שֶבֵּרְכוּ בְּהַדְלָקַת הַנֵּרוֹת שֶׁהֶחֱיָנוּ וְכֵן אִישׁ אִם הִדְלִיק וּבֵרַךְ אָז שֶׁהֶחֱיָנוּ לֹא יְבָרְכוּ עַתָּה שֶׁהֶחֱיָנוּ
לֵיל יוֹם הַכִּפּוּרִים וְיוֹמוֹ אוֹמְרִים בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד בְּקוֹל רָם
יֵשׁ שֶׁעוֹמְדִים עַל רַגְלֵיהֶם בְּכָל סֵדֶר תְּפִלַּת עַרְבִית וְכָל הַיּוֹם
וְאִם נֶחְלְשׁוּ יְכוֹלִים לִסְמֹךְ לְאֵיזֶה דָבָר
וְטַעַם הָעֲמִידָה לִהְיוֹת דֻגְמַת הַמַּלְאָכִים
וְלָכֵן הַנָּשִּׁים לֹא תַעֲמֹדְנָה
מִי שֶׁעָמַד פַּעַם אַחַת עַל דַּעַת לַעַששּׂוֹת כֵּן כָּל יָמָיו וְאַחַר כָּךְ רוֹצֶה לַחֲזוֹר צָרִיךְ הַתָּרָה
יֵשׁ נוֹהֲגִין לָלוּן בְּבֵית הַכְּנֶסֶת וְלוֹמַר שִׁירוֹת וְתִשְׁבָּחוֹת כָּל הַלָּיְלָה
וּכְשֶׁצָּרִיךְ לִישׁוֹן יַרְחִיק אֶת עַצְמוֹ מִן אֲרוֹן הַקֹּדֶשׁ
וְהַחַזָּנִים לֹא יֵעֹרוּ כִּי עַל יְדֵי זֶה מְאַבְּדִין קוֹלָן
קֹדֶם הַשְּׁכִיבָה יֹאמַר אַרְבָּעָה מִזְמוֹרֵי תְהִלִּים הָרִאשוֹנִים שֶׁהֵם מְסֻגָּלִים לְהִנָּצֵל מִקֶּרִי רַחֲמָנָא לִצְּלָן כִּי יֵשׁ בָּהֶם שְׁלֹשׁ מֵאוֹת וְשֵׁש תֵּבוֹת וְאַרְבָּעָה מִזְמוֹרִים עוֹלִין שְׁלֹשׁ מֵאוֹת וָעֶשֶׂר כְּמִנְיַן קֶרִי
וְרָאשֵׁי וְסוֹפֵי הַמִּזְמוֹרִים עוֹלִים מֵאָה עֶשְׂרִים וָשֵׁשׁ וְאַרְבָּעָה מִזְמוֹרִים וְהַכּוֹלֵל בְּיַחַד עוֹלִים מֵאָה שְׁלֹשִׁים וְאַחַת כְּמִנְיָן סַמָּאֵל וִיכַוֵּן לְסַלְּקוֹ מֵעָלָיו
וְטוֹב שֶׁלֹא יִתְעַטֵּף בְּכָרִים וּכְסָתוֹת הַמְּחַמְּמִין וְעל כָּל פָּנִים לֹא יְכַסֶּה רַגְלָיו
יוֹם הַכִּפּוּרִים אָסוּר בַּאֲכִילָה וּבִשְׁתִיָה בִּרְחִיצָה בְּסִיכָה בִּנְעִילַת הַסַּנְדָּל וּבְתַשְׁמִישׁ הַמִּטָה
וְאָסוּר בְּכָל מְלָאכָה וְטִלְטוּל כְּמוֹ בַּשַּׁבָּת
וְכֵיוָן שֶׁצְּרִיכִין לְהוֹסִיף מֵחֹל עַל הַקֹּדֶשׁ לָכֵן אֲסוּרִים בְּכָל אֵלּוּ מִבְּעוֹד יוֹם אֵיזֶה זְמָן קֹדֶם בֵּין הַשְׁמָשּׁוֹת וְכֵן בְּמוֹצָאֵי יוֹם הַכִּפּוּרִים זְמַן מֻעָט לְאַחַר צֵאת הַכּוֹכָבִים
לִגַּע בָּאֳכָלִין וּמַשְׁקִין כְּשֶצְּרִיכִין לָתֵת לִקְטַנִּים יֵש מַתִּירִין וְיֵש מַחְמִירִין
וְאִם אֶפְשָׁר יֵשׁ לִזָּהֵר
אִסּוּר רְחִיצָה עַיֵן סִימָן סָעִיף ז ח וְגַם בְּיוֹם הַכִּפּוּרִים אֵינוֹ אָסוּר רַק בִּרְחִצָה שֶׁל תַּעֲנוּג
וְצָרִיךְ לִזָּהֵר מְאֹד שֶׁלֹּא יִרְחַץ יוֹתֵר מִמַּה שֶׁמֻּכְרָח לוֹ
וְלִתְפִלַּת נְעִילָה וּמִנְחָה וּמַעֲרִיב כֵּיוָן
שֶׁעוֹמֵד כָּל הַיּוֹם בְּבֵית הַכְנֶסֶת וְעוֹסֵק בִּתְפִלּוֹת וּפִיוּטִים הֲרֵי הוּא מְשַׁמֵּר יָדָיו וְלֹא יִרְחָצֵם
הַכֹּהֲנִים שֶׁעוֹלִים לַדּוּכָן כֵּיוָן שֶׁלַּדּוכָן צְרִיכִין נְטִילַת יָדַיִם עַד הַזְּרוֹעַ וְאִם לֹא נָטְלוּ יְדֵיהֶם בְּשַׁחֲרִית רַק הָאֶצְבָּעוֹת אַף שֶׁבֵּרְכוּ אָז עַל נְטִילַת יָדָיִם מִכָּל מָקוֹם כֵּיוָן שֶׁהַנְּטִילָה הַהִיא לֹא הוֹעִילָה לָהֶם לַדּוּכָן אִם כֵּן כְּשֶׁנּוֹטְלִין עַתָּה עַד הַזְּרוֹעַ צְרִיכִין לְבָרֵךְ שֵׁנִית עַל נְטִילַת יָדָיִם
וְטוֹב יוֹתֵר שֶיִטְּלוּ יְדֵיהֶם גַּם בְּשַׁחֲרִית עַד הַזְּרוֹעַ וְלֹא יִצְטָרְכוּ עַתָּה לְבָרֵךְ שֵׁנִית
הַחוֹלֶה אֲפִלּו אֵין בּוֹ סַכָּנָה רוּחֵץ כְּדַרְכּוֹ
כַּלָּה בְּתוֹךְ שְׁלֹשִׁים יוֹם מִשֶּנִּשְּׂאָה רוֹחֶצֶת פָּנֶיהָ כְּדֵי שֶׁלֹּא תִתְגַּנֶּה עַל בַּעְלָהּ
הָרוֹאֶה חַס וְשָׁלוֹם קְרִי בְּיוּם הַכִּפּוּרִים אִם לַח הוּא מְקַנְּחוֹ בְּמַפָּה
וְאִם כְּבָר נִתְיַבֵּשׁ רוֹחֵץ מְקוֹמוֹת הַמְּלֻכְלָכִים לְבַד דְּדִינוֹ כְצוֹאָה
וְלֹא יִרְחַץ בְבֶגֶד שֶׁלֹא יָבוֹא לִידֵי סְחִיטָה
וְאָסוּר לִטְבֹּל אַף עַל פִּי שֶׁהוּא רָגִיל לִטְבֹּל בִּשְׁאָר יְמוֹת הַשָּׁנָה
וִיגַלֶּה צַעְרוֹ לְתַלְמִיד חָכָם מַה שֶׁאֵרַע בַּיּוֹם הַקָּדוֹשׁ וְהַנּוֹרָא וְהוּא יוֹרֵהוּ מַה לַּעֲשׂוֹת שֶׁיִתְכַּפֶּר וְיַאֲרִיךְ יָמִים
סִיכָה אֲסוּרָה אֲפִלּוּ בִּשְׁבִיל לְהַעֲבִיר הַזֻּהֲמָה וַאֲפִלּוּ עַל מִקְצָת גּוּפוֹ
אַךְ חוֹלֶה אֲפִלּוּ אֵין בּוֹ סַכָּנָה סָךְ כְּדַרְכּוֹ
וּמִי שֶׁיֶשׁ בּוֹ חֲטָטִים בִּמְדִינוֹתֵינוּ שֶׁאֵין נוֹהֲגִין הַבְּרִיאִים לָסוּךְ בַּחֹל אָסוּר לָסוּךְ מִשּׁוּם דְּמוּכָח שֶׁהִיא מִשּׁוּם רְפוּאָה וְעַיֵּן לְעֵיל סִימָן צא
נְעִילַת הַסַּנְדָּל יֵשׁ אוֹסְרִין אֲפִלּוּ בְּסַנְדָּל שֶל עֵץ שֶׁאֵינוֹ חָפוּי בְּעוֹר
אֲבָל שֶׁל גֶּמִי קַשׁ בֶגֶד מֻתָּר
וְיֵשׁ לְהַחְמִיר בִּנְעִילַת הַסַּנְדָּל אֲפִלוּ בִּמְקוֹם רֶפֶשׁ וְטִיט וּגְשָׁמִים
וַאֲפִלּוּ הוֹלֵךְ בֵּין הַגּוֹיִם אָסוּר
וְאִם הוּא מִצְטַעֵר הַרְבֵּה לֵילֵךְ בִּמְקוֹם רֶפֶשׁ וְטִיט וּגְשָׁמִים בְּלִי סַנְדָּל יִנְעֹל סַנְדָּלִים שֶׁהֵם בְּלִי עָקֵב מִנְעָלִים שֶׁהֵם עִם עָקֵב אֶלָּא יַחֲלִיפֵם שֶׁל שְׂמֹאל לְיָמִין וְשֶׁל יָמִין לִשְׂמֹאל אִם יֵשׁ חִלּוּק בֵּינֵיהֶם וְלִפְנֵי פֶתַח בֵּית הַכְּנֶסֶת יַחֲלֹץ אוֹתָם וְיַצְנִיעֵם
וְיִזָּהֵר שֶׁלֹּא לִגַּע בָּהֶם לֹא בִנְעִילָה וְלֹא בַחֲלִיצָה שֶׁלֹּא יִצְטָרֵךְ לִרְחוֹץ יָדָיו
מֻתָּר לַעֲמֹד עַל כָּרִים וּכְסָתוֹת אֲפִלּוּ הֵן שֶׁל עוֹר אֲבָל בִתְפִלַּת שְׁמוֹנָה עֶשְרֵה אָסוּר לַעֲמֹד עַל שׁוּם דָּבָר
אַךְ מִי שֶׁהוּא אִישׁ מְצֻנָּן מֻתָּר לַעֲמֹד עַל קְצָת עֲשָׂבִים
כָּל חוֹלֶה אַף עַל פִּי שֶׁאֵין בּוֹ סַכָּנָה מִי שֶׁיֶשׁ מַכָּה בְּרַגְלוֹ וְכֵן הַיּוֹלֶדֶת כָּל שְׁלֹשִׁים מֻתָּרִין בִּנְעִילַת הַסַּנְדָּל
אָסוּר לִגַע בְּאִשְׁתּוֹ אֲפִלּוּ בַּיּוֹם וְיַחֲזִיקָהּ כָּל יוֹם הַכִּפּוּרִים כְמוֹ נִדָּה
מְעֻבָּרוֹת וּמֵינִיקוֹת מִתְעַנּוֹת וּמַשְׁלִימוֹת כְּכָל אָדָם
וּמֵינִיקָה שֶׁוְּלָדָהּ חוֹלֶה וּמְסֻכָּן וְאֵינוֹ רוֹצֶה לִינֹק כִּי אִם מִמֶּנָּה וְאִם תִּתְעַנֶּה תְּהֵא סַכָּנָה לַוָּלָד לֹא תִתְעַנֶּה
מְעֻבֶּרֶת שֶׁהֵרִיחָה אֵיזֶה מַאֲכָל וּמִתְאַוָּה וְיָדוּעַ שֶׁאִם אֵין נוֹתְנִין לָהּ מִמַּה שֶּׁהִיא מִתְאַוָּה הִיא וּוְלָדָהּ מְסֻכָּנִים לָכֵן אִם אָמְרָה צְרִיכָה אֲנִי לֶאֱכֹל אַף עַל פִּי שֶׁאֵין פָּנֶיהָ מִשְׁתַּנִּים שֶׁרוֹאִים שֶׁפָּנֶיהָ מִשְׁתַּנִּים
אַף עַל פִּי שֶׁאֵינָהּ אוֹמֶרֶת כְּלוּם לוֹחֲשִׁין לָהּ בְּאָזְנָהּ שֶׁהַיּוֹם יוֹם הַכִּפּוּרִים כִּי לִפְעָמִים מִתְיַשֶׁבֶת דַּעְתָּהּ בְּכָךְ
וְאִם לֹא נִתְיַשְּׁבָה דַעְתָּהּ מַאֲכִילִין אוֹתָהּ בְּעִנְיָן זֶה מִתְּחִלָּה נוֹתְנִין לָהּ דָּבָר מֻעָט שֶׁטּוֹבְלִין אֶצְבַּע בְּרֹטֶב וְכַדּוֹמֶה וְנוֹתְנִין לְתוֹךְ פִּיהָ כִּי לִפְעָמִים בְּטִפָּה אַחַת מִתְיַשֶׁבֶת דַּעְתָּה
וְאִם לָאו נוֹתְנִין לָהּ פָּחוֹת מִכַּשִּׁעוּר
וְאִם עֲדַיִן לֹא נִתְיַשְּׁבָה נוֹתְנִין לָּהּ דֵּי צָרְכָּהּ
וְכֵן כָּל אָדָם שֶׁהֵרִיחַ מַאֲכָל וְנִשְׁתַּנּוּ פָנָיו מְסֻכָּן הוּא וְנוֹהֲגִין בּוֹ כְּמוֹ שֶׁכָּתַבְתִּי
אֲבָל כָל זְמַן שֶלֹּא נִשְׁתַּנּוּ פָנָיו אֵין מַאֲכִילִין אוֹתוֹ אַף עַל פִּי שֶׁאוֹמֵר שֶׁצָּרִיךְ אָנִי
יוֹלֶדֶת וְכֵן חוֹלֶה שֶׁיֶשׁ בּוֹ סַכָּנָה לְעִנְיַן אֲכִילָה וּשְׁתִיָה וְחִלּוּל יוֹם הַכִּפּוּרִים דִּינָם כְּמוֹ בְּחִלּוּל שַׁבָּת
אֶלָּא דִּלְעִנְיַן אֲכִילָה וּשְׁתִיָה אֲפִלוּ כַּמָּה רוֹפְאִים אוֹמְרִים שֶׁאֵינוֹ צָרִיךְ וַאֲפִלּוּ אוֹמְרִים שֶׁהָאֲכִילָה הַשְּׁתִיָה תַּזִּיק וְהַחוֹלֶה אוֹמֵר שֶׁהוּא צָרִיךְ וַאֲפִלּוּ הוּא אוֹמֵר שֶׁעֲדַיִן אֵינוֹ מְסֻכָּן אֶלָּא שֶׁאִם לֹא יֹאכַל יִכְבַּד עָלָיו הַחֹלִי וְיִסְתַּכֵּן שׁוֹמְעִין וּמַאֲכִילִין אוֹתוֹ
כִּי לְעִנְיַן אֲכִילָה וּשְׁתִיָה הוּא יוֹתֵר מֵבִין עַל עַצְמוֹ וְלֵב יוֹדֵעַ מָרַת נַפְשׁוֹ
כְּשֶׁמַּאֲכִילִין אֶת הַמְּעֻבֶּרֶת אֶת הַיּוֹלֶדֶת אֶת הַחוֹלֶה מַנִּיחִין לִפְנֵיהֶם אֶת הַמַּאֲכָל וְאוֹמְרִים לָהֶם אִם יוֹדֵע אַתָּה שֶׁאֶפְשָׁר שֶׁתִּסְתַּכֵּן אִם לֹא תֹאכַל דֵּי מַחְסוֹרְךָ תֹּאכַל כְּסֵדֶר עַד שֶׁתָּבִין כִּי דַי לָךְ
אֲבָל אִם אֶפְשָׁר לְךָ שֶׁלֹּא תֹאכַל בְּפַעַם אַחַת כַּשִּׁעוּר עֲשֵׂה כָּךְ
וְיֹאכַל בְּפַעַם אַחַת כְּשִׁעוּר שְׁנֵי שְׁלִישֵׁי בֵיצָה
וְיִשְׁהֶה קְצָת וְשׁוּב יֹאכַל כָּךְ וְיִשְׁהֶה בֵין אֲכִילָה לַאֲכִילָה עַד שֶׁיְהֵא מִסוֹף הָאֲכִילָה הָרִאשׁוֹנָה עַד תְּחִלַּת הָאֲכִילָה הַשְּׁנִיָּה לְכָל הַפָּחוֹת שִׁעוּר כְּדֵי אֲכִילַת פְּרָס
וְכֵן יָכוֹל לֶאֱכֹל אֲפִלּוּ הַרְבֵּה פְּעָמִים רַק שֶׁלֹּא יִהְיוּ שְׁתֵּי אֲכִילוֹת בְּתוֹךְ שִׁעוּר אֲכִילַת פְּרָס אִם אֶפְשָׁר וְדַי
וּבִשְׁתִיָה יִשְׁתֶּה בְּפַעַם אַחַת קְצָת פָּחוֹת מִמְּלֹא לֻגְמָיו וְיִשְׁהֶה גַם כֵּן קְצָת וְיַחֲזוֹר וְיִשְׁתֶּה
וּשְׁהִיּוֹת אֵלּוּ תִּהְיֶינָה גַּם כֵּן לְכָל הַפָּחוֹת כְּדֵי אֲכִילַת פְּרָס עַל כָּל פָּנִים לְפָחוֹת כְּדֵי שְׁתִיַת רְבִיעִית
וְיֵש לְשַׁעֵר קֹדֶם יוֹם הַכִּפּוּרִים שִׁעוּרִים אֵלּוּ לְפִי כְּלִי שָׁעוֹת [הַשָּׁעוֹן] כְּדֵי שֶׁיֵדְעוּ אוֹתָם עַל נָכוֹן
מִי שֶׁאֲחָזוֹ בֻלְמוּס וְהוּא חֹלִי מֵחֲמַת רְעָבוֹן וְסִימָנָיו שֶׁעֵינָיו כֵּהוֹת וְאֵינוֹ יָכוֹל לִרְאוֹת מַאֲכִילִין אוֹתוֹ עַד שֶׁיֵאוֹרוּ עֵינָיו
בּכָל אֵלּוּ שֶׁמַּאֲכִילִין אוֹתָן מִשּׁוּם סַכָּנָה אִם אֵין שָׁם מַאֲכָל הֶתֵּר מַאֲכִילִין אוֹתָן מַאֲכַל אִסּוּר
וְאִם מַאֲכִילִין אוֹתָן דְבַר אִסּוּר נִרְאֶה דְיֵשׁ לְהַאֲכִילָן פָּחוֹת פָּחוֹת מִכַּזַיִת אִם דַי לָהֶם בְּכָךְ
אִם דַּעְתּוֹ מְיֻשֶׁבֶת מְבָרֵךְ לִפְנֵיהֶם וּלְאַחֲרֵיהֶם אֲבָל קִדּוּשׁ לֹא יַעֲשֶׂה וּבְבִּרְכַּת הַמָּזוֹן אוֹמֵר יַעֲלֶה וְיָבוֹא
וְאִם חָל בַּשַּׁבָּת אוֹמֵר גַּם רְצֵה
וְאִם שָׁכַח אֵינוֹ צָרִיךְ לַחֲזוֹר וּלְבָרֵךְ שֶׁאֵין חִיוּב הַיּוֹם לֶאֱכוֹל פַּת
קָטָן וּקְטַנָּה פְּחוּתִים מִתֵּשַׁע שָׁנִים אֲפִילּוּ אִם רוֹצִים לְהִתְעַנּוֹת קְצָת אֵין מַנִּיחִין אוֹתָן שֶׁלֹּא יָבוֹאוּ חַס וְשָׁלוֹם לִידֵי סַכָּנָה
אֲבָל מִשֶּׁיֵשׁ לָהֶם תֵּשַׁע שָנִים שְׁלֵמוֹת וְהֵם בְּרִיאִים מְחַנְּכִין אוֹתָן שֶׁיִתְעַנּוּ קְצָת וְלֹא יֹאכְלוּ עַד לְאַחַר אֵיזוֹ שָׁעוֹת מִמַּה שֶּׁהֵם רְגִילִים לֶאֱכוֹל
וּבִנְעִילַת הַסַּנְדָּל וּרְחִיצָה וְסִיכָה יֵשׁ לְחַנְּכָם גַּם קֹדֶם תֵּשַׁע שָׁנִים
טוֹב לְהָרִיחַ אֵיזֶה פְּעָמִים בִּבְשָׂמִים וּלְבָרֵךְ עֲלֵיהֶם כְּדֵי לְהַשְׁלִים מֵאָה בְּרָכוֹת
וְאָמְנָם כָּל זְמן שֶׁלֹּא הִסִּיחַ דַּעְתּו אָסוּר לְבָרֵךְ שֵׁנִית דַּהֲוֵי בְּרָכָה לְבַטָּלָה
עַל כֵּן צָרִיךְ לְהַפְסִיק בֵּינְתַיִם זְמַן גָּדוֹל שֶׁיְהֵא הֶסַּח הַדַּעַת בֵּינְתָיִם
וְטוֹב שֶׁיָּרִיחַ בְּכָל פַּעַם בִּבְשָׂמִים אֲחֵרִים אַף שֶׁהֵן מִמִּין אֶחָד
וּמִכָּל שֶׁכֵּן אִם יֶשׁ שְׁלשָׁה מִינִים כְּגוֹן עֲצֵי בְשָׂמִים עִשְׂבֵי בְשָׂמִים וּמִינֵי בְשָׂמִים
וְאִם יְכַוֵּן לְכָל בִּרְכוֹת שְּׁלִיחַ הַצִּבּור וְהַקּוֹרְאִים בַּתּוֹרָה וְהַמַּפְטִירִין לֹא יַחְסְרוּ רַק שָׁלֹשׁ בְּרָכוֹת לְתַשְׁלוּם מֵאָה וְיַשְׁלִים בְּאֵלּוּ שֶׁעַל הַבְּשָׂמִים
מַזְכִּירִין נְשָׁמוֹת בְּיוֹם הַכִּפּוּרִים מִשּׁוּם דִּזְכִירַת הַמֵּתִים מְשַׁבֶּרֶת וּמַכְנִיעָה לִבּוֹ שֶׁל אָדָם
וְעוֹד לְפִי שֶׁגַּם הַמֵּתִים צְרִיכִין כַּפָּרָה כִּדְאִיתָא בְּסִפְרֵי כַּפֵּר לְעַמְךָ יִשְׂרָאֵל אֵלוּ הַחַיִּים
אֲשֶׁר פָּדִיתָ אֵלּו הַמֵּתִים
מְלַמֵּד שֶׁהַמֵּתִים צְרִיכִין כַּפָּרָה
וְנוֹדְרִים צְדָקָה בַּעֲבוּרָם
וְסֶמֶךְ לָזֶה בְּסוֹף פָּרָשַׁת תְּצַוֶּה כְּתִיב אַחַת בַּשָּׁנָה יְכַפֵּר וְסָמִיךְ לֵהּ וְנָתְנוּ אִישׁ כֹּפֶר נַפְשוֹ לַה'
וּמוֹעִילָה הַצְּדָקָה בַּעֲבוּר הַמֵּתִים כִּי בּוֹחֵן לְבָבוֹת שֶׁאִם הָיָה זֶה הַמֵּת חַי גַּם כֵּן הָיָה נוֹתֵן צְדָקָה
וְהַחַי יָכוֹל לְבַקֵּשׁ לְהָקֵל דִּין הַמֵּת כְּמוֹ דָוִד שֶׁהִתְפַּלֵל עַל אַבְשָׁלוֹם
וְהַמֵּתִים הַצַּדִּיקִים מְלִיצִים עַל צֶאֱצָאֵיהֶם
גַּם בְּיוֹם אַחֲרוֹן שֶׁל פֶּסַח וּבְיוֹם שֵׁנִי דְשָׁבוּעוּת וּבִשְׁמִינִי עֲצֶרֶת מַזְכִּירִין נְשָׁמוֹת לְפִי שֶׁקּוֹרִין בָּהֶם כָּל הַבְּכוֹר וּכְתִיב שָׁם אִישׁ כְּמַתְּנַת יָדוֹ
לָכֵן נוֹדְרִין מַתָּנוֹת לִצְדָקָה
וְכֵיוָן שֶׁנּוֹדְרִין לִצְדָקָה נָהֲגוּ לִתְּנָהּ בַּעֲבוּר הַנְּשָׁמוֹת שֶׁיִזְכֹּר אוֹתָן אֱלֹקִים לְטוֹבָה וְגַם אוֹתָנוּ יִזְכֹּר עִמָּהֶן לְטוֹבָה בִּזְכֻיּוֹתֵיהֶן
וְנוֹהֲגִין כִּי מִי שֶׁיֶשׁ אָב וָאֵם יוֹצֵא מִבֵּית הַכְּנֶסֶת בִּשְׁעַת הַזְכָּרַת נְשָׁמוֹת
גַּם נוֹהֲגִין שֶׁבְּתוֹךְ שָׁנָה רִאשׁוֹנָה לְמִיתַת הָאָב הָאֵם יוֹצֵא גַם כֵּן מִבֵּית הַכְּנֶסֶת
אִם יֵש תִּנוֹק לָמוּל מָלִין קֹדֶם אַשְׁרֵי וּמְבָרְכִין בִּרְכַּת הַמִּילָה בְּלֹא כוֹס
וּבִמְדִינוֹתֵינוּ נוֹהֲגִין לְבָרֵךְ עַל הַכּוֹס וְנוֹתְנִין מִמֶּנּוּ מְעַט לַתִּינוֹק הַנִּמּוֹל מִלְּבַד מַה שֶּׁנּוֹתְנִים כְּשֶׁאוֹמְרִים בְּדָמַיִךְ חֲיִי
אֲבָל לְתִינוֹק אַחֵר אֵין לִתֵּן לִטְעֹם מִן הַכּוֹס
הַנּוֹהֵג לִמְצֹץ בְּיַיִן לֹא יְזַלְּפוֹ בַּפֶּה אֶלָּא בַּיָּד וּמוֹצֵץ בַּפֶּה כְּדַרְכּוֹ
נוֹהֲגִין לשְׁטֹחַ עֲשָׂבִים בְּבֵית הַכְּנֶסֶת
וְהַטַּעַם הוּא לְפִי שֶׁנּוֹהֲגִין לְהִשְׁתַּחֲווֹת וְלִפֹּל עַל הַפָּנִים בִּשְׁעַת הָעֲבוֹדָה זֵכֶר לַמִּקְדָש
וּבְמָקוֹם שֶׁהַקַּרְקַע מְרֻצָּף בַּאֲבָנִים אָסוּר לְהִשְׁתַּחֲווֹת כֵּן
וַאֲפִלּוּ בְּמָקוֹם שֶׁאֵינוֹ מְרֻצָּף יֵשׁ קְצָת אִסּוּר עַל כֵּן שׁוֹטְחִין עֲשָׂבִים לְהַפְסִיק בֵּין הַקַּרְקַע
וְאִם אֵין שָׁם עֲשָׂבִים יַפְסִיק בְטַלִּיתוֹ בְּדָבָר אַחֵר
זְמַן תְּפִלַּת נְעִילָה הוּא כְּשֶׁהַחַמָּה הִיא בְּרֹאשׁ הָאִילָנוֹת כְּדֵי שֶׁיַּשְׁלִים אוֹתָהּ עִם צֵאת הַכּוכָבִים
וְלִפְעָמִים נִמְשֶׁכֶת קְצָת בְּתוֹךְ הַלַּיְלָה וַאֲפִלוּ הָכִי אוֹמְרִים חָתְמֵנוּ לְפִי שֶׁאֵין הַדִּין מִסְתַּלֵּק עַד שֶׁיִגְמְרוּ יִשְׂרָאֵל אֶת סִדְרֵיהֶם לְמָטָּה
וְהֶחָרוּז:הַיּוֹם יִפְנֶה וְכוּ' אִם יָצְאוּ הַכּוֹכָבִים לֹא יֹאמַר כֵּן מִשּׁוּם דַהֲוֵי דּוֹבֵר שְׁקָרִים
אֶלָּא יֹאמַר הַיּוֹם פָּנָה הַשֶּׁמֶשׁ בָּא וּפָנָה
שְּׁלִיחַ הַצִּבּוּר אוֹמֵר בִּרְכַּת כֹּהֲנִים וְשִׂים שָׁלוֹם אַף עַל פִּי שֶׁהוּא לָיְלָה
יֵש לְבַטֵּל הַמִּנְהָג שֶׁהַגּוֹי מַדְלִיק נֵרוֹת לְצֹרֶךְ אֲמִירַת הַפִּיוּטִים בִּנְעִילָה אֶלָּא הַנֵּרוֹת הַדּוֹלְקִים יְפַזְּרֵם בְּכָל בֵּית הַכְּנֶסֶת דְּזֶה הֲוֵּי שְׁבוּת דִּשְּׁבוּת
לְאַחַר תְּפִלַּת נְעִילָה אֲפִלּוּ חָל בַּשַּׁבָּת וּגְמָרָהּ בַּיּוֹם מִכָּל מָקוֹם אוֹמְרִים אָבִינוּ מַלְכֵּנוּ
וְאוֹמְרִים שְׁמַע יִשְׂרָאֵל פַּעַם אֶחָת
בָּרוּךְ שֵׁם כְּבוֹד מַלְכוּתוֹ לְעוֹלָם וָעֶד שָׁלֹשׁ פְּעָמִים
הוּא הָאֱלֹהִים שֶׁבַע פְּעָמִים לְלַוּוֹת אֶת הַשְּׁכִינָה שֶמִּתְעַלֶּה לְמַעְלָה מִשִּׁבְעָה רְקִיעִים
וְאוֹמֵר שְּׁלִיחַ הַצִּבוּר קַדִישׁ שָׁלֵם בְּנִגּוּן שֶׁל שִׂמְחָה
וְאַחַר כָּךְ תּוֹקְעִין תְּקִיעָה אַחַת וְהִיא סִימָן לְסִילּוּק שְׁכִינָה לְמַעְלָה כְּמוֹ שֶׁהָיָה בְּמַתַּן תּוֹרָה
שֶׁכְּשֶעָלְתָה הַשְּׁכִינָה נֶאֱמַר בִּמְשֹׁךְ הַיּוֹבֵל וְגוֹ'
וְנֶאֱמַר עָלָה אֱלֹהִים בִּתְרוּעָה
וְגַם הוּא זֵכֶר לִתְקִיעַת יוֹם הַכִּפּוּרִים בַּיּוֹבֵל
וִיכוֹלִין לִתְקֹעַ אַף עַל פִּי שֶׁעֲדַיִן לֹא יָצְאוּ כּוֹכָבִים אֶלָּא שֶׁהוּא בֵּין הַשְּׁמָשּׁוֹת וַאֲפִלּוּ הוּא שַׁבָּת
אֲבָל בְּעוֹד יוֹם אֵין לִתְקֹעַ
לְאַחַר הַתְּקִיעָה אוֹמְרִים כֻּלָּם שָלֹשׁ פְּעָמִים לְשָּׁנָה הַבָּאָה בִּירוּשָׁלָיִם
לְאַחַר צֵאת הְכּוֹכָבִים מִתְפַּלְלִין מַעֲרִיב
וְיֵשׁ לְהַעֲמִיד שְּׁלִיחַ צִבּוּר הָגוּן וְיִתְפַּלְלוּ בְנַחַת וּבְכַוָּנָה וְיֵשׁ לִגְעֹר בַּחוֹטְפִים
אוֹמְרִים בִּתְפִלַּת שְׁמֹנֶה עֶשְׂרֵה אַתָּה חוֹנַנְתָּנוּ
אִם חָל בְּשַׁבָּת אוֹמְרִים: וְיִתֵּן לְךָ אֲבָל אֵין אוֹמְרִים וִיהִי נֹעַם וְאַתָּה קָדוֹשׁ
וּלְאַחַר הַתְּפִלָּה מְקַדְּשִׁין אֶת הַלְּבָנָה וּפוֹקְדִין אִישׁ אֶת רֵעֵהוּ בְשִׂמְחָה וְטוּב לֵב כְּמוֹ בְיוֹם טוֹב
בְּהַבְדָּלָה שֶׁל מוֹצָאֵי יוֹם הַכִּפּוּרִים צְרִיכִין לְבָרֵךְ דַּוְּקָא עַל נֵר שֶׁשָּׁבַת וְלֹא עַל נֵר שֶׁהוֹצִיאוּ עַתָּה מִן הָאֲבָנִים וְכַדּוֹמֶה וְלֹא בְּמַה שֶׁהָדְלַק מִמֶּנוּ
וְהַמֻּבְחָר הוּא לְהַדְלִיק נֵר אַחֵר מִן הַנֵּר שֶׁהִדְלִיק אֶתְמוֹל בְּבֵיתוֹ וּלְבָרֵךְ עַל שְׁנֵיהֶם
וְאִם אֵין נֵר בְּבֵיתוֹ יָבִיא אֶת הַנֶּר הַדּוֹלֵק מִבֵּית הַכְּנֶסֶת וּלְהַדְלִיק עוֹד אֶחָד מִזֶּה הַנֶּר וּלְבָרֵךְ עֲלֵיהֶם
וּבִשְׁעַת הַדְחָק מְבָרְכִין עַל הַנֶּר שֶׁהֻדְלַק מִנֵּר שֶׁל גּוֹי מֵהָאוּר שֶׁהוֹצִיאוּ מֵאֲבָנִים וְכַדּוֹמֶה
וְאֵין מַתְחִילִין הִנֵּה אֵל יְשׁוּעָתִי אֶלָּא מְבָרְכִין עַל הַכּוֹס וְעַל הַנֶּר וְהַמַּבְדִּיל וְאֵין מְבָרְכִים עַל הַבְּשָׂמִים
וְאִם הָיְתָה שַׁבָּת מְבָרְכִין גַּם עַל הַבְּשָׂמִים וְגַם מַתְחִילִין הִנֵּה אֵל יְשׁוּעָתִי כְּמוֹ בִּשְׁאָר מוֹצָאֵי שַׁבָּת
אוֹכְלִים וְשׁוֹתִים וּשְׂמֵחִים בְּמוֹצָאֵי יוֹם הַכִּפּוּרִים דְּאִיתָא בַּמִּדְרָשׁ בְּמוֹצָאֵי יוּם הַכִּפּוּרִים בַּת קוֹל יוֹצֵאת וְאוֹמֶרֶת לֵךְ אֱכֹל בְּשִׂמְחָה לַחְמֶךָ וּשְׁתֵה בְלֶב טוֹב יֵינֶךָ כִּי כְבָר רָצָה הָאֱלֹהִים אֶת מַעֲשֶׂיךָ
הַמְּדַקְדְּקִין בַּמִּצְוֹת מַתְחִילִין מִיָד בְּמוֹצָאֵי יוֹם הַכִּפּוּרִים בַּעֲשִׂיַת הַסֻּכָּה לְקַיֵּם יֵלְכוּ מֵחַיִל אֶל חָיִל
בַּיּוֹם שֶׁלְּאַחַר יוֹם הַכִּפּוּרִים נוֹהֲגִין לְהַשְׁכִּים לְבֵית הַכְּנֶסֶת
וּבַיָמִים שֶׁבֵּין יוֹם הַכִּפּוּרִים לְסֻכּוֹת אֵין מִתְעַנִּין אֲפִלּוּ תַּעֲנִית יָאר צֵייט וְאֵין אוֹמְרִים תַּחֲנוּן לְפִי שֶׁהֵם יְמֵי שִׂמְחָה שֶׁהָיוּ מְחַנְּכִין בָּהֶם אֵת הַמִּזְבֵּחַ בִּימֵי שְׁלֹמֹה
וְגַם אֲנַחְנוּ עוֹסְקִים בְּמִצְוַת בִּנְיַן סֻכָּה וַהֲכָנַת אֶתְרוֹג וּשְׁאָר הַמִּינִים לִכְבוֹד אֲדוֹן הָאֲדוֹנִים מְקַדֵּשׁ יִשְׂרָאֵל וְהַזְּמַנִּים
מִצְוָה לִבְנוֹת הַסֻּכָּה מִיָד בַּיּוֹם שֶׁלְּאַחַר יוֹם הַכִּפּוּרִים וַאֲפִלּוּ הוּא עֶרֶב שַׁבָּת דְּמִצְוָה הַבָּאָה לְיָדוֹ אַל יַחְמִיצֶנָּה
וְיִבְחַר מָקוֹם נָקִי לְהַעֲמִידָה שָׁם
וּמִצְוָה עַל כָּל אָדָם שֶׁיַּעֲסֹק בְּעַצְמוֹ בַּעֲשִׂיַת הַסֻּכָּה וּבְהַנָּחַת הַסְּכָךְ
וְאַף עַל פִּי שֶׁהוּא אָדָם נִכְבָּד זֶה כְּבוֹדוֹ שֶעוֹסֵק בְּעַצְמוֹ בַּמִּצְוָה
וּמִן הָרָאוּי הָיָה לְבָרֵךְ שֶׁהֶחֱיָנוּ עַל עֲשִׂיַת הַסֻּכָּה אֶלָּא שֶׁאָנוּ סוֹמְכִין עַל שֶׁהֶחֱיָנוּ שֶׁאוֹמְרִים בַקִּדּוּשׁ
וִיהַדֵּר לְיַפּוֹת אֶת הַסֻּכָּה וּלְהַנְאוֹתָהּ בְּכֵלִים נָאִים וּמַצָּעוֹת נָאוֹת כְּפִי כֹחוֹ
בְּעִנְיַן דָּפְנוֹת הַסֻּכָּה יֵשׁ הַרְבֵּה חִלּוּקֵי דִינִים וְאֵין הַכֹּל בְּקִיאִים
עַל כֵּן צְרִיכִין לַעֲשׂוֹת דְּפָנוֹת שְׁלֵמוֹת וַחֲזָקוֹת שֶׁלֹּא יְהֵא הָרוּחַ מֵנִיעַ אוֹתָן וְגַם שֶׁלֹּא יְכַבֶּה הָרוּחַ אֶת הַנֶּרוֹת
וּמִי שֶׁאֵין דֵי צָרְכּוֹ לִדְפָנוֹת מוּטָב שֶיַעֲשֶׂה שָׁלֹשׁ שְׁלֵמוֹת מֵאַרְבַּע שֶׁאֵינָן שְׁלֵמוֹת
וּמִי שֶׁיָּדוֹ מַשֶּׂגֶת מִצְוָה שֶׁתִּהְיֶה סֻכָּה בְּנוּיָה עִם גַגּוֹת שֶׁנִּפְתָּחִים וְנִסְגָּרִים עַל יְדֵי צִירִים לְסָגְרָם בִּשְׁעַת הַגְּשָׁמִים וּכְשֶׁפָּסְקוּ הַגְּשָׁמִים נִפְתָּחִים הַגַּגּוֹת וְהַסְּכָךְ הוּא נָגוּב וְיָכוֹל לְקַיֵם מִצְוַת סֻכָּה כָּרָאוּי
גַּם בַּסְּכָךְ יֵשׁ כַּמָּה דִינִים
וְכֵיוָן שֶׁאָנוּ נוֹהֲגִין לְסַכֵּךְ בְּעַנְפֵי אִילָנוֹת בְּקָנִים כֵּיוָן שֶׁהֵם גִדּוּלֵי קַרְקַע וְהֵמָּה תְלוּשִׁים וְאֵינָם מְקַבְּלִים טֻמְאָה וְאֵינָם קְשׁוּרִים יַחַד אֵין בָּהֶם שׁוּם חֲשָׁשׁ
לַכַתְּחִלָּה רָאוּי לְהַחְמִיר שֶׁלֹא לְהַנִּיחַ עַל הַסֻּכָּה דָּבָר הַמְּקַבֵּל טֻמְאָה שֶׁיַּנִּיחַ עָלָיו אֶת הַסְּכָךְ כְּגוֹן סֻלָּמוֹת שֶׁיֵּשּׁ בָּהֶם בֵּית קִבּוּל הַשְּׁלִיבוֹת וְכָל שֶׁכֵּן שְׁאָר כֵּלִים כְּגוֹן מָרָה [מְעַדֵר] וּמַגְרֵפָה וַאֲפִלּו לִתֵּן אוֹתָם עַל הַסְּכָךְ לְהַחֲזִיקוֹ יֵשׁ לְהַחְמִיר
וּבְדִיעֲבַד שֶׁאֵין שְׁאָר דְּבָרִים הַכֹּל מֻתָּר דְקָיְמָא לָן דְּמֻתָּר לְהַעֲמִיד אֶת הַסְּכָךְ בְּדָבָר הַמְּקַבֵּל טֻמְאָה
צָרִיךְ לְהַנִּיחַ סְכָךְ עַד שֶׁתְּהֵא צִלָּתָהּ מְרֻבָּה מֵחַמָּתָה שֶׁאִם הָיְתָה חַמָּתָהּ מְרֻבָּה מִצִלָּתָהּ פְּסוּלָה מִן הַתּוֹרָה
וְלָכֵן צְרִיכִין לִזָּהֵר לְהַנִּיחַ כָּל כָּךְ שֶׁאֲפִלּוּ כְּשֶׁיִתְיַבֵּשׁ תְּהֵא צִלָּתָהּ מְרֻבָּה
גַּם צְרִיכִין לִזָּהֵר שֶׁלֹּא יְהֵא בְּמָקוֹם אֶחָד אֲוִיר שְׁלשָׁה טְפָחִים
וּלְכַתְּחִלָּה צְרִיכָה שֶׁיְהֵא אֲוִיר קְצָת בֵּין הַסְּכָךְ כְּדֵי שֶׁיֵרָאוּ הַכּוֹכָבִים
וּמִכָּל מָקוֹם אִם הָיְתָה מְעֻבָּה שֶׁאֵין הַכּוֹכָבִים נִרְאִים כְּשֵׁרָה
אֲבָל אִם הָיְתָה מְעֻבָּה כָּל כָּךְ שֶׁאֲפִלּוּ אִם יוֹרְדִים גְּשָׁמִים הַרְבֵּה אֵינָם יוֹרְדִים לְתוֹכָהּ אִם כֵּן הַוְיָא כְּעֵין בַּיִת וּפְסוּלָה
בַּסֻּכּוֹת הַבְּנוּיוֹת לִפְעָמִים בּוֹלְטִים דַפִּים לְמַעְלָה עַל הַכְּתָלִים וְעַל דַּפִּים אֵלּו מֻנָּחִים הַכְּלוֹנְסָאוֹת שֶׁעֲלֵיהֶם הַסְּכָךְ
וּמֵאַחַר שֶׁאֵין הַדַּף רָחָב אַרְבַּע אַמּוֹת אֵנוֹ פוסֵל אֶת הַסֻּכָּה מִשׁוּם סְכָךְ פָּסוּל כִּי הֲלָכָה לְמשֶׁה מִסִּינַי הִיא דִבְפָחוֹת מֵאַרְבַּע אַמּוֹת אָמְרֵינָן דֹּפֶן עֲקֻמָּה
פֵּרוּשׁ שֶנֶּחְשָׁב אֶל הַדֹּפֶן וְחָשְבֵינָן לֵהּ כְּאִלּוּ הַדֹּפֶן נִתְעַקְּמָה שָׁם לְמַעְלָה אֶלָּא שֶׁאֵין יושְׁבִים וְאֵין יְשֵׁנִים שָׁם תַּחַת הַדַּף כִּי שָׁם אֵין דִין סֻכָּה וַאֲפִלּוּ אֵינוֹ רָחָב אֶלָּא אַרְבָּעָה טְפָחִים
אֲבָל יֶתֶר הַסֻּכָּה כְּשֵׁרָה
אַךְ אִם מֻנָּחִים אֵצֶל הַדֹּפֶן דַּפִּים בְּרֹחַב אַרְבַּע אַמּוֹת יוֹתֵר זֶהוֹ נִקְרָא סְכָךְ פָּסוּל וּפוֹסֵל אֶת כָּל הַסֻּכָּה
וּמִכָּל מָקוֹם אִם אֵינוֹ כֵן אֶלָּא בְּצַד אֶחָד כְּמוֹ שֶהַדֶּרֶךְ הוּא בִּקְצָת סֻכּוֹת בְּנוּיוֹת שֶׁעושִׁין קְצָת תִּקְרָה מִצַּד אֶחָד זֶה אֵינוֹ מַזִּיק דְכֵיוָן שֶׁאֵינוֹ אֶלָּא מִצַּד אֶחָד הֲרֵי יֵשׁ כָּאן עוֹד שָׁלֹשׁ דְּפָנוֹת כְּשֵׁרוֹת שֶׁמֻנָּח עֲלֵיהֶן סְכָךְ כָּשֵׁר וְסֻכָּה מִשָׁלֹשׁ דְּפָנוֹת גַּם כֵּן כְּשֵׁרָה וּבִלְבַד שֶׁיְהֵא שָׁם שִׁעוּר סֻכָּה דְּהַיְנוּ לְכָל הַפָּחוֹת שִׁבְעָה טְפָחִים עַל שִׁבְעָה טְפָחִים בִּמְרֻבָּע וְלֹא יֵשְׁבוּ תַּחַת הַתִּקְרָה
הָעוֹשֶה סֻכָּתוֹ תַּחַת עַנְפֵי אִילָן הֲרֵי הִיא פְּסוּלָה
וַאֲפִלּוּ אִם מֵחֲמַת הָעֲנָפִים בִּלְבַד הָיְתָה חַמָּתָהּ מְרֻבָּה מִצִּלָּתָהּ וְאִם כֵּן בַּסְּכָךְ שֶׁהִנִּיחַ עָלֶיהָ עָשָׂה אֶת הַסֻּכָּה מִכָּל מָקוֹם פְּסוּלָה
וַאֲפִלּוּ אִם יִקְצֹץ אַחַר כָּךְ עַנְפֵי הָאִילָן מִכָּל מָקוֹם הַסֻּכָּה נִשְׁאֶרֶת בִּפְסוּלָהּ דִכְתִיב חַג הַסֻּכּוֹת תַּעֲשֶׂה לְּךָ וְדָּרְשֵׁינָן תַּעֲשֶׂה וְלֹא מִן הֶעָשׂוּי
וְלָכֵן לְאַחַר שֶקָּצַץ אֶת הָעֲנָפִים צָרִיךְ הוּא לְהַגְבִּיהַּ כָּל עָנָף מִן הַסְּכָךְ וְיַחֲזוֹר וְיַנִּיחֶנּוּ לְשֵׁם סֻכָּה
וְכֵן אָסוּר לְהַנִּיחַ אֶת הַסְּכָךְ קֹדֶם שֶעָשָׂה אֶת הַדְּפָנוֹת דְבָעֵינָן שֶבְּהַנָּחַת הַסְּכָךְ תְּהֵא סֻכָּה כְּשֵׁרָה
וְכֵן בְּסֻכָּה הָעֲשׂוּיָה בְּגַגּוֹת הַנִּפְתָּחִים צָרִיךְ לִפְתֹּחַ אֶת הַגַּגּוֹת קֹדֶם שֶׁמַּנִּיחַ אֶת הַסְּכָךְ וְאַף שֶׁאַחַר כָּךְ סוֹגֵר אֶת הַגַּג וְחוֹזֵר וּפוֹתֵחַ אֵינוֹ מַזִּיק דַּהֲוֵּי כְּאִלּוּ פּוֹרֵס עָלֶיהָ סָדִין וְחוֹזֵר וְנוֹטְלוֹ
וּמִכָּל מָקוֹם יֵשׁ לְהַחְמִיר שֶיְהֵא הַגַּג פָּתוּחַ בְהַכְנָסַת הֶחָג
עוֹד צְרִיכִין לִזָּהֵר בְּאֵלּוּ הַסֻּכּוֹת שֶׁיְהֵא הַגַּג פָּתוּחַ הֵיטֵב עוֹמֵד בְּשָׁוֶה עִם דֹּפֶן הַסֻּכָּה
שֶׁאִם אֵינוֹ עוֹמֵד בְּשָׁוֶה אֶלָּא נוֹטֶה קְצָת עַל הַסְּכָךְ אֲפִלּוּ אֵינוֹ שִׁעוּר גָּדוֹל שֶתִּפָּסֵל הַסֻּכָּה בְּכָךְ מִכָּל מָקוֹם צָרִיךְ לִזָּהֵר שֶׁלֹּא יֵשֵׁב בַּמָּקוֹם הַזֶּה שֶהַגַּג מְשֻׁפָּע שֶׁנִּמְצָא יוֹשֵׁב תַּחַת הַגָּג
אַף עַל פִּי שֶסֻּכַּת הֶחָג פְּטוּרָה מִן הַמְּזוּזָה מִכָּל מָקוֹם אֵלּוּ הַסֻּכּוֹת הַבְּנוּיוּת שֶׁמִּשְׁתַּמְּשִׁים בָּהֶן כָּל הַשָּׁנָה וְנִתְחַיְבוּ בִּמְזוּזָה גַּם בֶּחָג לֹא נִפְטְרוּ וְאֵין צְרִיכִין אַחַר הֶחָג לִקְבֹּעַ אֶת הַמְּזוּזָה מֵחָדָשׁ
יוֹצְאִין בְּסֻכָּה שְׁאוּלָה אֲבָל לֹא בְסֻכָּה גְזוּלָה
וְלָכֵן אָסוּר לַעֲשׂוֹת סֻכָּה בִּרְשׁוּת הָרַבִּים
וּבִשְׁעַת הַדְּחָק שֶאֵין סֻכָּה אַחֶרֶת בְּשׁוּם אֹפֶן יוֹשֵׁב בָּהּ וּמְבָרֵךְ עָלֶיהָ
יֵשׁ לִזָּהֵר שֶׁלֹּא יִקְצֹץ הַיִשְׂרָאֵל בְּעַצְמוֹ סְכָךְ לְסֻכָּתוֹ אֶלָּא יִקְנֶה מֵאַחֵר
וּבִשְׁעַת הַדְּחָק יָכוֹל לִקְצֹץ בְּעַצְמוֹ אֶלָּא שֶׁיִטּוֹל רְשׁוּת מִבַּעַל הַקַּרְקַע
מֻתָּר לַעֲשׂוֹת סֻכָּה בְּחֹל הַמּוֹעֵד
עֲצֵי סֻכָּה בֵּין מֵהַדְּפָנוֹת בֵּין מֵהַסְּכָךְ אֲסוּרִין בַּהֲנָאָה עַד לְאַחַר שִׂמְחַת תּוֹרָה כֵיוָן שֶהֻקְצוּ לַמִּצְוָה
וַאֲפִלּוּ לִטֹּל מֵהֶם קֵיסָם לַחֲצֹץ שִׁנָּיו אָסוּר
וַאֲפִלּוּ אִם נָפְלוּ אֲסוּרִין וְלָא מַהֲנֵי בְּהוּ תְּנָאי
וְאִם חָל שִׂמְחַת תּוֹרָה בְּעֶרֶב שַׁבָּת אֲסוּרִין גַּם בַּשַּׁבָּת
וְכֵן נוֹיֵי סֻכָּה אֲסוּרִין בַּהֲנָאָה אֲפִלּוּ אִם נָפְלוּ
וְכֵיוָן שֶאֲסוּרִין בַּהֲנָאָה לָכֵן בְּשַׁבָּת וּבְיוֹם טוֹב אֲסוּרִין בְּטִלְטוּל מִשׁוּם מֻקְצֶה
וּמִכָּל מָקוֹם אֶתְרוֹג הַתָּלוּי בַּסֻּכָּה לְנוֹי מֻתָּר לְהָרִיחַ בּוֹ דְּלֹא הֻקְצָה מֵרֵיחַ
וּבַנוֹי הַתָּלוּי בַּסְּכָךְ נוֹהֲגִין שֶאֲפִלּוּ תְנַאי לָא מַהֲנֵי
אֲבָל בְּנוֹי הַתָּלוּי בַּדְּפָנוֹת מַהֲנֵי תְּנָאִי
וְהַסְדִינִין הַמְּצֻיָרִים שֶׁתְּלוּיִים בַּסֻּכָּה לְנוֹי נוֹהֲגִין לְטַלְטְלָן שֶׁלֹּא יִתְקַלְקְלוּ מִן הַגְּשָׁמִים וַאֲפִלּוּ לֹא הִתְנָה בְּפֵרוּשׁ כִּי מִסְּתָמָא מִתְּחִלָּה אַדַּעְתָּא דְהָכִי תְּלָאָן
וּמִכָּל מָקוֹם טוֹב לְהַתְנוֹת תְּחִלָּה בְּפֵרוּשׁ דְהַיְנוּ קֹדֶם בֵּין הַשְּׂמשׁוֹת הָרִאשוֹן יַעֲמֹד שָׁם וְיֹאמַר אֲנִי מַתְנֶה שֶׁאֱהֵא מֻתָּר לֶאֱכֹל וּלְהִשְׁתַּמֵּשׁ בְּנוֹי סֻכָּה מָתַי שֶׁאֶרְצֶה
וְצָרִיךְ לִזָּהֵר בְּנוֹי סֻכָּה אֲשֶׁר בְּדַעְתּוֹ לִטְּלוֹ בְתוךְ יוֹם טוֹב שֶלֹּא לְקָשְׁרוֹ בְקֶשֶׁר אֶלָּא בַעֲנִיבָה
גַּם לְאַחַר הֶחָג כְּשֶסָּתַר אֶת הַסֻּכָּה לֹא יִפְסַע עַל הָעֵצִים וְלֹא יִשְתַּמֵּשׁ בָּהֶם לְדָבָר מְגֻנֶּה מִשׁוּם דְּתַשְׁמִישֵׁי מִצְוָה נִינְהוּ כְּמוֹ צִיצִית
אָסוּר לַחֲקוֹק פָּסוּק בַּסֻּכּוֹת תֵּשְׁבוּ וְגוֹ' שְׁאָר פָּסוּק עַל דְּלַעַת וְכַיּוֹצֵא בָּהּ לְנוֹי סֻכָּה מִשׁוּם דְיָבוֹא אַחַר כָּךְ לִידֵי בִזָּיוֹן
וְעוֹד דְאָסוּר לִכְתֹּב פָּסוּק שֶלֹּא לְצֹרֶךְ
עֶרֶב סֻכּוֹת לְאַחַר חֲצוֹת הַיּוֹם לֹא יֹאכַל פַּת כְּדֵי שֶׁיֹּאכַל בַּסֻּכָּה לְתֵאָבוֹן
וְיֵשׁ לְהַרְבּוֹת בִּצְדָקָה בְּעֶרֶב סֻכּוֹת
כְּתִיב בַּסֻּכֹּת תֵּשְׁבוּ שִׁבְעַת יָמִים פֵּרוּשׁ תָּדוּרוּ בַּסֻּכּוֹת
אָמְרָה תוֹרָה שֶׁיָּדּוּר בַּסֻּכָּה שִׁבְעַת יָמִים
כְּמוֹ שֶׁהוּא דָר בְּבֵיתוֹ כָּל הַשָּׁנָה כֵּן תְּהֵא עַתָּה עִקַּר דִּירָתוֹ בַּסֻּכָּה שֶׁיַּכְנִיס לְתוֹכָהּ כֵּלָיו הַנָּאִים וּמַצָּעוֹת הַנָּאוֹת וְאוֹכֵל וְשׁוֹתֶה וְלוֹמֵד וּמְטַיֵל וְיָשֵׁן בַּסֻּכָּה
וַאֲפִלּוּ אִם מְסַפֵּר עִם חֲבֵרוֹ יְסַפֵּר בַּסֻּכָּה
וְכֵן אִם מִתְפַּלֵּל בִּיחִידוּת יִתְפַּלֵּל בְּתוֹךְ הַסֻּכָּה
כְּתִיב לְמַעַן יֵדְעוּ דֹרֹתֵיכֶם כִּי בַסֻּכּוֹת הוֹשַׁבְתִּי אֶת בְּנֵי יִשְׂרָאֵל בְּהוֹצִיאִי אוֹתָם מֵאֶרֶץ מִצְרָיִם וְלָכֵן צְרִיכִין לְכַוֵּן בִּישִׁיבַת הַסֻּכָּה שֶצִּוָּנוּ הַקָּדוֹשׁ בָּרוּךְ הוּא לֵישֵׁב בַּסֻּכָּה זֵכֶר לִיצִיאַת מִצְרָיִם
וְסֻכּוֹת אֵלוּ שֶׁאָמַר הַכָּתוּב כִּי בַסֻּכּוֹת הוֹשַׁבְתִּי נֶחְלְקוּ בָּהֶם תַּנָּאִים
רַבִּי אֱלִיעֶזֶר אוֹמֵר הֵמָּה עַנְנֵי הַכָּבוֹד שֶׁהִקִּיף בָּהֶם הַקָּדוֹשׁ בָּרוּךְ הוּא אֶת אֲבוֹתֵינוּ לְבַל יַכֵּם שָׁרָב וָשָׁמֶשׁ
וְרַבִּי עֲקִיבָא אוֹמֵר סֻכּוֹת מַמָּשׁ שֶׁעָשׂוּ לָהֶם בִּשְׁעַת חֲנִיָתָן מִפְּנֵי הַחַמָּה
וְאַף עַל פִּי שֶׁיָּצָאנוּ מִמִּצְרַיִם בְּחֹדֶשׁ נִיסָן לֹא צִוָּנוּ לַעֲשׂוֹת הַסֻּכָּה בְּאוֹתוֹ הַזְּמָן לְפִי שֶׁהוּא הַתְחָלַת יְמוֹת הַקַּיִץ וְדֶרֶךְ כָּל אָדָם לַעֲשׂוֹת אָז סֻכָּה לְצֵל וְלֹא הָיְתָה נִכֶּרֶת שֶׁהִיא בְּמִצְוַת הַבּוֹרֵא יִתְבָּרַךְ שְׁמוֹ
לָכֵן צִוָּה אוֹתָנוּ לַעֲשׂוֹתָהּ בַּחֹדֶשׁ הַשְּׁבִיעִי שֶׁהוּא זְמַן הַגְּשָׁמִים וְדֶרֶךְ כָּל אָדָם לָצֵאת מִסֻּכָּתוֹ וְלֵישֵׁב בְּבֵיתוֹ
וַאֲנַחְנוּ יוֹצְאִין מִן הַבַּיִת לֵישֵׁב בַּסֻּכָּה בָּזֶה יֵרָאֶה לַכֹּל כִּי מִצְוַת הַמֶּלֶךְ הִיא עָלֵינוּ לַעֲשׂוֹתָהּ
צָרִיךְ לְהַחֲזִיק אֶת הַסֻּכָּה בְּכָבוֹד שֶׁלֹּא יִהְיוּ מִצְוֹת בְּזוּיוֹת עָלָיו
וְלָכֵן לֹא יַכְנִיס לְתוֹכָה כֵּלִים שֶׁאֵינָם מְכֻבָּדִים כְּגוֹן קְדֵרוֹת וְכַד שֶׁשּׁוֹאֲבִים בּוֹ מַיִם וְכֵלִים שֶׁמַּשְׁהִים בָּהֶם קֶמַח וַעֲרֵבָה וְיוֹרָה וּמַחֲבַת וּמַכְתֶּשֶׁת וְכַיּוֹצֵא בָהֶן
וְגַם הַקְּעָרוֹת לְאַחַר הָאֲכִילָה צָרִיךְ לְהוֹצִיאָן לַחוּץ
אֲבָל כְּלֵי שְׁתִיָה יִהְיוּ בַּסֻּכָה
וְנוֹהֲגִין שֶׁלֹּא לְהַכְנִיס לְתוֹכָהּ נֵר שֶׁל חֶרֶס מִשׁוּם דְמָאִיס
וְכֵן לֹא יַעֲשֶׂה בָּהּ תַּשְׁמִישׁ בָּזוּי כְּגוֹן שְׁטִיפַת קְדֵרוֹת וּקְעָרוֹת
אֲבָל כּוֹסוֹת מֻתָּר לִשְׁטֹף
וְכָלֹ שֶׁכֵּן דְּאָסוּר לְהַשְׁתִּין בָּהּ אֲפִלּוּ לְתוֹךְ כֶּלִי אַף עַל פִּי שֶעושֶׁה כֵן בְּתוךְ בֵּיתוֹ
אֲבָל תַּשְׁמִישׁ הַמִּטָּה מֻתָּר בַּסֻּכָּה שֶׁהֲרֵי עִקַּר מִצְוָתָהּ אִישׁ וְאִשְׁתּוֹ
אִם הִכְנִיס לְתוֹכָהּ כֵּלִים בְּזוּיִים אֵינָהּ נִפְסֶלֶת בְּכָךְ
אַךְ בְּשָׁעָה שֶהֵם בָּהּ אֵין לְבָרֵךְ לֵישֵׁב בַּסֻּכָּה עַד שֶׁיּוֹצִיאוּם
אֲכִילָה בַּסֻּכָּה בַּלַּיְלָה הָרִאשׁוֹן הִיא חוֹבָה שֶׁצָּרִיךְ לֶאֱכֹל בַּסֻּכָּה פַּת לְכָל הַפָּחוֹת כַּזָּיִת
וַאֲפִלּוּ מִצְטַעֵר חַיָב לֶאֱכֹל בַּסֻּכָּה
וְאִם יוֹרְדִים גְּשָׁמִים אִם מְדַמֶּה שֶׁיִפָּסְקוּ לְאַחַר שָׁעָה שְׁתֵּי שָׁעוֹת יַמְתִּין וְאַחַר כָּךְ יְקַדֵּשׁ וְיֹאכַל בַּסֻּכָּה כָּרָאוּי
וְאִם רוֹאֶה שֶׁלֹּא יִפָּסְקוּ הַגְּשָׁמִים שֶׁהִמְתִּין וְלֹא פָסְקוּ מְקַדֵּשׁ בַּסֻּכָּה וּמְבָרֵךְ שֶׁהֶחֱיָנוּ וּמְכַוֵּן בְּשֶׁהֶחֱיָנוּ גַּם עַל הַסֻּכָּה אֲבָל אֵינוֹ מְבָרֵךְ לֵישֵׁב בַּסֻּכָּה
וְנוֹטֵל יָדָיו וּמְבָרֵךְ הַמּוֹצִיא וְאוֹכֵל שָׁם כְּזַיִת פַּת בְּלִי הֶפְסֵק וְהוֹלֵךְ לְתוֹךְ הַבַּיִת וְגוֹמֵר סְעוּדָתוֹ
וְיֶשׁ לְכַוֵּן בִּשְׁעַת נְטִילַת יָדַיִם וּבִשְׁעַת בִּרְכַּת הַמּוֹצִיא שֶׁדַּעְתּוֹ לֶאֱכֹל גַּם בַּבָּיִת
וְאִם פָּסְקוּ הַגְּשָׁמִים קֹדֶם שֶׁבֵּרַךְ בִּרְכַּת הַמָּזוֹן הוֹלֵךְ שׁוּב לְתוֹךְ הַסֻּכָּה וּמְבָרֵךְ לֵישֵׁב בַּסֻּכָּה וְאוֹכֵל קְצָת יוֹתֵר מִכַּבֵּיצָה פַּת וּמְבָרֵךְ בִּרְכַּת הַמָּזוֹן
וְאִם פָּסְקוּ הַגְּשָׁמִים לְאַחַר שֶׁבֵּרַךְ בִּרְכַּת הַמָּזוֹן הוֹלֵךְ גַם כֵּן לְתוֹךְ הַסֻּכָּה וְנוֹטֵל יָדָיו שֵׁנִית וְאוֹכֵל יוֹתֵר מִכַּבֵּיצָה פַּת בְּבִרְכַּת לֵישֵׁב בַּסֻּכָּה וּמְבָרֵךְ בִּרְכַּת הַמָּזוֹן
אִם בְּסֻכָּה שֶׁלּוֹ אַף לְאַחַר שֶׁפָּסְקוּ הַגְּשָׁמִים עֲדַיִן הַמַּיִם מְטַפְטְפִין מִן הַסְּכָךְ וְיֵשׁ בִּשְׁכוּנָתוֹ סֻכָּה שֶׁהָיְתָה מְסֻגֶרֶת בְּגַג וּלְאַחַר הַגְּשָׁמִים נִפְתְּחָה יֵלֵךְ שָׁמָּה וְיֹאכַל פִּתּוֹ בְּטוּב לֵבָב
בַּלַּיְלָה הַשֵּׁנִי גַּם כֵּן חוֹבָה לֶאֱכֹל בַּסֻּכָּה וַאֲפִלּוּ הוּא מִצְטַעֵר וְדִינוֹ כְּמוֹ בַּלַּיְלָה הָרִאשׁוֹן וּכְמוֹ שֶׁכָּתַבְנוֹ אֶלָּא חִלּוּק אֶחָד יֵשׁ בֵּינֵיהֶן שֶׁאִם רָאָה שֶלֹּא יִפָּסְקוּ הַגְּשָׁמִים הִמְתִּין וְלֹא פָסְקוּ מְקַדֵּשׁ בַּבַּיִת וְאוֹכֵל שָׁם וְקֹדֶם בִּרְכַּת הַמָּזוֹן הוֹלֵךְ לְתוֹךְ הַסֻּכָּה וְאוֹכֵל שָׁם לְכָל הַפָּחוֹת כַּזַיִּת פַּת בְּלֹא בִּרְכַּת לֵישֵׁב בַּסֻּכָּה וְחוֹזֵר לְבֵיתוֹ וּמְבָרֵךְ בִּרְכַּת הַמָּזוֹן
עַרְבִית כְּשֶׁבָּא מִבֵּית הַכְּנֶסֶת נִכְנָס לַסֻּכָּה וּמְקַדֵּשׁ מִיָּד רַק לֹא יְקַדֵּשׁ אֶלָּא כְּשֶׁהוּא וַדַּאי לָיְלָה
וּכְשֶׁהוּא מְבָרֵךְ בַקִּדּוּשׁ לֵישֵׁב בַּסֻּכָּה יְכַוֵּן לִפְטֹר בִּבְרָכָה סְעוּדָה וְגַם הַשֵּׁנָה וּשְׁאָר צְרָכָיו שֶיַעֲשֶׂה בַּסֻּכָּה עַד הַקִּדּוּשׁ שֶׁבְּיּום הַמָּחֳרָת
וּבְבִרְכַּת שֶׁהֶחֱיָנוּ יְכַוֵן שֶׁהוּא מְבָרֵךְ שֶׁהֶחֱיָנוּ עַל הֶחָג וְגַם עַל הַסֻּכָּה
וְלָכֵן בַּלַּיְלָה הָרִאשׁוֹן מְבָרְכִין תְּחִלָּה לֵישֵׁב בַּסֻּכָּה וְאַחַר כָּךְ שֶׁהֶחֱיָנוּ שֶׁתְּהֵא בִּרְכַּת שֶׁהֶחֱיָנוּ גַּם עַל הַסֻּכָּה
וּבַלַּיְלָה הַשֵּׁנִי מְבָרֵךְ תְּחִלָּה שֶׁהֶחֱיָנוּ וְאַחַר כָּךְ לֵישֵׁב בַּסֻּכָּה
כְּשֶׁאוֹכְלִים כַּמָּה בַּעֲלֵי בָּתִּים בְּסֻכָּה אַחַת וְיֵשׁ שָׁם גַּם הַנָּשִׁים וּשְׁאָר בְּנֵי בַיִת שֶׁצְּרִיכִין לִשְׁמֹעַ הֵיטֵב אֶת הַקִּדּוּשׁ לָצֵאת בּוֹ אִם יְקַדְּשׁוּ כָּל בַּעֲלֵי הַבָּתִּים בְּיַחַד תְּרֵי קָלֵי לָא מִשְׁתָּמְעֵי וְלֹא יִשְׁמְעוּ הֵיטֵב אֶת הַקִּדּוּשׁ
עַל כֵּן טוֹב יוֹתֵר שֶׁיְקַדְּשׁוּ בָּזֶה אַחַר זֶה
וְאִם מְקַדְּשִׁין בְּיַחַד כְּגוֹן אִם אֵין שָׁם מִי שֶׁצָּרִיךְ לָצֵאת בִּשְׁמִיעַת קִידּוּשׁ אִם קָדַם אֶחָד וְסִיֵם בִּרְכַּת בּוֹרֵא פְּרִי הַגָּפֶן בְּרָכָה אַחֶרֶת וְאַחַר כָּךְ סִיֵם חֲבֵרוֹ אֵין לְהָרִאשׁוֹן לַעֲנוֹת אָמֵן אַחַר בִּרְכַּת חֲבֵרוֹ מִשׁוּם דְּאָמֵן הֲוֵי הֶפְסֵק בֵּין בִּרְכַּת בּוֹרֵא פְּרִי הַגָּפֶן לַשְּׁתִיָה
וְהָעוֹלָם נוֹהֲגִים לְהַמְתִּין זֶה עַל זֶה וְעוֹנִין אָמֵן וְזֶהוּ שֶׁלֹּא כַדִּין אֶלָּא יֵשׁ לָהֶם לוֹמַר הַכֹּל בְּיָחַד
בִּשְׁאָר הַלֵּילוֹת וְכֵן בְּכָל הַיָּמִים אֵין חִיוּב לֶאֱכֹל בַּסֻּכָּה אֶלָּא שֶׁאִם הוּא רוֹצֶה לֶאֱכֹל אֲכִילַת קֶבַע לִישֹׁן צָרִיךְ לֶאֱכֹל לִישֹׁן בַּסֻּכָּה
וּמַהִי אֲכִילַת קֶבַע
פַּת יוֹתֵר מִכַּבֵּיצָה אֲפִלּוּ לֹא קָבַע עָלֶיהָ וַאֲפִלּוּ הִיא פַּת כִּסְנִין
וְכֵן תַּבְשִׁיל הֶעָשׂוּי מֵחֲמֵשֶׁת מִנֵי דָגָן יוֹתֵר מִכַּבֵּיצָה וְקָבַע עָלָיו חַיָב בַּסֻּכָּה וּלְבָרֵךְ עָלָיו לֵישֵׁב בַּסֻּכָּה
אֲבָל פֵּרוֹת אֲפִלּוּ אָכַל הַרְבֵּה וְקָבַע עֲלֵיהֶם מֻתָּר לֶאֱכוֹל חוּץ לַסֻּכָּה
וְכֵן יַיִן שְׁאָר מַשְׁקִין בָשָׂר וּגְבִינָה מֻתָּר לֶאֱכוֹל וְלִשְׁתּוֹת חוּץ לַסֻּכָּה
וְדַוְקָא כְּשֶׁלֹּא קָבַע עֲלֵיהֶם
אֲבָל אִם רוֹצֶה לִשְׁתּוֹת יַיִן שְׁאָר מַשְׁקִים בְּדֶרֶךְ קֶבַע שֶׁרוֹצֶה לֶאֱכֹל בָּשָׂר גְבִינָה דֶּרֶךְ קֶבַע צָרִיךְ סֻכָּה וְלֹא יְבָרֵךְ עֲלֵיהֶם לֵישֵׁב בַּסֻּכָּה
וְטוֹב שֶׁיֹאכַל קֹדֶם פַּת כְּדֵי שֶׁיְבָרֵךְ
וְכָל זֹאת מִדִּינָא
אֲבָל מִי שֶׁמַּחְמִיר עַל עַצְמוֹ שֶׁאֲפִלוּ מַיִם אֵינוֹ שׁוֹתֶה חוּץ לַסֻּכָּה הֲרֵי זֶה מְשֻׁבָּח
שֵׁנָה אֲפִלּוּ אַרְעַי מִדִּינָא צְרִיכָה סֻכָּה
וְכֵן עוֹשִׂין הַמְּדַקְדְּקִין בַּמִּצְוֹת שֶׁאֲפִלּוּ שְׁנַת אַרְעַי אֵינָם יְשֵׁנִים חוּץ לַסֻּכָה
וְעַתָּה שֶׁנּוֹהֲגִים הַרְבֵּה לְהָקֵל בַּשֵּׁנָה כָּתְבוּ הָאַחֲרוֹנִים זִכְרוֹנָם לִבְרָכָה כַּמָּה טְעָמִים לְלַמֵּד קְצָת זְכוּת עֲלֵיהֶם
אֲבָל כָּל יְרֵא שָׁמַיִם רָאוּי לְהַחְמִיר וְלַעֲשׂוֹת סֻכָּה שֶׁיוּכַל לָדוּר שָׁם עִם אִשְׁתּוֹ כְּמוֹ שֶׁהוּא דָר בְּכָל הַשָּׁנָה כֻּלָּהּ אִם אֶפְשָׁר לוֹ
וּלְכָל הַפָּחוֹת שֶׁתְּהֵא רְאוּיָה לִישֹׁן שָׁם הוּא לְבַדּוֹ
וְאִם אֵינָהּ כֵּן אֲפִלּו בְדִיעֲבַד הִיא פְסוּלָה
יָרְדוּ גְשָׁמִים פָּטוּר מִן הַסֻּכָּה
בְּאֵיזֶה גְשָׁמִים פָּטוּר? אִם יָרְדוּ כָּל כָּךְ שֶׁהוּא מְשַׁעֵר שֶׁאִם הָיוּ נוֹפְלִים כָּךְ לְתוֹךְ הַתַּבְשִׁיל הָיָה מִתְקַלְקֵל אֲפִלּוּ אֵין לְפָנָיו הַתַּבְשִׁיל שֶׁהוּא מְשַׁעֵר שֶׁאִם הָיוּ נוֹפְלִים לְתוֹךְ הַחֶדֶר שֶׁהוּא בּוֹ הָיָה יוֹצֵא מִשָּׁם לְחֶדֶר אַחֵר אָז יוֹצֵא גַּם מִן הַסֻּכָה לַבָּיִת
וְאִם הִתְחִיל לֶאֱכֹל בַּסֻּכָּה וְאַחַר כָּךְ יָרְדוּ גְשָׁמִים וְנִכְנַס לְתוֹךְ הַבַּיִת וְהִתְחִיל לֶאֱכֹל גַּם בַּבַּיִת שֶׁמֵּחֲמַת הַגְּשָׁמִים הִתְחִיל מִתְּחִלָּה לֶאֱכֹל בַּבַּיִת וְאַחַר כָּךְ פָּסְקו הַגְּשָׁמִים גוֹמֵר סְעוּדָתוֹ בַּבַּיִת וְאֵינוֹ מְחֻיָב לָלֶכֶת בְּאֶמְצַע הַסְּעוּדָה מִבֵּיתוֹ לְתוֹךְ הַסֻּכָּה
וְכֵן כְּשֶהָעֵת קַר וְהַמַּאֲכָלִים נִקְרָשִׁים בְּתוֹךְ הַסֻּכָּה פָּטוּר מִן הַסֻּכָּה וְאוֹכֵל בַּבָּיִת
לְעִנְיַן שֵׁנָה בַּסֻּכָּה גַּם גְּשָׁמִים מֻעָטִין הֲוֵי צַעַר לִישֹׁן וְיָכוֹל לָצֵאת
וְאִם יָצָא לְבֵיתוֹ וְשָׁכַב לִישֹׁן וְאַחַר כָּךְ פָּסְקוּ הַגְּשָׁמִים שֶׁמִּתְּחִלָּהּ שָׁכַב בְּבֵיתוֹ לִישֹׁן מִפְּנֵי הַגְּשָׁמִים וְאַחַר כָּךְ פָּסְקוּ אֵין מַטְרִיחִין אוֹתוֹ לֵילֵךְ לַסֻּכָּה כָּל הַלַּיְלָה אֶלָּא יָשֵׁן בְּבֵיתוֹ עַד הַבֹּקֶר
כְּשֶׁהוּא פָּטוּר מִן הַסֻּכָּה וְאֵינוֹ יוֹצֵא מִשָּם נִקְרָא הֶדְיוֹט וְאֵינוֹ מְקַבֵּל שָׂכָר עָלֶיהָ וְאֵינוֹ רַשַּׁאי לְבָרֵךְ מִשּׁוּם דַּהֲוֵי בְּרָכָה לְבַטָּלָה
וּכְשֶׁיוֹצֵא מִן הַסֻּכָּה בִּשְׁבִיל הַגְּשָׁמִים לֹא יְבַעֵט בְסֻכָּתוֹ וְיֵצֵא אֶלָּא יֵצֵא בְּהַכְנָעָה כְּעֶבֶד שֶמָּזַג כּוֹס לְרַבּוֹ וְשָׁפַךְ רַבּוֹ קִיתוֹן עַל פָּנָיו
נוֹהֲגִין שֶׁאֵין מְבָרְכִין לֵישֵׁב בַּסֻּכָּה אֶלָּא בַּאֲכִילַת קֶבַע
וְנוֹהֲגִין שֶׁמְּבָרְכִין תְּחִלָּה הַמּוֹצִיא וְאַחַר כָּךְ לֵישֵׁב בַּסֻּכָּה קֹדֶם שֶׁטּוֹעֵם
וּשְׁאָר דְּבָרִים שֶׁהוּא אוֹכֵל בַּסֻּכָּה כָּל הַיּוֹם וְכָל מַה שֶׁהוּא יושֵׁב וְעושֶׁה שָׁם וַאֲפִלּוּ אִם יָשֵׁן שָׁם נִפְטָר הַכֹּל בַּבְּרָכָה שֶׁבֵּרַךְ בִּשְׁעַת אֲכִילַת קֶבַע עַד שֶׁיֹּאכַל שֵׁנִית בְּקֶבַע
וְאִם לֹא יָצָא מִן הַסֻּכָּה לַעֲסָקָיו לְבֵית הַכְּנֶסֶת בֵּין סְעוּדָה לִסְעוּדָה כֵּיוָן שֶׁבֵּרַךְ פַּעַם אַחַת שׁוּב אֵינוֹ צָרִיךְ לְבָרֵךְ בִּסְעוּדָה שְׁנִיָּה שֶׁאוֹכֵל
וַאֲפִלּוּ כָּל שִׁבְעַת יְמֵי הֶחָג אִם יָשַׁב וְאָכַל וְלָמַד וְהִתְפַּלֵּל וְיָשֵּׁן תּוֹךְ סֻכָּתוֹ אֵינוֹ צָרִיךְ לְבָרֵךְ רַק פַּעַם אַחַת כֵּיוָן שֶׁלֹּא הִסִּיחַ דַּעְתּוֹ מִן הַסֻּכָּה
וַאֲפִלּוּ יָצָא יְצִיאַת אַרְעַי וְדַעְתּוֹ לַחֲזוֹר מִיָד לֹא הֲוֵי הֶסַּח הַדַּעַת וְאֵינוֹ צָרִיךְ לְבָרֵךְ בִסְעוּדָה שְנִיָּה רַק כְּשֶׁיָּצָא לַעֲסָקָיו לְבֵית הַכְּנֶסֶת וְכַדּוֹמֶה
וַאֲפִלּוּ הָלַךְ לְתוֹךְ בֵּיתוֹ לִלְמֹד שָׁם לַעֲשׂוֹת שָׁם אֵיזֶה דָבָר שֶׁהוּא שׁוֹהֶה גַּם כֵּן הֲוֵי הֶסַּח הַדַּעַת וְצָרִיךְ לְבָרֵךְ בִּסְעוּדָה שְׁנִיָּה
מִי שֶׁהוֹלֵךְ אֲפִלּוּ בְּאֶמְצַע סְעוּדָתוֹ לְסֻכַּת חֲבֵרוֹ וְאוֹכֵל שָׁם שִׁעוּר דְחַיָב בַּסֻּכָּה צָרִיךְ לְבָרֵךְ גַּם שָׁם לֵישֵב בַּסֻּכָה
מִי שֶׁשָּׁכַח לְבָרֵךְ לֵישֵׁב בַּסֻּכָּה וְנִזְכַּר בְּאֶמְצַע הַסְּעוּדָה אֲפִלּוּ לְאַחַר שֶׁגָּמַר אֲכִילָתוֹ צָרִיךְ לְבָרֵךְ כִּי גַם הַיְּשִׁיבָה שֶׁיֵשֵׁב שָׁם אַחַר כָּךְ הִיא מִצְוָה
נָשִׁים פְּטוּרוֹת מִסֻּכָּה וְאַף עַל פִּי כֵן רַשָׁאִין לְבָרֵךְ
קְטַנִּים גַּם כֵּן פְּטוּרִים
וּמִכָּל מָקוֹם כֹּל שֶׁהוּא מִבֶּן חָמֵשׁ שָׁנִים וּלְמַעְלָה חַיָב אָבִיו לְחַנְּכוֹ שֶׁיֹּאכַל בַּסֻּכָּה
וַאֲפִלּוּ אֵין אָבִיו בְּבֵיתוֹ אֵין לְהַנִּיחוֹ שֶׁיֹּאכַל חוּץ לַסֻּכָּה
חוֹלֶה וּמְשַׁמְּשָיו פְּטוּרִים מִסֻּכָּה
וְאִם הוּא חוֹלֶה שֶׁאֵין בּוֹ סַכָּנָה אֵין הַמְּשַׁמְּשִׁין פְּטוּרִין אֶלָּא בְּשָׁעָה שֶׁהוּא צָרִיךְ לָהֶם
אִם הוּא חוֹלֶה שֶׁיֶשׁ בּוֹ סַכָּנָה פְּטוּרִין גַּם בְּשָׁעָה שֶׁאֵינוֹ צָרִיךְ לָהֶן כָּל כָּךְ
מִצְטַעֵר גַּם כֵּן פָּטוּר מִן הַסֻּכָּה בִּשְׁאָר הַלֵּלּוֹת וְכֵן בְּכָל הַיָּמִים
וְהַיְנוּ שֶׁמִּצְטַעֵר מֵחֲמַת צִנָּה מֵרוּחַ מֵרֵיחַ רָע וְכַיוֹצֵא בוֹ
וְכֵן אִם כָּבוּ הַנֵּרוֹת בְסֻכָּתוֹ בַּשַּׁבָּת וְיֶשׁ טֹרַח גָדוֹל לֵילֵךְ לְסֻכַּת חֲבֵרוֹ יָכוֹל לֵילֵךְ לְבֵיתוֹ בְּמָקוֹם שֶׁיֶשׁ נֵרוֹת דּוֹלְקִים
וְדַוְקָא אִם מִתְּחִלָּה עָשָׂה סֻכָּתוֹ כָּרָאוּי וְאַךְ בְּמִקְרֶה בָּא הָעִנְיָן שֶהוּא מִצְטַעֵר לֵישֵׁב לִישֹׁן בְּתוֹכָהּ
אֲבָל אִם מִתְּחִלָּה עֲשָׂאָהּ בִּמְקוֹם רֵיחַ רָע וְכַדוֹמֶה בְּמָקוֹם שֶיִתְיָרֵא לִישֹׁן בָּהּ אֵינוֹ יוֹצֵּא בָהּ אֲפִלּוּ בַאֲכִילָה בַּיּוֹם
אִם בָּא הָרוּחַ לְכַבוֹת הַנֵּרוֹת דֶרֶךְ הַדְּפָנוֹת מֻתָּר לִפְרוֹשׂ שָׁם סָדִין בֶגֶד
הוֹלְכֵי דְרָכִים בַּיּוֹם פְּטוּרִין מִן הַסֻּכָּה בַּיּוֹם כֵּיוָן שֶׁאֵין לָהֶם שָׁהוּת לִטְרֹחַ אַחַר סֻכָּה כֵּיוָן שֶׁצְּרִיכִין לֵילֵךְ תֵּכֶף לְדַרְכָּן
אֲבָל אִם יְכוֹלִים לֵישֵׁב בַּסֻּכָּה בְּלִי טֹרַח חַיָבִים לֵישֵׁב בַּסֻּכָה
וּבַלַיְלָה כְּשֶׁהֵם בַּמָּלוֹן שֶׁהֵם רוֹצִים לָלוּן שָׁם צְרִיכִים לְהַטְרִיחַ אֶת עַצְמָם לֵישֵׁב בַּסֻּכָּה
וַאֲפִלּוּ אִם הֵם בְּמָקוֹם שֶׁאֵין שָׁם סֻכָּה אִם יְכוֹלִים לַעֲשׂוֹת סֻכָּה בִּמְעַט מָמוֹן חַיָבִים לְהִשְׁתַּדֵּל שֶׁתְּהֵא לָהֶם סֻכָּה לִישֹׁן בְּתוֹכָהּ
וְאִם הוֹלְכִים גַם בַּלַּיְלָה דִּינָם כְּמוֹ בַּיּוֹם
וְהַהוֹלְכִים בַּכְּפָרִים לִגְבּוֹת חוֹבוֹת בְּחֹל המּוֹעֵד אִם אֵינָם יְכוֹלִין לַעֲשׂוֹת לָהֶם סֻכָּה יַחְמִירוּ עַל עַצְמָם לַחֲזוֹר לְבָתֵּיהֶם בְּכָל לַיְלָה לְקַיֵם מִצְוַת סֻכָּה
שְׁלוּחֵי מִצְוָה אֲפִלוּ בַּלַּיְלָה כְּשֶׁהֵם בַּמָּלוֹן אִם צְרִיכִים לִטְרֹחַ אַחַר סֻכָּה שֶׁאֵין נוֹחַ לָהֶם לִישֹׁן בַּסֻּכָּה וְאִם יִישְׁנוּ יִהְיוּ לְמָחָר יְגֵעִים וְיִתְעַכְּבוּ מִן הַמִּצְוָה פְּטוּרִין מִן הַסֻּכָה
אֲבָל בְּלָאו הָכִי חַיָבִים
שׁוֹמְרֵי גִנּוֹת וּפַרְדֵּסִים וּתְבוּאָה וְכַיּוֹצֵא בָזֶה אִם אֶפְשָׁר לִשְׁמֹר הַכֹּל בְּמָקוֹם אֶחָד יַעֲשֶׂה שָׁם סֻכָּה וְיֵשֵׁב בָּהּ
הָעוֹשִׂים יַיִן אֵצֶל גוֹיִם פְּטוּרִין מִן הַסֻּכָּה בֵּין בַּיּוֹם בֵּין בַּלַּיְלָה מִשּׁוּם דִּצְרִיכִים לִשְׁמוֹר שֶׁלֹּא יִגַע בּוֹ גּוֹי
וְאִם הוּא בְּעִנְיָן שֶׁאֵינוֹ צָרִיךְ שִׁמּוּר חַיָבִין
הַיּוֹשְׁבִים בַּחֲנוּת אַף עַל פִּי שֶׁהֵם דָּרִים חוּץ לָעִיר וְהַחֲנוּת הִיא בָּעִיר וּרְגִילִין כָּל הַשָּׁנָה בְּרֹב פְּעָמִים לֶאֱכוֹל שָׁם בַּיּוֹם מִכָּל מָקוֹם בַּסֻּכּוֹת חַיָבִים לֶאֱכוֹל בַּסֻּכָּה
כְּבָר נָהֲגו יִשְׂרָאֵל שֶׁמִּי שֶׁהוּא קוֹנֶה אֶתְרוֹג וְלוּלָב וְהוּא אֵינוֹ מֵבִין מַרְאֶה אוֹתָן לְמוֹרֶה הוֹרָאָה אִם הֵם כְּשֵׁרִים לֹא כִּי יֵשׁ הַרְבֵּה חִלּוּקֵי דִינִים
וְיֵשׁ לְהַדֵר לִקְנוֹת לוּלָב חָדָשׁ כִּי לוּלָב הַיָּבֵשׁ אֵינוֹ כָּשֵׁר אֶלָּא בִּשְׁעַת הַדְּחָק
וְיֵשׁ אוֹמְרִים דְּכֹל שֶכָּלְתָה הַיַּרְקוּת שֶבּוֹ הֲוֵי יָבֵשׁ
שִׁעוּר הַלּוּלָב שֶׁתִּהְיֶה הַשִּׁדְרָה חוּץ מִן הֶעָלִין הָעֶלְיוֹנִים אַרְבָּעָה טְפָחִים
וּבִשְׁעַת הַדְּחָק שְׁלשָׁה עָשָר אֲגוּדָלִין וּשְׁלִישׁ גוּדָל סַגֵי
הַהֲדַס צָרִיךְ לִהְיוֹת מְשֻׁלָשׁ דְּהַיְנוּ שֶׁיוֹצְאִין בּוֹ מִכָּל קֵן וָקֵן שְׁלֹשָה עָלִין בְּשׁוּרָה אַחַת בְּשָׁוֶה שֶׁלֹּא יִהְיֶה אֶחָד גָּבוֹהַּ נָמוּךְ מֵחֲבֵרָיו
וּצְרִיכִין שֶׁיִהְיוּ הֶעָלִין חוֹפִין אֶת עֵצוֹ דְּהַיְנוּ שֶׁרֹאשׁ כָּל עָלֶה יַגִּיעַ לְמַעְלָה מֵעֻקְצָהּ שֶל הֶעָלֶה שֶׁלְּמָעְלָה
וּבְתוֹךְ אֵלּוּ הַהֲדַסִּים הַמּוּבָאִים מִמֶּרְחָק בְּדֹחַק שֶׁיִּמָּצְאוּ כְּשֵׁרִים וּצְרִיכִין לְבָדְקָם
וְהַיָּרֵא דְבַר יְהַדֵּר לִקְנוֹת הֲדַסִּים לַחִים יְרֻקִּים מְשֻׁלָּשִׁים וּמְהֻדָּרִים
וְהַגְּדֵלִים בִּמְדִינָתֵנוּ צְרִיכִין לְדַקְדֵּק בָּם אִם אֵינָם מֻרְכָּבִים וְאִם לִא גָדְלוּ בְּעָצִיץ שֶׁאֵינוֹ נָקוּב
וְכֵן צְרִיכִין לְדַקְדֵּק בָּזֶה בַּלּוּלָבִין הַגְּדֵלִים בִּמְדִינָתֵנוּ
אִם אֵין בְּנִמְצָא הֲדַסִּים מְשֻׁלָּשִים יִטֹּל שֶׁאֵינָם מְשֻׁלָּשִׁים וְלֹא יְבָרֵךְ
שִׁעוּר הַהֲדַס שְׁלֹשָׁה טְפָחִים
וּבִשְׁעַת הַדְּחָק סַגֵּי בַּעֲשָׂרָה גוּדָלִין
וְיִהְיֶה כָּל הַהֲדַס מִלְּמַטָּה עַד לְמַעְלָה מְשֻׁלָּשׁ
וּבִשְׁעַת הַדְּחָק אִם לְמַטָּה הַמֻּעָט אֵינוֹ מְשֻׁלָּשׁ וְהָרֹב שֶׁלְּמַעְלָה מְשֻׁלָּשׁ גַּם כֵּן כָּשֵׁר
צְרִיכִין לְדַקְדֵּק שֶׁלֹּא יִשְּׁרוּ הֶעָלִין מִן הַהֲדַס כִּי אִם נָשְׁרוּ אֲפִלּוּ מִקְצָת עָלִין יֵשׁ כַּמָּה חִלּוּקֵי דִינִים וּצְרִיכִין לַעֲשׂוֹת שְׁאֵלַת חָכָם
צְרִיכִין לְהַשְׁגִיחַ שֶׁלֹּא יְהֵא נִקְטָם רֹאשׁוֹ דְּהַיְנוּ רֹאשׁ הָעֵץ
וְאִם אֵין רַק קְטוּמִים יַעֲשֶׂה שְׁאֵלַת חָכָם
אֲבָל הָעֲנָפִים הַקְּטַנִים שֶׁיוֹצְאִין בֵּין הַקִּנִּים צְרִיכִים לִקְטוֹם אוֹתָם שֶׁלֹּא יַפְסִיקוּ בֵּין הַקִּנִּים
הָעֲרָבָה יְדוּעָה
הֶעָלֶה מָשׁוּךְ וּפִיו חָלָק וְהַקָּנֶה אָדֹם
וַאֲפִלּוּ בְּעוֹדוֹ יָרוֹק כָּשֵׁר כֵּיוָן שֶׁכְּשֶׁהוּא שׁוֹהֶה בָּאִילָן מִתְאַדֵּם
וְרֹב מִין זֶה גָּדֵל אֵצֶל הַנְּחָלִים וְעַל כֵּן נִקְרָא עַרְבֵי נָחַל
וַאֲפִלּוּ הַגְּדֵלִים בְּמָקוֹם אַחֵר כְּשֵׁרִים אֶלָּא שֶׁאִם אֶפְשָׁר יֵשׁ לְהַדֵּר לִקַּח מֵאוֹתָן הַגְּדֵלִים אֵצֶל נָחַל
שִׁעוּר הָעֲרָבָה כְּשִׁעוּר הַהֲדָס
עֲרָבָה שֶׁיָּבְשָׁה שֶׁנָּשְׁרוּ רֹב הֶעָלִין שֶׁלָּהּ שֶׁנִּקְטַם רֹאשׁ הָעֵץ שֶׁלָּה פְּסוּלָה
וְיֵשׁ אוֹמְרִים דְּגַם אִם נִדַּלְדְּלוּ הֶעָלִין מִן הַקָּנֶה וּתְלוּיִים לְמַטָּה פְּסוּלָה
וּצְרִיכִין לְהַשְׁגִּיחַ מְאֹד גַּם בָּעֲרָבָה כִּי לִפְעָמִים מֵחֲמַת שֶׁתּוֹחֲבִין אוֹתָהּ אֶל הַלּוּלָב עַל יְדֵי הַנִּעְנוּעִין נוֹשְׁרִין הֶעָלִין וְאָז פְּסוּלָה
צָרִיךְ לִזָּהֵר שֶלֹּא יִקְצֹץ הַיִשְׂרָאֵל בְּעַצְמוֹ מִן הָאִילָן אֶחָד מֵאַרְבַּעַת הַמִּנִים לְצָרְכּוֹ אֲפִלּוּ נָתַן בַּעַל הַקַּרְקַע רְשׁוּת אֶלָּא גּוֹי יִשְׂרָאֵל אַחֵר יִקְצְצֵם וְיִקַּח מִמֶּנוּ
לוֹקְחִין שְׁלשָׁה בַּדֵּי הֲדַס וּשְׁנֵי בַדֵּי עֲרָבָה וְאוֹגְדִין אוֹתָם עִם הַלּוּלָב שֶׁיִהְיוּ כֻלָּן אֲגֻדָּה אֶחָת
וּצְרִיכִין לְהַשְׁגִּיחַ שֶׁיִהְיוּ כֻלָּם כְּדֶרֶךְ גְּדִילָתָן דְהַיְנוּ מְקוֹם הַחֲתָךְ לְמַטָּה שֶׁאִם נִתְהַפֵּךְ אֲפִלּוּ רַק בַּד אֶחָד גַּם בְּדִיעֲבַד אֵינוֹ יוֹצֵא
וְיֵשׁ לֶאֱגוֹד אֶת הַהֲדַס מִימִין הַשִּׁדְרָה אֶל הַלּוּלָב וְאֶת הָעֲרָבָה מִשְׂמֹאלוֹ דְּהַיְנוּ שֶׁכְּשֶׁיִטֹּל אֶת הַלּוּלָב וְהַשִּׁדְרָה נֶגֶד פָּנָיו יִהְיֶה הַהֲדַס נֶגֶד יְמִינוֹ וְהָעֲרָבָה נֶגֶד שְׂמֹאלוֹ
וְיִהְיוּ לְמַטָּה כֻּלָּם שָׁוִים כְּדֵי שֶׁכְּשֶׁיִטּוֹל אֶת הַלּוּלָב יֹאחַז כֻּלָם
וּמִכָּל מָקוֹם יֵשׁ לִרְאוֹת שֶׁיִהְיֶה הַהֲדַס מְעַט גָּבוֹהַּ מִן הָעֲרָבָה
וְצָרִיךְ לְהַשְׁגִיחַ שֶׁתֵּצֵא הַשִּׁדְרָה מִן הַלּוּלָב לְמַעְלָה מִן הַהֲדַס לְכָל הַפָּחוֹת טֶפַח
קוֹשֵׁר כֻּלָּם בְּיַחַד בְּקֶשֶׁר גָמוּר דְּהַיְנוּ שְׁנֵי קְשָׁרִים זֶה עַל גַב זֶה
וּמִלְּבַד מַה שֶׁקָשַׁר אֵלּוּ הַמִּנִים בְּיַחַד יַעֲשֶׂה עוֹד בַּלּוּלָב שְׁלֹּשָׁה קְשָׁרִים וְרַק טֶפַח אֶחָד מִן הַלּוּלָב לְמַעְלָה יִהְיֶה בְּלִי קֶשֶׁר כְּדֵי לְכַסְכֵּס בּוֹ בִּשְׁעַת הַנִּעְנוּעִים
אִם יֵשׁ חוּט כָּרוּךְ עַל הַהֲדַס צָרִיךְ לַהֲסִירוֹ קֹדֶם הָאִגּוּד שֶׁלֹּא תְהֵא חֲצִיצָה
אִם הֻתְּרָה הָאֲגֻדָּה בְּיוֹם טוֹב אָסוּר לְאָגְדָהּ בְּיוֹם טוֹב בְּקֶשֶׁר אֶלָּא בַּעֲנִיבָה כְּמוֹ שֶׁנּוֹהֲגִין שֶכּוֹרְכִין סְבִיבוֹתָם וְתוֹחֲבִין רֹאשׁ הַכְּרִיכָה לְתוֹךְ הָעִגּוּל הַכָּרוּךְ
עֲרָבָה שֶנִּתְלְשָׁה בְּיוֹם טוֹב בֵּין בְּיוֹם טוֹב רִאשׁוֹן בֵּין בְּיוֹם טוֹב שֵׁנִי אֲסוּרָה הַיּוֹם אֲפִלּוּ בְּטִלְטוּל בְּעָלְמָא כִּי הִיא מֻקְצֶה גָמוּר
וְאִם נִתְלְשָׁה בְּיוּם טוֹב רִאשׁוֹן כְּשֵׁרָה בְּיוֹם טוֹב שֵנִי
אַךְ אִם חָל יוֹם רִאשׁוֹן
בַּשַּׁבָּת וְנִתְלְשָׁה אֲסוּרָה גַם בְּיוֹם שֵנִי
אִם הוּבְאוּ מִחוּץ לַתְּחוּם אֶתְרוֹג שְׁאָר מִינִים מֻתָּרִין לְטַלְטְלָן וְלָצֵאת בָּהֶם
אַךְ אִם אֵין הָעִיר מְתֻקֶּנֶת בְּעֵרוּבִין אֲסוּרִין לְטַלְטֵל לַחוּץ מִן הַבַּיִת שֶׁהֵם שָׁם וְיֵלְכוּ כֻלָּם שָׁמָּה לָצֵאת בָּהֶם
מִי שֶׁאֵין כָּל אַרְבַּעַת הַמִּינִים מֻבְחָרִים טוֹב יוֹתֵר לָצֵאת בְּשֶׁל חֲבֵרוֹ
וּמִכָּל מָקוֹם מִצְוָה שֶׁיִהְיוּ גַם כֵּן אַרְבָּעָה מִינִים כְּפִי הַשָּׂגַת יָדוֹ לַעֲשׂוֹת בָּהֶם הַנִּעְנוּעִים
נוֹטֵל אֶת הַלּוּלָב עִם הָאִגּוּד וְשִׁדְרַת הַלּוּלָב כְּנֶגֶד פָּנָיו בִּימִינוֹ וְאֶת הָאֶתְרוֹג בִּשְׂמֹאלוֹ
וְכֵיוָן שֶׁבְּכָל הַמִּצְוֹת צְרִיכִין לְבָרֵךְ עֲלֵיהֶן קֹדֶם עֲשִׂיָּתָן וְגַם הָאֶתְרוֹג צְרִיכִין לְהַחֲזִיק דֶּרֶךְ גְּדִילָתוֹ דְּהַיְנוּ שֶׁהָעֹקֶץ שֶׁבּוֹ נֶחְתַּךְ מִן הָאִילָן יִהְיֶה לְמַטָּה וְהַשּׁוֹשַׁנְתָּא לְמַעְלָה עַל כֵּן כְּשֶׁהוּא נוֹטֵל אֶת הָאֶתְרוֹג קֹדֶם שֶׁמְבָרֵךְ יִטְּלֵהוּ בְּהִפּוּךְ הָעֹקֶץ לְמַעְלָה וְהַשּׁוֹשַׁנְתָּא לְמַטָּה שֶׁלֹא יֵצֵא בוֹ
וּמְבָרֵךְ מְעֻמָד עַל נְטִילַת לוּלָב
וּבַיּוֹם הָרִאשׁוֹן מְבָרֵךְ גַּם שֶׁהֶחֱיָנוּ
וְאִם חָל הַיּוֹם הָרִאשׁוֹן בַּשַּׁבָּת שֶׁאֵין נוֹטְלִין בּוֹ לוּלָב אֲזַי מְבָרֵךְ שֶׁהֶחֱיָנוּ בַּיּוֹם הַשֵּׁנִי
וּמְנַעְנֵעַ לְאַרְבַּע רוּחוֹת כַּסֵּדֶר הַזֶּה מִזְרָח דָּרוֹם מַעֲרָב צָפוֹן מַעְלָה מָטָּה
וְכֵן בַּנִעְנוּעִים שֶׁבַּהַלֵּל וְכֵן בַּהַקָּפָה יִזָּהֵר לְקָרֵב אֶת הָאֶתְרוֹג אֶל הַלּוּלָב שֶׁלֹא יִהְיֶה פֵּרוּד בֵּינֵיהֶם
אִם הִפֵּךְ וְנָטַל אֶת הָאֶתְרוֹג בַּיָּמִין וְאֶת הַלּוּלָב בַּשְּׂמֹאל יַחֲזוֹר וְיִטְלֵם בְּלֹא בְרָכָה
אִטֵּר נוֹטֵל אֶת הַלּוּלָב בִּימִינוֹ שֶׁהִיא שְׂמֹאל כָּל אָדָם וְאֶת הָאֶתְרוֹג בִּשְׂמאֹלוֹ
וְאִם הִפֵּךְ חוֹזֵר וְנוֹטְלֵם בְּלֹא בְּרָכָה
וּמִי שֶׁהוּא שׁוֹלֵט בִּשְׁתֵּי יָדָיו הֲרֵי הוּא כְּכָל אָדָם
נָכוֹן שֶׁיַּחֲלֹץ אֶת הַתְּפִלִּין קֹדֶם נְטִילַת לוּלָב
וּלְכָל הַפָּחוֹת יָסִיר אֶת הָרְצוּעָה מֵעַל יָדוֹ שֶׁלֹא תְהֵא חֲצִיצָה
גַּם נָכוֹן לְהָסִיר הַטַּבָּעוֹת שֶׁבְּאֶצְבְּעוֹתָיו
סֵדֶר הַנִּעְנוּעִים בַּהַלֵּל כָּךְ הֵם: בְּהוֹדוּ יֵשׁ שֵׁשׁ תֵּבוֹת חוּץ מִן הַשֵּׁם וִינַעְנַע בְּכָל תֵּבָה לְרוּחַ אֶחָד וּבַשֵּׁם לֹא יְנַעְנֵעַ
בְּהוֹדוּ לַמִּזְרָח כִּי לַדָּרוֹם טוֹב לְמַּעֲרָב
כִּי לַצָפוֹן
לְעוֹלָם לְמָעְלָה
חַסְדּוֹ לְמָטָּה
שְּׁלִיחַ הַצִּבּוּר אֵינוֹ מְנַעְנֵעַ אֶלָּא בְּהוֹדוּ וּבְיֹאמַר נָא יִשְׂרָאֵל
וְהַצִּבּוּר בְּכָל פַּעַם שֶׁאוֹמְרִים הוֹדוּ
וּבְאָנָּא שְּׁלִיחַ הַצִּבּוּר גַּם הַצִּבּוּר מְנַעְנְעִים רַק בְּאָנָּא הוֹשִׁיעָה נָּא
וְכֵיוָן שֶׁמִּלְּבַד הַשֵּׁם יֵשׁ בּוֹ שָׁלֹשׁ תֵּבוֹת מְנַעְנְעִים בְּכָל תֵּבָה לִשְׁתֵּי רוּחוֹת
וּבְהוֹדוּ שֶׁבְּסוֹף הַלֵּל גַּם כֵּן מְנַעְנְעִים שְּׁלִיחַ הַצִּבּוּר וְהַצִּבּוּר
כְּשֶׁמְּנַעְנֵעַ לְמַטָּה יַשְׁפִּיל רַק יָדָיו לְמַטָּה וְהַלּוּלָב עִם שְׁאָר הַמִּינִים יִשָּׁאֲרוּ כְּדֶרֶךְ גְּדִילָתָן
וְיֵשׁ נוֹהֲגִין שֶׁמְּהַפְּכִין אֶת הַלּוּלָב לְצַד מָטָּה
וְאַל יְשַׁנֶּה אָדָם מִן הַמִּנְהָג
אֵינוֹ צָרִיךְ לַהֲפֹךְ פָּנָיו לַצַּד שֶׁהוּא מְנַעְנֵעַ רַק רֹאשׁ הַלּוּלָב יַטֶּה
וְהַנִּעְנוּעַ אֵינוֹ צָרִיךְ שֶׁיִהְיֶה בְּחֹזֶק אֶלָּא כִּסְכּוּס מְעַט כְּדֵי שֶׁיִּתְנַעְנְעוּ הֶעָלִין סַגֵּי
אָסוּר לֶאֱכֹל קֹדֶם נְטִילַת לוּלָב
וּמִי שֶׁהוּא בַדֶּרֶךְ וּמְצַפֶּה שֶׁיָּבוֹא לְמָקוֹם שֶׁיֵשׁ שָׁם אֶתְרוֹג וְלוּלָב וְכֵן הַדָּרִים בְּיִשׁוּבִים וּמְשַׁלְחִים לָהֶם אֶתְרוֹג וְלוּלָב צְרִיכִין לְהַמְתִּין עַד חֲצוֹת וְלֹא יוֹתֵר כִּי אָסוּר לְהִתְעַנּוֹת בְּיוֹם טוֹב וּבְחֹל הַמּוֹעֵד יוֹתֵר
וּמִי שֶׁחָלַשׁ לִבּוֹ לְהַמְתִּין עַד חֲצוֹת הַיּוֹם יָכוֹל לִטְעוֹם אֵיזֶה דָבָר קֹדֶם
אֲבָל מִי שֶׁאֵין לִבּוֹ חַלָּשׁ יֵשׁ לְהַחְמִיר אֲפִלוּ בִטְעִימָה
מֻתָּר לְהַחֲזִיר הַלּוּלָב בְּיוֹם טוֹב לַמַּיִם וּלְהוֹסִיף עָלָיו מַיִם אָבָל לֹא יַחֲלִיף
וּבְחֹל הַמּוֹעֵד מִצְוָה לְהַחֲלִיף אֶת הַמַּיִם כְּדֵי שֶׁיִשָּׁאֵר הַלּוּלָב לַח וּמְהֻדָר
וְנוֹהֲגִין לִקַח בְּחֹל הַמּוֹעֵד בְּכָל יוֹם עֲרָבָה חֲדָשָׁה לַלּוּלָב וְהוּא הִדּוּר מִצְוָה
הֲדַס שֶׁל מִצְוָה אָסוּר לְהָרִיחַ בּוֹ בְּכָל שִׁבְעַת יְמֵי הֶחָג אֲפִילוּ בְּשַׁבָּת
אֲבָל בְּאֶתְרוֹג מֻתָּר לְהָרִיחַ בּוֹ בְּשַׁבָּת וּמְבָרְכִין עָלָיו הַנּוֹתֵן רֵיחַ טוֹב בַּפֵּרוֹת
וּבִשְׁאָר יְמֵי הֶחָג אֵין לְהָרִיחַ בּוֹ אֲפִילוּ שֶׁלֹא בִשְׁעַת נְטִילָתוֹ לָצֵאת בּוֹ מִשׁוּם דְּיֵשׁ סָפֵק בְּרָכָה
הַלּוּלָב אָסוּר לְטַלְטְלוֹ בַשַׁבָּת אֲפִלּוּ לְצֹרֶךְ גּוּפוֹ וּמְקוֹמוֹ מִשׁוּם דַּהֲוֵי מֻקְצֶה
אֲבָל הָאֶתְרוֹג כֵּיוָן שֶׁיְכוֹלִין לְהָרִיחַ בּוֹ אֵינוֹ מֻקְצֶה וּמֻתָּר לְטַלְטְלוֹ
וּמֻתָּר לִתְּנוֹ לְתוֹךְ הַמּוֹכִין שֶׁהָיָה בָּהֶם קֹדֶם יוֹם טוֹב שֶׁכְּבָר קָלְטוּ הָרֵיחַ
אֲבָל לֹא יִתְּנֶנוּ לְתוֹךְ מוֹכִין חֲדָשִׁים לְבֶגֶד מִשׁוּם דְּמוֹלִיד רֵיחָא
בְּיוֹם טוֹב הָרִאשׁוֹן אֵין יוֹצְאִין בְּלוּלָב וּשְׁאָר מִינִים שְׁאוּלִים אֶלָּא צְרִיכִין שֶׁיִהְיוּ שֶׁלוֹ מַמָּשׁ דִּכְתִיב וּלְקַחְתֶּם לָכֶם בַּיּוֹם הָרִאשׁוֹן וְדָרְשִׁינָן לָכֶם מִשֶּׁלָכֶם לְהוֹצִיא אֶת הַשָּׁאוּל
וּבְנֵי חוּץ לָאָרֶץ שֶׁעוֹשִׂין שְׁנֵי יָמִים טוֹבִים מִסְפֵקָא גַּם בְּיוֹם טוֹב שֵׁנִי אֵין מְבָרְכִין עָלָיו
וְאִם אַחֵר נוֹתְנָם בְּמַתָּנָה עַל מְנָת לְהַחֲזִיר הֲוֵי מַתָּנָה וְיוֹצֵא בָהֶם
וַאֲפִילוּ נוֹתְנָם סְתָם לָצֵאת בָּהֶם נֶחְשָׁב כְּאִלּוּ אָמַר בְּפֵרוּשׁ שֶׁהוּא נוֹתְנָם בְּמַתָּנָה עַל מְנָת לְהַחֲזִיר
אִם אֵין הָאִישׁ בְּבֵיתוֹ וְהָאִשָׁה רוֹצָה לִתְּנָם לְאַחֵר לָצֵאת בָּהֶם תַּלְיָא בְּאֻמְדַּן דַּעַת הַבַּעַל אִם הוּא גַבְרָא דְקָפִיד לָא
שֻׁתָּפִים שֶּׁקָנוּ לָהֶם אֶתְרוֹג וּשְׁאָר הַמִּינִים מִסְּתָמָא אַדַּעְתָּא דְהָכִי קְנָאוּם דִּבִשְׁעַת מִצְוָתָן כָּל אֶחָד מַקְנֶה חֶלְקוֹ לַחֲבֵרוֹ
וְלָכֵן הַמִּנְהָג שֶׁהַקָּהָל קוֹנִים אֶתְרוֹג וְכָל הַקָּהָל יוֹצְאִין בּוֹ
וְכָל מִי שֶׁיָּדוֹ מַשֶּׂגֶת מְחֻיָב לָתֵת דְּמֵי אֶתְרוֹג
וְעִם כָּל זֹאת מוּטָב לָצֵאת בְּאֶתְרוֹג שֶׁל יָחִיד אֲשֶׁר כָּל הַמִּינִים מְהֻדָּרִים
כִּי מַה שֶּׁהַיָּחִיד מַקְנֶה לַחֲבֵרוֹ עָדִיף טְפֵי
בַּיּוֹם הָרִאשׁוֹן לֹא יִתְּנוּ לַקְטַנִים לִטּוֹל לוּלָב וְאֶתְרוֹג עַד לְאַחַר שֶׁיִטְּלוּ הַגְּדוֹלִים כִּי הַקָּטֹן קוֹנֶה וְאֵינוֹ מַקְנֶה מִן הַתּוֹרָה
בְּכָל יְמֵי הֶחָג לְאַחַר תְּפִלַת מוּסָף נוֹהֲגִים לְהַעֲלוֹת סֵפֶר תּוֹרָה עַל הַבִּימָה וּמַנִּיחִין אֶת אֲרוֹן הַקֹּדֶשׁ פָּתוּחַ עַד לְאַחַר אֲמִירַת הַהוֹשַׁעְנוֹת שֶׁאָז מַחֲזִירִין אֶת סֵפֶר הַתּוֹרָה
וְכָל מִי שֶׁיֶשׁ אֶתְרוֹג וְלוּלָב מַקִּיף אֶת הַבִּימָה שֶׁעָלֶיהָ סֵפֶר הַתּוֹרָה בִּשְׁעַת אֲמִירַת הַהוֹשַׁעְנוֹת
בְּכָל יוֹם מַקִּיפִין פַּעַם אֶחָת
וּבַיוֹם הַשְּׁבִיעִי שֶׁהוּא הוֹשַעְנָא רַבָּה מוֹצִיאִין אֶת כָּל סִפְרֵי הַתּוֹרָה וּמַעֲלִין אוֹתָן עַל הַבִּימָה וּמַקִּיפִין שֶׁבַע פְּעָמִים זֵכֶר לַמִּקְדָּשׁ שֶׁבְּכָל יוֹם הָיוּ מַקִיפִין אֶת הַמִּזְבֵחַ פַּעַם אַחַת וּבַיּוֹם הַשְּׁבִיעִי שֶׁבַע פְּעָמִים
הַהַקָּפוֹת צְרִיכוֹת לִהְיוֹת לְצַד יָמִין
וּלְפִי שֶׁסֵּפֶר הַתּוֹרָה עַל הַבִּימָה וְכָל הַצִּבּוּר צְרִיכִין לַהֲפֹךְ פְּנֵיהֶם כְּלַפֵּי סֵפֶר הַתּוֹרָה שֶׁעַל הַבִּימָה קֹדֶם שֶׁיַּתְחִילוּ לְהַקִּיף וְאָז הֲוֵי צָפוֹן יָמִין שֶׁלָּהֶם לָכֵן מַקִּיפִין דֶרֶךְ צָפוֹן
כָּל מִי שֶׁיֶשׁ אֶתְרוֹג וְלוּלָב וְאֵינוֹ מַקִּיף רָעָה הוּא עוֹשֶׂה
בִּקְצָת מְקוֹמוֹת נוֹהֲגִין בְּהוֹשַׁעְנָא רַבָּה וּבְשִׂמְחַת תּוֹרָה שֶׁלְּאַחַר שֶהוֹצִיאוּ אֶת כָּל סִפְרֵי הַתּוֹרָה מִן אֲרוֹן הַקֹּדֶשׁ מַעֲמִידִין לְתוֹכוֹ נֵר דּוֹלֵק
וְאֵין זֶה מִנְהָג יָפֶה וְיֵשׁ לְבַטְּלוֹ כִּי אָסוּר לְהִשְׁתַּמֵּשׁ בַּאֲרוֹן הַקֹּדֶשׁ תַּשְׁמִישׁ חֹל אֲפִלּוּ לְפִי שָׁעָה
בַּשַּׁבָּת אֵין מַקִּיפִין שֶׁגַּם בַּמִּקְדָּש לֹא הָיוּ מַקִּיפִין וְלָכֵן אֵין מַעֲלִים סֵפֶר תּוֹרָה עַל הַבִּימָה אֶלָּא פּוֹתְחִין אֶת אֲרוֹן הַקֹּדֶשׁ עַד לְאַחַר אֲמִירַת הַהושַׁעְנוֹת
מִי שֶאֵרַע אֵבֶל בֶּחָג וְכֵן אָבֵל כָּל שְׁנֵים עָשָׂר חֹדֶשׁ עַל אָבִיו אִמּוֹ נוֹהֲגִין שֶאֵינוֹ מַקִּיף
וְיֵשׁ לְכַבֵּד בְּאֶתְרוֹג וְלוּלָב שֶׁלּוֹ אֶת מִי שֶׁאֵין שֶׁיַּקִיף הוּא
בַּיּוֹם חֲמִישִׁי שֶׁל חֹל הַמּוֹעֵד הוּא הוֹשַׁעְנָא רַבָּא נוֹהֲגִין לִהְיוֹת נֵעוֹרִים בַּלַּיְלָה שֶׁלְּפָנָיו לַעֲסֹק בַּתּוֹרָה כְּמוֹ שֶׁנִּדְפַּס הַסֵּדֶר לְפִי שֶבֶּחָג נִדּוֹנִין הַמַּיִם שֶׁכָּל חַיֵי הָאָדָם תְּלוּיִים בַּמַּיִם וְהַיּוֹם הוּא יוֹם הָאַחֲרוֹן שֶׁל הֶחָג וְהַכֹּל הוֹלֵךְ אַחַר הַחִתּוּם
בְּשַׁחֲרִית מַרְבִּים קְצָת בְנֵרוֹת בְּבֵית הַכְּנֶסֶת כְּמוֹ בְּיוֹם הַכִּפּוּרִים וּשְּׁלִיחַ הַצִּבּוּר לוֹבֵשׁ אֶת הַקִּיטֶל
אוֹמְרִים לַמְּנַצֵּחַ כְּמוֹ בְּיוֹם טוֹב וְאוֹמְרִים גַם מִזְמוֹר לְתוֹדָה וְאֵין אוֹמְרִים נִשְׁמַת
אוֹמְרִים אֵין כָּמוֹךָ שְׁמַע יִשְׂרָאֵל כְּמוֹ בְּיוֹם טוֹב
וּבִקְדֻשַּׁת מוּסָף נַעֲרִיצְךָ
מִנְהַג נְבִיאִים שֶׁכָּל אֶחָד יִטּוֹל בְּיוֹם זֶה עֲרָבָה מְיֻחֶדֶת מִלְּבַד הָעֲרָבָה שֶׁבַּלוּלָב
וְכָל הַפּוֹסֵל בָּעֲרָבָה שֶׁבַּלּוּלָב פּוֹסֵל גַּם בָּעֲרָבָה זוֹ
לָכֵן לֹא יִקְצְצָהּ הַיִשְׂרָאֵל בְּעַצְמוֹ לְצָרְכּוֹ אֶלָּא שֶׁאִם נָשְׁרוּ אֲפִלּוּ רֹב הֶעָלִין כְּשֵׁרָה
וַאֲפִלּוּ נִשְׁאַר רַק עָלֶה אֶחָד בְּבַד אֶחָד כְּשֵׁרָה
וּמִכָּל מָקוֹם הִדּוּר מִצְוָה הוּא שֶיִהְיוּ בָהּ עָלִין הַרְבֵּה וְהַבַּדִּים אֲרֻכִּים
וְהַמִּנְהָג הַיָּפֶה לָקַחַת חֲמִשָׁה בַדִּין וְאוֹגְדִין אוֹתָם בַּעֲלֵי לוּלָב
אֵין לוֹקְחִין אוֹתָהּ עִם הַלּוּלָב בְּיַחַד אֶלָּא כְּשֶׁמַּגִּיעִין לְתַעֲנֶה אֱמוּנִים מַנִּיחִין אֶת הַלּוּלָב וְהָאֶתְרוֹג וְנוֹטְלִין אוֹתָהּ לְפִי שֶׁאָז מִתְפַּלְּלִין עַל הַמָּיִם
וּלְאַחַר גְמַר הַהוֹשַׁעְנוֹת מְנַעְנְעִין בָּהּ וְאַחַר כָּךְ חוֹבְטִין אוֹתָהּ בַּקַּרְקַע חָמֵשׁ פְּעָמִים וְדַי בָּזֶה אֲפִלּוּ אִם לֹא נֶחְסְרוּ עָלֶיהָ
וּלְאַחַר הַחֲבָטָה לֹא יִזְרְקֶנָּה עַל הַקַּרְקַע מִשּׁוּם בִּזּוּי מִצְוָה
וְטוֹב לְהַצְנִיעָהּ לְהַשְׁלִיכָה בְּתוֹךְ הָאֵשׁ שֶׁאוֹפִין מַצּוֹת הוֹאִיל וְאִתְעֲבַד בָּהּ חֲדָא מִצְוָה לִתְעֲבֵד בָּהּ מִצְוָה אַחֲרִיתָא
לֵיל שְׁמִינִי עֲצֶרֶת יֵשׁ לְהַמְתִּין שֶׁלֹּא לְקַדֵּשׁ עַד הַלָּיְלָה
וּמְבָרְכִין בַּקִדּוּשׁ שֶׁהֶחֱיָנוּ לְפִי שֶׁהוּא רֶגֶל בִּפְנֵי עַצְמוֹ
וְאֵין מְבָרְכִין לֵישֵׁב בַּסֻּכָּה לְפִי שֶׁבַּתְּפִלָּה וּבַקִּדּוּשׁ אוֹמְרִים יוֹם הַשְּׁמִינִי חַג הָעֲצֶרֶת הַזֶּה
וְאִם הָיוּ מְבָרְכִין לֵישֵׁב בַּסֻּכָּה הֲוֵי תַּרְתֵּי דְסָתְרֵי
לֵיל שְׁמִינִי עֲצֶרֶת וְכָל הַיּוֹם אוֹכְלִין בַּסֻּכָּה אֶלָּא שֶׁאֵין מְבָרְכִין כְּמוֹ שֶכָּתַבְנוּ
וּלְאַחַר הַגְּמָר אוֹמְרִים יְהִי רָצוֹן וְכוּ'
וּבְעִנְיַן הַשֵּׁנָה בַּסֻּכָּה יֵשׁ מְקִלִּין וְכֵן נוֹהֲגִין
אֲבָל הַנָּכוֹן לְהַחְמִיר
בַּשְּׁמִינִי סָמוּךְ לַחֲשֵׁכָה יָכוֹל לְפַנּוֹת אֶת הַכֵּלִים מִן הַסֻּכָּה לְתוֹךְ הַבָּיִת
אֲבָל לֹא יְסַדְּרֵם בַּיּוֹם מִשּׁוּם דַהֲוֵי כְמֵכִין מִיּוֹם טוֹב לַחֲבֵרוֹ
יוֹם אַחֲרוֹן שֶל הֶחָג שֶׁהוּא גַם כֵּן שְׁמִינִי עֲצֶרֶת נִקְרָא שִׂמְחַת תּוֹרָה לְפִי שֶׁמְּסַיְמִין בּוֹ אֶת הַתּוֹרָה וּשְׂמֵחִים בָּה
עַרְבִית לְאַחַר הַתְּפִלָּה עוֹשִׂין הַקָּפוֹת וְאַחַר כָּךְ מַכְנִיסִין סִפְרֵי הַתּוֹרָה וּמְשַׁיְרִין אֶחָד שֶׁקוֹרִין בּוֹ תְּלָתָא גַבְרֵי בְּפָרָשַׁת וְזֹאת הַבְּרָכָה
וְיֵשׁ מְקוֹמוֹת שֶׁנּוֹהֲגִין לִקְרוֹת בְפָרָשַׁת נְדָרִים
אַחַר קְרִיאַת הַתּוֹרָה אוֹמְרִים חֲצִי קַדִּישׁ וּמַכְנִיסִין אֶת סִפְרֵי הַתּוֹרָה וְאוֹמְרִים עָלֵינוּ
בְּיוֹם שִׂמְחַת תּוֹרָה נוֹהֲגִין בְּהַרְבֵּה מְקוֹמוֹת שֶׁהַכֹּהֲנִים נוֹשְׂאִים כַּפֵּיהֶם בִּתְפִלַּת שַׁחֲרִית וְלֹא בַּמּוּסָף מִשּׁוּם דְּבַמּוּסָף יֵשׁ חֲשַׁשׁ שִׁכְרוּת
וְאֵין אוֹמְרִים וְתֵעָרֵב בִּתְפִלַּת שַׁחֲרִית
בַּיּוֹם אַחַר הַהַקָּפוֹת מְשַׁיְרִין שְׁלשָׁה סִפְרֵי תוֹרָה וּמַרְבִּים בִּקְרוּאִים בְּסֵפֶר תּוֹרָה אֶחָד בְּפָרָשַׁת וְזֹאת הַבְּרָכָה כַּמָּה פְעָמִים עַד מְעֹנָה וּבַסּוֹף קוֹרְאִין כָּל הַנְּעָרִים
וְהַנָּכוֹן שֶׁהַגָּדוֹל שֶׁבָּהֶם יְבָרֵךְ וְהַשְּׁאָר יִשְׁמָעוּ
וְקוֹרִין לָהֶם פָּסוּק הַמַּלְאָךְ הַגּוֹאֵל וְגוֹ'
אַחַר כָּךְ קוֹרְאִין לַחֲתַן תּוֹרָה וְקוֹרֵא מִן מְעֹנָה עַד גְּמִירָא
וּבְסֵפֶר הַתּוֹרָה הַשֵּׁנִי קוֹרֵא חֲתַן בְּרֵאשִׁית וְאוֹמְרִים חֲצִי קַדִּישׁ וְקוֹרִין בַּשְּׁלִישִׁי מַפְטִיר
וְנוֹהֲגִין בְּהַרְבֵּה מְקוֹמוֹת לְדַקְדֵּק לִקְרוֹת לַחֲתַן תּוֹרָה אָדָם חָשׁוּב
וַאֲפִלּוּ מִי שֶעָלָה כְּבָר בְּפָרָשַׁת וְזֹאת הַבְּרָכָה מִכָּל מָקוֹם עוֹלֶה לַחֲתַן תּוֹרָה לַחֲתַן בְּרֵאשִׁית
בְּמָקוֹם שֶׁאֵין לָהֶם אֶלָּא שְׁנֵי סִפְרֵי תוֹרָה קוֹרִין בָּרִאשׁוֹן וְזֹאת הַבְּרָכָה וּבַשֵׁנִי בְּרֵאשִׁית וְחוֹזְרִין וְלוֹקְחִין אֶת הָרִאשׁוֹן לַמַּפְטִיר
נוֹהֲגִין שֶׁחֲתַן הַתּוֹרָה וַחֲתַן בְּרֵאשִׁית נוֹדְרִין נְדָבוֹת וְקוֹרִין לְכָל מֵרֵעֵיהֶם וְעוֹשִׂין מִשְׁתֶּה וְשִׂמְחָה לְסִיּוּמָהּ שֶׁל תּוֹרָה וּלְהַתְחָלָתָהּ
דְּאִיתָא בַּמִּדְרָשׁ וַיָבֹא יְרוּשָׁלַיִם וַיַעֲמֹד לִפְנֵי אֲרוֹן בְּרִית וכוֹ' וַיַּעַשׂ מִשְׁתֶּה לְכָל עֲבָדָיו אָמַר רַבִּי יִצְחָק מִכָּאן שֶׁעוֹשִׂין סְעוּדָה לִגְמָרָהּ שֶל תּוֹרָה
בְּבַיִת שֵׁנִי כְּשֶמָּלְכָה מַלְכוּת יָוָן גָּזְרוּ גְזֵרוֹת עַל יִשְׂרָאֵל וּבִטְּלוּ דָתָם וְלֹא הִנִּיחוּ אוֹתָם לַעֲסֹק בַּתּוֹרָה וּבַמִצְוֹת וּפָשְׁטוּ יְדֵיהֶם בְּמָמוֹנָם וּבִבְנוֹתֵיהֶם וְנִכְנְסוּ לַהֵיכָל וּפָרְצוּ פְּרָצוֹת וְטִמְּאוּ אֶת הַטְּהָרוֹת וְצַר לָהֶם לְיִשְׂרָאֵל מְאֹד מִפְּנֵיהֶם וּלְחָצוּם לַחַץ גָדוֹל עַד שֶׁרִחֵם עֲלֵיהֶם אֱלֹהֵי אֲבוֹתֵינוּ וְהוֹשִׁיעָם מִיָדָם וְהִצִּלָם וְגָבְרוּ בְּנֵי חַשְׁמוֹנַאי הַכֹּהֲנִים הַגְּדוֹלִים וַהֲרָגוּם וְהוֹשִׁיעוּ אֶת יִשְׂרָאֵל מִיָדָם וְהֶעֱמִידוּ מֶלֶךְ מִן הַכֹּהֲנִים וְחָזְרָה מַלְכוּת יִשְׂרָאֵל יוֹתֵר מִמָּאתַיִם שָׁנָה עַד הַחֻרְבָּן הַשֵּׁנִי
וּכְשֶׁגָּבְרוּ יִשְׂרָאֵל עַל אוֹיְבֵיהֶם וְאִבְּדוּם בַּחֲמִשָּׁה וְעֶשְׂרִים בְּחֹדֶשׁ כִּסְלֵו הָיָה
וְנִכְנְסוּ לַהֵיכָל וְלֹא מָצְאוּ שֶׁמֶן טָהוֹר בַּמִּקְדָּשׁ אֶלָּא פַּךְ אֶחָד שֶׁהָיָה מֻנָח בְּחוֹתָמוֹ שֶל כֹּהֵן גָּדוֹל וְלֹא הָיָה לְהַדְלִיק אֶלָּא יוֹם אֶחָד בִּלְבָד וְהִדְלִיקוּ מִמֶּנּוּ נֵרוֹת הַמַּעֲרָכָה שְׁמוֹנָה יָמִים עַד שֶׁכָּתְשׁוּ זֵיתִים וְהוֹצִיאוּ שֶׁמֶן טָהוֹר
וּמִפְּנֵי זֶה הִתְקִינוּ חֲכָמִים שֶׁבְּאוֹתוֹ הַדּוֹר שֶׁיִהְיוּ שְׁמוֹנַת הַיָּמִים הָאֵלּוּ שֶׁמַּתְחִילִין בַּחֲמִשָּׁה וְעֶשְׂרִים בְּכִסְלֵו יְמֵי שִׂמְחָה וְהַלֵּל וּמַדְלִיקִים בָּהֶם הַנֵּרוֹת בָּעֶרֶב עַל פִּתְחֵי הַבָּתִּים בְּכָל לַיְלָה וָלַיְלָה בִּשְׁמוֹנַת הַלֵּילוֹת לְהַרְאוֹת וּלְגַלּוֹת הַנֶּס
וְהַיָּמִים הָאֵלּוּ נִקְרָאִים חֲנֻכָּה רוֹצֶה לוֹמַר חָנוּ כ"ה שֶׁבְּיוֹם כ"ה חָנוּ מֵאוֹיְבֵיהֶם
וְעוֹד מִפְּנֵי שֶׁבַּיָּמִים הָאֵלּוּ עָשׂוּ חֲנֻכַּת הַבַּיִת שֶׁהַצּוֹרְרִים טִמְּאוּהוּ
וְלָכֵן יֵשׁ אוֹמְרִים שֶׁמִּצְוָה לְהַרְבּוֹת קְצָת בִּסְעוּדָה בַּחֲנֻכָּה
וְעוֹד מִפְּנֵי שֶׁמְּלֶאכֶת הַמִּשְכָּן נִגְמְרָה בַּיָּמִים הָאֵלּוּ
וְיֵשׁ לְסַפֵּר לִבְנֵי בֵיתוֹ עִנְיַן הַנִּסִּים שֶׁנַּעֲשׂוּ לַאֲבוֹתֵינוּ בַּיָּמִים הָאֵלּוּ
וּמִכָּל מָקוֹם לֹא הֲוֵי סְעוּדַת מִצְוָה אֶלָּא אִם כֵּן אוֹמְרִים בַּסְּעוּדָה שִׁירוֹת וְתִשְׁבָּחוֹת
וּמַרְבִּים בִּצְדָקָה בִּימֵי חֲנֻכָּה כִּי הֵם מְסֻגָּלִים לְתַקֵן בָּהֶם פְּגָמֵי נַפְשׁוֹ עַל יְדֵי הַצְּדָקָה וּבְיִחוּד לְלוֹמְדֵי תוֹרָה הָעֲנִיִם לְהַחֲזִיקָם
אֵין מִתְעַנִּין בִּימֵי חֲנֻכָּה
אֲבָל בַּיּוֹם שֶׁלִּפְנֵיהֶם וּבַיּוֹם שֶׁלְאַחֲרֵיהֶם מֻתָּרִין בְּהֶסְפֵּד וּבְתַעֲנִית
בַּחֲנֻכָּה מֻתָּר בַּעֲשִׂיַת מְלָאכָה
אַךְ הַנָּשִׁים נוֹהֲגוֹת שֶׁלֹּא לַעֲשׂוֹת מְלָאכָה כָּל זְמַן שֶׁהַנֶּרוֹת בַּבַּיִת דּוֹלְקִים וְאֵין לְהָקֵל לָהֶן
וְהַטַּעַם שֶׁהַנָּשִׁים מַחְמִירוֹת יוֹתֵר מִפְּנֵי שֶהַגְּזֵרָה הָיְתָה קָשָׁה עַל בְּנוֹת יִשְׂרָאֵל שֶׁגָזְרוּ בְּתוּלָה הַנִּשֵּׂאת תִּבָּעֵל לַהֶגְמוֹן תְּחִלָּה
וְעוֹד מִפְּנֵי שֶׁהַנֵּס נַעֲשָׂה עַל יְדֵי אִשָׁה בַּת יוֹחָנָן כֹּהֵן גָּדוֹל הָיְתָה יְפַת תֹּאַר מְאֹד וּבִקְּשָׁהּ הַמֶּלֶךְ הַצּוֹרֵר שֶתִּשְׁכַּב עִמּוֹ וְאָמְרָה שֶׁתְּמַלֵּא בַקָּשָׁתוֹ וְהֶאֱכִילַתּוּ תַּבְשִׁילֵי גְבִינָה כְּדֵי שֶׁיִצְמָא וְיִשְׁתֶּה יַיִן וְיִשְׁתַּכֵּר וְיִישַׁן וְיֵרָדֵם
וְכֵן הָיָה וְחָתְכָה אֶת רֹאשׁוֹ וְהֱבִיאַתּוּ לִירוּשָׁלָיִם
וְכִרְאוֹת שַׂר צְבָאָם כִּי אָבַד מַלְכָּם וַיָנוּסוּ
וְלָכֵן קְצָת נוֹהֲגִין לֶאֱכֹל מַאַכְלֵי חָלָב בַּחֲנֻכָּה זֵכֶר לַנֵּס שֶׁנַּעֲשָׂה עַל יְדֵי חָלָב
כָּל הַשְּׁמָנִים כְּשֵׁרִים לְנֵר חֲנֻכָּה
וּמִכָּל מָקוֹם מִצְוָה מִן הַמֻּבְחָר לִקַּח שֶׁמֶן זַיִת דֻמְיָא דְנֵס שֶׁבַּמִּקְדָּשׁ שֶׁהָיָה בְּשֶׁמֶן זָיִת
וְאִם אֵינוֹ מָצוּי יִבְרוֹר שְׁאָר שֶׁמֶן שֶׁאוֹרוֹ זַךְ וְנָקִי נֵרוֹת שֶׁל שַׁעֲוָה שֶׁגַּם כֵּן אוֹרָן זָךְ
וְלֹא יִהְיוּ שְׁנַיִם קְלוּעִים בְּיַחַד מִשּׁוּם דַּהֲוֵי כִּמְדוּרָה אֶלָּא כָּל נֵר יְחִידִי
וְלֹא יַעֲשֶׂה מִשַּׁעֲוָה שֶׁל בָּתֵּי עֲבוֹדָה זָרָה מִשׁוּם דְּמָאִיס
וְכֵן כָּל הַפְּתִילוֹת כְּשֵׁרוֹת לְנֵר חֲנֻכָּה וּמִצְוָה מִן הַמֻּבְחָר לִקַּח צֶמֶר גֶפֶן
וְאֵין צָרִיךְ בְּכָל לַיְלָה פְּתִילוֹת חֲדָשׁוֹת אֶלָּא מַדְלִיק גַּם בָּרִאשׁוֹנוֹת עַד שֶׁיִכְלוּ
אִם מַדְלִיק בְּנֵר שֶל חֶרֶס כֵּיוָן שֶׁהִדְלִיק בּוֹ לַיְלָה אֶחָד נַעֲשָׂה יָשָׁן וְאֵין מַדְלִיקִין בּוֹ בַּלַּיְלָה הַשֵּׁנִי מִשּׁוּם דְּמָאִיס
וְעַל כֵּן תִּהְיֶה מְנוֹרָה נָאָה שֶׁל מִינֵי מַתֶּכֶת
וּמִי שֶׁיָּדוֹ מַשֶּׂגֶת יִקְנֶה מְנוֹרָה שֶׁל כֶּסֶף לְהִדּוּר מִצְוָה
מִנְהָג פָּשׁוּט בִּמְדִינָתֵנוּ כִּמְהַדְּרִין מִן הַמְּהַדְּרִין שֶׁמַּדְלִיקִין כָּל אֶחָד וְאֶחָד מִבְּנֵי הַבַּיִת בַּלַּיְלָה הָרִאשׁוֹן נֵר אֶחָד וּבַשֵּׁנִי שְׁנֵי נֵרוֹת וְכֵן מוֹסִיפִין עַד שֶׁבְּלֵיל שְׁמִינִי מַדְלִיק שְׁמוֹנָה
וּצְרִיכִין לִזָּהֵר שֶיִתֵּן כָּל אֶחָד וְאֶחָד נֵרוֹתָיו בְּמָקוֹם מְיֻחָד כְּדֵי שֶׁיִהְיֶה הֶכֵּר שֶׁהֵם נֵרוֹת חֲנֻכָּה
מִצְוַת נֵר חֲנֻכָּה לְהַדְלִיק בַּפֶּתַח הַסָּמוּךְ לִרְשׁוּת הָרַבִּים מִשּׁוּם פִּרְסוּמֵי נִסָּא וְכָךְ הָיוּ עוֹשִׂין בִּזְמַן הַמִּשְׁנָה וְהַגְּמָרָא
וּבַזְּמַן הַזֶּה שֶׁאָנוּ דָרִים בֵּין הָאֻמּוֹת מַדְלִיקִין בַּבַּיִת שֶׁהוּא דָר בּוֹ
וְאִם יֶשׁ חַלּוֹן לִרְשׁוּת הָרַבִּים יַדְלִיקֵם שָׁם
וְאִם לָאו מַדְלִיקָן אֵצֶל הַפָּתַח
וּמִצְוָה שֶׁיַּנִּיחֵם בַּטֶּפַח הַסָּמוּךְ לַפֶּתַח מִשְּׂמֹאל שֶׁתְּהֵא מְזוּזָה מִיָמִין וְנֵר חֲנֻכָּה מִשְּׂמֹאל וְנִמְצָא שֶהוּא מְסֻבָּב בְּמִצְוֹת
וְיוֹתֵר טוֹב לְהַנִּיחָם בַּחֲלַל הַפָּתַח
מִצְוָה לְהַנִּיחָם לְמַעְלָה מִשְּׁלֹשָׁה טְפָחִים מִן הַקַּרְקַע וּלְמַטָּה מֵעֲשָׂרָה טְפָחִים
וְאִם הִנִּיחָם לְמַעְלָה מֵעֲשָׂרָה יָצָא
אֲבָל אִם הִנִּיחָם לְמַעְלָה מֵעֶשְׂרִים אַמָּה לֹא יָצָא מִשׁוּם דִּלְמַעְלָה מֵעֶשְׂרִים אַמָּה לָא שָׁלְטָא עֵינָא
וּמִי שֶׁהוּא דָר בַּעֲלִיָה יָכוֹל לְהַנִּיחָם בַּחַלּוֹן אַף עַל פִּי שֶׁהוּא גָבוֹהַּ מֵעֲשָׂרָה טְפָחִים
אֲבָל אִם הַחַלּוֹן לְמַעְלָה מֵעֶשְׂרִים אַמָּה מִקַּרְקַּע רְשׁוּת הָרַבִּים דְּלָא שָׁלְטָא בְּהוּ עֵינָא מֵהַהוֹלְכִים בִּרְשׁוּת הָרַבִּים אֲזַי טוֹב יוֹתֵר לְהַנִּיחָם אֵצֶל הַפָּתַח
הַנֵּרוֹת יִהְיוּ בְּשׁוּרָה אַחַת בְּשָׁוֶה לֹא אֶחָד גָּבוֹהַּ וְאֶחָד נָמוּךְ
וְיִהְיֶה הֶפְסֵק בֵּין נֵר לְנֵר שֶׁלֹּא יִתְקָרֵב הַלַּהַב שֶׁל זֶה לָזֶה וְיִהְיֶה כְּמוֹ מְדוּרָה
וּבְנֵרוֹת שֶׁל שַעֲוָה יִהְיֶה הֶפְסֵק שֶׁלֹּא יִתְחַמֵּם זֶה מִזֶּה וְתִטֹּף הַשַּׁעֲוָה וְיִתְקַלְקָלו
מִלֵּא קְעָרָה שֶׁמֶן וְהִקִּיפָּהּ פְּתִילוֹת אִם כָּפָה עָלֶיהָ כְּלִי כָּל פְּתִילָה עוֹלָה בִּשְׁבִיל נֵר אֶחָד
לֹא כָּפָה עָלֶיהָ כְּלִי אֲפִלוּ לְנֵר אֶחָד אֵינָהּ עוֹלָה לְפִי שֶׁהִיא כִּמְדוּרָה
נֵר שֶׁיֶשׁ שְׁנֵי פִּיוֹת יוֹתֵר לֹא יַדְלִיקוּ שְנַיִם אֲפִלוּ בַּלַּיְלָה הָרִאשׁוֹן מִשּׁוּם דְּלֵיכָּא הֶכֵּר כַּמָּה נֵרוֹת מַדְלִיקִין
זְמַן הַדְלָקָתָן מִיָד בְּצֵאת הַכּוֹכָבִים וְלֹא יְאֻחָר
וְאָסוּר לַעֲשׂוֹת שׁוּם דָּבָר קֹדֶּם הַהַדְלָקָה אֲפִלּוּ לִלְמֹד
רַק אִם לֹא הִתְפַּלֵּל מַעֲרִיב יִתְפַּלֵּל תְּחִלָּה וְאַחַר כָּךְ יַדְלִיק
וְקֹדֶם שֶׁיַּדְלִיק יְקַבֵּץ כָּל בְּנֵי בֵיתוֹ לְפִרְסוּמֵי מִלְּתָא
וְצָרִיךְ לָתֵת שֶמֶן שֶׁיִדְלְקוּ לְכָל הַפָּחוֹת חֲצִּי שָׁעָה
וּבְדִיעֲבַד אִם לֹא הִדְלִיק מִיָד יָכוֹל לְהַדְלִיק בִּבְרָכָה כָּל זְמַן שֶׁבְּנֵי בֵיתוֹ נֵעוֹרִים
אֲבָל לְאַחַר שֶׁבְּנֵי בֵיתוֹ יְשֵׁנִים לֵיכָּא פִּרְסוּמֵי נִסָּא וְיַדְלִיק בְּלֹא בְרָכָה
אִם לֹא יִהְיֶה פְּנַאי לְהַדְלִיק בַּלַּיְלָה יָכוֹל לְהַקְדִּים אֶת עַצְמוֹ וּלְהַדְלִיק מִפְּלַג הַמִּנְחָה וּלְמַעְלָה דְּהַיְנוּ שָׁעָה וּרְבִיעִית קֹדֶם צֵאת הַכּוֹכָבִים וְהַיְנוּ שָׁעָה זְמַנִּית לְפִי עֵרֶךְ הַיּוֹם
וּבִימֵי חֲנֻכָּה שֶׁהַיָּמִים קְצָרִים אִם הַיּוֹם אָרֹךְ רַק עֶשֶׂר שָׁעוֹת עַל הָאוּהר אֲזַי פְּלַג הַמִּנְחָה הֲוֵי שָׁעָה אַחַת וּשְׁתֵּי מִינוּטִין וָחֵצִי וּבִלְבַד שֶׁיִתֵּן שֶׁמֶן כְּדֵי שֶׁיִהְיוּ דּוֹלְקִים עַד חֲצִי שָׁעָה לְאַחַר צֵאת הַכּוֹכָבִים
וְאִם אֵינָם דּוֹלְקִים כָּךְ לֹא קִיֵם הַמִּצְוָה
סֵדֶר הַדְלָקָתָן כְּפִי מִנְהָגֵנוּ בַּלַּיְלָה הָרִאשׁוֹן מַדְלִיק הַנֵּר שֶׁכְּנֶגֶד יְמִינוֹ וּבַלַּיְלָה הַשֵּׁנִי מוֹסִיף עָלָיו נֵר כְּנֶגֶד שְׂמֹאלוֹ וְכֵן בְּכָל לַיְלָה מוֹסִיף כְּנֶגֶד שְׂמֹאלוֹ וְזֶה שֶׁהוּא מוֹסִיף מַדְלִיק בָּרִאשׁוֹנָה וּפוֹנֶה וְהוֹלֵךְ לִימִינוֹ
בְּלֵיל רִאשׁוֹן מְבָרֵךְ הַמַּדְלִיק קֹדֶם הַהַדְלָקָה שָׁלֹשׁ בְּרָכוֹת לְהַדְלִיק שֶׁעָשָׂה נִסִּים שֶׁהֶחֱיָנוּ
וּבִשְׁאָר הַלֵּילוֹת אֵינוֹ מְבָרֵךְ שֶׁהֶחֱיָנוּ
לְאַחַר שֶׁבֵּרַךְ הַבְּרָכוֹת מַדְלִיק נֵר אֶחָד
וּבְעוֹד שֶׁמַּדְלִיק הָאֲחֵרִים אוֹמֵר הַנֵּרוֹת הַלָּלוּ וְכוּ'
גֵּר אוֹמֵר שֶׁעָשָׂה נִסִּים לְיִשְׂרָאֵל
וְאִם אָמַר לַאֲבוֹתֵינוּ יָצָא
אוֹנֵן רַחֲמָנָא לִצְּלָן אִם יֵשׁ אַחֵר יַדְלִיק הָאַחֵר בִּבְרָכוֹת וְהוּא יַעֲנֶה אָמֵן
וְאִי לֵיכָּא אַחֵר יַדְלִיק הוּא בְּלֹא בְרָכוֹת
קָיְמָא לָן הַדְלָקָה עוֹשֶׂה מִצְוָה
פֵּרוּשׁ הַהַדְלָקָה הִיא הַמִּצְוָה וּבִשְׁעַת הַהַדְלָקָה צְרִיכִין לִהְיוֹת הַנֵּרוֹת בִּמְקוֹמָן הָרָאוּי וְכַשִׁעוּר הָרָאוּי לְאַפּוּקֵי אִם הִדְלִיקָן לְמַטָּה מִשְּׁלֹשָׁה טְפָחִים לְמַעְלָה מֵעֶשְׂרִים אַמָּה וְאַחַר כָּךְ כְּשֶׁהֵן דּוֹלְקִים הִנִּיחָן בִּמְקוֹמָן פְּסוּלִים
וְכֵן אִם בִּשְׁעַת הַהַדְלָקָה לֹא הָיָה שֶׁמֶן כַשִּׁעוּר וְאַחַר כָּךְ הוֹסִיף לָא מַהֲנֵי
וְכֵן אִם הֶעֱמִידָן בְּמָקוֹם שֶׁהָרוּחַ שוֹלֵט וְעוֹמְדִין לִכָבוֹת לֹא קִיֵם הַמִּצְוָה וְחַיָב לְהַדְלִיקָן שֵׁנִית אֲבָל לֹא יְבָרֵךְ
אֲבָל אִם הֶעֱמִידָן כָּרָאוּי וְעַל יְדֵי מִּקְרֶה כָּבוּ כְבָר קִיֵם הַמִּצְוָה
וּמִכָּל מָקוֹם נוֹהֲגִין שֶׁחוֹזֵר וּמַדְלִיקָן
וְנוֹהֲגִין לְהַחְמִיר שֶׁלֹּא לְהַדְלִיק נֵר מִנֵּר אֶלָּא מַדְלִיקָן מִן הַשַּׁמָּשׁ מִנֵּר אַחֵר
כָּל זְמַן מִצְוָתָן דְהַיְנוּ חֲצִי שָׁעָה אָסוּר לֵהָנוֹת מֵאוֹרָן
וְלָכֵן נוֹהֲגִין לְהַנִּיחַ אֶצְלָן אֶת הַשַּמָּשׁ שֶׁהִדְלִיקוּ כְּדֵי שֶׁאִם יִשְׁתַּמֵּשׁ אֶצְלָן יִשְׁתַּמֵּשׁ לְאוֹר הַשַּׁמָּשׁ וּצְרִיכִין לְהַנִּיחוֹ קְצָת לְמַעְלָה מִן הַנֵּרוֹת שֶׁיְהֵא נִכָּר שֶׁאֵינוֹ מִמִּנְיָן הַנֵּרוֹת
מַדְלִיקִין נֵרוֹת בְּבֵית הַכְּנֶסֶת מִשּׁוּם פִּרְסוּמֵי נִסָּא וּמְבָרְכִין עֲלֵיהֶן
וּמַנִּיחָן בְכֹתֶל דָּרוֹם וּמַדְלִיקָן בֵּין מִנְחָה לְמַעֲרִיב
וְאֵין אָדָם יוֹצֵּא בַּנֵּרוֹת שֶׁל בֵּית הַכְּנֶסֶת
וְצָרִיךְ לַחֲזוֹר וּלְהַדְלִיק בְבֵיתוֹ
וּמִי שֶׁהוּא אָבֵל רַחֲמָנָא לִצְלָן לֹא יַדְלִיק בַּלַּיְלָה הָרִאשּׁוֹן בְּבֵית הַכְּנֶסֶת מִשּׁוּם דְּצָרִיךְ לוֹמַר שֶׁהֶחֱיָנוּ
וְאָבֵל אֵין לוֹמַר שֶׁהֶחֱיָנוּ בְּצִבּור
אֲבָל בְּבֵיתוֹ מְבָרֵךְ שֶׁהֶחֱיָנוּ
נָשִׁים חַיָבוֹת בְּנֵר חֲנֻכָּה שֶׁאַף הֵן הָיוּ בְּאוֹתוֹ הַנֵּס
וִיכוֹלָה אִשָּׁה לְהַדְלִיק בְּעַד כָּל בְּנֵי בֵיתָהּ
וְקָטָן שֶׁהִגִּיע לְחִנּוּךְ גַּם כֵּן חַיָב
סוּמָא אִם יָכוֹל לְהִשְׁתַּתֵּף עִם אַחֵר בִּפְרוּטָה מוּטָב
וְאִם יֶשׁ אִשָּׁה הִיא מַדְלֶקֶת בִּשְׁבִילוֹ
וְאִם אֵין אִשָּׁה וְיֶשׁ דִירָה מְיֻחֶדֶת שֶׁאֵין עִם מִי לְהִשְׁתַּתֵּף מַדְלִיק עַל יְדֵי סִיוּעַ אַחֵר
בְּעֶרֶב שַׁבָּת מַדְלִיקִין תְּחִלָּה נֵר חֲנֻכָּה וְאַחַר כָּךְ נֵר שַׁבָּת וּבִלְבַד שֶׁיְהֵא לְאַחַר פְּלַג הַמִּנְחָה
וּמִתְפַּלְּלִין תְּחִלָּה מִנְחָה
וְצָרִיךְ שֶׁיִתֵּן שֶׁמֶן כְּדֵי שֶיִדְלְקוּ עַד חֲצִי שָׁעָה לְאַחַר צֵאת הַכּוֹכָבִים
דְּאִם לֹא כֵן הֲוֵּי לֵהּ בְּרָכָה לְבַטָּלָה
וְאִם מַדְלִיק אֵצֶל הַפֶּתַח צָרִיךְ לִזָּהֵר לְהַפְסִיק בְּאֵיזֶה דָבָר בֵּינָם לְבֵין הַדֶּלֶת שֶלֹּא יְכַבֵּם הָרוּחַ בִּפְתִיחַת וּנְעִילַת הַדֶּלֶת
בְּמוֹצָאֵי שַׁבָּת מַבְדִּילִין וְאַחַר כָּךְ מַדְלִיקִין נֵר חֲנֻכָּה
וּבְבֵית הַכְּנֶסֶת מַדְלִיקִין קֹדֶם וְיִתֶּן לְךָ
מִי שֶׁהוּא אֵינוֹ בְבֵיתוֹ אֶלָּא בְמָקוֹם אַחֵר אִם יודֵעַ שֶׁאִשְתּוֹ מַדְלֶקֶת בְּבֵיתוֹ יַדְלִיק הוּא בְּמָקוֹם שֶׁהוּא בְּלֹא בְרָכוֹת
וְטוֹב אִם אֶפְשָׁר שֶיִשְׁמַע תְחִלָּה אֶת הַבְּרָכוֹת מִמִּי שֶׁמַּדְלִיק שָׁם וִיכַוֵּן לָצֵאת בְּבִרְכוֹתָיו וְיַעֲנֶה אָמֵן וְאַחַר כָּךְ יַדְלִיק הוּא בְּלֹא בְרָכוֹת
וְאִם אֵין אִשְׁתּוֹ מַדְלֶקֶת בְּבֵיתוֹ וְכֵן הַבַּחוּרִים בְּאַכְסַנְיָא שֶׁלָּהֶן צְרִיכִין לְהַדְלִיק בִּבְרָכוֹת יִשְׁתַּתְּפוּ עִם בַּעַל הַבַּיִת שֶׁיִתְּנוּ אֵיזֶה פְּרוּטָה שֶיִהְיֶה לָהֶם גַּם כֵּן חֵלֶק בְּשֶׁמֶן וּפְתִילָה
וּבַעַל הַבַּיִת יוֹסִיף קְצָת שֶׁמֶן עַל הַשִּׁעוּר בִּשְׁבִיל הַשִּׁתּוּף
אֲבָל יֵשׁ לָהֶם לְהַדֵר שֶׁיַּדְלִיקוּ כָּל אֶחָד בִּפְנֵי עַצְמוֹ
וּמִי שֶׁהוּא בְעִירוֹ אֶלָּא בְבֵית אַחֵר כְּשֶׁהִגִּיעַ זְמַן הַהַדְלָקָה צָרִיךְ לָשׁוּב לְבֵיתוֹ וּלְהַדְלִיק
הַשֶּמֶן שֶׁנִּשְאָר בַּמְּנוֹרָה לְאַחַר חֲנֻכָּה וְכֵן הַפְּתִילוֹת עוֹשֶׂה לָהֶן מְדוּרָה וְשׂוֹרְפָן מִשׁוּם דְּהֻקְצוּ לְמִצְוָתָן
וְאָסוּר לֵהָנוֹת מֵהֶן אֶלָּא אִם כֵּן הִתְנָה מִתְּחִלָה שֶׁאֵינוֹ מַקְצֶה מַה שֶּׁיִשָאֵר
כָּל שְׁמוֹנַת יְמֵי חֲנֻכָּה אוֹמְרִים בִּשְׁמוֹנֶה עֶשְׂרֵה עַל הַנִּסִּים
וְאִם שָׁכַח וְלֹא אֲמָרוֹ אִם נִזְכַּר קֹדֶם שֶׁאָמַר אֶת הַשֵּׁם מִן בִּרְכַּת הַטּוֹב שִׁמְךָ וְכוּ' חוֹזֵר וּמַתְחִיל עַל הַנִּיסִּים
אֲבָל אִם לֹא נִזְכַּר עַד לְאַחַר שֶׁאָמַר אֶת הַשֵּׁם גּוֹמֵר אֶת הַבְּרָכָה וְאֵינוֹ חוֹזֵר
כָּל שְׁמוֹנַת יְמֵי חֲנֻכָּה גּוֹמְרִים אֶת הַהַלֵּל וְאֵין אוֹמְרִים לֹא תַחֲנוּן וְלֹא אֵל אֶרֶךְ אַפַּיִם וְלֹא לַמְּנַצֵּחַ וְלֹא צִדְקָתְךָ צֶדֶק
קוֹרִין בְּכָל יוֹם תְּלָתָא גַבְרֵי בְּקָרְבְּנוֹת הַנְּשִׂיאִים שֶבְּפָרָשַׁת נָשׂא
בַּיּוֹם הָרִאשׁוֹן מַתְחִילִין לַכֹּהֵן מִן וַיְהִי בְּיוֹם כַּלּוֹת משֶׁה עַד לַחֲנֻכַּת הַמִּזְבֵּחַ
לַלֵּוִי וַיְהִי הַמַּקְרִיב בַּיּוֹם הָרִאשׁוֹן וְגוֹ' עַד מְלֵאָה קְטֹרֶת
וּלְיִשְׂרָאֵל פַּר אֶחָד וְגוֹ' עַד בֶּן עַמִּינָּדָב
בַּיּוֹם הַשֵּׁנִי לַכֹּהֵן וְלַלֵּוִי בַּיּוֹם הַשֵּׁנִי וְגוֹ'
וּלְיִשְׂרָאֵל בַּיּוֹם הַשְּׁלִישִׁי וְגוֹ'
וְכֵן בְּכָל יוֹם לַכֹּהֵן וְלַלֵּוִי הַיּוֹם שֶׁעוֹמְדִים בּוֹ
וּלְיִשְׂרָאֵל הַיּוֹם שֶׁלְּאַחֲרָיו
וּבַיוֹם הַשְּׁמִינִי לַכֹּהֵן וְלַלֵּוִי בַּיּוֹם הַשְּׁמִינִי
וּלְיִשְׂרָאֵל מַתְחִילִים בַּיּוֹם הַתְּשִׁיעִי וְגוֹמְרִים כָּל הַסֵּדֶר וְגַם בְּפָרָשַׁת בְּהַעֲלֹתְךָ עַד כֵּן עָשָׂה אֶת הַמְּנֹרָה
בְּשַׁבָּת חֲנֻכָּה מוֹצִיאִין שְׁנֵי סִפְרֵי תוֹרָה
בָּרִאשׁוֹן קוֹרִין פָּרָשַׁת הַשָּׁבוּעַ
וּבַשֵּׁנִי הַמַּפְטִיר בְּשֶׁל חֲנֻכָּה יוֹמוֹ וּמַפְטִירִין רָנִּי וְשִׂמְחִי
וְאִם יֵשׁ עוֹד שַׁבָּת אַחַת מַפְטִירִין בָּהּ בִּמְלָכִים בַּנֵּרוֹת דִּשְׁלֹמֹה
בְּרֹאש חֹדֶשׁ טֵבֵת בַּחֹל מוֹצִיאִין שְׁנֵי סִפְרֵי תוֹרָה
בָּרִאשׁוֹן קוֹרִין תְּלָתָא גַבְרֵי בְּשֶׁל רֹאשׁ חֹדֶשׁ וְאַחַר כָּךְ הָרְבִיעִי בְּסֵפֶר תּוֹרָה הַשֵּׁנִי בְּשֶׁל חֲנֻכָּה יוֹמוֹ מִשׁוּם דְּרֹאשׁ חֹדֶשׁ תָּדִיר טְפֵי וְקָיְמָא לָן תָּדִיר וְשֶׁאֵינוֹ תָּדִיר תָּדִיר קוֹדֵם וְלָכֵן מַקְדִימִין רֹאשׁ חֹדֶּשׁ
וְאִם טָעוּ וְהִתְחִילוּ לִקְרוֹת בְּשֶׁל חֲנֻכָּה וַאֲפִלּוּ עֲדַיִן לֹא הִתְחִילוּ לִקְרוֹת אֶלָּא שֶכְּבָר בֵּרַךְ הָעוֹלֶה אֵין צְרִיכִין לְהַפְסִיק אֶלָּא הָעוֹלֶה גּוֹמֵר קְרִיאָתוֹ וְאַחַר כָּךְ קוֹרִין לַנִּשְׁאָרִים בְּשֶל רֹאשׁ חֹדֶשׁ
אִם קָרְאוּ בָרִאשוֹנָה בְּשֶׁל רֹאשׁ חֹדֶשׁ כָּרָאוּי אֶלָּא שֶׁטָּעוּ וְקָרְאוּ גַּם אֶת הָרְבִיעִי בְּשֶׁל רֹאשׁ חֹדֶשׁ אֲפִלּוּ נִזְכְּרוּ מִיָד לְאַחַר שֶׁבֵּרַךְ הַקּוֹרֵא אִם לֹא הוֹצִיאוּ רַק סֵפֶר תּוֹרָה אֶחָד אֵין צְרִיכִין לִקְרוֹת יוֹתֵר
אֲבָל אִם הוֹצִיאו שְׁנֵי סִפְרֵי תוֹרָה שֶׁיֵשׁ כָּאן חֲשָׁשׁ מִשּׁוּם פְּגָמוֹ שֶׁל סֵפֶר הַתּוֹרָה שֶׁלֹּא יֹאמְרוּ פָּסוּל הוּא צְרִיכִין לִקְרוֹת בּוֹ חֲמִישִׁי בְּשֶׁל חֲנֻכָּה וְאַחַר הַחֲמִישִׁי יֹאמְרוּ חֲצִי קַדִּישׁ
חָל רֹאשׁ חֹדֶשׁ טֵבֵת בַּשַּׁבָּת מוֹצִיאִין שְׁלֹשָׁה סִפְרֵי תוֹרָה בָּרִאשׁוֹן קוֹרִין שִׁשָׁה גַבְרֵי בְּפָרָשַׁת הַשָּׁבוּעַ
בַּשֵּׁנִי שְׁבִיעִי בְּשֶׁל רֹאשׁ חֹדֶשׁ וּמַתְחִילִין וּבְיוֹם הַשַּׁבָּת
וְאוֹמְרִים חֲצִי קַדִּישׁ
וּבַשְּׁלִישִׁי מַפְטִיר בְּשֶׁל חֲנֻכָּה יוֹמוֹ וּמַפְטִירִין רָנִּי וְשִמְחִי
וְאַף עַל גַּב דְּתָדִיר קוֹדֵם זֶהוּ בַּקְּרִיאָה שֶׁקּוֹרִין שְׁנֵיהֶם
אֲבָל בְּהַפְטָרָה שֶׁאֵין מַפְטִירִין אֶלָּא אַחַת דּוֹחִין שֶל רֹאשׁ חֹדֶשׁ וְקוֹרִין שֶׁל חֲנֻכָּה מִשּׁוּם פִּרְסוּמֵי נִסָּא
בַּחֲמִשָּה עָשָׂר בִּשְׁבָט רֹאשׁ הַשָּׁנָה לָאִילָנוֹת
אֵין אוֹמְרִים בּוֹ תַּחֲנוּן
וְנוֹהֲגִין לְהַרְבּוֹת בּוֹ בְמִינֵי פֵרוֹת אִילָנוֹת
שַׁבָּת שֶׁלִּפְנֵי רֹאשׁ חֹדֶשׁ אֲדָר הַסָּמוּךְ לְנִיסָן הִיא שַׁבָּת פָּרָשַׁת שְׁקָלִים
וְאִם חָל רֹאשׁ חֹדֶשׁ בַּשַּׁבָּת אֲזַי הִיא שַׁבָּת שְׁקָלִים
וּמוֹצִיאִין שְׁלֹשָׁה סִפְרֵי תוֹרָה בָּרִאשׁוֹן קוֹרִין שִׁשָּׁה בְּפָרָשַׁת הַשָּׁבוּעַ
בַּשֵּׁנִי קוֹרִין לַשְׁבִיעִי בְּשֶׁל רֹאשׁ חֹדֶשׁ וּמַתְחִילִין וּבְיוֹם הַשַּׁבָּת וְאוֹמְרִים חֲצִי קַדִּישׁ
וּבַשְּׁלִישִׁי קוֹרִין מַפְטִיר בְּפָרָשַׁת שְׁקָלִים וּמַפְטִירִין הַפְטָרַת שְׁקָלִים
אִם טָעוּ וְהִתְחִילוּ לִקְרוֹת תְּחִלָּה בְּפָרָשַת שְׁקָלִים גּוֹמְרִים וְהַמַּפְטִיר קוֹרֵא בְּשֶׁל רֹאשׁ חֹדֶשׁ וּמַפְטִיר גַּם כֵּן הַפְטָרַת שַׁבָּת וְרֹאשׁ חֹדֶשׁ
שַׁבָּת שֶׁלִפְנֵי פּוּרִים הוּא שַׁבָּת פָּרָשַׁת זָכוֹר
וְהַשַּׁבָּת שֶׁלִּפְנֵי רֹאשׁ חֹדֶשׁ נִיסָן הִיא שַׁבָּת פָּרָשַׁת הַחֹדֶשׁ
וְאִם חָל רֹאשׁ חֹדֶשׁ בַּשַּׁבָּת אָז הִיא פָּרָשַׁת הַחֹדֶשׁ וְדִינָהּ כְּמוֹ רֹאשׁ חֹדֶשׁ אֲדָר שֶׁחָל בַּשַּׁבָּת
וְהַשַּׁבָּת שֶׁלִּפְנֵי פָּרָשַׁת הַחֹדֶשׁ הִיא שַׁבָּת פָּרָשַׁת פָּרָה
יֵשׁ אוֹמְרִים כִּי פָּרָשַׁת זָכוֹר וּפָרָשַׁת פָּרָה חַיָבִים לִקְרוֹתָן מִדְּאוֹרַיְתָא וְאֵין קוֹרִין בָּהֶם קָטֹן לַמַּפְטִיר
וּבְנֵי הַיִּשּׁוּבִים שֶאֵין לָהֶם מִנְיָן צְרִיכִין שֶׁיָּבוֹאוּ לְמָקוֹם שֶׁיֵשׁ בּוֹ מִנְיָן
וְאִם אִי אֶפְשָׁר לָהֶם לְכָל הַפָּחוֹת יִקְרְאוּ אוֹתָן בִּנְגִינוֹת כָּרָאוּי
מִשֶׁנִּכְנַס אֲדָר מַרְבִּים בְּשִׂמְחָה
וְיִשְׂרָאֵל שֶׁיֵשׁ דִין וּדְבָרִים עִם גּוֹי יִשָּׁפֵט עִמּוֹ בְּחֹדֶשׁ זֶה
בִּימֵי מָּרְדְּכַי וְאֶסְתֵּר נִקְהֲלוּ הַיְּהוּדִים בִּשְׁלשָׁה עָשָׂר לְחֹדֶשׁ אֲדָר לַעֲמֹד עַל נַפְשָׁם וּלְהִנָּקֵם מֵאוֹיְבֵיהֶם וְהָיוּ צְרִיכִין לְבַקֵּשׁ רַחֲמִים מֵאֵת יִתְבָּרַךְ שְׁמוֹ שֶׁיַּעְזְרֵם
וּמָצִינוּ שֶׁכַּאֲשֶׁר הָיוּ יִשְׂרָאֵל בַּמִּלְחָמָה הִתְעַנּוּ שֶׁיַּעְזְרֵם ה'
וְגַם משֶׁה רַבֵּנוּ עָלָיו הַשָּׁלוֹם בְּיוֹם שֶׁנִּלְחַם עִם עֲמָלֵק הִתְעַנָּה
וְאִם כֵּן מִסְּתָמָא גַּם אָז בִּימֵי מָרְדְּכַי וְאֶסְתֵּר הִתְעַנוּ בְּיוֹם שְׁלשָׁה עָשָׂר בַּאֲדָר
וְלָכֵן קִבְּלוּ עֲלֵיהֶם כָּל יִשְׂרָאֵל יוֹם זֶה לְתַעֲנִית צִבּוּר
וְנִקְרָא תַּעֲנִית אֶסְתֵּר כְּדֵי לִזְכֹּר שֶׁהַבּוֹרֵא יִתְבָּרַךְ שְמוֹ רוֹאֶה וְשׁוֹמֵעַ תְּפִלַּת כָּל אִישׁ בְּעֵת צָרָתוֹ כַּאֲשֶׁר יִתְעַנֶּה וְיָשוּב אֶל בְּכָל לְבָבוֹ כְּמוֹ שֶעָשָׂה לַאֲבוֹתֵינוּ בַּיָּמִים הָהֵם
וּמִכָּל מָקוֹם אֵין תַּעֲנִית חוֹבָה כָּל כָּךְ כְּמוֹ אַרְבַּע הַתַּעֲנִיּוֹת שֶׁכְּתוּבוֹת בַּמִּקְרָא וְלָכֵן יֵשׁ לְהָקֵל בָּהּ בְּעֵת הַצֹּרֶךְ כְּגוֹן מְעֻבָּרוֹת וּמֵינִיקוֹת אֲפִלּוּ חוֹלֶה קְצָת בִּכְאֵב עֵינַיִם שֶׁאִם מִצְטַעֲרִים הַרְבֵּה לֹא יִתְעַנּוּ
וְכֵן יוֹלֶדֶת כָּל שְׁלֹשִׁים יוֹם וְכֵן חָתָן בְּתוֹךְ שִׁבְעַת יְמֵי הַמִּשְׁתֶּה שֶׁלּוֹ אֵינָן צְרִיכִין לְהִתְעַנּוֹת וְיִפְרְעוּ אֶת הַתַּעֲנִית אַחַר כָּךְ
אֲבָל שְׁאָר הַבְּרִיאִים לֹא יִפְרְשׁוּ עַצְמָם מִן הַצִּבּוּר
וַאֲפִלּוּ מִי שֶׁהוֹלֵךְ בַּדֶּרֶךְ וְקָשָׁה עָלָיו הַתַּעֲנִית מִכָּל מָקוֹם צָרִיךְ לְהִתְעַנּוֹת
בְּיוֹם אַרְבָּעָה עָשָר לְחֹדֶשׁ אֲדָר הוּא פּוּרִים
וְאִם חָל פּוּרִים בְּיוֹם רִאשׁוֹן מַקְדִּימִין לְהִתְעַנּוֹת בַּיּוֹם הַחֲמִישִׁי
וְאִם יֵשׁ אָז בְּרִית מִילָה יַעֲשׂוּ אֶת הַסְּעוּדָה בַּלָיְלָה
אֲבָל הַסַּנְדָּק וַאֲבִי הַבֵּן מֻתָּרִין לֶאֱכֹל בַּיּוֹם וְאֵין צְרִיכִין לְהִתְעַנּוֹת בַּיּוֹם הַשִּׁשִּׁי
אֲבָל אָדָם אַחֵר שֶׁשָּׁכַח וְאָכַל בַּיּוֹם הַחֲמִישִּׁי יִתְעַנֶּה בַּיּוֹם הַשִּׁשִּי
לִכְבוֹד הַמְּגִלָּה יֵשׁ לִלְבּוֹשׁ בִּגְדֵי שַׁבָּת מִבָּעֶרֶב
וּכְשֶׁבָּא מִבֵּית הַכְּנֶסֶת יִמְצָא בְבֵיתוֹ נֵרוֹת דּוֹלְקִים וְשֻׁלְחָן עָרוּךְ וּמִטָּה מֻצַּעַת
עַרְבִית לְאַחַר שְׁמוֹנֶה עֶשְׂרֵה אוֹמְרִים קַדִּישׁ שָׁלֵם עִם תִּתְקַבֵּל וְקוֹרִין אֶת הַמְּגִלָּה
אַחַר כָּךְ אוֹמְרִים וְאַתָּה קָדוֹשׁ וְגוֹ' וְאַחַר כָּךְ קַדִּישׁ שָׁלֵם בְּלֹא תִּתְקַבֵּל
וּבְמוֹצָאֵי שַׁבָּת וִיהִי נֹעַם וְאַתָּה קָדוֹשׁ וְקַדִּישׁ שָׁלֵם בְּלֹא תִּתְקַבֵּל וְיִתֶּן לְךָ וּמַבְדִּילִין עַל הַכּוֹס עָלֵינוּ
נוֹהֲגִין לִתֵּן קֹדֶם פּוּרִים מַחֲצִית מִן הַמַּטְבֵּעַ הַקָּבוּעַ בְאוֹתוֹ מָקוֹם וּבְאוֹתוֹ זְמָן זֵכֶר לְמַחֲצִית הַשֶּׁקֶל שֶׁהָיוּ נוֹתְנִים בַּאֲדָר לְצֹרֶךְ קָרְבְּנוֹת הַצִּבּוּר
וּמִנְהָג לִתֵּן שָׁלֹשׁ מַחֲצִיּוֹת מִשּׁוּם דִּבְפָרָשַׁת כִּי תִשָּׂא כְתִיב שָׁלֹשׁ פְּעָמִים תְּרוּמָה
וְנוֹתְנִין בָּעֶרֶב לִפְנֵי קְרִיאַת הַמְּגִלָּה וּמְחַלְּקִין אוֹתָם לַעֲנִיִים
קָטָן פָּטוּר
וְאִם אָבִיו נָתַן בִּשְׁבִלוֹ פַּעַם אַחַת חַיָב לְעוֹלָם
בֶּן שְׁלשׁ עֶשְׂרֵה שָׁנָה יֵשׁ אוֹמְרִים דְּחַיָב וְיֵשׁ אוֹמְרִים דְּפָּטוּר עַד שֶׁיְהֵא בֶּן עֶשְׂרִים
בַּפּוּרִים עַרְבִית שַׁחֲרִית וּמִנְחָה אוֹמְרִים עַל הַנִּסִּים וְאִם שָׁכַח דִינוֹ כְּמוֹ בַּחֲנֻכָּה
חַיָב כָּל אָדָם בֵּין אִישׁ בֵּין אִשָּׁה לִשְׁמֹעַ קְרִיאַת הַמְּגִלָּה בַּלַּיְלָה וּבַיוֹם
וְלָכֵן גַּם הַבְּתוּלוֹת יֵשׁ לָהֶן לָלֶכֶת לְבֵית הַכְּנֶסֶת
וְאִם אֵינָן הוֹלְכוֹת צְרִיכִין לִקְרוֹת לִפְנֵיהֶן בַּבָּיִת
וְגַם אֶת הַקְּטַנִים חַיָבִים לְחַנֵּךְ אוֹתָם שֶׁיִשְׁמְעוּ קְרִיאַת הַמְּגִלָּה
וּמִכָּל מָקוֹם לֹא יָבִיאוּ לְבֵית הַכְּנֶסֶת קְטַנִּים בְּיוֹתֵר שֶׁמְּבַלְבְּלִים דַּעַת הַשּׁוֹמְעִים
מְגִלָּה שֶל לַיְלָה אָסוּר לִקְרוֹת קֹדֶם צֵאת הַכּוֹכָבִים אַף עַל פִּי שֶׁמִּצְטַעֵר הַרְבֵּה מֵחֲמַת הַתַּעֲנִית
אַךְ יָכוֹל לִטְעֹם קְצָת קֹדֶם הַמְּגִלָּה כְּגוֹן קַאפֶע וְכַדּוֹמֶה כְּדֵי לְהִתְחַזֵק מְעַט מֵחֻלְשַׁת הַתַּעֲנִית
מִצְוָה מִן הַמֻּבְחָר לִשְׁמוֹעַ אֶת הַמְּגִלָה בְּבֵית הַכְּנֶסֶת בְּמָקוֹם שֶׁיֵשׁ רֹב אֲנָשִׁים מִשּׁוּם דִּבְרָב עָם הַדְרַת מֶלֶךְ
וּלְכָל הַפָּחוֹת יִשְׁתַּדֵּל לִשְׁמֹעַ אוֹתָהּ בְּמִנְיַן עֲשָׂרָה
וְאִם אִי אֶפְשָׁר לִקְרוֹתָהּ בְּמִנְיָן יִקְרָא אוֹתָהּ כָּל יָחִיד מִתּוֹךְ מְגִלָּה כְּשֵׁרָה עִם הַבְּרָכוֹת שֶׁלְּפָנֶיהָ
וְאִם אֶחָד יוֹדֵעַ לִקְרוֹתָהּ וְהַשְּׁאָר אֵינָם יוֹדְעִים יִקְרָא זֶה שֶׁיוֹדֵעַ וְהֵם יִשְׁמְעוּ וְיוֹצְאִין אַף עַל פִּי שֶׁאֵינָם עֲשָׂרָה
אֲבָל בְּרָכָה שֶׁלְּאַחֲרֶיהָ אֵין אוֹמְרִים רַק בַּעֲשָׂרָה
וְאַךְ בְּלֹא שֵׁם וּמַלְכוּת יָכוֹל גַּם יָחִיד לְאָמְרָהּ
מִנְהָג בְּכָל יִשְׂרָאֵל שֶהַקּוֹרֵא אֵינוֹ קוֹרֵא מִתּוֹךְ מְגִלָּה כְּרוּכָה אֶלָּא פּוֹשֵׁט אוֹתָהּ וְכוֹפְלָהּ דַּף עַל דַּף כְּמוֹ אִגֶּרֶת מִפְּנֵי שֶׁנִּקְרֵאת אִגֶּרֶת הַפּוּרִים אֲבָל הַשּׁוֹמְעִים אֵינָם צְרִיכִים לְפָשְׁטָהּ
הַקּוֹרֵא אֶת הַמְּגִלָּה בֵּין בַּיּוֹם בֵּין בַּלַּיְלָה מְבָרֵךְ לְפָנֶיהָ שָׁלֹשׁ בְּרָכוֹת עַל מִקְרָא מְגִלָּה שֶעָשָׂה נִּסִּים וְשֶׁהֶחֱיָנוּ
וּלְאַחַר קְרִיאָתָהּ כּוֹרְכָהּ כֻּלָהּ וּמַנִּיחָהּ לְפָנָיו וּמְבָרְכִין בִּרְכַּת הָרָב אֶת רִבֵנוּ וְכוּ'
אִם אָבֵל קוֹרֵא אֶת הַמְּגִלָּה יְבָרֵךְ אַחֵר אֶת הַבְּרָכוֹת מִשׁוּם בִּרְכַּת שֶׁהֶחֱיָנוּ
בְּבִרְכַּת שֶׁהֶחֱיָנוּ שֶׁל יוֹם יְכַוְּנוּ גַּם עַל מִצְוַת מִשְׁלוֹחַ מָנוֹת וּמַתָּנוֹת לְאֶבְיוֹנִים וּסְעוּדַת פּוּרִים
וְכֵן שְּׁלִיחַ הַצִּבּוּר צָרִיךְ שֶׁיְכַוֵן לְהוֹצִיא אֶת הַצִּבּוּר עַל מִצְוֹת אֵלּוּ
הַקּוֹרֵא אֶת הַמְּגִלָּה צָרִיךְ לְכַוֵּן לְהוֹצִיא אֶת כָּל הַשּׁוֹמְעִים
וְגַם הַשּׁוֹמֵעַ צָרִיךְ לְכַוֵּן לָצֵאת וְלִשְׁמֹעַ כָּל תֵּבָה וְתֵבָה שֶׁאֲפִלּו אִם רַק תֵּבָה אַחַת לֹא שָׁמַע אֵינוֹ יוֹצֵא
וְלָכֵן צָרִיךְ הַקּוֹרֵא לְהַשְׁגִיחַ מְאֹד שֶׁבְּשָׁעָה שֶמַּרְעִישִׁין וּמְבַלְבְּלִין בְּהַכָּאַת הָמָן יִשְׁתֹּק עַד יַעֲבֹר הָרַעַשׁ לְגַמְרֵי
וּמִכָּל מָקוֹם רָאוּי וְנָכוֹן שֶׁיִהְיֶה לְכָל אֶחָד מְגִלָּה כְּשֵׁרָה כְּדֵי שֶׁיֹּאמַר בְּעַצְמוֹ מִלָּה בְמִלָּה בְּלַחַשׁ פֶּן לֹא יִשְׁמַע תֵּבָה אַחַת מִן הַקּוֹרֵא
וְכֵן כָּל אִשָּׁה חַכְמַת לֵב שֶׁעוֹמֶדֶת בְּעֶזְרַת נָשִׁים אִם אֶפְשָׁר מַה טּוֹב לִהְיוֹת לָהּ מְגִלָּה כְּשֵׁרָה לִקְרוֹת מִתּוֹכָהּ כִּי שָׁם קָשֶׁה לִשְׁמֹעַ וְהַנָּשִׁים חַיָבוֹת כְּמוֹ הָאֲנָשִׁים
הַקּוֹרֵא צָרִיךְ שֶׁיֹּאמַר אֶת עֲשֶׂרֶת בְּנֵי הָמָן וְגַם תֵּבַת עֲשֶׂרֶת הַכֹּל בִּנְשִׁמָה אַחַת לְהוֹדִיעַ שֶׁכֻּלָּם נֶהֶרְגוּ וְנִתְלוּ כְּאֶחָד
וְנוֹהֲגִין לְכַתְּחִלָּה לוֹמַר מִן חֲמֵשׁ מֵאוֹת אִישׁ הַכֹּל בִּנְשִׁימָה אֶחָת
וּבְדִיעֲבַד אֲפִלּוּ הִפְסִיק בֵּין עֲשֶׂרֶת בְּנֵי הָמָן יָצָא
וּמַה שֶּׁנּוֹהֲגִין בִּקְצָת מְקוֹמוֹת שֶכָּל הַקָּהָל אוֹמְרִים עֲשֶׂרֶת בְּנֵי הָמָן אֵינוֹ מִנְהָג נָכוֹן אֶלָּא הַקּוֹרֵא לְבַד יֹּאמְרֵם וְהַקָּהָל יִשְׁמְעוּ כְּמוֹ כָּל הַמְּגִלָּה
כְּשֶׁאוֹמֵר הַקּוֹרֵא בַּלַּיְלָה הַהוּא נָדְדָה וְגוֹ' יַגְבִּיהַּ קוֹלוֹ כִּי שָׁם מַתְחִיל עִקַּר הַנֵּס
וּכְשֶׁאוֹמֵר הָאִגֶּרֶת הַזֹּאת יְנַעְנֵעַ אֶת הַמְּגִלָּה
מִי שֶׁיֵשׁ לְפָנָיו מְגִלָּה פְסוּלָה חֻמָּשׁ לֹא יִקְרָא עִם שְּׁלִיחַ הַצִּבּוּר
כִּי אִם הוּא קוֹרֵא אֵינוֹ יָכוֹל לְכַוֵּן לִשְׁמֹעַ מִן שְּׁלִיחַ הַצִּבּוּר
וַאֲפִלוּ אִם הוּא יְכַוֵּן שֶׁמָּא יִשְׁמַע אַחֵר מַה שֶׁהוּא קוֹרֵא וְלֹא יְכַוֵן לִקְרִיאַת שְּׁלִיחַ הַצִּבּוּר
וְכֵן לֹא יְסַיֵעַ שׁוּם אָדָם בְּעַל פֶּה לִשְּׁלִיחַ הַצִּבּוּר
וְלָכֵן אוֹתָן אַרְבָּעָה פְּסוּקֵי גְאֻלָּה שֶׁאוֹמְרִים הַקָּהָל בְּקוֹל רָם צָרִיךְ שְּׁלִיחַ הַצִּבּוּר לַחֲזוֹר וְלִקְרוֹתָם מִתּוֹךְ הַמְּגִלָּה הַכְּשֵׁרָה
מִי שֶׁכְּבָר יָצָא בִּקְרִיאַת הַמְּגִלָּה וְקוֹרֵא לְהוֹצִיא אַחֵר אִם זֶה שֶׁצָרִיךְ לָצֵאת יוֹדֵעַ בְּעַצְמוֹ לְבָרֵךְ אֶת הַבְּרָכוֹת יְבָרֵךְ בְּעַצְמוֹ
וְאִם הִיא אִשָּׁה טוֹב יוֹתֵר שֶׁהַקּוֹרֵא יְבָרֵךְ וְאוֹמֵר אֲשֶר קִדְּשָׁנוּ בְּמִצְוֹתָיו וְצִוָּנוּ לִשְׁמֹעַ מְגִלָּה
בְּשַׁבָּת מֻתָּרִין לְטַלְטֵל אֶת הַמְּגִלָּה
וּמִכָּל מָקוֹם אִם חָל פּוּרִים בַּיּוֹם הָרִאשׁוֹן אֵין לְהָבִיא בַּשַּׁבָּת אֶת הַמְּגִלָּה לְבֵית הַכְּנֶסֶת וַאֲפִלּוּ בְּעִיר שֶהִיא מְתֻקֶנֶת בְּעֵרוּבִין מִשּׁוּם דַּהֲוֵּי מֵכִין מִשַׁבָּת לַחֹל
צִבּוּר שֶׁאֵין לָהֶם שְּׁלִיחַ צִבּוּר שֶׁיָּכוֹל לִקְרוֹת אֶת הַמְּגִלָּה עִם הַטְּעָמִים כָּרָאוּי יָכוֹל לִקְרוֹת גַּם בְּלֹא טְעָמִים רַק שֶׁיִּקְרָא אֶת הַתֵּבוֹת כָּרָאוּי שֶׁלֹא יִשְׁתַּנֶה הָעִנְיָן
שֶׁאִם קָרָא בִּמְקוֹם וּמָרְדְּכַי יוֹשֵׁב יָשַׁב
בִּמְקוֹם וְהָמָן נוֹפֵל נָפַל וְכַדּוֹמֶה אֲפִלּוּ בְדִיעֲבַד אֵינוֹ יוצֵא
וִיכוֹלִין לַעֲשׂוֹת בַּמְּגִלָּה נְקֻדּוֹת וּטְעָמִים שֶׁיִקְרָא כְּהֹגֶן כֵּיוָן שֶׁהִיא שְׁעַת הַדְּחָק וְהָכִי עָדִיף טְפֵי מִמַּה שֶׁיִקְרָא אֶחָד מִתּוֹךְ הַחֻמָּשׁ בְּלַחַשׁ דְּכֵיוָן שֶׁזֶּה הַקּוֹרֵא מִתּוֹךְ הַחֻמָשׁ אֲפִלּוּ הוּא קוֹרֵא בְּלַחַשׁ אֵינוֹ יָכוֹל לְכַוֵּן דַּעְתּוֹ שֶׁיִשְׁמַע מִשְּׁלִיחַ הַצִּבּוּר וְנִמְצָא שֶׁקָּרָא רַק מִתּוֹךְ הַחֻמָשׁ וְאֵינוֹ יוֹצֵא
וְאִם אֵרַע כָּךְ צָרִיךְ לַחֲזוֹר וּלְשָׁמְעָהּ מִתּוֹךְ מְגִלָּה כְּשֵׁרָה
צִבּוּר שֶׁאֵין לָהֶם מְגִלָּה כְּשֵׁרָה כְּדִינָהּ מִכָּל מָקוֹם אִם הִיא כְּתוּבָה עַל קְלָף כְּהִלְכָתָהּ רַק שֶׁחֲסֵרוֹת אֵיזוֹ תֵבוֹת בְּאֶמְצָעָה כֵּיוָן שֶׁלֹּא חָסֵר בָּהּ עִנְיָן אֶחָד שָׁלֵם יְכוֹלִין לִקְרוֹת מִתּוֹכָהּ עִם הַבְּרָכוֹת וְהַטָּעוּת יִקְרָא הַקּוֹרֵא בְּעַל פֶּה יֹאמַר לְפָנָיו בְּלַחַשׁ מִתּוֹךְ הַחֻמָּשׁ
אֲבָל אִם אֵין מְגִלָּה כְּלָל שֶׁחָסֵר בָּה עִנְיָן אֶחָד שָׁלֵם שֶׁחָסֵר בָּהּ בַּתְּחִלָּה בַסוֹף קוֹרִין מִתּוֹךְ הַחֻמָּשׁ כָּל אֶחָד בִּפְנֵי עַצְמוֹ וְאֵין מְבָרְכִין
וְיָחִיד שֶׁאֵין רַק מְגִלָּה פְסוּלָה קוֹרֵא בָהּ בְּלֹא בְרָכוֹת
אָבֵל תּוֹךְ שִׁבְעָה נוֹהֵג בְּכָל דִּינֵי אֲבֵלוּת וְאָסוּר לִרְאוֹת כָּל מִינֵי שִׂמְחָה
אַךְ בִּנְעִילַת הַסַּנְדָּל וִישִׁבָה עַל גַבֵּי סַפְסָל מֻתָּר מִפְּנֵי שֶׁהֵם דְּבָרִים הַנּרְאִים לַכֹּל
בַּלַּיְלָה אִם יָכוֹל לֶאֱסוֹף מִנְיָן בְּבֵיתוֹ לִקְרוֹת הַמְּגִלָּה מוּטָב
וְאִם לָאו יִתְפַּלֵל בְּבֵיתוֹ וְיֵלֵךְ לְבֵית הַכְּנֶסֶת לִשְׁמוֹעַ הַמְּגִלָּה
וְאִם חָל בְּמוֹצָאֵי שַׁבָּת יֵלֵךְ לְבֵית הַכְּנֶסֶת לְאַחַר סְעוּדָה שְׁלִישִׁית בְּעוֹד יוֹם
וּבַיוֹם הוֹלֵךְ לְבֵית הַכְּנֶסֶת לַתְּפִלָּה וְלַמְּגִלָּה
מִי שֶמֵּת מֵת בְּתַעֲנִית אֶסְתֵּר וּבַלַיְלָה הוּא אוֹנֵן קֹדֶם הַקְבוּרָה יִשְׁמַע קְרִיאַת הַמְּגִלָּה מֵאַחֵר
וְלֹא יֹאכַל בָּשָׂר וְלֹא יִשְׁתֶּה יַיִן כִּי בַלַיְלָה אֵינוֹ חַיָב בְּמִשְׁתֶּה
וּבַיּוֹם לְאַחַר יְצִיאָה מִבֵּית הַכְּנֶסֶת קוֹבְרִין אֶת הַמֵּת וְאַחַר כָּךְ יִתְפַּלֵל וְיִקְרָא אֶת הַמְּגִלָּה יִשְׁמַע מֵאַחֵר
וְאִם שָׁמַע קְרִיאַת הַמְּגִלָּה קֹדֶם הַקְּבוּרָה יָצָא
וּמִכָּל מָקוֹם נָכוֹן שֶיַחֲזוֹר וְיִקְרְאָהּ בְּלֹא בְרָכוֹת
וּתְפִלִּין לֹא יַנִּיחַ אֲפִלּו אַחַר הַקְּבוּרָה כֵּיוָן שֶהוּא יוֹם רִאשׁוֹן בְאֶבְלוֹ
וְאוֹנֵן בַּפּוּרִים בַּיּוֹם מֻתָּר בְּבָשָׂר וָיָיִן
שַׁחֲרִית מַשְׁכִּימִין לְבֵית הַכְּנֶסֶת
לְאַחַר שְׁמוֹנֶה עֶשְׂרֵה אוֹמְרִים חֲצִי קַדִּישׁ וְקוֹרִין בַּתּוֹרָה בְּפָרָשַׁת וַיָבֹא עֲמָלֵק תְּלָתָא גַבְרֵי וְאַחַר כָּךְ חֲצִי קַדִּישׁ וּלְאַחַר שֶׁמַּכְנִיסִין אֶת סֵפֶר הַתּוֹרָה קוֹרִין אֶת הַמְּגִלָּה
לְאַחַר בְּרָכָה אַחֲרוֹנָה אֵין אוֹמְרִים בְּשַׁחֲרִית אֲשֶר הֵנִיא
וּלְאַחַר שֶׁסִּיֵם הָאֵל הַמּוֹשִׁיעַ אוֹמְרִים שׁוֹשַׁנַּת יַעֲקֹב וְכוּ'
וְאוֹמְרִים אַשְׁרֵי וּבָא לְצִיוֹן קַדִּישׁ שָׁלֵם עִם תִּתְקַבֵּל
וְאֵין לַחֲלוֹץ אֶת הַתְּפִלִין עַד לְאַחַר קְרִיאַת הַמְּגִלָּה מִשּׁוּם דִּכְתִיב בָּהּ וִיקָר וְדָרְשֵׁינָן אֵלּוּ תְּפִלִּין
אִם יֵשׁ מִילָה מָלִין קֹדֶם קְרִיאַת הַמְּגִלָּה מִשּׁוּם דִּכְתִיב וְשָׂשׂוֹן מִילָה
עִיר שֶהִיא מֻקֶּפֶת חוֹמָה מִימוֹת יְהוֹשֻׁעַ בִּן נוּן קוֹרִין בָּהּ בַּחֲמִשָּׁה עָשָר וְלֹא שְכִיחִי בִּמְדִינוֹתֵינוּ
חַיָב כָּל אָדָם לִשְׁלוֹחַ לְכָל הַפָּחוֹת לְאָדָם אֶחָד שְׁתֵּי מָנוֹת דִּכְתִיב וּמִשְׁלוֹחַ מָנוֹת אִישׁ לְרֵעֵהוּ מַשְׁמַע שְׁתֵּי מַתָּנוֹת לָאֶחָד
וְכָל הַמַּרְבֶּה לִשְׁלוֹחַ מָנוֹת לְרֵעִים הֲרֵי זֶה מְשֻׁבָּח
וּמִכָּל מָקוֹם מוּטָב לְהַרְבּוֹת בְּמַתָּנוֹת לָאֶבְיוֹנִים מִלְּהַרְבּוֹת בִּסְעוּדָּתוֹ וּבְמִשְׁלוֹחַ מָנוֹת לְרֵעִים כִּי אֵין שִׂמְחָה גְּדוֹלָה וּמְפֹאֶרֶת לִפְנֵי הַקָּדוֹשׁ בָּרוּךְ הוּא אֶלָּא לְשַׂמֵחַ לֵב עֲנִיִים וִיתוֹמִים וְאַלְמָנוֹת
וְהַמְּשַׂמֵחַ לֵב הָאֻמְלָלִים הָאֵלּוּ דּוֹמֶה לַשְּׁכִינָה שֶׁנֶּאֱמַר לְהַחֲיוֹת רוּחַ שְׁפָלִים וּלְהַחֲיוֹת לֵב נִדְכָּאִים
לֹא נִקְרָא מָנוֹת אֶלָּא דָּבָר שֶׁרָאוּי לֶאֱכוֹל כְּמוֹת שֶׁהוּא בְּלִי תִקּוּן כְּגוֹן בָּשָׂר וְדָגִים מְבֻשָּׁלִים וְלֹא חַיִּים מִינֵי מְתִיקָה פֵרוֹת כּוֹס יַיִן וּמֵי דְבַשׁ וְכַיוֹצֵא בָהֶם
כָּל אָדָם אֲפִלּוּ עָנִי שֶׁבְּיִשְׂרָאֵל הַמְּקַבֵּל צְדָקָה חַיָב לִתֵּן לְכָל הַפָּחוֹת שְׁתֵּי מַתָּנוֹת לִשְׁנֵי עֲנִיִים דְּהַיְנוּ מַתָּנָה אַחַת לְכָל אֶחָד דִּכְתִיב וּמַתָּנוֹת לָאֶבְיֹנִים מַשְׁמַע שְׁתֵּי מַתָּנוֹת לִשְׁנֵי עֲנִיִים
וְאֵין מְדַקְדְּקִים בִּמְעוֹת פּוּרִים אֶלָּא כָּל הַפּוֹשֵׁט יָד לִטּוֹל נוֹתְנִים לוֹ
וּמִי שֶׁהוּא בְּמָקוֹם שֶׁאֵין שָׁם עֲנִיִים יְעַכֵּב אֶת הַמָּעוֹת אֶצְלוֹ עַד שֶׁיִזְדַּמְּנוּ עֲנִיִים יִשְׁלָחֵם לָהֶם
גַּם הַנָּשִׁים חַיָבוֹת בְּמִשְׁלוֹחַ מָנוֹת וּמַתָּנוֹת לָאֶבְיוֹנִים
מִשְׁלוֹחַ מָנוֹת תִּשְׁלַח אִשָּׁה לְאִשָּׁה וְאִישׁ לָאִישׁ
אֲבָל מַתָּנוֹת לָאֶבְיוֹנִים יְכוֹלָה גַּם אִשָּׁה לִשְׁלוֹחַ לָאִישׁ וְכֵן בַּהֵפֶךְ
קְצָת נָשִׁים סוֹמְכוֹת עַל בַּעֲלֵיהֶן שֶׁהֵם שׁוֹלְחִים גַּם בִּשְׁבִילָן וְאֵינוֹ נָכוֹן אֶלָּא יֵשׁ לְהַחְמִיר
חַיָבִים לֶאֱכוֹל וְלִשְׁתּוֹת וְלִשְׂמוֹחַ בַּפּוּרִים
גַּם בְּלֵיל אַרְבָּעָה עָשָׂר יִשְׂמַח וְיַרְבֶּה קְצָת בִּסְעוּדָה
וּכְשֶׁחָל בְּמוֹצָאֵי שַׁבָּת אַף שֶׁצָּרִיךְ לַעֲשׂוֹת בַּשַּׁבָּת סְעוּדָה שְׁלִישִׁית יְמַעֵט קְצָת בַּאֲכִילָתוֹ בַּיּוֹם לִתֵּן מָקוֹם לִסְעוּדַת לֵיל פּוּרִים
וּמִכָּל מָקוֹם בַּסְּעוּדָה שֶׁעוֹשִׂין בַּלַּיְלָה אֵין יוֹצְאִין יְדֵי חוֹבָתָן דְּעִקַּר הַסְּעוּדָה מִצְוָתָהּ שֶׁתְּהֵא בַּיּוֹם דִּכְתִיב יְמֵי מִשְׁתֶּה
וְיֵשׁ לְהַדְלִיק נֵרוֹת דֶּרֶךְ שִׂמְחָה וְיוֹם טוֹב גַּם כְּשֶׁעוֹשִׂים הַסְּעוּדָה בַּיּוֹם
וְגַם בְּלֵיל חֲמִשָּׁה עָשָׂר צָרִיךְ לִשְׂמוֹחַ קְצָת
גַם מַתָּנוֹת לָאֶבְיוֹנִים וּמָנוֹת לְרֵעֵהוּ צָרִיךְ לִהְיוֹת בַּיּוֹם
וּמִשׁוּם דִּטְרִידֵי בְּמִשְׁלוֹחַ מָנוֹת עוֹשִׂים מִקְצָת סְעוּדָה בַּלָיְלָה
וּמִתְפַּלְּלִים מִנְחָה בְּעוֹד הַיּוֹם גָּדוֹל וְעושִׁין אֶת הַסְּעוּדָה לְאַחַר מִנְחָה
וּצְרִיכִין לַעֲשׂוֹת עַל כָּל פָּנִים רֹב הַסְּעוּדָה בַּיּוֹם
וּכְשֶׁחָל בְּעֶרֶב שַׁבָּת עוֹשִׂין אוֹתָהּ בְּשַׁחֲרִית מִפְּנֵי כְּבוֹד שַׁבָּת
וְטוֹב לַעֲסֹק קְצָת בַּתּוֹרָה קֹדֶם שֶׁמַּתְחִיל הַסְּעוּדָה
וְסֶמֶךְ לַדָּבָר לַיְּהוּדִים הָיְתָה אוֹרָה וְדָרְשֵׁינָן אוֹרָה תּוֹרָה
יֵשׁ אוֹמְרִים שֶׁיֵשׁ לֶאֱכֹל מִינֵי זֵרְעוֹנִין בַּפּוּרִים זֵכֶר לְזֵרְעוֹנִין שֶׁאָכְלוּ דָנִיאֵל וַחֲבֵרָיו בְּבָבֶל וְזֵכֶר לְזֵרְעוֹנִין שֶׁאָכְלָה אֶסְתֵּר
דְּאִיתָא בַגְּמָרָא וַיְשַׁנֶּהָ וְאֶת נַעֲרוֹתֶיהָ לְטוֹב שֶׁהֶאֱכִילָהּ זֵרְעוֹנִים
כֵּיוָן שֶׁכָּל הַנֵּס הָיָה עַל יְדֵי הַיַּיִן וַשְׁתִּי נִטְרְדָה בְּמִשְׁתֵּה הַיַּיִן וּבָאָה אֶסְתֵּר בִּמְקוֹמָהּ וְכֵן עִנְיַן הָמָן וּמַפַּלְתּוֹ הָיָה עַל יְדֵי יַיִן לָכֵן חִיְבוּ רַבּוֹתֵינוּ זִכְרוֹנָם לִבְרָכָה לְהִשְׁתַּכֵּר בַּיַיִן וְאָמְרוּ חַיָב אֱנָשׁ לְבַסּוּמֵי בַּפּוּרְיָא עַד דְּלָא יֵדַע בֵּין אָרוּר הָמָן לְבָרוּךְ מָרְדְּכָי
וְלַפָּחוֹת יִשְׁתֶּה יוֹתֵר מֵהֶרְגֵּלוֹ כְּדֵי לִזְכֹּר אֶת הַנֵּס הַגָּדוֹל וְיִישָׁן
וּמִתּוֹךְ שֶׁיָּשֵׁן אֵינוֹ יוֹדֵעַ בֵּין אָרוּר הָמָן לְבָרוּךְ מָרְדְּכָי
וְאוּלָם מִי שֶׁהוּא חָלוּשׁ בְּטִבְעוֹ וְכֵן מִי שֶיוֹדֵעַ בְּעַצְמוֹ שֶׁעַל יְדֵי כֵן יְזַלְזֵל חַס וְשָלוֹם בְּאֵיזוֹ מִצְוָה בִּבְרָכָה בִּתְפִלָּה שֶׁיָּבוֹא חַס וְשָׁלוֹם לְקַלּוּת רֹאשׁ מוּטָב שֶׁלֹּא יִשְׁתַּכֵּר וְכָל מַעֲשָׂיו יִהְיוּ לְשֵׁם שָׁמָיִם
הָאָבֵל אֲפִלּוּ תּוֹךְ שִׁבְעָה חַיָב בְּמַתָּנוֹת לָאֶבְיוֹנִים וְגַם לִשְׁלוֹחַ מָנוֹת לְרֵעֵהוּ
וּמִכָּל מָקוֹם לֹא יִשְׁלַח דָּבָר שֶׁל שִׂמְחָה
אֲבָל לָאָבֵל אֵין שׁוֹלְחִין מָנוֹת כָּל שְׁנֵים עָשָׂר חֹדֶשׁ אֲפִלּוּ דָבָר שֶׁאֵינוֹ שֶל שִׂמְחָה
אִם הוּא עָנִי מֻתָּר לִשְׁלוֹחַ מָעוֹת שְׁאָר דָּבָר שֶׁאֵינוֹ שֶׁל שִׂמְחָה
וְאִם אֵין בַּמָּקוֹם הַהוּא רַק הָאָבֵל עִם אַחֵר חַיָב לִשְׁלוֹחַ כְּדֵי לְקַיֵם מִצְוַת מִשְׁלוֹחַ מָנוֹת
אֵין לַעֲשׂוֹת מְלָאכָה בַּפּוּרִים
וּמִי שֶׁעושֶׁה מְלָאכָה אֵינוֹ רוֹאֶה מֵאוֹתָהּ מְלָאכָה סִימָן בְּרָכָה לְעוֹלָם
וְעַל יְדֵי גוֹי מֻתָּר
וּמֻתָּר לַעֲסֹק בִּפְרַקְמַטְיָא
וְכֵן מֻתָּר לִכְתֹּב אֲפִלּוּ אִגֶּרֶת שָׁלוֹם וְכֵן חוֹבוֹתָיו וְכָל דָּבָר שֶׁאֵינוֹ צָרִיךְ עִיוּן גָּדוֹל וְכָל שֶׁכֵּן לִכְתֹּב דְּבַר מִצְוָה לַעֲשׂוֹת שְׁאָר דְּבַר מִצְוָה
וְכֵן לְצֹרֶךְ פּוּרִים מֻתָּר לַעֲשׂוֹת אֲפִלוּ מְלָאכוֹת גְּמוּרוֹת
יוֹם חֲמִשָּׁה עָשָׂר בַּאֲדָר נִקְרָא אֶצְלֵנוּ שׁוּשַן פּוּרִים
אֵין אוֹמְרִים בּוֹ תַחֲנוּן וְלֹא אֵל אֶרֶךְ אַפַּיִם וְלֹא לַמְּנַצֵּחַ
וְאָסוּר גַּם כֵּן בְּהֶסְפֵּד וְתַעֲנִית
וְנוֹהֲגִין בּוֹ קְצָת מִשְׁתֶּה וְשִׂמְחָה אֲבָל אֵין אוֹמְרִים עַל הַנִּסִּים
וּמֻתָּרִין לַעֲשׂוֹת בּוֹ נִשּׂוּאִין כֵּיוָן שֶׁאֵין אָנוּ קוֹרִין בּוֹ אֶת הַמְּגִלָּה
אֲבָל בְּיוֹם שֶׁקּוֹרִין אֶת הַמְּגִלָּה שֶאָז עִקַּר הַשִּׂמְחָה אֵין עושִׂין בּוֹ נִשּׂוּאִין מִשּׁוּם דְּאֵין מְעָרְבִין שִׂמְחָה בְּשִׂמְחָה
יוֹם אַרְבָּעָה עָשָׂר וַחֲמִשָּׁה עָשָׂר שֶׁבַּאֲדָר הָרִאשׁוֹן גַּם כֵּן אֵין אוֹמְרִים בָּהֶם לֹא תַחֲנוּן וְלֹא אֵל אֶרֶךְ אַפַּיִם וְלֹא לַמְּנַצֵּחַ וַאֲסוּרִין בְּהֶסְפֵּד וְתַעֲנִית
וּבְיוֹם אַרְבָּעָה עָשָׂר מַרְבִּים קְצָת בִּסְעוּדָה
צָרִיךְ לִזָּהֵר מְאֹד בִּכְבוֹד אָבִיו וְאִמּוֹ וּבְמוֹרָאָם שֶהִשְׁוָה אוֹתָן הַכָּתוּב לִכְבוֹדוֹ וּלְמוֹרָאוֹ יִתְבָּרַךְ שְׁמוֹ
כְּתִיב כַּבֵּד אֶת אָבִיךָ וְאֶת אִמֶּךָ
וּכְתִיב כַּבֵּד אֶת מֵהוֹנֶךָ
בְּאָבִיו וְאִמּוֹ כְּתִיב אִישׁ אִמּוֹ וְאָבִיו תִּירָאוּ
וּכְתִיב אֶת אֱלֹהֶיךָ תִּירָא
כְּדֶרֶךְ שֶׁצִוָּה עַל כִּבּוּד שְׁמוֹ הַגָּדוֹל וּמוֹרָאוֹ כֵּן צִוָּה עַל כִּבּוּדָם וּמוֹרָאָם
שְׁלשָׁה שֻׁתָּפִין הֵם בָּאָדָם הַקָּדוֹשׁ בָּרוּךְ הוּא וְאָבִיו וְאִמּוֹ
בִּזְמַן שֶׁאָדָם מְכַבֵּד אֶת אָבִיו וְאֶת אִמּוֹ אוֹמֵר הַקָּדוֹשׁ בָּרוּךְ הוּא מַעֲלֶה אֲנִי עֲלֵיכֶם כְאִלּוּ דַרְתִּי בֵּינֵיהֶם וְכִבְּדוּנִי
אֵיזֶהוּ מוֹרָא
לֹא יַעֲמֹד בִּמְקוֹמוֹ הַמְּיֻחָס לַעֲמֹד שָׁם בְּסוֹד זְקֵנִים עִם חֲבֵרָיו מָקוֹם הַמְּיֻחָד לְהִתְפַּלֵּל וְלֹא יֵשֵׁב בְּמָקוֹם הַמְּיֻחָד לְהָסֵב בְּבֵיתוֹ וְלֹא יִסְתֹּר אֶת דְּבָרָיו וְלֹא יַכְרִיעַ אֶת דְּבָרָיו בְּפָנָיו אֲפִלּו לוֹמַר נִרְאִין דִּבְרֵי אַבָּא
עַד הֵיכָן מוֹרָאָם
הַיָּה הַבֵּן לָבוּשׁ חֲמוּדוֹת וְיושֵׁב בְּרֹאשׁ הַקָּהָל וּבָאוּ אָבִיו אִמוֹ וְקָרְעוּ אֶת בְּגָדָיו וְהִכּוּהוּ עַל רִאשׁוֹ וְיָרְקוּ בְפָנָיו לֹא יַכְלִים אוֹתָם וְלֹא יְצַעֵר בִּפְנֵיהֶם וְלֹא יִכְעַס כְּנֶגְדָּם אֶלָּא יִשְׁתֹּק וְיִירָא מִמֶּלֶךְ מַלְכֵי הַמְּלָכִים הַקָּדוֹשׁ בָּרוּךְ הוּא שֶׁצִּוָּה בְּכָךְ
אֲבָל יָכוֹל לִתְבֹּעַ אוֹתָם לַדִּין עַל הַהֶפְסֵד
אֵיזֶהוּ כָבוֹד? מַאֲכִילוֹ וּמַשְׁקֵהוּ מַלְבִּישׁ וּמְכַסֶּה מַכְנִיס וּמוֹצִיא
וְּיִתְּנֶנוּ בְסֵבֶר פָּנִים יָפוֹת
שֶׁאֲפִלוּ מַאֲכִילוֹ בְּכָל יוֹם פְּטוּמוֹת וְהֶרְאָה פָּנִים זוֹעֲפוֹת נֶעֱנָשׁ עָלָיו
הָיוּ אָבִיו אִמּוֹ יְשֵׁנִים וּמַפְתֵּחַ חֲנוּתוֹ שֶׁל הַבֵּן תַּחַת רָאשֵׁיהֶם אָסוּר לַהֲקִיצָם מִשְּׁנָתָם אַף עַל פִּי שֶׁיַּפְסִיד רֶוַח הַרְבֵּה
אֲבָל אִם יַגִּיעַ רֶוָח לְאָבִיו אִם יְקִיצוֹ וְאִם לֹא יְקִיצוֹ יִצְטַעֵר עַל מְנִיעַת הָרֶוַח מִצְוָה לַהֲקִיצוֹ כֵּיוָן שֶיִשְׂמַח בָּזֶה
וְכֵן מִצְוָה לַהֲקִיצוֹ לָלֶכֶת לְבֵית הַכְּנֶסֶת לִשְׁאָר דְּבַר מִצְוָה מִפְּנֵי שֶׁכֻּלָּם חַיָבִים בִּכְבוֹד הַמָּקוֹם בָּרוּךְ הוּא
הָיָה צָרִיךְ לְאֵיזֶה דָבָר בָּעִיר וְיוֹדֵעַ שֶׁיַּשְׁלִימוּ חֶפְצוֹ בִּשְׁבִיל אָבִיו אַף עַל פִּי שֶׁיוֹדֵעַ שֶׁגַּם בִּשְׁבִילוֹ יַעֲשׂוּהוּ לֹא יֹאמַר עֲשׂוּ לִי בִּשְבִילִי אֶלָּא יֹאמַר עֲשׂוּ לִי בִּשְׁבִיל אַבָּא כְּדֵי לִתְלוֹת הַכָּבוֹד בְּאָבִיו
אָמְרָה אִמּוֹ עֲשֵׂה זֹאת וְעָשָׂה וְאַחַר כָּךְ בָּא אָבִיו וְשָׁאַל אוֹתוֹ מִי אָמַר לְךָ לַעֲשׂוֹת זֹאת
וְהוּא מַרְגִישׁ שֶׁאִם יֹאמַר שֶׁאִמּוֹ אָמְרָה לּוֹ יִכְעַס אָבִיו עַל אִמּוֹ אַל יֹאמַר שֶׁאִמּוֹ אָמְרָה לַעֲשׂוֹת הַדָּבָר אַף עַל פִּי שֶׁעַל יְדֵי כֵן יִכְעַס הָאָב עָלָיו
חַיָב לַעֲמֹד בִפְנֵי אָבִיו וּבִפְנֵי אִמוֹ
חַיָב לְכַבְּדָם גַּם לְאַחַר מוֹתָם
וְאִם מַזְכִּרָם בְּתוֹךְ שְׁנֵים עָשָׂר חֹדֶשׁ בַּפֶּה בַכְּתָב אוֹמֵר כּוֹתֵב הֲרֵינִי כַּפָּרַת מִשְׁכָּבוֹ מִשְׁכָּבָהּ
וּלְאַחַר שְׁנֵים עָשָׂר חֹדֶשׁ אוֹמֵר כוֹתֵב זִכְרוֹנוֹ לִבְרָכָה לְחַיֵי הָעוֹלָם הַבָּא זִכְרונָהּ לִבְרָכָה לְחַיֵי הָעוֹלָם הַבָּא
אֲפִלּוּ אָבִיו רָשָׁע וּבַעַל עֲבֵרוֹת מְכַבְּדוֹ וּמִתְיָרֵא מִמֶּנוּ
וַאֲפִלּוּ מַמְזֵר חַיָב בִּכְבוֹד אָבִיו וּמוֹרָאוֹ
וְיֵשׁ אוֹמְרִים דְאֵינוֹ מְחֻיָב לְכַבֵּד אָבִיו רָשָׁע כָּל זְמַן שֶׁלֹּא עָשָׂה תְּשׁוּבָה
וְאַךְ לְצַעֲרוֹ אָסוּר
וְיֵשׁ לְהַחְמִיר כַּסְּבָרָה הָרִאשׁוֹנָה
רָאָה לְאָבִיו שֶׁעוֹבֵר עַל דִבְרֵי תוֹרָה לֹא יֹאמַר עָבַרְתָּ עַל דִּבְרֵי תוֹרָה אֶלָּא יֹאמַר אַבָּא כְּתִיב בַּתּוֹרָה כָּךְ וְכָךְ כְּאִלּוּ הוּא שׁוֹאֵל מִמֶּנוּ וְלֹא כְּמַזְהִירוֹ וְהָאָב יָבִין מֵעַצְמוֹ וְלֹא יִתְבַּיֵשׁ
אָמַר אָבִיו לַעֲבֹר עַל דִּבְרֵי תוֹרָה בֵּין עַל מִצְוַת עֲשֵׂה בֵּין עַל מִצְוַת לֹא תַעֲשֶׂה אֲפִלּוּ עַל מִצְוָה שֶל דִּבְרֵיהֶם לֹא יִשְׁמַע דִּכְתִיב אִישׁ אִמּוֹ וְאָבִיו תִּירָאוֹ וְאֶת שַׁבְּתוֹתַי תִּשְׁמֹרוּ אֲנִי אֱלֹהֵיכֶם סָמַךְ שַׁבָּת לְמוֹרָא אָב וָאֵם לוֹמַר אַף עַל פִּי שֶׁהִזְהַרְתִּיךָ עַל מוֹרָא אָב וָאֵם אִם אָמַר לְךָ חַלֵּל אֶת הַשַּׁבָּת אַל תִּשְׁמַע לוֹ
וְכֵן בִּשְׁאָר כָּל הַמִּצְוֹת
אֲנִי אֱלֹהֵיכֶם אַתָּה וְאָבִיךָ חַיָבִים בִּכְבוֹדִי
לְפִיכָךְ לֹא תִשְׁמַע לְבַטֵּל אֶת דְּבָרָי
וְגַם מִצְוֹת דְּרַבָּנָן דִּבְרֵי הַשֵּׁם יִתְבָּרַךְ שְׁמוֹ הֵן דִּכְתִיב לֹא תָסוּר וְגוֹ'
אָמַר אָבִיו שֶׁלֹּא יְדַבֵּר עִם פְּלוֹנִי וְשֶׁלֹּא יִמְחוֹל וְהַבֵּן הָיָה רוֹצֶה לְהִתְפַּיֵס אֵין לָחוּשׁ לִפְקֻדַּת אָבִיו כִּי אָסוּר לִשְׂנֹא שׁוּם יְהוּדִי אִם לֹא כְּשֶׁרוֹאֵהוּ שֶהוּא עוֹבֵר עֲבֵרָה וְנִמְצָא שֶהָאָב צִוָּהוּ לַעֲבוֹר עַל דִבְרֵי תוֹרָה
אִם הַבֵּן רוֹצֶה לָלֶכֶת לְאֵיזֶה מָקוֹם לִלְמֹד תּוֹרָה מִפְּנֵי שֶׁשָּׁם תִּהְיֶה תּוֹעֶלֶת יוֹתֵר מִבְּכָאן וְהָאָב מוֹחֶה בְיָדוֹ מֵאֵיזֶה טַעַם אֵינוֹ חַיָב לִשְׁמֹעַ לְאָבִיו דְּתַלְמוּד תּוֹרָה גָּדוֹל מִכִּבּוּד אָב וָאֵם
וְכֵן אִם הַבֵּן רוֹצֶה לִשָׂא אִשָׁה וְהָאָב אֵינוֹ מִתְרַצֶה אֵין הַבֵּן חַיָב לִשְׁמֹעַ לוֹ
אֶחָד הַאִישׁ וְאֶחָד הָאִשָׁה חַיָבִים בְּכִבּוּד אָב וָאֵם אֶלָּא שֶׁהָאִשָׁה הַנְּשׂוּאָה לְבַעַל כֵּיוָן שֶהִיא מְשֻׁעְבֶּדֶת לַבַּעַל לְפִיכָךְ הִיא פְּטוּרָה מִכִּבּוּד אָב וָאֵם
וְאַךְ אִם בַּעְלָה אֵינוֹ מַקְפִּיד עָלֶיהָ מְחֻיֶבֶת בְּכָל דָּבָר שֶׁאֶפְשָר לָהּ
כָּל הַמְּבַזֶה אָבִיו אִמוֹ וַאֲפִלוּ בִּדְבָרִים וַאֲפִילוּ בִרְמִיזָה הֲרֵי זֶה בִּכְלַל אָרוּר מִפִּי הַגְּבוּרָה שֶׁנֶּאֱמַר אָרוּר מַקְּלֶה אָבִיו וְאִמּוֹ
הָיָה קוֹץ תָּחוּב לְאָבִיו לְאִמּוֹ לֹא יוֹצִיאֶנוּ שֶׁמָּא יַעֲשֶׂה בָּהֶם חַבּוּרָה
וְכֵן אִם הַבֵּן הוּא רוֹפֵא לֹא יַקִּיז לָהֶם דָּם וְלֹא יַחְתֹּךְ בָּהֶם אֵבֶר אַף עַל פִּי שֶהוּא מְכַוֵן לִרְפוּאָה
בַּמֶּה דְּבָרִים אֲמוּרִים כְּשֶׁיֵשׁ אַחֵר לַעֲשׂוֹת
אֲבָל אִם אֵין שָׁם אַחֵר לַעֲשׂוֹת וְהֵן מִצְטַעֲרִין הֲרֵי הוּא מַקִּיז וְחוֹתֵךְ כְּפִי צֹרֶךְ הָרְפוּאָה
מִי שֶׁנִּטְרְפָה דַעְתּוֹ שֶׁל אָבִיו שֶׁל אִמּוֹ מִשְׁתַּדֵּל לִנְהֹג עִמָּהֶם כְּפִי דַעְתָּם עַד שֶׁיְרַחֵם עֲלֵיהֶם
וְאִם אִי אֶפְשָׁר לַעֲמֹד מִפְּנֵי שֶׁנִּשְׁתַּטּוּ בְיוֹתֵר יַנִּיחֵם וְיֵלֶךְ וִיצַוֶּה לַאֲחֵרִים לְהַנְהִיגָם כָּרָאוּי לָהֶם
אָסוּר לְאָדָם לְהַכְבִּיד עֻלוֹ עַל בָּנָיו וּלְדַקְדֵּק בִּכְבוֹדוֹ עִמָּהֶם שֶׁלֹּא יְבִיאֵם לִידֵי מִכְשׁוֹל אֶלָּא יִמְחוֹל וְיַעְלִים עֵינָיו מֵהֶם
שֶׁהָאָב שֶׁמָּחַל עַל כְּבוֹדוֹ כְּבוֹדוֹ מָחוּל
אָסוּר לְהַכּוֹת אֶת בְּנוֹ הַגָּדוֹל
וְאֵין גַּדְלוּת תְּלוּיָה בְּשָׁנִים אֶלָּא הַכֹּל לְפִי טִבְעוֹ שֶׁל הַבֵּן כֹּל שֶׁיֵשׁ לָחוּשׁ שֶׁיַּתְרִיס כְּנֶגְדּוֹ בְּדִבּוּר בְמַעֲשֶׂה אֲפִלּוּ אֵינוֹ בַר מִצְוָה אָסוּר לְהַכּוֹתוֹ אֶלָּא יוֹכִיחוֹ בִדְבָרִים
וְכָל הַמַּכֶּה אֶת בְּנוֹ הַגָּדוֹל מְנַדִּין אוֹתוֹ שֶׁהֲרֵי הוּא עוֹבֵר עַל לִפְנֵי עִוֵּר לֹא תִתֵּן מִכְשׁוֹל
חַיָב אָדָם לְכַבֵּד אֵשֶׁת אָבִיו אַף עַל פִּי שֶׁאֵינָהּ אִמּוֹ כָּל זְמַן שֶׁאָבִיו קַיָם
וְכֵן חַיָב לְכַבֵּד בַּעַל אִמוֹ כָּל זְמַן שֶׁאִמּוֹ קַיֶמֶת
וְדָבָר הָגוּן הוּא לְכַבְּדָם גַּם לְאַחַר מִיתַת אָבִיו וְאִמּוֹ
חַיָב אָדָם בִּכְבוֹד אָחִיו הַגָּדוֹל מִמֶּנוּ בֵּין שֶהוּא אָחִיו מִן הָאָב בֵּין מִן הָאֵם
וְחַיָב אָדָם בִּכְבוֹד חָמִיו וַחֲמוֹתוֹ
וְחַיָּב בִּכְבוֹד אֲבִי אָבִיו
אֶלָּא שֶׁכְּבוֹד אָבִיו גָּדוֹל מִכְּבוֹד אֲבִי אָבִיו
מִי שֶהוּא רוֹצֶה בֶּאֶמֶת לְכַבֵּד אֶת אָבִיו וְאֶת אִמּוֹ יַעֲסֹק בַּתּוֹרָה וּבְמַעֲשִׂים טוֹבִים שֶׁזֶּהו הַכָּבוֹד הַגָּדוֹל לָאָבוֹת שֶׁאוֹמְרִים הַבְּרִיוֹת אַשְׁרֵי לְאָב וָאֵם שֶגִדְּלוּ בֵּן כָּזֶה
אֲבָל אִם אֵין הַבֵּן הוֹלֵךְ בַּדֶּרֶךְ הַיָּשָׁר הֲרֵי אֲבוֹתָיו יִשְׂאוּ חֶרְפָּה עָלָיו וְהוּא מְבַיֵשׁ אוֹתָם בְּבוּשָׁה שֶׁאֵין גְּדוֹלָה הֵימֶנָּה
וְכֵן הָאָב שֶׁרוֹצֶה לְרַחֵם עַל בָּנָיו בֶּאֶמֶת יַעֲסֹק בַּתּוֹרָה וּבְמַעֲשִׂים טוֹבִים וִיהֵא נוֹחַ לַשָּׁמַיִם וְנוֹחַ לַבְּרִיוֹת וְיִתְכַּבְּדוּ בָּנָיו בּוֹ
אֲבָל מִי שֶׁאֵינוֹ הוֹלֵךְ בַּדֶּרֶךְ הַיָּשָׁר גַּם זַרְעוֹ מְגֻנֶּה אַחֲרָיו
וְגַם בַּעֲוֹן אָבוֹת בָּנָיו מֵתִים כְּדִכְתִיב פּוֹקֵד עֲוֹן אָבוֹת עַל בָּנִים
וְאֵין אַכְזָרִיוּת גְּדוֹלָה מִזֹּאת שֶׁהוּא גוֹרֵם בַּחֲטָאָיו שֶׁיָּמוּתוּ בָנָיו
וְאֵין לְךָ מְרַחֵם עַל בָּנָיו יוֹתֵר מִן הַצַּדִּיק כִּי זְכוּתוֹ עוֹמֶדֶת לְאֶלֶף דוֹר
גֵר אָסור לְקַלֵּל אָבִיו הַגּוֹי וְלֹא יְבַזֵּהוּ שֶׁלֹּא יֹאמְרוּ בָּאַנוּ מִקְּדֻשָּׁה חֲמוּרָה לִקְדֻשָּׁה קַלָּה אֶלָּא נוֹהֵג בָּהֶם מִקְצָת כָּבוֹד
חַיָּב אָדָם בִּכְבוֹד רַבּוֹ וְירְאָתוֹ יותֵר מִבְּשֶׁל אָבִיו כִי אָבִיו הֱבִיאוֹ לְחַיֵי הָעוֹלָם הַזֶּה וְרַבּוֹ מְבִיאוֹ לְחַיֵי הָעוֹלָם הַבָּא
כְּתִיב מִפְּנֵי שֵׂיבָה תָּקוּם וְהָדַרְתָּ פְּנֵי זָקֵן
זָקֵן זֶה פֵּרוּשׁוֹ תַּלְמִיד חָכָם כְּמוֹ שֶׁנֶּאֱמַר אֶסְפָה לִּי שִבְעִים אִישׁ מִזִּקְנֵי יִשְׂרָאֵל
לָכֵן מִצְוַת עֲשֵׂה לָקוּם מִפְּנֵי תַלְמִיד חָכָם מֻפְלָג בַּתּוֹרָה אֲפִלּוּ אֵינוֹ זָקֵן בַּשָּׁנִים וְאֵינוֹ רַבּוֹ
וְכֵן מִצְוָה לָקוּם מִפְּנֵי שֵׂיבָה דְּהַיְנוּ בֶּן שִׁבְעִים שָׁנָה וַאֲפִלּוּ הוּא עַם הָאָרֶץ וּבִלְבַד שֶׁלֹּא יְהֵא רָשָׁע
וַאֲפִלּוּ זָקֵן גּוֹי מְהַדְּרִים אוֹתוֹ בִּדְבָרִים וְנוֹתְנִים יָד לְסָמְכוֹ
שְׁלשָׁה שֶהָיוּ מְהַלְּכִין בַדֶּרֶךְ הָרַב בְּאֶמְצַע וְהַשְּׁנַיִם לַאֲחוֹרָיו וְכָל אֶחָד מְצַדֵּד עַצְמוֹ לִצְדָדִין הַגָּדוֹל לַיָּמִין וְהַקָּטֹן לַשְּׂמֹאל
עָוֹן גָּדוֹל הוּא לְבַזּוֹת תַּלְמִידֵי חֲכָמִים לִשְׂנאוֹתָן
לֹא חָרְבָה יְרוּשָׁלַיִם עַד שֶׁבִּזּוּ בָהּ תַּלְמִידֵי חֲכָמִים שֶׁנֶּאֱמַר וַיִהְיוּ מַלְעִיבִים בְּמַלְאֲכֵי הָאֱלֹהִים וּבוֹזִים דְּבָרָיו וּמִתַּעְתְּעִים בִּנְבִיאָיו כְּלוֹמַר בּוֹזִים מְלַמְּדֵי דְבָרָיו
וְכֵן זֶה שֶׁאָמְרָה תוֹרָה וְאִם בְּחֻקֹּתַי תִּמְאָסוּ מְלַמְּדֵי חֻקּוֹתַי תִּמְאָסוּ
וְכָל הַמְּבַזֶּה אֶת הַחֲכָמִים אֵין חֵלֶק לָעוֹלָם הַבָּא וְהוּא בִּכְלַל כִּי דְבַר בָּזָה
וְאָסוּר לְשַׁמֵּשׁ בְּמִי שֶהוּא שׁוֹנֶה הֲלָכוֹת
תַּלְמִיד חָכָם שֶׁיֵשׁ סְחוֹרָה לִמְכֹּר אֵין מַנִּיחִין לְשׁוּם אָדָם לִמְכֹּר מֵאוֹתָהּ סְחוֹרָה עַד שֶׁיִמְכֹּר הוּא תְּחִלָּה אֶת שֶׁלּוֹ
וְדַוְקָא בִּדְלֵיכָּא גּוִים דִּמְזַבְּנֵי אֲבָל אִי אִכָּא גּוֹיִם דִּמְזַבְּנֵי לָא דְּהָא לֵית לֵהּ רַוְחָא לַתַּלְמִיד חָכָם וְאַפְסוּדֵי לְהַנָּךְ בִּכְדִי לָא מַפְסְדֵינָן
מִי שֶׁהוּא מֻחְזָק לְתַלְמִיד חָכָם בְּדוֹרוֹ דְּהַיְנוּ שֶׁיּוֹדֵעַ לִשָּׂא וְלִתֵּן בַּתּוֹרָה וּמֵבִין מִדַּעְתּוֹ בְּרֹב מְקוֹמוֹת הַשַ"ס וּפוֹסְקִים וְתוֹרָתוֹ אֻמָּנוּתוֹ וַאֲפִלּוּ יֶשׁ מְעַט אֻמָּנוֹת מְעַט מַשָּׂא וּמַתָּן לְהִתְפַּרְנֵס בּוֹ כְּדֵי צָרְכֵי בְנֵי בֵיתוֹ וְלֹא לְהִתְעַשֵּׁר וּבְכָל שָׁעָה שֶׁהוּא פָּנוּי מֵעֲסָקָיו הוּא עוֹסֵק בַּתּוֹרָה מִצַּד הַדִּין הוּא פָּטוּר מִכָּל מִינֵי מִסִּים וּמְכָסִים וְאַף עַל פִּי שֶׁהוּא עָשִׁיר
וַאֲפִלּוּ מַס הַמֻּטָּל עַל כָּל אִישׁ בִּפְרָטוּת חַיָבִים בְּנֵי הָעִיר לְשַׁלֵּם עֲבוּרוֹ
וְהַכֹּל תָּלוּי בִּרְאוֹת עֵינֵי טוֹבֵי הָעִיר
תַּלְמִיד חָכָם הַמְּזַלְזֵל בַּמִּצְוֹת וְאֵין בּוֹ יִרְאַת שָׁמַיִם הֲרֵי הוּא כְּקַל שֶׁבַּצִּבּוּר
כֹּהֵן וְיִשְׂרָאֵל שֶׁהֵם שָׁוִים בַּחָכְמָה מִצְוַת עֲשֵׂה מִן הַתּוֹרָה לְהַקְדִּים אֶת הַכֹּהֵן שֶׁנֶאֱמַר וְקִדַּשְׁתּוֹ וְדָרְשׁוּ רַבּוֹתֵינוּ זִכְרוֹנָם לִבְרָכָה לְכָל דָּבָר שֶׁבִּקְדֻשָּׁה
כְּלוֹמַר בְּכָל דָּבָר שֶיֵרָאֶה גָּדוֹל הוּא מְקֻדָּשׁ לִהְיוֹת רִאשׁוֹן לִקְרִיאַת הַתּוֹרָה וְלִהְיוֹת רֹאשׁ הַמְּדַבְּרִים בְּכָל קִבּוּץ עָם לְדַבֵּר וְלִדְרוֹשׁ תְּחִלָּה
וְכֵן בִּישִיבָה יְדַבֵּר בָּרֹאשׁ
וְכֵן בִּסְעוּדָה הוּא קוֹדֵם לְבָרֵךְ הַמּוֹצִיא וּבִרְכַּת הַמָּזוֹן וְלִתֵּן מָנָה יָפָה תְּחִלָּה לְכָל הַמְּסֻבִּין אֶלָּא אִם כֵּן יֵשׁ יִשְׂרָאֵל גָּדוֹל מִמֶּנוּ בַּחָכְמָה אֲזַי יִתְּנוּ לְהֶחָכָם הַמָּנָה הַיָּפָה תְּחִלָּה
אֲבָל כְּשֶׁהַכֹּהֵן חוֹלֵק אֵיזוֹ שֻׁתָּפוּת עִם חֲבֵרוֹ יִשְׂרָאֵל אֵינוֹ צָרִיךְ לִתֵּן הַחֵלֶק הַיָּפֶה שֶׁאֵין זֶה דֶרֶךְ כָּבוֹד שֶׁיִטּוֹל אֶת הַחֵלֶק הַיָּפֶה
שֶׁכָּל הַנּוֹתֵן עֵינָיו בְּחֵלֶק הַיָּפֶה אֵינוֹ רוֹאֶה סִימָן בְּרָכָה לְעוֹלָם
בְּמָקוֹם שֶׁאֵין כֹּהֵן טוֹב לְהַקְדִּים הַלֵּוִי בְּכָל אֵלּוּ אֵם הֵם שָׁוִים בַּחָכְמָה
אָסוּר לְהִשְׁתַּמֵּשׁ בְּכֹהֵן אֲפִלּוּ בַּזְּמַן הַזֶּה וּכְמוֹעֵל בַּהֶקְדֵּש הוּא שֶׁנֶּאֱמַר וְקִדַּשְתּוֹ כִּי אֶת לֶחֶם אֱלֹהֶיךָ הוּא מַקְרִיב
וְאַף עַכְשָו שֶׁאֵין לָנוּ קָרְבָּנוֹת בִּקְדֻשָׁתוֹ הוּא עומֵד
וְאִם הַכֹּהֵן מוֹחֵל עַל כְּבוֹדוֹ מֻתָּר כִּי הַכְּהֻנָּה שֶׁלּוֹ הִיא וְיָכוֹל לִמְחוֹל עַל כְּבוֹדָהּ וְלִתֵּן רְשׁוּת לְיִשְׂרָאֵל לְהִשְׁתַּמֵּשׁ בּוֹ
וּמִכָּל שֶׁכֵּן שֶׁיָּכוֹל לַחֲלוֹק כָּבוֹד לְיִשְׂרָאֵל לְהַקְדִּימוֹ בַּדְּבָרִים הַנֶּאֱמָרִים לְעֵיל
חָיָּב כָּל אָדָם לִשָּׂא אִשָּׁה כְּדֵי לִפְרוֹת וְלִרְבּוֹת
וּמִצְוָה חָלָה עַל הָאָדָם מִשֶּנִּכְנַס לִשְׁנַת הַשְּׁמוֹנֶה עֶשְׂרֵה
וְעַל כָּל פָּנִים לֹא יַעֲבוֹר מֵעֶשְׂרִים שָׁנָה בְּלֹא אִשָּׁה רַק אִם עוֹסֵק בַּתּוֹרָה בְּהַתְמָדָה וּמִתְיָרֵא לִשָּׂא אִשָּׁה כְּדֵי שֶלֹּא יִתְבַּטֵּל עַל יְדֵי כָּךְ מִלִּמּוּדוֹ מֻתָּר לְהִתְאַחֵר
וְהוּא כְּשֶׁאֵין יִצְרוֹ מִתְגַּבֵּר עָלָיו
כֵּיוָן שֶׁהוֹלִיד בֵּן וּבַת קִיֵם מִצְוַת פְּרִיָה וּרְבִיָה
וְהוּא שֶׁלֹּא יְהֵא הַבֵּן סָרִיס הַבַּת אַיְלוֹנִית
נוֹלְדו בֵּן וּבַת וָמֵתוּ אִם הִנִּיחוּ בָּנִים הֲרֵי זֶה קִיֵּם מִצְוַת פְּרִיָה וּרְבִיָּה
בַּמֶּה דְּבָרִים אֲמוּרִים כְשֶׁהָיוּ בְּנֵי הַבָּנִים בֵּן וּבַת וְנוֹלְדוּ מִן הַבֵּן וּמִן הַבַּת
אַף עַל פִּי שֶׁבְּנוֹ הוֹלִיד בַּת וּבִתּוֹ יָלְדָה בֵּן הוֹאִיל וּבָאִים מִבְּנוֹ וּבִתּוֹ קִיַּם מִצְוַת פְּרִיָּה וּרְבִיָה
אֲבָל אִם אֶחָד מֵהֶם לֹא הִנִּיחַ זֶרַע אַף עַל פִּי שֶׁהַשֵּנִי הִנִּיחַ כַמָּה בָנִים וּבָנוֹת לֹא קִיַּם הַמִּצְוָה
אַף עַל פִּי שֶׁקִּיֵם מִצְוַת פְּרִיָה וּרְבִיָה אָסוּר לַעֲמֹד בְּלֹא אִשָּׁה
וְצָרִיךְ שֶיִשָּׂא אִשָּׁה בַּת בָּנִים אִם אֶפְשַׁר לוֹ
אַךְ אִם הוּא מֵבִין בְּעַצְמוֹ שֶׁאֵינוֹ רָאוּי עוֹד לְהוֹלִיד טוֹב יוֹתֵר לִשָּׂא אִשָּׁה שֶׁאֵינָהּ בַּת בָּנִים וְכֵן אִם יֶשׁ בָּנִים הַרְבֵּה וּמִתְיָרֵא שֶׁאִם יִשָׂא אִשָּׁה בַּת בָּנִים יָבוֹאוּ קְטָטוֹת וּמְרִיבוֹת בֵּין הַבָּנִים וּבֵין אִשְׁתּוֹ מֻתָּר לִשָׂא אִשָּׁה שֶׁאֵינָהּ בַּת בָּנִים
אֲבָל אָסוּר לֵישֵׁב בְּלֹא אִשָׁה מִשׁוּם חֲשָׁשָׁא זֹאת
נָשָׂא אִשָּׁה וְשָׁהֲתָה עִמוֹ עֶשֶׂר שָׁנִים וְלֹא יָלְדָה יֶשׁ לְגָרְשָׁהּ וְיֵשׁ בָּזֶה כַּמָּה חִלּוּקֵי דִינִים
אִשָּׁה אֵינָהּ מְצֻוָּה עַל פְּרִיָה וּרְבִיָה
וּמִכָּל מָקוֹם לֹא תַעֲמֹד בְּלֹא בַּעַל מִשׁוּם חֲשָדָא
יִשְׁתַּדֵּל כָּל אָדָם לִקַּח אִשָּׁה הַגוּנָה מִמִּשְׁפָּחָה הֲגוּנָה
שְׁלֹשָׁה סִימָנִים יֵשׁ לָהֶם לְיִשְׂרָאֵל בַּיְשָׁנִים רַחֲמָנִים גּוֹמְלֵי חֲסָדִים
וּמִי שֶׁאֵין סִימָנִים אֵלּוּ אֵינוֹ רָאוּי לִדָּבֵק בּוֹ
אִשָּׁה כְּשֵׁרָה אַף עַל פִּי שֶׁהוּא נוֹשֵׂא אוֹתָהּ בִּשְׁבִיל הַמָּמוֹן שֶׁיֵשׁ לָהּ מֻתָּר
וְדַוְקָא כְּשֶׁנּוֹתְנִים אֶת הַמָּמוֹן בְּרָצוֹן טוֹב
אֲבָל אִם מְעַגֵּן אֶת עַצְמוֹ וּמַמְתִּין עַד שֶׁיִמְצָא אִשָּׁה עִם מָמוֹן כְּחֶפְצוֹ שֶעָשָׂה שִׁדּוּכִין וּפָסְקוּ מָמוֹן הַרְבֵּה וְחָזְרוּ בָהֶם וְהוּא מְעַגֵּן אֶת כַּלָּתוֹ בִּשְׁבִיל זֶה שֶהוּא מִתְקוֹטֵט בַּעֲבוּר זֶה כָּל הָעוֹשֶׂה כֵּן מִקְּרֵי נוֹשֵׂא אִשָּׁה לְשֵׁם מָמוֹן דְהַוְיָן בָּנִים שֶׁאֵינָם מְהֻגָּנִים וְאֵינוֹ מַצְלִיחַ וְאֵין זִוּוּגוֹ עוֹלֶה יָפֶה
כִּי הַמָּמוֹן שֶׁהָאָדָם לוֹקֵחַ עִם אִשְׁתּוֹ אֵינוֹ מָמוֹן שֶל ישֶׁר אֶלָּא כָּל מַה שֶׁיִתֵּן חָמִיו וַחֲמוֹתוֹ יִקַּח בְּעַיִן טוֹבָה וְאָז יָצְלִיחַ
עַם הָאָרֶץ לֹא יִשָׂא בַּת כֹּהֵן שֶׁאֵין זִוּוּגָם עוֹלֶה יָפֶה
וּמַאן דְּקָפֵיד יֶשׁ לְדַקְדֵּק שֶׁלֹּא יִשָׂא אִשָּׁה שֶׁשְּׁמָהּ כְּשֵם אִמּוֹ
מִצְוָה לִשָּׂא בַת אֲחוֹתוֹ בַת אָחִיו
אֲבָל שְׁאָר קְרוֹבָה בֵּין שֶׁהִיא קְרוֹבָה אוֹ לְאִשְׁתּוֹ שֶמֵּתָה שֶגֵּרְשָׁהּ שֶׁהִיא קְרוֹבָה לְאִשָּׁה שֶׁחָלַץ לָהּ לֹא יִשָׂא בְּלִי שְׁאֵלַת חָכָם
לְעוֹלָם יְהֵא אָדָם זָהִיר בִּכְבוֹד אִשְׁתּוֹ שֶׁאֵין בְּרָכָה מְצוּיָה בְּבֵיתוֹ שֶל אָדָם אֶלָּא בִּשְׁבִיל אִשְׁתּוֹ וְכָךְ אָמְרוּ לִבְנֵי דוֹרָם כַּבְּדוּ אֶת נְשׁוֹתֵיכֶם כְּדֵי שֶתִּתְעַשָּׁרוּ
אָסוּר לִשְׁהוֹת עִם אִשְׁתּוֹ אֲפִלּוּ שָׁעָה אַחַת בְּלֹא כְּתֻבָּה
וְאִם אָבְדָה הַכְּתֻבָּה צָרִיךְ לִזָּהֵר מְאֹד שֶׁיֵלֵךְ מִיָד לְבֵית הַדַּין לִכְתֹּב לָהּ כְּתֻבָּה אַחֶרֶת
כֹּהֵן אָסוּר בִּגְרוּשָׁה בְּזוֹנָה בַּחֲלָלָה וּבַחֲלוּצָה
זוֹנָה הַיְנוּ אֲפִלּוּ נִבְעֲלָה בְּאֹנֶס בְּעִילַת אִסוּר וְנֶעֶשְׂתָה זוֹנָה וַאֲסוּרָה לַכֹּהֵן
וַחֲלָלָה הַיְנוּ שֶנּוֹלְדָה מִכֹּהֵן שֶׁנָּשָׂא אִשָּׁה הָאֲסוּרָה לוֹ
כָּל אִשָּׁה שֶׁנִּתְאַלְמְנָה שֶׁנִּתְגָרְשָׁה לֹא תִנָּשֵׂא לְאִישׁ אַחֵר עַד שֶׁתַּמְתִּין תִּשְׁעִים יוֹם חוּץ מִיוֹם הַגֵּרוּשִין מִתַת בַּעְלָהּ וְחוּץ מִיוֹם הַנִּשּׂוּאִין וַאֲפִלוּ אִם הִיא אִשָּׁה שֶׁאֵינָהּ רְאוּיָה לָלֶדֶת
וָאֲפִלּוּ הָיָה בַּעְלָהּ הָרִאשׁוֹן בִּמְדִינַת הַיָּם חָבוּשׁ בְּבֵית הָאֲסוּרִין אֵין חִלּוּק
וַאֲפִלּוּ הִפִּילָה נֵפֶל בֵּינְתַיִם לָא מַהֲנֵי לָהּ
וַאֲפִלוּ לְהִתְקַשֵּׁר בְּשִׁדּוּכִין אֲסוּרָה אֶלָּא אִם כֵּן יִשָׁבַע הַמְּשֻׁדָךְ שֶׁלֹּא יִכָּנֵס לְתוֹךְ בֵיתָהּ תּוֹךְ הַזְּמָן
אֲבָל הַמַּחֲזִיר גְּרוּשָׁתוֹ אֵינוֹ צָרִיךְ לְהַמְתִּין
אִם הִיא מְעֻבֶּרֶת מֵינִיקָה לֹא תִנָשֵׂא לְאִישׁ אַחֵר עַד שֶׁיְהֵא לַוָּלָד אַרְבָּעָה וְעֶשְׂרִים חֹדֶשׁ
וַאֲפִלּוּ יָלְדָה לְאַחַר שֶׁנִּתְגָּרְשָׁה שֶׁנִּתְאַלְמְנָה וְלֹא הִתְחִילָה לְהָנִיק צְרִיכָה לְהַמְתִּין
וְאִם יֵשׁ אֵיזֶה עִנְיָן גָדוֹל בַּדָּבָר יַעֲשׂוּ שְאֵלַת חָכָם
אִשָּׁה שֶׁמֵּתוּ לָהּ שְנֵי אֲנָשִׁים לֹא תִנָשֵׂא לַשְּׁלִישִׁי בְּלִי שְׁאֵלַת חָכָם
אִשָּׁה שֶׁשָּׁמְעָה שֶׁמֵּת בַּעְלָּהּ בְּמָקוֹם אַחֵר אֲפִלּוּ שָׁמְעָה מִכַּמָּה אֲנָשִׁים כְּשֵׁרִים לֹא תִנָשֵׂא בְּלִי שְׁאֵלַת חָכָם
הַנֶּחְשָׁד עַל אֵשֶׁת אִישׁ וְגֵרְשָׁהּ בַּעְלָהּ שֶׁמֵּת הֲרֵי אֲסוּרָה לָזֶה הַנֶּחְשָׁד
שֶׁכְּשֵׁם שֶׁנֶאֶסְרָה לַבַּעַל כָּךְ נֶאֶסְרָה לַבּוֹעֵל
וַאֲפִלּוּ גֵרְשָׁה בַּעְלָהּ רַק מֵחֲמַת דָּבָר מְכֹעָר שֶׁשָּׁמַע עָלֶיהָ עִם הַנֶּחְשָׁד אָסוּר לְהַנֶּחְשָׁד שֶיִשָּׂא אוֹתָהּ
הַנֶּחְשָׁד עַל נָּכְרִית וְנִתְגַיְרָה לֹא יִשָׂאֶנָּה
נָכְרִי הַבָּא עַל בַּת יִשְׂרָאֵל וְאַחַר כָּךְ נִתְגַּיֵר לֹא יִשָׂאֶנָּה
הַמְּגָרֵשׁ אֶת הָאִשָּׁה כְּדֵי שֶׁיִשָׁא אוֹתָהּ חֲבֵרוֹ אֲפִלוּ לֹא הִתְנָה עִמָּהּ בְּפֵרוּשׁ אֶלָּא שֶׁנִּכָּר שֶׁנִּתְגָרְשָׁה בִּשְׁבִיל זֶה אָסוּר שֶיִּשָּׁא אוֹתָהּ
אוֹתָן שֶׁאָמְרוּ רַבּוֹתֵינוּ זִכְרוֹנָם לִבְרָכָה שֶלֹּא יִשָּׂא אוֹתָן אֲפִלּוּ בְּאוֹתוֹ מָבוֹי שֶהוּא דָר לֹא תָדוּר הִיא
מִי שֶׁשָּׁמַע עַל אִשְׁתּוֹ שֶׁזִנְּתָה אַף עַל פִּי שֶׁאֵין הַדָּבָר בָּרוּר צָרִיךְ לַעֲשׂוֹת שְׁאֵלַת חָכָם אִם מֻתָּר לָדוּר עִמָּהּ
אִשָּׁה שֶׁנִּתְגָּרְשָׁה מִשׁוּם פְּרִיצוּת אֵין רָאוּי לְאָדָם כָּשֵׁר שֶׁיִשָּאֶנָה
אִשָּׁה רָעָה בְדֵעוֹתֶיהָ שֶׁהִיא בַּעֲלַת מְרִיבָה וְשֶׁאֵינָהּ צְנוּעָה כִּבְנוֹת יִשְׂרָאֵל הַכְּשֵׁרוֹת מִצְוָה לְגָרְשָׁהּ אֲפִלּוּ בְּזִוּוּג רִאשׁוֹן
מִצְוַת חֲכָמִים שֶיַשִּׂיא אָדָם בָּנָיו וּבְנוֹתָיו סָמוּךְ לְפִרְקָן שֶׁאִם יַנִיחֵן יָבוֹאוּ לִידֵי זְנוּת לִידֵי הִרְהוּר
וְעַל זֶה נֶאֱמַר וּפָקַדְתָּ נָוְךָ וְלֹא תֶחֶטָא
וְכֵן מִצְוַת חֲכָמִים עַל בְּנֵי יִשְׂרָאֵל שֶׁמִּי שֶׁרוֹאֶה שֶׁאִשְׁתּוֹ אֵינָהּ הוֹלֶכֶת בְּדֶרֶךְ יְשָׁרָה וְיֵשׁ לָהּ אֵיזוֹ קְרֵבוּת עִם אֲנָשִׁים אֲחֵרִים שֶׁיּוֹכִיחַ אוֹתָה וְיַזְהִיר אוֹתָהּ בֵּינוֹ לְבֵינָהּ בְּנַחַת וּבְדֶרֶךְ טָהֳרָה כְּדֵי לְהָסִיר אֶת הַמִּכְשׁוֹל וּלְהַדְרִיכָהּ בְּדֶרֶךְ יְשָׁרָה
אֲבָל אַל יֹאמַר לָהּ בְּפֵרוּשׁ אַל תִּסָּתְרִי עִם פְּלוֹנִי וַאֲפִלּוּ בֵינוֹ לְבֵינָהּ
וְכָל מִי שֶאֵינוֹ מַקְפִּיד עַל אִשְתּוֹ וְעַל בָּנָיו וְעַל בְּנֵי בֵיתוֹ וּמַזְהִיר וּפוֹקֵד דַּרְכֵיהֶם תָּמִיד עַד שֶׁיֵדַע שֶׁהֵם שְׁלֵמִים מִכָּל חֵטְא וְעָוֹן הֲרֵי זֶה חוֹטֵא שֶנֶּאֱמַר וְיָדַעְתָּ כִּי שָׁלוֹם אָהֳלֶךָ וּפָקַדְתָּ נָוְךָ וְלֹא תֶחֱטָא
אָסוּר לַעֲשׂוֹת שְׁתֵּי חֻפּוֹת לִשְׁנֵי אַחִים לִשְׁתֵּי אַחָיוֹת בְּיוֹם אֶחָד מִשּׁוּם דְאֵין מְעָרְבִין שִׂמְחָה בְּשִׂמְחָה
וְיֵשׁ אוֹמְרִים דַּאֲפִלּוּ בְּשָׁבוּעַ אֶחָד אֵין לַעֲשׂוֹתָן וּרְאָיָה מִיַעֲקֹב אָבִינוּ דִּכְתִיב מַלֵּא שְׁבֻעַ זֹאת
נוֹהֲגִין שֶהֶחָתָן וְהַכַּלָה מִתְעַנִּין בְּיוֹם חֻפָּתָן מִפְּנֵי שֶׁבְּאוֹתוֹ יוֹם מוֹחְלִין לָהֶם עֲוֹנוֹתֵיהֶם
וְאוֹמְרִים בִּתְפִלַּת הַמִּנְחָה עֲנֵנוּ כְּמוֹ בִּשְׁאָר תַּעֲנִיּוּת
וְנוֹהֲגִין בִּמְדִינוֹת אֵלּוּ שֶׁאֵין מִתְעַנִּין אֶלָּא עַד לְאַחַר הַחֻפָּה
וְאִם נִתְאַחֲרָה הַחֻפָּה בַּלַּיְלָה אֲזַי לְאַחַר צֵאת הַכּוֹכָבִים יְכוֹלִים לֶאֱכֹל אֵיזֶה דָבָר וּבִלְבַד שֶלֹּא יִשְׁתּוּ מַשְׁקֶה הַמְּשַׁכֵּר
בְּרֹאשׁ חֹדֶשׁ וּבְאִסְרוּ חַג דְּשָׁבוּעוֹת וּבַחֲמִשָּׁה עָשָר בְּאָב וּבַחֲמִשָּׁה עָשָׂר בִּשְׁבָט וְכֵן בַּחֲנֻכָה וּבְשׁוּשַׁן פּוּרִים אֵין מִתְעַנִּין
אֲבָל בְּנִיסָן אֲפִלּוּ בְּרֹאשׁ חֹדֶשׁ נִיסָן מִתְעַנִּין
וְכֵן בְּלַ"ג בָּעֹמֶר וּבְיָמִים שֶׁבֵּין רֹאשׁ חֹדֶשׁ סִיוָן לְשָׁבוּעוֹת וּבְיָמִים שֶׁבֵּין יוֹם הַכּפּוּרִים לְסֻכּוֹת מִתְעַנִּין
בְּיָמִים שֶׁאֵין מִתְעַנִּין צְרִיכִין לִזָּהֵר שֶׁלֹּא לִרְדֹּף אַחֲרֵי מוֹתְרוֹת מַאֲכָל וּמִשְׁתֶּה
וּמִכָּל שֶׁכֵּן שֶׁיִזָּהֲרוּ מְאֹד מִמַּשְׁקֶה הַמְּשַׁכֵּר
צְרִיכִין הֶחָתָן וְהַכַּלָּה לְקַדֵּשׁ עַצְמָם בִּמְאֹד מְאֹד בְּהִכָּנְסָם לַחֻפָּה וְיַעֲשׂוּ תְשׁוּבָה בַּיּוֹם הַהוּא וִיפַשְׁפְּשׁוּ בְּמַעֲשֵׂיהֶם מִיּוֹם הִוָּלְדָם עַד הַיּוֹם הַזֶּה וְיִתְוַדּוּ וִיבַקְשׁוּ מְחִילָה וּסְלִיחָה וְכַפָּרָה מֵהַשֵּׁם יִתְבָּרַךְ וְיִהְיוּ מוֹדִים וְעוֹזְבִים וְיִתְחָרְטוּ חֲרָטָה גְמוּרָה בְּשִׁבְרוֹן לֵב וְיַעֲשׂוּ הַסְכָּמָה חֲזָקָה מֵהַיּוֹם וָהָלְאָה לַעֲבוֹד אֶת בֶּאֱמֶת וּבְתָמִים וְלִהְיוֹתָם קְדוֹשִים וּטְהוֹרִים
וְאַחַר כָּךְ יִכָּנְסוּ לַחֻפָּה וְיִתְפַּלְּלוּ שֶׁהַקָּדוֹשׁ בָּרוּךְ הוּא יַשְׁרֶה שְׁכִינָתוֹ בֵּינֵיהֶם וּכְמוֹ שֶאָמְרוּ חֲכָמֵינוּ זִכְרוֹנָם לִבְרָכָה אִישׁ וְאִשָּׁה שְׁכִינָה בֵינֵיהֶם וְנוֹהֲגִין שֶׁאוֹמְרִים הַוִּדוּי בִּתְפִלַּת מִנְחָה כְּמוֹ בְּעֶרֶב יוּם הַכִּפּוּרִים
נוֹהֲגִין לַעֲשׂוֹת הַחֻפָּה תַּחַת הַשָּׁמַיִם לְסִימָן בְּרָכָה כֹּה יִהְיֶה זַרְעֲךָ כְּכוֹבְבֵי הַשָּׁמָיִם
וְכֵן נוֹהֲגִין שֶׁאֵין נוֹשְׂאִין נָשִׁים אֶלָּא בְּמִלּוּי הַלְּבָנָה לְסִימָן טוֹב
כָּשֵׁר הַדָּבָר שֶלֹּא תִנָּשֵׂא עַד שֶׁתִּטְהָר
וְעַכְשָׁו הַמִּנְהָג שֶלֹּא לְדַקְדֵּק וּמִכָּל מָקוֹם טוֹב לְהוֹדִיעַ לְהֶחָתָן קֹדֶם הַחֻפָּה שֶׁהִיא נִדָּה
הַמִּנְהָג בִּמְדִינוֹת אֵלּוּ בְּנִשּׂוּאֵי בְתוּלָה שֶׁחֲשׁוּבֵי הָעִיר פּוֹרְסִין סוּדָר עַל רֹאשׁ הַכַּלָּה וּמְבָרְכִים אוֹתָהּ וְאוֹמְרִים לָהּ אֲחוֹתֵנוּ אַתְּ הֲיִי לְאַלְפֵי רְבָבָה
וְחֻפָּה קוֹרִין מַה שֶׁאַחַר כָּךְ פּוֹרְסִין יְרִיעָה עַל גַּבֵּי כְּלוּנְסָאוֹת וּמַכְנִיסִין תַּחְתֶּיהָ הֶחָתָן וְהַכַּלָה בָּרַבִּים וּמְקַדְּשָׁהּ שָׁם וּמְבָרְכִין שָׁם בִּרְכוֹת אֵרוּסִין וְנִשּׂוּאִין
אֲבָל עִקַּר הַחֻפָּה הוּא הַיִחוּד שֶׁיִתְבָּאֵר אִם יִרְצֶה הַשֵּׁם בְּסִימָן שֶׁאַחַר זֶה
הַשּׁוֹשְׁבִינִים מַלְבִּישִׁים אֶת הֶחָתָן בְּקִיטְל כְּדֵי שֶׁיִזְכֹּר אֶת יוֹם הַמִּיתָה וְיִתְעוֹרֵר בִּתְשׁוּבָה
גַּם נוֹהֲגִין לָתֵת אֵפֶר בְּרֹאשׁ הֶחָתָן בִּמְקוֹם הֲנָחַת הַתְּפִלִּין
גַּם נוֹהֲגִין שֶׁהָאָבוֹת וְהַקְּרוֹבִים אַנְשֵׁי צוּרָה מְבָרְכִים אֶת הֶחָתָן וְאֶת הַכַּלָה וּמִתְפַּלְּלִים עֲלֵיהֶם שֶׁזִּוּוּגָם יַעֲלֶה יָפֶה
אַחַר כָּךְ מוֹלִיכִין אֶת הֶחָתָן תַּחַת הַחֻפָּה וּמַעֲמִידִין אוֹתוֹ פָּנָיו לַמִּזְרָח וּשְּׁלִיחַ הַצִּבּוּר מְנַגֵּןכְּמִנְהַג הַמָּקוֹם וְהַשּׁוֹשְׁבִינוֹת מוֹלִיכוֹת אֶת הַכַּלָּה וְהַשּׁוֹשְׁבִינִים וַאֲנָשִים חֲשוּבִים הוֹלְכִים לִקְרָאתָהּ
וּכְשֶׁמִּתְקָרְבִים אֵלֶיהָ חוֹזְרִים לַאֲחוֹרֵיהֶם לַחֻפָּה וְהַשּׁוֹשְׁבִינוֹת מְבִיאוֹת אֶת הַכַּלָּה וּמְסוֹבְבוֹת עִמָּהּ שֶׁבַע פְּעָמִים אֶת הֶחָתָן וּשְּׁלִיחַ הַצִּבּוּר מְנַגֵּן גַּם כֵּן כְּפִי הַמִּנְהָג
אַחַר כָּךְ מַעֲמִידִין אֶת הַכַּלָּה לִימִין הֶחָתָן וְהַמְּבָרֵךְ מְצַדֵּד אֶת עַצְמוֹ וּפָנָיו לַמִּזְרָח
עִקַּר הַחֻפָּה הוּא מַה שֶּׁאַחַר הַקִּדּוּשִין מוֹלִיכִין אֶת הֶחָתָן וְהַכַּלָּה לְחֶדֶר מְיֻחָד וְאוֹכְלִים שָׁם יַחַד בְּמָקוֹם צָנוּעַ
וְיֵשׁ לִמְנֹעַ שֶׁלֹּא יִכָּנֵס לְשָׁם שׁוּם אָדָם כְּדֵי שֶׁיִהְיֶה יִחוּד גָּמוּר וְזוֹהִי הַחֻפָּה הַקּוֹנָה וְעושָׁה נִשּׂוּאִין
בִּבְתוּלָה קוֹנֶה יִחוּד זֶה אַף עַל גַּב דְּאֵינוֹ רָאוּי לַבִּיאָה כְּגוֹן שֶׁהִיא נִדָּה שֶׁבְּנֵי אָדָם נִכְנָסִין וְיוֹצְאִין שָׁם
אֲבָל בְּאַלְמָנָה אֵינוֹ קוֹנֶה אֶלָּא יִחוּד הָרָאוּי לַבִּיאָה דְהַיְנוּ שֶׁהִיא טְהוֹרָה וְאֵין אָדָם נִכְנָס לְשָׁם
אֵין עוֹשִׂין קִנְיָן בַּשַּׁבָּת
וְלָכֵן אִם הַנִּשׂוּאִין בְּעֶרֶב שַׁבָּת צְרִיכִין לִזָּהֵר מְאֹד שֶׁיִהְיֶה יִחוּד הַקּוֹנֶה קֹדֶם שַׁבָּת
וַאֲזַי כְּשֶׁנַּעֲשָׂה הַיִחוּד הַקּוֹנֶה מִבְּעוֹד יוֹם מֻתָּר לָבוֹא עָלֶיהָ בִּאָה רִאשׁוֹנָה בְּשַׁבָּת בֵּין בִּבְתוּלָה בֵּין בְּאַלְמָנָה
אֲבָל אִם לֹא נַעֲשָׂה הַיִחוּד הַקּוֹנֶה מִבְּעוֹד יוֹם אָז אָסוּר לָבוֹא עָלֶיהָ בַּשַּׁבָּת בִּיאָה רִאשׁוֹנָה מִשּׁוּם דְּהַבִּיאָה עושָׁה אֶת הַקִּנְיָן וְאֵין קוֹנִין בַּשַּׁבָּת
קֹדֶם בִּרְכַּת הַמָּזוֹן בַּעֲשָׂרָה אוֹמֵר הַמְּבָרֵךְ דְוַי הָסֵר וְכוּ'
וְאוֹמְרִים שֶׁהַשִּׂמְחָה בִּמְעוֹנוֹ
וְיֵשׁ לוֹמַר שֶׁאָכַלְנוּ מִשֶּלוֹ בְּלֹא וָא"ו וְלֹא וְשֶׁאָכַלְנוּ מִשֶּׁלוֹ
וְאַחַר בִּרְכַּת הַמָּזוֹן לוֹקֵחַ כּוֹס שֵׁנִי וְאוֹמֵר עָלָיו שֵׁשׁ בְּרָכוֹת וְאַחַר כָּךְ מְבָרֵךְ עַל הַכּוֹס שֶל בִּרְכַּת הַמָּזוֹן בּוֹרֵא פְּרִי הַגָּפֶן
וְטוֹב שֶׁלֹּא לְמַלֹאת אֶת הַכּוֹס לְשֵׁשׁ הַבְּרָכוֹת עַד לְאַחַר בִּרְכַּת הַמָּזוֹן
צְרִיכִין לִזָּהֵר שֶׁלֹּא יֹאכְלוּ אֲנָשִׁים וְנָשִׁים בְּחֶדֶּר אֶחָד
שֶׁאִם אוֹכְלִים אֲנָשִׁים וְנָשִׁים בְּחֶדֶר אֶחָד אֵין אוֹמְרִים שֶהַשִּׂמְחָה בִּמְעוֹנוֹ כִּי אֵין שִׂמְחָה כְּשֶיֵצֶר הָרַע שׁוֹלֵט
בָּחוּר שֶנָּשָׂא בְתוּלָה אַלְמָנָה וְכֵן אַלְמָן שֶנָּשָׂא בְתוּלָה מְבָרְכִין כֵּן בַּסְּעוּדָה הָרִאשׁוֹנָה שֶׁאַחֲרֵי הַנִּשּׂוּאִין אֲפִלוּ לֹא אֲכָלוּהָ בַּיּוֹם רַק בַּלַּיְלָה שֶׁלְּאַחַר יוֹם הַנִּשׂוּאִין אֲפִלוּ בַּיּוֹם שֶׁלְּאַחֲרָיו
אֲבָל אַחַר הַסְּעוּדָה הָרִאשׁוֹנָה וְכֵן בְּכָל שִׁבְעַת יְמֵי הַמִּשְׁתֶּה אִם בָּאוּ פָּנִים חֲדָשׁוֹת מְבָרְכִין כֵּן
וּכְשֶׁאֵין פָּנִים חֲדָשׁוֹת אִם סוֹעֲדִים עִם הֶחָתָן אֲנָשִׁים שֶׁאֵינָם מִבְּנֵי בֵיתוֹ מֵחֲמַת שִׂמְחַת מֵרֵעוּת אֵין אוֹמְרִים דְוַי הָסֵר וְכוּ' וְאוֹמְרִים נוֹדֶה לְשִׁמְךָ וְכוּ' וְהַשִּׂמְחָה בִּמְעוֹנוֹ
וְאַחַר בִּרְכַּת הַמָּזוֹן לוֹקֵחַ כּוֹס שֵׁנִי וְאוֹמֵר בִּרְכַּת אֲשֶׁר בָּרָא שָׂשׂוֹן וְשִׂמְחָה וְכוּ' וְאַחַר כָּךְ לוֹקֵחַ הַכּוֹס שֶׁל בִּרְכַּת הַמָּזוֹן וְאוֹמֵר עָלָיו בּוֹרֵא פְּרִי הַגָּפֶן וְלָזֶה אֵינוֹ צָרִיךְ עֲשָׂרָה רַק גַּם בִּשְׁלֹשָה מְבָרְכִין
אֲבָל אִם אֵינוֹ סוֹעֵד רַק עִם בְּנֵי בֵיתוֹ לְבָד אֵינוֹ אוֹמֵר כְּלוּם מִזֶּה
אַלְמָן שֶנָּשָׂא אַלְמָנָה אִם אָכְלוּ סְעוּדָה הָרִאשׁוֹנָה בְּיּוֹם הַנִּשׂוּאִין אַף עַל פִּי שֶנִּמְשְׁכָה הַסְּעוּדָה גַּם בַּלַּיְלָה מְבָרְכִין כְּמוֹ שֶכָּתַבְתִּי בְּסָעִיף אֲבָל אִם לֹא אָכְלוּ עַד הַלַּיְלָה אִי אִיכָּא אֲנָשִׁים שֶׁאוֹכְלִים מֵחֲמַת שִׂמְחַת מֵרֵעוּת מְבָרְכִין כְּמוֹ שֶׁכָּתַבְתִּי בְּסָעִיף וְכֵן בְּכָל הַסְּעוּדוֹת שְׁלֹשָׁה הַיָּמִים הָרִאשׁוֹנִים
פָּנִים חֲדָשׁוֹת מִקְּרֵי אִם בָּא לְשָׁם אָדָם מֵחֲמַת שִׂמְחַת מֵרֵעוּת וְרוֹצִים לְהַרְבּוֹת בִּשְׁבִילוֹ וְאַף עַל פִּי שֶׁאֵינוֹ אוֹכֵל
שַׁבָּת וְיוֹם טוֹב רִאשׁוֹן וְיוֹם טוֹב שֵׁנִי הֲוֵי כְּפָנִים חֲדָשׁוֹת
וְדַוְקָא סְעוּדַת הַלַּיְלָה וּסְעוּדַת שַׁחֲרִית
אֲבָל סְעוּדָה שְׁלִישִׁית לֹא הֲוֵי כְּפָנִים חֲדָשׁוֹת אֶלָּא אִם הֶחָתָן דּוֹרֵשׁ
אִם אָדָם מַזְמִין אֶת הֶחָתָן וְאֶת הַכַּלָּה לֶאֱכֹל שָׁם אִם מְיַחֲדִין לָהֶם שָׁם חֶדֶר בִּפְנֵי עַצְמָם שֶׁיְכוֹלִין לִהְיוֹת בְּיַחַד לְבַד וְלִשְׂמֹחַ שָׁם הֲוֵי שָׁם כְּמוֹ חֻפָּה דִדְהוּ וּמְבָרְכִין שָׁם שֶׁבַע בְּרָכוֹת
וְאִם לָאו אֵין מְבָרְכִין אֲפִלּוּ אֲשֶׁר בָּרָא וְכוּ' וְשֶׁהַשִּׂמְחָה בִּמְעוֹנוֹ
בְּנֵי הַחֻפָּה שֶׁנֶּחְלְקוּ לַחֲבוּרוֹת הַרְבֵּה אֲפִלּוּ לְבָתִּים שֶׁאֵינָם פְּתוּחִים לַמָּקוֹם שֶׁהֶחָתָן שָׁם מִכָּל מָקוֹם מְבָרְכִים בְּכָל חֲבוּרָה וַחֲבוּרָה בְּרָכוֹת אֵלּוּ כֵּיוָן שֶׁאוֹכְלִים מִסְּעוּדָה שֶהִתְקִינוּ לַחֻפָּה
אֲבָל הַשַּׁמָּשִׁים הָאוֹכְלִים אַחַר סְעוּדַת נִששּׂוּאִין אֵין מְבָרְכִין בְּרָכוֹת אֵלּוּ
מַחֲזִיר גְּרוֹּשָתוֹ אֵין אוֹמְרִים שֶהַשַּׂמְחָה בִמְעוֹנוֹ
וּבַסְּעוּדָה הָרִאשׁוֹנָה בְּיוֹם הַנִּשׂוּאִין אוֹמְרִים שֶׁבַע בְּרָכוֹת וּמִכָּאן וְאֵילַךְ אֵין אוֹמְרִים כְּלוּם
מִצְוָה לְשַׂמֵחַ חָתָן וְכַלָּה וְלִרְקֹד לְפָנֶיהָ וְלוֹמַר שֶׁהִיא נָאָה וַחֲסוּדָה
וּמָצִינוּ שֶׁרַבִּי יְהוּדָה בַּר אִלְעַי הָיָה מְרַקֵּד לִפְנֵי הַכַּלָה
אָסוּר לְהִסְתַּכֵּל בַּכַּלָה אֲבָל מֻתָּר לְהִסְתַּכֵּל בַּתַּכְשִׁיטִין שֶעָלֶיהָ וּבִפְרִיעַת רֹאשָׁהּ
יֵשׁ נוֹהֲגִין שֶׁאִם הַכַּלָּה הָיְתָה טְמֵאָה בִּשְׁעַת הַנִּששּׂוּאִין אָז אַחַר כָּךְ בְּלֵיל טְבִילָתָהּ עוֹשִין סְעוּדָה וּמַזְמִינִים גַּם אֲנָשִים אֲחֵרִים
וְאֵין זֶה נָכוֹן
וְיֵש לְבַטֵּל מִנְהָג זֶה מִשׁוּם צְנִיעוּת
אַךְ אִם עוֹשִׂים עוֹשִׂים קְצָת סְעוּדָה לְאַנְשֵׁי הַבַּיִת וְאוֹמְרִים שֶׁהַשִּׂמְחָה בִּמְעוֹנוֹ אֵין לִמְחוֹת
אֲבָל שֶׁבַע בְּרָכוֹת אָסוּר לְבָרֵךְ רַק בְאֹפֶן שֶׁנִּתְבָּאֵר לְעֵיל
הַנּוֹשֵא בְתוּלָה צָרִיךְ לִשְׂמֹחַ עִמָהּ שִבְעָה יָמִים וְנִקְרָאִים שִׁבְעַת יְמֵי מִשְׁתֶּה
לֹא יַעֲשֶׂה מְלָאכָה וְלֹא יִשָּׂא וְיִתֵּן בַּשּׁוּק אֶלָּא אוֹכֵל וְשׁוֹתֶה וְשָׂמֵחַ עִמָּהּ בֵּין אִם הוּא בָחוּר אַלְמָן
וַאֲפִלּוּ הִיא מוֹחֶלֶת מִכָּל מָקוֹם אָסוּר בַּעֲשִׂיַת מְלָאכָה
וְאָסוּר לָצֵאת יְחִידִי בַשּׁוּק
וְהַנּוֹשֵׂא בְעוּלָה אִם הוּא אַלְמָן לְכֻלֵּי עָלְמָא אֵינוֹ צָרִיךְ שִׂמְחָה אֶלָּא שְלשָׁה יָמִים
וְאִם הוּא בָחוּר יֵשׁ אוֹמְרִים דְּצָרִיךְ לִשְׂמוֹחַ עִמָּהּ שִׁבְעָה יָמִים כֵּיוָן שֶׁמְּבָרְכִין בִּשְׁבִילוֹ שֶׁבַע בְּרָכוֹת
וּמִכָּל מָקוֹם בָּזֶה אִשָּׁה יְכוֹלָה לִמְחֹל עַל שִׂמְחָתָהּ
הַנּוֹשֵׂא אִשָּׁה צָרִיךְ לַעֲמוֹד בְּעִירוֹ שָׁנָה תְמִימָה לִשְׂמוֹחַ עִמָּהּ שֶׁנֶּאֱמַר לֹא יֵצֵא בַצָבָא וְגוֹ' נָקִי יִהְיֶה לְבֵיתוֹ שָׁנָה אֶחָת וְשִׂמַּח אֶת אִשְׁתּוֹ
אֲבָל הָאִשָּׁה יְכוֹלָה לִמְחוֹל
רָאוּי לְאָדָם לְהַרְגִּיל אֶת עַצְמוֹ בִּקְדֻשָּׁה יְתֵרָה וּבְמַחֲשָׁבָה טְהוֹרָה וּבְדַעַת נְכוֹנָה בִּשְׁעַת תַּשְׁמִישׁ
לֹא יָקֵל רֹאשוֹ עִם אִשְׁתּוֹ וְלֹא יְנַבֵּל פִּיו בְּדִבְרֵי הֲבַאי אֲפִלוּ בֵּינוֹ לְבֵינָהּ
הֲרֵי הַכָּתוּב אוֹמֵר וּמַגִּיד לְאָדָם שֵּׂחוֹ וְאָמְרוּ רַבּוֹתֵינוּ זִכְרוֹנָם לִבְרָכָה אֲפִלּוּ שִׂיחָה קַלָּה שֶׁבֵּין אִישׁ לְאִשְׁתּוֹ מַגִּידִין בִּשְׁעַת הַדִּין
לֹא יְסַפֵּר עִמָּהּ בִּשְׁעַת תַּשְׁמִישׁ וְלֹא קֹדֶם לָכֵן אֶלָּא מַה שֶהוּא צָרִיךְ בְּעִנְיַן תַּשְׁמִישׁ
וְאִם הָיוּ בְכַעַס שֶאָסוּר לְשַׁמֵּשׁ אָז עִמָּהּ יָכוֹל לְדַבֵּר עִמָּהּ לְרַצּוֹתָה שֶתִּתְפַּיֵס
וִישַׁמֵּשׁ בְּהַצְנֵעַ הָאֶפְשָׁרִי
הוּא לְמַטָּה וְהִיא לְמַעְלָה זֶהוּ דֶּרֶךְ עַזוּת
שִׁמְּשׁוּ שְׁנֵיהֶם כְּאֶחָד זֶהוּ דֶּרֶךְ עִקֵּשׁ
אָמְרוּ עָלָיו עַל רַבִּי אֱלִיעֶזֶר שֶׁכָּל כָּךְ הָיָה מְשַׁמֵּשׁ בְּאֵימָה וּבְיִרְאָה עַד שֶׁהָיָה דוֹמֶה כְּאִלּוּ כְּפָאוֹ שֵׁד
בִּשְעַת הַזִּוּוּג יֶשׁ לְהַרְהֵר בְּדִבְרֵי תוֹרָה וּבִשְׁאָר דָּבָר שֶׁבִּקְדֻשָּׁה
וְאַף עַל פִּי שֶׁאָסוּר לִקְרוֹת בְּפִיו הִרְהוּר מֻתָּר וּמִצְוָה כִּי הִרְהוּר אֵינוֹ כְּדִבּוּר לְעִנְיָן זֶה
אַף עַל פִּי דְּבַמְּבוֹאוֹת הַמְּטֻנָפִים אָסוּר אֲפִילּוּ לְהַרְהֵר בְּדָבָר שֶׁבִּקְּדֻשָּׁה זֶהוּ מִשׁוּם דְּבָעֵינָן וְהָיָה מַחֲנֶיךָ קָדוֹשׁ
אֲבָל הֵיכָא דְהָאִסּוּר הוּא מִשּׁוּם עֶרְוָה מִדִּכְתִיב עֶרְוַת דָּבָר דָּרְשׁוּ רַבּוֹתֵינוּ זִכְרוֹנָם לִבְרָכָה דִּבוּר אָסוּר הִרְהוּר מֻתָּר
אָסוּר לְשַׁמֵּשׁ לְאוֹר הַנֵּר אַף עַל פִּי שֶמַּאֲפִיל בְּטַלִּיתוֹ
אֲבָל אִם עוֹשֶׂה מְחִצָה גְבוֹהָה עֲשָׂרָה טְפָחִים לִפְנֵי הַנֵּר מֻתָּר
וְכֵן אָסוּר לְשַׁמֵּשׁ בַּיּוֹם אֶלָּא בְּבַיִת אָפֵל
וּבַלַּיְלָה אִם הַלְּבָנָה מְאִירָה עֲלֵיהֶם אַף עַל פִּי שֶׁמְּאִירָה לְתוֹךְ הַבָּיִת מַאֲפִיל בְּטַלִּיתוֹ וּמֻתָּר
וְכֵן אִם יֵשׁ נֵר בְּחֶדֶר אַחֵר וּמֵאִיר לְחֶדֶר זֶה צָרִיךְ הַאֲפָלַת טַלִּית
אָסוּר לְאָדָם לְשַׁמֵּשׁ מִטָּתוֹ בִּפְנֵי כָל אָדָם אִם הוּא נֵעוֹר וַאֲפִלּוּ עַל יְדֵי הֶפְסֵק מְחִצַּת עֲשָׂרָה
וּבִפְנֵי תִינוֹק שֶאֵינוֹ יוֹדֵעַ לְדַבֵּר מֻתָּר
אָסוּר לְהִסְתַּכֵּל בְּאוֹתוֹ מָקוֹם שֶׁכֹּל הַמִּסְתַּכֵּל שָׁם אֵין בּשֶׁת פָּנִים וְעוֹבֵר עַל וְהַצְנֵעַ לֶכֶת וּמַעֲבִיר הַבּוּשָׁה מֵעַל פָּנָיו
שֶׁכֹּל הַמִּתְבַּיֵשׁ אֵינוֹ חוֹטֵא דִּכְתִיב וּבַעֲבוּר תִּהְיֶה יִרְאָתוֹ עַל פְּנֵיכֶם הַבּוּשָׁה לְבִלְתִּי תֶחֱטָאוּ
וְעוֹד דְּקָא מְגָרֶה יֵצֶר הָרַע בְּנַפְשֵׁהּ
וְכָל שֶׁכֵּן הַנּושֵׁק שָׁם שֶעוֹבֵר עַל כָּל אֵלֶּה וְעוֹבֵר גַּם עַל בַּל תְּשַׁקְּצוּ אֶת נַפְשׁוֹתֵיכֶם
בַּיִת שֶׁיֵשׁ בּוֹ סֵפֶר תּוֹרָה אָסוּר לְשַׁמֵּשׁ שָׁם אֶלָּא צָרִיךְ שֶׁיּוֹצִיאוֹ לְחֶדֶר אַחֵר
וְאִם אֵין חֶדֶר אַחֵר יַעֲשֶׂה לְפָנָיו מְחִיצָה גְבוֹהָה עֲשָׂרָה טְפָחִים
וּתְהֵא מְחִיצָה סְתוּמָה שֶלֹּא יֵרָאֶה סֵפֶר הַתּוֹרָה
וְהַיְרִיעָה שֶסְּבִיב הַמִּטָּה לָא חֲשִׁיבָה מְחִצָּה כֵּיוָן שֶהִיא נָדָה אֶלָּא אִם כֵּן קָשַׁר אוֹתָהּ מִלְּמַטָה
וּבִתְפִלִּין וְחֻמָּשִׁים וּשְׁאָר כִּתְבֵי הַקֹּדֶשׁ כְּגוֹן גְמָרָא וּמִדְרָשִׁים וּמְפָרְשֵׁיהֶם בֵּין שֶׁהֵם בִּכְתָב בֵּין שֶׁהֵם בִּדְפוּס יָכוֹל לְהַנִּיחָן בּכְלִי תּוֹךְ כֶּלִי
וְדַוְקָא כְּשֶׁהַכְּלִי הַשֵּׁנִי אֵינוֹ מְיֻחָד לָהֶם
אֲבָל כֵּלִים הַמְּיֻחָדִים לָהֶם אֲפִלוּ הֵם עֲשַׂרָה כֻלָּם כְּחַד חֲשִׁיבֵי
וְאִם פָּרַשׁ אֵיזֶה מִכְסֶה עַל הָאַרְגָּז שֶׁהַסְּפָרִים בּוֹ חָשׁוּב כִכְלִי בְּתוֹךְ כֶּלִי
וְכֵן הַמְּזוּזָה אִם הִיא קְבוּעָה בִּפְנִים הַחֶדֶר צְרִיכִין לְכַסּוֹתָהּ בִּשְׁנֵי כִסּוּיִין שֶׁתְּהֵא כִּכְלִי תּוֹךְ כֶּלִי וְהַשֵּׁם יְהֵא גַם כֵּן מְכֻסֶּה
וְכִסּוּי זְכוּכִית לָא מַהֲנֵי דְצָרִיךְ שֶׁלֹּא יְהֵא נִרְאֶה
לֹא יְהֵא רָגִיל בְּיוֹתֵר עִם אִשְׁתּוֹ אֶלָּא בְּעוֹנָה שֶהוּא חַיָב לִפְרֹעַ לָּה עוֹנָתָהּ דִּכְתִיב וְעוֹנָתָהּ לֹא יִגְרָע
הָאֲנָשִׁים הַבְּרִיאִים וְהַמְּעֻנָּגִים שֶפַּרְנָסָתָן בִּמְקוֹמָם בְּרֶוַח וְאֵין פּוֹרְעִין מַס עוֹנָתָן בְּכָל לָיְלָה
הַפּוֹעֲלִים שֶׁעוֹשִׂים מְלָאכָה בְּעִירָם עוֹנָתָן שְׁתֵּי פְעָמִים בְּכָל שָּׁבוּעַ
וְאִם עוֹשִׂין מְלָאכָה בְּעִיר אַחֶרֶת עוֹנָתָן פַּעַם אַחַת בַּשָּׁבוּעַ
וְכֵן הַסּוֹחֲרִים שֶׁיּוֹצְאִין לַכְּפָרִים עִם חֲמוֹרִים לְהָבִיא תְבוּאָה לִמְכּוֹר וְכֵן כַּיּוֹצֵא בָהֶם עוֹנָתָן פַּעַם אַחַת בַּשָּׁבוּעַ
וְהַמְּבִיאִים חֲבִילוֹת עַל הַגְּמַלִּים מִמָּקוֹם רָחוֹק עוֹנָתָן פַּעַם אַחַת בִּשְׁלשִׁים יוֹם
וְעוֹנַת תַּלְמִידֵי חֲכָמִים מִלֵּיל שַׁבָּת לְלֵיל שַׁבָּת
וְצָרִיךְ לְקַיֵם אֶת הַעוֹנָה גַּם כְּשֶׁהִיא מְעֻבֶּרֶת מֵינִיקָה
וְלֹא יְבַטֵּל עוֹנָתָהּ אֶלָּא מִדַּעְתָּה כְּשֶׁהִיא מוֹחֶלֶת וּכְבָר קִיֵם מִצְוַת פְּרִיָּה וּרְבִיָּה
וְאִם מוֹנֵעַ עוֹנָתָהּ כְּדֵי לְצַעֲרָהּ עוֹבֵר בְּלֹא תַעֲשֶׂה שֶׁנֶּאֱמַר וְעוֹנָתָהּ לֹא יִגְרָע
כָּל אָדָם צָרִיךְ לִפְקֹד אֶת אִשְׁתּוֹ בְּלֵיל טְבִילָתָהּ וּבַלַּיְלָה שֶׁלִּפְנֵי יְצִיאָתוֹ לַדֶּרֶךְ אִם אֵינוֹ הוֹלֵךְ לִדְבַר מִצְוָה
וְכֹל שֶׁרוֹאֶה שֶׁאִשְׁתּוֹ מְשַׁדַּלְתּוֹ וּמְרַצָּה אוֹתוֹ וּמְקַשֶּׁטֶת עַצְמָהּ לְפָנָיו כְּדֵי שֶׁיִּתֵּן דַעְתּוֹ עָלֶיהָ חַיָב לְפָקְדָהּ אֲפִלּוּ שֶׁלֹּא בִּשְׁעַת עוֹנָתָהּ וְהַוְיָן לֵהּ בָּנִים הֲגוּנִים
אֲבָל אִם תְּבָעַתּוּ בַּפֶּה מַמָּשׁ הִיא חֲצוּפָה וַהֲרֵי הִיא כְּזוֹנָה וְאָסוּר לְקַיְמָהּ
וְאַף כְשֶׁהוּא אֶצְלָהּ לֹא יְכַוֵן לַהֲנָאָתוֹ אֶלָא כְאָדָם שֶהוּא פּוֹרֵעַ חוֹבוֹ שֶׁהוּא חַיָב בְּעוֹנָתָהּ וּלְקַיֵם מִצְוַת בּוֹרְאוֹ שֶׁיִהְיוּ בָּנִים עוֹסְקִים בַּתּוֹרָה וּמְקַיְמִים מִצְוֹת בְּיִשְׂרָאֵל
וְכֵן אִם הוּא מְכַוֵּן לְתִקּוּן הַוָּלָד דְאָמְרוּ רַבּוֹתֵינוּ זִכְרוֹנָם לִבְרָכָה שְׁלשָׁה חֲדָשִׁים תַּשְׁמִישׁ קָשֶׁה לָאִשָׁה וְקָשֶׁה לַוָּלָד
אֶמְצָעִים קָשֶׁה לָאִשָׁה וְיָפֶה לַוָּלָד
אַחֲרוֹנִים יָפֶה לָאִשָּׁה וְיָפֶה לַוְּלָד שֶמִּתּוֹךְ כָּךְ יֵצֵא מְלֻבָּן וּמְזֹרָז שַׁפִּיר דָּמִי
וְאִם הוּא מְכַוֵן לִגְדֹר עַצְמוֹ בָּה כְּדֵי שֶלֹּא יִתְאַוֶּה לַעֲבֵרָה כִּי רוֹאֶה יִצְרוֹ גוֹבֵר וּמִתְאַוֶּה אֶל הַדָּבָר הַהוּא גַם בָּזֶה יֵש קִבּוּל שָׂכָר
אַךְ יותֵר טוֹב הָיָה לִדְחוֹת אֶת יִצְרוֹ וְלִכְבּוֹשׁ אוֹתוֹ כִי אֵבֶר קָטֹן יֵשׁ בָּאָדָם
מַּרְעִיבוֹ שָׂבֵעַ
מַשְׂבִּיעוֹ רָעֵב
אֲבָל מִי שֶׁאֵינוֹ צָרִיךְ לַדָּבָר אֶלָּא שֶׁמְּעוֹרֵר תַּאֲוָתוֹ כְּדֵי לְמַלֹּאת תַּאֲוָתוֹ הִיא עֲצַת יֵצֶר הָרָע
מִי שֶׁנּוֹחַ יֶשׁ לִזָּהֵר שֶלֹּא לְשַׁמֵּשׁ לֹא בִּתְחִלַּת הַלַּיְלָה וְלֹא בְּסוֹפוֹ אֶלָא בְּאֶמְצָעִיתוֹ
לֹא יִגַּע בָּאַמָּה אֲפִלּוּ לְצֹרֶךְ זִוּוּג עַד שֶׁיִטּוֹל יָדָיו כָּרָאוּי דְּהַיְנוּ שָׁלֹשׁ פְּעָמִים בְסֵרוּגִין כִּמְבֹאָר בְּסִימָן ב
אָסוּר לְשַׁמֵּשׁ בַּשְּׁוָקִים וּבָרְחוֹבוֹת וּבַגַנִּים וּבַפַּרְדֵּסִים אֶלָּא בְּבֵית דִירָה שֶׁלֹּא יִהְיֶה כְּדֶרֶךְ זְנוּת
כְּשֶׁיֵשׁ חַס וְשָׁלוֹם רָעָב בַּמְּדִינָה שֶׁהוּקְרָה הַתְּבוּאָה בְּכֶפֶל אַף עַל פִּי שֶׁהוּא יֶשׁ תְבוּאָה בְּתוֹךְ בֵּיתוֹ שֶׁיֵשׁ חַס וְשָׁלוֹם שְׁאָר צָרָה אָסוּר לְשַׁמֵּשׁ מִטָּתוֹ כִּי אִם בְּלֵיל טְבִילָתָהּ
וְלַחֲשׂוּכֵי בָנִים מֻתָּר בְּכָל עוֹנָה
לֹא יְשַׁמֵּשׁ עִם אִתּוֹ אֶלָּא מֵרְצוֹנָהּ
אֲבָל כְּשֶׁאֵינָהּ מְרֻצָּה לֹא יְשַׁמֵּשׁ עִמָּה וּמִכָּל שֶׁכֵּן דְּאָסוּר לְאָנְסָהּ
וְכֵן לֹא יְשַׁמֵּשׁ כְּשֶׁהִיא שְׂנוּאָה אוֹ שֶׁהוּא שָׂנוּי לָהּ דְּאָמְרָה לֵהּ לָא בָעֵינָא לָךְ אַף עַל פִּי שְׁרְצוּיָה בַתַּשְׁמִישׁ
וְכֵן אִם גָמַר בְּלִבּוֹ לְגָרְשָׁהּ וְהִיא אֵינָהּ יוֹדָעַת אַף עַל פִּי שֶׁאֵינָהּ שְׂנוּאָה אָסוּר לְשַׁמֵּשׁ עִמָּהּ
גַּם לֹא יְשַׁמֵּשׁ עִמָּה כְּשֶהִיא יְשֵׁנָה מַמָּשׁ
גַּם לֹא יְשָׁמֵּשׁ כְּשֶהוּא שִׁכּוֹר הִיא שִׁכּוֹרָה
אַכְסְנַאי אָסוּר לְשַׁמֵּשׁ
וְאִם יִחֲדוּ וּלְאִשְׁתּוֹ בַּיִת מְיֻחָד מֻתָּר וּבִלְבָד שֶלֹּא יִישַׁן עַל סָדִין שֶׁל בַּעַל הַבָּיִת
מִדַּרְכֵי הָרְפוּאָה שֶׁלֹּא לִבְעֹל לֹא כְּשֶהוּא שָׂבֵעַ וְלֹא כְּשֶׁהוּא רָעֵב אֶלָּא כְּשֶׁיִתְעַכֵּל הַמָּזוֹן שֶׁבְּמֵעָיו
וְלֹא יִבְעַל מְעֻמָּד וְלֹא מְיֻשָּׁב וְלֹא בְּיוֹם שֶׁנִּכְנַס לַמֶּרְחָץ וְלֹא בְּיוֹם הַקָּזָה וְלֹא בְּיוֹם יְצִיאָה לַדֶּרֶךְ בִּיאָה מִן הַדֶּרֶךְ כְּשֶׁהוֹלֵךְ בְּרַגְלָיו וְלֹא לִפְנֵיהֶם וְלֹא לְאַחֲרֵיהֶם
לֹא יְשַׁמֵּשׁ עַל מִטָּה שֶׁיֵשׁ שָׁם תִּינוֹק לְרַגְלֵיהֶם כְּשֶׁאֵין הַתִּינוֹק בֶּן שָׁנָה
כְּשֶיוֹצֵא מִבֵּית כִּסֵּא קָבוּעַ לֹא יְשַׁמֵּשׁ עַד לְאַחַר שָעָה
אִשָׁה מֵינִיקָה לֹא תְשַׁמֵּשׁ אֶלָּא בְּשָׁעָה שֶׁהַתִּינוֹק יָשֵׁן וְאַחַר כָּךְ לֹא תֵינִיקֵהוּ עַד לְאַחַר שְׁנֵי שְׁלִישֵׁי שָׁעָה אִם לֹא כְּשֶׁהַתִּינוֹק בּוֹכֶה
שִׁכְבַת זֶרַע הִיא כֹּחַ הַגּוּף וּמְאוֹר הָעֵינָיִם
וּכְשֶׁתֵּצֵא בְיוֹתֵר הַגּוּף כָּלֶה וְחַיָיו אוֹבְדִים
וְכָל הַשָּׁטוּף בִּבְעִילָה זִקְנָה קוֹפֶצֶת עָלָיו וְכֹחוֹ תָשֵׁש וְעֵינָיו כֵּהוֹת וְרֵיחַ רַע נוֹדֵף מִפִּיו וּשְׂעַר רֹאשׁוֹ וְגַבּוֹת עֵינָיו וְרִיסֵי עֵינָיו נוֹשְׁרִים וּשְׂעַר זְקָנוֹ וְשֶׁחְיוֹ וּשְׂעַר רַגְלָיו רָבֶה וְשִׁנָּיו נוֹשְרוֹת וְהַרְבֵּה כְּאֵבִים חוּץ מֵאֵלּוּ בָּאִים עָלָיו
אָמְרוּ חַכְמֵי הָרוֹפְאִים אֶחָד מֵאֶלֶף מֵת מִשָּׁאָר חֳלָאִים וְהָאֶלֶף מֵרֹב תַּשְמִיֹש
לְפִיכָךְ צָרִיךְ הָאָדָם לִזָּהֵר
אָסוּר לְהוֹצִיא זֶרַע לְבַטָלָה
וְעָוֹן זֶה חָמוּר מִכָּל עֲבֵרוֹת שֶׁבַּתּוֹרָה
וְאֵלּוּ שֶׁמְּנָאֲפִים בַּיָּד וּמוֹצִיאִים זֶרַע לְבַטָּלָה לֹא דַי לָהֶם שֶׁאִסּוּר גָּדוֹל הוּא אֶלָּא שֶהָעוֹשֶׂה זֹאת הוּא בְנִדּוּי וַעֲלֵיהֶם נֶאֱמַר יְדֵיכֶם דָּמִים מָלֵאוּ וּכְאִילּוּ הוֹרֵג אֶת הַנֶּפֶשׁ
וּרְאֵה מַה שֶּכָּתַב רַשִ"י בְּפָרָשַת וַיֵשֶב בְּעֵר וְאוֹנָן שֶׁמֵּתוּ בְּחֵטְא זֶה
וְלִפְעָמִים בְּעֹנֶשׁ זֶה חַס וְשָׁלוֹם בָּנָיו מֵתִים כְּשֶׁהֵם קְטַנִים שֶׁיִהְיוּ רְשָׁעִים וְהוּא בָא לִידֵי עֲנִיוּת
אָסוּר לְאָדָם שֶׁיְקַשֶּׁה אֶת עַצְמוֹ לָדַעַת שֶׁיָּבִיא אֶת עַצְמוֹ לִידֵי הִרִהוּר אִשָׁה
וְאִם בָּא אֵיזֶה הִרְהוּר יַסִּיעַ אֶת לִבּוֹ מִדִּבְרֵי הֲבַאִי לְדִבְרֵי תוֹרָה שֶׁהִיא אַיֶלֶת אֲהָבִים וְיַעֲלַת חֵן
וְאֵין מַחְשֶׁבֶת עֲרָיוֹת מִתְגַּבֶּרֶת אֶלָּא בְּלֵב פָּנוּי מִן הַחָכְמָה
וְיִזָּהֵר מְאֹד שֶׁלֹּא יָבוֹא לִידֵי קִשּׁוּי
לְפִיכָךְ אָסור לְאָדָם לִישֹׁן עַל עָרְפּוֹ וְפָנָיו לְמַעְלָה לִישֹׁן וּפָנָיו לְמַטָּה אֶלָּא יִישַׁן עַל הַצְּדָדִין שֶׁלֹּא יָבוֹא לִידֵי קִשּׁוּי
וְלֹא יִישְׁנוּ שְנֵי רַוָּקִים יָחַד
וְלֹא יִסְתַּכֵּל בְּבְהֵמָה חַיָה וָעוֹף כְּשֶׁמִּזְדַּקְּקִין זָכָר לִנְקֵבָה
וְאָסוּר לִרְכֹּב עַל בְּהֵמָה בְּלֹא אֻכָּף
כְּשֶׁמַּשְׁתִּין אָסוּר לֶאֱחֹז בַּמִּילָה לְהַשְׁתִּין
וְאִם הוּא נָשׂוּי וְאִשְׁתּוֹ עִמּוֹ בָּעִיר וְהִיא טְהוֹרָה מִצַּד הַדִּין מֻתָּר דְּכֵיוָן שֶׁיֵשׁ פַּת בְּסַלּוֹ אֵינוֹ בָא לִידֵי הִרְהוּר וְחִמּוּם
אַךְ מִמִּידַת חֲסִידוּת לְהַחְמִיר
וְשֶׁלֹּא לְצֹרֶךְ הַשְׁתָּנָה גַּם מִצַּד הַדִּין אָסוּר לו
בִּסְעוּדַת הַלַּיְלָה לֹא יַרְבֶּה בַאֲכִילָה וּבִשְׁתִיָה וְלֹא יֹאכַל דְּבָרִים הַמְּחַמְּמִים אֶת הַגּוּף כְּגוֹן בָּשָׂר שָׁמֵן וְכָל מַאַכְלֵי חָלָב וּגְבִינָה וּבֵיצִים וָשׁוּם
גַּם לֹא יִשְׁתֶּה מַשְׁקֶה הַמְּחַמֵם כִּי דְבָרִים אֵלּוּ גּוֹרְמִים לְחֵטְא זֶה
מִי שֶרָאָה חַס וְשָׁלוֹם קְרִי בַּלַּיְלָה כְּשֶׁנֵּעוֹר מִשְּׁנָתוֹ יִטּוֹל יָדָיו וְיֹּאמַר בְּשִׁבְרוֹן לֵב רִבּוֹנוֹ שֶל עוֹלָם עָשִׂיתִי זֹאת שֶׁלֹּא בְּכַוָּנָה רַק בְּהִרְהוּרִים רָעִים וּבְמַחֲשָׁבוֹת רָעוֹת
לָכֵן יְהִי רָצוֹן מִלְּפָנֶיךָ אֱלֹהַי וֵאלֹהֵי אֲבוֹתַי מְחַק בְּרַחֲמֶיךָ הָרַבִּים עָוֹן זֶה וְתַצִּילֵנִי מֵהִרְהוּרִים רָעִים וְכַיוֹצֵא בָהֶם לְעוֹלָם וָעֶד אָמֵן וְכֵן יְהִי רָצוֹן
הָרוֹצֶה לִשְׁמֹר אֶת עַצְמוֹ מֵחֵטְא זֶה יִשְׁמֹר אֶת פִּיו מִנִּבּוּל פֶּה מִשְּׁקָרִים מֵרְכִילוּת וּמִלָּשׁוֹן הָרַע וּמִלֵּצָנוּת
וְכֵן יִשְׁמֹר אֶת אָזְנוֹ מִשְּׁמֹעַ דְּבָרִים כָּאֵלּוּ
גַּם יְהֵא זָהִיר לְקַיֵם נְדָרָיו וְלֹא יַרְבֶּה בִּדְאָגָה וְגַם יְהֵא זָהִיר מֵהִרְהוּרִים רָעִים
וְקֹדֶם שֶׁהוֹלֵךְ לִישֹׁן יעֲסֹק בַּתּוֹרָה יֹאמַר אַרְבָּעָה מִזְמוֹרֵי תְהִלִּים הָרִאשׁוֹנִים וְיִזָּהֵר שֶלֹּא לִישֹׁן בַּחֶדֶר יְחִידִי
תִּקּוּנִים לְמִי שֶׁנִּכְשַׁל בְּחֵטְא זֶה כְּתוּבִים בְּסֵפֶר יְסוֹד יוֹסֵף אֲשֶׁר לִקֵּט וְאָסַף מִסְּפָרִים קְדוֹשִים וְקַדְמוֹנִים
וְאֶכְתֹּב פֹּה קְצָת מֵהֶם בְּקִצּוּר לְהַדֵּר לִהְיוֹת סַנְדָּק שֶיִמּוֹלוּ יְלָדִים עַל בִּרְכָּיו וּבִפְרָט לִהְיוֹת סַנְדָּק אֵצֶל עֲנִיִים לְהַרְבּוֹת בִּצְדָקָה לַעֲנִיִּים לִשְׁמֹר שַׁבָּת כְּהִלְכָתָהּ וּלְעַנְּגָהּ וּלְהַדְלִיק נֵרוֹת הַרְבֵּה לְכַבֵּד וְלֶאֱהֹב לוֹמְדֵי תוֹרָה לְהִתְפַּלֵּל בְכַוָּנָה וּבְבֶכִי לִבְחוֹר בְמִדַת הָעֲנָוָה
וְכַאֲשֶׁר יִשְׁמַע שֶׁמְּחָרְפִים אוֹתוֹ יִשְׁתֹּק וְיִמְחֹל
כַּאֲשֶׁר יַעֲשֶׂה אֵיזוֹ מִצְוָה יַעֲשֶׂהָ בְכֹחַ וּבִזְרִיזוּת עַד שֶׁיִתְחַמֵם בָּהּ וּבִפְרָט בַּעֲשִיַת הַמַּצּוֹת לְפֶּסַח
לְגַדֵּל בָּנָיו לְתַלְמוּד תּוֹרָה וּלְהַדְרִיכָם בְּיִרְאַת שָׁמָיִם
לְגַדֵּל יָתוֹם בְּתוֹךְ בֵּיתוֹ וְיִתְנַהֵג עִמּוֹ כְּמוֹ עִם בְּנוֹ
לַעֲסֹק בְּמִצְוַת הַכְנָסַת כַּלָה
לַעֲלוֹת לַתּוֹרָה לְכָל הַפָּחוֹת פַּעַם אַחַת בְכָל חֹדֶשׁ וִיבָרֵךְ הַבְּרָכוֹת בְּקוֹל רָם
גַם יִסְתַּכֵּל בַּתּוֹרָה וְיִקְרָא בְלַחַשׁ עִם הַקּוֹרֵא
לִהְיוֹת מִן הָעֲשָׂרָה הָרִאשׁוֹנִים בְּבֵית הַכְּנֶסֶת
לַעֲמֹד בַּחֲצוֹת לַיְלָה לַעֲשׂוֹת תִּקּוּן חֲצוֹת בְּבֶכִי
וְאִם אִי אֶפְשָׁר לָקוּם בַּחֲצוֹת הַלַּיְלָה יַעֲשֶׂה אַחַר כָּךְ תִּקּוּן חֲצוֹת
לֶאֱהֹב שָלוֹם וְלִרְדֹּף שָׁלוֹם
אָסוּר לְהִתְיַחֵד עִם שׁוּם אִשָּׁה בֵּין יַלְדָּה בֵּין זְקֵנָה בֵּין יִשְׂרָאֵלית בֵּין גּוֹיָה בֵּין קְרוֹבָתוֹ בֵּין אֵינָהּ קְרוֹבָתוֹ חוּץ מִן הָאָב שֶׁמֻּתָּר לְהִתְיַחֵד עִם בִּתּוֹ וְהָאֵם עִם בְּנָהּ וְהַבַּעַל עִם אִשְׁתּוֹ אַף עַל פִּי שֶׁהִיא נִדָּה
אִם הָיְתָה אִשְׁתּוֹ שָׁמָּה מֻתָּר לְהִתְיַחֵד גַּם עִם אַחֶרֶת מִפְּנֵי שֶׁאִשְתּוֹ מְשַׁמַּרְתּוֹ
אֲבָל יִשְׂרָאֵלית לֹא תִתְיַחֵד עִם גּוֹי אֲפִילוּ אִשְׁתּוֹ עִמוֹ
וַאֲפִלּוּ הֵם הַרְבֵּה גוֹיִם וּנְשׁוֹתֵיהֶם עִמָּהֶם לֹא תִתְיַחֵד עִמּהֶם
אִשָׁה אַחַת מִתְיַחֶדֶת עִם שְׁנֵי אֲנָשִׁים כְּשֵׁרִים
וְדַוְקָא בָּעִיר וּבַיוֹם
אֲבָל בַּשָּׂדֶה בַלַּיְלָה אֲפִילּוּ בַעִיר בָּעֵינָן שְלשָׁה אֲנָשִׁים כְּשֵׁרִים
וְעִם פָּרִיצִים לְעוֹלָם לֹא תִתְיַחֵד אֲפִלּוּ הֵם כַּמָּה אֶלָּא אִם כֵּן נְשׁוֹתֵיהֶם עִמָּהֶם
וְאִישׁ אֶחָד עִם שְׁתֵּי נָשִׁים אָסוּר לְהִתְייַחֵד
וְעִם שָלֹשׁ יוֹתֵר יֵשׁ מַתִּירִין אִם אֵין אֻמְנוּתוֹ סְחוֹרָתוֹ בִּדְבָרִים הַמְּיֻחָדִים לְנָשִׁים
וְיֵשׁ אוֹסְרִין בְּכָל עִנְיָן
אִשָּׁה שֶׁבַּעְלָהּ בָּעִיר אֵין חוֹשְׁשִין לְהִתְיַחֵד עִמָּהּ מִפְּנֵי שֶאֵימַת בַּעְלָהּ עָלֶיהָ
בַּיִת שֶׁפִּתְחוֹ פָּתוּחַ לִרְשׁוּת הָרַבִּים אֵין שָׁם אִסּוּר יִחוּד בַּיּוֹם וּבִתְחִלַּת הַלַּיְלָה כָּל זְמַן שֶׁבְּנֵי אָדָם עוֹבְרִים וְשָׁבִים בָּרְחוֹב
וְאִם הָיָה זֶה רָגִיל בָּה כְּגוֹן שֶגָּדְלָה עִמּוֹ שֶׁהִיא קְרוֹבָתוֹ שֶׁבַּעְלָּהּ הִזְהִיר אוֹתָה שֶלֹּא תִתְיַחֵד עִמּוֹ הֲרֵי לֹא תִתְיַחֵד עִמוֹ אֲפִלּוּ בַּעְלָהּ בָּעִיר וַאֲפִלּוּ בְּבַיִת שֶׁהַפֶּתַח פָּתוּחַ לִרְשׁוּת הָרַבִּים
תִּינֹקֶת שֶׁהִיא פְּחוּתָה מִשָׁלֹשׁ שָׁנִים מֻתָּרִין לְהִתְיַחֵד עִמָּהּ
וְכֵן תִּינוֹק פָּחוֹת מִתֵּשַׁע שָׁנִים מֻתָּר לְאִשָּׁה שֶׁתִּתְיַחֵד עִמּוֹ
מִי שֶאֵין אִשָּׁה לֹא יְהֵא מְלַמֵּד תִּינוֹקוֹת מִפְּנֵי שֶׁאִמּוֹתֵיהֶן בָּאוֹת לְבֵית הַסֵּפֶר וְנִמְצָא מִתְיַחֵד עִם אִשָּׁה
וְאֵינוֹ צָרִיךְ שֶׁתִּהְיֶה אִשְׁתּוֹ שְׁרוּיָה עִמּוֹ בְּבֵית הַסֵּפֶר אֶלָּא שֶׁתְּהֵא עִמּוֹ בָּעִיר אֲפִלּוּ הִיא בְּבֵיתָהּ וְהוּא מְלַמֵּד בִּמְקוֹמוֹ
אֲבָל אִשָּׁה לֹא תְלַמֵּד תִּנוֹקוֹת אֲפִלּוּ יֵשׁ לָהּ בַּעַל בָּעִיר אֶלָּא אִם הוּא דָר עִמָּהּ בְּאוֹתוֹ בַיִת מִפְּנֵי אֲבוֹתֵיהֶם שֶׁמְּבִיאִים אֶת בְּנֵיהֶם
צָרִיךְ הָאָדָם לְהִתְרַחֵק מִן הַנָּשִׁים מְאֹד מְאֹד
אָסוּר לִקְרֹץ בְּיָדָיו בְרַגְלָיו וְלִרְמֹז בְּעֵינָיו לְאִשָּׁה
וְאָסוּר לִשְׂחוֹק עִמָּהּ לְהָקֵל רֹאשׁוֹ כְּנֶגְדָּה לְהַבִּיט בְּיָפְיָהּ
וְאָסוּר לְהָרִיחַ בִּבְשָׂמִים הַמְּיֻחָדִים לְאִשָּׁה
וְכָל שֶׁכֵּן כְּשֶׁהִיא אוֹחַזְתָּן בְיָדֶיהָ שֶׁהֵן תְּלוּיִין עָלֶיהָ
וְאָסוּר לְהִסְתַּכֵּל בְּבִגְדֵי צִבְעוֹנִין שֶׁל אִשָּׁה שֶׁהוּא מַכִּיר אוֹתָהּ אֲפִלּוּ הַבְּגָדִים אֵינָם עָלֶיהָ שֶׁמָּא יָבוֹא לְהַרְהֵר בָּהּ
פָּגַע אִשָּׁה בַּשׁוּק אָסוּר לְהַלֵּךְ אַחֲרֶיהָ אֶלָּא רָץ שֶתִּשָּׁאֵר לִצְדָדִין לְאַחֲרָיו
וְלֹא יַעֲבוֹר בְּפֶתַח זוֹנָה אֲפִלּוּ בְרִחוּק אַרְבַּע אַמּוֹת
וְהַמִּסְתַּכֵּל אֲפִלּו בְּאֶצְבַּע קְטַנָּהּ שֶל אִשָּׁה וְנִתְכַּוֵּן לֵהָנוֹת מִמֶּנָה עֲוֹנוֹ גָּדוֹל מְאֹד
וְאָסוּר לִשְׁמֹעַ קוֹל זֶמֶר שֶׁל אִשָּׁה לְהִסְתַּכֵּל בִּשְׂעָרָהּ
אֵין שׁוֹאֲלִין בִּשְׁלוֹם אִשָׁה כְּלָל
וַאֲפִלּוּ עַל יְדֵי בַעְלָהּ אָסוּר לִשְׁלֹחַ לָהּ דִּבְרֵי שְׁלוֹמִים
וְלָכֵן כְּשֶׁכּוֹתֵב אִגֶרֶת לַחֲבֵרוֹ אָסוּר לִכְתּוֹב וְלוֹמַר שָׁלוֹם לְזוּגָתֶךָ
אֲבָל מֻתָּר לִשְׁאֹל לְבַעְלָהּ לְאַחֵר אֵיךְ שְׁלוֹמָה
וְכֵן מֻתָּר לִכְתֹּב לַחֲבֵרוֹ הוֹדִיעֵנִי מִשְּׁלוֹם זוּגָתֶךָ
הַמְּחַבֵּק הַמְּנַשֵּׁק אֲפִלוּ אַחַת מִן הַקְּרוֹבוֹת שֶׁאֵין שׁוּם הֲנָאָה הֲרֵי זֶה עושֶׁה אִסּוּר שֶאֵין קְרֵבִים לְעֶרְוָה כְּלָל חוּץ מִן הָאָב עִם בִּתּוֹ וְהָאֵם עִם בְּנָהּ שֶׁהֵם מֻתָּרִין בְּחִבּוּק וְנִשּׁוּק
אֵין לִנְהֹג אֲפִלּוּ עִם אִשְׁתּוֹ בִּדְבָרִים שֶׁל חִבָּה כְּגוֹן לְעַיֵן בְּרֵישַהּ וְכַדּוֹמֶה בִּפְנֵי אַחֵרִים שֶׁלֹּא יָבוֹא הָרוֹאֶה לִידֵי הִרְהוּר
אָסוּר לְאִישׁ שֶיָדוּר בְּבֵית חָמִיו אֶלָּא כְּשֶׁיֵשׁ חֶדֶר מְיֻחָד לִשְׁכִיבָה
כְּבָר הֶאֱרִיכוּ גְדוֹלֵי יִשְׂרָאֵל זִכְרוֹנָם לִבְרָכָה בְּסִפְרֵיהֶם הַקְדוֹשִׁים בְתוֹכְחוֹת מוּסָרִים עַל הַמִּנְהָג הָרַע בְּאֵיזֶה מְקוֹמוֹת שֶׁאֵינָן בְּנֵי תוֹרָה וְיִרְאָה שֶׁמִּתְקָרְבִים הֶחָתָן עִם הַכַּלָה בְּחִיבּוּק וְנִשּׁוּק וְכֵן עוֹשִׂין רִקּוּדִים בַּחוּרִים עִם בְּתוּלוֹת יָחַד
וּמִלְּבַד הָאִיסּוּר הַגָּדוֹל אִסּוּר נִדָּה שֶׁהֲרֵי כָּל הַבְּתוּלוֹת מִסְּתָמָא נִדּוֹת הֵן וְאֵין חִלּוּק בְּאִיסּוּר נִדָּה בֵּין פְּנוּיָה לִנְשׂוּאָה וְכָל הַנּוֹגֵעַ בָּהּ דֶּרֶךְ חִבָּה חַיָב מַלְקוּת עוֹד מְגָרֶה יֵצֶר הָרַע בְּנַפְשֵׁהּ וּמֵבִיא אֶת עַצְמוֹ לִידֵי קִשּׁוּי לָדַעַת וְהוֹצָאַת זֶרַע לְבַטָּלָה רַחְמָנָא לִצְלָן
וּבְּוַדַּאי כָּל מִי שֶׁיֵשׁ בְּיָדוֹ לִמְחוֹת צָרִיךְ לְהִתְאַמֵּץ בְּכָל כֹּחוֹ לִמְחוֹת וּלְכָל הַפָּחוֹת צָרִיךְ כָּל אִישׁ אֲשֶר יִרְאַת בִּלְבָבוֹ לִהְיוֹת שׂוֹרֵר בְּבֵיתוֹ וּלְהַשְׁגִּיחַ עַל בְּנֵי בֵיתוֹ שֶׁיִתְרַחֲקו מִן הַכִּעוּר הגָּדוֹל הַזֶּה
וְכָל מִי שֶׁיֵשׁ בְיָדוֹ לִמְחוֹת וְאֵינוֹ מוֹחֶה חַס וְשָׁלוֹם הוּא נִתְפָּס בְּעָוֹן זֶה
וְכָל הַמַּצִיל אֶת אֲחֵרִים מִן הַחֵטְא הִצִּיּל אֶת נַפְשׁוֹ וְטוֹב לוֹ
אִשָׁה שֶׁהוּא רוֹצֶה לִשָּׂא אוֹתָהּ מֻתָּר וְרָאוּי לִרְאוֹתָהּ אִם הִיא לִרְצוֹנוֹ
אֲבָל לֹא יִסְתַּכֵּל בָּהּ דֶּרֶךְ זְנוּת
וְעַל זֶה נֶאֱמַר בְּרִית כָּרַתִּי לְעֵינָי וּמַה אֶתְבּוֹנֵן עַל בְּתוּלָה
מִי שֶׁגֵרַשׁ אֶת אִשְׁתּוֹ מִן הַנִּשׂוּאִין לֹא תָדוּר עִמּוֹ בֶּחָצֵר
וְאִם הוּא כֹּהֵן וְכֵן אֲפִלּוּ אִם הוּא יִשְׂרָאֵל וְהִיא נִשֵּׁאת לְאַחֵר וְנִתְגָּרְשָׁה גַם מִמֶּנוּ וְכֵן מִי שֶׁגֵּרַשׁ אֶת אִשְׁתּוֹ מִשׁוּם שֶׁהִיא אֲסוּרָה כָּל אֵלּוּ צְרִיכִין הַרְחָקָה יְתֵרָה וְלֹא תָדוּר עִמּוֹ בְמָבוֹי אִם הוּא מָבוֹי סָתוּם
אֲבָל בְּמָבוֹי מְפֻלָּשׁ שֶׁדֶּרֶךְ הָרַבִּים עוֹבֵר בֵּינֵיהֶם מֻתָּרִים לָדוּר
וּגְרוּשָׁה שֶׁנִּשׂאת וְדָרָה עִם בַּעְלָהּ הַשֵנִי אֵלּוּ צְרִיכִין עוֹד הַרְחָקָה יְתֵרָה וְלֹא תָדוּר עִם בַּעְלָהּ הָרִאשׁוֹן בְכָל הַשְּׁכוּנָה
בְּכָל אֵלּוּ הַהַרְחָקוֹת הִיא נִדְחֵית מִפָּנָיו
אַךְ אִם הָיְתָה הֶחָצֵר שֶׁלָּהּ הוּא נִדְחֶה מִפָּנֶיהָ
מֻתָּר לְאָדָם לָזוּן גְרוּשָׁתוֹ וּמִצְוָה הִיא יוֹתֵר מִבִּשְׁאָר עָנִי שֶׁנֶּאֱמַר וּמִבְּשָׂרְךָ לֹא תִתְעַלָּם
וּבִלְבַד שֶׁלֹּא יְהֵא עֵסֶק עִמָּהּ רַק יְזוּנָהּ עַל יְדֵי שְּׁלִיחַ
אָמַר רַב בְּרוּנָא אָמַר רַב כָּל הַיָּשֵׁן בְקִלְעָא שֶׁאִישׁ וְאִשְׁתּוֹ שְׁרוּיִין בָּהּ עָלָיו הַכָּתוּב אוֹמֵר נְשֵׁי עַמִּי תְּגָרְשׁוּן מִבֵּית תַּעֲנֻגֶיהָ
וְאָמַר רַב יוֹסֵף אֲפִלּוּ בְאִשְׁתּוֹ נִדָּה
כָּל אִשָּׁה שֶנֶּעֶקְרָה מִּמְּקוֹרָהּ טִפַּת דָּם אֲפִלּוּ כָּל שֶׁהִיא יִהְיֶה בְאֵיזֶה אֹפֶן שֶׁיִהְיֶה בֵּין בְּטִבְעָהּ כְּדֶרֶךְ הַנָּשִׁים לִרְאוֹת בִּזְמַנִּים יְדוּעִים שֶׁלֹּא בִזְמַנָּה וַאֲפִלּוּ אֵרַע לָהּ אֵיזֶה אֹנֶס אֲשֶׁר מֵחֲמַת זֶה יָצָא מִמְּקוֹרָהּ דָּם הֲרֵי הִיא טְמֵאָה נִדָּה עַד שֶׁתִּסְפֹּר שִׁבְעָה נְקִיִים וְתִטְבֹּל כָּרָאוּי
וְכָל הַבָּא עָלֶיהָ בְּטֻמְאָתָהּ חַיַב כָּרֵת וְכֵן הִיא חַיֶבֶת כָּרֵת
וְעַל הַנְּגִיעָה דֶּרֶךְ חִבָּה חַיָבִים מַלְקוּת
אֲפִלּוּ לֹא הִרְגִּשָׁה שֶׁיָּצָא דָם מִמְּקוֹרָהּ אֶלָּא שֶׁמָּצְאָה כֶּתֶם דָּם בִּבְשָׂרָהּ בַּחֲלוּקָהּ בִּסְדִינָהּ בִּשְׁאָר מָקוֹם וְאֵין לָהּ לִתְלוֹת שֶׁבָּא מִמָּקוֹם אַחֵר אֶלָּא שֶׁבָּא מִמְּקוֹרָהּ הֲרֵי הִיא טְמֵאָה
וְכָל אִשָּׁה שֶׁמָּצְאָה אֵיזֶה כֶּתֶם אֲפִלּוּ אֵינוֹ אָדֹם מַמָּשׁ אֶלָּא שֶׁאֵינוֹ לָבָן מַמָּשׁ צְרִיכָה לַעֲשׂוֹת שְׁאֵלַת חָכָם כִּי יֵשׁ בָּזֶה הַרְבֵּה חִלּוּקֵי דִינִים בְּעִנְיַן גַּדְלוּת וְקַטְנוּת הַכֶּתֶם וְגַם בְּעִנְיַן הַתְּלִיָה בַּמֶּה יְכוֹלִין לִתְלוֹתוֹ וּבַמָּה אֵין יְכוֹלִין לִתְלוֹתוֹ וְגַם יֵשׁ חִלּוּק בְּאֵיזֶה זְמַן שֶמָּצְאָה אוֹתוֹ אִם בְּיָמִים שֶׁהִיא טְהוֹרָה בַּיָּמִים הָרִאשׁוֹנִים מִשִּבְעָה נְקִיִּים
אִשָׁה שֶׁהִרְגִישָׁה שֶׁנִּפְתַּח מְקוֹרָהּ אֲפִלּוּ בָּדְקָה אֶת עַצְמָהּ מִיָד וְלֹא מָצְאָה כְלוּם הֲרֵי הִיא טְמֵאָה
אֲבָל אִם מָצְאָה שֶׁיָּצְאָה מִמֶּנָּה אֵיזוֹ לֵחָה לְבָנָה בְּלִי שׁוּם תַּעֲרֹבֶת אַדְמוּמִית הֲרֵי הִיא טְהוֹרָה
כְּתִיב וְאֶלֹ אִשָּׁה בְּנִדַּת טֻמְאָתָהּ לֹא תִקְרָב מִדִּכְתִיב לֹא תִקְרָב דָּרְשֵׁינָן שֶׁכָּל מִינֵי קְרִיבָה אֲסוּרִים שֶלֹּא יִשְׂחוֹק וְלֹא יָקֵל רֹאשׁוֹ עִמָּהּ אֲפִלּוּ בִדְבָרִים הַמַּרְגִילִין לַעֲבֵרָה
אֲבָל מֻתָּר לְהִתְיַחֵד עִמָּהּ דְּכֵיוָן שֶׁכְּבָר בָּא עָלֶיהָ וְגַם יֵשׁ לָהּ הֶתֵּר לְאַחַר שֶׁתִּטְבֹּל לָא תַקִיף יִצְרֵהּ וְלָא חָיְשֵׁינָן שֶׁמָּא יָבוֹא עָלֶיהָ בְּאִיסּוּר
לֹא יִגַּע בָּהּ אֲפִלּוּ בְּאֶצְבַּע קְטַנָּה וְלֹא יוֹשִׁיט מִיָדוֹ לְיָדָהּ אֲפִלּוּ דָבָר אָרֹךְ וְכֵן לֹא יְקַבֵּל מִיָדָּהּ
וְכֵן זְרִיקָה מִיָדוֹ לְיָדָהּ מִיָדָהּ לְיָדוֹ אֲסוּרָה
לֹא יֹאכַל עִמָּהּ עַל הַשֻּׁלְחָן אֶלָּא אִם כֵּן יֵשׁ אֵיזֶה שִׁנוּי דְּהַיְנוּ שֶׁיִהְיֶה אֵיזֶה דָבָר מַפְסִיק בֵּין קְעָרָה שֶׁלּוֹ לִקְעָרָה שֶׁלָּהּ דָּבָר שֶׁאֵין דַּרְכּוֹ לְהַנִּיחוֹ שָׁם בְּפַעַם אַחֶרֶת שֶׁתְּשַׁנֶה אֶת מְקוֹמָהּ
וְאִם דַּרְכָּן שֶׁכְּשֶׁהִיא טְהוֹרָה אוֹכְלִין מִתּוֹךְ קְעָרָה אַחַת וְעַתָּה אוֹכְלִין כָּל אֶחָד מִתּוֹךְ קְעָרָה אַחֶרֶת סַגֵּי בְּהָכִי
לֹא יִשְׁתֶּה מִשִׁיוּרֵי הַכּוֹס שֶׁשָּׁתְתָה הִיא
וְאִם הִפְסִיק אָדָם אַחֵר בֵּינֵיהֶם שֶׁהוּרַק אֶל כּוֹס אַחֵר שָׁרֵי
וְאִם שָׁתְתָה וְהוּא אֵינוֹ יוֹדֵעַ וְרוֹצֶה לִשְׁתּוֹת מִכּוֹס זֶה אֵינָהּ צְרִיכָה לְהַגִּיד שֶׁשָּׁתְתָה הִיא מִמֶּנוּ
הִיא מֻתֶּרֶת לִשְׁתּוֹת מִשִּׁיוּרֵי כּוֹס שֶלּוֹ
יֵשׁ אוֹמְרִים דִּכְשֵׁם שֶׁאָסוּר לִשְׁתּוֹת מִשִׁיּוּרֵי כּוֹס שֶׁלָּהּ כָּךְ אָסוּר לֶאֱכוֹל מִשִׁיּוּרֵי מַאֲכָל שֶׁלָּהּ
לֹא יִישַׁן עִמָּהּ בְמִטָּה אַחַת אֲפִלּוּ אֵין הַמִּטָּה מְיֻחֶדֶת לָּהּ
וַאֲפִלּוּ כָּל אֶחָד בְּבִגְדוֹ וְאֵין נוֹגְעִין זֶה בָזֶה
וַאֲפִלּוּ יֵשׁ שׁוֹכְבִים בִּשְׁתֵּי מִטּוֹת וְהַמִּטּוֹת נוֹגְעוֹת בָזוֹ אָסוּר
וְאִם שׁוֹכְבִין עַל הָאָרֶץ לֹא יִשְׁכְּבוּ פָּנִים כְּנֶגֶד פָּנִים אֶלָּא אִם כֵּן יֵשׁ מֶרְחָק רַב בֵּינֵיהֶם
וְהוּא הַדִּין אִם יְשֵׁנִים בִּשְׁתֵּי מִטּוֹת סְמוּכוֹת לָזוֹ בְּאָרְכָּן בְּאֹפֶן שֶׁלִפְעָמִים הֵם פָּנִים כְּנֶגֶד פָּנִים אַף עַל פִּי שֶׁיֵשׁ הֶפְסֵק בֵּין הַמִּטּוֹת יֵשׁ לֶאֱסֹר אֶלָּא אִם כֵּן יֵשׁ מֶרְחָק רַב בֵּינֵיהֶם
וְאָסוּר לְבַּעַל אֲפִלּוּ לֵישֵׁב עַל הַמִּטָּה הַמְּיֻחֶדֶת לָהּ וַאֲפִלּוּ שֶׁלֹּא בְפָנֶיהָ
וְהִיא אֲסוּרָה לִישֹׁן עַל הַמִּטָּה הַמְּיֻחֶדֶת לוֹ
אֲבָל לֵישֵׁב עָלֶיהָ אֵין לְהַחְמִיר
אֲסוּרִין לֵישֵׁב עַל סַפְסָל אָרֹךְ שֶׁהוּא מִתְנַדְנֵד
וְאִם אָדָם אַחֵר מַפְסִיק בֵּינֵיהֶם מֻתָּר
וְלֹא יֵלְכוּ בַּעֲגָלָה אַחַת בִּסְפִינָה אַחַת אִם הוֹלְכִין רַק דֶּרֶךְ טִיּוּל כְּגוֹן לְגִנּוֹת וּלְפַרְדֵּסִים וְכַיוֹצֵא בָזֶה
אֲבָל אִם הוֹלְכִין מֵעִיר לְעִיר לְעִסְקֵיהֶם מֻתָּר
אַף עַל פִּי שֶׁהֵן לְבַדָּם וּבִלְבַד שֶיֵשְׁבוּ בְאֹפֶן שֶׁלֹּא יִגְּעוּ זֶה בָזֶה
לֹא יִסְתַּכֵּל בְּשׁוּם מָקוֹם מִגּוּפָהּ בְּמָקוֹם שֶדַּרְכָּהּ לְכַסּוֹת
אֲבָל בַּמְּקוֹמוֹת הַגְּלוּיִים מֻתָּר לְהִסְתַּכֵּל אַף עַל פִּי שֶׁהוּא נֶהֱנֶה
אָסוּר לְהָרִיחַ בִּבְשָׂמִים הַמְּיֻחָדִים לָהּ וְאָסוּר לִשְׁמֹעַ קוֹל זֶמֶר שֶלָּהּ
רָאוּי שֶתְּיַחֵד לָהּ בְּגָדִים לִימֵי נִדָּתָהּ כְּדֵי שֶׁיִהְיוּ שְׁנֵיהֶם זוֹכְרִים תָּמִיד שֶׁהִיא נִדָּה
וּבְקשִׁי הִתִּירוּ לָהּ שֶׁתִּכְחֹל וְתִפְקֹס וְתִתְקַשֵּׁט בְּבִגְדֵי צִבְעוֹנִין בִּימֵי נִדָּתָהּ אֶלָּא כְּדֵי שֶׁלֹּא תִתְגַּנֶּה עַל בַּעְלָהּ
לֹא תִמְזֹג כּוֹס יַיִן בְפָנָיו לַהֲבִיאוֹ וּלְהַנִּיחוֹ לְפָנָיו עַל הַשֻּׁלְחָן וְלֹא תַצִּיעַ מִטָּתוֹ בְפָנָיו
אֲבָל שֶלֹּא בְפָנָיו הַכֹּל מֻתָּר אַף עַל פִּי שֶׁהוּא יוֹדֵע שֶהִיא עָשָׂתָה
וַאֲסוּרָה לִצּוֹק מַיִם לִרְחוֹץ פָּנָיו יָדָיו וְרַגְלָיו וַאֲפִלּוּ מַיִם צוּנְנִים
כְּשֵׁם שֶׁהִיא אֲסוּרָה לִמְזֹג אֶת הַכּוֹס כָּךְ הוּא אָסוּר לִמְזֹג לָהּ
וְלֹא עוֹד אֶלָּא אֲפִלּוּ לִשְׁלֹחַ לָהּ כּוֹס יַיִן הַמְּיֻחָד לָהּ אֲפִלּוּ הוּא כּוֹס שֶל בְּרָכָה אָסוּר
אִם הוּא חוֹלֶה וְאֵין מִי שֶׁיְשַׁמֵּשׁ אוֹתוֹ זוּלָתָהּ מֻתֶּרֶת לְשַׁמְּשׁוֹ שִׁמּוּשׁ שֶׁאֵין בּוֹ נְגִיעָה רַק עַל יְדֵי דָבָר אַחֵר אֲפִלּוּ לַהֲקִימוֹ וּלְהַשְׁכִיבוֹ וּלְתָמְכוֹ רַק שֶׁתִּזָהֵר בְּיוֹתֵר מֵהַרְחָצַת פָּנָיו יָדָיו וְרַגְלָיו וְהַצַּעַת הַמִּטָּה בְּפָנָיו
וְאִם הָאִשָּׁה חוֹלָה אָסוּר לְבַעְלָהּ לְשַׁמְּשָׁהּ אֲפִלּוּ בְּלֹא נְגִיעָה אֶלָּא אִם כֵּן בִּשְׁעַת דְּחָק גָּדוֹל שֶׁאִי אֶפְשָׁר לִמְצֹא מִי שֶׁיְשַׁמְּשֶׁנָּה
וְאִם הַבַּעַל הוּא רוֹפֵא וְאֵין שָׁם רוֹפֵא אַחֵר מֻמְחֶה כָּמוֹהוּ מֻתָּר לְמַשֵּׁשׁ לָהּ אֶת הַדֹּפֶק כֵּיוָן שֶׁאֵינוֹ עוֹשֶׂה דֶּרֶךְ תַּאֲוָה וְחִבָּה
בְּכָל הַהַרְחָקוֹת הַנִּזְכָּרוֹת צְרִיכִין לִזָּהֵר גַּם בִּימֵי לִבּוּנָהּ דְּהַיְנוּ בִּימֵי סְפִירַת שִׁבְעָה נְקִיִים וְגַם אַחַר כָךְ אִם נִתְאַחֲרָה מִלִּטְבֹּל בִּזְמַנָּהּ אֲסוּרִים בְּכָל הַנִּזְכָּר עַד לְאַחַר שֶׁתִּטְבֹּל
אִשָּׁה נִדָּה בִּימֵי רְאִיָתָהּ קֹדֶם יְמֵי לִבּוּנָהּ נוֹהֲגִין שֶׁאֵינָהּ נִכְנֶסֶת לְבֵית הַכְּנֶסֶת וְאֵינָהּ מִתְפַּלֶּלֶת
אַךְ בַּיָּמִים הַנּוֹרָאִים דְּהַיְנוּ מִיּוֹם רִאשׁוֹן דִּסְלִיחוֹת וּלְהַלָּן שֶׁרַבִּים מִתְאַסְּפִים בְּבֵית הַכְּנֶסֶת וְיִהְיֶה לָּהּ עִצָּבוֹן גָּדוֹל אִם לֹא תֵלֵךְ מֻתֶּרֶת לָלֶכֶת וּלְהִתְפַּלֵל
וְכֵן כְּשֶׁהִיא מַשִׂיאָה אֶת בְּנָהּ אֶת בִּתָּה כְּשֶׁהִיא יוֹלֶדֶת שֶהִגִּיעַ זְמַנָּה לָלֶכֶת לְבֵית הַכְּנֶסֶת וְכַיוֹצֵא בָזֶה מֻתֶּרֶת
כָּל וֶסֶת נִקְּבָּע בְּשָׁלֹשׁ פְּעָמִים רְצוּפוֹת שֶׁאִם רָאֲתָה שָׁלֹשׁ פְּעָמִים רְצוּפוֹת בִּזְמַן שָׁוֶה כְּפַעַם בְּפַעַם אֲזַי זְמַן זֶה הוּא לָהּ לְוֶסֶת קָבוּעַ
יֵשׁ נָשִּׁים שֶׁהֵן קוֹבְעוֹת וֶסְתָּן בְּיָמִים שָׁוִים בַּחֹדֶשׁ כְּגוֹן שֶרָאֲתָה שָׁלֹשׁ פְּעָמִים רְצוּפוֹת כָּל פַּעַם בְּרֹאשׁ חֹדֶשׁ וַהֲרֵי לָהּ וֶסֶת קָבוּעַ בְּרֹאשׂ חֹדֶשׁ
וְכֵן אִם רָאֲתָה שָׁלֹשׁ פְּעָמִים בַּחֲמִשָּׁה יָמִים בַּחֹדֶשׁ אֲזַי יוֹם חֲמִישִי בַּחֹדֶשׁ הוּא יוֹם וֶסֶת קָבוּעַ שֶׁלָּהּ וְזֶה נִקְרָא וֶסֶת הַיָּמִים שֶׁקָּבְעָה בְּיוֹם יָדוּעַ בַּחֹדֶשׁ
וְאַף עַל פִּי שֶׁמִּסְפַּר הַיָּמִים אֲשֶר בֵּין רְאִיָה לִרְאִיָה אֵינָם שָוִים כִּי יֵשׁ חֳדָשִׁים שֶׁאֵין לָהֶם רַק תִּשְׁעָה וְעֶשְׂרִים יוֹם וְיֵשׁ מִשְּׁלשִׁים יוֹם מִכָּל מָקוֹם כֵּיוָן שֶׁהִיא לְמוּדָה לִרְאוֹת בְּיוֹם קָבוּעַ בַּחֹדֶשׁ הֲוֵי לָהּ יוֹם זֶה וֶסֶת קָבוּעַ
אֲבָל רֹב הַנָּשִּׁים דַּרְכָּן לִקְבֹּעַ וֶסְתָּן בְּהַפְלָגוֹת שָׁווֹת דְּהַיְנוּ שֶׁהִיא מַפְלֶגֶת וּמְחַלֶּקֶת בֵּין רְאִיָה לִרְאִיָה יָמִים שָׁוִים בְּמִסְפָר
כְּגוֹן שֶׁהִיא רוֹאָה פַּעַם אַחַת וּמַפְסֶקֶת חֲמִשָּׁה וְעֶשְׂרִים יוֹם שְׁלֹשִׁים יוֹם שְׁנַיִם וּשְׁלשִׁים יוֹם וְכַדוֹמֶה וְחוֹזֶרֶת וְרוֹאָה
אִם עָשְׂתָה שָׁלֹשׁ הַפְלָגוֹת שָׁוֹות וּרְצוּפוֹת הֲוֵי לָהּ וֶסֶת קָבוּעַ
וְזֶה נִקְרָא וֶסֶת הַפְלָגוֹת
וּלְאַחַר שֶׁתַּפְלִיג שׁוּב יָמִים בְּמִסְפַּר אֵלּוּ אֲזַי הַיּוֹם הַבָּא הוּא יוֹם וֶסֶת קָבוּעַ שֶׁלָּהּ
וְכֵיוָן שֶׁכָּל וֶסֶת אֵינוֹ נִקְבָּע בְּפָחוֹת מִשָּׁלשׁ פְּעָמִים וְהַפְלָגָה אֵינָהּ נִכֶּרֶת אֶלָּא בִּשְׁתֵּי רְאִיּוֹת לָכֵן לְוֶסֶת הַפְלָגוֹת צְרִיכוֹת אַרְבַּע רְאִיוֹת כְּגוֹן שֶׁרָאֲתָה הַיּוֹם וְהִפְלִיגָה חֲמִשָּׁה וְעֶשְׂרִים יוֹם וְרָאֲתָה וְשׁוּב הִפְלִיגָה חֲמִשָּׁה וְעֶשְׂרִים יוֹם וְרָאֲתָה וְשׁוּב הִפְלִיגָה חֲמִשָּׁה וְעֶשְׂרִים יוֹם וְרָאֲתָה הֲרֵי רָאֲתָה אַרְבַּע פְּעָמִים אֲשֶׁר בֵּינֵיהֶן שָׁלֹשׁ הַפְלָגוֹת שָׁוֹות וְקָבְעָה וָסֶת
וְיֵשׁ נָשִים שֶׁאֵין לָהֶן יוֹם קָבוּעַ לִרְאוֹת לֹא בִימֵי הַחֹדֶשׁ וְלֹא בְהַפְלָגוֹת שָׁווֹת אֲבָל יֵשׁ לָהֶן סִימָנִים בְּגוּפָן כְּגוֹן שֶׁדַּרְכָּהּ הִיא שֶׁקֹּדֶם רְאִיָתָהּ הִיא מְפַהֶקֶת דְּהַיְנוּ כְּאָדָם שֶׁפּושֵׁט זְרוֹעוֹתָיו מֵחֲמַת כֹּבֶד כְּאָדָם שֶׁפּוֹתֵחַ פִּיו מֵחֲמַת כֹּבֶד כְּאָדָם שֶׁמּוֹצִיא קוֹל דֶּרֶךְ הַגָּרוֹן מֵחֲמַת הַמַּאֲכָל שֶׁאָכַל כָּל אֵלּוּ עִנְיָנֵי פִהוּק הֵן
וְכֵן אִם מִתְעַטֶּשֶׁת דֶּרֶךְ מַטָּה דֶּרֶךְ מַעְלָה מַרְגֶשֶׁת אֵיזֶה מֵחוֹשׁ נֶגֶד טַבּוּרָהּ בְּבֵית הָרֶחֶם שֶׁאָחֲזוּהָ צִירֵי הַקַּדַּחַת סָמְרוּ שַׂעֲרוֹת בְּשָׂרָהּ שֶׁרֹאשָׁהּ וְאֵבָרֶיהָ כְּבֵדִים עָלֶיהָ כֹּל שֶׁהֻחְזְקָה שָׁלֹשׁ פְּעָמִים רְצוּפוֹת שֶׁבָּא לָהּ אֶחָד מִן הַמִּקְרִים הַנִּזְכָּרִים וְאַחַר כָּךְ רָאֲתָה דָם הֲרֵי קָבְעָה וֶסֶת וְזֶה נִקְרָא וֶסֶת הַגּוּף
וְדַוְקָא פִּהוּק וְעִטּוּשׁ כַּמָּה פְעָמִים אַחַר הֲוֵּי סִימָן וֶסֶת וְקָבְעָה בָּהֶם
אֲבָל מִשּׁוּם פִּהוּק וְעִטּוּשׁ פַּעַם אַחַת אֵין הַוֶּסֶת נִקְבָּע כִּי זֶה דֶרֶךְ כָּל הָאָדָם
וְדַוְקָא שֶׁקָּבְעָה כָּל שָׁלֹשׁ הַפְּעָמִים עַל יְדֵי מִקְרֶה אֶחָד
אֲבָל אִם פַּעַם בְּמִקְרֶה זֶה וּפַעַם בְּמִקְרֶה זֶה לֹא הֲוֵי קְבִיעוּת
וְיֵשׁ שֶׁקּוֹבְעוֹת לְיָמִים לְהַפְלָגוֹת שָׁוֹוֹת בְּצֵרוּף פִּהוּק וְעִטּוּשׁ וְכַדּוֹמֶה
דְּהַיְנוּ שֶׁבְּכָל חֲמִשָׁה יָמִים בַּחֹדֶשׁ הִיא מְפַהֶקֶת מִתְעַטֶּשֶׁת וְאַחַר כָּךְ הִיא רוֹאָה כְּשֶׁהִיא מַפְלֶגֶת מִרְאִיָה חֲמִשָּׁה וְעֶשְׂרִים יוֹם הִיא מְפַהֶרֶת מִתְעַטֶּשֶׁת וְאַחַר כָּךְ הִיא רוֹאָה
וְזֶה נִקְרָא וֶסֶת הַמֻּרְכָּב דְּהַיְנוּ שֶׁהוּא מֻרְכָּב מִיוֹם שָוֶה עִם סִימָן הַגּוּף
אִם קָבְעָה כֵן שָׁלֹשׁ פְּעָמִים אֲזַי כְּשֶּׁמַגִּיעַ הַיּוֹם הַמֻּגְבָּל וְהִיא מְפַהֶקֶת מִתְעַטֶּשֶׁת חוֹשֶׁשֶׁת לוֹ
אֲבָל בְּיוֹם גְּרִידָא בְּפִהוּק וְעִטוּשׁ גְּרִידָא אֵינָהּ צְרִיכָה לָחוֹּש כֵּיוָן שֶׁלֹּא קָבְעָה אֶלָּא בְּתַרְוַיְהוּ כַּהֲדָדֵי
כָּל אִשָּׁה שֶׁיֵשׁ לָהּ וֶסֶת קָבוּעַ הֲרֵי שֶׁלֹּא בִּשְׁעַת וֶסְתָּהּ בְּחֶזְקַת טְהוֹרָה וּבַעְלָהּ בָּא עָלֶיהָ וְאֵינוֹ צָרִיךְ לִשְׁאֹל אוֹתָהּ כְּלוּם
וַאֲפִלּוּ הִיא יְשֵׁנָה קְצָת יָכוֹל לָבוֹא עָלֶיהָ וְאֵינָהּ צְרִיכָה בְדִיקָה לֹא לִפְנֵי תַּשְׁמִישׁ וְלֹא לְאַחַר תַּשְׁמִישׁ
וְאַדְּרַבָּא אֵין לָהּ לִבְדֹּק אֶת עַצְמָהּ בִּפְנֵי בַעְלָהּ שֶׁלֹּא יְהֵא לִבּוֹ נוֹקְפוֹ לַחְשֹׁב מִסְּתָּמָא הִרְגִּישָׁה שֶׁאִם לֹא הִרְגִישָׁה לֹא הָיְתָה בוֹדֶקֶת
וְלָכֵן אִם תִּבְדֹּק בְּפָנָיו לִפְנֵי תַּשְׁמִישׁ אִכָּא לְמֵיחָשׁ שֶׁמָּא מֵחֲמַת שֶיִהְיֶה לִבּוֹ נוֹקְפוֹ יִפְרוֹשׁ אֶת עַצְמוֹ מִמֶּנָה
וְאִם תִּבְדֹּק בְפָנָיו לְאַחַר תַּשְׁמִישׁ אִכָּא לְמֵיחָש שֶׁמָּא יְהֵא לִבּוֹ נוֹקְפוֹ לַחְשֹׁב דְּמִסְּתָמָא הִרְגִּישָׁה בִּשְעַת תַּשְׁמִישׁ וְיִפְרוֹשׁ אֶת עַצְמוֹ בְפַעַם אַחֶרֶת
וְעַל כֵּן לֹא תִבְדֹּק בִּפְנֵי בַעְלָהּ
אֲבָל שֶׁלֹּא בִפְנֵי בַעְלָהּ כָּל אִשָּׁה שֶׁמַּרְבֶּה לִבְדֹּק אֶת עַצְמָהּ הֲרֵי מְשֻׁבָּחַת
אִשָּׁה שֶׁאֵין לָהּ וֶסֶת קָבוּעַ כְּלָל יֵש לָהּ לִבְדֹּק אֶת עַצְמָהּ לִפְנֵי תַּשְׁמִישׁ וּלְאַחַר תַּשְׁמִישׁ וְגַם הַבַּעַל יֶשׁ לְקַנֵּחַ אֶת עַצְמוֹ לְאַחַר תַּשְׁמִישׁ וְלִרְאוֹת אִם לֹא נִמְצֵאת אֵיזוֹ טִפַּת דָּם
וְאַךְ כְּשֶׁהִיא בְחֶזְקַת מְסֻלֶקֶת מִדָּמִים כְּגוֹן מְעֻבֶּרֶת לְאַחַר שְׁלֹשָׁה חֳדָשִׁים מֵינִיקָה זְקֵנָה אֵלּוּ אֵינָן צְרִיכוֹת בְּדִיקָה
וְיֵשׁ נָשִׁים שֶׁאֵין לָהֶן וֶסֶת קָבוּעַ מַמָּשׁ אֲבָל יֵשׁ לָהֶן עַל כָּל פָּנִים מִסְפַּר יָמִים יְדוּעִים שֶׁבָּהֶם אֵינָן רוֹאוֹת כְּגוֹן אִשָּׁה שֶׁהִיא מֻחְזֶקֶת שֶבְּכָל חֲמִשָּׁה וְעֶשְׂרִים יוֹם לְאַחַר רְאִיָתָהּ אֵינָהּ חוֹזֶרֶת וְרוֹאָה אֶלָּא אַחַר כָּךְ וְאָז אֵין לָהּ יוֹם קָבוּעַ שֶׁלִּפְעָמִים הִיא מְאַחֶרֶת יוֹם יוֹמַיִם שְׁלֹשָׁה יָמִים אִשָּה כָּזוֹ עַד חֲמִשָּׁה וְעֶשְׂרִים יוֹם כֵּיוָן שֶהֻחְזְקָה שָׁלֹשׁ פְּעָמִים שֶׁבְּיָמִים אֵלּוּ אֵינָהּ רוֹאָה דִּינָהּ בַּיָּמִים הָאֵלּוּ כְּמוֹ אִשָּׁה שֶׁיֵשׁ לָהּ וֶסֶת קָבוּע
וּבַיָמִים שֶלְּאַחַר כָּךְ שֶׁהִיא נְבוֹכָה בָהֶם וְאֵין לָהּ בָּהֶם חֶזְקַת טָהֳרָה אֲסוּרָ לְבַעְלָהּ
תָּנוּ רַבָּנָן וְהִזַּרְתֶּם אֶת בְּנֵי יִשְׂרָאֵל מִטֻּמְאָתָם אָמַר רַבִּי יֹאשִׁיָה מִכָּאן אַזְהָרָה לִבְנֵי יִשְׂרָאֵל שֶיִפְרְשׁוּ מִנְשׁוֹתֵיהֶן סָמוּךְ לְוֶסְתָּן
וְכַמָּה
אָמַר רָבָא עוֹנָה
וְעוֹנָה הִיא יוֹם לָיְלָה
שֶׁאִם זְמַן וֶסְתָּה הוּא בַּיּוֹם אַף עַל פִּי שֶרְגִילָה לִרְאוֹת בְּסוֹף הַיּוֹם מִכָּל מָקוֹם נֶאֶסְרָה מִתְּחִלַּת הַיּוֹם
וְכֵן אִם רְגִילָה לִרְאוֹת בַּבֹּקֶר וְלֹא רָאֲתָה מִכָּל מָקוֹם עֲדַיִן הִיא אֲסוּרָה כָּל הַיּוֹם עַד הַלַּיְלָה
וְכֵן אִם וֶסְתָּהּ בַּלַּיְלָה אַף עַל פִּי שֶׁהִיא רְגִילָה לִרְאוֹת בִּתְחִלַּת הַלַּיְלָה שֶׁהִיא רְגִילָה לִרְאוֹת בְּסוֹף הַלַּיְלָה מִכָּל מָקוֹם הִיא אֲסוּרָה כָּל הַלָּיְלָה
וּלְהַרְבֵּה פּוֹסְקִים לֹא לְבַד בְּתַּשְׁמִשׁ הִיא נֶאֶסְרָה אֶלָּא גַּם בִּשְׁאָר מִינֵי קְרֵבוּת הִיא אֲסוּרָה
וְכֵן יֵשׁ לְהַחְמִיר
יֵש אוֹמְרִים דְּעוֹנָה שֶׁהוּא צָרִיךְ לִפְרוֹשׁ אֶת עַצְמוֹ זוֹהִי עוֹנָה שֶׁלִפְנֵי הָעוֹנָה שֶׁהַוֶּסֶת בָּהּ דְּהַיְנוּ אִם וֶסְתָּהּ בַּלַּיְלָה אֲסוּרָה גַּם כָּל הַיּוֹם שֶׁלְּפָנֶיהָ
וְאִם וֶסְתָּה בַּיּוֹם אֲסוּרָה גַּם כָּל הַלַּיְלָה שֶׁלְּפָנֶיהָ
וְכֵן יֵשׁ לִנְהֹג
וְאַךְ כְּשֶׁהוּא יוֹצֵא לַדֶּרֶךְ שֶׁהוּא בָא מִן הַדֶּרֶךְ שֶׁחָלָה טְבִילָתָהּ בַּלַּיְלָה שֶׁלִּפְנֵי עוֹנַת הַוֶּסֶת לֹא יַחְמִיר
אִשָּׁה שֶׁאֵין לָהּ וֶסֶת קָבוּעַ אֲזַי תָּמִיד יוֹם שְׁלֹשִׁים שֶׁלְּאַחַר יוֹם רְאִיָתָה הוּא לָהּ כְּמוֹ וֶסֶת קָבוּעַ וְנִקְרֵאת עוֹנָה בֵינוֹנִית
כְּגוֹן שֶׁרָאֲתָה בְּיוֹם שֵׁנִי פָּרָשַׁת נֹחַ אֲזַי יוֹם רְבִיעִי פָּרָשַׁת תּוֹלְדוֹת הוּא לָהּ כְּמוֹ וֶסֶת קָבוּעַ
וּמִלְּבַד זֹאת עוֹד צְרִיכָה לָחוּשׁ לְכָל רְאִיָה שֶׁתִּרְאֶה אִם לְהַפְלָגוֹת לִימֵי הַחֹדֶשׁ כַּאֲשֶׁר יְבֹאַר אִם יִרְצֶה הַשֵּׁם
וְכָל זְמַן שֶׁהִיא צְרִיכָה לָחוּשׁ שֶׁמָּא תִרְאֶה צָרִיךְ הַבַּעַל לִפְרוֹשׁ מִמֶּנָּה בָּעוֹנָה הַסְּמוּכָה כָּאָמוּר
כָּל אִשָׁה שֶׁרָאֲתָה דָם צְרִיכָה הִיא לָחוּשׁ שֶׁמָּא גַּם בְּפַעַם אַחֶרֶת תִּרְאֶה בַּיּוֹם הַהוּא וּבַזְּמַן הַזֶּה
לָא מִבַּעְיָא אִם אֵין לָהּ עַתָּה וֶסֶת קָבוּעַ פְּשִׁיטָא שֶּׁהִיא צְרִיכָה לָחוּשׁ שֶׁמָּא תִרְאֶה עוֹד בַּזְּמַן הַזֶּה וְתִקְבַּע וֶסֶת אֶלָּא אֲפִלּוּ אִשָּׁה שֶׁיֵשׁ לָהּ וֶסֶת קָבוּעַ אִם אֵרַע לָהּ שֶׁשִּׁנְתָה וֶסְתָּהּ וְרָאֲתָה שֶׁלֹּא בִשְׁעַת וֶסְתָּהּ צְרִיכָה הִיא לָחוּשׁ גַּם לָרְאִיָה הַזֹּאת כִּי שֶׁמָּא תְשַׁנֶה וֶסְתָּהּ לִזְמַן אַחֵר
אֲבָל אִם לֹא שִׁנְתָה וֶסְתָּהּ אֶלָּא שֶׁאֵרַע לָהּ גַּם רְאִיָה אַחֶרֶת שֶׁלֹּא בִשְׁעַת וֶסְתָּהּ אָז אֵינָהּ צְרִיכָה לָחוּשׁ לָרְאִיָה הַזֹּאת דְּכֵיוָן דְּיֵשׁ לָהּ וֶסֶת קָבוּעַ אֵינָהּ צְרִיכָה לָחוּש לְוֶסֶת שֶׁאֵינוֹ קָבוּעַ
וְנִנְקֹט דֻּגְמָא בְּאִשָּׁה שֶׁאֵין לָהּ וֶסֶת
רָאֲתָה רֹאשׁ חֹדֶש אִיָר וּבְיוֹם חֲמִשָּׁה וְעֶשְׂרִים בּוֹ צְרִיכָה הִיא לָחוּשׁ לְרֹאשׁ חֹדֶש סִיוָן כִּי יֵשׁ לָה לָחוֹּשׁ שֶׁמָּא תִקְּבַּע וֶסְתָּהּ לְרֹאֹש חֹדֶש
בָּא רֹאשׁ חֹדֶש סִיוָן וְלֹא רָאֲתָה צְרִיכָה הִיא לָחוּשׁ שֶׁמָּא תִקְבַּע לְהַפְלָגוֹת
וְכֵיוָן שֶׁהִפְלִיגָה בֵּין רְאִיָה לִרְאִיָה שְׁלֹשָׁה וְעֶשְׂרִים יוֹם צְרִיכָה גַם עַתָּה לִמְנוֹת שְׁלֹשָׁה וְעֶשְׂרִים יוֹם וְאַחַר כָּךְ תָּחוּשׁ וְהַיְנוּ בְּחֹדֶש אִיָר יֶשׁ לָּהּ אַרְבָּעָה יָמִים תּוֹסִיף תִּשְׁעָה עָשָׂר יוֹם מֵחֹדֶש סִיוָן וְחוֹשֶׁשֶׁת לְיוֹם עֶשְׂרִים בּוֹ
בָּא יוֹם עֶשְׂרִים סִיוָן וְלֹא רָאֲתָה חוֹשֶׁשֶׁת לְיוֹם חֲמִשָּׁה וְעֶשְׂרִים בּוֹ שֶׁמָּא תִקְבַּע יוֹם חֲמִשָּׁה וְעֶשְׂרִים בַּחֹדֶשׁ
אֲבָל לְרֹאשׁ חֹדֶשׁ תַּמּוּז אֵינָהּ צְרִיכָה לָחוּשׁ כִּי רְאִיַת רֹאשׁ חֹדֶשׁ אִיָר כְּבָר נֶעֱקְרָה עַל יְדֵי מַה שֶׁלֹּא רָאֲתָה בְּרֹאשׁ חֹדֶשׁ סִיוָן
וְדֻגְמָא לְאִשָּׁה שֶׁיֵשׁ לָהּ וֶסֶת הָיָה לָה וֶסֶת קָבוּעַ לִרְאוֹת בְּהַפְלָגָה לְיוֹם הַחֲמִשָּׁה וְעֶשְׂרִים וְשִׁנְּתָה פַּעַם אַחַת וְלֹא רָאֲתָה עַד יוֹם הַשְּׁמוֹנָה וְעֶשְׂרִים צְרִיכָה הִיא לָחוּשׁ לְיוֹם חֲמִשָּׁה וְעֶשְׂרִים מֵרְאִיָה מִשּׁוּם וֶסְתָּה
וְאִם בָּא יוֹם הַחֲמִשָּׁה וְעֶשְׂרִים וְלֹא רָאֲתָה צְרִיכָה לָחוּשׁ לְיוֹם הַשְּׁמוֹנָה וְעֶשְׂרִים מִשּׁוּם רְאִיָה שֶׁעָבְרָה
רָאֲתָה גַם עַתָּה בַּיּוֹם הַשְּׁמוֹנָה וְעֶשְׂרִים עֲדַיִן הִיא אֲסוּרָה גַּם בְּיוֹם הַחֲמִשָּׁה וְעֶשְׂרִים לִרְאִיָּה מִשּׁוּם וֶסְתָּהּ
לֹא רָאֲתָה גַם עַתָּה בְּיוֹם הַחֲמִשָׁה וְעֶשְׂרִים אֶלָּא בְּיוֹם הַשְּׁמוֹנָה וְעֶשְׂרִים הֻקְבַּע יוֹם הַשְּׁמוֹנָה וְעֶשְׂרִים לְוֶסְתָּהּ וְיוֹם הַחֲמִשָּׁה וְעֶשְׂרִים נֶעֱקַר וְהֻתָּר
וְאִם לֹא הִשְׁוְתָה רְאִיּוֹתֶיהָ הָאַחֲרוֹנוֹת כְּגוֹן שֶרָאֲתָה לִשְׁמוֹנָה וְעֶשְׂרִים לְתִשְׁעָה וְעֶשְׂרִים לְאֶחָד וּשְׁלשִׁים עָקְרָה וֶסְתָּהּ הָרִאשׁוֹן וְאֵין לָהּ וֶסֶת חָדָשׁ וּצְרִיכָה תָּמִיד לָחוּשׁ מֵרְאִיָה הָאַחֲרוֹנָה לְהַפְלָגָה וּלְיוֹם הַחֹדֶשׁ וּלְעוֹנָה בֵנוֹנִית עַד שֶתִּקְבַּע וֶסֶת חָדָשׁ
הַכְּלָל הוּא לְכָל יְרֵא שָמַיִם אִם הָאִשָּׁה אֵין לָהּ וֶסֶת קָבוּעַ יֶשׁ לִכְתֹּב תָּמִיד יוֹם רְאִיָתָהּ וְיִרְאֶה אֵיזֶה יוֹם בַּחֹדֶשׁ הוּא וְכַמָּה יָמִים הֵם בֵּין רְאִיָה לִרְאִיָה וְיָחוּשׁ תָּמִיד לְהַבָּא לְיוֹם הַפְלָגָה כַּהַפְלָגָה הָאַחֲרוֹנָה וְכֵן לְיוֹם הַחֹדֶשׁ כְּמוֹ שֶׁהָיְתָה הָרְאִיָה הָאַחֲרוֹנָה וְגַם צָרִיךְ לָחוּשׁ לְעוֹנָה בֵינוֹנִית
כָּכָה יִנְהַג עַד שֶתִּקְבַּע לָּהּ וֶסֶת קָבוּעַ
וּלְאַחַר שֶתִּקְבַּע וֶסֶת אִם יֶאֱרַע שֶׁתְּשַׁנֶה וֶסְתָּהּ צָרִיךְ גַּם כֵּן לִזָּהֵר לָחוּשׁ לָרְאִיָה הַחֲדָשָׁה הֵן לְהַפְלָגָה הֵן לִימֵי הַחֹדֶשׁ
וְגַם צָרִיךְ לִזָּהֵר לִזְכֹּר יוֹם וֶסֶת קָבוּעַ שֶׁלָּהּ כִּי הַוֶּסֶת הַקָּבוּעַ אֵינוֹ נֶעֱקָר אֶלָּא בְּשָׁלֹשׁ פְּעָמִים כְּדִלְקַמָּן
אִשָּׁה שֶׁיֵשׁ לָהּ וֶסֶת קָבוּעַ אַף אִם הִגִּיעַ פַּעַם אַחַת שְׁתֵּי פְעָמִים יוֹם וֶסְתָּהּ סִימָן וֶסְתָּהּ וְלֹא רָאֲתָה אַף עַל פִּי שֶׁבָּרוּר לָהּ בְּבֵרוּר גָּמוּר שֶלֹּא רָאֲתָה כְּגוֹן שֶהָיָה לָהּ כָּל מֶשֶׁךְ הַוֶּסֶת מוֹךְ דָּחוּק מִכָּל מָקוֹם עֲדַיִן לֹא נֶעֱקַר וֶסְתָּה וּצְרִיכָה עֲדַיִן לָחוּשׁ גַם לַפַּעַם הַשְּׁלִישִית
אֲבָל אִם הִגִּיעָה גַּם הַפַּעַם הַשְּׁלִישִׁית וְלֹא רָאֲתָה אִם בָּרוּר לָהּ בְּבֵרוּר גָּמוּר שֶלֹּא רָאֲתָה בְּכָל שְׁלשֶׁת הַפְּעָמִים כְּגוֹן שֶׁבְּכָל פַּעַם הָיָה לָּהּ מוֹךְ דָּחוּק כָּל מֶשֶׁךְ הַוֶּסֶת מֵעַתָּה נֶעֱקַר וֶסְתָּהּ וְאֵינָהּ צְרִיכָה לָחוּשׁ עוֹד כִּי כָל וֶסֶת נֶעֱקָר בְּשָׁלֹשׁ פְּעָמִים אֲפִלּוּ הָיָה קָבוּעַ כַּמָּה שָׁנִים
אֲבָל וֶסֶת שֶׁאֵינוֹ קָבוּעַ דְּהַיְנוּ רְאִיָה שֶלֹּא קְבָעַתָּהּ רַק פַּעַם אַחַת שְׁתֵּי פְעָמִים אִם הִגִיעַ פַּעַם אַחַת הַיּוֹם הַזֶּה הַסִּימָן הַזֶּה וְלֹא רָאֲתָה וְאַף עַל פִּי שֶׁלֹּא בָדְקָה אֶת עַצְמָהּ אֶלָּא שֶׁלֹּא הִרִגִּישָׁה שׁוּם רְאִיָה שׁוּב אֵינָהּ צְרִיכָה לָחוּשׁ לָהּ כִּי כָל מַה שֶׁלֹּא נִקְבַּע בְּשָׁלֹשׁ פְּעָמִים נֶעֱקָר בְּפַעַם אַחַת וַאֲפִלּוּ בְּלֹא בְדִיקָה
אִשָׁה שֶׁיֵשׁ לָהּ וֶסֶת קָבוּעַ קֹדֶם שֶׁבָּאָה לָהּ הַשָּׁעָה שֶׁהִיא רְגִילָה לִרְאוֹת יֵשׁ לָהּ לְהַכְנִיס מוֹךְ דָּחוֹק לְמַעַן תֵּדַע בְּבֵרוּר כִּי יֵשׁ לָחוּשׁ שֶמָּא תֵצֵא מִמֶּנָּה אֵיזוֹ טִפַּת דָּם וְתֹאבַד וְהִיא לֹא תֵדָע
וְאִם לֹא עָשְׂתָה כֵן וְעָבַר זְמַן וֶסְתָּהּ אֲסוּרָה לְבַעְלָהּ עַד שֶתִּבְדֹּק אֶת עַצְמָהּ הֵיטֵב
וְאִם בְּתוֹךְ הַזְּמָן רָחֲצָה אֶת עַצְמָהּ שׁוּב לָא מַהֲנֵי לָהּ בְּדִיקָה
וְיֵשׁ לָּהּ לְהַחְמִיר וּלְהַחֲזִיק אֶת עַצְמָהּ טְמֵאָה כִּי חֲזָקָה הִיא שֶׁהַדָּם בָּא בִּזְמַנּוֹ הַקָּבוּעַ
אֲבָל אִם אֵין לָהּ וֶסֶת קָבוּעַ אֶלָּא שֶׁהִיא חוֹשֶׁשֶׁת לְוֶסֶת שֶׁאֵינוֹ קָבוּעַ אִם עָבַר הַזְּמָן וְלֹא הִרְגִּישָׁה אַף עַל פִּי שֶׁלֹּא בָדְקָה אֶת עַצְמָהּ הֲרֵי הִיא אַחַר כָּךְ בְחֶזְקַת טְהוֹרָה
אַךְ עוֹנָה בֵינוֹנִית שֶׁהִיא יוֹם הַשְּׁלֹשִים דִּינָהּ כְּמוֹ וֶסֶת קָבוּעַ וּכְמוֹ שֶׁכָּתַבְתִּי לְעֵיל
אִשָּׁה שֶׁרְאִיָתָהּ נִמְשֶׁכֶת שְׁנַיִם שְׁלֹשָׁה יָמִים שֶׁהִיא שׁוֹפַעַת מְזַלֶּפֶת יוֹם הַתְחָלַת הַרְאִיָה הוּא הַעִקָּר
וְיֵשׁ אוֹמְרִים דְּמִכָּל מָקוֹם צְרִיכָה הִיא לָחוּשׁ תָּמִיד לְכָל הַיָּמִים עַד שֶׁיֵעָקֵרוּ
כְּשֵׁם שֶהָאִשָּׁה חוֹשֶׁשֶׁת לְוֶסֶת הַיָּמִים וּלְוֶסֶת הַהַפְלְגוֹת בְּפַעַם אַחַת כְּמוֹ כֵן חוֹשֶׁשֶׁת גַּם לְוֶסֶת הַגּוּף וּלְוֶסֶת הַמֻּרְכָּב בְּפַעַם אֶחָת
וּכְשֵׁם שֶׁוֶּסֶת הַיָּמִים וּוֶסֶת הַהַפְלָגוֹת שֶׁאֵינָן קְבוּעִין נֶעֱקָרִין בְּפַעַם אַחַת כְּמוֹ כֵן וֶסֶת הַגּוּף וּוֶסֶת המֻּרְכָּב נֶעֱקָּרִין בְּפַעַם אֶחָת
וּכְשֵׁם שֶׁוֶּסֶת הַיָּמִים וּוֶסֶת הַהַפְלָגוֹת הַקְּבוּעִים אֵינָן נֶעֱקָרִין אֶלָּא בְּשָׁלֹשׁ פְּעָמִים כָּךְ וֶסֶת הַגּוּף וּוֶסֶת הַמֻּרְכָּב הַקְּבוּעִים אֵינָן נֶעֱקָרִין אֶלָּא בְּשָׁלֹשׁ פְּעָמִים דְּהַיְנוּ אִם הָיָה לָהּ וֶסֶת הַגּוּף גְּרִידָא כֵּיוָן שֶׁפִּהֲקָה אַחַר כָּךְ שָׁלֹשׁ פְּעָמִים וְלֹא רָאֲתָה שׁוּב אֵינָהּ צְרִיכָה לָחוּשׁ כַּאֲשֶׁר תְּפַהֵק
וְאִם הוּא וֶסֶת הַמֻּרְכָּב כְּשֶׁהִגִּיעַ שָלשׁ שָׁלֹשׁ פְּעָמִים יוֹם זֶה וּפִהֲקָה וְלֹא רָאֲתָה אָז הַוֶּסֶת נֶעְקַר
אֲבָל הַיָּמִים בְּלֹא פִהוּק פִהוּק בְּלֹא יָמִים אֵינָן עוֹקְרִין אֶת הַוֶּסֶת הַמֻּרְכָּב דְּבָעֵינָן עֲקִירָתוֹ דֻּמְיָא דִקְבִיעָתוֹ
מְעֻבֶּרֶת לְאַחַר שְׁלשָׁה חֳדָשִׁים מִתְּחִלַּת עִבּוּרָהּ וְכֵן מֵינִיקָּה הֵן בְּחֶזְקַת מְסֻלָּקוֹת מִדָּמִים וְאֵינָן חוֹשְׁשׁוֹת לְוֶסְתָּן אַף עַל פִּי שֶהָיָה לָהֶן וֶסֶת קָבוּעַ
וּמִכָּל מָקוֹם חוֹשֶׁשֶׁת לִרְאִיָה שֶתִּרְאֶה כְּדֶרֶךְ שֶׁחוֹשֶׁשֶׁת לְוֶסֶת שֶאֵינוֹ קָבוּעַ
עָבְרוּ יְמֵי הֲנָקָתָהּ חוֹזֶרֶת לָחוּשׁ לְוֶסְתָּה הָרִאשׁוֹן כְּגוֹן אִם הָיָה לָהּ וֶסֶת לְרֹאשׁ חֹדֶשׁ צְרִיכָה לָחוּשׁ מִיָד לְרֹאש חֹדֶשׁ הָרִאֹשוֹן
אֲבָל אִם הָיָה לָהּ וֶסֶת לְהַפְלָגוֹת אֵינָהּ חוֹשֶׁשֶׁת עַד שֶׁתִּרְאֶה פַּעַם אַחַת וְאָז חוֹשֶׁשֶׁת לְהַפְלָגָה שֶׁהָיְתָה רְגִילָה לִרְאוֹת
אִשָּׁה שֶרָאֲתָה דָם מֵחַמַת תַּשְׁמִישׁ אֲפִלוּ שֶׁלֹּא בִשְעַת תַּשְׁמִישׁ אֶלָּא אַחַר כָּךְ בְּאוֹתוֹ הַלַּיְלָה מֻתֶּרֶת לְשַׁמֵּשׁ פַּעַם שֵנִית לְאַחַר שֶׁתִּטְהָר אֲבָל מֵיחָשׁ חָיְשָׁא גַּם בַּחֲדָא זִמְנָא
שֶׁאִם אֵרַע לָהּ כֵּן בְּלֵיל טְבִילָה אֲזַי כְּשֶׁתִּטְבֹּל צָרִיךְ לִפְרוֹשׁ מִמֶּנָּה לֵיל טְבִילָה כִּי חָיְשֵׁינָן שֶׁמָּא הַטְבִילָה בְּצֵרוּף הַתַּשְׁמִישׁ גּוֹרְמִים לָהּ לִרְאוֹת דָּם וְשֶׁמָּא תִרְאֶה בְּלֵיל טְבִילָה שֵׁנִית בִּשְעַת תַּשְׁמִישׁ מַמָּשׁ
אֲבָל בְּלֵיל טְבִילָה שְׁלִישִׁית אֵין צָרִיךְ לִפְרוֹשׁ מִשּׁוּם דְּעִקַּר הַחֲשָׁשׁ הָיָה מִשּׁוּם הַטְּבִילָה
וְכֵיוָן דְּבִטְבִילָה שְׁנִיָּה לֹא רָאֲתָה תּוּ לָא חָיְשֵׁינָן
וְכֵן אִם אֵרַע לָהּ שֶׁרָאֲתָה בְּלֵיל שֵׁנִי שֶׁל טְבִילָה צָרִיךְ לִפְרוֹשׁ בִּטְבִילָה שְׁנִיָּה לֵיל שֵׁנִי וְלֹא בִטְבִילָה שְׁלִישִׁית
וְכֵיוָן דְּאִתְיְלִיד רֵעוּתָא בְּאִשָּׁה לָכֵן אֲפִלּוּ אִם יֶשׁ לָהּ וֶסֶת קָבוּעָ מִכָּל מָקוֹם כְּשֶׁתְּשַׁמֵּשׁ פַּעַם שֵׁנִית צְרִיכָה בְדִיקָה לִפְנֵי תַשְׁמִישׁ וּלְאַחַר תַּשְׁמִישׁ לְבָרֵר אִם לֹא רָאֲתָה עוֹד מֵחֲמַת תַּשְׁמִישׁ
וְתִזָּהֵר הָאִשָּׁה לַעֲסוֹק מִיָד בִּרְפוּאוֹת
וּמִכָּל שֶׁכֵּן אִם אֵרַע לָהּ שֶרָאֲתָה בִּשְׁעַת תַּשְׁמִישׁ מַמָּשׁ בְסָמוּךְ לְאַחַר תַּשְׁמִישׁ
כִּי אִם יֶאֱרַע לָהּ כֵּן שָׁלֹשׁ פְּעָמִים רְצוּפוֹת נָפְלָה בִמְצוֹדָה גְדוֹלָה וּבְקשִׁי גָדוֹל יִמָּצֵא לָה הֶתֵּר שֶׁתִּשָׁאֵר אֵצֶל בַּעְלָהּ
אִשָּׁה שֶהִרְגִּישָׁה בִּשְעַת תַּשְׁמִישׁ שֶׁנִּטְמָאָה מְחֻיֶבֶת לוֹמַר מִיָד לְבַעְלָהּ נִטְמֵאתִי וְלֹא יִפְרושׁ אֶת עַצְמוֹ מִיָד בְּאֵבֶר חָי כִּי גַם זֹאת הֲנָאָה הִיא אֶלָּא יִסְמוֹךְ עַל יָדָיו וְרַגְלָיו וְלֹא עָלֶיהָ וְיִמָּלֵא פַחַד וּרְתֵת עַל הָעֲבֵרָה שֶׁבָּאָה לְיָדוֹ
וּכְשֶׁיָּמוּת הָאֵבֶר יִפְרושׁ אֶת עַצְמוֹ וְיִשְׁאַל לְמוֹרֵה הוֹרָאָה שֶׁיּוֹרֶה תְשׁוּבָה עַל הָעֲבֵרָה
אִשָּׁה שֶׁהִיא מְכִינָה אֶת עַצְמָהּ לַנִּשּׂוּאִין צְרִיכָה לִסְפֹּר תְּחִלָּה שִׁבְעָה נְקִיִים בֵּין שֶׁהִיא קְטַנָּה שֶׁעֲדַיִן לֹא רָאֲתָה דָם מֵעוֹלָם בֵּין שֶׁהִיא זְקֵנָה שֶׁכְּבָר פָּסְקָה מִלִּרְאוֹת מִכָּל מָקוֹם חָיִשֵׁינָן שֶׁמָּא מֵחֲמַת חִמּוּד יָצְאָה מִמֶּנָּה אֵיזוֹ טִפַּת דָּם וְנֶאֶבְדָה לָכֵן מַחֲזִיקִים אוֹתָהּ כְּמוֹ נִדָּה מַמָּשׁ
וְגַם לְאַחַר סְפִירַת שִׁבְעָה נְקִיִים יֶשׁ לָה לִבְדֹּק אֶת עַצְמָהּ בְּכָל יוֹם עַד הַטְּבִילָה וְכֵן לְאַחַר הַטְּבִילָה עַד בְּעִילַת מִצְוָה
אִם נִדְחוּ הַנִּשׂוּאִין מֵחֲמַת אֵיזוֹ סִבָּה וְאַחַר כָּךְ שׁוּב נִתְפַּשְּׁרוּ לַעֲשׂוֹת הַנִּשׂוּאִין אַף עַל פִּי שֶסָּפְרָה שִׁבְעָה נְקִיִים בָּרִאשׁוֹנָה מִכָּל מָקוֹם צְרִיכָה לִסְפֹּר מֵחָדָשׁ כֵּיוָן שֶנּוֹלַד לָהּ חִמּוּד חָדָשׁ
וַאֲפִלּוּ בָּדְקָה אֶת עַצְמָהּ בְּכָל הַיָּמִים שֶׁבֵּינְתַיִם לָא מַהֲנֵי לָהּ
וְאִם לֹא הָיָה דִחוּי גָמּוּר אֶלָּא שֶׁלֹּא יָכְלוּ לְהִשְׁתַּוּוֹת בְּעֵסֶק הַנְּדֻנְיָא וְכַדּוֹמֶה וּמֵחֲמַת זֶה נִתְעַכְּבוּ עַד שֶׁנִּתְפַּשְׁרוּ שֶׁמֵּרְצוֹנָם דָּחוּ הַנִּשׂוּאִין מִיּוֹם שֶׁקְּבָעוּם וְהִגְבִּלוּ יוֹם אַחֵר יַעֲשׂוּ שְׁאֵלַת חָכָם אִם שִׁבְעָה נְקִיִים הָרִאשׁוֹנִים מַהֲנֵי לָהּ
אִם נִתְקוֹטְטוּ בִּשְׁעַת הַנִּשׂוּאִין וְנִכְנַס חָתָן אַחֵר תַּחַת הָרִאשׁוֹן פְּשִׁיטָא דְּלָא מַהֲנֵי לָהּ שִׁבְעָה נְקִיִים שֶׁסָּפְרָה עַל דַּעַת חָתָן אַחֵר אֶלָּא אֲפִלּוּ אִם לְאַחַר שֶׁנִּתְרַצּוּ לְחָתָן אַחֵר שׁוּב נִתְפַּיֵּס הָרִאשׁוֹן לָא מַהֲנֵי לָה שִׁבְעָה נְקִיִים הָרִאשׁוֹנִים כֵּיוָן שֶהִסִּחָה דַעְתָּהּ מִמֶּנוּ אֶלָּא צְרִיכָה לִסְפֹּר מֵחָדָשׁ
יֵשׁ לִזָּהֵר שֶׁלֹּא תִנָּשֵׂא אִשָּׁה עַד שֶׁתִּטְהַר מִטֻּמְאָתָה וְאִם הָעֵת דְּחוּקָה וּצְרִיכִין לַעֲשׂוֹת הַנִּשׂוּאִין בְּעוֹדָהּ בְּטֻמְאָתָה אִם אֵרַע שֶפֵּרְסָה נִדָּה לְאַחַר הַחֻפָּה קֹדֶם שֶׁנִּבְעֲלָה לֹא יִתְיַחֲדוּ בְּלִי שְׁמִירָה עַד שֶׁתִּטְבֹּל
וְנוֹהֲגִין לִקַּח קָטֹן אֵצֶל הֶחָתָן וּקְטַנָּה אֵצֶל הַכַּלָּה וְאֵין מִתְיַחֲדִין אֲפִלּוּ בַּיּוֹם בְּלֹא קָטֹן קְטַנָּה
וּצְרִיכִין שֶׁיִהְיוּ גְדוֹלִים קְצָת שֶיּוֹדְעִין עִנְיְנֵי בִיאָה וְלֹא גְדוֹלָה מַמָּשׁ שֶׁכְּבָר לָבְשָׁה יִצְרָהּ שֶׁיֵשׁ לָחוּשׁ שֶׁתִּתְפַּתֶּה אֶלָּא בֵּינוֹנִים
וְאֵין חִלּוּק בָּזֶה בֵּין בָּחוּר לְאַלְמָן וּבֵין בְּתוּלָה לְאַלְמָנָה שֶׁכֹּל שֶלֹּא בָעַל אִשָּׁה מִיָמָיו חָיְשֵׁינָן דְתַקִיף יִצְרֵהּ וַאֲסוּרִין לְהִתְיַחֵד בְּלִי שְׁמִרָה
מַחֲזִיר גְּרוּשָׁתוֹ צְרִיכָה לִסְפֹּר שִׁבְעָה נְקִיִים אֲפִלוּ גֵרְשָׁהּ כְּשֶׁהָיְתָה מְעֻבֶּרֶת וְהֶחֱזִירָה כְּשֶׁהִיא מְעֻבֶּרֶת גֵרְשָׁהּ כְּשֶׁהָיְתָה מְעֻבֶּרֶת וְהֶחֱזִירָהּ כְּשֶׁהִיא מְעֻבֶּרֶת גֵרְשָׁה כְּשֶׁהִיא מֵינֶקֶת וְהֶחֱזִירָהּ כְּשֶׁהִיא מֵינֶקֶת
וְאִם עָבַר וּכְנָסָהּ קֹדֶם מֻתָּרִין לְהִתְיַחֵד דְּכֵיוָן שֶׁכְּבָר בָּא עָלֶיהָ תּוּ לָא תַקִּיף יִצְרֵהּ כָּל כָּךְ
צְרִיכִין לִזָּהֵר בִּמְאֹד מְאֹד שֶׁלֹּא יִשְׁכַּב הֶחָתָן אֵצֶל הַכַּלָה עַד הַלַּיְלָה שֶׁהוּא רוֹצֶה לִבְעֹל
הַכּוֹנֵס אֶת הַבְּתוּלָה בּוֹעֵל בְּעִילַת מִצְוָה
וְאַף עַל פִּי שֶׁהַדָּם שׁוֹתֵת וְיוֹרֵד גּוֹמֵר בִּיאָתוֹ כִּרְצוֹנוֹ וְאֵינוֹ חוֹשֵׁשׁ
אֲבָל לְאַחַר שֶׁגָּמַר בִּיאָתוֹ פּוֹרֵשׁ אֶת עַצְמוֹ מִמֶּנָה
וְהִיא טְמֵאָה
וַאֲפִלּוּ לֹא נִרְאֶה שׁוּם דָּם חָיְשֵׁינָן שֶׁמָּא יָצְאָה טִפַּת דָּם וְנֶחְפְּתָה בְשִׁכְבַת זֶרַע וְעַל כֵּן מַחֲזִיקִין אוֹתָהּ כְּנִדָּה גְמוּרָה
בְּתוּלָה שֶׁלְאַחַר הַבְּעִילָה הָרִאשׁוֹנָה טָבְלָה וְגַם בַּבְּעִילָה הַשְּׁנִיָּה רָאֲתָה דָם וְכֵן בְּפַעַם שְׁלִישִית וּרְבִיעִית יֵשׁ בָּזֶה שְׁאֵלָה אִם מֻתֶּרֶת לְהִשָׁאֵר אֵצֶל בַּעְלָהּ
מֻתָּר לִבְעֹל בְּתוּלָה בְשַׁבָּת אַף עַל פִּי שֶׁהוּא עוֹשֶה חַבּוּרָה
יוֹלֶדֶת בֵּין יָלְדָה וָלָד חַי בֵּין וָלָד מֵת וָאֲפִלּוּ נֵפֶל אֲפִלּוּ לֹא רָאֲתָה דָם הֲרֵי הִיא טְמֵאָה טֻמְאַת לֵדָה
וּמִצַּד הַדִּין אִם הָיָה הַוָּלָד זָכָר הִיא טְמֵאָה שִׁבְעַת יָמִים מִשּׁוּם לֵדָה וְאַחַר כָּךְ יְכוֹלָה לִסְפֹּר שִׁבְעָה נְקִיִים וְתִטְבֹּל
וְאִם הָיָה נְקֵבָה הִיא טְמֵאָה אַרְבָּעָה עָשָׂר יוֹם מִשּׁוּם לֵדָה וְאַחַר כָּךְ סוֹפֶרֶת שִׁבְעָה נְקִיִים וְטוֹבֶלֶת
וְיֵשׁ מְקוֹמוֹת שֶׁנּוֹהֲגִין שֶׁאֵינָן טוֹבְלוֹת תּוֹךְ אַרְבָּעִים יוֹם לְזָכָר וּשְׁמוֹנִים יוֹם לִנְקֵבָה
וּבְמָקוֹם שֶׁהַמִּנְהָג הַזֶּה הוּא מֻסְכָּם אֵצֶל כֻּלָם אֵין לְהָקֵל כִּי יֵשׁ קְצָת טַעַם בָזֶה
וְעַל כָּזֶה נֶאֱמַר שְׁמַע בְּנִי מוּסַר אָבִיךָ וְאַל תִּטּשׁ תּוֹרַת אִמֶּךָ
אֲבָל בִּמְדִינוֹתֵינוּ אֵין בָּזֶה מִנְהָג קָבוּעַ
וּמַה שֶׁיֵשׁ בִּקְצָת מְקוֹמוֹת מִנְהָג שֶׁלֹּא לִטְבֹּל עַד לְאַחַר שִׁשָׁה שָׁבוּעוֹת לְזָכָר וְתִשְׁעָה שָׁבוּעוֹת לִנְקֵבָה וְכַדּוֹמֶה לְמִנְהָגִים כָּאֵלּוּ אֵין לָהֶם שׁוּם טַעַם וּכְבָר נִתְבַּטְלוּ בִּקְהִלּוֹת קְדוֹשׁוֹת עַל יְדֵי גְאוֹנִים זִכְרוֹנָם לִבְרָכָה
יֵשׁ אוֹמְרִים שֶׁצָּרִיךְ לִפְרוֹשׁ מֵאִשְׁתּוֹ לֵיל אַרְבָּעִים וְאֶחָד לְזָכָר וְלֵיל שְׁמוֹנִים וְאֶחָד לִנְקֵבָה מִפְּנֵי שֶׁאָז אִכָּא חֲשָׁשָׁא שֶׁמָּא תִרְאֶה דָם כְּמוֹ בִּשִׁעַת וֶסְתָּהּ וְיֵשׁ חוֹלְקִין
וּבַעַל נֶפֶשׁ יָחוּשׁ לְעַצְמוֹ
וְאִם הִפִּילָה סָפֵק זָכָר סָפֵק נְקֵבָה יִפְרוֹשׁ לֵיל אַרְבָּעִים וְאֶחָד וְלֵיל שְׁמוֹנִים וְאֶחָד
אִשָּׁה שֶׁהִפִּילָה אֵיזֶה דָבָר אֲפִילּוּ אֵין בּוֹ צוּרַת וָלָד כְּלָל אֶלָּא כְּמוֹ חֲתִיכַת בָּשָׂר עוֹר וְכַדּוֹמֶה צְרִיכָה לְהַחְמִיר וּלְהַחֲזִיק אֶת עַצְמָה בְטֻמְאַת לֵדַת נְקֵבָה תַעֲשֶׂה שְׁאֵלַת חָכָם כִּי לִפְעָמִים יֵש לְהָקֵל
וְכֵן אִם הִפִּילָה וָלָד וְאַחַר כָּךְ שִׁלְיָא אַף עַל פִּי שֶׁהַוָּלָד הָיָה זָכָר צְרִיכָה לָחוּשׁ לְטֻמְאַת לֵדַת נְקֵבָה מִשּׁוּם הַשִּׁלְיָא תַעֲשֶׂה שְׁאֵלַת חָכָם
אִשָּׁה שֶׁבָּרוּר לָה שֶׁאֵינָהּ מְעֻבֶּרֶת וְטָבְלָה לְבַעְלָהּ וּבְתוֹךְ אַרְבָּעִים יוֹם הִפִּילָה אֵינָהּ חוֹשֶׁשֶׁת לְלֵדָה כִּי אֵין הַוָּלָד נוֹצָר בְפָחוֹת מֵאַרְבָּעִים יוֹם אֲבָל טְמֵאָה נִדָּה
וַאֲפִלוּ לֹא נִרְאָה דָם מִסְּתָמָא הָיָה קְצָת דָּם אֶלָּא שֶׁנֶּאֱבַד כִּי אִי אֶפְשָׁר לִפְתִיחַת הָרֶחֶם בְּלֹא דָם
כָּל אִשָּׁה שֶׁרָאֲתָה דָם בִּימֵי טָהֳרָתָהּ צְרִיכָה לִמְנוֹת חֲמִשָׁה יָמִים עִם יוֹם זֶה דְּהַיְנוּ יוֹם הָרְאִיָה וְעוֹד אַרְבָּעָה יָמִים
וַאֲפִלּוּ רָאֲתָה בְּסוֹף הַיּוֹם לְאַחַר שֶׁהִתְפַּלְלוּ הַקָּהָל וְגַם הִיא עַרְבִית קִבְּלוּ שַׁבָּת אִם עֲדַיִן הוּא יוֹם עוֹלֶה לָהּ יוֹם זֶה לְמִנְיָן
וּבַיוֹם הַחֲמִישִׁי לְעֵת עֶרֶב קֹדֶם בֵּין הַשְּׂמשׁוֹת תִּבְדֹּק אֶת עַצְמָּה הֵיטֵב וְתִרְחַץ לְכָל הַפָּחוֹת פָּנֶיהָ שֶׁלְּמַטָּה וְתִּלְבַּשׁ כֻּתֹּנֶת לְבָנָה וּנְקִיָה וְגַם שְׁאָר בְגָדֶיהָ יִהְיוּ נְקִיִים וְזֶה נִקְרָא הֶפְסֵק טָהֳרָה
וּבַלַּיְלָה תַּצִּיעַ עַל מִטָּתָהּ גַם כֵּן סָדִין לָבָן וְנָקִי וְגַם הַכָּרִים וְהַכְּסָתוֹת כֻּלָם יִהְיוּ נְקִיִים וּמִיוֹם הַמָּחֳרָת מַתְחֶלֶת לִסְפֹּר שִׁבְעָה נְקִיִים
וְאֵין חִלּוּק בֵין רְאִיָה מְרֻבָּה לִרְאִיָה מֻעֶטֶת שֶׁאֲפִילּוּ לֹא רָאֲתָה אֶלָּא טִפָּה אַחַת שֶׁמָּצְאָה רַק כֶּתֶם בִּימֵי טָהָרָתָהּ לְעוֹלָם צְרִיכָה לְהַמְתִּין חֲמִשָּׁה יָמִים
וְכֵן אֲפִלוֹ רָאֲתָה דָם כָּל חֲמֵשֶׁת הַיָּמִים
אֶלָּא שֶׁפָּסְקָּה קֹדֶם בֵּין הַשְּׁמָשׁוֹת מִיָד לְאַחַר שֶׁפָּסַק הַדָּם יְכוֹלָה לְהפְסִיק בְּטָהֳרָה
בִּשְׁעַת הַדְּחָק כְּגוֹן שֶׁהִיא בַדֶּרֶךְ וְאֵין לָה מַיִם כְלָל אֲפִלוּ לִרְחוֹץ פָּנֶיהָ שֶׁלְמַטָּה אֵינוֹ מְעַכֵּב רַק שֶׁתְּקַנֵחַ אֶת עַצְמָהּ הֵיטֵב הֵיטֵב בְּכָל מַה דְּאֶפְשָׁר
וְאִם יְכוֹלָה לִרְחוֹץ בְּמֵי רַגְלַיִם שַׁפִּיר דָּמֵי
וְאִם אֵין לָהּ כֻּתֹּנֶת לְבָנָה יְכוֹלָה לִלְּבּוֹשׁ גַּם כֻּתֹּנֶת יְשָׁנָה רַק שֶׁתְּהֵא בְּדוּקָה שֶׁאֵין עָלֶיהָ כִּתְמֵי דָם
יֵשׁ אוֹמְרִים דְּאִם הִתְפַּלְּלוּ הַקָּהָל עַרְבִית אַף עַל פִּי שֶׁעוֹד הַיּוֹם גָּדוֹל אֵינָהּ יְכוֹלָה עוֹד לְהַפְסִיק בְּטָהֳרָה שֶׁתִּמְנֶה מִיּוֹם הַמָּחֳרָת מֵאַחַר שֶׁהַקָּהָל כְּבָר עָשׂוּ אוֹתוֹ לָיְלָה
וְיֵשׁ אוֹמְרִים דְמֻתֶּרֶת וַאֲפִלּוּ עָשׂוּ הַקָּהָל שַׁבָּת
וְיֵשׁ לִזָּהֵר לְכַתְּחִלָּה
וּבְדִיעַבַד אֵין לְהַחְמִיר וִיכוֹלָה לְהַפְסִיק בְּטָהֳרָה כֹּל שֶׁעֲדַיִן אֵינוֹ בֵּין הַשְּׂמשׁוֹת אֲבָל אִם גַּם הִיא הִתְפַּלְּלָה עַרְבִית וּמִכָּל שֶׁכֵּן כְּשֶׁהִדְלִיקָה נֵרוֹת לְשַׁבָּת לְיוֹם טוֹב אַף עַל פִּי שֶׁעֲדַיִן הַיּוֹם גָּדוֹל
אֵינָהּ יְכוֹלָה עוֹד לְהַפְסִיק בְּטָהֳרָה
בַּקַּיִץ אֲשֶׁר בְּהַרְבֵּה קְהִלוֹת מִתְפַּלְּלִין עַרְבִית בְּעוֹד הַיּוֹם גָּדוֹל שֶׁהִיא צְרִיכָה לְכַתְּחִלָּה לְהַפְסִיק בְּטָהֳרָה קֹדֶם לָכֵן כְּמוֹ שֶׁכָּתַבְתִּי אֲזַי כְּשֶׁיַּגִּיעַ סָמוּךְ לְבֵין הַשְּׁמָשׁוֹת יֵשׁ לָהּ לִבְדֹּק אֶת עַצְמָהּ עוֹד הַפַּעַם כִּי עִקַּר הֶפְסֵק טָהֳרָה הוּא בָּעֵת הַיּוֹתֵר סְמוּכָה לְבֵין הַשְּׂמשׁוֹת וּבְדִיעֲבַד אִם לֹא בָדְקָה אֶת עַצְמָה שֵׁנִית אֵין לְהַקְפִּיד
וַאֲפִלּוּ לֹא בָּדְקָה אֶת עַצְמָהּ אֶלָּא שַׁחֲרִית וּמָצְאָה טְהוֹרָה בְּדִיעֲבַד סַגִי בְּכָךְ
לְעוֹלָם יְלַמֵּד אָדָם בְּתוֹךְ בֵּיתוֹ לְהַחְמִיר לְכַתְחִלָּה שֶׁתְּהֵא בְּדִיקַת הֶפְסֵק טָהֳרָתָהּ בְּמוֹךְ דָּחוּק וְשֶׁיְהֵא שָׁם כָּל בֵּין הַשְּׁמָשׁוֹת שֶׁבְּדִיקָה מוֹצִיאָה מִידֵי כָּל סָפֵק
יֵשׁ מְקוֹמוֹת שֶׁנּוֹהֲגִים שֶׁאִם זְמַן לְבִישַׁת לְבָנִים הוּא בְּשַׁבָּת בְּיוֹם טוֹב דוֹחִין עַד לְאַחַר כָּךְ מִפְּנֵי שֶׁאֵין כָּל אִשָּׁה יוֹדַעַת לִזָּהֵר בְאִסּוּר רְחִיצָה וְאִסּוּר סְחִיטָה
וּבִמְקוֹמוֹת שֶׁנּוֹהֲגִין לְהָקֵל אִם רוֹחֶצֶת בְצוֹנֵן יְכוֹלָה לִרְחוֹץ אֲפִלּוּ כָּל גוּפָהּ
אֲבָל בְּחַמִּין צְרִיכָה לִזָּהֵר שֶׁלֹּא לִרְחוֹץ אֶלָּא בְאוֹתוֹ מָקוֹם ובֵין יְרֵכוֹתֶיהָ וְדַוְקָא בְּחַמִּין שֶהוּחַמוּ בְּעֶרֶב שַׁבָּת וּבְעֶרֶב יוֹם טוֹב
גַּם צְרִיכָה לִזָּהֵר מֵאִסּוּר סְחִיטָה שֶׁלֹּא תִרְחַץ בְּבֶגֶד רַק בְּיָדֶיהָ
וּבְיוֹם הַכִּפּוּרִים לֹא תִרְחַץ כְּלָל רַק תְּקַנַּח אֶת עַצְמָהּ יָפֶה יָפֶה וְתִלְבַּשׁ כֻּתֹּנֶת לְבָנָה
וּבְתִשְׁעָה בְאָב וְכֵן בְּשִׁבְעַת יְמֵי אֶבְלָהּ גַּם כֵּן לֹא תִרְחַץ רַק תְקַנֵּחַ
וְגַם כֻּתֹּנֶת לְבָנָה לֹא תִלְבַּשׁ רַק כֻּתֹּנֶת יְשָּׁנָה שֶׁהִיא בְדוּקָה שֶׁאֵין עָלֶיהָ כִּתְמֵי דָם
אֲבָל לְאַחַר שִׁבְעָה אַף עַל פִּי שֶׁאֲסוּרָה בִּרְחִיצָה כָּל שְׁלֹשִׁים מִכָּל מָקוֹם יְכוֹלָה לִרְחוֹץ קְצָת לְצֹרֶךְ לְבִישַׁת לְבָנִים וְתוּכַל לִלְבּוֹשׁ כֻּתֹּנֶת לְבָנָה
בְּכָל יוֹם מִשִּׁבְעַת יְמֵי הַסְּפִירָה צְרִיכָה לְכַתְּחִלָּה לִבְדֹּק אֶת עַצְמָהּ שְׁתֵּי פְעָמִים בְּכָל יוֹם אַחַת שַׁחֲרִית וְאַחַת סָמוּךְ לְבֵין הַשְּׁמָשׁוֹת
וּבְדִיעֲבַד אֲפִלּוּ לֹא בָדְקָה רַק פַּעַם אַחַת בַּיּוֹם הָרִאשׁוֹן וּפַעַם אַחַת בַּיּוֹם הַשְּׁבִיעִי יֵשׁ לְהָקֵל
וְדַוְקָא בַּיּוֹם הָרִאשׁוֹן וּבַיּוֹם הַשְּׁבִיעִי
אֲבָל אִם בָּדְקָה בַּיּוֹם הָרִאשׁוֹן וּבַיּוֹם הַשְּׁמִינִי אֵין לָה אֶלָּא יוֹם שְׁמִינִי בִּלְבָד וּצְרִיכָה לְהוֹסִיף עוֹד שִׁשָּׁה יָמִים
כָּל בְּדִיקוֹת אֵלּוּ בֵּין בְּהֶפְסֵק טָהֳרָה בֵּין בְּשִׁבְעַת יְמֵי נְקִיִים צְרִיכִין לִהְיוֹת בְּבֶגֶד פִּשָׁתָּן לָבָן בְּצֶמֶר גֶפֶן בְצֶמֶר לָבָן נָקִי וָרַךְ וְתַכְנִסֶנּוּ בְּעֹמֶק לְחוֹרִים וְלִסְדָקִים עַד מְקוֹם שֶׁהַשַּׁמָּשׁ דָּשׁ וְתִרְאֶה אִם אֵין בּוֹ אֵיזֶה מַרְאֶה אַדְמוּמִית
וְאִם אִי אֶפְשָׁר לָהּ לְהַכְנִיס כָּל כָּךְ בְּעֹמֶק תִּבְדֹּק עַל כָּל פָּנִים כְּפִי כֹחָהּ הָאֶפְשָׁרִי
וְטוֹב שֶׁלְּכָל הַפָּחוֹת
בְּדִיקָה אַחַת תִּהְיֶה עַד מְקוֹם שֶהַשַּׁמָּשׁ דָּשׁ
וּבְתוּלוֹת שֶׁבּוֹדְקוֹת קֹדֶם הַנִּשׂוּאִין יִבְדְּקוּ גַם כֵּן כְּפִי כֹחָן הָאֶפְשָׁרִי
הַבְּדִיקוֹת צְרִיכוֹת לִהְיוֹת לְאוֹר הַיּוֹם וְלֹא לְאוֹר הַנֶּר
וְיֵשׁ מַחְמִירִין אֲפִלּוּ בְדִיעֲבַד אִם לֹא הָיְתָה לְכָל הַפָּחוֹת בְּדִיקָה אַחַת בַּיּוֹם הָרִאשׁוֹן וּבְדִיקָה אַחַת בַּיּוֹם הַשְּׁבִיעִי לְאוֹר הַיּוֹם
אִם מָצְאָה כֶּתֶם בִּימֵי סְפִירַת הַנְּקִיִים אֲפִלּוּ רָאֲתָה דָם מַמָּשׁ יְכוֹלָה לְהַפְסִיק בְּטָהֳרָה וְלִלְבּוֹשׁ לְבָנִים גַּם בְּיוֹם זֶה כֹּל שֶׁפָּסְקָה קֹדֶם בֵּין הַשְּׁמָשׁוֹת וּמִיּוֹם הַמָּחֳרָת תִּסְפֹּר שִׁבְעָה נְקִיִם מֵחָדָשׁ
וְכֵן כַּלָּה שֶרָאֲתָה דָם קֹדֶם הַנִּשׂוּאִין וְאִם תַּמְתִּין חֲמִשָּׁה יָמִים יִהְיֶה יוֹם הַנִּשׂוּאִין קֹדֶם זְמַן טְבִילָתָהּ וְקָשֶה לָהֶם לִדְחוֹת הַנִּשׂוּאִין אֲזַי תּוּכַל לְהַפְסִיק בְּטָהֳרָה מִיָד בְּיוֹם שֶׁפָּסְקָה קֹדֶם בֵּין הַשְּׁמָשׁוֹת וְלִסְפֹּר מִמָּחֳרָת שִׁבְעָה נְקִיִים כְּדֵי שֶתּוּכַל לִטְבֹּל קֹדֶם הַחֻפָּה
וְזֶה עָדִיף טְפֵי מִלַּעֲשׂוֹת הַחֻפָּה בְּעוֹדָה נִדָּה
בַּיּוֹם הַשְּׁבִיעִי בְּעוֹד יוֹם קֹדֶם בֵּין הַשְּׂמשׁוֹת תִּרְחַץ בְּחַמִּין כָּל גּוּפָהּ הֵיטֵיב וּבִפְרָט בִּמְקוֹמוֹת הַקְּמָטִין וּבְבֵית הַסְּתָרִים תִּרְחַץ הֵיטֵב וְתִבְדֹּק כָּל גּוּפָהּ בְּמָקוֹם שֶׁיְכוֹלָה לִרְאוֹת וּלְמַשְׁמֵשׁ בְּיָדֶיהָ הֵיטֵב שֶׁלֹּא יִשָּׁאֵר עָלֶיהָ שׁוּם חֲצִיצָה שׁוּם לִכְלוּךְ וְגַם תָחֹף וְתִסְרֹק הֵיטֵב בְּמַסְרֵק כָּל שַׂעֲרוֹתֶיהָ וּתְפַסְפְּסֵן שֶׁלֹּא תִהְיֶינָה מְדֻבָּקוֹת קְשׁוּרוֹת
וְזֹאת נִקְרֵאת חֲפִיפָה
וּצְרִיכָה לַעֲסֹק בַּחֲפִיפָה עַד שֶׁתֶּחְשַךְ שֶׁתִּטְבֹּל מִיָד לְאַחַר הַחֲפִיפָה כִּי לְכַתְחִלָּה צְרִיכָה לִהְיוֹת הַחֲפִיפָה סָמוּךְ לַטְבִילָה וְגַם שֶׁתְּהֵא הַחֲפִיפָה בַּיּוֹם
עַל כֵּן הַמִּנְהָג הַכָּשֵׁר הוּא שֶׁתַּתְחִיל בַּחֲפִיפָה בְּעוֹד יוֹם וְתַמְשִׁיךְ עַד הַלָּיְלָה
חֲפִיפָה שֶׁבִּמְקוֹם הַשְּׂעָרוֹת לֹא תְהֵא בְּדָבָר שֶׁמְּסַבֵּךְ אֶת הַשַּׂעָרוֹת
וּבְבוֹרִית שֶׁאָנוּ קוֹרִין זֵייף [סַבּוֹן] נוֹהֲגִין לְהָקֵל שֶׁהוּא מְנַקֶּה הֵיטֵב וְאֵינוֹ מְסַבֵּךְ
בְּמָקוֹם שֶׁאֵין מֶרְחָץ בְּבֵית הַטְּבִילָה אֶלָּא שֶׁחוֹפֶפֶת בְּבֵיתָהּ וְאַחַר כָּךְ הוֹלֶכֶת לִטְבֹּל תִּשָׂא עִמָּה מַסְרֵק וְתִסְרֹק שָׁמָּה שַׂעֲרוֹתֶיהָ עוֹד הַפָּעַם
בִּשְׁעַת הַדְּחָק שֶׁאִי אֶפְשָׁר לָהּ לַעֲשׂוֹת הַחֲפִיפָה בַּיּוֹם תּוּכַל לַעֲשׂוֹתָהּ בַּלַּיְלָה רַק תִּזָּהֵר לָחֹף כָּרָאוּי וְלֹא תְמַהֵר
וְכֵן אִם אִי אֶפְשָׁר לָה לָחֹף גַּם בַּלַּיְלָה תּוּכַל לַעֲשׂוֹת כָּל הַחֲפִיפָה בַּיּוֹם
חָלָה טְבִילָתָהּ בְּלֵיל שַׁבָּת תַּעֲשֶׂה הַחֲפִיפָה בַּיּוֹם וְתִזָּהֵר מְאֹד לִגְמֹר כָּל הַחֲפִיפָה קֹדֶם בֵּין הַשְּׁמָשׁוֹת שֶׁלֹּא תָבוֹא חַס וְשָלוֹם לִידֵי חִלוּל שַׁבָּת
וּלְעִנְיַן הַדְלָקַת הַנֵּרוֹת הַמֻּבְחָר הוּא אִם אֶפְשָׁר שֶתֵּלֵךְ לְבֵיתָהּ לְאַחַר הַחֲפִיפָה שֶׁתַּעֲשֶׂה הַחֲפִיפָה בְּבֵיתָהּ וּלְאַחַר הַחֲפִיפָה קֹדֶם בֵּין הַשְּׁמָשׁוֹת תַּדְלִיק אֶת הַנֵּרוֹת וְאַחַר כָּךְ תִּטְבֹּל
וְאִם אִי אֶפְשָׁר יַדְלִיק הַבָּעַל
וְאִם גַּם זֹאת אִי אֶפְשָׁר תַּדְלִיק וּתְבָרֵךְ עַל הַנֶּרוֹת בְּעוֹד הַיּוֹם גָּדוֹל וְתֹאמַר קֹדֶם הַהַדְלָקָה שֶׁאֵינָהּ מְקַבֶּלֶת שַׁבָּת בְּהַדְלָקָה זֹאת כִּי בִּמְקוֹם הַצֹּרֶךְ מַהֲנֵי תְנַאי
אֲבָל מַה שֶׁקְּצָת נוֹהֲגוֹת לְבָרֵךְ אַחַר הַטְּבִילָה עַל נֵרוֹת דּוֹלְקִים צְרִיכִין לְבַטֵּל כִּי הִיא מְבָרֶכֶת בְרָכָה לְבַטָּלָה
בְּמָקוֹם שֶׁנוֹהֲגִין לִטְבֹּל בְּמוֹצָאֵי שַׁבָּת וּבְמוֹצָאֵי יוֹם טוֹב צְרִיכִין לִשְׁאֹל לְמוֹרֶה הוֹרָאָה אֵיךְ יִתְנַהֲגוּ בַּחֲפִיפָה
צְרִיכָה שֶׁתִּטְבֹּל כָּל גוּפָה עִם כָּל שַׂעֲרוֹתֶיהָ בְּפַעַם אֶחָת
וְלָכֵן צְרִיכָה לְהַשְׁגִיחַ בִמְאֹד מְאֹד שֶׁלֹּא יְהֵא עָלֶיהָ בִּשְׁעַת טְבִילָה שׁוּם דָּבָר הַחוֹצֵץ שֶׁאֲפִלּוּ אִם הוּא מַשֶּׁהוּ לִפְעָמִים הוּא חוֹצֵץ וְלֹא עָלְתָה לָהּ טְבִילָה
לֹא מִבַּעְיָא עַל גּוּפָה מִבַּחוּץ שֶׁצְּרִיכִין הַמַּיִם לָבוֹא שָׁמָּה וְכֵיוָן שֶׁיֵשׁ חֲצִיצָה הֲרֵי אֵין הַמַּיִם בָּאִים שָמָּה אֶלָּא אֲפִלּו בְבֵית הַסְּתָרִים שֶׁאֵין הַמַּיִם בָּאִים שָׁמָּה מִכָּל מָקוֹם צְרִיכִין שֶיִהְיוּ רְאוּיִים לְבִיאַת מָיִם
דֶרֶךְ מָשָל הַשִּׁנַיִם אַף עַל פִּי שֶׁאֵין צְרִיכִין שֶׁיָּבוֹאוּ הַמַּיִם לְתוֹךְ פִּיהָ מִכָּל מָקוֹם אִם יֵשׁ חֲצִיצָה בֵּין שִׁנֶּיהָ לֹא עָלְתָה לָה טְבִילָה כַּאֲשֶר יְבֹאַר אִם יִרְצֶה הַשֵּׁם
וּצְרִיכָה כָּל אִשָּׁה לָדַעַת כְּלָל זֶה שֶׁכָּל הַמְּקוֹמוֹת שֶׁבְּגוּפָהּ צְרִיכִין שֶיִהְיוּ נְקִיִים וּרְאוּיִין לְבִיאַת הַמַּיִם בִּשְׁעַת טְבִילָה
צוֹאַת הָעַיִן שֶׁחוּץ לָעַיִן חוֹצֶצֶת אַף עַל פִּי שֶׁהִיא לַחָה
וְשֶׁבְּתוֹךְ הָעַיִן לַחָה אֵינָהּ חוֹצֶצֶת
וִיבֵשָׁה שֶׁהִתְחִילָה לְהוֹרִיק חוֹצֶצֶת
הָדָּם הַיָּבֵשׁ שֶׁעַל הַמַּכָּה חוֹצֵץ
וְרִיר שֶׁבְּתוֹכָה אֵינוֹ חוֹצֵץ
יָצָא הָרִיר אִם לַח אֵינוֹ חוֹצֵץ
יָבֵשׁ חוֹצֵץ
לְפִיכָךְ אִשָּה בַּעֲלַת חֲטָטִים צְרִיכָה לָחֹף אוֹתָם בְּמַיִם עַד שֶיִתְרַכְּכוּ
וְכֵן גֶלֶד שֶׁעַל גַּבֵּי הַמַּכָּה אֲפִלּוּ אִם הִיא מִצְטַעֶרֶת לַהֲסִירוֹ אֲבַעְבּוּעוֹת שְׁחִין צְרִיכָה לַהֲסִירָן לְרַכְּכָן הֵיטֵב בַּמָּיִם
רְטִיָה שֶׁעַל גַּבֵּי הַמַּכָּה חוֹצֶצֶת
וְגַם רְטִיּוֹת שֶׁמַּנִּיחִין אוֹתָן לִזְמַן שְׁלשָׁה אַרְבָּעָה חֳדָשִׁים וְאַחַר כָּךְ נוֹפְלוֹת מֵעַצְמָן וּבְתוֹךְ הַזְּמָן אִי אֶפְשָׁר לַהֲסִירָן אֶלָּא בִּקְרִיעַת הָעוֹר עִמָּהֶן וְהָאִשָּׁה אוֹמֶרֶת שֶׁהֻרְגְּלָה עִמָּהֶן וְאֵינָהּ מַקְפֶּדֶת מִכָל מָקוֹם חוֹצְצוֹת
וְכֵן אִשָּׁה שֶׁיֵשׁ לָה מַכָּה וְנִפְתְּחָה וְנוֹתְנִים בְּתוֹךְ הַנֶּקֶב תַּחַת הָרְטִיָה גֶּרֶר מִבְּגָדִים עִדִּים שֶל פִּשְתָּן וְאַף כְּשֶׁמְּסִירִין אֶת הָרְטִיָה אֵינוֹ נִרְאֶה כִּי הוּא בָּעֹמֶק מִכָּל מָקוֹם חוֹצֵץ
לִכְלוּכֵי צוֹאָה שֶׁעַל הַבָּשָׂר שֶׁנַּעֲשׂוּ מֵחֲמַת זֵעָה אִם נִתְיַבְּשׁוּ חוֹצְצִין
מִלְמוּלִין שֶׁעַל הַבָּשָׂר וְהוּא מַה שֶּׁלִּפְעָמִים יָדָיו שֶׁל אָדָם מְלֻכְלָכוֹת בְּטִיט בְבָצֵק בְזֵעָה וּמוֹלֵל יָדוֹ הָאַחַת עַל חֲבֶרְתָּהּ וְנַעֲשִׂים כְּעֵין גַּרְגְּרִין חוֹצְצִין
הַדּיוֹ הֶחָלָב וְהַדְּבַשׁ שְׂרַף הַתְּאֵנָה וּשְׂרַף הַתּוּתּ וּשְׂרַף הֶחָרוּב וּשְרַף הַשִּקְמָה יְבֵשִׁים חוֹצְצִין
וּשְׁאָר כָל הַשְּׂרָפִים אֲפִלּוּ לַחִים חוֹצְצִין
וְכֵן הַדָּם אֲפִלּוּ לַח חוֹצֵץ
צֶבַע שֶׁצּוֹבְעוֹת הַנָּשִׁים פְּנֵיהֶן וִידֵיהֶן וּשְׂעַר רֹאשָׁן אֵינוֹ חוֹצֵץ
וְכֵן אִשָּׁה שֶׁאֻמָּנוּת שֶׁלָּהּ לִצְבֹּעַ בְּגָדִים וְכַדּוֹמֶה וּמֵחֲמַת זֶה יָדֶיהָ צְבוּעוֹת וְכָל הַנָּשִׁים שֶׁיֵשׁ לָהֶן אֻמָּנוּת דַּרְכָּן שֶׁלֹּא לְהַקְפִּיד בְּכָךְ אֵינוֹ חוֹצֵץ
בְּצוֹאָה שֶׁתַּחַת הַצִּפֹּרֶן יֵשׁ חִלּוּקִים
וּכְבָר נָהֲגוּ לַחְתֹּךְ צִפָּרְנֵי יְדֵיהֶן וְרַגְלֵיהֶן קֹדֶם הַטְּבִילָה
וְתִזָּהֵר לְשָׂרְפָן כִּי אִם יִדְרֹךְ עֲלֵיהֶן בַּעְלָהּ אָדָם אַחֵר מְסֻכָּן
וּבְשַׁבָּת וְיוֹם טוֹב אִם שָׁכְחָה לְחָתְכָן קֹדֶם יֵשׁ מַתִּירִין לְחָתְכָן עַל יְדֵי גוֹיָה
אִם יֵשׁ לָה נֶפַח עַל מְקוֹם הַצִּפֹּרֶן וְאֵינָהּ יְכוֹלָה לֹא לְחָתְכוֹ וְלֹא לְנַקֵּר תַּחְתָּיו אִם נָפוּחַ כָּל כָּךְ שֶׁאֵין הַטִּיט שֶׁתַּחְתָּיו נִרְאֶה אֵינוֹ חוֹצֵץ
אִשָּׁה שֶׁשָּׁכְחָה לַחְתֹּךְ צִפֹּרֶן וְטָבְלָה כָּךְ אִם נִזְכְּרָה קֹדֶם שֶׁנִּזְקְקָה לְבַעְלָהּ צְרִיכָה טְבִילָה אַחֶרֶת
וְאִם לֹא נִזְכְּרָה עַד לְאַחַר שֶׁנִּזְקְקָּה לְבַעְלָהּ תַּעֲשָׂה שְׁאֵלַת חָכָם
תִּזָּהֵר לְהָסִיר קֹדֶם טְבִילָה הַנְּזָמִים וְהַטַּבָּעוֹת
צְרִיכָה לְנַקֵּר שִׁנֶּיהָ קֹדֶם טְבִילָה מִשּׁוּם דְּמָצוּי הוּא שֶׁיִמָצְאוּ בֵּין שִׁנֶּיהָ שִׁיוּרֵי מַאֲכָל
וְאִם טָבְלָה וְנִמְצָא אֵיזֶה דָבָר בֵּינֵיהֶן דָבוּק בָּהֶן לֹא עָלְתָה לָהּ טְבִילָה
וְיֵשׁ נוֹהֲגוֹת שֶלֹּא לֶאֱכֹל בָּשָׂר בְּיוֹם לֶכְתָּן לְבֵית הַטְּבִילָה מִפְּנֵי שֶהַבָּשָׂר נִכְנָס בֵּין הַשִּׁנַיִם יוֹתֵר מִשְּׁאָר אֹכֶל וְיֵשׁ לָחוּשׁ שֶׁאֲפִלּוֹ תְּנַקֵּר שִנֶּיהָ שֶׁמָּא יִשָּׁאֵר מִמֶּנוּ וּמִנְהָג יָפֶה הוּא
וּבְשַׁבָּת וְיוֹם טוֹב שֶׁאוֹכְלִין בָּשָׂר תִּזָּהֵר לְנַקֵּר בְּיוֹתֵר
וּצְרִיכָה כָּל אִשָּׁה לִזָּהֵר שֶׁלֹּא תֹאכַל שׁוּם מַאֲכָל בֵּין הַחֲפִיפָה לַטְּבִילָה
וְכָל יוֹם הַטְּבִילָה לֹא תַעֲסֹק בְּבָצֵק בְּנֵרוֹת שֶׁל שַׁעֲוָה שֶׁלֹּא יִדָּבֵק בָּהּ שׁוּם דָּבָר
אַךְ בְּעֶרֶב שַׁבָּת אִם דַּרְכָּהּ לָלוּשׁ בְּעַצְמָהּ לִכְבוֹד שַׁבָּת אַל תִּמָּנַע רַק תִּזָּהֵר לִרְחוֹץ אַחַר כָּךְ יָדֶיהָ יָפֶה יָפֶה
אִשָּׁה שֶׁיֵשׁ לָהּ שֵׁן תּוֹתֶבֶת תִּשְׁאַל לְמוֹרֵה הוֹרָאָה אֵיךְ תִּתְנַהֵג בַּטְּבִילָה
וְכֵן אִשָּׁה שֶׁהִיא מֻכָּה בְּשֶּׁבֶר וְנוֹשֵׂאת טַבַּעַת בְּרַחְמָהּ תַּעֲשֶׂה שְׁאֵלַת חָכָם
לֹא תֹאחַז בָּהּ חֲבֶרְתָּהּ בִּשְׁעַת טְבִילָה לְפִי שֶׁלֹּא יָבוֹאוּ הַמַּיִם בִּמְקוֹם הָאֲחִיזָה
וּבִשְׁעַת הַדְּחָק תַּטְבִּיל הָאִשָּׁה שֶׁהִיא רוֹצָה לֶאֱחוֹז אוֹתָהּ תְּחִלָּה יָדֶיהָ בַּמִּקְוֶה וְאַחַר כָּךְ תֹּאחַז אוֹתָהּ לֹא בְכֹחַ וּבְדִבּוּק חָזָק
אֶלָּא בְּדִבּוּק בֵּינוֹנִי כְּדֶרֶךְ כָּל אָדָם
הֵיכָא דְאֶפְשָׁר אֵין לִטְבֹּל בְּמָקוֹם שֶׁיֵשׁ בְּקַרְקָעִיתוֹ טִיט מִשּׁוּם חֲשַׁשׁ חֲצִיצָה
וּבִשְׁעַת הַדְחָק נוֹהֲגִין לְהָקֵל מִשּׁוּם דִּסְתָם טִיט שֶׁבַּמַּיִם אֵינוֹ עָב כָּל כָּךְ
אֲבָל הַטִּיט שֶׁעַל שְׂפַת הַנָּהָר שֶׁמִּתְדַּבֵּק בְּרַגְלֶיהָ הֲוֵי חֲצִיצָה
וְלָכֵן צְרִיכָה לִזָּהֵר שֶׁבְּבוֹאָהּ אֶל תּוֹךְ הַנָּהָר קֹדֶם שֶׁתִּטְבֹּל תָּדִיחַ הֵיטֵב רַגְלֶיהָ מִן הַטִּיט שֶׁנִּדְבַּק בָּהּ בִּשְּׂפַת הַנָּהָר
אִם תִּרְצֶה לְהַנִּיחַ בְּתוֹךְ הַנָּהָר תַּחַת כַּפּוֹת רַגְלֶיהָ אֵיזֶה דָבָר שֶׁתַּעֲמֹד עָלָיו בִּשְׁעַת טְבִילָה צְרִיכָה לִשְׁאֹל לְמוֹרֵה הוֹרָאָה כִּי יֵשׁ הַרְבֵּה דְבָרִים שֶׁאָסוּר לַעֲמֹד עֲלֵיהֶם בִּשְׁעַת טְבִילָה
לֹא תִטְבֹּל בְקוֹמָה זְקוּפָה מִפְּנֵי שֶׁיֵשׁ מְקוֹמוֹת שֶׁמִּסְתַּתְּרִים בָּהּ עַל יְדֵי כָּךְ
וְאַל תִּשְׁחֶה הַרְבֵּה עַד שֶיִדְבְּקו סְתָרֶיהָ זֶה בָזֶה אֶלָּא שׁוֹחָה מְעַט עַד שֶׁיִהְיוּ סִתְרֵי בֵית הָעֶרְוָה נִרְאִים כְּדֶרֶךְ שֶנִּרְאִים בְּשָׁעָה שֶׁהִיא לָשָׁה אֶת הַפַּת שֶׁמְּפַסֶּקֶת רַגְלֶיהָ מְעַט לְהִתְחַזֵק וְלָלוּשׁ בְּחֹזֶק
וְתַחַת דַּדֶּיהָ יְהֵא נִרְאֶה כְּדֶרֶךְ שֶׁנִּרְאֶה בְּשָׁעָה שֶׁהִיא מֵינִיקָה אֶת הַתִּינוֹק
וְאֵינָהּ צְרִיכָה לְהַרְחִיק יַרְכוֹתֶיהָ זֶה מִזֶּה יוֹתֵר מִדַּי וְגַם לֹא לְהַרְחִיק זְרוֹעוֹתֶיהָ מֵהַגּוּף יוֹתֵר מִדַּי אֶלָּא יִהְיוּ כְּדֶרֶךְ שֶׁהֵם בְּעֵת הִלּוּכָהּ
וְאִם שָׁחָה בְיוֹתֵר זָקְפָה בְיוֹתֵר לֹא עָלְתָה לָּהּ טְבִילָה מִפְּנֵי שֶׁנַעֲשִים קְמָטִים בְּגוּפָה וְאֵין הַמַּיִם בָּאִים שָׁמָּה
וְלָכֵן צְרִיכִין לְהַשְׁגִּיחַ שֶׁיִהְיוּ הַמַּיִם לְמַעְלָה מִטַּבּוּרָהּ שְׁלשָׁה טְפָחִים דְּבְעִנְיָן זֶה יְכוֹלָה לִטְבּוֹל כָּרָאוּי
וּבִשְׁעַת הַדְּחָק שֶׁאֵין הַמַּיִם גְבוֹהִים כָּל כָּךְ תֵּשֵׁב מִּתְּחִלָּה לְאַט לְאַט בַּמַּיִם עַד צַוָּארָהּ וְאַחַר כָּךְ תִּטְבֹּל בְּאֹפֶן שֶׁלֹּא יִתְהַוֶּה תְחִלָּה בְגוּפָהּ שֶׁחוּץ לַמַּיִם שׁוּם קֶמֶט
וּמַה שֶּׁנַּעֲשָה אַחַר כָּךְ אֵיזֶה קֶמֶט בְּגוּפָהּ שֶׁבְּתוֹךְ הַמַּיִם אֵינוֹ מַזִּיק מִפְּנֵי שֶׁכְּבָר קָדְמוּ הַמַּיִם שָׁם
וְאִם הַמַּיִם נְמוּכִים מְאֹד בִּשְׁעַת הַדְּחָק תִּטְבֹּל בִּשְׁכִיבָה כְּמוֹ דָג רַק שֶׁיִתְכַּסֶּה כָּל גוּפָהּ עִם שַׂעֲרוֹתֶיהָ בְּפַעַם אַחַת בַּמָּיִם
אֵינָהּ צְרִיכָה לִפְתּוֹחַ פִּיהָ כְּדֵי שֶׁיִכָּנְסוּ הַמַּיִם וְלֹא תִקְפֹּץ אוֹתוֹ יוֹתֵר מִדָי
וְאִם קָפְצָה לֹא עָלְתָה לָהּ טְבִלָה אֶלָּא תַּשִּׁיק שִׂפְתוֹתֶיהָ לָזוֹ דִּבּוּק בֵּינוֹנִי
נָתְנָה שְׂעָרָהּ בְּפִיהָ וְטָבְלָה לֹא עָלְתָה לָה טְבִילָה מִפְּנֵי שֶׁלֹּא בָאוּ הַמַּיִם עַל שְׂעָרָהּ
לֹא תַעֲצוֹם עֵינֶיהָ בְּיוֹתֵר כִּי עַל יְדֵי זֶה נַעֲשִׂים קְמָטִים לְמָטָּה
וְגַם לֹא תִפְתְּחֵם בְּיוֹתֵר כִּי נַעֲשִׂים קְמָטִים לְמַעְלָה אֶלָּא תִּסְגְּרֵן בְּרִפְיוֹן
צְרִיכָה לְהָסִיר הַצּוֹאָה מִשְּׂפַת הַחֹטֶם גַּם מִבִּפְנִים
אֲבָל מַה שֶׁהִיא לְמַעְלָה בְּתוֹךְ הַחֹטֶם לָא חָיִיץ
וְכֵן צְרִיכָה לְהוֹצִיא צוֹאַת הָאֹזֶן
יֵשׁ אוֹמְרִים שֶׁהָאִשָּׁה צְרִיכָה לְהַטִּיל מַיִם קֹדֶם טְבִילָה אִם הִיא צְרִיכָה לְכָךְ
גַּם צְרִיכָה לִבְדּוֹק עַצְמָהּ בַּגְּדוֹלִים וּבַקְּטַנִּים שֶׁלֹּא תְהֵא צְרִיכָה לַעֲצוֹר עַצְמָהּ וְלֹא יִהְיוּ רְאוּיִים לְבִיאַת מָיִם
וּבְדִיעֲבַד אֵינוֹ מְעַכֵּב
לֹא תִטְבֹּל בָאָבָק שֶׁעַל רַגְלֶיהָ
וְאִם טָבְלָה אִם הָיָה אָבָק דַּק שֶהֶעֱבִירוּהוּ הַמַּיִם עָלְתָה לָהּ טְבִילָה
סְתָם כִּנִּים וּפַרְעוֹשִׁים אֵינָם נִדְבָּקִים בַּגּוּף וְהַמַּיִם נִכְנָסִים שָׁמָּה וְלָא חָיְצֵי
אֲבָל מִין כִּנִּים הַדְּבוּקִים בַּבָּשָׂר וְנוֹשְׁכִים בָּעוֹר בִּמְקוֹם שֵׂעָר וְנִדְבָּקִים בְּחֹזֶק בַּבָּשָׂר צְרִיכָה לַהֲסִירָן עַל יְדֵי חַמִּין וּלְגָּרְרָן בַצִּפֹּרֶן
וְאִם אֵינָהּ יְכוֹלָה לַהֲסִירָן אֵינָן חוֹצְצִין
וְאוֹתָן כִּנִּים קְטַנִּים הַדְּבוּקִים בַּשְּׂעָרוֹת צְרִיכָה לַהֲסִירָן מִשּׁוּם דְּהַוְיָן חֲצִיצָה
אִשָּׁה שֶׁיֵשׁ לָה קְלִיעוֹת שְעָרוֹת דְּבוּקוֹת בָזוֹ שֶׁקּוֹרִין בִּלְשׁוֹן אַשְׁכְּנַז מאָהר צֶעפּ מאָר לאָקֶען וּבִלְשׁוֹן פּוֹלִין וְרוּסִיָא וְיֵשׁ סַכָּנָה לְגַלְּחָן לָא חָיְצֵי
וַאֲפִלוּ יֵשׁ בְּתוֹכָן אֵיזֶה חוּטִין שֶׁאִי אֶפְשָׁר לַהֲסִירָן אִם אֵינָן נִרְאִין מִבַּחוּץ לָא חָיְצֵי
אִם בַּעְלָה בָּעִיר מִצְוָה עַל הָאִשָּׁה שֶׁתִּטְבֹּל בִּזְמַנָּהּ שֶׁלֹּא לְבַטֵּל מִפְּרִיָּה וּרְבִיָה אֲפִלּוּ לַיְלָה אֶחָד שֶׁהֲרֵי מָצִינוּ בִּיהוֹשֻׁעַ שֶׁנֶּעֱנַשׁ עַל שֶׁבִּטֵל אֶת יִשְׂרָאֵל מִפְּרִיָה וּרְבִיָה לַיְלָה אֶחָד
וְאִשָּׁה שֶׁמִּתְאַחֶרֶת מִלִּטְבֹּל כְּדֵי לְצַעֵר אֶת בַּעְלָה עָנְשָׁהּ גָּדוֹל מְאֹד רַחֲמָנָא לִצְּלָן
אֲסוּרָה לְטְבֹּל בַּיּוֹם הַשְּׁבִיעִי עַד צֵאת הַכּוֹכָבִים
וַאֲפִלּוּ לִטְבֹּל סָמוּךְ לַחֲשֵׁכָה בְּאֹפֶן שֶׁלֹּא תָבוֹא לְבֵיתָה עַד שֶתֶּחְשַׁךְ נַמִּי אָסוּר
וַאֲפִלּוּ נִתְאַחֲרָה שֶׁלֹּא טָבְלָה בַּלַּיְלָה שֶלְּאַחַר יוֹם הַשְּׁבִיעִי וְטוֹבֶלֶת אַחַר כָּךְ אֲסוּרָה גַם כֵּן לִטְבֹּל בַּיּוֹם
וְגַם בְּעִנְיָן זֶה יֵשׁ לְהַחְמִיר שֶׁלֹּא תִטְבֹּל אֲפִלּוּ סָמוּךְ לַחֲשֵׁכָה וְשֶׁלֹּא תָבוֹא לְבֵיתָהּ עַד שֶׁתֶּחְשַׁךְ אֶלָּא תִטְבֹּל דַּוְקָא בַּלָּיְלָה
וְהַכַּלּוֹת הַטּוֹבְלוֹת קֹדֶם הַחֻפָּה יְכוֹלוֹת לִטְבֹּל בַּיּוֹם הַשְּׁמִינִי אַחַר כָּךְ בַּיּוֹם
וּבִשְׁעַת הַדְּחָק אֲפִילּוּ אִם טוֹבֶלֶת בַּיּוֹם הַשְּׁבִיעִי יְכוֹלָה גַם כֵּן לִטְבֹּל בַּיּוֹם וַאֲפִלּוּ בַּבֹּקֶר לְאַחַר הָנֵץ הַחַמָּה אֲבָל לֹא יַעֲמִידוּ אֶת הַחֻפָּה עַד צֵאת הַכּוֹכָבִים
אֲבָל אִם טוֹבֶלֶת לְאַחַר הַחֻפָּה אַף עַל פִּי שֶׁהִיא טְבִילָה הָרִאשׁוֹנָה לְבַעְלָהּ דִּינָהּ כְּמוֹ שְׁאָר אִשָּׁה
הֵיכָא דְאִכָּא אֹנֶס כְּגוֹן שֶׁיְרֵאָה לִטְבֹּל בַּלַּיְלָה מֵחֲמַת צִנָּה פַחַד שֶׁבֵּית הַטְּבִילָה הוּא חוּץ לָעִיר וְשַׁעֲרֵי הָעִיר נִנְעָלִין בַּלַּיְלָה יְכוֹלָה לִטְבֹּל בַּשְּׁמִינִי בְּעוֹד יוֹם
אַבָל בַּשְּׁבִיעִי לֹא תִטְבֹּל בַּיּוֹם אֲפִלּוּ בִּמְקוֹם אֹנֶס
וְהָא דְמֻתֶּרֶת לִטְבֹּל בִּמְקוֹם אֹנֶס בַּשְּׁמִינִי בַּיּוֹם דַּוְקָא שֶתַּעֲשֶׂה גַּם הַחֲפִיפָה אָז סָמוּךְ לַטְבִילָה
אֲבָל אִם יוֹם הַשְּׁמִינִי הוּא שַׁבָּת יוֹם טוֹב שֶׁתִּצְטָרֵךְ לַעֲשׂוֹת הַחֲפִיפָה בַּיּוֹם שֶׁקֹּדֶם הַטְּבִילָה וְגַם תִּטְבֹּל בַּיּוֹם זֶהוּ אָסוּר מִשּׁוּם דִּתְרֵי קֻלֵּי בַּהֲדָדֵי לָא מְקִלֵּינָן
לֹא תַעֲמֹד עַל שׁוּם דָּבָר בִּשְׁעַת טְבִילָה
וְאִם מֵי הַמִּקְוֶה עֲמֻקִּים וּצְרִיכָה לַעֲמֹד עַל שְׁלִיבָה תַּעֲשֶׂה שְׁאֵלַת חָכָם
לֹא תִטְבֹּל בְּמָקוֹם שֶׁיֵשׁ חֲשָׁשׁ שֶׁיִרְאוּ אוֹתָהּ בְּנֵי אָדָם מִפְּנֵי שֶׁמִּתּוֹךְ כָּךְ הִיא מְמַהֶרֶת לִטְבֹּל וְחָיְשֵׁינָן שֶׁמָּא לֹא תִטְבֹּל יָפֶה
וּבְדִיעֲבַד אִם טָבְלָה וְיָדְעֵינָן בְּבֵרוּר שֶטָּבְלָה כָרָאוּי עָלְתָה לָּהּ טְבִילָה
כְּשֶׁהִיא טוֹבֶלֶת צְרִיכָה לַעֲמֹד אֶצְלָהּ אִשָּׁה יְהוּדִית גְּדוֹלָה יוֹתֵר מִשְּׁתֵּים עֶשְׂרֵה שָׁנָה וְיוֹם אֶחָד שֶׁתִּרְאֶה שֶׁלֹּא יִשָּׁאֵר מִשְּׂעַר רֹאשָׁהּ צָף עַל פְּנֵי הַמָּיִם
וְאִם אֵין לָהּ אִשָּׁה יָכוֹל גַּם בַּעְלָהּ לַעֲמֹד אֶצְלָהּ לִרְאוֹת שֶׁתִּטְבֹּל יָפֶה
מֻתֶּרֶת לִטְבֹּל בְּלֵיל שַׁבָּת אִם עַתָּה הִגִיעַ זְמַן טְבִילָתָה שֶׁלֹּא יָכְלָה לִטְבֹּל מִקֹּדֶם וּבַעְלָה בָּעִיר
אֲבָל אִם אֵין בַּעְלָה בָּעִיר שֶׁהָיְתָה יְכוֹלָה לִטְבֹּל קֹדֶם אֲסוּרָה לִטְבֹּל בְּלֵיל שַׁבָּת
וְאִם הִיא אַחַר לֵדָה יֵשׁ חִלּוּקֵי דִינִים אִם מֻתֶּרֶת לִטְבֹּל בְּלֵיל שַׁבָּת לֹא וְתַעֲשֶׂה שְׁאֵלַת חָכָם
וְאִשָּׁה שֶׁזְּמַן טְבִילָתָהּ בָּא קֹדֶם אֶלָּא שֶׁלֹּא טָבְלָה מֵחֲמַת שֶלֹּא הָיָה בַעְלָהּ בָּעִיר וּבָא בְּעֶרֶב שַׁבָּת יֵשׁ מְקוֹמוֹת שֶׁמַּחְמִירִין שֶׁלֹּא לִטְבֹּל בְּלֵיל שַׁבָּת
וּבְמָקוֹם שֶׁאֵין מִנְהָג קָבוּעַ אֵין לְהַחְמִיר
וּבִמְקוֹמוֹת שֶׁנּוֹהֲגִין לְהַחְמִיר בְּלֵיל שַׁבָּת גַּם בְּמוֹצָאֵי שַׁבָּת לֹא תִטְבֹּל
וְאַלְמָנָה שֶנִּשֵּׂאת אֲסוּרָה לִטְבֹּל טְבִילָה הָרִאשׁוֹנָה בְּלֵיל שַׁבָּת דְּהָא אָסוּר לָבוֹא עָלֶיהָ בִּיאָה רִאשׁוֹנָה בַּשַּׁבָּת
וּבְמוֹצָאֵי שַׁבָּת יֵשׁ מְקִלִּין שֶׁתִּטְבֹּל
לְאַחַר שֶׁטָּבְלָה כָּרָאוּי בְּעוֹדָהּ עוֹמֶדֶת תּוֹךְ הַמַּיִם תְּבָרֵךְ אֲשֶׁר קִדְּשָׁנוּ בְּמִצְוֹתָיו וְצִוָּנוּ עַל הַטְּבִילָה
וְיֵשׁ לְהַחְמִיר שֶׁקֹּדֶם הַבְּרָכָה תְּכַסֶּה אֶת עַצְמָה לְמַטָּה בְּאֵיזוֹ מִטְפַּחַת לְכָל הַפָּחוֹת תְּחַבֵּק זְרוֹעוֹתֶיהָ עַל גוּפָהּ לְהַפְסִיק
וְלֹא תִסְתַּכֵּל לְתוֹךְ הַמַּיִם בְּשָׁעָה שֶׁהִיא מְבָרֶכֶת
וְאִם טוֹבֶלֶת בְמָקוֹם שֶׁתּוּכַל לַעֲכֹר אֶת הַמַּיִם בְּרַגְלֶיהָ טוֹב לַעֲשׂוֹת כֵּן קֹדֶם הַבְּרָכָה
יֵשׁ נוֹהֲגוֹת שֶׁלְּאַחַר הַבְּרָכָה טוֹבֶלֶת עוֹד פַּעַם אַחַת וּמִנְהָג נָכוֹן הוּא רַק תַּשְׁגִּיחַ שֶׁגַּם הַטְּבִילָה הַשְּׁנִיָּה תִּהְיֶה כְּהֹגֶן
לְאַחַר שֶׁטָּבְלָה בַּמִּקְוֶה כָּרָאוּי מֻתֶּרֶת לִכָּנֵס לְבֵית הַמֶּרְחָץ לְחַמֵּם אֶת עַצְמָהּ וַאֲפִלּוּ הוּא מֶרְחָץ שֶׁל זֵעָה
אֲבָל לַחֲזוֹר וְלִרְחוֹץ בְּאַמְבָּטִי יֵשׁ אוֹסְרִים וְכֵן נָהֲגוּ
וְלִשְׁפֹּךְ עָלֶיהָ מַיִם חַמִּים לְחַמֵּם אֶת גוּפָה יֵשׁ לְהָקֵל
אַךְ בְּמָקוֹם שֶׁנָּהֲגוּ לֶאֱסֹר גַּם זֹאת אֵין לְהָקֵל
יֵשׁ לָאִשָּׁה לִהְיוֹת צְנוּעָה בִּטְבִילָתָהּ לְהַסְתִּיר לֵיל טְבִילָתָהּ וְלֹא תֵלֵךְ בִּפְנֵי הַבְּרִיּוֹת שֶׁלֹּא יַרְגִּישׁוּ בָה בְּנֵי אָדָם
וּמִי שֶׁאֵינָהּ עוֹשָׂה כֵן נֶאֱמַר עָלֶיהָ אָרוּר שׁוֹכֵב עִם כָּל בְּהֵמָה
עוֹד יֶשׁ לָה לִזָּהֵר כְּשֶׁתֵּצֵא
מִן הַטְּבִילָה שֶׁתִּפְגַּע בָּהּ חֲבֶרְתָּהּ וְתִגַּע בָּהּ שֶׁלֹּא יִפְגַּע בָּהּ תְּחִלָּה דָּבָר טָמֵא כְּגוֹן כֶּלֶב חֲמוֹר חֲזִיר סוּס מְצֹרָע וְכַיּוֹצֵא בָהֶן עַם הַאָרֶץ גוֹי
וְאִם פָּגְעוּ בָהּ דְּבָרִים אֵלּוּ אִם הִיא יִרְאַת שָׁמַיִם תַּחֲזוֹר וְתִטְבּוֹל
מִי שֶׁפָּגַע בְּאִשָּׁה יוֹצֵאת מִן הַטְּבִילָה אִיכָּא לְמֵיחָשׁ חָס וְשָלוֹם לְתַקָּלָה
וְהַתַּקָּנָה הִיא שֶׁיֹּאמַר שְׁנֵי פְסוּקִים אֵלּוּ שׁוֹפֵךְ בּוּז עַל נְדִיבִים וַיַתְעֵם בְּתֹהוּ לֹא דָרֶךְ שׁוֹפֵךְ בוּז עַל נְדִיבִים וּמְזִיחַ אֲפִיקִים רִפָּה
לְחַמֵּם אֶת מֵי הַמִּקְוֶה יֵשׁ אוֹסְרִין וְיֵשׁ מַתִּירִין
וּכְבָר נִתְפַּשֵׁט הַמִּנְהָג בְּהַרְבֵּה מְקוֹמוֹת לְהֶתֵּר
אֲבָל בְּמָקוֹם שֶׁאֵין מִנְהָג אֵין לְהָקֵל
וּבְמָקוֹם שֶׁנָּהֲגוּ לְהָקֵל צְרִיכִין לְהַשְׁגִּיחַ שֶׁבְּלֵיל שַׁבָּת כְּשֶׁטּוֹבְלִין לֹא יִהְיוּ הַמַּיִם חַמִין מַמָּשׁ אֶלָּא פּוֹשְׁרִים
בְּעִנְיַן הַטְּבִילָה בַּנְּהָרוֹת לְדַעַת הַרְבֵּה גְדוֹלֵי הַפּוֹסְקִים זִכְרוֹנָם לִבְרָכָה אֵין הַטְּבִילָה מוֹעֶלֶת בַּנָּהָר אֶלָּא בִּזְמַן שֶׁהוּא קָטֹן כָּל כָּךְ שֶׁיָּדוּעַ בְּבֵרוּר שֶׁלֹּא נִתְגַּדֵּל מֵחֲמַת מֵי גְשָׁמִים מֵי שְׁלָגִים כִּי מֵי גְשָׁמִים וּמֵי שְׁלָגִים אֵינָם מְטַהֲרִין אֶלָּא בִּזְמַן שֶׁהֵם נִקְוִים וְעוֹמְדִים כַּמִּקְוֶה
אֲבָל כְּשֶׁהֵם זוֹחֲלִים עַל הַאָרֶץ אֵינָם מְטַהֲרִין אֶלָּא מֵי מַעְיָן מְטַהֲרִין גַּם בְּזוֹחֲלִין
וְאַךְ בִּשְׁעַת הַדְּחָק בְּמָקוֹם שֶׁאֵין מִקְוֶה נוֹהֲגִין לְהָקֵל וְלִסְמֹךְ עַל הַפּוֹסְקִים דִּסְבִירָא לְהוּ כְּמָאן דְּאָמַר דַּאֲפִלּוּ רוֹאִים שֶׁהַנָּהָר מִתְגַּדֵּל מִן הַגְּשְׁמִים מִכָּל מָקוֹם עִקַּר גִּדּוּלוֹ הוּא מִמְּקוֹרוֹ מִן הַתְּהוֹם כִּי בְעֵת הַגְּשָׁמִים הָאֲוִיר מְלֻחְלָח וּמְקוֹרֵי הַמַּעְיָנּוֹת מִתְרַבִים וּמִתְגַּבְּרִים וְנִמְצָא לְעוֹלָם שֶׁהַמַּיִם שֶׁבַּנָּהָר רֻבָּם מִמַּעְיָן וּמֵי הַגְּשָׁמִים מִתְבַּטְּלִים בְּתוֹכוֹ וּמְטַהֲרִין גַּם בְּזוֹחֲלִין
אֲבָל בְּמָקוֹם שֶׁיֵשׁ מִקּוְה חָלִילָה לְהָקֵל
וְגַם בְּמָקוֹם שֶׁאֵין מִקְוֶה אִם בְּאֶפְשָׁרִי יֵשׁ לְהַחְמִיר שֶׁאִם הַנָּהָר נִתְרַבָּה מִמֵּי גְּשָׁמִים תַּמְתִּין בִּטְבִילָתָהּ שְׁנַיִם שְׁלשָׁה יָמִים עַד שֶׁיָּשוּב לְאֵיתָנוֹ
וְטוֹב אִם בְּאֶפְשָׁרִי שֶׁלֹּא תִטְבּוֹל בִּמְקוֹם שֶׁנִּתְרַחֵב אֶלָּא בִּמְקוֹם שֶׁהוֹלֵךְ תָּמִיד דְּבָזֶה יֵשׁ קְצָת לְהָקֵל טְפֵי
וּבְנָהָר שֶׁמִּתְהַוֶּה לְגַמְרֵי עַל יְדֵי גְּשָׁמִים וְלִפְעָמִים מִתְיַבֵּשׁ אַף עַל פִּי שֶבִּשְׁעַת הַגְּשָּׁמִים גַּם שְׁאָר נְהָרוֹת שׁוֹפְכִים לְתוֹכוֹ מִכָּל מָקוֹם הוֹאִיל וְלִפְעָמִים פּוסֵק לְגַמְרֵי אֵין שׁוּם הֶתֵּר לִטְבּוֹל בּוֹ כְּשֶׁהוּא זוֹחֵל עַד שֶׁיִקָּווּ הַמַּיִם וְיַעֲמֹדוּ
דִּינֵי הַמִּקְוֶה רַבִּים הֵם מְאֹד
וּבְכָל מָקוֹם שֶׁעוֹשִׂין מִקְּוֶה אֵין לַעֲשׂוֹתוֹ כִּי אִם עַל יְדֵי רַב מֻמְחֶה לָרַבִּים גָּדוֹל בַּתּוֹרָה וּבְיִרְאָה
וְכַאֲשֶׁר יִתְהַוֶּה אֵיזֶה שִׁנּוּי גָּדוֹל קָטָן יַעֲשׂוּ מִיָד שְׁאֵלַת חָכָם
וְכֵן כַּאֲשֶׁר יִצְטָרְכוּ לִשְׁאֹב אוֹתוֹ לְנַקּוֹתוֹ יִשְׁאֲלוּ אֵיךְ יִתְנַהֲגוּ
מִצְוַת עֲשֵׂה עַל הָאָב לָמוּל אֶת בְּנוֹ לְכַבֵּד וְלַעֲשׂוֹת שְּׁלִיחַ לְיִשְׂרָאֵל אַחֵר שֶׁיָּמוּל אוֹתוֹ
וְיֶשׁ לְהָאָב לָתֵת אֶת הַיֶּלֶד עַל בִּרְכֵּי הַסַּנְדָּק וּלְהושִׁיט אֶת הָאִזְמֵל לִידֵי הַמּוֹהֵל וְלַעֲמֹד אֶצְלוֹ בִּשְׁעַת הַמִּילָה לְהַרְאוֹת שֶׁהוּא שְׁלוּחוֹ
וּבֵין חִתּוּךְ לִפְרִיעָה מְבָרֵךְ הָאָב אֲשֶׁר קִדְּשָׁנוּ בְּמִצְוֹתָיו וְצִוָּנוּ לְהַכְנִיסוֹ וְכוּ'
וְיֵשׁ לְאָדָם לַחֲזוֹר וּלְהַדֵּר אַחַר מוֹהֵל וְסַנְדָּק הַיּוֹתֵר טוֹב וְצַדִּיק
נוֹהֲגִין שֶׁאֵין נוֹתְנִין סַנְדְּקָּאוּת לְאִישׁ אֲשֶׁר כְּבָר הָיָה אֶצְלּוֹ סַנְדָּק בְּבֵן אַחֵר
אִם כִּבֵּד לְמוֹהֵל אֶחָד אָסוּר לַחֲזוֹר בּוֹ וּלְכַבֵּד לְאַחֵר שֶׁנֶּאֱמַר
שְׁאֵרִית יִשְׂרָאֵל לֹא יַעֲשׂוּ עַוְלָה וְלֹא יְדַבְּרוּ כָזָב
וְאִם כִּבֵּד לְאֶחָד וּבְתוֹךְ כָּךְ הָלַךְ זֶה הַמּוֹהֵל מִן הָעִיר וְחָשַׁב הָאָב כִּי לֹא יָבוֹא לִזְמַן הַמִּילָה וְעַל כֵּן כִּבֵּד לְאַחֵר וּבְתוֹךְ כָּךְ בָּא הָרִאשׁוֹן יְמוּלֶנּוּ הָרִאשׁוֹן
נוֹהֲגִין שֶׁכָּל הָעָם שֶׁאֵצֶל הַמִּילָה עוֹמְדִים שֶׁנֶּאֶמַר וַיַעֲמֹד כָּל הָעָם בַּבְּרִית מִלְּבַד הַסַּנְדָּק שֶׁהוּא תוֹפֵס אֶת הַתִּינוֹק וְהוּא יוֹשֵׁב
וּלְאַחַר שֶׁבֵּרַךְ הָאָב לְהַכְנִיסוֹ וְעָנוּ אָמֵן אוֹמְרִים כֻּלָּם כְּשֵׁם שֶׁנִּכְנַס לַבְּרִית כֵּן יִכָּנֵס לַתּוֹרָה וְלַחֻפָּה וּלְמַעֲשִׂים טוֹבִים
הַמּוֹהֵל צָרִיךְ שֶׁיֵדַע הִלְכוֹת מִילָה
וְצָרִיךְ שֶׁיַּחְקֹר אִם הַיֶּלֶד הוּא בָרִיא
וְגַם לְהַמְּיַלֶּדֶת יֵשׁ לְהַזְהִיר שֶׁאִם תִּרְאֶה אֵיזֶה מֵחוֹשׁ בַּיֶּלֶד תּוֹדִיעַ
וּצְרִיכִין לִזָּהֵר בִּמְאֹד מְאֹד שֶׁלֹּא לָמוּל וָלָד שֶׁיֵשׁ בּוֹ חֲשַׁשׁ חֹלִי כִּי סַכָּנַת נְפָשׁוֹת דּוֹחֶה אֶת הַכֹּל שֶׁאֶפְשָּר לָמוּל לְאַחַר זְמָן וְאִי אֶפְשָׁר לְהַחֲזִיר נֶפֶשׁ אַחַת מִיִשְׂרָאֵל לְעוֹלָם
וְעַיֵּן יוֹרֶה דֵעָה סִימָן וְסִימָן מָתַי מָלִין תִּינוֹק שֶׁהָיָה חוֹלֶה וְהִיבְרִיא
וּמִיָד כְּשֶׁהַתִּינוֹק רָאוּי לִמּוֹל אָסוּר לְעַכֵּב אֶת הַמִּצְוָה מֵאֵיזֶה טַעַם לְהַרְבּוֹת שִׂמְחָה וְכַדּוֹמֶה אֶלָּא יָמוּל מִיָד כְּשֶׁהוּא רָאוּי אַךְ לֹא בַשַׁבָּת וְלֹא בְיוֹם טוֹב כְּמוֹ שֶׁכָּתוּב בְּיוֹרֶה דֵעָה סִימָן רסו
אִשָּׁה שֶׁמֵּתוּ שְׁנֵי בָנֶיהָ מֵחֲמַת מִילָה שֶׁנִּרְאֶה כִּי הַמִּילָה הִכְחִישָה אֶת כֹּחָם אֵין מָלִין אֶת הַשְּׁלִישִׁי עַד שֶׁיִגְדַּל וְיִתְחַזֵּק כֹּחוֹ
וְכֵן אִשָּׁה שֶׁמֵּת לָהּ יֶלֶד אֶחָד מֵחֲמַת מִילָה וְגַם לַאֲחוֹתָה אֵרַע כֵּן אֲזַי גַּם שְׁאָר הָאֲחָיוֹת לֹא יָמוּלוּ בְנֵיהֶן עַד שֶׁיִגְדְּלוּ וְיִתְחַזָּקוּ
תִּינוֹק שֶׁנוֹלַד בֵּין הַשְּׁמָשׁוֹת קְצָת קֹדֶם יַעֲשׂוּ שְׁאֵלַת חָכָם מָתַי יִמּוֹל
תִּינוֹק שֶׁמֵּת קֹדֶם שֶׁנִּמּוֹל מָלִין אוֹתוֹ אֵצֶל קִבְרוֹ לְהָסִיר חֶרְפָּתוֹ מִמֶּנוּ שֶׁלֹּא יִקָּבֵר בְּעָרְלָתוֹ כִּי חֶרְפָּה הִיא לוֹ
וְאֵין מְבָרְכִין עַל הַמִּילָה אֲבָל קוֹרְאִין שֵׁם לְזֵכֶר שֶׁיְרַחֲמוּהוּ מִן הַשָּׁמַיִם וְיִחְיֶה בִּתְחִיַת הַמֵּתִים וְתִהְיֶה דֵעָה לְהַכִּיר אָבִיו וְאִמּוֹ
אִם שָׁכְחוּ לְמוּלוֹ וּקְבָרוּהוּ בְּעָרְלָתוֹ אִם נִזְכְּרוּ מִיָד שֶׁעֲדַיִן אֵין לָחוּש שֶׁנִּתְנַוֵּל בַּקֶּבֶר צְרִיכִין לִפְתֹּחַ אֶת הַקֶּבֶר וּלְמוּלוֹ
אֲבָל אִם לֹא נִזְכְּרו עַד אֵיזֶה יָמִים לְאַחַר מוֹתוֹ אֵין לִפְתֹּחַ אֶת הקֶּבֶר
נוֹהֲגִין לַעֲשׂוֹת סְעוּדָה בְּיוֹם הַמִּילָה
שֶׁכָּל מִצְוָה שֶׁקִּבְּלוּ יִשְׂרָאֵל בְּשִׂמְחָה עֲדַיִן עוֹשִׂין בְּשִׂמְחָה
וּכְתִיב שָׂשׂ אָנֹכִי עַל אִמְרָתֶךָ וְגוֹ' וְדָרְשֵׁינָן מִילָה
וּמִי שֶׁאֶפְשָׁר לַעֲשׂוֹת סְעוּדָה הֲגוּנָה וּמְקַמֵּץ וְאֵינוֹ עוֹשֶׂה אֶלָּא בְּקַאפֶע וּמִינֵי מְתִיקָה וְכַדּוֹמֶה לֹא יָפֶה עוֹשֶׂה
מִי שֶמַּזְמִינִין אוֹתוֹ לִסְעוּדַת בְּרִית מִילָה וְיוֹדֵעַ שֶׁיֵשׁ שָׁם אֲנָשִּׁים מְהֻגָּנִים מְחֻיָּב גַּם הוּא לָלֶכֶת
עוֹד נוֹהֲגִין לַעֲשׂוֹת סְעוּדָה בְּמִינֵי פֵרוֹת וּמַשְׁקִין בְּלֵיל שַׁבָּת שֶׁקֹּדֶם הַמִּילָה וְגַם זוֹהִי סְעוּדַת מִצְוָה
עוֹד נוֹהֲגִין שֶׁבַּלַּיְלָה שֶׁלִפְנֵי הַמִּילָה מִתְקַבְּצִין בְּבֵית הַתִּינוֹק וְעוֹסְקִין בַּתּוֹרָה וְעוֹשִין קְצָת סְעוּדָה וְזוֹ אֵין לָהּ דִּין סְעוֹדַת מִּצְוָה שֶׁאֵינָהּ אֶלָּא מִנְהָג בְּעָלְמָא
מִצְוַת עֲשֵׂה עַל כָּל אִישׁ מִיִשְׂרָאֵל שֶיִפְדֶּה מִכֹּהֵן אֶת בְּנוֹ שֶׁהוּא בְּכוֹר לְאִמּוֹ בַּחֲמִשָּׁה סְלָעִים
וּבְמַטְבְּעוֹת שֶׁלָּנוּ צָרִיךְ שֶׁיִהְיוּ כָּל כָּךְ עַד שֶׁיְהֵא בְּכֻלָּם חֲמִשָּׁה לוּיט וּשְׁלִישׁ כֶּסֶף צָרוּף
וְיָכוֹל לִתֵּן לַכֹּהֵן אֲפִלּוּ שְׁאָר חֲפָצִים שֶׁיִהְיוּ שָׁוִים כָּךְ אֲבָל לֹא קַרְקָעוֹת שְׁטָרוֹת
וְלָכֵן אֵין פּוֹדִין [שְׁטָרוֹת כֶּסֶף]
וְנוֹהֲגִין לַעֲשׂוֹת סְעוּדָה לְמִצְוָה זֹאת
אָמַר לְכֹהֵן אֶחָד שֶׁיִפְדֶּה מִמֶּנוּ אֶת בְּנוֹ אָסוּר לַחֲזוֹר בּוֹ
וְאִם חָזַר וּפָדָה אוֹתוֹ מִכֹּהֵן אַחֵר הֲרֵי זֶה פָּדוּי
אֵין פּוֹדִין אֶת הַבְּכוֹר עַד שֶׁיַּעַבְרו עָלָיו שְׁלֹשִׁים יוֹם
וּבְיוֹם שְׁלֹשִׁים וְאֶחָד יִפְדֵּהוּ מִיָּד שֶׁלֹּא לְהַשְׁהוֹת אֶת הַמִּצְוָה
וְאֵין פּוֹדִין בְּשַׁבָּת וּבְיוֹם טוֹב
אֲבָל בְּחֹל הַמּוֹעֵד פּוֹדִין
נוֹהֲגִין לַעֲשׂוֹת אֶת הַפִּדְיוֹן בַּיּוֹם
וּמִכָּל מָקוֹם אִם עָבַר יוֹם שְׁלֹשִׁים וְאֶחָד וְלֹא פָדָה שֶׁחָל בְּשַׁבָּת בְּיוֹם טוֹב בְּתַעֲנִית יֵשׁ לִפְדּוֹתוֹ תֵּכֶף בַּלַּיְלָה שֶׁלְּאַחֲרָיו וְלֹא יַמְתִּינוּ עַד לְמָחָר לְהַשְׁהוֹת הַמִּצְוָה יוֹתֵר
הָאָב מַיְיתֵי לֵהּ לַבְּכוֹר קַמֵי כֹּהֵן וּמוֹדִיעַ שֶׁהוּא בְּכוֹר פֶּטֶר רֶחֶם לְאִמּוֹ הַיִשְׂרָאֵלית
וּמַיְיתֵי כֶסֶף שָׁוֶה כֶּסֶף חֲמִשָּׁה סְלָעִים וּמַנִּיחַ לִפְנֵי הַכֹּהֵן וְאוֹמֵר לַכֹּהֵן זֶה בְּנִי בְכוֹרִי וְכוּ' וְאַחַר כָּךְ מַנִּיחוֹ לִפְנֵי הַכֹּהֵן וְהַכֹּהֵן שׁוֹאֵל אוֹתוֹ בְּמַאי בָּעִית טְפֵי לִתֵּן לִי בִּנְךָ בְּכוֹרֶךָ וְכוּ'
וְהוּא מֵשִׁיב וְאוֹמֵר חָפֵץ אֲנִי לִפְדּוֹת אֶת בְּנִי וְכוּ'
וּבְעוֹד שֶׁהָאָב מַחֲזִיק אֶת הַמַּטְבְּעוֹת בְּיָדוֹ קֹדֶם שֶׁיִּתְּנֵם לַכֹּהֵן מְבָרֵךְ אֲשֶׁר קִדְּשָׁנוּ בְּמִצְוֹתָיו וְצִוָּנוּ עַל פִּדְיוֹן הַבֵּן וְגַם שֶׁהֶחֱיָנוּ וְנוֹתֵן מִיָד אֶת הַמַּטְבְּעוֹת לַכֹּהֵן וְהַכֹּהֵן נוֹטֵל אֶת הַכֶּסֶף וּמוֹלִיכוֹ בְּיָדוֹ עַל רֹאשׁ הַבֵּן וְאוֹמֵר זֶה תַּחַת זֶה וְכוּ'
וְאַחַר כָּךְ נוֹתֵן אֶת יָדוֹ עַל רֹאשׁ הַבֵּן וּמְבָרְכוֹ וְאוֹמֵר יְשִׂימְךָ אֱלֹהִים וְגוֹ' יְבָרֶכְךָ וְיִשְׁמְרֶךָ וְגוֹ' כִּי אֹרֶךְ יָמִים וּשְׁנוֹת חַיִּים וְגוֹ' יִשְׁמָרְךָ מִכָּל רָע וְגוֹ'
וְאַחַר כָּךְ מְבָרֵךְ הַכֹּהֵן עַל כּוֹס יָיִן
וְאִם אֵין יַיִן מְבָרֵךְ עַל שְׁאָר מַשְׁקֶה שֶׁרְגִילִין לִשְׁתּוֹת שָׁם אֲבָל אָז צְרִיכִין לַעֲשׂוֹת הַפִּדְיוֹן קֹדֶם נְטִילַת יָדַיִם לַסְּעוּדָה כִּי בְּתוֹךְ הַסְּעוּדָה אֵין מְבָרְכִין עַל שְׁאָר מַשְׁקִים מַה שֶׁאֵין כֵּן כְּשֶׁיֵשׁ יַיִן שֶׁאָז עוֹשִׂין הַפִּדְיוֹן אַחַר בִּרְכַּת הַמּוֹצִיא
אִם אֵין הָאָב בִּמְקוֹם הַיֶּלֶד יָכוֹל גַּם כֵּן לִפְדּוֹתוֹ מִכֹּהֵן בַּאֲשֶׁר הוּא שָׁם
וְאוֹמֵר לַכֹּהֵן יֶשׁ לִי בֵּן בְּכוֹר לִפְדּוֹתוֹ
וְהַכֹּהֵן אוֹמֵר בְּמַאי בָּעִית טְפֵי וְכוּ'
בְּעִנְיַן מַה שֶּׁנּוֹהֲגִין שֶׁהַכֹּהֵן מַחֲזִיר אַחַר כָּךְ אֶת דְּמֵי הַפִּדְיוֹן כֻּלּוֹ מִקְצָתוֹ לָאָב כָּתַב טוּרֵי זָהָב טַעַם
וּמִי שֶׁרוֹצֶה לַעֲשׂוֹת הַמִּצְוָה כִּדְבָעֵי לְמֶהֱוֵי יִבְחַר כֹּהֵן עָנִי בַּעַל תּוֹרָה וְיִרְאָה וְהָאָב וְגַם הַכֹּהֵן יִגְמְרוּ בְּדַעְתָּם שֶׁלֹּא לְהַחֲזִיר יִתֶּן בְּמַתָּנָה עַל מְנָת לְהַחֲזִיר
הָאֵם אֵינָהּ חַיֶבֶת לִפְדּוֹת אֶת בְּנָהּ
וְאִם מֵת הָאָב בֵּית הַדִּין פּוֹדִין אוֹתוֹ
עָבַר הָאָב וְלֹא פָדָה אֶת בְּנוֹ שֶׁמֵּת הָאָב וּבֵית הַדַּין לֹא פָדוּ אוֹתוֹ חַיָּב הוּא בְּעַצְמוֹ לִפְדּוֹת אֶת עַצְמוֹ כְּשֶׁיִגְדָּל וּמְבָרֵךְ אֲשֶׁר קִדְּשָׁנוּ בְּמִצְוֹתָיו וְצִוָּנוּ עַל פִּדְיוֹן בְּכוֹר וְשֶׁהֶחֱיָנוּ
כֹּהֲנִים וּלְוִיִּם פְּטוּרִים מִפִּדְיוֹן הַבֵּן
וַאֲפִלּוּ בַת כֹּהֵן בַּת לֵוִי שָׁנִּשְׂאָה לְיִשְׂרָאֵל הַבֵּן פָּטוּר מִפִּדְיוֹן
וְאִם בַּת כֹּהֵן נִבְעֲלָה לַגּוֹי וְנִתְעַבְּרָה מִמֶּנוּ אֲפִלּוּ נִתְעַבְּרָה אַחַר כָּךְ בְּהֶתֵּר הַבֵּן חַיָב בְּפִדְיוֹן שֶׁהֲרֵי אִמּוֹ נִתְחַלְּלָה מִן הַכְּהֻנָּה עַל יְדֵי בְעִילַת הַגּוֹי
וְכֵן עַל יְדֵי שְׁאָר בְּעִילַת אִסּוּר שֶׁהִיא מִתְחַלֶּלֶת
אִשָּׁה שֶׁהִפִּילָה וְאַחַר כָּךְ יָלְדָה בֶּן קַיָמָא צְרִיכִין לַעֲשׂוֹת שְׁאֵלָה
כָּל אָב חַיָב לְחַנֵּךְ אֶת בָּנָיו הַקְּטַנִּים בְּכָל הַמִּצְוֹת בֵּין בְּמִצְוָה דְאוֹרָיְתָא בֵּין בְּמִצְוָה דְרַבָּנָן כָּל מִצְוָה וּמִצְוָה לְפִי דַעַת הַקָּטָן וְהַקְּטַנָּה
וְכֵן לְהַפְרִישָׁם מִכָּל דְּבַר אִסּוּר כְּמוֹ שֶׁאָמַר הַכָּתוּב חֲנֹךְ לַנַּעַר עַל פִּי דַרְכּוֹ וְגוֹ'
וְאִם לֹא יִוָּסֵר בִּדְבָרִים יַכֵּהוּ בַּשֵּׁבֶט וְכַדּוֹמֶה אֲבָל לֹא יַכֵּהוּ מַכּוֹת אַכְזָרִיוֹת כְּמוֹ הַשּׁוֹטִים
וְכָל עָרוּם יַעֲשֶה בְדָעַת
וּבְיוֹתֵר צְרִיכִים לְהַשְׁגִּיחַ עֲלֵיהֶם שֶׁלֹּא יְדַבְּרוּ שְׁקָרִים וּלְלַמֵּד לְשׁוֹנָם דִּבְרֵי אֱמֶת וּלְהַרְחִיקָם מִן הַשְּׁבוּעוֹת
וּדְבָרִים אֵלּוּ מֻטָּלִים עַל הָאָבוֹת וְעַל הַמְּלַמְּדִים
הַגָּעַת זְמַן הַחִנּוּךְ לְמִצְוֹת עֲשֵׂה הִיא בְּכָל תִּינוֹק לְפִי חָכְמָתוֹ וַהֲבָנָתוֹ
כְּגוֹן הַיּוֹדֵעַ מֵעִנְיַן שַׁבָּת חַיָב לִשְׁמוֹעַ קִדּוּשׁ וְהַבְדָּלָה וְכֹל כַּיּוֹצֵא בָזֶה
וְהַחִנּוּךְ בְמִצְוַת לֹא תַעֲשֶׂה בֵּין בִּדְאוֹרַיְתָא בֵּין בִּדְרַבָּנָן הוּא בְּכָל תִּינוֹק שֶׁהוּא בַר הֲבָנָה שֶׁמֵּבִין כְּשֶׁאוֹמְרִים שֶׁזֶּה אָסוּר לַעֲשׂוֹת אָסוּר לֶאֱכוֹל
וְיֵשׁ לְחַנֵּךְ הַקְּטַנִּים שֶׁיַּעֲנוּ בְבֵית הַכְּנֶסֶת אָמֵן וּשְׁאָר הַדְּבָרִים
וּמִשָּׁעָה שֶׁהַתִּינוֹק עוֹנֶה אָמֵן יֵשׁ חֵלֶק לָעוֹלָם הַבָּא
וּצְרִיכִים לְחַנְּכָם שֶׁיַּעַמְדוּ בְבֵית הַכְּנֶסֶת בְּאֵימָה וּבְיִרְאָה
אֲבָל אוֹתָן שֶׁהֵם רָצִים וְשָׁבִים וּמְבַלְבְּלִים מוּטָב שֶלֹּא לַהֲבִיאָם
אֲפִלּוּ מִי שֶׁאֵינוֹ אָבִיו שֶל קָטָן אָסוּר שֶׁיִתֵּן דְּבַר אִסוּר לְאָכְלוֹ לְצוֹצוֹ שֶׁיַּעֲשֶׂה אֵיזֶה אִסּוּר
וּלְרֹב הַפּוֹסְקִים אֲפִלּוּ דָבָר הָאָסוּר רַק מִדְּרַבָּנָן אָסוּר לִתֵּן לֶאֱכוֹל לְצַוּוֹתוֹ שֶׁיַּעֲשֶׂה
וְאִם הַתִּינוֹק חוֹלֶה קְצָת וְצָרִיךְ לֶאֱכוֹל דְּבַר אִסּוּר יֵשׁ לְהַתִּיר לָתֵת עַל יְדֵי גוֹי דָבָר שֶׁאֵינוֹ אָסוּר רַק מִדְּרַבָּנָן
דָּבָר שֶׁאֵין בּוֹ אִסּוּר מִצַּד עַצְמוֹ אֶלָּא שֶׁהַיּוֹם גּוֹרֵם אֵין בּוֹ מִצְוַת חִנּוּךְ
וּלְפִיכָךְ מֻתָּר לִתֵּן לְתִּינוֹק לֶאֱכֹל קֹדֶם קִדּוּשׁ אַף עַל גַּב דְּחַיָב לְחַנְּכוֹ בְּקִדּוּשׁ
אֲבָל אָסוּר לִתֵּן לֶאֱכֹל חוּץ לַסֻּכָּה
דְּדַוְקָא בַּקִּדּוּשׁ שֶׁהוּא כְּמוֹ אִסּוּר לָאו שֶׁאָסוּר לֶאֱכֹל קֹדֶם קִדּוּשׁ בָּזֶה קִיל
אֲבָל לַעֲבוֹר עַל עֲשֵׂה אָסוּר לִתֵּן לוֹ
אָסוּר לִתֵּן לְתִינוֹק אֲפִלּוּ הוּא פָחוֹת מִתֵּשַׁע שָׁנִים שֶׁיּוֹצִיא אֵיזֶה דָבָר בַּשַּׁבָּת אֲפִלּוּ לְצֹרֶךְ מִצְוָה כְּגוֹן סִדּוּר וְחֻמָּשׁ לְבֵית הַכְּנֶסֶת וְכַדּוֹמֶה
קָטֹן שֶׁגָּנַב אֵיזֶה דָבָר אִם הוּא בְעָיִן מְחֻיָבִין לְהַחֲזִירוֹ
וְאִם אֵינוֹ בְעָיִן פָּטוּר מִדִינֵי אָדָם אַף לְאַחַר שֶׁיִגְדַּל
אַךְ לָצֵאת יְדֵי שָׁמַיִם חַיָב לְשַׁלֵם כְּשֶׁיִגְדָּל
וְכֵן אִם עָשָׂה שְׁאָר עֲבֵרוֹת בְקַטְנוּתוֹ כְּשֶׁהוּא בַּר הֲבָנָה טוֹב שֶׁיְקַבֵּל עָלָיו אֵיזֶה דָבָר לִתְשׁוּבָה
וְעַל זֶה נֶאֱמַר גַּם בְּלֹא דַעַת נֶפֶשׁ לֹא טוֹב
לֹא יְאַיֵם עַל הַתִּינוֹק שֶׁיַּכֵּהוּ לְאַחַר זְמָן
אֶלָּא אִם רוֹאֵהוּ עוֹשֶׂה אֵיזֶה מַעֲשֶׂה יַכֵּהוּ מִיָד יִשְׁתֹּק לְגַמְרֵי
מַעֲשֶׂה בְּתִינוֹק שֶׁבָּרַח מִבֵּית הַסֵּפֶר וְהִפְחִידוֹ אָבִיו שֶׁיַּכֵּהוּ הָלַךְ הַתִּינוֹק וְהֵמִית אֶת עַצְמוֹ
אָמְרוּ רַבּוֹתֵינוּ זִכְרוֹנָם לִבְרָכָה יֵצֶר תִּינוּק וְאִשָּׁה תְּהֵא שְׂמֹאל דּוֹחָה וְיָמִין מְקָרֶבֶת
לֹא יַעֲשֶׂה מוֹרָא לְתִינוֹק בְּדָבָר טָמֵא
מִדִּינָא מֻתָּר לְתִינוֹק יִשְׂרָאֵל לִינֹק מִגּוֹיָה
מִכָּל מָקוֹם אִם אֶפְשָׁר עַל יְדֵי יִשְׂרָאֵלית לֹא יַנִּחוּהוּ לִינֹק מִגּוֹיָה מִשּׁוּם דִּמְטַמְטֵם אֶת הַלֵּב וּמוֹלִיד מֶזֶג רָע
וְכֵן מֵינֶקֶת יִשְׂרָאֵלית שֶׁצְּרִיכָה לֶאֱכֹל מַאַכְלֵי אִסּוּר לִרְפוּאָה אִם אֶפְשָׁר לֹא תֵנִיק בַּיָּמִים הָהֵם אֶת הַתִּינוֹק
כָּל אָב מְחֻיָּב לְלַמֵּד אֶת בְּנוֹ תּוֹרָה שֶׁנֶּאֱמַר וְלִמַּדְתֶּם אֹתָם אֶת בְּנֵיכֶם לְדַבֵּר בָּם
וּכְשֵׁם שֶׁמִּצְוָה לְלַמֵּד אֶת בְּנוֹ כָּךְ מִצְוָה לְלַמֵּד אֶת בֶּן בְּנוֹ שֶׁנֶּאֱמַר וְהוֹדַעְתָּם לְבָנֶיךָ וְלִבְנֵי בָנֶיךָ
מִיָד כְּשֶׁהַתִּינוֹק מַתְחִיל לְדַבֵּר יְלַמְּדוֹ הַפָּסוּק תּוֹרָה צִוָּה לָנוּ משֶׁה מוֹרָשָׁה וְגוֹ' וְכֵן פָּסוּק שְׁמַע יִשְׂרָאֵל וְגוֹ'
וְכֵן מְלַמְּדוֹ מְעַט מְעַט אֵיזֶה פְסוּקִים עַד שֶׁיַּגִּיעַ בְכֹחוֹ לָלֶכֶת אֶל בֵּית הַסֵּפֶר וְאָז ישְׂכֹּר מְלַמֵּד
וִידַקְדֵּק לִבְחוֹר מְלַמֵּד שֶׁהוּא יְרֵא שָמַיִם לְמַעַן יַרְגִּיל אֶת הַתִּינוֹק מִנְעוּרָיו בְּיִרְאַת שָׁמָיִם
וּכְשֶׁהִגִיעַ הַתִּינוֹק לִלְמֹד מִקְרָא נוֹהֲגִין לְהַתְחִיל עִמּוֹ פָּרָשָׁת וַיִקְרָא שֶׁהִיא פָּרָשַׁת הַקָּרְבָּנוֹת דְּאָמְרוּ רַבּוֹתֵינוּ זִכְרוֹנָם לִבְרָכָה יָבוֹאוּ טְהוֹרִים וְיַעַסְקוּ בַּטְּהוֹרִים
הַמְּלַמֵּד צָרִיךְ לֵישֵׁב וּלְלַמֵּד אֶת הַתִּינוֹקוֹת כָּל הַיּוֹם וּקְצָת מִן הַלַּיְלָה כְּדֵי לְחַנְּכָם לִלְמֹד בַּיּוֹם וּבַלָּיְלָה
וְלֹא יְבַטְּלוּ הַתִּינוֹקוֹת כְּלָל חוּץ מֵעֶרֶב שַׁבָּת וְעֶרֶב יוֹם טוֹב בְּסוֹף הַיּוֹם
אֵין מְבַטְּלִין אֶת הַתִּינוֹקוֹת אֲפִלוּ לְבִנְיַן בֵּית הַמִּקְדָּשׁ
מְלַמֵּד תִּינוֹקוֹת שֶׁמַּנִּיחַ אֶת הַתִּינוֹקוֹת וְיוֹצֵא שֶׁעוֹשֶׂה מְלָאכָה אַחֶרֶת עִמָּהֶם שֶׁמִּתְרַשֵּׁל בְּתַלְמוּדוֹ הֲרֵי זֶה בִּכְלַל אָרוּר עוֹשֶׂה מְלֶאכֶת רְמִיָה
לְפִיכָךְ אֵין לְהוֹשִׁיב מְלַמֵּד אֶלָּא בַּעַל יִרְאָה מָהִיר לִקְרֹא וּלְדַקְדֵּק
וְאֵין לַמְּלַמֵּד לִהְיוֹת נֵעוֹר בַּלַּיְלָה יוֹתֵר מִדַּי שֶׁלֹּא יִהְיֶה עָצֵל בַּיּוֹם לְלַמֵּד
וְכֵן לֹא יִתְעַנֶּה יַעֲצֹר אֶת עַצְמוֹ מִמַּאֲכָל וּמִשְׁתֶּה יֹאכַל יוֹתֵר מִדַּי כִּי כָּל אֵלּוּ הַדְּבָרִים גוֹרְמִים שֶׁלֹּא יוּכַל לְלַמֵּד הֵיטֵב
וְכָל הַמְּשַׁנֶה יָדוֹ עַל הַתַּחְתּוֹנָה וּמְסַלְּקִין לֵהּ
לֹא יַכֶּה אוֹתָם מַכַּת אוֹיֵב מוּסָר אַכְזָרִי לֹא בְשׁוֹטִים וְלֹא בְמַקֵּל אֶלָּא בִּרְצוּעָה קְטַנָה
אֵין מְלַמְּדִין אֶת הַתִּינוֹקוֹת בַּשַּׁבָּת דָּבָר חָדָשׁ מַה שֶׁלֹּא לָמְדוּ עֲדַיִן מִשׁוּם טֹרַח שַׁבָּת
אֲבָל מַה שֶׁקָרְאוּ פַּעַם אַחַת שׁוֹנִים אוֹתוֹ לָהֶם בַּשַּׁבָּת
קָטָן שֶׁמָּצָא מְצִיאָה וּמִכָל שֶׁכֵּן אִם נָתַן אַחֵר אֵיזֶה דָבָר בְּמַתָּנָה אָסוּר לְגָזְלוֹ מִמֶּנּוּ
אֵין מוֹסְרִין תִּינוֹק לַגּוֹי לְלַמְּדוֹ סֵפֶר לְלַמְּדוֹ אֻמָּנוּת וּמִכָּל שֶׁכֵּן דְּאָסוּר לְמָסְרוֹ לְאֶפִּיקוֹרוֹס יִשְׂרָאֵל דְּגָרַע טְפֵי וְאִיכָּא לְמֵיחָשׁ דִּלְמָא מַמְשִׁיךְ אֲבַתְרֵהּ
כְּתִיב לֹא תְנַחֲשׁוּ וְלֹא תְעוֹנֵנוּ
כֵּיצַד הוּא מְנַחֵשׁ
הָאוֹמֵר הוֹאִיל וְנָפְלָה פִּתִּי מִפִּי נָפַל מַקְלִי מִיָדִי בְּנִי קָרָא לִי מֵאֲחוֹרַי עוֹרֵב קָרָא לִי צְבִי הִפְסִיקַנִי בַּדֶּרֶךְ נָחָשׁ מִימִינִי שוּעָל מִשְּׂמֹאלִי לֹא אֵלֵךְ בַּדֶּרֶךְ הַזֶּה כִּי לֹא אַצְלִיחַ: וְכֵן אֵלּוּ שֶׁשּׁוֹמְעִים צִפְצוּף הָעוֹף וְאוֹמְרִים יִהְיֶה כָּךְ לֹא יִהְיֶה כָּךְ טוֹב לַעֲשׂוֹת דָבָר זֶה וְרַע לַעֲשׂוֹת דָּבָר זֶה: וְכֵן מִי שֶׁמְּבַקְשִין מִמֶּנּוּ מָעוֹת וְאוֹמֵר בְּבַקָשָׁה מִמְּךָ הַנִּיחֵנִי עַתָּה שַׁחֲרִית הִיא וְלֹא אַתְחִיל תְּחִלַּת הַיּוֹם בְפֵרָעוֹן מוֹצָאֵי שַׁבָּת הוּא רֹאשׁ חֹדֶשׁ וְכֵן אֵלּוּ שֶׁאוֹמְרִים צְרִיכִין לִשְׁחוֹט תַּרְנְגוֹל זֶה מִפְּנֵי שֶׁקָּרָא עַרְבִית תַּרְנְגֹלֶת זֹאת מִפְּנֵי שֶׁקָּרְאָה כְּמוֹ תַרְנְגוֹל וְכֵן כָּל כַּיּוֹצֵא בִדְבָרִים אֵלּוּ הַכֹּל אָסוּר
וְהָעוֹשֶׂה דָבָר מִדְּבָרִים אֵלּו עוֹבֵר בְּלָאו
יֵשׁ אוֹמְרִים דְאִם אֵינוֹ אוֹמֵר הַטַּעַם לָמָּה הוּא מְצַוֶּה לִשְׁחוֹט אֶת הַתַּרְנְגֹלֶת אֶת הַתַּרְנְגוֹל אֶלָּא אוֹמֵר סְתָם שַׁחֲטוּ תַּרְנְגֹלֶת זֹאת תַּרְנְגוֹל זֶה מֻתָּר לְשָׁחֳטָם
וְכֵן הוּא הַמִּנְהָג
בַּיִת תִּינוֹק וְאִשָּׁה אַף עַל פִּי שֶׁאֵין נִחוּשׁ יֵש סִימָן
פֵּרוּשׁ שֶׁאִם בָּנָה בַיִת נוֹלַד תִינוֹק נָשָׂא אִשָּׁה אִם הִצְלִיחַ אַחַר כָּךְ שָׁלֹשׁ פְּעָמִים לֹא הוּא סִימָן לְהַבָּא וְיָכוֹל לוֹמַר בַּיִת זֶה מַצְלִיחַ לִי וְכוּ'
וְכֵן מֻתָּר לִשְׁאֹל לְתִינוֹק אֵיזֶה פָסוּק לָמַד וְלִסְמֹךְ עָלָיו לַעֲשׂוֹת מַעֲשֶׂה דְּחָשִׁיב קְצָת כְּמוֹ נְבוּאָה
יֵשׁ אוֹמְרִים דְּמֻתָּר לַעֲשׂוֹת סִימָן בְּדָבָר שֶׁיָּבוֹא לֶעָתִיד כְּמוֹ שֶׁעָשָׂה אֱלִיעֶזֶר עֶבֶד אַבְרָהָם יְהוֹנָתָן בֶּן שָׁאוּל וְיֵש אוֹסְרִין
וְהַהוֹלֵךְ בְּתֹם וּבוֹטֵחַ בַה' חֶסֶד יְסוֹבְבֶנוּ
אֵיזֶהוּ מְעוֹנֵן
זֶה שֶׁנּוֹתֵן עִתִּים שֶׁאוֹמֵר בְאִצְטַגְנִינוּת יוֹם פְּלוֹנִי טוֹב וְיוֹם פְּלוֹנִי רָע יוֹם פְּלוֹנִי רָאוּי לַעֲשׂוֹת בּוֹ מְלָאכָה פְלוֹנִית שָׁנָה פְלוֹנִית חֹדֶש פְּלוֹנִי רַע לְדָבָר פְּלוֹנִי
וּמַה שֶׁנּוֹהֲגִין שֶׁאֵין נוֹשְׂאִין נָשִׁים אֶלָּא בְּמִלּוּי הַלְּבָנָה אֵין זֶה בִּכְלַל מְנַחֵשׁ וּמְעוֹנֵן שֶׁאֵין עוֹשִׂין זֹאת אֶלָּא לְסִימָן טוֹב כְּדֶרֶךְ שֶמּוֹשְׁחִין אֶת הַמְּלָכִים עַל הַמַּעְיָן לְסִימָן שֶׁתִּמָּשֵךְ מַלְכוּתָם כֵּן עוֹשִׂין לְסִימָן טוֹב כְּמוֹ שֶׁהַלְּבָנָה הוֹלֶכֶת וּמִתְמַלֵּאת
וּמִכָּל מָקוֹם אֵין לְעַכֵּב אֶת הַנִּשׂוּאִין בִּשְׁבִיל זֶה וּמִכָּל שֶׁכֵּן שֶׁאֵין לַעֲשׂוֹת חֻפַּת נִדָה בַּעֲבוּר זֶה
וְכֵן נוֹהֲגִין לְהַתְחִיל לִלְמֹד בְּרֹאשׁ חֹדֶשׁ
וּמַה שֶׁנּוֹהֲגִין שֶׁאֵין מַתְחִילִין בַּשֵּׁנִי וּבָרְבִיעִי יֵשׁ מַתִּירִין גַם כֵּן
עוֹד אָמְרוּ רַבּוֹתֵינוּ זִכְרוֹנָם לִבְרָכָה אֵיזֶהוּ מְעוֹנֵן זֶה הָאוֹחֵז אֶת הָעֵינָיִם
פֵּרוּשׁ שֶׁהוּא כְּאִלּוּ אוֹחֵז עֵינֵי בְנֵי אָדָם וְסוֹגְרָן שֶׁהוּא מַטְעֶה אוֹתָן שֶׁנִּדְמֶה לָהֶם כְּאִלּוּ עוֹשֶׂה דְבָרִים נִפְלָאִים חוּץ מִדֶּרֶךְ הַטֶּבַע וּבֶאֱמֶת אֵינוֹ עוֹשֶׂה כְּלוּם אֶלָּא בְּקַלּוּת יָדָיו וּבְתַחְבּוּלוֹת הוּא מַטְעֶה אוֹתָן
וְהַבַּדְחָנִין שֶׁעושִׁין כְּמַעֲשִׂים אֵלּוּ בַּחֲתֻנּוֹת עוֹבְרִים בְּלָאו
וְהַמְּצַוֶּה לַעֲשׂוֹתָן עוֹבֵר עַל לִפְנֵי עִוֵּר
וְלָכֵן מִי שֶׁיֵשׁ בְּיָדוֹ לִמְחוֹת מְחֻיָב לִמְחוֹת וְכָל שֶׁכֵּן שֶׁאָסוּר לְהִסְתַּכֵּל וְלִרְאוֹתָן
אֲבָל אִם נָכְרִי עוֹשֶׂה כֵּן מֻתָּר לִרְאוֹת
אָסוּר לִדְרוֹשׁ בִּמְכַשְּׁפִים אֶלָּא בִּמְקוֹם סַכָּנַת נְפָשׁוֹת אִם בָּא אֵיזֶה חֳלִי עַל יְדֵי כִשּׁוּף מִקְרֶה וְרוּחַ רָעָה מֻתָּר לְהִתְרַפְּאוֹת עַל יְדֵי מְכַשֵׁף גּוֹי
עֲבוֹדָה זָרָה אֲסוּרָה בַהֲנָאָה הִיא וְתַשְׁמִישָׁה וְנוֹיָה וְתִקְרָבְתָּהּ
וְאִם נִתְעָרֵב מִדְּבָרִים אֵלּוּ אֲפִלּוּ אֶחָד בְּאֶלֶף שֶׁל הֶתֵּר אוֹסֵר אֶת כָּל הַתַּעֲרוֹבוֹת בַּהֲנָאָה
אֵיזֶהוּ תַשְׁמִישָׁהּ
הַכֵּלִים שֶׁהַכֹּהֵן מַקְטִיר בָּהֶם לְפָנֶיהָ כְּגוֹן הַמַּחְתָּה וְהַגְּבִיעִים וְכֵן הַבַּיִת שֶׁמְּיַחֲדִים לָהּ וְהַבָּסִיס שֶׁמַּעֲמִידִין אוֹתָהּ עָלָיו וְכֵן כְּלֵי הַשִּׁיר שֶׁמְּזַמְּרִים בָּהֶם לְפָנֶיהָ וְכַדּוֹמֶה
וְאֵיזֶהוּ נוֹיָהּ
כְּגוֹן הַנֵּרוֹת שֶׁמַּדְלִיקִין לְפָנֶיהָ וְהַמַּלְבּוּשִׁים שֶׁמַּלְבִּישִׁים אוֹתָהּ שֶׁשָּׁטַח לְפָנֶיהָ בְּגָדִים וְכֵלִים נָאִים לְנוֹי וְכֵן הָאִילָנוֹת שֶׁרְגִּילִין לִטַע לִפְנֵי עֲבוֹדָה זָרָה לִהְיוֹת לָהּ לְנוֹי הַוְיָן נוֹיֶיהָ וַאֲסוּרִין בַּהֲנָאָה וְלָכֵן אָסוּר לֵישֵׁב בְּצִלָּן
וְאֵיזוֹהִי תִקְרָבְתָּהּ כְּגוֹן מִנֵי מַאֲכָל שֶׁמַּנִּיחִין לְפָנֶיהָ
עֲבוֹדָה זָרָה שֶׁל גּוֹי וְכֵן תַּשְׁמִישָׁהּ וְנוֹיָהּ יֵשׁ לָהֶן בִּטּוּל
כְּשֶׁמְּבַטֵּל אוֹתָהּ הַגּוֹי בְּיָדַיִם שֶׁלֹּא תְהֵא עוֹד עֲבוֹדָה זָרָה תַשְׁמִישׁ נוֹי לַעֲבוֹדָה זָרָה הֻתָּרוּ
וְשֶל יִשְׂרָאֵל מוּמָר אֵין לָהֶם בִּטוּל
נֵרוֹת שֶׁהִדְלִיקוּ לְפָנֶיהָ וְאַחַר כָּךְ כִּבָּן הַגּוֹי לְצֹרֶךְ עַצְמוֹ וּמְכָרָן לְיִשְׂרָאֵל מֻתָּרִין דְּכֵיוָן שֶׁכִּבָּן לְצֹרֶךְ עַצְמוֹ זֶהוּ בִּטּוּלָן
וּמִכָּל מָקוֹם אֵין לַעֲשׂוֹת מֵהֶן נֵרוֹת שֶׁל מִצְוָה
וְכֵן כָּל דָבָר שֶׁל עֲבוֹדָה זָרָה אַף עַל פִּי שֶׁנִּתְבַּטֵּל וּמֻתָּר לְהֶדְיוֹט אָסוּר לִדְבַר מִצְוָה מִשּׁוּם דִמְאִיסֵי לִגְּבוֹהַ
הַמַּלְבּוּשִׁים שֶׁלּוֹבְשִים הַכֹּהֲנִים כְּשֶׁנִּכְנָסִים לְבֵית עֲבוֹדָה זָרָה יֵשׁ אוֹמְרִים דְּנוֹי שֶׁלָּהֶם הֵן וְלֹא נוֹי שֶׁל עֲבוֹדָה זָרָה וְאֵינָן צְרִיכִין בִּטּוּל
וְיֵשׁ שֶמַּצְרִיךְ בִּטּוּל
צוּרַת שְׁתִי וָעֶרֶב שֶמִּשְׁתַּחֲוִים לָהּ אֲסוּרָה בְּלֹא בִטּוּל
אֲבָל שְׁתִי וָעֶרֶב שֶׁתּוֹלִין בַּצַּוָּאר לְזִכָּרוֹן בְּעָלְמָא מֻתָּר
אָסוּר לַעֲשׂוֹת שׁוּם דָּבָר לְצֹרֶךְ עֲבוֹדָה זָרָה וַאֲפִלּוּ חַלּוֹנוֹת לְהַבָּיִת
וְאָסוּר לִמְכֹּר לָהֶם סְפָרִים הַמְּיֻחָדִים לַעֲבוֹדָה זָרָה
[וְכֵן סִפְרֵי תנ"ךְ הַמֻּעְתָּקִים בְּשִׁנּוּיִים כְּדֵי לְפָקְרָם וּלְהַחֲזִיק אֱמוּנָתָם]
וְכֵן לִמְכֹּר לָהֶם דָּבָר לְצֹרֶךְ עֲבוֹדָתָם אָסוּר אִם לֹא יוּכְלוּ לִקְנוֹת בְּמָקוֹם אַחֵר
וְיֵשׁ אוֹסְרִין אֲפִילּוּ אִם יוּכְלוּ לִקְנוֹת בְּמָקוֹם אַחֵר
וְכָל בַּעַל נֶפֶשׁ יַחְמִיר לְעַצְמוֹ
אָסוּר לְהִסְתַּכֵּל בָּאֱלִיל וּבַנוֹי שֶׁלּוֹ שֶׁנֶּאֱמַר אַל תִּפְנוּ אֶל הָאֱלִילִים
וּצְרִיכִין לְהִתְרַחֵק מִן הַבַּיִת וּמִכָּל שֶׁכֵּן מִן הָאֱלִיל עַצְמוֹ אַרְבַּע אַמּוֹת שֶׁלֹּא לַעֲבֹר שָׁם
וְאָסוּר לִשְמֹעַ כְּלִי הַשִּׁיר לְהָרִיחַ בְּרֵיחַ שֶׁלָּהֶם
וְאִם שׁוֹמֵעַ כְּלִי הַשִּׁיר יַאְטֵם אָזְנָיו
וְכֵן אִם בָּא רֵיחַ יְכַוֵּן שֶׁלֹּא לֵהָנוֹת מִמֶּנּוּ
הָרוֹאֶה בָּתֵּי עֲבוֹדָה זָרָה בְּיִשׁוּבָן אוֹמֵר בֵּית גֵּאִים יִסַּח
בְּחֻרְבָּנָן אוֹמֵר אֵל נְקָמוֹת אֵל נְקָמוֹת הוֹפִיעַ
יָשַׁב קוֹץ בְּרַגְלוֹ נִתְפַּזְּרו מָעוֹת בִּפְנֵי עֲבוֹדָה זָרָה לֹא יָשׂחַ לְהָסִיר אֶת הַקּוֹץ לִטּוֹל אֶת הַמָּעוֹת מִפְּנֵי שֶׁנִּרְאֶה כְּמִשְׁתַּחֲוֶה לָהּ
וַאֲפִלּוּ אֵין אָדָם רוֹאֶה מִכָּל מָקוֹם אָסוּר אֶלָּא יֵשֵׁב יַפְנֶה אֲחוֹרָיו צִדּוֹ לְצַד הָעֲבוֹדָה הַזָּרָה וְאַחַר כָּךְ יִטּוֹל
יֵשׁ מִי שֶׁאוֹמֵר שֶׁאָסוּר לְהַלְווֹת לְצֹרֶךְ בִּנְיַן עֲבוֹדָה זָרָה לְתַכְשִׁיטֶיהָ לִמְשַׁמְּשֶׁיהָ וְכָל שֶׁכֵּן דְּאָסוּר לִמְכֹּר לָהֶם תַּשְׁמִיֹשִׁים
וְהַנִּמְנָע מַצְלִיחַ
וְאֵין לִכְרֹךְ סִפְרֵי עֲבוֹדָה זָרָה חוּץ מִסִּפְרֵי הַדַּיָנִים וְהַסּוֹפְרִים
וְאִם חוֹשֵׁשׁ מִשׁוּם אֵיבָה עַל כָּל פָּנִים כָּל מַה שֶׁיָּכוֹל לְהִשָּׁמֵט יִשָּׁמֵט
מָקוֹם שֶׁמִּתְקַבְּצִים גּוֹיִם וְאוֹמְרִים שֶׁשָּׁם מוֹחֲלִים לָהֶם עֲוֹנוֹתֵיהֶם אָסוּר לָשֵׂאת וְלָתֵת שָׁם עִמָּהֶם
אָסוּר לְהַזְכִּיר שֵׁם עֲבוֹדָה זָרָה בֵּין לְצֹרֶךְ כְּגוֹן לוֹמַר לַחֲבֵרוֹ הַמְתֵּןלִי בְּצַד עֲבוֹדָה זָרָה פְּלוֹנִית בֵּין שֶׁלֹּא לְצֹרֶךְ שֶׁנֶּאֱמַר וְשֵׁם אֱלֹהִים אֲחֵרִים לֹא תַזְכִּירו
וְאָסוּר לִגְרֹם לַגּוֹי שֶיַזְכִּיר שֵׁם עֲבוֹדָה זָרָה שֶׁנֶּאֱמַר לֹא יִשָּׁמַע עַל פִּיךָ לֹא יִשָּׁמַע בִּגְרָמָא שֶׁלָּךְ
וְאִם נִתְחַיֵב הַגּוֹי שְׁבוּעָה יֵשׁ מְקִלִּין לְהַנִּיחַ לִשָּׁבֵע
שֵׁם הַחַגִּים שֶׁלָּהֶם שֶׁהֵם כִּשְׁמוֹת בְּנֵי אָדָם אֵין חֲשָׁשׁ לְהַזְכִּירָם
וְהוּא שֶׁלֹּא יִקְרָאֵם כְּמוֹ שֶׁהַגּוּיִם מַזְכִּירִים אוֹתָם בִּלְשׁוֹן חֲשִׁיבוּת
כָּל לֵצְנוּתָא אֲסִירָא חוּץ מִלֵּצָנוּתָא דַעֲבוֹדָה זָרָה דְשַׁרְיָא
אָסוּר לִתֵּן מַתְּנַת חִנָם לְגוֹי שֶׁאֵינוֹ מַכִּירוֹ דִּכְתִיב וְלֹא תְחָנֵם וְדָרְשֵׁינָן לֹא תִתֵּן לָהֶם מַתְּנַת חִנָם
אֲבָל אִם הוּא מַכִּירוֹ לֹא הֲוֵי מַתְּנַת חִנָּם שֶׁגַּם הוּא יְשַּׁלֵּם גְּמוּלוֹ כְּבָר שִׁלַּם וַהֲוֵי כְּמוֹ מְכִירָה
אָסוּר לְסַפֵּר בְּשִׁבְחָן אֲפִלּוּ לוֹמַר כַּמָּה נָאָה גּוֹי זֶה בְּצוּרָתוֹ
וּמִכָּל שֶׁכֵּן שֶׁלֹּא לְספֵּר בְּשֶׁבַח מַעֲשָׂיו שֶׁיְחַבֵב דָּבָר מִדְבָרָיו שֶׁזֶּהוּ גַם כֵּן בִּכְלַל וְלֹא תְחָנֵם לֹא תִתֵּן לָהֶם חֵן
אֲבָל אִם מְכַוֵּן בְּשִׁבְחוֹ לְהוֹדוֹת לְהַקָּדוֹשׁ בָּרוּךְ הוּא שֶׁבָּרָא בְּרִיָה נָאָה כָּזוֹ מֻתָּר
מֻתָּר לְפַרְנֵס עֲנִיֵיהֶם וּלְבַקֵּר חוֹלֵיהֶם וְלִקְבּוֹר מֵתֵיהֶם וּלְהַסְפִּידָן וּלְנַחֵם אֲבֵלֵיהֶם מִשּׁוּם דַּרְכֵי שָלוֹם
לֹא יִתְיַחֵד יִשְׂרָאֵל עִם גּוֹי מִפְּנֵי שֶׁהֵם חֲשוּדִים עַל שְׁפִיכוּת דָמִים
גּוֹיָה לֹא תַנִיק לְיֶלֶד יִשְׂרָאֵל בְּבֵיתָה וַאֲפִלּוּ אֲחֵרִים עוֹמְדִים עַל גַּבָּהּ
אֲבָל בְּבֵית יִשְׂרָאֵל מֻתֶּרֶת לְהֵנִיקוֹ אִם אֲחֵרִים עוֹמְדִים עַל גַּבָּהּ נִכְנָסִים וְיוֹצְאִים
וְהוּא שֶׁלֹּא יַנִּיחֶנּוּ עִמָּה לְבַדּוֹ בַּלָיְלָה
יִשְׂרָאֵלית לֹא תְיַלֵּד לַגּוֹיָה אֶלָּא אִם כֵּן הִיא יְדוּעָה לִמְיַלֶּדֶת שֶׁאָז מֻתֶּרֶת
וְדַוְקָא בְּשָׂכָר וּבְחֹל
וְלֹא תֵנִיק יִשְׂרָאֵלית לְבֶן גוֹיָה אֲפִלּוּ בְּשָׂכָר אֶלָּא אִם כֵּן יֵשׁ לָהּ חָלָב הַרְבֵּה וּמְצַעֵר אוֹתָהּ אָז מֻתֶּרֶת לְהֵנִיקוֹ
אָסוּר לְלַמֵּד אֻמָּנוּת לַגוֹי
כְּתִיב לֹא תַעֲשׂוּן אִתִּי אֱלֹהֵי כֶסֶף וְגוֹ' וְקִבְּלוּ רַבּוֹתֵינוּ זִכְרוֹנָם לִבְרָכָה דְּזוֹהִי אַזְהָרָה שֶׁלֹּא לְצַיֵר צוּרוֹת שֶׁבַּמָּדוֹר הָעֶלְיוֹן וְשֶבַּמָּדוֹר הַתַּחְתּוֹן וְהַיְנוּ לֹא תַעֲשׂוּן כִּדְמוּת שַׁמָּשַי הַמְּשַׁמְּשִׁין לְפָנָי
וְלָכֵן אָסוּר לְצַיֵר צוּרוֹת אַרְבָּעָה פָנִים שֶׁבַּמֶּרְכָּבָה וְצוּרוֹת שְׂרָפִים וְאוֹפַנִים וּמַלְאֲכֵי הַשָּׁרֵת וְכֵן אָסוּר לְצַיֵר צוּרוֹת חַמָּה וּלְבָנָה וְכוֹכָבִים
וַאֲפִלּוּ אֵינָן בּוֹלְטוֹת אָסוּר לַעֲשׂוֹתָן וַאֲפִלּוּ בִּשְׁבִיל גּוֹי
אֲבָל לְהַשְׁהוֹתָן בַּבַּיִת אִם אֵינָן בּוֹלְטוֹת מֻתָּר רַק שֶׁלֹּא יֹאמַר לַגּוֹי לַעֲשׂוֹתָן
מִשּׁוּם דַאֲמִירָה לַגּוֹי אֲסוּרָה בְּכָל הָאִסּוּרִין כְּמוֹ בְּאִסּוּרֵי שַׁבָּת
וְכֵן אָסוּר לְצַיֵר צוּרַת אָדָם
וַאֲפִלּוּ רַק פַּרְצוּף פְּנֵי אָדָם לְחוּד נַמִּי אָסוּר
וַאֲפִלּוּ לְהַשְׁהוֹתָהּ אָסוּר עַד שֶׁיְקַלְקֵל אוֹתָה קְצָת
וְדַוְקָא בְּצוּרָה שְׁלֵמָה דְּהַיְנוּ בִּשְׁתֵּי עֵינַיִם וְחֹטֶם שָׁלֵם
אֲבָל אִם אֵינָהּ רַק חֲצִי הַצּוּרָה מִצַד אֶחָד כְּדֶרֶךְ קְצָת הַמְּצַיְרִים צַד אֶחָד שֶׁל הַצּוּרָה זֶה אֵינוֹ אָסוּר
טַבַּעַת שֶׁיֵשׁ עָלֶיהָ חוֹתָם שֶׁהוּא צוּרַת אָדָם אִם הָיְתָה הַצּוּרָה בּוֹלֶטֶת אָסוּר לְהַשְׁהוֹתָה וּמֻתָּר לַחְתֹּם בָּהּ מִפְּנֵי שֶׁנַעֲשֵׂית שְׁקוּעָה
וְאִם הָיְתָה הַצּוּרָה שׁוֹקַעַת מֻתָּר לְהַשְׁהוֹתָהּ וְאָסוּר לַחְתֹּם בָּה מִפְּנֵי שֶׁנַעֲשֵׂית בּוֹלֶטֶת
אָסוּר לְהִסְתַּכֵּל בְּצוּרַת אָדָם שֶׁהֲרֵי נִקְרָא פֶסֶל וְעוֹבֵר מִשּׁוּם אַל תִּפְנוּ אֶל הָאֱלִילִים
אֲבָל בְּצוּרוֹת שֶׁעַל הַמַּטְבְּעוֹת כֵּיוָן שֶׁרְגִילִין בָּהֶן מֻתָּר
וְהֶחָסִיד נִזְהָר גַּם בָּזֶה
אָסוּר לַעֲשׂוֹת בַּיִת תַּבְנִית הֵיכָל כְּשִׁעוּר אָרְכּוֹ וְגָּבְהוֹ וְרָחְבּוֹ אַכְסַדְרָה תַּבְנִית אוּלָם חָצֵר תַּבְנִית עֲזָרָה שֻׁלְחָן תַּבְנִית הַשֻּׁלְחָן שֶׁהָיָה בְּבֵית הַמִּקְדָּשׁ מְנוֹרָה תַּבְנִית הַמְּנוֹרָה שֶׁהָיְתָה בְּבֵית הַמִּקְדָּשׁ
אֲבָל עושֶׁה שֶׁל חֲמִשָּׁה קָנִים שֶל שִׁשָּׁה שֶׁל שְׁמוֹנָה
אֲבָל שֶׁל שִׁבְעָה לֹא יַעֲשֶׂה אֲפִלּוּ מִשְׁאָר מִינֵי מַתָּכוֹת וַאֲפִלּוּ בְּלֹא גְבִיעִים וְכַפְתּוֹרִים וּפְרָחִים וַאֲפִלּוּ אֵינָהּ גְּבוֹהָה שְׁמוֹנָה עָשָׂר טְפָחִים מִשּׁוּם דְּכָל אֵלּוּ הַדְּבָרִים גַּם בַּמְּנוֹרָה שֶׁבַּמִּקְדָּש לֹא הָיוּ מְעַכְּבִין
יֵשׁ נוֹהֲגִין לַעֲשׂוֹת מְנוֹרָה לְשִׁבְעָה נֵרוֹת דְּהַיְנוּ שִׁשָׁה בְּעִגּוּל וְאֶחָד בָּאֶמְצַע
אֲבָל הַרְבֵּה פּוֹסְקִים אוֹסְרִים זֹאת
וְיֵשׁ לְהַחְמִיר בִּסְפֵק אִסּוּר דְאוֹרָיְתָא
הָעושֶׁה שֶׁמֶן הַמִּשְׁחָה בְּמַעֲשֶׂה וּבְמִשְׁקָל הָאָמוּר בַּתּוֹרָה חַיָב כָּרֵת
וּבְשׁוֹגֵג חַיָּב חַטָּאת וְהוּא שֶׁעוֹשֶׂה אוֹתוֹ כְּדֵי לְהִמָּשֵׁחַ
וְהָעוֹשֶׂה קְטֹרֶת מֵאַחַד עָשָׂר סַמְמָנִין שֶׁבַּתּוֹרָה לְפִי הַמִּשְׁקָל אֲפִלּוּ לֹא עָשָׂה אֶלָּא חֶצְיָהּ שְׁלִיֹשִיתָהּ חַיָּב כָּרֵת
עָשָׂה לְהִתְלַמֵּד בָּהּ פָּטוּר
כָּתוּב בַּתּוֹרָה וּכְתֹבֶת קַעֲקַע לֹא תִתְּנוּ בָכֶם
מַהִי כְּתֹבֶת קַעֲקַע
כְּתָב הַמְּחֻקֶּה וְשָׁקוּעַ שֶׁאֵינוֹ נִמְחָק לְעוֹלָם זֶהוּ הַשּׂוֹרֵט עַל בְּשָׂרוֹ וּמְמַלֵּא מְקוֹם הַשְּׂרִיטָה בִכְחוֹל בִּדְיוֹ בִּשְׁאָר צִבְעוֹנִים הָרוֹשְׁמִים
וְכֵן אִם צוֹבֵעַ תְּחִלָה בְּצֶבַע וְאַחַר כָּךְ שׂוֹרֵט בִּמְקוֹם הַצֶּבַע עוֹבֵר בְּלָאו
וּמִכָּל מָקוֹם מֻתָּר לִתֵּן אֵפֶר וּשְׁאָר דְּבָרִים עַל הַמָּכָּה לִרְפוּאָה אַף עַל פִּי שֶׁיִשָּׁאֵר הָרשֶׁם כִּי גַם מִמַּכָּתוֹ יִשָּׁאֵר רשֶׁם הַמּוֹכִיחַ עָלָיו שֶׁלֹּא עָשָׂה מִשּׁוּם כְּתֹבֶת קַעְקַע
כְּתִיב וְשֶׂרֶט לָנֶפֶש לֹא תִתְּנוּ בִּבְשַׂרְכֶם
וּכְתִיב לֹא תִתְגֹּדְדוּ וְלֹא תָשִׂימוּ קָרְחָה בֵּין עֵינֵיכֶם לָמֵת
וּגְדִידָה וּשְׂרִיטָה אַחַת הֵן וַאֲסוּרוֹת בֵּין בְּפְנֵי הַמֵּת בֵּין שֶׁלֹּא בִפְנֵי הַמֵּת
וַאֲפִלּוּ לְהַכּוֹת בְּיָדוֹ עַל בְּשָׂרוֹ עַד שֶׁדָּם יוֹצֵא אָסוּר
וַאֲפִלּוּ עַל צַעַר אַחֵר אָסוּר
קָרְחָה הוּא שֶׁתּוֹלֵשׁ מִשַּׂעַר רֹאשׁוֹ עַל מֵת
וַאֲפִלּוּ בְּשַׂעֲרָה אַחַת אִיכָּא אִסּוּרָא וְגַם הַנָּשִׁים מֻזְהָרוֹת בְּבַל יקְרְחוּ וּמִכָּל שֶׁכֵּן בְּבַל יִשְׂרְטוּ
פְּאוֹת הָרֹאשׁ הֵן שְׁתַּיִם בְּסוֹף הָרֹאשׁ וְהוּא מְקוֹם חִבּוּרוֹ לַלֶּחִי מִיָמִין וּמִשְׂמֹאל אֵצֶל הָאֹזֶן
וַאֲפִלּוּ לְגַלְּחָן בְּמִסְפָּרַיִם כְּעֵין תַּעַר דְּהַיְנוּ סָמוּךְ לַבָּשָׂר שֶׁאֵינוֹ מְשַׁיֵר כְּלוּם מִן הַשְּׂעָרוֹת סָמוּךְ לַבָּשָׂר יֵש אוֹסְרִין
וְלָכֵן אִם צָרִיךְ לְגַלְּחָן לִרְפוּאָה יִזָּהֵר שֶלֹּא לְגַלְּחֵן סָמוּךְ לַבָּשָׂר מַמָּשׁ
וְשִׁעוּר הַפֵּאָה מִכְּנֶגֶד שֵׂעָר שֶׁעַל פַּדַּחְתּוֹ וְעַד לְמַטָּה מִן הָאֹזֶן מְקוֹם שֶׁהַלְּחִי הַתַּחְתּוֹנָה יוֹצֵאת וּמִתְפָּרֶדֶת שָׁם
פְּאוֹת הַזָּקָן לֹא אָסְרָה תוֹרָה לְהַשְׁחִית אֶלָּא בְּתַעַר
וְהַפֵּאוֹת הֵן חָמֵשׁ וְרַבּוּ בָהֶן הַדֵּעוֹת לְפִיכָךְ יְרֵא שָׁמַיִם לֹא יַעֲבִיר תַּעַר עַל כָּל זְקָנוֹ כְּלָל וַאֲפִלּוּ עַל הַשָּׂפָה הָעֶלְיוֹנָה תַּחַת הַגָּרוֹן
וְאֵין חִלּוּק בֵּין תַּעַר לְאֶבֶן חַדָּה שֶׁחוֹתֶכֶת אֶת הַשְּׂעָרוֹת כְּגוֹן פִּיגְמֶאנְטְ פִּימְסֶענְשְטֵיין שֶׁאָסוּר גַּם כֵּן
וְאוֹתָן שֶׁמְּסִירִין שְׂעַר הַזָּקָן עַל יְדֵי מִשְׁחָה מִסִּיד יֵשׁ לָהֶם לִזָּהֵר שֶׁלֹּא לִגְרֹר אֶת הַמִּשְׁחָה בְּסַכִּין שֶׁמָּא יַחְתֹּךְ שֵׂעָר רַק יִגְרְרוּ בְּקֵיסָם וְכַדּוֹמֶה
אָסוּר לְאִישׁ לִלְבּושׁ אֲפִלּוּ מַלְבּוּשׁ אֶחָד שֶל אִשָּׁה אַף עַל פִּי שֶׁהוּא נִכָּר בִּשְׁאָר מַלְבּוּשָׁיו שֶׁהוּא אִישׁ
וְכֵן אָסוּר לְאִשָּׁה לִלְבּושׁ אֲפִלּוּ מַלְבּוּשׁ אֶחָד שֶל אִישׁ
וְלֹא לְבַד מַלְבּוּשׁים אֲסוּרִים אֶלָּא אֲפִלּוּ כָּל תַּכְשִׁיט וְכָל תִּקוּן נוֹי וְיֹפִי הַמְּיֻחָד לְאִשָּׁה לְפִי מִנְהַג הַמָּקוֹם אָסוּר לְאִישׁ שֶׁיִּתְקַשֵּׁט וְיִתְיַפֶּה בּוֹ
וְכֵן כָּל מַה שֶׁמְּיֻחָד לְאִישׁ אָסוּר לְאִשָּׁה
אָסוּר לְאִישׁ לְהַעֲבִיר שְׂעַר בֵּית הַשֶּׁחִי וּבֵית הָעֶרְוָה אֲפִלּוּ בְּמִסְפָּרַיִם כְּעֵין תַּעַר דְּהַיְנוּ שֶׁמְּגַלְחָן סָמוּךְ לַבָּשָׂר מַמָּשׁ מִפְּנֵי שֶׁזֶּהוּ תִּקּוּן לַנָּשִׁים
וְאָסוּר לָחֹךְ בְּיָדוֹ בִּשְׂעַר בֵּית הַשֶּׁחִי וּבֵית הָעֶרְוָה כְּדֵי לְהַשִּׁירָן
אֲבָל עַל יְדֵי בִגְדוֹ מֻתָּר
וּמִי שֶׁיֵשׁ חֲטָטִין בְּבֵית הַשֶּׁחִי וּבְבֵית הָעֶרְוָה וּמִצְטַעֵר מֵחֲמַת הַשַּׂעָרוֹת מֻתָּר לְהַעֲבִירָן
אָסוּר לְאִישׁ לְלַקֵּט אֲפִלּוּ שְׂעָרָה אַחַת לְבָנָה מִתּוֹךְ הַשְּׁחוֹרוֹת שֶׁזֶּהוּ נוֹי אִשָּׁה וְאָסוּר מִשּׁוּם לֹא יִלְבַּשׁ גֶבֶר
וְכֵן אָסוּר לִצְבּוֹעַ אֲפִלּוּ שַׂעֲרָה אַחַת לְבָנָה שֶׁתְּהֵא שְׁחוֹרָה
וְכֵן אָסוּר לְאִישׁ לְהִסְתַּכֵּל בַּמַּרְאֶה
וְאִם רוֹאֶה מִשּׁוּם רְפוּאָה שֶׁמְּסַפֵּר אֶת עַצְמוֹ כְּדֵי לְהָסִיר הַכְּתָמִים מֵעַל פָּנָיו הַנּוֹצוֹת מֵרֹאשׁוֹ מֻתָּר
וּבְמָקוֹם שֶהַדֶּרֶךְ הוּא שֶׁגַּם הָאֲנָשִׁים רוֹאִים בַּמַּרְאֶה בְּכָל עִנְיָן מֻתָּר
כְּתִיב וְלֶחֶם וְקָלִי וְכַרְמֶל לֹא תֹאכְלוּ עַד עֶצֶם הַיּוֹם הַזֶּה וְגוֹ'
פֵּרוּשׁ שֶׁאֲסוּרִין לֶאֱכֹל מִתְּבוּאָה חֲדָשָׁה מֵחֲמֵשֶׁת הַמִּינִים עַד לְאַחַר הַקְרָבַת הָעֹמֶר שֶׁהִקְרִיבוּ בְּשִׁשָׁה עָשָר בְּנִיסָן
וּבִזְמַן שֶׁאֵין עֹמֶר כָּל הַיּוֹם אֲסוּרִין
וְּלִבְנֵי חוּץ לַאָרֶץ שֶׁעוֹשִין יוֹם טוֹב שְׁנֵי יָמִים מֵחֲמַת סְפֵקָא גַּם כָּל יוֹם שִׁבְעָה עָשָׂר אָסוּר עַד תְּחִלַּת לֵיל שְׁמוֹנָה עָשָׂר
וּתְבוּאָה שֶׁנִּזְרְעָה וְנִשְׁרְשָׁה קֹדֶם ט"ז בְּנִיסָן הַעֹמֶר הַזֶּה הִתִּירָהּ וּמֻתֶּרֶת מִיָד לְאַחַר קְצִירָתָהּ
אֲבָל אִם לֹא נִשְׁרְשָׁה קֹדֶם שִׁשָׁה עָשָׂר בְּנִיסָן אֲסוּרָה עַד שֶׁיָּבוֹא הָעֹמֶר הַבָּא
לְדַעַת רֹב גְּדוֹלֵי הַפּוֹסְקִים אִסּוּר זֶה גַּם בְּחוּץ לָאָרֶץ הוּא מִן הַתּוֹרָה
וְלָכֵן צְרִיכִין לְהַשְׁגִּיחַ מְאֹד בִּתְבוּאָה שֶׁנִּזְּרְעָה לִפְעָמִים אַחַר הַפֶּסַח סָמוּךְ לִפְנֵי הַפֶּסַח שֶלֹּא הִשְׁרִישָׁה קֹדֶם שִׁשָׁה עָשָר בְּנִיסָן כְּגוֹן שְׂעוֹרִים וְשִׁבֹּלֶת שׁוּעָל וּבִקְצָת מְקוֹמוֹת גַּם חִטִּין שֶׁהֵן אֲסוּרוֹת עַד לְאַחַר שִׁבְעָה עָשָׂר בְּנִיסָן הַבָּא
וְגַם הַשֵּׁכָר שֶׁנַּעֲשָׂה מִתְּבוּאָה אָסוּר עַד לְאַחַר הַפֶּסַח הַבָּא
וְכֵן הַשְּׁמָרִים אֲסוּרִים
וְאִם חִמְּצוּ בָהֶם עִסָּה אֲפִלּוּ מִתְּבוּאָה יְשָׁנָה כָּל הָעִסָּה אֲסוּרָה מֵחֲמַת הַשְּׁמָרִים
תְּבוּאָה שֶׁמִּסְתַּפְּקִים בָּהּ אִם הִיא יְשְׁנָה חֲדָשָׁה יַעֲשׂוּ עָלֶיהָ שְׁאֵלַת חָכָם
יֵשׁ אוֹמְרִים דְּאֵין אִסּוּר חָדָשׁ אֶלָּא בִּתְבוּאָה שֶׁגָּדְלָה בִּרְשׁוּת יִשְׂרָאֵל
וַאֲפִלּוּ הַשָּדֶה שַׁיֶכֶת לַגּוֹי אֶלָּא שֶׁהַיִשְׂרָאֵל שְׂכָרָהּ יֵשׁ בִּתְבוּאָה אִסּוּר חָדָשׁ
אֲבָל בִּתְבוּאָה שֶׁגָּדְלָה בּרְשׁוּת הַגּוֹי אֵין בָּהּ אִסּוּר חָדָשׁ
וְעַל זֶה סוֹמְכִים הַרְבֵּה בִּשְׁעַת הַדְחָק
וּמִכָּל מָקוֹם בִּתְבוּאָה שֶׁגָּדְלָה בִּרְשׁוּת יִשְׂרָאֵל אֵין שׁוּם הֶתֵּר
אֲבָל רַבּוּ הַחוֹלְקִים וְאוֹמְרִים דְּגַם בְּשֶׁל גּוֹי אִיכָּא אִסּוּר חָדָשׁ
וְהַמַּחְמִיר תָּבוֹא עָלָיו בְּרָכָה
כָּל עֵץ מַאֲכָל בֵּין שֶׁל יִשְׂרָאֵל בֵּין שֶׁל גּוֹי וַאֲפִלּוּ בְּעָצִיץ שֶׁאֵינוֹ נָקוּב שָׁלֹשׁ שָׁנִים הָרִאשׁוֹנוֹת מִנְּטִעָתוֹ הַפֵּרוֹת וְהַגַּרְעִינִין וְהַקְּלִפּוֹת הַכֹּל אָסוּר בַּהֲנָאָה
וְשָׁלֹשׁ שָׁנִים אֵלּוּ אֵין מוֹנִים מִיּוֹם לְיוֹם אֶלָּא אִם נָטַע קֹדֶם שִׁשָּׁה עָשָׂר בְּאָב כֵּיוָן שֶׁיֵשׁ אַרְבָּעָה וְאַרְבָּעִים יוֹם עַד רֹאשׁ הַשָּׁנָה נֶחְשֶׁבֶת הַשָּׁנָה מִשּׁוּם דְּאַרְבָּעָה עָשָׂר יוֹם הֵמָּה יְמֵי קְלִיטָה וְאַחַר כָּךְ שְׁלֹשִׁים יוֹם בַּשָּׁנָה נֶחְשָׁבִים שָׁנָה וְשׁוּב מוֹנֶה שְׁתֵּי שָׁנִים מִתִּשְׁרֵי
אֲבָל אִם נָטַע מִיּוֹם שִׁשָּׁה עָשָׂר בְּאָב וְאֵילַךְ לֹא נֶחְשֶׁבֶת שָׁנָה זֹאת לִכְלוּם וּמוֹנֶה מִתִּשְׁרֵי שָׁלֹשׁ שָׁנִים
בַּשָּׁנָה הָרְבִיעִית נִקְרְאוּ הַפֵּרוֹת נֶטַע רְבָעִי וּצְרִיכִין פִּדְיוֹן
כֵּיצַד פּוֹדֶה אוֹתָן
תּוֹלְשָׁן לְאַחַר שֶׁנִּגְמְרוּ כָּל צָרְכָּן וְנוֹטֵל מַטְבֵּעַ כֶּסֶף פֵּרוֹת שֶׁל הֶתֵּר שָׁוִּין פְּרוּטָה וְאוֹמֵר בָּזֶה אֲנִי פוֹדֶה פֵּרוֹת נֶטַע רְבָעִי אֵלּוּ
וְנוֹטֵל הַמַּטְבֵּעַ הַפֵּרוֹת וְשּׁוֹחֲקָן וְזוֹרְקָן בַּנָּהָר
וְאֵין מְבָרְכִין בְּחוּץ לָאָרֶץ עַל הַפִּדְיוֹן
אֶחָד הַנּוֹטֵעַ גַּרְעִין עָנָף שֶׁעָקַר אִילָן וּנְטָעוֹ בְּמָקוֹם אַחֵר חַיָבִים בָּעָרְלָה
אֲבָל הַמַּרְכִּיב עָנָף בְּאִילָן אַחֵר וְכֵן הַמַּבְרִיךְ דְּהַיְנוּ שֶׁעוֹשֶׁה גּוּמָא בָּאָרֶץ וּמַשְׁפִּיל אֶחָד מֵעַנְפֵי הָאִילָן וּמַטְמִין אֶמְצָעוּתוֹ בָאָרֶץ וְרֹאשׁוֹ יוֹצֵא מִצַּד אַחֵר אַף עַל פִּי שֶׁחֲתָכוֹ מֵעִקַּר הָאִילָן בְּחוּץ לַאָרֶץ אֵין בּוֹ מְשׁוּם עָרְלָה
אִילָן שֶׁנִּקְצַץ אִם נִשְׁאַר גָבוֹהַּ מֵהָאָרֶץ טֶפַח אֲזַי מַה שֶּׁגָּדַל אַחַר כָּךְ אֵינוֹ חַיָב בָּעָרְלָה
אֲבָל אִם לֹא נִשְׁאַר טֶפַח חַיָב בָּעָרְלָה
וּמוֹנִין הַשָּׁנִים מִשְּׁעַת הַקְּצִיצָה
וְאִילָן שֶׁנֶּעֶקַר וְנִשְּׁאַר מִשָּׁרָשָיו מְחֻבָר אֲפִלּוּ רַק כָּעֳבִי הַמַּחַט שֶׁמּוֹתְחִין בָּהּ הַבֶּגֶד לְאַחַר אֲרִיגָה בְּיָדוּעַ שֶׁיָּכוֹל לִחְיוֹת בְּלִי תוֹסֶפֶת עָפָר וּפָטוּר וַאֲפִלּוּ הוֹסִיף עָלָיו עָפָר הַרְבֵּה
כִּלְאֵי אִילָנוֹת הֲרֵי הֵם בִּכְלַל מַה שֶׁנֶּאֱמַר שָׂדְךָ לֹא תִזְרַע כִּלְאָיִם
וְעַל כֵּן אָסוּר לְהַרְכִּיב מִין בְּשֶׁאֵינוֹ מִינוֹ כְּגוֹן עָנָף שֶׁל תַּפּוּחַ בְּאֶתְרוֹג אֶתְרוֹג בְּתַפּוּחַ
וַאֲפִלּוּ מִינִים הַדּוֹמִים זֶה לָזֶה כְּגוֹן תַּפּוּחַ בְּתַפּוּחַ יַעֲרִי וְכַיוֹצֵא כֵּיוָן שֶׁהֵם שְׁנֵי מִינִים אֲסוּרִים זֶה בָזֶה
וְאָסוּר לְיִשְׂרָאֵל לְהַנִּיחַ לַגּוֹי שֶׁיַּרְכִּיב אִילָנוֹ כִּלְאָיִם
אָסוּר לְקַיֵם הַמֻּרְכָּב כִּלְאָיִם
אֲבָל הַפְּרִי הַגָּדֵל מִמֶּנּוּ מֻתָּר
וּמֻתָּר לִקַּח עָנָף מִן הַמֻּרְכָּב וּלְנָטְעוֹ בְּמָקוֹם אַחֵר
כִּלְאֵי הַכֶּרֶם וְכִלְאֵי זְרָעִים אֵינָם אֲסוּרִים בְּחוּץ לָאָרֶץ אֶלָּא אִם כֵּן זָרַע שְׁנֵי מִינֵי תְבוּאָה שְׁנֵי מִינֵי יֶרֶק עִם זֶרַע הַכֶּרֶם בְּיָחַד
אָסוּר לְהַרְכִּיב זָכָר עַל נְקֵבָה מִשְּׁנֵי מִינִים בֵּין בִּבְהֵמוֹת בֵּין בְּחַיּוֹת בֵּין בְּעוֹפוֹת
וַאֲפִלּוּ לִגְרוֹם שֶׁיַּרְכִּבוּ אָסוּר
אָסוּר לַעֲשׂוֹת מְלָאכָה בִּשְׁנֵי מִינִים כְּגוֹן לַחֲרוֹשׁ שֶׁיִמְשְׁכוּ אֶת הַקָּרוֹן
וַאֲפִלּוּ לְהַנְהִיגָם בְּקוֹל בִּלְבַד שֶׁהוּא צוֹעֵק עֲלֵיהֶם אָסוּר אִם הֵם קְשׁוּרִים יָחַד
וְלָכֵן עֲגָלָה שֶׁל גּוֹי שֶׁכִּלְאַיִם מוֹשְׁכִים אוֹתָהּ וּמַשָּׂא שֶׁל יִשְׂרָאֵל עַל הָעֲגָלָה אָסוּר לִיִשְׂרָאֵל שֶׁיֵלֵךְ סָמוּךְ לְהָעֲגָלָה דְּחָיְשֵׁינָן שֶׁמָּא יִצְעַק עֲלֵיהֶם שֶׁיֵלְכוּ מַהֵר וְזֶה אָסוּר מִשּׁוּם מַנְהִיג בְּכִלְאָיִם
עֲגָלָה שֶׁהַכִּלְאַיִם מוֹשְׁכִים אוֹתָהּ אָסוּר לֵישֵׁב בָּהּ אֲפִלּוּ אֵינוֹ מַנְהִיג
עֲגָלָה שֶׁמּוֹשֵׁךְ אוֹתָהּ מִין אֶחָד לֹא יִקְשֹׁר מִין אַחֵר לֹא בְצִדָּהּ וְלֹא לְאַחֲרֶיהָ
אָסוּר לִקְשֹׁר שְׁנֵי מִינִים יַחַד אֲפִלּוּ רַק מִשּׁוּם שְׁמִירָה שֶׁלֹּא יִבְרָחוּ
וְיֵשׁ לִזָּהֵר בָּזֶה בְּעוֹפוֹת שֶׁלֹּא לִקְשֹׁר שְׁנֵי מִינִים יַחַד שֶׁקְּצָת טוֹעִין בָּזֶה
פֶּרֶד הוּא הַבָּא מִן הַסּוּס וְהַחֲמוֹר וְיֵשׁ בּוֹ שְׁנֵי מִינִים
יֵשׁ שֶׁאָבִיו סוּס וְאִמּוֹ חֲמוֹרָה וְיֵשׁ שֶׁאִמּוֹ סוּסָה וְאָבִיו חֲמוֹר וְהֵם כִּלְאַיִם זֶה בָזֶה
וְלָכֵן הַבָּא לִקְשֹׁר שְׁתֵּי פְרָדוֹת בּוֹדֵק בְּסִימָנֵי אָזְנַיִם וְזָנָב וְקוֹל אִם דּוֹמִין זֶה לָזֶה בְּיָדוּעַ שֶׁאִמָּן מִמִּין אֶחָד וּמֻתָּרִים
וְיֵשׁ אוֹמְרִים דַּאֲפִלּוּ פֶּרֶד אֶחָד הֲוֵי כִּלְאַיִם מִשּׁוּם דְּבָא מִשְּׁנֵי מִינִים וְאָסוּר לַעֲשׂוֹת בּוֹ מְלָאכָה לִרְכֹּב עָלָיו
צֶמֶר רְחֵלִים וְאֵילִים עִם פִּשְׁתָּן אָסוּר מִשוּם כִּלְאַיִם בֵּין שֶׁתָּפַר בֶּגֶד צֶמֶר עִם בֶּגֶד פִּשְׁתָן אֲפִלּוּ בְחוּטֵי מֶשִׁי בְּחוּטֵי קַנַבּוֹס בֵּין שֶׁתָּפַר בֶּגֶד צֶמֶר בְּחוּטֵי פִשְתָּן בְּהִפּוּךְ בֵּין שֶׁקָּשַר חוּטֵי פִשְׁתָּן עִם חוּטֵי צֶמֶר שֶׁקְּלָעָן יַחַד כָּל אֵלּוּ אֲסוּרִין מִשּׁוּם כִּלְאָיִם
הַתּוֹכֵף תְּכִיפָה אַחַת וְקָשָׁר שֶׁתָּכַף שְׁתֵּי תְכִיפוֹת אַף עַל פִּי שֶׁלֹּא קָשַׁר הֲוֵי חִבּוּר לְכִלְאָיִם
וְעַל כֵּן אָסוּר לְחַבֵּר בֶּגֶד צֶמֶר בְּבֶגֶד פִּשְׁתָּן אֲפִלּוּ עַל יְדֵי מַחַט בְּלֹא חוּט
עוֹרוֹת הַכְּבָשִׂים שֶׁעוֹשִׂין מֵהֶן בְּגָדִים מֻתָּר לְתָפְרָן בְּחוּטֵי פִשְׁתָּן וְאֵין חוֹשְׁשִׁין לְנִימוֹת שֶל הַצֶּמֶר אֵינָן חוּטִין וְלָא חֲשִׁיבֵי וּבָטְלֵי
לְחַבֵּר צֶמֶר וּפִשְׁתָּן עַל יְדֵי אֶמְצָעִי דְּהַיְנוּ חֲתִיכַת עוֹר לִתְפֹּר לִקְשֹׁר מִצִּדּוֹ הָאֶחָד צֶמֶר וּמִצִּדּוֹ הַשֵּׁנִי פִּשְׁתָּן לְהָרַמְבַּ"ם אָסוּר מִן הַתּוֹרָה וְיֵשׁ מְקִלִּין
וְלָכֵן לְדִידְהוּ עוֹרוֹת הַתְּפוּרִין יַחַד בְּחוּטֵי פִשְׁתָּן מְתָּר לְחַבְּרָם תַּחַת בֶּגֶד צֶמֶר וְהָכִי נוֹהֲגִין
אֲבָל בַּעַל נֶפֶשׁ יֵשׁ לְהַחְמִיר כְּדַעַת הָרַמְבַּ"ם
אֲפִלּוּ עֲשָׂרָה מַצָּעוֹת זֶה עַל גַּב זֶה וְהַתַּחְתּוֹן כִּלְאַיִם אָסוּר לֵישֵׁב עַל הָעֶלְיוֹן
בֶּגֶד גָּדוֹל שֶׁכִּלְאַיִם בְּקָצֶה אֶחָד מִמֶּנוּ אָסוּר לְכַסּוֹת עַצְמוֹ בּוֹ אֲפִלּוּ בַּקָּצֶה הַשֵּׁנִי אַף עַל פִּי שֶׁהַכִּלְאַיִם מֻנָּחִים עַל הָאָרֶץ
הַתּוֹפֵר כְּסוּת כִּלְאַיִם בִּשְׁבִיל גּוֹי תּוֹפְרוֹ כְּדַרְכּוֹ אַף עַל פִּי שֶׁהַכְּסוּת מֻנַּחַת עַל אַרְכּוּבוֹתָיו וּבִלְבַד שֶׁלֹּא יְכַוֵּן לֵהָנוֹת מִמַּה שֶׁמֻּנַּחַת עָלָיו
וְכֵן מוֹכְרֵי כְסֻיוֹת שֶׁנּוֹשְׂאִין אוֹתָן עַל כִּתְפֵיהֶן לְמָכְרָן מֻתָּר וּבִלְבַד שֶׁלֹּא יְכַוְּנוּ שֶׁיָּגֵנוּ עֲלֵיהֶם מִפְּנֵי הַצִּנָה מִפְּנֵי הַגְּשָׁמִים
וּמִכָּל מָקוֹם הַיְרֵאִים נוֹשְׂאִין אוֹתָן עַל גַּבֵּי מַקֵּל
מִטְפַּחַת הַיָּדַיִם וְכֵן מִטְפַּחַת שֶׁמְּקַנְחִין בָּהּ אַחַר הָרְחִיצָה וּמִטְפַּחַת הַשֻּׁלְחָן שֶׁאוֹכְלִין עָלָיו וְכַיּוֹצֵא בָזֶה וְכֵן מַפָּה שֶׁעַל הַשֻּׁלְחָן בְּבֵית הַכְּנֶסֶת שֶׁקּוֹרִין עָלָיו אֲסוּרוֹת מִשּׁוּם כִּלְאָיִם
וְכֵן וִילוֹן אָסוּר לַעֲשׂוֹת מִכִּלְאָיִם
אֲבָל פָּרֹכֶת שֶׁלִּפְנֵי אֲרוֹן הַקֹּדֶשׁ מֻתָּר
עֲגָלוֹת שׁיֵשׁ לָהֶן מִכְסֶה שֶׁהַשָׂרִים הוֹלְכִין בָּהֶן וְיֵשׁ מֵהֶן מְחֻפּוֹת מִבִּפְנִים בְּבִגְדֵי צֶמֶר שֶׁהֵם כִּלְאַיִם כִּי מִסְּתָמָא נִתְפְּרוּ בְּחוּטֵי פִשְתָן מֻתָּר לָלֶכֶת בָּהֶם וּבִלְבַד שֶׁיִזָּהֵר שֶׁלֹּא לְהִשָּׁעֵן בַּצְּדָדִים שֶׁיֵשׁ שָׁם כִּלְאָיִם
וּמִכָּל שֶׁכֵּן שֶׁיִזָּהֵר שֶׁלֹּא לָשֶׁבֶת עַל הַכָּרִים שֶׁהֵן כִּלְאָיִם
וְיֵשׁ מַתִּירִין אֲפִלּוּ לֵישֵׁב עַל הַכָּרִים כֵּיוָן שֶׁעֲשׂוּיִים בְּאֹפֶן שֶׁאֵינָם נִכְפָּפִים עַל צְדָדֵי הָאָדָם
יִשְׂרָאֵל שֶׁיָּלְדָה בְּהֵמָה טְהוֹרָה שֶׁלּוֹ בְּכוֹר מִצְוָה לְהַקְדִּישׁוֹ וְלוֹמַר הֲרֵי זֶה קֹדֶשׁ שֶנֶּאֱמַר תַּקְדִּישׁ אֱלֹהֶיךָ
וְאִם לֹא הִקְדִּישׁוֹ מִתְקַדֵּשׁ מֵאֵלָיו מֵרָחֶם
וְנוֹתְנִים אוֹתוֹ לַכֹּהֵן בֵּין שֶׁהוּא תָם בֵּין שֶׁנָּפַל בּוֹ מוּם וַאֲפִלּוּ נוֹלַד בְּמוּמוֹ
אֲבָל לֹא יִתְּנֵהוּ לַכֹּהֵן בְּעוֹדוֹ קָטֹן מְאֹד שֶׁאֵין גְדֻלָּה לַכֹּהֵן אֶלָּא הַבְּעָלִים מְטַפְּלִים בּוֹ עַד שֶׁיִגְדַּל מְעַט דְּהַיְנוּ בְּדַקָּה שְׁלֹשִׁים יוֹם וּבְגַסָּה חֲמִשִּׁים יוֹם
וְאִם אֵין כֹּהֵן מָצוּי חַיָב לְטַפֵּל בּוֹ עַד שֶׁיִזְדַּמֵּן כֹּהֵן
אָמַר הַכֹּהֵן תּוֹךְ הַזְּמָן תְּנֵהו לִי וַאֲנִי אֲטַפֵּל בּוֹ אִם אֵין בּוֹ מוּם אֵינוֹ רַשַּׁאי לִתְּנוֹ מִפְּנֵי שֶׁזֶּהוּ כְּמוֹ שֶׁעוֹשֶׁה טוֹבָה לְיִשְׂרָאֵל בִּשְׁבִיל שֶׁיִתְּנֵהוּ וְזֶה אָסוּר דַּהֲוֵי כְגוֹזֵל אֲחֵרִים
אֲבָל אִם נָפַל בּוֹ מוּם תּוֹךְ הַזְּמָן וְאָמַר הַכֹּהֵן תְּנֵהוּ לִי שֶׁאוֹכֲלֶנּוּ מֻתָּר שֶׁהֲרֵי יָכוֹל לְשָׁחֳטוֹ מִיָד
אִם הַכֹּהֵן אֵינוֹ רוֹצֶה לְקַבְּלוֹ מִפְּנֵי כִּי בַּזְּמַן הַזֶּה יֵשׁ בּוֹ טֹרַח גָּדוֹל לְגַדְּלוֹ עַד שֶׁיִפּוֹל בּוֹ מוּם אֵינוֹ רַשַּׁאי מִפְּנֵי שֶׁנִּרְאֶה כִּמְבַזֶּה מַתְּנוֹת כְּהֻנָּה
וּמִכָּל מָקוֹם הַיִשְׂרָאֵל אָסוּר לִתְּנוֹ לַכֹּהֵן כְּדֵי לְהַקְנִיטוֹ לִנְקֹם מִמֶּנוּ
וְאִם עוֹשֶה כֵן אֵין הַכֹּהֵן צָרִיךְ לְקַבְּלוֹ
וְכֵן אִם פָּשַׁע הַיִשְׂרָאֵל שֶׁהָיָה יָכוֹל לִמְכֹּר אֶת הַבְּהֵמָה לַגּוֹי קֹדֶם שֶׁיָּלְדָה וְלֹא מְכָרָהּ אֵין הַכֹּהֵן צָרִיךְ לְקַבֵּל אֶת הַבְּכוֹר אֶלָּא הוּא בְעַצְמוֹ יְטַפֵּל בּוֹ עַד שֶׁיִפּוֹל בּוֹ מוּם וְאָז יִתְּנֵהוּ לַכֹּהֵן
הַבְּכוֹר בַּזְּמַן הַזֶּה צְרִיכִין לְהַשְׁהוֹתוֹ עַד שֶׁיִפּוֹל בּוֹ מוּם
וּכְשֶׁנָּפַל בּוֹ מוּם מַרְאִין אוֹתוֹ לִשְׁלשָׁה בַּעֲלֵי תוֹרָה וְאֶחָד מֵהֶם יִהְיֶה בָקִי לָדַעַת אִם הוּא מוּם קָבוּעַ וּמַתִּירִין אוֹתוֹ וְאַחַר כָּךְ שׁוֹחֲטִין אוֹתוֹ
וְאִם הוּא כָּשֵׁר אוֹכְלִין אוֹתוֹ וּמֻתָּר גַם לְיִשְׂרָאֵל
אֲבָל אֵינוֹ נִמְכָּר בְּמָקוֹלִין וְאֵינוֹ נִשְׁקָל בְּלִיטְרָא וְאֵין נוֹתְנִין מִמֶּנוּ לַכְּלָבִים וְאֵין מוֹכְרִין נוֹתְנִין מִמֶּנוּ לַגּוֹי
הַבְּכוֹר שֶׁנּוֹלַד בּוֹ מוּם אִם יֵשׁ בַּמָּקוֹם הַהוּא אֲנָשִׁים הָרְאוּיִים לְהַתִּירוֹ מַרְאִין אוֹתוֹ לָהֶם מִיָד
וּמִשֶּׁהֻתַּר אֵין מַשְׁהִין אוֹתוֹ הַרְבֵּה אֶלָּא אִם הֻתַּר תּוֹךְ שְׁנָתוֹ יְכוֹלִין לְהַשְׁהוֹתוֹ עַד שֶׁתְּהֵא שָׁנָה
וְאִם הֻתַּר סָמוּךְ לִשְׁנָתוֹ לְאַחַר שְׁנָתוֹ אֵין מַשְׁהִין אוֹתוֹ יוֹתֵר מִשְּׁלֹשִׁים יוֹם
עָבַר וְהִשְׁהָה אוֹתוֹ יוֹתֵר אֵינוֹ נִפְסַל בָּכָךְ
הַכֹּהֵן צָרִיךְ לְגַדֵל אֶת הַבְּכוֹר עַד שֶׁיִפֹּל בּוֹ מוּם
וְיָכוֹל לְמָכְרוֹ לְיִשְׂרָאֵל בֵּין שֶׁיֵשׁ בּוֹ מוּם בֵּין שֶׁאֵין בּוֹ מוּם רַק שֶׁהַיִשְׂרָאֵל יִנְהַג בּוֹ בִּקְדֻשַּׁת בְּכוֹרָה וְגַם לֹא יִקְנֵהוּ לִסְחוֹרָה
אֵין מַרְגִּילִין בַּבְּכוֹר דְּהַיְנוּ לְהַפְשִׁיט עוֹרוֹ שָׁלֵם דֶּרֶךְ מַרְגְּלוֹתָיו דְּנִרְאֶה כְבִזָּיוֹן שֶׁבְּעוֹד שֶׁהָעוֹר עַל הַקֳּדָשִים חוֹשֵׁב לַעֲשׂוֹת מִמֶּנוּ מַפּוּחַ
שְׁחָטוֹ וְנִמְצָא טְרֵפָה עוֹרוֹ וּבְשָׂרוֹ אֲסוּרִים בַּהֲנָאָה וְטָעוּן קְבוּרָה
וְהוּא הַדִּין אִם מֵת מֵעַצְמוֹ טָעוּן קְבוּרָה
וְנוֹהֲגִין שֶׁכּוֹרְכִין אוֹתוֹ בְּסָדִין וְקוֹבְרִין אוֹתוֹ בְּבֵית הַקְּבָרוֹת בָּעֹמֶק
הַבְּכוֹר בֵּין תָּם בֵּין בַּעַל מוּם אָסוּר בְגִזָּה וַעֲבוֹדָה
וַאֲפִלוּ נִתְלַשׁ מִמֶּנוּ צֶמֶר מֵעַצְמוֹ אוֹתוֹ הַצֶּמֶר אָסוּר בַהֲנָאָה לְעוֹלָם
אֲבָל הַצֶּמֶר שֶׁעַל גּוּפוֹ אִם נִשְׁחַט בְּמוּמוֹ הַשְּׁחִיטָה מַתֶּרֶת גַּם אֶת הַצֶּמֶר כְּמוֹ שֶׁהִיא מַתֶּרֶת אֶת הַבָּשָׂר וְאֶת הָעוֹר
הַבְּכוֹר אֵין הֶתֵּר אֶלָּא בְּמוּם
וְאָסוּר לְכָנְסוֹ לְכִפָּה כְּדֵי שֶׁיָּמוּת מֵעַצְמוֹ מִשּׁוּם דְמַפְסִיד קָדָשִׁים
אָסוּר לַעֲשׂוֹת מוּם בַּבְּכוֹר
וַאֲפִלּוּ לִגְרֹם מוּם כְּגוֹן לִתֵּן בָּצֵק עַל גַּבֵּי אָזְנוֹ כְּדֵי שֶׁיִטְּלֶנוּ הַכֶּלֶב מִשָּׁם וְיִקְטַע אָזְנוֹ עִמּוֹ וְכַיּוֹצֵא בָזֶה שֶׁיֹּאמַר לַגּוֹי לַעֲשׂוֹת בּוֹ מוּם אָסוּר
וּמֻתָּר לִתְּנוֹ לַגּוֹי לְגַדְּלוֹ לְשָׁמְרוֹ
הַלּוֹקֵחַ בְּהֵמָה מִן הַגּוֹי וְאֵין יָדוּעַ אִם כְּבָר יָלְדָה לֹא וְיָלְדָה עַתָּה בְּבֵית יִשְׂרָאֵל הֲרֵי זֶה סְפֵק בְּכוֹר
וַאֲפִלּוּ הַגּוֹי מֵסִיחַ לְפִי תֻמּוֹ שֶׁכְּבָר יָלְדָה מַהֲנֵי
וְגַם הַסִּימָנִים שֶׁבְּסִדְקֵי קַרְנַיִם לָא מַהֲנֵי
וַאֲפִלּוּ אִם הִיא חוֹלֶבֶת לָא מַהֲנֵי אֶלָּא אִם כֵּן רוֹאִין שֶׁמֵּנִיקָה עֵגֶל
וְאִם הִיא חוֹלֶבֶת וְגַם הַגּוֹי מֵסִיחַ לְפִי תֻמוֹ שֶׁלֹּא לְהַשְׁבִּיחַ אֶת מִקָּחוֹ וְאוֹמֵר שֶׁכְּבָר יָלְדָה מַהֲנֵי בְפָרוֹת אֲבָל לֹא בְּעִזִּים
כֹּהֲנִים וּלְוִיִּם חַיָבִים גַּם כֵּן בִּבְכוֹר בְּהֵמָה טְהוֹרָה אֶלָּא שֶׁהַכֹּהֵן מַפְרִישׁוֹ וּמְעַכְּבוֹ לְעַצְמוֹ וּמַחֲזִיקוֹ בִּקְדֻשַׁת בְּכוֹר
אִם יֵש לַגּוֹי שֻׁתָּפוּת עִם יִשְׂרָאֵל בִּבְהֵמָה וְכֵן הַמְּקַבֵּל בְּהֵמָה מִן הַגּוֹי לְגַדְּלָה וְשֶׁיַּחְלְקו בִּוְלָדוֹת פְּטוּרִין מִן הַבְּכוֹרָה שֶׁנֶּאֱמַר פֶּטֶר כָּל רֶחֶם בִּבְנֵי יִשְׂרָאֵל עַד שֶׁיִהְיֶה הַכֹּל מִיִשְׂרָאֵל
וְגוֹי הַמְּקַבֵּל בְּהֵמָה מִיִשְׂרָאֵל לְגַדְלָה וְשֶׁיַּחְלְקוּ בִּוְלָדוֹת לְהַרְבֵּה פוֹסְקִים לָא מַהֲנֵי
אֶלָּא צָרִיךְ הַיִשְׂרָאֵל לִמְכֹּר אֶת הָאֵם לַגּוֹי
מִצְוָה לִמְכֹּר לַגּוֹי אֶת הַבְּהֵמָה הַטְּהוֹרָה לְהִשְּׁתַּתֵּף עִמוֹ בָּהּ קֹדֶם שֶׁתֵּלֵד כְּדֵי לְפָטְרָהּ מֵהַבְּכוֹרָה
וְאַף עַל פִּי שֶׁמַּפְקִיעַ קְדֻשַּׁת הַבְּכוֹר הָכִי עָדִיף טְפֵי שֶׁלֹּא יָבוֹא לִדֵי מִכְשׁוֹל בְּגִזָּה וַעֲבוֹדָה
וְאִם יַקְנֶה לַגּוֹי אֶת הָעֻבָּר לֹא מַהֲנֵי כֵּיוָן דַּהֲוֵי דָבָר שֶׁלֹא בָא לָעוֹלָם אֶלָּא צָרִיךְ לְהַקְנוֹת אֶת הָאֵם
וְהַקִּנְיָן יהְיֶה בְּאֹפֶן זֶה יִשְׁתַּוֶּה עִם הַגּוֹי עַל מְחִיר הַפָּרָה וְגַם יַשְׂכִּיר אֶת הַמָּקוֹם אֲשֶר הַפָּרָה עוֹמֶדֶת שָׁם וְהַגּוֹי יִתֵּן פְּרוּטָה וְיֹאמַר הַיִשְׂרָאֵל בְּזוֹ הַפְּרוּטָה תִּקְנֶה אֶת הַמָּקוֹם אֲשֶׁר הַפָּרָה עוֹמֶדֶת שָׁמָּה וְהַמָּקוֹם הַזֶּה יַקְנֶה לְךָ אֶת הַפָּרָה
יַעֲשֶׂה כֵּן שֶׁלְּאַחַר שֶׁהִשְׁתַּוּוּ עַל מְחִיר הַפָּרָה יִתֶּן הַגּוֹי פְּרוּטָה וְגַם יִמְשֹׁךְ הַגּוֹי אֶת הַפָּרָה לִרְשׁוּתוֹ לְסִמְטָא וְקוֹנֶה אוֹתָהּ בִּמְשִׁיכָה וּמָעוֹת
וַאֲפִלּוּ אִם מַחֲזִירָהּ אַחַר כָּךְ לִרְשׁוּת יִשְׂרָאֵל לֹא אִכְפַּת לָן
יִשְׂרָאֵל שֶׁיֵשׁ חֲמוֹרָה וְיָלְדָה בְכוֹר מִצְוָה לִפְדוֹתוֹ
וּבַמֶּה פּוֹדֶה אוֹתוֹ
בְּשֶׂה מִן הַכְּבָשִׂים מִן הָעִזִּים בֵּין זָכָר בֵּין נְקֵבָה בֵּין גָּדוֹל בֵּין קָטָן בֵּין תָּם בֵּין בַּעַל מוּם וּבִלְבַד שֶׁלֹּא יְהֵא טְרֵפָה וְלֹא שָׁחוּט וְלֹא בֶּן פְּקוּעָה וְיִתֵּן אֶת הַשֶּׂה לַכֹּהֵן
וּמֵאֵימָתַי חַיָב לִפְדוֹתוֹ
מִשֶׁיִוָּלֵד עַד שֶׁיָּמוּת אֶלָּא שֶׁמִּצְוָה לִפְדוֹתוֹ מִיָד שֶׁלֹּא לְהַשְׁהוֹת אֶת הַמִּצְוָה
וּלְאַחַר שֶׁפָּדָה אוֹתוֹ הֲרֵי הוּא בְּיַד הַיִשְׂרָאֵל חֻלִּין גְמוּרִים וְגַם הַשֶּׂה הוּא בְיַד הַכֹּהֵן חֻלִּין גְמוּרִים
מִיָּד כְּשֶׁהִפְרִישׁ אֶת הַטָּלֶה שֶׁיְהֵא תַּחַת פֶּטֶר הַחֲמוֹר נַעֲשָׂה פֶּטֶר הַחֲמוֹר חֻלִין אֲפִלּוּ קֹדֶם שֶׁנָּתַן אֶת הַטָּלֶה לַכֹּהֵן
לְפִיכָךְ מִיָד כְּשֶׁמַּפְרִישׁוֹ מְבָרֵךְ אֲשֶׁר קִדְּשָׁנוּ בְּמִצְוֹתָיו וְצִוָּנוּ עַל פִּדְיוֹן פֶּטֶר חֲמוֹר
קֹדֶם שֶׁנִּפְדֶּה אָסוּר בַּהֲנָאָה וַאֲפִלּוּ נְתָנוֹ לַכֹּהֵן
גַּם הַכֹּהֵן אָסוּר לְהִשְׁתַּמֵּשׁ בּוֹ עַד שֶׁיִפְדֶּה אוֹתוֹ וְיִקַּח אֶת הַשֶּׂה לְעַצְמוֹ
וְאִם מֵת קֹדֶם שֶׁנִּפְדָּה יִקָּבֵר
אִם אֵינוֹ רוֹצֶה לִפְדוֹתוֹ מַכֵּהוּ בְּקופִיץ בְּעָרְפּוֹ עַד שֶׁיָּמוּת וְיִקְבְּרֶנּוּ מִפְּנֵי שֶׁאָסוּר בַּהֲנָאָה
וּמִצְוַת פְּדִיָה קוֹדֶמֶת לְמִצְוַת עֲרִיפָה
כֹּהֲנִים וּלְוִיִּם פְּטוּרִים מִפֶּטֶר חֲמוֹר
וְכֵן בַּת כֹּהֵן וּבַת לֵוִי
אֲבָל בַּעֲלֵיהֶן חַיָבִים בְּפֶטֶר חֲמוֹר שֶׁלָּהֶם
וְשֻתָּפוּת כֹּהֵן וְלֵוִי וְכֵן שֻׁתָּפוּת גּוֹי גַּם כֵּן פוֹטֶרֶת
אֲבָל אָסוּר לְהִשְׁתַּתֵּף עִמָהֶם לִמְכֹּר לָהֶם כְּדֵי לְהַפְקִיעַ קְדֻשָתוֹ כֵּיוָן דְאֶפְשָר בִּפְדִיָה בַעֲרִיפָה
מִצְוַת עֲשֵׂה לְהַלְווֹת לַעֲנִיֵי יִשְׂרָאֵל שֶׁנֶּאֱמַר אִם כֶּסֶף תַּלְוֶה אֶת עַמִּי אֶת הֶעָנִי עִמָּךְ וְגוֹ'
וְאַף עַל גַּב דִּכְתִיב אִם קִבְּלוּ חֲכָמֵינוּ זִכְרוֹנָם לִבְרָכָה דְּאִם זֶה אֵינוֹ רְשׁוּת אֶלָּא חוֹבָה
הָכִי אָמְרִינָן בִּמְכִלְתָּא אִם כֶּסֶף תַּלְוֶה אֶת עַמִּי חוֹבָה
אַתָּה אוֹמֵר חוֹבָה אֵינוֹ אֶלָּא רְשׁוּת תַּלְמוּד לוֹמַר הַעֲבֵט תַּעֲבִיטֶנוּ חוֹבָה וְלֹא רְשׁוּת
וְהָא דִכְתִיב בִּלְשׁוֹן אִם פֵּרוּשׁוֹ אִם כֶּסֶף תַּלְוֶה אֶת עַמִּי תַּלְוֵהוּ וְלֹא לַגּוֹי
וּלְאֵיזֶה מֵעַמִּי לְאוֹתוֹ שֶׁעִמָּךְ
מִכָּאן אָמְרוּ עָנִי שֶׁהוּא קְרוֹבוֹ קוֹדֶם לַעֲנִיִּים אֲחֵרִים
וַעֲנִיֵי עִירוֹ קֹדְמִים לַעֲנִיֵי עִיר אַחֶרֶת
וּגְדוֹלָה מִצְוַת הַלְוָאָה לְעָנִי יוֹתֵר מִמִצְוַת צְדָקָה לְעָנִי הַשּׁוֹאֵל שֶׁזֶה כְּבָר נִצְרַךְ לִשְׁאֹל וְזֶה עֲדַיִן לֹא הִגִּיעַ לְמִדָּה זוֹ
וְהַתּוֹרָה הִקְפִּידָה עַל מִי שֶׁהוּא נִמְנָע מִלְּהַלְווֹת לְעָנִי שֶׁנֶּאֱמַר וְרָעָה עֵינְךָ בְּאָחִיךָ הָאֶבְיוֹן וְגוֹ'
וְהַמַּלְוֵה לְעָנִי בִּשְׁעַת דָּחֳקוֹ עָלָיו הַכָּתוּב אוֹמֵר אָז תִּקְרָא יַעֲנֶה
אֲפִלּוּ עָשִׁיר אִם צָרִיךְ לִלְווֹת מִצְוָה לְהַלְווֹת וּלְהַנּוֹתוֹ אַף בִּדְבָרִים וּלְיָעֳצוֹ עֵצָה הַהוֹגֶנֶת לוֹ
אָסוּר לְהַלְווֹת בְּלֹא עֵדִים וַאֲפִלּוּ לְתַלְמִיד חָכָם אֶלָּא אִם כֵּן מַלְוֵהוּ עַל הַמַּשְׁכּוֹן
וְהַמַּלְוֵה בִּשְׁטָר מְשֻׁבָּח יוֹתֵר
אָסוּר לִנְגֹּשׂ אֶת הַלֹּוֶה כְּשֶׁיּוֹדֵעַ שֶׁאֵין לִפְרֹעַ
וַאֲפִלּוּ לַעֲבוֹר לְפָנָיו אָסוּר מִפְּנֵי שֶׁהוּא נִכְלָם בִּרְאוֹתוֹ לַמַּלְוֶה וְאֵין יָדוֹ מַשֶׂגֶת לִפְרֹעַ וְעַל זֶה נֶאֱמַר לֹא תִהְיֶה כְּנשֶׁה
וּכְשֵׁם שֶׁאָסוּר לַמַּלְוֶה לִנְגֹּשׂ אֶת הַלֹּוֶה כָּךְ אָסוּר לַלֹּוֶה לִכְבּוֹשׁ מָמוֹן חֲבֵרוֹ שֶׁבְּיָדוֹ וְלוֹמַר לֵךְ וָשׁוּב כְּשֶׁיֵשׁ שֶׁנֶּאֱמַר אַל תֹּאמַר לְרֵעֲךָ לֵךְ וָשׁוּב
אָסוּר לַלֹּוֶה לִקַּח אֶת הַהַלְוָאָה וּלְהוֹצִיאָהּ שֶׁלֹּא לְצֹרֶךְ עַד שֶׁתּוּכַל לְהֵאָבֵד וְלֹא יִמְצָא הַמַּלְוֵה מִמַּה לִּגְבּוֹת וַאֲפִלּוּ אִם הַמַּלְוֵה הוּא עָשִׁיר גָדוֹל
וְהָעוֹשֶׂה כֵּן נִקְרָא רָשָׁע שֶׁנֶּאֶמַר לֹוֶה רָשָׁע וְלֹא יְשַׁלֵּם
וְצִוּוּ חֲכָמִים יְהִי מָמוֹן חֲבֵרְךָ חָבִיב עָלֶיךָ כְּשֶׁלָךְ
וּכְשֶׁהַמַּלְוֵה מַכִּיר אֶת הַלֹּוֶה שֶׁהוּא בַּעַל מִדָּה זֹאת שֶׁלֹּא לְהַשְׁגִּיחַ עַל מָמוֹן אֲחֵרִים מוּטָב שֶׁלֹּא לְהַלְווֹת מִמַּה שֶׁיַּלְוֵהוּ וְיִצְטָרֵךְ לְנָגְשׂוֹ אַחַר כָּךְ וְיַעֲבוֹר בְּכָל פַּעַם מִשּׁוּם לֹא תִהְיֶה כְנשֶׁה
הַמַּלְוֶה עַל הַמַּשְׁכּוֹן צָרִיךְ לִזָּהֵר שֶׁלֹא יִשְׁתַּמֵּשׁ בּוֹ מִפְּנֵי שֶׁהוּא כְּמוֹ רִבִּית
וְאִם הִלְוָה לְעָנִי עַל מָרָא וְקַרְדֹּם וְכַיוֹצֵא שֶׁשְׂכָרוֹ מְרֻבָּה וְאֵינוֹ נִפְחָת אֶלָּא מְעַט יָכוֹל לְהַשְׂכִּירוֹ אַף בְּלִי נְטִילַת רְשׁוּת מֵהַלֹּוֶה וּלְנַכּוֹת דְמֵי הַשְּׂכִירוּת בְּחוֹבוֹ דְמִסְּתָמָא נִיחָא לֵהּ לַלֹּוֶה בְּכָךְ
וְיֵשׁ מִי שֶׁאוֹמֵר דְּדַוְקָא לַאֲחֵרִים יָכוֹל לְהַשְׂכִּירוֹ אֲבָל לֹא לְעַצְמוֹ שֶלֹּא יַחְשְׁדוּהוּ דְמִשְׁתַּמֵּשׁ בּוֹ בְּחִנָם רַק בִּשְׁבִיל הַהַלְוָאָה
אִם רוֹצֶה הַמַּלְוֵה לָקַחַת מַשְׁכּוֹן מִן הַלֹּוֶה שֶׁלֹּא בִּשְׁעַת הַלְוָאָה אֶלָּא אַחַר כָּךְ לֹא יַעֲשֶׂה כִּי אִם עַל פִּי בֵּית דִין
לְעוֹלָם יַרְחִיק אָדָם אֶת עַצְמוֹ מִן הָעֲרֵבוּת וּמִן הַפִּקְדוֹנוֹת בְּכָל מַה דְּאֶפְשָׁר
מִי שֶׁיֵשׁ שְׁטַר חוֹב עַל חֲבֵרוֹ וְהַשְּׁטָר בָּלָה וְהוֹלֵךְ לְהִמָּחֵק יָבוֹא
לִבֵית דִּין וְיַעֲשׂוּ קִיּוּם
אָסוּר לְהַשְׁהוֹת שְׁטָר פָּרוּעַ בְּתוֹךְ בֵּיתוֹ שֶׁנֶּאֱמַר וְאַל תַּשְׁכֵּן בְּאֹהָלֶיךָ עַוְלָה
כְּמוֹ שֶׁצָּרִיךְ לִזָּהֵר בִּשְׁמִירַת פִּקָּדוֹן כָּךְ צָרִיךְ לִזָּהֵר בִּשְׁמִירַת הַמַּשְׁכּוֹן בְּיוֹתֵר מִפְּנֵי שֶׁהוּא כְּמוֹ שׁוֹמֵר שָׂכָר עַל הַמַּשְׁכּוֹן
וּכְשֵׁם שֶׁהַנִּפְקָד אֵינוֹ רַשַׁאי לִמְסֹר אֶת הַפִּקָּדוֹן לְאַחֵר לְשָׁמְרוֹ כְּמוֹ שֶׁיִתְבָּאֵר בְּסִימָן כָּךְ אֵין הַמַּלְוֵה רַשַּׁאי לְהַפְקִיד אֶת הַמַּשְׁכּוֹן בְּיַד אַחֵר לְמַשְׁכְּנוֹ שֶׁלֹּא מִדַּעַת הַבְּעָלִים
הַמַּלְוֵה אֶת חֲבֵרוֹ עַל הַמַּשְׁכּוֹן שֶׁאִם לֹא יִפְרָעֶנּוּ לִזְמַן פְּלוֹנִי יְהֵא הַמַּשְׁכּוֹן חָלוּט יִזָּהֵר לוֹמַר בִּשְׁעַת הַלְוָאָה אִם לֹא תִפְדֶה אוֹתוֹ עַד זְמַן פְּלוּנִי יְהֵא קָנוּי לִי מֵעַכְשָׁו
מִי שֶׁהוּא יוֹדֵעַ שֶׁחַיָּב לַחֲבֵרוֹ וַחֲבֵרוֹ אוֹמֵר וַדַּאי לִי שֶׁאֵינְךָ חַיָב לִי פָּטוּר מִלְשַׁלֵּם שֶהֲרֵי מָחַל לוֹ
לֹוֶה שֶׁבָּא לִפְרוֹעַ לַמַּלְוֶה עַל יְדֵי שְּׁלִיחַ מִיָד כְּשֶׁמָּסַר אֶת הַמָּעוֹת לִידֵי הַשְּׁלִיחַ זָכָה הַשְּׁלִיחַ בַּמָּעוֹת עֲבוּר הַמַּלְוֶה וּכְשֶׁהַלֹּוֶה מִתְחָרֵט וְרוֹצֶה לְקַחְתָּן מִיַּד הַשְּׁלִיחַ וְשְׁיִפְרַע אַחַר כָּךְ אָסוּר מִשּׁוּם דַּהֲוֵי לֵהּ שֶׁלֹּא מִדַּעַת וְגַם עַל הַשְּׁלִיחַ יֵשׁ אִסּוּר לְהַחֲזִירָן לַלֹּוֶה
הַסְכָּמַת רֹב הַפּוֹסְקִים דִּשְׁמִטַּת כְּסָפִים נוֹהֶגֶת גַּם בַּזְּמַן הַזֶּה וַאֲפִלּוּ בְּחוּץ לָאָרֶץ
וְהָעוֹלָם נָהֲגוּ לְהָקֵל
וּכְבָר הִרְעִישׁוּ עַל זֹאת גְּדוֹלֵי יִשְׂרָאֵל זִכְרוֹנָם לִבְרָכָה וּקְצָת מֵהֶם טָרְחוּ לְלַמֵּד זְכוּת עַל הַמִּנְהָג שֶׁסּוֹמְכִין עַל קְצָת מְקִלִין
אֲבָל מִי שֶׁרוֹצֶה לְדַקְדֵּק בַּמִּצְוֹת בְּוַדַּאי מְחֻיָב לַעֲשׂוֹת כְּדַעַת רֹב הַפּוֹסְקִים זִכְרוֹנָם לִבְרָכָה
וּבִפְרָט שֶׁיוּכַל לְתַקֵּן אֶת הַדָּבָר עַל יְדֵי פְּרוֹזְבּוּל וְלֹא יָבוֹא לִידֵי פְסִידָא
וּשְׁנַת הַשְּׁמִטָּה הָיְתָה בִּשְנַת תרל"ה וְתִהְיֶה אִם יִרְצֶה הַשֵּׁם בִּשְׁנַת תרמ"ב
[וְהַבָּאוֹת אי"ה תש"מ תשמ"ז תשנ"ד תשס"א תשס"ח תשע"ה תשפ"ב תשפ"ט תשצ"ו תת"ג
וְכוּ']
שְׁבִיעִית מְשַׁמֶּטֶת כָּל מִלְוֶה בֵּין מִלְוֶה עַל פֶּה בֵּין מִלְוֶה בִּשְׁטָר וַאֲפִלּוּ יֶשׁ בּוֹ אַחֲרָיוּת נְכָסִים
וּמִי שֶׁנָּתַן לַחֲבֵרוֹ מָעוֹת בְּתוֹרַת עִסְקָא שֶׁהַדִּין הוּא שֶׁחֶצְיָן מִלְוֶה וְחֶצְיָן פִּקָּדוֹן הַחֵצִי שֶׁהוּא מִלְוֶה מְשַׁמֵּט וְהַחֵצִי שֶׁהוּא פִקָּדוֹן אֵינוֹ מְשַׁמֵּט
הַמַּלְוֶה אֶת חֲבֵרוֹ עַל הַמַּשְׁכּוֹן אֵינוֹ מְשׁמֵּט
וְאִם הִלְוָהוּ עַל מַשְׁכּוֹן קַרְקַע יֵשׁ בָּזֶה חִלוּקֵי דִינִים
עָרֵב שֶׁפָּרַע לַמַּלְוֶה וְקֹדֶם שֶׁפָּרַע הַלֹּוֶה לְהֶעָרֵב הִגִּיעָה שְׁנַת הַשְּׁמִטָּה מְשַׁמֵּט
מִי שֶׁנִּתְחַיֵב לַחֲבֵרוֹ שְׁבוּעָה עַל מָמוֹן שֶׁאִלּוּ הָיָה מוֹדֶה הָיְתָה שְׁבִיעִית מְשַׁמֶּטֶת אֶת הַמָּמוֹן מְשַׁמֶּטֶת גַּם כֵּן אֶת הַשְּׁבוּעָה
מִי שֶׁהָיָה חַיָב לַחֲבֵרוֹ מָמוֹן וְכָפַר וְעָמְדוּ לַדִּין וְנִתְחַיֵב וְכָתְבוּ בֵּית הַדִּין פְּסַק דִּין וּנְתָנוּהוּ לִדֵי הַמַּלְוֶה אֵין הַשְּׁבִיעִית מְשַׁמַּטְתּוֹ
הַמַּלְוֶה אֶת חֲבֵרוֹ וְהִתְנָה עִמּוֹ שֶׁלֹּא תְשַׁמְּטֶנּוּ שְׁבִיעִית אֲפִלּוּ הָכִי מְשַׁמַּטְתּוֹ
אֲבָל אִם הִתְנָה עִמּוֹ שֶׁלֹּא יַשְׁמִיט הוּא חוֹב זֶה אֲפִלּוּ הָיָה זֶה בִּשְׁנַת הַשְּׁמִטָּה אֵינָהּ מְשַׁמַּטְתּוֹ
וְכֵן אִם כָּתַב בִּשְׁטָר לְשׁוֹן פִּקָּדוֹן אֵינָהּ מְשַׁמֶּטֶת
הַמַּלְוֶה אֶת חֲבֵרוֹ לְאֵיזֶה שָׁנִים וְהִגִּיעַ זְמַן הַפֵּרָעוֹן לְאַחַר שְׁמִטָּה אֵינָהּ מְשַׁמַּטְתּוֹ כֵּיוָן שֶׁלֹּא הָיָה יָכוֹל לְתָבְעוֹ קֹדֶם
הַמּוֹסֵר שְׁטָרוֹתָיו לְבֵית דִּין וְאָמַר לָהֶם אַתֶּם גְּבוּ לִי חוֹבִי אֵינוֹ נִשְׁמָט
הַמּוֹכֵר אֵיזֶה דָבָר לַחֲבֵרוֹ בְּהַקָּפָה הֲוֵי לֵהּ כְאִלּוּ הִלְוָהוּ מָעוֹת וּמְשַׁמֵּט
אֲבָל חֶנְוָנִי הַמּוֹכֵר לַאֲחֵרִים בְּהַקָּפָה וְאֵין דַּרְכּוֹ לִתְבֹּעַ עַד שֶׁמִּתְקַבֵּץ אֵיזֶה סַךְ אֵינוֹ מְשַׁמֵּט
וְאִם זְקָפָן עָלָיו בְּמִלְוֶה דְּהַיְנוּ שֶׁחָשַב הַכֹּל בְּיַחַד וְכָתַב בְּפִנְקָסוֹ סַךְ הַכּוֹלֵל אֲזַי הֲוֵי כְּהַלְוָאָה וּמְשַׁמֵּט
שְׂכַר שָׂכִיר אֵינוֹ מְשַׁמֵּט
וְאִם זְקָפוֹ עָלָיו בְּמִלְוֶה מְשַׁמֵּט
הַבָּא מִכֹּחַ הַגּוֹי הֲרֵי הוּא כַּגּוֹי
לָכֵן מִי שֶׁקָּנָה מִגּוֹי שְׁטַר חוֹב עַל יִשְׂרָאֵל אֵינוֹ מְשַׁמֵּט שֶׁהֲרֵי הַגּוֹי הָיָה גוֹבֶה בִּשְׁטָרוֹ לְעוֹלָם
וְכֵן מִי שֶׁעָרַב לַגּוֹי בְּעַד יִשְׂרָאֵל וְלֹא פָרַע הַיִשְׂרָאֵל וְהֻצְרַךְ הַיִשְׂרָאֵל הֶעָרֵב לִפְרֹעַ לַגּוֹי וְנָטַל מִן הַגּוֹי אֶת הַשְּׁטָר שֶׁעַל הַלֹּוֶה אֵינוֹ מְשַׁמֵּט
אֲבָל אִם לֹא הָיָה שְׁטָר אֶלָּא שֶׁתּוֹבֵעַ לַחֲבֵרוֹ בְּעַל פֶּה עַל שֶׁהֻצְרַךְ לִפְרֹעַ בַּעֲדוֹ לַגּוֹי הֲרֵי זֶה פָּטוּר
אֵין שְׁבִיעִית מְשַׁמֶּטֶת כְּסָפִים אֶלָּא בְּסוֹפָהּ
לְפִיכָךְ הַמַּלְוֶה אֶת חֲבֵרוֹ בִּשְׁנַת הַשְּׁמִטָּה עַצְמָהּ גּוֹבֶה חוֹבוֹ כָּל הַשָּׁנָה
וּכְשֶׁתִּשְׁקַע הַחַמָּה בְּעֶרֶב רֹאשׁ הַשָּׁנָה אָבַד הַחוֹב
לֹוֶה שֶׁבָּא לִפְרֹעַ לַמַּלְוֶה חוֹב שֶׁעָבַר עָלָיו שְׁמִטָּה יֹאמַר הַמַּלְוֶה מְשַׁמֵּט אֲנִי אֶת הַחוֹב וּכְבָר נִפְטַרְתָּ מִמֶּנִי
אִם אָמַר הַלֹּוֶה אַף עַל פִּי כֵן רוֹצֶה אֲנִי שֶׁתְּקַבֵּל מִמֶּנִּי מֻתָּר לַמַּלְוֶה לְקַבְּלוֹ מִמֶּנוּ
וְאַל יֹאמַר הַלֹּוֶה בְּחוֹבִי אֲנִי נוֹתֵן לְךָ אֶלָּא יֹאמַר שֶׁלִּי הֵם וּבְמַתָּנָה אֲנִי נוֹתְנָם לָךְ
וְיָכוֹל הַמַּלְוֶה לַעֲשוֹת הִשְׁתַּדְּלוּת וְהִתְפָּעֲלוּת שֶׁיֹּאמַר הַלֹּוֶה שֶׁהוּא נוֹתְנָם בְּמַתָּנָה
וְאִם אֵינוֹ יָכוֹל לִפְעֹל זֹאת אַל יִקָּחֵם
פְּרוֹזְבּוּל אֵינוֹ מְשַׁמֵּט
וּמַהוּ פְּרוֹזְבּוּל
הַמַּלְוֶה הוֹלֵךְ אֵצֶל שְׁלשָׁה בְּנֵי תוֹרָה שֶׁיִהְיוּ בֵּית דִּין וְיֹאמַר אֲלֵיהֶם אַתֶּם דַּיָנִים מוֹסֵר אֲנִי לָכֶם שֶׁכָּל חוֹב שֶׁיֶּשׁ לִי עַל פְּלוֹנִי וְעַל פְּלוֹנִי שֶׁאֶגְבֶּה אוֹתָן חוֹבוֹת כָּל זְמַן שֶׁאֶרְצֶה
וְהֵמָּה כּוֹתְבִים פְּרוֹזְבוּל בְּזוֹ הַלָּשׁוֹן בְמוֹתַב תְּלָתָא כַחֲדָא הָוֵינָא וַאֲתָא פְּלוֹנִי הַמַּלְוֵה וְאָמַר לְפָנֵינוּ מוֹסֵר אֲנִי וְכוּ'
וּשְׁלָשְׁתָּן חוֹתְמִין לְמַטָּה בִּלְשׁוֹן דַּיָּנִים בִּלְשׁוֹן עֵדִים
וִיכוֹלִין לַעֲשׂוֹת זֹאת גַּם בְּסוֹף הַשָּׁנָה דְּהַיְנוּ בְּעֶרֶב רֹאשׁ הַשָּׁנָה קֹדֶם שְׁקִיעַת הַחַמָה
וְיֵשׁ אוֹמְרִים שֶׁאֵינָן צְרִיכִין דַוְקָא לִכְתֹּב אֶת הַפְּרוֹזְבּוּל אֶלָּא דַּי בְּמַה שֶׁהוּא אוֹמֵר לִפְנֵיהֶם
וַאֲפִלּוּ אִם אֵין בִּמְקוֹמוֹ בֵּית דִּין יָכוֹל לוֹמַר אֲנִי מוֹסֵר שְׁטָרוֹתַי לְבֵית דִּין שֶׁבִּמְקוֹם פְּלוֹנִי
לֹא מַהֲנֵי פְּרוֹזְבּוּל אֶלָּא אִם יֵשׁ לַלֹּוֶה קַרְקַע
וַאֲפִלּוּ כָּל שֶׁהוּא סַגֵּי
וַאֲפִלּוּ אֵין אֶלָּא עָצִיץ נָקוּב סַגֵי
וַאֲפִלּוּ אֵין לַלֹּוֶה כְּלוּם אֶלָּא שֶׁיֵשׁ לֶעָרֵב שֶׁיֵשׁ לְמִי שֶׁהוּא חַיָב לְלֹוֶה זֶה נַמֵּי מַהֲנֵי
וְאִם גַּם לְאֵלּוּ אֵין לָהֶם כְּלָל אִם יֵש לַמַּלְוֶה קַרְקַע כָּל שֶׁהוּא יָכוֹל לְזַכּוֹת לַלֹּוֶה וַאֲפִלּוּ עַל יְדֵי אַחֵר וַאֲפִלּוּ שֶׁלֹּא בְפָנָיו וּמַהֲנֵי לִפְרוֹזְבּוּל
כְּשֶׁנָּפַל בֵּין שְׁנֵי בְנֵי אָדָם אֵיזֶה סִכְסוּךְ רָאוּי לָהֶם לְהִתְפַּשֵּׁר בְּטוֹב וְשֶׁיְוַתֵּר כָּל אֶחָד נֶגֶד חֲבֵרוֹ כְּדֵי לְהִתְרַחֵק מִזִּילוּתָא דְבֵי דִינָא בָּכָל מַה דְּאֶפְשָׁר
אִם אִי אֶפְשָׁר לָהֶם לְהִתְפַּשֵׁר בְּטוֹב וּמֻכְרָחִים לָבוֹא בַּמִּשְׁפָּט יָבוֹאוּ לִפְנֵי בֵית דִּין יִשְׂרָאֵל
וְאָסוּר לִדּוֹן בִּפְנֵי דַיָנֵי גוֹיִם וּבְעַרְכָּאוֹת שֶׁלָּהֶם אֲפִלּוּ בְּדִין שֶׁדָּנִים כְּדִינֵי יִשְׂרָאֵל
וַאֲפִלּוּ נִתְרַצּוּ שְׁנֵי בַעֲלֵי דִינִים לִדּוֹן בִּפְנֵיהֶם אָסוּר
וַאֲפִלּוּ נִתְקַשְׁרוּ בְּקִנְיָן עַל זֶה שֶׁכָּתְבוּ כֵן בִּשְׁטָר אֵינוֹ כְלוּם
וְכָל הַבָּא לִדּוֹן בִּפְנֵיהֶם הֲרֵי זֶה רָשָׁע וּכְאִלּוּ חֵרֵף וְגִדֵּף וְהֵרִים יָד בְּתוֹרַת משׁה רַבֵּנוּ עָלָיו הַשָּׁלוֹם
וַאֲפִלּוּ בְּדָבָר הַמֻּתָּר לְמֶעְבָּד דִּינָא לְנַפְשֵׁהּ כַּאֲשֶׁר יִתְבָּאֵר אִם יִרְצֶה הַשֵּׁם בְּסָעִיף ט מִכָּל מָקוֹם אָסוּר לַעֲשׂוֹתוֹ עַל יְדֵי גּוֹיִם
וַאֲפִלּוּ אֵינוֹ דָן לִפְנֵי הַגּוֹיִם אֶלָּא שֶׁכּוֹפֵהוּ עַל יְדֵי גוֹי שֶׁיַּעֲמֹד עִמּוֹ לְדִין יִשְׂרָאֵל רָאוּי לְמָתְחוֹ עַל הָעַמּוּד
הָיְתָה יָדָם תַּקִּיפָה וּבַעַל דִּינוֹ גֶבֶר אַלָּם יִתְבָּעֶנוּ לְדַיָּנֵי יִשְׂרָאֵל תְּחִלָּה
אִם לֹא רָצָה לָבוֹא נוֹטֵל רְשׁוּת מִבֵּית דִּין וּמַצִּיל בְּדִינֵיהֶם
מִי שֶׁתּוֹבְעִים אוֹתוֹ מָמוֹן שֶׁהוּא מֻחְזָק בּוֹ אָסוּר לְבַקֵּשׁ צְדָדִים לְהִשָּׁמֵט כְּדֵי שֶׁיִתְרַצֶה הַלָּה לַעֲשׂוֹת עִמּוֹ פְשָׁרָה וְיִמְחוֹל עַל הַשְּׁאָר
וְאִם עָבַר וְעָשָׂה כֵן אֵינוֹ יוֹצֵא יְדֵי שָׁמַיִם עַד שֶׁיִתֵּן אֶת שֶׁלּוֹ
אָסוּר לְבַעַל דִּין לְסַפֵּר עִנְיַן הַמִּשְׁפָּט לִפְנֵי הַדַּיָן שֶׁלֹּא בִּפְנֵי בַעַל הַדִּין חֲבֵרוֹ
וְלֹא יַקְדִּים אֶת עַצְמוֹ לָבוֹא לִפְנֵי הַדַּיָן קֹדֶם לַחֲבֵרוֹ שֶׁלֹּא יְהֵא נֶחְשָׁד שֶׁמַּקְדִּים כְּדֵי לְסַדֵּר טַעֲנוֹתָיו שֶׁלֹּא בִפְנֵי חֲבֵרוֹ
כְּשֵם שֶׁהַדַּיָן הַלּוֹקֵחַ שֹׁחַד אֲפִלוּ לְזַכּוֹת אֶת הַזַּכַּאי עוֹבֵר בְּלֹא תַעֲשֶׂה כָּךְ הַנּוֹתֵן אֶת הַשֹּׁחַד עוֹבֵר בְּלֹא תַעֲשֶׂה דְלִפְנֵי עִוֵּר לֹא תִתֵּן מִכְשֹׁל
אָסוּר לִטְעֹן שֶׁקֶר בְּכָל עִנְיָן
וַאֲפִלוּ אִם יוֹדֵעַ בְּעַצְמוֹ שֶׁהוּא זַכַּאי וְאִם יִטְעַן הָאֱמֶת יִתְחַיֵב בַּדִּין מִכָּל מָקוֹם לֹא יִטְעַן שֶׁקֶר
הָכִי אִיתָא בַּגְּמָרָא תָּנוּ רַבָּנָן מִנַּיִן לְנוֹשֶׁה בַּחֲבֵרוֹ מָנָה שֶׁלֹּא יֹאמַר אֶטְעֲנֶנּוּ בְּמָאתַיִם כְּדֵי שֶׁיּוֹדֶה לִי בְּמָנֶה וְיִתְחַיֵב לִי שְׁבוּעָה וַאֲגַלְגֵּל עָלָיו שְׁבוּעָה מִמָּקוֹם אַחֵר תַּלְמוּד לוֹמַר מִדְּבַר שֶׁקֶר תִּרְחָק
מִנַיִן לְנוֹשֶׁה בַּחֲבֵרוֹ מָנֶה וּטְעָנוֹ מָאתַיִם
שֶׁלֹּא יֹאמַר הַלֹּוֶה אֶכְפְּרֶנּוּ בְּבֵית דִּין וְאוֹדֶה חוּץ לְבֵית הַדִּין כְּדֵי שֶׁלֹּא אֶתְחַיֵב שְׁבוּעָה וְלֹא יְגַלְגֵּל עָלַי שְׁבוּעָה מִמְּקוֹם אַחֵר תַּלְמוּד לוֹמַר מִדְּבַר שֶׁקֶר תִּרְחָק
מִנַּיִן לִשְׁלשָׁה שֶׁנּוֹשִׁין מָנֶה בְּאֶחָד שֶׁלֹּא יְהֵא אֶחָד בַּעַל דִּין וּשְׁנַיִם עֵדִים כְּדֵי שֶׁיּוֹצִיאוּ הַמָּנֶה וְיַחֲלֹקוּ תַּלְמוּד לוֹמַר מִדְּבַר שֶׁקֶר תִּרְחָק
לִפְעָמִים בַּעֲלֵי הַדִּין בּוֹרְרִים לָהֶם אֲנָשִׁים שֶׁיַּעֲשׂוּ פְשָׁרָה בֵּינֵיהֶם אִם בְּצֵרוּף בֵּית הַדַּין שֶׁלֹּא בְבֵית דִּין
וְדָבָר זֶה הָגוּן הוּא שֶׁכָּל אֶחָד הוּא מְצַדֵּד בִּזְכוּתוֹ שֶׁל זֶה אֲשֶׁר בְּחָרוֹ וְיֵצֵא הַפֶּשֶׁר כָּרָאוּי
וְדַוְקָא לְצַדֵּד בַּדֶּרֶךְ הַיָּשָׁר
אֲבָל חָלִילָה לּוֹ לְעַוֵּת אֶת הַפֶּשֶׁר
שֶׁכְּשֵׁם שֶׁמֻּזְהָרִין שֶׁלֹּא לְהַטּוֹת אֶת הַדִּין כָּךְ מֻזְהָרִין שֶׁלֹּא לְהַטּוֹת אֶת הַפֶּשֶׁר
יָכוֹל אָדָם לַעֲשׂוֹת דִּין לְעַצְמוֹ
אִם רוֹאֶה חֵפֶץ שֶׁלּוֹ בְּיַד אַחֵר שֶׁגְּזָלוֹ יָכוֹל לְקַחְתּוֹ מִיָדוֹ
וְאִם הָאַחֵר עוֹמֵד כְּנֶגְדּוֹ יָכוֹל לְהַכּוֹתוֹ עַד שֶׁיַּנִּיחֶנוּ אִם לֹא יוּכַל לְהַצִּיּל בְעִנְיָן אַחֵר אֲפִלּוּ הוּא דָבָר שֶׁאֵין בּוֹ הֶפְסֵד אִם יַמְתִּין עַד שֶׁיַּעֲמִידֶנּו בַּדִין
וְאִם יֵשׁ עֵדִים הָרוֹאִים שֶׁהוּא תופֵס אֶת הַחֵפֶץ מִיַד הָאַחֵר אֵינוֹ יָכוֹל לְתָפְסוֹ עַל יְדֵי הַכָּאָה אֶלָּא אִם כֵּן יָכוֹל לְבָרֵר אַחַר כָּךְ שֶׁנָּטַל אֶת שֶׁלּוֹ
כִּי אִם לֹא יְבָרֵר לֹא מַהֲנֵי לֵהּ תְּפִיסָתוֹ כֵּיוָן שֶׁהָיוּ עֵדִים בַּדָּבָר
אֲבָל אִם אֵין עֵדִים דְּאָז מַהֲנֵי תְפִיסָתוֹ יָכוֹל לַעֲשׂוֹת כֵּן אַף עַל פִּי שֶׁלֹּא יוּכַל לְבָרֵר
בְּנֵי הָעִיר שֶׁמַּעֲמִידִין לָהֶם בֵּית דִּין צְרִיכִין לֵידַע שֶׁיֵשׁ בְּכָל אֶחָד מֵהֶם שִׁבְעָה דְבָרִים אֵלּוּ חָכְמָה בַתּוֹרָה עֲנָוָה יִרְאָה שִׂנְאַת מָמוֹן אֲפִלּוּ שֶׁלָּהֶם אַהֲבַת הָאֶמֶת אַהֲבַת הַבְּרִיּוֹת לָהֶם בַּעֲלֵי שֵׁם טוֹב בְּמַעֲשֵׂיהֶם
וְכָל הַמַּעֲמִיד דַּיָן שֶׁאֵינוֹ הָגוּן עוֹבֵר בְּלֹא תַעֲשֶׂה שֶׁנֶּאֱמַר לֹא תַכִּירו פָנִים בַּמִּשְׁפָּט כְּלוֹמַר לֹא תַכִּירוּ פְנֵי הָאִישׁ לוֹמַר פְּלוֹנִי עָשִׁיר הוּא קְרוֹבִי הוּא אוֹשִׁיבֶנּוּ בַדִין
וְכָל דַּיָן שֶׁנִּתְמַנָּה בִּשְׁבִיל כֶּסֶף וְזָהָב אָסוּר לַעֲמֹד לְפָנָיו לְכַבְּדוֹ בִּשְׁאָר כִּבּוּד וְעָלָיו דָּרְשׁוּ רַבּוֹתֵינוּ זִכְרוֹנָם לִבְרָכָה אֱלֹהֵי כֶסֶף וֵאלֹהֵי זָהָב לֹא תַעֲשׂוּ לָכֶם
עֲיָרוֹת שֶׁאֵין בָּהֶם חֲכָמִים הָרְאוּיִים לִהְיוֹת דַּיָּנִים מְמַנִּים הַטּוֹבִים וְהַחֲכָמִים שֶׁבָּהֶם לְדַעַת אַנְשֵׁי הָעִיר וְהֵם יָדוּנוּ אַף עַל פִּי שֶׁאֵינָם רְאוּיִים לְדַיָנִים כְּדֵי שֶׁלֹּא יֵלְכוּ לִפְנֵי עַרְכָּאוֹת שֶׁל גּוֹיִם
וְכֵיוָן שֶׁקִבְּלוּם עֲלֵיהֶם בְּנֵי הָעִיר אֵין אַחֵר יָכוֹל לְפָסְלָן
וְכָל מַעֲשֵׂיהֶם יִהְיוּ לְשֵׁם שָׁמָיִם
כָּל מִי שֶׁיּוֹדֵעַ עֵדוּת לַחֲבֵרוֹ וְרָאוּי לְהָעִידוֹ וְיֵשׁ לַחֲבֵרוֹ תּוֹעֶלֶת בְעֵדוּתוֹ וְהוּא תוֹבְעוֹ שֶׁיָּעִיד בִּפְנֵי בֵּית דִּין חַיָב לְהָעִיד בֵּין שֶׁיֵשׁ עוֹד עֵד אַחֵר עִמּוֹ בֵּין שֶׁהוּא לְבַדּוֹ
וְאִם כָּבַשׁ עֵדוּתוֹ חַיָב בְּדִינֵי שָׁמָיִם
וְאָסוּר לְאָדָם לְהָעִיד בְּדָבָר שֶׁאֵינוֹ יוֹדֵעַ אַף עַל פִּי שֶׁאָמַר אָדָם שֶׁיּוֹדֵעַ בּוֹ שֶׁאֵינוֹ מְשַׁקֵּר
וַאֲפִלּו אָמַר בַּעַל הַדִּין בּוֹא וַעֲמֹד עִם עֵד אֶחָד שֶׁיֵשׁ לִי וְלֹא תָעִיד רַק שֶׁיִפְחַד בַּעַל חוֹבִי וְיִסְבּוֹר שֶׁיֵשׁ לִי שְׁנֵי עֵדִים וְיוֹדֶה לִי לֹא יִשְׁמַע שֶׁנֶּאֱמַר מִדְּבַר שֶׁקֶר תִּרְחָק
הָא דְּעֵד אֶחָד מֵעִיד זֶהוּ דַוְקָא בְּדָבָר שֶׁבְּמָמוֹן דְּמַהַנֵי גַם עֵד אֶחָד לְעִנְיַן שְׁבוּעָה
וְכֵן בִּדְבַר אִסוּר אִם עֲדַיִן לֹא נַעֲשָׂה הָאִסּוּר יָעִיד כְּדֵי לְאַפְרוּשֵׁי מֵאִסּוּרָא
אֲבָל אִם כְּבָר נַעֲשֶׂה הָאִסּוּר לֹא יָעִיד עֵד אֶחָד
דְּכֵיוָן דְּעֵד אֶחָד אֵינוֹ נֶאֱמָן אֵינוֹ אֶלָּא כְּמוֹצִיא שֵׁם רָע עַל חֲבֵרוֹ
הַנּוֹטֵל שָׂכָר לְהָעִיד עֵדוּתוֹ בְּטֵלָה
וְדַוְקָא כְּשֶׁכְּבָר רָאָה הַמַּעֲשֶׂה דִּמְחֻיָּב לְהָעִיד בְּחִנָּם
אֲבָל לֵילֵךְ לִרְאוֹת אֶת הָעִנְיָן שֶׁיִהְיֶה אַחַר כָּךְ עֵד בַּדָּבָר מֻתָּר לִקַּח שָׂכָר אֲבָל רַק שָׂכָר הָרָאוּי לְפִי הַטִּרְחָא שֶׁלּוֹ וְלֹא יוֹתֵר
וְכֵן אִם יֶשׁ טִרְחָא לָלֶכֶת לִפְנֵי בֵית הַדִּין יָכוֹל לִטּוֹל שְׂכַר טִרְחָא כְּפִי הָרָאוּי בְּעַד טִרְחָא וְלֹא יוֹתֵר
כָּל עֵדוּת שֶׁיֵשׁ לְאָדָם הֲנָאָה בָהּ וְאֵיזֶה צַד נְגִיעָה אֲפִלּוּ בְּדֶרֶךְ רְחוֹקָה פָּסוּל לְהָעִיד
כְּתִיב וַאֲשֶׁר לֹא טוֹב עָשָׂה בְּתוֹךְ עַמָּיו וְדָרְשֵׁינָן זֶה הַבָּא בְּהַרְשָׁאָה וּמִתְעַבֵּר עַל רִיב לֹא לוֹ
וְדַוְקָא כְּשֶׁשְּׁנֵי בַּעֲלֵי הַדִּין הֵמָּה בָעִיר אֶלָּא כְּגוֹן שֶׁהַלֹּוֶה הוּא אַלָּם וּבַעַל טְעָנוֹת וְיָרֵא הַמַּלְוֵה לִטְעֹן עִמּוֹ וּמַרְשֶׁה לְאַחֵר זֶהוּ מִתְעַבֵּר עַל רִיב לֹא לוֹ
אַבָל אִם הַנִּתְבָּע הוּא בְּעִיר אַחֶרֶת וְהַתּוֹבֵעַ אֵינוֹ יָכוֹל לְהַטְרִיחַ אֶת עַצְמוֹ וּמַרְשֶׁה לְאַחֵר זֶה הַמֻּרְשֶׁה מִצְוָה קָעֲבֵיד לְהַצִּיל עָשׁוּק מִיַד עוֹשְׁקוֹ
וְיֵשׁ אוֹמְרִים דְּהַבָּא בְהַרְשָׁאָה כְּדֵי לֵהָנוֹת מִן הַשָּׂכָר וְלֹא בִּשְׁבִיל אַלָּמוּת מֻתָּר
לְעוֹלָם יַרְחִיק אָדָם אֶת עַצְמוֹ אֲפִלּוּ מִשְּׁבוּעַת אֱמֶת בְּכָל מַה דְּאֶפְשָׁר
מִי שֶׁחֲבֵרוֹ נִתְחַיֵב שְׁבוּעָה וְרוֹאֶה שֶׁהוּא רוֹצֶה לִשָׁבַע לַשֶּׁקֶר חַס וְשָׁלוֹם יִתְפַּשֵּׁר עִמוֹ כְּפִי הָאֶפְשָׁרִי וְלֹא יַנִּיחֶנּוּ לִשָּׁבַע לַשֶּׁקֶר שֶׁנֶּאֱמַר שְׁבוּעַת תִּהְיֶה בֵּין שְׁנֵיהֶם וְדָרְשֵׁינָן מְלַמֵּד שֶהַשְּׁבוּעָה חָלָה עַל שְׁנֵיהֶם
יִשְׂרָאֵל הַיּוֹדֵעַ עֵדוּת לַגּוֹי דִין עִם יִשְׂרָאֵל בְּעַרְכָּאוֹתֵיהֶם אִם יִגְרֹם בְּעֵדוּתוֹ לְחַיֵב אֶת הַיִשְׂרָאֵל יוֹתֵר מִמַּה שֶׁהָיָה חַיָב בְּדִינֵי יִשְׂרָאֵל אָסוּר לְהָעִיד לוֹ
וְאִם לָאו מֻתָּר לְהָעִיד לוֹ
וְאִם מִתְּחִלָּה יִחֲדוֹ הַגּוֹי לְהַיִשְׂרָאֵל שֶׁיִהְיֶה עֵד הוֹאִיל וְיִהְיֶה חִלוּל הַשֵּׁם אִם לֹא יָעִיד יָעִיד בְּכָל עִנְיָן
כָּל זְמַן שֶׁהָאָדָם זוֹכֵר יָכוֹל לְהָעִיד לְעוֹלָם וְאֵינוֹ חוֹשֵׁשׁ שֶׁמָא מִתּוֹךְ שֶׁנִּתְיַשֵׁן הַדָּבָר הַרְבֵּה אֵינוֹ זוֹכְרוֹ עַל בֻּרְיוֹ
וַאֲפִלּוּ אֵינוֹ נִזְכָּר לָעֵדוּת אֶלָּא מִתּוֹךְ הַכְּתָב שֶׁכְּשֶמְּסָרוּהוּ כְּתָבוּ בְּפִנְקָסוֹ לְזִכְרוֹן דְּבָרִים וְשָׁכַח אֶת הַדָּבָר וְאֵינוֹ נִזְכָּר אֶלָּא מִתּוֹךְ הַכְּתָב יָכוֹל לְהָעִיד
וְדַוְקָא שֶׁכַּאֲשֶׁר רָאָה אֶת הַכְּתָב נִזְכַּר בַּדָּבָר
וְכֵן אִם נִזְכַּר בַּדָּבָר עַל יְדֵי אַחֵר שֶׁהִזְכִּרוֹ יָכוֹל לְהָעִיד וַאֲפִלּוּ הָיָה הַמַּזְכִּיר הָעֵד הַשֵּׁנִי
אֲבָל אִם בַּעַל הַדִּין בְּעַצְמוֹ מַזְכִּירוֹ וְנִזְכַּר לֹא יָעִיד
אַךְ יָכוֹל בַּעַל הַדִּין לִמְסֹר אֶת הַדְּבָרִים לְאַחֵר וְהוּא יַזְכִּירוֹ דַּהֲוֵי לֵהּ נִזְכָּר עַל יְדֵי אַחֵר
עֵד שֶׁהוּא קָרוֹב לְאֶחָד מִבַּעֲלֵי הַדִּין לְאֶחָד מֵהַדַּיָנִים שֶׁהָעֵדִים קְרוֹבִים זֶה לָזֶה וַאֲפִלּוּ קֻרְבָה עַל יְדֵי נְשׁוֹתֵיהֶם לִפְעָמִים פְּסוּלִים לְהָעִיד
וַאֲפִלּוּ קְרוֹבִים רַק לֶעָרֵב וְלֹא לַלֹּוֶה גַּם כֵּן פְּסוּלִים לְהָעִיד לַלֹּוֶה
וְזֶה שֶׁפָּסְלָה הַתּוֹרָה עֵדוּת הַקְּרוֹבִים לֹא מִפְּנֵי שֶׁחֶזְקָתָם אוֹהֲבִים זֶה אֶת זֶה שֶׁהֲרֵי פסוּלִים לְהָעִיד בֵּין לִזְכוּתוֹ בֵּין לְחוֹבָתוֹ אֶלָּא גְּזֵרַת הַכָּתוּב הִיא
וַאֲפִלּוּ מֹשֶׁה וְאַהֲרֹן לֹא הָיוּ כְשֵׁרִים לְהָעִיד זֶה לָזֶה
לָכֵן כָּל עֵד שֶׁיֵשׁ אֵיזֶה קֻרְבָה לְאֶחָד מִן הַנִּזְכָּרִים שֶׁהָיָה קָרוֹב וְנִתְרַחֵק וְהַדַּיָנִים אֵינָם יוֹדְעִים צָרִיךְ לְהוֹדִיעַ לָהֶם וְהֵם יַגִּידוּ עַל פִּי הַתּוֹרָה אִם יֵשׁ בְּקֻרְבָה כְּדֵי לְפָסְלוֹ לֹא
שְׁנֵי עֵדִים שֶׁאֶחָד יוֹדֵעַ בַּחֲבֵרוֹ שֶׁהוּא רָשָׁע וּפָסוּל לְעֵדוּת מִן הַתּוֹרָה וְאֵין הַדַּיָנִים מַכִּירִים בְּרִשְׁעוֹ אָסור לְהָעִיד עִמּוֹ אַף עַל פִּי שֶׁהִיא עֵדוּת אֱמֶת שֶׁנֶּאֱמַר אַל תָּשֶׁת יָדְךָ עִם רָשָׁע לִהְיוֹת עֵד חָמָס
וּגְזֵרַת הַכָּתוּב הִיא שֶׁכָּל הָעֵדוּת בְּטֵלָה אֲפִלּוּ הֵם רַבִּים אִם אֶחָד בֵּינֵיהֶם פָּסוּל
וְאֵיזֶהוּ רָשָׁע שֶׁפָּסוּל לְעֵדוּת מִן הַתּוֹרָה
כֹּל שֶׁעָבַר עַל דָּבָר שֶׁפָּשַט בְּיִשְׂרָאֵל שֶׁהוּא עֲבֵרָה וְהוּא דָבָר שֶׁבְּלֹא תַעֲשֶה מִן הַתּוֹרָה וְעָבַר בְּזָדוֹן וְלֹא עָשָׂה תְשׁוּבָה
אֲבָל אִם יֵשׁ לִתְלוֹת שֶׁעָשָה בִשְׁגָגָה בְטָעוּת שֶׁלֹּא יָדַע אֶת הָאִסּוּר לֹא נִפְסָל לְעֵדוּת
אָסוּר לִגְזוֹל לִגְנוֹב אֲפִלּוּ כָּל שֶׁהוּא בֵּין מִיִשְׂרָאֵל בֵּין מִגּוֹי
אִיתָא בְּתַנָּא דְבֵי אֵלִיָהוּ מַעֲשֶׂה בְּאֶחָד שֶׁסִּפֵּר לִי שֶׁעָשָׂה עַוְלָה לַגּוֹי בִּמְדִידַת הַתְּמָרִים שֶׁמָּכַר וְאַחַר כָּךְ קָנָה בְּכָל הַמָּעוֹת שֶׁמֶן וְנִשְׁבַּר הַכַּד וְנִשְׁפַּךְ הַשֶּׁמֶן
וְאָמַרְתִּי בָּרוךְ הַמָּקוֹם שֶׁאֵין לְפָנָיו מַשּׂוֹא פָּנִים
הַכָּתוּב אוֹמֵר לֹא תַעֲשׂק אֶת רֵעֲךָ וְלֹא תִגְזֹל
וְגֵזֶל הַנָּכְרִי גָּזֵל
אִם הוּא דָבָר מֻעָט כָּל כָּךְ שֶׁאֵין מִי שֶׁיַּקְפִּיד עָלָיו כְּלָל כְּגוֹן לִטּוֹל מֵהַחֲבִילָה קֵיסָם לַחֲצוֹץ בּוֹ שִׁנָּיו מֻתָּר
וּמִדַּת חֲסִידוּת לְהִמָּנַע גַּם מִזֶה
אֲפִלּוּ לִגְנוֹב עַל דַּעַת לְהַחֲזִיר אֶלָּא שֶׁרוֹצֶה לְצַעֲרוֹ קְצָת בְּדֶרֶךְ שְׂחוֹק גַּם כֵּן אָסוּר
אָסוּר לַעֲשׂק אֶת חֲבֵרוֹ אֲפִלּוּ כָּל שֶׁהוּא שֶׁנֶּאֱמַר לֹא תַעֲשׂק אֶת רֵעֲךָ
וְאֵיזֶהוּ עושֵׁק
זֶה שֶׁבָּא מָמוֹן חֲבֵרוֹ לְיָדוֹ בִּרְצוֹן חֲבֵרוֹ כְּגוֹן שֶׁיֵשׁ בְיָדוֹ הַלְוָאָה שְׂכִירוּת וְאֵינוֹ רוֹצֶה לְשַׁלֵּם אוֹ שֶׁדּוֹחֵהוּ בְּלֵךְ וָשׁוּב לֵךְ וָשׁוּב
וְכֵיוָן דִּכְתִיב רֵעֲךָ אֵינוֹ אָסוּר בַּגּוֹי
וְהוּא שֶׁאֵין חִלוּל הַשֵּׁם בַּדָּבָר כְּגוֹן שֶׁלָּוָה מִגּוֹי וָמֵת רַשַׁאי לְכַחֵשׁ לִבְנוֹ שֶׁאֵינוֹ יוֹדֵעַ בְּבֵרוּר שֶׁהוּא מְשַׁקֵּר
אֲבָל כְּשֶׁהַגּוֹי יוֹדֵעַ שֶׁהוּא מְשַּׁקֵּר אָסוּר מִפְּנֵי חִלוּל הַשֵּׁם
וְאַף בְּמָקוֹם שֶׁאֵינוֹ יוֹדֵעַ אֵינוֹ רַשַׁאי אֶלָּא לְהַפְקִיעַ הַלְוָאָתוֹ שְׁאָר חוֹב שֶׁהוּא חַיָב לוֹ
אֲבָל חֵפֶץ שֶׁהוּא בְעָיִן אָסוּר לִכְפֹּר שֶׁהֲרֵי זֶה הֲוֵי גָזֵל מַמָּשׁ
וְלֹא עוֹד אֶלָּא אֲפִלּוּ קָנָה מִמֶּנוּ חֵפֶץ אָסוּר לְהַטְעוֹת אוֹתוֹ בְּחֶשְׁבּוֹן בִּנְתִינַת הַמָּעוֹת כְּמוֹ שֶׁנֶּאֱמַר וְחִשַּׁב עִם קוֹנֵהוּ דְּמַיְרֵי בַּגּוֹי שֶׁהֲרֵי אֵינוֹ מַקְנֶה הַחֵפֶץ אֶלָּא בְּעַד הַסְּכוּם שֶהִשְׁתַּוּוּ
וְהַמַּטְעֵהוּ בְּחֶשְׁבּוֹן הַמָּעוֹת הֲרֵי זֶה כְּגוֹנֵב אֶת הַחֵפֶץ וְלֹא כְּמַפְקִיעַ חוֹבוֹ
וַאֲפִלּוּ גְנֵבַת דַּעַת שֶׁאֵין בָּהּ חֶסְרוֹן מָעוֹת אָסוּר בְּמַשָּׂא וּמַתָּן כְּמוֹ שֶׁכָּתַבְתִּי בְסִימָן וּמִכָּל מָקוֹם אִם הַגּוֹי טָעָה בְעַצְמוֹ מֻתָּר אִם לֹא יִהְיֶה חִלוּל הַשֵּׁם בַּדָּבָר שֶׁלֹּא יִוָּדַע לוֹ
וְנָכוֹן שֶׁיֹּאמַר הַיִשְׂרָאֵל רְאֵה שֶעַל חֶשְׁבּוֹנְךָ אֲנִי סוֹמֵךְ
כָּל הַחוֹמֵד בֵּיתוֹ כֵּילָיו שֶׁל חֲבֵרוֹ כָּל דָּבָר שֶׁאֵין בְּדַעַת חֲבֵרוֹ לְמָכְרוֹ וְהוּא הִרְבָּה עָלָיו רֵעִים שֶׁהִפְצִיר בּוֹ בְעַצְמוֹ עַד שֶׁמְּכָרוֹ הֲרֵי זֶה עוֹבֵר בְּלֹא תַחְמֹד
וּמִשָּׁעָה שֶׁנִּפְתָּה בְּלִבּוֹ וְחָשַׁב אֵיךְ יִקְנֶה חֵפֶץ זֶה עָבַר בְּלֹא תִתְאַוֶּה כִּי אֵין תַּאֲוָה אֶלָּא בַלֵּב בִּלְבָד וְהַתַּאֲוָה מְבִיאָה לִידֵי חִמּוּד
וְהַקּוֹנֶה אֶת הַדָּבָר שֶׁהִתְאַוָּה עוֹבֵר בִּשְׁנֵי לָאוִין
וּלְכָךְ נֶאֱמַר לֹא תַחְמֹד וְלֹא תִתְאַוֶּה
מִצְוַת עֲשֵׂה עַל הַגּוֹזֵל לְהַחֲזִיר אֶת הַגְּזֵלָה עַצְמָהּ אִם הִיא בְעֵינָהּ וְלֹא נִשְּׁתַּנֵית שֶׁנֶּאֱמַר וְהֵשִׁיב אֶת הַגְּזֵלָה אֲשֶׁר גָּזָל
וְהוּא הַדַּין לְגַנָּב
וְאֵינוֹ יוֹצֵא יְדֵי חוֹבָתוֹ בִּנְתִינַת דָּמִים אֲפִלּוּ אִם כְּבָר נִתְיָאֲשׁוּ הַבְּעָלִים
אֲבָל אִם אָבְדָה שֶׁנִּשְׁתַּנִית בְּשִׁנוּי שֶׁאֵינוֹ חוֹזֵר לִבְרִיָתוֹ שֶׁשִקְעָהּ בַּבִנְיָן שֶׁיִהְיֶה הֶפְסֵד גָּדוֹל לִסְתֹּר אֶת הַבִּנְיָן יוֹצֵא יְדֵי חוֹבָתוֹ בִּנְתִינַת דָּמִים כְּמוֹ שֶׁהָיְתָה שָוֶה בִּשְׁעַת הַגְּזֵלָּה
וְאִם הַנִּגְזָה הוּא בְּמָקוֹם אַחֵר אֵינוֹ צָרִיךְ לִשְׁלוֹחַ אֶת הַמָּעוֹת לִמְקוֹמוֹ אֶלָּא מוֹדִיעוֹ שֶׁיָּבוֹא וִישַׁלֵּם לוֹ
אִם מֵת הַנִּגְזָל יַחֲזִיר לְיוֹרְשָׁיו
הַגּוֹזֵל אֶת הָרַבִּים כְּגוֹן שֶׁהָיָה חֶנְוָנִי וּמָדַד בְּמִדָּה חֲסֵרָה שֶׁשָּׁקַל בְּמִשְׁקָל חָסֵר וְכַדּוֹמֶה שֶׁהָיָה מְמֻנֶּה בַּקָּהָל וְהֵקֵל עַל קְרוֹבָיו וְהִכְבִּיד עַל אֲחֵרִים וְכֵן מִי שֶׁנָּטַל רִבִּית מֵרַבִּים תְּשׁוּבָתוֹ קָשָה
לְפִיכָךְ יַעֲשֶׂה צָרְכֵי רַבִּים שֶׁגַּם הַנִּגְזָלִים יֵהָנוּ מֵהֶם
וּמִכָּל מָקוֹם לָאֵלֶּה שֶׁהוּא יוֹדֵעַ שֶׁגָּזַל מֵהֶם מְחֻיָב לְהַחֲזִיר לָהֶם וְאֵינוֹ יוֹצֵא יְדֵי חוֹבָתוֹ בְּמַה שֶׁעָשָׂה צָרְכֵי רַבִּים
אָסוּר לִקְנוֹת מֵהַגַּנָּב מֵהַגַּזְלָן אֶת הַחֵפֶץ שֶׁגָּנַב גָזָל
וְאֵין חִלּוּק בֵּין שֶׁהוּא יִשְׂרָאֵל נָכְרִי כִּי גַם הַנָּכְרִי נִצְטַוֶּה עַל אִסּוּר גְּנֵבָה וּגְזֵלָה אֲפִלּוּ מִנָּכְרִי חֲבֵרוֹ וְהוּא מִשֶּׁבַע מִצְוֹת שֶׁנִּצְטַוּוּ עֲלֵיהֶם
וְעָוֹן גָּדוֹל הוּא לִקְנוֹת מִן הַגַּנָּב מִן הַגַּזְלָן שֶׁהֲרֵי הוּא מַחֲזִיק יְדֵי עוֹבְרֵי עֲבֵרָה
וְעַל זֶה נֶאֱמַר חוֹלֵק עִם גַּנָּב שׂוֹנֵא נַפְשׁוֹ וְגוֹרֵם לַגַּנָּב שֶׁיִגְנוֹב עוֹד גַּם גְּנֵבוֹת אֲחֵרוֹת וְאִם לֹא יִמְצָא לוֹקֵחַ לֹא יִגְנוֹב
וְאַף עַל פִּי שֶׁאֶפְשָׁר לְהוֹלִיךְ אֶת הַגְּנֵבָה לְמָקוֹם שֶׁאֵין מַכִּירִין אוֹתוֹ אֵין זֶה מָצוּי כָּל כָּךְ
וְאִם הַקּוֹנֶה מִתְכַּוֵּן לְטוֹבַת הַבְּעָלִים לְהַחֲזִירוֹ לָהֶם כְּשֶׁיַּחֲזִירוּ מְעוֹתָיו מֻתָּר
וְדַוְקָא כְּשֶׁלֹּא הָיָה אֶפְשָׁרִי לַבְּעָלִים בְּעַצְמָם לְהַצִּיּל
וְכֵן אָסוּר לְקַבֵּל בְּפִקָּדוֹן דָּבָר שֶׁנִּרְאֶה שֶׁהוּא גָנוּב גָזוּל
אֲפִלוּ לֵהָנוֹת שׁוּם הֲנָאָה מִן הַגְּנֵבָה מִן הַגְּזֵלָה כָּל זְמַן שֶׁהִיא בְּיַד הַגַּנָב הַגַּזְלָן אָסוּר
וַאֲפִלּוּ הֲנָאָה מֻעֶטֶת שֶׁגַּם בְּעָלֶיהָ לֹא הָיוּ מַקְפִּידִים עָלֶיהָ כְּגוֹן חִלּוּף מַטְבְּעוֹת בְּשָׁוְיָן אָסוּר בְּמָעוֹת גְּנוּבוֹת גְּזוּלוֹת
וְכֵן לִכָּנֵס לְבַיִת גָּזוּל בַּחַמָּה מִפְנֵי הַחַמָּה וּבַגְשָׁמִים מִפְּנֵי הַגְּשָׁמִים לַעֲבוֹר בְּשָׂדֶה גְזוּלָה אָסוּר
וְלָכֵן מִי שֶׁהוּא גַנָּב גַזְלָן מְפֻרְסָם שֶׁאֵין מְלָאכָה אַחֶרֶת אֶלָּא זֹאת וְכָל מְמוֹנוֹ בְּחֶזְקַת גָנוּב גָזוּל אָסוּר לֵהָנוֹת מִמֶּנוּ וְאָסוּר לְעָנִי לָקַחַת מִמֶּנּוּ צְדָקָה
וְכֵן אִם אֶחָד רוצֶה לִמְכֹּר אֵיזֶה חֵפֶץ שֶׁנִּרְאֶה שֶׁהוּא גָנוּב כְּגוֹן שׁוֹמְרֵי פֵּרוֹת שֶׁמּוֹכְרִים פֵּרוֹת בְּמָקוֹם צָנוּעַ מוֹכֵר אַחֵר שֶׁנּוֹשֵׂא אֵיזֶה דָבָר בְּהַצְנֵעַ לְמָכְרוֹ שֶׁאוֹמֵר לְהַקּוֹנֶה הַטְמֵן אָסוּר לִקְנוֹת
וַאֲפִלּוּ לִקְנוֹת מֵאִשָּׁה אֵיזֶה דָבָר שֶׁיֵשׁ לָחוּשׁ שֶׁהִיא מוֹכֶרֶת שֶׁלֹּא מִדַּעַת בַּעְלָּה לִקְנוֹת מֵאִישׁ דָּבָר מִתַּכְשִׁיטֵי הָאִשָּׁה וּמַלְבּוּשֶׁיהָ שֶׁיֵשׁ לָחוּשׁ שֶׁהוּא מוֹכְרוֹ שֶׁלֹּא מִדַּעַת אִשְׁתּוֹ אָסוּר
מִי שֶׁנִּתְחַלְפוּ כֵּלָיו בְּבֵית הַמִּשְׁתֶּה וְכַדּוֹמֶה הַרֵי זֶה לֹא יִשְׁתַּמֵּשׁ בְּכֵלִים אֵלוּ שֶׁבָּאוּ לְיָדוֹ וְאֵינָם שֶׁלּוֹ
וּכְשֶׁיָּבוֹא בַּעַל הַחֵפֶץ צָרִיךְ לְהַחֲזִירוֹ וְאַף עַל פִּי שֶׁהַחֵפֶץ שֶׁלּוֹ נֶאֱבָד
וְכֵן כּוֹבֶסֶת הַמְּכַבֶּסֶת לְרַבִּים וְהֵבִיאָה חָלוּק שֶׁאֵינוֹ שֶׁלּוֹ אָסוּר לְלָבְשוֹ אֶלָּא צָרִיךְ לְהַחֲזִירוֹ לִבְעָלָיו וְאַף עַל פִּי שֶׁשֶּׁלּוֹ נֶאֱבָד
אַךְ אִם מֻנָּח אֶצְלוֹ יָמִים רַבִּים עַד שֶׁאִי אֶפְשָׁר שֶׁלֹּא חָקְרוּ הַבְּעָלִים בֵּינְתַיִם אַחַר שֶׁלָּהֶם אָז מֻתָּר לְלָבְשוֹ כִּי מִסְּתָמָא סִלְּקָה הַכּוֹבֶסֶת אֶת בְּעָלָיו וְשִׁלְּמָה בְּעַד הֶחָלוּק הַזֶּה
אָסוּר לֵהָנוֹת מִשׁוּם דָּבָר שֶׁל חֲבֵרוֹ שֶׁלֹּא מִדַּעְתּוֹ
אַף עַל פִּי שֶׁבָּרוּר שֶׁכְּשֶיִוָּדַע לִבְעָלָיו יִשְׂמְחוּ וְיָגִילוּ מִפְנֵי אַהֲבָתָם אוֹתוֹ
מִכָּל מָקוֹם אָסוּר
לְפִיכָךְ הַנִּכְנָס לְפַרְדֵּס לְגִנַּת חֲבֵרוֹ אָסוּר לִלְקֹט פֵּרוֹת שֶׁלֹּא מִדַּעַת הַבְּעָלִים
אַף עַל פִּי שֶׁבַּעַל הַפַּרְדֵּס וּבַעַל הַגִּנָּה אוֹהֲבוֹ וְרֵעוֹ אֲשֶׁר כְּנַפְשוֹ וּבְּוַדַּאי יִשְׂמַח וְיָגִיל כְּשֶׁיִוָּדַע שֶׁנֶּהֱנָה זֶה מִפֵּרוֹתָיו מִכָּל מָקוֹם כֵּיוָן שֶׁעַכְשָו אֵינוֹ יוֹדֵעַ מִזֶה הֲרֵי הוּא נֶהֱנֶה בְּאִסּוּר
וְצָרִיךְ לְהַזְהִיר לָרַבִּים שֶׁנִּכְשָׁלִין בָּזֶה מֵחֲמַת חֶסְרוֹן יְדִיעָה
וּמִכָּל מָקוֹם מֻתָּר לְבֶן בֵּיתוֹ שֶׁל אָדָם לִתֵּן פְּרוּסָה לְעָנִי לִבְנוֹ שֶׁל אוֹהֲבוֹ שֶׁל בַּעַל הַבַּיִת שֶׁלֹּא מִדַּעְתּוֹ לְפִי שֶׁכָּךְ נָהֲגוּ בַּעֲלֵי הַבָּתִּים
וְאֵין זֶה נִקְרָא שֶׁלֹּא מִדַּעַת הַבְּעָלִים כֵּיוָן שֶׁכָּךְ נָהֲגוּ וְהַבְּעָלִים יוֹדְעִין מִזֶּה הַמִּנְהָג
וּמִטַּעַם זֶה מֻתָּר לְקַבֵּל צְדָקָה מִן הַנָּשִׁים דָּבָר מֻעָט שֶׁלֹּא מִדַּעַת הַבְּעָלִים הוֹאִיל וְדַרְכָּן בְּכָךְ וְיוֹדְעִין הַבְּעָלִים שֶׁדַּרְכָּן בְּכָךְ
וְכֵן בְּפַרְדֵּס אִם הוּא רָגִיל בּוֹ לֶאֱכֹל מִפֵּרוֹתָיו מִדַּעַת הַבְּעָלִים מֻתָּר
וְכֵן כָּל כַּיּוֹצֵא בָזֶה
הַמּוֹצֵא פֵרוֹת בַּדֶּרֶךְ תַּחַת אִילָן שֶׁהוּא נוֹטֶה עַל הַדֶּרֶךְ אִם הֵם פֵּרוֹת שֶׁדַּרְכָּן לִפּוֹל מִן הָאִילָן וּבִנְפִילָתָם הֵם נִמְאָסִים אֲפִלּוּ אֵינָם נִמְאָסִים אֶלָּא שֶׁרֹב הָעוֹבְרִים שָׁמָּה הֵמָּה גוֹיִם שֶׁהֵם פֵּרוֹת שֶׁדֶּרֶךְ הַבְּהֵמוֹת לֶאֱכֹל אוֹתָם וְהֵן עוֹבְרוֹת דֶרֶךְ שָׁם הֲרֵי הַבְּעָלִים כְּבָר נִתְיָאֲשׁוּ מֵהֶם וּמֻתָּרִים
אֲבָל אִם הֵם פֵּרוֹת שֶׁאֵינָם נִמְאָסִים בִּנְפִילָתָם וְרֹב הָעוֹבְרִים שָׁמָּה הֵמָּה יִשְׂרְאֵלִים אֲסוּרִים מִשׁוּם גָּזֵל
וְאִם הֵם שֶׁל יְתוֹמִים קְטַנִּים אֲסוּרִים בְּכָל עִנְיָן כִּי הַקְּטַנִּים אֵין הַיֵּאוּשׁ וְהַמְּחִילָה שֶׁלָּהֶם כְּלוּם
דִּינָא דְּמַלְכוּתָא דִּינָא
אָסוּר לְהַזִּיק מָמוֹן חֲבֵרוֹ אֲפִלּוּ עַל דַּעַת לְשַׁלֵּם כְּמוֹ שֶׁאָסוּר לִגְנֹב וְלִגְזֹל עַל דַּעַת לְשַׁלֵּם
וַאֲפִלּוּ לִגְרֹם נֶזֶק לַחֲבֵרוֹ בֵּין בְּמַעֲשֶׂה בֵּין בְּדִבּוּר אָסוּר כְּגוֹן רְאוּבֵן שֶׁמּוֹכֵר סְחוֹרָה לַגּוֹי וּבָא שִׁמְעוֹן וְאוֹמֵר שֶׁאֵינָהּ שָׁוָה כָּל כָּךְ אַף עַל פִּי שֶׁהָאֱמֶת כֵּן אָסוּר שֶׁהֲרֵי אוֹנָאָתוֹ מֻתֶּרֶת
וְכָל הַגּוֹרֵם נֶזֶק לַחַבֵרוֹ אֲפִלּוּ בְּעִנְיָן שֶׁפָּטוּר מִדִּינֵי אָדָם חַיָב בְּדִינֵי שָׁמַיִם עַד שֶׁיְפַיֵס אֶת חֲבֵרוֹ
אֲפִלּוּ מִי שֶׁבָּא אֵיזֶה נֶזֶק עָלָיו אָסוּר לְסַלְּקוֹ מֵעָלָיו אִם עַל יְדֵי זֶה יִגְרוֹם שֶׁיָּבוֹא עַל חֲבֵרוֹ כִּי אָסוּר לְהַצִּיל אֶת עַצְמוֹ אֲפִלּוּ בִּגְרַם נֶזֶק מָמוֹן שֶׁל חֲבֵרוֹ
אֲבָל קֹדֶם שֶׁבָּא הַנֶּזֶק עָלָיו מֻתָּר לִדְחוֹתוֹ שֶׁלֹּא יָבוֹא עָלָיו אַף עַל פִּי שֶׁעַל יְדֵי זֶה יָבוֹא עַל חֲבֵרוֹ
כְּגוֹן אַמַּת הַמַּיִם שֶׁבָּאָה לִשְׁטֹף שָׂדֵהוּ עַד שֶׁלֹּא נִכְנְסָה לְשָׂדֵהוּ מֻתָּר לִגְדֹּר בְפָנֶיהָ אַף עַל פִּי שֶׁעַל יְדֵי זֶה הִיא שׁוֹטֶפֶת שְׂדֵה חֲבֵרוֹ
אֲבָל מִשֶּׁנִּכְנְסָה לְשָׂדֵהוּ אָסוּר לְהוֹצִיאָה בְעִנְיָן שֶׁתַּגִּיעַ לִשְׂדֵה חֲבֵרוֹ שֶׁכֵּיוָן שֶׁהַנֶּזֶק מֻטָּל עָלָיו אֵינוֹ רַשַׁאי לְסַלְּקוֹ מֵעָלָיו וּלְהַטִּילוֹ עַל חֲבֵרוֹ
וְכֵן חֵיל מֶלֶךְ שֶׁבָּא לְעִיר וּבְנֵי הָעִיר מְחֻיָּבִים לָתֵת לָהֶם אַכְסַנְיָא אָסוּר לְאֶחָד לִתֵּן שָׂכָר לְשַר הַחַיִל לְפָטְרוֹ כִּי עַל יְדֵי זֶה יִגְרֹם נֶזֶק לְיִשְׂרָאֵל אַחֵר
וְכֵן בְּכָל שְׁאָר עִנְיְנֵי מִסִּים אָסוּר לְהִשְׁתַּדֵּל אֵצֶל הַשַּׂר לְפָטְרוֹ אִם עַל יְדֵי זֶה יַכְבִּיד עַל אֲחֵרִים
וְהָעוֹשֶׂה כֵּן נִקְרָא מָסוֹר
אָסוּר לִמְסֹר יִשְׂרָאֵל בְּיַד גּוֹיִם בֵּין גּוּפּוֹ בֵּין מָמוֹנוֹ בֵּין בְּמַעֲשֶׂה בֵּין בְּדִבּוּר לְהַלְשִׁין עָלָיו לְגַלוֹת מַצְפּוּנָיו
וְכָל הַמּוֹסֵר אֵין חֵלֶק לָעוֹלָם הַבָּא
וַאֲפִלּוּ רָשָׁע וּבַעַל עֲבֵרוֹת אָסוּר לְמָסְרוֹ לֹא גוּפּוֹ וְלֹא מָמוֹנוֹ וַאֲפִלּוּ הוּא מֵצֵר וּמְצַעֲרוֹ תָמִיד בִּדְבָרִים
אֲבָל אִם חֲבֵרוֹ מוֹסֵר אוֹתוֹ וְאִי אֶפְשָר לְהַצִּיל אֶת עַצְמוֹ אֶלָּא עַל יְדֵי שֶׁיִמְסֹר אוֹתוֹ מֻתָּר
אָסוּר לִכָּנֵס לְתוֹךְ שְׂדֵה נִיר שֶׁל חֲבֵרוֹ מִפְנֵי שֶׁהוּא דָשׁ נִירוֹ וּמְקַלְקְלוֹ
אָסוּר לַעֲמֹד עַל שְׂדֵה חֲבֵרוֹ לְהִסְתַּכֵּל בָּה בְּשָׁעָה שֶׁהִיא עוֹמֶדֶת בְּקָמוֹתֶיהָ שֶׁלֹּא יַזִּיקֶנָּה בְּעַיִן הָרָע
וּמִכָּל שֶׁכֵּן שֶׁאָסוּר לְהִסְתַּכֵּל בַּחֲבֵרוֹ בְּעִנְיָן שֶׁיֵשׁ לָחוּשׁ שֶׁיַּזִּיקֶנּוּ בְּעַיִן הָרָע
וַאֲפִלוּ בַּעֲסָקָיו וּבְמַעֲשָׂיו שֶׁאֵין בָּהֶם חֲשַׁשׁ הֶזֵּק עַיִן הָרָע אִם עוֹשֶׂה בְבֵיתוֹ וּבִרְשׁוּתוֹ אָסוּר לִרְאוֹת שֶׁלֹּא מִדַּעְתּוֹ כִּי שֶׁמָּא אֵינוֹ חָפֵץ שֶׁיֵדְעוּ אֲחֵרִים מִמַּעֲשָׂיו וַעֲסָקָיו
וְדֶרֶךְ אֶרֶץ הוּא כְּשֶׁאֶחָד רוֹאֶה שֶׁחֲבֵרוֹ עוֹסֵק בִּמְלַאכְתּוֹ יְבָרְכֶנּוּ וְיֹאמַר תַּצְלִיחַ בְּמַעֲשֶׂיךָ
אֲפִלּוּ לַעֲשׂוֹת בּרְשׁוּת שֶׁלּוֹ דָּבָר שֶׁהוּא מַזִּיק לִשְׁכֵנוֹ אָסוּר
לֹא יַנִּיחַ בַּחֲצֵרוֹ סָמוּךְ לְכֹתֶל שֶׁל חֲבֵרוֹ כָּל דָּבָר שֶׁיֵשׁ בּוֹ חֲמִימוּת וּמוֹצִיא הֶבֶל וּמַזִיק אֶת הַחוֹמָה כְּגוֹן זֶבֶל וְכַדּוֹמֶה אֶלָּא אִם כֵּן הִרְחִיק שְׁלשָׁה טְפָחִים
וְכֵן צָרִיךְ לְהַרְחִיק שֶׁלֹּא לִשְׁפֹּךְ מַיִם סָמוּךְ לְכֹתֶל חֲבֵרוֹ
וְלָכֵן צִנּוֹר הַמְּקַלֵּחַ מִן הַגַּג צָרִיךְ לְהַרְחִיקוֹ מִכֹּתֶל חֲבֵרוֹ שְׁלשָׁה טְפָחִים
וּמִכָּל שֶׁכֵּן שֶׁלֹּא לִשְׁפֹּךְ עָבִיט שֶל מֵי רַגְלַיִם סָמוּךְ לְכֹתֶל חֲבֵרוֹ
וּלְהַשְׁתִּין מַיִם סָמוּךְ לְכֹתֶל חֲבֵרוֹ אִם הוּא כֹּתֶל שֶׁל אֲבָנִים שֶׁל עֵץ בְּלִי טִיט דַּי כְשֶׁמַּרְחִיק טֶפַח אֶחָד
וְאִם הָיוּ הָאֲבָנִים צְחִיחַ סֶלַע אֵינוֹ צָרִיךְ לְהַרְחִיק כְּלָל וּמַשְׁתִּין אֲפִלּוּ עַל הַכֹּתֶל
וְאִם הוּא כֹּתֶל שֶׁל לְבֵנִים שֶׁל עֵץ מְחֻפֶּה בְּטִיט צָרִיךְ לְהַרְחִיק שְׁלשָׁה טְפָחִים
וְעַיֵּן עוֹד בְּסִימָן שֶׁאַחַר זֶה
אָסוּר לְאָדָם לְהַכּוֹת אֶת חֲבֵרוֹ
וְאִם הִכָּהוּ עוֹבֵר בְּלֹא תַעֲשֶׂה שֶׁנֶּאֱמַר וְהָיָה אִם בִּן הַכּוֹת הָרָשָׁע וְגוֹ' אַרְבָּעִים יַכֶּנּוּ לֹא יֹסִיף פֶּן יֹסִיף וְגוֹ' אִם הִקְפִּידָה הַתּוֹרָה בְּהַכָּאַת הָרָשָׁע שֶׁלֹּא לְהַכּוֹתוֹ יוֹתֵר עַל רִשְׁעוֹ קַל וָחֹמֶר בְּהַכָּאַת צַדִּיק
וְכָל הַמֵּרִים יַד עַל חֲבֵרוֹ לְהַכּוֹתוֹ אַף עַל פִּי שֶׁלֹּא הִכָּהוּ נִקְרָא רָשָׁע שֶׁנֶאֱמַר וַיֹּאמֶר לָרָשָׁע לָמָּה תַכֶּה רֵעֶךָ לָמָּה הִכִּיתָ לֹא נֶאֱמַר אֶלָּא לָמָּה תַכֶּה אַף עַל פִּי שֶׁעֲדַיִן לֹא הִכָּהוּ נִקְרָא רָשָׁע
וְכָל מִי שֶׁהִכָּה אֶת חֲבֵרוֹ הֲרֵי הוּא מָחֳרָם בְּחֵרֶם הַקַּדְמוֹנִים וְאֵין לְצָרְפוֹ לְמִנְיַן עֲשָׂרָה לְכָל דָּבָר שֶׁבִּקְדֻשָּׁה עַד שֶׁיַּתִּירוּ בֵּית דִּין אֶת הַחֵרֶם כְּשֶׁמְּקַבֵּל עָלָיו לִשְׁמֹעַ דִּינָם
וְאִם אֶחַד מַכֶּה אוֹתוֹ לְיִשְׂרָאֵל אַחֵר וְאִ אֶפְשָׁר לְהַצִּיּל אֶת עַצְמוֹ אֶת חֲבֵרוֹ מִיַד מַכֵּהוּ אֶלָּא עַל יְדֵי שֶׁיַּכֶּה אוֹתוֹ מֻתָּר לְהַכּוֹתוֹ
אֲפִלּוּ מְשָׁרְתוֹ שֶׁאֵינוֹ שׁוֹמֵעַ בְּקוֹלוֹ אָסוּר לְהַכּוֹתוֹ
אֲבָל מֻתָּר לְהַכּוֹת בָּנָיו הַקְּטַנִּים יָתוֹם שֶׁהוּא מְגַדֵּל בְּתוֹךְ בֵּיתוֹ כְּדֵי לְהַדְרִיכָם בְּדֶרֶךְ יְשָׁרָה שֶׁזּוֹהִי טוֹבָתָם
צָרִיךְ לִזָּהֵר שֶׁלֹּא לְהַשְלִיךְ שִׁבְרֵי כְּלֵי זְכוּכִית וְכַדּוֹמֶה בְּמָקוֹם שֶׁיּוּכְלוּ לְהַזִּיק
אִם יֵשׁ לִשְׁכֵנוֹ חֳלִי הָרֹאשׁ רַחֲמָנָא לִצְּלָן וְקוֹל הַהַכָּאָה מַזִּיק לֹא יכְתּוֹשׁ אֲפִלּוּ בְבֵיתוֹ רִיפוֹת וְכַיוֹצֵא בָהֶן דְּבָרִים שֶׁקּוֹל הַכָּאָתָם מַגִּיעַ לְבֵית שְׁכֵנוֹ וּמַזִּיק לוֹ
יֵשׁ עוֹד הַרְבֵּה דְבָרִים בְּעִנְיַן נִזְקֵי שְׁכֵנִים לִבְנֵי רְשׁוּת הָרַבִּים
וְהַכְּלָל הוּא שֶׁאָסוּר לַעֲשׂוֹת שׁוּם דָּבָר אֲפִלּוּ בִרְשׁוּתוֹ וּמִכָּל שֶׁכֵּן בִּרְשׁוּת הָרַבִּים דָּבָר שֶׁיָּכוֹל לְהַגִּיעַ מִמֶּנוּ אֵיזֶה הֶזֵּק לִשְׁכֵנוֹ לְעוֹבְרִים בִּרְשׁוּת הָרַבִּים
אִם לֹא בְדָבָר שֶׁפָּשַט הַמִּנְהָג שֶעוֹשֶׂה כֵּן כָּל מִי שֶׁרוֹצֶה שֶׁהֲרֵי זֶה כְּאִלּוּ מָחֲלוּ כָּל אַנְשֵׁי הָעִיר כְּדֵי שֶׁיּוּכַל כָּל אֶחָד לַעֲשׂוֹת כֵּן כְּשֶׁיִצְטָרֵךְ לָזֶה הוּא בָנָיו אַחֲרָיו
הַמַּבְעִית אֶת חֲבֵרוֹ כְּגוֹן שֶׁצָּעַק עָלָיו מֵאֲחֲרָיו שֶׁנִּרְאָה בַּאֲפֵלָה וְכַיּוֹצֵא בָזֶה חַיָב בְּדִינֵי שָׁמָיִם
הַחוֹבֵל בַּחֲבֵרוֹ אַף עַל פִּי שֶׁנָּתַן אֶת הַמָּמוֹן לְנֶּחְבָּל מָה שֶׁנִּתְחַיֵב עֲבוּר הַחֲבָלָה וְכֵן גַנָּב גַזְלָן אַף עַל פִּי שֶׁהֶחֱזִירוּ שִׁלְּמוּ מִכָּל מָקוֹם אֵין מִתְכַּפֵּר לָהֶם עַד שֶׁיְבַקְשוּ מְחִילָה מֵאֵת הַנֶּחְבָּל הַנִּגְזָל הַנִּגְנָב עַל הַצַּעַר שֶׁהָיָה לָהֶם
וְהֵם יִמְחֲלוּ וְלֹא יִהְיוּ אַכְזָרִים
הָרוֹאֶה אֶת חֲבֵרוֹ בְּצָרָה רַחְמָנָא לִצְּלָן וְיָכוֹל לְהַצִּילוֹ הוּא בְעַצְמוֹ לִשְׂכֹּר אֲחֵרִים לְהַצִּילוֹ חַיָב לִטְרֹחַ וְלִשְׂכֹּר וּלְהַצִּילוֹ וְחוֹזֵר וְנִפְרָע מִמֶּנּוּ אִם יֶשׁ לוֹ
וְאִם אֵין מִכָּל מָקוֹם לֹא יִמָּנַע בִּשְׁבִיל זֶה וְיַצִּילֶנּוּ בְמָמוֹן שֶׁלּוֹ
וְאִם נִמְנַע עוֹבֵר עַל לֹא תַעֲמֹד עַל דַּם רֵעֶךָ
וְכֵן אִם שָׁמַע מֵאֵיזֶה רְשָׁעִים מְחַשְׁבִים רָעָה עַל חֲבֵרוֹ טוֹמְנִים פַח וְלֹא גִלָּה אָזְנוֹ לְהוֹדִיעוֹ שֶׁיָּכוֹל לְפַיְסָם בְּמָמוֹן בִּגְלַל חֲבֵרוֹ וּלְהָסִיר מַה שֶׁבִּלְבָבָם וְלֹא פַיְסָם וְכַיּוֹצֵא בַּדְּבָרִים אֵלּוּ עוֹבֵר עַל לֹא תַעֲמֹד עַל דַּם רֵעֶךָ
וְכָל הַמְּקַיֵם נֶפֶשׁ אַחַת מִיִשְׂרָאֵל כְּאִלּוּ קִיֵם עוֹלָם מָלֵא
מִי שֶׁעוֹסֵק בְזִיּוּפִים וְיֵש לָחוּשׁ שֶׁיְסַכֵּן בָּזֶה רַבִּים דִּינוֹ כְּמוֹ רוֹדֵף וּמַתְרִין בּוֹ שֶׁלֹּא יַעֲשֶׂה
וְאִם אֵינוֹ מַשְׁגִּיחַ מֻתָּר לְמָסְרוֹ לְמַּלְכוּת וְלוֹמַר שֶׁאֵין אַחֵר מִתְעַסֵּק בָּזֶה אֶלָּא פְלוֹנִי לְבַדּוֹ
וְכֵן יָחִיד שֶׁמַּעֲלִילִים עָלָיו בִּגְלָלוֹ יָכוֹל לוֹמַר לָהֶם אֲנִי אֵינִי עוֹשֶׂה אֶלָּא פְלוֹנִי לְבַדּוֹ
נוֹהֲגִין שֶׁשִּׁבְעָה טוֹבֵי הָעִיר דָּנִין דִינֵי קְנָסוֹת כְּגוֹן עַל חֲבָלוֹת וְחֵרוּפִים וְכַדּוֹמֶה וְאֵין לָהֶם לַעֲשׂוֹת דָּבָר בְּלִי בֵית דִּין כִּי יֵשׁ בְּעִנְיָנִים אֵלּוּ הַרְבֵּה חִלוּקֵי דִינִים וְאֵין לַעֲשׂוֹת יוֹתֵר מִן הָרָאוּי עַל פִּי הַדָּת וְאַל יְהִי קַל בְּעֵינֵיהֶם כְּבוֹד הַבְּרִיוֹת
מְעֻבֶּרֶת שֶׁהִיא מַקְשָה לֵילֵד כָּל זְמַן שֶהָעֻבָּר בְּתוֹךְ מֵעֶיהָ מֻתָּרִין לְחַתְּכוֹ בֵּין בְסַם בֵּין בְּיָד שֶׁכֹּל שֶׁלֹּא יָצָא לַאֲוִיר הָעוֹלָם אֵין שֵׁם נֶפֶשׁ עָלָיו
וּבִשְׁבִיל לְהַצִּיל אֶת הָאֵם מֻתָּרִין לְחַתְּכוֹ מִשׁוּם דַּהֲוֵי לֵהּ כְּמוֹ רוֹדֵף אַחַר חֲבֵרוֹ לְהָרְגוֹ
אֲבָל כְּשֶׁהוֹצִיא רֹאשׁוֹ אֵין נוֹגְעִין בּוֹ שֶׁאֵין דּוֹחִין נֶפֶשׁ מִפְּנֵי נֶפֶשׁ וְזֶהוּ טִבְעוֹ שֶׁל עוֹלָם
הַשּׁוֹאֵל הַשּׂוֹכֵר בְּהֵמָה מִטַּלְטְלִין מֵחֲבֵרוֹ אֵינוֹ רַשַּׁאי לֹא לְהַשְׁאִילָם וְלֹא לְהַשְׂכִּירָם לְאַחֵר שֶׁלֹּא מִדַּעַת בְּעָלִים
אֲפִלּוּ סְפָרִים שֶׁיֵשׁ מִצְוָה בְּהַשְׁאָלָתָן אֵין אוֹמְרִים מִן הַסְּתָם נִיחָא לַבְּעָלִים שֶׁתֵּעָשֶׂה מִצְוָה בְּמָמוֹנָם כִּי שֶׁמָּא אֵין רְצוֹנָם שֶׁיְהֵא דָבָר שֶׁלָּהֶם בְּיַד אַחֵר שֶׁאֵינוֹ נֶאֱמָן בְּעֵינֵיהֶם
אֲבָל מֻתָּר לַשּׁוֹאֵל סֵפֶר לְהַנִּיחַ לְאַחֵר לִלְמֹד בּוֹ בְּתוֹךְ בֵּיתוֹ וּבִלְבַד שֶׁלֹּא יִלְמַד רַק יְחִידִי וְלֹא שְׁנֵיהֶם בְּיָחַד
וְאִם יָדוּעַ שֶׁדַּרְכָּן שֶׁל הַבְּעָלִים לְהַאֲמִין לָזֶה הַשֵּׁנִי בִּדְבָרִים כָּאֵלּוּ מֻתָּר הַשּׁוֹאֵל לְהַשְׁאִיל וְהַשּׂוֹכֵר לְהַשְּׂכִּיר לוֹ
מִצְוָה לָתֵת שְׂכַר פְּעֻלַּת שָׂכִיר בִּזְמַנּוֹ
וְאִם אֵחַר עוֹבֵר בְּלֹא תַעֲשֶׂה שֶׁנֶאֱמַר בְּיוֹמוֹ תִתֵּן שְׂכָרוֹ וְלֹא תָבוֹא עָלָיו הַשֶּׁמֶשׁ
וּכְמוֹ כֵן מִצְוָה לָתֵת שְׂכַר בְּהֵמָה כְלִי בִּזְמַנּוֹ
וְאִם אַחֲרוֹ עוֹבֵר בְּלָאו שֶנֶּאֱמַר לֹא תַעֲשׂק שָׂכִיר עָנִי וְאֶבְיוֹן וְגוֹ' בְּיוֹמוֹ תִתֵּן שְׂכָרוֹ
וְאֵיזֶהוּ זְמַנּוֹ
אִם כָּלְתָה הַמְּלָאכָה בַּיּוֹם זְמַנּוֹ כָּל הַיּוֹם
וְאִם עָבַר הַיּוֹם וְלֹא נָתַן עוֹבֵר עַל בְּיוֹמוֹ תִתֵּן שְׂכָרוֹ וְלֹא תָבוֹא עָלָיו הַשֶּׁמֶשׁ
וְאִם כָּלְתָה הַמְּלָאכָה לְאַחַר שֶׁיָּצָא הַיּוֹם וְנִכְנַס הַלַּיְלָה זְמַנוֹ כָּל הַלָּיְלָה
עָבַר הַלַּיְלָה וְלֹא נָתַן עוֹבֵר עַל לֹא תָלִין פְּעֻלַת שָׂכִיר אִתְּךָ עַד בֹּקֶר
וְכֵן שְׂכִיר שָׁבוּעַ שְׂכִיר חֹדֶשׁ שְׂכִיר שָׁנָה יָצָא מִמְּלַאכְתּוֹ בַּיּוֹם יֶשׁ זְמָן כָּל הַיּוֹם
יָצָא מִמְּלַאכְתּוֹ בַלַּיְלָה יֶשׁ זְמָן כָּל הַלַּיְלָה וְלֹא יוֹתֵר
וְכֵן אִם נָתַן טַלִיתוֹ לְאֻמָּן לְתַקְּנָהּ בְּקַבְּלָנוּת וֶהֱבִיאָהּ בַּיּוֹם יֶשׁ זְמָן כָּל הַיּוֹם בִּלְבָד
הֱבִיאָהּ בַלַּיְלָה יֶשׁ זְמָן כָּל הַלַּיְלָה בִּלְבָד
אֲבָל כָּל זְמַן שֶׁהַטַּלִּית בְּיַד הָאֻמָּן אַף עַל פִּי שֶׁנִּגְמְרָה וְכָלְתָה מְלַאכְתָּהּ אֵין בַּעַל הַבַּית עוֹבֵר אֲפִלּוּ הִיא אֵצֶל הָאֻמָּן כַּמָּה יָמִים
וַאֲפִלּוּ הוֹדִיעוֹ שֶׁיָּבִיא מָעוֹת וְיִטּוֹל אֶת שֶׁלּוֹ מִכָּל מָקוֹם אֵינוֹ עוֹבֵר
אֵינוֹ עוֹבֵר משּׁוּם בַּל תָּלִין וְלֹא תָבוֹא עָלָיו הַשֶּׁמֶשׁ אֶלָּא אִם כֵּן תְּבָעוֹ הַשָּׂכִיר וְיֶשׁ מָעוֹת לִתֵּן לוֹ
אֲבָל אִם לֹא תְבָעוֹ הַשָּׂכִיר שֶׁתְּבָעוֹ וְאֵין מָעוֹת אֵינוֹ עוֹבֵר
וּמִכָּל מָקוֹם מִדַּת חֲסִידוּת הִיא לִלְווֹת וְלִפְרֹעַ לַשָּׂכִיר בִּזְמַנּוֹ כִּי הוּא עָנִי וְאֵלָיו הוּא נוֹשֵׁא אֶת נַפְשׁוֹ
וּמִי שֶׁדַּרְכּוֹ שֶׁלֹּא לִפְרֹעַ לַפּוֹעֲלִים עַד לְאַחַר הַחֶשְׁבּוֹן אֲפִלּוּ תָבְעוּ מִמֶּנּוּ דָבָר מֻעָט שֶׁבְּוַדַּאי מַגִּיעַ לָהֶם מִכָּל מָקוֹם אֵינוֹ עוֹבֵר שֶׁכֵּיוָן שֶׁיָּדוּעַ שֶׁדַּרְכּוֹ כֵן עַל דַּעַת כֵּן נִשְׂכְּרו אֶצְלוֹ
שָׂכִיר שֶׁעָשָׂה מְלָאכָה לְבַעַל הַבַּיִת וְהִפְסִידָהּ אֲפִלּוּ בִפְשִׁיעָה בְּאֹפֶן שֶׁעַל פִּי הַדַּין הוּא חַיָב בְּתַשְׁלוּמִין מִצְוָה עַל בַּעַל הַבַּיִת לְהִכָּנֵס עִמּוֹ לִפְנִים מִשׁוּרַת הַדִּין וְלִמְחוֹל שֶׁנֶּאֱמַר לְמַעַן תֵּלֵךְ בְּדֶרֶךְ טוֹבִים
וְאִם הַשָׂכִיר עָנִי הוּא וְאֵין מַה יֹּאכַל מִצְוָה לִתֵּן שְׂכָרוֹ שֶׁנֶּאֶמַר וְאָרְחוֹת צַדִּיקִים תִּשְׁמֹר
וְזֶה הוּא אֹרַח צַדִּיקִים לִשְׁמֹר דֶרֶךְ לַעֲשׂוֹת צְדָקָה וּמִשְׁפָּט לִפְנִים מִשׁוּרַת הַדִּין
כְּדֶרֶךְ שֶׁבַּעַל הַבַּיִת מֻזְהָר שֶׁלֹּא לִגְזֹל שְׂכַר הֶעָנִי וְלֹא לְאַחֲרוֹ כָּךְ הֶעָנִי מֻזְהָר שֶׁלֹא יִבָּטֵל מִמְּלֶאכֶת בַּעַל הַבָּיִת
וְחַיָב לַעֲבוֹד בְּכָל כֹּחוֹ כְּמוֹ שֶׁאָמַר יַעֲקֹב אָבִינוּ עָלָיו הַשָּׁלוֹם כִּי בְּכָל כֹּחִי עָבַדְתִּי אֶת אֲבִיכֶן
לְפִיכָךְ אֵין הַפּוֹעֵל רַשַּׁאי לַעֲשׂוֹת מְלָאכָה בַלַּיְלָה וּלְהַשְׂכִּיר עַצְמוֹ בַיּוֹם וְכֵן אֵינוֹ רַשַּׁאי לַעֲשׂוֹת מְלָאכָה בִּבְהֶמְתּוֹ בַלַּיְלָה וּלְהַשְׂכִּירָהּ בַּיּוֹם
וְאֵין הַפּוֹעֵל רַשַּׁאי לְהַרְעִיב וּלְסַגֵּף עַצְמוֹ שֶׁהֲרֵי מַחֲלִישׁ כֹּחוֹ וְלֹא יוּכַל לַעֲשׂוֹת מְלֶאכֶת בַּעַל הַבַּיִת כָּרָאוּי
וְכֵן הוּא דִּין הַמְּלַמֵּד
כָּל הַמּוֹנֵעַ אֶת הַבְּהֵמָה מִלֶּאֱכֹל בִּשְׁעַת מְלַאכְתָּהּ לוֹקֶה שֶׁנֶּאֱמַר לֹא תַחְסֹם שׁוֹר בְּדִישׁוֹ
אֶחָד שׁוֹר וְאֶחָד כָּל מִינֵי בְהֵמָה וְחַיָה בֵּין טְמֵאִים בֵּין טְהוֹרִים וְאֶחָד הַדִּישָׁה וְאֶחָד כָּל שְׁאָר מְלָאכוֹת שֶׁל גִּדּוּלֵי קַרְקַע
וְלֹא נֶאֱמַר שׁוֹר בְּדִישׁוֹ אֶלָא בַּהֹוֶה
וַאֲפִלּוּ חֲסָמָהּ בְּקוֹל דְהַיְנוּ שֶׁצָּעַק עָלֶיהָ וְעַל יְדֵי זֶה לֹא תֹאכַל חַיַב מַלְקוֹת
יִשְׂרָאֵל הַדָּשׁ אֲפִלּוּ בְּפָרָתוֹ שֶׁל גּוֹי וּתְבוּאָה שֶׁל גּוֹי עוֹבֵר מִשּׁוּם לֹא תַחְסֹם
אִם הַבְּהֵמָה אֵינָהּ יְכוֹלָה לֶאֱכֹל מִפְּנֵי שֶׁהִיא צְמֵאָה צָרִיךְ לְהַשְׁקוֹתָהּ
בְּהֵמָה שֶׁהִיא עוֹשָׂה בְּדָבָר שֶׁהוּא רַע לִבְנֵי מֵעֶיהָ מֻתָּר לְחָסְמָה שֶׁלֹּא הִקְפִּידָה הַתּוֹרָה אֶלָּא עַל הֲנָאָתָהּ וַהֲרֵי אֵינָהּ נֶהֱנֵית
הָרוֹאֶה אֲבֵדַת יִשְׂרָאֵל חַיָב לִטַּפֵּל בָּהּ לַהֲשִׁיבָהּ לִבְעָלֶיהָ שֶׁנֶּאֱמַר הָשֵב תְּשִׁיבֵם
וְכֵן כָּל מָמוֹן שֶׁל חֲבֵרוֹ שֶׁאָדָם יָכוֹל לְהַצִּיל שֶׁלֹּא יֹּאבַד חַיָב לְהַצִּיל וְהוּא בִּכְלַל הֲשָׁבַת אֲבֵדָה
אַף עַל פִּי שֶׁמִּן הַדַּין בְּמָקוֹם שֶׁרֹב גּוֹיִם מְצוּיִים אֲפִלוּ נָתַן בָּהּ יִשְׂרָאֵל סִימָן אֵינוֹ חַיָב לְהַחֲזִיר מִשּׁוּם דְמִסְּתָמָא כְּבָר נִתְיָאֵשׁ הֵימֶנָּה מִכָּל מָקוֹם טוֹב וְיָשָׁר לַעֲשׂוֹת לִפְנִים מִשּׁוּרַת הַדִּין לְהַחֲזִיר לְיִשְׂרָאֵל שֶׁנָּתַן בָּהּ סִימָן
וְכוֹפִין עַל זֶה
וְאִם הַמּוֹצֵא הוּא עָנִי וּבַעַל הָאֲבֵדָה הוּא עָשִׁיר אֵינוֹ צָרִיךְ לַעֲשׂוֹת לִפְנִים מִשּׁוּרַת הַדַּין
וּבְמָקוֹם שֶׁיֵשׁ דִּינָא דְמַלְכוּתָא לְהַחֲזִיר אֲבֵדָה חַיָב בְּכָל עִנְיָן לְהַחֲזִיר
כָּל הַמּוֹצֵא אֲבֵדָה בֵּין שֶׁיֵשׁ בָּהּ סִימָן בֵּין שֶׁאֵין בָּהּ סִימָן אִם מְצָאָהּ דֶּרֶךְ הַנָּחָה כְּגוֹן טַלִּית וְקַרְדֹּם בְּצַד הַגָּדֵר וַאֲפִלּוּ יֵשׁ לְהִסְתַּפֵּק אִם הִנִּיחָם שָׁם בְּכַוָּנָה אִבְּדָם שָׁם אָסוּר לִגַּע בָּהֶם
מִי שֶׁהוּא זָקֵן מְכֻבָּד וּמָצָא אֲבֵדָה וְהוּא דָבָר מְבֻזֶּה שֶׁאֲפִלּוּ הָיָה שֶׁלּוֹ לֹא הָיָה נוֹטְלוֹ לַהֲבִיאוֹ לְבֵיתוֹ מִשּׁוּם דַהֲוֵי לֵהּ בִּזָּיוֹן אֵינוֹ חַיָב לְטַּפֵּל בָּהּ
וּמִכָּל מָקוֹם יֶשׁ לַעֲשׂוֹת לִפְנִים מִשּׁוּרַת הַדַּין וּלְטַפֵּל בָּהּ אַף עַל פִּי שֶׁאֵינָהּ לְפִי כְבוֹדוֹ
מָצָא מְצִיאָה וְאֵינוֹ יוֹדֵע מִי אִבְּדָהּ בֵּין שֶׁיֵשׁ בָּה סִימָן בֵּין שֶׁאֵין בָּהּ סִימָן יֵשׁ בְּעִנְיָנִים אֵלּוּ הַרְבֵּה חִלּוּקֵי דִינִים וְיַעֲשֶׂה שְׁאֵלַת חָכָם אֵיךְ יַעֲשֶׂה
הַמַּפְקִיד מָעוֹת אֵצֶל חֲבֵרוֹ עַתָּה בַּזְּמַן הַזֶּה שֶׁכָּל עֲסָקֵינוּ בְּמַשָּׂא וּמַתָּן וְהַכֹּל צְרִיכִין לְמָעוֹת מִן הַסְּתָם נִתְרַצָּה הַמַּפְקִיד שֶׁהַנִּפְקָד יוֹצִיאֵן כְּשֶׁיִצְטָרֵךְ
וְלָכֵן מֻתָּר לְהוֹצִיאָן וַהֲרֵי הֵן אֶצְלוֹ כְּמוֹ מִלְוֶה אֶלָּא אִם כֵּן גִּלָּה הַמַּפְקִיד דַּעְתּוֹ שֶׁאֵין רְצוֹנוֹ בְּכָךְ כְּגוֹן שֶׁחֲתָמָן קְשָרָן בְּקֶשֶׁר מְשֻׁנֶּה אָז אֵין הַנִּפְקָד רַשַּׁאי לְהוֹצִיאָן
הַמַּפְקִיד שְׁאָר חֵפֶץ אֵצֶל חֲבֵרוֹ אָסוּר לְהַנִּפְקָד לְהִשְּׁתַּמֵּשׁ בְּחֵפֶץ זֶה לְצָרְכּוֹ
וְאַף עַל פִּי שֶׁאֵין הַחֵפֶץ מִתְקַלְקֵל כְּלָל בְּתַשְׁמִישׁ זֶה מִכָּל מָקוֹם הֲוֵי שׁוֹאֵל שֶׁלֹּא מִדָּעַת
וְשׁוֹאֵל שֶׁלֹּא מִדַּעַת גַּזְלָן הוּא
וְאִם יָדוּעַ בְּבֵרוּר שֶׁאֵין הַמַּפְקִיד מַקְפִּיד עָלָיו מֻתָּר
וְיֵשׁ אוֹסְרִין גַּם בָּזֶה מִשּׁוּם דְּפִקָּדוֹן אֲפִלּוּ בְדָבָר שֶׁאֵין דֶּרֶךְ בְּנֵי אָדָם לְהַקְפִּיד אָסוּר מִשּׁוּם דַּהֲוֵי שׁוֹלֵחַ יָד בַּפִּקָּדוֹן גַּם בִּכְהַאי גַּוְנָא
וְיֵשׁ לְהַחְמִיר
חַיָב לִשְׁמֹר אֶת הַפִּקָּדוֹן בְּאֹפֶן הַיּוֹתֵר טוֹב כְּפִי הַדֶּרֶךְ לִשְׁמֹר חֲפָצִים כָּאֵלּוּ
וַאֲפִלּוּ אִם הוּא אֵינוֹ מְדַקְדֵק כָּל כָּךְ בִּשְׁמִירַת חֲפָצִים שֶׁלּוֹ בַּפִּקָּדוֹן חַיָב לְדַקְדֵּק יוֹתֵר
אֵין הַנִּפְקָד רַשַּׁאי לְהַפְקִיד אֶת הַפִּקָּדוֹן בְּיַד אֲחֵרִים אֲפִלּוּ כְּשֵׁרִים וְנֶאֱמָנִים יוֹתֵר מִמֶּנּוּ אֶלָּא אִם כֵּן הַמַּפְקִיד גַּם כֵּן רָגִיל לְהַפְקִיד דְּבָרִים כָּאֵלּוּ אֶצְלָם
כְּשֶׁבָּא לְהַחֲזִיר אֶת הַפִּקָּדוֹן לֹא יַחֲזִירֶנּוּ לְאֶחָד מִּבְּנֵי בֵיתוֹ שֶׁל הַמַּפְקִיד שֶׁלֹּא מִדַּעְתּוֹ
וְכֵן כְּשֶׁבָּא לְהַחֲזִיר אֵיזֶה חֵפֶץ שֶׁהִשְׁאִיל אוֹ לִפְרֹעַ חוֹבוֹ
אֲבָל יָכוֹל לְהַחֲזִיר לְאִשְׁתּוֹ כִּי מִן הַסְּתָם הִיא נוֹשֵׂאת וְנוֹתֶנֶת בְּתוֹךְ הַבַּיִת וְהַבַּעַל מַפְקִיד כָּל אֲשֶׁר בְּיָדָהּ
מִי שֶׁפָּגַע בַּחֲבֵרוֹ בַּדֶּרֶךְ וּבְהֶמְתּוֹ רוֹבֶצֶת תַּחַת מַשָּׂאָהּ בֵּין שֶׁהָיָה עָלֶיהָ מַשָּׂא הָרָאוּי לָהּ בֵּין שֶׁהָיָה עָלֶיהָ יוֹתֵר מִמַּה שֶׁרָאוּי לָהּ הֲרֵי זֶה מְצֻוֶה לְסַיְעוֹ לִפְרֹק מֵעָלֶיהָ שֶׁנֶּאֱמַר עָזֹב תַּעֲזֹב עִמּוֹ
וּלְאַחַר שֶׁפָּרַק לֹא יַנִּיחַ אֶת חֲבֵרוֹ בְּצַעַר וְיֵלֵךְ אֶלָּא יַעֲזוֹר לַחֲזוֹר וְלִטְעוֹן עָלֶיהָ שֶׁנֶּאֱמַר הָקֵם תָּקִים
וְאִם הִנִּיחַ אֶת חַבֵרוֹ וְלֹא פָרַק וְלֹא טָעַן בִּטֵּל מִצְוַת עֲשֵׂה וְעָבַר עַל מִצְוַת לֹא תַעֲשֶׂה שֶׁנֶּאֱמַר לֹא תִרְאֶה אֶת חֲמוֹר אָחִיךָ וְגוֹ'
פָּרַק וְטָעַן וְחָזַר וְנָפַל חַיָב לִפְרֹק וְלִטְעֹן פַּעַם אַחֶרֶת וַאֲפִלּוּ מֵאָה פְעָמִים שֶׁנֶּאֱמַר עָזֹב תַּעֲזֹב הָקֵם תָּקִים עִמּוֹ
לְפִיכָךְ צָרִיךְ לֵילֵךְ עִמּוֹ עַד פַּרְסָה שֶׁמָּא יִצְטָרֵךְ אֶלָּא אִם כֵּן אוֹמֵר בַּעַל הַמַּשָּׂא אֵינִי צָרִיךְ לָךְ
מִצְוַת פְּרִיקָה צָרִיךְ לַעֲשׂוֹת בְּחִנָּם
אֲבָל לִטְעֹן אֵינוֹ מְחֻיָב אֶלָּא בְּשָׂכָר וְכֵן בְּעַד מַה שֶּׁהוֹלֵךְ עִמּוֹ מְחֻיָב לְשַלֵּם לוֹ
בֶּהֱמַת גוֹי אִם הָיָה הַגּוֹי מְחַמֵּר אַחַר בְּהֶמְתּוֹ בֵּין שֶׁהַמַּשָׂא הוּא שֶׁל יִשְׂרָאֵל בֵּין שֶׁהוּא שֶׁל גּוֹי אֵינוֹ חַיָב רַק לִפְרֹק מִשּׁוּם צַעַר בַּעֲלֵי חַיִּים וְיָכוֹל לְקַבֵּל שָׂכָר עַל זֶה
אֲבָל לִטְעֹן אֵינוֹ חַיָב כְּלָל רַק אִי אִיכָּא מִשּׁוּם אֵיבָה
וְאִם אֵין שָׁם גּוֹי אֶלָּא יִשְׂרָאֵל מְחַמֵּר אַחַר הַבְּהֵמָה חַיָב גַּם כֵּן לִטְעֹן מִשּׁוּם צַעַר הַיִשְׂרָאֵל
וְכֵן בֶּהֱמַת יִשְׂרָאֵל וְהַמַּשָּׂא שֶׁל גּוֹי חַיָב לִפְרֹק וְלִטְעֹן מִשּׁוּם צַעַר הַיִשְׂרָאֵל
כְּתִיב כִּי תִרְאֶה חֲמוֹר שׂנַאֲךָ רֹבֵץ תַּחַת מַשָּׂאוֹ וְגוֹ' שׂוֹנֵא זֶה לֹא מֵהַגּוֹיִם הוּא אֶלָּא מִיִשְׂרָאֵל
וְהֵיאַךְ יִהְיֶה יִשְׂרָאֵל שׂוֹנֵא לְיִשְׂרָאֵל וְהַכָּתוּב אוֹמֵר לֹא תִשְׂנָא אֶת אָחִיךָ בִּלְבָבֶךָ
אָמְרוּ חֲכָמִים כְּגוֹן שֶׁהוּא לְבַדּוֹ רָאָהוּ שֶׁעָבַר עֲבֵרָה וְהִתְרָה וְלֹא חָזַר הֲרֵי מְצֻוֶּה לִשְׂנֹאתוֹ עַד שֶׁיַּעֲשֶה תְשׁוּבָה וְיָשׁוּב מֵרִשְׁעָתוֹ
וְאַף עַל פִּי שֶׁעֲדַיִן לֹא עָשָׂה תְשׁוּבָה אִם מְצָאוֹ בְּצַעַר עַל מַשָּׂאוֹ מִצְוָה לִפְרֹק וְלִטְעֹן עִמּוֹ וְלֹא יַנִּיחֶנּוּ כָּךְ כִּי שֶׁמָּא יִשְׁהֶה בִּשְׁבִיל מָמוֹנוֹ וְיָבוֹא לִידֵי סַכָּנָה וְהַתּוֹרָה הִקְפִּידָה עַל נַפְשׁוֹת יִשְׂרָאֵל בֵּין רְשָׁעִים בֵּין צַדִּיקִים מֵאַחַר שֶׁהֵם נִלְוִים אֶל וּמַאֲמִינִים בְעִקַּר הַדָּת שֶׁנֶּאֱמַר אֱמוֹר אֲלֵיהֶם חַי אָנִי נְאֻם אֱלֹהִים אִם אֶחְפֹּץ בְּמוֹת הָרָשָׁע כִּי אִם בְּשׁוּב רָשָׁע מִדַרְכּוֹ וְחָיָה
בְּנֵי חֲבוּרָה שֶׁאֵרַע לְאֶחָד מֵהֶם שֶׁרַגְלֵי חֲמוֹרוֹ רָעוּעוֹת אֵין בְּנֵי חֲבוּרָה רַשָּׁאִים לִפָּרֵד עִם חֲמוֹרֵיהֶם וּלְהַנִּיחוֹ לְבַדּוֹ בַדָּרֶךְ
אֲבָל אִם נָפַל חֲמוֹרוֹ וְאֵינוֹ יָכוֹל עוֹד לֵילֵךְ כְּלָל רַשָּׁאִים לִפָּרֵד מִמֶּנּוּ וְאֵין צְרִיכִין לְהִתְעַכֵּב בִּשְׁבִילוֹ יוֹתֵר מִדָּי
וְכֵן בְּנֵי חֲבוּרָה שֶׁנּוֹסְעִין בַּעֲגָלוֹת וְאֵרַע לְאֶחָד מֵהֶם אֵיזֶה קִלְקוּל שֶׁצָּרִיךְ לִשְׁהוֹת מְעַט לְתַקֵן אֵין חֲבֵרָיו רַשָּׁאִים לִפָּרֵד מִמֶּנּוּ אֶלָּא אִם כֵּן צָרִיךְ לְהִתְעַכֵּב הַרְבֵּה יוֹתֵר מִדָּי
מִצְוַת עֲשֵׂה לַעֲשׂוֹת מַעֲקֶה לְגַגּוֹ שֶׁנֶּאֱמַר וְעָשִׂיתָ מַּעֲקֶה לְגַגֶּךָ
גֹּבַהּ הַמַּעֲקֶה אֵינוֹ פָּחוֹת מֵעֲשָׂרָה טְפָחִים וִיהֵא חָזָק כְּדֵי שֶׁיִשָׁעֵן אָדָם עָלָיו וְלֹא יִפּוֹל
גַגּוֹת שֶׁלָּנוּ שֶׁאֵין מִשְׁתַּמְשִׁין בָּהֶם פְּטוּרִין
וְאָמְנָם לֹא הַגַּג בִּלְבַד חַיָב בַּמַּעֲקֶה אֶלָּא כָּל דָּבָר שֶׁיֶשׁ בּוֹ סַכָּנָה שֶׁיִכָּשֵל בּוֹ אָדָם וְיָמוּת חַיָב בְּמַעֲקֶה וְתִקּוּן
וְכָל הַמַּנִּיחוֹ בְּלִי מַעֲקֶה בִּטֵל מִצְוַת עֲשֵׂה וְעָבַר עַל לֹא תַעֲשֶׂה שֶׁנֶּאֱמַר וְלֹא תָשִׂים דָּמִים בְּבֵיתֶךָ
כְּגוֹן מִי שֶׁיֶשׁ בּוֹר בְּתוֹךְ חֲצֵרוֹ חַיָב לַעֲשׂוֹת חֻלְיָא גְּבוֹהָה עֲשָׂרָה טְפָחִים לַעֲשׂוֹת כִּסּוּי שֶׁלֹא יִפּוֹל בּוֹ אָדָם
וְכֵן כָּל מִכְשׁוֹל שֶׁיֶשׁ בּוֹ סַכָּנַת נְפָשׁוֹת מִצְוַת עֲשֵׂה לַהֲסִירוֹ וּלְהִשָׁמֵר מִמֶּנּוּ וּלְהִזָּהֵר בַּדָּבָר יָפֶה שֶׁנֶּאֱמַר הִשָּׁמֶר לְךָ וּשְׁמֹר נַפְשְׁךָ מְאֹד
וְאִם הִנִּיחַ וְלֹא הֵסִיר אֶת הַמִּכְשׁוֹלִים הַמְּבִיאִים לִידֵי סַכָּנָה בִּטֵּל מִצְוַת עֲשֵׂה וְעָבַר בְּלֹא תָשִׂים דָּמִים כְּגוֹן אִם סֻלָּם רָעוּעַ עוֹמֵד בְּבֵיתוֹ וַחֲצֵרוֹ וְכֵן הַמְּגַדֵּל כֶּלֶב רָע
כְּשֵׁם שֶׁצָּרִיךְ הָאָדָם לְהִזָּהֵר בְּגוּפוֹ שֶׁלֹּא לְאַבְּדוֹ וְשֶׁלֹּא לְקַלְקְלוֹ וְשֶׁלֹּא לְהַזִּיקוֹ כְּמוֹ שֶׁנֶּאֱמַר הִשָּׁמֶר לְךָ וּשְׁמֹר נַפְשְׁךָ מְאֹד כָּךְ צָרִיךְ לְהִזָּהֵר בְּמָמוֹנוֹ שֶׁלֹּא לְאַבְּדוֹ וְשֶׁלֹּא לְקַלְקְלוֹ וְשֶׁלֹּא לְהַזִּיקוֹ
וְכָל הַמְּשַּׁבֵּר כְּלִי קוֹרֵעַ בֶּגֶד מְאַבֵּד מַאֲכָל מַשְׁקֶה מְמָאֲסָם זוֹרֵק מָעוֹת לְאִבּוּד וְכֵן הַמְּקַלְקֵל שְׁאָר כָּל דָּבָר שֶׁהָיָה רָאוּי שֶׁיֵהָנוּ בְּנֵי אָדָם עוֹבֵר בְּלֹא תַעֲשֶׂה שֶׁנֶּאֱמַר לֹא תַשְׁחִית אֶת עֵצָּהּ וְגוֹ'
אָסוּר מִן הַתּוֹרָה לְצַעֵר כָּל בַּעַל חָי
וְאַדְּרַבָּא חַיָב לְהַצִּיל כָּל בַּעַל חַי מִצַּעַר אֲפִלּוּ שֶׁל הֶפְקֵר וַאֲפִלּוּ שֶׁל נָכְרִי
אַךְ אִם הֵם מְצַעֲרִין לְאָדָם שֶׁצָּרִיךְ הָאָדָם לָהֶם לִרְפוּאָה לִשְׁאָר דָּבָר מֻתָּר אֲפִלּוּ לְהָרְגָן וְאֵין חוֹשְׂשִׁין לְצַעֲרָן שֶׁהֲרֵי הַתּוֹרָה הִתִּירָה שְׁחִיטָה
וְלָכֵן מֻתָּר לִמְרֹט נוֹצוֹת מֵאַוָּזוֹת חַיּוֹת אִם אֵין נוֹצָה אַחֶרֶת רַק שֶׁהָעוֹלָם נִמְנָעִים מִשּׁוּם אַכְזְרִיוּת
סוּסִים הַמּוֹשְׁכִים בַּעֲגָלָה וְהִגִּיעוּ לְמָקוֹם מְקֻלְקָל לְהַר גָּבוֹהַּ וְאֵינָן יְכוֹלִין לִמְשֹׁךְ בְּלִי עֵזֶר מִצְוָה לַעֲזוֹר אַף לַנָּכְרִי מִשּׁוּם צַעַר בַּעֲלֵי חַיִּים שֶׁלֹּא יַכֶּה אוֹתָם הַנָּכְרִי מַכָּה רַבָּה לִמְשֹׁךְ יוֹתֵר מֵאֲשֶר בְּכֹחָם
אָסוּר לִקְשֹּׁר רַגְלֵי בְּהֵמָה חַיָה וָעוֹף בְעִנְיָן שֶׁיִהְיֶה לָהֶם צַעַר
אָסוּר לְהוֹשִׁיב עוֹף עַל בֵּיצִים מִשֶׁאֵינוֹ מִינוֹ מִשּׁוּם צַעַר בַּעֲלֵי חַיִּים
אָסוּר לְסָרֵס בֵּין אָדָם וּבֵין בְּהֵמָה חַיָה וָעוֹף אֶחָד טְמֵאִים וְאֶחָד טְהוֹרִים בֵּין בְּאֶרֶץ יִשְׂרָאֵל בֵּין בְּחוּץ לָאָרֶץ
וְכָל הַמְּסָרֵס חַיַב מַלְקוֹת
וַאֲפִילוּ לְהַשְׁקוֹת כּוֹס שֶל עִקָּרִין לְאִישׁ לִשְׁאָר בַּעֲלֵי חַיִּים הַזְּכָרִים אָסוּר
אָסוּר לוֹמַר לַגּוֹי לְסָרֵס בְּהֵמָה שֶׁלָּנוּ
וְיֵשׁ אוֹמְרִים דַּאֲפִלּוּ לְמָכְרָהּ לַגּוֹי לִתְּנָהּ לְמַחֲצִית שָׂכָר אִם יָדוּעַ שֶׁיְסָרְסֶנָּה אָסוּר
מִשּׁוּם דְּגוֹי גַּם כֵּן מְצֻוָה עַל אִסּוּר סֵרוּס וְאִם כֵּן הַיִשְׂרָאֵל עוֹבֵר עַל לִפְנֵי עִוֵּר
וּמִיהוּ אִם אֵין הַגּוֹי הַקּוֹנֶה מְסָּרֵס בְּעַצְמוֹ רַק נוֹתֵן לְגוֹי אַחֵר לְסָרֵס לְכֻלֵּי עָלְמָא שָׁרֵי דְאָז הֲוֵי לִפְנֵי דְלִפְנֵי וּמֻתָּר
אָמַר רַב יִצְחָק בְּרֵהּ דְּרַב יְהוּדָה לְעוֹלָם יְבַקֵּשׁ אָדָם רַחֲמִים שֶׁלֹּא יֶחֱלֶה
שֶׁאִם חָלָה אוֹמְרִים הָבֵא זְכוּת וְהִפָּטֵר
אָמַר מַר עֻקְבָא מַאי קְרָאָהּ
כִּי יִפֹּל הַנּוֹפֵל מִמֶּנּוּ מִמֶּנּוּ לְהָבִיא רְאָיָה
פֵּרוּשׁ מֵאַחַר שֶׁהוּא נוֹפֵל צָרִיךְ לִמְצוֹא מִמֶּנּוּ וּמִמַּעַשָיו רְאָיָה לִזְכוּת
עוֹד אִיתָא בַגְּמָרָא חָשׁ בְּרֹאשּׁוֹ יְהִי דוֹמֶה בְעֵינָיו כְּמִי שֶׁנְּתָנוּהוּ בְקוֹלָר
עָלָה לַמִּטָּה וְנָפַל לְמִשְּׁכָּב יְהִי דוֹמֶה בְּעֵינָיו כְּמִי שֶהֶעֱלוּהוּ לְגַרְדּוֹם לִדוֹן שֶכָּל הָעוֹלֶה לְגַרְדּוֹם לִדוֹן אִם יֶשׁ פְּרַקְלִיטִין גְּדוֹלִים נִצּוֹל
וְאִם לָאו אֵינוֹ נִצּוֹל
וְאֵלּוּ הֵן פְּרַקְלִיטִין שֶׁל אָדָם תְּשׁוּבָה וּמַעֲשִׂים טוֹבִים
וַאֲפִלּוּ תְּשַׁע מֵאוֹת וְתִשְׁעִים וְתִשְׁעָה מְלַמְּדִים עָלָיו חוֹבָה וְאֶחָד מְלַמֵּד עָלָיו זְכוּת נִצּוֹל שֶׁנֶּאֱמַר אִם יֵשׁ עָלָיו מַלְאָךְ מֵלִיץ אֶחָד מִנִּי אָלֶף לְהַגִּיד לְאָדָם יָשְׁרוֹ וַיְחֻנֶּנּוּ וַיֹּאמֶר פְּדָעֵהוּ מִרֶדֶת שַׁחַת וְגוֹ'
דָּרַשׁ רַבִּי פִּינְחָס בַּר חָמָא כָּל מִי שֶׁיֵשׁ חוֹלֶה בְּתוֹךְ בֵּיתוֹ יֵלֵךְ אֵצֶל חָכָם וִיבַקֵּשׁ עָלָיו רַחֲמִים שֶׁנֶּאֱמַר חֲמַת מֶלֶךְ מַלְאֲכֵי מָוֶת וְאִישׁ חָכָם יְכַפְּרֶנָּה
וְנוֹהֲגִין לָתֵת צְדָקָה לַעֲנִיִים בַּעֲדוֹ כִּי תְּשׁוּבָה וּתְפִלָּה וּצְדָקָה מַעֲבִירִין אֶת רֹעַ הַגְּזֵרָה
גַּם נוֹהֲגִין לְבָרֵךְ אֶת הַחוֹלִים בְּבֵית הַכְּנֶסֶת
וְאִם הוּא מְסֻכָּן מְבָרְכִין אוֹתוֹ אֲפִלּוּ בְּשַׁבָּת וְיוֹם טוֹב
וְלִפְעָמִים מְשַׁנִּים אֶת שֵׁם הַחוֹלֶה כִּי גַּם שִׁנּוּי הַשֵּׁם קוֹרֵעַ גְּזַר דִּינוֹ
הַתּוֹרָה נָתְנָה רְשׁוּת לָרוֹפֵא שֶׁיְרַפֵּא שֶׁנֶּאֱמַר וְרַפֹּא יְרַפֵּא
וְלָכֵן אֵין לַחוֹלֶה לִסְמֹךְ עַל הַנֵּס אֶלָּא חַיָב לְהִתְנַהֵג בְּדֶרֶךְ הָעוֹלָם לִקְרוֹא לְרוֹפֵא שֶׁיְרַפֵּהוּ
וּכְבָר כַּמָּה חֲסִידֵי עוֹלָם נִתְרַפְּאוּ עַל יְדֵי רוֹפְאִים
וּמִי שֶׁמּוֹנֵעַ אֶת עַצְמוֹ מִלִּקְרוֹא לָרוֹפֵא שְׁתַּיִם רָעוֹת הִנֵּהוּ עוֹשֶׂה הָאַחַת דְּאָסוּר לִסְמֹךְ עַל הַנֵּס בְּמָקוֹם שֶׁיֵּשׁ סַכָּנָה וְדָבָר זֶה גּוֹרֵם שֶׁיִזָּכְרוּ עֲוֹנוֹתָיו בִּשְׁעַת חָלְיוֹ
וְעוֹד דַּהֲוֵי יֻהֲרָא וְגֵאוֹת שֶׁסּוֹמֵךְ עַל צִדְקָתוֹ שֶׁיִתְרַפֵּא בְּדֶרֶךְ הַנֵּס
וְיֶשׁ לִקְרוֹא לָרוֹפֵא הַיּוֹתֵר מֻמְחֶה וּבְכָל זֹאת לִבּוֹ יְהֵא לַשָּׁמַיִם וִיבַקֵּשׁ רַחֲמִים מֵאֵת הָרוֹפֵא הַנֶּאֱמָן יִתְבָּרַךְ שְׁמוֹ וְאַךְ בּוֹ יִבְטַח לִבּוֹ
וּמִצְוָה הוּא עַל הָרוֹפֵא הַבָּקִי לְרַפֵּא וּבִכְלַל פִּקּוּחַ נֶפֶשׁ הוּא
וְאִם מוֹנֵעַ אֶת עַצְמוֹ הֲרֵי זֶה שׁוֹפֵךְ דָּמִים וַאֲפִלּוּ יֵשׁ לַחוֹלֶה רוֹפֵא אַחֵר כִּי לֹא מִן כָּל אָדָם זוֹכֶה לְהִתְרַפֵּא וְאוּלַי הוּא מִן הַשָּׁמַיִם שֶׁיִתְרַפֵּא עַל יָדוֹ
אֲבָל לֹא יִתְעַסֵּק בִּרְפוּאוֹת אֶלָּא אִם כֵּן הוּא בָקִי וְאֵין שָׁם גָּדוֹל מִמֶּנוּ שֶׁאִם לֹא כֵן הֲרֵי זֶה שׁוֹפֵךְ דָּמִים
חוֹלֶה שֶׁאֵין בּוֹ סַכָּנָה אִם יוּכַל לְהִתְרַפְּאוֹת בִּדְבַר הֶתֵּר אַף עַל פִּי שֶׁצְּרִיכִין לִשְׁהוֹת קְצָת עַד שֶיַשִּׂיגוּהוּ אֵין מַתִּירִין שׁוּם דְּבַר אִסּוּר
וְאִם צָרִיךְ דַּוְקָא לִדְבַר אִסּוּר אִם צָרִיךְ לְאָכְלוֹ כְּמוֹ שֶׁהַדֶּרֶךְ הוּא לֶאֱכֹל דָּבָר זֶה אָסוּר לְאָכְלוֹ אֲפִלּוּ הוּא רַק אִסּוּר דְּרַבָּנָן כֵּיוָן שֶׁאֵין בּוֹ סַכָּנָה
אֲבָל שֶׁלֹּא כְדֶרֶךְ הֲנָאָתוֹ כְּגוֹן שֶׁמְּעָרֵב בּוֹ דָבָר מַר וְכֵן לַעֲשׂוֹת מִמֶּנּוּ רְטִיָה וְכַדּוֹמֶה מֻתָּר אֲפִלּוּ הוּא דָבָר הָאָסוּר בַּהֲנָאָה מִדְּאוֹרָיְתָא חוּץ מִכִּלְאֵי הַכֶּרֶם וּבָשָׂר בְּחָלָב שֶׁאֲסוּרִין אֲפִלּוּ שֶׁלֹּא כְּדֶרֶךְ הֲנָאָתָן בְּמָקוֹם שֶׁאֵין סַכָּנָה
יֵשׁ אוֹמְרִים דְּכָל אִסּוּרֵי הֲנָאָה מִדְּרַבָּנָן מֻתָּר לְהִתְרַפְּאוֹת בָּהֶן אֲפִלּוּ חוֹלֶה שֶׁאֵין בּוֹ סַכָּנָה וַאֲפִלּוּ כְּדֶרֶךְ הֲנָאָתָן וּבִלְבַד שֶׁלֹּא יֹאכַל וְלֹא יִשְׁתֶּה אֶת הָאִסּוּר
חוֹלֶה שֶׁיֵשׁ בּוֹ סַכָּנָה מִתְרַפֵּא בְּכָל הָאִסּוּרִין שֶׁאֵין לְךָ דָּבָר הָעוֹמֵד בִּפְנֵי פִקּוּחַ נֶפֶשׁ חוּץ מֵעֲבוֹדָה זָרָה גִּלּוי עֲרָיוֹת וּשְׁפִיכוּת דָּמִים שֶׁהֵן בְּיֵהָרֵג וְאַל יַעֲבוֹר וְאֵין מִתְרַפְּאִין בָּהֶן
מֻתָּר לָרוֹפֵא לְהַקִּיז דָּם וּלְמַשֵּׁשׁ הַדֹּפֶק וּשְׁאָר מְקוֹמוֹת שֶׁבְּאִשָּׁה אֲפִלּוּ בְּאֵשֶׁת אִישׁ וַאֲפִלּוּ בִּמְקוֹם תָּרְפָּהּ כְּדֶרֶךְ הָרוֹפְאִים כֵּיוָן שֶׁאֵינוֹ עוֹשֶׂה דֶּרֶךְ תַּאֲוָה וְחִבָּה אֶלָּא שֶּׁבִּמְלַאכְתּוֹ הוּא עוֹסֵק
וְאַךְ בְּאִשְׁתּוֹ נִדָּה יֵשׁ לְהַחְמִיר כְּשֶׁאֵין סַכָּנָה בַדָּבָר וְיֶשׁ שָׁם רוֹפֵא אַחֵר בָּקִי כָמוֹהוּ
בָּחֳלִי מֵעַיִם אֵין הָאִישׁ מְשַׁמֵּשׁ אֶת הָאִשָּׁה פֶּן יִתְגַּבֵּר יִצְרוֹ כֵּיוָן שֶׁהוּא בָרִיא
אֲבָל הָאִשָּׁה מְשַׁמֶּשֶׁת אֶת הָאִישׁ כֵּיוָן שֶׁהוּא חוֹלֶה
מִי שֶׁיֵשׁ סַמְמָנִים וַחֲבֵרוֹ חוֹלֶה וְצָרִיךְ לָהֶם אָסוּר לְהַעֲלוֹת בְּדָמֵיהֶם יוֹתֵר מִן הָרָאוּי
כְּשֶׁחָלָה הָאָדָם מִצְוָה עַל כָּל אָדָם לְבַקְרוֹ שֶׁכֵּן מָצִינוּ בְּהַקָּדושׁ בָּרוּךְ הוּא שֶׁמְּבַקֵּר חוֹלִים כְּמוֹ שֶׁדָּרְשׁוּ רַבּוֹתֵינוּ זִכְרוֹנָם לִבְרָכָה בְּפָסוּק וַיֵרָא אֵלָיו בְּאֵלוֹנֵי מַמְרֵא מְלַמֵּד שֶׁבָּא אֵלָיו לְבַקֵּר הַחוֹלֶה
הַקְּרוֹבִים וְהַחֲבֵרִים שֶׁרְגִילִים לִכָּנֵס לְבֵיתוֹ תָמִיד הֵמָה הוֹלְכִים לְבַקְּרוֹ מִיָד כְּשֶׁשָּׁמְעוּ שֶׁהוּא חוֹלֶה
אֲבָל הָרְחוֹקִים שֶׁאֵינָם רְגִילִים בְּבֵיתוֹ לֹא יִכָּנְסוּ מִיָד כִּי הֵיכִי דְלָא לִתְרַע מַזָּלֵהּ לְהַטִּיל עָלָיו שֵׁם חוֹלֶה
וְאֵינָם נִכְנָסִים עַד לְאַחַר שְׁלשָׁה יָמִים
וְאִם קָפַץ עָלָיו הַחוֹלִי גַּם הָרְחוֹקִים נִכְנָסִים מִיָד
אֲפִלּוּ הַגָּדוֹל יֵלֵךְ לְבַקֵּר אֶת הַקָּטָן וַאֲפִלּוּ כַּמָּה פְעָמִים בַּיּוֹם
וְכָל הַמּוֹסִיף הֲרֵי זֶה מְשֻׁבָּח וּבִלְבַד שֶׁלֹּא יִהְיֶה לָטֹרַח עַל הַחוֹלֶה
הַשּׂוֹנֵא לֹא יְבַקֵּר אֶת שׂוֹנְאוֹ הַחוֹלֶה וְלֹא יְנַחֲמֶנּוּ כְּשֶׁהוּא אָבֵל שֶלֹּא יַחְשׂב שֶׁשָּׂמֵחַ לְאֵידוֹ
אֲבָל מֻתָּר לְלַוּותוֹ וְלֵיכָּא לְמֵיחַשׁ שֶׁיֹּאמְרוּ כִּי הוּא שָׂמֵחַ לְאֵידוֹ בַּאֲשֶׁר זֶהוּ סוֹף כָּל אָדָם
כְּשֶׁהַחוֹלֶה שׁוֹכֵב עַל הָאָרֶץ לֹא יֵשֵׁב הַמְּבַקֵּר עַל גַּבֵּי כִסֵּא שֶׁגָּבֹהַּ מִמֶּנּוּ לְפִי שֶהַשְׁכִינָה לְמַעְלָה מְרַאֲשׁוֹתָיו שֶׁל חוֹלֶה שֶׁנֶּאֱמַר יִסְעָדֶנוּ עַל עֶרֶשׂ דְוָי
אֲבָל כְּשֶׁהַחוֹלֶה שׁוֹכֵב בַּמִּטָּה מֻתָּר לַמְּבַקֵּר לֵישֵׁב עַל כִּסֵּא וְסַפְסָל
עִקַּר מִצְוַת בִּקּוּר חוֹלִים הוּא לְעַיֵן בְּצָרְכֵי הַחוֹלֶה מַה הוּא צָרִיךְ לַעֲשׂוֹת וְשֶׁיִמְצָא נַחַת רוּחַ עִם חֲבֵרָיו וְגַם שֶׁיִתֵּן דַעְתּוֹ עָלָיו וִיבַקֵּשׁ רַחֲמִים עָלָיו
וְאִם בִּקֵּר וְלֹא בִקֵּשׁ לֹא קִיֵם אֶת הַמִּצְוָה
וְלָכֵן אֵין מְבַקְּרִין בְשָׁלֹשׁ שָׁעוֹת הָרִאשׁוֹנוֹת שֶׁל הַיּוֹם מִפְּנֵי שֶׁאָז כָּל חוֹלֶה מֵקֵל עָלָיו חָלְיוֹ וְלֹא יָחוּשׁ לְבַקֵש עָלָיו רַחֲמִים
וְלֹא בְשָׁלֹשׁ שָׁעוֹת הָאַחֲרוֹנוֹת שֶׁל הַיּוֹם שֶׁאָז מַכְבִּיד עָלָיו חָלְיוֹ וְיִתְיָאֵשׁ מִלְּבַקֵּשׁ עָלָיו רַחֲמִים
כְּשֶׁמְּבַקֵּשׁ עָלָיו רַחֲמִים אִם מְבַקֵּשׁ בְּפָנָיו יָכוֹל לְבַקֵּשׁ בְּכָל לָשׁוֹן שֶׁיִרְצֶה שֶׁהֲרֵי מְבַקֵּשׁ כִּבְיָכוֹל לִפְנֵי הַשְּׁכִינָה שֶׁהִיא אֵצֶל הַחוֹלֶה
אֲבָל כְּשֶׁמְּבַקֵּשׁ שֶׁלֹּא בְּפָנָיו דְּאָז מַלְאֲכֵי הַשָּׁרֵת נִזְקָקִין לְהַעֲלוֹת תְּפִלָּתוֹ וְאֵינָם נִזְקָקִין לְכָל הַלְּשׁוֹנוֹת עַל כֵּן יְבַקֵּשׁ בִּלְשׁוֹן הַקֹּדֶשׁ וְיִכְלוֹל אוֹתוֹ בְּתוֹךְ כָּל חוֹלֵי יִשְׂרָאֵל שֶׁמִּתּוֹךְ שֶׁכּוֹלְלוֹ עִם הָאֲחֵרִים תְּפִלָּתוֹ נִשְׁמַעַת יוֹתֵר בִּזְכוּתָן שֶׁל רַבִּים
וְיֹאמַר הַמָּקוֹם יְרַחֵם עָלֶיךָ בְּתוֹךְ כָּל חוֹלֵי יִשְׂרָאֵל
וּבַשַׁבָּת יֹאמַר שַׁבָּת הִיא מִלִּזְעֹק וּרְפוּאָה קְרוֹבָה לָבוֹא וְרַחֲמָיו מְרֻבִּים וְשִׁבְתוּ בְּשָלוֹם
הַמְבַקְּרִים יְדַבְּרוּ אִתּוֹ בְּהַשְׂכֵּל וָדַעַת וְיֹאמְרוּ דְבָרִים מְחַיִּים וְלֹא דְבָרִים מְמִיתִים
וְיֹאמְרוּ שֶׁיִתֵּן דַּעְתּוֹ עַל עִנְיָנָיו אִם הִלְוָה הִפְקִיד אֵצֶל אֲחֵרִים אֲחֵרִים אֶצְלוֹ וְאַל יְפַחֵד מִפְּנֵי זֶה מֵהַמָּוֶת
אֵין לִתֵּן נְכָסָיו בְּמַתָּנָה לַאֲחֵרִים וַאֲפִלּוּ לִצְדָקָה וּלְהַנִּיחַ אֶת הַיּוֹרְשִׁים בְּלֹא כְלוּם
וְכָל הָעוֹשֶׂה כֵּן אֵין רוּחַ חֲכָמִים נוֹחָה הֵימֶנּוּ וַאֲפִלּוּ אֵין הַיּוֹרְשִׁים נוֹהֲגִין כַּשּׁוּרָה
אֲבָל אִם מַנִּיחַ גַּם לַיּוֹרְשִׁים דָּבָר הַמַּסְפִּיק לָהֶם מֻתָּר
וּמִדַּת חֲסִידוּת שֶׁלֹּא לַחְתֹּם אֶת עַצְמוֹ עֵד וְלֹא לִהְיוֹת בְּעֵצָה בְּצַוָּאָה שֶׁמַּעֲבִירִין בָּהּ אֶת הַיְרֻשָׁה מֵהַיּוֹרֵשׁ אֲפִלּוּ מִבֵּן שֶׁאֵינוֹ נוֹהֵג כַּשּׁוּרָה לְאָחִיו חָכָם וְנוֹהֵג כַּשּׁוּרָה כִּי שֶׁמָּא יֵצֵא מִמֶּנּוּ זֶרַע טוֹב וְהָגוּן
וַאֲפִלּוּ לְמַעֵט מִזֶּה וּלְהַרְבּוֹת לָזֶה יֵשׁ מִי שֶׁאוֹסֵר וְרָאוּי לָחוּשׁ לִדְבָרָיו
עַיֵן סוֹף סִימָן כו
אִם יֶשׁ בָּנִים קְטַנִים קְטַנִּים וּגְדוֹלִים שֶׁאִשְתּוֹ מְעֻבֶּרֶת צָרִיךְ לְמַנוֹת אַפּוֹטְרוֹפּוֹס שֶׁיִתְעַסֵּק בִּשְׁבִיל הַקְּטַנִּים עַד שֶׁיִּגְדְּלוּ
חוֹלֶה שֶׁבִּקֵּש לַעֲשׂוֹת קַבָּלַת קִנְיָן לְחַזֵק אֶת הַצַּוָּאָה קוֹנִין מִמֶּנוּ אֲפִלּוּ בַּשַּׁבָּת
וְכֵן אִם מְבַקֵּשׁ לִשְׁלֹחַ לִקְרוֹבָיו מֻתָּר לִשְׂכֹּר גּוֹי בַּשַּׁבָּת וּלְשָׁלְחוֹ
חוֹלֶה שֶׁמֵּת מֵת אֵין מוֹדִיעִין שֶׁלֹּא תִטָּרֵף דַּעְתּוֹ עָלָיו
וַאֲפִלּוּ נוֹדַע אֵין אוֹמְרִים לִקְרֹעַ שֶׁמָּא תִגְדַּל דַּאֲגָתוֹ
ואֵין בּוֹכִין וְאֵין מַסְפִּידִין בְּפָנָיו בֵּין עַל מֵתוֹ בֵּין עַל מֵת אַחֵר אַף עַל פִּי שֶׁאֵינוֹ קְרוֹבוֹ פֶּן יִפְחַד שֶׁגַּם הוּא יָמוּת
וּמַשְׁתִּיקִין אֶת הַמְּנַחֲמִים בְּפָנָיו
אֵין מְבַקְּרִין לֹא לְחוֹלֵי מֵעַיִם מִשּׁוּם כִּסּוּפָא וְלֹא לְחוֹלֵי הָעַיִן וְלֹא לְחוֹלֵי הָרֹאשׁ
וְכֵן כָּל חוֹלֶה דְתַקִּיף לֵהּ עָלְמָא וְקָשֶּׁה לֵהּ דִּבּוּרָא אֵין מְבַקְּרִין אוֹתוֹ בְּפָנָיו אֶלָּא נִכְנָסִין לַבַּיִת הַחִיצוֹן וְשׁוֹאֲלִין וְדוֹרְשִׁין בּוֹ אִם צָרִיךְ לְאֵיזֶה דָבָר וְשׁוֹמְעִין צַעְרוֹ וּמְבַקְשִׁים עָלָיו רַחֲמִים
מִי שֶׁיֵשׁ לְפָנָיו שְׁתֵּי מִצְוֹת בִּקּוּר חוֹלִים וְנִחוּם אֲבֵלִים אִם אֶפְשָׁר לְקַיֵם שְׁתֵּיהֶן בִּקּוּר חוֹלִים קוֹדֵם כְּדֵי לְבַקֵּשׁ רַחֲמִים עָלָיו
וְאִם אִי אֶפְשָׁר לְקַיֵם שְׁתֵּיהֶן נִחוּם אֲבֵלִים קוֹדֵם שֶׁהוּא גְמִילוּת חֶסֶד עִם הַחַיִּים וְעִם הַמֵּתִים
מְבַקְרִין חוֹלֶה גוֹי מִפְּנֵי דַרְכֵי שָׁלוֹם
תַּנְיָא בְּסִפְרֵי רַבִּי נָתָן אוֹמֵר וְאָשְׁמָה הַנֶּפֶשׁ הַהִיא וְהִתְוַדָּה זֶה בָּנָה אָב עַל כָּל הַמֵּתִים שֶׁיִטָּעֲנוּ וִדּוּי
וְאִיתָא בַּמִּשְׁנָה שֶכָּל הַמִּתְוָדֶּה יֶשׁ חֵלֶק לָעוֹלָם הַבָּא שֶׁכֵּן מָצִינוּ בְּעָכָן שֶׁאָמַר יְהוֹשֻׁעַ בְּנִי שִׂים נָא כָבוֹד לַה' אֱלֹקֵי יִשְׂרָאֵל וְתֶן תוֹדָה וְהַגֶּד נָא לִי מֶה עָשִׂיתָ אַל תְּכַחֵד מִמֶּנִּי
וַיַּעַן עָכָן אֶת יְהוֹשֻׁעַ וַיֹּאמַר אָמְנָה אָנֹכִי חָטָאתִי לַה אֱלֹקֵי יִשְׂרָאֵל וְכָזֹאת וְכָזֹאת עָשִׂיתִי
וּמִנַּיִן שֶׁכִּפֶּר וִדּוּיוֹ
שֶׁנֶּאֱמַר וַיֹּאמֶר יְהוֹשֻׁעַ מֶה עֲכַרְתָּנוּ יַעְכֳּרְךָ בַּיּוֹם הַזֶּה בַּיּוֹם הַזֶּה אַתָּה עָכוּר וְאִי אַתָּה עָכוּר לָעוֹלָם הַבָּא
לָכֵן חוֹלֶה שֶׁרוֹאִין בּוֹ שֶׁהוּא נוֹטֶה לָמוּת מְסַבְּבִים עִמּוֹ בִּדְבָרִים וְאוֹמְרִים הִתְוַדֵּה וְאַל תִּדְאַג מִזֶּה הַרְבֵּה הִתְוַדוּ וְעָמְדוּ מֵחָלְיָם וְהֵמָה בַּחַיִּים וְהַרְבֵּה שֶׁלֹּא הִתְוַדּוּ וּמֵתוּ
וּבִשְׂכַר שֶׁאַתָּה מִתְוַדֶּה אַתָּה חָי
וְכָל הַמִּתְוַדֶה יֶשׁ חֵלֶק לָעוֹלָם הַבָּא
וְאִם אֵינוֹ יָכוֹל לְהִתְוַדּוֹת בְּפִיו יִתְוַדֶה בְּלִבּוּ
וְאִם יָכוֹל לְדַבֵּר אַךְ מְעַט אוֹמְרִים אֱמֹר תְּהֵא מִיתָתִי כַּפָּרָה עַל כָּל עֲוֹנוֹתָי
וְגַם יֹאמְרוּ שֶׁיְבַקֵּשׁ מְחִילָה מִכָּל אָדָם שֶׁחָטָא כְּנֶגְדּוֹ בֵּין בְּמָמוֹן בֵּין בִּדְבָרִים
וְכָל אֵלוּ הַדְּבָרִים אֵין אוֹמְרִים לֹא בִפְנֵי עַמֵּי הָאָרֶץ וְלֹא בִּפְנֵי נָשִּׁים וְלֹא בִּפְנֵי קְטַנִּים שֶׁמָּא יִבְכוּ וְיִשְׁבְּרוּ לִבּוֹ
סֵדֶר הַוִדוּי בִּקְצָרָה מוֹדֶה אֲנִי לְפָנֶיךָ אֱלֹהַי וֵאלֹהֵי אֲבוֹתַי שֶׁרְפוּאָתִי בְּיָדְךָ וּמִיתָתִי בְּיָדֶךָ
יְהִי רָצוֹן מִלְפָנֶיךָ שֶׁתִּרְפָּאֵנִי רְפוּאָה שְׁלֵמָה
וְאִם אָמוּת תְּהֵא מִיתָתִי כַּפָּרָה עַל כָּל חֲטָאִים וַעֲוֹנוֹת וּפְשָׁעִים שֶׁחָטָאתִי וְשֶׁעָוִיתִי וְשֶׁפָּשַׁעְתִּי לְפָנֶיךָ וְתֵן חֶלְקִי בְּגַן עֵדֶן וְזַכֵּנִי לָעוֹלָם הַבָּא הַצָּפוּן לַצַּדִיקִים
וְאִם רוֹצֶה לְהַאֲרִיךְ כְּוִדּוּי יוֹם הַכִּפּוּרִים הָרְשׁוּת בְּיָדוֹ
וּכְבָר מְסֻדָּרִים הַוִדּוּיִים בַּסֵּפֶר מַעֲבַר יַבֹּק
וּבְסֵפֶר חָכְמַת אָדָם הֶעְתִּיק גַם כֵּן סֵדֶר הַוִּדּוּי מֵהָרַמְבַּ"ן זִכְרוֹנוֹ לִבְרָכָה
הַגּוֹסֵס הֲרֵי הוּא כְּחַי לְכָל דְבָרָיו
וְלָכֵן אָסוּר לִגַּע בּוֹ שֶׁכָּל הַנּוֹגֵעַ בּוֹ הֲרֵי זֶה שׁוֹפֵךְ דָמִים
לְמָה הַדָּבָר דּוֹמֶה
לְנֵּר מְטַפְטֵף שֶׁכֵּיוָן שֶׁנּוֹגֵעַ בּוֹ אָדָם מִיָד נִכְבֶּה
וְאַף עַל פִּי שֶׁהוּא גוֹסֵס זְמַן אָרֹךְ וְיֵשׁ צַעַר גָדוֹל וְלִקְרוֹבָיו מִכָּל מָקוֹם אָסוּר לִגְרֹם שֶׁיָּמוּת מְהֵרָה כְּגוֹן לְהַשְׁמִיט הַכַּר וְהַכֶּסֶת מִתַּחְתָּיו מֵחֲמַת שֶׁאוֹמְרִים שֶׁיֵשׁ נוֹצוֹת מִקְּצָת עוֹפוֹת שֶׁגּוֹרְמִים לְעַכֵּב אֶת הַמִּיתָה לָשׂוּם מַפְתְּחוֹת בֵּית הַכְּנֶסֶת תַּחַת רֹאשׁוֹ כָּל זֶה אָסוּר
אֲבָל אִם יֵשׁ שָׁם דָּבָר שֶׁגּוֹרֵם עִכּוב יְצִיאַת הַנֶּפֶשׁ כְּגוֹן קוֹל דוֹפֵק וְכַיּוֹצֵא בָזֶה מֻתָּר לַהֲסִירוֹ דְּאֵין בָּזֶה מַעֲשֶׂה אֶלָּא שֶׁמֵּסִיר אֶת הַמּוֹנֵעַ וְאֵינוֹ נוֹגֵעַ בּוֹ
אַף עַל פִּי שֶׁאָסוּר לִגַּע בַּגוֹסֵס מִכָּל מָקוֹם אִם נָפְלָה דְלֵקָה אֵין מַנִּיחִין אוֹתוֹ בַּבַּיִת אֶלָּא מוֹצִיאִין אוֹתוֹ
וְהוּא קוֹדֵם לְהַצָּלַת סִפְרֵי קֹדֶשׁ
הָעוֹמְדִים אֵצֶל הַגּוֹסֵס יַשְׁגִּיחוּ שֶׁלֹּא יוֹצִיא שׁוּם אֵבֶר חוּץ לַמִּטָּה כְּמוֹ שֶׁנֶּאֱמַר בְּיַעֲקֹב וַיֶאֱסֹף רַגְלָיו אֶל הַמִּטָּה
וְלָכֵן יַעֲמִידוּ כִּסְאוֹת אֵצֶל הַמִּטָּה שֶלֹּא יוּכַל לְהוֹצִיא יָד רָגֶל
וּמִכָּל מָקוֹם אִם לֹא עָשׂוּ כֵן וְהוֹצִיא אָסוּר לִגַּע בּוֹ לְהַחֲזִירוֹ
כֵּיוָן שֶׁנָּטָה אָדָם לָמוּת אֵין שׁוּם אָדָם רַשַּׁאי לִפָּרֵד מִמֶּנּוּ שֶׁלֹא תֵצֵא נַפְשׁוֹ וְהוּא יְחִידִי מִפְּנֵי שֶׁהַנֶּפֶשׁ מִשְׁתּוֹמֶמֶת בְּשָׁעָה שֶׁיוֹצֵאת מִן הַגּוּף וּמִצְוָה לַעֲמֹד עַל הָאָדָם בִּשְׁעַת יְצִיאַת נְשָׁמָה שֶׁנֶאֱמַר וִיחִי עוֹד לָנֶצַח לֹא יִרְאֶה הַשָּׁחַת כִּי יִרְאֶה חֲכָמִים יָמוּתוּ וְגוֹ'
וְרָאוּי לְקַבֵּץ עֲשָׂרָה שֶׁיִהְיוּ בִּשְׁעַת יְצִיאַת נְשָׁמָה וְלֹא יַעַסְקוּ וְשָׁלוֹם בְּדְבָרִים בְּטֵלִים אֶלָא יַעַסְקוּ בַּתּוֹרָה וּבַתְּהִלִּים וּבִשְׁאָר מִזְמוֹרִים כִּמְסֻדָּר בְּסֵפֶר מַעֲבַר יַבֹּק
וְנוֹהֲגִין לְהַדְלִיק נֵרוֹת בִּפְנֵי הַגּוֹסֵס
לְאַחַר יְצִיאַת נְשָׁמָה מַנִּיחִין אֵצֶל חָטְמוֹ נוֹצָה קַלָּה וְאִם אֵינָהּ מִתְנַדְנֶדֶת בְּיָדוּעַ שֶׁמֵת וְאָז פּוֹתְחִין אֶת הַחֲלּוֹנוֹת וְהָאֲבֵלִים אוֹמְרִים צִדּוּק הַדִּין וּכְשֶׁמַּגִּיעִים לְבָרוּךְ דַּיַּן הָאֱמֶת אוֹמְרִים בְּשֵׁם וּמַלְכוּת וְקוֹרְעִין כְּדִין שֶׁיִתְבָּאֵר בְּסִימָן שֶׁלְאַחַר זֶה
וְכָל הָעוֹמְדִין עַל הַמֵּת בִּשְׁעַת יְצִיאַת נְשָׁמָה חַיָבִין לִקְרֹעַ
הָא לְמַה זֶּה דוֹמֶה לְסֵפֶר תּוֹרָה שֶׁנִּשְׂרָף שֶׁאֵין רֵיק בְּיִשְׂרָאֵל שֶׁאֵין בּוֹ תּוֹרָה וּמִצְוֹת
וַאֲפִלּוּ עַל קָטֹן שֶׁלָּמַד מִקְרָא עַל אִשָּׁה חַיָבִין לִקְרֹעַ
וַאֲפִלוּ הָיָה זֶה הַמֵּת לִפְעָמִים עוֹשֶׂה עֲבֵרָה לְתֵּאָבוֹן חַיָבִין לִקְרֹעַ עָלָיו
אֲבָל אִם הָיָה רָגִיל לַעֲשׂוֹת עֲבֵרָה אֲפִלּוּ רַק לְתֵאָבוֹן הֲרֵי זֶה בִּכְלַל הַפּוֹרְשִׁים מִדַּרְכֵי הַצִּבּוּר שֶׁאֵין קוֹרְעִין עָלָיו
וּקְרִיעָה שֶׁעַל הַמֵּת שֶׁאֵין מִתְאַבְּלִים עָלָיו אֶלָּא שֶׁקּוֹרְעִין מִפְּנֵי שֶׁעוֹמְדִין בִּשְׁעַת יְצִיאַת נְשָׁמָה סַגֵּי בִּקְרִיאָה מֻעֶטֶת
וַאֲפִלּוּ מִן הַצַּד בְּשׁוּלֵי הַבֶּגֶד סַגֵּי
מַעֲצִמִין עֵינָיו שֶׁל הַמֵּת
וּמִי שֶׁיֵשׁ בָּנִים יַעֲשֶׂה זֹאת בְּנוֹ כְּמוֹ שֶׁנֶּאֱמַר וְיוֹסֵף יָשִׁית יָדוֹ עַל עֵינֶיךָ
וְאִם יֵשׁ בְּכוֹר יַעֲשֶׂה הוּא
כְּשֶׁנוֹשְׂאִין אוֹתוֹ מִמִּטָּתוֹ לְהַשְׁכִּיבוֹ עַל הָאָרֶץ יַשְׁגִּיחוּ שֶׁיְהֵא מְכֻסֶּה כִּי כֹּל מַה שֶּׁנוֹהֵג בַּחַי מִשׁוּם צְנִיעוּת נוֹהֵג גַּם בַּמֵּת
מִנְהָג לִשְׁפֹּךְ כָּל הַמַּיִם הַשְׁאוּבִים שֶׁבִּשְׁכוּנַת הַמֵּת דְּהַיְנוּ שְׁלֹשָׁה בָתִּים וַאֲפִלּוּ מֵת יֶלֶד בְּתוֹךְ שְׁלֹשִׁים יוֹם לְלֵדָתוֹ
וּבַשַׁבָּת אֵין צְרִיכִין לִשְׁפֹּךְ
הַמְשַׁמֵּר אֶת הַמֵּת אֲפִלּוּ אֵינוֹ מֵתוֹ פָּטוּר מִקְּרִיאת שְׁמַע וּמִתְּפִלָה וּמִכָּל מִצְוֹת הָאֲמוּרוֹת בַּתּוֹרָה כִּי הָעוֹסֵק בְּמִצְוָה פָּטוּר מִמִּצְוָה אַחֶרֶת
הָיוּ שְׁנַיִם זֶה מְשַׁמֵר וְזֶה קוֹרֵא וּמִתְפַּלֵּל
אָסוּר לֶאֱכֹל בְּחֶדֶר שֶׁהַמֵּת שָׁם אִם לֹא עַל יְדֵי מְחִצָּה
וַאֲפִלּוּ אֲכִילַת אַרְעַי
וַאֲפִלּוּ אֲכִילַת פֵּרוֹת שְׁתִיַת מַיִם אָסוּר
וּצְרִיכִין לְהַזְהִיר אֶת הַשּׁוֹמְרִים עַל זֹאת
וְגַם אָסוּר לְבָרֵךְ שָׁם אֵיזוֹ בְרָכָה
אָסוּר לְטַלְטֵל אֶת הַמֵּת בְּשַׁבָּת אֲפִלּוּ לְצֹרֶךְ כֹּהֲנִים לְצֹרֶךְ מִצְוָה רַק עַל יְדֵי גוֹיִם אִם הַקְּרוֹבִים רוֹצִּים
מִי שֶׁמֵת מֵת שֶׁהוּא חַיָב לְהִתְאַבֵּל עָלָיו חַיָּב לִקְרֹעַ עָלָיו
וְחַיָב לִקְרֹעַ מְעֻמָּד שֶׁנֶאֱמַר וַיָקָם הַמֶּלֶךְ וַיִקְרַע אֶת בְּגָדָיו
וְאִם קָרַע מְיֻשָּׁב לֹא יָצָא וְצָרִיךְ לַחֲזוֹר וְלִקְרֹעַ מְעֻמָד
לְכַתְּחִלָּה צָרִיךְ לִקְרֹעַ קֹדֶם שֶׁיִסָּתְמוּ פְּנֵי הַמֵּת בַּקֶּבֶר בְּעוֹד חִמּוּם צַעְרוֹ
עַל הַמֵּתִים שֶׁהוּא מִתְאַבֵּל עֲלֵיהֶם צָרִיךְ לִקְרֹעַ בְּבֵית הַצַּוָּאר לְפָנָיו
וְצָרִיךְ לִקְרֹעַ מִן הַשַּׂפָה וּלְמַטָּה וְלֹא לְרֹחַב הַבֶּגֶד
וְצָרִיךְ לִקְרֹעַ בְּמָקוֹם שֶׁהַבֶּגֶד שָׁלֵם מִתְּחִלָּתוֹ וְלֹא בִּמְקוֹם הַתֶּפֶר
חִלּוּקִים יֵשׁ בֵּין הַקְּרִיעָה שֶׁעַל אָבִיו וְאִמוֹ לַקְּרִיעָה שֶׁעַל שְׁאָר קְרוֹבִים
עַל כָּל הַמֵּתִים קוֹרֵעַ טֶפַח בַּבֶּגֶד הָעֶלְיוֹן וְדַיּוֹ וְאֵין לִקְרֹעַ יוֹתֵר מִשׁוּם בַּל תַּשְׁחִית
וְעַל אָבִיו וְאִמּוֹ צָרִיךְ לִקְרֹעַ כָּל הַבְּגָדִים עַד כְּנֶגֶד לִבּוֹ חוּץ מִן הַכֻּתֹּנֶת שֶׁאֵינוֹ קוֹרֵעַ
וְכֵן הַבֶּגֶד שֶׁהוּא לוֹבֵשׁ רַק לְעִתִּים לְמַעְלָה מִכָּל בְּגָדָיו וְלִפְעָמִים הוּא יוֹצֵא לַשּׁוּק גַם בִּלְעָדָיו בֶּגֶד זֶה גַם כֵּן אֵינוֹ צָרִיךְ לִקְרֹעַ וְאִם לֹא קָרַע כָּל בְּגָדָיו שֶׁהוּא צָרִיךְ לִקְרֹעַ לֹא יָצָא
וְהָאִשָׁה מִשׁוּם צְנִיעוּת תִּקְרַע תְּחִלָה אֶת הַבֶּגֶד הַתַּחְתּוֹן לְפָנֶיהָ וְתַחֲזִיר אֶת הַקֶּרַע לִצְדָדִין וְאַחַר כָּךְ תִּקְרַע אֶת הַבֶּגֶד הָעֶלְיוֹן שֶׁלֹא יִתְגַלֶּה לִבָּה
נוֹהֲגִין שֶׁעַל שְׁאָר קְרוֹבִים קוֹרְעִין בְּצַד יָמִין וְעַל אָבִיו וְאִמּוֹ בְּצַד שְׂמֹאל לְפִי שֶׁצָרִיךְ לְגַלוֹת אֶת לִבּוֹ שֶׁהוּא בְצַד שְׂמֹאל
וּבְדִיעֲבַד אֵין זֶה מְעַכֵּב
עַל כָּל הַמֵּתִים רָצָה קוֹרֵעַ בַּיָּד רָצָה קוֹרֵעַ בַּכֶּלִי
עַל אָבִיו וְאִמּוֹ דַּוְקָא בַּיָּד
וְהַמִּנְהָג שֶׁאֶחָד מֵאַנְשֵׁי חֶבְרָא קַדִּישָא חוֹתֵךְ קְצָת בַּסַּכִּין וְהָאָבֵל תּוֹפֵס בִּמְקוֹם הַחַתָךְ וְקוֹרֵעַ
וְצָרִיךְ לְהַשְׁגִּיחַ שֶׁיִקְרַע בְּאֹרֶךְ הַבֶּגֶד וְלֹא בְרָחְבּוֹ
עַל כָּל הַמֵּתִים אִם מַחֲלִיף בְּגָדָיו בְּתוֹךְ שִׁבְעָה אֵינוֹ צָרִךְ לִקְרֹעַ בְּאֵלוּ שֶׁהוּא לוֹבֵשׁ עָתָּה
וְעַל אָבִיו וְאִמּוֹ אִם הוּא מַחֲלִיף בְּגָדָיו בִּימֵי הַחֹל שֶׁבְּתוֹךְ שִׁבְעָה צָרִיךְ לִקְרֹעַ בָּהֶם
אַךְ לִכְבוֹד שַׁבָּת יַחֲלִיף בְּגָדָיו וְלֹא יִלְבַּשׁ אֶת הַבֶּגֶד הַקָּרוּעַ
וְאִם אֵין בְּגָדִים אֲחֵרִים לְהַחֲלִיף יַחֲזִיר אֶת הַקֶּרַע לַאֲחוֹרָיו
וְהָא דְמַחֲלִיף בַּשַּׁבָּת הַיְנוּ שֶׁלּוֹבֵשׁ בִּגְדֵי חֹל אֲחֵרִים
אֲבָל לִלְבּושׁ בִּגְדֵי שַׁבָּת אָסוּר
עַל כָּל הַמֵּתִים שׁוֹלֵל לְאַחַר שִׁבְעָה וּמְאַחֶה לְאַחַר שְׁלֹשִׁים
עַל אָבִיו וְאִמּוֹ שׁוֹלֵל לְאַחַר שְׁלֹשִׁים וְאֵינוֹ מְאַחֶה לְעוֹלָם
וַאֲפִילוּ אִם בָּא לַחְתֹּךְ סְבִיבוֹת הַקְּרִיעָה וְלָשׂוּם שָׁם חֲתִיכַת בֶּגֶד אַחֵר וּלְתָפְרוֹ אָסוּר
אֲבָל נוֹהֲגִין כִּי בְּתוֹךְ שְׁלֹשִׁים אֲפִילּוּ עַל שְׁאָר מֵתִים אֲפִילוּ לִשְׁלֹל אָסוּר
וַאֲפִלּוּ לְחַבֵּר רָאשֵׁי הַקְּרִיעָה עַל יְדֵי מַחַט אָסוּר
וְאִשָּׁה אֲפִלּוּ עַל אָבִיהָ וְאִמָּהּ שׁוֹלֶלֶת לְאַלְתֵּר מִפְּנֵי הַצְּנִיעוּת
וְכָל הַקְּרָעִים שֶׁאֲסוּרִין לְתָפְרָן אֲפִלּוּ אִם מָכַר אֶת הַבֶּגֶד לְאַחֵר אָסוּר הַלּוֹקֵחַ לְתָפְרוֹ
וְלָכֵן צָרִיךְ הַמּוֹכֵר לְהוֹדִיעַ לַלּוֹקֵחַ
וְאָסוּר לְמָכְרוֹ לַגּוֹי
עַל כָּל הַמֵּתִים אִם לֹא שָׁמַע עַד לְאַחַר שְׁלֹשִׁים אֵינוֹ קוֹרֵעַ
עַל אָבִיו וְאִמּוֹ קוֹרֵעַ לְעוֹלָם בְּגָדָיו שֶׁהֵם עָלָיו בִּשְׁעַת שְׁמִיעָה
אַךְ הַבְּגָדִים שֶׁהוּא מַחֲלִיף אַחַר כָּךְ אֵינוֹ צָרִיךְ לִקְרֹעַ
הָרֶגֶל מְבַטֵּל גְּזֵרַת שְׁלֹשִׁים גַּם לְעִנְיַן קְרִיעָה
וְלָכֵן אִם פָּגַע הָרֶגֶל בְּתוֹךְ שְׁלֹשִׁים בִּשְׁאָר קְרוֹבִים יָכוֹל לִתְפֹּר לְגַמְרֵי בְּעֶרֶב הָרֶגֶל לְאַחַר מִנְחָה
וְעַל אָבִיו וְאִמּוֹ יָכוֹל לִשְׁלוֹל
קָרַע עַל מֵת וּבְתוֹךְ שִׁבְעָה מֵת לּוֹ מֵת אַחֵר מַרְחִיק כְּמוֹ שָׁלֹשׁ אֶצְבָּעוֹת מִן הַקֶּרַע הָרִאשׁוֹן וְקוֹרֵעַ טֶפַח שֶׁמּוֹסִיף עַל הַקֶּרַע הָרִאשׁוֹן טֶפַח
אֲבָל לְאַחַר שִׁבְעָה כָּל זְמַן שֶׁהַבֶּגֶד הַקָּרוּעַ עָלָיו מוֹסִיף עָלָיו כָּל שֶׁהוּא וְדַיּוֹ
אַךְ אִם הָרִאשׁוֹן הָיָה מִשְּׁאָר הַקְּרוֹבִים וְהַשֵּׁנִי הוּא אָבִיו אִמּוֹ אֲזַי אֲפִלּוּ לְאַחַר שִׁבְעָה צָרִיךְ לְהַרְחִיק שָׁלֹשׁ אֶצְבָּעוֹת וְלִקְרֹעַ כְּדִינָא שֶׁאֵין דִּין אָבִיו וְאִמּוֹ בְּתוֹסֶפֶת
וְהוּא הַדִּין בְּמֵת אָבִיו תְּחִלָּה וְאַחַר כָּךְ אִמּוֹ בְּהִפּוּךְ
שָׁמַע בְּפַעַם אַחַת שֶׁמֵּתוּ אָבִיו וְאִמּוֹ שְׁנֵי קְרוֹבִים אֲחֵרִים קוֹרֵעַ קֶרַע אֶחָד לִשְׁנֵיהֶם
אֲבָל אָבִיו אִמּוֹ עִם אֶחָד מִשְׁאַר הַקְּרוֹבִים קוֹרֵעַ תְּחִלָּה עַל אָבִיו אִמּוֹ וְאַחַר כָּךְ מַרְחִיק שָׁלֹשׁ אֶצְבָּעוֹת וְקוֹרֵעַ עַל הָאַחֵר
חוֹלֶה שֶׁמֵּת מֵת אִם דַּעְתּוֹ צְלוּלָה אֶלָּא שֶׁאֵינוֹ יָכוֹל לִקְרֹעַ מֵחֲמַת שֶׁהוּא מְסֻכָּן בְּחָלְיוֹ פָּטוּר אַחַר כָּךְ מִלִּקְרֹעַ אֶלָּא אִם כֵּן הוּא עֲדַיִן בְּתוֹךְ שִׁבְעָה דְּחָשִׁיב שְׁעַת חִמּוּם
אֲבָל אִם לֹא יָכוֹל לִקְרוֹעַ מֵחֲמַת שֶׁלֹּא הָיְתָה דַּעְתּוֹ צְלוּלָה אֲזַי כְּשֶׁתָּבוֹא דֵעָה צְלוּלָה הֲוֵי אָז שְׁעַת חִמּוּם שֶׁלּוֹ וְחַיָב אָז לִקְרוֹעַ אִם הוּא בְּתוֹךְ שְׁלֹשִׁים
וְעַל אָבִיו וְאִמּוֹ לְעוֹלָם
קָטָן שֶׁמֵּת מֵת אֲפִלּוּ לֹא הִגִיעַ לְחִנּוּךְ מְקָרְעִין קְרִעָה קְצָת מִשּׁוּם עַגְמַת נֶפֶשׁ לְהַרְבּוֹת הָאֵבֶל
וְאִם הִגִיעַ לְחִנוּךְ מִצְוָה לִקְרוֹעַ כְּמוֹ גְדוֹלִים
בְּחֹל הַמּוֹעֵד נוֹהֲגִים בִּמְדִינוֹת אֵלוּ שֶׁאֵין קוֹרְעִין כִּי אִם עַל אָבִיו וְאִמוֹ בֵּין בְּיוֹם הַקְּבוּרָה בֵּין בְּיוֹם הַשְּׁמוּעָה וַאֲפִלּוּ בִּשְׁמוּעָה רְחוֹקָה
אַךְ אִם מֵתוּ אָבִיו אִמּוֹ בְּיוֹם טוֹב הוֹאִיל וְנִדְחֲתָה הַקְּרִיעָה לֹא יִקְרַע בְּחֹל הַמּוֹעֵד עַד לְאַחַר הָרֶגֶל כְּשֶׁמַּתְחִיל לְהִתְאַבֵּל
וְעַל שְׁאָר קְרוֹבִים אֵין קוֹרְעִין בְּחֹל הַמּוֹעֵד עַד לְאַחַר הָרֶגֶל
אַךְ אִם שָׁמַע בְּחֹל הַמּוֹעֵד שְׁמוּעָה קְרוֹבָה שֶׁלְּאַחַר יוֹם טוֹב תְּהֵא רְחוֹקָה בְּכִי הַאי גַּוְנָא יִקְרַע בְּחֹל הַמּוֹעֵד
מִי שֶׁמֵּת מֵת שֶׁהוּא חַיָב לְהִתְאַבֵּל עָלָיו הֲרֵי זֶה אוֹנֵן עַד לְאַחַר הַקְּבוּרָה
לֹא יִנְהַג קַלּוּת רֹאשׁ כְּדֵי שֶׁלֹּא יֹאמְרוּ עַל הַמֵּת שֶׁהָיָה אָדָם קַל וְלָכֵן אֵין זֶה טָרוּד בִּקְבוּרָתוֹ וּבְאֶבְלוֹ וְאֵינוֹ חוֹשֵׁשׁ בְמִיתָתוֹ
וְזֶהוּ גְּנַאי גָּדוֹל לַמֵּת וְהוּא בִּכְלַל לוֹעֵג לָרָשׁ אֶלָּא יִתְרָאֶה לַכֹּל שֶׁהוּא טָרוּד וְנִבְהָל עַל מִיתָתוֹ וּקְבוּרָתוֹ
לֹא יֹאכַל בַּחֶדֶר שֶׁהַמֵּת בּוֹ אֶלָּא בְּחֶדֶר אַחֵר
וְאִם אֵין חֶדֶר אַחֵר יֹאכַל בְּבֵית חֲבֵרוֹ
וְאִם אֵין בֵּית חָבֵר יַעֲשֶׂה בִּפְנֵי הַמֵּת מְחִצָּה גְבֹהָה עֲשָׂרָה טְפָחִים וְלֹא יְהֵא רֶוַח פָּתוּחַ תַּחְתֶּיהָ שְׁלֹשָׁה טְפָחִים וּתְהֵא רְאוּיָה לַעֲמֹד בִּפְנֵי הָרוּחַ
וְאִם אֵין דָבָר לַעֲשׂוֹת בּוֹ מְחִצָה מַחֲזִיר פָּנָיו וְאוֹכֵל
בֵּין כָךְ וּבֵין כָּךְ וַאֲפִלּוּ הוּא בְעִיר אַחֶרֶת אֵינוֹ מֵסֵב וְאוֹכֵל דֶּרֶךְ קְבִיעוּת אֶלָּא דֶרֶךְ אַרְעַי וְאֵינוֹ אוֹכֵל בָּשָׂר וְאֵינוֹ שׁוֹתֶה יָיִן
אוֹנֵן פָּטוּר מִכָּל הַמִּצְוֹת שֶׁבַּתּוֹרָה וַאֲפִלּוּ אִם אֵינוֹ צָרִיךְ לַעֲסֹק בְּצָרְכֵי הַמֵּת כְּגוֹן שֶׁיֶשׁ אֲחֵרִים שֶׁעוֹסְקִים בִּשְׁבִילוֹ
וַאֲפִלּוּ אִם רוֹצֶה לְהַחְמִיר עַל עַצְמוֹ אֵינוֹ רַשַּׁאי מִפְּנֵי כְּבוֹד הַמֵּת
אֵינוֹ מְבָרֵךְ לֹא הַמּוֹצִיא וְלֹא בִּרְכַּת הַמָּזוֹן
וַאֲפִילוּ אִם אֲחֵרִים אוֹכְלִין וּמְבָרְכִין אֵינוֹ עוֹנֶה אָמֵן
וְאֵינוֹ מִצְטָרֵף לֹא לַזִּמוּן וְלֹא לַעֲשָׂרָה
אֲבָל מַה שֶׁהוּא מִצְוַת לֹא תַעֲשֶׂה אֲפִילּוּ מִדְּרַבָּנָן אָסוּר גַּם לוֹ
וְלָכֵן אִם בָּא לֶאֱכֹל פַּת צָרִיךְ לִטּוֹל יָדָיו וְלֹא יְבָרֵךְ עַל נְטִילַת יָדָיִם כְּמוֹ שֶׁאֵינוֹ מְבָרֵךְ הַמּוֹצִיא
וְכֵן בִּנְטִילַת יָדַיִם שַׁחֲרִית נוֹטֵל יָדָיו שָׁלֹשׁ פְּעָמִים כְּדַרְכּוֹ וְאֵינוֹ מְבָרֵךְ
אִם אָכַל קֹדֶם שֶׁנִּקְבַּר הַמֵּת וּלְאַחַר שֶׁנִּקְבַּר עֲדַיִן לֹא נִתְעַכֵּל הַמָּזוֹן יְבָרֵךְ בִּרְכַּת הַמָּזוֹן
וְכֵן אִם עָשָׂה צְרָכָיו קֹדֶם הַקְּבוּרָה יְבָרֵךְ אַחַר כָךְ בִּרְכַּת אֲשֶׁר יָצַר אֲפִלּוּ כָּל הַיּוֹם
אִם הָאוֹנֵן הוּא בְּעִיר אַחֶרֶת וּבִמְקוֹם הַמֵּת יֵשׁ גַּם כֵּן קְרוֹבִים שֶׁחַיָבִים לְהִתְאַבֵּל אֲזַי עַל זֶה שֶׁהוּא בְּמָקוֹם אַחֵר אֵין עָלָיו דִּין אוֹנֵן
אֲבָל אִם אֵין קְרוֹבִים בִּמְקוֹם הַמֵּת חָל עַל זֶה דִּין אוֹנֵן
בְּמָקוֹם שֶׁיֵשׁ חֶבְרָא קַדִּישָׁא וּלְאַחַר שֶׁהַקְּרוֹבִים נִתְעַסְּקוּ בְּצָרְכֵי הַקְּבוּרָה וְהִתְפַּשְּׁרוּ עִם אַנְשֵי חֶבְרָא קַדִּישָׁא אֵין עֲלֵיהֶם שׁוּם דָּבָר לַעֲשׂוֹת אַךְ אַנְשֵׁי חֶבְרָא קַדִּישָׁא עוֹשִׂין הַכֹּל אֲזַי אֵין עוֹד עַל הַקְּרוֹבִים דִּין אוֹנֵן וּמֻתָּרִין בְּבָשָׂר וָיַיִן וּמִכָּל שֶׁכֵּן שֶׁמֻתָּרִין וְחַיָבִין בִּקְרִיאַת שְׁמַע וּבִתְפִלָּה וּבְכָל הַמִּצְוֹת
וּמִכָּל מָקוֹם נוֹהֲגִין שֶׁאֵין הָאוֹנְנִין מִתְפַּלְּלִין עַד לְאַחַר הַקְּבוּרָה וְהַיְנוּ מִפְּנֵי שֶׁגַּם הֵם הוֹלְכִין וּמְלַוִין אֶת הַמֵּת עַד בֵּית הַקְּבָרוֹת
וְהָרוֹצֶה לְהַחְמִיר וּלְהִתְפַּלֵּל תֵּכֶף לְאַחַר שֶׁמָּסַר אֶת הַמֵּת לְאַנְשֵׁי חֶבְרָא קַדִּישָׁא יָכוֹל לְהַחְמִיר עַל עַצְמוֹ
כָּל זְמַן שֶׁלֹּא נִקְבַּר הַמֵּת אֵינוֹ חוֹלֵץ מִנְעָלָיו וּמֻתָּר לָצֵאת מִבֵּיתוֹ לְצָרְכֵי הַמֵּת
אֲבָל אָסוּר לֵישֵׁב לִישֹׁן עַל כִּסֵּא מִטָּה וְכָל שֶׁכֵּן שֶׁאָסוּר בְתַשְׁמִישׁ הַמִּטָּה וְאָסוּר בִּרְחִיצָה וְסִיכָה וְשִׂמְחָה וּשְׁאִילַת שָׁלוֹם וּבְתִסְפֹּרֶת וּבְתַלְמוּד תּוֹרָה וְאָסוּר בִמְלָאכָה אֲפִלּוּ עַל יְדֵי אֲחֵרִים וַאֲפִלּוּ בַּדָּבָר הָאָבֵד
וּבְהֶפְסֵד גָּדוֹל יַעֲשֶׂה שְׁאֵלַת חָכָם
מִי שֶׁהוּא אוֹנֵן בִּשְׁעַת קְרִיאַת שְׁמַע וּתְפִלָּה וּלְאַחַר שֶׁנִּקְבַּר הַמֵּת עָבְרָה רְבִיעִית הַיּוֹם שֶׁהוּא זְמַן קְרִיאַת שְׁמַע מִכָּל מָקוֹם אוֹמֵר גַּם קְרִיאַת שְׁמַע וּבִרְכוֹתֶיהָ עַד שְׁלִישׁ הַיּוֹם
אֲבָל אִם עָבַר גַּם שְׁלִישׁ הַיּוֹם אוֹמֵר קְרִיאַת שְׁמַע בְּלֹא הַבְּרָכוֹת
וּתְפִלַּת שְׁמוֹנֶה עֶשְׂרֵה מֻתָּר לְהִתְפַּלֵל עַד חֲצוֹת הַיּוֹם
וּמוּסָף בְּרֹאשׁ חֹדֶשׁ יָכוֹל לְהִתְפַּלֵל גַם אַחַר כָּךְ שֶׁזְּמַנָּה כָּל הַיּוֹם
וּמִבִּרְכוֹת הַשַּׁחַר לֹא יֹאמַר כִּי אִם שָׁלֹשׁ בְּרָכוֹת שֶׁלֹּא עָשַׂנִי גוֹי שֶׁלֹּא עָשַׂנִי עָבֶד שֶלֹּא עָשַׂנִי אִשָׁה וּבִרְכוֹת הַתּוֹרָה שֶׁאֵלּוּ זְמַנָּן כָּל הַיּוֹם
וּשְׁאָר הַבְּרָכוֹת לֹא יֹאמַר לְאַחַר שֶׁעָבַר זְמַנָן כֵּיוָן שֶׁבִּשְׁעַת חוֹבָתָן הַיְנוּ בַבֹּקֶר הָיָה פָטוּר
וְאִם נִקְבַּר הַמֵּת קֹדֶם שְׁלִישׁ הַיּוֹם וּבֵיתוֹ רָחוֹק מִבֵּית הַקְּבָרוֹת שֶׁעַד שֶׁיַּגִּיעַ לְבֵיתוֹ יַעֲבֹר שְׁלִישׁ הַיּוֹם טוֹב יוֹתֵר שֶׁיִכָּנֵס לְאֵיזֶה בַיִת סָמוּךְ לְבֵית הַקְּבָרוֹת לִקְרוֹא קְרִיאַת שְׁמַע וּלְהִתְפַּלֵל בַּזְּמַן הָרָאוּי אֲפִלּוּ בַחוּץ בְּמָקוֹם נָקִי
וּמִיָד כְּשֶׁמַּתְחִילִין לְהַשְׁלִיךְ עָפָר עַל הַמֵּת יָכוֹל לִקְרוֹא קְרִיאַת שְׁמַע וּלְהִתְפַּלֵל אַף עַל פִּי שֶׁהָאֲבֵלוּת עֲדַיִן אֵינָהּ חָלָה
מִי שֶׁמֵּת מֵת וְנַעֲשָׂה אוֹנֵן לְאַחַר שֶׁכְּבָר הִגִּיעַ זְמַן תְּפִלַּת שַׁחֲרִית מִנְחָה עַרְבִית וְהוּא לֹא הִתְפַּלֵּל מִקֹּדֶם שֶׁנַּעֲשָׂה אוֹנֵן וְנִמְשְׁכָה הָאֲנִינוּת עַד לְאַחַר זְמַן הַתְּפִלָּה אַף עַל פִּי כֵן אֵינוֹ צָרִיךְ תַּשְׁלוּמִין לְהִתְפַּלֵּל בִּתְפִלָה שֶׁלְּאַחֲרֶיהָ שְׁתָּיִם
מִי שֶׁמֵּת מֵת בַּשַּׁבָּת כֵּיוָן דְּאָסוּר לְקָבְרוֹ הַיּוֹם לֹא חָלָה עָלָיו אֲנִינוּת וּמֻתָּר בְּבָשָׂר וָיַיִן וְחַיָּב בְּכָל הַמִּצְוֹת חוּץ מִתַּשְׁמִישׁ הַמִּטָּה שֶׁאָסוּר לוֹ
וְגַם אָסוּר בְּתַלְמוּד תּוֹרָה דְּהַוְיָן דְבָרִים שֶׁבְּצִנְעָא
וְאִם הוּא שְּׁלִיחַ צִבּוּר אִם יֵשׁ אַחַר לְהִתְפַּלֵל לֹא יִתְפַּלֵל הוּא
וְאִי לֵיכָּא אַחֵר יִתְפַּלֵל הוּא
אִם הַמֵּת הוּא אָבִיו אִמּוֹ יָכוֹל לוֹמַר קַדִּישׁ בִּמְקוֹם שֶׁאֵין שְאָר אֲבֵלִים
אֲבָל בִּמְקוֹם שְׁאָר אֲבֵלִים לֹא יֹאמַר קַדִּישׁ קֹדֶם הַקְּבוּרָה
וְאִם הָאוֹנֵן הוּא אָבֵל מִכְּבָר עַל אָבִיו עַל אִמּוֹ שֶׁיֶשׁ יָארצֵייט יֹאמַר קַדִּישׁ כְּמוֹ שְׁאָר אָבֵל יָארצֵייט
סָמוּךְ לָעֶרֶב קוֹרֵא קְרִיאַת שְׁמַע בְּלֹא בְרָכוֹת וְאֵינוֹ מִתְפַּלֵל עַרְבִית וְאֵינוֹ מַבְדִּיל בְּמוֹצָאֵי שַׁבָּת וּמֻתָּר לּוֹ לֶאֱכֹל בְּלֹא הַבְדָּלָה
וּלְאַחַר שֶׁיִקָּבֵר הַמֵּת יַבְדִּיל עַל הַכּוֹס
וַאֲפִלּוּ לֹא נִקְבַּר עַד לְמָחָר יָכוֹל לְהַבְדִּיל עַל הַכּוֹס וְלֹא יְבָרֵךְ עַל הַנֵּר וְהַבְּשָׂמִים דְּמֻתָּר לְהַבְדִּיל עַד יוֹם שְׁלִישִׁי בַשַׁבָּת
וּבִתְפִלַּת שַׁחֲרִית שֶׁהוּא מִתְפַּלֵל כְּשֶׁלֹּא עָבַר זְמַנָהּ אֵינוֹ אוֹמֵר אַתָּה חוֹנַנְתָּנוּ
אִם צָרִיךְ לְעֵת עֶרֶב לָלֶכֶת מִבֵּיתוֹ עַד סָמוּךְ לִתְחוּם שַׁבָּת כְּדֵי שֶׁיֵלֵךְ בְּמוֹצָאֵי שַׁבָּת לְמָקוֹם אַחֵר בִּשְׁבִיל צָרְכֵי הַמֵּת שֶׁהוּא צָרִיךְ לְעֵת עֶרֶב לֶאֱסֹף אֶת הַגַּבָּאִים דְּחֶבְרָא קַדִּישָׁא לְהִשְׁתַּוֹות עִמָּהֶם בְּעַד מְקוֹם הַקְּבוּרָה אֲזַי מִיָד כְּשֶׁהִתְחִיל לָלֶכֶת וְלַעֲסֹק בְּצָרְכֵי הַמֵּת חָלָה עָלָיו אֲנִינוּת
מֵת בְּעֶרֶב שַׁבָּת לְעֵת מִנְחָה בְּעִנְיַן שֶׁאִי אֶפְשָר לְקָבְרוֹ קֹדֶם שַׁבָּת מִתְפַּלֵל גַּם מִנְחָה בְּעֶרֶב שַׁבָּת
מֵת בְּיוֹם רִאשׁוֹן שֶׁל יוֹם טוֹב אִם רוֹצֶה לְקָבְרוֹ הַיּוֹם עַל יְדֵי גּוֹי חָלָה עָלָיו מִיָד אֲנִינוּת
וּמִכָּל שֶׁכֵּן בְּיוֹם שֵׁנִי שֶׁיָּכוֹל לְקָבְרוֹ גַּם בְּעַצְמוֹ דְּחָלָה עָלָיו מִיָד אֲנִינוּת וַאֲפִלוּ הוּא אֵינוֹ רוֹצֶה לְקָבְרוֹ הַיּוֹם
מִי שֶׁמֵּתוֹ מוּטָל לְפָנָיו בְּלֵיל יוֹם טוֹב שֵׁנִי מָקוֹם שֶׁנָּהַגּוּ לְקָבְרוֹ עַל יְדֵי יִשְׂרָאֵל נוֹהֵג דִּין אֲנִינוּת אֲפִלּוּ בַּלַּיְלָה וְאֵינוֹ אוֹמֵר קִדּוּשׁ וְאֵינוֹ אוֹכֵל בָּשָׂר וְאֵינוֹ שׁוֹתֶה יָיִן
אֲבָל בְּלֵיל יוֹם טוֹב רִאשׁוֹן אֲפִלּוּ בְּלֵיל יוֹם טוֹב שֵׁנִי בְּמָקוֹם שֶׁנָּהֲגוּ לְהִתְעַסֵּק גַּם בְּיוֹם טוֹב שֵׁנִי דַּוְקָּא עַל יְדֵי גוֹיִם אֵין לִנְהֹג דִּין אֲנִינוּת בַּלָּיְלָה
מִי שֶׁהָיָה אוֹנֵן בְּמוֹצָאֵי יוֹם טוֹב יַבְדִּיל בְּיוֹם שֶׁלְּאַחֲרָיו אֲבָל לֹא אַחַר כָּךְ כִּי הַבְדָּלָה שֶׁל יוֹם טוֹב אֵין זְמַנָּהּ אֶלָּא עַד סוֹף הַיּוֹם שֶׁלְאַחֲרָיו
אוֹנֵן שֶׁיֶשׁ בֵּן לָמוּל אִם אֶפְשָׁר לִקְבֹּר אֶת הַמֵּת קֹדֶם שֶׁיֵצְאוּ מִבֵּית הַכְּנֶסֶת שַׁחֲרִית אֲזַי יִתְפַּלְּלוּ הַקַּבְּרָנִים תְּחִלָּה וְיִקְבְּרוּ אֶת הַמֵּת וְיָמוּלוּ אֶת הַתִּינוֹק
וְאִם אִי אֶפְשָׁר מִכָּל מָקוֹם יָמוּלוּ אֶת הַתִּינוֹק שַׁחֲרִית בְּבֵית הַכְּנֶסֶת וְהַסַּנְדָּק יְבָרֵךְ בִּרְכַּת לְהַכְנִיסוֹ מִשּׁוּם דְּמֵת וּמִילָה מִילָה קוֹדֶמֶת
אוֹנֵן בְּאוֹר לְאַרְבָּעָה עָשָׂר בְּנִיסָן יַעֲשֶׂה שְּׁלִיחַ לִבְדֹּק אֶת הֶחָמֵץ וְכָל חֲמִירָא וְכוּ' יֹאמַר בְּעַצְמוֹ
אוֹנֵן בְּלֵיל סְפִירַת הָעֹמֶר לֹא יִסְפֹּר בַּלַּיְלָה אֶלָּא בַּיּוֹם לְאַחַר הַקְּבוּרָה יִסְפֹּר בְּלֹא בְרָכָה
וּבִשְׁאָר הַלֵּילוֹת יִסְפֹּר אַחַר כָּךְ בִּבְרָכָה
וְאִם רוֹאֶה בַּיּוֹם כִּי הָאֲנִינוּת תִּמָּשֵׁךְ עַד הַלַּיְלָה יִסְפֹּר אֲפִלּוּ בַאֲנִינוּת בְּלֹא בְרָכָה כְּדֵי שֶׁיִסְפֹּר שְׁאָר הַלֵּילוֹת בִּבְרָכָה
מִי שֶׁמֵּת בִּתְפִיסָה וְהַמּוֹשֵׁל אֵינוֹ רוֹצֶה לִתְּנוֹ לִקְבוּרָה עַד שֶׁיִתְּנוּ מָמוֹן הַרְבֵּה לֹא חָלָה עַל הַקְּרוֹבִים אֲנִינוּת וְגַם אֲבֵלוּת לֹא חָלָה עֲלֵיהֶם כֵּיוָן שֶׁלֹּא נִתְיָאֲשו מִלְּקָבְרוֹ וּמְצַפִּים לְהִתְפַּשֵּׁר עִם הַמּוֹשֵׁל
וְכֵן אִם קְרוֹבֵי הַמֵּת הֵם בְּתְפִיסָה וְאֵינָם יְכוֹלִים לַעֲסֹק בְּצָרְכֵי הַמֵּת אֵין אֲנִינוּת חָלָה עֲלֵיהֶם
בִּמְקוֹמוֹת אֲשֶׁר נִתְּנָה הַדָּת שֶׁלֹּא לִקְבּוֹר אֶת הַמֵּת עַד לְאַחַר אַרְבָּעִים וּשְׁמוֹנֶה שָׁעוֹת אַף עַל פִּי כֵן לֹא נִפְטָר הָאוֹנֵן מִדִּין אֲנִינוּת כֵּיוָן שֶׁלְּאַחַר עֲבוֹר הַזְּמָן וַדַּאי יִקְבְּרוּהוּ מֻטָל עֲלֵיהֶם בֵּינְתַיִם לְהִתְעַסֵּק בִּכְבוֹדוֹ לְהָכִין תַּכְרִיכִין וְאָרוֹן וּלְהָכִין אֲנָשִׁים
אַךְ בְּיוֹם טוֹב שֵׁנִי יֵשׁ לְהָקֵל וּלְפָטְרוֹ מִדִּין אֲנִינוּת בָּזֶה שֶׁאִי אֶפְשָׁר לְקָבְרוֹ מֵחֲמַת פְּקֻדַּת הַמַּלְכוּת
בִּמְקוֹמוֹת הַנִּזְכָּרִים לְפִי שֶׁחוֹשְׁשִׁין שֶׁלֹּא יִמְצְאוּ אֲנָשִׁים לְטַהֵר אֶת הַמֵּת בְּקֵרוּב שְׁנֵי מֵעֵת לְעֵת לְאַחַר מוֹתוֹ וְעַל כֵּן הִמְצִיאוּ לְטַהֲרוֹ תֵּכֶף לְאַחַר מוֹתוֹ וּלְשׂוּמוֹ בְּאָרוֹן שָׁלֵם וְנָקוּב מִלְּמַטָּה אֲזַי לְאַחַר שֶׁהוּשַׂם בָּאָרוֹן פְּטוּרִין מִדִּין אֲנִינוּת וְנוֹהֵג דִּין אֲבֵלוּת
וּמִכָּל מָקוֹם צְרִיכִין לִמְנוֹת שִׁבְעָה יָמִים מִשָּׁעָה שֶׁיִסָּתֵם הַגּוֹלֵל בַּקָּבֶר
מִי שֶׁמֵּת מֵת וְהוּא אֵינוֹ יוֹדֵעַ אִם אֵין מִי שֶׁיִתְעַסֵּק בּוֹ צְרִיכִין לְהַגִּיד לוֹ
אֲבָל אִם יֵשׁ מִתְעַסְּקִין אֲחֵרִים אֵין לְהַגִּיד עַד לְאַחַר שֶׁיִתְפַּלֵּל
וּמִי שֶׁלְּאִשְׁתּוֹ מֵת לָהּ מֵת וְהִיא אֵינָהּ יוֹדַעַת יֶשׁ לְהַבַּעַל לְהַחְמִיר שֶׁלֹּא לְשַׁמֵּשׁ עִמָּהּ
נוֹהֲגִין לְהַדֵּר אַחַר בִּגְדֵי פִשְׁתָּן לְבָנִים לְתַכְרִיכִין וְיִהְיוּ נָאִים לְסִימָן שֶׁמּוֹדִים בִּתְחִיַת הַמֵּתִים דְּאָמַר רַב חִיָא בַּר יוֹסֵף עֲתִידִין הַצַּדִּיקִים שֶׁיַּעַמְדוּ בִּלְבוּשֵׁיהֶן
אֲבָל לֹא יִהְיוּ חֲשׁוּבִים יוֹתֵר מִדַּי כִי זֶה אָסוּר
אֵין לַעֲשׂוֹת בַּתַּכְרִיכִין לֹא אִמְרָא וְלֹא שׁוּם קֶשֶׁר הֵן בְּחוּטִין שֶׁתּוֹפְרִין בָּהֶם הֵן בִּלְבִישָׁה
קוֹבְרִין אֶת הָאִישׁ בְּטַלִית שֶׁיֶשׁ בָּהּ צִיצִית אַךְ פּוֹסְלִין אֶחָת
וְהַיּוֹתֵר נָכוֹן שֶׁכְּשֶׁמֻנָּח בַּקֶּבֶר אָז יַכְנִיסוּ צִיצָה בְּתוֹךְ הַכָּנָף
אִם הָיְתָה טַלִּית נָאֶה שֶׁהִתְפַּלֵּל בָּהּ בְּחַיָיו אֵינוֹ רָאוּי לְהַחֲלִיפָהּ לְאַחַר מוֹתוֹ בְּטַלִּית אַחֶרֶת שֶׁאֵינָהּ נָאֶה כִּי נְיָחָ לָאָדָם לְהִקָּבֵר בַּטַּלִית שֶׁהִתְפַּלֵּל בָּהּ בְּחַיָיו
כְּשֶׁמַּלְבִּישִׁין אֶת הַמֵּת יְכַוְּנוּ שֶׁכְּשֵׁם שֶׁהֵם מַלְבִּישִׁים אֶת הַגּוּף כָּךְ תִּתְלַבֵּשׁ נִשְׁמָתוֹ בְּמַלְבּוּשִׁים רוּחָנִיִים בְּגַן עֵדֶן
סֵדֶר הַטָּהֳרָה מַרְחִיצִין בְּמַיִם חַמִּים כָּל גּוּפוֹ וְרֹאשׁוֹ וּמְנַקִּין אוֹתוֹ הֵיטֵב בֵּין אֶצְבְּעוֹת יָדָיו וְרַגְלָיו וּבְכָל מָקוֹם וְחוֹפְפִין אֶת רֹאשׁוֹ וְסוֹרְקִין וְגוֹזְזִין שַׂעֲרוֹת רֹאשׁוֹ וְנוֹטְלִין צִפָּרְנֵי יָדָיו וְרַגְלָיו
וּצְרִיכִין לִזָּהֵר שֶׁלֹּא יַהַפְכוּ אֶת הַמֵּת עַל פָּנָיו שֶׁהוּא דֶרֶךְ בִּזָּיוֹן אֶלָּא יַטּוּ עָלָיו תִּשְׁעָה קַבִּין מַיִם דְהַיְנוּ שֶׁמַּעֲמִידִין אֶת הַמֵּת עַל הַקַּרְקַע עַל גַּבֵּי קַשׁ וְשׁוֹפְכִין הַמַּיִם עַל רֹאשׁוֹ שֶׁיֵרְדו עַל כָּל גּוּפוֹ
שִעוּר תִּשְׁעָה קַבִּין יֶשׁ בּוֹ מַחֲלֹקֶת
וְאֵין צְרִיכִין שֶׁיִהְיוּ כֻלָם בְּכְלִי אֶחָד דַּוְקָא אֶלָּא גַּם מִשֵּׁנֵי כֵלִים מִשְׁלשָׁה מִצְטָרְפִין רַק שֶׁהַשֵּׁנִי יַתְחִיל לִצּוֹק בְּעוֹד שֶׁלֹּא הִפְסִיק הָרִאשׁוֹן וְכֵן הַשְּׁלִישִׁי בְּעוֹד שֶׁלֹּא הִפְסִיק הַשֵּׁנִי
וְגַם אִם מְעָרֶה מִּכְּלִי אֶחָד לֹא יַפְסִיק הַקִּלּוּחַ
וּמִתּוֹךְ אַרְבָּעָה כֵלִים אֲפִלּוּ שׁוֹפְכִין בְּפַעַם אַחַת אֵין מִצְטָרְפִין
אַחַר כָּךְ טוֹרְפִין בֵּיצָה עִם יַיִן בְּיַחַד וְטוֹרְפִין הַבֵּיצָה בִּקְלִפָּתָהּ לְרַמֵּז שֶׁגַּלְגַּל הוּא שֶׁחוֹזֵר בָּעוֹלָם וּמַרְחִיצִין בּוֹ רֹאשׁוֹ
וּמַה שֶּׁנּוֹהֲגִין בְּאֵיזֶה מְקוֹמוֹת שֶׁכָּל אֶחָד לוֹקֵחַ מְעַט וּמַזֶה עַל הַמֵּת אֵין זֶה נָכוֹן וְיֵשׁ לְבַטֵּל מִנְהָג זֶה כִּי דוֹמֶה לְחֻקּוֹת הָעַמִּים אֶלָּא יִרְחֲצוּ רֹאשׁוֹ
צְרִיכִין לְהַשְׁגִיחַ שֶׁלֹּא יִקְמֹץ הַמֵּת אֶצְבְּעוֹת יָדָיו
וּמַה שֶׁבִּקְּצָת מְקוֹמוֹת נוֹהֲגִין לִקְמֹץ אֶת הָאֶצְבָּעוֹת יֵשׁ לְבַטֵל מִנְהָג זֶה
וּמַה שֶׁקְּצָת אוֹמְרִים שֶׁמְּרַמְּזִים בָּזֶה שֵׁמוֹת קְדוֹשִׁים דָבָר בָּדוּי הוּא
גַּם מַה שֶׁנּוֹתְנִין בְּיָדוֹ שַׁרְבִיטִין שֶׁקּוֹרִין גֶּעפְּלִיךְ מִנְהָג שְׁטוּת הוּא
וְאִם רוֹצִים דַּוְקָא לָתֵת אוֹתָן יַנִּיחוּם אֶצְלוֹ
לְאַחַר שֶׁטִּהֲרוּ אֶת הַמֵּת לֹא יַנִּיחוּ אוֹתוֹ בְּאוֹתוֹ מָקוֹם שֶׁטִּהֲרוּהוּ אֶלָּא יַשְּׁכִּיבוּהוּ כְּנֶגֶד הַפֶּתַח לִפְנִים מִן הַבָּיִת
וְאֵין מְהַפְּכִין אֶת הַדָּף שֶׁטִּהֲרוּהוּ עָלָיו כִּי יֵשׁ סַכָּנָה בַדָּבָר
לֹא יְנַשֵּׁק אָדָם יְלָדָיו שֶׁמֵּתוּ כִּי הִיא סַכָּנָה גְדוֹלָה
וּמִכָּל שֶׁכֵּן שֶׁלֹּא יֹאחַז בְּיָדוֹ שֶׁל מֵת וְיֹאמַר שֶׁיּוֹלִיכֵהוּ עִמּוֹ
כְּשֶׁמּוֹצִיאִין אֶת הַמֵּת מִן הַבַּיִת יֵשׁ לִזָּהֵר שֶׁלֹּא יֵצֵא אָדָם רִאשׁוֹן
אַךְ הַמִּתְעַסְּקִים שֶׁצְּרִיכִין לֵילֵךְ רִאשׁוֹן מִן הַבַּיִת כְּדֵי לְנָשְׂאוֹ אֵין קְפֵּידָא
מִי שֶׁנָּפַל מֵאֵלָיו וּמֵת מִיָד אִם יֵשׁ פְּצָעִים בְּגוּפוֹ וְיָצָא מִמֶּנוּ דָם וְאִם כֵּן יֵש לָחוּשׁ שֶׁמָּא נִבְלַע דַּם הַנֶּפֶשׁ בִּבְגָדָיו וּבְמִנְעָלָיו לָכֵן אֵין מְטַהֲרִין אוֹתוֹ אֶלָּא קוֹבְרִין אוֹתוֹ בִּבְגָדָיו וּבְמִנְעָלָיו רַק לְמַעְלָה מִבְּגָדָיו כּוֹרְכִין אוֹתוֹ בְסָדִין שֶׁקּוֹרִין סוֹבֵב
וְנוֹהֲגִין לַחְפֹּר בַּקַּרְקַע שֶׁנָּפַל שָׁם אִם יֵשׁ שָׁם דָּם וְכֵן בְּקָרוֹב וְקוֹבְרִין עִמּוֹ אֶת כָּל הֶעָפָר שֶׁיֶשׁ בּוֹ דָם
וְדַוְקָא בְּגָדָיו שֶׁהָיָה לָבוּש בָּהֶם קוֹבְרִין עִמּוֹ
אֲבָל אִם נִתַּז מִן הַדָּם עַל שְׁאָר בְּגָדִים שֶׁאֵינוֹ מְלֻבָּשׁ בָּהֶם וְכֵן אִם הִנִּיחוּהוּ עַל כָּרִים וּכְסָתוֹת וַעֲדַיִן הַדָּם יוֹצֵא אֵינָן צְרִיכִין קְבוּרָה אֶלָּא יְכַבְּסוּם הֵיטֵב עַד שֶׁלֹּא יִשָּׁאֵר בָּהֶם רֹשֶׁם דָּם וְהַמַּיִם יִשְׁפְּכוּ לְתוֹךְ קִבְרוֹ
אִם לֹא יָצָא מִמֶּנוּ דָם פּוֹשְׁטִין בְּגָדָיו וּמְטַהֲרִין אוֹתוֹ וּמַלְבִּישִׁין אוֹתוֹ תַכְרִיכִין כִּשְׁאָר מֵתִים
וְכֵן מִי שֶׁנִּטְּבַּע בַּיָּם פּוֹשְׁטִין בְּגָדָיו וְדִינוֹ כִּשְׁאָר מֵתִים
וְיֵשׁ מְקוֹמוֹת שֶׁנּוֹהֲגִין לִקְבֹּר גַּם הַנִּטְבָּעִים בְּבִגְדֵיהֶם שֶׁנִּמְצְאוּ בָהֶם וְהֵיכָא דְנָהוּג נָהוּג
אֲפִלּוּ יָצָא מִמֶּנוּ דָם אֶלָּא שֶׁכְּבָר פָּסַק וּפָשְׁטוּ אֶת בְּגָדָיו וְחַי אַחֲרֵי זֶה אֵיזֶה יָמִים וְאַחַר כָּךְ מֵת מְטַהֲרִין אוֹתוֹ וְעוֹשִׂין תַכְרִיכִין
וְאַף עַל פִּי שֶׁהוּא מְלֻכְלָךְ מִדָם שֶׁיָּצָא מִמֶּנּוּ אֲפִלּוּ הָכִי מְטַהֲרִין אוֹתוֹ כִּי אֵין לָחוּשׁ לְדָם שֶׁיָּצָא מִמֶּנּוּ בַחַיִּים אֶלָּא לְדָם שֶׁיָּצָא מִמֶּנוּ בִשְׁעַת מִיתָה חָיְשֵׁינָן שֶׁמָּא הוּא דַם הַנֶּפֶשׁ שֶׁמָּא נִתְעָרֵב בּוֹ דַּם הַנָּפֶשׁ
יוֹלֶדֶת שֶׁמֵּתָה מֵחֲמַת לֵדָה דִּינָה כְּהָרוּג שֶׁאִם יָדוּעַ שֶׁיָּצְאוּ מִמֶּנָּה דָּמִים מְרֻבִּים אֵין מְטַהֲרִין אוֹתָהּ
אֲבָל אִם כְּבָר כָּלוּ הַדָּמִים לָצֵאת וְאַחַר כָּךְ מֵתָה שֶׁאֵין לְהִסְתַּפֵּק בְּדַם הַנֶּפֶשׁ עוֹשִׂין לָהּ כְּמוֹ לִשְׁאָר מֵתִים
וּבְהַרְבֵּה קְהִלּוֹת נוֹהֲגִין לְטַהֵר כָּל יוֹלֶדֶת וְעוֹד יֵשׁ אֵיזֶה מִנְהָגִים בְּיוֹלֶדֶת וְהֵיכָא דְנָהוּג נָהוּג
הַנֶּהֱרָג עַל יְדֵי גוֹיִם אֲפִלּוּ לֹא יָצָא מִמֶּנּוּ דָם כְּלָל כְּגוֹן שֶׁנֶּחֱנַק קוֹבְרִין אוֹתוֹ כְּמוֹ שֶׁנִּמְצָא כְּדֵי לְהַעֲלוֹת חֵמָה
מֵת בֵּין גּוֹי בֵּין יִשְׂרָאֵל וְתַכְרִיכָיו אֲסוּרִין בַּהֲנָאָה
וְכֵן נוֹיֵי הַמֵּת הַמְּחֻבָּרִים לְגוּפּוֹ כְּגוֹן פֵּאָה נָכְרִית שֶׁהִיא קְשׁוּרָה קְלוּעָה בְּתוֹךְ שַׂעֲרוֹתָיו אֲסוּרִין בַּהֲנָאָה
וְכֵן אִם הָיְתָה שֵׁן תּוֹתֶבֶת תִּקָּבֵר עִמּוֹ
אֲבָל נוֹי שֶׁאֵינוֹ מְחֻבָּר לְגוּפוֹ מֻתָּר
וְכֵן נוֹי שֶׁאֵינוֹ כְּעֵין גוּפוֹ כְּגוֹן הַתַּכְשִׁיטִין וְהַבְּגָדִים מֻתָּרִים בְּכָל עִנְיָן
אִם יֵשׁ מֵת בָּעִיר כָּל בְּנֵי הָעִיר אֲסוּרִין בִּמְלָאכָה
וְאִם יֵשׁ בָּעִיר מְמֻנִּים לְהִתְעַסֵּק בַּמֵּת אֵלּוּ שֶׁאֵינָן צְרִיכִין לְהִתְעַסֵּק בּוֹ מֻתָּרִין בִּמְלָאכָה
בִּכְפָר קָטָן אִם יֵשׁ שָׁם מֵת אֵין שׁוֹאֲלִין בְּשָׁלוֹם זֶה לָזֶה וּמִכָּל שֶׁכֵּן שֶׁאֵין שׁוֹאֲלִין בְּשָׁלוֹם בְּבֵית הַקְבָרוֹת כְּשֶׁיֵּשׁ שָׁם מֵת אֲפִלּוּ בְעִיר גְּדוֹלָה
אֲבָל כְּשֶׁאֵין שָׁם מֵת שׁוֹאֲלִין בְּרִחוּק אַרְבַּע אַמּוֹת מִן הַקְּבָרִים
אָסוּר לְהָלִין אֶת הַמֵּת שֶׁנֶּאֱמַר לֹא תָלִין וְגוֹ' כִּי קָבוֹר תִּקְבְּרֶנּוּ בַּיּוֹם הַהוּא
וְאִם מְלִינוֹ מִשׁוּם כְּבוֹדוֹ לְהָבִיא אָרוֹן וְתַכְרִיכִין שֶׁיָּבוֹאוּ קְרוֹבָיו סַפְדָּנִים מֻתָּר דְּלֹא אָסְרָה תוֹרָה אֶלָּא דֻמְיָא דְתָלוּי שֶׁהוּא דֶרֶךְ בִּזָיוֹן
אֲבָל לֹא כְּשֶׁהוּא לִכְבוֹדוֹ
וְכֵן אִם נִמְצָא אֵיזֶה מֵת וְלֹא נוֹדַע בְּבֵרוּר מִי הוּא מֻתָּר לַהֲלִינוֹ עַד שֶׁיָּבוֹאוּ עֵדִים אִשְׁתּוֹ לְהַכִּירוֹ
בְּכָל הַמֵּתִים הַמְּמַהֵר לְהוֹצִיאוֹ לִמְנוּחָתוֹ הֲרֵי זֶה מְשֻׁבָּח
אֲבָל בְּאָבִיו וְאִמּוֹ שֶׁחַיָב לְהַסְפִּידָם וּלְקוֹנֵן עֲלֵיהֶם הַרְבֵּה הַמְּמַהֵר לְהוֹצִיאָם הֲרֵי זֶה מְגֻנֶּה אֶלָּא אִם כֵּן הָיָה עֶרֶב שַׁבָּת עֶרֶב יוֹם טוֹב שֶׁהָיוּ גְשָׁמִים מְזַלְפִים עַל הַמִּטָּה
אִם יֵשׁ שְׁנֵי מֵתִים זֶה שֶׁמֵּת תְּחִלָּה מוֹצִיאִין אוֹתוֹ תְּחִלָּה וְאַחַר כָּךְ אֶת הַשֵּׁנִי
וּלְאַחַר שֶׁקָּבְרוּ אֶת הָרִאשׁוֹן אֵין עוֹמְדִין עָלָיו בְּשׁוּרָה וְאֵין אוֹמְרִים עָלָיו בִּרְכַּת אֲבֵלִים וְתַנְחוּמֵי אֲבֵלִים כְּדֵי שֶׁלֹּא לְעַכֵּב קְבוּרַת הַשֵּׁנִי
אִם רוֹצִים לְהָלִין אֶת הָרִאשׁוֹן מִפְּנֵי כְבוֹדוֹ אֵין מְעַכְּבִין אֶת הַשֵּׁנִי בִּשְׁבִיל זֶה אֶלָּא קוֹבְרִין אוֹתוֹ מִיָד
אִם אֶחָד תַּלְמִיד חָכָם וְאֶחָד עַם הָאָרֶץ מוֹצִיאִין אֶת הַתַּלְמִיד חָכָם תְּחִלָּה אֲפִלּוּ אִם עַם הָאָרֶץ מֵת תְּחִלָּה
אִישׁ וְאִשָּׁה מוֹצִיאִין אֶת הָאִשָּׁה תְחִלָּה אֲפִלּו אִם הָאִישׁ מֵת תְחִלָּה דִּכְתִיב וַתָּמָת שָׁם מִרְיָם וַתִּקָּבֵר שָׁם סָמוּךְ לְמִיתָה קְבוּרָה
כָּל הַמּוֹרִיד דְּמָעוֹת עַל אָדָם כָּשֵׁר שֶׁמֵּת הַקָּדוֹשׁ בָּרוּךְ הוּא סוֹפְדָן וּמַנִּיחָן בְּבֵית גְּנָזָיו וְיֵשׁ בָּזֶה תִּקּוּן לַעֲוֹן קֶרִי וְהַצָּלָה לְבָנָיו הַקְּטַנִּים מִן הַמִּיתָה רַחֲמָנָא לִצְלָן
הָרוֹאֶה אֶת הַמֵּת וְאֵינוֹ מְלַוֶּה אוֹתוֹ עוֹבֵר מִשּׁוּם לוֹעֵג לָרָשׁ וּבַר נִדּוּי הוּא
וּלְפָחוֹת יְלַוֵּהוּ אַרְבַּע אַמּוֹת
וּבִמְקוֹם שֶׁאֵינוֹ צָרִיךְ לְלַוּוֹתוֹ מִכָּל מָקוֹם צָרִיךְ לַעֲמֹד בְּפָנָיו
וְלֹא לִפְנֵי הַמֵּת הוּא עוֹמֵד אֶלָּא מִפְּנֵי הָעוֹסְקִים בּוֹ שֶׁהֵם עֲסוּקִים בַּמִּצְוָה
וְכֵן הַדִּין בְּכָל דְּבַר מִצְוָה שֶׁהָאָדָם עוֹסֵק בּוֹ צְרִיכִין לַעֲמֹד בְּפָנָיו
וְכֵן הָיוּ בַעֲלֵי אֻמָּנִיּוֹת עוֹמְדִין בִּפְנֵי מְבִיאֵי בִכּוּרִים
בִּזְמַן הַזֶּה מִסְּתָמָא כָּל אִישׁ יִשְׂרָאֵל לָמַד מִקְרָא וּמִשְׁנָה
וְלָכֵן כְּשֶׁמֵּת מְבַטְלִין אֲפִלוּ תַלְמוּד תּוֹרָה כְדֵי לְלַוּוֹת אוֹתוֹ
אַךְ לְאִשָּׁה לְתִינוֹק נוֹהֲגִין לְהָקֵל שֶׁלֹּא לְבַטֵּל תַּלְמוּד תּוֹרָה בִּשְׁבִיל הַלְוָיָה
וְתִינוֹקוֹת שֶל בֵּית רַבָּן לְעוֹלָם אֵין מְבַטְּלִין כְּלָל דַּאֲפִלּוּ לְבִנְיַן בֵּית הַמִּקְדָּשׁ אֵין מְבַטְּלִין אוֹתָם
צְרִיכִין לִזָּהֵר מְאֹד לְבַל יִתְרָאוּ הַנָּשִׁים עִם הָאֲנָשִׁים כְּשֶׁהוֹלְכִין לְבֵית הַקְּבָרוֹת וּמִכָּל שֶׁכֵּן בַּחֲזָרָתָן כִּי יֵשׁ חַס וְשָׁלוֹם סַכָּנָה בַּדָּבָר
נוֹשְׂאֵי הַמִּטָּה אֵין לָהֶם לִנְעוֹל בְּרַגְלֵיהֶם סַנְדָּלִים
אֲבָל בְּמִנְעָלִים אֵין קְפֵּידָא
כְּשֶׁמַּגִּיעִים עִם הַמֵּת לְעֵרֶךְ שְׁלֹשִׁים אַמָּה מִן הַקֶּבֶר יַעַמְדוּ עִמּוֹ כָּל אַרְבַּע אַמּוֹת כְּדֵי שֶׁיַּעַמְדוּ שֶׁבַע פְּעָמִים כְּנֶגֶד שִׁבְעָה מַעֲמָדוֹת שֶׁהֵם כְּנֶגֶד שִׁבְעָה הֲבָלִים שֶׁבְּקֹהֶלֶת וְשִׁבְעָה מְדוֹרֵי גֵיהִנָּם וְשִׁבְעָה דִינִים הַחוֹלְפִים עַל הַמֵּת וְיִשְׁהוּ מְעַט שָׁם שֶׁזּוֹהִי קְצָת כַּפָרָה לַמֵּת
וּבְיוֹם שֶׁאֵין אוֹמְרִים תַּחֲנוּן אֵין צְרִיכִין לְהַעֲמִיד כִּי אָז אֵין הַדִּין קָשֶׁה
כְּשֶׁבָּאִים לְבֵית הַקְּבָרוֹת מִי שֶׁלֹּא רָאָה אֶת הַקְּבָרִים שְׁלֹשִׁים יוֹם צָרִיךְ לְבָרֵךְ אֲשֶׁר יָצַר אֶתְכֶם בַּדִּין וְכוּ' וְאַחַר כָּךְ אוֹמְרִים אַתָּה גִבּוֹר וְכוּ' עַד לְהַחֲיוֹת מֵתִים
אַחַר כָּךְ אוֹמְרִים צִדּוּק הַדִּין הַצּוּר תָּמִים פָּעֳלוֹ וְכוּ'
אֶחָד מִן הָאֲבֵלִים מַתְחִיל
וְאִם אֵין שָׁם אָבֵל הַמֻּפְלָא אֲשֶׁר שָׁם מַתְחִיל
וּבַיָמִים שֶׁאֵין אוֹמְרִים בָּהֶם תַּחֲנוּן אֵין אוֹמְרִים צִּדּוּק הַדִּין
וְלָכֵן אֵין אוֹמְרִים בְּעֶרֶב שַׁבָּת לְאַחַר חֲצוֹת הַיּוֹם וְכֵן בְּעֶרֶב יוֹם טוֹב
אֲבָל בְּעֶרֶב רֹאשׁ חֹדֶשׁ וְעֶרֶב חַנֻכָּה וְעֶרֶב פּוּרִים אוֹמְרִים גַּם לְאַחַר חֲצוֹת הַיּוֹם
וְעַל תַּלְמִיד חָכָם אוֹמְרִים גַּם בְּלַ"ג בָּעֹמֶר וּבַיָמִים שֶׁלְּאַחַר רֹאשׁ חֹדֶשׁ סִיוָן עַד שָׁבוּעוֹת וּבְתִשִׁעָה בְּאָב וּבְעֶרֶב רֹאשׁ הַשָּׁנָה קֹדֶם חֲצוֹת הַיּוֹם
בַּלַּיְלָה אֵין אוֹמְרִים לֹא צִדּוּק הַדִּין וְלֹא קַדִּישׁ בְּבֵית הַקְּבָרוֹת
עַל תִּנוֹק פָּחוֹת מִשְׁלשִׁים יוֹם אֵין אוֹמְרִים צִדּוּק הַדִּין
קְבוּרָה הָאֲמוּרָה בַּתּוֹרָה הִיא שֶׁיִּתֵּן אֶת הַמֵּת בַּקַּרְקַע מַמָּשׁ
וּבְהַרְבֵּה מְקוֹמוֹת נוֹהֲגִין לְהַנִּיחַ אֶת הַמֵּת בְּאָרוֹן הֶעָשׂוּי מִנְּסָרִים וְכָךְ קוֹבְרִין אוֹתוֹ דְּאִי אֶפְשָׁר שֶׁלֹּא יִהְיוּ נְקָבִים בְּאָרוֹן זֶה וְסַגֵּי בְּהָכִי
וְיֵשׁ מְקוֹמוֹת שֶׁקּוֹבְרִין בְּלֹא אָרוֹן אֶלָּא מַנִּיחִין אוֹתוֹ עַל הַקַּרְקַע מַמָּשׁ בְלֹא דַף תַּחְתָּיו אֶלָּא מִן הַצְּדָדִין נוֹתְנִים שְׁנֵי דַפִּים וְעַל אֵלּוּ נוֹתְנִים עוֹד דַּף אֶחָד כְּדֵי שֶׁלֹּא יִפּוֹל הֶעָפָר עַל גּוּף הַמֵּת שֶׁזֶּה בִזָּיוֹן לוֹ
וְיֵשׁ עוֹד מְקוֹמוֹת שֶׁקּוֹבְרִין שְׁאָר מֵתִים כָּךְ בְּלֹא אָרוֹן וְרַק לְכֹהֲנִים וּבְכוֹרִים שֶׁהֵם חֲשׁוּבִים עוֹשִׂים אָרוֹן
כְּשֶׁעוֹשִׂין אָרוֹן יֵשׁ לִזָּהֵר בְּשִׁיּוּרֵי הַנְּסָרִים שֶׁלֹּא לַעֲשׂוֹת מֵהֶם אֵיזֶה תַשְׁמִישׁ וְיֵשׁ לְהַסִּיק בָּהֶן תַּחַת הַכְּלִי שֶׁמְּחַמְּמִים אֶת הַמַּיִם לְטָהֳרָה
טוֹבֵי לֵבָב שֶׁהֶאֱכִילוּ עֲנִיִים עַל שֻׁלְחָנָם יֵש לַעֲשוֹת לָהֶם אָרוֹן מִן הַשֻּׁלְחָן כְּמוֹ שֶׁכָּתוּב וְהָלַךְ לְפָנֶיךָ צִדְקֶךָ
מַנִּיחִין אֶת הַמֵּת עַל גַבָּיו וּפָנָיו לְמַעְלָה וּמִי שֶׁיֶשׁ עֲפַר אֶרֶץ יִשְׂרָאֵל מְפַזְרִין קְצַת תַּחְתָיו וּקְצָת עָלָיו עַל שֵׁם וְכִפֶּר אַדְמָתוֹ עַמּוֹ
וְהָעִקָּר לָתֵת עַל בְּרִית הַקֹּדֶשׁ וְגַם עַל פִּיו וְעַל עֵינָיו וְעַל כַּפָּיו
אֵין קוֹבְרִין אֶת הַמֵּתִים זֶה אֵצֶל זֶה אֶלָּא אִם כֵּן הָיָה הַדֹּפֶן הַמַּפְסִיק בֵּינֵיהֶם יָכוֹל לַעֲמֹד בִּפְנֵי עַצְמוֹ וְהוּא לַפָּחוֹת שֵׁשׁ אֶצְבָּעוֹת
וְאִם אֶפְשָׁר יֵשׁ לְהַחֲמִיר שֶׁיִהְיוּ שִׁשָׁה טְפָחִים בֵּין זֶה לָזֶה
אֲבָל הָאִישׁ הָאִשָּׁה נִקְבָּרִים עִם בְּנָם בִתָּם עִם בֶּן בַּת בְּנָם וּבִתָּם
זֶה הַכְּלָל כָּל קָטֹן שֶׁיָּשֵׁן עִמּוֹ בְּחַיָיו נִקְבָּר עִמּוֹ בְּמוֹתוֹ
אֲבָל בֵּן גָּדוֹל עִם אָבִיו בַּת גְדוֹלָה עִם אִמָּהּ אֵינָם נִקְבָּרִים יָחַד
וַאֲפִלּוּ בִּקְטַנִּים דַּוְקָא לִקְבֹּר שְׁנֵיהֶם בְבַת אַחַת אֲבָל אִם כְּבָר נִקְבַּר אֶחָד אָסוּר לִקְבֹּר אֶצְלוֹ אֶת הָאַחֵר
כְּבָר מְבֹאָר בְּסִימָן סָעִיף ז דְּתִינוֹק שֶׁמֵּת מָלִין אוֹתוֹ אֵצֶל קִבְרוֹ וְקוֹרְאִין שֵׁם וְכֵן לְתִינֹקֶת גַּם כֵּן צְרִיכִין לִקְרוֹא לָהּ שֵׁם
וּצְרִיכִין לְהַזְהִיר אֶת הַקַּבְּרָנִים עַל זֶה
אֵין נוֹתְנִים שְׁנֵי אֲרוֹנוֹת זֶה עַל זֶה אֶלָּא אִם יֵשׁ בֵּינֵיהֶן עָפָר שִׁשָּׁה טְפָחִים
אֵין קוֹבְרִים רָשָׁע אֵצֶל צַדִּיק שֶנֶּאֱמַר אַל תֶּאֱסֹף עִם חַטָּאִים נַפְשִׁי
וַאֲפִלּוּ רָשָׁע חָמוּר אֵצֶל רָשָׁע קַל אֵין קוֹבְרִים
וְכֵן אֵין קוֹבְרִין צַדִּיק וְכָל שֶּׁכֵּן בֵּינוֹנִי וְכָשֵׁר אֵצֶל חָסִיד מֻפְלָג
שְׁנַיִם שֶׁהָיוּ שׂוֹנְאִים זֶה לָזֶה אֵין לְקָבְרָם יַחַד שֶׁגַּם בְּמוֹתָם אֵין לָהֶם מְנוּחָה יָחַד
הַמִּנְהָג לְהַקְפִּיד שֶׁלֹּא לִקַּח מָרָא חֲצִינָא מִיַד חֲבֵרוֹ כְּשֶׁקּוֹבְרִין אֶת הַמֵּת אֶלָּא זֶה זוֹרְקוֹ מִיָדוֹ וְזֶה נוֹטְלוֹ
לְאַחַר שֶׁהִנִּיחוּ אֶת הַמֵּת בַּקֶּבֶר מְהַפְּכִין אֶת הַמִּטָּה שָׁלֹשׁ פְּעָמִים כִּי מִטָּה בְּגִימַטְרִיָא דִין לְרַמֵּז שֶׁיִתְהַפֵּךְ הַדַּין לְרַחֲמִים וְהַהֶסְפֵּד לְמָחוֹל
זֵכֶר לַדָּבָר הָפַכְתָּ מִסְפְּדִי לְמָחוֹל לִי
וּבְיוֹם שֶׁאֵין אוֹמְרִים תַּחֲנוּן אֵין עוֹשִׂין זֹאת
אִם יֵשׁ יָתוֹם בְּבֵית הַקְּבָרוֹת אֲזַי לְאַחַר הַקְּבוּרָה מַרְחִיקִין לְכָל הַפָּחוֹת אַרְבַּע אַמּוֹת מֵהַקְּבָרִים וְאוֹמְרִים אֶת הַמִּזְמוֹר לַמְּנַצֵּחַ וְגוֹ' שִׁמְעוּ זֹאת וְגוֹ'
וּבְיוֹם שֶׁאֵין אוֹמְרִים תַּחֲנוּן אוֹמְרִים מִכְתָּם לְדָוִד וְגוֹ' וְהַיָּתוֹם אוֹמֵר קַדִּישׁ דְּהוּא עָתִיד לְאִתְחַדָּתָא וְהַקָּהָל אוֹמְרִים עִמּוֹ עַד וִיקָרֵהּ
וְיֵשׁ מְקוֹמוֹת נוֹהֲגִין שֶׁגַּם הַקַּדִּישׁ אוֹמְרִים תְּחִלָּה קֹדֶּם הַקְּבוּרָה לְאַחַר צִדּוּק הַדִּין
וְיֵשׁ מְקוֹמוֹת שֶׁגַּם צִדּוּקַ הַדִּין אֵין אוֹמְרִים עַד לְאַחַר הַקְּבוּרָה
נוֹהֲגִין שֶׁכְּשֶׁהוֹלְכִין מִבֵּית הַקְּבָרוֹת תּוֹלְשִׁין עֲשָׂבִים וּמַשְׂלִיכִין אַחֲרֵי גֵוָם וְאוֹמְרִים זָכוּר כִּי עָפָר אֲנָחְנוּ
וְגַם הוּא רֶמֶז לִתְחִיַת הַמֵּתִים שֶׁיִחְיוּ מֵעֲפָרָם עַל דֶּרֶךְ וְיָצִיצוּ מֵעִיר כְּעֵשֶב הָאָרֶץ
וִיכוֹלִין לַעֲשׂוֹת כֵּן גַּם בְּחֹל הַמּוֹעֵד
וְרוֹחֲצִין יְדֵיהֶם
וְיֵשׁ רֶמֶז שֶׁאֵין טֻמְאָה זֹאת נִטְהֶרֶת אֶלָּא בִּשִׁלשָׁה דְבָרִים אֵלּוּ מַיִם וְאֵפֶר פָּרָה וְאֵזוֹב
אֵין לִרְחוֹץ אֶת הַיָּדַיִם בַּנָּהָר אֶלָּא מִכֶּלִי
וְאֵין לִטּוֹל אֶת הַכְּלִי מִיַּד מִי שֶׁרָחַץ אֶלָּא זֶה מַעֲמִידוֹ וְזֶה נוֹטְלוֹ
וְאֵין לְנַגֵּב אֶת הַיָּדָיִם
יֵשׁ אוֹמְרִים שֶׁיּוֹשְׁבִים שֶׁבַע פְּעָמִים מִפְּנֵי שֶׁהָרוּחוֹת מְלַוּוֹת אוֹתוֹ וְכָל זְמַן שֶׁיּוֹשְׁבִין בּוֹרְחִין מִמֶּנוּ
וּבִקְצָת מְקוֹמוֹת נוֹהֲגִין לֵישֵׁב רַק שָׁלֹשׁ פְּעָמִים לְאַחַר שֶׁרָחֲצוּ אֶת הַיָּדַיִם וְאוֹמְרִים בְּכָל פַּעַם וִיהִי נֹעַם וְגוֹ'
וְגַם כְּשֶׁנִּקְבַּר הַמֵּת בְּיוֹם טוֹב יְכוֹלִין לֵיֹשֵב כָּךְ שָׁלֹשׁ פְעָמִים כְּמוֹ בַּחֹל
וְנוֹהֲגִין לְהַקְפִּיד אִם יִכָּנֵס אָדָם לְבֵיתוֹ קֹדֶם שֶׁיִרְחַץ יָדָיו וְיֵשֵׁב
וּמִנְהַג אֲבוֹתֵינוּ תּוֹרָה
אֵין מוֹלִיכִין אֶת הַמֵּת מֵעִיר שֶׁיֶשׁ בָּהּ קְבָרוֹת לְעִיר אַחֶרֶת מִשּׁוּם דַּהֲוֵי לֵּהּ בִּזָּיוֹן לְטַלְטְלוֹ מִמָּקוֹם לְמָקוֹם אֶלָּא מִחוּץ לָאָרֶץ לְאֶרֶץ יִשְׂרָאֵל שֶׁמּוֹלִיכִין אוֹתוֹ לִמְקוֹם קִבְרוֹת אֲבוֹתָיו
וְכֵן אִם הוּא צִוָּה לְהוֹלִיכוֹ מִמָּקוֹם לְמָקוֹם מֻתָּר
אָסוּר לִפְתֹּחַ קֶבֶר לְאַחַר שֶׁנִּסְתַּם הַגּוֹלֵל דְּהַיְנוּ שֶׁכְּבָר נָתְנוּ עָפָר עַל כִּסּוּי הָאָרוֹן
אֲבָל כָּל זְמַן שֶׁלֹּא נָתְנוּ עָפָר מֻתָּר לְפָתְחוֹ מִשּׁוּם אֵיזֶה דָבָר
וְאִם מֵחֲמַת אֵיזֶה דָבָר צְרִיכִין לְפַנּוֹת אֶת הַמֵּת מִקִּבְרוֹ יַעֲשׂוּ שְׁאֵלַת חָכָם
אִם חָפְרוּ קֶבֶר לֹא יַנִּיחוּהוּ פָתוּחַ בַּלַּיְלָה כִּי יֵשׁ סַכָּנָה בַּדָּבָר
וְאִם אֵין פְּנַאי לִקְבֹּר אֶת הַמֵּת עַד לְמָחָר יְמַלְאוּ אֶת הַקֶּבֶר בֶּעָפָר
אָסוּר לִדְרוֹךְ עַל גַבֵּי קְבָרִים מִשּׁוּם דְּיֵשׁ אוֹמְרִים דְּאָסוּר בַּהֲנָאָה
וּמִכָּל מָקוֹם אִם צָרִיךְ לְאֵיזֶה קֶבֶר וְאֵין דֶרֶךְ אֶלָּא אִם כֵּן יִדְרוֹךְ עַל גַבֵּי קְבָרִים מֻתָּר
לֹא יֵלֵךְ בְּבֵית הַקְבָרוֹת בְּתוֹךְ אַרְבַּע אַמּוֹת שֶׁל מֵת וְכֵן בְּכָל הַחֶדֶר שֶׁהַמֵּת הוּא שָׁם כְּשֶׁתְּפִלִּין בְּרֹאשׁוֹ צִיצִית בְּבִגְדוֹ מִשּׁוּם לוֹעֵג לָרָשׁ
וְאִם הֵם מְכֻסִּים מֻתָּר
וְכֵן לֹא יִתְפַּלֵּל שָׁם וְלֹא יֹאמַר שָׁם מִזְמוֹרִים אֶלָּא מַה שֶׁהוּא לִכְבוֹד הַמֵּת
בֵּית הַקְּבָרוֹת אֵין נוֹהֲגִין בּוֹ קַלּוּת רֹאשׁ מִפְּנֵי כְּבוֹדָן שֶׁל הַמֵּתִים כְּגוֹן לֶאֱכֹל וְלִשְׁתּוֹת שָׁם לְהִפָּנוֹת שָׁם
וְאֵין מַרְעִין שָׁם בְּהֵמוֹת וְלֹא יְלַקֵּט מִמֶּנוּ עֲשָׂבִים
אֲבָל אִילָנוֹת הַנְּטוּעִין בְּבֵית הַקְּבָרוֹת וְאֵינָן עַל הַקְּבָרִים מֻתָּר לְלַקֵּט פֵּרוֹתֵיהֶ
יֵשׁ מְקוֹמוֹת שֶׁנּוֹהֲגִין שֶׁאֵין מַצִּיבִין מַצֵבָה עַד לְאַחַר שְׁנֵים עָשָׂר חֹדֶשׁ מִשּׁוּם דְּהַמַּצֵבָה נִרְאֵית לַחֲשִּׁיבוּתָא וּבְתוֹךְ שְׁנֵים עָשָׂר חֹדֶשׁ יֶשׁ צַעַר
וְעוֹד טַעַם הַמַּצֵבָה שֶלֹּא יִשָּׁכַח מִן הַלֵּב וְהַמֵּת אֵינוֹ נִשְׁכָּח עַד לְאַחַר שְׁנֵים עָשָׂר חֹדֶשׁ
וְיֵשׁ מְקוֹמוֹת שֶׁאֵין מְדַקְדְּקִין בָּזֶה
מֵת הַמֻּטָּל לְקָבְרוֹ בְּיוֹם טוֹב בַּיּוֹם הָרִאשׁוֹן לֹא יִתְעַסְּקוּ יִשְׂרָאֵל
אֲפִלּוּ אִם אִי אֶפְשָׁר לְקָבְרוֹ עַל יְדֵי גוֹיִם וְיֵשׁ חֲשָׁשׁ שֶׁמָּא יַסְרִיחַ עַד לְמָחָר מִכָּל מָקוֹם לֹא יִקְבְּרוּהוּ יִשְׂרָאֵל בַּיּוֹם הָרִאשׁוֹן
אַךְ אִם אֶפְשָׁר לְקָבְרוֹ עַל יְדֵי גוֹיִם דְּהַיְנוּ שֶׁהַגּוֹיִם יַעֲשׂוּ אֶת הַקֶּבֶר וְיַחְתְּכו אֶת הַדַּפִּין שֶׁל עֵץ יַעֲשׂוּ אָרוֹן בְּמָקוֹם שֶׁנָּהֲגוּ וְגַם יִתְפְּרו אֶת הַתַּכְרִיכִין אִם צְרִיכִין
אֲבָל לְהַלְבִּישׁוֹ וּלְחַמֵּם מַיִם וּלְטַהֲרוֹ ולְהוֹצִיאוֹ ולְשׂוּמוֹ בַקֶּבֶר מֻתָּר עַל יְדֵי יִשְׂרָאֵל
וְהַכִּסּוּי בֶּעָפָר יַעֲשׂו גַם כֵּן עַל יְדֵי גוֹיִם וְאִם אֶפְשָׁר יֵשׁ לִזָּהֵר לְטַהֲרוֹ בְּלֹא בֶגֶד שֶׁלֹּא יָבוֹאוּ לִידֵי סְחִיטָה
יֵשׁ אוֹמְרִים דְּאִם אֶפְשָׁר לַעֲשׂוֹת עַל יְדֵי גוֹיִם כְּמוֹ שֶׁנִּתְבָּאֵר אָסוּר לְהַשְׁהוֹתוֹ עַד לְמָחָר כְּדֵי שֶׁיִתְעַסְּקוּ יִשְׂרָאֵל
וַאֲפִלּוּ מֵת הַיּוֹם וִיכוֹלִין לְהַשְׁהוֹתוֹ עַד לְמָחָר שֶׁלֹּא יַסְרִיחַ מִכָּל מָקוֹם יִקְבְּרוּהוּ הַיּוֹם עַל יְדֵי גוֹיִם
אַךְ יֶלֶד שֶׁמֵת אַף עַל פִּי שֶׁחַי יוֹתֵר מִשְּׁלשִׁים יוֹם שֶׁיָּדוּעַ שֶׁאֵינוֹ נֵפֶל מִכָּל מָקוֹם אִם הָעֵת קָרָה וְאֵין בִּזָּיוֹן לְהַשְׁהוֹתוֹ דְּלָא אִשְׁתָּהֵי אֵין לְקָבְרוֹ בְּיוֹם טוֹב רִאשׁוֹן אֶלָּא מַשְׁהֵינָן לֵהּ עַד יוֹם טוֹב שֵׁנִי
וְיֵשׁ אוֹמְרִים דְּגַם בְּגָדוֹל אִי לָא אִשְׁתָּהֵי מַשְׁהֵינָן לֵהּ עַד יוֹם טוֹב שֵׁנִי
וּבְמָקוֹם שֶׁאֵין מִנְהָג יָדוּעַ נִרְאֶה דְיֵשׁ לִנְהֹג כֵּן
בְּיוֹם שֵׁנִי שֶׁל יוֹם טוֹב וַאֲפִלּוּ שֶל רֹאשׁ הַשָּׁנָה אִם אֶפְשָׁר לַעֲשׂוֹת בְּלִי שִׁהוּי עַל יְדֵי גוֹיִם דְּבָרִים הַנִּזְכָּרִים לְעֵיל יַעֲשׂוּ עַל יְדֵי גוֹיִם וּשְׁאָר הַדְּבָרִים יַעֲשׂוּ יִשְׂרְאֵלִים כְּמוֹ שֶׁנִּתְבָּאֵר לְעֵיל
וִיכוֹלִין לְטַהֲרוֹ גַּם עַל יְדֵי בְגָדִים וּסְדִינִים רַק שֶׁיִזָּהֲרוּ שֶׁלֹּא לַעֲשׂוֹת סְחִיטָה בְּיָדָיִם
וְאִם אִי אֶפְשָׁר עַל יְדֵי גוֹיִם יִתְעַסְּקוּ יִשְׂרָאֵל לְכָל מַה שֶׁצָרִיךְ כְּדַרְכָּם בַּחֹל כִּי יוֹם טוֹב שֵׁנִי לְגַבֵּי מֵת כַּחֹל שַׁוְיוּהוּ רַבָּנָן
וּמִכָּל מָקוֹם אִם יֵשׁ בַּמָּקוֹם הַהוּא מִי שֶׁהֵכִין לְעַצְמוֹ תַּכְרִיכִין יִקְחוּ אוֹתָן הַמְּתֻקָּנִים שֶׁלֹּא יִצְטָרְכוּ לִתְפֹּר
וְהָא דְמֻתָּרִין לְהִתְעַסֵּק בּוֹ דַּוְקָא כְּשֶׁרוֹצִין לְקָבְרוֹ בּוֹ בַּיּוֹם
אֲבָל אִם אֵין רוֹצִין לְקָבְרוֹ בּוֹ בַיּוֹם אֵין עוֹשִׂין בּוֹ שׁוּם דָּבָר
וַאֲפִלּוּ בְּטִלְטוּל אָסוּר
הָא דְּשַׁוְיוּהוּ רַבָּנָן יוֹם טוֹב שֵׁנִי לְגַבֵּי מֵת כַּחֹל זֶהוּ מִפְנֵי כְּבוֹדוֹ שֶׁל מֵת
שֶׁלֹּא יְהֵא מֻטָּל בְּבִזָּיוֹן
אֲבָל לַעֲשׂוֹת שְׁאָר דָּבָר אָסוּר
וְלָכֵן אָסוּר לִקְצֹץ עִם בַּעַל הַחֲנוּת דְּמֵי הַפִּשְׁתָּן שֶׁלּוֹקְחִין לְתַכְרִיכִין אִם לֹא כְּשֶׁאִי אֶפְשָׁר בְּעִנְיָן אַחֵר כְּגוֹן שֶׁלּוֹקְחִין מִגּוֹי
וְהַקַּבְרָנִים אֲסוּרִין לִקַּח שְׂכַר קַבְּרָנוּת בְּיוֹם טוֹב כִּי שְׂכַר שַׁבָּת וּשְׂכַר יוֹם טוֹב אָסוּר
וְאִם אֵינָם רוֹצִים לַעֲשׂוֹת בְּחִנָּם יִתְּנוּ לָהֶם שְׂכָרָם וְהֵם עֲתִידִים לִתֵּן אֶת הַדִּין
וְאַנְשֵׁי חֶבְרָא קַדִּישָׁא בְּעַד הַקַּרְקַע לֹא יִקְחוּ מָעוֹת רַק מַשְׁכּוֹנוֹת בְּלִי קְצִיצַת דָּמִים
אִם אֵין בְּעִירוֹ בֵּית קִבָרוֹת יִשְׂרָאֵל אַף עַל פִּי שֶׁיְכוֹלִין לִקְבֹּר שָׁם זֶה הַמֵּת מִכָּל מָקוֹם מֻתָּר לְהוֹלִיכוֹ לְעִיר אַחֶרֶת בְּיוֹם טוֹב רִאשׁוֹן עַל יְדֵי גוֹי וּבְיוֹם טוֹב שֵׁנִי גַּם עַל יְדֵי יִשְׂרָאֵל לְקָבְרוֹ בְּקִבְרוֹת יִשְׂרָאֵל
אֲבָל אִם לֹא יִקְבְּרוּהוּ הַיּוֹם אָסוּר לְיִשְׂרָאֵל לְהוֹלִיכוֹ בְּיוֹם טוֹב לְקָבְרוֹ לְאַחַר יוֹם טוֹב
מֻתָּר לְלַוּוֹת אֶת הַמֵּת בְּיוֹם טוֹב רִאשׁוֹן בְּתוֹךְ הַתְּחוּם וּבְיוֹם טוֹב שֵׁנִי אֲפִלּוּ חוּץ לַתְּחוּם וּמֻתָּרִין גַּם כֵּן לַחֲזוֹר לְבֵיתָם בּוֹ בַיּוֹם
אֲבָל אָסוּר לִרְכֹּב עַל גַּבֵּי בְהֵמָה כְּדֵי לְלַוּוֹת אֶת הַמֵּת בְּיוֹם טוֹב אֲפִלּוּ בְּיוֹם טוֹב שֵׁנִי וַאֲפִלּוּ הָאֲבֵלִים
אֲבָל הַקַּבְּרָנִים אִם אִי אֶפְשָׁר לָהֶם לֵילֵךְ בְּרַגְלֵיהֶם מֻתָּרִים לִרְכֹּב בְּיוֹם טוֹב שֵׁנִי
וּמִכָּל מָקוֹם לֹא יִרְכְּבוּ בְּתוֹךְ הָעִיר
מֵת בְּלֵיל יוֹם טוֹב שֵׁנִי דְּמִתְעַסְּקִין בּוֹ יִשְׂרָאֵל אִם אֵין גּוֹי מַשְׁכִּימִין עֲשָׂרָה בְּנֵי אָדָם וְקוֹבְרִים אוֹתוֹ בְּשָׁעָה שֶׁשְּׁלִיחַ הַצִּבּוּר אוֹמֵר פִּיּוּטִים
וְאִם הוּא אָדָם חָשׁוּב שֶׁרַבִּים צְרִיכִין לְלַוּוֹתוֹ קוֹבְרִין אוֹתוֹ לְאַחַר הַיְּצִיאָה מִבֵּית הַכְּנֶסֶת קֹדֶם הָאֲכִילָה דְאִיתָא בַּמִּדְרָשׁ לֹא תֹאכְלוּ עַל הַדָּם שֶׁאָסוּר לֶאֱכֹל סְעוּדָה קְבוּעָה קֹדֶם שֶׁנִּקְבַּר הַמֵּת
וְאִם אִי אֶפְשָׁר לְהָכִין כָּל צָרְכֵי הַקְּבוּרָה עַד הַזְּמַן הַהוּא קוֹבְרִין אוֹתוֹ לְאַחַר הָאֲכִילָה
יֶלֶד שֶׁמֵת לְאַחַר שְׁלֹשִׁים יוֹם שֶׁיָּדוּעַ שֶׁאֵינוֹ נֵפֶל דִּינוֹ כְּמוֹ שְׁאָר מֵת
אַךְ אִם הוּא זָכָר וּמֵחֲמַת אֵיזוֹ סִבָּה עֲדַיִן לֹא נִמּוֹל אַף עַל גַּב דְּאִשְׁתָּהֵי אֵין קוֹבְרִים אוֹתוֹ בְּיוֹם טוֹב רִאשׁוֹן מִשּׁוּם דִּצְרִיכִין לְהָסִיר עָרְלָתוֹ וְאֵין לַעֲשׂוֹת זֹאת עַל יְדֵי גוֹי אֶלָּא מַשְׁהִינָן לֵהּ עַד יוֹם טוֹב שֵׁנִי דְּמֻתָּר לַהֲלִינוֹ לִכְבוֹדוֹ וּבְיוֹם טוֹב שֵׁנִי מְסִירִין עָרְלָתוֹ וְקוֹבְרִין אוֹתוֹ
תִּינוֹק שֶׁמֵּת כְּשֶׁהוּא סָפֵק נֵפֶל אִי לָא אִשְׁתְּהִי אֵין קוֹבְרִין אוֹתוֹ בְּיוֹם טוֹב רִאשׁוֹן אֲפִלּוּ עַל יְדֵי גוֹי וּמַשְׁהִינָן לֵהּ עַד יוֹם טוֹב שֵׁנִי וְקוֹבְרִין אוֹתוֹ עַל יְדֵי גוֹי וְלֹא עַל יְדֵי יִשְׂרָאֵל
וְאִי אִשְׁתָּהֵי קוֹבְרִין אוֹתוֹ בְּיוֹם טוֹב רִאשׁוֹן עַל יְדֵי גוֹי
וְאִם מֵת בְּיוֹם טוֹב שֵׁנִי קוֹבְרִין אוֹתוֹ בּוֹ בַיּוֹם עַל יְדֵי גּוֹי וְלֹא עַל יְדֵי יִשְׂרָאֵל
אִם הוּא זָכָר וְעֲדַיִן לֹא נִמּוֹל אֲפִלּוּ אִשְׁתְּהִי אֵין קוֹבְרִין אוֹתוֹ אֲפִלּוּ בְּיוֹם טוֹב שֵׁנִי אֲפִלּוּ עַל יְדֵי גוֹי אֶלָּא מַשְׁהִינָן לֵהּ עַד לְאַחַר יוֹם טוֹב וּמְסִירִין עָרְלָתוֹ וְקוֹבְרִין אוֹתוֹ
בְּשַׁבָּת וּבְיוֹם הַכִּפּוּרִים לֹא יִתְעַסְּקו בַּמֵּת כְּלָל אֲפִלּוּ עַל יְדֵי גוֹי
בְּחֹל הַמּוֹעֵד אֵין לְהוֹצִיא אֶת הַמֵּת לְבֵית הַקְּבָרוֹת עַד שֶׁהַקֶּבֶר מְתֻקָּן שֶׁלֹּא יִצְטָרְכוּ לְהַעֲמִיד אֶת הַמִּטָה
הַמְּאַבֵּד עַצְמוֹ לָדַעַת הוּא רָשָׁע שֶׁאֵין לְמַעְלָה מִמֶּנּוּ שֶׁנֶּאֱמַר וְאַךְ אֶת דִּמְכֶם לְנַפְשׁוֹתֵיכֶם אֶדְרשׁ
וּבִשְׁבִיל יָחִיד נִבְרָא הָעוֹלָם
וְכָל הַמְּאַבֵּד נֶפֶשׁ אַחַת מִיִשְׂרָאֵל מְאַבֵּד עוֹלָם מָלֵא
וְלָכֵן אֵין מִתְעַסְּקִין עִמּוֹ לְכָל דָּבָר
לֹא קוֹרְעִין וְלֹא מִתְאַבְלִין עָלָיו וְאֵין מַסְפִּידִין אוֹתוֹ
אֲבָל קוֹבְרִין אוֹתוֹ וּמְטַהֲרִין אוֹתוֹ וּמַלְבִּישִׁין אוֹתוֹ תַּכְרִיכִין
כְּלָלוֹ שֶׁל דָּבָר כֹּל שֶׁהוּא מִשּׁוּם כְּבוֹד הַחַיִּים עושִׁין לוֹ
מִסְּתָמָא לָא מַחְזְקֵינָן אֱנָשֵׁי בְּרַשִׁיעֵי
וְלָכֵן אִם נִמְצָא אֶחָד חָנוּק תָלּוּי וְכַדּוֹמֶה כֹּל שֶׁאֶפְשָׁר לִתְלוֹת שֶׁמָּא אַחֵר עָשָׂה זֹאת לָא תָלֵינָן בֵּהּ
קָטָן הַמְּאַבֵּד אֶת עַצְמוֹ חָשׁוּב כְּשֶׁלֹּא לָדָעַת
וְכֵן גָּדוֹל אִם נִרְאֶה שֶׁעָשָה הַדָּבָר מֵחֲמַת רוּחַ רָעָה שִׁגָּעוֹן וְכַדוֹמֶה הֲוֵי שֶׁלֹּא לָדָעַת
וְכֵן אִם עָשָׂה אֶת הַדָּבָר מֵחֲמַת אֹנֶס שֶׁהָיָה מִתְיָרֵא מֵעִנּוּיִים קָשִׁים כְּמוֹ שָׁאוּל שֶׁהָיָה מִתְיָרֵא שֶׁמָּא יַעֲשׂוּ הַפְּלִשְׁתִּים כִּרְצוֹנָם הֲרֵי הוּא כִּשְׁאָר מֵת וְאֵין מוֹנְעִין מִמֶּנּוּ שׁוּם דָּבָר
כָּל הַפּוֹרְשְׁים מִדַּרְכֵי הַצִּבּוּר וְהֵם הָאֲנָשִׁים שֶׁפָּרְקוּ עֹל הַמִּצְוֹת מֵעַל צַוָּארָם וְאֵין נִכְלָלִים בִּכְלַל יִשְׂרָאֵל בַּעֲשִׂיָתָם אֶלָּא הֲרֵי הֵם כִּבְנֵי חוֹרִין לְעַצְמָן וְכֵן הַמּוּמָרִים וְהַמּוֹסְרִים וְהָאֶפִּיקוֹרְסִים כָּל אֵלּוּ אֵין אוֹנְנִים וְאֵין מִתְאַבְּלִים עֲלֵיהֶם אֶלָּא אֲחֵיהֶם ושְׁאָר קְרוֹבֵיהֶם לוֹבְשִׁים לְבָנִים וּמִתְעַטְּפִים לְבָנִים וְאוֹכְלִים וְשוֹתִים וּשְׂמֵחִים עַל שֶׁאִבְּדוּ שׂוֹנְאוֹ שֶׁל מָקוֹם
וַעֲלֵיהֶם הַכָּתוּב אוֹמֵר הֲלֹּא מְשַׂנְאֶיךָ אֶשְׂנָא
וְאוֹמֵר וּבַאֲבֹד רְשָׁעִים רִנָּה
אִם נֶהֱרַג בֵּין בְּדִינָא דְמַלְכוּתָא בֵּין בְּעִנְיָן אַחֵר אֲפִלּוּ הָיָה מוּמָר מִתְאַבְּלִין עָלָיו דְּכֵיוָן שֶׁנֶּהֱרַג בִּידֵי אָדָם וְלֹא מֵת כְּדֶרֶךְ כָּל הָאָרֶץ הֲוֵּי לֵהּ כַּפָּרָה
מִי שֶׁהָיָה רָגִיל לַעֲשׂוֹת עֲבֵרָה אַחַת אֲפִלּוּ רַק לְתֵאָבוֹן וּמֵת אִם לֹא הִתְוַדָּה קֹדֶם מוֹתוֹ אֵין מִתְאַבְּלִין עָלָיו
אֲבָל אִם הִתְוַדָּה מִתְאַבְּלִין עָלָיו אֲפִלּוּ הָיָה גַנָּב גַזְלָן
קָטֹן בֶּן שָׁנָה שְׁנָתַיִם שֶׁהֵמִיר עִם אָבִיו עִם אִמּוֹ וּמֵת אֵין מִתְאַבְּלִין עָלָיו
הַכֹּהֵן מֻזְהָר שֶׁלֹא לְטַּמֵּא לְמֵת
וַאֲפִלּוּ נֵפֶל שֶׁעֲדַיִן לֹא נִתְקַשְּׁרוּ אֵבָרָיו בְּגִידִין חָשׁוּב מֵת
וְלָאו דַּוְקָא לְמֵת שָׁלֵם אֶלָּא אֲפִלּוּ לִדְבָרִים שֶׁנִּפְרָשִׁים מִמֶּנוּ כְּמוֹ דָם וְכַדּוֹמֶה
וְכֵן אָסוּר לִטַמֵּא לְאֵבֶר מִן הַחַי אִם יֵשׁ עָלָיו בָּשָׂר כָּל כָּךְ שֶׁאִם הָיָה מְחֻבָּר הָיָה רָאוּי לְהַעֲלוֹת אֲרוּכָה
וַאֲפִלּוּ לְאֵבֶר שֶׁל עַצְמוֹ אָסוּר לִטַּמֵּא
וְאָסוּר לְכֹהֵן לִכָּנֵס לְבַיִת שֶׁיֵשׁ שָׁם גּוֹסֵס
וְאַף עַל פִּי שֶׁהַגּוֹסֵס הֲרֵי הוּא כְחַי לְכָל דָּבָר וְאֵינוֹ מְטַמֵּא
מִכָּל מָקוֹם עוֹבֵר הַכֹּהֵן עַל לֹא יְחַלֵּל שֶׁהוּא מֻזְהָר שֶׁיִשְׁמֹר כְּהֻנָּתוֹ שֶׁלֹּא תִתְחַלֵּל וְשֶׁמָּא יָמוּת זֶה תֵּכֶף
אָסוּר לַכֹּהֵן לִכָּנֵס תַּחַת אֹהֶל שֶׁיֵשׁ מֵת תַּחְתָיו אֲפִלּוּ הוּא אֹהֶל גָּדוֹל מְאֹד
וַאֲפִלּוּ יֵש שְׁנֵי חֲדָרִים אֲשֶׁר בְחֶדֶר אֶחָד יֵשׁ מֵת וְיֵשׁ בַמְּחִצָּה הַמַּפְסֶקֶת נֶקֶב שֶׁיֶשׁ בּוֹ טֶפַח עַל טֶפַח אָסוּר לִכָּנֵס גַּם לַחֶדֶר הַשֵּׁנִי כִּי נֶקֶב טֶפַח עַל טֶפַח מֵבִיא אֶת הַטֻּמְאָה
וְכֵן אִם אֵצֶל הַחֶדֶר הַשֵּׁנִי יֵשׁ עוֹד חֶדֶר שְׁלִישִׁי וּבֵינֵיהֶם גַּם כֵּן נֶקֶב טֶפַח עַל טֶפַח הוֹלֶכֶת הַטֻּמְאָה גַם לַחֶדֶר הַשְּׁלִישִׁי וְכֵן לְעוֹלָם
וְנֶקֶב הֶעָשׂוּי לְאוֹרָה אֲפִלּוּ אֵין בּוֹ אֶלָּא כְּפוֹנְדְיוֹן מֵבִיא אֶת הַטֻּמְאָה
וְלָכֵן בִּמְדִינוֹתֵינוּ שֶׁגַּגּוֹת הַבָּתִּים בּוֹלְטִין לַחוּץ בְּרֹחַב טֶפַח וְקָיְמָא לָן דְּרֹחַב טֶפַח מֵבִיא אֶת הַטֻּמְאָה וְאִם כֵּן זֶה הַקָּצֶּה מִן הַגַּג הֲוֵי אֹהֶל לְהָבִיא אֶת הַטֻּמְאָה
לְפִי זֶה שְׁנֵי בָתִּים סְמוּכִין זֶה לָזֶה אִם יֵשׁ מֵת בְאֶחָד מֵהֶן הוֹלֶכֶת הַטֻּמְאָה דֶרֶךְ פֶּתַח חַלּוֹן תַּחַת הַקְּצָווֹת מִן הַגַּגִּין שֶׁבּוֹלְטִין לַחוּץ וְנִכְנֶסֶת גַּם לְתוֹךְ הַבַּיִת הַשֵּׁנִי דֶּרֶךְ חַלּוֹן פֶּתַח פָּתוּחַ וְאָסוּר לַכֹּהֵן לִכָּנֵס גַּם לְתוֹךְ הַבַּיִת הַשֵּׁנִי
וְכֵן אֲפִלּוּ כַּמָּה בָתִּים הַסְּמוּכִים זֶה אֵצֶל זֶה
וַאֲפִלּוּ הַגַּגִּין אֵינָן שָׁוִין אֶלָּא זֶה לְמַעְלָה מִזֶּה וַאֲפִלּוּ הַגַּג שֶׁהַטֻּמְאָה שָׁם בַּבַּיִת הוּא גָּבוֹהַּ הַרְבֵּה מִן הַגַּג הַשֵּׁנִי בְּהִפּוּךְ הֲלָכָה לִמֹשֶׁה מִסִּינַי הִיא דְּאָמְרִינָן חֲבֹט רְמִי
פֵּרוּשׁ שֶׁאָנוּ רוֹאִים כְּאִלּוּ הָעֶלְיוֹן נֶחְבָּט וְנִשְׁפָּל עַד לְמָטָּה
וּמֵאַחַר שֶׁאִם הָיָה נִשְׁפָּל עַד הַתַּחְתּוֹן הָיָה נוֹגֵעַ בּוֹ עַל כֵּן הוֹלֶכֶת הַטֻּמְאָה מִזֶּה לָזֶה
אֲבָל אִם יֵשׁ הֶפְסֵק בֵּינֵיהֶם אֲפִלּוּ כָּל שֶׁהוּא שוּב אֵינָהּ הוֹלֶכֶת הַטֻּמְאָה
וְכֵן כְּשֶׁיֵשׁ קוֹרָה מֻנַּחַת עַל הַמָּבוּי כְּמוֹ שֶׁעוֹשִׂין לְעֵרוּב וְהִיא רְחָבָה טֶפַח וְהַגַּגִּין מַאֲהִילִין עָלֶיהָ טֶפַח מִכָּאן וְטֶפַח מִכָּאן אִם כֵּן בָּאָה הַטֻּמְאָה מִן תַּחַת הַגַּג אֶל תַּחַת הַקּוֹרָה וְהִיא מְבִיאָה אֶת הַטֻּמְאָה אֶל תַּחַת גַּג הַבַּיִת שֶׁמִּצַּד הַשֵּׁנִי וּמִתְפַּשֶּׁטֶת בְּכָל מָקוֹם שֶׁיֵשׁ אֹהֶל טֶפַח עַד הַמָּקוֹם שֶׁיֵשׁ הֶפְסֵק
וְכֵן כְּשֶׁיֵשׁ בֵּין שְׁנֵי בָתִּים כִּפָּה מִבִּנְיָן כְּדֶרֶךְ שֶׁעוֹשִׂין לְשַׁעַר הֶחַצֵר הַדִּין כֵּן הוּא
וְאַף עַל פִּי שֶׁאֵין עַל הַכִּפָּה גַּג בּוֹלֵט מִכָּל מָקוֹם הֲרֵי בָאָה הַטֻּמְאָה מִתַּחַת גַּג הַבַּיִת לְתַחַת הַכִּפָּה
וְאוּלָם לִפְעָמִים בּוֹנִין אֶת הַכִּפָּה שֶׁיֵשׁ לָהּ כְּמוֹ רַגְלַיִם מִן הַקַּרְקַע וּלְמַעְלָה וְאִם כֵּן יֵשׁ סְתִימָה אֵצֶל כָּתְלֵי הַבָּתִּים אִם אֵין עָלֶיהָ גַג בּוֹלֵט וְהַסְּתִימָה שֶׁמִּן הַצַּד נִמְשֶׁכֶת יוֹתֵר מִן הַגַּג שֶׁלְּמַעְלָה בְּזֶה הָעִנְיָן אֵין מָקוֹם לַטֻּמְאָה שֶׁתָּבוֹא כֵּיוָן שֶׁיֵשׁ קְצָת הֶפְסֵק בְּלִי אֹהֶל
וְלִפְעָמִים יֵשׁ בֵּין בַּיִת לְבַיִת כֹּתֶל סָתוּם בְּלִי פֶתַח אֶלָּא שֶׁיֵשׁ עָלָיו גַג בּוֹלֵט וְהַטֻּמְאָה בָאָה מִגַּג לְגָג
וְיֵשׁ תַּקָּנָה לְעֵת הַצֹּרֶךְ לְהָסִיר אֶת הָרְעָפִים בְּמָקוֹם אֶחָד שֶׁיִהְיֶה קְצָת הֶפְסֵק בְּלִי אֹהֶל טֶפַח
וּצְרִיכִין לְהַשְׁגִיחַ אִם אֵין מֵהַחוֹמָה עַצְמָהּ בּוֹלֵט טֶפַח כְּדֶרֶךְ שֶׁעוֹשִין לִפְעָמִים בְּלִיטָה לַחוֹמָה
הֲלָכָה לְמֹשֶׁה מִסִּינַי הִיא שֶׁהַפֶּתַח אֲשֶׁר עֲתִידִים לְהוֹצִיא דֶרֶךְ שָׁם אֶת הַמֵּת מִן הָאֹהֶל אֲשֶׁר הוּא שָׁם שֶׁעַל יְדֵי הוֹצָאָה זֹאת יִטְהַר הָאֹהֶל אַף עַל פִּי שֶׁהַפֶּתַח הַזֶּה הוּא סָתוּם מִכָּל מָקוֹם נִדּוֹן כְּאִלּוּ הוּא פָתוּחַ וְלָכֵן אָסוּר לַכֹּהֵן שֶׁיַּעֲמֹד שָׁם תַּחַת הַמַּשְׁקוֹף אַף עַל פִּי שֶׁהַדֶּלֶת נְעוּלָה מִבִּפְנִים
וְכֵן אִם יֶשׁ שָׁם גַּג בּוֹלֵט טֶפַח נֶגֶד הַפֶּתַח מֵבִיא אֶת הַטֻּמְאָה לְכָל מָקוֹם שֶׁאֶפְשָר כְּאִלּוּ הָיָה הַפֶּתַח פָּתוּחַ
אַךְ אִם נִפְתַּח מִצַּד אַחֵר פֶּתַח חַלּוֹן שֶׁהוּא אַרְבָּעָה טְפָחִים עַל אַרְבָּעָה טְפָחִים אָז לֹא נֶחְשָׁב הַפֶּתַח הַסָּתוּם כְּאִלּוּ הָיָה פָתוּחַ וּמֻתָּר לַכֹּהֵן לַעֲמוֹד שָׁם אִם אֵין הַטֻּמְאָה יְכוֹלָה לְהַגִּיעַ אֵלָיו דֶּרֶךְ הַפֶּתַח הַחַלּוֹן הַפָּתוּחַ
כֹּהֵן שֶׁהוּא בַבַּיִת בְחֶדֶר שֶׁהַדְּלָתוֹת וְהַחַלּוֹנוֹת סְגוּרִין בְּאֹפֶן שֶׁאֵין בַּפֶּתַח פָּתוּחַ טֶפַח וּבַחַלּוֹן אֵין נֶקֶב כַּפֻּנְדְּיוֹן וְשָׁמַע שֶׁיֵשׁ בִּשְׁכוּנָתוֹ מֵת בְּאֹפֶן שֶׁאִם יִפְתַּח פֶּתַח חַלּוֹן יְהֵא מָקוֹם לַטֻּמְאָה שֶׁתָּבוֹא עָלָיו אָסוּר לִפְתּוֹחַ אֶלָּא יִשָּׁאֵר שָׁם כְּמוֹ שֶׁהוּא עַד שֶׁיּוֹצִיאוּ אֶת הַמֵּת
כִּי כָל זְמַן שֶׁאֵין פּוֹתֵחַ טֶפַח אֵין הַטֻּמְאָה נִכְנֶסֶת וּכְשֶׁיִפְתַּח תִּכָּנֵס
אָסוּר לַכֹּהֵן לִקָּרֵב בְּתוֹךְ אַרְבַּע אַמּוֹת שֶׁל מֵת שֶׁל קֶבֶר
וְדַוְקָא כְּשֶׁהַמֵּת מֻנָּח בִּמְקוֹם קְבִיעָתוֹ
אֲבָל כְּשֶׁהוּא בַמִּטָּה שֶׁמּוֹצִיאִין אוֹתוֹ וּבְעֵת אֲמִירַת צִּדּוּק הַדִּין אַף כְּשֶׁמַּעֲמִידִין אוֹתוֹ אֵין שָׁם קְבִיעָתוֹ וְאֵין צְרִיכִין לְהִתְרַחֵק כִּי אִם אַרְבָּעָה טְפָחִים
כֹּהֵן שֶׁהוּא יָשֵׁן בְּאֹהֶל שֶׁיֵשׁ בּוֹ מֵת שֶׁהַטֻּמְאָה נִכְנֶסֶת בּוֹ וְאִי אֶפְשָׁר לִסְגּוֹר בַּעֲדוֹ לִמְנוֹעַ אֶת הַטֻּמְאָה צְרִיכִין לַהֲקִיצוֹ וּלְהַפְרִישׁוֹ שֶׁיֵלֵךְ מִשָׁם
וְאִם הוּא שוֹכֵב עָרוּם אֵין לְהַגִּיד אֶלָּא יִקְרְאוּ סְתָם שֶׁיֵצֵא בִּכְדֵי שֶׁיַּלְבִּישׁ אֶת עַצְמוֹ תְּחִלָּה דְּגָדוֹל כְּבוֹד הַבְּרִיּוֹת
וּמִכָּל מָקוֹם לְאַחַר שֶּׁנּוֹדַע מִן הַטֻּמְאָה אָסוּר לִשְׁהוֹת שָׁמָּה עַד שֶׁיַּלְבִּישׁ אֶת עַצְמוֹ אֶלָּא צָרִיךְ לָצֵאת מִיָד
יֵשׁ אוֹמְרִים דְּגַם מֵת גּוֹי מְטַמֵּא בָּאֹהֶל
וְיֵשׁ לִזָּהֵר כְּדִבְרֵיהֶם שֶׁלֹּא לֵילֵךְ עַל קֶבֶר גּוֹי
וּמִכָּל שֶׁכֵּן כְּשֶׁיֵשׁ לָחוּשׁ שֶׁמָּא גַּם מוּמָר נִקְבַּר שָׁם שֶׁהַמּוּמָר דִּינוֹ כְּיִשְׂרָאֵל
וְגַם הַוָּלָד שָׁיָלְדָה מוּמֶרֶת מִגּוֹי דִּינוֹ כְּמוֹ יִשְׂרָאֵל
מֻתָּר הַכֹּהֵן לִטַּמֵּא לַקְּרוֹבִים וּמִצְוָה לִטַּמֵּא לָהֶם
וְאֵלּוּ הֵן הַקְּרוֹבִים: אִשְׁתּוֹ הַרְאוּיָה אָבִיו וְאִמוֹ בְּנוֹ וּבִתּוֹ וְאָחִיו וַאֲחוֹתוֹ מֵאָבִיו שֶׁהָיוּ בְּנֵי קַיָמָא
אֲבָל לְסָפֵק נְפָלִים אֵינוֹ מִטַּמֵּא
וְאֵינוֹ מִטַּמֵּא לַאֲחוֹתוֹ שֶׁנִּתְקַדְּשָׁה לְאִישׁ
יֵשׁ אוֹמְרִים הָא דְמֻתָּר וּמִצְוָה לִטַּמֵּא לַקְּרוֹבִים דַּוְקָא לְצֹרֶךְ קְבוּרָה לְהָבִיא אָרוֹן וְתַכְרִיכִין וְכַדּוֹמֶה
וְלָכֵן בַּשַּׁבָּת שֶׁאִי אֶפְשָׁר לְקָבְרוֹ בּוֹ בַּיּוֹם אָסוּר לִטַּמְּאוֹת אֲפִלּוּ כְּדֵי לְשָׁמְרוֹ וְנָכוֹן לְהַחְמִיר כֵּן
מִיהוּ לְצָרְכֵי קְבוּרָה וַדַּאי מִצְוָה לִטַּמֵּא לָהֶם
וַאֲפִלּוּ יֵשׁ חֶבְרָא קַדִּישָׁא הַמִּתְעַסְּקִים וְהוּא אֵינוֹ מִתְעַסֵּק כְּלָל מֻתָּר לִהְיוֹת שָׁם בַּבַּיִת שֶׁמָּא יִצְטָרְכוּ לְאֵיזֶה דָבָר
וְאֵינוֹ מִטַּמֵּא לַקְּרוֹבִים אֶלָּא עַד שֶׁיִסָּתֵם הַגּוֹלֵל וְלֹא אַחַר כָּךְ
כֹּהֵן שֶׁפֵּרְשׁוּ אֲבוֹתָיו מִדַּרְכֵי הַצִּבּוּר אֵינוֹ מִטַּמֵּא לָהֶם וְלֹא לְמִי שֶׁאִבֵּד עַצְמוֹ לָדָעַת
וְכֵן כָּל מִי שֶׁאֵין מִתְאַבְּלִין עָלָיו אֵין הַכֹּהֵן מִטַּמֵּא
אֵין הַכֹּהֵן מִטַּמֵּא לְקָרוֹב אֶלָּא כְּשֶׁהוּא שָׁלֵם וְלֹּא כְּשֶּׁהוּא חָסֵר
וְלָכֵן יֵשׁ אוֹמְרִים דְּאֵינוֹ מִטַּמֵּא לְהָרוּג דְּמִקְרֵי חָסֵר
וְנָכוֹן לְהַחְמִיר
יֵשׁ כֹּהֲנִים הֶדְיוֹטִים נוֹהֲגִין לָלֶכֶת עַל קִבְרֵי צַדִיקִים בְּאָמְרָם שֶׁקִּבְרֵי צַדִּיקִים אֵינָם מְטַמְּאִים וְטָעוּת הִיא בִידֵיהֶם וּצְרִיכִין לִמְחוֹת בָּהֶם
כְּשֵׁם שֶׁהַכֹּהֵן מֻזְהָר שֶׁלֹּא לִטַּמֵּא כָּךְ מֻזְהָרִים הַגְּדוֹלִים עַל הַקְּטַנִּים שֶׁנֶּאֱמַר אֱמֹר אֶל הַכֹּהֲנִים וְאָמַרְתָּ
וּמִדִּכְתִיב שְׁתֵּי אֲמִירוֹת דָּרְשׁוּ רַבּוֹתֵינוּ זִכְרוֹנָם לִבְרָכָה לְהַזְהִיר גְּדוֹלִים עַל הַקְּטַנִּים
וְדַוְקָא לְטַמְּאוֹתָן בְּיָדָיִם
דְּהַיְנוּ לְהַכְנִיסָן לְאֹהֶל הַמֵּת
אֲבָל אִם הַקָּטָן מִטַּמֵּא מֵעַצְמוֹ אֵין צְרִיכִין לְהַפְרִישׁוֹ
אַךְ אִם הִגִּיעַ לְחִנּוךְ יֵשׁ לְהַפְרִישׁוֹ
וְאֵשֶׁת כֹּהֵן מְעֻבֶּרֶת מֻתֶּרֶת לִכָּנֵס בְּאֹהֶל הַמֵּת
הַכֹּהֲנִים אֵינָם יְכוֹלִים לְכוֹף קְרוֹבֵי הַמֵּת שֶׁיְמַהֲרוּ לְהוֹצִיא אֶת הַמֵּת מִמְקוֹמוֹ כְּדֵי שֶׁיִכָּנְסוּ לְבָתֵּיהֶם אִם לֹא כְּשֶׁהַכֹּהֵן הוּא חוֹלֶה שֶׁאֵינוֹ יָכוֹל לָצֵאת מִבֵּיתוֹ כּוֹפִין אֶת הַקְּרוֹבִים לְהוֹצִיא אֶת הַמֵּת כְּדֵי שֶׁלֹּא יָבֹא הַחוֹלֶה לִידֵי אִסּוּר דְּאוֹרָיְתָא
וְאִם הַמֵּת הוּא נֵפֶל כּוֹפִין אוֹתוֹ בְּכָל עִנְיָן וַאֲפִלּוּ בַשַׁבָּת לְהוֹצִיאוֹ עַל יְדֵי גוֹי
עַל שִׁבְעָה קְרוֹבִים חַיָבִים לְהִתְאַבֵּל אָבִיו וְאִמּוֹ בְּנוֹ וּבִתּוֹ אָחִיו וַאֲחוֹתוֹ בֵּין מִן הָאָב בֵּין מִן הָאֵם וַאֲפִלּוּ הָיְתָה אֲחוֹתוֹ נְשׂוּאָה לְאִישׁ; הָאִישׁ עַל אִשְׁתּוֹ וְהָאִשָׁה עַל בַּעְלָהּ
נוֹהֲגִין שֶׁגַּם שְׁאָר קְרוֹבִים מַרְאִים קְצָת אֲבֵלוּת בְּעַצְמָם שָׁבוּעַ הַרִאשוֹן עַד אַחַר הַשַּׁבָּת שֶׁאֵין רוֹחֲצִין בְּחַמִּין וְאֵין מְשַׁנִּין קְצָת בִּגְדֵיהֶם כְּמוֹ בִּשְׁאָר שַׁבָּת
וְאֵין כָּל הַקְּרוֹבִים שָׁוִין בָּזֶה
אִם הָיוּ שְׁנֵי בְשֵׁנִי בֶּן בְּנוֹ בֶּן בִּתּוֹ לוֹבֵשׁ כָּל בִּגְדֵי שַׁבָּת חוּץ מִבֶּגֶד הָעֶלְיּוֹן
וְעַל חָמִיו וַחֲמוֹתוֹ עַל אֲבִי אָבִיו וַאֲבִי אִמּוֹ וְכֵן הָאִשָּׁה עַל חָמִיהָ וַחֲמוֹתָהּ וַאֲבִי אָבִיהָ אֲבִי אִמָּהּ אֵינָן לוֹבְשִׁין רַק כֻּתֹּנֶת לְבָנָה וְהָאִשָּׁה גַּם צָעִיף לָבָן
וְכֵן הַמִּנְהָג שֶׁלֹּא לֵילֵךְ לְבֵית הַמֶּרְחָץ וְלֹא לָחֹף אֶת הָרֹאשׁ
גַּם אֵין לֶאֱכוֹל חוּץ לְבֵיתוֹ לֹא בִסְעוּדַת מִצְוָה וְלֹא בִּסְעוּדַת מְרֵעִים
וּלְאַחַר שַׁבָּת מֻתָּר בְּכָל דָּבָר
תִּינוֹק שֶׁאֵינוֹ יָדוּעַ אִם כָּלוּ חֳדָשָׁיו אִם לֹא אִם מֵת בְּתוֹךְ שְׁלֹשִׁים יוֹם וַאֲפִלּוּ בְיוֹם הַשְּׁלֹשִׁים אֲפִלּוּ גָּמְרוּ שַׂעֲרוֹ וְצִפָּרְנָיו אֵין קוֹרְעִין עָלָיו וְאֵין אוֹנְנִין עָלָיו וְאֵין מִתְאַבְּלִין עָלָיו מִשּׁוּם דַּהֲוֵי סְפֵק נֵפֶל
וְאִם מֵת לְאַחַר שְׁלֹשִׁים יוֹם וַאֲפִלּוּ בְּיוֹם שְׁלֹשִׁים וְאֶחָד קֹדֶם הַשָּׁעָה שֶׁנּוֹלַד בָּהּ קוֹרְעִין עָלָיו וְאוֹנְנִין עָלָיו וּמִתְאַבְּלִין עָלָיו אֶלָּא אִם כֵּן נוֹדַע בְּבֵרוּר שֶׁהוּא רַק בֶּן שְׁמוֹנָה חֳדָשִים וְאִם יָדוּעַ בְּבֵרוּר שֶׁהוּא בֶּן תִּשְׁעָה חֳדָשִׁים כְּגוֹן שֶׁבָּעַל וּפֵרַשׁ וְנוֹלַד חַי לְתִשְׁעָה חֳדָשִים גְּמוּרִים אֲפִלּוּ מֵת בְּיוֹם שֶׁנּוֹלַד בּוֹ קוֹרְעִין עָלָיו וְאוֹנְנִין עָלָיו וּמִתְאַבְּלִין עָלָיו
תְּאוֹמִים שֶׁמֵּת אֶחָד מֵהֶם תּוֹךְ שְׁלֹשִׁים וַאֲפִלּוּ בַּיּוֹם הַשְׁלֹשִׁים וְהַשֵּׁנִי חַי לְאַחַר שְׁלֹשִׁים לֹא אָמְרִינָן מִדְּזֶה חַי לְאַחַר שְׁלֹשִׁים גַּם הָרִאשׁוֹן הָיָה בֶּן קַיָמָא אֶלָּא אֵין מִתְאַבְּלִין עָלָיו
גֵּר גִּיֹּרֶת שֶׁנִּתְגַּיְרוּ עִם בְּנֵיהֶם אֵין מִתְאַבְּלִין זֶה עַל זֶה דְּגֵר שֶׁנִּתְגַיֵר כְּקָטָן שֶׁנּוֹלַד דָּמֵּי וְקֻרְבָה שֶׁהָיְתָה בְגוֹיּוּתָם אֵינָהּ קֻרְבָה
מִשֶּׁנִּקְבַּר הַמֵּת וְנִגְמְרָה סְתִימַת הַקֶּבֶר בֶּעָפָר מִיָד מַתְחִילָה הָאֲבֵלוּת וְחוֹלֵץ הַמִּנְעָלִים שָׁם בְּבֵית הַקְּבָרוֹת
וְאִם צָרִיךְ לֵילֵךְ לְבֵיתוֹ בֵּין שְׁכוּנַת גּוֹים יָכוֹל לְנָעֳלָם אֶלָּא שֶׁיִּתֵּן בָּהֶם קְצָת עָפָר
אִם בֵּית הַקְּבָרוֹת סָמוּךְ לָעִיר וְהָאָבֵל לֹא הָלַךְ שָׁמָּה אֶלָּא חָזַר לְבֵיתוֹ אֵינוֹ צָרִיךְ לִנְהוֹג אֲבֵלוּת אֶלָּא מִשָּׁעָה שֶׁאוֹמְרִים שֶׁנִּסְּתַּם הַקֶּבֶר
וּמִכָּל מָקוֹם אִם הוּא סָמוּךְ לַלַּיְלָה וְרוֹצֶה שֶׁיַּעֲלֶה יוֹם זֶה אֲזַי מִשָּׁעָה שֶׁהוּא מְשַׁעֵר שֶׁנִּסְתַּם הַקֶּבֶר יָכוֹל לִנְהוֹג אֲבֵלּוּת
וְאִם יֹּאמְרוּ אַחַר כָּךְ שֶׁנִּסְתַּם הַקֶּבֶר קֹדֶם הַלַּיְלָה עוֹלֶה זֶה הַיּוֹם
וְאִם הוּא עֶרֶב הָרֶגֶל מְבַטֵּל הָרֶגֶל אֶת הָאֲבֵלוּת שֶׁל שִׁבְעָה
בִּמְקוֹמוֹת שֶׁשּׁוֹלְחִים אֶת הַמֵּת לְקָבְרוֹ בְּעִיר אַחֶרֶת וְאֵינָם יוֹדְעִים מָתַי יִקְבְּרוּהוּ אֲזַי הָאֲבֵלִים הַנִּשְׁאָרִים בְּעִירָם מִיָד כְּשֶׁחָזְרוּ מִן הַלּוְיָה מַתְחִילִין לְהִתְאַבֵּל וּמוֹנִים מֵאָז שִׁבְעָה וְגַם שְׁלֹשִׁים
וְהַהוֹלְכִים עִם הַמֵּת עַד מְקוֹם קְבוּרָתוֹ מוֹנִים מִשֶּׁיִקָּבֵר
וְיֵשׁ אוֹמְרִים דְּאִם גְּדוֹל הַבַּיִת הוֹלֵךְ עִם הַמֵּת אֲזַי גַּם הַנִּשְׁאָרִים אֵינָם מוֹנִים אֶלָּא מִשֶּׁיִקָּבֵר
וּמְשַׁעֲרִין לְפִי אֹמֶד הַדַּעַת מָתַי נִקְבַּר וּמַתְחִילִין לְהִתְאַבֵּל
וְדַוְקָא לְחֻמְרָא אָזְלֵינָן בָּתָר גְּדוֹל הַבַּיִת דְּגַם הַנִּשְׁאָרִים אֵינָם מוֹנִים אֶלָּא מִשֶּׁיִּקָּבֵר
אֲבָל אִם גְּדוֹל הַבַּיִת נִשְׁאַר בְּבֵיתוֹ הַהוֹלְכִים עִם הַמֵּת אֵינָן נִגְרָרִין אַחֲרָיו אֶלָּא מוֹנִין מִשֶּׁנִקְבָּר
מִי שֶׁטָּבַע בַּמַּיִם שֶׁהֲרָגוּהוּ גוֹיִם וְאֵינוֹ נִמְצָא לְקָבְרוֹ כָּל זְמַן שֶׁלֹּא נִתְיָאֲשׁוּ מִלְּבַקְשוֹ לֹא חָלָה לֹא אֲנִינוּת וְלֹא אֲבֵלוּת וּמֻתָּרִין אֲפִלּוּ בַּתַּשְׁמִישׁ
וּמִשָּׁעָה שֶׁנִּתְיָאֲשׁוּ מִלְּבַקְּשׁוֹ עוֹד מַתְחִילִין לְהִתְאַבֵּל
וְאִם לְאַחַר יְמֵי הָאֵבֶל נִמְצָא וְהוּבָא לִקְבוּרָה אֵינָן צְרִיכִין לִנְהוֹג אֲבֵלוּת עוֹד אֶלָא שֶׁאִם הוּא אָבִיו אִמּוֹ צָרִיךְ לִקְרוֹעַ
וּמִי שֶׁטָּבַע בַּמַּיִם וְיֶשׁ אִשָּׁה וְהוּא בְעִנְיָן שֶׁאֵין מַתִּירִין אוֹתָהּ לְהִנָּשֵׂא אֵין נוֹהֲגִין עָלָיו אֲבֵלוּת וְאֵין אוֹמְרִים אַחֲרָיו קַדִּישׁ
וּמִכָּל מָקוֹם יִשְׁתַּדְּלוּ לַעֲשוֹת נַחַת רוּחַ לַנְּשְׁמָה לְהִתְפַּלֵּל לִפְרָקִים לִפְנֵי הַתֵּבָה וְלִקְרוֹת הַהַפְטָרָה וּלְבָרֵךְ בְּזִמּוּן וְלִתֵּן צְדָקָה וְלִלְמוֹד לִשְׂכּוֹר מִי שֶׁיִלְמַד עֲבוּרוֹ
מִי שֶׁמֵּת קָרוֹב וְהוּא אֵינֶנוּ שָׁם וְנוֹדַע בְּמָקוֹם אֲשֶׁר הוּא שָׁם מוֹנֶה לַעַצְמוֹ מִשָּׁעָה שֶנּוֹדַע לוֹ
וַאֲפִלּוּ בָּא אַחַר כָּךְ לִמְקוֹם הַמֵּת אֶל שְׁאָר הָאֲבֵלִים שֶׁהִתְחִילוּ מִקֹּדֶם לְהִתְאַבֵּל לֹא יְקַצֵּר אֲבֵלוּתוֹ בִּשְׁבִיל זֶה
וְכֵן אֲפִלּוּ אִם לֹא נוֹדַע עַד שֶׁבָּא אֶל הָאֲבֵלִים אֶלָּא שֶׁהָאֲבֵלִים אֵינָם בִּמְקוֹם שֶׁמֵּת הַמֵּת וְלֹא בִמְקוֹם הַקְּבוּרָה גַּם כֵּן מוֹנֶה לְעַצְמוֹ מִשָּׁעָה שֶׁנּוֹדַע לוֹ
אֲבָל אִם לֹא נוֹדַע עַד שֶׁבָּא אֶל הָאֲבֵלִים שֶׁהֵם בִּמְקוֹם הַמֵּת בִמְקוֹם הַקְּבוּרָה אֲזַי אִם הָיָה בִּשְׁעַת קְבוּרָה בְּמָקוֹם קָרוֹב דְהַיְנוּ לֹא יוֹתֵר מִמַּהֲלֵךְ עֶשֶׂר פַּרְסָאוֹת שֶׁהוּא מַהֲלַךְ יוֹם אֶחָד הֲרֵי זֶה כְּאִלּוּ הָיָה כָּאן בִּשְׁעַת קְבוּרָה וּמוֹנֶה עִמָהֶם
וַאֲפִלּוּ בָּא בְיוֹם שְׁבִיעִי קֹדֶם יְצִיאַת בֵּית הַכְּנֶסֶת כֵּיוָן שֶׁעֲדַיִן נוֹהֲגִין קְצָת אֲבֵלוּת מוֹנֶה עִמָהֶם שִׁבְעָה וּשְׁלֹשִׁים
וְדַוְקָא כְּשֶׁגְּדוֹל הַבַּיִת אֶצְלָם שֶׁכֻּלָּם נִגְרָרִין אַחֲרָיו
אֲבָל אִם לֹא הָיָה שָׁם גְּדוֹל הַבַּיִת מוֹנֶה לְעַצְמוֹ
וְכֵן אִם בָּא מִמָּקוֹם רָחוֹק אַף עַל פִּי שֶׁיֶשׁ שָׁם גְּדוֹל הַבַּיִת מִכָּל מָקוֹם מוֹנֶה לְעַצְמוֹ
זֶה שֶׁהוּא מוֹנֶה עִם הַנִּמְצָאִים אֲפִלּוּ הוּא חוֹזֵר לְבֵיתוֹ מִכָּל מָקוֹם מוֹנֶה עִמָּהֶם
גְּדוֹל הַבָּיִת שֶׁבָּא מִמָּקוֹם קָרוֹב אֵינוֹ נִגְרָר אַחַר הַקְּטַנִּים וּמוֹנֶה לְעַצְמוֹ
מִי הוּא נִקְרָא גְּדוֹל הַבָּיִת? זֶה אֲשֶׁר עַל פִּי הָאֹמֶד אִם הָיוּ עוֹסְקִין בְּעִזְבוֹן הַמֵּת הָיוּ הַדְּבָרִים נֶחְתָּכִין עַל פִּיו וְהָיוּ כֻלָם הוֹלְכִין אַחַר עֲצָתוֹ אֲפִלּוּ הוּא קָטָן בַשָּׁנִים נִקְרָא גְּדוֹל הַבָּיִת
וַאֲפִלּוּ אֵינוֹ יוֹרֵשׁ כְּגוֹן שֶׁהָאַלְמָנָה בְכָאן וְהִיא מַנְהֶגֶת אֶת הַבַּיִת הִיא נִקְרֵאת גְּדוֹל הַבָּיִת
מִי שֶׁהוּא דָר אֵצֶל חָמִיו וּמֵתָה אִשְׁתּוֹ חָמִיו הוּא הַגָּדוֹל
מִי שֶׁשָּׁמַע שֶׁמֵּת מֵת וּכְבָר הִתְפַּלְּלוּ הַצִּבּוּר עַרְבִית וַעֲדַיִן הוּא יוֹם אִם הוּא עֲדַיִן לֹא הִתְפַּלֵּל עַרְבִית אֵינוֹ נִגְרָר אַחַר הַצִּבּוּר וְאוֹתוֹ הַיּוֹם עוֹלֶה לוֹ
אֲבָל אִם הִתְפַּלֵּל עַרְבִית שׁוּב אֵינוֹ עוֹלֶה אוֹתוֹ הַיּוֹם וּמוֹנֶה שִׁבְעָה וּשְׁלשִׁים מִיּוֹם הַמָּחֳרָת
וְדַוְקָא לְחֻמְרָא אָמְרִינָן הָכִי וְלָא לְקֻלָּא
שֶׁאִם שָׁמַע בַּיּוֹם הַשְּׁלשִׁים לְאַחַר שֶׁהִתְפַּלֵל עַרְבִית לָא אָמְרִינָן שֶׁכְּבָר הוּא לַיְלָה וַהֲוֵי לֵהּ שְׁמוּעָה רְחוֹקָה לְהָקֵל עַלָיו אֶלָּא חָשְׁבִינָן לָהּ לְיוֹם וַהֲוֵי לֵהּ שְׁמוּעָה קְרוֹבָה וְיוֹם זֶה עוֹלֶה בְּמִמַּה נַּפְשָׁךְ
וּלְעִנְיַן תְּפִלִין בִּשְׁאָר הַיָּמִים אִם שָׁמַע לְאַחַר שֶׁהִתְפַּלֵל עַרְבִית וַעֲדַיִן הוּא יוֹם יַנִּיחֵם לְמָחָר בְּלֹא בְרָכָה וִיכַסֶּה אוֹתָם
וְאִם הָיָה כֵן בַּיּוֹם הַשְּׁלֹשִׁים מֵנִּיחַ לְמָחָר תְּפִלִין וּמְבָרֵךְ עֲלֵיהֶם בְּמִמַּה נַּפְשָךְ
וְאִשָּׁה שֶׁשָּׁמְעָה שֶׁמֵּת לָהּ מֵת וּכְבָר הִתְפַּלְּלוּ הַצִּבּוּר עַרְבִית אֶלָּא שֶׁעֲדַיִן הוּא יוֹם אִם אֵין דַרְכָּהּ לְהִתְפַּלֵל עַרְבִית נִגְרֶרֶת אַחַר הַצִּבּוּר לְחֻמְרָא וְאוֹתוֹ הַיּוֹם אֵינוֹ עוֹלֶה לָּה
בִּשְׁעַת הַדֶּבֶר רַחֲמָנָא לִצְלָן נוֹהֲגִין שֶׁאֵין מִתְאַבְּלִין מִשּׁוּם בִּעֲתוּתָא
וְאִם עָבַר הַזַּעַם בְּתוֹךְ שְׁלֹשִׁים צָרִיךְ לְהִתְאַבֵּל אָז
אֲבָל אִם לֹא עָבַר עַד לְאַחַר שְׁלֹשִׁים שֶׁהִפְסִיק רֶגֶל בֵּינְתַיִם אֵינוֹ צָרִיךְ לְהִתְתְאַבֵּל אַחַר כָּךְ
הָאָבֵל בַּיּוֹם הָרִאשׁוֹן אָסוּר לֶאֱכוֹל סְעוּדָה הָרִאשׁוֹנָה מִשֶּׁלּוֹ
וּמִצְוָה עַל שְׁכֵנָיו שֶׁיִשְׁלְחוּ לִסְעוּדָה הָרִאשׁוֹנָה וְנִקְרֵאת סְעוּדַת הַבְרָאָה
וּתְחִלַּת הַסְּעוּדָה תְּהֵא בְבֵצִים עֲדָשִׁים שֶׁהֵן עֲגֻלּוֹת וְאֵין לָהֶן פֶּה כְּמוֹ שֶׁהָאָבֵל אֵין פֶּה
וְאַחַר זֹאת מֻתָּר לֶאֱכוֹל כָּל מַאֲכָל וַאֲפִלּוּ בָשָׂר
וּמֻתָּר לִשְׁתּוֹת קְצָת יַיִן בְּתוֹךְ הַסְּעוּדָה כְּדֵי לִשְׁרוֹת הַמַּאֲכָל בְּמֵעָיו אֲבָל לֹא לִרְוֹת
אִם אֵינוֹ רוֹצֶה לֶאֱכוֹל בַּיּוֹם עַד הַלַּיְלָה כֵּיוָן שֶׁעָבַר הַיּוֹם הֻתַּר לֶאֱכוֹל מִשֶּׁלּוֹ
וְלָכֵן מִי שֶׁהוּא דָר יְחִידִי בִּכְפָר וְאֵין מִי שֶׁיִשְלַח סְעוּדַת הַבְרָאָה נָכוֹן שֶׁיִתְעַנֶה עַד הַלָּיְלָה
וּמִכָּל מָקוֹם אִם אֵינוֹ יָכוֹל לְהִתְעַנּוֹת אֵינוֹ מְחֻיָב לְצַעֵר אֶת עַצְמוֹ וּמֻתָּר לֶאֱכוֹל מִשֶּׁלּוֹ
אִשָּׁה נְשׂוּאָה שֶׁאֵרְעָהּ אֵבֶל אָסוּר לָהּ לֶאֱכוֹל סְעוּדָה הָרִאשׁוֹנָה מִשֶּׁל בַּעְלָהּ דְּכֵיוָן שֶׁהוּא מְחֻיָב לְזוּנָהּ שֶׁלָּהּ הִיא
וְכֵן מִי שֶׁיֶשׁ שָׂכִיר אִם אוֹכֵל בִּשְׂכָרוֹ וְאֵרְעוֹ אֵבֶל לֹא יֹאכַל סְעוּדָה הָרִאשׁוֹנָה מִשֶּׁל בַּעַל הַבַּיִת שֶׁלּוֹ
אֲבָל מִי שֶׁהוּא זָן יָתוֹם בְנוֹ בִתּוֹ בְּלֹא תְנַאי וְאֵרְעָם אֵבֶל יְכָוֹלִים לֶאֱכוֹל מִשֶּׁלּוֹ שֶאֵין זֹאת שֶּׁלָּהֶם
אִשָּׁה אֵין לַאֲנָשִׁים לְהַבְרוֹת אוֹתָהּ אֶלָּא נָשִׁים מַבְרוֹת אוֹתָהּ
אִם נִקְבַּר הַמֵּת בַּלַּיְלָה אִם רוֹצֶה לֶאֱכוֹל בַּלַּיְלָה אָסוּר לֶאֱכוֹל מִשֶּׁלּוֹ אֶלָא מַבְרִין אוֹתוֹ
וְאִם אֵינוֹ רוֹצֶה לֶאֱכוֹל בַּלַּיְלָה אָסוּר לֶאֱכוֹל בַּיּוֹם סְעוּדָה הָרִאשׁוֹנָה מִשֶּׁלּוֹ מִשּׁוּם דְּהַיּוֹם הוֹלֵךְ אַחַר הַלַּיְלָה וַהֲוֵי לֵהּ יוֹם רִאשׁוֹן
אִם נִקְבַּר הַמֵּת בְּעֶרֶב שַׁבָּת מִתֵּשַׁע שָׁעוֹת וּלְמַעְלָה שֶׁאָז אָסוּר לִקְבּוֹעַ סְעוּדָה אֵין מַבְרִין אוֹתוֹ מִפְּנֵי כְּבוֹד שַׁבָּת וְלֹא יֹאכַל כְּלוּם עַד הַלָּיְלָה
מַבְרִין עַל שְׁמוּעָה קְרוֹבָה וְאֵין מַבְרִין עַל שְׁמוּעָה רְחוֹקָה
שָׁמַע שְׁמוּעָה קְרוֹבָה בַשַׁבָּת אֵין מַבְרִין אוֹתוֹ וְאוֹכֵל מִשֶּׁלּוֹ
וְגַם בְּיוֹם רִאשׁוֹן שֶׁלְּאַחֲרָיו אֵין מַבְרִין אוֹתוֹ מִפְּנֵי שֶׁכְּבָר נִדְחָה יוֹם הַשְּׁמוּעָה
וְכֵן מִי שֶׁמֵּת מֵת וְנִקְבַּר בְּיוֹם טוֹב אֵין מַבְרִין אוֹתוֹ
וְגַם לְאַחַר יוֹם טוֹב אֵין מַבְרִין אוֹתוֹ כֵּיוָן שֶׁכְּבָר נִדְחָה
אֲבָל אִם נִקְבַּר בְּחֹל הַמּוֹעֵד מַבְרִין אוֹתוֹ אֶלָּא שֶׁאוֹכֵל כְּשֶׁהוּא יוֹשֵב עַל הַסַּפְסָל אֵצֶל הַשֻּׁלְחָן כְּדַרְכּוֹ כִּי אֵין אֲבֵלּוּת בְּחֹל הַמּוֹעֵד
הָיוּ נוֹהֲגִין לְהִתְעַנּוֹת בְּיוֹם מִיתַת תַּלְמִיד חָכָם
מִי שֶׁבָּאָה שְׁמוּעָה שֶׁמֵּת קָרוֹב שֶׁהוּא חַיָב לִהְתְאַבֵּל עָלָיו אִם בָּאָה בְּתוֹךְ שְׁלֹשִׁים וַאֲפִלּוּ בַּיּוֹם הַשְּׁלשִׁים עַצְמוֹ הֲרֵי שְׁמוּעָה קְרוֹבָה וְקוֹרֵעַ
וְחַיָב לִנְהוֹג שִׁבְעָה יְמֵי אֲבֵלוּת מִיּוֹם שֶׁהִגִּיעָה הַשְּׁמוּעָה
וְגַם אֲבֵלּוּת שֶׁנּוֹהֵג בַּשְּׁלשִׁים מוֹנֶה מִיּוֹם הַשְּׁמוּעָה
וְיוֹם הַשְּׁמוּעָה דִּינוֹ כְּיוֹם הַקְּבוּרָה לְכָל דָּבָר
וְאוֹתָן שְׁלֹשִׁים יוֹם שֶׁנִּקְרְאָה בָהֶן שְׁמוּעָה קְרוֹבָה מוֹנֶה מִיּוֹם הַקְּבוּרָה וְלֹא מִיּוֹם הַמִּיתָה
בָּאָה הַשְּׁמוּעָה לְאַחַר שְׁלֹשִׁים יוֹם זוֹהִי שְׁמוּעָה רְחוֹקָה וְאֵינוֹ צָרִיךְ לִנְהוֹג אֲבֵלוּת רַק שָׁעָה אֶחָת
לָא שְׁנָא שָׁמַע בַּיּוֹם וְלָא שְׁנָא שָׁמַע בַּלַּיְלָה וְנָהַג שָׁעָה אַחַת דַּיּוֹ וַאֲפִלּוּ עַל אָבִיו וְאִמּוֹ
אַךְ דְּבָרִים שֶׁנּוֹהֲגִין עַל אָבִיו וְעַל אִמּוֹ כָּל שְׁנֵים עָשָר חֹדֶש נוֹהֵג גַּם בִּשְׁמוּעָה רְחוֹקָה וּמוֹנֶה שְׁנֵים עָשָׂר חֹדֶשׁ מִיּוֹם הַמִּיתָה
וְאִם בָּאָה הַשְּׁמוּעָה עַל אָבִיו וְאִמּוֹ לְאַחַר שְׁנֵים עָשָׂר חֹדֶשׁ אֵינוֹ נוֹהֵג אֲבֵלוּת אֶלָּא שָׁעָה אַחַת גַּם בַּדְּבָרִים שֶׁנּוֹהֲגִין כָּל שְׁנֵים עָשָר חֹדֶשׁ
הַשּׁוֹמֵעַ שְׁמוּעָה רְחוֹקָה אֵינוֹ צָרִיךְ לִנְהוֹג כָּל דִּין אֲבֵלוּת אֶלָּא דַּיּוֹ בַּחֲלִיצַת מִנְעָל לְבָד וּמֻתָּר בִּמְלָאכָה וּרְחִיצָה וְסִיכָה וְתַשְׁמִישׁ הַמִּטָה וְתַלְמוּד תּוֹרָה
וְאִם אֵין מִנְעָלִים בְּרַגְלָיו בִּשְׁעַת שְׁמוּעָה צָרִיךְ לַעֲשׂוֹת מַעֲשֶׂה אַחֵר שֶׁיְהֵא נִכָּר שֶׁהוּא עוֹשֶׂה מִשּׁוּם אֲבֵלוּת כְּגוֹן שֶׁיֵשֵׁב עַל הַקַּרְקַע שָׁעָה אֶחָת
בָּאָה שְׁמוּעָה קְרוֹבָה בַּשַּׁבָּת יוֹם הַשַּׁבָּת עוֹלֶה לְיוֹם אֶחָד וּלְמוֹצָאֵי שַׁבָּת קוֹרֵעַ וּמוֹנֶה עוֹד שִׁשָּׁה יָמִים
בָּאָה שְׁמוּעָה קְרוֹבָה בַּשַּׁבָּת בָרֶגֶל וּלְמוֹצָאֵי שַׁבָּת לְמוֹצָאֵי הָרֶגֶל נַעֲשֵית רְחוֹקָה אָסוּר בְּיוֹם הַשַּׁבָּת בִימֵי הָרֶגֶל בִּדְבָרִים שֶׁבְּצִנְעָא
וּלְמוֹצָאֵי שַׁבָּת וְהָרֶגֶל נוֹהֵג שָׁעָה אַחַת אֲבֵלוּת כְּמוֹ בִּשְׁמוּעָה רְחוֹקָה
בָּאָה שְׁמוּעָה קְרוֹבָה בַּשַּׁבָּת וְהוּא עֶרֶב יוֹם טוֹב כֵּיוָן שֶׁדְּבָרִים שֶׁבְּצִנְעָא נוֹהֵג בּוֹ מְבַטֵּל הָרֶגֶל אֶת הַשִּׁבְעָה
הַשּׁוֹמֵעַ שְׁמוּעָה רְחוֹקָה בַּשַּׁבָּת בָרֶגֶל אֵינוֹ נוֹהֵג אֲבֵלות
וַאֲפִלּוּ בִּדְבָרִים שֶׁבְּצִנְעָא מֻתָּר
וּלְמוֹצָאֵי שַׁבָּת וָרֶגֶל נוֹהֵג שָׁעָה אַחַת וְדַיּוֹ
מִי שֶׁשָּׁמַע לְאַחַר הָרֶגֶל שֶׁמֵּת מֵת קֹדֶם הָרֶגֶל אַף עַל גַּב דִּלְאוֹתָן שֶׁנָּהֲגוּ אֲבֵלוּת קֹדֶם הָרֶגֶל בָּא הָרֶגֶל וְהִפְסִיק מִכָּל מָקוֹם לְדִידֵהּ כֵּיוָן שֶׁלֹּא נָהַג כְּלָל קֹדֶם הָרֶגֶל כֹּל שֶׁשָּׁמַע אֲפִלּוּ בַּיּוֹם הַשְּׁלֹשִׁים מִיּוֹם הַקְּבוּרָה הֲוֵי אֶצְלוֹ שְׁמוּעָה קְרוֹבָה וְצָרִיךְ לִנְהוֹג שִׁבְעָה וּשְׁלֹשִׁים
מִי שֶׁמֵּת מֵת וְלֹא נוֹדַע אֵין לְהַגִּיד לוֹ
וְעַל הַמַּגִּיד נֶאֱמַר וּמוֹצִיא דִבָּה הוּא כְסִיל
וּמֻתָּרִין לְהַזְמִינוֹ לִסְעוּדַת אֵרוּסִין וּלְכָל שִׂמְחָה כִּי כָּל זְמַן שֶׁהוּא אֵינוֹ יוֹדֵעַ הֲרֵי הוּא כִּשְׁאָר כָּל אָדָם
וְכֵן בַּעַל שֶיּוֹדֵעַ שֶׁמֵּת אֵיזֶה קָרוֹב לְאִשְׁתּוֹ מֻתָּר לְשַׁמֵּשׁ עִמָּהּ כֵּיוָן שֶׁהִיא אֵינָהּ יוֹדָעַת
אֲבָל אִם אֶחָד שׁוֹאֵל אוֹתוֹ עַל קְרוֹבוֹ אִם הוּא חַי אֵין לְשַׁקֵּר וְלוֹמַר חַי הוּא שֶׁנֶּאֱמַר מִדְּבַר שֶׁקֶר תִּרְחָק
אֶלָּא יֹאמַר בְּלָשׁוֹן דְּמִשְׁתְּמַע בִּתְרֵי אַנְפִּין וִישַׁעֵר בְעַצְמוֹ שֶׁמֵּת
לְבָנִים זְכָרִים נוֹהֲגִין לְהוֹדִיעַ כְּשֶׁמֵּת הָאָב הָאֵם כְּדֵי שֶׁיֹאמְרוּ קַדִּישׁ
מִצְוָה גְדוֹלָה לְנַחֵם אֲבֵלִים
וּמָצִינוּ בְהַקָּדוֹשׁ בָּרוּךְ הוּא שֶנִּחֵם אֲבֵלִים דִּכְתִיב וַיְהִי אַחֲרֵי מוֹת אַבְרָהָם וַיְבָרֶךְ אֱלֹהִים אֶת יִצְחָק בְּנוֹ
וְהוּא גְמִילוּת חֶסֶד עִם הַחַיִּים וְעִם הַמֵּתִים
אֵין הַמְּנַחֲמִים רַשָּׁאִים לִפְתּוֹחַ פִּיהֶם עַד שֶׁיִפְתַּח הָאָבֵל תְּחִלָּה כִּדְמָצִינוּ בְאִיּוֹב שֶׁנֶּאֱמַר וְאֵין דֹּבֵר אֵלָיו דָּבָר
וּכְתִיב אַחֲרֵי כֵן פָּתַח אִיּוֹב אֶת פִּיהוּ וַהֲדָר וַיַעַן אֱלִיפַז הַתֵּמָנִי
כְּשֶׁרוֹאִים הַמְּנַחֲמִים שֶׁהָאָבֵל פּוֹטֵר אוֹתָם אֵינָן רַשָׁאִים לֵישֵׁב אֶצְלוֹ
אָבֵל חוֹלֶה אֵינָן צְרִיכִין לַעֲמוֹד אֲפִלּוּ מִפְּנֵי נָשִׂיא
דֶרֶךְ אֶרֶץ הוּא שֶׁאִם אֶחָד רוֹצֶה לְכַבֵּד אֶת חֲבֵרוֹ וְלָקוּם מִפָּנָיו אוֹמֵר חֲבֵרוֹ שֵׁב
אֲבָל לְאָבֵל לְחוֹלֶה לֹא יֹאמַר כֵּן מִשּׁוּם דְּמַשְׁמָע שֵׁב בַּאֲבֵלוּת שֶׁלָּךְ שֵׁב בָּחֳלִי שֶׁלָךְ
לֹא יֹאמַר אָדָם לֹא נִפְרַעְתִּי כְּפִי מַעֲשַׂי הָרָעִים וְכַיּוֹצֵא בִּדְבָרִים אֵלּוּ שֶׁלֹּא יִפְתַּח פֶּה לְשָׂטָן
לֹא יֹאמַר אָדָם לָאָבֵל מַה לְּךָ לַעֲשׂוֹת אִי אֶפְשָר לְשַׁנּוֹת מַה שֶׁעָשָׂה הַקָּדוֹשׁ בָּרוּךְ הוּא כִּי זֶהוּ כְּעֵין גִּדּוּף דְמַשְׁמָע הָא אִם הָיָה אֶפְשָׁר לְשַׁנּוֹת הָיָה מְשַׁנֶּה
אֶלָּא צָרִיךְ הָאָדָם לְקַבֵּל עָלָיו גְּזֵרַת הַשֵּׁם יִתְבָּרַךְ שְׁמוֹ בְּאַהֲבָה
הָאֲבֵלִים יֵשׁ לָהֶם לְהִתְאַבֵּל בִּמְקוֹם שֶׁיָּצְאָה נִשְׁמָתוֹ שֶל הַמֵּת כִּי בְּאוֹתוֹ מָקוֹם נֶפֶשׁ הַמֵּת מִתְאַבֶּלֶת וְשָׁם צְרִיכִין לִתֵּן לָהּ תַּנְחוּמִין
וּמִצְוָה לְהִתְפַּלֵל שָׁם בַּעֲשָׂרָה שַׁחֲרִית וְעַרְבִית וַאֲפִלּוּ אֵין שָׁם אָבֵל כִּי יֵשׁ בָּזֶה נַחַת רוּחַ לַנְּשָׁמָה
וְאִם יֶשׁ שָׁם אָבֵל מִצְטָרֵף לַמִּנְיָן
וְיָבִיאוּ לְשָׁם סֵפֶר תּוֹרָה מִקֹּדֶם וְיָכִינוּ מָקוֹם כָּרָאוּי עַל זְמַן שֶׁיִתְפַּלְלוּ שָׁם
אִם יֵשׁ בִּשְׁנֵי בָתִּים מֵתִים בְּאֶחָד יֶשׁ שָׁם אָבֵל וּבְאֶחָד אֵין שָׁם אָבֵל וְאֵין בָּעִיר הַהִיא כְּדֵי לְחַלֵּק שֶׁיִתְפַּלְלוּ כָּאן וְכָאן בָּעֲשָׂרָה יִתְפַּלְלוּ בְּבַיִת שֶׁאֵין שָׁם אָבֵל
נוֹהֲגִין לוֹמַר בְּבֵית הַנִּפְטָר לְאַחַר תְּפִלַּת שַׁחֲרִית וּמִנְחָה אֶת הַמִּזְמוֹר לַמְּנַצֵחַ וְגוֹ' שִׁמְעוּ זֹאת כָּל הָעַמִּים וְגוֹ'
וּמַה טּוֹב לִלְמוֹד שָׁם מִשְׁנָיוֹת לְתִקּוּן הַנְּשָׁמָה
אֵין אוֹמְרִים הַלֵּל בְּבֵית הַנִּפְטָר אִם יֵשׁ שָׁם אָבֵל תּוֹךְ שִׁבְעָה
וְאִם יֶשׁ שָׁם חֶדֶר אַחֵר יֵלֵךְ הָאָבֵל לְחֶדֶר אַחֵר וְהַצִּבּוּר יֹאמְרוּ הַלֵּל
וְאִם אֵין חֶדֶר אַחֵר אֲזַי בְּרֹאשׁ חֹדֶשׁ אֵין צְרִיכִין לוֹמַר אַחַר כָּךְ הַלֵּל בְבֵיתָם
אֲבָל בַּחֲנֻכָּה צְרִיכִין לוֹמַר הַלֵּל בְּבֵיתָם
וְאִם מִתְלְפַּלְּלִים בְבֵית הַנִּפְטָר וְאֵין שָׁם אָבֵל בְבֵית הָאָבֵל שֶׁאֵינוֹ בְבֵית הַנִּפְטָר אוֹמְרִים גַּם בְּרֹאשׁ חֹדֶשׁ הַלֵּל אֶלָּא שֶׁהָאָבֵל לֹא יֹאמַר
אִם יוֹם הַשְּׁבִיעִי הוּא בַחֲנֻכָּה אֲזַי לְאַחַר שֶׁהָלְכוּ הַמְּנַחֲמִים שֶׁפָּסְקָה הַאֲבֵלוּת יֹאמַר גַּם הָאָבֵל הַלֵּל מִפְּנֵי שֶׁהוּא חִיּוֹב
וְיֵשׁ אוֹמְרִים דְּבַחֲנֻכָּה אוֹמְרִים הַלֵּל גַּם בְּבֵית הָאָבֵל בַּצִּבּוּר
בְּרֹאשׁ חֹדֶשׁ שֶׁחָל בְּשַׁבָּת אוֹמְרִים הַלֵּל בַּצִּבּוּר גַּם בְּבֵית הָאָבֵל דְּאֵין אֲבֵלוּת בְּשַׁבָּת
בִּרְכַּת אֲבֵלִים שֶׁבְּבִרְכַּת הַמָּזוֹן לָא נְהִיגֵי עַכְשָו כִּי סוֹמְכִים עַל הַפּוֹסְקִים דִּסְבִירָא לְהוּ דְּלָא נִתְקְנָה אֶלָּא כְּשֶׁמְּבָרְכִין בַּעֲשָׂרָה
אֵלוּ דְבָרִים שֶׁהָאָבֵל אָסוּר בָּהֶם כָּל שִׁבְעָה: בִּמְלָאכָה בִּרְחִיצָה בְּסִיכָה בִּנְעִילַת הַסַּנְדָּל וּבְתַשְׁמִישׁ הַמִּטָה
וְאָסוּר לִקְרוֹת בַּתּוֹרָה וְאָסוּר בִּשְׁאֵילַת שָׁלוֹם וְאָסוּר בְּגִהוּץ וּבְתִסְפֹּרֶת וּבְכָל מִינֵי שִׂמְחָה
וְאָסוּר לְהַנִיחַ תְּפִלִּין בַּיּוֹם הָרִאשׁוֹן
מְלָאכָה כֵּיצַד
כָּל שְׁלשָׁה יָמִים הָרִאשׁוֹנִים אָסוּר בִּמְלָאכָה אֲפִלּוּ הוּא עָנִי הַמִּתְפַּרְנֵס מִן הַצְדָקָה
מִיּוֹם הָרְבִיעִי וְאֵילֵךְ אִם הוּא עָנִי וְאֵין מַה יֹאכַל עוֹשֶׂה בְּצִנְעָא בְּתוֹךְ בֵּיתוֹ
וְכֵן הָאִשָּׁה עוֹשָׂה מְלַאכְתָּהּ בְּתוֹךְ בֵּיתָהּ בְּצִנְעָא כְּדֵי פַּרְנָסָתָהּ
אֲבָל אָמְרוּ חֲכָמִים תָּבוֹא מְאֵרָה לִשְׁכֵנָיו שֶׁהִצְרִיכוּהוּ לְכָךְ כִּי עֲלֵיהֶם מֻטָּל לְהַשְׁגִּיחַ עַל הֶעָנִי וּמִכָּל שֶׁכֵּן בִּימֵי אֶבְלוֹ
אֲפִלּוּ לַעֲשׂוֹת מְלַאכְתּוֹ עַל יְדֵי אֲחֵרִים וַאֲפִלּוּ עַל יְדֵי גוֹי אָסוּר
וְאִם הַמְּלָאכָה דָּבָר נָחוּץ מְאֹד וְיָכוֹל לָבוֹא לִידֵי הֶפְסֵד יַעֲשֶׂה שְׁאֵלַת חָכָם
כְּשֵׁם שֶׁאָסוּר בִּמְלָאכָה כָּךְ אָסוּר לִשָּׂא וְלִתֵּן בִּסְחוֹרָה
וְאִם יֶשׁ סְחוֹרָה שֶׁאִם לֹא יִמְכְּרֶנָה עַכְשָׁו יִהְיֶה לּוֹ הֶפְסֵד מִן הַקֶּרֶן יַעֲשֶׂה גַּם כֵּן שְׁאֵלַת חָכָם
וְאִם בָּאוּ שַׁיָרוֹת סְפִינוֹת שֶׁמּוֹכְרִים עַתָּה בְּזֹל וְאַחַר כָּךְ לֹא יִמְצָא וְכֵן אִם הוּא בְיָרִיד וְשָׁמַע שְׁמוּעָה קְרוֹבָה יָכוֹל לִמְכּוֹר וְלִקְנוֹת עַל יְדֵי אֲחֵרִים
מֻתָּר לְהַלְווֹת בְּרִבִּית עַל יְדֵי אֲחֵרִים לְגוֹיִם הָרְגִילִים לִלְווֹת מִמֶּנּוּ
וְהוּא הַדִּין לִמְכּוֹר סְחוֹרָה לָרְגִילִים אֶצְלוֹ שֶׁלֹּא יַרְגִילוּ אֶת עַצְמָם אֵצֶל אֲחֵרִים
מֻתָּר לִשְׁלוֹחַ לִגְבּוֹת חוֹבוֹתָיו שֶׁיֵּשׂ בָהֶם חֲשָׁשׁ שֶׁמָא יִתְקַלְקָלוּ
כְּתִיבָה הַמֻּתֶּרֶת בְּחֹל הַמּוֹעֵד מֻתֶּרֶת גַּם לְאָבֵל אִם אִי אֶפְשָׁר עַל יְדֵי אַחֵר
אָבֵל שֶׁשָּׂדֵהוּ בְיַד אֲחֵרִים בַּאֲרִיסוּת בַּחֲכִירוּת בְקַבְּלָנוּת הֲרֵי אֵלוּ עוֹבְדִין כְּדַרְכָּן בִּימֵי הָאֵבֶל שֶׁל בַּעַל הַשָּׂדֶה דְּכֵיוָן שֶׁהָעֲבוֹדָה זֹאת לְתוֹעֶלֶת שֶׁלָּהֶם אֵין לָהֶם לְהַפְסִיד בִּשְׁבִיל אֶבְלוֹ
אֲבָל אִם יֵשׁ לָאָבֵל שְׂכִיר יוֹם לַעֲשׂוֹת בְּשָׂדֵהוּ אָסוּר אֲפִלּוּ אִם הַשָּׂדֶה בְּעִיר אַחֶרֶת כֵּיוָן שֶׁעֲבוֹדָה זֹאת הִיא לְתוֹעֶלֶת הָאָבֵל וְהִיא בְפַרְהֶסְיָא
אִם הָאָבֵל הוּא אָרִיס בְּשָׂדֶה שֶל אַחֵר אָסוּר לַעֲבוֹד בּוֹ בְעַצְמוֹ
אֲבָל עַל יְדֵי אֲחֵרִים מֻתָּר מִשּׁוּם דְּאֵין זֹאת נִקְרֵאת מְלֶאכֶת הָאָבֵל אֶלָּא מְלֶאכֶת בַּעַל הַשָּׂדֶה
וְאִם יֵשׁ שְׁאָר דָּבָר שֶׁל אֲחֵרִים בְּיַד הָאָבֵל לַעֲשׂוֹתוֹ לֹא יַעֲשֶׂה אֲפִלּוּ עַל יְדֵי אֲחֵרִים
אַךְ כְּשֶׁהוּא דָבָר הָאָבֵד יַעֲשֶׂה עַל יְדֵי אֲחֵרִים
בְּהֵמוֹת שֶׁל הָאָבֵל הַמֻּשְׂכָּרִים לְאַחֵר מֻתָּר הַשּׂוֹכֵר לַעֲשׂוֹת בָּהֶם מְלָאכָה כֵּיוָן שֶׁשְּׂכָרָם קֹדֶם שֶׁנַּעֲשָה אָבֵל וּשְׂכִירוּת קַנְיָא וְהַוְיָן שֶׁל הַשּׂוֹכֵר
וּלְאַחַר כְּלוֹת יְמֵי הַשְּׂכִירוּת אָסוּר
מֻתָּר לָאָבֵל לְקַבֵּל מְלָאכָה לַעֲשׂוֹתָהּ אַחַר יְמֵי אֶבְלוֹ וּבִלְבַד שֶׁלֹּא יִשְׁקֹל וְלֹא יִמְדֹּד כְּדֶרֶךְ שֶׁהוּא עוֹשֶׂה בִּשְׁאָר פְּעָמִים
הָיְתָה לָאָבֵל אֵיזוֹ מְלָאכָה בְּיַד אַחֵר כֵּיוָן שֶׁהִיא בְקַבְּלָנוּת וְקִבֵּל אֶת הַמְּלָאכָה קֹדֶם שֶׁנַּעֲשָׂה אָבֵל וְגַם הִיא בְצִנְעָא בְּבֵיתוֹ שֶׁל בַּעַל הַמְּלָאכָה לָכֵן מֻתָּר לַעֲשׂוֹתָה
מְלֶאכֶת בִּנְיָן שֶׁל הָאָבֵל אֲפִלּוּ עַל יְדֵי גוֹי וּבְקַבְּלָנוּת וּבְמָקוֹם רָחוֹק שֶׁאֵין יִשְׂרְאֵלִים דָּרִים שָׁם אָסוּר
וּמְלֶאכֶת שָׂדֵהוּ בְיַד אֲחֵרִים בְּקַבְּלָנוּת דְּהַיְנוּ שֶׁהוּא נוֹתֵן לַפּוֹעֵל שָׂכָר קָצוּב בְּעַד כָּל עֲבוֹדוֹת הַשַּׂדֶה חֲרִישָׁה וּזְרִיעָה וּקְצִירָה וְכַדּוֹמֶה יֵשׁ מַתִּירִין וְיֵשׁ אוֹסְרִין
מְלָאכוֹת הַבַּיִת אֵין בָּהֶן מִשּׁוּם מְלָאכָה לָאָבֵל וּמֻתָּר לְאִשָּׁה בִימֵי אֶבְלָהּ לֶאֱפוֹת וּלְבַשֵּׁל וְלַעֲשׂוֹת כָּל צָרְכֵי הַבַּיִת מַה שֶּׁצָּרִיךְ לָהּ
אֲבָל מַה שֶּׁאֵינוֹ צָרִיךְ לָהּ אָסוּר
וְכֵן מְשָׁרֶתֶת שֶׁאֵרַע לָהּ אֵבֶל אַף עַל פִּי שֶׁהִיא מְשָׁרֶתֶת בְּשָכָר מֻתָּר לָהּ לַעֲשׂוֹת כָּל צָרְכֵי הַבָּיִת
אֲבָל לֹא תַעֲשֶׂה מַה שֶּׁאֵינוֹ צָרְכֵי הַבַּיִת אֶלָּא לְהַרְוִיחַ וְכָל שֶׁכֵּן שֶלֹּא תֵצֵא מִן הַבַּיִת כְּמוֹ שְׁאָר אָבֵל
שְׁנֵי שֻׁתָּפִים חֶנְוָנִים שֶׁאֵרַע אֵבֶל לְאֶחָד מֵהֶם נוֹעֲלִים חֲנוּתָם שֶׁלֹּא יַעֲשֶׂה הַשֻּׁתָּף בְפַרְהֶסְיָא
אֲבָל יָכוֹל לַעֲשׂוֹת בְּצִנְעָא בְּתוֹךְ בֵּיתוֹ אֲפִלּוּ בְעֵסֶק הַשֻּׁתָּפוּת
וְאִם הָאָבֵל הוּא אָדָם חָשׁוּב וְהַשֻּׁתָּפוּת נִקְרֵאת עַל שְׁמוֹ שֶׁיֵשׁ לָאָבֵל חֵלֶק בּוֹ אָסוּר לַשֵּׁנִי לַעֲשׂוֹת אֲפִלּוּ בְתוֹךְ בֵּיתוֹ
וּבִמְקוֹם שֶׁיֵשׁ הֶפְסֵד גָּדוֹל אִם גַּם הַשֻּׁתָּף שֶׁל הָאָבֵל לֹא יִפְתַח הֶחָנוּת יַעֲשׂו שְׁאֵלַת חָכָם אִם לְהַתִּיר לְאַחַר שְׁלֹשָׁה יָמִים
אָסוּר לִרְחוֹץ כָּל גוּפוֹ אֲפִלּוּ בְצוֹנֵן
אֲבָל פָּנָיו יָדָיו וְרַגְלָיו בְּחַמִּין אָסוּר וּבְצוֹנֵן מֻתָּר
וּרְחִיצָה בְחַמִּין אֲסוּרָה כָּל שְׁלֹשִׁים וַאֲפִלּוּ לָחֹף הָרֹאשׁ
וְגַם רְחִיצַת כָּל הַגּוּף בְּצוֹנֵן אִם הִיא לְתַעֲנוּג אֲסוּרָה כָּל שְׁלֹשִׁים
וְאִשָּׁה לְצֹרֶךְ חֲפִיפָה שֶׁקֹּדֶם טְבִילָה מֻתֶּרֶת לִרְחוֹץ בְחַמִּין לְאַחַר שִׁבְעָה
יוֹלֶדֶת שֶׁאֵרַע לָהּ אֵבֶל וְהִיא צְרִיכָה לִרְחוֹץ מֻתֶּרֶת גַּם בְּתוֹךְ שִׁבְעָה
אַךְ בְּיוֹם רִאשוֹן יֵש לְהַחְמִיר אִם אֵין לָהּ צֹרֶךְ כָּל כָּךְ
וְכֵן מִי שֶׁהוּא אִסְטְנִיס שֶׁאִם לֹא יִרְחַץ יִצְטַעֵר הַרְבֵּה וְיָבוֹא לִידֵי מֵחוֹשׁ מֻתָּר לִרְחוֹץ
וְכֵן מָאן דְּאִית לֵהּ עִרְבּוּבְיָא בְרֵישֵהּ מֻתָּר לָחֹף רֹאשׁוֹ בְּחַמִּין
אָסוּר לָסוּךְ אֲפִלּוּ כָּל שֶׁהוּא אִם מְכַוֵן לְתַעֲנוּג
אֲבָל אִם הוּא מְכַוֵּן לְהַעֲבִיר הַזֹּהֲמָא מֻתָּר
וּמִכָּל שֶׁכֵּן מִשּׁוּם רְפוּאָה כְּגוֹן שֶׁיֶשׁ חֲטָטִין בְּרֹאשׁוֹ
מִי שֶׁתְּכָפוּהוּ אֲבָלָיו שֶׁאֵרְעוּ שְׁתֵּי אֲבֵלֻיוֹת אַחַר מֻתָּר לִרְחֹץ בְצוֹנֵן
אִסּוּר נְעִילַת הַסַּנְדָּל הוּא דַוְקָא בְּשֶׁל עוֹר
אֲבָל שֶׁל בֶּגֶד שֶׁל גֶּמִי שֶׁל שֵׂעָר שֶׁל עֵץ מֻתָּר
דְלָא מִקְרֵי מִנְעָל אֶלָּא שֶׁל עוֹר
מִנְעָל שֶׁל עֵץ וּמְחֻפֶּה עוֹר אָסוּר
אַף עַל פִּי שֶׁהָאָבֵל אָסוּר בִּנְעִילַת הַסַּנְדָּל מִכָּל מָקוֹם מְבָרֵךְ בַּבֹּקֶר שֶׁעָשָׂה לִי כָל צָרְכִּי
יוֹלֶדֶת כָּל שְׁלֹשִׁים יוֹם לְלֵדָתָהּ מֻתֶּרֶת בִּנְעִילַת הַּסַּנְדָּל וְכֵן חוֹלֶה [וּמִי] שֶׁיֵשׁ מַכָּה בְרַגְלוֹ מִפְּנֵי שֶׁהַצִּנָּה קָשָה לָהֶם
אָבֵל שֶׁהוֹלֵךְ בַּדֶּרֶךְ מֻתָּר בְּנְעִילַת הַסַּנְדָּל וְיָשִׂים קְצָת עָפָר בְּסַנְדַּלָיו
וְכֵן בְּכָל מָקוֹם שֶׁצָּרִיךְ לִנְעוֹל סַנְדָּל יַעֲשֶׂה כֵּן
אָסוּר בְּתַשְׁמִישׁ הַמִּטָּה וְגַם בְּחִבּוּק וְנִשּׁוּק
אֲבָל שְׁאָר דְּבַר קֻרְבָה כְּגוֹן מְזִיגַת הַכּוֹס וְהַצָּעַת הַמִּטָּה וְכַדּוֹמֶהּ מֻתָּר בֵּין בַּאֲבֵלוּת דִּידֵהּ בֵּין בַּאֲבֵלוּת דִּידָהּ
אָסוּר בְּתַלְמוּד תּוֹרָה מִשּׁוּם דִּכְתִיב פִּקּוּדֵי יְשָׁרִים מְשַׂמְּחֵי לֵב וְאָבֵל אָסוּר בְּשִׂמְחָה
וְאָסוּר בַּתּוֹרָה נְבִיאִים וּכְתוּבִים מִשְׁנָה תַּלְמוּד הֲלָכוֹת וְאַגָּדוֹת
אֲבָל מֻתָּר לִקְרוֹת בְּאִיּוֹב וּבְקִינוֹת וּבִדְבָרִים הָרָעִים שֶׁבְּסֵפֶר יִרְמְיָה וּבִגְמָרָא פֶּרֶק אֵלּוּ מְגַלְּחִין דְּמַיְרִי מִדִינֵי מְנֻדֶּה וְאָבֵל וּבְמַסֶּכֶת שְׂמָחוֹת
וּבְסִפְרֵי פּוֹסְקִים מֻתָּר לִלְמוֹד הִלְכוֹת אֲבֵלוּת
וְגַם בִּדְבָרִים שֶׁהוּא מֻתָּר לִלְמוֹד אָסוּר לְעַיֵן קֻשְיָא תֵרוּץ
מְלַמֵּד שֶׁהוּא אָבֵל לְאַחַר שְׁלשָׁה יָמִים מֻתָּר לִלְמוֹד עִם הַתִּינוֹקוֹת כָּל הַדְּבָרִים שֶׁצְּרִיכִין וְלֹא יִתְבַּטְּלוּ מִלִּמּוּדָם כִּי תִינוֹקוֹת שֶׁל בֵּית רַבָּן אֲשֶׁר הֶבֶל פִּיהֶם נָקִי מֵחֵטְא חָבִיב יוֹתֵר מִלִּמּוּד שֶׁל גְּדוֹלִים
וְכֵן אָבֵל שֶׁיֶשׁ בָּנִים קְטַנִּים לֹא יִתְבַּטְּלוּ מִלִּמּוּדָם שֶׁהֲרֵי אֵינָם חַיָבִים בַּאֲבֵלוּת
אֲפִלּוּ הָאָבֵל הוּא כֹהֵן וְאֵין בְּבֵית הַכְּנֶסֶת אַחֵר אָסוּר לַעֲלוֹת לַתּוֹרָה
בִּתְפִלָּתוֹ כָּל שִׁבְעָה לֹא יֹאמַר פִּטוּם הַקְּטֹרֶת וְגַם לֹא יֹאמַר סֵדֶר מַעֲמָדוֹת
וּבְפֶרֶק אֵיזֶהוּ מְקוֹמָן לֹא יֹאמַר יְהִי רָצוֹן כְּאִלּוּ הִקְרַבְתִּי וְכוּ'
וּכְשֶׁעוֹשֶׂה הַבְדָּלָה בְּמוֹצָאֵי שַׁבָּת עַל הַכּוֹס לֹא יֹאמַר פְּסוּקֵי שִׂמְחָה שֶׁקּוֹדְמִים לָהּ אֶלָּא יַתְחִיל מִן הַבְּרָכוֹת
אָבֵל תּוֹךְ שִׁבְעָה אֵין לְהִתְפַּלֵּל לִפְנֵי הַתֵּבָה אֶלָּא אִם אֵין שָׁם אַחֵר שֶׁיִתְפַּלֵל
אַךְ אִם הוּא אָבֵל עַל אָבִיו אִמּוֹ נוֹהֲגִין שֶׁמִּתְפַּלְּלִין לִפְנֵי הַתֵּבָה אַף עַל פִּי שֶׁיֶשׁ שָׁם אַחֵר
וּבְשַׁבָּתוֹת וְיָמִים טוֹבִים נוֹהֲגִין שֶׁאֵינוֹ מִתְפַּלֵל לִפְנֵי הַתֵּבָה כָּל הַשָּׁנָה אֶלָּא בִּדְלֵיכָּא אַחֵר
וְאִם הָיָה דַרְכּוֹ לְהִתְפַּלֵּל לִפְנֵי הַתֵּבָה גַּם קֹדֶם שֶׁנַּעֲשָּה אָבֵל יֵשׁ לְהַתִּיר בְּכָל עִנְיָן
וְעַיֵּן לְעֵיל סִימָן סָעִיף ח
שְׁאִילַת שָׁלוֹם כֵּיצַד
שְׁלשָׁה יָמִים הָרִאשוֹנִים אֵינוֹ שׁוֹאֵל בִּשְׁלוֹם כָּל אָדָם
וְאִם אֲחֵרִים שֶׁלֹּא יָדְעוּ שֶׁהוּא אָבֵל שָׁאֲלוּ בִשְׁלוֹמוֹ לֹא יְשִׁיבֵם שָׁלוֹם אֶלָּא יוֹדִיעֵם שֶׁהוּא אָבֵל
וּלְאַחַר שְׁלֹשָׁה עַד שִׁבְעָה אֵינוֹ שׁוֹאֵל
וְאִם אֲחֵרִים שֶׁלֹּא יָדְעוּ שָׁאֲלוּ בִשְׁלוֹמוֹ מֵשִׁיב לָהֶם
מִשִּׁבְעָה עַד שְׁלֹשִׁים הוּא שׁוֹאֵל בִּשְׁלוֹם אֲחֵרִים שֶׁהֲרֵי הָאֲחֵרים שְׁרוּיִן בְּשָׁלוֹם
וְאֵין אֲחֵרִים שׁוֹאֲלִין בִּשְׁלוֹמוֹ שֶׁהֲרֵי הוּא אֵינוֹ שָׁרוּי בְשָׁלוֹם
וְאִם לֹא יָדְעוּ וְשָׁאֲלוּ מֵשִׁיב לָהֶם
לְאַחַר שְׁלֹשִׁים הֲרֵי הוּא כִּשְׁאָר כָּל אָדָם
כֵּיוָן שֶׁהוּא אָסוּר בִּשְׁאֵילַת שָׁלוֹם מִכָּל שֶׁכֵּן שֶׁאָסוּר בִשְׂחוֹק
וְלָכֵן כָּל שִׁבְעָה לֹא יֹאחַז תִּינוֹק בְּיָדוֹ כְּדֵי שֶׁלֹּא יְבִאֶנּוּ לִידֵי שְׂחוֹק
וְכֵן אָסוּר לְהַרְבּוֹת בִּדְבָרִים עִם הַבְּרִיּוֹת
אַךְ אִם עוֹשֶׂה לִכְבוֹד רַבִּים כְּגוֹן שֶׁרַבִּים בָּאִים לְנַחֲמוֹ מֻתָּר לוֹמַר לָהֶם לְכוּ לְבָתֵּיכֶם לְשָׁלוֹם דְּלִכְבוֹד רַבִּים שָׁרֵי
מָקוֹם שֶׁנָּהֲגוּ לִשְׁאוֹל בִּשְׁלוֹם אֲבֵלִים בַּשַּׁבָּת שׁוֹאֲלִים
וְהָאָבֵל נוֹתֵן שָׁלוֹם לְכָל אָדָם בַשַׁבָּת כִּי דָבָר שֶׁבְּפַרְהֶסְיָא הוּא
מֻתָּר לְבָרֵךְ שֶׁהֶחֱיָנוּ אֲפִלּוּ תּוֹךְ שִׁבְעָה כְּשֶׁהוּא צָרִיךְ כְּגוֹן בַּחֲנֻכָּה עַל פְּרִי חָדָשׁ וְכַדּוֹמֶה
אָסוּר לֵישֵׁב כָּל שִׁבְעָה עַל גַּבֵּי סַפְסָל עַל גַּבֵּי כָרִים וּכְסָתוֹת כִּי אִם עַל גַּבֵּי קַרְקַע
אַךְ חוֹלֶה וְזָקֵן שֶׁיֵשׁ לָהֶם צַעַר בִּישִׁיבָה עַל גַּבֵּי קַרְקַע מֻתָּרִין לָשִׂים כַּר קָטֹן תַּחְתֵּיהֶם
מִיהוּ יָכוֹל לֵילֵךְ וְלַעֲמוֹד וְאֵינוֹ צָרִיךְ לֵישֵׁב כְּלָל רַק כְּשֶׁהַמְּנַחֲמִים אֶצְלוֹ צָרִיךְ לֵישֵׁב
וְכֵן אָסוּר לִישׁוֹן עַל גַּבֵּי מִטָּה סַפְסָל רַק עַל גַּבֵּי קַרְקַע
אֲבָל יָכוֹל לְהַצִּיעַ תַּחְתָּיו כָּרִים וּכְסָתוֹת עַל הַקַּרְקַע כְּמוֹ שֶׁהוּא רָגִיל לִשְׁכַּב בַּמִּטָּה
וְיֵש מַתִּירִין לִישׁוֹן בַמִּטָּה
וְכֵן נוֹהֲגִין קְצָת מִפְּנֵי שֶׁטִּבְעָם חָלוּשׁ וְהַוְיָן כְּמוֹ חוֹלִים לְעִנְיָן זֶה
אָבֵל בַּיּוֹם הָרִאשׁוֹן אָסוּר לְהַנִּיחַ תְּפִלִּין בֵּין שֶׁהוּא יוֹם מִיּתָה וּקְבוּרָה בֵּין שֶׁהוּא יּוֹם קְבוּרָה לְחוּד
וְאִם נִקְבַּר בַּלַּיְלָה אָסוּר לְהַנִּיחַ תְּפִלִּין בַּיּוֹם שֶׁלְּאַחֲרָיו וּבַיוֹם הַשֵּׁנִי מֵנִּיחָן לְאַחַר הָנֵץ הַחַמָּה
וְיוֹם שְׁמוּעָה קְרוֹבָה כְּיּוֹם מִיתָה וּקְבוּרָה דָּמֵי
אֲבָל מִי שֶׁמֵּת מֵת בָרֶגֶל שֶׁבָּאָה שְׁמוּעָה קְרוֹבָה בָּרֶגֶל אֲזַי בַּיּוֹם הָרִאשׁוֹן שֶׁלְּאַחַר הָרֶגֶל מֵנִּיחַ תְּפִלִּין
עֲטִיפַת הָרֹאשׁ אֵין נוֹהֲגִין בִּמְדִינוֹת אֵלּוּ
וּמִכָּל מָקוֹם יֵשׁ לִנְהוֹג בַּעֲטִיפָה קְצָת דְּהַיְנוּ לִמְשׁוֹךְ אֶת הַכּוֹבַע לְמַטָּה לִפְנֵי הַעֵינַיִם כָּל שִׁבְעָה חוּץ מִשַׁבָּת מִשּׁוּם דַּהֲוֵי דָּבָר שֶׁבְּפַרְהֶסְיָא
אָסוּר לִלְבּוֹשׁ בֶּגֶד מְכֻבָּס וַאֲפִלּוּ כֻּתֹּנֶת בְּתוֹךְ שִׁבְעָה וַאֲפִלּוּ לִכְבוֹד שַׁבָּת
אֲפִלּוּ סְדִינִים וּמַצְעוֹת הַמִּטָּה וּמִטְפְּחוֹת יָדַיִם אָסוּר לְהַצִּיעַ הַמְּכֻבָּסִין
אַךְ לִכְבוֹד שַׁבָּת מֻתָּר לְהַצִּיעַ עַל הַשֻּׁלְחָן מִטְפָּחוֹת מְכֻבָּסוֹת מִכְּבָר
לְכַבֵּס כְּסוּתוֹ בְעַצְמוֹ אֲפִלּוּ לְהַנִּיחָה לְאַחַר שִׁבְעָה אָסוּר מִשּׁוּם מְלָאכָה
וְאִם הָיְתָה כְסוּתוֹ בִידֵי אֲחֵרִים מֻתָּרִין לְכַבְּסָן כְּמוֹ שְׁאָר מְלָאכָה בְּקַבְּלָנוּת
מִי שֶׁתְּכָפוּהוּ אֲבֵלֻיּוֹת אַחַר מֻתָּר לְכַבֵּס כְּסוּתוֹ בְּמַיִם לְבָד וּלְלָבְשׁוֹ
לְאַחַר שִׁבְעָה עַד שְׁלֹשִׁים מִדִּינָא אֵינוֹ אָסוּר לִלְבּוֹשׁ לְהַצִּיעַ תַּחְתָּיו אֶלָּא בֶּגֶד מְגֹהָץ
וְהוּא שֶׁיְהֵא לָבָן וְחָדָש
אֲבָל נוֹהֲגִין לֶאֱסוֹר גַּם בִּמְכֻבָּס אֲפִלּוּ בְּלֹא גִהוּץ אֶלָּא אִם כֵּן לוֹבְשׁוֹ אָדָם אַחֵר תְּחִלָּה זְמַן מָה
אַךְ אִם אֵינוֹ מְכֻבָּס אֶלָּא בְמַיִם לְבָד אֵין צֹרֶךְ שֶׁיִלְבְּשֶׁנּוּ אַחֵר תְּחִלָה
אִם אֵינוֹ מַחֲלִיף לְתַעֲנוּג אֶלָּא לְצֹרֶךְ כְּגוֹן שֶׁהַכֻּתֹּנֶת שֶׁעָלָיו מְלֻכְלֶכֶת מִשּׁוּם עִרְבּוּבְיָא מֻתָּר אֲפִלּוּ תּוֹךְ שִׁבְעָה וּבַחֹל אִם לְבָשָהּ אַחֵר תְּחִלָּה
מוּתָּר לְכַבֵּס וּלְגַהֵץ לְאַחַר שִׁבְעָה לְלָבְשָׁם לְאַחַר שְׁלֹשִׁים לְלָבְשָׁם אֲפִלּוּ תּוֹךְ שְׁלֹשִׁים לְאַחַר שֶׁיִלְבְּשֵׁם אַחֵר
אָסוּר לִלְבּוֹשׁ תּוֹךְ שְׁלֹשִׁים בִּגְדֵי שַׁבָּת אֲפִלּוּ בְשַׁבָּת וּמִכָּל שֶׁכֵּן לִלְבּוֹשׁ בְּגָדִים חֲדָשִׁים
וְעַל אָבִיו וְאִמּוֹ נָהֲגוּ אִסּוּר לִלְבּוֹשׁ בְּגָדִים חֲדָשִׁים כָּל שְׁנֵים עָשָׂר חֹדֶשׁ
אַךְ אִם צָרִיךְ לָהֶם יִתֵּן לְאַחֵר לְלָבְשָׁם תְּחִלָּה שְׁנַיִם שְׁלשָׁה יָמִים
אִשָּׁה בְּתוֹךְ שְׁלֹשִׁים וַאֲפִלּוּ בְּתוֹךְ שִׁבְעָה לְאֶבְלָהּ שֶׁהִגִּיעַ זְמַנָּה לָלֶכֶת בְּשַׁבָּת לְבֵית הַכְּנֶסֶת לְאַחַר לֵדָתָהּ וְנוֹהֲגוֹת שֶׁאוֹתָהּ שַׁבָּת הִיא לָהּ כְּמוֹ יוֹם טוֹב לִלְבּוֹשׁ בִּגְדֵי יְקָר וַעֲדִי זָהָב מֻתֶּרֶת לִלְבּוֹשׁ בְּשַׁבָּת בִּגְדֵי שַׁבָּת אַךְ לֹא בִגְדֵי יוֹם טוֹב שֶׁלֹּא תָזוּחַ דַּעְתָּהּ וְתִשְׁכַּח הָאֲבֵלוּת
וְאֵינָהּ צְרִיכָה לְשַׁנּוֹת מְקוֹמָהּ
אָסוּר לְגַלֵּחַ שְׂעָרוֹ כָּל שְׁלֹשִׁים בֵּין שְעַר רֹאשׁוֹ בֵּין שְעַר זְקָנוֹ בֵּין שְעַר כָּל מָקוֹם
וְעַל אָבִיו וְאִמּוֹ אָסוּר לְגַלֵּחַ עַד שֶׁיִגְעֲרוּ חֲבֵרָיו
וְשִׁעוּר גְּעָרָה יֶשׁ בּוֹ מַחֲלֹקֶת הַפּוֹסְקִים
וְנוֹהֲגִין בִּמְדִינוֹת אֵלּוּ שֶׁאֵין מְגַלְּחִין כָּל שְׁנֵים עָשָר חֹדֶשׁ אִם לֹא לְצֹרֶךְ כְּגוֹן שֶׁהִכְבִּיד עָלָיו שְעָרוֹ שֶׁהוֹלֵךְ בֵּין הַגּוֹיִם וּמִתְנַוֵּל בֵּינֵיהֶם בְּשַׂעֲרוֹתָיו אָז מֻתָּר לְגַלְּחָם כִּי אֵין צְרִיכִים גְּעָרָה בְּפֵרוּשׁ אֶלָּא כְּשֶׁיִגְדַּל שְׂעָרוֹ עַד שֶׁיִהְיֶה מְשֻׁנֶּה מֵחֲבֵרָיו שֶׁרָאוּי לוֹמַר עָלָיו כַּמָּה מְשֻׁנֶּה זֶה אָז מֻתָּר לְגַלֵּחַ וּבִלְבַד שֶׁיְהֵא לְאַחַר שְׁלֹשִׁים
כְּשֵׁם שֶׁאָסוּר לְגַלֵּחַ כָּל שְׁלֹשִׁים כָּךְ אָסוּר לִקְצוֹץ צִפָּרְנָיו בְּכֶלִי
אֲבָל בְּיָדָיו בְשִׁנָּיו מֻתָּר אֲפִלּוּ תּוֹךְ שִׁבְעָה
וְאִם הוּא מוֹהֵל אָסוּר לְתַקֵּן אֶת הַצִּפָּרְנַיִם לְצֹרֶךְ הַפְּרִיעָה אֶלָּא אִם כֵּן שֶׁאֵין כָּאן מוֹהֵל אַחֵר וְאָז מֻתָּר אֲפִלּוּ תּוֹךְ שִׁבְעָה
וְאִשָּׁה שֶׁאֵרְעָה טְבִילָתָהּ לְאַחַר שִׁבְעָה תּוֹךְ שְׁלֹשִׁים תֹּאמַר לְאִשָּׁה נָכְרִית שֶׁתָּקוֹץ צִפָּרְנֶיהָ
וְאִי לֵיכָּא נָכְרִית תָּקוֹץ לָהּ יִשְׂרָאֵלית
מֻתָּר לִסְרוֹק רֹאשׁוֹ בְּמַסְרֵק וַאֲפִלּו תּוֹךְ שִׁבְעָה
נוֹהֲגִין שֶׁהָאָבֵל מְשַׁנֶּה מְקוֹמוֹ בְבֵית הַכְּנֶסֶת כָּל שְׁלֹשִׁים וּלְאַחַר אָבִיו וְאִמּוֹ שְׁנֵים עָשָׂר חֹדֶשׁ
וְשִׁנוּי מָקוֹם הַיְנוּ לְכָל הַפָּחוֹת רָחוֹק אַרְבַּע אַמּוֹת מִמְּקוֹמוֹ וְלִמְקוֹם שֶׁהוּא יוֹתֵר רָחוֹק מֵאֲרוֹן הַקֹּדֶשׁ מִמְּקוֹמוֹ
אָסוּר לֶאֱכוֹל בִּסְעוּדַת בְּרִית מִילָה פִּדְיוֹן הַבֵּן וְסִיוּם מַסֶּכְתָּא וְכָל שֶׁכֵּן בִּסְעוּדַת נִשׂוּאִין כָּל שְׁלֹשִׁים עַל שְׁאָר קְרוֹבָיו וְכָל שְׁנֵים עָשָׂר חֹדֶשׁ עַל אָבִיו וְאִמּוֹ
וּבְתוֹךְ בֵּיתוֹ אִם יֵשׁ סְעוּדַת מִצְוָה מֻתָּר לֶאֱכוֹל
אַךְ בִּסְעוּדַת נִשּׂוּאִין יֵש לְהַחְמִיר אֲפִלּוּ בְּתוֹךְ בֵּיתוֹ אִם לֹא כְּשֶׁהוּא מַשִּׂיא יָתוֹם יְתוֹמָה שֶׁאִם לֹא יֹאכַל שָׁם יִתְבַּטֵּל הַמַּעֲשֶׂה אָז מֻתָּר לֶאֱכוֹל אֲפִלּוּ אֵינָהּ בְּבֵיתוֹ
וְגַם לִלְבּוֹשׁ בִּגְדֵי שַׁבָּת לְאַחַר שְׁלֹשִׁים וַאֲפִלּוּ עַל אָבִיו וְאִמּוֹ וְלִשְׁאָר קְרוֹבִים גַּם תּוֹךְ שְׁלֹשִׁים
אֵינוֹ רַשַׁאי לְהַזְמִין אֲחֵרִים לְהִזָּמֵן עִם אֲחֵרִים
לֹא יִשְׁלַח מָנוֹת לַאֲחֵרִים וַאֲחֵרִים לֹא יִשְׁלְחוּ כָּל שְׁלֹשִׁים
וְהוּא הַדִּין כָּל שְׁנֵים עָשָׂר חֹדֶשׁ עַל אָבִיו וְאִמּוֹ
וּבְשַׁבָּת תַּלְיָא בְמִנְהָג דִּלְעֵיל סִימָן סָעִיף ח
אָבֵל שֶׁהוּא סַנְדָּק מוֹהֵל לְאַחַר שְׁלֹשִׁים יִלְבַּשׁ בִּגְדֵי שַׁבָּת עַד לְאַחַר הַמִּילָה וְיָכוֹל לֶאֱכוֹל גַּם בַּסְּעוּדָה
אָסוּר לִכָּנֵס לְבֵית נִשּׂוּאִין כָּל שְׁלֹשִׁים עַל שְׁאָר קְרוֹבִים וּשְׁנֵים עָשָׂר חֹדֶשׁ עַל אָבִיו וְאִמּוֹ אֲפִלּוּ לִשְׁמוֹעַ אֶת הַבְּרָכוֹת שֶׁמְּבָרְכִין שָׁם
אֲבָל בַּחֻפָּה שֶׁעוֹשִׂין בַּחֲצַר בֵּית הַכְּנֶסֶת וּמְבָרְכִין שָׁם בִּרְכַּת אֵרוּסִין וְנִשּׂוּאִין מֻתָּר לַעֲמוֹד וְלִשְׁמוֹעַ אֶת הַבְּרָכוֹת לְאַחַר שְׁלֹשִׁים אֲפִלּוּ עַל אָבִיו וְאִמּוֹ
וְגַם הוּא בְעַצְמוֹ יָכוֹל לְבָרֵךְ אֶת הַבְּרָכוֹת
וְגַם יָכוֹל לִהְיוֹת שׁוֹשְׁבִין לְהַכְנִיס אֶת הֶחָתָן תַּחַת הַחֻפָּה
וְיָכוֹל לִלְבּוֹשׁ בִּגְדֵי שַׁבָּת
וּבִלְבַד שֶׁיְהֵא לְאַחַר שְׁלֹשִׁים
אֲבָל לֹא יִכָּנֵס לֶאֱכוֹל עַל הַסְּעוּדָה
וְיֵשׁ מְקִלִּין גַּם לֶאֱכוֹל עַל הַסְּעוּדָה
מֻתָּר לָאָבֵל לָלֶכֶת אֶל הַמִּשְׁתֶּה לְשַׁמֵּשׁ וְאוֹכֵל בְּבֵיתוֹ מַה שֶׁשּׁוֹלְחִין מִן הַסְּעוּדָה
כָּל שְׁלֹשִׁים אָסוּר לִשָׂא אִשָּׁה
וְכֵן אִשָּׁה שֶׁהִיא אֲבֵלָה אֲסוּרָה שֶׁתִּנָשֵׂא עַד לְאַחַר שְׁלֹשִׁים
וּלְאַחַר שְׁלֹשִׁים מֻתָּרִין אֲפִלּוּ עַל אָב וָאֵם
אֲבָל לְהִתְקַשֵּׁר בְּשִׁדּוּכִין וּבְלֹא סְעוּדָה מֻתָּר אֲפִלּוּ תּוֹךְ שִׁבְעָה
מֵתָה אִשְׁתּוֹ לֹא יִשָּׂא אַחֶרֶת עַד לְאַחַר שָׁלֹשׁ רְגָלִים כְּדֵי שֶׁעַל יְדֵי שִׂמְחַת הַרְגָלִים תִּשְׁתַּכַּח מִמֶּנוּ אַהֲבַת הָרִאשׁוֹנָה בְּשָׁעָה שֶׁיִהְיֶה עִם הַשְּׁנִיָּה שֶׁלֹּא יִשְׁתֶּה בְכוֹס זֶה וְיִתֵּן דַּעְתּוֹ עַל הָרִאשׁוֹנָה
וְרֹאשׁ הַשָּׁנָה וְיוֹם הַכִּפּוּרִים אֵינָם חֲשּׁוּבִים כִּרְגָלִים לְעִנְיָן זֶה
וְגַם שְׁמִינִי עֲצֶרֶת אֵינוֹ נֶחְשָׁב לְרֶגֶל בִּפְנֵי עַצְמוֹ לְעִנְיָן זֶה
וְאִם עֲדַיִן לֹא קִיֵּם מִצְוַת פִּרְיָה וְרִבְיָה שֶׁיֵשׁ בָּנִים קְטַנִּים שֶׁאֵין מִי שֶׁיְשַׁמְּשֶׁנּוּ אֵינוֹ צָרִיךְ לְהַמְתִּין שָׁלֹשׁ רְגָלִים
וּמִכָּל מָקוֹם נִרְאֶה דְּיֵשׁ לְהַמְתִּין עַד לְאַחַר שְׁלֹשִׁים
וְאִשָּׁה שֶׁמֵּת בַּעְלָהּ צְרִיכָה לְהַמְתִּין תִּשְׁעִים יוֹם
מִי שֶׁהֵכִין צָרְכֵי חֻפָתוֹ וּמֵת אֶחָד מִן הַקְּרוֹבִים שֶׁל הֶחָתָן שֶׁל הַכַּלָּה וַאֲפִלּוּ אֲבִי הֶחָתָן וְאֵם הַכַּלָּה בַּזְּמַן הַזֶּה שֶׁיְכוֹלִים גַּם אֲחֵרִים לְהָכִין צָרְכֵי נִשּׂוּאִין דּוֹחִין אֶת הַנִּשּׂוּאִין עַד לְאַחַר יְמֵי הָאֵבֶל
אֲפִלּוּ מֵתוּ לְאַחַר שֶׁהֶעֱמִידוּ אֶת הַחֻפָּה אָסוּר לִבְעוֹל עַד לְאַחַר שִׁבְעַת יְמֵי הָאֵבֶל
וְכֵיוָן שֶׁעֲדַיִן לֹא בָעַל וְאָסוּר לִבְעוֹל אֲסוּרִין לְהִתְיַחֵד בְּלִי שׁוֹמֵר
וּלְאַחַר שִׁבְעַת יְמֵי הָאֵבֶל בּוֹעֵל בְּעִילַת מִצְוָה וְנוֹהֵג שִׁבְעַת יְמֵי מִשְׁתֶּה
אֲבָל אִם לְאַחַר שֶׁבָּעַל מֵת קְרוֹבוֹ שֶׁל הֶחָתָן שֶׁל הַכַּלָה כְּבָר חָלוּ עֲלֵיהֶם יְמֵי הַמִּשְׁתֶּה וְהֵמָה לָהֶם כְּמוֹ רֶגֶל שֶׁאֵין אֲבֵלוּת נוֹהֶגֶת בָּהֶם וְעוֹד קַלִּים יוֹתֵר שֶׁמֻּתָּרִים בְּגִהוּץ וְתִסְפֹּרֶת וְאֵין אֲסוּרִים אֶלָּא בִּדְבָרִים שֶׁבְּצִנְעָא
וּלְאַחַר שִׁבְעַת יְמֵי הַמִּשְׁתֶּה אָז מַתְחִילִים שִׁבְעַת יְמֵי אֲבֵלוּת
וְגַם שְׁלֹשִׁים אֵינוֹ מוֹנֶה אֶלָּא מִימֵי הָאֲבֵלוּת וְאֵילָךְ
כָּל שִׁבְעָה אֵינוֹ יוֹצֵא מִבֵּיתוֹ
אַךְ אִם מֵת מֵת אֲפִלּוּ אֵצֶל אַחֵר אֶלָּא שֶׁאֵין שָׁם כְּדֵי מִטָּה וְקוֹבְרֶיהָ יוֹצֵא אֲפִלּוּ בַּיּוֹם הָרִאשׁוֹן
אִם שָׁלַח הַמּוֹשֵׁל לִקְרוֹא אוֹ שֶׁצָּרִיךְ לָלֶכֶת לִשְׁאָר דָּבָר שֶׁצָּרִיךְ הַרְבֵּה כְּגוֹן דָּבָר הָאָבֵד מֻתָּר לָצֵאת וְיִתֵּן עָפָר בְּמִנְעָלָיו
אֲפִלּוּ לְבֵית הַכְּנֶסֶת לְהִתְפַּלֵל אֵינוֹ יוֹצֵא בְּתוֹךְ שִׁבְעָה רַק בְּשַׁבָּת
אַךְ אִם אִי אֶפְשָׁר לֶאֱסוֹף עֲשָׂרָה וִיהֵא מֻכְרָח לְהִתְפַּלֵל בִּיחִידוּת וּבִשְׁכוּנָתוֹ יֵשׁ מִנְיָן יָכוֹל לָצֵאת לָלֶכֶת לִהִתְפַּלֵל שָׁם שֶׁלֹּא לְהִתְבַּטֵּל מִתְּפִלָּה בְּצִבּוּר
אִם הָאָבֵל צָרִיךְ לָמוּל אֶת בְּנוֹ הוֹלֵךְ לְבֵית הַכְּנֶסֶת אֲפִלּוּ תּוֹךְ שְׁלשָׁה יָמִים
וְאִם הָאָבֵל הוּא סַנְדָּק מּוֹהֵל לֹא יֵצֵא תּוֹךְ שְׁלשָׁה וּלְאַחַר שְׁלשָׁה יִתְפַּלֵּל בְּבֵיתוֹ וּכְשֶׁמְּבִיאִין אֶת הַתִּינוֹק לָמוּל הוֹלֵךְ לְבֵית הַכְּנֶסֶת
וְאִם אֵין מוֹהֵל אַחֵר בָּעִיר הוֹלֵךְ אֲפִלּוּ בַּיּוֹם הָרִאשׁוֹן
אֵין מִתְקַשִּׁין עַל הַמֵּת יוֹתֵר מִדָּי שֶׁנֶּאֱמַר אַל תִּבְכּוּ לְמֵת וְאַל תָּנוּדוּ לוֹ
וְאָמְרוּ חֲכָמֵינוּ זִכְרוֹנָם לִבְרָכָה וְכִי אֶפְשָׁר לוֹמַר כֵּן
אֶלָּא עַל תִּבְכּוּ לְמֵת יוֹתֵר מִדָּי וְאַל תָּנוּדוּ יוֹתֵר מִכְּשִׁעוּר
הָא כֵּיצַד
שְׁלֹשָׁה יָמִים לְבֶכִי שִׁבְעָה לְהֶסְפֵּד וּשְׁלשִׁים לְגִהוּץ וּלְתִסְפֹּרֶת
מִכָּאן וְאֵילָךְ אָמַר הַקָּדוֹשׁ בָּרוּךְ הוּא אִי אַתֶּם רַשָּׁאִים לְרַחֵם עָלָיו יוֹתֵר מִמֶּנִּי
וְאָמְרוּ חֲכָמֵינוּ זכְרוֹנָם לִבְרָכָה כָּל הַמִּתְקַשֶּׁה עַל הַמֵּת יוֹתֵר מִדָּי עַל מֵת אַחֵר הוּא בוֹכֶה
בַּמֶּה דְבָרִים אֲמּוּרִים בִּשְׁאָר הָעָם
אֲבָל תַּלְמִיד חָכָם הַכֹּל לְפִי חָכְמָתוֹ
וּמִכָּל מָקוֹם אֵין בּוֹכִין עָלָיו יוֹתֵר מִשְּׁלשִׁים יוֹם דְּלָא עָדִיף מִמּשֶׁה רַבֵּנוּ עָלָיו הַשָּׁלוֹם דִּכְתִיב בּוֹ וַיִבְכּוּ בְנֵי יִשְׂרָאֵל אֶת משֶׁה וְגוֹ'
שְׁלֹשִׁים יוֹם
אָמְרוּ רַבּוֹתֵינוּ זִכְרוֹנָם לִבְרָכָה אֶחָד מִבְּנֵי הַמִּשְׁפָּחָה שֶׁמֵּת יִדְאֲגוּ כָּל הַמִּשְׁפָּחָה
מָשָל לְמָה הַדָּבָר דּוֹמֶה לְכִפָּה שֶל אֲבָנִים כֵּיוָן שֶׁנִּזְדַּעזְעָה אַחַת מֵהֶן נִזְדַּעְזְעוּ כֻלָן
כְּלוֹמַר שֶׁמִּדַת הַדִּין מָתוּחָה כְנֶגְדָּם עַד שֶׁתִּתְרַפֶּה מְעַט מְעָט
כִּי כָל שִׁבְעָה הַחֶרֶב שְׁלוּפָה וְעַד שְׁלֹשִׁים הִיא רוֹפֶפֶת וְאֵינָהּ חוֹזֶרֶת לְתַעְרָהּ עַד אַחַר שְׁנֵים עָשָׂר חֹדֶשׁ
לְפִיכָךְ שְׁלשָׁה יָמִים הָרִאשׁוֹנִים יִרְאֶה הָאָבֵל אֶת עַצְמוֹ כְּאִלּוּ חֶרֶב מֻנַּחַת בֵּין כְתֵפָיו
מִשְּׁלֹשָׁה וְעַד שִׁבְעָה כְּאִלּוּ זְקוּפָה כְנֶגְדּוֹ בְּקֶרֶן זָוִית
מִשִּׁבְעָה וְעַד שְׁלֹשִׁים כְּאִלּוּ עוֹבֶרֶת לְפָנָיו בַּשּׁוּק
וְאַחַר כָּךְ כָּל אוֹתָהּ הַשָּׁנָה עֲדַיִן מִדַּת הַדִּין מְתוּחָה כְּנֶגֶד אוֹתָה הַמִּשְׁפָּחָה
וְאִם נוֹלַד בֵּן זָכָר בְּאוֹתָה מִשְׁפָּחָה נִתְרַפְּאָה כָּל הַמִּשְׁפָּחָה
וְדַוְּקָא זָכָר
דְזָכָר בָּא לָעוֹלָם שָׁלוֹם בָּא לָעוֹלָם
וְכֵן אֶחָד מֵהַחֲבוּרָה שֶׁמֵּת מִדַּת הַדִּין מְתוּחָה כְּנֶגֶד כָּל הַחֲבוּרָה וְיִדְאֲגו כֻלָּם
כָּל מִי שֶׁאֵינוֹ מִתְאַבֵּל כְּמוֹ שֶׁצִוּוּ חֲכָמִים הֲרֵי זֶה אַכְזָר
אֶלָּא יֵעוֹר מִשְׁנָתוֹ וְיִפְחַד וְיִדְאַג וִיפַשְׁפֵּשׁ בְּמַעֲשָׂיו וְיַחֲזֹר בִּתְשׁוּבָה אוּלַי יִנָצֵל מֵחַרְבּוֹ שֶׁל מַלְאַךְ הַמָּוֶת
הֲרֵי הוּא אוֹמֵר הִכִּיתָה אֹתָם וְלֹא חָלוּ מִכְּלָל שֶׁצָּרִיךְ לְהָקִיץ וְלָחוּל וְלַחֲזוֹר בִּתשׁוּבָה
בַּיּוֹם הַשְּׁבִיעִי לְאַחַר שֶׁהָלְכוּ הַמְּנַחֲמִים מִן הָאָבֵל מֻתָּר בְּכָל הַדְּבָרִים שֶׁהָיָה אָסוּר תּוֹךְ שִׁבְעָה דְאָמְרִינָן מִקְצָת הַיּוֹם כְּכֻלּוֹ
חוּץ מִתַּשְׁמִישׁ הַמִּטָּה שֶׁאָסוּר כָּל הַיּוֹם
וּבִמְדִינוֹת אֵלּוּ שֶׁאֵין הַמְּנַחֲמִים רְגִילִים לָבוֹא בַּיּוֹם הַשְּׁבִיעִי צָרִיךְ לְהַמְתִּין עַד שָׁעָה שֶׁרְגִילִין לָבוֹא בִּשְׁאָר הַיָּמִים דְּהַיְנוּ לְאַחַר יְצִיאָה מִבֵּית הַכְּנֶסֶת שֶׁרְגִילִין לָבוּא מְנַחֲמִים
וְכֵן אִם חָל יוֹם הַשְּׁבִיעִי בְּשַׁבָּת אֲזַי לְאַחַר יְצִיאָה מִבֵּית הַכְּנֶסֶת שַׁחֲרִית מֻתָּר בְּתַלְמוּד תּוֹרָה
בְּיוֹם שְׁלֹשִׁים אָמְרִינָן גַּם כֵּן מִקְצָת הַיּוֹם כְּכֻלּוֹ
וְכֵיוָן שֶׁאָז אֵין בָּאִים מְנַחֲמִים לָכֵן תֵּכֶף כְּשֶׁתָּנֵץ הַחַמָּה בָּטְלָה מִמֶּנּוּ גְּזֵרַת שְׁלֹשִׁים
חָל יוֹם שְׁלֹשִׁים בְּשַׁבָּת מֻתָּר לִרְחוֹץ בְּעֶרֶב שַׁבָּת בְּחַמִּין לִכְבוֹד שַׁבָּת וְלוֹבֵשׁ בִּגְדֵי שַׁבָּת וְחוֹזֵר לִמְקוֹמוֹ בְבֵית הַכְּנֶסֶת אֲבָל אָסוּר בְּגִלּוּחַ
בִּשְׁנֵים עָשָׂר חֹדֶשׁ שֶׁעַל אָבִיו וְאִמּוֹ לָא אָמְרִינָן מִקְצָת הַיּוֹם כְּכֻלּוֹ וְאַדְרַבָּא נוֹהֲגִין לְהוֹסִיף גַּם יוֹם הַיָּארְצֵייט לִנְהוֹג בּוֹ כָּל דִּין שְׁנֵים עָשָׂר חֹדֶשׁ וַאֲפִלּוּ חָל בְּשַׁבָּת
אַךְ אִם הָיְתָה הַשָּׁנָה מְעֻבֶּרֶת גַּם כֵּן אֵין נוֹהֲגִין בַּאֲבֵלוּת שֶׁלִכְבוֹד אָבִיו וְאִמּוֹ כִּי אִם שְׁנֵים עָשָׂר חֹדֶשׁ
וּמֵאַחַר שֶׁכְבָּר כָּלוּ שְׁנֵים עָשָׂר הַחֳדָשִׁים קֹדֶם הַיָּארצֵייט אָז בְּיוֹם הַיָּארְצֵייט אֵינוֹ חוֹזֵר עוֹד לָאֲבֵלוּת
אָבֵל שֶׁלֹּא נָהַג אֲבֵלוּת תּוֹךְ שִׁבְעָה בֵּין בְּשׁוֹגֵג בֵּין בְּמֵזִיד מַשְׁלִים אוֹתָה כָּל שְׁלֹשִׁים חוּץ מִן הַקְּרִיעָה שֶׁאִם לֹא קָרַע בִשְׁעַת חִמּוּם אֵינוֹ קוֹרֵעַ אֶלָּא בְּתוֹךְ שִׁבְעָה דְּחָשִיב שְׁעַת חִמּוּם
וְעַל אָבִיו וְאִמּוֹ קוֹרֵעַ לְעוֹלָם
קָטֹן שֶׁמֵּת מֵת אֲפִלּוּ גָדַל תּוֹךְ שִׁבְעָה כֵּיוָן שֶׁבִּשְעַת מִיתָה הָיָה פָטוּר בָטֵל מִמֶּנּוּ כָּל דִּין אֲבֵלוּת אַךְ בַּאֲבֵלוּת דִּשְׁנֵים עָשָׂר חֹדֶשׁ עַל אָבִיו וְאִמּוֹ שֶׁהִיא מִשּׁוּם כְּבוֹדָם יֶשׁ לִנְהוֹג
חוֹלֶה שֶׁמֵּת מֵת שֶׁחַיָּב לְהִתְאַבֵּל עָלָיו וְנוֹדַע אִם הִבְרִיא תּוֹךְ שִׁבְעָה גּוֹמֵר הַיָּמִים הַנִּשְׁאָרִים
וְכֵן תּוֹךְ שְׁלֹשִׁים גּוֹמֵר הַיָּמִים הַנִּשְׁאָרִים
אֲבָל אֵינוֹ צָרִיךְ לְהַשְׁלִים הַיָּמִים שֶׁעָבְרוּ בְחָלְיוֹ מִשּׁוּם דְּאָז נָהַג גַּם כֵּן מִקְצָת אֲבֵלוּת וְדוֹמֶה לְשַׁבָּת דְּעוֹלָה וְאֵינָהּ מַפְסֶקֶת
וְכֵן הַיּוֹלֶדֶת גַּם כֵּן אֵינָהּ צְרִיכָה לְהַשְׁלִים הַיָּמִים שֶׁעָבְרוּ עָלֶיהָ בְּלֵדָתָהּ רַק גּוֹמֶרֶת הַיָּמִים הַנִּשְׁאָרִים
מִתְאַבְּלִין עַל פִּי עֵד אֶחָד וְעֵד מִפִּי עֵד וּבְנָכְרִי מֵסִיחַ לְפִי תֻמוֹ
מִי שֶׁקִּבֵּל אִגֶּרֶת שֶׁמֵּת קְרוֹבוֹ וְאֵין מְבֹאָר בָּהּ אִם הוּא עֲדַיִן תּוֹךְ שְׁלֹשִׁים לְאַחַר שְׁלֹשִׁים אִם הַכּוֹתֵב אֵינוֹ בַעל תּוֹרָה מוֹקְמֵינָן לָאָדָם בְחֶזְקַת חַי וְאָמְרִינָן שֶׁלֹּא מֵת עַד סָמוּךְ לִכְתִיבַת הָאִגֶּרֶת וְחַיָב לְהִתְאַבֵּל
אֲבָל אִם הַכּוֹתֵב הוּא בַעַל תּוֹרָה אָמְרִינָן מִסְּתָמָא הוּא לְאַחַר שְׁלֹשִׁים
דְּאִם אִיתָא שֶׁהָיָה אֶפְשָׁר שֶׁתַּגִּיעַ הָאִגֶּרֶת לְיָדוֹ תּוֹךְ שְׁלֹשִׁים לֹא הָיָה כוֹתֵב בִּסְתָם
אַךְ אִם הוּא אָבִיו אִמּוֹ כֵּיוָן שֶהַמִּנְהָג הוּא לְהוֹדִיעַ מִיָד חַיָּב לְהִתְאַבֵּל
שַׁבָּת שֶׁבְּתוֹךְ הַשִּׁבְעָה נוֹהֵג בָּה דְּבָרִים שֶׁבְּצִנְעָא דְּהַיְנוּ שֶׁאָסוּר בְּתַשְׁמִישׁ הַמִּטָּה וּבִרְחִיצָה
אֲבָל דְּבָרִים שֶׁבְּפַרְהֶסְיָא אֵינוֹ נוֹהֵג
וְלָכֵן קֹדֶם מִזְמוֹר שִׁיר לְיוֹם הַשַּׁבָּת נוֹעֵל אֶת הַמִּנְעָלִים וְיוֹשֵׁב עַל כִּסֵּא וּמַחֲלִיף אֶת הַבֶּגֶד הַקָּרוּעַ כְּדִלְעֵיל סִימָן סָעִיף וְתַלְמוּד תּוֹרָה הֲוֵי דָּבָר שֶׁבְּצִנְעָא
אֲבָל לַחֲזוֹר אֶת הַפָּרָשָׁה שְׁנַיִם מִקְרָא וְאֶחָד תַּרְגוּם מֻתָּר דְּכֵיוָן שֶׁחַיָּב אָדָם לְהַשְׁלִים פָּרָשִׁיּוֹתָיו הֲוֵי לֵהּ כְקוֹרֵא אֶת שְׁמַע וְכַדּוֹמֶה מִסֵּדֶר הַיּוֹם
אִם קָרְאוּ אֶת הָאָבֵל לַעֲלוֹת לַתּוֹרָה צָרִיךְ לַעֲלוֹת
כִּי אִם הָיָה נִמְנָע הֲוֵי דָּבָר שֶׁבְּפַרְהֶסְיָא
וְרַבֵּינוּ תָּם הָיוּ קוֹרִין אוֹתוֹ בְּכָל שַׁבָּת לִשְׁלִישִׁי וְאֵרַע אֵבֶל וְלֹא קְרָאוֹ הַחַזָן וְעָלָה הוּא מֵעַצְמוֹ וְאָמַר כֵּיוָן שֶׁהֻרְגַּל לִקְרוֹת שְׁלִישִׁי בְּכָל שַׁבָּת הָרוֹאֶה שֶׁאֵינוֹ עוֹלֶה הַיּוֹם יֵדַע שֶׁהוּא מֵחֲמַת אֲבֵלוּת וַהֲוֵי פַרְהֶסְיָא
וְכֵן אִם הַכֹּהֵן הוּא אָבֵל וְאֵין כֹּהֵן אַחֵר בְּבֵית הַכְּנֶסֶת צְרִיכִין לִקְרוֹתוֹ
אֲבָל יוֹתֵר טוֹב שֶׁיֵצֵא מִבֵּית הַכְּנֶסֶת קֹדֶם הוֹצָאַת סֵפֶר הַתּוֹרָה
וְכֵן אִם יֵשׁ לְאָבֵל בֵּן לָמוּל וְהַמִּנְהָג שֶׁהוּא חִיוּב לַעֲלוֹת לַתּוֹרָה יִקְרָאוּהוּ
דְּאִם לֹא יִקְרָאוּהוּ הֲוֵי פַרְהֶסְיָא וְיוֹתֵר טוֹב שֶׁלֹּא יְהֵא בְּבֵית הַכְנֶסֶת בִּשְׁעַת קְרִיאַת הַתּוֹרָה
הַמְּמֻנֶּה מֵהַקָּהָל לִהְיוֹת קוֹרֵא בַתּוֹרָה בְבֵית הַכְּנֶסֶת בְּשַׁבָּת וְאֵרַע אֵבֶל לֹא יֵלֵךְ בְּשַׁבָּת שֶׁבְּתוֹךְ שִׁבְעָה לְבֵית כְּנֶסֶת זֶה
כִּי אִם יִהְיֶה שָׁם יֵש לְהִסְתַּפֵּק אִם יִקְרָא לֹא
שַׁבָּת עוֹלָה לְמִנְיַן שִׁבְעָה
וַאֲפִלּוּ שָׁמַע שְׁמוּעָה קְרוֹבָה בְּיוֹם שַׁבָּת שֶׁלֹּא הִתְחִיל עֲדַיִן כְּלָל בַּאֲבֵלוּת עוֹלָה גַּם כֵּן וּבְמוֹצָאֵי שַׁבָּת קוֹרֵעַ
הַקּוֹבֵר אֶת מֵתוֹ שָׁמַע שְׁמוּעָה קְרוֹבָה בָּרֶגֶל בֵּין בְּיוֹם טוֹב בֵּין בְּחֹל הַמּוֹעֵד לֹא חָלָה עָלָיו אֲבֵלוּת עַד לְאַחַר הָרֶגֶל
וְהַנֵי מִלֵּי בִּדְבָרִים שֶׁל פַּרְהֶסְיָא
אֲבָל דְּבָרִים שֶׁבְּצִנְעָא נוֹהֵג גַּם בָּרֶגֶל
לֹא יַחֲלִיף בְּגָדָיו דְּזֶה הֲוֵי פַרְהֶסְיָא
וּמִי שֶׁמַּנִיחַ תְּפִלִּין בְּחֹל הַמּוֹעֵד יַנִּיחַ גַּם בַּיּוֹם הָרִאשׁוֹן שֶׁלְּאַחַר הַקְּבוּרָה
לְאַחַר הָרֶגֶל מַתְחִיל לִמְנוֹת שִׁבְעָה יְמֵי אֲבֵלוּת וְיוֹם הָאַחֲרוֹן שֶׁל יוֹם טוֹב עוֹלֶה לְמִנְיָן וּמוֹנֶה אַחֲרָיו שִׁשָה יָמִים
וַאֲפִלוּ יוֹם שֵׁנִי שֶל רֹאשׁ הַשָּׁנָה גַּם כֵּן עוֹלֶה לְמִנְיָן
אַף עַל פִּי שֶׁאֵין אֲבֵלוּת בְּיוֹם טוֹב וּבְחֹל הַמּוֹעֵד וַאֲפִלּוּ גְזֵרַת שְׁלֹשִׁים אֵין בָּהֶם וּמֻתָּר לִלְבּוֹשׁ בְּגָדִים מְגֹהָצִים מִכָּל מָקוֹם כֵּיוָן דְאָסוּר בָּהֶם בְּגִלּוּחַ מֵחֲמַת הַמּוֹעֵד לָכֵן עוֹלִין לְמִנְיַן שְׁלֹשִׁים וּמוֹנֶה שְׁלֹשִׁים מִיּוֹם הַקְּבוּרָה
וְיוֹם שְׁמִינִי עֲצֶרֶת אַף עַל פִּי שֶׁהוּא רֶגֶל בִּפְנֵי עַצְמוֹ מִכָּל מָקוֹם כֵּיוָן שֶׁלֹּא הִתְחִיל עֲדַיִן בַּאֲבֵלוּת אֵינוֹ מְבַטֵּל וְגַם בְמִנְיַן הַשְּׁלֹשִׁים אֵינוֹ נִמְנֶה רַק לְיוֹם אֶחָד
אֲבָל חָתָן שֶׁנָּשָׂא אִשָׁה קֹדֶם הָרֶגֶל וּבָא הָרֶגֶל תּוֹךְ שִׁבְעַת יְמֵי הַמִּשְׁתֶּה וּמֵת מֵת בְתוֹךְ הָרֶגֶל אֲזַי כָּל שִׁבְעַת יְמֵי הַמִּשְׁתֶּה שֶׁלּוֹ אֵינָן עוֹלִין לְמִנְיַן שְׁלֹשִׁים
אַף עַל פִּי שֶׁאֵין אֲבֵלוּת בָרֶגֶל מִתְעַסְּקִין בּוֹ לְנַחֲמוֹ
וּלְאַחַר הָרֶגֶל כְּשֶׁיִכְלוּ שִׁבְעָה מִיּוֹם הַקְּבוּרָה אַף עַל פִּי שֶׁעֲדַיִן לֹא כָלוּ שִׁבְעַת יְמֵי הָאֲבֵלוּת מְלַאכְתּוֹ נַעֲשֵׂית עַל יְדֵי אֲחֵרִים בְּבָתֵּיהֶם וַעֲבָדָיו עוֹשִׂין בְצִנְעָא בְּתוֹךְ בֵּיתוֹ
וְאֵין צְרִיכִין לְנַחֲמוֹ אַחַר הָרֶגֶל מִנְיַן הַיָּמִים שֶׁנִּחֲמוּהוּ בָרֶגֶל אֲבָל מַרְאִין פָּנִים
הָרֶגֶל מְבַטֵּל גְזֵרַת שִׁבְעָה וּגְזֵרַת שְׁלֹשִׁים
כֵּיצַד
הַקּוֹבֵר אֶת מֵתוֹ קֹדֶם הָרֶגֶל וְנָהַג אֲבֵלוּת כֵּיוָן שֶׁבָּא הָרֶגֶל מַפְסִיק אֶת הָאֲבֵלוּת
וַאֲפִלּוּ נִקְבַּר בְּעֶרֶב יוֹם טוֹב לְעֵת עֶרֶב בְּעִנְיָן שֶׁחָלָה עָלָיו אֲבֵלּוּת אֲפִלּוּ שֶׁחָלַץ מִנְעָלָיו רַק שָׁעָה מֻעֶטֶת קֹדֶם יוֹם טוֹב מַפְסִיק אֶת הָאֲבֵלוּת וְנֶחְשָׁב כְּאִלּוּ כְּבָר נָהַג אֲבֵלוּת כָּל שִׁבְעָה וְיוֹם טוֹב הָרִאשׁוֹן הוּא שְׁמִינִי וּמַשְׁלִים עַד שְׁלֹשִׁים
וַאֲפִלּו אִם הָיָה עֶרֶב יוֹם טוֹב בְּיוֹם שַׁבָּת וְשָׁמַע שְׁמוּעָה קְרוֹבָה סָמוּךְ לָעֶרֶב אַף עַל פִּי שֶׁבַּשַּׁבָּת אֵין נוֹהֵג אֶלָּא דְּבָרִים שֶׁבְּצִנְעָא כֵּיוָן שֶׁנָּהַג אֲפִלּוּ רַק בָּזֶה גַּם כֵּן הָרֶגֶל מְבַטֵל אֶת הַשִּׁבְעָה
שָׁגַג הֵזִיד וְלֹא נָהַג אֲבֵלוּת קֹדֶם הָרֶגֶל שֶׁנִּקְבַּר הַמֵּת סָמוּךְ לַחֲשֵׁכָה וְלֹא הָיָה יָכוֹל לִנְהוֹג אֲבֵלוּת אֵין הָרֶגֶל מְבַטֵּל וְדִינוֹ כְּדִין קוֹבֵר מֵתוֹ בָּרֶגֶל
אִם חָל אֶחָד מִימֵי הָאֲבֵלוּת חוּץ מִיּוֹם הַשְּׁבִיעִי בְּעֶרֶב הָרֶגֶל יֵשׁ מַתִּירִין לְכַבֵּס כְּסוּתוֹ וְלֹא יִלְבָּשֶׁנָּה עַד הַלַּיְלָה כֵּיוָן דְּהָרֶגֶל יְבַטֵּל גְּזֵרַת שִׁבְעָה
וְטוֹב לִזָּהֵר מִלְּכַבֵּס עַד לְאַחַר חֲצוֹת כְּדֵי שֶׁיִהְיֶה נִכָּר שֶׁמִּפְנֵי הָרֶגֶל הוּא מְכַבֵּס
וְלִרְחוֹץ אָסוּר עַד הַלָּיְלָה
וְיֵשׁ מַתִּירִין לִרְחוֹץ אַחַר תְּפִלַּת מִנְחָה סָמוּךְ לַחֲשֵׁכָה
וְהֵיכָא דְנָהוּג נָהוּג
וּבְגִלּוּחַ לְכֻלֵּי עָלְמָא אָסוּר
קָבַר אֶת מֵתוֹ שִׁבְעָה יָמִים לִפְנֵי הָרֶגֶל כֵּיוָן שֶׁנָּהַג שִׁבְעָה קֹדֶם הָרֶגֶל הָרֶגֶל מְבַטֵל גְּזֵרַת שְׁלֹשִׁים
וַאֲפִלּוּ הָיָה יוֹם הַשְּׁבִיעִי בְּעֶרֶב יוֹם טוֹב כֵּיוָן דְּאָמְרִינָן מִקְצָת הַיּוֹם כְּכֻלוֹ הֲרֵי לְאַחַר יְצִיאָה מִבֵּית הַכְּנֶסֶת נִשְׁלְמוּ הַשִּׁבְעָה וּשְׁאָר הַיּוֹם הוּא בְּתוֹרַת שְׁלֹשִׁים וּבָא הָרֶגֶל וּמַפְסִיק וּמֻתָּר לְכַבֵּס וְלִרְחוֹץ וּלְגַלֵּחַ בְּעֶרֶב הָרֶגֶל סָמוּךְ לַחֲשֵׁכָה כֵּיוָן שֶׁהוּא עוֹשֶׂה לִכְבוֹד הָרֶגֶל וְהָרֶגֶל מְבַטֵּל גְּזֵרַת שְׁלֹשִׁים
וּבְעֶרֶב פֶּסַח כֵּיוָן דִּלְאַחַר חֲצוֹת שֶׁהוּא זְמַן שְׁחִיטַת הַפֶּסַח נֶחְשָׁב קְצָת כְּמוֹ יוֹם טוֹב מֻתָּר בִּרְחִיצָה תֵּכֶף לְאַחַר חֲצוֹת וּבְגִלּוּחַ קֹדֶם חֲצוֹת
חָל שְׁבִיעִי שֶׁלּוֹ בְּעֶרֶב שַׁבָּת וְיוֹם הַשַּׁבָּת יִהְיֶה עֶרֶב יוֹם טוֹב מֻתָּר לְכַבֵּס וְלִרְחוֹץ וּלְגַלֵּחַ בְּעֶרֶב שַׁבָּת
אִם לֹא גִלַּח אֶת עַצְמוֹ בְּעֶרֶב שַׁבָּת בְּעֶרֶב יוֹם טוֹב אָסוּר לְגַלֵּחַ בְּחֹל הַמּוֹעֵד כֵּיוָן שֶׁהָיָה יָכוֹל לְגַלֵּחַ מִקֹּדֶם
אֲבָל מֻתָּר לְגַלֵּחַ לְאַחַר יוֹם טוֹב
וְאִם חָל שְׁבִיעִי שֶׁלּוֹ בְשַׁבָּת שֶׁהוּא עֶרֶב יוֹם טוֹב כֵּיוָן שֶׁמִּצַד הָאֲבֵלוּת הָיָה יָכוֹל לְגַלֵּחַ אֶלָּא שֶׁהַשַּׁבָּת עִכְּבוֹ אִם כֵּן הֲוֵי לֵהּ אָנוּס וּמֻתָּר לְגַלֵּחַ אֶת עַצְמוֹ גַּם בְּחֹל הַמּוֹעֵד
הָא דְרֶגֶל מְבַטֵּל גְּזֵרַת שְׁלֹשִׁים דַּוְקָא עַל שְׁאָר מֵתִים
אֲבָל עַל אָבִיו וְאִמּוֹ שֶׁאָסוּר לְגַלֵּחַ עַד שֶׁיִגְעֲרוּ חֲבֵרָיו אֵין הָרֶגֶל מְבַטֵּל זֹאת
נָהַג שָׁעָה אַחַת לִפְנֵי פֶסַח אוֹתָהּ שָׁעָה חֲשׁוּבָה כְּמוֹ שִׁבְעָה וּשְׁמוֹנָה יְמֵי פֶסַח הֲרֵי חֲמִשָּׁה עָשָׂר יוֹם וּמַשְׁלִים עוֹד חֲמִשָּׁה עָשָׂר לְמִנְיַן שְׁלֹשִׁים
נָהַג שָׁעָה אַחַת לִפְנֵי שָׁבוּעוֹת אוֹתָה שָׁעָה הִיא כְּמוֹ שִׁבְעָה וְיוֹם הָרִאשׁוֹן שֶׁל שָׁבוּעוֹת נֶחְשָׁב גַּם כֵּן שִׁבְעָה יָמִים
וְיוֹם שֵׁנִי שֶׁל שָׁבוּעוֹת הוּא יוֹם חֲמִשָּׁה עָשָׂר וּמַשְׁלִים אַחַר כָּךְ גַּם כֵּן עוֹד חֲמִשָּׁה עָשָׂר יוֹם
נָהַג שָׁעָה אַחַת לִפְנֵי חַג הַסֻכּוֹת הֲרֵי שִׁבְעָה
וְשִׁבְעָה יְמֵי סֻכּוֹת הֲרֵי אַרְבָּעָה עָשָׂר יוֹם
וּשְׁמִינִי עֲצֶרֶת נֶחְשָׁב גַּם כֵּן לְשִׁבְעָה הֲרֵי עֶשְׂרִים וְאֶחָד יוֹם
וְיוֹם שִׂמְחַת תּוֹרָה יוֹם הָעֶשְׂרִים וּשְׁנַיִם וּמַשְׁלִים עוֹד שְׁמוֹנָה יָמִים
רֹאשׁ הַשָּׁנָה וְיוֹם הַכִּפּוּרִים נֶחְשָׁבִים גַּם כֵּן כִּרְגָלִים לְעִנְיַן בִּטּוּל שִׁבְעָה וּשְׁלשִׁים
נָהַג שָׁעָה אַחַת לִפְנֵי רֹאשׁ הַשָּׁנָה בִּטֵּל רֹאשׁ הַשָּׁנָה גְּזֵרַת שִׁבְעָה וְיוֹם הַכִּפּוּרִים מְבַטֵּל גְּזֵרַת שְׁלֹשִׁים
נָהַג שָׁעָה אַחַת לִפְנֵי יוֹם הַכִּפּוּרִים בִּטֵּל יוֹם הַכִּפּוּרִים שִׁבְעָה וְחַג הַסֻּכּוֹת מְבַטֵּל שְׁלֹשִׁים
אַף עַל גַּב דְּרֶגֶל מְבַטֵּל שִׁבְעָה מִכָּל מָקוֹם מַה שֶׁנּוֹהֲגִין לְהַדְלִיק נֵר בְּמָקוֹם שֶׁמֵּת לִכְבוֹד הַנְּשָׁמָה יַדְלִיקו גַּם בְּיוֹם טוֹב
וּמִכָּל מָקוֹם טוֹב יוֹתֵר לְהַדְלִיק בְּבֵית הַכְּנֶסֶת
מִצְוָה לְהִתְעַנּוֹת בְּכָל שָׁנָה יוֹם שֶׁמֵּת בּוֹ אָבִיו אִמּוֹ כְּדֵי לְהִתְעוֹרֵר לִתְשׁוּבָה לְפַשְׁפֵּשׁ בְּמַעֲשָׂיו בְּאוֹתוֹ הַיּוֹם וּלְהִתְחָרֵט עֲלֵיהֶם וְעַל יְדֵי זֶה יְזַכֶּה אֶת אָבִיו וְאִמּוֹ שֶׁיִתְעַלוּ בְגַן עֵדֶן
וְלָעֶרֶב בִּתְפִלַת הַמִּנְחָה אוֹמֵר עֲנֵנוּ כְּמוֹ בְּכָל תַּעֲנִית יָחִיד
אִם הִתְעַנָּה פַּעַם אַחַת מִסְּתָמָא הָיְתָה דַעְתּוֹ לְהִתְעַנּוֹת כָּל יָמָיו
וְאִם כֵּן הֲרֵי הוּא עָלָיו כְּמוֹ נֶדֶר שֶׁהוּא מִן הַתּוֹרָה וְצָרִיךְ לְהִתְעַנּוֹת לְעוֹלָם
וּכְשֶׁהוּא חוֹלֶה שֶׁהוּא בְּעִנְיָן אַחֵר שֶׁהוּא צָרִיךְ לֶאֱכוֹל צָרִיךְ הַתָּרָה
וְאִם פֵּרַשׁ שֶׁאֵינוֹ מְקַבֵּל עָלָיו בְּנֶדֶר אֵינוֹ צָרִיךְ הַתָּרָה
נוֹהֲגִין לְהַדְלִיק נֵר יָארְצַייט
מִתְעַנִּין לְעוֹלָם בְּיוֹם הַמִּיתָה וַאֲפִלּוּ בַּשָּׁנָה הָרִאשׁוֹנָה
וַאֲפִלּוּ מֵת בְּסוֹף הַיּוֹם לְאַחַר שֶׁהִתְפַּלְּלוּ עַרְבִית אִם עֲדַיִן הוּא יוֹם נִקְבַע זֶה הַיּוֹם לְיָארְצַייט
אַךְ אִם הַקְבוּרָה נִמְשְׁכָה מִן הַמִּיתָה אֵיזֶה יָמִים אֲזַי יִתְעַנֶּה שָׁנָה הָרִאשׁוֹנָה בְיוֹם הַקְּבוּרָה וְאַחַר כָּךְ תָּמִיד בְּיוֹם הַמִּיתָה
אִם מֵת מֵת בְשָׁנָה מְעֻבֶּרֶת בַּאֲדָר רִאשׁוֹן בַּאֲדָר שֵׁנִי אֲזַי בְּשָׁנָה פְשוּטָה מִתְעַנֶּה כֵּן בַּאֲדָר וּבְשָׁנָה מְעֻבֶּרֶת מִתְעַנֶה בְּזֶה הָאֲדָר שֶׁמֵּת
אִם בָּרִאשׁוֹן בָּרִאשׁוֹן
וְאִם בַּשֵּׁנִי בַּשֵּׁנִי
וְאִם מֵת בְּשָׁנָה פְשׁוּטָה אֲזַי בְּשָׁנָה מְעֻבֶּרֶת יִתְעַנֶּה בַּאֲדָר רִאשׁוֹן וְגַם בַּאֲדָר שֵׁנִי יֹאמַר קַדִּישׁ אַךְ אַל יַסִּיג גְּבוּל אֲחֵרִים
חֹדֶשׁ חֶשׁוְן לִפְעָמִים הוּא מָלֵא דְּהַיְנוּ שֶׁיֶּשׁ שְׁלֹשִׁים יוֹם וְאָז רֹאשׁ חֹדֶשׁ כִּסְלֵו שֶׁלְּאַחֲרָיו הוּא שְׁנֵי יָמִים
יוֹם רִאשׁוֹן דְּרֹאשׁ חֹדֶשׁ הוּא יוֹם הַשְּׁלשִׁים שֶׁל חֶשׁוְן וְשַׁיָךְ וְיוֹם שֵׁנִי דְּרֹאשׁ חֹדֶשׁ הוּא יוֹם הָרִאשׁוֹן שֶׁל כִּסְלֵו
וְלִפְעָמִים הוּא חָסֵר דְּהַיְנוּ שֶׁאֵין אֶלָּא תִּשְׁעָה וְעֶשְׂרִים יוֹם
וְרֹאשׁ חֹדֶשׁ כִּסְלֵו שֶׁלְּאַחֲרָיו הוּא אֵינוֹ אֶלָּא יוֹם אֶחָד
וְכֵן חֹדֶשׁ כִּסְלֵו לְפְעָמִים מָלֵא וְרֹאשׁ חֹדֶשׁ טֵבֵת שֶׁלְּאַחֲרָיו הוּא רַק יוֹם אֶחָד
וּמִי שֶׁמֵּת מֵת בְּרֹאשׁ חֹדֶשׁ כִּסְלֵו כְּשֶׁהָיָה רַק יוֹם אֶחָד אֲזַי בְּשָׁנָה שֶׁיִהְיֶה רֹאשׁ חֹדֶשׁ כִּסְלֵו שְׁנֵי יָמִים יַחֲזִיק אֶת הַיָּארְצַייט בְּיוֹם שֵׁנִי דְּרֹאשׁ חֹדֶשׁ שֶׁהוּא יוֹם רִאשׁוֹן שֶׁל חֹדֶשׁ כִּסְלֵו שֶׁגַּם הַמִּיתָה הָיְתָה בְּאֶחָד בְּכִסְלֵו
וְאָמְנָם מִי שֶׁמֵּת מֵת בְּיוֹם רִאשׁוֹן דְּרֹאשׁ חֹדֶשׁ כִּסְלֵו כְּשֶׁהָיָה רֹאשׁ חֹדֶשׁ שְׁנֵי יָמִים הִנֵּה בְּשָׁנָה שֶׁרֹאשׁ חֹדֶשׁ כִּסְלֵו אֵינוֹ רַק יוֹם אֶחָד יֵשׁ לְהִסְתַּפֵּק מָתַי יַחֲזִיק אֶת הַיָּארְצַייט אִם בְּתִשְׁעָה וְעֶשְׂרִים בְּחֶשׁוְן כֵּיוָן שֶׁמֵּת בְּסוֹף חֶשׁוְן כֵּיוָן דְּבִנְדָרִים הוֹלְכִין אַחַר לְשׁוֹן בְּנֵי אָדָם יַחֲזִיק אֶת הַיָּארְצַייט בְּרֹאשׁ חֹדֶשׁ כִּסְלֵו כְּמוֹ שֶׁקּוֹרִין אוֹתוֹ
וְיֵשׁ לִנְהוֹג כֵּן: אִם בַּשָּׁנָה הָרִאשׁוֹנָה הַבָּאָה רֹאשׁ חֹדֶשׁ כִּסְלֵו הוּא רַק יוֹם אֶחָד יַחֲזִיק אֶת הַיָּארְצַייט בְּתִשְׁעָה וְעֶשְׂרִים בְּחֶשׁוְן וְכֵן לְעוֹלָם כְּשֶׁיִהְיֶה חֶשׁוְן חָסֵר
וּמִכָּל מָקוֹם אִם לְמָחֳרָתוֹ בְּיוֹם רֹאשׁ חֹדֶשׁ אֵין שָׁם אֲבֵלִים יֶשׁ גַם כֵּן לוֹמַר קַדִּישׁ וּלְהִתְפַּלֵל לִפְנֵי הַתֵּבָה רַק לֹא יַסִּיג גְּבוּל אֲחֵרִים
אֲבָל אִם גַּם בַּשָּׁנָה הָרִאשׁוֹנָה הַבָּאָה רֹאשׁ חֹדֶשׁ כִּסְלֵו הוּא שְׁנֵי יָמִים אֲזַי קוֹבֵעַ אֶת הַיָּארְצַייט לְרֹאשׁ חֹדֶשׁ כִּסְלֵו וְיַחֲזִיקֶנּוּ כֵן לְעוֹלָם
וְגַם כְּשֶׁיִהְיֶה רֹאשׁ חֹדֶשׁ רַק יוֹם אֶחָד יַחֲזִיקֶנּוּ אָז בְּרֹאשׁ חֹדֶשׁ
וְהוּא הַדִּין לְרֹאשׁ חֹדֶשׁ טֵבֵת
וְכֵיוָן שֶרֹאשׁ חֹדֶשׁ טֵבֵת הוּא לִפְעָמִים רַק יוֹם אֶחָד דְּהַיְנוּ יוֹם שִׁשִּׁי דַחֲנֻכָּה וַהֲוֵי יוֹם שִׁשִּׁי דַחֲנֻכָּה אֶחָד בְּטֵבֵת יוֹם שְׁבִיעִי שְׁנַיִם בְּטֵבֵת וְיוֹם שְׁמִינִי שְׁלשָׁה בְטֵבֵת וְלִפְעָמִים שְׁנֵי יָמִים דְּהַיְנוּ יוֹם שִׁשִּׁי וְיוֹם שְׁבִיעִי דַּחֲנֻכָּה וְאָז הֲוֵי יוֹם שְׁבִיעִי דַּחֲנֻכָּה אֶחָד בְּטֵבֵת וְיוֹם שְּׁמִינִי שְׁנַיִם בְּטֵבֵת לָכֵן מִי שֶׁיֶּשׁ יָארְצַייט בְּיָמִים אֵלּוּ לֹא יִטְעֶה לִמְנוֹת לִימֵי חֲנֻכָּה כִּי צָרִיךְ לִמְנוֹת לִימֵי הַחֹדֶשׁ
בְּיוֹם שֶׁאֵין אוֹמְרִים בּוֹ תַחֲנוּן אֵין מִתְעַנִין תַּעֲנִית יָארְצַייט
וְכֵן בְּיוֹם מִילָה הָאָב וְהַסַּנְדָק וְהַמּוֹהֵל אֵין מִתְעַנִּין
וְכֵן בְּפִדְיוֹן הַבֵּן הָאָב וְהַכֹּהֵן אֵין מִתְעַנִּין
וְכֵן הֶחָתָן בְּשִׁבְעַת יְמֵי הַמִּשְׁתֶּה אֵינוֹ מִתְעַנֶּה
אֲבָל בִּסְעוּדַת סִיּוּם אָסוּר לֶאֱכוֹל בְּיוֹם הַיָּארְצַייט
וּבְיָמִים שֶׁאֵינוֹ מִתְעַנֶּה עַל כָּל פָּנִים יַעֲסֹק בַּתּוֹרָה וּבְמִצְוֹת וּבִשְׁאָר מַעֲשִׂים טוֹבִים לְזַכּוֹת נִשְׁמַת אָבִיו וְאִמּוֹ
בַּלַּיְלָה אֲשֶׁר בְּיוֹם הַמָּחֳרָת יִהְיֶה יָארְצַייט אֵין לֶאֱכוֹל בִּסְעוּדַת חַתֻנָּה שֶׁיֶשׁ שָׁם מִזְמוּטֵי חָתָן וְכַלָּה וְיֶשׁ בָּהּ שִׂמְחָה
אֲבָל בִּסְעוּדַת בְּרִית מִילָה וּפִדְיוֹן הַבֵּן וְסִיּוּם מַסֶּכֶת מֻתָּר
מִי שֶׁאֵינוֹ יוֹדֵעַ יוֹם מִיתַת אָבִיו אִמּוֹ יִבְרֹר יוֹם אֶחָד בַּשָּׁנָה לִהִתְעַנּוֹת
אֲבָל לֹא יַסִּיג גְבוּל אֲחֵרִים בְּקַדִּישִׁים
בִּלַע הַמָּוֶת לָנֶצַח וּמָחָה אֱלֹהִים דִּמְעָה מֵעַל כָּל פָּנִים
בָּרוּךְ הַנּוֹתֵן לַיָּעֵף כֹּחַ וְעָצְמָה יַרְבֶּה לְאֵין אוֹנִים
בֵּית יַעֲקֹב לְכוּ וְנֵלְכָה בְּאוֹר
עַל אֵיזֶה דְבָרִים שֶׁיָּבוֹאוּ כַּמָּה פְּעָמִים בַּסֵּפֶר הַזֶּה שֶׁלֹּא אֶצְטָרֵךְ לְפַרְשָׁם בְּכֹל מָקוֹם
אֲגוּדָל
הַיְנוּ שֶׁמּוֹדְדִים בְּאֶצְבַּע אֲגוּדָל בַּמָּקוֹם הָרָחָב שֶׁהוּא בִּמְקוֹם הַקֶּשֶׁר שֶׁבֵּין שְׁנֵי הַפְּרָקִים
וּמוֹדְדִים בְּאֶצְבַּע שֶׁל אָדָם בֵּינוֹנִי וְהוּא כְּמוֹ שִׁבְעָה גַרְעִינֵי שְׂעוֹרָה מֻנָּחִים זֶה אֵצֶל זֶה בְּרָחְבָּן
וְכֵן בְּמָקוֹם שֶׁנִּזְכָּר סְתָם אֶצְבַּע - הַכַּוָּנָה הִיא לְרוֹחַב אֶצְבַּע אֲגוּדָל
טֶפַח
הוּא אַרְבָּעָה אֲגוּדָלִים
אַמָּה
הִיא שִׁשָּׁה טְפָחִים לִפְעָמִים מְשַׁעֲרִים אֶת הָאַמָּה בְּשִׁשָּׁה טְפָחִים דְּחוּקִים זֶה לָזֶה וְנִקְרֵאת אַמָּה עֲצֵבָה וְלִפְעָמִים מְשַׁעֲרִים הָאַמָּה בְּשִׁשָּׁה טְפָחִים רְוָוחִים וְנִקְרֵאת אַמָּה שׂוֹחֶקֶת
זֶה וְזֶה לְהַחֲמִיר
מִיל
הוּא אַלְפַּיִם אַמָּה
פַּרְסָה
הִיא אַרְבָּעָה מִילִין
בֵּין הַשְּׁמָשׁוֹת
הוּא שְׁלשָׁה עָשָׂר מִינוּטִין וָחֵצִי קוֹדֶם צֵאת הַכּוֹכָבִים
כְּדֵי דִּבּוּר
הַיְינוּ שִׁעוּר שֶׁיְּכוֹלִין לוֹמַר שָׁלֹשׁ תֵּבוֹת אֵלּוּ: שָׁלוֹם עָלֶיךָ רַבִּי
וְתוֹךְ כְּדֵי דִּבּוּר פֵּרוּשׁוֹ שֶׁלֹּא שָׁהָה כָּל כָּךְ
בֵּיצָה
הִיא שֶׁל תַּרְנְגֹלֶת עִם קְלִפָּתָהּ לֹא גְּדוֹלָה וְלֹא קְטַנָּה אֶלָּא בֵּינוֹנִית
כַּזַּיִת
הוּא כְּמוֹ חֲצִי בֵּיצָה
רְבִיעִית
הִיא כְּמוֹ בֵּיצָה וּמֶחֱצָה
וְהַמְּדִידָה הִיא כָּךְ: מְמַלֵּא כְּלִי בַּמַּיִם וּמְעָרֶה אֶת הַמַּיִם לִכְלִי אַחֵר וְאַחַר כָּךְ יִתֵּן לְתוֹךְ כְּלִי זֶה שֶׁעֵרָה מִמֶּנּוּ אֶת הַמַּיִם שָׁלֹשׁ בֵּיצִים וְאַחַר כָּךְ יַחֲזִיר לְתוֹכוֹ אֶת הַמַּיִם וְהַמַּיִם שֶׁיִוָּתְרוּ הַחֲצִי מֵהֶם הֵם רְבִיעִית
פָּרָס
הוּא אַרְבַּע בֵּיצִים בֵּינוֹנִיּוֹת וְיֵשׁ אוֹמְרִים שָׁלֹשׁ גְּדוֹלוֹת קְצָת
יֵשׁ אוֹמְרִים: כִּי הַבֵּיצִים אֲשֶׁר בִּזְמַנֵּנוּ נִתְקַטְּנוּ הַרְבֵּה מִן הַבֵּיצִים אֲשֶׁר הָיוּ בִּזְמַן הַגְּמָרָא וְאֵינָהּ הַבֵּיצָה רַק חֲצִי בֵּיצָה שֶׁנִּזְכְּרָה בַּגְּמָרָא וּבַפּוֹסְקִים הָרִאשׁוֹנִים - זִכְרוֹנָם לִבְרָכָה! - וְנִמְצָא לְפִי זֶה כִּי בְּכָל מָקוֹם שֶׁנִּזְכָּר "כַּזַּיִת" הוּא כְּמוֹ בֵּיצָה שְׁלֵמָה "כְּבֵיצָה" הִיא כְּמוֹ שְׁתֵּי בֵּיצִים וּרְבִיעִית הִיא כְּמוֹ שָׁלֹשׁ בֵּיצִים
וְהַמַּחֲמִיר תָּבוֹא עָלָיו בְּרָכָה
כִּמְלֹא לוּגְמָיו
הוּא מַשְׁקֶה שֶׁנּוֹטֵל בְּפִיו וּמְסַלְּקָהּ לְצַד אֶחָד וְנִרְאֶה מָלֵא לוּגְמָיו
וְזֹאת מְשַׁעֲרִין בְּכָל אָדָם לְפִי מַה שֶׁהוּא הַגָּדוֹל לְפִי גָּדְלוּ וְהַקָּטָן לְפִי קָטְנוֹ וּבְאָדָם בֵּינוֹנִי הוּא רוֹב רְבִיעִית
חֲמֵשֶׁת מִינֵי דָּגָן
הֵן חִטָּה וּשְׂעוֹרָה כֻּסְמִין שִׁבּוֹלֶת שׁוּעָל וְשִׁיפוֹן