
 לַמְּשׁוֹרֵר
בִּבְאֵרוֹת עֲמֻקּוֹת הַמַּיִם קָרִים,
כְּכָל שֶׁקָּרִים הֵם, כֵּן הֵם טְהוֹרִים.
רוֹעֶה, אִם רַשְׁלָן הוּא, יֵשְׁתְּ מִן הַבִּצָּה,
יַשְׁקְ בַּבִּצָּה גַּם לָעֵדֶר שֶׁלּוֹ,
אַךְ הַטּוֹב לְתוֹךְ בְּאֵר יַשְׁקִיעַ דָּלְיוֹ;
מְשִׁיחָה לִמְשִׁיחָה יְהַדֵּק אַמִּיצָה.
יַהֲלוֹם כִּי אָבַד בְּלֵיל אֲפֵלָה,
לְבַקְשׁוֹ יֵצֵא עֶבֶד לְאוֹר הַפְּתִילָה;
אַךְ יָפֶה הוּא כּוֹבֵר בַּאֲבַק מִשְׁעוֹלִים,
וְכָפָה אֶת כַּפּוֹ עַל הַנֶּר, פֶּן תִּפְגַּע
בּוֹ רוּחַ נוֹשֶׁבֶת וְאֹפֶל… וְדַע:
שׁוֹב יָשׁוּב וּבְיָדוֹ הַיַּהֲלוֹם, לַטְּרַקְלִין.
