מַסָּע כְּזֶה שֶׁל שָׁנִים רַבּוֹת
הוּא מַתְחִיל בַּיּוֹם שֶׁבּוֹ אָבִי חִיבֵּק אוֹתִי
וְהָיָה שָׁם אוֹר וְהִרְגַּשְׁתִּי טוֹב
מִי זֶה אֱלוֹהַי
שָׁאַלְתִּי אָז אֶת אֲחוֹתִי
אָז לֹא פֶּלֶא שֶׁכְּלוּם לֹא פָּשׁוּט
וּכְלוּם לֹא מוּשְׁלָם
כְּמוֹ בְּרִיאַת הָעוֹלָם
וּכְשֶׁאִימִּי קָרְאָה לִי לָשׁוּב
כִּי הָיָה לָהּ חָשׁוּב
לֹא שָׁמַעְתִּי אוֹתָהּ

וְשׁוּב כְּבָר סְתָיו
תַּחֲנָה בַּזְּמַן וְתִרְאֶה אוֹתִי
קוֹרֵא לְךָ אֱלוֹהַי
וְעִנְיָין אֶחָד לֹא סָגוּר עָלָיו
אִם אַתָּה יֶשְׁנוֹ
לָמָּה לֹא בָּא אֵלַי

מַסָּע כְּזֶה אֵיךְ לוֹמַר מוּזָר
וּלְכָל דָּבָר מָצָאתִי לִי תָּרוּץ
פַּעַם בָּגַדְתִּי בָּךְ
וְלִיבֵּךְ נִסְגַּר
סִלְחִי לִי כֵּן עָשִׂיתִי שְׁטוּת
אָז לֹא פֶּלֶא שֶׁאֲנָשִׁים שֶׁהָיוּ
הָלְכוּ לְדַרְכָּם
כִּי כְּלוּם לֹא מוּשְׁלָם
נִהְיֵיתִי קְצָת בּוֹדֵד בָּעוֹלָם
תָּלוּי עַל סוּלָּם
חוֹלֵם וְחַרְמָן

וְשׁוּב כְּבָר סְתָיו
תַּחֲנָה בַּזְּמַן וְתִרְאֶה אוֹתִי
קוֹרֵא לְךָ אֱלוֹהַי
וְעִנְיָין אֶחָד לֹא סָגוּר עָלָיו
אִם אַתָּה יֶשְׁנוֹ
לָמָּה לֹא בָּא אֵלַי

מַסָּע כְּזֶה שֶׁל שָׁנִים רַבּוֹת
וּבְצוֹמֶת לוֹד עוֹד מִתְפַּלְּלִים
תֵּן כּוֹחוֹת לַעֲבוֹר עוֹד יוֹם
מוּל כָּל שׂוֹנְאֵינוּ הַגְּדוֹלִים
אָז לֹא פֶּלֶא שֶׁבַּפִּיקְאַפּ – בַּר מָלֵא
וְשׁוֹפְכִים אֶת הַלֵּב
צוֹחֲקִים עִם בַּדְרָן
פָּתַחְנוּ לְךָ מוּסָךְ בַּקְּרֵנִי
קַנְיוֹן בְּאַיָּילוֹן
וְלֹא בָּאתָ לְכָאן