
 יָשִׂישׂוּ שְׁמֵי תְכֵלֶת
יָשִׂישׂוּ שְׁמֵי תְּכֵלֶת, וְתִפְרַח הַגִּנָּה,
בִּירַקְרַק יַאְדִּימוּ דֻבְדְּבָנִים…
מַה-לָךְ הַמְּשׁוֹרֵר, וּלְנַפְשְׁךָ עֲדִינָה,
הֲקֶּסֶם לְךָ קָסְמוּ הָרְנָנִים?
עֵינַיִם-שָׁמַיִם רַכּוֹת תּוֹפַעְנָה,
תִּבְעַרְנָה שְׂפָתַיִם-דֻבְדְּבָנִים,
צוֹרְבוֹת נְשִׁיקוֹת רַב-אֹשֶׁר תַּבַּעְנָה…
הֲקֶסֶם לְךָ קָסְמוּ הָרְנָנִים?
