[עֲלֵי עֶרֶשׂ רַעֲנָנָה]
עֲלֵי עֶרֶשׂ רַעֲנָנָה
אַחֲלִיף כֹּחַ וְאֶתְעוֹדֵד,
יָרֵא לֹא אִירָא פֶּן מִתַּחְתַּי
אֶת מִשְׁכָּבִי יִקַּח שׁוֹדֵד.
בָּרִיא שָׁלֵם אֶשָּׂא רֹאשִׁי,
אָשׁוּב אֶזְכֹּר שְׁנוֹת נְעוּרִים;
אֶחְלֹם – טוֹב לִי כִּי אֲעֻנֶּה
שָׁמָּה חֲבִיבִים לִי יִסּוּרִים.
אָמוּת אֶשְׁכַּב עִם אֲבוֹתַי,
יִמְתְּקוּ לִי אָז רִגְבֵי קִבְרִי;
אֶבְטַח כִּי גַם נִינִי נֶכְדִּי
יִחְיֶה אָדָם, יָמוּת עִבְרִי.
כַּמָּה נָאִים הָאִילָנוֹת
עָלֶה יָרוֹק, פִּרְחֵי אָבִיב.
– – – –
אַל לְיֶלֶד לוֹמֵד תּוֹרָה
שַׁעֲשׁוּעִים, שְׂחוֹק, אִוֶּלֶת,
יַחְגוֹר אוֹנִים יֶחֱשׂוֹף זְרֹעַ
תִּקְפֹּץ תָּחוּל – תִּמְרֹט לֶחִי תַּחְצוֹב, תַּךְ
שׁוּב הַבַּיְתָה אַל תִּכָּנַע
דַּל מִתְעַשֵּׁר יֵיטִיב פָּנִים
וּבַבַּיִת כָּפָן רָעָב.
