רִינָה וְיָעֵל הֵן חָבֵרוֹת טוֹבוֹת עוֹד מֵהַגַּן.
הַן גַּם גָּרוֹת בִּשְכֵנוּת זוֹ לַזוֹ.
יוֹם יוֹם לְאַחַר הַלִּימוּדִים הֵן נִפְגָשוֹת וּמְבָלוֹת בְּיַחַד אֶת שְעוֹת אַחַר הַצָּהֳרַיִם
יוֹם אֶחַד גִּילוּ סוּלַם נִיצַב לְיַד הַקִּיר שֶל בַּיִת עָזוּב בַּשְכוּנָה.
סַקְרָנוּתָה שֶל יָעֵל הִתְעוֹרֶרָה, וְהִיא אָמְרָה: "בוֹאִי נִרְאֶה לְאֵן מוֹבִיל הַסּוּלָם".
אָמְרָה, וְהִתְחִילָה לְטָפֵּס עַל הַסּוּלָם, וְרִינָה אַחַרֵיהָ.
טִיפְּסוּ וְטִיפְּסוּ עַד שֶהִגִּיעוּ לְפֶתַח שֶל עָלִיָית גַּג.
בְּעָלִיָית הַגַּג שָׂרֵרָה אַפְלוּלִית – לֹא הָיָה בָּה חָלוֹן מִלְבַד הַפֶּתַח שֶדַרְכּוֹ נִכְנְסוּ.
גִישֵשוּ שְתֵי הֶחֲבֵרוֹת בַּאָפֶלֶה, כְּשֶהֵן אוֹחָזוֹת יָדַיִים.
הֵן הִתְיָשְבוּ בַּחֵלֵק הָאָחוֹרִי שֶל הַחֶדֶר, וְדִיבְּרוּ בְּקוֹל חָרִישִי, מְתוֹךְ פַּחַד, שֶמַא מִישֶהוּ נִמְצָא שַם.
לְפֶתַע נִשְמַע רַעַש מוּזָר מְיַרְכֵתֵי הַחֶדֶר.
רִינָה נִבְהָלָה מְאוֹד, וּבְצֵעָקָה רָמָה בָּרְחָה וְיָרְדָה בִּמְהִירוּת מְהָסוּלָם.
יָעֵל, שֶהָיְתָה אָמִיצָה יוֹתֵר, בָּדְקָה מֵאָין בָּא הָרַעַש הַמּוּזָר, וְגִילְתָה גּוּר-חָתוּלִים קָטָן.
לָקְחָה יָעֵל אֶת הַגּוּר לַפֶתַח, וְקָרְאָה כְּשֶהִיא צוֹחֶקֶת:" אֵיזוֹ פַּחְדָנִית אַתְּ רִינָה, זָה בְּסַךְ הַכֹּל גּוּר קָטָן, חִזְרִי!".
אָבָל רִינָה לֹא חָזְרָה.
הִיא נֶעֶלְבָה, כִּי יָעֵל קָרְאָה לָה "פַּחְדָנִית".
הִתְקָרְבָה אֶל 
הַסּוּלָם וְהֵזִיזָה אוֹתוֹ מִפֶתַח עָלִיָת הַגַּג.
בִּיקְשָה יָעֵל לָרֶדֶת, אַךְ לֹא יָכְלָה.
הִיא הִתְחָנֵנָה לְרִינָה שֶתַחְזִיר אֶת הַסּוּלָם לִמְקוֹמוֹ,אַךְ זוֹ סִרְבָה וְעָזְבָה אֶת הַמָּקוֹם.
יָעֵל נִבְהֲלָה וְלֹא יָדְעָה מָה לַעֲשׂוֹת.
רַק לְאַחַר שָעָה אֲרוּכָּה חָזְרָה רִינָה וְהִחְזִירָה אֶת הַסּוּלָם לִמְקוֹמוֹ – כְּדֵי שֶיָעֵל תּוּכָל לַרֶדֶת.
לְאַחַר שֶיָעֵל יָרְדָה וְגוּר – הֶחָתוּלִים בְּיָדֵיהָ, אָמְרָה לְרִינָה בְּכֵעֵס: "יוֹתֵר אֵל תֵּדַבְּרִי אֶלַי,אֵינֵנִי חֲבֵרָה שֶלַךְ עוֹד." הִשְתוֹקֶקָה רִינָה לְבָקֶש אֶת סְלִיחָתָה, אַךְ יָעֵל סִירְבָה וְרָצָה לְבֵיתָה, וּמְאַז לֹא דִּיבְּרָה אִתָה יוֹתֵר.