אוּזְבֵּקִים
אוּזְבֵּקִים הֵם קְבוּצָה אֶתְנִית בְּמֶרְכַּז אַסְיָה. רוּבָּהּ שֶׁל קְבוּצָה זוֹ נִמְצָא בְּאוּזְבֵּקִיסְטָן, אֲבָל נִיתָּן לִמְצוֹא אוּזְבֵּקִים גַּם בִּמְדִינוֹת אֲחֵרוֹת כְּגוֹן טָגִ'יקִיסְטָן וְאַפְגָּנִיסְטָן. הָאוּכְלוּסִיָּיה כּוּלָּהּ מוֹנָה בֵּין 28 לִ-30 מִילְיוֹן אִישׁ.
מְקוֹר הַשֵּׁם
מְקוֹר הַשֵּׁם 'אוּזְבֵּקִים' לֹא יָדוּעַ, אֲבָל יֶשְׁנָן הַשְׁעָרוֹת בְּנוֹגֵעַ לְכָךְ. הַשְׁעָרָה אַחַת אוֹמֶרֶת שֶׁהֵם נִקְרְאוּ עַל שֵׁם אוּזְבֶּג חָאן.[1] הַשְׁעָרָה נוֹסֶפֶת הִיא שֶׁמַּשְׁמָעוּת הַמִּילָּה הִיא "עַצְמָאוּת" בְּשָׂפָה טוּרְקִית עַתִּיקָה.
שָׂפָה
הַשָּׂפָה הָאוּזְבֵּקִית הִיא שָׂפָה טוּרְקִית. אוּזְבֵּקִית מוֹדֶרְנִית נִכְתֶּבֶת ב כמה סוּגִים שֶׁל אוֹתִיּוֹת: לָטִינִיּוֹת, קִירִילִיּוֹת וַעֲרָבִיּוֹת. לְאַחַר שֶׁאוּזְבֵּקִיסְטָן קִיבְּלָה עַצְמָאוּת מִבְּרִית הַמּוֹעָצוֹת הֶחְלִיטוּ לְהוֹרִיד אֶת הָאוֹפְּצִיָּה לִכְתּוֹב בְּאַלְפָאבֵּיתִית קִירִילִי.
דָּת
מַרְבִּית הָאוּזְבֵּקִים הֵם מוּסְלְמִים סוּנִים מֵהָאַסְכּוֹלָה הַחָנָפִית[2], אַךְ קַיָּימִים כָּאֵלֶּה שֶׁלֹּא מְשׁוּיָּכִים לָאִסְלָאם. הָאוּזְבֵּקִים בִּמְדִינוֹת שֶׁלֹּא מְעוֹדֶדֶת קִיצוֹנִיּוּת אִסְלָאמִית (כְּמוֹ אוּזְבֵּקִיסְטָן וְרוּסְיָה) לֹא קִיצוֹנִיִּים כְּלָל. לְעוּמַּת זֹאת, מוּסְלְמִים בִּמְדִינוֹת אִסְלָאמִיּוֹת קִיצוֹנִיּוֹת (כְּמוֹ אַפְגָּאנִיסְטָן) יוֹתֵר קִיצוֹנִיִּים וְשׁוֹמְרִים בִּקְפִידוּת עַל הַדָּת. בִּתְקוּפַת בְּרִית הַמּוֹעָצוֹת הַדָּת לֹא נִשְׁאֲרָה חֲשׁוּבָה וְהוּזְנְחָה, אַךְ כַּאֲשֶׁר בְּרִית הַמּוֹעָצוֹת הִתְפָּרְקָה הִתְרַחֲשָׁה תְּחִיָּיה לַדָּת. תַּהֲלִיךְ זֶה נִמְשַׁךְ עַד לַמַּצָּב כַּיּוֹם, שֶׁבּוֹ 96.3% מֵאוּכְלוּסִיַּית אוּזְבֵּקִיסְטָן הֵם אוּזְבֵּקִים מוּסְלְמִים.[3]
 