כְּשֶׁאִמָּא כְּבָר יְשֵׁנָה
וַאֲנִי רוֹצֶה לְהַגִּיד
לָהּ מַשֶּׁהוּ,
אֲנִי מֵעִיר אוֹתָהּ
בְּשֶׁקֶט-בְּשֶׁקֶט,
בִּשְׁבִיל שֶׁהִיא
לֹא תִּתְעוֹרֵר.
דַמְיְינוּ שֶׁקָּרָה לָכֶם מִקְרֶה דּוֹמֶה לַמִּקְרֶה שֶׁל הַיֶּלֶד מֵהַשִּׁיר, וְגַם אַתֶּם הֵעַרְתֶם אֶת אִמָּא אוֹ אֶת אַבָּא וְהִצְטַעַרְתֶם עַל כָּךְ.
כִּתְבוּ לָהֶם מִכְתָב
צִבְעוּ בְּשִׁיר אֶת הָאוֹת ש' בְּכָל מָקוֹם שֶׁבּוֹ הִיא מוֹפִיעָה.
קִרְאוּ אֶת הַשִּׁיר בְּקוֹל וְהַדְגִישׁוּ בַּקְּרִיאָה אֶת הַמִּלִים שֶׁבָּהֶן מוֹפִיעָה הָאוֹת ש'.
מָה הַצְּלִילִים מַזְכִּירִים לָכֶם?
מָה גִּילִיתֶם: מַדוּעַ הַמְּשׁוֹרֵר יְהוּדָה אַטְלַס הִשְׁתַּמֵשׁ בָּאוֹת ש' הַרְבֵּה פְּעָמִים?
שַׁעֲרוּ, מַדוּעַ הַמְּשׁוֹרֵר בָּחַר לִכְתֹב אֶת הַמִּילָה "בְּשֶׁקֶט" פַּעֲמַיִם?
הִתְאַמְנוּ יַחַד בִּקְרִיאַת הַשִּׁיר זֶה לָזֶה כַּהֲכָנָה לִקְרִיאָה לִפְנֵי הַכִּיתָה.
הַקְלִיטוּ אֶת קְרִיאַתְכֶם וְהַאֲזִינוּ לָה.