הַיַּרְדֵּנִים לֹא אוֹהֲבִים אוֹפַנּוֹעָנִים יִשְׂרְאֵלִים
קְבוּצָה שֶׁל אוֹפַנּוֹעָנִים יִשְׂרְאֵלִים בַּקָּרָה בַּקַּיִץ בְּיַרְדֵּן. מִתּוֹךְ עִנְיָן הֵם הִסְתּוֹבְבוּ סְבִיב אַרְמוֹן הַמֶּלֶךְ עַבְּדַאלְלָה וְעָשׂוּ שָׁם רַעַשׁ רַב. הַמֶּלֶךְ, שֶׁלֹּא אָהַב אֶת הַדָּבָר, הוֹדִיעַ שֶׁלֹּא יְאַפְשֵׁר עוֹד כְּנִיסָה שֶׁל אוֹפַנּוֹעִים מִיִּשְׂרָאֵל לְיַרְדֵּן.
מִסְפַּר חַבְרֵי כְּנֶסֶת, שֶׁדָּן בַּנּוֹשֵׂא בֶּחָדָשׁ שֶׁעָבַר, מְנַסֶּה לְשַׁנּוֹת אֶת הַהַחְלָטָה הַיַּרְדֵּנִית.