אֶל תּוֹךְ הָעִיר נוֹפְלִים הַכּוֹכָבִים כּוּלָּם עַכְשָׁיו,
וְרֵיחַ לֶחֶם וּפָחִים קוֹפְאִים מָקוֹר.
אֲנִי יוֹדֵעַ לְהַבְדִּיל הֵיטֵב
בֵּין סְתָם כּוֹכָב
וּבֵין שֶׁבֶר אוֹר.

הָרְחוֹבוֹת הוֹלְכִים לִישׁוֹן - כְּאִילּוּ אֲנָשִׁים,
חֲתוּלִים עוֹבְרִים, בַּדֶּרֶךְ הָרָאשִׁית.
הַדַּוְושָׁה בַּמְּכוֹנִית עוֹשָׂה לִי רְעָשִׁים,
אוּלַי הִיא שָׁרָה שִׁיר.

זֶה לֹא נָכוֹן, אֵינִי חוֹשֵׁשׁ לוֹמַר שֶׁאַתְּ יָפֶה,
אֶת הַמִּילִּים, יָמִים רַבִּים אֲנִי שׁוֹמֵר.
הָעִיר הַזֹּאת נִרְדֶּמֶת וְאוּלַי אֲנִי עַכְשָׁיו -
אוֹמֵר מִילִּים הַרְבֵּה.

הָרְחוֹבוֹת הוֹלְכִים לִישׁוֹן - כְּאִילּוּ אֲנָשִׁים,
חֲתוּלִים עוֹבְרִים, בַּדֶּרֶךְ הָרָאשִׁית.
הַדַּוְושָׁה בַּמְּכוֹנִית עוֹשָׂה לִי רְעָשִׁים,
אוּלַי הִיא שָׁרָה שִׁיר.

אֲנִי נִזְכָּר עַכְשָׁיו תָּבִינִי,
כִּי הָיָה לִי טוֹב.
כְּשֶׁאֵין לִי שִׁיר, אֲנִי נִזְכָּר בָּךְ וְחוֹלֵם.
אֶת מָה שֶׁיֵּשׁ לוֹמַר, עַכְשָׁיו,
מָחָר,
אֲנִי אֶכְתּוֹב,
הִנֵּה הַיּוֹם עוֹלֶה.