מַנְגִּינַת רֶקַע שֶׁל הַפְּרִיצָה לְאַלְקַטְרָז.
לַיְלָה, אַלְפֵי כּוֹכָבִים מִתְנוֹצְצִים בָּרָקִיעַ, אוֹרוֹ שֶׁל מִגְדַּל  שְׁמִירָה בּוֹדֵד קוֹטֵעַ אֶת הָאֲפֵילָה.
בִּשְׂדֵה סְלָעִים סָמוּךְ מִתְנַתֵּק אֶחָד מֵהַסְּלָעִים מְכוּסֵּי הַקֶּרַח מֵחֲבֵרָיו  וְלוֹבֵשׁ צוּרַת אָדָם כָּפוּף הַנָּע בִּזְהִירוּת.
אַט אַט הוּא מִתְקָרֵב אֶל הַמִּגְדָּל.
הַדְּמוּת נֶעֱצֶרֶת בְּמֶרְחַק 200  מֶטֶר וְנִשְׁכֶּבֶת.
שָׁלוֹשׁ שְׁנִיּוֹת אַחֲרֵי זֶה, קָלִיעַ מוּשְׁתָּק מְפַלֵּחַ אֶת שְׁמֵי הַלַּיְלָה וְאֶת הַשּׁוֹמֵר בְּמִגְדַּל.
 לְחִישָׁה שְׁקֵטָה לַמִּיקְרוֹפוֹן - "הַמַּטָּרָה נוּטְרְלָה, הַשֶּׁטַח נָקִי!".
מִקַּו הָרָקִיעַ נֶעְקַרְתָּ חֵלֶק מֵהָאֲפִילָה  וְרַק כְּשֶׁהִיא מִתְקָרֶבֶת מִתְבָּרֵר שֶׁזֶּהוּ מָטוֹס מוּסְוֶוה בְּדַיְיקָנוּת מַרְשִׁימָה.
הַמָּטוֹס נֶעֱצַר מֵעַל הַבִּנְיָין  עָלָיו הֵגֵן מִגְדַּל הַשְּׁמִירָה וְנוֹחֵת בְּרַכּוּת כְּמוֹ מַסּוֹק.
מִתּוֹךְ הַמָּטוֹס יוֹצְאִים שְׁלוֹשָׁה אֲנָשִׁים.
מְפַקְּדָם  מְסַמֵּן לָהֶם וְהֵם נִכְנָסִים לְבִנְיָן מִשְּׁלוֹשָׁה כִּיוּוּנִים.
כַּעֲבוֹר שָׁלוֹשׁ דַּקּוֹת, שְׁמוֹנָה שׁוֹמְרִים מֵתִים  וּמִטְעַן נֶפֶץ מוּטְמָן אֶחָד, יוֹצְאִים הַשְּׁלוֹשָׁה מִן הַבִּנְיָין, עוֹלִים עַל הַמָּטוֹס וְנֶעֱלָמִים, לֹא לִפְנֵי  שֶׁהֵם אוֹסְפִים אֶת הַצַּלָּף הַשָּׁקֵט בִּשְׂדֵה הַסְּלָעִים.
עֶשֶׂר דַּקּוֹת נוֹסָפוֹת, וְהַדְּמָמָה נִקְטַעַת בְּהִתְפּוֹצְצוּת  אַדִּירָה הַמְּאִירָה בְּאוֹר אָדוֹם אֶת כָּל הָאֵזוֹר.
עוֹד לַיְלָה שֶׁל עֲבוֹדָה שִׁגְרָתִית בָּא לְקִיצּוֹ.
פֵייד אָאוּט  לְמוּזִיקָה.
בְּמַהֲלַךְ שְׁנוֹת הָאַלְפַּיִים הַמּוּקְדָּמוֹת (בָּאֵזוֹר 2010) מַגִּיעוֹת מַעַצְמוֹת הָעָל שֶׁל הָעוֹלָם  לַמַּסְקָנָה הַמִּתְבַּקֶּשֶׁת.
נִמְאַס לָהֶן לִבְחוֹשׁ בְּצָרוֹת שֶׁל אֲחֵרִים וּלְשַׂחֵק אוֹתָהּ מוֹשִׁיעֵי הָעוֹלָם.
אַרְצוֹת  הַבְּרִית וְרוּסְיָה מַחֲלִיטוֹת שֶׁאֶת כָּל הַכּוֹחַ שֶׁלָּהֶן יַשְׁקִיעוּ בַּהֲגָנָה עַל עַצְמָן וְעַל עַצְמָן בִּלְבַד.
דַּי  לִתְמִיכָה בְּכָל מִינֵי מְדִינוֹת קְטַנּוֹת וְחַלָּשׁוֹת, בִּמְיוּחָד כָּאֵלֶּה מֵהַמִּזְרָח הַתִּיכוֹן.
אִם יֵשׁ לָהֶן בְּעָיָה  שֶׁיִּפְתְּרוּ אוֹתָהּ בְּעַצְמָן (הֶעָרַת הַכּוֹתֵב - הַלְּוַואי עָלֵינוּ).
(הֶעָרַת הָעוֹרֵךְ: כֵּן, כְּמוֹ שֶׁאֲנַחְנוּ  פּוֹתְרִים אוֹתָן בְּעַצְמֵנוּ כְּבָר שָׁנִים....) וְאָכֵן, מִמַּחְשָׁבָה לְמַעֲשֶׂה, נוֹכְחוּתָם וְהַשְׁפָּעָתָם שֶׁל  הָאֲמֵרִיקָאִים וְהָרוּסִים נֶעֱלָמוֹת כִּמְעַט לַחֲלוּטִין מִכָּל רַחֲבֵי הָעוֹלָם הַחוֹפְשִׁי וּבְעִיקָּר מֵרַחֲבֵי הָעוֹלָם  הַלֹּא חוֹפְשִׁי.
כְּמוֹ דַּרְדַּקִּים שֶׁהַמְּלַמֵּד שֶׁלָּהֶם הִתְפַּטֵּר מִתַּפְקִידוֹ, שְׁאַר מְדִינוֹת הָעוֹלָם מַתְחִילוֹת בְּחֶדְוָוה  לְהִילָּחֵם בֵּינָן לְבֵין עַצְמָם.
אֲבָל מִכֵּיוָון שֶׁהָעֲלוּיוֹת לְמִלְחָמָה בָּעֵת הַחֲדָשָׁה מַגִּיעוֹת לְמִסְפָּרִים  אַסְטְרוֹנוֹמִיִּים, הִגִּיעוּ הַצְּדָדִים הַלּוֹחֲמִים לְמַסְקָנָה שֶׁצָּרִיךְ לִנְקוֹט בַּחֲשִׁיבָה שׁוֹנָה לַחֲלוּטִין.
בִּמְקוֹם  לְיַיצֵּר מֵאוֹת טַנְקִים וְלַעֲרוֹךְ Tank Rush עַצְבָּנִי וְיָקָר עַד מְאֹד, הַכֶּסֶף מוּשְׁקָע בִּיחִידוֹת קְטַנּוֹת  וּמְאוּמָּנוֹת הֵיטֵב שֶׁפּוֹעֲלוֹת בְּעוֹמֶק הָאוֹיֵב וְגוֹרְמוֹת לַנֶּזֶק הַמַּקְסִימָלִי בְּמִינִימוּם הַשְׁקָעָה.
זִירוֹת  לְחִימָה חֲדָשׁוֹת צָצוֹת עַל מַפַּת הָעוֹלָם כְּפִטְרִיּוֹת אַחֲרֵי הַגֶּשֶׁם.
שְׂדֵה הַקְּרָב הַגָּדוֹל בְּיוֹתֵר נוֹצַר בְּחֵלֶק  מֵהָאוֹקְיָאנוֹס הַשֶּׁקֶט בֵּין אָלַסְקָה וּמִזְרָח סִיבִּיר.
מְדוּבָּר בְּשֶׁטַח נִרְחָב מָלֵא אִיִּים קְטַנִּים וְגוֹבֵל  בְּחוֹפֵי אֲרָצוֹת רַבּוֹת.
אָלַסְקָה וְסִיבִּיר הִינָּן, גַּם הַיּוֹם, חֶבְלֵי-אֶרֶץ מְלַאי מַשְׁאַבֵּי טֶבַע שֶׁעוֹד לֹא  נוּצְּלוּ.
יִהְיֶה זֶה רַק טִבְעִי שֶׁמְּדִינוֹת רַבּוֹת הַקְּרוֹבוֹת אֲלֵיהֶם יִשְׂמְחוּ לִתְקוֹעַ יָתֵד בְּקַרְקַע בְּתוּלָה  זוֹ.
מִלְחָמָה עַל הַשֶּׁטַח הָיְיתָה רַק עִנְיָין שֶׁל זְמַן, וְאָכֵן, עִם הֵיעָלְמוּתָן שֶׁל מַעַצְמוֹת-הָעָל, הַבִּלְתִּי  נִמְנָע אָכֵן לֹא נִמְנַע וְסוֹפוֹת הַמִּלְחָמָה מַתְחִילוֹת לְנַשֵּׁב בְּעַרְבוֹת סִיבִּיר...
עַל מִלְחָמָה הִיפּוֹתֵטִית זוֹ  מְבוּסָּס הַמִּשְׂחָק הֶחָדָשׁ שֶׁל Wings Simulation, הַנִּקְרָא Soldner: Secret Wars.
בִּיטּוּי נָכוֹן שֶׁל  הַשֵּׁם יִשְׁמַע, בְּתוֹסֶפֶת מִבְטָא גֶּרְמָנִי כָּבֵד, בְּעֵרֶךְ כָּךְ: זוֹלַדְנֵר: זִיקְרֶט ווֹרְז.
הַסִּיבָּה לַמִּבְטָא הַזָּר  הִיא שֶׁהַמְּפַתְּחִים הַמּוּזְכָּרִים לְעֵיל הִינָּם גֶּרְמָנִים בִּרְמַ"ח אֵיבְרֵיהֶם וּשְׁסָ"ה גִּידֵיהֶם.
הַמִּשְׂחָק הַקּוֹדֵם  שֶׁלָּהֶם, סִימוּלָטוֹר הַטַּנְק Panzer Elite, (לוֹמַר בְּאוֹתוֹ מִבְטָא יֵקֶה) זָכָה לְבִיקּוֹרוֹת אוֹהֲדוֹת לְמַדַּי  מִשַּׂחְקָנִים וְסוֹקְרִים כְּאֶחָד.
לְעוֹבְדֵי הַחֶבְרָה עָבָר עָשִׁיר בְּפִיתּוּחַ מִשְׂחָקִים לְמַחְשְׁבִים שֶׁל פַּעַם: אַמִיגָה,  אָטָארִי וְדוֹמֵיהֶם.
אֶת Soldner הֵם מְפַתְּחִים לְ-PC בִּלְבַד.
Soldner מִתְהַדֵּר בְּתֵיאוּר זָ'אנֶר מְפוֹצֵץ  לְכָל הַדֵּעוֹת: "סִימוּלַצְיָת-פְּעוּלָּה-טַקְטִית-צְבָאִית".
תַּחְשְׁבוּ עַל שִׁילּוּב בֵּין Counter-strike לְבֵין  Operation Flashpoint.
"הַמַּטָּרָה הַבְּסִיסִית שֶׁלָּנוּ לְמִשְׂחָק", אוֹמֵר טָאוּט וַויְידְמָן, מִמְּפַתְּחָיו,  "הִיא לִיצוֹר מִשְׂחַק מִלְחָמָה צִוְותִּי בְּדוֹמֶה לְ-CS, אֲבָל בִּשְׁבִיל שַׂחְקָנִים מְהוּרְהָרִים/שְׁקוּלִים יוֹתֵר.
 יוֹתֵר דָּגֵשׁ עַל עֲבוֹדַת צֶוֶות וּפָחוֹת עַל מְהִירוּת תְּגוּבָה".
שַׂחְקָנִים שְׁקוּלִים? כְּבָר צִמְצַמְתֶּם אֶת קְהַל  הַיַּעַד שֶׁלָּכֶם בְּ-90 אֲחוּזִים לְפָחוֹת...
הַדְּמוּת אוֹתָהּ תִּגְלְמוּ בְּ-Soldner הִיא שֶׁל לוֹחֵם מְאוּמָּן הֵיטֵב  הָעוֹמֵד בְּרֹאשׁ קְבוּצַת שְׂכִירֵי חֶרֶב כָּמוֹהוּ, הַמַּצִּיעָה אֶת שָׂרוֹתֶיהָ לְכָל הַמַּרְבֶּה בִּמְחִיר.
רְדִיפָה אַחַר  כָּבוֹד לְאוּמִּי וּפַטְרִיּוֹטִיזְם לֹא יַטְרִידוּ אֶתְכֶם יוֹתֵר מִדַּי.
לְעוּמַּת זֹאת בְּכָל הַנּוֹגֵעַ לְכֶסֶף זֶהוּ כְּבָר  סִיפּוּר אַחֵר לְגַמְרֵי...
בִּשְׁבִילְכֶם מִלְחָמָה אֵינָהּ כּוֹרַח אֶלָּא פָּשׁוּט פַּרְנָסָה ("שָׁלוֹם יַקִּירִי, אֵיךְ הָיָה  בַּעֲבוֹדָה הַיּוֹם?" "שֶׁלֹּא תֵּדְעִי, פִּיט כְּבָר לֹא יַגִּיעַ לַאֲרוּחַת עֶרֶב").
אֵזוֹר הַקְּרָבוֹת בְּיָם בֵּרִינְג  יְאַפְשֵׁר לָכֶם וְלִקְבוּצַתְכֶם לְהָקִים בָּסִיס בְּמִיקּוּם לֹא שִׁיגְרָתִי - עַל סְפִינָה הַמּוּסְוֵוית כָּאֳונִיַּת-סוֹחֵר.
 כְּשֶׁחוֹשְׁבִים עַל מִשְׂחֲקֵי אֶקְשֵׁן-טַקְטִי כְּמוֹ Rainbow Six, לֹא חוֹשְׁבִים לָרוֹב בְּאוֹתוֹ זְמַן גַּם עַל  מַעֲרֶכֶת קַמְפֵּיְין דִּינָאמִית, כְּזוֹ שֶׁהַמְּשִׂימוֹת בָּהּ לֹא בְּנוּיוֹת מֵרֹאשׁ.
בְּמַעֲרָכָה לְשַׂחְקָן יָחִיד שֶׁל  Soldner, לְעוּמַּת זֹאת, הַיִּתְרוֹן ב"ה" הַיְּדִיעָה שֶׁל הַקַּמְפֵּיְין הוּא הַדִּינָמִיּוֹת שֶׁלּוֹ.
בִּמְקוֹם לִקְבּוֹעַ  לְשַׂחְקָן אֵיפֹה לְהִילָּחֵם וְעַל מָה, תּוּכְלוּ לִבְחוֹר בְּעַצְמְכֶם עִם אֵיזֶה מְדִינוֹת תַּעַבְדוּ וְנֶגֶד מִי.
 הַתּוֹצָאָה תִּהְיֶה שֶׁכְּשֶׁבְּיַפָּן, לְדוּגְמָא, תֵּיחָשְׁבוּ לאח"מים, בְּסִין יִדְאֲגוּ לַעֲשׂוֹת מִכֶּם אוֹרֶז בָּרֶגַע שֶׁכַּף  רַגְלְכֶם תָּעֵז לִדְרוֹךְ שָׁם.
כָּל זֶה יוּכַל כַּמּוּבָן לְהִשְׁתַּנּוֹת אִם רַק תִּבְחֲרוּ לָלֶכֶת עַל הַמְּשִׂימוֹת שֶׁיּוּצְּעוּ  לָכֶם ע"י הַסִּינִים.
הַמְּשִׂימוֹת לֹא יִהְיוּ בְּנוּיוֹת מֵרֹאשׁ, דְּהַיְינוּ, מִמִּשְׂחָק לְמִשְׂחָק יִשְׁתַּנּוּ הַמַּטָּרוֹת,  פְּנֵי הַשֶּׁטַח וְכוֹחוֹת הָאוֹיֵב.
מַטְּרוֹת מְשִׂימָה יָנוּעוּ בֵּין נוֹהַל סְרוֹק וְהַשְׁמֵד פָּשׁוּט לִמְשִׂימוֹת  מוּרְכָּבוֹת יוֹתֵר הַכּוֹלְלוֹת חִילּוּץ, הַצָּלָה וְחִיפּוּי.
לְדִבְרֵי טָאוּט (אֵיזֶה שֵׁמוֹת יֵשׁ לַגֶּרְמָנִים הָאֵלֶּה,  ה' יִשְׁמוֹר), שַׂחְקָן מְמוּצָּע יַעֲבוֹר בְּעֵרֶךְ 50 מְשִׂימוֹת לִפְנֵי שֶׁהוּא יַתְחִיל לְקַבֵּל מְשִׂימוֹת דּוֹמוֹת  לְכָאֵלֶּה שֶׁכְּבָר עָבַר.
מְשִׂימוֹת מְיוּחָדוֹת יְשׁוּלְּבוּ בְּתוֹךְ הַקַּמְפֵּיְין בִּשְׁבִיל לְקַדֵּם אֶת הָעֲלִילָה וְאוֹתָן  יִצְטָרֵךְ כָּל שַׂחְקָן לַעֲבוֹר, אֲבָל רוֹב הַמְּשִׂימוֹת יִוָּוצְרוּ On-The-Fly עַל יְדֵי הַמִּשְׂחָק.
בְּמַהֲלַךְ  הַקַּמְפֵּיְין תְּשַׁלְּטוּ עַל צֶוֶות שֶׁל עַד 32 לוֹחֲמִים.
כָּל הַלּוֹחֲמִים בְּצֶוֶות, חוּץ מִכֶּם, יִישָּׁלְטוּ ע"י  הָאִינְטֵלִיגֶנְצִיָּה הַמְּלָאכוּתִית, וְאַתֶּם תַּחְלְקוּ לָהֶם פְּקוּדּוֹת.
הַמִּמְשָׁק דַּרְכּוֹ תְּנַהֲלוּ אֶת הַצֶּוֶות שֶׁלָּכֶם  עֲדַיִין לֹא לוּטַּשׁ, וּבְהֶחְלֵט יֵשׁ עוֹד הַרְבֵּה עֲבוֹדָה לַצֶּוֶות לְהַשְׁקִיעַ בַּנּוֹשֵׂא.
הַדְּמוּת אוֹתָהּ תְּשַׂחֲקוּ  תּוּכַל לְהִתְחַמֵּשׁ בְּמֵיטַב הַטֶּכְנוֹלוֹגְיָה שֶׁל מִיגּוּן אִישִׁי, נְשָׁקִים וּמִיכְשׁוּר טֶכְנִי.
הַצִּיּוּד שֶׁתִּבְחֲרוּ  יַגְדִּיר אֶת תַּפְקִידְכֶם בַּמִּשְׂחָק.
"הֶחְלַטְנוּ לֹא לְהָכִין עֶרְכַּת צִיּוּד מוּכָנָה מֵרֹאשׁ שֶׁתַּגְדִּיר אֵיזֶה סוּג  לוֹחֵם יִהְיֶה הַשַּׂחְקָן, מִכֵּיוָון שֶׁזֶּה יַגְבִּיל אוֹתוֹ.
בִּמְקוֹם זֶה, הַשַּׂחְקָן בּוֹחֵר מָה שֶׁהוּא רוֹצֶה מִכָּל  הַמְּלַאי וּלְפִי מָה שֶׁבָּחַר יִתְבָּרֵר תַּפְקִידוֹ בְּכוֹחַ", מַסְבִּיר טָאוּט.
עֲדַיִין, כְּדֵי לְהָקֵל עַל שַׂחְקָנִים,  הֵכִינוּ הַיּוֹצְרִים עֶרְכוֹת צִיּוּד מוּכָנוֹת שֶׁיַּעַזְרוּ לְמִי שֶׁבְּכָל זֹאת רוֹצָה לִהְיוֹת בַּעַל תַּפְקִיד מוּגְדָּר  אֶחָד, כְּמוֹ חוֹבֵשׁ לְדוּגְמָא, לְהִיכָּנֵס לַגּ'וֹבּ הָרָצוּי בְּקַלּוּת.
אַנְשֵׁי הַמֶּחְקָר שֶׁל Wings אָסְפוּ לְתוֹךְ  הַמִּשְׂחָק בִּסְבִיבוֹת 50 כְּלֵי נֶשֶׁק שׁוֹנִים.
כָּל אֶחָד מֵהֶם נִבְנָה בִּמְפוֹרָט בַּמַּחְשֵׁב ע"פ תְּמוּנוֹת  וּסְטָטִיסְטִיקוֹת מְדוּיָּקוֹת מֵהָאִינְטֶרְנֶט.
בֵּין הַנְּשָׁקִים שֶׁנֶּחְשְׂפוּ נִיתָּן לִמְצוֹא אֶת הַגָּלִיל שֶׁלָּנוּ - כּוֹלֵל  הַהִיסְטוֹרְיָה הַמַּקִּיפָה שֶׁלּוֹ - בְּקָטֵגוֹרְיָת רוֹבֵי הַסַּעַר, וְכֵן אֶת נֶשֶׁר הַמִּדְבָּר, גַּם כֵּן שֶׁלָּנוּ,  בָּאֶקְדָּחִים.
אַחֲרֵי שֶׁנִּיפַּחְנוּ אֶת הֶחָזֶה וְאֶת הַגַּאֲוָוה הַלְּאוּמִּית, נִגְלָה שֶׁיֶּשְׁנָם עוֹד כְּלֵי נֶשֶׁק רַבִּים  בְּאַרְסֶנַל הַמַּרְשִׁים שֶׁל Soldner, חֶלְקָם עֲדַיִין בְּפִיתּוּחַ וַאֲמוּרִים לָצֵאת רַק בְּעוֹד 4-5 שָׁנִים.
 בֵּינֵיהֶם הַגִּרְסָה הַחֲדָשָׁה שֶׁל הַ-M16 הַוָּותִיק - הָ-M4 Carbine, Heckler & Koch OICW, Benelli  M4 Super90 בְּרוֹבֵי סַעַר, וְ-RG 6 Grenade Launcher לְצַד כְּלִי מַשְׁחִית אֲחֵרִים בְּקָטֵגוֹרִית הַכֵּלִים  הַכְּבֵדִים.
קָטֵגוֹרְיוֹת נוֹסָפוֹת כּוֹלְלוֹת רוֹבֵי צַלָּפִים, תַּתֵּי-מַקְלֵעַ, נִשְׁקֵי לש"ב (לְחִימָה בְּשֶׁטַח בָּנוּי)  וְכָל מִינֵי תּוֹסָפוֹת הַיְטֵק לְמִינֵיהֶן, כְּמוֹ הַ-RCS: מַחְשֵׁב נַיָּיד שִׁינַּתֶּן לְכָל לוֹחֵם, יְקַשֵּׁר בֵּין חַבְרֵי  הַקְּבוּצָה וְיַעֲבִיר לָהֶם מֵידָע מֵהַשֶּׁטַח בִּזְמַן אֱמֶת.
לֹא רַק בִּנְשָׁקִים הִשְׁקִיעוּ אַנְשֵׁי הַמֶּחְקָר שֶׁל  Soldner, הֵם עָבְדוּ קָשָׁה גַּם בְּהוֹסָפַת כְּלִי רֶכֶב לְמִשְׂחָק, לֹא פָּחוֹת מִ-80 מֵהֶם, מִסְפָּר שֶׁמַּבְהִיר אֶת  נְטִיָּיתָם שֶׁל הַמְּפַתְּחִים לְזַ'אֲנֵר הַסִּימוּלַצְיָה.
לְעוּמַּת הַנְּשָׁקִים, שֶׁנֶּאֶסְפוּ מִכָּל הָעוֹלָם, כְּלֵי הָרֶכֶב  יִהְיוּ בְּעִיקָּר מִתּוֹצֶרֶת רוּסְיָה וְסִין וְיִכְלְלוּ, מֵעֵבֶר לְמַשָּׂאִיּוֹת, טַנְקִים, שִׁרְיוֹנִיּוֹת קַלּוֹת וּשְׁאָר  יְרָקוֹת, גַּם מַסּוֹקֵי תּוֹבָלָה כְּמוֹ Mi-24 HIND וּמַסּוֹקֵי קְרָב כְּמוֹ הַ-Ka-50 Hokum.
גַּם מְקוֹמָם שֶׁל  הַמְּטוֹסִים לֹא נִפְקַד וְיִכְלוֹל בֵּין הַשְּׁאָר אֶת הַ-Mig-29, Su-28 וּמְטוֹסֵי VTOL שֶׁיְּכוֹלִים לְהַמְרִיא  וְלִנְחוֹת כְּמוֹ הֵלִיקוֹפְּטֵר.
כָּל כְּלֵי הָרֶכֶב עָבְרוּ הֲמָרָה מְפוֹרֶטֶת לִשְׂדֵה הַקְּרָב וְכָל אֶחָד בָּנוּי מִכְּ-2500  פּוֹלִיגוֹנִים, שִׁיפּוּר נִיכָּר עַל 250 הַפּוֹלִיגוֹנִים לָרֶכֶב בַּמִּשְׂחָק הַקּוֹדֵם שֶׁל הַחֶבְרָה, Panzer Elite,  אִם כִּי דֵּי סְטַנְדַּרְטִי לְמִשְׂחֲקֵי פְּעוּלָּה מוֹדֶרְנִיִּים.
אֶת כָּל הַכֵּלִים נִיתָּן יִהְיֶה לְהַלְבִּישׁ בְּצִבְעִי  הַסְוָואָה.
יוֹתֵר לֹא תִּרְאוּ טַנְק בְּצֶבַע חוֹם מְכוֹעָר בּוֹלֵט בְּאֶמְצַע נוֹף מוּשְׁלָג כְּמוֹ מִתְנַחֵל שֶׁנִּקְלַע  לַהַפְגָּנָה שֶׁל מֶרֶ"צ.
בְּנוֹסָף לִבְחִירַת הַצִּיּוּד, יוּכַל הַשַּׂחְקָן לְהַלְבִּישׁ אֶת הַדְּמוּת שֶׁלּוֹ כִּרְצוֹנוֹ.
 מִבְּחִירַת הַבְּגָדִים וּמִיקּוּם סֵמֶל הַקְּבוּצָה וְעַד דְּפוּס הַהַסְוָואָה, הַכֹּל בִּידֵי הַשַּׂחְקָן.
"חָשַׁבְנוּ שֶׁלְּכוּלָּם  צְרִיכָה לִהְיוֹת הָאֶפְשָׁרוּת לִבְחוֹר אֵיךְ לְהִתְלַבֵּשׁ, גַּם אִם זֶה בָּאִינְטֶרְנֵט" אוֹמֵר טָאוּט, וּמוֹסִיף  בִּקְרִיצָה: "לְכָל הַשּׁוֹאֲלִים - כֵּן, יִהְיוּ לוֹחֲמוֹת בַּמִּשְׂחָק, וְלֹא, אִי אֶפְשָׁר לְהָסִיר אֶת הַבְּגָדִים  הַתַּחְתּוֹנִים".
כָּכָה, הָא? קְהִילַּת הַמּוֹדִים בָּאִינְטֶרְנֵט - לְטִיפּוּלְכֶם...
הַיּוֹצְרִים עֲדַיִן בְּדִיּוּנִים אִם  לְשַׁלֵּב בַּמִּשְׂחָק הִתְקַדְּמוּת אִישִׁית וְשִׁיפּוּר יְכוֹלוֹת ע"י צְבִירַת נִסָּיוֹן.
כָּרֶגַע הוּחְלַט שֶׁלֹּא לְאַפְשֵׁר אֶת  זֶה, אֲבָל הַמְּפַתְּחִים מַשְׁאִירִים אֶת הָאוֹפְּצִיָּה הַזּוֹ פְּתוּחָה לַמִּקְרֶה שֶׁבַּבֶּטָא יִרְאוּ שֶׁיֵּשׁ דְּרִישָׁה לָעִנְיָין.
 בְּתוֹר שְׂכִיר חֶרֶב מְיוּמָּן וּמְצוּלָּק קְרָבוֹת תִּהְיוּ בְּקִיאִים בְּכָל הָרְכָבִים וְהַנְּשָׁקִים בַּמִּשְׂחָק, לְתוֹכָם  תּוּכְלוּ לִקְפּוֹץ בְּכָל זְמַן שֶׁתִּרְצוּ.
לֹא רֵיאָלִיסְטִי אֲבָל בְּהֶחְלֵט יוֹתֵר כֵּיף.
הַשְּׁלִיטָה בִּרְכָבִים תִּיטֶּה  לְרֵיאָלִיזְם, אֲבָל הַמְּפַתְּחִים דּוֹאֲגִים שֶׁהִיא לֹא תִּהְיֶה מְעִיקָה כְּמוֹ בְּ-Panzer Elite וְסִימוּלַצְיוֹת  מְפוֹרָטוֹת מִסּוּגוֹ.
"בְּכָל מָקוֹם בּוֹ הָיִינוּ צְרִיכִים לִבְחוֹר בֵּין רֵיאָלִיזְם לְבֵין הֲנָאָה, הִכְרַעְנוּ  לְטוֹבַת הַהֲנָאָה.
אַחֲרֵי הַכֹּל, אִם הַמִּשְׂחָק לֹא כֵּיף לֹא יַעֲזוֹר שׁוּם מָנוֹעַ סוּפֶּר-אֲמִיתִּי" מְבַטֵּא טָאוּט  אֱמֶת מוּבֶנֶת מֵאֵלֶיהָ.
זֶה עֲדַיִין לֹא יִהְיֶה פָּשׁוּט וְאַרְקֶיְידִּי כְּמוֹ BattleField 1942, אֲבָל גַּם לֹא  דּוֹרֵשׁ הִתְמַחוּת מִקְצוֹעִית שֶׁל מִינִימוּם חֲצִי שָׁנָה כְּמוֹ Grand Prix Legends.
כְּמוֹ שֶׁאוֹמֵר הָרַמְבָּ"ם  - דֶּרֶךְ הָאֶמְצַע הִיא הַטּוֹבָה בְּיוֹתֵר.
שֶׁלֹּא כְּמוֹ מִשְׂחָקִים אֲחֵרִים, שֶׁמַּעֲדִיפִים לְהִתְמַקֵּד רַק בְּאַחַת  הַחֲזִיתוֹת, הַיּוֹצְרִים שֶׁל Soldner מְעוּנְיָינִים גַּם בְּמִשְׂחָק מְפוּתָּח לְשַׂחְקָן יָחִיד וְגַם בְּמוּלְטִיפְּלֶיֶּיר  מְתוּחְכָּם, שֶׁלּוֹ מִלְּכַתְּחִילָּה פּוּתַּח מְנוֹעַ הַקְּרָב הַמְּשׁוּכְלָל.
מִשְׂחַק הַמּוּלְטִי יִתְמוֹךְ בְּעַד 128 שַׂחְקָנִים בּוֹ  זְמַנִּית בְּכָל שָׁרֵת, וּבְכָל סוּגֵי הַקְּרָב הָרְגִילִים כְּמוֹ תָּפוּס אֶת הַדֶּגֶל, Team DeathMatch, King Of  The Hill וְשׁוּת', עַד לְסַךְ כּוֹלֵל שֶׁל 12 מַצָּבִים שׁוֹנִים.
"הַחֵלֶק הַמַּגְנִיב בָּעֵסֶק" מְסַפֵּר טָאוּט,  "הוּא שֶׁאֶפְשָׁר לְשַׁנּוֹת אֶת הַפָּרָמֶטְרִים שֶׁל כָּל סוּג קְרָב בְּעֶזְרַת הַמִּמְשָׁק הָאִינְטוּאִיטִיבִי שֶׁמַּגִּיעַ עִם  Soldner.
כָּךְ אֶפְשָׁר לַהֲפוֹךְ בְּקַלּוּת אֶת מַצַּב הַ'תְּפוֹס-אֶת-הַדֶּגֶל' לְ'תְּפוֹס-אֶת-הַטַּנְק' אוֹ כָּל דָּבָר  אַחֵר שֶׁמִּתְחַשֵּׁק לָכֶם.
אֲנַחְנוּ מְקַוִּוים שֶׁקְּהִילַּת הַמּוֹדִים בָּאִינְטֶרְנֵט תְּמַצֶּה אֶת הַפּוֹטֶנְצְיָאל הַטָּמוּן בִּכְלֵי  הַפִּיתּוּחַ שֶׁלָּנוּ עַד תּוֹם".
טָאוּט לֹא מַשְׁאִיר שׁוּם מָקוֹם לְסַפֵּק וּמַבְטִיחַ שֶׁעָזְרָה תִּינָּתֵן לְכָל מִי שֶׁיִּרְצֶה  לְפַתֵּחַ מוֹדִים מְקוֹרִיִּים לְמִשְׂחָק.
וְאִם זֶה לֹא מַסְפִּיק, הוּא גַּם מַבְטִיחַ לְהַקְצוֹת מָקוֹם בָּאֲתָר הָרִשְׁמִי  לְמוֹדִים, וְאוּלַי אֲפִילּוּ לְשַׁחְרֵר אֶת קוֹד הַמָּקוֹר לְאַחַר זְמַן מָה.
אֶת מִי שֶׁלֹּא מַאֲמִין לַהַבְטָחוֹת  בָּאֲוִויר וְרוֹצֶה לִרְאוֹת הוֹכָחוֹת, טָאוּט מַפְנֶה לְ-Panzer Elite, כָּאָמוּר מִשְׂחָקָהּ הַקּוֹדֵם שֶׁל הַחֶבְרָה,  שֶׁבּוֹ מְקוּיָּמוֹת כָּל הַהַבְטָחוֹת שֶׁלּוֹ הֲלָכָה לְמַעֲשֶׂה.
Soldner בָּנוּי עַל לוֹחְמָה בִּצְוָותִים, וְהַמְּתַכְנְתִים  עוֹשִׂים כְּכָל הָאֶפְשָׁר כְּדֵי לְעוֹדֵד תִּקְשׁוֹרֶת בֵּין שַׂחְקָנִים.
טָאוּט מַדְגִּישׁ אֵיפֹה שֶׁרַק אֶפְשָׁר שֶׁ-Soldner  הוּא קוֹדֶם כָּל מִשְׂחַק טַקְטִיקָה וְרַק אַחַ"כּ מִשְׂחַק אֶקְשֵׁן.
אֶחָד מֵהַמַּרְכִּיבִים הַצִּוְתִּיִּים שֶׁל הַמִּשְׂחָק הוּא  הַקּוּפָּה הַקְּבוּצָתִית, שֶׁתְּאַפְשֵׁר לְכָל קְבוּצָה/שֵׁבֶט לִקְנוֹת רְכָבִים וּשְׁאָר נְכָסִים יְקָרִים יַחֲסִית.
בִּלְעֲדֵי  הַחֶשְׁבּוֹן הַמְּשׁוּתָּף הַזֶּה יִהְיֶה קָשֶׁה מְאוֹד לְהַשִּׂיג אֶת הַכֶּסֶף הַדָּרוּשׁ לִקְנִיָּיתָם.
כְּדֵי לְעוֹדֵד תַּחֲרוּתִיּוֹת  בֵּין "שְׁבָטִים", קְבוּצוֹת יְדוֹרְגוּ בַּאֲתַר הַבַּיִת שֶׁל הַמִּשְׂחָק בְּהֶתְאֵם לְכַמּוּת הַנִּיצְחוֹנוֹת וְהֶפְסֵדִים  שֶׁלָּהֶם, כְּמוֹ גַּם שְׁלַל סְטָטִיסְטִיקוֹת אֲחֵרוֹת.
הַמֵּידָע יִתְבַּסֵּס עַל נְתוּנִים מְפוֹרְטָלֵי הַמִּשְׂחָקִים  הַמּוֹבִילִים.
אָז מָה הָיָה לָנוּ? מִשְׂחָקִיּוֹת מַבְטִיחָה - סוּמַּן.
תְּמִיכָה בְּכָל סוּגֵי הַמִּשְׂחָק הָאֶפְשָׁרִיִּים  וְעוֹד קְצָת - סוּמַּן.
קַמְפֵּיְין עִם בָּשָׂר לְשַׂחְקָן יָחִיד - נִרְאֶה שֶׁכֵּן.
מָה נִשְׁאַר? אָה...כֵּן...
 הַגְּרָפִיקָה.
יֵשׁ סִיכּוּי טוֹב שֶׁהַסִּיבָּה הַמֶּרְכָּזִית בִּגְלָלָהּ יַצְלִיחַ Soldner הִיא הַגְּרָפִיקָה הַמַּדְהִימָה  שֶׁלּוֹ.
יוֹצְרֵי הַמִּשְׂחָק לָקְחוּ תְּמוּנוֹת לַוְויָין שֶׁל אֵזוֹר יָם בֵּרִינְג וּקְצָת מִסָּבִיב וְיָצְרוּ מֵהֶן שָׁלָב  אֶחָד עֲנָקִיייייייי שֶׁל לֹא פָּחוֹת מֵ-3500 עַל 6500 קִילוֹמֶטְרִים.
הַחֵלֶק הַמַּדְהִים פֹּה הוּא שֶׁהָאֵזוֹר  כּוּלּוֹ יַעֲלֶה בִּטְעִינָה אַחַת! בְּאוֹפֶן תֵּיאוֹרֵטִי תּוּכְלוּ לָטוּס מִצַּד לְצַד בְּלִי לְהַמְתִּין לִטְעִינַת שְׁטָחִים  חֲדָשִׁים.
כְּמוֹ שֶׁאוֹמְרִים: אִילּוּ הֱבִיאָנוּ עַד כָּאן - דַּיֵּינוּ.
אֲבָל כַּנִּרְאֶה שֶׁהַמְּתַכְנְתִים לֹא שָׁמְעוּ עַל  יְצִיאַת מִצְרַיִים כִּי הֵם הֶחֱלִיטוּ לְהוֹסִיף עוֹד אוֹפְּצִיָּה, שֶׁאִם תִּתְמַמֵּשׁ כְּמוֹ שֶׁהֵם מְתַכְנְנִים, תְּסוֹבֵב  הַרְבֵּה רָאשִׁים בְּתַעֲשִׂיַּית הַמִּשְׂחָקִים.
בֹּא נִקְרָא לְזֶה WYSIWYCD - מָה שֶׁאַתָּה רוֹאֶה זֶה מָה שֶׁאַתָּה יָכוֹל  לַהֲרוֹס.
לְכָל עֶצֶם בַּמִּשְׂחָק יֵשׁ תַּכְלִית, וְיֵשׁ תַּכְלִית לְהֶרֶס כָּל עֶצֶם בְּמִשְׂחָק.
אֶפְשָׁר לִקְטוֹעַ עֵצִים כְּדֵי  לְגַלּוֹת מִי מִסְתַּתֵּר מֵאֲחוֹרֵיהֶם.
אִם יֵשׁ אֵיזֶה צַלָּף שֶׁמִּסְתַּתֵּר בַּעֲלִיַּת גַּג, תִּשְׁכְּחוּ מִכָּל הַטַּקְטִיקוֹת  הַטִּיפְּשִׁיּוֹת שֶׁל לָרוּץ לְכִיוּוּנוֹ וּלְקַוּוֹת שֶׁהוּא יַחֲטִיא, פָּשׁוּט בַּקְּשׁוּ מֵהַטַּנְק שֶׁלָּכֶם לְהוֹרִיד קִיר אַחֵר  קִיר מֵהַבַּיִת, עַד שֶׁהַקַּאמְפֶּר הַפַּחְדָן הַזֶּה יִמְצָא אֶת הַמָּוֶות הַמַּגִּיעַ לוֹ.
פְּצָצוֹת שֶׁיִּנְחֲתוּ עַל הַקַּרְקַע  יָצְרוּ מַכְתְּשִׁים בָּהֶם אֶפְשָׁר יִהְיֶה לְהִתְחַבֵּא, וְיוֹרִידוּ גְּדֵרוֹת וּשְׁאָר מִכְשׁוֹלִים שֶׁחוֹסְמִים אֶת הַדֶּרֶךְ.
 אוֹמְרִים שֶׁתְּמוּנָה אַחַת שָׁוָוה אֶלֶף מִילִּים - קָבְלוּ שְׁתֵּי תְּמוּנוֹת, "לִפְנֵי" וְ"אַחֲרֵי", לְשִׁיפּוּטְכֶם  הָאִישִׁי.
גַּם לַחַיָּיל הַפָּשׁוּט תִּהְיֶה נָפְקָא-מִינָא מֵהַמָּנוֹעַ הַמַּדְהִים הַזֶּה.
תּוּכְלוּ לִקְפּוֹץ דֶּרֶךְ חַלּוֹנוֹת  זְכוּכִית, לְנַפֵּץ דְּלָתוֹת אִם אֵין לָכֶם כּוֹחַ לִפְתּוֹחַ אוֹתָן בַּדֶּרֶךְ הַמְּקוּבֶּלֶת, אוֹ לְקַיֵּים אֶת הַמַּאֲמָר  "מֶלֶךְ פּוֹרֵץ גָּדֵר" וְלִפְעוֹר חוֹרִים בַּבִּנְיָין שֶׁיְּאַפְשְׁרוּ לָכֶם לְהַפְתִּיעַ אֶת אוֹיְבֵיכֶם מִכִּיוּוּנִים שֶׁלֹּא  צִיפּוּ לָהֶם.
הַכֹּל מוּתָּר וְהָרָשׁוּת נְתוּנָה.
אַחֲרֵי קְרָב עַצְבָּנִי בְּכַמָּה מַעֲרָכוֹת, שְׂדֵה הַקְּרָב יִרְאֶה  כְּמוֹ...
נוּ...
שְׂדֵה קְרָב אֲמִיתִּי.
לְדִבְרֵי הַמְּפַתְּחִים כָּל הַהֶרֶס הַזֶּה יַעֲבוֹד בְּאוֹפֶן חָלָק עַל מַחְשֵׁב עִם  700 מֶגָה-הֵרְץ וְכַרְטִיס גִ'יפוֹרְס מֵהַדּוֹר הָרִאשׁוֹן.
קְצָת מוּגְזָם אוּלַי, אֲבָל אֵלּוּ נְתוּנִים לֹא  סוֹפִיִּים, כָּךְ שֶׁהַכֹּל יָכוֹל לְהִשְׁתַּנּוֹת.
לַמְרוֹת הַשָּׁלָב הַמִּתְקַדֵּם בּוֹ נִמְצָא פִּיתּוּחַ הַמִּשְׂחָק, חֲסֵרִים עֲדַיִין  מִסְפַּר נְתוּנִים חֲשׁוּבִים: אֵיךְ פּוֹעֲלִים בְּצַוְותָּא עִם הַשַּׂחְקָנִים הַמְּמוּחְשָׁבִים? מָה יִהְיֶה מִמְשַׁק הַתִּקְשׁוֹרֶת  בְּמַצָּב מְרוּבֵּה מִשְׁתַּתְּפִים? מָה יִקְרֶה אִם לַמָּטוֹס יִגָּמֵר הַדֶּלֶק בְּאֶמְצַע סִיבִּיר, מָה עוֹשִׂים? הוֹלְכִים  בָּרֶגֶל? הַמְּפַתְּחִים מוּדָעִים לִבְעָיוֹת אֵלּוּ, אַךְ מוֹדִיעִים שֶׁשְּׁאֵלוֹת אֵלּוּ וַאֲחֵרוֹת יְקַבְּלוּ תְּשׁוּבָה רַק  לְאַחַר יְצִיאַת הַבֶּטָא מָתַיְשֶׁהוּ בֶּעָתִיד הַקָּרוֹב.
אִם נַעֲצוֹר לְסִיכּוּם, נִגְלָה שֶׁיֵּשׁ לָנוּ בַּיָּדַיִים מִשְׂחָק  שֶׁיָּכוֹל לְשַׁנּוֹת אֶת עוֹלַם מִשְׂחֲקֵי הָאֶקְשֵׁן הַטַּקְטִי בַּמַּחְשֵׁב הָאִישִׁי, יוֹתֵר מֵאֲשֶׁר עָשָׂה כָּל מִשְׂחָק בַּשָּׁנָה  הַחוֹלֶפֶת.
הָאֶפְשָׁרוּת לְשַׁנּוֹת כִּמְעַט כָּל דָּבָר, מִמַּרְאֵה הַשַּׂחְקָן וְעַד מְאַפְיְינֵי שְׂדֵה הַקְּרָב, וְהַהַבְטָחָה שֶׁל  Wings Simulation לְהוֹסִיף מִדֵּי שָׁבוּעַ נְשָׁקִים וּרְכָבִים חֲדָשִׁים דֶּרֶךְ הָאֲתָר שֶׁלָּהֶם מוֹסִיפִים אֶת  מֵימַד הַגִּיוּוּן הַדָּרוּשׁ לְהַצְלָחָתוֹ לְאוֹרֶךְ זְמַן.
טָאוּט מְיוּדָּעֵנוּ מְסַכֵּם גַּם הוּא: "לְאַחַר שֶׁתַּחֲווּ אֶת  שְׂדוֹת הַקְּרָב הַדִּינָאמִיִּים וְהַנִּיתָּנִים לַהֲרִיסָה שֶׁל Soldner, תְּגַלּוּ מָה זֶה הָיָה שֶׁחָסֵר לָכֶם עַד הַיּוֹם  בְּמִשְׂחֲקֵי הַמּוּלְטִי פְּלֶיֵיר הֲכִי טוֹבִים".
אִם לְהִסְתַּמֵּךְ עַל זֶה שֶׁהַגֶּרְמָנִים יְדוּעִים בְּחוּשׁ הַדִּיּוּק שֶׁלָּהֶם,  נִיתָּן לִקְבּוֹעַ שֶׁתַּאֲרִיךְ הַיְּצִיאָה שֶׁל הַמִּשְׂחָק יִהְיֶה אָכֵן בְּסוֹף הַחֵלֶק הַשֵּׁנִי שֶׁל 2003.
אֲנַחְנוּ כְּבָר  הִתְחַלְנוּ לִלְטוֹשׁ עֵינַיִים לְכִיוּוּן סִיבִּיר וּסְבִיבוֹתֶיהָ...