
 שִׁיר-עֶרֶשׂ לִבְנִי
לְבֵית אָבִי אוֹרְבָה סוּפַת-אֵל,
וּלְבָבִי יַךְ בִּדְמִי הַלֵּיל;
כָּךְ הֱקִיצוֹתִי מִן-יְלֵל
הַסּוּפָה בְּעוֹדִי יֶלֶד-תֹּם.
בַּעֲרִיסָתְךָ, רָחוֹק מִכָּאן,
אֲמָרַי שְׁמַע, בֵּן רַעֲנָן:
עַל כַּנְפֵי-רוּחַ בָּאִים הֵם בַּחֲלוֹם.
וַיְהִי גַם-לִי שְׂחוֹק מִן-הַחֲלוֹם;
וּבְסַעַר עַז יָשַׁנְתִּי דֹם,
עַד בָּא, כַּאֲשֶׁר בָּא הַיּוֹם,
לֵיל כֶּבֶד-עָב,
הַיּוֹם לַסּוּפָה נַהַם עָז,
וּבְרֶטֶט מִתּוֹך יִרְאָה אָז
הֶאֱזַנְתִּי לָהּ, כְּהַאֲזִין אִישׁ לְמוּסַר-אָב.
וּשְׁמַע, אֵיךְ פָּשַׁט שָׁם הַקְּרָב,
וְעֵץ וָעֵץ מְסָרֵב וְרָב:
הוֹי, בְּנִי, סְבִיב עַרְשְׂךָ אַךְ שָׁוְא
הַסַּעַר קוֹצֵף; הַסְכֵּת, שְׁמָע,
לוֹ זָר כָּל-פִּיד, וְזָר לוֹ עֹל.
וּבֵין אִילָנוֹת יִתֶּן-קוֹל:
הֱיֵה מַה-שֶּׁאָתָּה.
וְאִם יָבֹא יוֹם, וְאָבִיךָ בּוֹ
יַזְכִּירְךָ חוֹבַת בָּנִים – בְּנוֹ,
אַל-תֵּפֶן לוֹ, אַל-תִּשְׁמַע לוֹ:
הַסַּעַר סָח לַאֲבִיב-הַיַּעַר, שְׁמָע:
לְבֵית אָבִי אוֹרְבָה סוּפַת-אֵל,
וּלְבָבִי יַךְ כְּלַפֵּי הַלֵּיל
וְיִכְמָהּ…
