תְּפִלָּה לֶעָנִי כִּי יַעֲטוֹף
הִגַּעְתִּי לְאֹרֶךְ-חַיִּים פָּסַחְתִּי עַל יְמֵי-צְבָאִי
אֶל כָּל אֲשֶׁר אַבִּיט בַּכֹּל רָע אַךְ רָע:
יְגוֹנִי יִרֶב וְאָשְׁרִי לֹא אֶמְצָא:
לְאֵלִי קָרָאתִי וְלֹא הֵאִיר לִי פָנָיו
הִתְחַנַּנְתִּי אֶל אֵלָתִי וְלֹא נָשְׂאָה אֶת רֹאשָׁהּ:
נִחֵשׁ הַנָּבִיא וְלֹא גִלָּה עֲתִידוֹתָי
זָבַח הָרוֹאֶה וְלֹא מָצָא לִי חָזוֹן:
פָּנִיתִי לְבַעַל-אוֹב וְלֹא הָיָה לִי מַעֲנֶה
לֹא הֶעֱבִירוּ קִלְלָתִי הַקּוֹסְמִים בְּלָטֵיהֶם:
מֶה הָפוּךְ הָעוֹלָם וּמוּזָר מְאֹד:
פָּנִיתִי לַאֲחוֹרַי רָעוֹת הֲדָפוּנִי:
כְּאִלּוּ לֹא הָיִיתִי זוֹבֵחַ לֵאלֹהָי
וּבְשִׁבְתִּי לַשֻּׁלְחָן לֹא קָרָאתִי בְשֵׁם אֵלָתִי
לֹא נָפַלְתִּי עַל פָּנַי לֹא הָיִיתִי שְׁפַל-רוּחַ:
לְאָדָם לִשְׂפָתָיו זָרוּ תְהִלָּה וּתְחִנָּה
הַבָּז לְיוֹם אֲדֹנָי פָּסַח עַל יוֹם-זָבַח:
הִתְרַפָּה בְכָל עֵת בָּעַט בְּדִבְרֵי-אֵלִים
לֹא הוֹרָה לִמְיֻדָּעָיו לִירֹא אֵל וּלְכַבְּדוֹ:
לֹא קָרָא לֵאלֹהָיו אָכַל מִן הַקֳּדָשִׁים
נָטַשׁ אֵלָתוֹ לֹא הֵבִיא לָהּ מִנְחָה:
שָׁכַח אֲדֹנָיו אֲשֶׁר לוֹ יִשְׁתַּחֲווּ
נָשָׂא לַשָּׁוְא שֵׁם אֲדֹנָי אֱלֹהָיו
לְאָדָם כָּמוֹהוּ אָנֹכִי דָמִיתִי:
