
 שִׁירַת-הַקָּצִיר
יֵשׁ שַׁדְמַת זָהָב מְלֵאָה יְבוּל,
וּמֶרְחָב לָהּ, וְאֵין לָהּ גְּבוּל.
טַחֲנִי, טַחֲנָה, טְחָנִי!
הָרוּחַ בַּמֶּרְחַקִּים נָם,
וְהַרְבֵּה טְחָנוֹת עוֹמְדוֹת שָׁם.
טַחֲנִי, טַחֲנָה, טְחָנִי!
הָעֶרֶב בָּא בֵּין עָבֵי-דָם,
לַלֶּחֶם קוֹרֵא הֲמוֹן-עָם.
טַחֲנִי, טַחֲנָה, טְחָנִי!
וּבְחֵיק הַלַּיְלָה סַעַר, וְעוֹד
מִמָּחֳרַת יוֹם זֶה יֵשׁ לַעֲבֹד.
טַחֲנִי, טַחֲנָה, טְחָנִי!
הָרוּחַ יְטַאטֵא שָׂדוֹת חִישׁ,
וְלֹא יִרְעַב עוֹד לַלֶּחֶם אִישׁ.
טַחֲנִי, טַחֲנָה, טְחָנִי!
