
 נֵצֵאָה, נָגוּרָה שַׁאֲנָנִים
נֵצֵאָה, נָגוּרָה שַׁאֲנַנִּים
כְּתֹם עִדַּן קֶרַח וּכְפוֹר,
כִּזְרֹחַ הַחַרְסָה בַּגַּנִּים,
בִּנְאוֹת דִּשְׂאֵי עֹנֶג וָאוֹר;
עֵת עָלִים רְטֻבִּים, רַעֲנַנִּים
יָפִיצוּ נִיחֹחַ הַמּוֹר,
כְּמוֹ שִׂיחַ אֶרְאֶלִּים, שִׁנְאַנִּים
יָרֹנּוּ הַזָּמִיר, הַדְּרוֹר;
עֵת חַכְלִיל יְכַסֶּה שׁוֹשַׁנִּים,
אֲהָבִים אַךְ תֶּהְגֶּה הַתּוֹר, –
נָגוּרָה, נִתְעַלְּסָה בַּגַּנִּים
כְּתֹם עִדַּן קֶרַח וּכְפֹר.
