מִיכָה אֻמַּן יָד
רֵעַ לִי בִּקְצֵה הָעִיר –
מִיכָה אֻמַּן יָד;
שְׁאַל וְעָשָׂה לְךָ כְּלֵי-שִׁיר,
כְּלִי וּכְלִי מִיָּד.
עָמַד וְעָשָׂה כִּנּוֹר לִי,
כִּנּוֹר פֶּלֶא-פְּלָאִים,
נִים-נִים-נִים, נִים-נִים-נִים.
כֹּה הַכִּנּוֹר יָהִים,
אִי, כִּנּוֹרִי,
אָח, כִּנּוֹרִי,
כְּלִי מִזְמוֹרִי,
מַעְיַן אוֹרִי,
אוֹרִי, אוֹרִי, אוֹרִי.
רֵעַ לִי בִּקְצֵה הָעִיר –
מִיכָה אֻמַּן יָד;
שְׁאַל וְעָשָׂה לְךָ כְּלֵי-שִׁיר,
כְּלִי וּכְלִי מִיָּד.
עָמַד וְעָשָׂה חָלִיל לִי,
חָלִיל יָפֶה לְהַלֵּל,
לִי-לִי-לִי, לִי-לִי-לִי,
כֹּה הֶחָלִיל יְחַלֵּל.
אִי חֲלִילִי,
כִּלְיִי, פִּלְאִי,
שִׂמְחַתִ גִּילִי,
גִּילִי, גִּילִי, גִּילִי.
רֵעַ לִי בִּקְצֵה הָעִיר –
מִיכָה אֻמַּן יָד;
שְׁאַל וְעָשָׂה לְךָ כְּלֵי-שִׁיר,
כְּלִי וּכְלִי מִיָּד.
עָמַד וְעָשָׂה חֲצוֹצְרָה לִי,
כָּמֹוהָ עוֹד לֹא נוֹצְרָה,
תְּרוּ-תְּרוּ-תְּרוּ, תְּרוּ-תְּרוּ-תְּרוּ,
כֹּה תָּרִיעַ הַחֲצוֹצְרָה,
אִי, חֲצוֹצְרָתִי,
אָח, חֲצוֹצְרָתִי,
כְּלִי תִּפְאַרְתִּי
וּשְׁפוֹפַרְתִּי,
פִּרְטִי, פִּרְטִי, פִּרְטִי.
רֵעַ לִי בִּקְצֵה הָעִיר –
מִיכָה אֻמַּן יָד;
שְׁאַל וְעָשָׂה לְךָ כְּלֵי-שִׁיר,
כְּלִי וּכְלִי מִיָּד.
עָמַד וְעָשָׂה נֵבֶל לִי,
נֵבֶל אֵין דּוֹמֶה,
הִי-נְהִי, הִי-נְהִי,
כֹּה הַנֵּבֶל הוֹמֶה.
אִי, בֶּן-נִבְלִי,
אָח, בֶּן-נִבְלִי,
פֶּה לְסִבְלִי,
בּוֹרֵא נִיב לִי,
נִיב-לִי, נִיב-לִי, נִיב-לִי.
רֵעַ לִי בִּקְצֵה הָעִיר –
מִיכָה אֻמַּן יָד;
שְׁאַל וְעָשָׂה לְךָ כְּלֵי-שִׁיר,
כְּלִי וּכְלִי מִיָּד.
עָמַד וְעָשָׂה מְנַעַנְעִים לִי,
כָּמוֹהֶם אֵין בָּעוֹלָם,
נַע-נַע-נַע, נַע-נַע-נַע,
כֹּה יַנְעִימוּ קוֹלָם.
אִי, הַמְּנַעַנְעִים,
אח, הַמְּנַעַנְעִים,
עַל שׁוֹשַנִּים
זְמִירוֹת נַנְעִים,
נַנְעִים, נַנְעִים, נַנְעִים.
רֵעַ לִי בִּקְצֵה הָעִיר –
מִיכָה אֻמַּן יָד;
שְׁאַל וְעָשָׂה לְךָ כְּלֵי-שִׁיר,
כְּלִי וּכְלִי מִיָּד.
עָמַד וְעָשָׂה לִי בֶּן-תֹּף,
תֹּף וְצֶלְצָלִים עִמּוֹ,
רַעַם-צְלִיל, רַעַם-צְלִיל,
יַךְ הַתֹּף בְּהַרְעִימוֹ.
אִי, כְּלִי רַעַם,
אָח, כְּלִי רַעַם.
קוֹלְךָ נַהַם,
הֹלֶם פַּעַם,
פַּעַם, פַּעַם, פַּעַם!
