
 כְּלוּם שְׂדוֹתֵינוּ
כְּלוּם שְׂדוֹתֵינוּ כְּבָר לַתּוּרְכִּים,
וְקֹדֶם לָאַלְבָּנִים הָיוּ,
סָטֶרְגְּיוֹס הֵן חַי עוֹדֶנּוּ,
וְלֹא יִשָּׂא פְּנֵי כָל פֶּחָה.
עַד שֶׁבֶּהָרִים הַשֶּׁלֶג
לֹא נִכְרַע לַתּוּרְכִּים – לֹא!
חֲלוּצִים, עֲשׂוּ מִשְׁמֶרֶת
עַל קַו זְאֵב שֶׁשָּׁם יִדְגָּר!
מְתִים מֵעִיר הָיוּ לְעֶבֶד;
נִקְרוֹת-צוּר בִּישִׁימוֹן-סֶלַע
לְגִבּוֹרֵינוּ – תְּחוּם שֶׁל קָרֶת.
טוֹב לִחְיוֹת עִם חַיּוֹת פֶּרֶא
מִלִּחְיוֹת פֹּה עִם הַתּוּרְכִּים.