אֵיךְ מֻתָּר לַחְצוֹת אֶת הַכְּבִישׁ?
אִם יֵשׁ גֶּשֶׁר אוֹ מִנְהָרָה - אֵין טוֹב מֵהֶם לַחֲצִיָּה.
מַעֲבַר חֲצִיָּה מְרֻמְזָר הוּא מְצֻיָּן, אַךְ גַּם בְּיָרֹק צָרִיךְ לִבְדֹּק.
מַעֲבַר חֲצִיָּה עִם מִשְׁמְרוֹת זְהִירוּת בַּדְּרָכִים - גַּם הוּא טוֹב מְאוֹד.
אִם אֵין מַעֲבַר חֲצִיָּה ?
בָּחֲרוּ מָקוֹם שֶׁבּוֹ שְׂדֵה הָרְאִיָּה טוֹב, אֵין מְכוֹנִיּוֹת חוֹנוֹת
וְאַתֶּם רוֹאִים לְמֶרְחָק רַב וְנִרְאִים הֵיטֵב.
אִם אַתֶּם מִתַּחַת לְגִיל 9:
חָצוּ אֶת הַכְּבִישׁ עִם מְבֻגָּר.
עוֹצְרִים צַעַד אוֹ שְׁנַיִם לִפְנֵי שְׂפַת הַמִּדְרָכָה.
מַבִּיטִים לְכָל הַכִּוּוּנִים.
חוֹצִים בְּקַו יָשָׁר וּבַהֲלִיכָה מְהִירָה חוֹצִים בִּזְרִיזוּת בַּקַּו הַיָּשָׁר וְהַקָּצָר בְּיוֹתֵר.
אָסוּר לַחֲצוֹת בַּאֲלַכְסוֹן.
תּוֹךְ כְּדֵי הַחֲצִיָּה מִסְתַּכְּלִים לְכָל הַכִּוּוּנִים.
אֵיךְ אֶפְשָׁר לַחְצוֹת אֶת הַכְּבִישׁ אִם אֵין מַעֲבַר חֲצִיָּה קָרוֹב וְיֵשׁ הַרְבֵּה מְכוֹנִיּוֹת חוֹנוֹת? 
חוֹצִים בֵּין מְכוֹנִיּוֹת חוֹנוֹת רַק כְּשֶׁאֵין אֶפְשָׁרוּת אַחֶרֶת וּמְכוֹנִיּוֹת חוֹנוֹת לְאֹרֶךְ כָּל הָרְחוֹב וְאֵין מַעֲבַר חֲצִיָּה קָרוֹב.
בּוֹחֲרִים אֶת הַמָּקוֹם הַמַּתְאִים בְּיוֹתֵר לַחֲצִיָּה.
עָדִיף מֵעֵבֶר בֵּין כְּלֵי רֶכֶב נְמוּכִים, שֶׁיֵּשׁ בֵּינֵיהֶם מֵרֶוַח גָּדוֹל.
בּוֹדְקִים שֶׁאֵין נַהָגִים בַּמְּכוֹנִיּוֹת הַחוֹנוֹת שֶׁבּוֹחֲרִים לַחֲצוֹת בֵּינֵיהֶן.
מַתְחִילִים לַחֲצוֹת לְפִי הַכְּלָלִים.
עוֹצְרִים כַּאֲשֶׁר מַגִּיעִים לִקְצֵה הַמְּכוֹנִיּוֹת הַחוֹנוֹת.
בּוֹדְקִים שֶׁהַכְּבִישׁ פָּנוּי וּמַמְשִׁיכִים בַּחֲצִיָּה עַל פִּי הַכְּלָלִים.
בִּזְמַן הַחֲצִיָּה מִסְתַּכְּלִים בְּעֵרָנוּת לְכָל הַצְּדָדִים, וְחוֹצִים יָשָׁר וּמַהֵר.